
JYSKE  NOVELLER 


DE  TRE  HELLIGAFTENER1 

EN  JYSK  RØVERHISTORIE 


Dersom  du,  min  Læser!  nogen  Sinde  har  været  paa  ,,Sna- 
beshøj"2,  hvor  Landstinget  holdtes  i  gamle  Dage,  da  har  du 
derfra  lidt  ud  mod  Syden  kunnet  se  en  liden  adspredt  Tarp, 
som  hedder  Uannet3.  Her  bor  og  har  vel  aldrig  boet  andet  end 
Bønder. 

Saa  boede  her  ogsaa  en  Gang  for  et  Par  Hundrede  Aar  siden 
en  Mand,  de  kaldte  Ib.  Hvad  hans  Kone  hed,  har  jeg  aldrig 
kunnet  opspørge;  men  saa  meget  ved  jeg.  at  han  havde  en 
eneste  Datter,  som  hed  Maren;  og  til  daglig  Brug  kaldte  de 
hende  Ma-Ibs.  Hun  skal  have  været  knøv  og  snøg4,  dette  her 
Kvindfolk;  og  hvor  hun  færdedes,  der  skottede  de  unge  Karle 
efter  hende;  men  hun  skottede  ikke  efter  anden  end  efter  Sejer. 
Han  var  ogsaa  eneste  Søn;  og  hans  Fader  boede  ogsaa  i  Uannet. 

Som  jeg  nu  skulde  fortælle,  saa  var  det  engang,  og  det  paa 
selve  Paaskelørdag,  at  en  Mand  kom  ind  til  Ibs.  Han  var  bonde- 
klædt,  for  Resten  velvoksen,  strag  og  boun6  og  saa  ud  til,  at  han 
kunde  være  om  ved  de  tredive. 

Der  var  ingen  til  Ibs,  der  kendte  ham,  men  han  sagde  selv: 
at  han  var  en  „Skovlouring"6,  at  han  fornyssen  havde  faaet  Fa- 
derens Gaard  i  Fæste,  og  at  han  nu  vilde  Nord  paa  for  at  tinge 
Kul  ud.  Sølvknapper  havde  han  i  Kjole  og  Vest,  saa  det  var  let 
at  se,  at  han  var  ingen  Stodderkumpen.  Nu  gav  de  ham  baade 
Mad  og  Drikke,  og  imidlergodtid  førte  han  baade  det  ene  og 
det  andet  paa  Tale. 

Saa  siger  han  da  og  til  Ib,  og  smiskede  lidt  ved  det:  „Min 
Moder  bliver  gammel,  og  jeg  skal  vel  snart  til  at  ,,have  en 
ind";  kan  I  ikke  give  mig  Spor  paa  et  dygtigt  Kvindfolk?  Det 
kunde  give  lige  meget  med  Penge,  for  det  kommer  vi  nok  ud 

af;  men  hun  skulde  have  et  Par  „godtskaftede"7  Hænder  — 
og  for  gammel  maatte  hun  da  heller  ikke  være." 

—  Ib  var  „sløv"8;  han  kløede  sig  bag  Øret  og  sagde:  Hml  saa- 
dan  en  vokser  ikke  op  af  Lyngtoppene  hver  Dag''  —  han  skot- 
tede hen  til  Datteren  og  lo  saa  smaaligt. 

Men  Datteren  kunde  ikke  godt  lide  den  Snak  og  gjorde  sig 
et  Ærinde  ud. 

Da  Kløren  nu  vilde  til  at  gaa,  spurgte  de  ham,  hvad  han  hed. 

„Saamænd!"  svarede  han,  „min  Fader  kalder  de  Ole  Brød- 
løs9,  og  jeg  skal  vel  hedde  ligesaadan." 

Saa  gik  han;  men  da  han  var  kommet  et  Stykke  fra  Gaar- 
den,  der  møder  han  Ma-Ibs,  der  havde  været  henne  hos  3ejers, 
og  saa  siger  han  da  til  hende: 

„Det  kan  ikke  hjælpe  at  bruge  lang  Snak;  jeg  er  gaaet  „af 
Enkom"10  for  din  Skyld.  Til  Pinse  kommer  jeg  igen,  og  saa 
kan  du  beraade  dig  imens.  Nu  skal  du  have  Farvel!" 

Ma-Ibs  blev  ikke  glad  til  den  Bejler.  Da  hun  kom  ind,  satte 
hun  sig  ved  den  nederste  Bordende,  lagde  sine  Hænder  sammen 
i  Skødet  og  sukkede  ret  af  Hjertet. 

„Hvad  skal  det  betyde?"  sagde  Faderen. 

„Jeg  huer  ikke  denne  her  Skovlouring  —  eller  hvem  han  er"  — 
svarede  hun.  —  „Kan  det  aldrig  blive  til  noget,  at  jeg  og  Sejer 
kan  komme  sammen?"  — 

„Ja  hvad  paa?"  sagde  den  gamle. 

Og  saa  var  den  Snak  forbi.  Fader  og  Datter  tog  begge  to 
fat  paa  ,, Bindepindene". 

Lidt  efter  kommer  Sejer  ind. 

„Gudsaften,"  siger  han. 

„Tak,"  siger  de. 

„Nu  gaar  jeg  op  paa  Gaarden11,"  siger  han,  „og  snakker 
med  Manden12,  for  det  kan  ikke  hjælpe  at  kællinges  længere 
om."  — 

„Det  bliver  eet  og  eet,"  —  siger  Ib,  —  „Manden  er  vred  paa 
dig,  og  du  kommer  til  at  springe  Soldat."  — 

„Det  kan  hænde  sig,"  siger  Sejer,  „men  nu  vil  vi  sætte 
en  Prøve." 

Saa  gik  han. 

Da  han  nu  kommer  til  Aunsbjerg  og  gaar  ind  ad  Porten,  saa 
møder  han  Manden  selv,  —  og  han  hed  ellers  Jørgen  Mar- 
sviin13. 

„Kommer  du  nu  igen  om  dit  Fæste?"  —  siger  han  —  „Det 
kan  ikke  nytte  dig  —  det  har  jeg  sagt  dig  saa  tidt." 


„Aajo!  Hosbond!"  siger  Sejer,  ,,jeg  beder  saa  alminde- 
ligt1*." — 

Da  saa  Herren  vredt  til  ham,  trak  Øjenbrynene  ned  og  Ryn- 
ker i  Panden;  og  der  skulde  ingen  tænkt  andet,  end  at  han  med 
det  samme  vilde  fløjet  paa  ham  og  torsken  ham.  Men  han  blev 
endda   omsindet  og  kom  til   at  se  noget  mere  ,, skred"15   ud  og 

siger: 

„Hør!  der  er  disse  Røvere,  der  nu  saa  længe  har  baade  plyn- 
dret og  slaaet  Folk  ihjel,  og  som  man  siger  har  deres  Kule  et- 
steds her  i  Alheden.  Kan  du  finde  mig  dem  og  binde  mig  dem, 
saa  skal  du  ikke  give  en  Skilling  for  Fæstebrevet,  og  du  skal 
faa  Ma-Ibs  og  endda  have  Lov  til  at  tage  en  Vogn  og  to  Heste 
herud  fra  Aunsbjerg.  Nu  ved  du  min  Mening." 

„Saa  Gud  naade  mig!"  sagde  Sejer  og  luskede  af  nok  saa 
„sloten"1*. 

Han  aad  ikke  noget  den  Aften,  og  Ma-Ibs  havde  det  heller 
„ikke  bedre  end  godt".  Og  det  var  en  elendig  Helligaften  for 
dem  begge  to. 


PINSEAFTEN 

Gik  saa  Tiden  hen,  som  den  kunde,  fra  Paaske  til  Pinse;  og 
med  de  to  unge  Mennesker  stod  det  endnu  alt  sammen  ved  det 
gamle;  de  blev  ikke  ganske  modfaldne;  for  de  satte  deres  Haab 
til  Fremtiden  eller  til  Ham,  der  raader  den. 

Pinselørdag  gik  Sejer  over  til  Ibs  —  som  han  gjorde  saa 
tidt,  kan  jeg  tro  —  for  at  høre,  om  hun  maatte  følges  med  i 
Aunsbjerg  Skov  den  næste  Eftermiddag,  naar  de  var  kommet 
af  Sørslev  Kirke.  Det  var  nemlig  en  gammel  Skik  deromkring 
—  og  er  endnu,  kan  jeg  tro  —  at  de  paa  Festens  første  Dag 
forsamler  sig  der  i  det  grønne  og  forlyster  sig  med  Dans17. 

Den  Lørdag,  som  vi  nu  taler  om,  da  Sejer  kom  over  til  Kæ- 
restens, saa  stod  hun  og  havde  allerede  smykket  sig. 

„Goddag,  Maren!"  siger  han,  „hvad  Lav  har  det,  at  du  skal 
være  saa  „dol"18  i  Dag?" 

„Det  kommer  mig  for,"  siger  hun,  „at  jeg  skulde  gaa  op  til 
den  naadige  Frue  og  se  at  faa  hende  til  at  lægge  et  godt  Ord 
ind  for  os  til  Husbonden." 

„Hm!"  siger  han,  „det  kunde  have  det  Held.  Jeg  vil  følges 
med  dig  og  bie  udenfor,  mens  du  er  inde." 

St.  St.  Blicher :  Samlede  Noveller.  II.  * 

De  gik. 

Da  hun  nu  gik  op  paa  Gaarden,  satte  han  sig  paa  en  Sten 
ved  Indkørselen.  Og  kom  der  da  kørende  en  Skovvogn  med  en 
stor  Egekævle,  der  skulde  til  Savgraven.  Men  Hestene  de  var 
smaa  og  udkørte,  og  midt  for  Porten  gik  de  rent  i  Staa.  Man- 
den —  det  var  en  Bonde,  som  havde  faaet  dette  Stykke  Hov- 
arbejde —  han  piskede  paa  Helmisserne;  men  de  kunde  ikke 
tage  Vognen.  Saa  kom  Skovfogden  til,  og  han  skældte,  og  Ride- 
fogden, og  til  sidst  den  ærlige  og  velbyrdige  Jørgen  Marsviin. 
Og  de  gav  alle  sammen  ondt  af  sig  paa  Bonden,  for  det  han 
var  kommet  til  Hove  med  saadanne  Ralliker  —  jeg  kan  tro, 
de  var  de  bedste,  han  ejede. 

Sejer  sidder  og  ser  paa  dette  her;  og  imellem  smiskede  han 
ad  al  den  Staahej,  de  der  gjorde. 

Det  saa  Husbonden,  og  saa  siger  han:  „Hvad  sidder  du  der 
og  griner  ad?"  — 

„Jeg  tykkes,"  siger  han,  „at  Læsset  er  ikke  tungere,  end  at 
jeg  kunde  trække  det  alene."  — 

„Hej!  spænd  fra!"  raaber  Herremanden  til  Køresvenden.  Og 
da  det  var  gjort,  siger  han  til  Sejer:  „Tag  du  nu  fat!  og  kan 
du  trække  Vognen,  saa  giver  jeg  dig,  hvad  der  ligger  paa  den, 
men  kan  du  ikke,  saa  skal  du  op  og  have  dig  et  Ridt  paa  Træ- 
hesten." 

Saa  begyndte  Knøsen  at  undskylde  sig  og  sagde,  at  det  var 
kun  hans  Spøg.  Men  Husbonden  sagde  til  ham,  at  han  vilde 
vænne  ham  af  med  at  spøge  i  hans  Nærværelse,  og  een  af 
Delene  skulde  han. 

„Jaja!"  sagde  Sejer,  „skal  jeg,  saa  skal  jeg." 

Dermed  gik  han  til  Vognen,  tog  Stjerten  af  og  fat  i  Ham- 
lerne, bøjede  sig  forover  og  trak  —  og  Vognen  fulgte  godt  efter; 
men  hans  Træsko  gik  i  Smadder,  saa  haardt  traad  han  i 
Jorden. 

„Du  er  ingen  Frossenpind,"  sagde  Herremanden  —  og  han 
var  det  heller  ikke  selv,  for  de  fortæller  endnu  om  ham,  at  naar 
han  red  ud  af  Porten,  kunde  han  tage  fat  i  en  Jernring  paa 
Porthammeren  og  løfte  med  Benene  sin  Hest  fra  Jorden  —  „Tag 
nu  Kævlen!  og  se  selv,  hvordan  du  faar  den  hjem!  og  hvad 
Fæstet  angaar,  saa  vil  vi  se  Tiden  an." 

Den,  der  blev  glad,  det  var  Sejer.  Og  han  takkede  og  væltede 
Kævlen  af  og  satte  sig  paa  den  og  saa  ind  ad  Porten  efter  hans 
Maren. 

Det  varede  syv  lange  og  syv  brede,  saa  kom  hun.  Men  hun 
saa  ud  til  den  dyre  Tid, 

„Gud  naade  os  elendige  Mennesker!"  sagde  hun  —  det  var 
knap,  hun  kunde  for  at  græde  —  „Vi  kan  aldrig  faa  hver- 
andre." 

„Det  er  nogle  slemme  Ord,  du  der  kommer  med,"  siger  Sejer; 
„Manden  havde  halvvejs  lovet  mig  det  herude  —  hvad  gaar  der 
nu  af  ham?" 

—  „Fruen  havde  ligesaa,"  siger  hun,  „men  nu  skal  du  høre, 
hvilket  Held  jeg  havde.  Da  jeg  er  kommet  op  ad  Trappen  og 
ind  i  den  smalle  Gang,  der  er,  saa  kommer  en  „stor  en"19  mig 
i  Møde,  og  han  ser  vist  paa  mig  —  jeg  kunde  ikke  komme  om 
ved  ham,  for  han  mødte  for  mig  —  og  saa  siger  han:  „Du  er" 

—  som  han  kunde  bande  —  „den  skønneste  Pige  eller  Kone, 
hvad  du  er,  jeg  har  set  i  dette  Land.  —  Hør!  vil  du  holde  af 
mig?"  —  ,iNej,"  siger  jeg,  „det  maa  jeg  ikke."  —  „Naar  du 
vil,"  siger  han,  „saa  maa  du  ogsaa.  —  Jeg  er  Baron"  —  nu 
kan  jeg  ikke  huske,  hvad  det  var,  han  kaldte  sig  —  „kom  her 
kun  i  Aften,  saa  skal  min  Tjener  passe  paa  og  vise  dig  til 
mig."  —  ,,Nej,"  siger  jeg,  „det  er  Synd  —  og  jeg  har  ogsaa  en 
Kæreste,  og  ham  maa  jeg  ikke  narre."  —  Saa  tog  han  en  Haand- 
fuld  Penge  frem  og  viste  mig;  men  jeg  smuttede  om  ved  ham 
og  ind  til  Fruen.  Hun  var  naadig  nok  imod  mig,  og  Herren 
kom  til,  og  han  lod  til,  at  han  vilde  bønhøre  mig.  Men  saa 
kommer  denne  her  Baron  og  staar  og  lurer  paa  det,  og  saa  si- 
ger han:  „Er  det  en  skikkelig  Karl,  hun  vil  have,  saa  bør  han 
ikke  tage  hende,  for  hun  er  en  liderlig  Tingest;  jeg  saa,  hvor- 
dan hun  stod  og  leflede  med  en  af  Tjenerne  herude  i  Gangen." 
Da  det  Skarn  havde  saaledes  beløjet  mig,  saa  skældte  Greven 
og  Fruen  mig  ud  og  befalede  mig,  at  jeg  skulde  pakke  mig  og 
aldrig  mer  komme  for  deres  Øjne." 

„Herre  Gud,  Maren!"  sagde  Sejer,  „skal  du  ikke  have  andet 
for  din  Dydelighed  og  for  din  Troskab  imod  mig,  Stakkel!  Men 

—  vor  Herre  lever  endnu!  vi  vil  ikke  være  harmslagne;  det  bæ- 
res mig  for,  at  vi  endda  skal  have  hverandre  —  om  der  saa 
var  saa  mange  Herrer  og  Fruer  til,  som  der  er  Blade  i  Auns- 
bjerg Skov."  — 

Ma-Ibs  sukkede,  ligesom  hendes  Hjerte  skulde  briste,  men 
sagde  ingenting.  Han  snakkede  ikke  meget,  før  de  var  kommet 
til  Uannet  og  skulde  skilles  ad,  hver  til  sit;  saa  siger  hun: 

„Godnat,  Sejer,  og  Tak  for  i  Dag!"  — 

„Selv  Tak,    Maren!"   siger  han;    „du   har  ondt  nok  for  min 

Skyld.  Jeg  er  bange,  jeg  aldrig  kan  gælde  dig  det  igen  —  Vor 
Herre  faar!"  — 

„Vil  du  til  Dansen  i  Skoven  i  Morgen?"  spurgte  ham  Pigen. 

,,Vil  du?"  spurgte  han  igen. 

„Nej,"  sagde  hun,  „jeg  har  ingen  Lyst."  — 

„Jeg  ikke  heller,"  sagde  han. 

„Saa  skal  du  have  Godnat!"  sagde  hun  og  gav  ham  Haanden. 

„Det  skal  du  selv  have!"  svarede  han;  og  dermed  skiltes 
de  ad. 

Men  der  var  mer  ondt  tilbage  for  den  sølle  Maren,  inden  hun 
maatte  komme  til  Rolighed.  Da  hun  kom  ind,  da  sad  han  der, 
den  Skovlouring  Ole  Brødløs. 

„Kommer  du  der,  min  bitte  Pige!"  siger  han;  „er  du  nu  be- 
tænkt?" 

„Paa  hvad?"  siger  hun. 

„Har  du  nu  glemt  det?"  siger  han;  „det  er  endda  ikke  læn- 
gere siden  end  Paaske  —  det  var  jo  om  at  drage  ind  til  mit. 
Og  se  her!  At  du  ikke  skal  tro,  at  jeg  bejler  paa  Tyndtøl  og  Bar- 
brød, saa  vil  jeg  give  dig  disse  her  i  Fæstensgave;"  —  han  frem- 
lagde herved  en  vægtig  Sølvhalskæde  med  et  vedhængende 
Hjærte  af  samme  Metal.  —  „Havde  du  kendt  hende,  der  har 
baaret  det,  mens  hun  var  levende,  saa  skulde  du  ikke  skælde 
hende  ud  for  en  Stunthosetøs!"20 

Ved  disse  Ord  gjorde  han  en  saa  sælsom  Mine  til  Faderen, 
at  Datteren  blev  grebet  af  en  lønlig  Ængstelse. 

Den  gamle  studsede  og  vidste  ijcke,  om  han  skulde  tro  sine 
egne  Øjne:  ingen  af  dem  mælede  et  Ord. 

„Naa!  vil  du  have  den?"  gentog  Ole. 

„Nej,"  fremstammede  Pigen  og  vilde  ud  for  at  søge  Trøst 
hos  Kæresten. 

Men  den  frygtelige  Bejler  greb  hende  om  Armen  med  den 
ene  Haand,  og  gemmende  Smykket  med  den  anden  sagde  han: 
„Kommer  jeg  tredie  Gang,  vil  jeg  ikke  have  Nej." 

Og  uden  at  tage  videre  Afsked  tog  han  Hue  og  Kæp  og 
gik  sin  Vej. 

„Nu  kommer  Drengen  med  Køerne,"  sagde  Ib  og  satte  sig 
paa  Trefoden. 

Ma-Ibs  gik  ud  for  at  malke;  men  hun  sang  ikke,  som  hun 
plejede  ved  den  Bestilling.  Sejer  vandede  sin  Faders  Heste;  men 
han  fløjtede  ikke,  som  han  ellers  gjorde.  Det  var  ogsaa  en  elendig 
Helligaften  den  for  dem  begge  to. 

JULEAFTEN 

Det  var  i  „Plasningen"21,  da  en  gammel  Stodder  kom  „skrav- 
lende1*22 hen  til  Uannet  for  at  bede  om  lidt  i  Guds  Navn.  Saa 
kom  han  ogsaa  ind  til  Ibs.  De  bad  ham  sætte  sig  nede  ved 
Køkkendøren,  „saa  skulde  han  vel  faa  lidt  at  bide  paa"  og  lidt 
i  Posen. 

Da  han  havde  faaet  det,  saa  klagede  han:  det  var  saa  silde 
og  saa  koldt  for  ham  at  vinde  længere  den  Aften,  og  bad  Fol- 
kene om  Nattely. 

Det  sagde  de  Ja  til  og  viste  ham  ind  i  Ovnen,  der  var  „ly" 
fra  Bagningen  af. 

t, Støderen"23  kravlede  derind;  og  der  laa  han. 

Det  lakkede  ud  paa  Aftenen.  De  havde  spist  deres  søde  Grød 
og  hvad  de  ellers  fik  bagefter,  og  Bæsterne  havde  faaet  deres 
„sidste  Gift",  og  „Sallsdøren"24  var  „stængret",  og  de  havde 
sunget  en  Julesalme,  som  de  plejede,  og  lavede  sig  til  at  komme 
til  Ro. 

Men  saa  skal  I  høre,  hvad  Støderen  tog  sig  for:  han  krøb  ud 
af  Ovnen  og  trak  Stangen  fra  „Yderdøren"24  og  tog  Krogen  af, 
og  aldrig  saa  snart  havde  han  gjort  det,  før  der  kom  fem 
„dragne"25  Karle;  og  de  ind  i  Stuen,  og  Stodderen  med  dem; 
og  nu  kunde  han  træde  lige  saa  frisk  i  Gulvet  som  de.  — 

For  jeg  skal  sige  os,  det  var  de  Røvere,  som  Aunsbjerg- 
manden vilde  have  Sejer  til  at  finde  og  binde;  og  Stodderen, 
det  var  Faderen  til  de  andre  fem.  — 

Det  saa  ilde  ud  for  de  sølle  Folk  der  til  Ibs.  Manden  og  hans 
gamle  Mo'er  og  hans  Datter,  de  blev  saa  „forbævrede",26  for  de 
tænkte,  deres  Liv  havde  Ende,  at  det  var  knapt,  de  kunde  sanse 
at  bede  om  det. 

Den  største  og  ældste  af  de  unge  Røvere  —  og  det  var  juste- 
ment  ham,  Skovlouringen  —  han  førte  Ordet  og  sagde:  „Sæt 
nu  først  frem,  hvad  I  har!  saa  kan  vi  snakke  om  det  andet 
siden." 

Ma-Ibs  tog  i  Dørklinken;  men  Røveren  sagde:  „Bliv  du  kun 
her!  og  lad  Kællingen  der  om  noget  til  os!  for  ellers  kunde  du 
let  faa  i  Sinde  at  rende  dig  løs;  og  vi  skulde  dog  „have  lidt  lige 
af  dig"  og  „skate"27  en  Korn,  naar  vi  har  ædt  og  drukken." 

Pigen  segnede  ned  paa  en  Stol  og  var  ikke  langt  fra  at 
daane  af  Forfærdelse.  Ib  sad  paa  Sengestokken  og  lagde  sine 
Hænder  sammen  og  bad  til  Vor  Herre,  som  har  Magt  til  at 
frelse,  hvem  han  vil.  — 

Den  gamle  Kone  satte  paa  Bordet  alt,  hvad  de  havde  af 
„Ædelse"  og  ,, Drikkelse";  og  det  var  endda  sært,  hvordan  hun 
kunde. 

Men  nu  skal  I  høre  mere.  Ib  havde  en  Hyrdedreng,  saadan 
en  „Bæls",  en  „Staarrisknægt"28.  Han  laa  i  en  Slagseng  bag 
Kakkelovnen  og  hører  alt  dette  her.  Saa  lister  han  saa  stille  et 
Par  Hoser  og  et  Par  Bukser  paa  sig,  og  ud  med  den  gamle  Kone, 
engang  hun  gik  fram29  for  at  tænde  Lyset,  som  en  af  Røverne 
af  Vanvare  havde  slukket.  Og  han  over  i  den  anden  Gaard  og 
ind  til  Sejer  og  fortæller  ham,  hvordan  det  stod  til  hos  dem 
selv. 

Sejer  var  ikke  længe  om  at  lægge  Raad  op:  „Tag  den  mus- 
ørede  Hest  af  vores!"  siger  han,  „og  lad  saa  „klø"30  ad  Auns- 
bjerg til!  og  sig  dem,  hvordan  her  staar  til,  og  at  de  skal  skynde 
dem  herned;  saa  kan  de  kanske  endnu  fange  alle  Røverne,  in- 
den de  drager  bort  igen." 
Drengen  ud,  og  han  paa  Hesten  og  af  Sted.  — 

Sejer  tog  en  „Slagvol"  i  Haanden  og  skyndte  sig  over  til  Ibs. 
Der  sad  alle  de  seks  „Skintinger"31  paa  den  ene  Bænk  med  Ryg- 
gen til  Vinduerne. 

„Hvad  er  du  for  en  Karl,"  raabte  de  til  ham,  „du  vil  nok 
have  dit  Maveskind  sprækket  op!" 

Dermed  rejste  de  sig  og  vilde  om  at  gribe  ham.  Men  han  var 
dem  for  snar  og  greb  fat  i  Skiven  og  væltede  Egebordet  over 
paa  dem  og  klemte  dem  ind  mod  Væggen  med  Kanten. 

„Nu  vil  jeg  se,  om  jeg  kan  klemme  eders  Maveskind," 
sagde  han;  og  mens  han  holdt  dem  fast  med  den  ene  Haand, 
svingede  han  Slagvollen  og  lovede  dem,  at  han  vilde  knække 
enhver  Arm,  der  rørte  sig. 

Den  ældste  prøvede  alligevel  at  skyde  Bordet  over  igen;  men 
han  fik  straks  saadan  en  over  Armen,  at  den  dinglede  ved  ham. 
Nu  sad  de  alle  stille  som  Mus  og  bad  aleneste  Sejer,  at  han  ikke 
vilde  klemme  slet  saa  haardt. 

Ib  havde  da  ogsaa  taget  Mod  til  sig  og  grebet  en  Buløkse, 
med  hvilken  han  stillede  sig  ved  Sejers  ene  Side;  og  hans  Kæ- 
reste stod  ved  den  anden  med  Ildragen. 

Saaledes  stod  nu  Sagerne;  og  de  var  ikke  for  rare  paa  nogen 
af  Siderne:  Røverne  pintes  af  Frygt  ?or  Enden  paa  denne  „Klem- 
hærke"32;  og  at  de  ikke  kunde  udgrunde,  hvad  Sejrherren 
havde  i  Sinde,  eller  hvor  snart  det  skulde  afgøres,  —  det  gjorde 
Pinagtigheden  endnu  værre.  Ib  og  hans  Datter  svævede  i  samme 
Uvished;  thi  Sejer  kunde  jo  ikke  „buse  ud"  med  hvad  eller  hvem 


15 

han  ventede  paa.  Og  I  kan  tro,  det  var  ham  en  lang  Venten;  for 
dersom  de  fra  Herregaarden  tøvede  for  længe  eller  slet  ikke 
kom  —  Bælsen  kunde  jo  være  styrtet  paa  Vejen  —  hvad  saa?  — 

Endelig  kom  Aunsbjergmanden  med  en  syv,  otte  Karle,  og 
han  var  ikke  bagerst,  da  Døren  fløj  op.  Men  der  sad  de:  Stille 
var  der  i  Stuen,  og  skønt  det  var  Maaneskin  udenfor,  kunde 
de  ikke  se  noget  tydeligt  derinde;  thi  Lyset  va  jo  blevet  væltet 
tillige  med  Bordet. 

Da  raabte  Sejer:  ,,Hvor  mon  vi  har  „Lysklynerne"33?  tænd  et 
Par  Stykker  af  dem  ved  Skorstensilden!" 

„Der  ligger  nogle  paa  Skorstensskødet,"  raabte  den  gamle 
Kone.  — 

Man  tændte  dem,  og  saa  blev  der  lyst. 

,,Kan  I  se,  Husbond?  nu  har  jeg  fundet  dem  og  bundet 
dem  —  paa  en  Maade.  Vil  I  have  dem  bedre  tøjrede,  saa  hænger 
der  Hovedia vreb  i  hin  Krog,  ser  jeg." 

Dette  tog  de  fat  paa  og  huggede  det  over  i  lige  saa  mange 
Stumper,  som  der  var  Røvere.  Og  saa  trak  de  dem  ud  fra  Bord- 
bladet  en  for  en  og  bandt  dem  Hænderne  paa  Ryggen  og  snørede 
dem  ogsaa  Benene  sammen  og  smed  dem  i  en  Række  paa  Gul- 
vet. — 

Saa  begyndte  Herremanden  at  spøTge  dem  til:  hvor  de  var 
fra,  hvor  de  havde  deres  Kule,  om  de  var  flere,  og  saadant  mer. 
Men  han  kunde  ikke  faa  saa  meget  som  et  halvt  Ord  af  dem. 
Saa  truede  han  dem  med  gruelige  Pinsler. 

Da  sagde  den  gamle  Røver  —  ikke  til  ham,  men  til  sine  Søn- 
ner: „Lad  ham  kun  gøre,  hvad  han  vil!  for  nu  har  han  Magten. 
Men  ligesom  han  er  imod  os,  saaledes  skal  det  gaa  ham  og 
hans;  de  tore  derhjemme  i  Bakken  vil  ikke  glemme  hverken  ham 
eller  de  gode  Folk  i  Uannet.  Og  nu  holder  I  Mundene  lukkede, 
til  Halsbaandet  lukker  dem  op!" 

Af  denne  Trusel  havde  de  ingen  Gavn;  thi  da  Helligdagene 
var  forbi,  lod  Jørgen  Marsviin  dem  lægge  paa  Pinebænken, 
først  den  gamle  og  saa  de  unge.  De  holdt  alle  Persen  ud  und- 
tagen den  yngste.  Han  bekendte  alle  deres  Misgerninger,  saa- 
vel  som  hvor  Hulen  var. 

Den  samme  Dag  blev  nu  denne  opsøgt,  og  greb  de  der  Røver- 
konen og  de  to  hendes  Sønner,  hvilke  og  blev  hængt  tillige  med 
de  andre  seks.  I  Hulen34  fandtes  en  grov  Hoben  Sølv  og  Guld, 
og  deriblandt  en  Ring,  som  kendtes  for  at  være  en,  der  havde 
tilhørt  den  Herre,  hvis  løgnagtige  Paasagn  voldte  Ma-Ibs  saa 
stor  en  Fortræd. 


16 

Nu  fik  hun  bedre  for  det;  Herren  gjorde  selv  hendes  og  Sejers 
Bryllup  og  gjorde  imod  dem  alt,  hvad  han  forhen  havde  lovet, 
og  gav  dem  endda  ikke  saa  lidt  af  de  gode  Sager,  der  blev 
fundet  i  Røverboen.  — 

Stærke-Sejer  (som  han  siden  fik  til  Øgenavn)  levede  med 
sin  Kone  i  mange,  mange  Aar.  Og  alle  deres  Børn,  og  deres  igen, 
beholdt  Øgenavnet.  Men  nu  er  det  sagtens  uddød  saavel  som 
den  stærke  Herremands  adelige  Navn  og  hele  Slægt. 

Men  den  Helligaften,  jeg  her  har  fortalt  om,  endtes  dog  glæ- 
deligt saavel  paa  Aunsbjerg  som  mest  i  Uannet. 

1  Trykt  1  ,  .Dansk  Folkekalender  for  1841";  derefter  optaget  i  Samlingen 
„Nye  Noveller",  1843,  med  nogle  Trykfejl,  som  siden  er  gaaet  igen  1  alle 
Udgaver.  Forfatteren  havde  tidligere  behandlet  Æmnet;  se  Note  3.  under 
„Jyske  Røverhistorier"! 

a  Se  Note  IS.  og  13.  under  „Oldsagn  paa  Alheden"! 

*  Se  Note  4.   under  „Jyske  Røverhistorier"! 

4  Net  og  pæn,  mest  med  Hensyn  tU  Paaklædnlng.    (B.s  Note.) 

*  „Strag",  rank  og  pyntelig  (kun  om  Mandfolk),  „boun",  lidt  mindre  end 
overmodig.   (B.s  Note.) 

*  De,  der  bor  i  Skovegnen  (ved  Silkeborg  og  ind  ad  Ry  til)  1  det  i  gamle 
Dage  saabenævnte  „Lousyssel".  (B.s  Note.)  Beboerne  af  „de  vestlige  Egne 
af  Hids  Herred,  som  af  Vesterboerne  kaldes  Louringer,  forsyner  Egnen  om- 
kring Skive  med  Træ  til  Vogn-  og  Gaardredskaber".  (Niels  B.:  Topografi 
over  Vium  Præstekald,  S.  178,  Anm). 

7  Rappe  og  dygtige.    (B.s  Note.) 

*  Forstilt  enfoldig,  men  snu.    (B.s  Note.) 

*  Et  Navn,  rimeligvis  givet  fra  først  af  spotvis,  som  nu  flere  Smaasteder 
bærer.    (B.s  Note.) 

10  Ene  og  alene  i  den  eller  den  Hensigt  (saaledes  og  i  Svensken).  (B.s 
Note.) 

"  Herregaarden.    (B.s  Note.) 
12  Herremanden.    (B.s  Note.) 

11  om  ham  se  under  „E  Bindstouw"! 

14  Inderligt  og  Indstændigt.    (B.s  Note.) 

15  Glat,  o:  mild.    (B.s  Note.) 

'•  Meget  nedslaaet  og  forknyttet    (B.s  Note.) 
17  Se   Note   15.   under   „Røverstuen"! 
"  Smuk  og  pæn.    (B.s  Note.) 
'*  En  fornem  Mand.    (B.s  Note.) 

"En  fattig  Bondepige.    Stunthoser  er  Strømper  uden  Saaler,   saaledes 
som  de  bruges  af  Bondealmuen  1  Vesterjylland.    (B.s  Note.) 
21  Tusmørket.    (B.s   Note.) 

Slentrende   med  Mathed  og  næsten   krybende.    (B.s   Note.) 

Et   Rlngeagtsudtryk   om   gammelagtige    eller   dog    ikke   længere   unge. 
fattige,   Ildet  duelige  Mandfolk.    (B.s   Note.) 

Indgangsdøren  paa  Stuehuset.    (B.s   Note.) 

Store,   stærke   og   raske.    (B.s   Note.) 

Rent  betagne  af  Angst.    iB.s  Note.) 

27  Spøge  og  gantes     (B.s  Note.) 
"  En  lidt  mer  end  halvvoksen  Dreng.    (B.s  Note.) 
*•  Se  Note  10  under  „Færgeborg"! 
"  At  skynde  sig  af  al  Magt.   (B.s  Note.) 

*'  Slyngler,  som  ikke  bestiller  stort,  og  det  slet  eller  ondt.    (B.s  Note.) 
"  Ben   allerhaardeste  Klemme.    (B.s   Note.) 
"  Splinter  af  Granved,  som  findes  1  Moserne.    (B.s  Note.) 
94  Hulen  fandtes  i  Vindum  Sogn  Vest  for  Skavngaard.    Se  „Jyske  Røver- 
historier",  S.  9! 


ENESTE  BARN1 


JDa  jeg  i  Aaret  1815  var  i  København,  befandt  jeg  mig  en 
Dag  hos  hin  Ven,  hvem  jeg  i  min  Fortælling  „Eva"  har  om- 
talt. — 

Der  ringes,  der  aabnes,  og  med  en  dyb,  men  skoleret  Nejen 
indtræder  et,  efter  Udseende,  lidt  mer  end  midaldrende  Fruen- 
timmer. Hendes  hele  Dragt  mindede  om  den  Talemaade:  „at 
slide  Silke  af  Armod".  Hatten  havde  Huller  og  Kjolen  ligesaa, 
hvorvel  de  var  smaa  og  skødesløst  sammenrimpede.  Paa  ven- 
stre Haands  næstmindste  Finger  saas  en  simpel  Ring,  der  sna- 
rere kunde  være  Messing  end  Guld.  I  den  højre  Haand  holdt  hun 
en  Parasol,  der  vist  længe  havde  overlevet  sine  skønne  Dage, 
ligesom  Bæ  rer  in  den,  hvis  lange,  magre  og  blege  Ansigt  passede 
godt  til  hele  Dragten.  — 

Naar  man  kommer  i  Berørelse  med  en  bekendt,  vil  Øjne  in- 
stinktmæssigt søge  Øjne.  Men  af  hendes  var  ej  engang  den  un- 
derste Halvdel  at  se;  de  ubevægelige  Øjenlaag  lukkede  for  Sjæ- 
lens Vinduer  —  jeg  mener  Stenene,  disse  trinde  Glughuller.  — 
Hun  havde  været  temmelig  høj,  men  var  nu  sunken  lidt;  hun 
var  rundrygget.  Naar  hun  talte,  rettede  hun  sig  vel,  men  sank 
derpaa  atter  sammen.  —  Hun  tiggede;  man  hørte,  det  var  ske- 
matisk, lært  udenad.  En  endnu  ikke  aldeles  neddæmpet  Hof- 
færdighed røbede  sig  baade  i  Tale  og  Legemsstilling.  „Jeg  har 
vistnok  ikke  den  Ære  at  kende  Dem  personlig,  min  Herre!"  sagde 
hun,  ,,og  De  kender  vist  heller  ikke  mig;  men  De  kan  tro  mig: 
jeg  har  set  bedre  Dage  end  disse"  —  et  svagt  Skuldertræk  be- 
kræftede det.  —  ,,Man  har  sagt  mig,  De  var  en  ædeltænkende 
Mand,  og  saa  fordrister  jeg  mig  at  anmode  Dem  om  en  Under- 
støttelse —  efter  eget  Behag  —  til  Husleje." 

Han  tog  et  Par  Skridt  hen  mod  Skriverpulten,  men  vendte 
sig  pludselig  om  imod  hende  med  det  Spørgsmaal:  ,, Deres  Navn, 
Madam?" 

Hun  skudrede,  bøjede  Hovedet  og  trak  Laagene  helt  ned 
over  Øjnene  —  medens  hun  svarede  langsomt  og  i  en  Spøgelse- 
tone: „Mit  Navn?  —  det  har  jeg  for  lang  Tid  siden  tabt  —  og 
nu  har  jeg  næsten  glemt  det  —  ligesom  den  øvrige  Verden  mig. 
Jeg  har  vel  faaet  et  andet,  men  det  tilhører  en  talrig  Familie 
—  det  hedder  Sorgognød."  —  Her  tørrede  hun  sine  —  tørre  Øjne. 

Schmidt  gav  hende,  uden  videre  Eksamination,  nogle  Sedler. 
Hun  nejede,  rettede  sig  igen  og  gik. 

Jeg  havde  under  dette  Optrin  med  sælsomme  Følelser  be- 
tragtet den  fornemme  Tiggerske.  Det  kom  mig  grandgivelig  for, 
at  jeg  skulde  kende  —  eller  have  kendt  —  dette  Ansigt,  denne 
Stemme.  Men  for  disse  dunkle  og  svage  Mindelser  fandt  jeg 
hverken  Tid  eller  Sted.  Hun  var  mig,  i  vaagen  Tiistand,  som  et 
Drømmebillede:  man  synes  at  skulle  kende  Fantasiens  Skab- 
ninger; men  naar  man  tror  at  fastholde  dem,  forvandles  eller 
forsvinder  de. 

,,Hm!  —  det  var  mærkeligt,"  —  sagde  Schmidt  —  „hun  vilde 
ikke  være  sit  Navn  bekendt  —  Du  saa  saa  vist  paa  hende  — 
ved  du  noget?" 

„Hm!"  svarede  jeg,  „set  hende  før  har  jeg;  men  det  er  mig 
ikke  muligt  at  komme  paa  hvor  eller  naar  —  mon  hun  gik  ud?" 

„Der  ser  jeg  hende  ude  paa  Gaden,"  sagde  han;  „hun  gaar 
nedad  til  Frue  Kirke.  —  Vil  du  ha'e  noget  at  vide  af  hende,  saa 
maa  du  skrubbe  dig." 

Det  gjorde  jeg,  indhentede,  men  fulgte  hende  i  en  liden  Fra- 
stand. 

Da  hun  drejede  om  Hjørnet  af  Bispegaarden,  tog  hun,  be- 
standig gaaende,  et  Stykke  Papir  op  af  Lommen,  saa  afveks- 
lende paa  dette  og  paa  Husnumrene.  Noget  forbi  Krystalgaden 
standsede  hun  et  Par  Sekunder  og  drejede  derpaa  ind  ad  en 
Port.  —  Jeg  blev  ved  at  holde  den  gamle  Sejlers  Kølvand  —  opad 
til  anden  Sal.  Medens  hun  ringede,  gik  jeg  en  Trappe  højere  op 
og  skottede  igennem  Rækværkets  Tremmer.  Døren  dernede  gik 
op.  En  Tjenestepige  traadte  i  den  og  sagde  spotsk:  „Naa!  det  er 
Hende  igen:  Hun  besøger  os  tidt,  men  mit  Herskab  har  befalet 
mig  at  sige  Hende,  at  det  ikke  kan  nytte,  Hun  kommer  her  før 
paa  Lørdag  otte  Dage  —  den  første  i  Maaneden,  Hun  ved  — 
Adieu!"  —  Dermed  lukkede  hun  Døren  efter  sig  og  smækkede 
Skodden  rapt  for.  —  Den  udelukkede  stødte  Parasollen  mod 
Gulvet,  stivede  Ryggen,  slog  Øjnene  helt  op,  stod  saaledes  nogle 
Sekunder  som  en,  der  eftertænker  noget  vigtigt,  og  gik  —  eller 
trippede  raskt  ned  ad  Trapperne.  Jeg  fulgte  efter.  Hun  tog  Vejen 

tilbage  ad  Nørregade,  om  ad  Krystalgaden  og  ind  i  Peter-Hvit- 
feldtsstræde,  hvor  hun  gik  op  i  et  meget  uanseligt  Hus.  Jeg  an- 
saa  det  for  hendes  Bopæl,  som  det  ogsaa  var. 

I  Kælderen  boede  en  Spækhøker,  hvem  jeg  antog  for  Husets 
Ejer  eller  dog,  ifølge  hans  Næringsvej,  som  den,  der  maatte 
vide  Besked  om  de  iboende.  —  Han  var  ikke  til  Stede,  men  et 
Fruentimmer,  som  paa  min  Forespørgsel  bejaede  at  være  hans 
Kone.  Jeg  købte  noget  og  spurgte,  om  saadan  og  saadan  en 
boede  her,  og  hvem  hun  var. 

„Ja  vel  logerer  hun  her,"  lød  Svaret;  ,,men  hvad  hun  hedder, 
kan  jeg  ikke  huske;  min  Mand  ved  det,  for  han  er  fra  samme 
Egn  derovre  i  Jylland.  Saa  meget  kender  jeg  til  det,  at  han  er 
født  paa  det  samme  Gods,  som  hendes  Fader  ejede,  og  han  var 
ellers  Kammerherre  eller  saadan  noget  og  en  rig  Mand,  og  hun 
var  eneste  Barn;  men  hun  ska  ha'e  baaret  sig  snavs  ad,  giftet 
sig  mod  Faderens  Villie,  løbet  fra  sin  Mand  og  taget  fremmede 
Guder  —  som  man  siger.  Og  nu  er  det  Juks  med  hende!  hun 
staar  altid  skreven  hernede,  og  Huslejen  kommer  aldrig  før 
bagefter;  og  det  er  endda  knap  nok,  men  min  Mand  ser  lidt 
igennem  Fingre  med  hende  for  Landsmandsskabs  Skyld  — 
der  er  han  selv!  nu  kan  han  gfe  Dem  bedre  Forklaring." 

„Hvorover?"  spurgte  han. 

„Den  Herre,"  sagde  Konen,  idet  hun  gik  bort,  ,, vilde  vide, 
hvad  hun  hedder,  der  bor  heroppe  paa  tredie  Sal  til  Venstre." 

Han  saae  stift  paa  mig  og  spurgte:  „Med  Forlov,  hvem  er 
De?"  Det  sagde  jeg  ham,  saavel  som  hvor  jeg  var  født.  Han  blev 
herved  meget  mild,  slog  med  den  flade  Haand  paa  Disken  og 
gav  mig  de  forlangte  Oplysninger,  hvilke  jeg,  tillige  med  Tig- 
gerskens Ungdomshistorie,  den  jeg  kendte  langt  bedre  end  Hø- 
keren, fortalte  Schmidt,  omtrent  som  den  nu  herefter  findes. 


Fra   den  første  Tid  af,  at  min  Hukommelse  staar   mig  bi, 

mindes  jeg  godt  Frøken  S 2  og  tyktes  —  uagtet  jeg  var  en 

Vildkat,  naar  jeg  kom  paa  min  egen  Boldgade  —  at  Frøkenen 
var  endnu  mere  forvildet  end  jeg;  hun  tog  mig  paa  Skødet  og  vip- 
pede mig  og  kyssede  mig  og  sagde,  at  naar  jeg  blev  ældre, 
vilde  jeg  nok  komme  til  at  forstaa  saadan  noget.  Jeg  vidste 
ikke,  hvad  hun  mente,  brød  heller  ikke  mit  Hoved  dermed, 
men  søgte,  saa  ofte  som  jeg  kunde,  ind  til  hendes  Moder,  som, 

meget  gigtsvag  og,  som  siden  er  rundet  mig  i  Tanker,  meget 
hjertesyg,  alligevel  kælede  for  mig  og  altid  havde  Sukkergodt 
at  putte  i  min  lille  Mund.  Jeg  saa  hende  aldrig  uden  for  hendes 
Kammer,  inden  hun  blev  baaret  derfra  i  den  bekendte  lille,  sorte 
Portechaise.  —  Hendes  Mand,  Kammerherren,  stod  ikke  nær 
saa  højt  hos  mig.  Naar  han  kastede  sine  smaa,  grønne  Øjne 
paa  mig,  fornam  jeg  altid  noget  antipatisk,  hvorvel  han  aldrig 
sagde  mig  et  eneste  haardt  Ord,  men  blot  gjorde  lidt  uskade- 
lige Smaaløjer  med  mig  —  disse  endda  ikke  af  de  fineste,  men 
de  var  mig  lige  saa  uforklarlige  som  Datterens.  —  Denne  gam- 
mel adelige  Herre  var  en  rigtig  Aristokrat;  hvilken  Bondepige 
paa  Godset  han  tilkastede  Tørklædet,  hun  maatte  holde  for3; 
og  hvilken  Bonde  han  blev  vred  paa,  maatte  holde  Ryggen  til4. 
Stundom  slog  han  vel  haardt,  for  stærk  var  han,  og  maatte  en- 
gang udholde  en  Proces  lige  til  Højesteret,  fordi  han  skulde 
have  slaget  en  saaledes,  at  han  døde  deraf.  Kammerherren  blev 
frikendt,  det  forstaar  sig  selv;  og  saa  var  den  Historie  forbi. 
—  Men  jeg  maa  dog  fortælle  en  anden,  der  vel  ogsaa  endtes 
med  Død  og  Drab,  men  var  alligevel  meget  morsom. 

Paa  H....  tjente  en  Hyrdedreng,  der  kunde  løbe  og  springe, 
som  om  han  havde  lært  det  i  Nachtegalls6  Institut.  Det  hændte 
sig  nu  en  Sommer,  at  Gaardens  fungerende  Tyr  med  eet  bliver 
mandvoln,  render  sit  Tøjr  i  Stykker,  jager  andre  Høveder  og 
Heste  løse;  og  gik  denne  Frihedsspektakel  ud  over  Naadigher- 
rens  Korn.  Han  kalder  da  alle  Folkene  sammen  og  udlover  en 
Krone  til  den,  der  kan  bringe  ham  Spektakelmageren  enten  død 
eller  levende.  —  Hyrdedrengen  siger:  ,,A  vil  prøve  ad  —  men 
saa  skal  I  anner  slaa  Purten  i,  nær  A  faar  ham  herind."  — 
Hele  Personalet  bevæbnede  sig  nu  med  Forke,  Økser  og  Leer 
og  ventede  paa  Gutten  Tyr,  medens  min  gode  Thomas  allerede 
havde  opsøgt  ham  ude  i  Rugvangen.  Han  rakte  Tungen  ud  og 
brølte  ad  Bæstet,  der  straks  satte  efter  ham.  Thomas's  to  Ben 
var  rappere  end  Tyrens  fire,  saa  at  han  flere  Gange  maatte 
standse  for  at  faa  den  med.  Det  lykkedes  da  ogsaa:  Thomas 
for  som  en  Triumfator  ind  i  Gaarden  —  Tyren  bagefter  og  — 
ud  i  Møddingen,  hvor  den  fik  en  skiden  Død.  —  Thomas  fik  ej 
alene  sin  Krone,  men  ogsaa  en  blaa  Trøje  med  Sølvtresser  og 
en  endnu  mere  glimrende  Hue;  kort  sagt,  han  blev  Løber  og 
gjorde  i  denne  sin  Embedsstilling  Kammerherren  megen  Ære. 
Han  var  godt  kørende,  den  naadige  Herre;  men  Thomas  var 
endnu  bedre  løbende,  saa  hvor  stærk  end  Kusken  jog  paa,  \sx 
Løberen  a/ltid  langt  foran,  gjorde  en  Rundenom  efter  den  anden 

og  smeldede  med  sin  Pisk,  som  vilde  han  udæske  baade  Kusk 
og  Heste.  —  Thomas  Løber  skulde,  uagtet  sine  glimrende  Egen- 
skaber, ikke  kommet  til  at  figurere  i  denne  Historie,  hvis  han 
ikke  havde  gjort  andre  Løb  end  dem  foran  Kammerherre- 
vognen. 

Vor  Frøken  skulde  da  til  at  giftes.  Papa  havde  udset  en  køn 
ung  Baron6  til  hende,  som  tilmed  var  Løjtnant;  og  der  var  slet 
ikke  andet  i  Vejen  for  Ægteskabet  end  det,  at  Datteren  havde  ud- 
set sig  en  anden.  Det  var  sket  saa  hemmeligt,  at  Naadigherren 
ikke  vidste  noget  deraf  og  altsaa  ej  heller  kunde  begribe,  hvor- 
for hun  gjorde  Indvendinger  mod  et  saa  passende  Parti,  thi 
Grunden  hertil  skjulte  hun  omhyggeligt. 

Den  lønligt  udkaarede  var  desværre  kun  en  Præstesøn:  men 
hans  Uniform  var  blaa  og  hans  Skæg  sort,  hvorimod  Baronen 
havde  tynde  gule  Fnug  paa  Hagen. 

Vor  Hurtigløber,  Thomas,  blev  de  elskendes  Duepost,  og 
Kontoret  var  Bagklædningen  af  Niels  Bugges  Brystbillede7  i  Ve- 
stibulen. 

Dog,  Korrespondancen  blev  opdaget,  men  Postføreren  ikke; 
thi  han  løb  mellem  H...  og  V...,  naar  alle  andre  sov.  En  Dag 
ankommer  en  historisk  og  antikvarisk  lærd  fra  Kjøbenhavn,  ef- 
tersom han  havde  faaet  at  høre  om  det  omtalte  Billede.  Kammer- 
herren selv  viser  ham  det.  Den  fremmede  ser  efter  et  muligt  Ma- 
lermærke; og  da  han  intet  finder  paa  den  rette  Side,  vender  han 
Billedet  om,  og  hvad  finder  man  der  uden  en  lille  trekantet 
Billet,  der  slet  ikke  saa  antik  ud.  Kammerherren  stak  den  til  sig 
i  Tavshed.  Da  den  fremmede  var  borte,  aabnede  Herren  Bre- 
vet og  fik  deraf  fuldt  Lys  i  Sagen  —  Datterens  Hjertesorg.  — 
Kusken  fik  straks  efter  Befaling  at  spænde  for  Chaisen,  og  Frø- 
kenen at  gøre  sig  færdig  til  en  Rejse,  og  snart  trak  de  fire  Sved- 
fukser det  høje  Herskab  til  A ,  —  det  var  et  Slags  galant 

Fængsel,  hvori  Frøkenen  blev  bragt;  Herren  og  Fruen  —  hen- 
des Faster  —  var  Arrestforvarere.  —  Ja  de  havde  tidsnok:  in- 
den Fangen  kom  vel  af  Vognen,  fik  Løberen  Anvisning  paa  det 
nye  Posthus,  som  hun  paa  Didrejsen  allerede  havde  oprettet  — 
i  Munden  paa  en  af  de  Vildmænd,  der  stod  som  Skildvagter 
oven  for  lndgangstrappen. 

Baronen  arriverede  endnu  samme  Dag.  Det  gik  saa  meget 
kærligt  til:  hun  baade  kyssede  og  klappede  ham;  og  ingen  skulde 
tro  andet,  end  at  hun  var  forelsket  til  op  over  begge  Ører.  Det 
var  hun  ogsaa,  men  ikke  i  den  stakkels  Baron. 

Paa  et  Kammer  i  anden   Etage  blev  Fangen   indkvarteret: 

og  Tjenerne  skiftedes  til  at  holde  Vagt  i  Gangen,  der  førte  til 
Slottets  eneste  Ud-  og  Indgang. 

En  Morgen,  som  Herren  og  Fruen  og  min  Lidenhed  sad  ved 
Tebordet,  kommer  den  ene  Tjener  ind  med  et  Lommeklæde,  som 
han  havde  fundet  under  Frøkenens  Vindue.  „Bring  hende  det 
op!"  sagde  Herren.  Men  Fruen,  som  havde  en  finere  Næse,  tog 
Tørklædet  fra  ham  og  eftersaa  det  i  alle  Hjørnerne,  medens  hun 
lod  Tjeneren  gaa  ud.  „Eja!"  raabte  hun  saa,  „det  er  ikke  Lot- 
tes Tørklæde  —  se  her  staar  et  B.  Jeg  vil  vædde  paa,  at  denne 
Monsieur  B.  har  været  hos  hende  i  Nat.  Gaa  du  selv  ud,  min 
Hjerte!  og  se  vel  "til  baade  i  Haven  og  paa  Muren,  om  der  ikke 
skulde  være  andre  Kendetegn  paa  et  hemmeligt  Stævnemøde/1 

„Det  vil  jeg,  sandt  for  Herren!  ogsaa,"  svarede  han  og  gik. 

Undersøgelserne  lod  ham  opdage,  at  langs  hen  med  Muren 
var  Duggen  aftraadt  og  Græsset  nedtraadt,  at  i  en  Gang,  som 
førte  til  den  nordre  Stakitport,  var  i  Sandet  synlige  Tråd  frem 
og  tilbage,  samt  at  uden  for  Porten  havde  staaet  en  Hest  bun- 
den, der  havde  trampet  og  skrabet. 

„Jeg  vil,  sandt  for  Herren!"  —  saaledes  sluttede  han  sin  Be- 
retning —  „hellere  vogte  hundrede  Geder  end  een  Pige,  naar 
hun  faar  Nykker.  Synes  du  som  jeg,  Mama!  saa  vil  vi  skikke 
hende  tilbage,  og  det  i  denne  velsignede  Dag.  Saa  faar  din 
Broder  selv  passe  paa  hende,  det  bedste  han  ved  og  kan." 

,,Ja,  min  Hjerte!  lad  os  det!"  sagde  hun.  —  „Men"  —  lagde 
hun  til,  „er  det  ikke  det  sikreste,  at  vi  følger  selv  med;  for  sen- 
der vi  hende  alene  bort,  hvem  ved  saa,  hvad  hun  kunde  hitte 
paa?  Og  Kusken  og  Tjeneren  kan  vi  ikke  forlade  os  paa." 

„Du  har  Ret,  Mama!"  svarede  han.  „Det  slemmeste  er:  hvor- 
dan vi  skal  faa  hende  herfra  paa  en  god  Maade;  for  Magten  vil 
jeg  paa  ingen  Maade  bruge.  —  Det  var  den  Gang,  jeg  paatog 
mig  at  være  Vildtvogter,  men  det  skal,  sandt  for  Herren,  blive 
sidste  Gang!" 

„Lad  Steen  gaa  op  til  hende!"  siger  Fruen,  „og  spørge,  om 
hun  har  Lyst  at  gøre  en  Tur  med  til  H...."  Jeg  gik;  og  se!  hun 
havde  straks  Lyst  og  kom  helt  paaklædt  ned,  endnu  førend  de 
gamle  var  blevet  færdige.  —  Der  blev  slet  ikke  talt  noget  om 
den  formentlige  Fenstren,  og  vi  rullede  af  alle  fire. 

Midtvejs  omtrent  mellem  A...  og  H...  ligger  en  lille  By,  hvis 
Navn  jeg  heller  ikke  er  for  at  tilkendegive.  I  Byen  boede  en 
Præst,  hvis  Have  rakte  lige  ud  til  den  Vej,  vi  havde  at  køre.  Som 
vi  kom  hen  derimod,  ser  vi  Præstens  Gartner  —  som  ellers  var  en 
ret  beleven  Mand  —  en  Københavner  —  han  plukker  Blomster 

og  binder  dem  sammen  i  Smaakoste.  —  Da  vi  næsten  er  kommet 
lige  ud  for  ham,  lader  det  til,  som  blev  han  os  nu  først  var. 
Han  hilser,  nærmer  sig  hurtigt  og  springer  over  Diget  til  Vog- 
nen, idet  han  beder  Kusken  holde.  ,,Maa  jeg  ha'e  den  Ære/' 
raaber  han,  ,,at  offerere  Herskabet  nogle  af  mine  Levkøjer! 
Jeg  tror  næppe,  der  findes  saa  fuldkomne  andensteds  i  Jylland." 
Man  takkede  og  modtog  de  blomstrende  Foræringer.  ,,Naar  De 
kommer  til  Staden,"  lagde  han  til,  ,,hvor  De  maaske  bliver  i 
Nat,  var  det  godt,  om  Buketterne  blev  løst  og  Blomsterne  en- 
keltvis nedsat  i  vaadt  Sand:  saaledes  konserverer  de  sig  læn- 
gere —  den  naadige  Frøken  paatager  sig  maaske  den  Ulejlig- 
hed; den  vil  sandelig  ikke  være  spildt." 

Dette  sidste  sagde  han  med  et  noget  alvorligt  Ansigt  og  et  Blik 
til  den  naadige  Frøken,  som  jeg  den  Gang  ikke  forstod  at  tyde, 
men  af  hvilket  Slags  jeg,  gammel  nok,  har  observeret  adskil- 
lige. Nu  kan  jeg  for  det  meste  se  paa  et  Par  Øjne,  om  der  er 
en  vigtig  Hemmelighed  inden  for  dem. 

Vor  Frøken  var  meget  glad  ved  denne  Urtekost:  hun  lugtede 
hvert  Øjeblik  til  den,  pillede  ved  Blomsterne  og  roste  dem,  og 
saaledes  hen  ad  Vejen.  Engang  da  hun  lirkede  lidt  stærkere 
mellem  dem,  skimtede  jeg  noget  hvidt  forinden  midt  i  Kosten; 
men  hun  lukkede  øjeblikkelig  sammen  om  det.  „Hvad!"  sagde 
jeg  i  min  barnlige  Enfoldighed,  ,,jeg  tror,  der  er  en  hvid  Nel- 
like derinde."  —  „Du  kan  selv  være  en  Nellike,"  sagde  hun  smi- 
lende og  gemte  Buketten  paa  Brystet.  Men  det  kom  mig  for,  at 
Snørlivet  ikke  var  stærkt  nok  til  at  holde  fast  paa  Blomsterne, 
saadan  bevægede  det  sig  ud  og  ind  —  det  kunde  jeg  heller  ikke 
begribe. 

Men  jeg  brød  heller  ikke  mit  Hoved  længe  med  det.  Der  var 
nok  andet,  som  tiltrak  sig  min  Opmærksomhed:  det  smukke, 
paa  Situationer  saa  vekselrige  Landskab,  hvis  Beskrivelse  ikke 
har  Sted  her,  men  som  man  kan  lade  sin  Fantasi  udmale  med 
grønne,  gule,  lysblaa,  og  brune  Farver  og  udgravere  i  høje  Bak- 
ker og  dybe  Dale. 

Kammerherren  blev  forundret  og  muggen  ved  at  se  os;  han 
mumlede  noget,  som  jeg  ikke  kunde  forstaa.  ,,Du  kan  gaa  lidt 
ind  i  dit  Værelse  —  og  tag  den  lille  med!"  sagde  han  til  Datte- 
ren. Vi  gik.  Indkomne  der,  hviskede  hun  hurtigt  og,  jeg  kunde 
sige,  fortroligt:  „Tag  det  Glas  der  og  hent  mig  det  halvt  fuldt 
af  det  hvide  Sand,  du  ved  nok!"  Jeg  tog  Glasset  og  løb.  Da  jeg 
snurrede  mig  om  udenfor  og  vilde  lukke  Døren,  saa  jeg,  at  i  det 
Øjeblik,  hun  klippede  Bindselet  over,  der  sammenholdt  Blom- 

sterne,  faldt  et  lidet  Stykke  sammenfoldet  Papir  fra  dem;  men 
hun  greb  det  i  Flugten  med  den  ene  Haand,  medens  den  anden 
smed  Levkøjerne  hulter  til  bulter  i  Vindueskarmen.   — 

Jeg  gik  ind  igen  efter  at  have  hentet  det  forlangte  Sand.  Som 
jeg  nu  aabnede  Døren,  ser  jeg,  at  hun  trykker  noget  Papir  — 
vistnok  det  samme  —  til  sine  Læber  og,  da  hun  fornemmer  mig, 
ned  paa  Brystet. 

„Saa  du  noget,  din  lille  Keltring?"  sagde  hun,  vimsende  hen 
til  mig  og  bøjende  sit  Ansigt  tæt  ned  til  mit.  — 

„Jeg  saa,  at  De  kyssede  en  Strimmel  Papir;  andet  har  jeg 
ikke  set,"  svarede  jeg.  — 

,,Vist  ikke,"  sagde  hun,  „jeg  lugtede  blot  til  det  for  det  duf- 
tede saa  dejligt  af  Levkøjerne  —  tør  Resten  snakker  du  ikke  til 
noget  Menneske,  hvem  det  end  er,  om  hvad  du  saadan  ser  her- 
inde, for  —  se  her  har  du  to  Makroner,  og  flere  skal  du  f aa, 
naar  din  lille  Mund  ikke  vil  sladre." 

(Det  lovede  jeg  —  og  holdt  lige  til  nu,  det  er:  noget  over  et 
halvt  Aarhundrede;  hvorfor  mine  Tilhørere  ikke  maa  krympe 
sig  ved,  at  jeg  snakker  saa  vidt  og  bredt  om  en  Begivenhed  af 
den  Slags,  der  er  mange  Tusinde  Aar  gammel  og  vil  være  ny, 
saa  længe  Verden  staar;  nu  er  der  løst  for  Posen,  og  Indholdet 
vil  herud.) 

„Hør!"  sagde  hun  videre,  ,,jeg  eor  ikke  vel  og  gaar  nu  til 
Sengs.  Naar  lidt  er  gaaet,  kan  du  komme  og  læse  mig  noget 
op  af  „Siegvard"8  —  som  du  plejer;  det  hvor  Kronhelm  bort- 
fører Therese  —  det  er  saa  sødt;  gaa  nu  til  Fader  og  snak  med 
ham  om  Fukserne."  —  Jeg  gik  og  snakkede  om  Fukserne  baade 
den  Dag  og  den  næste.  Og  Baronen  snakkede  med  —  for  han 
var  jo  Kavaleri-Officer.  —  Somme  Tider  gik  han  og  Kammer- 
herren ind  til  den  syge  Frøken;  men  naar  de  kom,  sov  hun  al- 
tid. (Det  var  snurrigt,  naar  jeg  kom  alene,  var  hun  altid 
vaagen.) 

Naar  jeg  vilde  til  at  gaa,  sagde  hun  bestandig:  „Se  at  faa 
fat  paa  Thomas  Løber  og  spørg  ham,  om  han  ikke  har  noget 
til  mig!"  —  Det  gjorde  jeg  ogsaa;  men  han  havde  ikke  noget 
førend  den  anden  Dags  Aften,  efter  at  Frøkenen  var  blevet  syg. 
Da  flyede  han  mig  saadan  et  underligt  Brev,  der  ikke  var  lagt 
sammen,  som  Breve  ellers  plejer  at  være,  men  som  en  Sløjfe. 
—  Det  maa  have  været  et  mærkeligt  Brev:  for  aldrig  saa  snart 
havde  hun  læst  det,  før  hun  blev  frisk,  sprang  op  og  kom  i 
Klæderne.  —  Jeg  spurgte,  om  jeg  ikke  skulde  læse  i  Siegvard, 
men  hun  sagde:  „Lad  ham  kun  være!  Jeg  har  en  anden  Siegvard 

—  han  kommer  snart  —  holdt!  bi  hos  mig  saa  længe.  Der  har 
du  hele  Æsken  med  Makronerne.' ' 

Jeg  klemte  paa  Makronerne.  Hun  pakkede  Kjoler  og  Klæder 
og  andet  Stads  i  en  Koffert,  idet  hun  hvert  Øjeblik  kiggede  ud 
ad  Vinduet.  —  Da  jeg  havde  faaet  Has  paa  Makronerne,  kig- 
gede jeg  ogsaa  ud  ad  Vinduet  for  at  se,  hvad  der  monne  være. 
Og  se!  der  kom  da  en  Vogn  med  fire  Fukser  for  —  men  det  var 
ikke  Kammerherrens,  og  Kusken  ikke  heller.  —  Frøkenen  smæk- 
kede Kofferten  i,  tog  Nøglen  til  sig  og  mig  ved  Haanden:  „Kom 
med!"  raabte  hun,  „at  ta'e  mod  de  fremmede!"  Udenfor  stod 
hendes  Kammerpige;  og  hende  befalede  hun  at  bære  Kofferten 
ned  og  sætte  den  i  Gangen. 

Som  vi  er  der,  ruller  Vognen  frem  for  Døren,  og  Kammer- 
herren træder  ud  til  os.  Han  studser  kort  ved  at  se  Datteren  og 
det  i  Rejseklæder: 

,,Hvad!  Lotte!  hvad  betyder  det?  er  du  nu  saa  frisk?" 

„Ja,  Papa!  nu  er  jeg  kommet  mig!"  raabte  hun  med  et  skælmsk 
Smil. 

I  det  samme  traadte  de  ankomne  —  en  Mand  med  en  gul 
Nøgle  paa  det  højre  Kjoleskød,  ligesom  vor  Kammerherre,  og  to 
andre  uden  Nøgler  —  ind  ad  Døren. 

Den  fremmede  Kammerherre9  hilsede  vores  med  et  ironisk 
Smil  og  sagde:  „Ifølge  allerhøjeste  kongelig  Ordre  og  i  Kraft 
af  min  Embedsmagt  — " 

„Jeg  blæser  ad  jeres  Embedsmagt!"  faldt  Kammerherre  S  ... 
forbitret  ind;  „men  hvor  er  den  kongelige  Ordre?  og  hvad  lyder 
den  paa?" 

„Ordren  er  her,"  svarede  hin  og  fremtog  et  stort  Dokument, 
igennem  hvis  øverste  Blad  fremskinnede  det  store,  røde  Maje- 
stætsegl. Vores  greb  efter  det  og  udbrølte  et:  „Lad  se!" 

,, Deres  Højvelbaarenhed!"  sagde  hin  med  et  ondskabsfuldt 
Smil,  „er  desværre  ikke  i  en  saadan  Sindsstemning,  at  jeg  tør 
betro  den  allernaadigste  Skrivelse  umiddelbart  i  Deres  Hæn- 
der. Men  saa  snart  De  lader  Deres  Frøken  Datter  —  hvem  Or- 
dren især  angaar  —  trine  herhid,  skal  jeg  i  hendes  og  Deres 
samlede  Nærværelse  oplæse  og  nærmere  fremvise  den  i  disse 
Vidners  Overværelse." 

„Kald  paa  Frøkenen!"  tiltordnede  han  en  fjerntstaaende  Tje- 
ner, og  hun  kom  selv  hid  fra  den  anden  Side  med  Rejseklæder 
paa  og  en  lille  Bylt  i  den  ene  Haand. 

Faderen  maalte  hende  et  Par  Gange  fra  Top  til  Taa  og 
spurgte  barsk:  „Hvorhen?  Mademoiselle!" 

Den  fremmede  optog  Svaret  for  hende,  sigende  med  kunstlet 
Gravitet:  „Da  begge  paagældende  nu  er  til  Stede,  skal  jeg 
oplæse  den  mig  meddelte  allerhøjeste  Skrivelse,  der  lyder  som 
følger:  „Paa  allerunderdanigst  Andragende  af  Løjtnant  B  ... 
af  vor  kongelige  Marine,  hvorledes  han  nemlig,  som  forlovet 
med  Frøken  Ch.  S  ...,  har  bragt  i  Erfaring,  at  benævnte  Frøkens 
Fader  C.  S  -  holder  hende  strengt  indespærret  for  at  tvinge 
hende  imod  hendes  Villie  til  at  ægte  en  anden,  saa  har  du  nøje 
at  forfare  i,  hvorlunde  denne  Sags  rette  Sammenhæng  og  Fun- 
dament monne  være,  samt  Fader  og  Datter  konfrontere  for  af 
den  sidstnævnte  hendes  Erklæring  at  fordre,  saavel  anlangende 
den  paaankede  Indespærring,  som  især  at  bringe  til  Kundskab, 
hvilken  af  de  tvende  Medbejlere  hun  vil  erklære  sig  for.  Vorder 
dette  Ansøgeren  Løjtnant  B  ...,  og  det  skulde  være  hendes  faste 
Bestemmelse  at  forene  sig  i  Ægteskab  med  denne,  da  har  du  i 
det  Fald,  at  Faderen  ikke  godvillig  vil  udlevere  hende,  at  befri 
hende  med  den  saavel  civile  som  militære  Magt,  der  staar  med 
vor  allernaadigste  Tilladelse  til  din  Disposition." 

Under  Oplæsningen  af  dette  Dokument  knyttede  vor  Kam- 
merherre først  den  ene  Haand,  saa  dem  begge,  og  strakte  dem 
med  stive  Arme  skraa  ned  uden  for  Hofterne,  ret  i  gammeldags 
Klopfægter-Maner,  og  da  saa  Forelæseren  vilde,  som  han  blev 
færdig,  række  ham  det,  knipsede  han  til  det  med  højre  Pege- 
finger og  begyndte  at  trampe  saa  med  den  ene  Fod,  saa  med 
den  anden  —  det  lille,  tykke  Korpus  var  ikke  uligt  en  Statue, 
der  vakler  i  Jordskælv. 

„Naa!"  sagde  den  anden  med  uforandret  Solskinsansigt.  — 
„Og  De,  min  Frøken!  hvad  beslutter  De?  Deres  frie  Viliie  har 
De." 

„Du  vil  dog  ikke  løbe  fra  din  Fader?"  bruste  Faderen  til 
Datteren. 

—  „Hun  behøver  ikke  at  løbe,"  tog  den  fremmede  Kammer- 
herre Ordet;  ,,for  hun  kan  køre  med  mig  —  om  hun  vil.  —  Bli- 
ver De  her,  eller  maa  jeg  byde  Dem  min  A<rm?" 

Hun  tog  imod  den  og  bukkede  for  Faderen. 

„Løb  saa,  din  Taske!"  raabte  denne;  ,,løb  til  Verdens  Ende 
med  din  liderlige  Matros!  Men  vov  dig  aldrig  inden  for  Græn- 
serne af  dit  fædrene  Gods!  Det  er  tabt  for  dig  —  du  er  arve- 
løs."" 

Hermed  skiltes  Fader  og  Datter.  De  havde  set  hverandre  for 
sidste  Gang. 

Kammerherren  blev  oppe  lige  til  næste  Morgen.  Snart  skrev 

han,  snart  gik  han  frem  og  tilbage  i  sit  Soveværelse,  nu  med 
hurtige,  faste  Trin,  nu  langsomt,  ligesom  en,  der  grubler  eller 
er  kommet  op  af  en  Sygdom.  —  Uden  at  have  nydt  noget  siden 
Gaarsdagen  kastede  han  sig  omsider  paa  Sengen,  men  i  Klæ- 
derne, ringede  paa  Tjeneren  og  befalede  ham  at  vække  sig  om 
to  Timer.  —  Den  fastsatte  Tid  gik  Tjeneren  ind,  men  kunde  ikke 
faa  ham  vaagen,  thi  han  var  død;  et  Slagflod  havde  gjort  Ende 
paa  hans  slette  Liv  og  kvalt  hans  Hævnplaner  i  Fødselen.  — 
Den  forhadte  Svigersøn  blev  hans  Universalarving. 

Denne  tog  aldrig  Bopæl  paa  H  ...j  men  kom  blot  engang  hver 
Sommer  dertil  for  at  efterse  Bestyrelsen  af  Gaard  og  Gods,  saa- 
vel  som  vedkommendes  Regnskaber;  hans  Kone  var  ingen  Sinde 
med,  men  forblev  hellere  i  Hovedstaden,  hvor  hun  naturligvis 
kunde  more  sig  bedre.  —  Maaske  Fru  B  ../s  Ulyst  til  at  gense 
sin  Fødegaard  og  Egn  ogsaa  har  bevæget  Manden  til  efter  faa 
Aars  Forløb  at  sælge  det  hele  herovre.  —  Denne  Handelssag  til- 
lige med  saa  mange  Smaatterier,  der  først  maatte  bringes  til 
Ende  paa  Godset,  holdt  ham  længere  end  sædvanlig  dersteds. 

Da  han  kom  tilbage,  fandt  han  sit  Hus,  sine  Børn,  sit  Ty- 
ende; men  sin  Kone  fandt  han  ikke:  let  kom  hun  —  let  gik  hun. 

Enten  nu  Tiden  var  blevet  hende  lang,  mens  Manden  var 
borte,  eller  hun  var  blevet  ked  af  ham,  —  hvilket  jeg  snarest 
vil  tro  —  nok  var  det:  hun  havde  erhvervet  sig  en  anden  Løjt- 
nant til  at  forkorte  Tiden.  Men  begge  var,  et  Par  Dage  før 
hun  ventede  sin  rette  Løjtnant  hjem,  pillet  af  med  alt  det  ædle 
Metal,  der  havdes  i  Huset  —  som  der  mentes  over  til  Sverrig. 
I  det  mindste  har  en  bekendt  af  mig  fortalt  mig  følgende: 

Jeg  var  i  Sommeren  1805  i  Christianstad,  hvor  jeg  havde  en 
Handelsforretning  for  vort  Hus.  Der  træffer  jeg  en  Dag  den 
Løjtnant,  som  nogle  Uger  i  Forvejen  var  smuttet  bort  med  Fru 
B  —  jeg  havde  kendt  ham  godt  fra  København  og  et  Par  Gange 
laant  ham  Penge  —  som  jeg  aldrig  fik  igen.  —  ,,Er  det  dig, 
R  ;..?"  raabte  han,  ,,hvad  bestiller  du  her?  Følg  med  hjem  og 
se,  hvordan  jeg  bor!"  —  Jeg  fulgte  med  og  saa,  at  han  boede 
smaat,  men  dog  temmelig  godt.  Han  gik  straks  hen  til  en  Dør, 
satte  Munden  til  Sprækken  og  sagde:  „Frue!  maa  jeg  bede  om 
Frokost  til  to  Personer!"  —  Jeg  ventede  nu  at  faa  Fru  B  ...  at 
se;  men  det  var  en  ganske  anden:  da  hun  kom  ind  med  det  for- 
langte, hørte  jeg  og  paa  Sproget,  at  hun  var  svensk.  —  Da 
hun  igen  havde  lukket  Døren  efter  sig,  gjorde  L.  en  frivol  Gri- 
mase  og  sagde:  ,,Hun  er  hverken  af  de  yngste  eller  smukkeste; 
men  hun  er  mig  en  solid  Veninde  —  du  forstaar  mig  nok?"  — 

„Vel  gør  jeg  det,"  svarede  jeg;  „men  jeg  troede  ellers,  du  havde 
en  ældre  Veninde."  —  ,,Ah!"  sagde  han,  ,,har  haft  —  rigtig! 
joh!  Du  kendte  jo  Fru  B  ...  —  der  var  ingen  Udkomme  med 
hende:  hun  var  løbet  fra  sin  Fa'er,  fra  sin  Mand,  og  saa  løb  hun 
fra  mig  med,  den  Satan!"  —  „Hvem  løb  hun  saa  med?"  spurgte 
jeg,  „og  hvor  er  hun  nu?"  —  „Hun  løb  tilbage  til  Danmark  med 
en  Handelsbetjent,  der  kneb  en  Del  Mønter  fra  sin  Pricipal; 
men  hvordan  det  siden  er  gaaet  med  hende  —  det  ved  jeg  slet 
intet  af  —  drik  engang!" 


En  halv  Snes  Aar  tilbage  var  jeg  et  Ærinde  paa  H  ...  —  Ak! 
hvor  forandret! 

Den  gammeladelige,  grundmurede  Borg  var  forsvundet,  og 
en  Vaaning  af  Bindingsværk  og  med  Straatag  var  nu  den  bor- 
gerlige Ejermands  fordringsløse  Bopæl.  —  Inde  i  Værelserne 
mindedes  man  om  den  uafladelige  Foranderlighed  i  alt,  hvad 
menneskeligt  er.  „Nu"  er  aldrig  saadan  som  „Før":  „Nyt" 
slutter  sig  til  —  eller  rettere  skiller  sig  fra  „Gammelt."  Her 
viste  sig  det  første  —  det  var  Bedsteforældre  i  Selskab  med  Bør- 
nebørn; her  et  mægtigt  Egeskab  i  Fortidens  Smag  lige  over  for 
en  lille  Mahogni  Kommode;  her  en  Ottoman  med  forgyldt  — 
nu  mestendels  afslidt  Træværk  og  Læderbetræk  —  der  en  Sofa, 
fineret  og  betrukken  med  hjemmegjort  Tøj,  og  her  nogle  store 
Billeder  af  ukendte,  længst  forglemte  Herrer  og  Damer,  mel- 
lemspækkede  og  undersmækkede  med  Kobbere  over  2den  Aprils 
Slaget  og  Napoleons  Sejre. 

Jeg  gik  ud  i  Haven  —  der  var  ingen  mere!  Alle  de  gamle 
Frugttræer  var  forsvundet,  Blomster  og  Køkkenurter  havde  gi- 
vet Plads  for  Rug,  Byg,  Havre,  Køer  og  Faar.  —  Jeg  ilede  ned 
til  Søen,  hvor  jeg  i  mine  Drengeaar  paa  en  Altan  ud  over  Van- 
det havde  anglet  —  der  var  ingen  Altan,  der  var  ingen  Baad  — 
der  var  intet  andet  end  Vand  —  og  saa  Skoven  paa  hin  Side. 
Jeg  tyktes  endnu  derovre  at  høre  svage  Genlyd  af  hine  Kanon- 
knald, der  forkyndte  Festiviteterne,  dem  jeg  i  mine  Drengeaar 
saa  ofte  havde  bivaanet.  —  Alt  var  stille.  —  Jeg  ydede  mine  Barn- 
domsminder et  langt  og  trangt  Suk  og  tænkte:  der  kommer  og 
en  Tid,  da  du  selv  bliver  stille.11 

I  Trykt  i  „Poetisk-prosaisk  Nytaarsgave",  udg.  af  I.  H.  Hansen,  1849.  — 
At  B.  allerede  i  Barneaarene  kom  paa  Gaarden  Hald,  hvortil  denne  Fortæl- 
ling knytter  sig,  beror  paa,  at  hans  Grandtante,  Etatsraadinden  paa  Auns- 
bjerg, var  Søster  til  Landsdommer,  Kammerherre  de  Schlnkel  til  Hald.  (Se 
Note  2  under  „Skytten  paa  Aunsbjerg"!) 

Efter  at  Schinkels  først  fødte  Børn  var  døde,  fødtes  1773  Datteren  Char- 
lotte Amalie  (der  her  i  Novellen  kaldes  Lotte).'  Hun  forlovede  sig  1791  med 
en  Løjtnant  i  Flaaden,  Braém.  Den  tyranniske  Kammerherre  søgte  paa  en- 
hver Maade  at  hindre  denne  Forbindelse;  saaledes  prøvede  han  at  holde  Dat- 
teren ude  af  Raadlghed  over  Mødrearven  og  satte  hende  1  galant  Fængsel 
paa  Aunsbjerg.  Men  Løjtnanten  indankede  Kærestens  Sag  for  Kancelliet,  der 
ydede  hende  Beskyttelse  i  enhver  Henseende,  og  i  Efteraaret  1793  viedes  de.  — 
Da  Schlnkel  8  Aar  senere  døde,  arvede  den  forhadte  Svigersøn  Hald.  Hver- 
ken han  eller  hans  Kone  boede  dog  nogen  Sinde  paa  Gaarden;  1797  blev  den 
solgt  til  Ove  Hoegh-Guldberg.  En  halv  Snes  Aar  ind  1  Aarhundredet  maatte 
Braém,  der  Imidlertid  var  gaaet  over  1  Landetaten  og  var  blevet  Oberst,  an- 
søge om  Skilsmisse  paa  Grund  af  Hustruens  Utroskab,  og  1814  opløstes  Æg- 
teskabet. (Goldschmidt:  En  Hederejse,  S.  09—72;  Aakjær:  B.s  Livs-Tragedie. 
II.,   S.   158—174.) 

*  Naar  Forfatteren  her  Ikke  skriver  Navnene  helt  ud,  skønt  han  i  „Jule- 
ferierne" (S.  301)  siger,  at  han  er  en  Hader  af  den  Slags  Mystik,  er  Grunden 
den,  at  Novellens  Hovedperson  endnu  levede.   Hun  døde  1861. 

■  Se  Note  15  under  ft Fjorten  Dage  i  Jylland"! 

4  „Han  plejede  at  sige  til  Bønderne:  „Gud  er  Gud,  Kongen  er  Konge,  og 
jeg  er  aen  næste  Mand  1  Landet".  Han  sagde  ogsaa:  „Jeg  skal  leve,  I  skal 
leve,  og  jeg  skal  leve."  Naar  han  vilde  have  en  Pige  gift  fra  Gaarden,  lod 
han  en  Karl  komme  og  viste  ham  Ind  1  et  Værelse,  hvor  der  laa  to  Kjoler: 
en  blaa,  Brudgomsdragten,  og  en  rød,  Soldaterkjolen,  og  lod  ham  vælge." 
(En  Hederejse.  S.  191.0 

8  Omkring  Aaret  1800  indførte  Nachtegall  Gymnastikken  1  Danmark. 

*  Goldschmidt  vil  vide,  at  det  var  en  Baron  Rosenkrantz  til  Frisenvold 
ved  Randers.   (En  Hederejse,  S.  69.) 

7  Se  Note  11  under  „Jøderne  paa  Hald"! 

*  Se  Note  1  under  „Fjorten  Dage  i  Jylland"! 

*  Denne  var  Stiftamtmanden  1  Viborg,  Sehested.  Da  han  var  en  Uven  af 
Schlnkel,  var  det  ham  en  Fornøjelse  at  melde  Frøkenen,  at  Kancelliet  vilde 
beskytte  hende  mod  den  tyranniske  Fader. 

10  Aaret  før  sin  Død  skal  han  dog  have  forligt  sig  med  Datteren,  „1  det 
mindste  saaledes,  at  han  sendte  hendes  første  Barn  en  stor  Kiste  med  Lin- 
ned og  en  Medaillon  med  Indskrift:  „Ær  din  Fader  og  din  Moder,  at  det 
maa  gaa  dig  vel.""    (En  Hederejse,  S.  7S.) 

II  Under  Udarbejdelsen  af  „Viborg  Amt"  løber  det  B.  1  Pennen,  at  blandt 
forsvundne  Herligheder  mindes  han  med  Vemod  Haven  ved  Hald  for  dens 
Størrelse  og  dens  —  1  det  mindste  1  Jylland  —  mageløse  Beliggenhed.  (S. 
143.) 


E  BINDSTOUW 

FORTÆLLINGER  OG  DIGTE  I  JYSKE  MUNDARTER 


JDe  war  e  Awten  fa  bette  Jywlawten  —  nej  hold!  A  lywwer 

—  de  wa  sgi  den  Awten  far  ve  indda,  dæ  wa  Binnstoww  te  e 
Skwolmæjsters,  ham  Kræn  Koustrup,  —  I  kinne  ham  wal?  Dæ 
wa  nok,  dæ  kinnt  ham,  for  om  e  Vinter  wa  han  Skwolmæjster, 
men  om  e  Sommer  wa  han  Muhrmæjster;  aa  han  wa  lih  døgte  te 
beggi  Diel.  Aa  han  ku  mier  end  de,  faa  han  ku  stel  Blued,  aa 
vis  igjen,  aa  vænn  e  Vind,  aa  løhs  øwwer  baallen  Fingger,  aa 
møj  mier.  Men  te  aa  maahn  wa  han  ett  saa  fulkommele  som  e 
Præjst;  for  han  had  ett  gon  i  den  suet  Skuel.  Saa  wa  vi  da  sam- 
led aa  hiele  e  Bøj  —  ja  ja!  Lysgor  Bøj  er  ett  saa  faahle  stuer: 
der  er  ikkun  sejs  Goer  aa  nowwe  Huns;  men  saa  wa  di  der  aasse 
aa  Kapballe,  aa  Tejstrup,  aa  A  trowwer  dje  Kaael  i  Knække- 
baarre  war  aasse  drøwwen  dæte.  Men  de  ka  no  væn  de  samm. 
No  Falil!  Saa  had  vi  da  ænnele  molt  aa,  aa  had  aal  sammel  faat 
wo  Gaanænner  øwwer  e  Kroeg  i  e  Lowt  øwwer  e  Skyww,  aa  had 
aasse  begynt  aa  læ  di  fem  Pinn  lest  ve.  Saa  sæjer  e  Skwolmæj- 
ster: „Æ  der  ingen  aa  Jer,  dæ  vil  synng  Nød,  ælle  faatæll  Nød, 
saa  lidd  ed  saa  gjæwt  mæ  de  hæhr  Værkerie."  Saa  tow  hun  Uret 

—  hin  Kjen  Pæjster  fræ  Pahvse  —  for  hun  er  aalti  saa  framm- 
taahlen  —  ,,A  ku  gjahn  synng  Jer  en  bette  Vins,  om  I  ejjes  gad 
hoer  en?"  —  ,,Da  ve  vi  aasse  de!"  suet  A:  „Klø  Do  kun  te!"  — 
Saa  saang  hun  aasse  en  Vihs.  A  haad  aalle  hoer  en  fahr;  men 
A  ka  aallywwel  gaat  howw  en;  aa  den  gik  da  ænnele  søen: 

Staeren  sedder  o  Gowlen 

Aa  synger   som  han  ka  bæjst. 
Nejenfor  goer  ban  Ejler 

Aa  fletter  hans  Hosbonds  Hæjst. 
Baanked  han  fast  Tyrhælen, 

Smed  Køllen  dærøwwenapo, 

Vænet  han  sæ  om  a  Staeren: 
,,A  saang,  hwls  A  wa  som  Do." 

,,Ja  hudden  ær  AT"  saa  Staeren, 
,,A  æ  kon  en  fatte  Fowl, 

,,A  haaer  ikke  Annet  end  Fjaeren." 

„To  Do  haar  Dæ  nok  en  Kjærrest, 

„Aa  I  haa  Je  behgi  en  Ren; 
,,A  haar  wal  de  Jenn,  men  ikke  de  Ant, 

„A  haar  ikkun  lille  Gleh'. 
„Karen  hun  sørre  sæ  knap  tedøh, 

„Aa  A  komme  raa  bagætter  — " 
„Aah!  gi  hin  Fæjstpæng!"  saa  Staeren, 

„Saa  komme  dl  Gammel  Jow  wal 
„Aa  renne  Dæ  sjæl  epo  Daeren." 

Dæ  gik  en  Maahned,  aa  dæh  gik  tow, 

Aa  dæh  gik  trej  Gaang  trej: 
Saa  hint  dl  Jormueren  te  Karen; 

Hun  wa  kommen  sklt  astej. 
De  wuet  ett  faa  lænng,  saa  fek  hun 

En  gromme  vlllele   Dreng. 
Mueren  smækked  faa  •  Daeren, 

Aa  sat  sæ  po  hlnne  Seng: 
„Hwem  æ  saa  Faaren?  Do   Karen!'* 

„A  klnner  ett  Anner  end  Ejler  — " 

Hin  Torer  po  Klaneren  trill  — 
„A  ku  wal  tinnk  ett"  saa  Mueren, 

„Men  Do  haa  lawwed  ed  111; 
„Haad  Do  lndda  fallen  faa  Sohren, 

„Kahænsæ  de  ku  hløwwen   gaat: 
„Do  baade  ham  sjæl  aa  saa  Goeren 

„I   Minn  aa  i  Ynn   da   had  faat; 
„Men  Ejler,  aaller  1  Wahren 

„Den  Stohder  mi  Dætter  ska  to  — 
„De  mo  Do  lihd  epo,  Karen!" 


Karen  hun  snowwed  sæ  hal  omkring, 

Aa  sat  hlnne  Pann  lmmod  Stokken. 
Uhlen  tuded  i  Kjerketuen, 

Po  Raahnen  gohled  han  Kokken. 
Hunnen  tuded  mod  Kjerkepuet, 

Aa  Katten  mjawwed  i  Aahnen. 
Føst  saa  døb.  hun,   den  unge  Muer, 

Aa  raae  bagætter  kam  Baaenen. 
„No  blywwer  han  nok  lfræ  Daeren"  - 

Saah  den  faasmeddele  Kwlnn  — 
„llwo  mød  haa  Do  faat  wal  aa  Karen? 


»» 


Vinteren  lidd,  aa  Fororet  kam, 
Aa  Staeren  po  Gowlen  han  saang: 

„Gær  hær  lnno  din  usselig  Pjalt! 

,,Kan  ikkl   Dæ  Tiden    blyw   laangT" 
,,Mød  længer  den  skal  ikke  heller  blyww?" 

Saah  Ejler;  han  gik  te  et   Træ. 
Han  ban  hans  Huesbond  aal  i  en  Løk  — 

„No  skal  A  raa  kom  hæfræ!" 
Saa  saah  han  Faawal  te  Wahren, 

Aa  putted  hans  Howwed  derin  — 
,,Gu  naah  mæ!  No  kommer  A,  Karen  i" 


,,De  war  eisen  en  sølle  jen!"  saah  han  Jepp.  —  „En  wa  saa 
bedrøwwele,"  saah  An  Cathrin.  —  „En  wa  saa  grussele,"  saah 
Kjen  Muotes.  „Syng  wos  jen  dæ  goer  let  mier  faanøwwele!  Kjen 
Pæjster!"  —  „Læ  no  Enaahn  synng!"  swuert  hun,  „sin  I  ett  æ 
faanøwwed  mæ  den  hæhr."  —  „Ito!"  saah  Wolle  Hannsen.  „A  ær 
et  grum  te  aa  synng;  men  A  ku  faatæll  Jer  en  bette  Histaarri, 
dær  æ  haatte  lissom  e  Vins,  undtawwen  de,  te  en  for  en  bæjr 
Æhn."  —  ,,Ito!  læ  wos  saa  fo  en!"  saah  e  Skwolmæjster;  „men 
gjør  en  ett  faa  laang!"  —  „A  ska  ett  gjør  en  længer  end  en  ær," 
suort  han.  "Aa  saa  snøed  han  hans  Nies  aa  tow  ve. 

Vi  kinne  jow  aalsammel  de  hæ  bette  kon  Bøj,  di  kalle  „Skræe". 
No  ejer  di  dem  sjælh;  men  i  æller  Daww  hor  di  unne  Kjasholm. 
Den  æ  da  ænnele  splet  ad,  som  saa  mange  anner;  men  fahr  haar 
ed  wot  en  skammele  gue  Goer.  I  di  Tier  —  A  veed  no  ett  saa 
nøww,  nær  ed  war,  —  bowed  dær  et  Stød  tow  Brøer  po  e  Goer. 
Den  ældst  a  dem  wa  da  e  Mand,  aa  den  ungest  ej  ed  slet  ett  nød, 
hwerken  aa  e  Goer  eller  aa  e  Gwos.  Men  Pæeng  haad  han  ejsen 
nok  aa,  manne  Kihster  full,  saawalsom  den  Aahn. 

Noddeda,  i  de  samm  Golaw  bowed  der  en  Fraaww  po  Anns- 
bjerre.  Hun  war  ung  bløwwen  Enki,  aa  righ  wa  hun,  aa  knøw 
wa  hun.  De  ku  jow  da  ett  slaa  fejl,  te  dæ  wa  baade  Jen  aa 
Enaahn,  dæ  bejled  te  hin.  Si  kuns  no!  Ham  den  ældst  Broer  o 
Kjasholm,  han  bejled  aasse;  men  de  vil  ett  blyw  te  nød.  E  Fraaww 
haad  sit  sæ  Enaahn  ued;  men  hwem  han  war  elle  hwot  han  wa 
fræ,  de  mo  A  et  sejj,  for  A  veed  ed  ett.  Den  ungest  aa  di  hæ 
Kjasholms  Brøer  haad  aasse  sit  sæ  Jen  ued;  men  de  wa  sgi  en 
Buenpihg  i  Skræe.  Jah  ja!  han  vil  jow  ett  hat  hin  te  Kuen;  men 
ejjesen  søen  —  I  vedd  wal.  De  passed  hun  ett  om.  Han  ga  Gaat 
for,  aa  han  bøj  hinne  Pænng,  aa  han  lowwed  hin  baade  Guld 
aa  grønn  Skoww;  men  lih  vidt  kam  han  mæ  hinne.  Hun  passed 
hin  Rok    aa  hin  Binnhues,    aa  hehded  hin    gammel  Foræller. 

Imelstaahn  wa  hun  saarren,  aa  hinne  Muer  saa  te  hin  ives- 
semda:  ,,Hwa  skaae  Do?  bette  Ann!"  Hun  suet  ett  nød  Annet  po 
ed  end:  ,,To  de  veed  A  ett  —  Jen  ka  ett  aaltid  væ  lih  glaae." 

Mens  de  hæhr  no  stod  søen  po,  saa  kam  den  ældst  Broer 
ætter,  hwem  de  war,  e  Fraaww  haalt  aa.  Aa  saa  suer  han  en  høw 
led:  te  han  skul  undlyww  ham,  ihwor  han  saa  traf  po  ham. 
Men  hør  ikkun  saa!  Hwem  aa  Jer,  dær  æ  kommen  ad  e  Vej  mel 
Ungstrup  aa  Tuening,  haa  wal  aasse  sit  søen  mødtvejs  ve  en 
Pass  en  laang  flaad  Høw  —  lissom  en  Doss  —  i  en  Fihrkant  mæ 
stuere  Stien  rundenom  aa  nowwn  Broklinger  aa  Tejlstien.  Si 
dæhr  haar  i  gammel  Paww  staan  en  Kjerk,  dæ  hed  Luhn  Kjerk. 
Aa  di  Annsbjerre  Folk,  aa  di  Kjasholms  Folk  di  wa  lih  gue  om 
den  samm  Kjerk,  aa  haad  jet  Stuelstaah,  elle  Poppeltuer,  som 
di  kalier  ed,  i  en.  Si  no  bøj  ed  sæ  hwerken  wahr  elle  bæjer,  end 
te  e  Fraaww  mæ  hin  Kjærrest  mødtes  en  Søndæ  mæ  den 
ællst  aa  di  hæ  Kjasholms  Brøer  i  e  Stuel.  E  Kjasholmsmand  gjør 
ett  laang  Snak,  men  drow  hans  Koer,  aa  jaw  igjennem  den  Aahn. 
E  Fraaww  hin  Kjerrest  han  fil  døe  øwwerenn;  men  han  kam 
sjæl  løkkele  og  wal  ued  aa  e  Kjerk.  Men  hwot  han  saa  sihn  tim- 
medes, de  vedd  A  ett  nød  aa.  Men  de  bløw  befolh,  te  .e  Kjerk  sku 
rywwes  nier,  faa  den  hæ  grusselig  Gjanning;  aa  sihn  haar  e 
Folk,  dæ  hor  te  Luhn  Sown,  goen  te  Tuening  Kjerk.  —  De  wa 
no  de;  men  I  skul  ha  aa  vehd,  hudden  de  gik  mæ  hinner  e  Skræ- 
pihg.  Si  kons  no:  Ham  den  ungest  Broer,  han  kjøwt  Annsbjerre 
—  for  e  Fraaww  døh  knap  ætter  te  hinne  Kjærrest  wa  muered. 
Men  e  Goer  hed  et  Annsbjerre  indda;  den  haad  et  ant  Nawn, 
ingen  Noløwend  ka  howw.  De  Nawn,  en  haae  no,  fek  en  ætte 
de  hæ  kon  Tøes  i  Skræe  —  faa  hun  hed  Ann;  aa  da  e  Herre- 
mand ett  ku  faalokh  hin  ve  nowwn  Meddel,  saa  taw  han  hin  te 
Kuen  i  Tugt  aa  Ehr,  aa  kled  hinner  op  i  Silki  aa  Dammask  —  de 
wa  no  aant  end  en  røe  Binntrøjj  aa  et  Par  Stunthueser.  Di 
løwwed  glæddele  tesammens  i  manne  Herrens  Oer.  De  sihst  A 
besøgt  dem,  ga  di  mæ  en  Kaarre  ful  aa  Brænvien,  aa  et  Glas  ful 
aa  Brøe,  aa  en  Sk  Jelling  i  mi  Paang.  No  æ  den  Histaarri  ett 
længer. 


„Den  war  ett  saa  mød  towele,"  saah  e  Skwolmjster.  „Men 
no  sku  vi  wal  haa  en  Vihs.  Syng  fram,  Visti!  Do  ka  jow  saa- 
maange,  som  dær  æ  Finger  aa  Tæer  po  wos  Aalsammel.  Men 
de  sku  væ  søen  en  plasiele  jen."  Visti  ga  hans  Naaggel  et  Snow, 

læhted  sæ  fræ  e  Stuel,  trak  op  i  hans  Bowser,  sat  sæ  igjen. 
spøtted  hans  Skroe  ued,  aa  tow  ve  gilik: 

Øwli  han  wa  sæ  saa  løste  en  Swenh, 
Skul  ban  et  Æren,  saa  stak  han  irenh 

Hisop   aa  hæhnler. 
Gik  han  mæ  HJølll  aa  gik  han  mæ  Plow, 

Aaller  haad  han  Row, 

Undtawwen  nær  han  sow 
Saa  søhdele,  saa  bløhdele. 

Skjøn  Else  hun  æ  sæ  en  Frøken  saa  flin, 
Hun  gor  i  Silke  aa  Moer  aa  Hermelien 

Hisop  aa   hæhnier. 
So  hun  ham  Øwli  i  Mark  elle  Skow, 

Aalle  haad  hun  Row, 

Undtawwen  nær  hun  sow 
Saa  søhdele,  saa  blande  le. 

Dæ  wa  Daans  po  Goeren,  aa  Øwli  han  saang, 
Saa  mæ  den  aa  saa  mæ  den  saa  lettele-  han  spraang 

Hisop  aa  hæhnier. 
Skjøn  Else  stod  aa  soe  po,  huddan  han  ku  sæ  snow: 

Saa  fik  hun  ingen  Row, 

Undtawwen  nær  hun  sow 
Saa  søhdele,  saa  bløhdele. 

Skjøn  Else  vil  faaløst  sæ  udi  den  grønne  Luhn, 
Hin  Tanker  di  wanked  aalt  i  den  samme  Stuhn  . 

Hisop  aa   hæhnier. 
Da  mødt  hun  ung  Eller  aal  udi  den  Skow. 

Aa  saa  fik  hun  Row, 

Di  udi  Græsset  sow 
Saa  søhdele,  saa  bløhdele. 

Aa  da  saa  hin  Foræller  no  wa  døh  ud  aaw  Æll  — 
Den  jenn  gik  te  Himmerig,  den  aabn  gik  te  Hæll  — 

Hisop   aa  dæhnier, 
Te  Egtemand  aa  Haasbon  ung  Ejler  hun  tow; 

Saa  fik  de  Bæhgl  Row 

Aa  ve   hweranne  sow 
Saa  søhdele.  saa  bløhdele. 


Den  Vihs  grinned  di  aa  hwæhjen,  aa  e  Skwolmæjster  skaalt- 
red  sæ  aa  gnej  hans  Arm,  aa  saah:  „De  haa  da  wor  en  skammele 
kaalhøhgen  Knæjt  den  samm  Ejler." 

„De  ka  hejer  ett  nøth  aa  væ  saa  mød  rædh  a  sæ,"  saah  Kjen 
Pæjster,  „nær  En  ska  te  aa  ilaww  mæ  søen  Nød.'*  —  ,,De  mo 

Do  wal  sejj,"  saah  Pe  Baahstrup,  han  læhted  sæ  fræ  e  Bænk, 
aa  sath  sæ  igjen  —  „Haad  mi  Aallfaaers  Aallfaaer  wo  rædh  a 
sæ,  saa  had  A  knap  sat  hæhr."  —  „De  war  ibann,"  rovt  Pe 
Pahvse,  ,,hwa  veed  Do  om  di  Aallfaaers  Aallfaaer?"  —  ,,De  skal 
A  sæjj  Dæ,"  suert  Pe  Baahstrup.  „Den  Goer  hær  øhsten  for,  som 
vi  Bynner  inno  kalle  Baahstrup,  men  di  Stuer  kalle  Marswyns- 
luhn,  den  er  i  gammel  Tier  høgged  op  aa  fihr  Bynnegoer.  Di  hor 
te  Annsbjerre,  aa  e  Mand  dæhr  hed  Jørren  Maahswyen.  Han  røw 
di  Baahstrupgoer  nier,  aa  kyl  di  tow  aa  e  Bebowwere  i  no  Huns 
i  Vium,  aa  den  treddi  smed  han  te  Søsle  —  faa  degaang  ku  di  jow 
tummel  wos  lissom  di  sjæl  behaahged.  —  Den  Fjahr,  de  war 
aakkeraaet  mi  Aallfaaers  Aallfaaer,  han  fik  ett  Nød  faa  de  føhst, 
men  han  vinted  jow.  Saa  degaang  te  e  Herrmand  haad  faat 
de  nøj  Stowhuus  i  Baahstrup  rest  op,  kallt  han  ed  ætte  sæ  sjæl 
mæ  de  hæ  Swynnawn,  aa  gjor  et  Gill  faa  hans  Slæjt  aa  Venner. 
Som  di  no  wa  samled  Herrer  aa  Frowwer  i  e  Øwwestoww,  saa 
gor  mi  Aallfaaers  Aallfaaer  ind  te  dem  aa  taar  hans  Luh  aa, 
aa  sæjjer:  „Godaw!  aall  I  gue  Venner  aa  Frænner!"  —  „Ær  den 
Bunde  gal?"  rovt  somm  a  dem,  aa  vil  hat  ham  kyl  ud.  Men  Maah- 
swyen saah,  te  han  mot  gjahn  blyww  let,  faa  de  wa  Jen,  dæ  had 
hans  Frispraak  ve  ham.  „Men  hudden  ka  Do  woww  aa  tittelier 
wos  søen?"  saa  han.  „Aaejou,"  suert  mi  Aallfaaers  Aallfaaer, 
,,A  veed  ett  ræther,  end  te  vi  hør  aallsammel  te  jen  Slæjt.  Gue 
Haassbon  hedde  jow  Maahswyen,  den  Mand  dæhr  hedde  jow 
Griis,  han  dæh  hedde  Gaalt,  aa  han  dæ  æ  jow  en  Wonni,  og  mi 
Faaer  haa  di  aall  si  Daww  kal  Pe  Sow  —  saa  maa  A  da  aa  vær 
aa  e  Swynslæjt." 

Aaeja!  de  grinn  di  aa.  Men  Jørren  Maahswyen  tow  teuers, 
aa  saah:  ,,Sin  Do  ær  aa  wo  Familli,  komme  Do  te  aa  hae  en 
knøw  Swynstejh  aa  bow  i;  aa  sa  kommer  A  aasse  te  aa  gi  Dæ 
nød  aa  rued  i."  —  Aa  den  Stejh  han  mint,  de  wa  Baahstrup- 
hues,  som  han  bøgged  te  ham,  hwo  han  rueded  aa  snahged 
got  nok,  aa  hans  Bønh  ætte  ham.  E  Herremands  Slæjt  ær  uddøe 
faa  maange  Tier  sihn,  aa  saaen  ær  aasse  aall  di  anner  baadde 
Wonnier  aa  Grihs.  Men  e  Sow  i  Baastruphuus  haar  indda  jen 
løwwen  Griis,  som  I  no  ka  sie." 

Jøsses!  hwo  skrannied  di  aa  de  hæer  Histaarri  —  undtawn 
Kjen  Pæjster.  Hun  wa  saa  møsk.  A  trowr  knap,  En  ku  ha  slawn 
et  Smiel  aa  hin  mæ  en  Wownkjæp.  ,,Do  ær  aalti  saa  fos,"  saa 
Mouens  te  hin,  ,,Hwa  skaae  Do?"  —  ,,A  skaae  slet  ett  Ant," 
saah  hun,  ,,end  no  vil  A  te  aa  kwehd  Jer  en  aahn  Vihs.  Begyn- 
ner  en  let  ræele,  saa  foer  en  Faabæjring  faa  de  i  e  Æhn.  Aa 

hwa  dæ  sto  skrøwwen  i  en,  de  æ  sann,  faa  de  skidh  i  den  Bøj, 
hwor  A  æ  lødh,  aa  de  æ  hejer  ett  længer  sihn,  end  te  mi  Bæjste- 
muer  ku  grangiwele  haaww  ed."  Dæhmæ  stinned  Kjesten  hinne 
Røg  aa  saang: 

Po  trej  Bien  humper  e  Hælhæjst  astej, 

Faa  de  te  han  taaaer  ikke  filer; 
Men  hwem  dæ  ska  møhd  ham  epo  sle  Vej, 

Humper  snaaer  1  e  KJerrgor  nier. 

Aa  Mowns  han  wa  sæ  saa  løste  en  Swend, 

Hwor  han  hor  Fiolen,  han  dannst  dær, 
Han  haad  sæ  no  aasse  en  f uldtro w  Ven, 

Aa  de  wa  hin  Mett  Mari  Hanster. 

Aa  da  han  kam  haatte  te  Hanses  Puet, 

Da  hohr  han  en  Hæjst,  dæ  kam  lumpend; 
De  føhst  kirt  han  sæ  ikke  ætter  ed  stuet; 

„Hwa!  Hwem  æ  de,  komme  hæ  dumpend?" 

Men  dæh  spraang  Gnister  fræ  Hæjstens  Bien, 

Desligest  fræ  Øwnen  aa  Nlesen. 
Aa  komm  unne  Tag  da  han  war  ikke  sien  — 

„Hej!  hudden  si  Do  ud,  Mowns  Piesen T" 

—  ..Hudan  A  sir  ud,  de  ka  væh  Jer  de  samm  — 

„De  æ  kaalt,  aa  kahænsæ  A  fryser  — 
„Vil  ejjes  I  sle  lidt  aa  høhr,  saa  go  framm 

„Hudan  han  den  Trejhjened  nyser." 

„Spel  op  frisk!  aa  læ  wos  fo  Wost  aa  Broe' 

,,A  skul  ha  let  Wahrm  no  i  Kroppen. 
„Iawten  A  daanser.  lmuen  kan  A  døe." 

De  gik  mæ  en  S  wingen  aa  Hoppen. 

Han  tow  Mett  Mari  ve  hin  venster  Haaeu, 

.  Aa  tramped  aa  hujed  aa  nikked. 
Hun  bløw  ret  saa  angest,  de  sølle  Baaen, 
Aalt  som  hun  no  knikked  aa  vrlkked. 

A  trowr,  hun  bløw  kaalh,  mens  Mowns  han  bløw  hied, 

E  Swed  trllled  ham  unner  Yww  da  — 
,,A  mo  let  herned  ætte  de  bette  Bled, 

Herinn  kan  ik  længer  A  blyww  da." 

Aa  som  han  kam  ued  no  saa  warm  aa  saa  wuod 

Aa  suoelt  i  e  Blæst  sæ  et  Stød  da. 
Dæh  fllh  han,   ku  hwerken  røhr  Haaen  elle   Fued. 

Di  Anne  bar  ind  ham  som  dø  da. 

Saa  kjor  di  ham  hjem  da,  aa  lo  ham  paa  Stroe, 

Aa  lo  di  saa  Snekeren  komm  da. 
Han  tow  no  hans  Mæl  fræ  hans  Top  te  hans  Toe: 

„Bo  skal  fo  en  Klhst,  dæ  ka  romm  Dæ." 

Aa  han  kam  lgjen  o  den  ottende  Daw 

Mæ  Klhsten,  han  sku  puttes  i  da. 
Men  Skjægget  de  Til  han  jow  føst  gi  et  Skraw, 

Mens  Konneren  towwed  ham  —  si  da! 

Hans  Kjærrest  stod  ve  ham,  aa  kjæmmed  hans  Hoer 

Aa  kyst  ham  po  Pannen  aa  øwnen. 
Den  Skjægskraver  ind  ham  i  Hangen  skoer  — 

Da  wowned  Kræhaaten  aaw  Søwnen. 

Han  rehst  sæ,  aa  soe  sæ  i  Stowwen  omkring, 

Aa  soe  po  sæ  sjæl  aa  di  anner: 
„Hwa  skaaer  A,  mens  hæhr  I  haar  om  mæ  slaan  Ring? 

„Aa  hwls  æ  den  KihstT"  —  „Din  nohanner." 

Marri  ga  et  Skrigh,  hun  wa  næeve  aa  daahn  — 
Hun  hløw  jow  saa  faahle  faaskrækket.  — 

Hun  smeed  sæ  po  Knæe,  aa  tow  fat  po  hans  Haaen, 
Aa  takkede  Den,  ham  had  vækked. 

Aa  da  fik  di  Konner  no  Aant  aa  bestell 

End  smøkh  de  hær  Ungkaael  te  Grawwen  — 

Di  smøkked  den  Ping  unne  løstele  Spel 
Te  Brudh  epo  Trejugersdawwen. 

Den  Snehker  han  klawwed  sæ  nød  faa  hans  Klhst. 

„Hwem  ska  no  betaahl  mæ  aa  ta  en?" 
—  „De  skal  A,"  saa  Mowns,  „de  for  aa  blyw  den  sihst! 

„Te  rehle  A  døer,  A  vil  ha  en." 


,,Den  war  ett  saa  mød  slem,"  saa  Kjen  Muotes,  „hwissom- 
mensti  de  ejjes  æ  sann." 

„Da  æ  den  hæhr  sann,"  saah  han  Jens  Jensen,  ham  e  Hues- 
kræhmer  —  I  kinne  ham  wal  —  han  wa  kommen  ind  ad  e  Dåer  i 
de  samm  Golau.  —  Han  bowwer  ejjes  en  fi  Miil  hær  øster  po; 
men  nær  han  drawwer  om  i  Bøjjeren,  aa  tingger  Hueser,  aa  de 
blywwe  faa  silh  faa  ham  aa  kom  hjem,  saa  legger  han  sæ  gjahn 
ind  te  e  Skwolmæjsters.  —  Noddeda,  saa  sat  han  sæ  nier  aa 
ga  sæ  te  aa  faatæl,  lissom  A  no  sæjer  ed  ætte  ham: 

Den  Gaang  te  A  sku  føøst  Gaang  o  Sessionen,  da  wanted  mi 
Faar  knap  aa  nap  fiir  Oer  i  trej  Snees.  Saa  fulles  han  aa  mi 

M uer  ad  op  i  Præjstgoren  mæ  en  Brik  Smør  aa  en  mægtig  stuer 
swot  Kok.  Præjstmadammen  beholdt  baade  Smørret  aa  Kokken; 
men  Præ j sten,  de  war  elles  en  dejlig  Mand,  aa  møj  gue  mod 
fatte  Folk,  men  han  vill  alliwel  ett  gjø  mi  Faar  æller,  end  han 
war,  aa  saa  maat  A  spring  Sældaat  —  Rytter  skul  A  sej.  Jes 
Piesen  slap  bæjr,  for  han  fik  en  Resevt  po  no  Avethekersager  te 
aa  smøer  hans  Øwn  i,  aa  saa  fik  di  søen  en  rø  Hantiring,  hwæ- 
gaang  han  kam  o  Sessionen;  men  de  kaast  aa  hans  Faar  en 
Halhunnerdaalersseddel. 

Skuelen  wa  slem;  A  ska  suæ  te,  Løgtenanten  ku  ærre  Jens 
Ryg.  De  war  en  villele  Kaal  te  aa  faastoe  hans  Exesis;  men  næ- 
rensti  han  søø:  „Kael!  Du  rider  som  en  Agurk!"  saa  wa  han  ett 
naade. 

De  war  i  Kriggens  Ti.  Dengaang  A  kam  ud  aa  Skuelen,  kam 
A  ind  te  Reggemintet;  wo  Skadron  loe  i  Enkelfyer,  men  saa- 
snaar  A  kam,  massired  vi  ind  a  Meklenborre.  Die  loe  Fransk- 
mannen;  de  wa  no  bette  geswint  Kaal.  Di  bottred  po,  de  gik  som 
Kjepper  i  Hjywl;  men  A  ku  et  faastoe  Ant  end  „Futter!"  De 
betyer  saa  møj  som  „Dællen  skal  annamm  Dæ!"  Saa  spuur  A 
wo  Rikmejster  —  for  han  ku  praat  mæ  dem  —  hwa  de  wa  di 
søø:  „Di  sier,"  sø  han,  „di  vil  dragge  den  røde  Kjole  af  Jer,  aa 
gi  Jer  en  blaa  isteden."  Men  de  bløw  indda  Løwn. 

Den  føøst  Gaang  vi  kam  sammen,  da  war  A  aa  Ras  Rask  a 
wo  Bøj  Blænkere.  Vi  kam  te  en  bette  kun  Skow;  dæ  kam  trej 
a  di  hæ  smo  Kaal  imøød  mæ  wos.  „Hwem  dær!"  sø  A.  „Kiklava!" 
sø  di.  „Feldtrov!"  sø  A.  „Sakkarnommedjø!"  sø  di.  „De  æ  mis- 
sen Løwn!"  sø  A;  „vedd  I  ett  bæjr  Feldtrovet,  saa  skal  I  føl 
mæj  te  Skadronen!"  Men  saa  drow  den  jenn  hans  Savl,  aa  rej 
li  po  mi  Kammeraat.  A  tøkkes  relle  nok  han  kalt  wos  Engle;  men 
Skam  slaa  ham,  han  mint  ett  mæ  et,  for  han  ga  Rasmus  et 
Slaw,  te  han  fil  ow  Hæjsten.  „Hwa!"  sø  A,  „slaaer  Do  Ras  Rask, 
saa  skal  Dællen  regjæ  Dæ!"  aa  mæ  de  samm  hoog  A  ham  øwer 
hans  Nakk,  te  han  buust  en  Bagkorre.  Da  di  anne  Tow  soe  de, 
saa  begynt  di  aa  futter  aa  sakker,  aa  rent  in  po  mæ,  som  di  vil 
rien  ha  trojn  mæ  nier.  Men  A  søe:  „Snak  Dansk,  I  tydsk  Hunn!" 
aa  saa  slow  A  den  jen  øwr  hans  høwr  Arm,  aa  den  aan  øwr  hans 
venstre,  aa  saa  taw  A  dem  te  Faang,  og  før  dem  te  Skadronen. 
Men  Rikmejsteren  ba  den  bitte  Mand  ta  sæ,  no  wa  vi  uløkkele, 
faa  de  wa  Fransmænd.  Siin  lært  han  wos,  vi  sku  sej:  „Dragoon 
dannoa".  De  faastodd  di,  saa  vist  di  vi  wa  Danskere. 

Jengaang  indtow  vi  en  Stadd,  der  hedd  Rasseborre.  Gui  be- 
waars,  hwo  de  gik  te!  Dæ  wa  en  Wagtmejster  ve  fiaer  Skadron, 

han  had  wo  mæj  f aa  Stralsund,  degaang  di  slow  Grøw  Skeel 
ihjel:  han  had  undlywet  manne  Minnesker  i  Kri.  Han  sø,  te  de 
Slaw  ve  Rasseborre,  wa  de  grommeste  Slau,  te  han  had  wot  i; 
men  de  ve  Lybek  war  inno  grommer,  faa  diæ  maatt  di  haall  et 
i  ni  Dau  aa  kyør  ud  ow  di  Døe  —  de  wa  retten  stræng  faa  di  sølle 
Bæster.  Men  ve  Rasseborre  —  som  A  sku  fotææll  —  war  et  saa 
møj  ænkele  aa  si,  hudden  det  gik  te.  A  soe  en  fransk  Sældaat; 
han  gik  mæ  et  bette  Baan  po  hans  Bangenet.  „Do  er  et  Skaan!" 
sø  A.  „Piiv  mæ  laang  Rør!"  sø  han.  „Do  ska  ha  Fannen!"  sø  A. 
,,A  ha  sjæl  betal  mi  Piiv,  A  kjowt  baadde  Piiv  aa  Rør  aa  Mond- 
beed  a  Ras  Rask,  degaang  vi  loe  i  Issehow."  Men  saa  kam  der 
en  grueselig  Howen  Fransmænd,  aa  di  rovt  aasse  „Piiv  mæ 
laang  Rør!"  saa  tint  A,  de  æ  de  bæjst,  Do  rier  di  Vej,  om  Do 
vil  behaall  di  Piiv. 

Degaang  vi  saa  kom  te  Hamborre  igjen,  saa  vil  vi  et  længer 
væ  ve  Fransmannen.  Da  vi  saa  Faawal  te  ham,  da  græd  Prins 
Ekmøll  som  et  Baan,  faa  han  vil  et  haa  wor  aa  mæ  wos.  ,, Faa- 
wal!" sø  vi.  „Adiø!"  sø  di,  ,,adiø  Ræv  aa  Har!"  „Kys  wos  hiæ!" 
sø  vi.  Saa  begynt  di  igjen  mæ  dje  Pivsnak.  ,,Ja  piiv  I  no  i 
wo  ..."  sø  vi,  aa  saa  rej  vi  te  Baanhøwd.  Die  kam  Kosakkeren 
om  wos.  Di  vil  prik  ætte  wos  mæ  dje  Pigkjepper.  Den  føøst,  A 
soe,  tint  A  war  en  Kræmer;  men  da  han  kam  nærer,  ku  A  wal 
sie,  te  de  sku  vær  en  Kriskaal.  „Do  er  en  sue  Kaal  te  aa  rii," 
sø  A  te  ham:  ,,A  trower  missin  Do  sidder  oweno  di  Madpues." 
,,Dowre!"  sø'  han.  „Ve  Do  ha  Dowr?"  sø  A,  ,,ja  dessom  Løgt- 
nanten  soe,  hudden  Do  sedder  mæ  din  Knæer,  saa  vil  han  nok 
gi  Dæ  Dowr;  ka  hænse  Do  fik  Tewand  aasse."  Men  saa  stak  han 
mæ  i  mi  høwer  Laar.  ,,Do  æ  sue  nære!"  søe  A,  aa  saa  hog  A 
hans  Kjep  mit  øwer,  aa  ham  sjæl  bag  etter.  ,,Do  ku  ha  woer 
fræ  mæ!"  sø  A.  Diæ  war  aasse  en  fransk  Genneraal  fulle  mæ 
wos.  Di  kalt  ham  Lallemand.  De  war  en  Wowhals.  Han  haad 
en  bette  rø  Lue  po,  den  swinged  han  aalti  mæj,  aa  saa  rovt  han 
lissaa  høwt  som  han  kunn:  „Brave  Dannoa!  A  æ  laang!  A  æ 
laang!"  men  de  war  ett  sann,  faa  han  wa  kun  en  bette  stumpet 
Kaal;  men  modde  wa  han. 

Sien  drøw  vi  te  en  Bøy,  di  kalt  Sestej;  diæ  wa  saa  manne 
Finner,  te  den  jen  ku  et  spøt  faa  den  aan;  men  vi  ragt  dem  indda 
tesii,  aa  kam  walhollen  in  te  Rensborre.  Po  Vejen  kam  der  en 
Fransmand  rennen,  aa  sprang  op  po  Hæjsten  bag  ve  mæ:  „Væk 
Per  Missiong!"  sø  han.  ,,A  hedder  ett  Pejr,  A  hedder  Jens," 
sø  A,  ,,ik  heller  vil  A  go  væk  for  Dæ;  men  ve  Do  væ  skekkele, 
saa  mo  Do  ri  mæj."  Saa  vil  han  hat  Akkevit.  ,,Ve  Do  ha  Bræn- 

viin?"  sø  A,  „de  ka  Do  fo"  aa  saa  ga  A  ham  ow  mi  Flask.  Da 
han  had  drokken,  begynt.han  aasse  aa  snak  om  mi  lonng  Piivrør. 
„Hwissommenti  Do  ett  holler  Flav,"  sø  A,  „saa  skal  A  kyll 
Dæ  nier  ow  Hæjsten."  Men  saa  ba  han  om  en  mild  Pardon,  aa 
siin  bløw  han  rolle. 

De  wa  de  siist  Slaw,  A  war  i;  aa  degaang  A  sku  te  aa  sedd  ow 
Hæjsten,  haad  A  møst  mi  Maandbed  te  mi  Piiv,  aa  A  haar  aalle 
sit  et  siin. 


,,Faa  den  Sag,"  saah  han  Mahs  aa  Vrahnum,  ,,A  haa.jow 
ænnele  aasse  wor  i  Krie,  aa  de  ku  ha  gaan  mæ  mød  wahr  end 
de  gik,  aa  de  endtes  mæ  te  A  fik  en  gue  Kuen  —  jaja!  no  æ  hun 
døe  aa  næn,  sølle  Kjesten,  men  hun  wa  gue  ve  mæ,  saalænng 
hun  løwwed;  A  mo  ett  sej  hin  Ant  po.  Noddeda,  saa  haar  A  laae 
den  hæhr  Vihs  om  den  hæ  Krie,  aa  hudden  A  fik  Hold  o  Kjesten. 

Degaang  te  dl  ve  Kjøwenhawn  mæ  Amraal  Nielsen  drowes  — 

De  war  en  høw  Skjætaasda  dl  bestellt  et  Ant  end  slowes  — 

De  Pust  begynnt  ve  KJerketie,  da  dl  had  rlnged  sammen; 

Men  Klokken  den  bløw  trej  saawal,  fa  Nielsen  ban  saah  Amen.  — 

Aa  de  wa  Mæ  aa  Jens  aa  Pier  —  fræ  jen  Bøy  aalle  Trej  — 

Aa  po  et  Skiv  hed  Prøvestien,  dæ  wa  vi  aasse  mej. 

Den  Tie  te  Klokken  den  war  otb,  aa  vi  had  faat  wo  Dower, 

Da  rovt  Cavtajnen:  ,, Karle!  lad  mig  see,  I  Ikke  sower!" 

Aa  aall  dl  Sklhv,  dæ  drøw  faabl,  di  smeed  dje  Ruller  te  wos. 

.Teslst  saa  kam  dæ  trej  mæjit,  aa  dl  bløw  leggen  Te  wos. 

Di  skøedv  aa  vi  skøed.  Wo  Cavtejn  —  Pe  Lassen  war'd  dl  kalt  ham  — 

Han  rovt  faa  hwæhr  en  Kuhl,  dæ  kam:  „Den  maae  vi  ha'  betalt  ham." 

Di  Kuller  fløw  saa  tyk  som  Smol  aa  pehv  som  nowe  Hjæjler. 

Di  kam  aa  slow  wos  øweræhn,  som  nær  di  spelle  Kæjler. 

Aa  møt  po  Dawen  ve  en  pas,  da  tremled  Jens  aa  Pier. 

A  sokked  ve  mæ  sjæl.  aa  saah:  „No  sies  vi  aalle  mier." 

Saa  bløw  vi  ve  aa  ponses  saaen,  aa  de  wa  relle  haat. 

Faa  Klokken  gik  te  flhr,  aa  vi  had  ingen  Onnen  faat. 

Teslst  bløw  Engelsmannen  kyw  aaw  aal  den  hle  Hantiering; 

Wo  Løgtnant  tahrt  hans  Pann,  aa  saah:  „Hold  inde  med  Sjarsleringl" 

Saa  skrej  A  i  en  Boed  te  Land,  aa  fek  mæ  Nød  aa  beddo; 

A  gik  aa  oed,  faa  dæhr  war  ett  en  Plett  te  A  ku  seddo. 

Die  kam  da  Jen,  A  klnnt,  aa  saah:  „Haa  Do  wor  1  LabeetenT" 

„Ja  let,"  saah  A.  —  „Da  æ"  —  saah  han  —  ,,dl  Anner  o  Lassareeten." 

„HwahT  Hwem?"  saah  A  —  „I!  Pier,"  saah  han,  „aa  Jens,  di  Kammeraater."  — 

„Saa  ær  ed  Ikke  waer,"  saah  A,  „te  vi  sto  hæhr  aa  praater. 

„A  tint,  te  di  wa    slawn  lhjæl;  A  soe  jow  faa  ml  Øwen, 

„Di  tremled  øwweræhn  —  ino!  —  da  war  et  wal  djæ  løwen. 

„Ito!  A  vel  lndda  dæhænh!"  —  „Ito!"  saah  han,  ,,al  mæddæ!" 

Men  Gud  bewaahrs!  hwa  dæ  wa  fult!  aa  ek  en  Boes  wa  ledde. 

St.  St.  Blicher:  Samlede  Noveller.  II.  * 

I  Salsen  loe  di  begi  Tow,  faa  di  ku  ett  kom  lænser; 

Aa  Minnisken  di  stod  omkring,  aa  glowd  aa  ga  dem  Pænger. 

Aa  dæhr  stod  stuere  faarnem  Folk,  aa  Frøkener  aa  Fraawer, 

Aa  ga  dem.  „Hiilimænh!"  saae  A,   ,,da  skal  A  loww,  I  skaawer! 

„Hudn  goer  ed  mæ  Jer?"  —  „Skit!"  saae  Jens:  „A'r  aah  mæ  begi  Fædder."  — 

,,A  mæ  ml  Ahrm,  walkommen  Mans!"  saa  Pier  —  ,,ærd  Dæ  dær  æ  dærT" 

Men  Jens  han  loe  aa  tow  mod  Pænng;  han  talt  dem,  aa  han  djelt'em; 

Aa  de  wa  Sølpænng  aalle  Slaww;  han  had  nok  mæ  aa  skjelt'em. 

Dl  hall  put  han  1  Pies  Fek;  dl  hall  dem  tow  han  te  sæ; 

Men  saa  ga  han  et  HJahtesok  aa  prøwed  aa  læth  ve  sæ: 

,,De  blywer  rinng  mæ  mæ"  —  saah  han  —  ,,A  trower  ett,  A  løwer. 

,,A  bie  Dæ  saa  almlndele,  Pier!  komme  Do  dærøwer, 

,,Da  skal  Do  hælls  ml  Faaer  aa  Muer,  aa  Kjesten  ekke  minner! 

,.Aa  ka  Do  løww,  da  hier  A  Dæ,  Do  gywte  Dæ  med  hinner!" 

,,De  skie  ves  ett,"  ~  saah  Pier  —  „faar  A  mo  vesnok  følles  mæ  Dæ?" 

„Hwa  ska  wo  Pænng  hlyw  te?"  —  saah  Jens  —  ,,Mahs!  ve  Do  ta  dem  te  Dæ 

,,Aa  fløj  dem  hjæmm?"  —  „Hwofor  ek  de  "  —  saah  A  —  ,,A  ska  wal  ta  dem."  — 

,,Vel  do  gi  Kjesten  aalle  mlen?"  —  saah  Jens  —  „faa  hun  ska  ha  dem. 

„Men  hwissom,  Pie!  Do  døer  far  A,  maa  A  saa  arre  dihn? 

,.Hun  fek  lndda  en  kjøn  kon  mier,  nær  dl  bløw  laa  te  mihn." 

,,Aa  ja!"  ~  saah  Pier;  aa  de  war  aa  dl  sisti  Uer  han  taalt, 

Faa  føst  døh  han,  aa  saa  døh  Jens:  aa  saaen  fek  Kjesten  Aalt. 

Saa  drøw  A  hjæm  mæ  den  Beskien,  aa  kam  te  Ørum  sille  — 
A  vil  ett  go  te  Kjesten  strags,  men  blyww  te'm  Moenen  tille. 
Ml  Faar  aa  Muer  —  de  skal  A  loww  —  di  smlllt,  degaang  di  soe  mæ. 
Ml  Muer  hun  saah:  „I  Guskilow!  Do  kun  indda  begoe  Dæ."  — 
„Ja  de  wa  stint  nok"  —  suered  A,  aa  kyl  ml  Twærsæk  nier. 
„Do  æddet  nahgen"  —  saah  ml  Faaer  —  „hudn  goer  et  Jens  aa  Pier?" 
„To  di  bløw  skaat,"  suer  A,  „dæ  war  aa  ret  en  slem  Spitakkel;      , 
„Di  loe  som  slagted  Swønh;  te  A  bløw  frie,   de  war't  Merakkel." 
„Hm  —  hm  —  hm!"  saah  mi  Faaer  —  „hwem  kaast'em  hen?  hwem  full  te 

Grawen?"  — 
„Ham  sjæl  han  kaast  'em  hen"  —  saah  A  —  „aa  hlele  KJøvvenhawen 
„Ful  dem  te  Grawen.  Dæh  bløw  ringed,  præ j ked,  dæh  bløw  songen." 
Ml  Muer  hun  slow  hin  Hinnner  sammen:  „De  wa  knøwt  aaw  Kongen." 
Ml  Faaer  han  saah:  „No  fo  dl  Saarre  te  Øwlls  —  sølle  Kjesten! 
„Faa  nærenstle  En  haar  en  Ven,  saa  vel  En  nødde  mest'en." 

Om  Muenen  degaang  vi  had  et  wo  Dower,  saah  ml  Mower: 
„Do  ska  wal  hen  te  Øwlis  no?  —  A  følle  mej,  A  trower." 
Da  Kjesten  soe  mæ,  stak  hun  1  aa  græhd  —  faa  di  bad  saae  hin't  — 
„Hwa  ka  de  nøtt"  —  saah  hinne  Faaer.  —  „Aah!"  —  saah  hun  —  „de  ær  aah 

stint. 
„Aah  Jens!  Jens!  Jens!  Do  wa  ml  Ven  —  aa  hwofaa  skul  A  møst  Dæ!" 
„Aah!  gi  Dæ  stell  te  *ti"  —  saah  hin  Faaer  —  „dæ  foes  wal  Jen.  ka  trøst  Dæ." 
Saa  tow  A  op  ml  Paang  mæ  Pæng  ~  dem  Jens  aa  Pier  had  ginn  mæ: 
„Dem  ska  Do  ha  te  Arrepaaet!"  —  saah  A  —  „Ka  de  et  linn  Dæ?" 

Saa  kam  vi  te  aa  snakk  en  Kuen  baad'  om  de  Jen  aa  d'Annet. 
Mi  Faar  kam  aasse  te  aa  saah:  „Den  Krie  æ  slem  faa  Larmet. 
„Men  ejes  no  te  Jens  æ  døe.  hudn  tinke  Do  no,  Øwli? 
„Do  kan  ett  saahn  sedd  Enkimanh;  aa  de'r't  waer  aa  vrøwl  1. 
„No  ska  Do  in  ten  gywt  Dæ  sjæl  —  aa  Do  æ  raa  faa  gammel  — 
„Aa  Do  aa  hun  I  sku  nohlnne  væhr  epo  jens  Hammel. 

„Aa  A  veed  et,  Hwem  de  sku  væhr."  —  Han  suer:  „A  vedfk  hejer. 
„Ku  Kjesten  flnn  en  Eaael  mæ  Let,  kahænsæ  de  wa  bejer."  — 
,,Ito!"  —  saah  Muens.  ml  Faaer  —  „Do  k'  ett  behøw  aa  lied  aah  laant" 
„Aah!  I  behøwer  nejes  ett"  —  saah  Kjesten  —  „aa  ha  aah  traant!"  — 
„Hm,  hm!"  —  saah  Øwll  —  „hm!  A  veed,  dl  Sæn  han  haae  no  Sk  jellinger 
„Hint  wos  en  Dram  aa  en  Bed  Broe!  de  ka  ett  hjelp  vi  kjælllnger." 
Men  saa  bløw  Kjesten  rlnt  kataalsk,  aa  hwæll,  aa  ba  om  Daw  da. 

Men  silin  som  vi  kam  sammen  saan  i  jlt  aa  annet  Law  da: 
Somti  saa  wa  hun  ett  betint,  aa  annetier  hun  tøt  et. 
Tesist  saa  bløw  vi  Manh  aa  Kuen,  aa  Ingen  haa  faatrot  et. 


Noddeda!  Wolle  Vis  testen  haad  tawn  still  den  hiele  Awten; 
men  ve  de  Law  fik  han  isinn  aa  snak  mej. 

„Hwem  dær  æ  kint  i  Graah  aa  dæromkring,"  saa  han,  ,,veed 
wal  aasse,  te  dær  æ  Nød,  di  kalle  Swend  Graahs  Capel  —  faa 
hæ  haa  wot  en  bette  kon  Kjerk  engaang,  lissom  dæfir  øhsten  for 
Ungstrup.  Men  de  er  ænnele  saa  lænng  sihn,  te  mi  Aalfaaers  Aal- 
faaer  haad  ett  sit  Nød  aa  den  hæ  Kjerk.  Stien  æ  dær  inno  nown 
aa;  hwæm  dæ  gidde  gaan  ætter  ed,  ka  snaar  flnn  e  Stej  po  Gro- 
skows  Mark,  lit  nueren  faa  Haww  Søe.  Degaang  de  skidh,  som 
A  no  ska  faatæll,  si  da  wa  dæ  trej  Konger  i  wo  Land  —  aa  de 
wa  di  tow  faa  manne,  ka  A  trow,  faa  jen  ku  ejes  haa  wot  nok: 
trej  Konger  i  et  Land  maa  væ  lisse  gaat  som  trej  Konner  i  jen 
Hues,  faa  hudden  sku  (li  faaligges?  Noda:  den  jenn  aa  di  Konger 
hedd  Swenh.  Han  slow  den  aahn  a  di  tow  anner  ihjel  ve  et 
Gjæstboj,  hwo  de  no  war,  aa  han  vil  gjo  lisse  ve  den  treddi.  Men 
han  unnrennt,  aa  sanked  en  gromme  Haav  Kriesfolk  sammel, 
aa  øwwerwan  Swenh  i  et  stur  Slaw,  di  haalt  derind  po  Graah 
Hie.  Swenh  han  tavt  baade  e  Slaw  aa  e  Lyw,  som  A  no  ska  faa- 
tæll. Den  Daw  far  e  Slaw  sku  stoe,  saa  stod  e  Konng  udden  faa 
hans  Tjelt,  aa  saa  bøj  ed  sæ  hwerken  wahr  eller  bæjjer,  end  te 
en  Buenkuen  kam  gaangend  faabi,  aa  hun  war  en  skammele 
knøwh  Kwinn.  E  Konng  fek  Løst  te  hin,  aa  lo  hin  træk  ind  i 
e  Tjelt,  aa  loe  aasse  ve  hin,  men  haat  imued  hin  Villi.  Dæ  ku 
wo  manne  Konner,  dær  ett  haad  tawn  sæ  søen  Kjellingerie  næe 
saa  næer;  men  den  hær  wa  strix  i  ed.  Saa  snaar  hun  wa  slup- 
pen ud  igjen,  rent  hun  hjem,  aa  græed  saa  møj  moddele,  aa 
faataall  hinne  Mand  Aalting,  lissom  de  wa  gawn  te.  Saa  bløw 
han  ilworrn,  aa  saah:  „Da  skal  A  indda  sie,  om  A  ka  betaahl 
den  Skitting  aa  en  Konng  de  hæh  Støk  Arbed."  Dæhmæ  tow  han 
en  Yws,  aa  stak  bag  nier  ve  hans  Nakh,  mæl  hans  Innetrøjj  aa 

hans  Ullenskjøt,  aa  gik  ued.  Men  e  Slaw  wa  begynt,  aa  de  uet 
ett  lænng,  fa  Swenhs  Folk  bløw  splet  ad  aa  faadrøwwen.  Han 
maatt  jow  aasse  sjæl  remra,  aa  kam  faahren  aaljenn  po  hans 
Hæjst  dæh  faabi,  hwor  e  Buen  stod  aa  soe  po  e  Slaw.  Men  saa 
støwted  hans  Hæjst.  Finneren  war  ætte  ham  et  Stød  tebaahg. 
Han  rovver  te  e  Mand:  „Hæel  mæ!  Hæel  mæ!  om  Do  veed  et 
Stej."  ,,A  ska  hæhl  Dæ  søen,"  saa  e  Buen,  ,,te  di  Uvenner  ett 
ska  finn  Dæ  løwwen."  Mæ  de  samm  hog  han  e  Konng  møt  i  hans 
Pann  mæ  e  Yws,  te  han  ftl  stjendøe  øwwerenn. 

Da  hans  Muedstanner,  Konng  Wolmer,  kom  te  aa  fanh  ham, 
lo  han  ham  johr  po  de  sam  Stæj,  aa  byg  den  kon  Kjerk  øwwer 
ham. 

Ætte  hans  Døe  haa  di  aalti  kal  ham  Swen  Graah,  faade  te 
han  omkam  dæhr.  —  Men  øwwenpo  dæ  hæhr  ve  vi  no  ha  en 
Vihs  aasse  om  Krie,  som  jen  aa  mi  gue  Venner  —  ja  de  er  ett 
længer  end  tow  Oer  sin  han  døh  —  han  haa  sjæl  dejtet: 


Den  Tie  A  war  en  bette  Eaal,  aa  gik  aa  utted  Foer, 
A  fek  ml  Føn  aa  Klejemon  i  Muoten  Jensens  Gær. 
Aaw  Naahd  aa  Barremhjatehled  di  fek  lsinn  aa  ta  mæ, 
Da  mi  Faarællr  wa  falln  mæ  fræ  aa  ingen  Anr  vil  ha  mæ. 

Die  war  A  ejsen  manne  Oer  —  had  retten  gue  Daww; 
Lid  Ingen  Nø  1  nowen  Maad  —  faa  de  wa  Synd  aa  klaww. 
Bøn  had  di  ingen  flier  end  mæ  aa  saa  djer  ejen  Dætter  — 
Di  tlnnt  wal  aasse,  som  de  gik,  te  dæ  kam  ingen  ætter. 

Aa  mæ  aa  Muotens  Sessellil  som  Søskin  wust  vi  aap. 
Dæ  war  ek  jen  uen  Blosdrohv  i  hinne  hiele  Kraap. 
Vi  wa  som  Jlt,  hwa  Jen  den  vlll,  de  vlll  den  Annen  aalti; 
VI  wa  tesammen  føst  aa  slst,  i  Mark  aa  ve  wo  Maalti. 

Vi  had  jen  Sæng  aa  legg  wos  1,  ek  heje  ku  vi  soww, 

Fa  dl  had  loe  wos  sammen  1  wor  ejen  Byssiloww. 

Te  Skwol  aa  fræ  Skwol  gik  vi  knøwt,  aa  haalt  hweranres  Hlnner; 

Aa  hwær  en  Puhs  A  boer  hin  øwr  faa  de  te  hun  wa  minner. 

Saa  fultes  vi,  mens  vi  wa  smo;  aa  sihn  da  vi  bløw  støhr. 
Vi  gik  jlt  Vinter  begi  Tow  te  Præjsten  1  Faahøer. 
Aa  saa  bløw  hun  ml  Gajilam,  aa  A  hin  Nøjorsgaw  da, 
Degaang  te  di  djelt  KJærster  ued  1  Kaal-  aa  Pigl-law  da. 

Men  sihn  da  A  wust  bæjer  te,  aa  bløw  di  jlt  aa  tyww, 
Saa  maat  A  te  Sessioen,  aa  spring  Sældaaet,  aa  læ  mæ  skryww. 
A  fek  mi  Pas,  aa  Sessel  græed  aa  saah:  „Faawal  no,  Pier! 
A  tlnke  ves,  Do  go  dl  Vej,  A  sie  Dæ  aalle  mier." 

Hun  græed  —  A  græed  —  de  war  en  Ænk  —  aa  vi  græed  begi  Tow. 
Men  da  vi  skeltes  lowed  hun,  te  hun  sku  blyw  mæ  trow. 
Saa  maat  A  da  massier  astej  aa  ind  te  Reggemlntet  — 
A  soe  hin  et  1  ølle  Oer;  de  had  A  aalle  vintet. 

I  tow  Oer  gik  A  Skuolen  fram,  aa  sihn  kam  A  i  Krle. 
Die  Ild  A  Unt  aa  Hoerhled;  de  war  en  sølle  Ti. 
Teslst  kam  A  i  Slaw,  aa  fek  mi  høwer  Arm  spolieret. 
Di  skoer  en  aa  Te  Aawselen;  aa  saaen  hløw  A  korleret. 

Di  kunn  ett  hrugh  mæ  længer  dier,  aa  dæfor  fek  A  Low. 
Saa  gik  A  hjem  den  laange  Vej  rint  und  fræ  Issehow. 
A  tinnt  saa  tit  aa  manne  Gaanng:  hudan  mon  Sessel  haar  et? 
Kahænsæ  hun  æ  døe  aa  henn:  saa  æ  hun  wal  faawaaret. 

Aa  som  A  kommer  te  wor  Bøj,  aa  sle  te  Muotens  Gær, 
Hwor  A  had  løwd  saa  glæddele  ml  guede  Ungdoms  Oer, 
Da  wa  der  Spel  aa  Løstehied.  aa  Huset  fulh  aaw  Gjæjster, 
Aa  Gillwown  1  den  hlele  Goer,  aa  Towten  fulh  aaw  Hæjster. 

Aa  da  A  kam  saa  te  den  Dåer,  aa  saah:  Gusfrej  herinn! 
Da  wa  dær  ekke  Jenh,  saa'  tak;  ekk  Jen,  dæ  ku  mæ  klnn, 
Fa  Brudden  kam,  aa  kleg  derued  —  aa  de  wa  Muotens  Sessel  — 
Hun  slow  hin  Hinne  te  hin  Lohr  aalt  mæ  saa  stuer  en  Ræssel. 

* 

„Aa  Herreguj!  hwa  sier  A  no!  to  de  æ  Pie  dæ  stoer. 

,,Aah  Pien  A  yinted  ætte  Dæ  1  samful  ølle  Oer. 

„Mi  Faaer  aa  Muer  æ  hegl  døh  —  hwi  skull  A  go  fræ  G  o  ren? 

,,Do  kam  jow  ett  —  Do  skrøw  jow  ett  —  no  ær  A  gywt  mæ  Soren." 

„Hwa  skull  A  skryw  mæ,  Sessellil!  ml  høwer  Arm  æ  henn; 
„Aa  fahr  1  Krie  aa  fremmed  Lann  A  ku  jow  ingen  senn. 
„Aaen  Krøvl;  de  sie  Do  wal,  aa  ingen  Mlnnesk  nøtte  — 
„Gud  give  det,  jeg  maatte  snart  herfra  til  Graven  fløtte!" 

„Gi  Dæ  tefres!"  saah  hun,  „Do  skal  slet  ekke  suk  faa  Brøe! 
„Saalænng  vi  Anner  haaer  en  Koen,  da  skal  Do  ett  li  Nøe! 
„Do  ka  jo  blyww  som  Do  haa*  wot  1  gammel  Tie  1  Gæren! 
„Kom  lnh  aa  sæt  Dæ  ve  wo  Skyw!  saa  ka  vi  snakh  mæ  Soren  i" 

Si  no  ær  A  en  gammel  Kaael,  aa  gor  aa  utter  Foer; 
A  foe  ml  Føh  aa  Klæjemon  1  Muoten  Jensens  Goer. 
A  fløtte  Kyer,  A  fløtte  Hæjst,  aa  Smotøw  sier  A  ætter; 
Aa  somtl  po  ml  venster  Arm  A  bærer  Sessels  Dætter. 


Da  no  den  hæ  Vihs  om  den  jenarmed  Sældaat  war  ned,  saa 
tow  Wolle  Vistisen  ve  igjen,  aa  saah:  „A  skal  indda  beskryww 
Jer,  hudden  de  gik  mæ  de  Oer,  A  tint  dærøwwer  i  Kjøwenhawn. 

A  haar  inno  gjemt  de  Brøw,  A  skrøw  hjem,  aa  no  vel  A  løhs 
ed  faa  Jer: 

No  er  A  da  bløwn  Kusk  ve  en  Brandispettør,  aa  hwissom- 
mensti  I  so  mæ  no,  kun  A  rele  ræh  Jer  hen,  faa  nærensti  A  sed- 
der  o  e  Bok,  sir  A  ud  som  en  Bjøn,  faar  A  haar  en  Ullenskjøt 
aa  baare  Ræwbælle,  aa  en  laajn  Kabus  mæ  en  Ræwhaal  i  e  Nak. 
Den  naadde  Frow  saah  føst,  te  de  sku  wot  en  Ræwrump;  men 
saa  saah  A:  „Nej  ejs  manne  Tak,  de  passer  A  ett  om." 

De  væst  A  haad  her,  de  føst  A  kam  her,  war  ejs  aa  faasto  dje 
Snak:  den  naadde  Frow  wa  rejn  Tysk  i  hinne  Taahl.  En  Swøn- 
stiæg  kailer  hun  en  Svinestej,  aa  en  Stej  kalier  hun  en  Stie. 
A  vest  haatte  et,  hudden  A  wa  vænt  i  et.  „Kan  han  bære  en 
Stej  til  Bageren?"  saah  hun  te  mæ.  ,,Nej,  hwerken  A  ka  ek  hejr 
A  vil;  hwa  skul  han  aasse  mæ  den?"  saah  A  te  hin.  ,,Saa  kan 
han  gaae  den  Sti,  han  er  kommen  paa,  jydske  Kavaj!"  saah  hun 
te  mæ;  men  saa  kam  Hæhren,  aa  han  skel  wo  Træhd.  Di  bette 
Smobøn  er  aasse  no  gromme  Krabaater:  næ  di  sie  mæ,  skal  A 
aalti  staw  te  mi  Nawn;  nær  A  saa  sejr  ,,0  sejr  ou,  L,  e  Le, 
Wolle,"  saa  grine  di  saa  dje  Maw  æ  farre  aa  spræk.  De  gor  ejs 
knap  te  hæhr,  faa  nærensti  A  beer  om  en  Tovædels  te  e  Brø, 
saa  øwerbegrine  di  mæ,  aa  læer  te  di  ka  et  faasto  hwa  A  sejr. 
Da  wa  di  møj  bejr  ind  i  e  Sønnen,  degaang  te  vi  war  ilaw  mæ  e 
Kosakker;  nærensti  A  dæhr  faalaangt  faa  tow  Skj ælling  Wost, 
saa  ga  di  mæ  aalti  faa  flh  Skj  ælling  Pøls.  A  haa  wo  tow  Gaang 
o  Kaameddi;  di  saah  faa  mæ,  te  di  spelt  dæhr,  men  A  so  hwer- 
ken Kwot  eller  Tærninger;  A  soe  de  wahr  wa,  faar  A  so  den 
Slemm.  De  war  und  o  Vejsterbrow.  Føst  kam  der  en  Kriskaal, 
aa  han  sat  en  Stej  te  et  Huus,  aa  krøv  in  aa  et  Vinni.  „De 
komme  Do  gal  fræ,"  saah  A,  „dessom  der  ejs  æ  Folk  hjemm." 
Dæ  stod  nowr  Kompener  ve  mæ,  di  ga  dem  te  aa  li  aa  mæ;  men 
aaller  saa  snaar  wa  han  kommen  nier  igjen,  fahr  e  Mand  kam 
ud  mæ  et  Lyus  i  hans  jen  Haahn  aa  en  Koor  i  den  aahn,  aa  saa 
røg  di  sammen;  men  e  Tyw  stod  sæ,  aa  stak  e  Mand  ihjel.  A 
rovt,  te  di  sku  griiv  ham,  aa  før  ham  te  e  Herredsfowd,  men  di 
low  a  mæ,  aa  holt  faa  mi  Mun  —  søhn  æ  et  aa  ha  gue  Fortaa- 
lere;  kahænsæ  han  aasse  had  stollen  sæ  rigg,  faa  saa  haad  han 
ingen  Nø.  De  waart  et  læng,  saa  so  A  ham  igjen,  han  sad  aa 
oed  mæ  tow  Kwinfolk,  aa  en  Møllerswen  gik  faa  Buer.  De  war  en 
speddelske  Knæjt  den  samm  Møllerswen,  han  haad  læhr  hans 
Profession  tegawns,  faa  han  stal  baade  Brænviin  aa  Edels- 
waar  aa  Skywen  fræ  dem,  aa  holked  i  sæ  som  en  Stork;  men 
kahænse  han  heller  et  had  faat  aa  end  i  manne  Daw,  faa  slan- 

ten  wa  han,  aa  hans  Klæjr  hang  aa  slovvred  om  ham.  Saa  rej 
di  de  Huus  øwrenn,  aa  saa  so  A  et  aant  Stej,  dæhr  wa  Lieg- 
stow,  aa  saamanne  Kaahl  aa  Pigger,  der  rent  aa  danst;  dæhr 
kam  e  Tyw  aa  vil  dans  mej,  aa  den  laang  Møllerswen  aasse. 
Men  Skam  slaae  dem!  e  Møllerswen  haalt  e  Kaahl  ve  Snak,  mens 
e  Tyw  stal  jen  aa  e  Pigger,  aa  rent  astej  mæ  hin.  ,*Hej!"  rovt 
A,  „hwi  løvver  I  ett?  e  Tyw  skeller  hin  ves  ve  hwæ  Klæjtro,  hun 
haar  o  hinne  Krop."  Men  saa  grint  di  igjæn,  aa  saah  te  A  sku 
holl  Kjæft.  Alywl  rent  di  da  ud  aa  e  Liegstow,  men  saa  ku  di  ta 
æbaag.  Let  ætter  kam  e  Piig,  e  Tyw  had  stollen,  igjen,  aa  fløw 
fræ  den  jen  Sih  te  den  aan,  aa  røw  sæ  i  hinner  Hoer,  aa  bar 
sæ  ad,  som  hun  had  wot  gal.  „Hwa  gor  a  hin?"  saah  A  te  ham, 
dæ  stod  ve  mæ.  ,,£  Tyw  haa  lokked  e  Piig,"  saah  han.  „Sk...," 
saah  A,  „wa  de  waer  aa  skav  sæ  søhn  te  for?  han  haar  wal  saa 
møj,  te  han  ka  betaahl  faar  e  Baahn."  „Sih  hes!"  saah  han, 
„dæhr  kommer  den  skammele  Møllerswen  tebaag  mæ  en  laang 
Stremmel  Papiir."  —  „No  vil  han  ta  Moel  a  hin  te  en  nøj  Kjowl," 
saah  A,  „kahænse  e  Tyw  haar  røwn  den  hun  haar  epo;  ja,  ja, 
Nøj  æ  bæjr  end  slet  Ett."  Men  e  Piig  war  et  faanøwd  mæ  de, 
faar  hun  loed  te,  hun  vil  ha  slawn  e  Møllerswen  mæ  hinne  Knøt- 
nøw,  aa  saa  sprang  hun  op  po  et  Kon  Digi  aa  nier  igjen,  aa 
hwor  hun  saa  bløw  aa,  de  vedd  A  ett.  Hun  rent  wal  saitens  ætter 
en  Inkallels,  men  hwa  ka  de  nøtt?  de  hun  haar,  de  haar  hun, 
aa  e  Kaal  ka  go  fræ  de  jen  Herred  te  de  aant,  saa  ka  hun  ta 
æbaag.  Men  saa  skul  I  ha  sit  et  Spel!  Dæ  stoer  en  Hæjst  mæ  en 
Mand  epo  o  Kongens  Nøjtaarre  —  A  haa  manne  Gaangg  gon  om 
ve  en,  aa  tint,  te  de  wa  nøj,  di  haad  skor  ud  aa  Træ;  men  Skam 
slaa  ham!  han  ka  got  rih,  hwot  han  vil,  faar  aallebæist  som  A 
sad  aa  gavt  o  di  hæhr  Anstalter,  kam  han  ind  ætter  e  Tyw.  Han 
had  relle  nok  smur  sæ  øwr  mæ  Krihd,  men  A  kint  ham  allywl. 
£  Tyw  war  ett  sue  glaa  ve  ham,  faa  hwæhgaang  han  so  te  ham, 
saa  nekked  han  a  ham;  men  han  bløw  indda  haallen  stell,  saa- 
lænng  te  e  Tyw  fek  Staan  aa  unrenn.  Tesist  saa  barres  de  mæ 
for,  te  A  so  Helvede.  Den  Slemm  aa  saa  manne  Smodæwl  te  de 
wa  grusselig  rent  aa  slow  Ild  o  e  Tyw,  aa  saa  putted  di  ham 
nier  i  en  glown  Own  aa  sprang  sjæl  bagætter,  men  den  løwn 
Træhæjst  sprang  mæ  e  Mand  op  o  e  Lout.  Den  aahn  Daw  gik  A 
nier  o  e  Taarre  aa  vil  si,  om  han  wa  der  —  jow,  han  stod  dæ 
relle  nok,  aa  hod  faat  aal  e  Krihd  tarred  a  sæ;  men  A  ska  wal  hyt 
mæ,  A  kommer  ett  saa  nær  te  ham,  faa  no  ved  A,  hwa  han  be- 
stoer  aa. 

Den  aahn  Gaang  A  wa  dæhr  ud  o  de  Comeddetøw,  da  kam 
Skam  e  Møllerswen  igjen,  aa  de  Gaang  wa  han  kommen  i  Tjen- 

nest  ve  en  aahn  Haasben,  aa  di  sku  wal  laant  hen,  faar  han  had 
en  gromme  8  tur  Madkaarre  aa  slæhv  epo;  men  de  war  en  S  løn- 
gert ihwot  han  kam,  aa  de  hæ  Stehlen  wa  nohanne  gjor  ve  ham, 
faa  lissesnaar  han  so,  te  e  Mand  wa  kommen  et  Koen  fram, 
saa  ga  han  sæ  ilaw  mæ  e  Madkaarre,  aa  han  hog  i  sæ,  aa  stap- 
ped  nier  i  hans  Maw  jen  Humpling  ætter  en  aahn,  aa  saa  tow 
han  sæ  en  gue  Toer  aa  e  Flask  ivessomda,  aa  sat  en  hwæh  Gaang 
bag  ve  sæ.  Men  saa  kam  dæ  Jen  i  søhn  no  pæhn  tawlered  Faar- 
klætøw  mæ  en  Hjfollistryhg  i  hans  Haahn,  aa  han  snapped  e 
Flask  aa  rent  mæj.  Degaang  te  e  Møllers wen  saa  væhn  sæ,  aa 
vil  ta  hans  Flask,  saa  war  en  hæn.  De  howed  han  111:  han  so 
sæ  ronnen  om  po  wos  Aalsammel,  tesist  fait  hans  Øwn  po  mæ, 
faar  A  stod  ham  nærest,  aa  da  ku  A  wal  si,  han  waantint  mæ 
te  et,  faar  han  bløw  ve  aa  glow  o  mæ,  som  han  skul  ha  et  mæ. 
„Hwa  ka  de  nøtt,"  saah  A,  „te  I  sier  o  mæ?  A  haa  Skam  ett 
tawn  je  Flask,  men  dæ  wa  Jen,  dæ  rent  her  i  et  Pa  laang  Bow- 
ser  aa  mæ  en  Hjøllistryhg,  han  tow  en  fræ  Jer."  Men  de  ku  let 
hjælp  Aal  hwa  A  saah,  faa  han  bløw  ve  aa  si  o  mæ;  han  saah 
Ingenting,  men  hans  Øwn  gnist  red  som  glo  wen  Ild,  aa  al  dem, 
dæ  war  i  e  Stou,  di  grint  lisse  stærk,  som  di  kunn.  Saa  bløw 
A  ilworre  aa  saah  te  ham:  „Tyw  tænke,  Hwæmand  stæl;  dersom 
Do  ett  vil  læ  væhr  aa  glow  o  mæ,  saa  skal  A  Skam  kom  øwr 
te  Dæ,  aa  baank  e  Miel  aa  di  Trøj."  Han  stod  Uh  kawt,  aa  gavt 
saa  høwt,  te  A  ku  ha  jawd  beggi  mi  Knøtnøwr  ind  i  hans  Mund. 
„Da  skal  A  si,  om  A  et  ka  læth  din  Møllertyw!"  saah  A,  aa  saa 
vil  A  te  aa  kyl  mi  jen  Bien  øwer  e  Plankværk;  men  saa  begynt  di 
Aalsammel  aa  rohv,  te  A  sku  go  ud;  di  haa  wal  wo  ræhd,  te  dæ 
sku  ski  en  Uløkk.  Saa  wa  dæ  Tow,  di  tow  mæ  hwer  unne  si 
Arm:  ,,A  ka  go  sjæl,"  saah  A;  men  de  ku  et  nøtt  hwa  A  saah, 
faa  saa  krøv  di  sammel  runnen  om  mæ,  aa  iaavt  Hurra  faa  mæ, 
faa  de  A  søhn  had  skamfutted  e  Tyw,  aa  saa  bar  di  mæ  rele  ud 
po  dje  Skaaller;  men  i  e  Dar  skelles  di  ad,  aa  saa  trillt  A  aa 
brækked  e  Maanbed  te  mi  Pihv. 

Men  saa  haar  A  aasse  jengaang  wor  i  Kjærk,  i  den  bette  kaal- 
led  Kjærk,  dæ  legger  paa  Kongens  Nøjtaarre,  let  fræ  den  løwn 
Træhejst;  de  war  en  doll  Kjærk  innen  i.  Møt  øwr  war  et  stuer 
Omhæng,  aa  de  stod  der  en  bette  Kon  Knejt  aa  trak  op  aa  nier, 
aa  en  Præjst  stod  der  ve  hwæ  sin  Sih  aa  et,  aa  di  wa  swot  i  e 
Ansigt;  A  stod  ve  wo  Kaakkepihg  høwt  aap  o  e  Puppelturh.  Kon- 
gen sad  ve  den  jen  Sih  o  e  Præjkstowl;  men  han  taw  stell,  aa 
e  hiele  Mienighed  taw  stell,  undtawn  somtier  te  di  klapped  i  dje 
Hænner,  aa  ga  et  gromme  Vræl  aa  dem.  I  e  Chor  dæh  gik  di  ud 

aa  ind,  aa  saa  præjked  Jen,  aa  saa  præjked  Tow,  aa  saa  rovt 
di  i  Mumien  po  hwæranner;  saa  sang  di,  aa  saa  spelled  di.  Dæ 
war  aasse  Bruddeviels,  men  e  Brud  aa  e  Brudgom  haalt  hwær 
i  sihn  Enn  aa  et  Stykke  Lat  -—  de  klepped  e  Præjst  møt  øwr. 
Sihn  kam  di  bæhren  ind  mæ  e  Brudgom,  aa  han  wa  slawn  faa- 
dærred,  hudn  han  saa  wa  kommen  aastej,  aa  saa  tow  e  Dejn  en 
grummige  stuer  Fiol,  aa  ga  sæ  te  aa  spell  aa  sønng  faar  e  Brud 
saalæng,  te  hun  fil  i  Søwn.  Wo  Kaakkepihg  ga  sæ  te  aa  græhd 
aa  saah,  te  hun  wa  dø,  men  de  haad  wal  ett  aa  betyh,  faar  A 
ved  da,  te  Jen  ka  ett  sønng  Jen  ihjel,  aa  A  trowr  aasse,  te  A  so 
hin  et  Pa  Daw  ætter  o  e  Gaahd,  aa  da  skadd  hun  ingen  Ting. 
De  war  ejs  den  særest  Hantiering,  te  A  ha  sit  i  nown  Kjærk. 

No  et  mier  de  hæhr  Gaang,  ant  end  om  I  vil  skekk  mæ  en 
Wost  aa  et  Pa  Faasloer,  aa  saa  et  bette  Fjarril  Smør,  faa  hæhr 
foer  vi  et  ant  Smør  end  Fjet,  faa  hæhr  ær  et  ant  end  Bæster  i  e 
Bøj,  allywl  den  Gaahd,  A  bowr  i,  hedder  Studenstræhd.  Faa- 
wair 


Dæhrætter  tow  Rasmus  Owstrup  fat,  aa  faataall  den  hæ  Hi- 
staarri: 

Som  A  no  sku  faatæll  Jer:  De  war  i  Kriens  Ti,  da  di  hær  En- 
geismænd haad  gjo  de  hæ  grummige  Spitakkel  i  Kjøwenhawn, 
saa  maat  A  da  hejer  ett  blyw  irow,  faa  Legsmannen  kam  aa  drøw 
mæ  ud  o  Sessionen,  aa  dæh  bløw  A  tawn  te  di  Haassens  Hæjst- 
folk,  aa  A  lahr  baadde  aa  rih  aa  hog  Folk  ihjel;  men  A  fik  sjæl 
ingen  Hog,  faar  A  ska  sej  wos:  di  slaaer  kun  i  Frej  stier,  faa  nær 
der  æ  Kri,  saa  æ  di  baanng,  te  vi  ska  gjø  de  Slemm  veddem.  I 
Frej  jen  saa  raaer  di  faa  wos,  men  i  Krien  saa  raaer  vi  faa  dem 
—  si  de  ær  en  Faaskjæl.  —  A  had  en  gue  Madpues  mæ  mæ  ud 
te  Skuelen,  aa  mie  fik  A  sennen  hjemmenfræ,  aa  de  gjor  ingen 
Uhn  ve  ham,  dæ  sku  læhr  mæ,  aa  A  kam  te  aa  sto  høwt  baade 
faa  ham  aa  for  Aaf fisireren. 

Saa  sejer  Unneraafflsiren  te  mæ  en  Daw,  A  had  gin  ham  en 
Pølls  aa  en  Pa'  Woster  —  faa  han  wa  gywt,  skal  A  sej  wos  — 
„Høe,"  seje  han,  ,,kinne  Do  Messingjens?"  —  „De  war  ett  godt 
annet,"  søh  A,  „de  æ  den  bejst  ve  hiele  Reggimintet."  —  „No," 
søh  han  igjen,  ,,Watrup,  dæ  rier  ham,  æ  bløwn  syg,  aa  han  døe 
wal  aasse."  —  „Ja  de  ka  got  væhr,"  søh  A.  —  „Ve  Do  ha  ham," 
søh  han,  „saa  skal  A  si  aa  skaf  Dæ  ham,  men  saa  ska  Do  aasse 
tænnk  po  mi  Kuen!"  —  „A  ska  betænnk  hin,"  suet  A,  „mæ  et 
Faasloer  aa  et  bettekon  Flæsk,  hwissommensti  te  A  maa  fo  Mes- 

singjens.  Aa  hun  skal  indda  fo  en  Snes  Æg  aa  en  ft  Marker  Smør, 
saa  raa  mi  Mowr  komme  herud."  —  „De  ær  Uer  nok,"  suert  han. 
Saa  fek  A  relle  nok  Messingjens,  aallywl  dæ  war  en  grumme 
Røwt  om  ham,  faa  di  vil  rih  ham  Aalsammen;  men  to  dæ  ku  jow 
da  kun  Jen  kom  po  ham  ad  Gaangen.  De  føhst  Gaang  A  skul  o 
ham,  da  soe  han  relle  nok  vis  po  mæ,  lissom  han  vil  spøhr  mæ: 
hwa  æ  Do  for  en  Kaal?  Men  A  snakked  mæ  indda  terett  mæ  ham, 
aa  faataall  ham,  te  Watrup  loe  paa  Sygstowen,  aa  gik  nok  ett 
fræ  ed,  aa  saa  had  Underaaffisieren  sød,  te  A  sku  ha  ham,  aa  te 
de  ku  slet  ett  nøtt,  te  han  stinned  sæ.  De  ku  han  faastoe  —  faar 
aal  dem,  dæ  kjennf  ham,  di  søn,  te  han  aaljenn  haad  lissaamøj 
Faastand  som  tow  Kyrrassierer.  Aa  de  war  aasse  sann;  han  fat- 
tedes ett  Annt,  end  de  te  han  ku  ett  snakk,  aa  de  wa  jow  ett  hans 
Skyld.  A  glemmer  aaller  de  Gaang  A  søh  ham,  te  Watrup  wa 
saa  rinng,  da  sukked  Hæjsten  relle  lissom  et  ant  Minnesk.  Ja 
I  ka  trow,  te  vi  Tow  spraakked  sihn  møj  mæ  hweranner,  aa  te 
Aalt,  hwa  A  søh,  saa  enten  kronnied  han,  eller  hwinnied  han, 
eller  rimmed  han,  aa  A  faastoed  aalti,  hwa  han  minnt. 

Som  A  no  sku  faatæll,  saa  drow  vi  da  ind  i  de  Synnen.  Aa  vi 
massiered  jen  Daw  aa  en  aahn  Daw,  aa  saa  bløw  Jen  en  bette 
Kon  træt  aa  den  Rien,  aa  let  æhm  dæhr,  hwor  En  æ  høwest, 
nær  En  sanker  Spohn.  Saa  stod  Kaahlen  aa,  gik  imæll,  aa  had 
Bjesselet  øwer  Armen.  A  gik  aasse,  men  A  lo  Jens  skøtt  sæ  sjæl. 
Han  fulle  mæ  nok  saa  trolle,  aa  kam  Nowen  ham  faa  nær,  saa 
skroll  han  —  faa  di  vil  ha  te,  han  war  en  Haltigh  —  aa  vil 
baade  bedd  aa  slaa.  No  da:  saa  kam  vi  en  Daw  te  en  Bøj  dæruhd 
ve  Obbenroe,  aa  A  fik  mi  Kotier  ve  en  Gaarrmand.  Dæ  stod  godt 
te  ve  ham,  men  de  war  en  pihnwon  Hund,  faa  vi  ku  ett  wal  fo 
de,  vi  ku  ehd.  Men  saa  wa  dæ  jen  aaw  Dætteren  —  han  had  sejs 
a  de  Slaww  —  aa  hinne  kun  A  retten  godt  lin,  aa  hun  kun  aasse 
lih  mæ  faa  den  Sag,  aa  hun  ga  mæ  et  godt  Nøsfoer  den  sam 
Awten,  aa  Dawen  ætter  —  faa  vi  lø  øwr  dier  —  saa  war  hun 
indda  bejr  ve  mæ,  aa  hun  vest  aalle  de  Gue,  hun  vil  gye  mæ. 
Den  aahn  Muen,  fa  vi  kam  astej,  saa  kam  hun  ud  te  mæ  i  Staal- 
len, hwor  A  stod  aa  stregled.  ,, Rasmus!"  sø  hun,  „no  drawer  Do 
hen,  aa  saa  fo  vi  wal  etthweranr  aa  sie  mier."  —  ,,De  ku  byh 
sæ"  sejer  A.  —  „Nej"  sø  hun,  „Do  ka  møst  di  Lyw,  eller  Do  ka 
fo  Dæ  en  Kjerrest  deruhd."  —  „Veed  Do  hwa,"  sejer  A,  ,,inten 
A  no  løwer  eller  A  døer,  saa  foer  A  ingen  Kjerrest,  hwissom- 
mensti  Do  vil  ett  væhr  ed,  Helle!"  —  „Gud  bæjr  ed,"  sæjer  hun, 
„A  for  aalle  Low  te  ed  a  mi  Muer,  aa  knap  nok  a  mi  Faaer,  faa 
di  haa  sit  Enaahn  ud  te  mæ."  —  „Helle!"  sejer  A,  „æ  ed  di  Al- 

wor,  Do  ve  draw  ind  te  mæ,  saa  bih  et  Stød  ætte  mæ,  aa  si,  om 
A  komme  tebaahg.  A  fo  raa  mi  Awskien,  aa  mi  Faaes  Goer,  saa 
ska  vi  gywt  wos,  næ  Do  vil  ræmm  hæh  fræ,  aa  følles  mæ  mæ  te 
mit  Hjemmen."  — Saa  tow  hun  mæ  om  Halsen  aa  kyst  mæ,  aa 
græed  en  Koen,  aa  smutted  ud  igjen.  —  Messingjens  so  ætte  hin- 
ner,  aa  A  lo  Saal  aa  Bjessel  o  ham,  aa  rej  mi  Vej  mæ  di  Anner. 

—  De  war  en  sølle  Tie  faa  wos:  somti  fek  vi  Nøj  aa  ehd,  aa  somti 
ett;  men  A  djell  aalywl  mi  Brøe  —  nær  A  haadd  —  mæ  Jens; 
aa  lissesnaar  vi  kam  te  Kotier,  saa  sørred  A  føst  faa  ham  mæ 
Hakkels  aa  mæ  Hawr,  aa  mæ  hwa  A  ejsen  ku  bjerre  te  ham, 
somti  Row  aa  somti  Byg  aa  somti  Hwehd,  som  de  ku  træf  sæ. 

—  Vi  drøw  laant  astej,  A  ved  aalle  hue  vi  war;  men  Krie,  de 
faanam  A  ett  te.  Laant  om  lænng  fek  vi  Aadder  aa  dryw  hjem- 
ad. —  Helle  had  et  wo  møj  aah  mi  Tanker  aal  den  hiele  Mars. 
Da  A  no  kam  saa  nær,  A  ku  sie  hinne  Bøj,  saa  rier  A  hen  te  wo 
Rikmæjster,  aa  faaklaared  ham,  hudden  de  wa  gawn  mæ  dæhr 
sidst,  aa  hwa  vi  had  isinn,  aa  ba  ham  saa  om  Faalow  aa  ta 
Pigen  mæj.  ,, Messingjens,"  søh  A,  ,,ka  gaat  bæhr  wos  "behgi 
Tow,  aa  A  veed  han  gjør  ed  mæ  en  gue  Villi."  —  Rikmæjsteren 
smill,  aa  søh:  „Du  er  en  Helvedes  Karl!  men  hvordan  vil  Du 
komme  godt  fra  det  Pige  tyverie?  Di  kommer  nok  strax  bag  efter 
og  taer  hende  fra  Dig,  og  Du  faaer  en  Ulykke  —  jeg  kan  ikke 
redde  Dig."  —  ,,De  haar  ingen  Nøe,"  sejer  A,  ,,hun  ska  ha  mihn 
Staalklæjr  epo,  saa  ka  der  Ingen  kin  hin,  aa  A  seje  te  mi  Kam- 
meraater,  aa  hwem  dæ  spør:  te  de  war  en  sygh  Draguen  aaw 
di  fynsk,  dæ  wa  bløwn  leggen  dæhr  i  Bøjen."  —  „Lad  gaae!  din 
Gavtyv  I"  seje  han;  „jeg  skal  selv  tale  med  Chefen  og  faae  ogsaa 
hans  Minde;  men  jeg  skal  nok  tie  stille  med  dit  Pus,  og  bilde 
ham  ind,  at  Messingjens  af  Medlidenhed  selv  havde  forlangt  at 
faae  den  syge  Dragon  paa  Ryggen."  —  De  gik  no  aasse  aalsam- 
men,  Som  de  skull.  Vi  rej  ind  ad  Bøjen,  aa  dæ  stued  di  Stuer  aa 
di  Smoe  uddenfaa  Puet  aa  Dahr,  faar  aa  be  wos  walkommen.  A 
skotted  ætte  Helle  —  jow!  hun  wa  dæ  relle  nok,  aa  da  hun  fik 
Yww  po  mæ,  aa  A  lo  mi  Pallask  hels  hinner,  da  glindsed  hun 
øwr  hiele  hinner  Ansigt,  som  om  hun  skul  ha  wor  ud  aa  fæjst 
Pigger,  som  di  seje  faar  et  Mundsprog. 

A  lued  som  Ingenting;  aa  A  søe  Godaw  baadde  te  di  Gammel 
aa  te  di  Unng;  men  A  gjor  ingen  Faaskjæl.  Da  vi  had  faat  wo 
Nætter  (de  war  ett  ant  end  Boghwedgrød,  aa  di  wa  fatte,  aa  dæ 
var  ett  Ant  end  no  sølle  blaasuur  Mjelk  aa  depp  dem  i),  saa  gik 
A  ud  aa  fuer  aa  —  et  Støk  Brøe  had  A  lested  ud  aaw  Skoffen 
derinn   unne  Skywwen.  —  Jens  rimmed,   da  han   soe  mæ,  aa 

løjted  de  hæ  Brø.  „No  ska  Do  ha  dehier  forudden  di  Ransoen," 
søh  A  te  ham,  ,,ka  Do  saa  sto  ve  aa  bæhr  Jen  te  forudden  mæ?" 
—  „Hohohohohohoho!"  søh  han.  ,,De  ær  Uer  nok,"  søh  A,  „Do 
skal  ett  kom  te  aa  faatryhd  et."  —  Mædesamm  kam  Helle.  Hun 
wa  baadde  glaae  aa  saarren;  saa  smill  hun,  aa  saa  græd  hun, 
aa  somti  beggi  Diel  po  jengaang.  No  te  de  sku  te  aa  vær  Alwor 
mæ  hin  Ræmning,  no  bløw  hun  en  bettekon  hwaws  i  ed.  „Di  er 
aallywl  mi  Faaræller,  aa  de  æ  mi  Føhdegoer  A  ska  aalle  sie  i 
min  Daww  mier,  A  skal  ud  imell  Fremmed,  aa  ha  ikkun  jen  j en- 
neste  Ven.  Rasmus,  Rasmus!  vil  Do  væ  gue  ve  mæ?"  —  „Do  ka 
sie,"  søh  A,  ,, hudden  A  er  imod  Jens,  aallywl  han  æ  kon  et  Umæ- 
lend:  A  dieler  mi  sihst  Mundfuld  Brø  mæ  ham  —  huddén  skull 
A  nowntier  blyw  slem  ve  Dæ?"  —  „Men  hudden  skal  A  slep 
hæfræe?"  søh  hun  saa.  —  „De  haar  A  betint,"  søh  A;  ,,de  skal 
ingen  Faahr  ha."  Saa  fiøjed  A  hin  mi  Staallklæjr:  Luh,  aa  Kit- 
tel, aa  de  Hiele,  et  Pa  Hueser  aa  et  Pa  Skow,  aa  ba  hin  go  ind  i 
Herberret  aa  draw  aa  hinner  ejn  Klæjr,  aa  i  mihn.  Dem  hun  wa 
trokken  aa  skul  hun  saa  kyll  i  Søen,  dæ  wa  dæ  tæt  ve  Goeren, 
faa  de  di  ku  trow,  te  hun  had  drowned  sæ  sjel.  Saa  klint  A  hin- 
ner aasse  en  døgti  Knewelsbaart  øwer  hinne  Mund.  Den  haad 
A  gjoer  aaw  di  udder  Enner  aaw  Jenses  Mank.  De  grint  hun  ad. 
„Go  no,"  søh  A,  „hen  a  Vejen  naer  epo,  te  Do  komme  te  den  Bøj, 
dæ  legger  her  en  Miilsvej  hæfræe.  Saa  ka  Do  go  ind  i  Krowret, 
aa  blyw  te  vi  kommer,  aa  de  skal  et  ue  lænng.  Men  Do  ska  bæ 
Dæ  te,  som  Do  wa  møj  øwwewunnen."  —  No  da:  hun  gjohr,  som 
A  haad  unneviist  hin.  Et  Pa  Staahn  ætter,  søhn  i  Dawskjaret, 
saa  pillred  Skadronen  aa.  Da  vi  kam  te  de  hæ  Krowr,  aa  gjo 
Holdt,  kam  hun  relle  nok  staglend  ud,  aa  ba,  om  ett  Jen  a  wos 
vill  ta  hin  op.  „Hwa  skaae  Do?"  sø  A.  ,,A  æ  rien  skit,"  søh 
hun,  ,,A  kan  ett  goe  længer."  —  A  soe  te  Rikmæjsteren,  aa  spuhr 
om  Teliadels.  —  „Javel,"  søh  han;  „men  hvor  Satan  vil  Du  saa 
ha  —  den  Du  veed  nok?"  —  „De  haar  ingen  Nøe,"  søh  A,  „A 
wower  Messingjens."  —  „Naa,  naa!"  søh  han,  „det  faaer  Jens  og 
Du  enes  om."  —  „Vi  æ  jenss  aallereh,"  suert  A;  aa  saa  wa  den 
Snak  faabi. 

Mi  Kammeraater  i  Plotongen  soe  po  den  hæ  bette  Draguen 
mæ  de  megtige  Skjæg,  aa  grint  let  a  ham;  men  ej  sen  spraakked 
di  et  te  ham,  faa  di  trowed,  te  han  wa  syg. 

No!  de  er  ett  wahr,  aa  gjø  vidt  aa  bredt  a  de  hæhr  Værkerie. 
Vi  kam  godt  hjem,  aa  vi  lo  lyws  ætte  wos  po  Præjkstuelen,  aa  vi 
holt  Bryllup  de  snaarest  vi  kunn,  aa  —  men  de  æ  sann:  A  haad 
snaar  glemt  aa  faatæl,  hudden  de  sihn  gik  mæ  Messingjens.  Da 

vi  kam  te  Haassens,  saa  had  han  aasse  udtjent,  aa  bløw  saalt 
mæ  nowr  anner  Udsættere.  A  kjøwt  ham,  aallywl  han  kaast  wal 
møj.  Men  A  saa  te  ham:  „Messingjens!"  saah  A,  „A  vil  ha  Dæ, 
aa  plej  Dæ  aa  hehd  Dæ  po  din  gammel  Daw,  de  haa  Do  faaskylt." 
—  „Hohoho!"  søh  han;  de  howed  han.  A  bedrow  ham  heller  ett: 
A  had  ham  po  sywend  Oer,  aa  han  had  bejr  Daw  end  A  haad 
sjel,  faa  han  bestelt  slet  ett  Ant,  end  A  rej  po  ham  engaang 
imell  te  Kjøvstajen,  aa  i  Sæhti  aa  i  Høsten  ku  han  gyer  et  Beed 
ivessomda.  —  Men  vi  ka  ett  løww  te  evig  Ti  —  Jens  maat  aasse 
astej.  —  A  haad  engaang  wo  hjemmenfræ  en  fi  Daw,  aa  da  A 
kam  i  Goeren,  wa  der  ikk  et  løwend  Minnisk  aa  sie  hwerken  op 
elle  nier,  undtawn  mi  gammel  Mowr,  dæ  stod  aa  ragt  i  Grød- 
den  po  Skaastienen.  „Gus  Frej!"  sø  A,  ,, hudden  æret  fat?  hwor 
ær  aall  di  Anner?"  —  „Di  ær  uhd  i  Towten  ve  Messingjens,"  sø 
hun,  „faa  han  ve  te  aa  støwt."  A  gik  derud.  Di  stued  om  ham 
baade  Helle,  aa  behgi  wo  Bønh,  aa  Kaalen  aa  Pigen,  aa  Jens 
loe  imell  dem  po  hans  Sih.  „De  æ  nok  skit  mæ  Dæ,"  søh  A.  Han 
letted  hans  Howd,  aa  soe  saa  naalle  te  mæ,  aa  sokked,  aa  loe 
Howdet  nier  igjen,  strækked  hans  Bien  aa  døh.  —  „Helle!"  søh 
A,  „han  skul  indda  begrawes  let  heddele;  A  vil  ikke  træk  Kjow- 
len  aa  ham  faar  aalle  de;  aa  han  skal  jores  i  Kalgoren,  faar  A 
vil  hwerken  ha  Swyen  eller  Hunn  te  aa  snahg  i  ham."  —  Saa 
kam  han  da  aasse  te  aa  legg  unne  den  stuer  Avvil,  som  mi  Faaer 
had  stammed.  —  Hwægaang  A  sie  Træet,  tinker  A  po  Messing- 
jens. 

„De  war  en  knøw  Histaarri  den,"  saah  Mads  Ur,  „aallywl 
den  war  om  en  Hæjst.  Men  no  skal  A  faatæll  Jer  jent  om  en 
Staahkelsmand,  aa  hudden  A  kam  ve  ed  mæ  ham." 

Hwisommensti  —  saah  han  no  Mads  Uhr  —  te  I  haa  wor  i 
Herning,  ælle  dæhromkring,  saa  veed  I  aasse,  te  der  ær  en 
grumme  stuer  Mues  dæ  synnen  for.  Den  samm  Mues  æ  slet  ett 
saa  møj  gjæw  aa  go  øwwer  faa  Hwem  der  ett  æ  wal  kint. 

De  wa  de  Sommer  A  tint  ve  Kræns,  saa  kam  der  en  Kow  isyk 
deruhd,  aa  de  war  aa  dem  A  sku  pas  poe.  A  tow  hin  ve  e  Hwonn, 
aa  A  tow  hin  ve  e  Haahl;  men  hun  vill  slet  ett  sjæl  hjælp  te;  aa 
nær  Jen  ve  hjælp  Jen,  aa  Jen  ett  ve  gjør  en  bette  Koen,  hwa  ska 
saa  Jen  blyw  te?  Som  A  stor  aa  bødler  mæ  den  hæ  speddels  Kow, 
saa  komme  dær  en  Staahkelsmand  derøwwer  fræ  Rind,  —  aa 
dem  di  kalle  Rakkere.  —  „A  for  aa  hjælp  Dæ,"  saah  han,  „ta 
Do  no  ve  e  Hwonn,  saa  vel  A  læth  ve  e  Haahl."  De  batted,  faa 
han  prak  hin  aasse  unner  hin  Haahl  mæ  hans  Pigkjæp,  aa  saa 
fek  hun  isin  aa  vil  sjæl  krat  ve.  „Hwa  gie  Do  mæ  no  faa  de?" 

saah  han.  —  „A  haar  ett  Nød  aa  gi  Jer,"  saah  A,  ,,ant  end  Tak." 

—  „Dem  vel  A  ett  ha,"  swaahrt  han;  „men  hwissommesti  te  A 
engaang  sku  kom  isøk  enten  po  den  jenn  Maahd  eller  po  den 
aahn  Maahd,  ve  Do  saa  læ  mæ  en  Haaen,  om  Do  æ  tereh?"  — 
„Da  vel  A  aasse  de,"  swaahrt  A.  —  „Godt  nok!"  saah  han,  aa 
saa  stumred  han  aa  op  ad  e  Bøj  te,  aa  saa  wa  de  ett  mier. 

Hwitti  war  ed  no,  A  kam  te  aa  tien  i  Suuhns  Præjstgoer?  — 
De  ka  aasse  væh  de  samm.  A  ku  goe  mæ  e  Hjølli,  men  hwo  gam- 
mel A  war,  de  ka  ett  howw,  for  A  vehd  ett  saa  nøww,  hwo  gam- 
mel A  æ  no.  E  Præjst  war  ælles  en  grumme  gue  Mand,  men  Gud 
bewaahrs  faa  Kuen  han  had!  Hun  wa  saa  uen  ve  ham,  som  nown 
Kuen  ka  væhr,  aa  han  had  ett  Hunds  Ret  ve  hin.  A  haa  redded 
ham  tow  Gaanng  aa  hinne  Kløer  —  faa  han  war  en  bette  faa- 
pint  Sperris,  aa  hun  wa  stuer  aa  stærk,  men  A  war  indda  stær- 
ker,  aa  ku  majt  hin.  —  Hun  had  faat  isinn  aa  vil  gjø  Nød  ve 
ham,  A  passer  ett  wal  om  aa  sæjj,  aa  rennt  ætte  ham  runnen 
om  æ  Goer  mæ  en  Knyw  i  hinne  Haaen,  aa  rovt,  te  hun  sku  gjø 
de  hæhr  ve  ham.  De  kun  A  ett  lih,  aa  saa  tow  A  e  Knyw  fræ  hin, 
aa  trudd  hin  te  aa  væ  skekkele  —  men  de  wa  ejs  ett  de,  A  vil 
sej.  —  Saa  war  A  engaang,  mens  A  tint  dæhr,  uhd  ad  e  Kjaer 
aa  sie  atter  e  Hoe.  Aa  saa  komme  de  hæ  Kompen  —  den  samm 
Staahkelsmand  —  staggrend  hen  ad  e  Wajjs  imued  mæ,  aa  han 
had  tow  Kwinner  ifølle  mæj,  aa  di  had  hwæhr  aa  dem  en  Ueg 
o  e  Røgh,  aa  et  Baan  i  hwæ  Ueg.  „Godaw  skal  I  ha!"  saah  A. 

—  „De  ska  Do  sjæl  ha,"  saah  han.  „Hudden  haae  di  Kow  ed? 
Haa  Do  ett  læd  hin  go  idøj  sihn?"  —  „Aaaaenej!"  saah  A,  „aa  I 
skal  indda  ha  Tak  jengaang  mon."  —  „Tiene  Do  i  den  hæ  Kon 
Præjstgoer?"  saah  han.  —  „De  gjør  A,"  saah  A.  —  „Hø!  vedd 
Do  hwa,"  saah  han,  „ku  Do  ett  sie  aa  hæhl  mæ  di  hæ  tow  Dil- 
ler mæ  dje  Grumslinger  en  Daw  øwr;  for  imuen  ska  dæ  væ  Jawt 
ætte  wo  Folk,  aa  A  vil  ett  gjahn  ha  dihæhr  i  Viborrehuus;  A 
ska  nok  hyt  mæ  sjæl."  —  „A  ve  sie,  hwa  A  ka  gye,"  swaahrt  A; 
„læ  dem  komm  hæ  søhn  let  ætte  Sengeti  te  de  væjster  Huus 
dæhr,  saa  skal  A  fo  en  Stej  tereh,  aa  hjælp  dem  op  o  e  Hjø- 
staang  —  men  haar  I  sjæl  no  Ehdels  aa  no  Drikkels?"  —  „De 
haar  ingen  Nøe  mæ  de,"  saa  han.  „aa  no  ve  vi  gi  Dæ  Faawal 
te  æ  Suel  æ  wal  nier."  —  Saa  sluntred  di  aa  hen  o  æ  Wajjs  te 
en  Jenstægoer,  aa  om  Awtenen  kom  di  rehle  nok,  aa  A  hæll  di  hæ 
Kwinner  aa  di  hæ  Bøhn  te  den  aahn  Awten,  aa  saa  lested  di  aa 
igjen.  —  Far  A  skeltes  ve  dem,  saae  æ  Kompen:  „A  vil  ælles 
gjahn  faaskyll  Dæ  de  hær  Støk  —  æ  dær  ett  Nød,  Do  haa  mød 
Løst  te?"  —  „Jah!"  saa  A,  „hwa  sku  de  væhr?  hm!  —  de  jennest 


55 

wa  Muotens  An-Kjestien  dær  i  den  Goer,  hwor  I  gik  te  iahs. 
Men  hinne  Faaræller  vil  ett  la  mæ  fo  hin,  faa  di  sæjer:  A  haa 
faa  let,  aa  de  haar  A  aasse."  —  „Hm!  Falle!"  sæje  han,  „Do  sir 
ued  te  aa  ha  et  Pa  gue  stærk  Arrm;  de  ær  en  gue  Arrepaaet,  aa 
hun  haa  Skjellinger  —  om  et  Par  anne  Daw  ka  Do  jow  faasøgh, 
hudden  den  Gammel  ka  væ  tesinds.  A  ska  spon  te,  de  bæjst  A 
ha  laer."  —  De  lotted  A  ætter;  faa  Skam  slaa  dem  di  hæ  Rakkere! 
di  ær  ett  saa  mød  taawele.  Di  ka  haadde  spoe  aa  vis  igjen,  aa 
di  ka  gjø  baadde  Unt  aa  Godt,  lissom  de  ka  fall. 

A  spekkeliered  o  de  hæhr  en  Pa  Daww,  aa  nød  aa  e  Nætter 
mej,  aa  saa  den  treddi  Daw  dasked  a  hen  te  Muotens.  An-Kje- 
stien stod  aalljen  udden  for  æ  Puet,  aa  vænt  æ  Røg  te,  faa  hun 
wa  ve  aa  gi  odder  en  Væg:  saa  A  kam  bag  po  hin,  innen  hun  vedst 
aa  et.  „Jøsses!  er  de  Dæ?"  rovt  hun,  ,,hwo  haa  Do  woer  i  all 
di  manne  Daww?"  —  „A  ha  wo  hjemm,  aa  ad  æ  Mark,  aa  i  æ 
Hie,  lissom  de  ku  byh  sæ.  Aa  no  kommer  A  aa  vil  sie  te  Dæ." 
—  ,,A  er  ett  waer  aa  sie  epo,"  swaahrt  hun,  aa  jow  hin  plod- 
dered  Hinner  nier  i  e  Doll,  for  aa  skyl  e  Læhvi  a  dem.  ,,A  æ  lih 
glaae,"  saa  A,  „entin  Do  æ  guul  elle  groe,  faa  Do  æ  mæ  den 
bæjst  Ven  i  denne  Wahren;  men  A  ska  wal  aalle  blyw  værdig 
te  aa  ta  Dæ  ifawn  i  Tugt  aa  Æhr."  —  „De  war  ett  got  anned," 
saa  hun,  „men  kahænsæ  te  vi  for  aa  bih  let."  —  ,,A  ka  ett  bih 
sue  lænng,"  saa  A,  „faa  mi  Muer  vil  ha  Ophold,  aa  enten  skal 
A  te  æ  Goer,  eller  aa  en  Søster;  søhn  æ  de,  aa  de  ka  ett  blyww 
annelun."  —  Saa  begynt  hun  aa  snøwws,  aa  tart  hinne  Øwn, 
aa  sokked;  men  saah  ett  Nød.  A  had  unt  aa  ed  faa  hin;  men  hwa 
Roe  sku  Jen  het  epo?  —  No!  dæ  kam  indda  Jen  dæ  ku  kin  wos 
Roe,  aa  de  wa  sgi  de  hæ  samm  Staahkelsmand.  Han  komme 
mæ  den  jenn  aa  hans  Konner,  aa  l^ad  hans  Glarkihst  o  æ  Nakh, 
aa  vil  ind  i  æ  Goer.  Saa  vænnt  han  sæ  om  imued  wos,  aa  saah: 
,,Si,  si!  hwa  stor  I  hæhr  aa  besteller?  Føl  mæ  mæ  ind,  bette 
Ping!  saa  vil  A  si,  om  A  ka  laww  ed  faa  Jer;  men  blyw  Do  her- 
uddenfaar  saalænng,  bette  Kaal!  saa  vil  A  prøw,  hudden  de  ka 
goe."  —  Di  gik,  aa  A  sat  mæ  po  en  Stien,  dæ  loe  dær,  aa  lo  mi 
Hænner  sammen  —  A  war  ett  sue  glaae.  —  A  vedd  ett9  hwo 
lænng  A  sad  dær,  faar  A  wa  fallen  isøwn;  men  saa  wowned  A 
ve  de,  te  dæ  wa  Jen  dæ  kyst  mæ,  aa  de  war  ingen  Anner  end 
An-Kjestien.  „Sedde  Do  hæhr  aa  sower?"  saa  hun,  „følle  ind 
mæj,  no  ær  ed  som  de  ska  væhr.  E  Rakker  haa  taal  got  faa  wos 
ve  wo  Muer,  aa  da  ett  Annet  ku  omvenn  hinne,  saa  saae  han: 
„  „Dæ  sedder  en  suot  Kok  o  æ  Raahn  —  I  ku  gjahn  fo  en  røe 
jen  te  aa  gaahl  øwer  Jer,  hwes  I  ett  gjø  som  A  no  sæjer."  "  Dær- 

øwr  bløw  hun  en  bette  kon  baanng,  aa  saah:  ,,  „De  for  aa  væhr; 
men  A  seje  Dæ,  An-Kjestien!  A  vel  beholl  den  suothjælmed  Kow 
te  mi  Mjælken,  aa  A  ve  ha  aal  de  Ophold  A  ka  tekomm."  "  ,,  „De 
ær  ett  mier  end  rimmele,"  "  saah  A,  „  „aa  saa  haah  vi  wal  ett 
mier  aa  trækkes  om.""  No  ka  Do  læ  lywws,  nær  Do  tøkkes."  — 
„Hø!  ved  Do  Hwa,  An-Kjestien!"  sær  A:  „den  hæ  Stoeder  han 
komme  te  aa  ha  en  Kjennels,  aa  den  vel  A  gi  ham  mæ  en  gue 
Villi;  aa  ka  vi  fo  fat  o  ham,  næ  vi  ska  ha  Gill,  saa  ska  han  aasse 
ha  en  Gryd  Supp,  aa  en  Høhn  te  sæ  sjel  aa  di  hæ  Kwinner  aa  di 
hæ  Bøen."  —  „De  æ  ret  nok/1  saa  hun;  „aa  A  skal  indda  aasse 
gi  dem  en  Træwl  elle  let  mier  a  mi  halgammel  Klæjemon." 

Noddeda:  Mi  Guemuer  gjor  et  villele  Gill,  aa  dæ  wa  fult  op 
i  aalle  Maahder.  E  Staahkelsmand  wa  der  aasse,  mæ  hiele  hans 
laanng  Haahl;  men  di  fek  da  dje  Løwmaahd  faa  dem  sjæl,  I  ka 
nok  veed,  ve  de  di  war  aa  Rakkerslawet.  Ham  ga  A  en  Ulien- 
skjøt,  aa  An-Kjestien  ga  e  Kwinner  hwær  en  Luh  aa  et  Kaas- 
klæ  aa  et  Støk  Væjmel  te  en  Pigh  te  hwær  aa  e  Unger,  aa  di 
wa  faahle  got  faanøwed. 

Mæ  aa  An-Kjestien  vi  had  løwd  en  fir  Oer  got  sammen,  som 
vi  gjør  enno,  aa  i  aal  den  Tid  had  vi  ett  sit  nød  te  den  hæ 
Staakelsmand;  aalywl  vi  had  snakked  om  ham  baade  degaang 
aa  degaang.  Somti  tinnt  vi,  te  han  wa  bløwen  øh,  aa  somti  te  di 
had  sat  ham  ind  i  æ  Viborrehuus.  Noddeda:  saa  war  ed,  da  vi 
sku  ha  wor  annen  Dreng  i  Kjerk  —  ham  Saahren  —  A  gik  te  æ 
Præjst  faar  aa  fo  de  hær  Værkerie  gjor  istand.  Som  A  kommer 
o  e  Wajjs  lihg  po  de  sjel  samm  Stej,  hwor  A  soe  den  Staahkels- 
kompen  føhst  Gaang,  saa  sier  A  Jen,  dæ  legge  ve  den  jen  Sin  aa 
e  Wajjs  po  hans  Røgh  i  æ  Lyng  aa  mæ  hans  Bien  i  æ  Grobb. 
De  wa  sgi  ham,  A  ku  nok  kinn  ham.  „Hwofaa  legge  Do  hæhr? 
aalljenn?"  saa  A,  „skaae  Do  nød?"  —  „A  trowr  A  vel  te  aa  døe," 
saa  han;  men  han  hwæhst  et  ud,  A  ku  knap  faastoe  ham.  „Hwoer 
æ  di  hæ  Kwinnfolk,"  saa  A,  „Do  plejer  aa  ha  mæ  Dæ?  Haa  di 
faalat  Dæ,  aa  læt  Dæ  legg  hæhr  o  æ  Wajjs?"  —  Han  vrikked  mæ 
hans  Howd,  aa  hwesked:  „en  To  Wand!"  —  „De  skal  A  gi  Dæ," 
saa  A,  aa  saa  tow  A  nød  aa  de  Re jn wand,  dæ  stod  i  æ  Grobb, 
de  tow  A  i  mi  Hatsky hgi  aa  holt  te  æ  Mund  a  ham.  Men  de  war 
ingen  Nøth  te,  faa  han  ku  ett  drekk  længor,  men  han  ga  et  Spjat 
mæ  e  Bien,  aa  gavt,  aa  saa  war  æ  Aan  aah  ham.  —  A  had  indda 
unt  aa  ed  faa  ham,  aa  da  A  kam  te  æ  Præjst,  ba  A  ham,  te  de 
hæ  sølle  Spøgels  maatt  blyw  kaast  nier  i  æ  Kjerrgoer.  De  ga 
han  mæ  Low  te,  aa  saa  hinnt  A  ham  o  mi  ej  en  Wown,  aa  slow 

nø  Fiel  sammel  om  ham  aa  kyl  ham  nier  i  de  nordvest  Hjøn  aa 
e  Kjerrgoer,  aa  dæh  legger  han. 


„De  wa  no  de,"  saah  han  Kræn  Kapballe,  ,,men  huefor  sedde 
Do  saa  stell  Mari  Kiølvroe!  Ka  Do  hwerken  faatæll  ælle  synng 
wos  Nød?"  —  „De  war  ett  omowle,"  suert  hun  aa  drow  et  Sok, 
aa  saang  saa  vemoddele,  te  Jen  sku  haatte  trow,  te  de  wa  hintes 
hin  sjæl: 

De  wa  ve  Helmestier  Marrl  hun  skul  astej; 
Hun  had  hin  Tøw  1  Haanen,  vil  te  aa  go  hin  Vel. 
Hun  had  no  tint  en  Sommer  1  Palli  Kransens  Goer; 
Hun  kam  dædld  mæ  Suolen,  hun  wa  kun  sejsten  Oer. 
Den  Ti  hun  war  et  bette  Baaen,  hin  Faaer  aa  Muer  wa  dø; 
Aa  da  hun  saa  bløw  støhr,  saa  maat  hun  tlen  faa  hlnne  Brø. 
Da  hun  gik  fram  ve  Staallen,  hwo  Palll  Krænsen  stued, 
Da  wa  Marri  saa  saarren,  hun  knap  ku  fløt  en  Fued. 
De  war  ett  fri  dæ  stod  i 'en  Tbhr  1  Pallis  Tww. 
Kahænsæ  han  had  hæje  sit,  te  hun  ku  ve  dem  blyww. 
Hun  maat  ett  faa  hans  Mower,  faa  hun  war  et  fatte  Baaen; 
Ejs  vil  dl  hat  hweranner,  men  de  skul  no  ett  væ  saaen. 
„Faawal  no,  Palll!"  søh  hun,  da  hun  gik  ham  faabi. 
Han  tahrt  hans  Øwn,  aa  vænt  sæ,  aa  søh:  , .Faawal,  Marri!" 
Marrl  hun  wa  saa  saarreful,  hun  tøt,  hwo  hun  gik  fram, 
Te  aal  den  Dlel  hun  møt  de  søh  te  hlnne  lissom  ham. 
Aa  hwær  et  Dywr,  aa  hwær  en  Fowl,  hwæ  Træe  hun  kam  faabi. 
De  søh  te  hinne  Ussedan:   „Faawal,  Faawal  Marrl!" 
De  lakked  ued  ad  Awten,  aa  Kaakken  po  hans  Raahn 
Hun  tøt,  te  nær  han  gaall,  han  søh:  „Faawal,  dit  sølle  Baaen!"' 
Hun  tøt,  te  baade  Bæsteren  aa  Kowen  mæ  hin  Kalh 
Dl  soe  saa  naahle  te  hin,  aa  søh:  „Marri,  Faawal!" 
Aa  Hunnen  1  den  Goer  han  fulle  hin  et  Støk  po  Vej; 
Aa  da  han  vænnt,  han  lued  lndda  han  vil  wott  længer  mæj. 
Marrl  hun  græed  saa  moddele.  „Gid  A  ku  sæj  no  snaar, 
Faawal  te  hlele  Wahren:  saa  war  A  wal  faawaaer. 
I  Wahren  ær  A  Jenner,  A  haar  slet  Ingen  Ven. 
Gid  A  mæ  mi  Faaræller  no  ku  samles  raae  lgjeni" 
Aa  fahr  et  Fjarringoer  war  omm,  da  wa  hun  stlnh  aa  kaalh; 
Fa  Suolen  kam  iglen,  da  loe  Marrl  i  suoten  Maalh. 


St.  St.  Blicher:  Samlede  Noveller.  II. 

(Tekstredaktlonen,  de  sproglige  Noter  og  Oversigten  over  Forfatterens 
Jysk-Retskrivning  er  besørget  af  Henrik  Ussing.) 


„E  Bindstouw"  tryktes  første  Gang  1843,  1  Randers.  Hvor  enkelte  af  For- 
tællingerne og  Digtene  1  Forvejen  havde  været  offentliggjort,  er  meddelt  1 
det  følgende.  Om  de  senere  Udgaver  og  deres  Forhold  til  Originalen  oplyser 
Marius  Kristensen  i  „Dania",  II.,  S.  133—33. 

Den  Uldindustri,  der  samlede  Bondebefolkningen  1  Bindestuer,  er  behand- 
let af  Niels  B.  1  „Topografi  over  Vium  Præstekald",  1795,  S.  178— 186.  og  af 
Steen  B.  i  „Viborg  Amt",  1839,  S.  155—171. 

Da  Amtsbeskrivelsen  affattedes,  beskæftigede  Uldbindingen  40,000  Men- 
nesker 1  90  Sogne.  „Om  Vinteraftenerne  samler  sig  10,  13  og  flere  unge  i 
Bindestuer  —  det  er  visse  dertil  aftalte  Steder  —  for  at  spare  Lys.  De  ord- 
ner sig  da  rundt  om  et  Bord,  hvorover  hænger  en  Tranlampe.  Derpaa  sam- 
les alles  Garnender,  maales  favnevis  ud  lige  lange  og  lægges  1  en  Dynge 
midt  paa  Bordet.  Saa  kastes  de  samlede  Ender  over  en  Krog  eller  Hank  un- 
der Loftet.  Hver  hænger  nu  sin  Ende  paa  en  Uden  Staaltraadhank,  omtrent 
som  en  Anglekrog,  der  er  hæftet  over  det  venstre  Armhul.  Og  nu  gaar  det 
paa  en  Kappen  løs,  hvorunder  Uge  fuldt  stundom  læses  og  stundom  spøges 
eller  tales  om  Dagens  Begivenheder.  Saaledes  gaar  det  til  Kl.  12,  undertiden 
1  eller  3  Timer  længere."  (Topografien,  S.  179.) 

Den  Sammenkomst  af  Uldbindere,  der  skildres  1  E  Bindstouw's  Ramme, 
holdes  i  Lysgaard  Skole.  Skolen  var  ved  Aarhundredets  Slutning  et  Fæste- 
hus under  Gaarden  Hald.  Den  Skoleholder,  der  1  Rammen  kaldes  Kræn  Kou- 
strup.  hed  i  Virkeligheden  Mogens  Andersen,  „en  retsindig  Mand.  en  Børne- 
ven og  en  duelig  Skoleholder,  der  har  en  god  Maner  med  at  lære  fra  sig." 
Hans  Løn  var  i  alt  15  Rdlr.  3  Mk.  „Til  Udkomme  er  dette  alt  for  Udet;  men 
da  han  arbejder  om  Sommeren  som  Murmester  og  Tækkemand,  hvilke  HaandV 
værk  han  har  lært  sig  selv,  og  hans  Kone  binder  fortrinlige  Strømper,  saa 
slaar  han  sig  ret  vel  Igennem  og  understøtter  endda  sin  ældgamle  Sviger- 
fader og  yderUg  trængende  og  sygeUge  Moder."  (Topografi  over  Vium  Præ- 
stekald, S.  358—59;  ogsaa  S.  115  nævnes  mellem  Sognets  Haandværkere  „Skole- 
holderen 1  Lysgaard,  som  om  Sommeren  agerer  Frimurer".) 


S.  31.  1.  Fa,  før;  3.  s  gi,  saagu;  far  ve,  før;  3.  Kræn,  Kristen;  6.  stel 
B 1  u e d,  stille  Blod;  7.  vænn  e  Vind,  vende  Vinden,  —  1  Amtsbeskrivelsen, 
S.  40  omtaler  B.  en  klog  Mand,  som  blev  hentet  til  en  Hedebrynde  for  at 
vende  Ilden;  7.  baallen  (Flert.),  buldne;  8.  maahn,  mane;  9.  gon  i.  d. 
s.  S.,  gaaet  1  den  sorte  Skole,  Latinskolen;  10.  faahle,  farlig;  11.  Goer 
(uden  „Stød"),  Gaarde;  nowwe,  nogle;  13.  Kap  balle.  Katballe,  —  Kat- 
balle, Testrup  og  Knækkeborg  er  Udflyttergaarde  1  Lysgaard  Sogn;  dje 
Kaael  (uden  „Stød")  deres  Karle;  13.  drøwwen,  drevet;  14.  molt  aa, 
maalt  Garnet  af;  15.  G  aa  nænner,  Garnender;  Skyww,  Skive,  Bord;  16. 
læ  d.  f.  P.  1.  v.(  lade  de  fem  Strikkepinde  sætte  sig  1  Gang;  17.  Nød,  noget; 
18.  lldd  ed,  lider  det;  Værke  ri  e.  Syssel;  Uret,  Ordet;  19.  Kjen  Pæj- 
ster  f.  P.,  Kirsten  Pedersdatter  fra  Papsø;  frammtaahlen,  fremta- 
lende; 30.  gjahn,  gerne;  ej  Jes,  ellers;  21.  hoer  en,  hørt  den;  Klø  Do 
k.  t.,  „kør  du  kun  paa";  33.  howw  en,  huske  den;  søen,  saadan. 

34.   Staeren,    Stæren;    Gowlen,   Gavlen;    38.   Tyrhælen.    Tøjrepæ- 

len;  S.  32.  1.  aStaeren,  ad,  til,  mod  S.;  3.  hud  den,  hvordan;  saa,  sagde; 
4.  Fowl,  Fugl;  5.  FJaeren,  Fjerene;  6.  To,  omtr.:  aah!  7.  Ren,  Rede; 
8.  de  Jenn,  det  ene;  9.  Glen',  Glæde;  10.  sørresæ  k.  t.,  sørger  sig  snart 
til  Døde;  11.  raa,  snart;  14.  sjæl,  selv;  Dåer  en,  Døren;  17.  hint,  hen- 
tede; 19.  wuet,  varede;  90.  vi-llele,  elskelig,  prægtig;  31.  smæk  ked  faa 
D.,  smækkede  Slaaen  for  Døren-,  83.  Faa  ren  (med  „Stød"),  Faderen;  35. 
Hin,  hende;  Klnneren,  Kinderne;  38.  S  oh  ren,  Søren;  31.  I  Minn  aa 
1  T.,  1  Mindelighed  og  til  alles  Tilfredshed;  33.  aaller,  aldrig;  W  ah  ren 
(Originalen:  Vahren),  Verden;  35.  snowwed,  snoede,  vendte;  37.  Kjerke- 
tuen,  Kirketaarn;  38.  Po  Raahnen  g.  h.  K.,  paa  Ranen  (Hønsepinden) 
galede  Hanen;  40.  Aahnen,  Arnen;  43.  Baaenen,  Barnet;  54.  mød, 
meget;  S.  33.  7.  W  ah  ren,  Orig.  Væren. 

10.  eis  en,  ellers;  11.  grussele,  gruopvækkende;  KJen  Muotes, 
Kirsten  Mortensdatter;  13.  Enaahn,  en  anden;  15.  grum,  dygtig;  16. 
haatte,  hartad,  næsten;  bæjr,  bedre;  19.  Nies,  Næse;  tow  ve,  tog  ved, 
begyndte. 

30.  kon.  Korn,  Smule;  Skræe,  en  lille  By  1  Torning  Sogn;  delvis  Kilde 
til  den  følgende  Fortælling  er  Folkevisen  om  Tule  Vognsen  og  Graa-Svend; 
31.  hor,  hørte;  Kjasholm,  Kærsholm,  gammel  Hovedgaard  i  Torning 
Sogn;  33.  wot,  været;  34.  nøww,  nøje;  et  Stød,  en  Tid,  en  Gang;  35.  e 
Mand,  Ejeren,  Herremanden;  38.  Golaw,  Tidsrum;  Annsbjerre,  Auns- 
bjerg; 39.  knøw,  køn  og  tækkelig;  33.  hwot,  hvorhen,  hvor;  36.  Buen- 
plhg,  Bondepige;  37.  passe d  ...  om,  skøttede  om;  38.  hin  og  hlnne, 
hende  og  hendes;  40.  Bi  nu  hu  es,  Strikkestrømpe;  hehded,  holdt  pæn  og 
net;  S.  34.  l.  Imelstaahn,  i  Mellemstunder;  saarren,  sørgmodig;  iv es- 
se m da,  nu  og  da;  3.  Hwa  skaae  Do,  „hvad  skader  du  (dig)",  hvad  er 
der  i  Vejen  med  dig;  3.  glaae,  glad;  5.  suer  han  e.  h.  I.,  svor  han  en 
høj  Ed;  8.  Ungstrup,  lille  By  1  Torning  Sogn;  Tuenlng,  Torning;  ve 
en  Pass,  omtrent;  9.  Doss,  Dysse;  10.  Bro  kl  in  g  er.  Brokker;  11.  Luhn, 
Lunde;  14.  bøj  ed  sæ,  bød  det  sig.  traf  det  sig;  18.  E  Fraaww  h.  K., 
Fruens  Kæreste;  fil,  faldt;  19.  hwot  han  saa  s.  t.,  hvad  der  saa  siden 
blev  af  ham;  30.  befohl,  befalet,  —  det  faktiske  er,  at  Ungstrup  tidligere 
har  været  et  eget  Sogn;  dets  Kirke  lukkedes  >ed  Kongebrev  af  "/..  1558,  og 
Sognefolkene  henvistes  til  Torning  Kirke.  To  Aar  senere  befaledes  den  ned- 
brudt, og  Materialerne  overlodes  til  Torning  Kirke,  for  at  denne  „des  bedre 
kan.  forlænges",  da  Menigheden  klagede  over,  at  den  var  for  lille.  En  svag 
Højnlng  paa  jævn  Mark  betegner  Kirkens  Plads;  31.  Gjanning,  Gerning; 
35.  muere.d,  myrdet;  37.  Noløwend,  nulevende;  31.  Blnntrøjj  (Orig. 
Btnntrøww),  strikket  Trøje;  Stunthueser,  Strømper  uden  Bunde,  Fod- 
beklædning, der  bruges  almindelig  ved  Sommertid. 

39.  pi  as  1  el  e,  lystig;  Naaggel,  Garnnøgle;  Snow,  Drejning;  S.  36. 
3.  g  Ulk,  straks,  raskt;  3.  Øwll  kaldes  1  samme  Digt  V.  4—5  Ejler;  4. 
Æren,  Ærinde;  6.  Hjølll,  Høle,  Le-,  7.  Row,  Ro;  17.  Go e ren,  Herre- 
gaarden,  ligesom  Manden  er  Herremanden;  30.  h  u  d  d  a  n  (med  Tryk  paa 
sidste  Stavelse),  hvordan,  kan  ogsaa  hedde  hud  den  (med  Tryk  paa  første 
Stavelse);  33.  Hæll,  Helvede;  34.  Ha  as  bon,  Husbonde,  staar  her  1  gam- 
meldags Betydning  som  Ægtemand  (sml.  eng.  husband). 

38.  grin  ned,  lo  (man  gør  1  adskillige  Egne  af  Jylland  Forskel  paa 
grinn  [med  kort  1  og  langt  n]  ■  le,  og  grin  [med  langt  i  og  kort  n]  -  grine); 
skaaltred,  skultrede,  skuttede;  40.  kaalhøhgen,  kæphøj;  41.  hejer, 
heller;  43.  Nød,  noget;  S.  36.  1.  Pe  Baahstrup,  Peder  Baastrup.  Kær- 
nen 1  hans  Fortælling   er  historisk,   at  Jørgen   Marsvin   til  Aunsbjerg  (hvis 

Karakter  er  skildret  nærmere  i  „De  tre  Helligaftener")  1654  nedrev  de  4 
Baastrupgaarde,  der  var  hoverlpligtige  til  Aunsbjerg,  og  lagde  Jorderne  sam- 
men til  een  Ejendom,  som  han  kaldte  Marsvinslund  (1663  var  den  paa  8  Td. 
Hartkorn),  medens  Baastruphus  endnu  har  sine  4  Skp.  Hartkorn.  Det  er  ikke 
underligt,  at  B.  ved  særlig  Besked  om  disse  Forhold;  thi  hans  Fader  maatte 
anlægge  Søgsmaal  om  Tiende  af  Marsvinslund,  idet  den  daværende  Ejerlnde 
vilde  gøre  gældende,  at  Ejendommen  var  at  betragte  som  en  Sædegaard  og 
som  saadan  tiendefri  (Topografi,  S.  14—16);  3.  lbann,  bandsat,  „som  Pok- 
ker"; Pe  Pahvse,  Peder  Papsø;  6.  di  Stuer,  de  store,  fornemme;  10. 
Søsle,  Sjørslev;  Sjørslev  Sogn  er  Anneks  til  Vium;  11.  Fjahr,  fjærde;  16. 
Øwwestoww,  den  øvre  Stue,  d.  v.  s.  Stadsstuen;  17.  Lun,  Hue;  25.  Gaalt, 
Galt;  Wonnl,  Orne  (Urne);  30.  Swynstejh,  Svinesti;  31.  rued,  rode;  34. 
faa  maangTlerslhn,  —  den  sidste  Marsvin  døde  1768;  36.  løwwen,  le- 
vende. 

37.  skrannled,  skratlo;  38.  mø  sk,  sur;  39.  fos.  tvær;  40.  Mowns. 
Mogens;  42.  ræele,  ræddelig,  uhyggelig;  S.  37.  3.  stlnned,  stivede,  ret- 
tede; 12.  Mett  Mari  Hanster,  Mette  Marie  Hansdatter;  13.  haatte, 
hartad,  næsten,  nær,  Puet,  Port;  14.  lumpend,  haltende,  humpende;  15. 
klrt  sffi  ætter  ed,  brød  sig  om  det;  18.  Øwnen,  Øjnene,  sml.  Vers  8 
Yww,  Øje;  20.  Piesen,  Pedersen;  23.  go  fra  mm,  gaa  frem,  gaa  ud;  25. 
Wost  aa  Brøe,  „Ost  og  Brød",  en  gammel  Bondedans  (B.s  Note);  27. 
ionen,  i  Morgen;  35.  Bi  ed,  egl.  Standsning  i  Arbejdet,  hvorunder  man 
vederkvæger  sig,  dernæst:  Arbejdstiden  mellem  to  Ophold,  et  Stykke  Arbejde; 
38.  su  o  el  t,  svalede;  Stød,  Tid;  S.  38.  1.  kJ  or,  kørte;  lo,  lagde  (i  næste 
Linje:  lod);  8.  towwed,  toede;  11.  sk  o  er,  skar;  13.  rehst.  rejste;  15. 
Hwa  skaaer  A,  hvad  er  der  1  Vejen  med  mig;  16.  n o h a n n e r,  vel  sag- 
tens; 27.  de  for  aa  blyww,  det  faar  ogsaa  blive;  28.  rehle,  redelig, 
rigtig. 

20.  KJ  en  Muotes,  Kirsten  Mortensdatter;  hwissommenstl,  der- 
som; 31.  Hueskræhmer,  Hosekræmmer,  Uldkræmmer.  Den  følgende  For- 
tælling tryktes  først  1  ,, Nordlyset"  1827  med  Overskriften  De  forunelest 
Oer  i  Jens  Jensens  Lyu,  ætter  hans  æjn  Beskryuels.  Bli- 
cher var  da  endnu  Ikke  naaet  til  den  Retskrivning,  som  er  den  fremher- 
skende i  Originaludgaven  af  .,E  Blndstouw"  1842;  han  har  ganske  vist  1  denne 
Udg.,  der  —  et  Par  aabenbare  Fejl  og  Skødesløsheder  fraregnet  —  er  lagt 
til  Grund  for  nærv.  Udg.,  søgt  at  nærme  ogsaa  denne  Fortælling  til  sine 
ny  Retskrivnlngsgrundsætnlnger,  men  der  er  dog  mange  Spor  af  den  oprin- 
delige Retskrivning  tilbage.  34.  tingger,  sælger;  Hueser,  Strømper;  38. 
wanted,  manglede;  39.  trej  Sne  es,  —  naar  Faderen  var  60  Aar,  slap  en 
af  Sønnerne  for  Soldatertjeneste,  —  han  kaldtes  da  ,,Gammelmandssøn";  ful- 
les, fulgtes;  S.  3t.  1.  Brik,  et  lille  Smørtræ  (Fellberg);  5.  Jes  Piesen. 
Jens  Pedersen;  7.  Hantlrlng,  Omgang;  10.  s u æ  te,  svare  til,  indestaa  for: 
ær  re,  tirre,  pine;  11.  vlllele,  dygtig;  15  Enkelfyer,  Eckernforde;  17. 
bottred  po,  snakkede  løs;  18.  Futter,  en  fransk  Ed:  foutre;  20.  R i k- 
mejster,  Ritmester;  23.  Ras  Rask,  Rasmus  Rasmussen;  25.  Kiklava. 
Qul  va  lå?  d.  ▼.  s.  Hvem  derT;  26.  Sakkarnommedjø,  Sacre  nom  de 
dleu,  Guds  hellige  Navn!  (en  Ed);  missen,  min  Sandten;  29.  Engle. 
An  gi  al  s,  d.  e.  Englændere;  33.  buust  en  Bagkørre,  slog  en  Koldbøtte; 
35.  ri  en.  rent;  39.  Dragoon  dannoa,  dragon  danols,  d.  e.  dansk  Dra- 
gon; 41.  Rasseborre.  Ratseborg;  S.  40.  1.  Skeel,  d.  e.  Schill;  6.  Bæ- 
ster. Heste;  7.  ænkele,  ynkeligt;  9.  Pilv  mæ  laang  Rør.  Vive  l'Em- 
pereur!  d.  e.  Leve  Kejseren!;  11.  Issehow,  Itseho;  12.  Hov  ven  (1    ,,Nord- 

lyset":  Haavven,  1  Orig.  1842:  Howwen),  Hob,  Mængde;  17.  Ekmøll,  Egg- 
muhl;  18.  adiø  Ræv  aa  Har,  adleu  au  re  vol  r,  d.  e.:  farvel,  paa  Gensyn!; 

30.  Baanhøwd,  Bornhøved;  33.  sue,  svar;  35.  Dow  re,  russisk  dobra,  det 
er    godt;    Dowr,   Davre;     39.    ha   woer  fræ  mæ,    have    blevet  fra  mig; 

31.  La  Ile  mand,  en  fransk  General;  33.  Brave  Dannoa!  A  æ  laang, 
Braves  Danois,  Allons,  d.  e.:  Modige  Danskere,  fremad!;  36.  Sestej,  Sehested; 
39.  Væk  Per  Mission,  avec  permission,  med  Forlov;  43.  Akkevlt,  — 
Franskmanden  har  sagt:  ,,allez  vlte",  skynd  dig;  S.  41.  4.  mild  Pardon, 
mille  pardons,  d.  e.:  tusinde  Gange  om  Forladelse-,  6.  Slutningen  lyder  1 
,, Nordlyset"  saaledes:  De  ua  de  siist  Slau,  a  uar  1;  faa  degaang  a  sku  te  aa 
sedd  ou  Hæjsten,  sagned  a  mi  jenn  Bien.  De  haad  Taalleriet  skøt  fræ  mæ 
ve  Sestej,  aa  a  haar  heller  aalle  sit  et  si  in. 

9.  Faa  den  Sag,  for  den  Sags  Skyld;  12.  døe  aa  næn,  død  og  borte; 
13.  la  ae,  lagt;  15.  Degaang  te  dl  ...,  det  første  Udkast  til  dette  Digt  er 
fra  1833;  det  fremsagdes  under  Titlen  „Tammes  paa  Prøvstlen"  ved  en  Af- 
tenunderholdning paa  det  kgl.  Teater  d.  16.  Dec.  Det  er  offentliggjort  af  P. 
Hansen  i  Tidsskriftet  „Jylland",  1891,  S.  7,  sammen  med  et  Brev  af  Blicher, 
der  siger,  at  det  omhandler  en  Begivenhed  fra  2den  Aprllsdagene,  „til  hvil- 
ken mangfoldige  Københavnere  var  Vidner".  Udkastets  Æmne  er  væsentligt 
forskelligt  fra  og  noget  spinklere  end  det  fuldførte  Digts;  hele  Episoden  efter 
Soldatens  Hjemkomst  mangler.  Digtet  i  dets  fuldførte  Skikkelse  har  1  ,, Sam- 
lede Digte",  II.,  1836,  Overskriften:  „Hudden  a  fek  Kjesten".  Det  er 
er  der  rigeligt  forsynet  med  Noter  fra  Blichers  egen  Haand,  og  disse  benyt- 
tes her.  d  r  o  w  e  s,  droges,  —  at  drages  (drawes)  betyder  at  have  en  lang, 
heftig  og  tvivlsom  Kamp  med  en,  figurlig  om  en  ond  Kone,  en  trættekær 
Procesmager,  o.  s.  v.;  16.  høw,  høj,  hellig,  højhellig;  19.  Mæ  sættes  altid 
først,  saasom:  Mæ  og  dæ;  24.  1  e  g  g  e  n,  liggende;  85.  w  a  r'd,  samtr.  for  w  a  r 
de,  var  det;  37.  S  mol,  Smul;  pehv,  peb;  Hjæjler,  Brokfugle;  29.  møt, 
midt;  ve  en  pas,  omtrent;  t  rem  led,  trillede;  31.  ponses,  —  at  ,,pon- 
ses"  bruges  egentlig  om  Væderens  og  Gedebukkens  Støden  med  Hornene  el- 
ler Panden,  —  figurligt  om  et  haardt  Slagsmaal,  —  paa  eng.  hedder  det 
ogsaa:  „pounce".  —  „Tis  a  hard  pouncing  to  dav"  —  sagde  Wellington  i 
Waterlooslaget  —  „let  us  see,  who  can  pounce  longest";  relle,  rigtig;  32. 
O n n e n,  Middagsmad;  33.  k y w,  ked;  h i e,  hier,  her,  hersens;  Hantie- 
ring,  har  en  meget  vild  Betydning,  saasom:  Anstalt,  Beskaffenhed,  Ind- 
retning m.  v.;  34.  Sjarslering,  Chargering;  35.  skrej,  skred;  Nød, 
noget;  aa  beddo,  at  bide  paa,  d.  e.  at  spise;  37.  Labeeten,  stor  og  far- 
lig Forlegenhed  eller  Klemme;  38.  Lassareeten,  Lazarettet;  40.  praa- 
ter,  prater,  o:  sladrer,  passiarer;  41.  Øwen,  Øjne;  42.  djæ,  udtales  som 
een  Stavelse:  de  er;  løwwen,  levende;  43.  I  to,  Ihnu!  velan;  al,  a  vil; 
mæddæ,  med  dig;  44.  Bo  es,  Baas;  led  de,  ledig,  tom;  S.  42.  1.  S  al  s  en. 
Forstuen,  d.  v.  s.  Forsalen;  loe,  laa;  2.  glowd,  gloede;  4.  loww,  love  for, 
svare  til,  —  „low"  derimod  hastigt  udtalt  er  Imperfekt  af  „ler";  skaa- 
wer,  egentligt  at  bringe  Ved  hjem  fra  Skoven,  men  fig.  at  samle  dygtigt  til 
sig.  Penge  eller  andre  Ting  af  Værdi,  at  spise  stærkt,  o.  s.  v.;  5.  Hudn, 
samtr.  for  hudden,  o:  hvordan;  A'r,  samtr.  for  a  ær,  a  ær  aahmæ,  jeg  er 
af  med;  6.  ærd  dæ  dær  æ  dær,  er  det  dig,  der  er  der;  7.  djelt'em, 
samtr.  for  d  j  e  1 1  dem,  o:  delte  dem;  8.  S 1  a w  w,  Slags;  s k  j  e  1  t'e m,  samtr. 
for  skjelt  dem,  —  at  skjelte  er  det  samme  som  at  fraskille;  9.  Dl  hall,  de 
halve;  Fek,  Lomme;  12.  ble,  beder;  almlndele,  indstændig,  inderllg; 
13.  næ  11  s,  hilse;  ekke  mlnner,  ikke  mindre;  14.  gywte,  gifter,  —  „r" 
er  udeladt,  fordi  Konsonanten   „d"  følger  efter;  15.    ski e,   sker;  ves,   vist; 


62 

17.  fløj,  fly;  19.  hwissom,  dersom;  arre,  arve;  20.  kon,  Korn,  o:  en 
køn  Del  mere;  laa,  lagt;  21.  Uer,  Ord;  22.  saaen,  saaledes;  Aalt,  alting; 
23.  s  11  le,  sildig;  24.  te'm,  samtr.  for  tel  om,  o:  til  om;  ti  Ile,  tidlig;  27. 
s  tint,  strengt,  haardt  at  udstaa;  s  uer  ed,  svarede;  28.  æd  det,  samtr.  for 
ær  da  eet,  o:  du  er  da  ikke;  naghen,  nøgen;  hud-n  goer  et,  hvorledes 
gaar  det;  29.  To,  omtrent  det  samme  som  lto,  er  egentlig  1  Talen  en  saa- 
dan  Begyndelsespartikel  og  Overgangskonjunktion,  som  ikke  lader  sig  over- 
sætte; skaat,  skudt;  30.  S w ø n h,  Svin,  —  Vesterjyden  siger  S w y h n;  w a r't. 
samtr.  for  war  et;  31.  hwem  kaast'em  hen,  hvem  bekostede  deres  Be- 
gravelse; 32.  Ham  sjæl,  o:  Han  selv,  betyder  paa  dette  Sted  „Kongen", 
ellers  den  fornemste  i  en  Gaard  („æ  ham  sjæl  hjæmm?"  spørges  der),  paa 
et  Gods  o:  Herremanden,  o.  s.  v.;  33.  Ful,  fulgte;  35.  fo,  faar;  te,  o:  til, 
hos;  Øwlls,  et  ikke  ualmindeligt  Navn  paa  sine  Steder  i  Jylland;  36.  næ- 
ren  s  tie,  naar;  nødde,  nødig;  mest'en,  miste  den;  37.  et,  ædt;  38.  A 
følle  mej,  jeg  følger  med;  A  trower,  tror  jeg;  39.  faa  dl  had  saae 
hln't,  for  de  havde  sagt  hende  det;  40.  nøtt,  nytte;  de  ær  aah  stint. 
det  er  alt  for  strengt;  42.  te't,  samtr.  for  te  et,  o:  til  det:  giv  dig  stille  til 
det!  far  1  Mag;  foes,  faas,  findes;  ka,  som  kan  (trøste  dig);  43.  Paang, 
Pung;  had  glnn  mæ,  havde  givet  mig;  44.  Ar r ep a aet,  Arvepart;  Ka 
de  ett  llnn  d æ,  kan  det  ikke  linde  dig,  mildne  din  Smerte;  45.  K u e n  — 
Koen,  o:  en  Smule,  lidt;  d'Annet,  det  andet;  40.  Krie,  Krig;  47.  døe, 
død;  plur.  døde  udtales  langt:  ,,døh";  hudn  tinke  Do,  hvordan  tæn- 
ker du;  48.  sedd  Enkimanh,  hensidde  som  Enkemand;  de'r't,  samtr.  de 
ær  et,  o:  det  er  ikke  værd  at  vrøvle  om;  50.  n  o  h  i  n  n  e,  omtrent,  —  Vester- 
jyden siger:  „nohanne";  ep  o,  paa;  jenns  Hammel,  „paa  Uge  Hamler" 
—  Lignelsen  taget  af  to  Heste,  som  har  lige  Hamler  og  altsaa  lige  Byrde 
i  at  trække,  betegner,  at  to  passer  godt  for  hverandre  —  her  med  Hensyn 
til  Alderen;  S.  43.  1.  A  ve  df  k,  jeg  ved  ikke  —  dette  „fk"  i  „vedfk"  er  et 
Slags  Mundheld,  som  træder  1  Stedet  for  en  Ed  og  er  vanskeligt  nok  at  ud- 
tale. Saaledes  bruges  ogsaa  „pm"  (som  her:  vedpmek).  ft,  nt;  2.  mæ  Let, 
nemlig  Formue;  3.  Do  k'ett,  du  kan  ikke;  aah  laa  nt,  for  langt;  4.  aah 
traant,  alt  for  travlt;  5.  Sæn,  Søn;  ha  ae,  har;  no,  forkortet  for  nown, 
o:  nogle;  6.  Bed,  Bid;  kjællinger,  vrøvler,  fører  lang  Snak;  7.  rint  ka- 
taalsk,  rent  katolsk,  rent  af  Lave;  hwæll,  hujede  og  skraalte;  ba  om 
Daw  da,  bad  om  Dag  o:  Henstand,  da  en  Partikel,  som  hænges  bagved 
uden  forklarlig  Betydning;  8.  jlt,  eet;  9.  betint,  betænkt,  til  Sinds;  an- 
net  i  e  r,  andre  Tider;  t ø t  et,  tyktes  det,  o:  syntes  hun  om  det;  10.  h a a, 
har;  faatrøt  et,  fortrudt  det. 

11.  tawn,  tiet;  13.  Graåh,  Graa,  —  Graagaarde  ligger  i  Torning  Sogn; 
14.  Svend  G  ra  ah,  Svend  Grade;  Capel,  —  Graa  Kapel  nedbrødes  vistnok 
efter  Reformationen  (1623  var  det  Ruin;  1852  bortførtes  de  sidste  Kvadre;  1864 
—65  opbrødes  Grunden  helt);  17.  Stien,  Stene;  18.  G  ros  ko  w,  Graaskov;  19. 
H  a  w  w  S  ø  e,  Have  Sø,  en  Mose  i  Torning  Sogn-,  22.  1 1  s  s  e,  ligesaa;  26.  H  a  a  v. 
Hob,  Mængde;  27.  øwwerwan,  overvandt;  28.  Hie,  Hede;  30.  saa  bøj 
ed  sæ,  saa  bød  det  sig,  traf  det  sig;  32.  knøwh,  køn  og  tækkelig;  33. 
ha  at,  haardt;  34.  wo,  været;  Kjellingerie,  Narrestreger;  36.  mod- 
dele, sørgmodigt,  ynkeligt;  38.  ilworrn,  opbragt;  39.  S k i 1 1 1  n g,  elen- 
dig Karl  40.  Yws,  Økse;  S.  44.  1.  Ullenskjøt,  Ydertrøje;  uet,  varede; 
3.  re  mm,  rømme;  fa  ah  ren.  farende;  5.  støwted,  styrtede;  Finne- 
ren, Fjenderne;  et  Stød  tebaahg,  et  Stykke  bagefter;  6.  Hæel  mæ, 
skjul  mig;   13.  faa  de,  fordi;  16.  dej  t  et,  digtet. 

17.    Den  Tie  A  war,   —  dette   Digt  har  i   „Samlede   Digte",   II.,    1836, 


63 

Overskriften:  Sældaaten,  —  det  er  der  rigeligt  forsynet  med  Noter,  som 
benyttes  her;  utted,  vogtede;  19.  Aaw,  af;  91.  ej  sen,  ellers;  83.  djer, 
deres  —  N.  B.  Jod  maa  bestemt  udtales  som  Konsonant;  34.  tlnnt,  tænkte  — 
Imperfektum  af  „tjener*4  hedder  ogsaa  ,.tinnt".  tjente;  de,  det;  dæ,  der,  35. 
Sessellll  staar  der  1  „Saml.  Digte",  i  Orig.  af  E  Bindst.  staar  Sessel,  —  Sessel  er 
den  jyske  Udtale  af  Cæcilia;  w  u  s  s  t,  vokste— udtales  som  det  engelske  ,,woost"; 
96.  Dæwar  ...  Blosdrohv,  der  var  ikke  een  ond  Blodsdraabe;  97.  Jit,  eet; 
39.  heje,  heller;  ku,  kunde  30.  Fa,  Førend;  Bysslloww,  en  Vugge  eller 
lille  Seng,  et  Kælenavn,  som  kommer  deraf,  at  de  for  Smaabørn  synger  „Bys- 
slloww"; 31.  Skwol,  Skole,  —  udtales  som  een  Stavelse,  „Skuolen"  1  Ters 
8  som  to;  Hinner,  Hænder;  33.  Puh  s.  Vandplask,  mest  en  dyndet;  boer, 
bar;  øwr,  over  —  udtales  som  een  Stavelse;  faa  de  ...  minner,  fordi 
at  hun  var  mindre;  34.  Fa  ah  øer,  Forberedelse  til  Konfirmation;  35.  Gajl- 
lam,  den  af  Oaahdbassen  og  Oaadinden  enhver  Karl  for  Aaret  til- 
delte Skinkæreste,  Meddanserinde  —  se  Molbechs  Dialektleksikon  (nu  ogsaa 
H  F.  Fellberg:  Ordb.  over  jyske  Almuesmaal);  hin,  hendes;  Nøjorsgaw, 
Kæreste  —  se  Molb.  Dialektleksikon  (og  H.  F.  Fellberg:  Ordbog);  36.  Ka al- 
og  P  i  gi-la  w  da,  1  Forsamling  af  Karle  og  Piger;  37.  di  jit  aa  tyww, 
eet  og  tyve  Aar;  38.  spring  Sæl  da  at,  —  en  Talemaade,  der  betyder: 
imod  sin  ViUle  at  vorde  Soldat,  og  som  tilkendegiver  en  Modbydelighed  der- 
for; skryww,  indskrive  til  Krigstjenesten;  39.  Pas,  den  skrevne  eller  trykte 
Ordre  til  at  møde  ved  Eksercerskolen;  40.  ves,  vist;  sie,  ser;  S.  46.  1.  Ænk, 
Tnk;  begl,  begge;  3.  sk  el  te  s,  adskiltes;  sku,  skulde,  —  forkortet  af 
„skull";  4.  soe,  saa;  ølle.  elleve;  v  intet,  ventet;  6.  Die,  der  —  udtales 
baade  som  die  1  to  Stavelser  og  som  dje-,  8.  sko  er,  skar;  Aawselen, 
Akselen,  Skulderen;  10.  I  s  s  e  h  o  w,  Itseho;  13.  sie,  ser;  14.  g  u  e  d  e.  ellers 
siges  g u e,  men  1  Affekt  og  Andagt  ofte  guede;  17.  G u s f  r e J,  Guds  Fred! 
—  med  Tonen  paa  sidste  Stavelse;  18.  kinn,  kende;  30.  Lohr,  Laar,  —  en 
Gebærde,  som  bruges  især  af  Kvinder  1  pludselig  Skræk;  Ræssel,  Rædsel; 
36.  Aa  fahr,  og  før;  37.  Krøvl,  Krøbling;  nøtte,  nyttig;  39.  tefres, 
tilfreds;  30.  Koen,  Korn;  31.  haa'  wot,  har  været;  33.  Skyw,  Skive,  Bord- 
blad, Bord;  35.  Smotøw,  tamt  Fjerkræ-,  36.  som  ti,  somme  Tider. 

S.  46.  1.  løns,  læse;  3.  No  er  A  da  bløwn,  dette  Brev  har  i  „Nord- 
lyset" (1837)  Overskriften:  Uolle  Vistisens  Skryuels  hjem  fræ 
Kjøvnhaun  te  hans  k  i-e  re  Foræller;  4.  rele,  redelig,  ligefrem; 
ræh,  rædde,  kyse;  hen,  bort;  5.  Bjøn,  Bjørn;  Ullenskjøt,  Ydertrøje;  6. 
laajn,  laadden;  8.  passer  ...  om,  skøtter  ...  om;  9.  væst,  værste;  10. 
rejn,  rent;  Swønstlæg,  Svinesteg;  11.  Stej,  Stige;  13.  haatte,  hartad, 
næsten;  13.  hejr,  heller;  15.  Kavaj,  Fruen  har  sagt  Kvaj  (Kvæg);  16. 
Træhd,  Trætte;  17.  S  m  o  bøn,  Smaabørn;  19.  farre,  færdig,  nær  ved; 
90.  To  væd  els,  en  Taar  Vædelse,  en  Taar  at  drikke;  31.  læer,  lader;  33. 
1  e  Sønnen,  „i  Syden",  d.  v.  s.  den  sydlige  Del  af  den  jyske  Halvø,  „Hertug- 
dømmerne"; 93.  SkJ  ælling,  Skilling;  1  Sk.  lybsk  gjaldt  3  Sk.  dansk.;  Wost, 
Ost,  —  af  Tyskerne  opfattet  som  Wurst  (Pølse);  34.  wo,  været;  95.  spelt, 
spillede;  36.  Kwot.  Kort;  37.  Vejsterbrow,  Vesterbro,  —  i  et  Lokale 
her  opførtes  der  fra  Aarhundredets  Begyndelse  Pantomimer;  38.  V  i  n  n  1,  Vin- 
due-, 30.  Kompener  (Tryk  paa  første  Stavelse),  Kompaner;  li  (Fortid  low), 
le;  33.  Lyus,  Lys;  Ko  or,  Kaarde;  36.  stollen  (Navnem.:  stæhl,  Fortid: 
stal),  stjaalet;  37.  waart.  varede  38.  gik  faa  Buer,  gik  for  Borde, 
vartede  op;  39.  speddelske  (Tryk  paa  første  Stavelse),  spedalsk,  forban- 
det; 40.  E  dels  w  aar,  Spisevarer;  41.  Skyw  en,  Skiven,  Bordet;  hol  ked, 
huggede;  49.  slanten,  slunken;  S.  47.  l.  s  lovvred,  slubrede,  hang  løse; 

r  e  J,  væltede;  2.  øwrenn,  over  Ende,  omkuld;  L I  e  g  s  t  o  w,  Legestue,  Bal; 
7.  hwl,  hvi,  hvorfor;  Klæjtro,  „Klædestraad",  Trævl;  9.  ta  æbaag, 
„tage  ibag",  „skyde  en  hvid  Pind  efter";  10.  fløw,  fløj;  14.  skav,  skabe; 
15.  Si  hes,  se  hist;  17.  Moel,  Maal;  KJowl,  Kjole;  19.  Ett,  intet;  faa- 
nøwd,  fornøjet;  90.  Knøtnøw,  Knytnæve;  21.  Di  gi.  Dige;  22.  sal  ten  s, 
sagtens;  23.  Inkallels,  Stævning;  26.  Nøjtaarre,  Nytorv;  27.  skor, 
skaaret;  28.  hwot,  hvorhen;  30.  Krihd,  Kridt;  31.  sue,  svært;  glaa, 
glad;  Staan  (med  lang  Selvlyd),  Stunder;  unrenn,  undløbe;  36.  glown. 
gloende;  løwn,  levende;  37.  Lout,  Loft;  Den  aahn  Daw,  den  anden 
Dag,  forleden;  39.  hod,  havde;  tarred,  tørret;  S.  48.  1.  Haas  ben,  Hus- 
bonde; laant,  langt;  2.  Sløngert,  Slyngel;  3.  lhwot,  hvorhen  end; 
de  hæ  Stehlenw.  n.  g.  v.  h.,  denne  Stjælen  var  ham  saa  at  sige  paa- 
tvungen  af  en  overnaturlig  Magt;  5.  stapped,  stoppede;  8.  tawlered, 
tavlet,  tærnet;  Faarklætøw,  Forklædetøj;  9.  Hjøllistryhg.  Høle- 
stryge,  Strygespaan;  11.  de  howed  han  111,  det  syntes  han  daarligt  om; 
12.  ronnen,  rundt;  Øwn,  Øjne;  13.  waantint.  mistænkte;  14.  et,  ædt; 
21.  lllworre,  opbragt;  23.  Mi  el,  Mel;  kawt,  ret  op  og  ned,  rankt,  kækt; 
31.  skamfutted,  udskæmmet;  32.  Skaaller,  Skuldre;  Dar,  Dør;  34. 
bette  k.  K.,  ,,den  lille,  kullede  Kirke"  er  selvfølgeligt  det  kongl.  Teater;  36. 
doll,  prægtig;  39.  Puppelturh,  Pulpitur;  s.  4t.  3.  Bruddevlels,  — 
Stykket,  der  opføres,  er  Oehlenschlagers  „Axel  og  Valborg";  4.  Lat,  Lærred; 
5.  faadærred,  fordærvet;  6.  hudn,  hvorledes  end;  7.  Fiol,  Violin;  9. 
betyh,  betyde;  11.  skadd,  fejlede;  12.  Hantlering,  Opførsel;  14.  F a as- 
lo  e  r,   Faarelaar;   F  j  a  r  r  1 1,   Fjærdlng;   15.   Bæste  r,   Heste. 

23.  Haassens,  Horsens;  24.  lahr,  lærte;  27.  raaer,  raader;  29.  mie, 
mere;  Ingen  Uhn,  intet  Onde,  ingen  Skade;  33.  W  os  ter,  Oste;  40.  bet- 
te  ko  n,  Smule;  S.  6f.  1.  fl  Marker,  fire  Marker,  —  1  Mark  er  et  halvt 
Pund;  2.  saa  r  a  a,  saa  snart;  U  e  r.  Ord;  s  u  e  r  t,  svarede;  grumme,  væl- 
dig; 4.  Røwt,  Rift;  7.  ter  ett.  til  Rette;  8.  faatall,  fortalte;  gik  nok 
ett  fræ  ed,  slap  nok  ikke  fra  det;  9.  sød,  sagt;  10.  s 1 1 n n e d  s æ,  gjorde 
sig  stiv;  16.  s p r a a k k e d,  pratede;  17.  kronnled,  hwlnnled,  rim- 
med  udtrykker  forskellige  Slags  Vrinsken;  18.  m  1  n n t,  mente;  19.  Syn- 
nen,  det  sydlige  („Hertugdømmerne");  21.  Ri  en,  Riden;  æhm,  øm;  22. 
Spohn,  Spaaner;  23.  Bjesselet,  Bidselet;  24.  t  rolle,  trolig;  25.  s  kro  11, 
skraalede,  udstødte  en  arrig  Lyd;  Haiti gh,  Klaphingst;  27.  Kotler,  Kvar- 
ter; 28.  pihnwon,  plnevorn,  kneben;  29.  Dætteren,  Døtrene;  30.  Slaww, 
Slagt;  retten,  rigtig;  31.  Nøsfoer,  et  Foder  i  Nød,  Udenomsfoder;  32. 
lø,  laa;  33.  gye,  gøre;  34.  Den  aahn,  den  næste;  Muen,  Morgen;  35. 
stregled,  striglede;  36.  byh  sæ,  byde  sig,  træffe  sig;  37.  møst,  miste; 
40.  b  æ  j  r  e  d,  bedre  det;  S.  61.  2.  r  a  a,  snart;  A  w  s  k  i  e  n.  Afsked;  3.  r  æ  m  m, 
rømme;  6.  Saal,  Saddel;  8.  djell,  delte;  10.  bjerre,  bjærge;  11.  Row, 
Rug;  12.  laant,  langt;  hue,  hvor;  13.  A  ad  der,  Ordre;  16.  Rlkmæj- 
s  ter,  Ritmester;  gawn,  gaaet;  35.  ha  wor  ud  aa  fæjst  Pigger,  det 
siges,  at  Husmødre,  der  skal  ud  at  fæste  Piger,  smører  sig  i  Ansigtet  med 
Smør  eller  Fedt,  for  at  Pigerne  skal  faa  Indtryk  af,  at  man  lever  godt  1  hen- 
des Hjem;  37.  1  u  e  d.  lod;  39.  Nætter,  Nadver;  di  wa  fatte,  de  var 
fattige,  —  Jyderne  opfatter  Navnene  paa  adskillige  Retter,  som  Grød,  Væl- 
ling, Suppe  o.  s.  v.,  som  Flertalsord;  40.  dcpp,  dyppe;  41.  fuer  a  a,  fodre 
af,  give  sidste  Foder;  42.  ri  mm  ed,  vrinskede  tilfreds;  S.  62.  1.  løj  te  d, 
lugtede;  Ransoen,  Ration;  4.  Mædesamm,  i  det  samme;  7.  hwaws, 
fortumlet  og  modfalden;  11.  Umælend,  —  B.  roser  den  jyske  Bonde  for 
hans  Behandling  af  Hestene;  „den,  der  behandler  sine  Heste  daarligt,   ned- 

sætter  sig  selv  betydeligt  i  Almuens  Øjne  og  kan  ~  hvis  han  er  meget  uskaan- 
som  —  erhverve  sig  Titel  af  „Øgbøddel".  Ja,  man  gør  herfra  Slutning  til 
hele  Mandens  Karakter:  „Hvem  skulde  han  gøre  godt?"  —  hedder  det  — 
„han  er  jo  et  Skarn  mod  det  umælende."  "  („Viborg  Amt",  S.  135—36);  13. 
nowntier,  nogen  Sinde;  15.  Faahr,  Fare;  fløj  ed,  flyede,  rakte;  Lun, 
Hue;  16.  Hue  ser,  Hoser;  17.  Herberret,  Karlekammeret;  21.  ud  der, 
ydre;  33.  naer,  nør.  Nord;  33.  Krowret,  Kroen  (ogsaa  uden  for  Lands- 
maalet  bruger  B.  dette  Ord  som  Intetkøn);  24.  ae,  vare;  bæ  Dæ  te,  bære 
dig  ad;  35.  øwwewunnen,  overvundet,  medtaget;  26.  Staahn,  Stunder, 
Timer;  Dawskjaret,  Dagsskæret,  Dagslysningen;  37.  pi  11  red,  luntede; 
38.  staglen  d,  stavrende;  39.  s  k  a  a  e  Do,  fejler  du;  rien,  rent;  34.  J  e  n  n  s, 
enige;  36.  P 1  o  t o n g e n,  Pelotonen;  37.  spraakked,  snakkede;  39.  w  a h r, 
værd;  de  hæhr  V.,  disse  Sager;  40.  lyws  æt  te  wos,  lyse  for  os;  43. 
snaar,  snart,  nær;  S.  63.  3.  aallywl,  skønt;  kaast,  kostede;  4.  hehd, 
holde  i  god  Stand;  faaskylt,  fortjent;  5.  howed,  holdt  af;  8.  S  æh  ti, 
Saatid;  Beed,  det  Stykke  Arbejde,  der  udføres  mellem  to  Maaltider;  10.  f  1, 
fire;  13.  æret,  er  det;  15.  støwt,  styrte,  dø;  18.  naalle,  bønligt;  20.  hed- 
dele, hæderlig;  Kjowlen,  Kjolen,  Skindet;  21.  faar  aalle  de,  for  al- 
drig det,  ikke  for  nogen  Pris;  Kalgoren  (a  parte  potlori  —  rettere 
parte  unica  [..Viborg  Amt",  S.  140]),  Kaalgaarden,  Haven;  23.  Av  vil, 
Abild;  24.  s  tam  med,  podet;  Messingjens,  —  ,,Der  er  endnu  [1842]  flere 
levende  af  dem,  som  kendte  Messingjens  1  levende  Live,  og  hans  Eftermæle 
lever,  saavidt  jeg  ved,  mellem  de  slesvigske  Kyrasserer."  (B.s  Anm.) 

26.  k  n  ø  w,  smuk;  aallywwl,  til  Trods  for  at;  27.  j  e  n  t,  noget;  28.  S  t  a  a  h- 
kelsmand,  egl.  Stavkarlsmand,  omflakkende  Tigger;  kam  ve  ed,  kom 
ved  det,  fik  at  gøre  med;  31.  Mues,  Mose;  32.  gjæv,  rar;  33.  Kræns,  Kri- 
stens; lsyk,  1  Synk;  34.  Hwonn,  Horn;  37.  bødler,  maser;  speddels, 
spedalsk,  bandsat;  38.  Rind,  en  Landsby  (lidt  Syd  for  Herning),  hvor  Nat- 
mændsfolk  hyppigt  havde  deres  Tilhold;  42.  krat  ve,  arbejde  saa  smaat, 
hjælpe  til;  S.  54.  4.  læ,  laane.  række;  tereh,  tilrede;  6.  stum  red,  stavrede; 
ett  mier,  ikke  mere,  færdig;  7.  Hwltti,  hvilken  Tid,  hvornaar;  S  u  uh  ns, 
—  Sunds  er  en  Landsby  et  Par  Mil  Nord  for  Herning;  8.  Hjølll,  Høle,  Le; 
9.  h  o  w  w,  huske;  n  ø  w  w,  nøje;  £  Præjst,  —  de  Præstefolk,  der  havde  det 
som  skildret  i  det  følgende,  var  i  Virkeligheden  Pastor  Hegelarhr's  1  Skarrild 
{Kristensen  og  Lund:  B.s  Liv  og  Gerning,  S.  78);  11.  uen,  ond;  14.  S  perris, 
Spirrevip;  15.  maj t,  magte;  16.  passer  ett  wal  om,  skøtter  ikke  rigtig 
om;  19.  trudd,  truede;  30.  K  jaer,  Kær;  31.  Hoe,  —  Hoe  hedder  Efterslæt- 
ten, og  Forslætten  Hø  (B.s  Anm.);  Kompen,  Kompan,  Fyr;  22.  stagg- 
ren d,  stavrende;  W  a  j  j  s,  Vase,  en  Vej,  der  fører  over  en  fugtig  Grund;  23. 
Ueg,  Vugge;  26.  1  døj,  i  Dynd,  1  Bløde;  27.  Ti  ene,  tjener;  28.  Hø,  hør!; 
29.  hæhl,  skjule;  Diller,  Kvinder  (Tatersprog);  30.  Grumslinger, 
Børn  (Tatersprog);  Jawt,  Jagt;  31.  Vlborrehuus,  Viborghus,  Tugthuset; 
33.  læ,  lad;  34.  Stej,  Stige;  Hjøstaang,  Høstænge;  35.  Ehdels,  Mad; 
37.  æ  Suel,  Solen;  sluntred,  slæntrede;  38.  Jenstægaard,  Enested- 
gaard,  enligt  liggende  Gaard;  39.  den  aahn,  den  anden,  den  næste;  41.  f  aa- 
skyll,  gengælde;  S.  66.  1.  An-Kjestien,  Ane  Kirstine;  lahs,  i  Aftes;  3. 
let,  lidt;  Falle,  Farlil;  4.  Arrepaaet,  Arvepart;  6.  spon  te,  hjælpe 
til;  7.  laer,  lært;  lotted,  lyttede;  13.  glodder,  stryge  med  en  Lervæl- 
ling; 16.  Hie,  Hede;  17.  ploddered,  sølede;  18.  Do  11,  stor  Lerkrukke; 
Læn  vi,  Lervælling;  30.  W  ah  ren,  Verden;  33.  sue,  svært,  ret;  Ophold, 
Aftægt;  25.  annelun,  anderledes;  snøwws,  snøftgræde;  tart,  tørrede; 
37.  Roe,  Raad;  k  i  n,  kende,  lære;  32.  laww,  lave,  bringe  i  Lave;  41.  Kok, 

Hane;  Raabn,  Rane,  Hønsepind;  S.  M.  2.  suothjælmed,  sorthjælmet 
er  en  sorthovedet  Ko  med  hvid  Pande;  3.  MJælken,  Forsyning  med  Mælk; 
A  ka  te  ko  mm,  som  tilkommer  mig;  5.  læ,  lade;  6.  sær  A.  siger  jeg;  7. 
Kjennels,  Erkendtllghedaløn;  11.  Kl  æ  j  em  o  n,  Beholdning  af  Klæder;  12. 
Gu  em  ur,  Svigermoder,  14.  Løwmaahd,  Levemaade,  Føde;  15.  Rakker 
slawet,  Rakkerslagsen;  Ullenskjøt,  Ydertrøje;  16.  Kaasklæ,  Kors- 
klæde; 17.  Væjmel,  Vadmel;  Plgh,  Uldklokke;  18.  faahle,  farlig;  21. 
aaly  wl,  skønt,  og  dog;  32.  bløwen  øh,  blevet  lagt  øde.  gaaet  til  Grunde; 
24.  S  a  ah  ren,  Søren;  28.  Grobb,  Grøft;  31.  hwæhst,  hvæsede;  34.  hwe- 
s  k  e  d,  hviskede;  T  o,  Taar;  37.  S  p  J  a  t,  Spark,  Spjæt;  40.  k  a  a  s  t,  kastet; 
Kjerrgoer,  Kirkegaard;  S.  57.  1.  Fiel,  Fjæle;  Hjøn,  Hjørne. 

3.  Kræn  Kap  bal  le,  Kristen  Katballe;  4.  Mari  K 1  øl  v  roe,  Marie 
Kølvraa,  —  Kølvraa  er  Navnet  paa  en  lille  By  ved  Karup;  5.  o  m  o  w  1  e,  umu- 
ligt; 8.  De  wa  ve  Helmestler,  —  dette  Digt  tryktes  først  1  ..Nordlyset", 
1828,  og  hedder  der  „Faaual  Marri."  I  Indledningen  meddeler  B.  bl.  a.:  , .En- 
delig vil  Forfatteren,  der,  skønt  selv  en  fattig  Fugl,  lader  haant  om  at  pynte 
sig  med  stjaalne  Fjer,  oprigtig  tilstaa,  at  et  for  nylig  trykt  Digt  i  den  skot- 
ske Dialekt,  af  Skotten  Laidlaw,  ,,'Twas  when  the  wan  leaf  frae 
(engelsk  from,  jysk  fræ)  the  birk  tree  was  fa'in",  foranledigede  nær- 
værende Forsøg,  der  Ikke  har  til  Hensigt  at  sætte  Lattermusklerne  1  Bevæ 
gelse."  Digtet  optryktes  i  „Saml.  Digt."  II.,  1836,  med  gennemgribende  Æn- 
dringer 1  baade  Tekst  og  Retskrivning;  det  er  der  forsynet  med  Noter,  som 
benyttes  1  denne  Udgave;  1  Originalen  af  „E  Blndstouw"  er  det  i  alt  væsent- 
ligt som  i  ,,Saml.  Digte";  Helmestler,  Helligmesse,  Allehelgensdag,  lste 
November,  Flyttedag,  —  Tjenestefolk,  der  den  Dag  drog  ind  1  deres  nye  Plads, 
kaldtes  1  sin  Tid  „Helmesser"  (Saml.  til  jysk  Historie,  III.  R.  I.  B.,  S.  95); 
11.  dædid,  derhen;  Suolen,  Svalen  (kommer  gerne  ved . Majdagstld,  ogsaa 
Skiftetid  for  Tyende);  14.  stued,  stod;  15.  s  a  ar  ren,  sorrigfuld;  knap  be- 
tyder her  ,, næppe",  ellers  har  det  ogsaa  Bemærkelsen  af  ,, straks";  fløt, 
flytte;  16.  De  war  ett  fri,  ,,det  var  ikke  fri,"  en  Talemaade,  der  betyder 
saa  meget  som:  ,,der  var  virkelig,  om  jeg  ellers  turde  sifce  det";  i',  jo;  stod 
1'  udtales  1  eet  Ord  som  stod  dl;  17.  hæje,  hellere;  sit,  set;  te,  at;  18. 
faa,  ,,r"  er  bortkastet,  fordi  ,,h"  som  Konsonant  følger  efter-,  Mower,  Mo- 
der hedder  snart  Muer,  snart  Mower;  19.  ej  s,  ellers;  hat,  haft;  men 
de  skul  no  ett  væ  saaen,  „det  skulde  nu  ikke  være  saaledes",  omtrent 
det  samme  som:  „det  var  nu  Skæbnens  Beslutning"  (Jvnfr.  Note  8  under  „Ho- 
sekræmmeren"); 20.  s  øh,  sagde,  saaledes  Sønden  for  Aarhus;  21.  tahrt,  tør- 
rede; vænt  sæ,  vendte  sig;  22.  tøt,  tyktes;  23.  aal  den  Dl  el,  enhver 
levende  og  livløs  denstand;  møt,  mødte;  24.  Dywr,  Dyr;  hwæ,  hvert;  26. 
ned  ad,  henad;  Kaakken,  Hanen.  —  Engellænderne  og  Frankerne  siger 
ogsaa  „Kok";  Raahn,  Rane;  27.  gaall,  gol;  28.  Bæsteren,  Hestene,  — 
denne  Dyreslægt  kaldes  ogsaa  under  eet  „Øhgbæster";  29.  soe,  saa;  naahle, 
inderlig  medynksfuld,  —  n  aal  le  derimod  betyder.-  from,  godmodig;  31. 
lu  ed,  gjorde  Mine  til,  lod  som;  wot,  været;  mæj.  med;  32.  mod  de  le, 
dybt  bedrøvet,  af  det  gamle  danske  mod  (1  Hu);  33.  W  ah  ren,  Verden;  faa- 
waaer,  forvaret;  34.  jenner,  ene;  Yen  bruges  i  Flæng  om  Mandfolk  og 
Kvindfolk,  —  men  Veninde  slet  ikke;  35.  raae,  snart;  36.  fahr,  førend; 
s 1 1  n h,  stiv,  —  betyder  ogsaa:  streng,  pinagtig;  37.  suoten,  den  sorte: 
Maalh,  Muld. 

Til  Grund  for  Teksten  1  nærv.  Udg.  af  „E  Bindstouw"  ligger  Originalud- 
gaven af  1842.  Der  er  ikke  gjort  noget  Forsøg  paa  at  bringe  Selvoverensstem 
melse  i  Retskrivning  til  Veje.  Hvor  den  Skrive-  og  Stavemaade,  B.  selv  brugte 

i  sin  Udg.,  lod  sig  forsvare,  er  den  beholdt.  Dog  er  aabenbare  Skødesløsheder 
og  Trykfejl,  særlig  med  Hensyn  til  v  og  w,  rettede  under  stadig  Jævnførelse 
med  de  Dele  af  „E  Blndstouw",  som  alt  var  offentliggjort  1  ,, Nordlyset",  1837 
—28,  og  1  „Samlede  Digte",  II..  1836.  At  føre  een  Retskrivning  helt  Igennem 
vilde  være  vanskeligt  og  urigtigt.  Dels  bruger  B.  Folkesprog  fra  forskellige 
Egne  af  Jylland,  og  den  forskellige  Udtale  maa  medføre  forskellig  Retskriv- 
ning. Dels  gengiver  Digteren  tit  med  velberaad  Hu  det  samme  Ord  paa  for- 
skellige Maader,  idet  han  efterligner  Talesproget,  hvor  et  Ord  ofte  udtales 
vidt  forskelligt  alt  efter  dets  Stilling  i  Sætningen  og  efter  den  talendes  veks- 
lende Stemning.  Netop  1  denne  Henseende  udviser  B.  en  Finhed  1  Gengivel- 
sen af  jysk  Folkemaal,  der  maa  mane  Udgiveren  til  den  yderste  Varsomhed. 
Fremdeles  brugte  Digteren  til  forskellige  Tider  afvigende  Retskrivninger,  og 
selvom  han  i  den  samlede  Udg.  af  „E  Blndstouw"  gennemrettede  de  tidligere 
skrevne  Stykker  1  Overensstemmelse  med  sin  nyeste  Oengivelsesmaade  af  jysk 
Talesprog,  blev  der  dog  altid  i  disse  Stykker  Mindelser  om  den  første  Ret- 
skrivning tilbage.  Endelig  har  B.  paa  Intet  Tidspunkt  gennemført  en  Retskriv- 
ning helt  følgerigtigt.  Den.  der  læser  Digtningen  for  Indholdets,  Poesiens 
Skyld,  volder  Selvuoverensstemmelserne  i  Retskrivningen  ingen  Vanskelig- 
hed, hindrer  ikke  1  mindste  Maade  Forstaaelsen.  For  den,  der  ogsaa  læser  „E 
Blndstouw"  1  sprogligt  Øjemed,  er  det  af  Betydning,  at  den  netop  faar  Bli- 
chers og  Ikke  Udgiverens  Gengivelse  af  Jysk;  det  har  sin  store  Betydning 
at  se,  hvorledes  Digteren  prøver  sig  frem  og  stræber  hen  imod  at  give  et 
saa  tro  Billede  af  Afaalet  som  muligt;  ja  endog  den  ufrivillige  Selvuoverens- 
stemmelse gør  stundom  Nytte  ved  at  lede  en  paa  Spor  efter  en  Opfattelse  af 
Digterens  Udtale. 

Endelig  skal  her  optrykkes  et  Par  Udtalelser  af  Digteren  om  jysk  Maal  og 
om  hans  Maade  at  gengive  det  paa. 

1  „Nordlyset",  VI.,  1838,  indledes  „Faaual  Man-i"  med  følgende  Ord: 
,,Det  er  almindeligt,  at  Hovedstadens  Tungemaal  vorder  Norm  for  hele 
Landets  Skriftsprog;  det  er  næsten  Uge  saa  almindeligt,  at  Provlnslalmund- 
arter  foragtes  og  gøres  til  Genstand  for  Vrængeskæmt  og  Latter.  Paa  Pa- 
ris's Teatre  maa  Gaskogneren  holde  for,  paa  Londons  Waliseren,  Irlænderen 
og  Skotten,  paa  Københavns  Jyden  —  nu  ogsaa  undertiden  den  sællandske 
Bonde.  —  Kun  i  de  Lande,  hvor  et  Skriftsprog  er  tilfælles  for  flere  isolerede 
Stater,  kan  flere  Dialekter  hævde  nogen  Anseelse  ved  Siden  af  hverandre.  — 
I  Italien  stred  tvende  Hoveddialekter  om  Forrangen  —  om  man  kan  bruge  det 
Ord  stride,  hvor  venskabelig  ofte  maa  føjes  til,  hvor  det  bekendte 
Mundhæld:  „lingua  toscana  In  bocca  romana"  viser,  at  Sprogets  Renhed  i  den 
ene  Stat  opvejes  ved  Udtalens  Ynde  i  den  anden.  Selv  den  meget  afvigende 
venetianske  Dialekt  er  Ikke  forsmaaet  som  Skriftsprog;  og  Goldonls  Komedier 
i  denne  Mundart  —  netop  de,  der  1  Venedig  har  gjort  sførst  Lykke  —  har 
ingenlunde  til  Hensigt  at  gøre  venetiansk  Tungemaal  latterligt  for  Venetia- 
nerne. —  I  det  store  germanske  Rige  taales  Plattysk  og  Nedersachslsk  ved 
Siden  af  det  Højtyske;  og  andre  fra  Skriftsproget  afvigende  Dialekter  findes 
hellere  naive  end  komiske.  Den  jyske  Mundart,  der  Igen  har  flere  Underaf- 
delinger, besidder  mange  ret  mærkelige  Ejendommeligheder  —  det  er  Udtalen 
mest,  der  skurrer  1  københavnske  Ører.  Det  har  mange  særegne  kraftfulde 
og  klartbetegnende  Ord  og  Vendinger,  som  Ikke  findes  1  det  danske  Skrift- 
sprog. Mange  gammeldanske,  som  dette  har  forglemt  eller  tilsidesat  for  ud- 
lændiske,  høres  endnu  i  den  jyske  Bondes  Mund  og  —  i  Verdens  Hovedstad, 
ved  Hoffet  1  St.  James,  hvor  de  lyder  yndigt  fra  de  yndiges  Læber.  Det  jyske 
U,  der  som  Konsonant  er  en  Vederstyggelighed  1  sællandske  Ører,  udvider  som 
W  (Dobbleju)  de  engelske  Damers  fine  Mund.  Den  jyske  Udtale  af  b,  d,  g  (i 

Sælland  ofte  p,  t,  k,  saasom  neppes  for  næbbes,  sitter  for  sidder,  likker  for 
ligger)  forekommer  Briten  blød  og  behagelig.  Æ  er  1  Jylland  bestemt,  1  Eng- 
land ubestemt  Artikkel.  I  Jylland  har  man  Fornoun  og  Atternoun, 
i  England  Forenoon  og  Afternoon.  Baade  1  Jylland  og  England 
s  tal  ker  Storken  (Det  danske  Skriftsprog  kender  næppe  dette  Ord).  —  En 
Knæjt  1  Jylland  bliver  Ridder  1  England  (paa  Engelsk  udtal  Næjt,  paa 
Skotsk  Knæjt);  og  en  jysk  K  v  1  n  n  kommer  i  England  til  at  sidde  paa  Tro- 
nen som  Queen.  Der  lunde  opregnes  flere  Hundrede  jyske  Provinsialord,  som 
genfindes  i  det  engelske  og  skotske,  men  Ikke  1  det  danske  Sprog,  og  fiere.  der 
1  Udtalen  ligner  mere  de  første  end  de  sidste." 

Som  Noter  til  Digtets  Tekst  sammenholder  Blicher  følgende  jyske,  en- 
gelske og  danske  Ord:  had,  had,  havde;  —  go,  go,  gaa;  —  kam,  cam 
(skotsk),  kom;  —  stued,  stood  (læs:  stued),  stod;  —  saaren,  sorry,  (fattes*;  — 
ku,  could  (læs:  kud),  kunde;  —  fløt,  filt  (skotsk),  flytte;  —  Fued,  foot  (fut), 
Fod;  —  ve  dem  (læs:  veddem),  wlth  them  (widdem);  —  s  øh,  sald  (sæd1),  sagde; 

—  tøt,  thought  (dhaat),  tyktes;  —  møt,  met,  mødte;  —  Foul,  fowl,  Fulg;  — 
Kok,  cock,  Hane;  —  sølle,  silly  (slettere  Betydning),  (fattes);  —  Kou,  cow,  Ko; 

—  sej,  say,  sige;  —  ml,  my,  mine. 

I  „Samlede  Digte"  indledes  „Digtninger  i  den  øster  jyske  Mundart"  med 
følgende   „Sprogbemærkninger": 

„Jeg  antager  1  den  jyske  Mundart  —  ogsaa  i  det  danske  Skriftsprog  10 
Vokaler:  a,  aa,  æ,  e,  1,  o,  u,  y,  ø  (det  lukkede  ø,  som  i  „bør")  og  6  (det  aabne, 
som  1  „DOr").  Jeg  antager  endvidere  1  hver  Vokal  5  Kvantlter;  og  saaledes 
udkommer  da  50  forskellige  Selvlyd.  Det  sidste  kan  antydes  saaledes,  f.  Eks. 
Vokalen  a:  1)  i  „var",  2)  i  „bar"  —  dette  bogstaverer  Jeg  „baer",  3)  i  „Narr" 
(verb.  narre  udtalt  paa  jysk,  hvor  e  finale  udelades),  4)  i  „en  Narh"  (en 
Nar)  [naar  en  Konsonant  følger  efter,  ellers  lyder  det  som  „a"  (bar)],  og 
5)  i  Plahd  (en  Plade).  U,  naar  det  staar  foran  en  Vokal,  er  en  Konsonant 
og  udtales  som  det  engelske  w  (dobbleju)  og  saaledes  skriver  jeg  det  ogsaa. 
NB.  Foran  o  udgør  det  med  dette  en  Diftong  (som  1  Muoten  —  Morten,  Suo~ 
len  —  Svalen),  men  som  er  vanskelig  at  udtale  for  den,  som  ikke  er  jysk 
bondefødt,  da  den  lyder  som  en  enkelt  Vokal  ligesom  Frankernes  ,.oi"  i 
„moi". 

R  finale  efter  en  Vokal  udelades  ofte  i  Udtalen,  naar  følgende  Ord  be- 
gynder med  en  Konsonant. 

Hvor  dd  staar  sammen  midt  i  et  Ord,  udtales  de  ligesom  det  engelske 
th  i  Midten,  f.  Eks.  i  „rather".  Det  samme  finder  Sted,  naar  et  Ord  ender 
og  næste  begynder  med  et  ,,d",  f.  Eks.  veddem  (ved  dem)  ligesom  det 
engelske  „wlth  them". 

Imperf.  og  Inflnlt.  dannes  i  Hjælpeverbet  ofte  af  Præsens,  saaledes  at 
Kvantiteten  „1"  forandres  til  „3",  f.  Eks.  „a  vel"  (jeg  vil)  til  „a  vill"  (jeg 
vilde)  —  „a  kan"  —  „a  kunn",  ,.a  skal"  —  ,,a  skull". 

Foranstaaende  Regler  er  lagt  til  Grund  for  Retskrivningen  i  efterfølgende 
Digte." 

Det  fremgaar  tydeligt  af  disse  Bemærkninger,  at  B.  har  haft  et  fint  Øre 
for  det  jyske  Maals  Ejendommeligheder  1  Udtale,  og  at  det  har  været  ham 
magtpaaliggende  at  faa  det  talte  Jysk  gengivet  saa  nøje  som  muligt  1  Skrift. 
Gennemfører  han  end  ikke  helt  sine  egne  Regler,  har  han  dog  skabt  et  Sæt 
Lydbetegnelser,  der  f.  Eks.  gengiver  Jysk  langt  nøjagtigere  og  sikrere  end 
den  almindelige  danske  Retskrivning  gengiver  Dansk. 

Den  jyske  Retskrivning,  B.  opstillede  og  begrundede  i  ,, Samlede  Digte", 
gennemførte  han  i  det  hele  og  store  1  „E  Bindstouw". 


VINHANDLEREN  OG  HERREMANDEN 


i. 

RINGEN 

Den  fremmede,  som  første  Gang  kommer  til  Aalborg  og  hæn- 
delsesvis igennem  den  Gade,  hvor  det  gamle  Apotek  er  beliggende, 
finder  sig  saa  overrasket  ved  Synet  af  denne  Bygning  —  hvis 
han  ellers  ejer  mindste  Sans  for  saadant  —  at  han  uvilkaarlig 
standser,  ser  og  ser  og  kan  ikke  blive  mæt;  gaar  og  staar  igen 
og  er  først  efter  gentagne  Vendinger  i  Stand  til  at  løsrive  sig  fra 
en  Genstand,  som  saa  behageligt  fængsler  hans  Opmærksomhed. 
Han  gribes  af  en  Følelse,  der  ligner  den,  som  opvækkes  hos  en 
rejsende,  naar  han  efter  længere  Fart  gennem  øde  Egne  uven- 
tet befinder  sig  lige  for  et  yndigt  Landskab,  hvis  Skønhedsfylde 
fasttryller  hans  Blik  og  tvinger  ham  til  at  standse  for  i  Mag  at 
nyde  det  forlystende  Skue.  Eller  som  naar  der  i  en  Klynge  af 
Hverdagsansigter  viser  sig  en  udmærket  Skønhed  og  tiltrækker 
alle  Øjne:  hun  alene  ses,  de  andre  overses.  Og  virkelig  staar 
hint  vidunderligtsmukke  Hus  saaledes  der  mellem  de  andre,  som 
Øjet  løber  over  uden  at  se.  — 

Men  skulde  du  skænke  dem  et  flygtigt  Blik,  vil  du  med  nogen 
Forundring  spørge:  ,,Hvad  vil  I  her?  Hvor  har  I  turdet  vove  at 
opstille  eder  saa  nær  ved  dette  idealske  Kunstværk?  Maaske  for 
end  mere  at  hæve  dets  Yndigheder?"  —  Eller  du  siger  til  dette: 
„Hvad  tænkte  din  Mester  paa,  da  han  oprejste  dig  blandt  disse 
gamle,  gammeldags  Skur?" 

Men  din  Forundring  vil  stige  endnu  højere,  naar  du  erfarer, 
at  det  er  ældre  maaske  end  alle  de  andre;  at  det  tilhører  en  Tids- 
alder, som  med  Hensyn  til  de  skønne  Kunster  i  Norden  kaldes 
den  barbariske.  — 

,,I  hvilken  Smag"  —  kunde  du,  min  Læser!  spørge  —  „i  hvil- 

ken  Stil  er  da  dette  sælsomme  Kunstværk?  —  Den  antike  —  græ- 
ske?" — 

Nej!  — 

„Den  romerske?"  — 

Nej!  — 

„Den  gotiske?"  — 

Nej!  det  er  i  hollandsk  Smag.  Men  det  er  alligevel  lig  et  Dig- 
terværk, som  ikke  udelukkende  tilhører  nogen  vis  Tidsalder  el- 
ler Folk,  men  alle,  fordi  det  bevarer  sin  første  Ungdomsskønhed 
i  en  Glans  og  Friskhed,  over  hvilken  Tiden  intet  formaar  saa 
lidet  som  de  Forandringer,  den  uafladelig  frembringer  i  Men- 
neskenes Smag  og  Synsmaade. 

Det  var  samme  Sommer,  som  dette  Aalborgs  Underværk  fuld- 
endtes2 og  havde  faaet  sin  sidste  Afpudsning,  at  en  ung  Herre 
til  Hest  med  sin  Rideknægt  efter  sig  kom  en  smuk  Morgenstund 
i  kort  Galop  ned  ad  denne  Gade,  men  paa  den  modsatte  Side  af 
Kanalen,  der  gennemskærer  den. 

En  kort  violet  Fløjeiskappe,  sammenhæftet  paa  Brystet  med  et 
af  Ædelstene  tindrende  Guldspænde,  flagrede  løst  omkring  ham 
og  viste  ved  ethvert  af  Hestens  Spring  en  eller  anden  Del  af  hans 
kraftfulde  Skikkelse,  hvis  fuldkomne  Skønhed  endnu  mere  frem- 
hævedes ved  den  tætsluttende  Dragt:  en  sort  Trøje  af  samme  Stof 
som  Kappen,  med  smaa  Skøder  eller  Flasker,  bebræmmede 
med  hvide  Silkefrynser,  og  lange,  gule  Hjorteskindsbukser.  Smaa 
Guldsporer  med  brede  Hjul  blinkede  paa  Hælene  af  de  korte, 
vide,  mangefoldede  Støvler.  En  lille  sort  Fløjelshue  eller  Baret 
bedækkede  hans  Isse,  fra  hvilken  nedrullede  gule,  naturligtkru- 
sede  Lokker. 

Men  om  end  ikke  hans  Legemsskønhed  og  pragtfulde  Paa- 
klædning  skulde  tiltrukket  sig  Opmærksomhed  i  en  Stad  ved 
Limfjorden,  hvor  engelske  Hofkavalerers  dagældende  Moder  sik- 
kert var  aldeles  ubekendte:  alligevel  maatte  den  unge  fremme- 
des Aasyn  gøre  et  ualmindeligt  Indtryk  paa  den  kvindelige  Del 
af  Indvaanerne.  Vi  vil  overlade  vore  Læserinder  at  tænke  sig 
det  efter  enhvers  Ideal  af  mandlig  Skønhed,  og  blot  tillægge,  at 
hvorvel  det  bar  et  Præg  af  Stolthed,  forsvandt  dog  dette  aldeles, 
saa  snart  han  smilte;  og  dertil  fandt  han  ofte  Anledning. 

—  Det  var  derfor  ikke  at  undre  over,  om  han  blev  betragtet 
med  endnu  større  Nysgerrighed  af  alle  baade  paa  Gaden  og  i 
Vinduerne  end  den,  hvormed  han  selv  holdt  stille  og  beskuede 
det  omtalte  smukke  Hus,  idet  han  ytrede  paa  Fransk  sin  Forun- 
dring for  den  i  tilbørlig  Frastand  holdende  Tjener3.  Men  næppe 

var  det  sidste  Ord  udtalt,  før  hans  flygtigt  over  hele  Huset  om- 
flagrende Blikke  samlede  sig  ved  dets  Dør,  hvor  just  tvende  rigt 
og  sirligt  klædte  Damer  fremtraadte.  Den  ene  var  en  høj,  ædel 
Skikkelse,  meget  smuk,  men  dog  synligt  ikke  i  første  Tidsrum 
af  sin  blomstrende  Alder;  den  anden  var  kendeligt  baade  mindre, 
yngre  og  skønnere. 

Begges  Øjne  vendte  sig  straks  mod  den  fremmede,  der  hil- 
sede  med  en  let  Hovedbøjning.  Damerne  nejede  og  gik  ned  ad 
Trappen,  efterfulgte  af  en  Tjener  med  Rejsekapper  over  Armen; 
de  tog  Vejen  til  Færgebroen  og  forsvandt  snart  til  venstre  i  et 
Stræde,  som  førte  derhen. 

I  dette  Øjeblik  tren  en  aldrende,  tarvelig  klædt  Borgermand 
ud  i  Bislaget  af  det  Hus,  ved  hvilket  Rytterne  befandt  sig,  buk- 
kede, lettede  sin  blaa,  uldne  Hue  og  trykkede  den  atter  ned  over 
den  furede  Pande. 

Uden  at  besvare  hans  Hilsen  spurgte  den  unge  Herre:  „Hvem 
bor  derovre?"  — 

„Min  Svigersøn,"  lød  Svaret.  — 

„Var  det  maaske  hans  Kone  nogen  af  dem,  der  gik?"  —  sagde 
Herren  hastigt.  — 

„Den  ældste,  den  højeste"  —  svarede  Borgeren  —  „det  var 
hans  Kone  —  min  Datter. 

„End  den  lille?"  spurgte  hin  videre.  — 

„En  Tiggerunge,  de  har  taget  til  dem,"  genmælede  denne  but 
og  med  en  hel  foragtelig  Mine.  — 

„Men,"  lagde  han  til,  idet  han  gik  helt  ned  paa  Gaden  —  „med 
Forlov!  maa  A  være  saa  næsvis  og  spørge,  om  I  ikke  er  Junke- 
ren fra  Sæbygaard?"  — 

„Jo!"  svarede  Ridderen  —  „hvorfor  ellers?"  — 

„For  det  er  mig,  med  Skam  at  melde"  —  sagde  Manden  — 
„som  har  skikket  eder  nu  i  to  Aar  eders  Hr.  Faders  Penge  til 
Paris  og  siden  til  London."  — 

„Naah!"  sagde  Ridderen  ligegyldigt  og  næsten  foragteligt  — 
„saa  I  er  den  Kræmmer  —  hm  —  hvad  er  det,  I  hedder?"  — 

„Knud  Jensen,  med  Skam  at  melde,"  —  var  Svaret. 

„Knud  Jensen,  Knud  Jensen,"  gentog  Adelsmanden,  ligesom 
for  at  indprente  sig  dette  plebejiske  Navn.  —  „Hvad  det  ellers 
var,  jeg  vilde  sige,"  —  lagde  han  til  med  et  ironisk  Smil  —  „har 
I  bygget  det  Hus  herovre?"  — 

„Nej,  Herre!  saa  gal  er  Knud  Jensen  ikke,"  svarede  denne.  — 

„Maaske,"  —  vedblev  hin,  „det  alligevel  er  bygget  for  eders 
Penge?"  — 

„Nej!  nej!"  lød  Svaret.  —  „De  derovre  skal  ikke  faa  en  Skil- 
ling af  Knud  Jensens  Penge;  før  skal  A  smide  dem  ud  i  Fjor- 
den." — 

„Det  er  et  kristeligt  Forsæt,"  sagde  Ridderen;  —  „har  I  in- 
gen flere  Børn?"  — 

„Nej!"  —  svarede  Kræmmeren,  —  „A  har  haft  nok  i  hende 
derovre."  — 

„Det  lader  til,"  —  vedblev  hin  —  „at  I  ikke  gør  synderlig  me- 
get af  hende;  hvad  har  hun  forset  sig  i?  —  Hvem  er  hendes  Mand? 
Og  hvorfor  lod  I  ham  faa  eders  Datter?  Hvem  er  han?  —  Hvad 
hedder  han?"  — 

„Hold,  naadige  Herre!  hold,  mens  A  bier  lidt!"  sagde  Køb- 
manden; „I  jager  for  stærkt,  I  maa  give  Stunder  og  lade  mig 
svare  paa  een  Ting  ad  Gangen.  Han  derovre  hedder  Jens  Bang 
og  skal  fare  med  at  være  Vintapper.  De  siger,  han  er  adelsbaa- 
ren;  og  det  kan  gerne  være,  for  han  slaar  isand  stort  paa.  Saa 
meget  ved  vi,  at  han  er  en  ægte  Vendelbo  og  født  deroppe  paa 
Bangsbo  ved  Fladstrand.  Han  har  været  udenrigs,  siden  han  var 
en  Knægt.  Hvad  han  har  bestilt  der,  det  ved  ingen.  Men  da  han 
kom  tilbage  for  tre  Aar  siden,  havde  han  rigtignok  et  Fjerding- 
kar hollandske  Dukater  eller  nogle  flere  med  sig.  Maknudster 
min  Datter  —  var  dengang  at  være  paa  Nør-Elkjær;  og  saa  blev 
de  gode  Venner  og  fik  hverandre;  og  det  var  nu  godt  nok.  Men 
saa  begyndte  de  straks  at  slaa  store  Brød  op  og  sætte  de  høje 
Hjul  æfor  og  byggede  det  Fandens  Kastel  der.  Det  er  ikke  der- 
med gjort:  nu  har  han  begyndt  at  bygge  et  Hospital  for  fattige 
Folk.  A  haaber  til  vor  Herre,  han  lader  mig  leve  den  Dag,  da  A 
skal  se  dem  selv  derinde."  — 

„Han  er  en  god  Kristen,  min  kære  Knud  Nielsen!"  sagde 
Ridderen  smaaleende.  — 

„Knud  Jensen,"  —  rettede  Kræmmeren.  — 

„Godt!  godt!  Knud  Jensen!"  vedblev  hin;  „hvad  det  ellers  var, 
jeg  vilde  sige  —  hvor  gik  Maknudster  og  den  anden  nu  hen?"  — 

„Det  har  A  ligekært,"  svarede  Knud,  „ellers  skal  de  vel  over 
Fjorden  og  derop  til  Bangsbo,  der  springer  de  jo  hveranden 
Uge."  — 

„Farvel,  og  Tak  for  god  Underretning!"  sagde  Ridderen  sir- 
ligt og  gav  sin  Hest  Sporerne. 

Han  og  Rideknægten  galoperede  nu  af  Sted  den  samme  Vej, 
som  Damerne  havde  taget. 

„Farvel,  du  franske  Abekat!"  snærrede  Knud  Jensen,  Aalborgs 
rigeste  Mand,  efter  denne;  „dine  mange  Herregaarde  tager  Fan- 

den  vel  ogsaa  engang,  skulde  jeg  tro  —  lige  saavel,"  lagde  han  til 
og  grinte  opad  Svigersønnens  Vaaning,  „som  denne  hollandske 
Vindmølle." 

Herpaa  stampede  han  op  ad  Trappen  og  satte  sig  paa  Bæn- 
ken i  Bislaget,  betragtende  med  et  selvtilfreds  og  haanligt  Blik 
de  forbigaaende.  Disse  hilsede  ham  næsten  uden  Undtagelse  alle; 
men  den  pengestolte  Kræmmer  saa  paa  de  fleste  uden  at  gen- 
hilse;  andre  skænkede  han  et  svagt  Nik,  og  kun  for  to  eller  tre 
bevægede  han  Huen. 

Knud  Jensen  var  et  Menneske  af  det  Slags,  som  ikke  findes 
hver  Dag.  Alle  Vegne  gives  der  gerrige,  misundelige,  haardhjer- 
tede,  hadefulde;  men  til  Lykke  sjælden  nogen,  der  i  een  Person 
forener  alle  disse  Egenskaber.  Knud  Jensen  var  en  saadan  Sjæl- 
denhed: han  var  gerrig  til  det  alleryderste;  hans  Digten  og  Trag- 
ten gik  ud  paa  at  samle  Penge,  formere  Penge,  gemme  Penge. 
Og  anvendte  han  i  dette  Øjemed  ethvert  Middel,  som  stod  i  hans 
Magt:  Bedrageri  i  Handel,  falsk  Maal  og  Vægt,  saavel  som  den 
mest  blodsugende  Aager. 

Men  ikke  tilfreds  med  selv  at  samle  Rigdomme  misundte  han 
alle  andre  deres  —  lige  meget  om  de  erhvervedes  paa  lovlige 
eller  ulovlige  Maader  —  og  det  hørte  til  en  af  hans  højeste  Glæ- 
der i  Livet,  naar  en  anden  Rigmand  blev  fattig,  om  han  end  ikke 
selv  havde  fortjent  det  allermindste  ved  hins  Forarmelse.  Han 
var  ej  alene  følesløs,  men  ubarmhjertig  i  den  Grad,  at  han  glæ- 
dede sig  over  enhver  fremmed  Ulykke;  ja  ytrede  frit  ud  sin  Fryd 
ved  Haan  og  Spot.  Han  hadede  virkelig  alle  Mennesker,  og  han 
elskede  ikke  engang  sig  selv.  Sin  Kone,  hvem  han  naturligvis 
havde  taget  for  Penges  Skyld,  ærgrede  han  snart  ihjel;  og  den 
eneste  Datter  skulde  af  samme  Aarsag  være  vandret  samme  Vej, 
hvis  ikke  en  fjern  beslægtet  paa  Moderens  Side  havde  taget  det 
arme  Barn  til  sig,  hvilket  den  unaturlige  Fader  gerne  tillod  for 
at  spare  Omkostningerne  ved  hendes  Pleje. 

Men  det  allerbesynderligste  hos  denne  virkelige  Menneskeha- 
der var  dog  dette,  at  han  bestandig  førte  Guds  Navn  i  sin  van- 
hellige Mund,  og  det  paa  en  Maade,  i  en  Tone,  som  om  han  alene 
var  elsket  og  beskærmet  af  det  højeste  Væsen  og  alle  andre  hjem- 
søgte med  velfortjente  Ulykker  og  Plager.  Indtraf  en  ødelæg- 
gende Ildebrand,  et  sørgeligt  Dødsfald,  eller  hvilken  som  helst 
Elendighed  ramte  nogen,  straks  var  han  til  Rede  med  et:  „Det 
er  en  Guds  Straf,  —  det  er  Løn  som  forskyldt,  —  det  har  den  og 
den  længe  spillet  for,  o.  s.  v."  Vilde  nogen  af  de  af  ham  bedragne 
eller  ved  Aager  udsugede  gøre  ham  Bebrejdelser,  var  han  fræk 

nok  til  at  svare:  „Hvad  kommer  det  mig  ved?  se  du  dertil;  A 
holder  mig  til  Vor  Herre,  han  er  stærkere  end  Fanden."  — 

Og  vil  vi  nu  forlade  Knud  Jensen  i  sit  Bislag;  vi  skulde  ikke 
have  anvendt  saa  mange  Penselstrøg  paa  hans  stygge  Billede, 
hvis  vi  ikke  ventede  siden  hen  i  denne  Historie  at  forny  Bekendt- 
skabet med  Manden. 

Færgen  var  beredt  til  at  støde  fra  Broen,  da  Ridder  Kay  — 
saaledes  kalder  vi  herefter  den  nysbeskrevne  unge  Adelsmand 

—  kom  farende  til  og  forlangte  Overfart  for  sig  selv,  sin  Tjener 
og  sine  Heste.  Jens  Bangs  Hustru  og  Plejedatter  sad  allerede  paa 
Bænken  i  Færgens  Agterende  med  Ryggen  til  Staden;  men  da 
Ridderen  med  lette  og  sikre  Spring  paa  Ræling  og  Tofter  var 
kommet  hen  til  dem  og  lettede  Baretten  fra  de  krusede  Guldlok- 
ker, rejste  begge  Damerne  sig  halvt  fra  Hynderne,  den  ældste 
med  en  sagte  Hovedbøjning,  den  yngste  med  en  lidet  dybere, 
hvorpaa  de  atter  nedlod  sig  —  Ridderen  efter  et  ,,med  gunstig 
Tilladelse!"  lige  over  for  dem.  Færgen,  som  var  en  af  de  mindre, 
havde  ikke  Rum  for  Hestene,  der  indskibedes  i  en  større;  men 
allerede  forinden  dette  skete,  stødtes  fra  Land. 

Limfjorden  var  blank  og  stille,  den  laa  som  et  uhyre  Spejl 
mellem  sine  ophøjede,  mangefarvede  Rammer.  Den  ene  dan- 
nede Vendsyssels  grønne  Kyst  med  det  venlige  Sundby  under 
den  høje  Skansebakke  i  Midten;  den  anden,  endnu  skønnere,  ud- 
gjorde Aalborg,  over  hvis  lange  Række  af  rødtakte  Huse  hæ- 
vede sig  begge  Kirke taarnene  og  de  trende  høje  Spidser  af  Vin- 
tapperens stolte  Palæ. 

—  Ridder  Kay,  som  sejlende  baglæns  havde  dette  i  Syne,  tog 
heraf  en  naturlig  Anledning  til  at  indlede  en  Samtale  med  Byg- 
herrens skønne  Hustru.  — 

Straks  i  Begyndelsen  viste  Adelsmanden  ved  den  skødesløse 

—  for  ikke  at  sige  overmodige  Tone,  i  hvilken  han  tiltalte  de 
borgerlige  Kvinder,  hvor  vel  han  kendte  sin  Stands  endnu  mer 
end  sin  Persons  Fortrin,  og  hvor  let  det  kom  ham  at  gøre  dem 
gældende.  Men  ikke  var  mange  Ord  vekslet,  inden  han  følte,  at 
der  gives  Fortrin,  som  staar  endnu  højere,  nemlig  Forstandens. 
Vintapperkonens  i  hine  Tider  hartad  vidunderlige  Aandsdannelse 
undskyldte  langt  bedre  Stoltheden  i  hendes  Aasyn,  Væsen  og 
Tale,  der  hastig  gik  over  fra  Svar  til  Spørgsmaal  og  Tiltale. 

Den  belevne  Ridder,  hvis  fine  Dannelse  alligevel  var  mere  ud- 
vortes end  indvortes,  saa  sig  flere  Gange  sat  i  Forlegenhed  for 
Svar  —  for  ham  et  højst  uvant  Tilfælde  —  hvorfor  han  engang 
greb  til  den  Udflugt,  som  for  sig  selv,  at  henkaste  et  Par  franske 

Beundrings-  eller  Forundrings-Floskler.  Dette  gav  ham  slet  in- 
gen Fordel;  thi  Bangs  Husfrue  talte  dette  Sprog  lige  saa  flydende 
som  Modersmaalet,  saa  at  han  hverken  i  hint  eller  dette  saa  sig 
i  Stand  til  at  vorde  Samtalens  Herre;  hvilket  vitterligt  nok  hæn- 
des ofte  langt  mere  dannede  Mænd  i  Selskab  med  aandrige  Kvin- 
der. — 

Han  tyede  nu  til  en  anden  Udvej,  idet  han  forsøgte  at  glimre 
med  de  Kundskaber,  han  paa  sine  Udenlandsrejser  havde  ind- 
samlet, og  navnlig  i  Bygningskunsten  —  det  Æmne,  hvorom 
Samtalen  i  Særdeleshed  drejede  sig. 

„Hvo  der  kender  den  græske  og  romerske  Stil/1  sagde  han 
blandt  andet,  „kan  aldrig  nægte,  at  den  jo  staar  højt  over  en- 
hver anden  som  helst;  og  jeg  undrer  mig  over,  at  eders  Mand, 
som  sikkert  ogsaa  maa  kende  den,  kunde  foretrække  den  neder- 
landske elier  hollandske  —  eller  hvad  den  hedder."  — 

,,Saa  Huset  behager  Dem  ikke?"  spurgte  dets  Ejerinde  med  et 
Smil,  som  ikke  røbede  nogen  Krænkelse. 

„Jo  ganske  overordentligt,"  svarede  Ridderen,  „jeg  har  kun 
derimod,  at  det  er  hollandsk.  Naar  jeg  ser  et  hollandsk  Hus, 
tænker  jeg  altid  paa  hollandsk  Klædedragt,  og  den  —  vil  De 
vist  indrømme  mig  —  er  ingenlunde  smagfuld.  Jeg  tror  ikke, 
det  var  muligt,  jeg  kunde  forelske  mig  i  et  hollandsk  Fruentim- 
mer, om  hun  endogsaa  var  en  Dyveke,  blot  for  Dragtens 
Skyld."  — 

,,Sig  ikke  det!"  sagde  Fru  Bang  smaaleende,  med  et  Sideblik 
til  sin  Naboerske;  „jeg  vidste  ellers  ikke,  at  det  var  Dragten,  som 
udgjorde  et  Fruentimmers  fornemste  Skønhed."  — 

„Det  mente  jeg  heller  ikke,"  svarede  han,  „men  det  er  dog 
Dragten,  som  enten  forhøjer  Skønheden  eller  nedsætter  den.  Den 
er  det  samme  for  Legemet  som  for  Eksempel  Formen  for  et  Dig- 
terværk." — 

„Oh,  min  Herre!"  sagde  Damen,  „den  sande  Digter  forskøn- 
ner alle  Former."  — 

,,Og  en  kvindelig  Skønhed  alle  Dragter?"  faldt  Ridderen  le- 
ende ind.  — 

„Aaja!"  svarede  hun,  „forudsat,  at  hun  besidder  Smag  og 
Sans  for  det  skønne,  —  har  De  set  Dyvekes  Gaard  i  Køben- 
havn?" — 

„Mange  Gange,"  sagde  han.  — 

„De  finder  den  ikke  smuk?"  vedblev  hun. 

„Paa  ingen  Maade,"  svarede  han.  — 

„Vor  Gaard  derimod,"  sagde  hun  videre,  „tilstaar  De  jo  be- 

hager  Dem,  og  jeg  antager  det  for  noget  mer  end  blot  Kompli- 
ment til  dens  Beboerske." 

,, —  Paa  min  Ære,"  forsikrede  Ridderen,  „det  er  det  ogsaa; 
jeg  finder  den  særdeles  smuk."  — 

„Nu  vel!"  genmælede  hun,  ,,den  er  hollandsk,  og  Dyvekes  er 
hollandsk;  den  ene  er  smuk,  den  anden  ikke;  Aarsagen  hertil  maa 
søges  — " 

„ —  Hos  Bygmestrene,"  fuldendte  han  med  en  resignerende 
Hovedbøjning. 

Hidtil  havde  den  yngste  af  Damerne  ingen  videre  Del  taget  i 
Samtalen  end  med  Miner;  men  disse  viste  ogsaa  Ridderen  tyde- 
ligt, at  hun  fulgte  dens  Gang.  Selv  havde  han  vel  nogle  Gange 
henvendt  sig  til  hende,  for  dog  at  høre,  hvorledes  saa  yndig  en 
Mund  talte,  men  den  ældre  havde  bestandig  taget  Ordet  for 
hende,  hvilket  hun  ogsaa  villig  lod  hende  beholde. 

Nu,  just  som  Ridderen  havde  indrømmet  hin  dette  sidste,  ad- 
skilte hun  første  Gang  de  mørkrøde  Læber. 

„Men  er,"  —  sagde  hun,  idet  hendes  Blik  for  flygtigt  hen  over 
Ridderens  Ansigt  og  fæstede  sig  paa  Kysten  lige  over  for  hende, 

—  ,,men  er  Stilen  i  disse  to  Bygninger  ikke  ganske  ens?  jeg  ser 
aldeles  ingen  Forskel  paa  Formen."  — 

,,I  det  hele  —  nej,"  svarede  Fru  Bang  —  „i  det  enkelte  —  jo; 
thi  Forholdene  er  helt  forskellige;  kun  hvor  de  enkelte  Dele  har 
den  passende  Størrelse  og  Afstand,  hvor  Siraterne  er  anbragt  paa 
de  rigtige  Steder,  kun  der  er  Formen,  som  den  bør  at  være."  — 

„Altsaa  dog  Forskel  paa  Formen!"  sagde  den  unge. 

„Som  paa  alt  i  Verden,"  svarede  den  ældre,  „men  kun  for 
den,  som  har  Øjne  til  at  se  den."  — 

Ridderen  vilde  her  have  ytret  en  Bemærkning,  og  Samtalens 
Stof  skulde  sikkert  have  varet  ud  for  hele  Overfarten,  hvis  det 
ikke  var  pludselig  blevet  overskaaret.  En  Færge,  kommende  fra 
Sundby,  lagde  til  Siden  af  den  Aalborger,  og  en  bred,  rød  Haand 
greb  fat  om  Rælingen,  idet  den,  hvem  Haanden  tilhørte,  raabte: 
„Her  kommer  A  med  Øget,  se  nu  paa  det!" 

Med  disse  Ord  rejste  Prangeren  sig  —  thi  en  saadan  var  han 

—  og  stillede  sig  foran  en  smuk  blaablommet  eller  da  saakaldet 
abildgraa  Hoppe.  Han  roste  nu  dens  udmærkede  Egenskaber  og 
Skønhed  i  de  sædvanlige  Kunstudtryk,  imedens  han  med  en 
Elskers  Øjne  stadig  betragtede  den.  Ogsaa  Fru  Bang  og  Ridde- 
ren hævede  sig  fra  deres  Sæder  for  at  beskue  det  virkelig  ud- 
mærkede Dyr,  som  efter  Vintapperens  Begæring  var  købt  til  en 
Ridehoppe  for  hans  Hustru. 

„Er  den  solgt?"  spurgte  den  unge  Adelsmand  hurtigt. 

„Endnu  ikke/1  svarede  Prangeren,  der  straks  saa,  at  han  her 
havde  endnu  en  Medbejler  til  Abildgraa. 

„Da  er  den  jo  saa  godt  som  købt,"  sagde  Fruen,  „thi  har  min 
Husbond  bestilt  den,  er  han  ogsaa  Mand  for  at  betale  den." 

Prangeren  smilede,  men  der  laa  lumsk  Ondskab  i  dette  Smil. 
„Ja!  ja!"  sagde  han,  „det  er  godt  nok,  men  den  første  Skilling 
er  altid  den  bedste  —  hvad  tykkes  han,  den  Kat  kan  være  værd?" 
henvendte  han  sig  til  Adelsmanden,  —  „hvad  turde  han  give  for 
den?" 

»Jeg  gaar  ikke  ind  i  andens  Handel/'  svarede  denne  med  et 
haanligt  Blik  til  Prangeren. 

Denne,  der  hellere  havde  solgt  sit  Dyr  til  den  fine  Junker  end 
til  Vintapperen,  der  selv  var  Hestekender,  tog  Haanden,  med  hvil- 
ken han  havde  holdt  fast  i  den  fremmede  Færge,  til  sig  og  sagde: 
„Min  Broders  Datter  skal  ellers  ikke  gøre  Regning  paa  Knud 
Jensens  Kroner;  og  Vintapperens  de  gule  Hollændere  kan  vel  og- 
saa faa  Ende." 

Blodet  underløb  den  stolte  Kones  Ansigt;  hendes  Aand  tabte 
Ligevægten.  Opbragt  rev  hun  en  af  sine  Guldringe  af  Fingeren, 
kastede  den  langt  ud  i  Vandet  og  sagde:  ,,Naar  den  kommer 
igen,  skal  Jens  Bang  tigge  til  Mads  Jensen  eller  dø  i  Armod."  — 


II. 

REJSEN  TIL  SÆBYGAARD 

Paa  Færgebroen  ved  Sundby  stod  tvende  Mænd  i  lange,  grønne 
Frakker,  om  Livet  brede,  gule  Hjorteskindsbælter,  paa  hvilke 
skinnede  store  Sølvjagtskilter,  sirede  med  deres  Herrers  adelige 
Vaaben.  I  Bælterne  stak  lange  Jagtknive  —  de  saakaldte  Hirsch- 
fængere;  over  venstre  Skulder  hang  Rifler,  og  over  den  højre 
Jægerhorn.  Den  ene  af  disse  Mænd  var  Hr.  Jørgen  Lykkes  Skytte 
paa  Sæbygaard,  den  anden  Hr.  Jens  Bangs  paa  Bangsbo. 

Ved  deres  tilhørige  Herskabers  Nærmelse  blottede  begge  Jæ- 
gerne deres  Hoveder  og  stak  deres  graa,  rundpuldede,  bredskyg- 
gede Hatte  under  Armene,  berettende:  at  Ridefogderne  paa  hine 
Gaarde  havde  sendt  dem  til  Sundby  for  at  ledsage  de  ventede, 
eftersom  det  ikke  var  sikkert  at  rejse  uden  Bevæbning  over  „jy- 
ske Aas". 

Ved  denne  Tidende,  som  dog  ikke  syntes  at  gøre  Indtryk  paa 
Fru  Bang,  sagde  Ridderen  til  begge  Damer:  „Der  ligger  heri  en 

Opfordring  til  mig  at  eskortere  eder,  og  jeg  haaber,  at  I  ikke  af- 
slaar  mit  Tilbud."  — 

Det  blev  ogsaa  med  Tak  modtaget.  Ridefogden  forsynede  her- 
paa  sin  Herre  og  sig  selv  med  Vaaben:  Kaarde  og  ladte  Pistoler 
i  Sadelhylstrene.  Skytterne  hentede  deres  Heste  og  tvende  til 
Damerne;  og  snart  drog  de  rejsende  hen  ad  Vejen  til  hine  Herre- 
sæder, Skytterne  til  højre  med  Riflerne  tværs  over  Sadelknap- 
pen, Damerne  i  Midten,  og  Ridderen  med  Tjener  paa  venstre  Ftøj; 
dette  efter  Datids  Brug  af  Høflighed  mod  de  kvindelige  Ryttere, 
der  i  deres  Damesadler  sad  vendte  til  denne  Side. 

Uden  at  fornemme  noget  til  Røvere  havde  Selskabet  tilbage- 
lagt den  første  Skovbakning  en  Mils  Vej  omtrent  fra  Sundby, 
men  da  det  nærmede  sig  jyske  Aas,  spurgte  Fru  Bang  sin  Skytte: 
„Er  der  virkelig  foregaaet  noget  Røveri?  og  hvor  var  det?" 

Inden  hin  fik  svaret,  faldt  Ridderen  imellem  med  den  Be- 
mærkning, at  en  Røverhistorie  kunde  indjage  Damerne  unødven- 
dig Skræk. 

Men  den  ældste  af  dem  smilte,  sigende:  „Hvo  kunde  dø  af 
Skræk  under  eders  Beskyttelse,  ædle  Ridder?  —  fortæl  kun, 
Niels!" 

Nielses  Fortælling  var,  som  slige  udannede  Menneskers,  unød- 
vendig lang,  og  længere  end  jeg  her  skøtter  om  at  gentage  den; 
men  Hovedindholdet  var:  at  en  Bissekræmmer  var  fundet  død 
—  myrdet  og  udplyndret.  — 

Da  han  endte,  havde  man  netop  naaet  Stedet,  hvor  Uger- 
ningen var  sket. 

„Der  fandt  de  den  dræbte,"  sagde  Skytten  og  pegede  hen  til 
en  lille  ftob  Pinde,  som  laa  tæt  ved  Vejen,  hvorpaa  han  sprang 
af,  trak  sin  Hest  med  —  som  brugeligt  er  paa  Jagten  —  gik  til 
Side,  sankede  seks  Stykker  af  nedfaldne  Trægrene  og  kastede 
dem  paa  Hoben.  Da  han  havde  opfyldt  denne  fromme  Pligt,  hvis 
Betydning  han  ej  engang  selv  kendte,  besteg  han  atter  sin  Hest, 
og  Rejsen  fortsattes  i  Tavshed  gennem  de  dybe,  løvoverhvæl- 
vede  Dale;  alt  uden  mindste  Hindring. 

Vendsyssel  er,  hvad  Jordens  Form  og  selv  dens  Beskaffenhed 
angaar,  halvfremmed  for  de  sydligere  Egne  af  Halvøen.  Det  vi- 
ser langt  tydeligere  Spor  af  en  stor  Naturrevolution,  og  efter 
Bakkestrækningernes  Retning  synes  en  Oversvømmelse  fra  Nord- 
vest til  Sydost  at  have  udhulet  Dalene  imellem  dem  og  udjævnet 
de  Kærsletter,  ad  hvilke  Bækkene  —  paa  et  Par  nær  —  snart 
over  flade  Enge,  snart  gennem  dybe,  idelig  bugtende  Hulinger 
søger  Kattegattet.  Det  hele  har  endnu  den  Dag  i  Dag  et  vildere 

og  —  om  jeg  saa  maa  sige  —  mere  raat  Udseende  end  det  øvrige 
Jylland;  Bakkerne  er  almindeligvis  stejlere,  mere  forvovne;  selv 
en  stor  Del  af  det  opdyrkede  Land  er  Bakker  og  Skrænter:  Da- 
lene er  hyppigt  snævrere,  hvorved  de  ogsaa  maa  synes  dybere, 
om  de  end  ikke  var  det:  og  ej  at  tale  om  den  fire  Mil  lange,  øde 
Sandtunge,  der  slikker  sig  op  i  Nordsøen,  saa  er  jo  den  uhyre 
Vildmose  endnu  bestandig  en  Ørken.  — 

Mest  sælsom,  mest  ,, barok"  —  for  at  bruge  et  fremmed  Ord 
til  et  fremmedagtigt  Landskab  —  er  dog  Egnen  mellem  Sæby  og 
Fladstrand,  to  tre  Mile  mod  Vesten.  Naar  man  stiller  sig  paa 
Bakken  der  Norden  for  Sæbygaards  Skov  og  ser  ud  over  den 
nysbetegnede  Egn,  skulde  man  tro  at  have  for  sig  et  temmelig 
jævnt  Landstrøg,  en  Højslette,  ensformig  og  lidt  beboet.  Men 
beslutter  man  sig  til  at  gennemvandre  den,  da  faar  man  —  ja, 
hvad  skal  jeg  kalde  det?  —  en  A åbenbaring  efter  den  anden. 

Jeg  turde  ligne  disse  viniliske  „Højlande",  som  de  og  der  kal- 
des, ved  en  Bog,  hvis  enfoldige  Titel  og  tarvelige  Omslag  ikke 
synderlig  tiltaler  Nysgerrigheden;  men  som  dog  i  sin  simple 
Klædning  indeslutter  uventede  Skatte.  Saaledes  kender  jeg  og- 
saa en  Kvinde,  hvis  Hverdagsansigt  ikke  lover  mer  end  netop; 
men  tal  til  hende!  tal  med  hende  om  noget,  som  just  ikke  hører 
til  dagligt  Brød,  saa  skal  du  se,  hvor  indholdsrigt  dette  samme 
Ansigt  vorder:  ethvert  Smil  om  den  skønttalende  Mund,  ethvert 
Glimt  fra  de  opildede  Øjne,  er  et  Tankesprog  eller  et  Orakel- 
sprog;  den  herlige  Aand  derinde  aabenbarer  sig  paa  een  Gang 
baade  ved  Tegn  og  Ord. 

—  Dette  Højland  da  —  om  hvilket  jeg  maaske  har  vakt  vel 
høje  Forventninger  —  det  er  gennemskaaret  af  mange  dybe  og 
snævre  Dale,  hvis  Sider  —  jeg  kunde  faa  Lyst  til  at  kalde  dem 
Vægge  —  almindeligvis  er  saa  bratte,  at  man  med  en  Slags  Æng- 
stelse ser  Husdyrene  græsse  hen  ad  de  smalle  Gangstier,  der  vir- 
kelig synes  dannede  kun  for  og  af  Gemser  og  Stenbukke.  Bunden 
i  disse  Dale  er  hyppigt  bevokset  med  Buske  og  Træer  og  gen- 
nemslynget  af  Smaabække,  der  uophørlig  risler  og  plasker  ned 
ad  den  ujævne,  stenige  Grund. 

I  de  Dale,  der  gør  Undtagelser  fra  denne  Hovedkarakter,  fin- 
der vi  her  en  Bondegaard,  hist  en  Mølle,  her  en  Eng,  hist  en 
Sø;  og  paa  vort  ophøjede  Standpunkt  fængsles  vore  Blikke  stær- 
kere af  disse  overraskende  Opdagelser  end  af  selve  Havet,  i  hvis 
Baggrund  vi  stundom  tager  de  blege  Skytoppe  hen  med  Syns- 
kresen for  Sveriges  Klippekyst,  men  i  klart  Vejr  tydeligt  øjner 
—  til  den  ene  Side  Læsø,  Ægirs  gamle  Sæde  —  til  den  anden 

endnu  tydeligere  det  nærmere  Frederikshavn  i  sin  anden  og  skøn- 
nere Ungdom,  med  sin  kongelige  Mole,  sit  hvide  Kaste ltaarn, 
sine  mange  Skibsmaster,  og  paa  hin  Side  de  forhen  saa  frygtede 
Holme. 

Skulde  jeg  her  synes  at  have  gjort  for  langt  et  Spring  —  ikke 
i  Historien,  men  i  Geografien  —  da  bedes  saadant  undskyldt  med, 
at  jeg  med  min  Fortælling  snart  vil  komme  til  at  bevæge  mig  i 
det  nu  betegnede  Højland,  der  adskiller  de  tvende  førnævnte  Her- 
regaarde og  i  fordums  Tider  var  langt  vildere,  det  vil  sige  langt 
videre  bevokset  med  Skov,  som  og  med  hine  mørkladne  Vækster, 
der  saa  ensformigt  og  tarveligt  beklæder  vore  uopdyrkede  Slet- 
ter, Banker  og  Moser. 

Endnu  inden  vore  rejsende  paa  en  Mils  Vej  nær  havde  naaet 
den  sydlige  Grænse  af  Højlandet,  blev  de  i  en  ussel  Landsby 
alle  paa  een  Gang  opmærksomme  paa  en  halvvoksen  og  halv- 
nøgen Bondetøs,  der  sad  paa  en  Sten  uden  for  en  faldefærdig 
Hytte;  hun  havde  en  død  Kat  liggende  over  Knæerne,  men  strøg 
og  klappede  den,  som  om  den  kunde  været  levende,  alt  under 
stille  Taarer  og  af  og  til  et  „sølle  Mis!"  — 

„Holdt  du  saa  meget  af  den  Kat?"  spurgte  Fru  Bang  og  stand- 
sede sin  Hest. 

Pigen  bejaede,  men  med  et  Hjertesuk  saa  heftigt,  at  hendes 
spinkle  Krop  rettedes  som  ved  Fjederkraft  og  Hovedet  fløj  til- 
bage, omflagret  af  de  lange,  uredte  Lokker;  men  kun  et  Øjeblik, 
saa  sank  hun  atter  sammen  over  sin  døde  Yndling.  — 

Ridderen,  som  holdt  hende  nærmest,  fremtog  en  Silkepung 
og  deraf  en  Krone,  den  han  rakte  Barnet  med  de  Ord:  „Se  her  er 
noget  til  at  faa  din  Kat  begravet  for." 

Hun  kastede  et  frygtsomt  Blik  til  den  prægtige  Herre  og  et 
til  Pengen,  den  hun  slet  ikke  gjorde  Tegn  til  at  ville  modtage. 

„Naa!  vil  du  ha'e  den?"  spurgte  denne. 

„Hvad  er  det  for  en?  og  tør  jeg?"  spurgte  Pigen. 

„Det  er  jo  en  Krone,"  sagde  Ridderen,  „du  tør  meget  vel." 

Nu  tog  hun  den  endelig,  men  med  ikke  større  Begærlighed, 
end  at  hun  straks  brugte  den  til  at  stryge  den  døde  Kat  med. 
Ridderen  lo,  Fruen  smilte,  men  i  hendes  Ledsagerindes  Øjne 
fremglimtede  Taarer.  — 

„Hvorfor  sørger  du  saa  stærkt  over  den  Kat?"  spurgte  Rid- 
deren. 

„Det  tør  jeg  ikke  sige,"  lød  Svaret,  ledsaget  af  et  frygtsomt 
Øjekast  til  alle  Sider. 

Nu  lo  hele  Selskabet. 

„Du  tør  nok  ingenting?"  sagde  Fruen. 

„Nej,"  svarede  Staklen  med  et  krampagtigt  Suk.  — 

„Da  tør  jeg  sige  det,"  lød  en  mandlig  Røst  Ira  den  anden  Side 
—  „Manden  kom  herom  for  lidt  siden  med  hans  Hunde,  og  min 
Søster  sad  der,  hvor  hun  nu  sidder,  med  Katten  ligesaadan  paa 
Skødet;  men  da  var  den  levende.  Saa  siger  Manden:  „Vil  I  Kel- 
tringpak  holde  Katte  til  at  tage  mine  Harer?  —  Puds!  Puds!"  — 
Saa  rev  jo  Hundene  Katten  ihjel." 

Ridderens  Ansigt  underløb  med  Blod;  han  tøjlede  sin  Hest  op, 
bukkede  for  Damerne,  og  alle  satte  sig  i  Trav  videre  hen.  — 

Bondekarlen,  der  med  Armene  paa  Kanten  af  Halvdøren  havde 
givet  Oplysningen  om  Kattens  Død,  keg  efter  de  bortdragende, 
rækkede  Tungen  langt  ud  og  vendte  sig  til  sit  Arbejde  derinden- 
for.  Barnets  Moder,  som  gennem  et  solbrændt  Skaar  af  en  Rude 
havde  set  saavel  det  ene  som  det  andet,  vilde  nu  hente  Tøsen; 
men  da  hun  saa  den  store  Sølvpenge,  slog  hun  forfærdet  Hæn- 
derne mod  Laarene.  Og  varede  det  endda  noget,  inden  hun  vo- 
vede at  berøre  den  sjældne  Skat. 

Havde  vor  lille  Karavane  ikke  sinket  sig  disse  faa  Minutter 
ved  nysbemeldte  ubetydelige  Optrin,  vilde  den  maaske  blevet  Til- 
skuer ved  et  andet,  langt  mer  oprørende. 

Junker  Kay  rødmede  ikke  uden  Aarsag  ved  Bondeknøsens  For- 
klaring over  Kattemordet;  Manden  var  nemlig  ingen  anden  end 
hans  egen  Hr.  Fader,  den  meget  velbyrdige,  men  tillige  meget 
tyranniske  Jørgen  Lykke  til  Sæbygaard,  Lerkenfeld,  Mariagers 
Kloster  og  Overgaard  —  hvis  Billede  i  Legemsstørrelse  endnu 
den  Dag  i  Dag  ses  paa  venstre  Haand,  naar  man  er  kommet 
op  ad  Taarntrappen  paa  sidstnævnte  Herregaard.  — 

Dragten  henviser  til  de  gamle  Tider  for  to  Aarhundreder  siden 
og  længere;  og  Ansigtet  selv  —  dette  store,  runde  Ansigt  paa 
Kæmpekroppen,  med  de  plirende  Øjne  under  lyse,  tynde  Øjen- 
bryn, de  smalle  Læber,  der  synes  i  Færd  med  at  danne  et  ond- 
skabsfuldt Smil  —  alt  dette  henleder  uvilkaarlig  Tanken  paa 
Adelsdespoti. 

Nærværende  Begivenheder  indfalder  virkelig  ogsaa  paa  en  Tid, 
da  Munkeherredømmet  allerede  tvende  Menneskealdre  tilbage  var 
tilintetgjort  og  det  verdslige  Aristokrati  eneherskende  under- 
trykte Folket  og  trodsede  Kongerne. 

Paa  Hjemvejen  fra  sin  Kattejagt  var  vor  Herremand  kommet 
igennem  en  anden  Bondeby.  Da  han  ved  Enden  af  samme  med 
sit  Følge  er  lige  ud  for  Præstegaardens  Port,  staar  der  —  ikke 
Stedets  Præst  —  men  en  anden,  nemlig  Mads  Sørensen  fra  Ul- 

lits,  der  var  her  paa  et  Par  Dage,  at  besøge  sin  gamle  Ven  og 
Broder.  Hos  denne  fremmede  Præstemand  staar  hans  Yndlings- 
hund, en  Pudel  med  en  Paryk,  lige  saa  stor  som  dens  Herres. 
Denne  bukkede  sig  dybt;  hans  Hilsen  blev  modtaget,  men  ikke 
besvaret.  Pudelen  hilsede  paa  sin  Vis  de  fremmede  Hunde,  men 
en  af  disse  svarede  med  et  voldsomt  Bid  i  dens  lodne  Slægtning. 
Præsten  vilde  redde  sin  Yndling  og  giver  med  sin  Knortekæp  den 
fremmede  Grobian  et  saa  rap  Slag,  at  den  paa  tre  Ben  hylende 
humpede  hen  til  sin  Herre.  Denne  standsede  sin  Hest,  rev  Riffelen 
ud  af  Sadelstroppen,  lagde  den  for  Øjet,  trykkede  til  —  og  Pudelen 
væltede  og  vred  sig  i  sit  Blod.  Nu  blev  Præsten  først  opbragt  og 
gav  sin  Vrede  Luft  i  nogle  heftige  og  ikke  ret  høflige  Ord. 

Hr.  Jørgen  værdigede  ham  ej  engang  et  Svar,  men  bød  sine 
Jagtbetjente  at  lade  den  sorte  Kjole  smage  Hundepiskene! 

Disse  sprang  straks  af  Hestene;  en  greb  Præsten  i  Brystet  og 
holdt  ham,  mens  to  andre  udførte  Næssekongens  skændige  Be- 
faling. 

Hundeskriget,  Præstens  Raab  om  Hjælp  og  Prygleriet  tiltrak 
flere  Tilskuere  baade  inde  i  Gaarden  og  bag  ved  paa  Gaden;  men 
ingen  dristede  sig  til  at  komme  nær,  langt  mindre  at  fri  den 
arme  Præst  fra  hans  Bødler. 

Endelig  raabte  Herremanden  med  et  Grin:  „Nu  kan  det  være 
nok  for  den  Gang!  Mester  Mads  har  vel  lært  at  kende  Forskel- 
len paa  en  Adelsmands  Hund  og  en  præstelig  Køter. " 

Med  bitter  og  indædt  Harme  gik  Præsten  ind,  og  Voldsman- 
den red  smaaleende  sin  Vej.4  — 

Jeg  skulde  næppe  have  beskrevet  et  Optrin,  der  i  hine  Tider 
ikke  var  saa  sælsomt,  hvis  dette  ikke  havde  været  første  Akt  af 
en  blodig  Tragedie,  hvilket  længere  hen  sandfærdigt  skal  vorde 
fortalt. 

Da  vort  ridende  Selskab  naaede  Møllen,  hvor  Vejen  ind  til 
Herreborgen  Sæbygaard  dengang  drejede  af,  tilbød  Junker  Kay 
—  og  det  var  hans  Alvor  —  at  villfi  ledsage  Damerne  lige  til 
Bangsbo;  men  Fru  Bang  vilde  paa  ingen  Maade  lade  sig  overtale 
hertil.  Hun  foreholdt  til  sidst  Ridderen,  at  efter  saa  lang  en  Borte- 
væren fra  hans  egen  Familie  burde  han  ikke  drage  dens  Hjem 
forbi. 

Skønt  dette  ikke  lod  til  at  have  noget  særdeles  tiltrækkende 
for  ham,  følte  han  dog  Rigtigheden  af  denne  hendes  Paamin- 
dels.e;  dog  foreslog  han  hende  ydermer  at  medtage  hans  Faders 
Livjæger,  hvori  hun  maaske  havde  indvilliget,  hvis  ikke  hendes 

Husbond  tillige  med  en  bevæbnet  Tjener  netop  nu  var  kommet 
frem  ad  Skovvejen  paa  hin  Side  Møllen. 

Saa  drejede  han  da  om  til  Gaarden,  men  langsomt  og  med 
Øjnene  henvendte  efter  Vinhandlerfamilien,  lige  til  den  for- 
svandt i  Skoven.  —  At  det  kun  var  eet  Medlem  af  samme,  der 
saaledes  fængslede  hans  Hu  og  Sanser,  det  vil  Historien  snart 
herefter  vise. 

For  en  fra  lange  Rejser  hjemvendende  Søn,  der  dog  langtfra 
ikke  hjemkom  som  „den  forlorne",  var  Modtagelsen  ikke  for 
varm:  Moderen  rakte  ham  siddende  sin  Haand  til  Kys  med  et 
snøvlende  „bien  venu,  mon  fils!"  men  saa  langt  mindre  paa  ham 
selv  —  det  vil  sige  hans  Ansigt  —  end  paa  hans  Klæder,  der 
havde  et  for  hende  ganske  nyt  Snit;  Faderen  nikkede  blot  til 
Sønnens  engelske  Hilsen  —  en  dyb  Hovedbøjning  —  og  spurgte 
flygtigt:  ,,Hvem  er  det,  du  var  i  Følge  med?" 

Da  dette  Spørgsmaal  var  besvaret,  trak  Hr.  Jørgen  en  fler- 
dobbelt  Rad  af  Rynker  i  sin  brede  Pande  og  sagde:  „Vistnok  er 
han  af  Adel,  men  hun  var  ikke  andet  end  en  gemen  Kræmmer- 
tøs." 

Derpaa  aabnede  han  et  Vindue,  hidkaldte  Livjægeren  og  be- 
falede: „I  Morgen  skyder  du  en  Kronhjort!  men  se  at  tage  ham 
paa  Vintapperens  Beridt,  derovre  i  Bangsbo  Skov!  —  Hæ!"  brum- 
mede han,  lukkende  Vinduet,  „hvad  skal  saadan  nogen  med 
Ædel  vildt?" 

Han  vendte  sig  nu  til  Sønnen  og  sagde  koldt:  „Mens  I  var 
borte,  har  jeg  udset  en  Kone  til  jer;  hun  bærer  tre  Herregaarde  i 
sit  Slæb."  — 

Junker  Kay,  som  allerede  var  blevet  saa  forstandig,  at  han 
erkendte  Rigdoms  høje  Værd,  og  som  dertil  vidste,  at  en  rig 
Adelsmand  ikke  behøver  at  gøre  sig  Skrupler  over  Galanterier, 
og  som  nogen  Erfaring  \  tvende  galante  Hovedstæder  havde  bragt 
til  den  Overbevisning,  at  al  Modstand  i  Grunden  ikke  var  an- 
det end  Formaliteter  —  han  blev  slet  ikke  fortrydelig  paa  Fa- 
deren, fordi  han  havde  udset  tre  Herregaarde  til  ham,  samt  en 
Kone  med  øvrigt  Inventarium. 

Han  spurgte  aitsaa  naturligvis  først  om  Herregaardene,  og 
da  de  var  nævnt,  behøvede  han  ikke  at  spørge  om  Konen;  thi 
saa  vidste  han  straks,  hvad  det  var  for  en  Enke,  der  hørte  til 
hine. 

Mod  hende  havde  han  ikke  andet,  end  at  hun  var  vel  ung 
(hun  var  heller  ikke  mer  end  fire,  fem  og  fyrretyve);  og  en  Hu- 
stru paa  halvfjerdsindstyve  å  firsindstyve  vilde  have  tjent  ham 

meget  bedre.  Dog  derom  ytrede  han  intet  for  den  gamle;  men 
efter  aflagt  Taksigelse  trak  han  sig  tilbage  for  at  udkaste  Pla- 
nen til  en  mindre  fast  og  mindre  langvarig  Forbindelse  med  den 
dejlige  Vinhandler-Datter. 


III. 
DUELLEN 


De  tvende  Herregaardsskytter,  Niels  paa  Bangsbo  og  Jens  paa 
Sæbygaard,  havde  i  længere  Tid  haft  skæve  Øjne  til  hverandre; 
og  det  fordi  de,  ej  uden  Grund,  nærede  Mistanke  om  gensidigt 
Indgreb  i  Jagtrettighederne.  Saaledes  havde  Jens  savnet  en  Tret- 
tenender; og  da  han  vidste,  at  i  Bangsbo  Skov  stod  en  dejlig  Hjort 
med  fjorten  Ender,  saa  var  hans  Herres  Befaling  ham  slet  ikke 
ukærkommen. 

Men  inden  vi  skrider  til  Fortællingen  om  samme  Hjorts  tra- 
giske Endeligt,  og  hvad  derpaa  fulgte,  vil  det  ikke  være  af  Vejen 
at  berøre  et  Forhold  af  en  blidere  Natur,  som  meget  længere 
havde  fundet  Sted  mellem  begge  Familier. 

Jens  havde  en  eneste  Søn,  og  Niels  en  eneste  Datter.  Den  før- 
ste var  en  rask  Jægersvend,  og  den  sidste  saa  smuk,  som  nogen 
Pige  i  Vendsyssel  kan  være.  De  var  opfostret  til  Hobe  fra  gan- 
ske smaa  af,  thi  Ejlers  Moder  døde  tidligt  fra  ham,  og  Faderen 
vilde  ikke  mere  gifte  sig;  og  da  dengang,  som  længe  efter,  var 
god  Forstaaelse  mellem  begge  Skyttehuse,  saa  tog  Niels  gerne 
Jenses  Barn  i  Kost  og  Pleje. 

Det  var  i  hin  Tid  —  saavel  som  og  i  denne,  kan  jeg  tro  —  ingen 
stor  Sjældenhed,  at  en  Ungkarl  og  en  Ungmø  fik  gode  Øjne  til 
hverandre.  Og  derfor  bør  det  ikke  forundre  nogen,  langt  mindre 
betvivles,  at  disse  tvende  Skyttebørn  blev  Kærester,  og  det  endnu 
før  de  selv  vidste,  hvad  saadan  noget  vil  sige.  —  Men  da  de  saa 
fik  Forstand  paa  det,  og  der  var  givet  Ejler  Løfte  om  en  Skov- 
fogedtjeneste,  saa  tænkte  baade  han  og  Karen  alvorligt  paa 
Ægteskab.  — 

Men  nu  var  Ejler  ikke  den  eneste,  som  kunde  lide  Karen  — 
saadan  noget  finder  nu  om  Stunder  ikke  heller  saa  sjælden  Sted 
—  og  denne  Medbejler  var  fornuftig  nok  til  at  indse,  at  for  at  op- 
naa  sin  Hensigt  maatte  han  enten  paa  en  eller  anden  Maade 
stikke  den  anden  ud.  Da  saadant  ikke  vilde  lykkes  paa  den  nær- 
meste Vej,  saa  slog  han  ind  paa  en  længere,  idet  han  søgte  at 

sætte  Splid  mellem  begge  Fædrene.  Ved  sindigt  Overlæg  udfandt 
han  det  bedste  Middel  hertil  ved  at  bilde  den  ene  ind,  at  den  an- 
den havde  ranet  det  og  det  Stykke  Vildt  i  hans  Herres  Skove. 
Ved  et  Gilde,  hvor  begge  havde  set  lidt  for  dybt  i  Ølkruset,  kom 
det  først  til  gensidige  Stiklerier  og  derfra  til  ligefremme  Beskyld- 
ninger; og  tog  de  begge  den  tavse  Beslutning,  ,,at  gøre  Lige  for 
Løgnen". 

Den  anden  Følge  af  Sammensætteriet  var,  at  det  blev  forbudt 
de  unge  videre  at  tænke  paa  nogen  Forbindelse. 

Nu  da:  Jens  Skytte  gaar  en  Høstmorgen  med  sin  Riffel  ind  i 
Bangsbo  Skov  for  at  knibe  den  Hjort  med  de  fjorten  Ender,  og 
er  heldig  —  eller  uheldig  —  nok  til  at  opdage  og  skyde  den,  idet 
den  kom  tilbage  fra  en  natlig  Ekskursion  i  Bøndernes  Rugmar- 
ker. Efter  straks  at  have  ladet  sin  Riffel  giver  han  sig  til  med 
Jagtkniven  at  afhugge  løvrige  Bøgekviste  for  under  disse  at 
skjule  Hjorten  indtil  den  paafølgende  Nat. 

Næppe  færdig  med  denne  Bestilling  ser  han  Bangsboskytten, 
ogsaa  bevæbnet,  listende  sig  frem  imod  ham,  dog  ej  endnu  paa 
Skudvidde.  Vel  vidende,  at  det  her  gjaldt  Liv  eller  Død,  træder 
han  bag  et  næ rsta aende  Træ,  fra  hvilket  Baghold  han  iagttager 
Fjendens  Bevægelser.  Og  da  denne  rykker  fremad  fra  Træ  til 
Træ,  gør  Jens  Skytte  ligesaa.  Endelig  er  de  kommet  hinanden 
saa  nær,  at  den,  der  først  kom  til  at  brænde  paa,  vilde  ufejlbar- 
ligt sende  sin  Modstander  ind  i  Evigheden;  men  da  de  forsigtigt 
dækkede  sig,  hver  med  sin  Bøg,  og  kun  nu  og  da  kiggede'  tæt  om 
ved  Siden  af  samme,  gaves  kun  usikre  Skud:  ingen  af  dem  gad 
gøre  det  første. 

Da  ser  Jens  Fjendens  Hoved  bøje  sig  ud  fra  Træstammen  og 
forblive  i  denne  Stilling  længere  end  sædvanligt.  Hurtig  Bøssen 
til  Kinden  og  Kuglen  af  Sted.  Niels's  Hat  tumlede  til  Jorden  — 
men  han  selv  kom  nu  med  Riftelen  i  begge  Hænder  løbende  hen 
imod  den  ulykkelige  Fjende.  Han  havde  nemlig  brugt  den  Krigs- 
list, at  putte  et  stort  Stykke  trøsket  Ved,  som  skulde  forestille 
Ansigt,  ind  i  Hatten  og  forførte  derved  Jens  til  at  spilde  sit  Skud. 

Denne,  der  kendte  Niels  som  en  rapfodet  Achilles,  vilde  ikke 
forsøge  en  unyttig  Flugt,  men  traadte,  hengiven  i  Skæbnen,  ud 
fra  sit  Skjul  og  raabte  til  Modstanderen,  idet  han  pegede  med 
den  ene  Haand  til  Panden,  med  den  anden  til  Hjertet:  „Her  eller 
der!  men  træf  godt!" 

Niels  havde  allerede  bragt  sin  Riffel  til  Anslag  —  der  var  kun 
et  Sekund  mellem  Liv  og  Død,  kun  tre  Favne  mellem  Bøssens  Mun- 
ding og  Jens's  Hjerte  —  da  —  han  trykker  ikke  løs  —  han  tager 

Mordvaabnet  fra  Kinden  og  siger  helt  sagtmodigt  og  langsomt: 
„Jens!  var  det  ikke  lige  saa  godt,  vi  blev  gode  Venner  igen?" 

—  Taarer  —  Angers,  Skamfuldheds  og  Glædes  Mikstur  —  tril- 
lede ned  over  den  dødsdømtes  og  nu  benaadedes  Kinder.  Et  dybt 
Suk  og  en  Haandrækning  var  hans  Svar. 

Niels  greb  den  frembudte  højre  og  sagde:  „Det  kunde  rigtig- 
nok tilkomme  dig  at  give  mig  en  ny  Hat;  men  lad  saa  Ejler  faa 
den  til  hans  Bryllupsdag!"  — 

„Og  Karen  med!"  raabte  Jens;  og  et  nyt  og  djærvt  Haandslag 
bekræftede  Alliancens  Fornyelse.  — 

„Men  hvad  gør  vi  saa  med  Hjorten  derhenne?"  tog  den  sid- 
ste til  Orde.  — 

„Hm!"  sagde  Niels  efter  nogen  Betænkning,  „siden  du  har 
skudt  ham,  faar  du  ogsaa  beholde  ham  —  og  det  er  ikke  for  Guds 
Skyld"  —  lagde  han  til;  „for  din  Herre  er  dog,  saa  stille  at  sige, 
en  ugudelig  Krop;  og  man  skal  gøre  sig  gode  Venner  med  Fan- 
den, om  man  kan  —  som  det  hedder.  Kom  du  kun,  saa  snart  du 
kan,  med  en  Vogn,  og  lad  den  holde  ved  Skellet!  Og  tag  med  et 
Par  Stenslæbere,  som  I  kan  binde  til  hverandre  og  lægge  Hjor- 
ten paa;  saa  kan  du  og  en  til  nok  trække  ham  hen  til  Vognen. 
Jeg  skal  nok  sørge  for,  at  ingen  herfra  ser  det."  — 

„Det  er  altsammen  godt,  Niels!"  svarede  den  anden;  „men  det 
er  dog  din  Herres  Hjort." 

„Du  kan  lade  mig  faa  en  af  d in  Herres,  om  jeg  engang  skulde 
være  i  Forlegenhed  for  saadan  en.  Men  saa  skal  du  og,  saa 
snart  du  kommer  til  Gaarden  med  Hjorten,  sige  ham,  hvor  du 
har  pudset  den,  og  med  det  samme  faa  hans  Ord  for,  at  Ejler 
maa  gifte  sig  med  Karen." 

„Det  skal  jeg,"  raabte  Jens,  ,,og  nu  Gud  i  Vold!  Og  Tak  for 
den  Gang;  du  kan  lide  paa  mig,  ihvor  det  saa  er  —  et  Farvel  saa 
længe!"  — 

Niels  tilnikkede  ham  sit.  Og  dermed  adskiltes  de. 

Hjemkommen  til  Sæbygaard  gav  Jens  sin  Herre  Rapport  (men 
ikke  fuldstændig)  om  sit  Strejftog,  og  straks  blev  der  ordret  en 
Vogn  til  at  hente  Byttet.  Hr.  Jørgen  roste  sin  Skytte  og  lagde 
til:  „Du  skal  ogsaa  faa  det  første,  du  beder  mig  om." 

Jens  betænkte  sig  ikke  længe,  men  bad  om  den  allernaadigste 
Ægteskabsbevilling. 

„Hvad!"  raabte  Herremanden  og  trak  de  smalle,  hvidgule 
Bryn  ud  over  sine  Katteøjne,  „naar  er  du  og  Niels  blevet  Ven- 
ner igen?" 

Nu  maatte  Jens  ud  med  hele  Historien.  Herren  drog  derved 

Øjenbrynene  op  igen  og  smilede  —  paa  hans  Maner,  idet  han 
gjorde  Munden  bredere  og  sammenkneb  de  blaablege  Læber  saa- 
ledes,  at  ingen  af  dem  var  synlige: 

„Den  Niels  maa  være  en  dum  Hund/1  sagde  han; ,, ellers  havde 
du  ligget  paa  dine  Gerninger.  Men  det  kan  være  hans  egen  Sag. 
—  Er  der  ellers  noget  ved  den  Datter,  Ejler  er  saa  forgabet  i? 
Lad  os  se  hende  med  det  første,  og  dersom  hun  saa  anstaar  mig, 
saa  skal  de  ogsaa  faa  hverandre." 

Jens  takkede,  gik  til  sit  Hus  og  fortalte  Sønnen  Dagens  Be- 
givenheder fra  først  til  sidst.  Men  dette  sidste  huede  ikke  Knøsen. 

„I  kender  jo  nok  Naadigherren,"  mumlede  han  hovedry- 
stende; „og  Karen  er  den  smukkeste  Kvinde  i  hele  Vendsyssel. 
Dersom  han  fik  Lyst  til  hende  — "  han  fuldendte  ikke,  men  knyt- 
tede den  højre  og  kastede  et  sælsomt  Blik  til  sin  Riffel  ved  Bjæl- 
ken. 

.,Aa!"  tyssede  Faderen,  „der  er  ingen  Ulve  i  den  Mose  —  tre- 
sindstyve Aar  —  graa  Haar!" 

„Hm!"  brummede  Ejler,  „det  er  ikke  et  Aar  siden,  om  I  vil 
huske  jer  om,  da  Kjen  Lauster5  havde  Gilde  —  hvem  maatte  hun 
sove  ved  den  første  Bryllupsnat?  Naar  Bruden  er  køn,  gi'er  han 
sjælden  sin  Ret  bort.  Det  er  en  Fandens  Ret"  (han  bekræftede 
denne  Tesis  med  et  Fladhaandslag  paa  Hjorteskindslaaret)  „den 
skal  jeg  ikke  have  noget  af.  Men,"  lagde  han  til,  „jeg  vil  selv 
følge  hende,  naar  hun  skal  beses,  og  —  vistnok:  Karens  Villie 
faar  han  aldrig  hverken  med  det  gode  eller  med  det  onde.  Hun 
er  lige  saa  armstærk,  som  hun  er  kysk;  det  ved  jeg." 

—  Faderen  smilte,  tog  sin  Riffel,  satte  Trækstokken  i  Løbet, 
og  idet  han  rensede  og  pudsede  sit  kære  Vaaben,  fløjtede  han 
Tonen  til  en  paa  den  Tid  ny  Vise,  hvis  Ord  lyder  saaledes: 

Og  det  var  Sejer  1  Rlndeløw, 

Satte  paa  sin  Bryllupsnat: 
„Min  bitte  Ane!  du  er  saa  knøv  — 

I  min  Arm  du  sover  1  Nat." 

Til  Gudshus  glnge  de  begge  saa 

Med  mildeste  Hjertens  Glæde. 
Før  Solen  dukked  1  Havet  blaa, 

Hun  maatte  saa  drøvellg  græde. 

Og  Præsten  havde  velsignet  dem, 

Og  Degnen  havde  sagt:  Amen! 
Og  Brudeskaren  den  kørte  hjem 

Til  Glldegaarden  med  Gammen. 

Og  der  blev  drukket,  og  der  blev  ædt. 

Saa  længe  de  kunde  sanse. 
Og  da  hver  Gæst  nu  var  rigtig  mæt, 

Stod  alle  op  til  at  danse. 

Og  som  nu  Dansen  saa  lystelig  gik, 

Da  komme  den  Herremands  Svende. 
Da  Bruden  hans  Bud  og  Befaling  fik 

Sig  straks  til  Oaarden  at  vende. 

Og  Brudgommen,  som  han  stod  derved, 

Hans  Kinder  de  bleve  saa  hvide; 
Sin  Underlæbe  til  Blods  han  bed: 

Det  er  jo  ej  Sengetide. 

,,Men  skynd  dig,  min  Brud!  at  klæde  dig  om; 

,,Paa  det  du  maa  Herren  behage!" 
En  anden  Vej  han  til  hende  kom 

Og  vildt  udi  Favn  monne  tage. 

„Hys!  stille,  min  Hjerte!  og  klynk  ikke  saa! 

„Det  hjælper  slet  ikke,  du  græder. 
„Et  bedre  Raad  vi  nu  hitte  vel  paa: 

„Lad  os  1  en  Fart  bytte  Klæder!" 

„Hvad  har  du  1  Sinde,  min  søde  Ven!" 

Hendes  Hjerte  tog  til  at  banke.  — 
„Det  ved  du,  saa  snart  jeg  kommer  igen; 

„Vor  Herre  skal  os  vel  sanke." 

Saa  ginge  1  Dansestuen  de  to; 

Hun,  Hatten  dybt  ned  1  Panden, 
I  Kofte,  Broge  og  sølvspændte  Sko  — 

„Der  har  vi  jo  Fæstemanden!" 

Bagefter  tripped  den  falske  Brud 

Og  sky  under  Kyshatten  skuled. 
Om  Vristerne  slubred  det  natlige  Skrud, 

Og  Kroppen  1  Kaabe  sig  skjuled. 

Hun  læsped  til  Svendene:  „Hurtig  derhen! 

„Den  naadlge  Herre  til  Vlllie! 
„Jeg  vilde  dog  gerne  tilbage  igen, 

„Mens  end  de  danse  paa  Tillle." 

Som  de  nu  da  kom  1  den  Borgegaard, 

Til  en  af  de  Svende  hun  siger: 
„Bed  Herren,  vi  færdes  i  Mørke  faar! 

„I  Lyset  sig  skamme  vi  Piger." 

Saa  nedbragte  Svenden  den  Herremands  „Ja,". 

„Han  kunde  den  Blysomhed  Ude  ..." 
Og  kom  de  tilsammen  1  Mørket  da, 

Sad  ned  ved  hverandres  Side. 

Hun  siger:  „En  Gud  dog  1  Mørket  ser; 

„Han  vil  mig  miskundelig  være! 
„Hr.  Ridder!  Jeg  eder  saa  mindelig  be'er: 

„I  la 'er  mig  beholde  min  Ære!"  — 

„Hvad  Æret  Er  det  da  ej  Ære  nok, 

„Jeg  saadan  en  Bondetøs  viser? 
„I  Morgen  saa  vandrer  du  hjem  til  din  Rok, 

..Og  ydmyg  min  Naade  du  priser." 

Saa  favner  han  Sejer  med  stærken  Arm: 
Men  Sejer  sin  Kniv  monne  drage. 

Den  stødte  han  dybt  ind  1  Ridderens  Barm,  - 
Mod  Gulvet  tørned  hans  Hage. 

Men  Sejer  sig  lister  af  Gaarden  ud, 

Med  Kniven  under  sin  Kaabe. 
Saa  kommer  han  hjem  til  sin  unge  Brud  — 

Af  Fryd  hun  begynder  at  raabe. 

Han  tysser  og  vinker,  hun  følger  ham  stum. 

Og  Gæsterne  efter  dem  skotte; 
Og  lidt  efter  lidt,  saa  bliver  der  Rum, 

Hvor  før  de  sig  Tæerne  traadte. 

De  ledte  1  Lade,  de  ledte  paa  Loft, 
De  ledte  1  Kammers  og  Framme*; 

De  ledte  1  Mark,  og  de  ledte  paa  Toft, 
De  ledte  1  Skov  og  1  Damme. 

End  havde  til  denne  Time  de  ledt 
De  skulde  dog  aldrig  dem  fundet; 

Thi  aldrig  fra  dem  har  man  hørt  eller  set. 
Og  nu  ør  Taven  udspundet. 


IV. 
DAMERNES  YNDLING  FAAR  TO  KURVE  FOR  EEN 


Der  er  Varsel  i  det  gamle  Mundsprog,  som  kalder  Rigdom  og 
Skønhed  „Lykkens  Gaver";  thi  Lykken  er  en  Gudinde,  man  ikke 
skal  stole  paa;  hun  tilkommer  ofte,  at  man  sætter  et  ,,11"  foran 
hendes  Navn  —  hendes  Gaver  er  Fristelser;  det  er  en  Helt,  som 
overvinder  disse. 

Ridder  Kay  var  ingen  saadan  Helt.  Ikke  fordi  han  jo  sej- 
rede, hvor  han  behagede;  men  der  var  Sejre  iblandt,  om  hvilke 

Sc.  St.  Blicher:  Samlede  Noveller.  II.  7 

han  kunde  sige  med  Pyrrhus:  „Vinder  jeg  saadanne  flere,  saa 
har  jeg  tabt." 

Siden  berørte  Rejse  Ira  Aalborg  til  Sæbygaard  havde  den 
dejlige  Jomfrus  Billede  fortrængt  ethvert  andet  af  hans  Fantasi 
—  paa  eet  nær;  og  det  var  Vinhandlerindens.  Vel  stod  det  b  a  g 
ved  Jomfruens,  men  alligevel  ovenover,  saa  meget  som  hun  selv 
var  højere  af  Skabning  og  stoltere  af  Aasyn.  — 

Til  Bangsbo  vilde  han;  men  Faderen  maatte  ikke  vide  det. 
En  fortrolig  var  ham  hertil  nødvendig,  og  han  valgte  Skytten 
Jens.  Med  denne  red  han  da  paa  Jagt,  iført  en  pyntelig  engelsk 
Jægerdragt;  og  medens  Skytten  blev  tilbage  ved  Grænsen  mel- 
lem begge  Herregaardes  Jagtdistrikter,  fortsatte  han  Vejen  til 
Bangsbo  under  det  artige  Foregivende  at  ville  spørge  til  Da- 
mernes Befindende  efter  Rejsen. 

Hans  øvede  Øje  viste  ham  snart  det  Indtryk,  hans  mandige 
Skønhed  havde  gjort  paa  det  unge  Pigehjerte,  og  han  skred 
ufortøvet  til  Belejring,  i  sikkert  Haab  om  Overgivelse  paa  Naade 
og  Unaade.  Men  Fæstningen  var  fastere,  end  han  endnu  havde 
fundet  nogen.  Han  kunde  aldrig  komme  den  nærmere  end  paa 
en  vis  Afstand.  Der  var  en  Bastion,  paa  hvilken  alle  hans  An- 
greb mislykkedes.  Han  kendte  ikke  dens  Fasthed  —  thi  den 
findes  ikke  ved  alle  Fæstninger  —  men  dens  Navn  er  ellers  „Ca- 
stitas".  —  Da  Fæstningen  desuden  i  Fru  Bang  havde  en  klog 
og  paapassende  Kommandant,  var  den  under  saadanne  Omstæn- 
digheder uindtagelig. 

Hvad  var  her  at  gøre?  Trække  sig  tilbage?  Intet  mindre;  det 
var  endog  for  vor  forelskede  Ridder  en  moralsk  Umulighed.  Han 
besluttede  først  at  vinde  Bangsbos  skønne  Beherskerinde;  saa 
haabede  han  i  hende  at  faa  en  mægtig  allieret.  Derhos  vakte 
han  den  elskende  Piges  Skinsyge;  og  hvad  denne  „Hjertets  Svø- 
be" kan  virke,  saavel  til  som  fra,  derom  var  Junker  Kay  ikke 
ukyndig. 

—  Forgæves!  Fru  Bangs  Hengivenhed  til  sin  Mand,  hendes 
Karakterfasthed  var  de  Klipper,  paa  hvilke  alle  Ridderens  Pla- 
ner strandede.  Krænket  Stolthed,  utilfredsstillet  Sanselighed 
drog  ham  til  sidst  saa  vidt  ud  over  Sømmeligheds  og  Klogskabs 
Grænser,  at  han  udbrød:  „Vil  I  nægte  mig,  hvad  de  aller- 
højeste Damer  har  tilbudt  mig?" 

„Det  vil  jeg,"  svarede  hun;  „thi  jeg  kender  jer  nu  og  foragter 
jer." 

—  Hermed  vendte  hun  ham  Ryggen  —  som  Sif  gjorde  ved 

Loke;  —  og  Junkeren  var  nu  nødt  til  at  vende  Bangsbo  Ryggen 
for  stedse. 

Nu  først  begyndte  hans  Tilbøjelighed  at  lutre  sig  og  derved  at 
fortjene  Kærligheds  gammeladelige  Navn.  Han  indsaa,  hvad 
han  havde  tabt,  og  hvorledes:  han  kom  til  at  tænke  over  sig 
selv,  sit  løsagtige  Liv,  dets  glædeløse  Nydelser  med  paafølgende 
Tomhed.  Han  kunde  ikke  dølge  for  sig  selv,  at  han  aldrig  havde 
elsket  som  nu  —  aldrig  f  ø  r  nu.  Han  følte  et  saadant  Savn,  som 
intet  Lefleri  var  i  Stand  til  at  erstatte.  —  Han  blev  tungsindig. 

Ogsaa  hun  blev  tungsindig;  men  denne  Sjælsbyrde  var  let- 
tere for  hende  at  bære,  da  den  var  fri  for  Anger.  Hun  følte, 
at  Dyden  forlener  en  Kraft,  som  selv  skuffet  Kærlighed  ikke 
mægter  at  nedbryde. 


V. 
VINHANDLEREN 


Jens  Bang  var  et  af  de  Mennesker,  man  aldrig  bliver  klog 
paa  —  som  Folk  siger.  Han  talte  overalt  meget  lidt,  og  aller- 
mindst, ja  stundum  slet  intet  da,  naar  man  mest  havde  ønsket 
og  ventet  det.  Hvad  Meninger  og  Begivenheder  angik,  da  var 
han  yderst  tilbageholdende  —  indesluttet  i  sig  selv.  Hvo  som  een 
Gang  havde  forlangt  hans  Mening  at  vide,  frittede  ham  ikke 
oftere. 

„Han  er  polisk  —  han  er  falsk,"  hed  det  om  ham.  „Han  er  en 
Guldmager,  en  Sortekunstner  —  den  Slemme  tager  ham  nok 
med  alle  hans  Rigdomme.11  Der  var  dog  eet  Menneske,  der  kendte 
ham,  der  elskede,  højagtede  ham;  og  det  var  —  hans  egen  Hu- 
stru. — 

Denne  Kvinde,  hvem  vi  kender  som  fast,  modig  indtil  Stolt- 
hed, hun  var  mod  Husbonden  den  blødeste,  ømmeste  Kvindelig- 
hed selv:  hans  Villie  var  ogsaa  hendes.  Hans  lyse  Åand  —  men 
som  lyste  kun  for  hende  i  hele  sin  Klarhed  —  hans  ædle  Hjerte 
—  men  som  kun  aabnede  sig  for  hende  —  havde  i  en  elskende 
Kone  vundet  ham  en  yndig  Datter. 

Bang  —  uagtet  næppe  fyrretyve  Aar  —  havde  en  mere  end 
hundredaarig  Erfaring;  og  han  besad  en  Aandsdannelse,  som 
vilde  gjort  ham  til  en  Prydelse  for  det  nittende  Sekulum.  Men 
Moder  Natur  havde  ikke  gaaet  tiltide  med  ham. 

Efter  sin  Fader  arvede  han  Bangsbo  med  Gods,  men  ikke 

uden  temmelig  Gæld  efter  de  Tider.  Ved  Faderens  Død  laa  han 
med  sin  Hovmester  i  Paris  —  efter  Datids  adelige  Studeremaade 

—  og  ilede  nu  hjem  for  at  overtage  de  ham  som  eneste  Søn  til- 
faldne  Ejendomme. 

Hvor  ung  han  end  var  —  en  to  og  tyve  Aar  —  besad  han  dog 
en  langt  skarpere  økonomisk  Sans  end  Faderen;  thi  solgte  han 
til  en  Nabogodsejer  en  Allodialgaard  og  noget  Bøndergods,  og 
det  saa  fordelagtigt,  at  han  ej  alene  betalte  den  paa  Bangsbo 
hvilende  Gæld,  men  fik  endog  saa  meget  i  Behold,  at  han  kunde 
tilfredsstille  sin  Handelslyst.  Dette  gjorde  han  med  saadant  Held, 
at  han  inden  faa  Aar  kunde  føje  en  anden  Tilbøjelighed,  nemlig 

—  Byggelyst.   Og  saaledes  blev  den  i  Begyndelsen  omtalte  og 
endnu  tilværende  skønne  Bygning  oprejst. 

Det  har  sig,  tror  jeg,  med  Byggelyst  som  med  Drikkelyst: 
den  svækkes  ikke  ved  Alderdommen.  Den  byggelystne  opfører, 
ubekymret  for  at  det  engang  vil  nedrives  —  ligervis  som  den 
gerrige  samler  uden  at  tænke  paa,  at  der  gerne  vil  komme  Ad- 
spredere  efter. 

Men  Bang  byggede  for  Fremtiden,  saa  varigt  som  noget  her 
paa  Jorden  kan  være.  Dog  byggede  han  ej  alene  for  sin  egen 
Fornøjelse;  han  byggede  til  Medmenneskers  Nytte.  Han  byggede 
og  begavede  et  Hospital  i  Aalborg,  og  det  med  denne  sælsomme 
Forbeholdenhed,  at  dersom  han  selv  eller  Kone  skulde  komme 
i  Trang,  da  skulde  Bestyrelsen  være  pligtig  at  forpleje  dem, 
som  andre  Almisselemmer,  i  samme  Stiftelse. 

—  Det  var  just  i  det  Tidspunkt,  Junker  Kay  gjorde  sine  mis- 
lykkede Angreb  paa  Skønhederne  i  Bangsbo,  at  dets  Besidder 
viste  sin  Hustru  Planen  til  Hospitalet.  Ved  at  se  denne  sidste 
Betingelse,  blegnede  hun;  men  snart  kom  Modets  Farve  tilbage 
paa  hendes  Aasyn.  Hun  rakte  sin  Mand  Haanden  og  sagde  med 
et  roligt  Smil:  „Hvor  du  er,  der  vil  jeg  ogsaa  være;  men 
naar " 

„Lad  mig  fuldende,  hvad  du  vilde  sagt!11  —  faldt  han  hende 
i  Talen.  „Naar  jeg  frygter  for  Fattigdom,  hvorfor  bygger  jeg 
saa  et  Fattighus?  —  Ikke  sandt?  Det  vil  jeg  sige  dig:  jeg  frygter 
ikke  for  Fattigdom;  thi  Gud  har  i  mit  Sind  og  i  dig  skænket  mig 
en  Rigdom,  som  hele  Verden  ikke  formaar  at  berøve  mig;  men 
jeg  stoler  ikke  paa  Verden;  den  kan  berøve  mig  alt  det,  jeg  har 
vundet  fra  den  —  og  jeg  er  dog  ingen  Krøsus  —  undtagen  — 
ved  denne;"  her  førte  han  Hustruens  Haand  til  sine  Læber  og 
hviskede  mer  end  sagde: 

„Soud  lck  al  bewenen, 

„dat  bier  te  bewenen  waer, 

„so  bad  ick  wel  al  de  dagben  were, 

„die  dåer  comen  In  bet  jaer. 

„Dat  alle  berghen  goude  waren 
„en  alle  water  wljn, 
„so  bad  lck  you  nocb  veel  llever, 
„moy  melsje,  waerje  mljn."7 

Ved  disse  ømme  Elskovssuk,  udsendte  i  det  hende  saa  kære 
nederlandske  Maal,  tindrede  to  Taarediamanter  i  den  ædle  Kvin- 
des Øjne;  hun  omslyngede  sit  Hjertes  Ven  med  Andromaches 
Hjerteudgydelse: 

„Du  est  mig  Fader,  Mand  og  Broder, 
„Du  est  mit  alt  — .■• 

„Adleu  mljn  vader  en  moeder, 
„myn  vriendckens  alle  gbelljc  , 
„adleu  mljn  suster  en  broeder! 
„Ick  vaerder  na't  bemelrfjc." 


VI. 
HERREMANDEN 


Den  mishandlede  Præst,  Mads  Sørensen,  havde  en  Slægtning, 
der  var  Præst  til  Ullits,  Føulum  og  Svingelbjerg  i  Gislum  Her- 
red. Da  hin  ønskede  at  komme  bort  fra  sin  Tyrans  Nærhed,  af- 
talte han  med  denne  et  Bytte  af  Kald,  og  finge  de  samme  bevil- 
liget af  Herremanden,  der  havde  Patronatet  over  begge. 

—  Hvorvel  nu  Mads  Sørensen  tabte  i  Indtægter,  saa  beslut- 
tede den  onde  Herre  ydermere  at  formindske  disse.  Til  den  Ende 
frarev  han  egenmægtig  det  benævnte  Pastorat  Svingelbjerg  Sogn 
og  henlagde  det  til  Vesterbølle  og  Østerbølle  i  Rinds  Herred. 
Den  forurettede  Præst  græmmede  sig  i  Tavshed.  — 

Endnu  ikke  nok:  Herren  berøvede  ogsaa  hin  Menighed  dens 
Kirke,  den  han  nedbrød,  og  af  hvis  bedste  Materialier  han  op- 
byggede en  Del  af  det  nuværende  Lerkenfeld,  hvis  østre  Fløj  den 
Dag  i  Dag  bærer  Kirke  navn.8 

Herved  blev  Præstens  Taalmodighed  udtømt:  han  ivrede  paa 
begge  sine  andre  Prækestole  mod  dette  Kirkeran,  idet  han 
troede  at  burde  paatale  Guds  og  sine  Sognebørns  Rettigheder. 

Men  Adelsrettigheder  var  den  Tid  stærkere.  Vor  Adelsmand  lod 
ved  sin  Foged  give  Præsten  en  alvorlig  Irettesættelse,  med  Be- 
tydning, at  dersom  han  tiere  oplod  sin  Mund  om  denne  Sag, 
kunde  han  vente  den  haardeste  Straf.  Men  Præsten  tav  ikke; 
han  tordnede  meget  mere9  endnu  heftigere  mod  „Helligdom- 
mens Røver". 

Saa  snart  denne  erfarede  Præstens  vedvarende  Djærvhed,  lod 
han  ham  ved  sine  Svende  voldelig  bringe  i  det  underjordiske 
Fængsel  paa  Lerkenfeld  og  der  belægge  med  Lænker.  Et  Straa- 
leje,  en  Skive  Rugbrød  og  en  Krukke  med  Vand  —  det  var  alt, 
hvad  han  ved  sparsomt  Lys  gennem  et  snævert  Hul  i  Muren 
kunde  opdage.  Han  lagde  sig  paa  Lejet,  foldede  sine  lænke- 
bundne Hænder  og  hentede  i  Bønnen  —  den  var  en  ydmyg  Hen- 
givelse i  Guds  Villie  —  en  saadan  Trøst,  som  gør  Aanden  stærk, 
en  Styrke,  som  alene  Troen  skænker.  — 

Den  følgende  Morgen  fik  han  Besøg  af  sin  Forfølger. 

„Naa,  Præst!"  snærrede  han  ad  ham,  „vil  du  nu  erkende  din 
Forbrydelse  mod  din  jordiske  Herre  og  paa  dine  Knæ  anraabe 
hans.  Barmhjertighed?" 

Den  tiltalte  vendte  sig  til  Tyrannen  og  sagde:  „Jeg  erkender 
ingen  jordisk  Herre  uden  Kongen;  og  jeg  anraaber  ingen  om 
Barmhjertighed  uden  Gud  i  Himmelen.  I  dig  erkender  jeg  kun 
en  Røver  og  Voldsmand,  som  træder  alle  guddommelige  og  men- 
neskelige Love  under  Fødder.  Skal  jeg  endog  her  lide,  fordi  jeg 
taler  Guds  og  min  Frelsers  Sag,  saa  lad  mig  fra  mit  Golgatha 
opstige  til  min  Herres  Paradis!" 

„For  dit  Golgatha  skal  jeg  sørge,"  brølte  Tyrannen;  „men 
dit  Paradis  bliver  vel  nedenunder  i  Grusgraven  hos  Ræve  og 
Grævlinge." 

Hermed  forlod  han  sit  Offer  og  gav  sin  Birkedommer  Befa- 
ling at  dømme  Præsten  fra  Livet,  „som  Oprører  mod  men- 
neskelig Øvrighed  og  guddommelige  Love". 

—  Den  Træl  af  en  Dommer  gjorde  kort  Proces,  og  to  Dage 
efter  blev  Præsten  ført  baglæns  til  den  Banke,  som  gør  Skel 
mellem  Svingelbjerg  og  Føulum  Sogne,  og  sammesteds  hals- 
hugget. — 

Denne  Misgerning  udførtes  saa  hurtigt,  at  den  unge  Lykke 
ikke  erfarede  den,  før  Mellemkomst  —  om  den  kunde  have  hjul- 
pet —  var  umulig. 

Men  Junkeren  hørte  denne  Skændselsdaad  paa  et  saa  sæl- 
somt Sted  og  af  Læber,  som  gjorde  ham  Efterretningen  dobbelt 
smertelig  og  nedtrykkende. 

Skønt  Porten  paa  Bangsbo  var  lukket  for  Junker  Kay,  saa 
var  dog  Skovene  deromkring  ikke  spærrede,  og  dels  ridende, 
dels  gaaende,  omkresede  han  ofte  i  hele  Timer  den  Gaard,  som 
var  hans  Længslers  Hjem.  Han  spejdede  —  uden  Nytte. 

Spurgte  han  et  mandligt  Tyende  om  hende,  vi  ved  nok:  om 
hun  var  paa  Gaarden,  om  hun  var  frisk,  om  hun  ikke  imellem 
gik  ud  i  Skoven  eller  i  Haven,  —  saa  fik  han  aldrig  andet  Svar 
end:  ,,A  wed  et  ett."  Det  kvindelige  Tyende  var  lige  saa  uvidende; 
kun  visse  Øjekast,  visse  Smaasmil  viste,  at  man  vidste  eller 
anede  Grunden  til  hans  Undersøgelser. 

Mismodig  gik  han  —  Hesten  havde  han  efterladt  hos  en  af 
Sæbygaards  Skovfogder  —  en  Sommeraften  fra  Bangsbo  af  og 
hjemad. 

Som  han  var  vandret  igennem  en  af  hine  dybe  Dale  og  kom- 
met op  paa  Kanten  af  en  Brink,  mærkede  han,  at  den  Fodsti, 
han  havde  fulgt,  ikke  var  den  rette.  Foran  ham,  dybt  nede,  laa 
—  som  sammenvokset  med  den  bratte  Banke  —  et  lille  straa- 
tækt  Hus  —  jeg  ved  ikke  rettere,  end  at  det  ligger  der  endnu 
imellem  Nørre-Knude  og  Understed. 

Han  gik  derned  for  at  spørge  Vej.  —  Stien  førte  om  ved 
Østerenden  af  Hytten,  paa  hvis  Gavl  et  lille  Vindue,  eller  ret- 
tere Glughul,  bestaaende  af  lire  usle,  solbrændte  Smaaruder, 
syntes  at  lade  kun  lidet  Lys  og  mindre  Luft  ind.  Endnu  førend 
han  var  kommet  lige  ud  for  samme,  hørte  han  derindenfor  en 
Roks  Snurren  og  en  svag  og  langsom  kvindelig  Syngestemme. 

Han  standsede  og  sagde  ved  sig  selv:  „Her  synges!  Her  i 
denne  fattige  Hytte  —  synger  man  —  medens  man  maaske  i 
Slottet  sukker  og  græder.  —  Hm!  ja!  Glæde  for  Guld  —  fattig 
Rolighed  for  Rigdoms  tyvagtige,  næsvise  Lakejer,  Frygt,  Uro, 
Smiger,  Bedrag  —  hm!  der  er  dog  en  Slags  Ligevægt.11 

—  Under  denne  filosofiske  Betragtning  traadte  han  hen  til 
Vinduet,  lyttede,  forbavsedes  ved  Sangstemmens  Bekendthed, 
bøjede  Øret  til  og  hørte  de  sidste  hartad  hendøende  Toner  af  den 
gammelhollandske  Elskovssang: 

,»Ghy  meucht  wel  t'hulswaert  ry  den, 
Ghy  meucht  wel  t'hulswaert  gåen. 
Gny  meucht  een  ander  klesen, 
Myn  liefde  is  al  vergaen." 

Hjerterørt,  saaledes  som  aldrig  tilforn,  stod  den  stolte  Rid- 
der ikke  faa  Øjeblikke,  uden  Bevægelse.  Men  Haabet,  Kærlig- 
heds Morgenstjerne,  gød  sine  Straaler  i  den  omskyggede  Sjæl. 

Han  hævede  sit  nedbøjede  Ansigt  og  sang  med  sin  mandigklare 
Stemme  dette  Vers  af  en  anden  hollandsk  Vise: 

„Bent  ghyint  wout,  dein  voghel  stout, 
Cant  you  niemand  bed  winghen, 
So  dwingt  you  de  ha#hel,  de  coude  sne, 
Het  loof  al  wander  linde."  •• 

Ved  de  første  Toner  af  den  velbekendte  Stemme  for  vor  dej- 
lige Hollænderinde  halvt  op  fra  Stolen.  Men  uden  at  se  sig  om 
efter  Sangeren  rejste  hun  sig  helt,  gik  til  den  ene  Dør  og  laa- 
sede  den,  gjorde  ligesaa  ved  den  anden;  og  flere  var  der  ikke 
paa  Værelset. 

Da  Junkeren  saa  dette,  som  snart  blev  bestilt,  pikkede  han 
sagtelig  paa  Vinduet  og  bad  om  at  blive  hørt. 

„Tal,"  svarede  Pigen,  der  igen  havde  sat  sig  bortvendt  fra 
ham,  „men  jo  kortere,  jo  bedre." 

Et  virkeligt  Hjertesuk  var  Indledningen  til  en  Tale,  der  havde 
meget  om  Kærlighed,  men  intet  om  Ægteskab. 

Den  sjælstærke  Pige  drejede  sig  med  Stolen  og  paa  Stolen 
om  mod  Vinduet  og  sagde:  „Ridder  Lykke!  jeg  elsker  eder  — 
stille!  Ingen  Junkerstreger!  —  men  just  denne  Kærlighed  giver 
mig  Styrke  til  at  modstaa  eders  forføreriske  Angreb.  Jeg  har  ud- 
søgt mig  dette  Fristed,  som  I  nu  har  opdaget.  Min  Villie  er 
fri;  og  den  har  I  langt  mindre  Magt  til  at  tvinge  end  eders  ugude- 
lige Fader  til  at  myrde  min  hæderværdige  Slægtning  i  Ullits." 

„,Hvad  er  det,  I  siger?"  raabte  Junkeren  forskrækket. 

„Gaa  til  Svingelbjerg!  saa  kan  I  faa  det  at  vide!"  svarede 
hun  og  hængte  et  Klæde  for  Vinduet. 

Den  nu  helt  udelukkede  og  bortskræmmede  Elsker  ilede  til 
Sæbygaard  for  at  erholde  Forklaring  over  den  elskedes  frygte- 
lige, men  for  ham  hartad  utrolige  Tidende.  Den  var  alt  for  sand. 

Væggene  i  Sæbygaard  blev  sorte  for  ham  —  som  det  hed- 
der —  han  væmmedes  ved  sin  egen  Fader.  Den  sønlige  Kærlig- 
hed havde  Bøddeløksen  borthugget;  ak!  den  havde  ogsaa  afhug- 
get den  unge  Kærlighed,  hin  blomstrende  Rosengren,  der  smi- 
lede og  duftede  saa  hjertekvægende  —  Fader  og  Kæreste,  begge 
paa  een  Gang  tabte  for  ham. 

Store,  uventede  Sorger  vil  enten  aldeles  svække  eller  og  frem- 
avle en  hidtil  ukendt  Styrke.  Den  af  aandelige  Lidelser  om- 
spændte skal  enten  segne  under  dem  eller  —  rejse  sig  over  dem. 
Det  er  under  saadanne  Livsstorme,  at  Manden  kan  lære  at  kende 

sin  iboende,  men  hidtil  slumrende  Kraft,  hvad  denne  formaar 
over  Blødagtighed  og  kælen  Døsighed. 

En  saadan  Omvendelse  foregik  med  den  hidtil  paa  Roser  dan- 
sende Lykkens  og  Kvindernes  Yndling.  Han  følte  nu  Tornene 
—  Livets  Alvor.  Dets  Spøg  hensmeltede  som  en  tynd  Morgensky, 
og  tykke  Stormbyger  formørkede  hans  forhen  saa  lyse  Him- 
mel. Men  han  følte,  at  Modgang,  dybe  Sorger,  var  noget,  han 
hidtil  havde  savnet,  at  de  kunde  gøre  Spraderen  til  en  Mand. 
Som  en  saadan  ser  vi  ham  paa  Rejsen  sydefter. 

Kay  Lykke  havde  en  Moster  paa  Herregaarden  Skeel  —  den- 
gang kaldet  Huolgaard.  Hende  havde  han  i  de  sidste  Aar  ikke 
set  —  kun  flygtigt  tænkt  paa.  Nu  var  Huolgaard  —  hvad  jeg 
vilde  sige:  dens  Besidderinde,  Maalet  for  hans  Rejse. 

Denne  gammeladelige  —  bedre!  denne  ædle  Kvinde  var  man- 
geaarig  Enke  og  barnløs;  men  hun  adopterede  bestandig  saa 
mange  forældreløse  og  fattige,  at  hun  erhvervede  sig  en  ud- 
mærket stor  Familie.  Hele  Godset  hørte  til  hendes  Hus. 


VII. 
RIDDERENS  MOSTER 


„Huolgaard"  —  jeg  vil  beholde  denne  gamle  Benævnelse  paa 
det  senere  „Skeel"  —  ligger,  om  just  ikke  i  et  „Hul",  saa  dog 
lavt  nok  til  at  fortjene  sit  oprindelige  Bondenavn,  der  skriver 
sig  fra  den  Tid,  da  Bonden  blev  Træl  og  Adelsmanden  Herre. 
Den  er,  som  flere  gamle  Herresæder,  en  firkantet,  tykmuret  og 
stærkmuret  Fæstning  med  Grave  omkring  sig  —  en  Levning  fra 
Aristokratiets  Guldalder  i  Danmark.  Den  ligger  ogsaa  regelmæs- 
sig lavt  —  for  Vandets  Skyld,  at  Gravene  ikke  skal  mangle.  — 
Man  vidste  ikke  dengang,  at  tørre  Grave  koster  Bestormeme 
længere  Tid  og  mere  Blod. 

At  den  unge,  verdenslystne  Kavaler  i  sin  Drøvelse  tyede  til 
Skeels  alderstegne  Besidderinde,  maa  nødvendigvis  give  os  høje 
Tanker  om  hendes  Forstand  og  Sindelag,  og  disse  Tanker  vil  vi 
finde  fuldkommen  retfærdiggjorte. 

Ved  den  første  Indtrædelse  til  hende  fyldte  sig  Kay  Lykkes 
hidtil  saa  klare  Øjne  med  Taarer,  og  den  Mund,  som  kun  var 
vant  til  Skæmt,  Smil  og  Latter,  fortrak  sig  til  Graad,  idet  han, 
bøjende  sig  med  Ærefrygt,  førte  hendes  Haand  til  sine  bævende 
Læber. 

„Kay!"  sagde  hun  med  mild  og  dog  højtidelig  Alvor,  „din 
Bedrøvelse,  hvis  Aarsag  jeg  kender,  glæder  mig;  den  indgyder 
mig  Agtelse  for  min  Søsters  Søn.  Den  Udaad,  Jørgen  Lykke  nu 
har  øvet,  sætter  en  blodig  Plet  paa  Familiens  Vaaben.  Kan  du 
end  ikke  udslette  den,  da  stræb  dog  at  bedække  den  med  dine 
egne  Dyder!  Først  og  fremmest  maa  du  omskifte  dit  flygtige  Lev- 
net, vorde  Mand  og  Familiefader  —  kunde  du  elske  i  Dyd  og 
Ærbarhed?" 

— „  Moster!"  svarede  han,  ,,det  gør  jeg  allerede,  men  den, 
jeg  elsker,  har  forkastet  mig  for  min  Faders  Skyld;  maaske  og" 
—  lagde  han  med  nedslagne  Øjne  til  —  „for  mit  forrige  Levnets." 

—  ,,Er  det  ikke  Hollænderinden  paa  Bangsbo?"  spurgte  hun 
med  et  let  Smil.  —  Junkeren  nikkede. 

„Men,"  vedblev  hun,  „har  du  ikke  mærket  noget  til  Genkær- 
lighed  hos  hende?"  — 

„Vel  det,"  svarede  han,  „hun  har  selv  tilstaaet  det  i  det  sam- 
me Øjeblik,  da  hun  bortviste  mig  fra  sig  —  saa  fast  og  høj- 
hjertet  er  hun." 

Mosteren  tav  noget  og  grundede. 

—  „Kay!"  sagde  hun  derpaa,  „da  det  er  dit  Alvor  med  din 
vakre  Hollæn derinde,  saa  vil  jeg  bejle  for  dig.  Bliv  nu  her,  mens 
jeg  drager  til  Bangsbo  og  bringer  Sagen  i  Rigtighed.  Saadan 
noget  forstaar  vi  Kvinder  os  paa."  — 

„Kæreste  Moster!"  sagde  han  sukkende,  „jeg  takker  eder  for 
denne  moderlige  Omhu!  Men  hun  er  ikke  paa  Bangsbo;  for  at 
undgaa  mig,  har  hun  skjult  sig  i  en  Bondehytte,  hvor  jeg  hæn- 
delsesvis fandt  hende,  der  hvor  hun  gav  mig  saa  kort  Besked. 
Det  er  ikke  ret  langt  fra  Bangsbo,  men  I  kan  vist  hverken  ride 
eller  gaa  derhen." 

—  „Ligemeget!"  svarede  hun,  „jeg  vil  alligevel  først  tale  med 
Bang  og  hans  Hustru,  og  kan  vi  komme  til  Rette,  saa  lader  vi 
din  Inklination  hente  —  lad  du  kun  mig  sørge!" 

—  „Men  min  Fader!"  sagde  han,  „han  giver  aldrig  sit  Minde; 
han  vil  gøre  alt  for  at  hindre  mit  Forehavende,  ja  maaske,  des- 
værre! forgribe  sig  paa  hende." 

—  „Jeg  harSkjul  og  Sikkerhed  for  eder,"  faldt  Mosteren  ind. 
„For  det  første  ser  vi  Tiden  an,  og  den  kan  forandre  baade  For- 
holdene, Planer  og  Sindelag." 

Kay  rettede  sit  Hoved,  Haabets  Straaier  belyste  hans  Aasyn; 
med  en  Elskers  Fyrighed  trykkede  han  den  gamles  Haand  til 
sit  Hjerte. 

—  „Her  skal  du  ikke  blive,"  sagde  hun  eftertænksomt.  —  „Du 
er  vel  Jæger?" 

—  ,,Ja. 

—  „Forstaar  du  ogsaa  Jagten?  Kan  du  skyd«,  anføre  Hunde, 
og  hvad  mere  dertil  hører?" 

,, Javel,  men  maa  jeg  spørge  hvorfor?" 

—  „Ser  du!  min  Skytte  paa  Skiervad  er  nu  nylig  død,  og 
hans  Plads  er  ikke  besat.  Jeg  havde  ladet  sy  en  ny  Jægerdragt 
til  ham,  og  jeg  tror,  den  kan  passe  dig.  Vil  du  træde  i  min  Tje- 
neste?" vedblev  hun  smilende,  ,,jeg  skal  tjene  dig  igen."  — 

„Gerne,"  svarede  han  med  et  muntert  Smil;  „men  om  nogen 
der  kender  mig?"  — 

„Jeg  skal  saaledes  forvandle  dig,"  sagde  hun  leende,  „at  ej 
engang  din  lille  Hollænderinde  skal  kunne  kende  dig.  Jeg  har 
gemt  fra  min  salige  Husbond  af  et  saadant  Mundskæg  og  Kind- 
skæg, at  naar  du  faar  det  paa,  skal  du  ikke  mere  ligne  dig  selv." 

Ved  dette  Forslag  gik  vor  Ridders  Smil  over  til  ret  hjertelig 
Latter;  og  opildnet  ved  det  eventyrlige  deri  og  ved  det  til  Vished 
grænsende  Haab  om  lystelig  Ende  paa  Romanen,  knælede  han 
for  den  herlige  Tante  og  kyssede  begge  hendes  Hænder. 

Saaledes  forvandlet  og  forsynet  med  en  Skrivelse  til  Ride- 
fogden paa  Skiervad,  red  nu  Kay  Lykke  didhen. 

—  Paa  Vejen  faldt  det  ham  ind,  at  for  at  gøre  sig  endnu  mere 
ukendelig,  vilde  det  være  tjenligst  at  omskifte  det  danske  Maal 
med  det  tyske,  eller  dog  at  fortyske  hint,  hvilket  ved  den  frem- 
mede Udtale  var  ham  let  at  gøre. 

Og  vil  vi  nu  overlade  den  ridderlige  Skytte  til  Ulvene  og  Ræ- 
vene og  Hjortene  i  Skiervads  dengang  vildtrige  Omegn  for  at 
følge  Mosteren  paa  hendes  Friertog  til  Bangsbo. 


VIII. 
RINGEN.    OG  BRYLLUPPET 


Man  kan  nok  vide,  at  den  høj  fornemme  Frue  blev  stands- 
mæssigt modtaget  paa  tidtnævnte  vendsysselske  Herresæde.  Dets 
Herskerinde  fandt  især  Naade  for  Besøgerindens  Øjne'.  Hun  kun- 
de vanskelig  faa  i  sit  Hoved,  at  det  var  en  født  Kræmmerdatter, 
som  viste  en  saa  aldeles  adelig  „Comportement"  —  som  det  den- 
gang hed  —  og  selv  i  Franskesproget,  der  i  de  Tider  var  Ade- 

lens  Maal  —  hos  mange  „Kragemaal"  —  havde  en  Færdighed, 
som  intet  lod  tilbage  at  savne.  Hendes  Husbond  var  jo  lige  saa 
dygtig  i  Franzøsken,  men  han  oplod  ikke  sin  Mund,  uden  Talen 
blev  henvendt  til  ham,  og  lod  snart  begge  Damerne  alene.  En 
Kender  af  Ansigter  vilde  i  hans  have  læst  noget  om  dybe,  men 
mandigt  kuede  Sorger. 

Nu,  vor  skeelske  Frue  rykkede,  efter  nogen  dengang  nød- 
vendig foreløbig  Passiar,  frem  med  sit  Hverv,  dog  ikke  ligefrem, 
men  som  en  klog  Generalinde  ad  Omveje  og  Deflleer.  Manøvren 
blev  ogsaa  kronet  med  Held.  Thi  skønt  Fru  Bang  længe  reti- 
rerede og  gjorde  Demonstrationer,  saa  blev  dog  Resultatet,  at 
den  skønne  genstridige  skulde  hentes,  og  Sagen  overlades  til 
hendes  Resolution. 

Dette  skete.  —  Fredsmægle rinden  tilstod  ved  Hjemkomsten 
for  sin  kære  Søstersøn,  at  hans  elskede  var  en  hollandsk  Fæst- 
ning i  Styrke  og  udholdende  Modstand.  — 

Vauban  siger:  at  ingen  Fæstning,  end  ikke  en  af  hans  egne, 
kan  holde  sig  længere  end  seks  Uger.  Den,  Kay  Lykkes  Moster 
belejrede,  holdt  sig  kun  i  seks  Timer  og  overgav  sig  da  paa  før- 
omtalte Vilkaar.  — 

Ved  saadanne  glædelige  Begivenheder  er  det  gammel  Sæd 
at  gøre  et  Gæstebud  —  større  eller  mindre.  Dette  iagttoges  ikke 
paa  Bangsbo,  Beværtningen  der  blev  som  til  daglig  Brug,  faa 
Retter,  men  disse  gode,  og  ypperlig  Vin. 

Blandt  Retterne  forekom  ferske  Havfisk.  Fru  Bang  tog  for 
sig  et  Torskehoved.  Da  hun  havde  skaaret  dette  over,  blev  hun 
siddende  ubevægelig,  og  hverken  Kniv  eller  Gaffel  rørte  sig  i 
hendes  Hænder.  De  to  andre  Damer  mærkede  ikke  dette,  men 
vel  hendes  Mand,  der  kastede  et  spørgende  Blik  paa  hende.  Uden 
at  anvende  Ord  fik  han  dog  et  fyldestgørende  Svar,  idet  hun  rakte 
ham  en  ud  af  Fiskens  Hoved  nedfalden  Guldring.  Bang  gen- 
kendte den  let:  det  var  den  selvsamme,  som  ved  hin  Overfart 
over  Limfjorden  blev  ofret  til  Nøkken.  Med  et  usædvanlig  mørkt 
Aasyn  stak  han  den  til  sig  og  mumlede  som  for  sig  selv: 

Hoe  my  nu  te  noc  de  is 

dat  soli  ick  U  well  segghen  — 

1ck  ben  noch  al  de  selve  man.  — 

Ved  disse  sidste  Ord  hævede  han  sit  Hoved  og  saa  med  en 
lykkelig  Elskers  glade  og  kække  Mine  paa  sin  Hustru,  hvis  An- 
sigt øjeblikkelig  viste  et  Genskin  af  den  elskede  Husbonds. 

Vi  forlader  nu  Bangsbo  og  Fruens  polykratiske  Ring  for  paa 
Skiervad  at  se  to  andre  Ringe,  to  Fæsteringe,  blive  vekslet. 

At  Brudgommen  havde  faaet  Efterretning  om  Faderens,  sand- 
synligvis dødelige  Sygdom,  hvilket  Budskab  han  hemmeligt  med- 
delte Bruden,  kunde  ikke  andet  end  forhøje  begges  Lyksalighed, 
der  forhen  dæmpedes  ved  Tanken  om  den  frygtelige  og  hans 
Hævn,  naar  han  erfarede,  hvad  der  skete;  og  det  kunde  umulig  ret 
længe  holdes  skjult  for  ham,  og  det  var  dog  altid  usikkert,  hvor- 
vidt Tanten  vilde  være  i  Stand  til  at  beskytte  og  gemme  de  ny- 
gifte; thi  foruden  Præst  og  Degn  var  fire  Vidner  til  Stede,  og 
skønt  Handlingen  foretoges  i  et  Gemak,  hvor  intet  Tyende  kom, 
skønt  de  to  Embedsmænd  var  rundeligt  betalt  for  at  holde  rene 
Munde,  saa  vilde  dog  den  foregivne  Jægers  Forsvinden  og  den 
beslørede  Bruds  Ankomst  snart  have  bragt  Kammerpiger  og 
Lakajer  paa  Spor,  om  dette  endog  i  Førstningen  vilde  været 
urede. 

Førend  Vielsen  begyndte  han  —  jeg  mener  nemlig  Junkeren 
—  af  sin  Hoffærdighed  og  dennes  Datter  Spottelyst,  idet  han  ka- 
stede Øjnene  paa  den  indtrædende  Præst  og  saa  dennes  luv- 
slidte Kjole  og  slattede  Pibekrave,  at  ytre  til  Selskabet  —  men 
paa  Fransk,  som  den  Tid  jo  var  Adelsproget  —  ,,at  han  var  nys- 
gerrig efter  at  høre,  hvordan  for  en  Tale  der  kunde  rystes  ud  af 
saadanne  Ærmer." 

—  Han  fremførte  det  højt  nok  til,  at  den  stakkels  Præst  kunde 
høre  det,  men  det  brød  Junkeren  sig  ikke  om,  da  en  Præst,  som 
forstod  Fransk,  i  hine  Tider  var  endnu  større  Sjældenhed  end 
en  Adelsmand,  der  forstod  Græsk. 

Naa!  Den  luvslidte  Velærværdighed  træder  hen  for  Brude- 
skammelen, bukker,  fremsiger  Bønnen  —  paa  Fransk,  som  hele 
Vielsen  i  samme  Sprog,  og  det  saa.  rent  og  med  en  saadan  Ud- 
tale, at  ingen  af  de  tilstedeværende  var  i  Stand  til  at  overgaa 
ham  deri. 

—  Brudgommen  blev  herved  baade  bleg  og  rød  —  som  man 
siger  —  og  da  Præsten  over  det  Tema:  At  Ydmyghed  er  den  ri- 
ges og  mægtiges  skønneste  Klenodie,  fandt  rigelig  Anledning  til 
at  ydmyge  den  overmodige  Junker,  saa  lovede  denne  ved  sig 
selv,  at  han  for  Fremtiden  vilde  omgaas  forsigtig  med  Brugen 
af  fremmede  Sprog.11 

Endnu  før  Festens  Ende  bragte  et  Ilbud  den  Tidende,  at  Ty- 
rannen paa  Sæbygaard  var  salig  hensovet.  Rejsen  did  kunde 
følgelig  det  unge  Par  ikke  opsætte.  Efter  en  hjertelig  Afsked 
med  deres  jordiske  Lykkes  Skaberinde  ilede  de  da  uopholdelige 

til  den  Herrebolig,  de  nu  skulde  tage  i  sikker  og  frydelig  Be- 
siddelse. 


IX. 
I  HOSPITALET 


I  ,, Hvedebrødsdagene"  —  eller,  som  Briten  mere  træffende 
siger,  „Honningmaanederne"  —  faar  man  undskylde  to  elskende, 
om  de  glemmer  alle  andre  Mennesker.  Vore  nygiftes  Honning- 
maaneder  var  lige  saa  lange  som  to  Almanakmaaneder.  Og  da 
deres  Maane  kvældede  lidt,  var  det  først,  de  fik  Tanker  om 
at  besøge  Vennerne  paa  det  hollandske  Slot. 

I  den  lykkeligste  Sindsstemning,  som  tænkes  kan,  red  de  un- 
der behørig  Ledsagelse  af  Sted.  Paa  Vejen  gennem  hin  By,  hvor 
de  i  sin  Tid  havde  set  „Tøsen  med  Katten",  saa  og  kendte  de 
hende  igen,  og  det  saa  meget  lettere,  som  hun  ikke  var  stadse- 
ligere klædt  end  dengang. 

—  Vor  nye  Herremand  lod  gøre  Holdt  foran  Hytten  og  Mo- 
deren kalde  ud.  Hun  var  lige  saa  pjaltet  som  Datteren. 

„Min  Ven!"  siger  da  Fru  Lykke  til  sin  Mand,  „jeg  kan  nok 
mærke,  at  du  har  noget  godt  i  Sinde."  — 

„Det  har  jeg  vel,"  svarede  han,  „jeg  vil  give  dem  lidt."  — 

„Hv^'s  du  saa  synes,"  siger  hun  igen,  „saa  lad  os  give  dem 
meget!  Det  er:  lad  os  tage  dem  ud  af  denne  elendige  Rønne  og 
give  dem  Kost,  Klæder  og  Husly  paa  Gaarden,  imod  at  de  be- 
stiller, hvad  de  kan,  og  er  flittige  og  skikkelige."  — 

„Vel!"  svarede  han;  Tilbudet  blev  gjort  og  med  Glæde  mod- 
taget. 

Efter  denne  velgørende  Standsning  gik  det  nu  videre  Sønder 
paa  til  Sundby  og  til  Aalborg;  og  Talen  var  mest  om  den  Glæde, 
man  selv  vilde  have,  og  den,  Bangs  vilde  have  ved  den  fore- 
havende Sammenkomst. 

Da  vor  Karavane  nærmede  sig  det  attraaede  Hus,  viste  sig, 
lig  et  ondt  Forvarsel,  paa  en  Bænk  i  Taarndøren  Knud  Jensens 
uhyggelige  Skikkelse.  — 

„Naa!  det  fornøjer  mig  at  se  jer  her,  min  kære!"  raabte  Rid- 
deren, „I  er  altsaa  blevet  gode  Venner  —  er  de  selv  hjemme?" 

—  Knud  Jensen  havde  rejst  sig  og  bukkede  dybt  flere  Gange 
med  Huen  i  Haanden,  men  paa  hans  Lava-Ansigt  spillede  vul- 
kanske Glimt. 

,,A  er  hjemme  her,  med  eders  Naades  Tilladelse/1  gryntede 
han,  „den  forrige  Ejer  med  Konen  ligger  nu  i  den  Grav,  de 
gravede  til  andre."  — 

,,Er  de  døde?"  raabte  Fruen  forfærdet. 

„Ikke  saa  ganske,"  lød  Svaret,  „men  de  sidder  og  kukke- 
lurer i  deres  eget  Hospital  som  Almisselemmer;  for  de  havde 
dog  Held  til  at  faa  alting  forødt.  —  Vil  I  ikke  se,  hvordan  de 
lever?  Det  vil  vistnok  fornøje  dem." 

Efter  disse  Ord  bukkede  han  end  dybere,  satte  Huen  paa  og 
gik  ind  i  det  Hus,  hvor  vore  rejsende  forgæves  havde  lovet  sig 
nogle  Dages  muntert  Samliv. 

Jeg  har  i  min  Ungdom  set  her  i  vort  Norden  et  ellers  kun  i 
det  varmere  Syden  sig  befindende  Rovinsekt,  som  i  Systemerne 
har  det  ildevarslende  Navn  „Sphinx  atropos".  Det  er  en  Birø- 
ver  og  kan,  saa  snart  de  flittige  Skabninger  mærker  dens  Nær- 
værelse, forjage  dem  alle  af  Kuben.  En  saadan  menneskelig 
Sfinks,  sad  Knud  Jensen  ved  Døren  —  ligesom  hin  ved  Flyve- 
hullet. 

—  Ved  Midler,  som  flertallige  staar  til  en  rig  Skurks  Brug, 
havde  han  i  stakket  Tid  vidst  at  ødelægge  sin  Svigersøn  saa- 
ledes  i  Bund  og  Grund,  at  der  næppe  havde  behøvedes  en  anden 
Købmands  Fallit  og  et  Par  Strandinger  for  at  knæle12  ham  saa 
haardt,  at  han  maatte  opgive  alle  sine  faste  og  det  allermeste  af 
sine  rørlige  Ejendomme,  tyende  med  Hustru  til  den  milde  Stif- 
telse, der  var  hans  eget  Værk.13 

Ridderen  med  Kone  opsøgte  dem  der.  Den  sidste  kastede  sig 
hulkende  om  Venindens  Hals;  den  første  rakte  med  et  Par  op- 
rigtige Taarer  Bang  Haanden.  — 

Men  i  disse  to  Hospitalslemmers  Øjne  kom  ingen  Taarer; 
derimod  kom  paa  deres  Læber.  Smil  —  ikke  tvungne  og  langt 
mindre  bitre,  men  milde  og  rolige,  saadanne  som  Sjælestyrke 
og  god  Bevidsthed  fremkalder  dem.  — 

,,Mine  kære  Venner!"  udbrød  Ridderen,  ,,jeg  har  Ejendom- 
me nok  —  tag  en  af  mine  Gaarde  i  Besiddelse!  anse  den  som 
eders  egen!" 

—  „Jeg  takker  eder,  min  ædle  Ven!"  sagde  Bang,  „men  vi 
bor  jo  her  i  vort  eget  Hus  og  æder  vort  eget  Brød  —  hvad 
mere  kan  Mennesket  ønske  sig?  —  Anse  ikke  dette  for  Stolthed! 
Min  Kone  og  jeg  har  det  samme  Sindelag,  som  tilforn  hjalp  os 
at  taale  Lykken  og  nu  at  bære  Ulykken.  Havde  vi  to  ikke  kendt 
hverandre  før,  saa  maatte  vi  lære  det  nu.  Jo  snævrere  Verden 
—  jo  nærmere  vi  hverandre.  Men  at  besøge  eder  engang  imel- 

lem,  være  Vidne  til  eders  Kærlighed  og  Glæde  —  det  skal  være  os 
en  Glæde." 

Dette  Tilbud  blev  med  Haandslag  antaget,  dog  med  den  Be- 
tigelse,  at  første  Besøg  straks  skulde  gøres.  Og  det  gjordes. 


Nu  er  for  længst  den  Lykkelige  Slægt  uddød.  Vor  Ridder  — 
om  hvem  det  hedder  i  Visen: 

„Og  hver  en  Skønjomfru  hun  ønsker  sig, 
Gud  give  Kay  Lykke  vilde  have  mig!"  — 

fik  snart  et  rædsomt  Bevis  paa  Lykkens  Ustadighed.  — 

En  Dame,  hvis  forelskede  Miner  og  galante  Indbydelser  han 
siden  sin  Omvendelse  havde  forsmaaet,  og  som  var  en  Omgangs- 
veninde  af  Fru  Bang,  havde  i  et  meddeleligt  Øjeblik  af  denne 
faaet  Ridderens  føromtalte  Angreb  paa  hendes  Kyskhed  at  vide 
og  oven  i  Købet  hans  Ytringer  om  „de  allerhøjeste  Damers 
Gunst11.  Paa  samme  byggede  hun  sin  alt  for  heldige  Hævnplan. 
Hun  var  særdeles  yndet  af  den  regerende  Dronning.  Og  hende 
a åbenbarede  hun  nu,  at  Kay  Lykke  havde  pralet  af  at  have 
nydt  hendes  Yndigheder.  Den  opbragte  Kongekone  bragte  dette 
ganske  varmt  til  sin  Mand,  og  denne  lod  uden  videre  Under- 
søgelse Ridderen  dømme  som  Majestætsforbryder,  skænkede 
ham  vel  af  Naade  Livet,  men  berøvede  ham  Gaarde  og  Godser 
og  tvang  ham  til  i  et  fremmed  Land  at  søge  et  Fristed  for  hus- 
lig Lykke,  det  han  ogsaa  fandt  i  den  elskede  Hustrus  Fødeegn. 
—  Den  engang  saa  frodige  Adelsstamme  er  forsvundet,  lige- 
som Ulfeldts  og  flere,  og  nye  Skud  grønnes  i  de  Herreborge, 
der  har  overlevet  saa  mange  Slægter. 


1  Trykt  1  „Nye  Noveller",  1843.  Denne  Novellesamling  udkom  dog  1843 
(anmeldt  i  „Nye  Intelligensblade",  Dec.  1842).  Novellen  er  skrevet  nogle  Aar 
endnu  tidligere,  hvad  der  fremgaar  af  en  Forbemærkning  1  Novellesamlingen 
„Korn modn",  1839,  hvor  den  nævnes. 

1  Den  bekendte  Aalborgkøbmand  Jens  Bangs  Stenhus  (det  nuværende  Svane- 
apotek) fuldførtes  1033. 

3  Orlg.  har:  ...  Vinduerne,  end  han  selv,  idet  han  holdt  stille,  beskuede  det 
omtalte  smukke  Hus;  ytrede  paa  ...  (Rettelsen  skyides  P.  L.  Møller.) 

4  Virkelig  Begivenhed.  (B.s  Note.)  Se  Note  1  under  „Præstehistorier"! 

*  Kirsten  Larsdatter,  som  1  samme  Novelle  Maknuster  for  Maren  Knuds- 
datter. 

•  Køkken  paa  Jysk.  (B.s  Note.) 

7  Ved  Riiien  synger  endnu  Almuen: 

,,Ach!  sollt  ich,  was  hier  zu  bewelnen, 
,,Das  Alles  bewelnen  nun, 
„Das  hatt'  ich  fur  alle  Tage 
,,Im  ganzen  Jahre  zu  thun." 


,,Wenn  alle  Wasser  wåren  Weln, 

„Und  alle  Berge  waren  Edelstein, 

,,Und  sle  wåren  meln, 

„So  soli  mir  meln  Sch&tzeleln 

„Noch  vlel  Heber  sein."  (B.s  Note.) 

*  Hvo  som  Til  antage  denne  Begivenhed  for  en  Fiktion,  en  lieentia  poetica, 
ham  skal  de  nyudkomne  Amtskort  vise.  at  det  var  en  lieentia  aristocralta.  Thi 
han  vil  finde  Svingelbjerg  Distrikt,  som  ligger  Norden  for  Lerkenfelds  Aa 
—  det  naturlige  Herredsskel  —  endnu  aftegnet  som  henhørende  til  Rinds 
Herred.  (B.s  Note.) 

*  tværtimod  (vielmehr). 

10  Nu  kan  I  hjemad  ride, 
Nu  kan  I  hjemad  gaa, 
Min  Kærlighed  er  borte, 
Til  en  anden  I  bejle  maa. 

Vilde  du  1  Skovens  Skjul,  du  vilde  Fugl, 

Og  kan  slet  ingen  dig  tæmme, 

Saa  tæmmer  dig  Hagel  og  kolde  Sne. 

O!  bliv  dog  hellere  hjemme!      (Frit  oversat.)      (B.s  Note.) 

11  Virkelig  Begivenhed  for  en  150  Aar  siden  paa  Lolland,  hvor  der  var  en 
Præst  Blicher  1  Stokkemarke,  der  saaledes  parlerede.  (B.s  Note.)  Om  Peder 
Blicher  i  Stokkemarke  (1683—1746)  hedder  det,  at  „for  sit  eksellente  Hoved 
og  Gaver  havde  han  vist  ventet  at  bære  en  af  de  bedste  Bispehætter".  Hans 
Søn  var  den  Provst  Dldrlk  Blicher  (1  Gunslev),  som  Steen  B.  i  sin  Ungdom 
kendte  godt.  (Se  Novellen  „Skinsyge"!) 

11  Se  Note  6  under  ,, Eneboeren  paa  Bolbjerg"! 

"  Paa  hans  gamle  Dage  gik  det  stærkt  tilbage  for  den  store  Handels- 
mand, men  Sagnet  om,  at  han  maatte  ty  til  den  af  ham  selv  oprettede  Fat- 
tigstiftelse (som  eksisterer  den  Dag  1  Dag),  er  uhjemlet. 


St.  St  Blicher:  Samlede  Noveller.  II.  8 

Omtrent  en  halv  Mil  ude  i  Limfjorden,  hvor  denne  er  bre- 
dest, ligger  Vest  for  Himmersyssel  —  nu  almindeligt  kaldet  Him- 
melland, ihvorvel  denne  Benævnelse  kan  antages  for  en  Smule 
ironisk  —  ligger  den  ovennævnte  0,  en  „Hallig",  i  en  Indf  jord;  dog 
mest  af  Figur,  og  fordi  den  hverken  har  eller  behøver  Dæm- 
ninger. Den  største  Del  af  Øen,  tjenlig  til  Kornavl  og  Græsning, 
er  temmelig  højtbeliggende  og  til  Dels  bakket.  Dette  lille  Land 
og  det  omgivende  Vand  ernærer  ret  godt  de  to  Familier,  som 
udgør  det  hele  Antal  af  Beboere.  Fra  meget  gamle  Tider  boede 
her  ikkun  een  Familie;  men  i  de  yngre  blev  den  formeret  med  een 
til,  og  det  paa  en  underlig  Maade,  som  nu  skal  fortælles. 


Imellem  Løgstør  og  Nibe  ligger  langt  inde  fra  Fjofdens  syd- 
lige Kyst  Herregaarden  Vaar,  ældre  og  mere  gammeldags  end 
de  fleste  andre.  Nord  ud  for  den  viser  sig  i  en  vidtstrakt,  flad  Eng. 
Syd  op  strækker  en  smallere  sig  længere  op  i  Landet,  begrænset 
paa  begge  Sider  af  høje  Banker,  hvor  tyndtstaaende  Træer  og 
Stubbe  antyder,  at  her  fordum  har  været  Skov.  Borgen  er  meget 
simpel  og  har  ingen  anden  arkitektonisk  Mærkelighed  end  en 
Række  mægtige  Kælderhvælvinger,  der  hverken  tyder  paa  Vin- 
kældere, ej  heller  paa  Fængsler.  Hvilken  Bestemmelse  de  ellers 
kunde  have  haft,  ser  jeg  mig  ikke  i  Stand  til  at  bestemme,  men 
overlader  saadant  til  kyndigere  Arkæologer.  At  dog  en  Fange 
engang  har  haft  Ophold  hernede,  skal  paafølgende  Historie  vise. 


Det  var  i  Førstedelen  af  Reformationsaarhundredet,   at  en 
ved  Rigdom  og  store  Godser  mægtig  Riddersmand  var  Borgens 

Besidder.  Hans  Slægtnavn  skal  man  ikke  spørge  om,  for  maa 
hænde  det  endnu  ikke  er  uddød;  men  jeg  vil  paa  eget  An-  og 
Tilsvar  belægge  ham  med  Døbenavnet  Kresten.  Hvorledes  sam- 
me Herre  saa  ud,  om  han  f.  Eks.  havde  rødt  eller  sort  Haar,  det 
faar  jeg  lade  enhver  tænke  sig;  men  hans  Sjæl  var  temmelig 
sort,  hvis  i  øvrigt  et  Væsen,  som  er  usynligt,  kan  almales.  Men 
især  siden  Mester  Morten  farvede  Fanden  med  Blæk,  siger  man 
jo:  „sort  som  Fanden"  —  Negerne  siger:  hvid  som  Fanden.  — 
Nok:  Sort  og  Rødt  har  noget  betænkeligt  ved  sig;  og  saa  nok 
om  Farven! 


Nu  hen  til  en  anden  nærliggende  Ridderborg  Krastrup,  hvis 
daværende  Ejer  jeg  ligeledes  antegner  med  Døbenavnet  Jørgen. 
Den  ser  endnu  ud  til  fordum  at  have  været  en  Fæstning,  der  i 
en  vid  Omkreds  kunde  overse  baade  Engene  og  Egnen  oven  for 
dem.  Hr.  Jørgens  Karakter  var  langt  ridderligere  —  i  god  Be- 
mærkelse —  end  hans  Genbos  paa  Vaar;  men  Ringeagt  for  uade- 
lige, Standsstolthed  og  Hidsighed,  der  stundom  udartede  til 
Hævngerrighed,  var  den  modige  og  ærlige  Ridders  Skyggesider. 
Hans  Kone  besad  de  sidstnævnte  Egenskaber  i  langt  højere  Grad 
og  var  i  enhver  Henseende  intet  mindre  end  „naadig".  Dette 
velfornemme  Ægtepar  havde,  paa  den  Tid  vor  Historie  ind- 
træffer, tre  fuldvoksne  Børn:  to  Sønner  og  en  Datter.  Ridder 
Kresten  havde  samtidig  en  Søn  og  to  Døtre,  saa  her  meget  nemt 
kunde  være  stiftet  en  Tripelalliance,  hvis  Forældrene  kunde 
blevet  enige  herom.  Men  Ridder  Jørgens  Gemalinde  var  bestemt 
derimod,  og  saa  maatte  Gemalen  ogsaa  være  det.  Fruen  paa 
Vaar  var  hverken  for  eller  imod;  thi  hendes  Husbond  havde  for 
længst  vænnet  hende  af  med  at  have  nogen  egen  Mening.  Han 
her  og  hun  paa  Krastrup  havde  andre  højtgaaende  Planer  med 
deres  respektive  Børn.  Hvorledes  disse  Planer  mislykkedes  med 
den  yngste  Junker  paa  den  ene  Borg  og  den  ældste  Frøken  paa 
den  anden,  staar  nu  til  at  forklare.  Mellem  begge  de  gamle  Rid- 
dere havde  aldrig  været  god  Forstaaelse,  lige  saa  lidt  som  sel- 
skabelig Omgang,  hvilket  hidrørte  fra  visse  Galanterier  i  deres 
Ungkarledage,  da  begge  paa  een  Gang  gjorde  Kur  til  en  Dame, 
som  dog  ingen  af  dem  kom  i  Besiddelse  af,  da  de  gik  hverandre 
i  Vejen.  Da  saadant  blev  dem  vitterligt  og  den  tilbedte  Gen- 
stand valgte  sig  en  tredie  Kavaler,  blev  de  to  forsmaaede  siden 
hinandens  hemmelige  Fjender. 

Helten  i  denne  Krønike,  Hr.  Jørgens  yngste  Søn  ved  Navn 

Holger,  var  i  sin  Opvækst  ikke  blevet  forkælet  hverken  af  Fader 
eller  Moder;  ja  af  den  sidste  tværtimod  snarere  behandlet  som 
Stedbarn.  Saadant  var  intet  Onde  for  ham;  ingen  Lumskhed, 
ingen  Trodsighed,  men  Fasthed  og  Standhaftighed  blev  Frug- 
terne af  en  Opdragelsesmaade,  der,  om  den  var  blevet  anvendt 
paa  den  ældre  Broder,  troligt  vilde  i  Tide  have  tæmmet  den  Let- 
sindighed, Vildskab  og  Kaadhed,  der  i  Ynglings-  og  Manddoms- 
Alderen  blev  andre  og  ham  selv  med  til  Plage. 


Junker  Holger,  hvem  jeg  herefter  vil  afskære  den  adelige  Ti- 
tulatur for  Rummets  Skyld,  befandt  sig  altid  bedre  ude  end  inde, 
hvor  han  blev  jævnligt  strængt  og  altid  koldt  begegnet.  Han  om- 
gikkes derfor,  til  behagelig  Sindslettelse,  saa  Podemesteren  i 
Haven,  saa  Skytten  i  Marken.  Som  han  en  Morgen  besøger  den- 
ne, finder  han  ham  usædvanlig  mørk  og  ordknap. 

„Hvad  skader  dig?"  spurgte  Holger. 

Det  varede  noget,  inden  Svaret  kom:  ,, Hendes  Naade,  Deres 
Fru  Moder,  bilder  sig  vel  ind,  at  jeg  har  Vildtet  i  Tøjr;  hvor, 
den  slemme  Syge,  skal  jeg  til  i  Morgen  Middag  skaffe  hende 
baade  Harer  og  Agerhøns,  Brokfugle,  Vildgæs  og  tredobbelte 
Bekkasiner?"  her  udstødte  han  en  arrig  Latter,  „paa  saadan  en 
Aarstid  vil  hun  ha'  Tredækkere!  og  Vildgæs!  Ja,  i  min  R  .  .  — 
om  Forladelse,  at  jeg  taler  saa  ligefrem!  men  saadant  noget 
er  da  ogsaa  til  at  bli*  halvgal  over!" 

,,Jeg  vil  gerne  hjælpe  dig  med  de  tre  første  Sorter,"  svarede 
Holger  venligt;  ,,naar  vi  gaar  ned  ad  Kjølby  til,  saa  faar  vi  maa- 
ske  i  Dag  alt,  hvad  vi  behøver." 

„Hun  vil  ha1  en  Fandens  Hoben,"  raabte  Skytten. 

„Hvad  skal  det  betyde?" 

„Hun  venter  fremmede." 

„Men  hvem  da?" 

„Kammertjeneren  fortalte  mig  nu  for  et  Øjeblik,  at  der  skal 
komme  en  hel  Rulle  derovre  fra  Aggersborggaard,  Herre  og  Frue 
med  fire  Junkere  og  fem  Frøkener.  Og  de  bliver  saa  vel  sultne, 
naar  de  drager  over  Fjorden;  thi  „Søen  tærer",  som  man  siger. 
Kammertjeneren  havde  ogsaa  faaet  at  vide  —  sagtens  af  en  af 
Fruerpigerne  —  at  Deres  kære  Moder  havde  noget  i  Sinde  med 
Dem  og  Deres  to  Søskende  —  ja,  jah!  paa  den  Maade  kan  vi 
nok  faa  Tredækkere  —  ti,  hi,  hi  —  ha,  ha,  ha!" 

Holger  blev  opmærksom  ved  denne  Underretning;  thi  han 
kendte  sin  Mama;  men  han  oplod  sig  ikke  videre  for  Skytten.  — 

De  gik.  Jagten  gik  godt.  Kun  en  betænkelig  Omstændighed 
indtraf  tæt  ved  Grænsen  af  Vaars  Ejendomme;  Holger  saarede 
en  Hare,  og  denne  søgte  at  bjerge  sig  for  Hundene  i  Vaar  Skov. 
Didhen  kunde  man  ikke  følge  Drevet,  blev  altsaa  staaende  og 
ventede  paa  Hundenes  Genkomst.  Da  denne  havde  fundet  Sted, 
følte  man  i  Flabene  og  fandt  enkelte  Harehaar. 

„De  har  rigtignok  taget  hende,"  sagde  Skytten;  „men  vi  maa 
lade  hende  ligge." 

„Jeg  vil  gaa  derover,"  svarede  Holger. 

„Det  er  ikke  værdt;  er  der  nogen  fra  Vaar,  som  træffer  Dem, 
saa  kan  De  komme  til  en  Ulykke.  Vel  er  Skytten  og  jeg  ikke 
Uvenner;  men  Bøssen  maa  De  lade  blive  her;  og  finder  De  Mis- 
sen, saa  bær  den  endelig  ikke  herover,  men  dæk  den  til  med 
Løv  og  Græs,  og  læg  ved  den  et  Par  Viller  Blaar,  som  jeg  vil 
gnide  i  Krudt  til  Dem.  Naar  De  ta'er  nøje  Kende  paa  Stedet,  saa 
kan  vi  hente  den  i  Aften." 

Holger  gik,  fandt  Haren  og  bar  sig  ad  efter  Skyttens  Anvis- 
ning. Som  han  er  færdig  hermed,  faar  han  et  Stykke  inde  mel- 
lem Træstammerne  Øje  paa  et  kvindeligt  Væsen,  hvis  Paaklæd- 
ning  tilkendegav,  at  hun  var  mere  end  slet  og  ret.  Hun  nær- 
mede sig  langsomt  derhen,  hvor  han  befandt  sig.  Han  skjulte 
sig  bag  to  sammenvoksede  Træer,  der  dog  afgav  ham  en  smal 
Aabning  til  Udkig.  Hendes  Hænder  var  foldede,  hendes  Hoved 
bøjet.  Standsende  nogle  faa  Skridt  fra  hans  Skjulested,  rettede 
hun  det  igen  og  viste  ham  en  saare  skøn  Profil.  „Det  gule  Hav" 
—  som  en  vis  Digter  kalder  de  nordiske  Gudinders  Haar  —  bøl- 
gede ned  over  Skulder  og  Nakke.  Den  fine  Alfefod  tyktes  næsten 
for  liden  til  det  mer  end  almindeligt  høje  og  føre  Kvindelegeme. 
Nu  gjorde  hun  en  halv  Vending,  ligesom  for  at  vise  ham  forfra 
sit  dejlige  Ansigt.  Hun  hævede  det  mod  Himmelen,  og  Taarer 
glinsede  i  de  himmelblaa  Øjne.  Hvorfor  græd  hun?  Mon  for  en 
utro  Elsker?  Det  var  dog  ikke  muligt;  thi  hvo  kunde  være  utro 
mod  saa  himmelsk  en  Skønhed?  Han  begyndte  næsten  at  blive 
skinsyg  paa  en,  som  maaske  ej  engang  var  til.  Hvad  enten  det 
nu  var  det  Indtryk,  denne  Fe  havde  gjort  paa  ham,  eller  og  det 
dæmpede  Aandedræt,  nok:  han  kom  til  at  nyse.  Feen  gav  Tegn 
paa  let  Forskrækkelse,  men  gik  alligevel  rask  hen  til  Stedet, 
hvorfra  Lyden  kom,  og  bag  om  Træet.  Anden  Gang  lidt  mindre 
forskrækket,  da  hun  jo  ventede  at  se  et  Menneske  der,  faldt  hans 
Jægerdragt  hende  noget  fordægtig  paa.  Han  bukkede,  og  hun 
sagde:  „Hvem  er  han?  og  hvorledes  befinder  han  sig  her  i  min 
Faders  Vildtbane?" 

„Ikke  som  Vildttyv,"  svarede  han  med  et  artigt  Buk.  „Jeg  er 
ellers  en  Søn  af  Ridder  Jørgen  paa  Krastrup  og  fik,  som  jeg  var 
paa  Jagt  derovre,  Lyst  til  at  gaa  over  i  den  smukke  Skov  her. 
Jeg  er  kommet  ubevæbnet  hid,  og  hist  henne  staar  vor  Skytte 
med  mit  Gevær.  Her  er  saa  dejligt,  og  selv  har  vi  ingen  rigtig 
Skov." 

Ridderdatterens  Ansigt  opklaredes,  fuldt  saa  meget  ved  de 
dygtige  Øjekast  paa  den  smukke,  alvorlige  Yngling  som  ved 
hans  tilfredsstillende  Forklaring. 

„Da  det  saaledes  forholder  sig,"  sagde  hun,  med  et  ikke  slet 
saa  koldt  Ansigt  som  før,  „maa  I  ikke  tage  fortrydeligt  op,  at 
jeg  har  tiltalt  eder  som  formentlig  Krybskytte.  Jeg  vil,  som  jeg 
kan,  gøre  dette  godt  igen  med  det  Vink,  at  I  ikke  kommer  alt  for 
tidt  at  forlyste  eder  i  min  Faders  Skov,  og  allermindst  i  saadan 
Dragt.  Farvel!  I  kender  vel  Forholdene  mellem  vore  Familier? 
Farvel!" 

I  denne  Afskedshilsen  laa  noget  halwenligt,  halvtilbagehol- 
dent. Hun  gjorde  en  dyb  Afskedshilsen,  og  et  Suk  undslap  hen- 
de, idet  hun  vendte  tilbage.  Da  Holger  næsten  var  kommet  til 
Grænsen,  hvor  Jægeren  stod  og  ventede  efter  Kam,  drejede  den 
unge  Herre  sig  om  og  —  saa  den  skønne  Skikkelse  endnu  i 
Skovkanten;  men  i  samme  Øjeblik  forsvandt  hun. 

„Naa,  da  var  det  vel,"  raabte  Jægeren  glad,  „at  I  er  kom- 
met velbeholden  igen!  Fandt  I  Haren?" 

„Jeg  har  dækket  den  vel  til,  som  du  sagde  mig;  og  naar  du 
tager  Mærke  til  hin  store  Bøg,  hvor  jeg  kom  ud,  saa  gaar  du 
ikke  fejl  af  Morten.  —  Hm!  jeg  har  skudt  en  Hare,  og  jeg  tror, 
jeg  er  selv  blevet  skudt,  eller  dog  lidt  anskudt." 

„Herre  Jøsses!"  raabte  Mikkel,  „hvor?  Jeg  har  intet  Skud 
hørt." 

„Ja,  min  gode  Mikkel!  det  er  ogsaa  af  de  Skud,  som  intet 
Knald  giver  —  men  nu  gaar  jeg  hjem.  Bliv  du  kun  ved,  og  faar 
du  ikke  nok  i  Dag,  vil  jeg  hjælpe  dig  i  Morgen." 

Med  Bøssen  paa  Nakken  skred  han  i  sagte  Gang  mod  Hjem- 
met; ikke  uden  flere  Gange  at  kaste  Øjnene  hen  til  den  fortryl- 
lende Skov.  —  Jægeren  kom  hjem  langt  ud  paa  Aftenen  med 
tilstrækkeligt  Vildt,  inklusive  den  forputtede  Hare.  Holger  hav- 
de allerede  da  puttet  sig  i  Sengen.  Hvad  han  drømte,  ved  jeg 
ikke;  men  det  maa  uden  Tvivl  have  været  yderst  behageligt, 
eftersom  han  ikke  vaagnede,  før  en  Tjener  vakte  ham  med  den 
Underretning,  at  Klokken  var  henved  elleve,  at  de  fremmede 
var  kommet  for  et  Kvarter  siden,  og  at  han  havde  den  Befaling 

fra  hans  Moder  og  hans  Fader  (hun  blev  gerne  nævnt  først,  som 
billigt  var;  hun  fungerede  jo  som  højstkommanderende),  at  han 
havde  straks  at  klæde  sig  paa  og  komme  ned  til  Selskabet.  Han 
adlød. 

Udførligt  at  beskrive  hvert  enkelt  Lem  af  den  Familie,  som  nu 
gæstede  den  paa  Krastrup,  vilde  hverken  lønne  Forfatterens  el- 
ler Læserens  Umage.  Jeg  indskrænker  mig  derfor  blot  til  en 
kort  Skyggetegning  af  de  trende,  der  finder  Plads  som  rolleha- 
vende i  dette  Skuespil. 

Om  den  fremmede  Ridders  Karakter  er  ikke  farlig  meget  at 
sige:  han  var  ærlig  og  godhjertet,  naar  han  turde  være  det  for 
sin  Kone,  under  hvis  haarde  Tøffelhæl  han,  villig  eller  uvillig, 
var  vant  til  at  bøje  sig.  Og  nu  behøver  jeg  vel  ikke  yderligere 
at  nuancere  hendes  Sind  og  Tænkemaade.  Det  var  naturligvis 
hende  og  Krastrupdamen,  der,  uden  at  behøve  Mændenes  og 
Børnenes  Samtykke,  havde  affattet  Prælim) nærerne  til  den  be- 
sluttede Tripelalliance.  Cæcilia,  den  næstældste  Datter,  var  ud- 
set til  Holger.  Der  var  intet  andet  derimod  at  indvende,  end  at 
hendes  Krop  var  skæv,  hendes  Ansigt  grimt  og  hendes  Sindelag 
lig  den  hoffærdige,  herskesyge  og  onde  Moders.  —  "Ved  Spise- 
bordet fik  Holger  af  sin  Mama  Plads  anvist  hos  den  skønne  Cæ- 
cilia. Den  unge  Herre,  som  ellers  næsten  altid  var  ordknap,  for- 
holdt sig  her  ganske  lydløs  og  passede  aleneste  sit  Fad  og  sit 
Bæger.  Han  bemærkede  ikke  den  regerende  Dronnings  Miner 
og  Vink;  thi  han  saa  hverken  lige  ud  eller  til  Siderne;  hans  Øjne 
var  ufravendte  paa  Retterne  lige  ned  for  ham  og  —  hans  Tan- 
ker ved  Skovbrynet,  vi  ved  nok  hvor.  Efter  Bordet  fik  han  ikke 
Lejlighed  til  straks  at  slippe  væk;  thi  ved  Maaltidets  Ende  lod  en 
Tjener  ham  vide,  at  hans  Moder  vilde  tale  med  ham  i  det  og  det 
Værelse.  Han  adlød,  skønt  ugerne.  Hun  foreholdt  ham  alvorlig, 
hvor  kluntet  og  ubehøvlet  han  havde  opført  sig  mod  den  Dame, 
man  havde  udset  til  hans  Livs  Ledsagerinde.  Med  et  svagt  Smil 
og  en  Smule  ironisk  Tone  spurgte  han,  hvor  stor  en  Medgift  vel 
kunde  ventes  med  hende. 

„Hvor  stor,"  svarede  hun,  ret  tilfreds  med  Spørgsmaalet,  der 
forvissede  hende  om,  at  han  bed  paa  Krogen,  „hvor  stor  kan  jeg 
ikke  endnu  sige;  dog,  naar  den  bliver  lagt  til  den,  vi  vil  unde 
dig,  saa  kan  du  leve  standsmæssigt." 

„Det  er  nu  meget  godt,"  sagde  Sønnen,  „men  hvor  gammel 
kan  hun  vel  være?" 

„Hun  har  endnu  ikke  fyldt  sit  tyvende  Aar." 

„Ak!"  raabte  han,  „havde  De  sagt  firsindstyve,  saa  kunde 

jeg  gerne  have  taget  hende;  men  nu  er  hun  alt  for  ung  til  mig; 
jeg  be'er  Mama  at  frafalde  dette  Forsæt,  for  det  faar  De  aldrig 
fuldført.  Har  Mama  ellers  andet  at  sige  mig?" 

Jeg  vil  ikke  bebyrde  nogen  Læser  eller  Læserinde  med  at 
studere  den  temmelig  lange,  af  korte  afbrudte  Sentenser  bestaa- 
ende  Skændepræken,  hvis  Slutning  lød  saaledes:  „Dersom  du 
ikke  adlyder,  saa  gør  vi  dig  arveløs." 

„Om  eders  Mand  vil,"  svarede  han  koldt  og  vendte  den  una- 
turlige Moder  Ryggen. 

I  Udgangen  fattede  han  det  Forsæt  ikke  at  se  hende,  ej  heller 
det  indvendige  af  Krastrup  mere.  Men  saa  hvorhen?  Dette  havde 
han  ikke  faaet  besvaret,  da  han  ved  Nedgangen  til  Ladegaarden 
mødte  Faderen,  der  havde  været  nede  at  se  til,  om  de  fremmede 
Heste  var  blevet  tilbørligt  forsynet.  Sønnen  traadte  ham  i  Vejen 
og  hævede  Armene  lidt  som  til  en  Omfavnelse. 

„Hvad  er  paa  Færde,  Holger?"  raabte  den  gamle. 

Den  unge  fortalte,  hvad  der  nys  var  foregaaet  mellem  ham 
og  Moderen.  —  „Vil  Fader  ogsaa  forstøde  mig?" 

Taarer  perlede  ned  ad  Ridderens  Kinder;  han  gav  et  heftigt 
Haandtag  og  bød  ham  følge  sig  op  i  sit  Værelse,  det  som  alle- 
rede flere  Aar  tilbage  var  ham  anvist  af  Befalhaverinden. 

Ankommen  her  spurgte  han:  „Hvad  har  du  i  Sinde?  Hvor  vil 
du  hen?" 

,,I  Krig,"  var  Svaret. 

„Pengeløs  skal  du  ikke  gaa  —  se  her!"  —  han  gav  ham  en 
vægtig  Pung  —  „den  er  hemmelig  samlet  og  bevaret  for  paa- 
kommende  Tilfælde.  Med  den  —  det  er  bare  Guld  —  kan  du 
vel  gøre  andetsteds  bedre  Lykke,  end  her  er  at  vente." 

Holger  kyssede  Faderens  Haand  med  Taarer,  som  alene  randt 
for  ham. 

„Jeg  vil  sende  Mikkel  Skytte  herop  efter  min  Smule  Tøj.  Her 
er  Nøglen  til  min  Kiste,  vil  I  lægge  Pengene  derned,  Pungen 
indsvøbt  i  en  Skjorte;  saa  kan  han  tage  det  ned  i  sit  Kammer, 
indtil  jeg  videre  har  bestemt  mig.  —  Lev  saa  vel,  som  I  kan, 
min  Fader!  Vi  ses  vel  aldrig  mere  i  dette  Liv." 

Og  dermed  var  han  ude  af  Døren,  den  Dør,  der  aldrig  mere 
skulde  aabnes  for  ham.  Han  søgte  nu  sin  eneste  tro  Ven  paa 
hans  Fædrenegaard  og  fandt  ham  i  Færd  med  at  pudse  en 
Bøsse  og  tiltalte  ham:  „Nu,  min  gode  Mikkel!  er  jeg  arveløs  og 
udjaget  i  den  vide  Verden." 

Skytten  slog  med  den  flade  Haand  paa  Kolben,  men  kunde  i 
første  Øjeblik  ikke  faa  sin  Tunge  til  at  fremføre  et  Ord. 


113 

„Jeg  er  husvild,  min  Ven!"  blev  Holger  ved,  ,,og  beder  dig 
derfor  om  en  Plads  i  dit  Kammer  denne  Nat,  om  det  saa  blot 
er  paa  en  Stol;  men  hent  os  først  min  Kiste!  Der  har  du  Nøglen 
til  Kammeret!  Lad  den  blive  siddende  i  Døren!" 

Snøftende  gik  den  smerteligt  rystede  Jæger. 

Holger  kastede  sig  i  en  gammel,  forreven  Lænestol,  grundende 
paa  en  Fremtid,  der  ikke  var  alt  for  lys.  „Gaa  i  Krig?"  mum- 
lede han,  „kæmpe  mod  hvem  og  for  hvem?  opofre  Blod  og  Liv, 
i  hvilket  Øjemed?  et  godt  eller  et  slet?  Er  der  ikke  noget  bedre 
at  bruge  et  Par  dygtige  Arme  til?  Hm!  Krigeren  skaffer  Føde 
til  Ulve  og  Ravne,  Plovmanden  til  Mennesker.  Og  naar  Bonden, 
foragtet,  stundom  plaget  af  en  mægtig  Herre,  efter  møjefuld 
Dagsgerning  hjemvender  til  sin  fattige  Hytte,  modtages  han  af 
en  rigere  Kærlighed  end  —  holdt  der!  —  Skovnymfe!  jeg  maa 
skue  dig  endnu  engang." 

Her  kom  Skytten  med  alle  Junkerens  Ejendomme  paa  en 
Trillebør,  og  klogelig  betænkt  havde  han  ikke  taget  Vejen  ned 
ad  Ladegaarden,  men  til  Bagsiden  af  den  Længde,  hvor  han 
havde  sit  Værelse;  uset  af  nogen  anden  blev  Kisten  indskubbet 
af  det  rummelige  Glughul. 

Næste  Dag  sprang  Holger  ud  af  den  samme  Aabning  efter  at 
have  sagt  sin  fortrolige,  at  der  var  Penge  i  Kisten,  og  anbefalet 
ham  dem  til  troer  Haand.  Skulde  der  spørges  efter  ham,  kunde 
han  sige,  at  han  var  kørt  paa  en  bestilt  Bondevogn  Sønder  paa. 

„Men  kan  du  svare  mig  til  Kisten,  om  du  skal  ud?"  spurgte 
han. 

„Den  er  ikke  større,"  svarede  Mikkel,  „end  at  den  kan  staa 
inden  i  min  egen;  og  den  er  der  ingen,  der  kommer  i." 

„Godt,  Mikkel,  Farvel  til  i  Aften!" 

Holger  ilede  ad  en  Omvej  hen  til  Vaar  Skov.  Han  stillede  sig 
bag  Tvillingbøgen  og  keg  gennem  Kløften  mod  samme  Strøg,  hvor 
Dryaden  den  næstforegaaende  Dag  havde  ladet  sig  til  Syne. 
Hun  kom  rigtignok,  men  ikke  den  Vej.  Pludselig  hører  han  bag 
ved  sig  Lyden  af  en  ved  Fodtrad  knækket  tør  Kvist  —  han  snor 
sig  omkring  —  ja,  der  staar  hun.  Ingen  Hilsen,  hverken  af  den 
ene  eller  den  anden,  undtagen  alene  med  Øjnene;  paa  begge  de 
ungdommelige  Ansigter  vekslede  Lys  og  Skygge  som  Skyer  og 
klar  Luft  under  lette  Vindpust. 

Han  kom  først  til  Orde;  med  dyb  Stemme  sagde  han:  „Dette 
er  først  den  anden  Gang,  vi  ses;  og  dog  tykkes  det  mig  næsten, 
som  om  vi  var  gammelkendte  —  Sorgen  maa  altsaa  kunne  for- 
ene, saavel  som  Glæden.  I  har  Sorg;  det  saa  jeg  i  Forgaars,  det 

ser  jeg  i  Dag."  —  Taarer  kvældede  ud  af  de  blaa  Øjne.  —  „I 
kender  mig  for  kort,"  vedblev  han,  „til  at  kunne  eller  burde 
fatte  ubetinget  Tillid  til  mig.  Men  vil  I  til  i  Overmorgen  gøre 
mig  delagtig  i  eders  Genvordigheder,  og  om  en  ærlig  og  frygt- 
løs Mand  kan  udrette  noget  til  eders  Bedste,  da  skal  I,  ved  Him- 
melen! ikke  have  taget  fejl  af  mig.'1 

En  svag  Gysen  overfor  den  tiltalte  og  gav  hendes  Ansigt  Lig- 
farve. Dog  denne  forjoges  i  næste  Øjeblik  af  Livets.  Med  et 
Blik,  der  var  af  den  Slags,  man  kalder  veltalende,  sagde  hun 
i  bestemt  og  livlig  Tone:  „Om  to  Dage  ses  vi  igen."  Hurtigt  skred 
hun  ned  mellem  Træerne;  og  langsomt  skred  han  henad  til  Vit- 
skøl Kloster. 

Hvor  Herresædet  Bjørnsholm  ligger,  er  vidt  og  bredt  bekendt. 
Mindre  bekendt  kan  det  vel  være,  at  Gaardens  midterste  Fløj  er 
Kirke,  og  det  endnu  for  hele  det  store  Sogn.  Det  skriver  sig 
endnu  fra  den  Tid,  da  her  var  det  ovenfor  nævnte  navnkundige 
Kloster,  hvis  Benævnelse  er  sammendraget  af  det  latinske  „Vitæ 
scola",  som  betyder  „Livets  Skole"  og  synes  at  være  en  bitter 
Ironi  paa  Munkelivet,  der  blot  betyder:  at  leve  godt  inden  for 
et  Klosters  Mure  uden  at  bryde  sig  stort  om  det  virkelige  Liv 
udenfor.  Dette  gjorde  dog  den  daværende  Abbed;  .og  det  paa  en 
Maade,  at  han  var  velyndet  og  højagtet,  saa  vidt  han  var  kendt, 
saavel  blandt  lave  som  blandt  høje.  (Somme  vilde  vide,  at  han  i 
unge  Dage  —  nu  var  han  om  ved  de  halvtreds  —  havde  været 
Kæreste  med  Fruen  paa  Krastrup.  Han  var  adelig  —  men  — 
efterhaanden  kommen  under  Vejr  med  hendes  Jesabelisme  — 
havde  han  trukket  sig  tilbage  i  et  Klosterasyl.  Hans  vantrivende 
Kærlighed  til  Moderen  gik,  skønt  fremspirende  af  renere  Grund, 
over  paa  hendes  Børn.) 

Abbeden  lod  de  to  Drengebørn  paa  visse  Tider  komme  til  sig  i 
Klosteret,  underviste  dem  i  Latin  og  gav  i  Flittighedsbelønninger 
Smaabilleder  af  et  halvforvansket  Breviar.  Dog,  den  ældste,  let- 
sindig Vildlap  som  han  var,  erholdt  ingen;  og  da  han  endelig 
beklagede  sig  for  Moderen,  fritog  hun  sin  Kæledægge  ganske 
for  Undervisningen,  hvilket  slet  ikke  fortrød  Læreren. 

Hans  yngre  Broder,  vor  Holger  derimod,  gjorde  en  Abbeden 
selv  forbavsende  Fremgang.  Inden  to  Aars  Forløb  havde  han 
gennemgaaet  de  to  første  Bøger  af  Livius,  de  fire  første  Sange 
af  Æneiden  og  —  Abeilard  og  Heloises  Brevveksling.  Denne  var 
han  hændelsesvis  truffet  paa  blandt  sin  Lærers  Bøger,  havde  i 
dennes  Fraværelse  i  Embeds-Forretninger  læst  et  Par  Breve, 
der,  fordi  de  fordrede  flere  Oplysninger,  blev  ham  et  mystisk  og 

dog  tillokkende  clair  obscur.  Han  bad  da  Abbeden  om  at  læse 
dem  med  sig  og  give  de  nødvendige  Forklaringer.  Denne  stud- 
sede, gik  nogle  Gange  frem  og  tilbage  og  drejede  sig  med  eet 
rask  om  til  Ynglingen,  spørgende  med  en  Tone,  som  klang  denne 
helt  fremmed:  „Har  du  Lyst  til  at  være  Munk?" 

Næsten  forskrækket  svarede  denne:  „Det  har  jeg  endnu  ikke 
tænkt  paa." 

„Skulde  du,"  vedblev  hin,  „engang  komme  til  at  tænke  her- 
paa,  saa  overtænk  ogsaa,  at  Klostercellerne  er  eller  bør  kun  være 
Tilflugtssteder  for  dem,  for  hvem  Verdens  Glæder  er  forspildt 
—  eller  tabt." 

Han  snoede  sig  ikke  hurtig  nok  til  at  dølge  et  Par  Taarer  for 
Knøsen.  Men  denne  gemte  den  ædle  Lærers  Ord  og  tabte  dem 
aldrig. 

„Ser  du,"  sagde  denne  videre,  „denne  Abeilard  døde  som 
Abbed  og  Heloise  som  Abbedisse  —  begge  fordi  de  havde  mis- 
brugt Kærligheds  Gave!2  —  Vel!  du  skal  kende  deres  Historie; 
du  kunde  vel  deraf  uddrage  dig  nyttige  Lærdomme  og  tjenlig 
Advarsel."  —  Og  saa  gjorde  han. 

Da  Holger  nu  fra  sidste  Møde  i  Skoven  tyede  til  sin  faderlige 
Ven  og  Skolemester  i  „Vitæ  scola",  udøste  han  for  ham  sit  over- 
fyldte Hjertes  Sorrig,  Haab  og  Tvivl,  fortællende  ham  oprigtig 
alt,  hvad  Læseren  nu  allerede  ved.  Abbeden  billigede  hans 
Vægring  for  at  ægte  et  Fruentimmer,  der  var  ham  saa  modbyde- 
ligt. Da  han  kom  til  at  sige  sin  Mening  om  det  sælsomme  Sam- 
mentræf i  Vaar  Skoven,  rystede  han  betænkeligt  paa  det  kloge, 
ærværdige  Hoved  og  spurgte,  efter  nogen  Grunden:  „Hvad  tror 
du,  det  vil  lede  til?" 

Uden  langt  Overlæg  svarede  han:  „Jeg  mener  heri  at  spore 
Guds  Finger.  At  jeg,  ligesom  jeg  skal  udstødes  af  mine  For- 
ældres Hus,  møder  hende,  at  vi  saa  snart  fatter  gensidig 'God- 
hed for  hinanden  —  er  det  ikke  Forsynets  Styrelse?" 

„Min  kære  Søn!  Forsynets  Styrelse  er  den  gudfrygtiges  Støtte- 
stav paa  hans  saa  ofte  besværlige  Vandring;  men  den  letsindige, 
den  lastefulde  beraaber  sig  trodsig  paa  samme  højhellige  Vej- 
ledning, naar  de  betræder  deres  vilde  og  onde  Veje,  der  fører 
dem  i  Fordærvelse.  Hvilken  var  din  første  Beslutning,  da  du 
maatte  vende  dit  Hjem  Ryggen?" 

,,At  søge  en  bedre  Lykke  i  Krigen." 

„Men  nu?" 

„Dersom  hun  knytter  sin  Skæbne  til  min,  da  bliver  det  Pligt 
for  mig  at  udfri  hende  fra  en  ond  og  tyrannisk  Fader  og  da  at 

opsøge  et  sikkert  Fristed,  hvor  vi  kan  henleve  de  Dage,  Gud  vil 
skænke  os,  i  stille  Rolighed,  os  selv  nok." 

„Og  ved  du  et  saadant  Fristed,  hvor  I  kan  være  skjult  for 
Spejderes  Øjne?  Thi  at  hendes  Fader  jo  vil  lede  og  lade  lede  efter 
eder  hele  Landet  rundt,  derpaa  kan  du  vel  ikke  tvivle.  Dog, 
jeg  ved  i  saa  Fald  et  nogenlunde  sikkert,  og  som  tilmed  staar 
under  min  Beskyttelse:  men  nok  herom  til  du  ved,  hvad  den  Dag 
i  over  Morgen  giver.  Saa  længe  kan  du  blive  her  og  bebo  Cellen 
her  lige  ved  Siden  af  til  højre.  Dens  forrige  Beboer  blev  begravet 
for  to  Dage  siden,  og  saa  staar  den  ledig.  Hos  mig  kan  du  imid- 
lertid faa  Spise  —  der  har  vi  Aftensmaden." 

En  vordende  Munk,  som  i  sit  Noviciataar  havde  denne  Be- 
stilling, bragte  paa  en  Træbakke  en  Portion  fersk  Fisk  med  Brød 
og  en  lille  Krukke  01  til.  Han  kunde  ikke  hytte  sig  for  at  kaste 
et  nyfigent  Blik  til  den  unge  fremmede. 

„Giv  os  endnu  engang  saa  meget  til,  min  Gudsøn!  Men  ellers 
taler  du  ikke  til  nogen  om  ham  —  du  forstaar  mig!" 

Oppasseren  nikkede  og  gik;  han  forstod  meget  godt  Kloster- 
herrens Mening;  thi  over  Lydighed  holdt  han  med  Strenghed. 

Hans  Gæst,  som  var  udvaaget  efter  to  Nætters  aandeligt  Ar- 
bejde, kunde,  efter  fortæret  Aftensmad,  ikke  længe  holde  Øjnene 
aabne,  bad  altsaa  sin  Vært  om  Tilladelse  at  søge  Sengen.  Denne 
smilede,  flyede  ham  Nøglen,  ønskende  ham  en  kvægende  Søvn. 
„Skulde  du,"  lagde  han  til,  „vækkes  i  Nat  ved  Klokkeklang  eller 
Sang,  saa  bryd  dig  ikke  derom  og  læg  dig  atter  til  Ro!  Det  er 
kun  vore  almindelige  Klosterskikke,  vi  iagttager.  Jeg  behøver 
vel  ikke  at  gyde  Olie  paa  Lampen  derinde;  og  det  er  endnu  lyst 
nok  til  at  klæde  dig  af."  Og  Afklædningen  tog  kun  meget  stakket 
Tid;  næppe  var  den  forbi,  før  han  var  i  Seng  og  i  Søvn.  Saa  fast 
var  denne,  at  han  hverken  drømte  om  Furier  eller  Feer,  men 
uden  at  vækkes  af  Gøglebilleder  sov  til  ud  paa  Formiddagen. 

Hans  Tanker  faldt  paa  Mikkel  og  Kisten.  Den  tro  Svend 
havde  jo  upaatvivleligt  ventet  efter  ham,  maaske  langt  ud  paa 
Natten.  Han  ytrede  sin  Bekymring  derover  for  Abbeden. 

„Eftersom  I  har  berettet  mig  eders  Familieforhold,"  sagde  Ab- 
beden mildt,  „saa  skal  I  ikke  blive  til  Natten  for  selv  at  vove 
eder  did;  men  jeg  vil  straks  lade  en  af  Klosterets  Bønder,  en  ret 
fiffig  Knægt,  køre  til  Krastrup,  tage  Kisten  og  Mikkel,  om  han 
er  hjemme,  med.  Han  kan  jo,  for  ikke  at  ses,  gaa  den  Bagvej, 
I  har  talt  om,  og  gaa  et  Stykke  efter  Vognen.  Skulde  han  være 
paa  Jagt,  kan  Bonden  bie,  til  han  kommer  hjem.  Jeg  vil  derhos 
lade  ham  un'dervise  om,  at  om  nogen  vil  udfritte  ham  om  eder, 

hvor  I  er  o.  s.  v.,  skal  han  blot  svare  til  alting,  at  han  ved  det 
ikke.  Hvad  Kisten  angaar,  da  er  han  lejet  af  en,  han  ikke  kendte, 
for  at  føre  den  til  Gunderstedgaard.  Naturligvis  afleverer  han 
begge  Dele  til  Portneren  her.  Nu  vil  jeg  straks  lade  det  alt  be- 
sørge. Imidlertid,  der  staar  en  Flaske  god  Vin  i  Væggeskabet; 
tag  eder  et  Glas  til  Opmuntring,  og  naar  nu  Middagsmaden  ret 
straks  kommer,  saa  tømmer  vi  den  helt  ud." 

Den  unge  Mand  fik  ej  engang  Tid  til  at  takke,  før  den  gamle 
var  sprunget  til  Døren  og  ud  af  den,  hvor  man  hørte  ham  give 
en  udestaaende  Besked.  Straks  efter  ham  kom  Middagsmaden 
ind.  Begge  tog  til  sig  af  Retterne,  medens  Flasken  ofrede  største 
Delen  af  sit  Indhold. 

„Vin  glæder  Menneskets  Hjerte,"  deklamerede  Værten,  hver 
Gang  han  fyldte  de  smaa  Tumlinger  —  som  dette  Slags  Sølvbæ- 
gere dengang  kaldtes.  Højt  svingende  det  sidste  fremsagde  han 
begejstret  Horatses  begejstrende  Ode:  „Persicos  odi  puer  appara- 
tus"  —  en  hedensk  Sang  i  et  kristelig-katolsk  Kloster  —  havde 
salig  Flaccus  kunnet  høre  dette:  sikkerlig  vilde  det  have  smig- 
ret ham  mere  end  den  højtstaaende  Mæcenas's  Bifald.  Ogsaa 
Ynglingens  Hjerte  følte  sig  glædet  og  udvidet  af  sødeste  Haab. 
Rynkerne  glattedes  paa  hans  Pande,  og  de  sammentrukne  Læ- 
ber udbredte  sig  til  et  Smil.  Timer  forløb  under  Samtaler,  der 
slet  ikke  vedkom  latinske  Messer  og  Bønner.  Og  saa  let  og  ha- 
stigt forløb  dem  Tiden,  at  de  begge  forundrede  sig,  da  det  meldtes, 
at  Vognen  var  kommet  tilbage  fra  Krastrup  og  havde  bragt  det 
befalede  med. 

„Jeg  gad  dog  gerne  set  denne  Mikkel,  som  I  gør  saa  meget  af," 
sagde  Abbeden  og  gav  Befaling  til,  at  han  og  Portnerens  Karl 
skulde  bringe  Kisten  op. 

Saa  snart  Skytten  gennem  den  aabnede  Dør  fik  Øje  paa  Hol- 
ger, blev  han  saa  betaget  af  glad  Forbavselse,  at  han  slap  sin 
Hank  af  Kisten,  styrtede  ind  og  kyssede  flere  Gange  vekselvis 
sin  Yndlings  Hænder.  Idet  Holger  lempelig  drog  dem  til  sig, 
sagde  han,  pegende  paa  Abbeden:  ,,Tak  denne  ædle  Mand;  han 
er  min  Frelser,  min  Velgører,  min  anden  Fader." 

I  Stedet  for  anden  Tak  knælede  den  ærlige  Jæger  for  Patriar- 
ken, foldede  Hænderne  og  bad  om  hans  Velsignelse.  Denne  blev 
ham  velvilligt  meddelt  med  det  Tillæg:  „Bliv  ved  i  din  kærlige 
Troskab  mod  din  Junker,  saa  vil  Gud  velsigne  dig!  Din  Bistand 
kan  maaske  snart  behøves." 

„Gid  det  var  saa  vel!"  raabte  Mikkel  glad,  idet  han  rejste  sig, 

„og  gid  jeg  kun  snart  maatte  vende  Agterkastellet  til  det  for- 
maledidede  Krastrup." 

„Den  Dag  kunde  du  leve,"  sagde  Abbeden  smilende;  „men 
du  glemmer  Kisten,  den  skal  for  det  første  herind  ved  Siden  af." 

Holger  aabnede  for  dem,  gav  Portnerens  Karl  lidt  for  sin 
Umage  og  noget  med  til  Køresvenden.  Mikkel  paalagde  han, 
inden  hans  Bortgang,  at  holde  hemmeligt  alt  det  passerede,  for- 
sikrende ham,  at  Karlen  i  Klosteret  saavel  som  Klosterbonden 
ikke  vilde  eller  turde  sladre. 

Abbeden  og  hans  Gæst  tilbragte  sammen  en  længere  Aften, 
oplivet  af  munter  Underholdning.  Efter  en  med  skønne  Drømme 
afvekslende  Helsøvn  stod  Holger  op  næste  Dag  i  rette  Tid  og 
søgte  straks  ind  til  sin  elskelige  Nabo.  Han  fandt  denne  be- 
skæftiget med,  paa  et  Bord  at  ordne  adskillige,  formodentlig 
nys  erholdte,  Klædningsstykker,  en  Mandfolkedragt  og  en  Kvin- 
deklædning. Han  hilsede  den  indtrædende  med  et  venligt  Nik. 
Først  da  han  var  blevet  færdig  med  alle  disse  Klædemon,  der 
var  grove  og  plumpe  baade  af  Materie  og  Form,  sagde  han  til 
den  forundrede  Junker:  „Hvad  tænker  du  vel,  disse  Maskerade- 
dragter har  at  betyde?  For  hvem  bestemte?" 

Hin  rystede  tavs  paa  Hovedet. 

„Ser  du,  min  Ven!  det  er  muligt,  at  Ridder  Kresten  kan  have 
faaet  Snu  om  sin  Datters  Sammenkomster  med  en  Herre  der  i 
Skoven;  i  ethvert  Fald  vil  hendes  Vandringer  være  kommet  til 
hans  Kundskab  og  have  vakt  hans  Mistanke.  Han  kunde  desaar- 
sag  have  udsat  Spejdere  for  at  passe  dig  op,  gribe  dig  og  føre  dig 
til  Vaar.  Og  da  Gud  naade  dig!  Hør  kun  videre:  der  er  en  af 
Klosterets  Bryder,3  der  har  vist  sig  saa  flittig  og  ærlig,  at  jeg 
besluttede  paa  egen  Regning  at  lade  forfærdige  og  skænke  ham 
denne  splinternye  Klædning  og  derhos  denne  til  hans  Kone. 
Nu  affører  du  dig  dine  egne  fine  Klæder  og  ifører  dig  hans.  Vil 
saa  nogen  der  ved  Vaar  antaste  dig,  saa  siger  du,  at  du  er  en 
af  vore  Bryder  og  udsendt  i  et  Ærinde  til  Sebberkloster.  Skulde 
det  ikke  hjælpe,  og  du  føres  i  Fangenskab  nede  paa  Gaarden, 
da  skal  Tegnet  være,  at  du  ikke  kommer  her  tilbage  i  Aften. 
I  Morgen  vil  jeg  da  fordre  dig  udleveret.  For  Kvindedragten  kan 
saa  siden  vorde  Brug.  Gud  give,  jeg  nu  maa  se  dig  igen  efter 
Ønske!  Han  selv  være  dit  Skjold  og  Værge!  Men  først  en  Hjerte- 
styrkning!" 

Holger  formodede  rigtig  nok,  at  Kvindedragten  var  bestemt 
for  den  elskede,  og  at  de  begge  skulde  flygte  under  saadan  For- 

klædning  —  men  hvorhen?  —  Dog,  hans  Tillid  til  den  faderlige 
Ven  var  ubegrænset,  og  Vinen  kunde  ikke  forstærke  hans  Mod. 

„Gør  nu  den  Aftale  med  hende,  at  hun  indfinder  sig  i  Mor- 
gen saa  tidlig,  hun  kan  se,  dog  ikke  paa  eders  sædvanlige  Møde- 
sted, men  helt  ude  i  den  søndre  Ende  af  Skoven.  Jeg  skalfer 
dig  til  samme  Tid  Heste  og  Vogn;  du  tager  Kvindeklæderne  med 
dig,  lader  hende  trække  dem  paa  i  muligste  Hast  og  kører  hid 
alt,  hvad  trække  kan.  Jeg  skal  tilstede  og  have  sørget  for  Op- 
holdssted nogle  Timer  dernede  i  Møllen.  Gaa  nu,  min  Søn!  Det 
øvrige  siden!  Som  Vejviser  vil  jeg  dog  give  dig  en  med,  som  kender 
den.  Valete  plurimum!" 

For  at  komme  saa  meget  raskere  af  Sted,  blev  der  forskaffet 
ham  en  Ridehest  med  Besked,  at  sætte  den  af  i  Farstrup. 

Han  var  næppe  ankommet  til  den  bevidste  Bøg,  før  Frøken 
Anna  kom  farende  derhenimod,  med  Blikket  stift  hæftet  paa  den 
Plet,  hvor  hun  ikke  forgæves  ventede  at  opdage  det  kære  An- 
sigt. Men  da  hun  kom  helt  om  til  ham  og  saa  ham  i  en  saa 
uventet  Dragt,  undslap  hende  et  lille  Skrig,  og  hun  vidste  næppe, 
om  hun  ogsaa  turde  kendes  ved  ham.  Dog,  hans  sjælfulde  Mine 
og  ejendommelige  Stemme  betog  hende  snart  al  Tvivl.  Han  ud- 
rakte sin  Haand;  villig  lagde  hun  sin  i  den. 

,, Tiden,"  sagde  han  hastigt,  „de  Farer,  som  omringer  os, 
byder  os  at  være  knappe  med  den.11 

I  sammentrængt  Korthed  gav  han  et  Omrids  af,  hvad  der 
siden  deres  første  Møde  var  hændet  ham  ved  Abbedens  kærlige 
Omhu  for  ham,  sagde  hende  uden  Forbeholdenhed,  hvad  denne 
uvante  Dragt  havde  at  betyde,  og  endte  med  det  ømme  Spørgs- 
maal:  ,,Anna!  elsker  du  mig?" 

Hun  saa  ham  frimodigt  ind  i  de  store,  sorte  Øjne  og  sva- 
rede fast:  „Ja!" 

Han  trykkede  et  heftigt  Kys  paa  den  Haand,  der  ved  et  hel- 
ligt Baand  skulde  forenes  med  hans. 

,,Anna!"  frittede  han  med  Elskerens  Ømhed,  ,,dine  Øjne  var 
forgrædte,  inden  de  havde  set  den,  hvis  kæreste,  helligste  Pligt 
det  fra  nu  af  skal  være  at  give  dem  huslig  Glædes  rene  Glans. 
—  Nu  er  jeg  din  fortrolige:  fortro  mig  da  dine  Sorger!" 

.,De  er  beslægtede  med  dine,"  svarede  hun.  „Hvad  din  Moder 
er  for  dig,  der  er  m  i  n  Fader  for  mig.  Fadernavnet  har  for  mig 
aldrig  været  andet  end  Skræmsel!  og  den  i  Følge  med  Anelse, 
som  nu,  uden  Bistand,  skulde  virkeliggøre  sig:  han  har  bestemt, 
at  jeg  skal  dømmes  til  et  nyt  Tyranni  under  en  Mand,  som  jeg 
kender  nok  til  at  afsky  ham.  I  Dag  otte  Dage  skal  de  forhadte 

Lænker  paalægges  mig.  Jeg  følte  Fortvivlelsens  Mod  til  at  vægre 
mig,  til  ved  Knæfald  at  anraabe  om  Barmhjertighed  —  han 
stødte  mig  fra  sig  med  den  Erklæring:  „Ridder  Ivar  bliver  din 
Ægteherre,  om  jeg  endog  selv  skal  holde  dig  fast  paa  Brude- 
skamlen." —  Frels  mig,  Holger!  og  jo  før,  jo  hellerel" 

Næppe  fik  hun  sagt  det  sidste  Ord,  før  hun  forfærdet  raabte: 
,, Skjul  dig,  skjul  dig!  Der  kommer  ridende  —  de  er  vistnok  ud- 
sendt af  min  Fader." 

Hurtig  tog  hun  en  Bog  af  Lommen  og  gik  læsende  langsomt 
hjemad.  Holger  red  næsten  den  modsatte  Vej;  men  dog  ind  i 
Skoven.  Det  var  for  silde:  en  af  de  spejdende  Ryttere  havde  set 
ham,  og  han  og  hans  Fæller  stak  skraas  ind  efter  ham.  Snart 
var  han  indhentet  og  omringet  og  tvunget  til  at  lyde  den  Befa- 
ling at  gaa  imellem  dem  ned  til  Herreborgen.  Imidlertid  var 
Herren  selv  med  en  anden  Trop  kommet  henimod  de  elskendes 
Samlingsplads,  da  en  af  Følget  gjorde  ham  opmærksom  paa 
Datteren,  der,  som  det  syntes,  gik  fordybet  i  Læsning  inde  mel- 
lem Træerne.  Han  bød  sine  Svende  at  fordele  sig  uden  om  Sko- 
ven og  red  hen  til  Anna.  Hun  tog  Bogen  ned  og  hilsede  uden  at 
ytre  nogen  Overraskelse  eller  Forlegenhed." 

„Hvor,"  raabte  han  barsk,  ,,er  den,  som  du  nu  i  flere  Dage 
har  løbet  efter?  Og  hvem  er  han?" 

,,Der  kom,"  svarede  hun  med  troskyldig  Mine  og  Stemme, 
„en  Mand,  som  var  bondeklædt,  og  spurgte  mig,  som  jeg  sad  paa 
en  Vindfælde  og  læste,  om  Vejen  til  Sebberkloster,  hvorhen  han 
skulde,  sagde  han,  med  et  Brev  fra  Abbeden  i  Vitskøl." 

„Hm!"  brummede  den  gamle  Bjørn,  „kan  du  ikke  læse  hjem- 
me? Jeg  vil  ikke  have  den  Renden  i  Skoven!  Den  passer  sig  ikke 
for  en  adelbaaren  Pige.  Hvad  er  det  for  en  Bog,  du  er  saa  for- 
gabet i?" 

,,Det  er,"  svarede  hun  med  et  næppe  tilbagetrængt  Suk,  „Hi- 
storien om  Jephta,  der  ofrede  sin  egen  Datter." 

Her  laa  noget,  som  ramte  —  ikke  hans  Hjerte;  thi  det  var  for 
længst  bepansret  „med  tredobbelt  Malm",  som  den  latinske  Dig- 
ter siger  —  men  Galden  i  ham.  Dog,  da  han  ikke  vilde  lade  Dat- 
teren mærke  dette,  tav  han.  I  det  samme  han  vendte  det  gult- 
anløbne  Ansigt  til  Siden,  saa  han  den  anden  Tft>p  komme  med 
en  gaaende  imellem  sig,  oven  for  Skovbrynet.  Han  raabte  dem 
ned  til  sig  med  et  triumferende  „Haa,  haa!  saa  I  har  dog  fanget 
ham." 

Til  Anna  sagde  han  med  et  skadefro  Grin:  „Kendes  du  ved 
harn?  Se  paa  ham!  Nu  er  han  her  jo  straks." 

Hun  fattede  sig  og  svarede  roligt:  „Det  er  vist  den  samme, 
der  spurgte  mig  om  Vejen  til  Sebberkloster." 

Derpaa  vendte  hun  sig  og  gik,  med  Øjnene  paa  Bogen,  men 
med  Ørerne  baghenne.  Tyrannens  Mistanke  var  endnu  i  Be- 
vægelse; og  da  de,  der  havde  opdaget  og  langet  min  gode  Bryde, 
fortalte,  at  han  vilde  forstukket  sig  i  Skoven,  fik  han  et  „Hvor- 
for?" at  besvare. 

„Fordi,"  sagde  han  paa  Bøndemaal,  hvilket  han  ret  godt 
kunde  tale,  ,, fordi  jeg  havde  noget  aparte  at  bestille,  som  jeg  jo 
ikke  kunde  lade  dette  her  Kvindfolk  se  —  jeg  skulde  for  mig 
selv." 

Man  lo. 

,,Men,"  tog  Inkvisitoren  igen  ved,  „hvad  er  det  for  en  Vej,  du 
tager  fra  Vitskøl  til  Sebberkloster?" 

,, Jeg  var  i  Ring  for  at  besøge  en  Søster,  jeg  har  der,"  svarede 
han  uden  at  betænke  sig,  ,,og  saa  vilde  jeg  om  ad  Farstrup,  hvor 
en  Broder  af  mig  tjener." 

,,Gaa  saa  Fanden  i  Vold!"  drønede  den  mandhaftige  Ridder, 
vendende  sin  Hest. 

Men  en  af  hans  Følgesvende  hviskede  til  ham:  „Naadig  Her- 
re! der  er  vist  noget  fejl  ved  den  Bryde!  hans  Hænder  er  saa 
hvide,  og  jeg  tror,  jeg  har  set  hans  Ansigt  før;  men  hvor,  kan 
jeg  ikke  komme  paa." 

„Holla!"  raabte  Herren,  „han  skal  ned  til  Vaar.  Der  skal 
du  ogsaa  komme  „for  dig  selv".  Sæt  ham  ned  i  Hvælvingen!  og 
giv  ham  noget  til  Nadver!  I  Morgen  vil  jeg  tage  ham  lidt  nær- 
mere i  Skole." 

Rygtet  om  dette  sælsomme  Tog  for  næsten  med  Vindens  Fart 
omkring  i  hele  Egnen,  og  det  ikke  uden  lige  saa  sælsomme  Ud- 
stafferinger, saasom,  at  Herren  paa  Vaar  havde  truffet  sin  Dat- 
ter i  Samleje  med  en  Bondekarl,  ført  ham  til  Gaarden,  spændt 
ham  paa  Træhesten,  derefter  puttet  dem  begge  i  een  Sæk  og 
ladet  dem  kaste  i  Graven,  med  meget  mere.  Men  en  paalideligere, 
en  af  dem,  der  havde  været  med  og  som  stod  i  et  vist  lønligt 
Forhold  til  Abbeden,  berettede  denne  Sagens  rigtige  Sammen- 
hæng. Denne  sendte  straks  Bud  og  Brev  til  Vaar  og  forlangte  sin 
Bryde  udleveret.  Svaret  lød  —  thi  han,  saavel  som  de  fleste  af 
hans  Stand,  befattede  sig  i  hine  Tider  ikke  med  Blæksmøreri  — 
„at  naar  han  havde  forhørt  den  mistænkelige  Person  og  da 
fundet  ham  brødefri,  vilde  han  sende  ham  til  Klosteret,  om  Ab- 
beden saa  kunde  kendes  ved  ham".  Denne  slog  sig  ikke  hermed 
til  Ro,  men  udskikkede  den  snueste  af  sine  Munke,  forklædt  som 

Betler,  tilmed  udrustet  med  tvende  Krykker  —  hvisaarsag,  saa- 
vel  som  og  for  Tidens  Skyld,  han  lod  ham  age  Vaar  paa  en 
Fjerdingmil  nær.  Nøje  følgende  sin  Instruks,  søgte  han  Køkke- 
net, -som  en  Pige  anviste  ham.  Ankommen  der,  satte  han  sig 
ned  paa  en  Huggeknub  og  bad  i  en  ynkelig  Tone  om  lidt  at  bide 
paa  i  Guds  Navn.  En  Kokkepige  rakte  ham  en  Skive  Brød  og  en 
Snillek  Ost,  hvilket  han  med  forstilt  Graadighed  straks  klemte 
paa,  aad  alligevel  kun  lidt  og  puttede  Resten  i  Lommen. 

„Herre  Gud!"  sagde  han  saa  ret  kummerligt.  „Det  er  strengt 
at  være  til,  naar  en  bliver  gammel  og  svag." 

„Aah!"  sagde  Pigen,  stedse  passende  sit  Skorstenskød,  „der 
kan  findes  mange  unge,  der  har  det  nok  saa  slemt  som  I.  Der 
sidder  saadan  en  hist  ovre  i  Kælderen;  han  vilde  vist  hellere 
end  gerne  bytte  med  jer." 

„Se,  se!"  sagde  Skælmen,  „hvad  er  det  for  en  Kunipen,  og 
hvad  har  han  syndet?" 

„Ja,"  svarede  hun,  „det  kender  vi  Tjenestefolk  ingen  Redlig- 
hed paa.  De  vil  rigtignok  have  til,  at  han  var  i  Lav  med  at  gøre 
det  slemme  ved  Frøken  Ann'  derude  i  Skoven.  Hun  fik  rigtignok 
en  grumme  Forskrækkelse  og  er  endnu  ikke  vel  tilpas.  Ham 
den  Skindting  dernede  i  Lukkelset  kan  de  ikke  faa  til  at  bekende, 
hvad  han  hedder,  eller  hvor  han  er  fra.  Derfor  skal  han  ogsaa 
om  tre  Dage  —  saa  lang  Betænkningstid  har  naadig  Herren 
givet  ham  —  op  og  ride  Træhesten,  saa  længe  til  han  gi'er  For- 
klaring." 

„Hm!  hm!  hm!"  gryntede  Skælmen,  „jeg  kommer  saa  mange 
Steder  og  ser  baade  den  og  den;  det  skulde  være  sært,  om  jeg 
ikke  ogsaa  havde  set  denne  her  Krabat  før,  enten  her  eller  der 
—  kunde  jeg  ikke  komme  ved  at  kige  ind  til  ham?" 

„Det  kan  I  sagtens,"  svarede  hun,  „om  det  ellers  kan  nytte 
noget;  han  sidder  derindenfor,  hvor  Jernstængerne  er  i  Glug- 
hullet." 

Stodderen  skravlede  derhen,  keg  ned  og  hviskede:  „Her  sen- 
der vor  Abbed  jer  nogle  Instrumenter,  I  kan  sætte  jer  i  Frihed 
med.  Se  saa  at  faa  den  med,  I  ved  nok.  Vognen  møder  ogsaa  før 
Dag,  I  ved  vel  hvor." 

Hermed  stak  han  en  lille  Pakke  ind  gennem  Stængerne,  hvor- 
ved vor  Junker  saa  sig  i  Besiddelse  af  to  File,  et  Brækjern,  en 
stærk  og  skarp  Krumkniv  og  et  Par  Vritbor,  samt  et  Stykke  Tælle 
til  at  smøre  det  Jern  med,  som  han  fik  at  arbejde  paa,  saa  Lyden 
kunde  saa  meget  muligt  dæmpes.     ' 

„Og,"  lagde  Munken  til,  „hellere  i  Nat  end  en  anden;  for 
ellers  kommer  I  om  tre  Dage  op  at  ride.  Valer 

Han  gik  nu  tilbage  til  Køkkenet,  og  idet  han  satte  sig  ned  og 
bad  om  en  Taar  Vædelse,  sagde  han  ligegyldigt  til  Pigen:  ,,Jeg 
kunde  ikke  faa  rigtig  Kende  paa  ham;  alligevel,  jeg  har  set  ham 
etsteds  før,  ihvor  det  saa  er.  Ja,  ja,  han  gi'er  sig  nok.1' 

Saa  ønskede  han  Pigen  Guds  Løn,  stavrede  af  Sted  den  Vej, 
han  var  kommet,  og  afgav  sin  Beretning  til  Abbeden. 

Imidlertid  faar  Læseren  bli\e  paa  Vaar  og  se,  hvad  Mid- 
natten fører  med  sig.  Den  fører  for  det  første  den  ængstede  El- 
skerinde paa  Hosesokker  ned  til  Fængselsdøren;  hun  pikkede 
sagte  og  hviskede  det  kære  Navn.  Den  paakaldte  sprang  fra  sit 
Fileri  og  hviskede  tilbage:  „Sødeste  Sjæl!  Jeg  har  faaet  Værk- 
tøj til  at  sprænge  dette  fordømte  Hul.  Jeg  har  allerede  overfilet 
den  ene  af  de  tre  Jernstænger  i  Vinduet.  Om  to  Timer  kan  jeg 
være  ude;  men  gaa  du  saa  lidt  i  Forvejen  hen  mod  Skoven,  du 
ved;  og  klæd  dig  i  mørkt  baade  paa  Krop  og  Hoved,  og  ombind 
dine  Fødder  vel  med  noget  tykt  og  stærkt  Tøj,' ellers  bliver  de 
vaade  af  Duggen.  —  Gaa  nu,  du  velsignede!  jeg  maa  bruge  mig 
med  Vinduet." 

Han  brugte  sig  saa  ivrigt,  at  de  to  andre  Stænger  inden  halv- 
anden Times  Filen  var  løsnet  forneden.  Den  kraftfulde  Yngling 
bøjede  dem  en  for  en  udad  og  opad,  saa  han  uden  stor  Anstren- 
gelse kunde  skubbe  sig  ud.  Uset  lod  han  snart  Porten  paa  Ryg- 
gen og  indhentede  den  forud  vandrende  Kæreste,  netop  som  han 
i  Dagskæret  fik  Øje  paa  den  ankommende  Vogn.  Parret  ilede 
den  i  Møde.  Hurtig  omkring  og  op  paa  den.  Kusken  flyede  ham 
Pakken,  som  indeholdt  den  kvindelige  Maskeradedragt,  der  un- 
der Kørselen,  ved  Holgers  Bistand,  snart  blev  ombyttet  med  den 
paahavende.  I  rask  Fart  gik  det  nu  fort,  og  Solen  var  knapt  kom- 
met saa  højt  over  Jorden,  at  den  kunde  se  de  hurtigrejsende 
staa  af  ved  Klosterporten,  der,  efter  given  Befaling,  straks  aab- 
nede  sig.  Da  Køresvenden  saa  et  Bondekvindfolk  stige  ned,  i 
Stedet  for  den  fornemme  en,  der  var  steget  op,  blev  han  først 
forundret  og  derpaa  noget  benovet,  idet  han  tænkte,  at  denne 
Forbytning  var  et  Værk  af  Sortekunstneriet,  for  hvilket,  saavel 
som  for  Virtuoserne  i  samme,  han  nærede  tilbørlig  Ærefrygt. 

Portneren  sagde  dem  Besked  fra  Abbeden:  at  de  begge  straks 
maatte  komme  op  til  ham.  Dette  lod  de  sig  ikke  sige  mer  end 
een  Gang.  Holger  medtog  Bondepigens  aflagte  Kaabe  og  Hat. 

Deres  faderlige  Beskytter  modtog  dem,  saaledes  som  man  nok 
kan  tænke  sig,  og  biede  ikke  længe  efter  Frokosten  med  at  føre 

dem  ned  i  Kirken,  hvor  han,  efter  katolsk  Ritual  og  med  denne 
Religions  Ceremonier,  forbandt  dem  med  det  hellige  Baand.  Om 
de  tilstedeværendes  ubrødelige  Tavshed  var  ikke  den  mindste 
Tvivl.  O!  der  er  sket  langt  andet  inden  for  Klo  s  termure,  som  al- 
drig er  kommet  paa  andre  Menneskers  Tunger  uden  for  dem. 

1  et  stort  og  smukt  dekoreret  Værelse,  der  ved  en  skjult  Pa- 
neldør stod  i  Forbindelse  med  Abbedens  Celle,  satte  de  sig  alle 
tre  om  et  med  lækre  Spiser  velbesat  Bord,  hvor  den  kosteligste 
Vin  ejheller  savnedes.  Begge  M^endene  gjorde  god  Besked;  men 
saa  betaget  var  den  unge  Kone  af  Tanken  om  sin  hartad  vid- 
underlige Skæbne,  at  hun,  uagtet  Værtens  venlige  Nøden,  viste 
sig  som  en  særdeles  smaatærende  Gæst.  Men  havde  den  skønne 
Mund  kun  lidt  at  bestille,  da  havde  de  skønne  Øjne  desmere: 
disse  mildttindrende  Stjerners  dæmpede  Glans  hvilede  ofte  og 
længe,  og  ikke  uden  Genskær,  paa  den  nygifte,  himmelsk-lyk- 
salige  Mands  Ansigt.  Ah!  han  trængte  slet  ikke  til  saadanne 
Brandpile;  hans  Hjerte  var  jo  Ild. 

Da  Maaltidet  var  forbi,  Manden  havde  omfavnet  sin  Hustru 
og  Præsten  dem  begge  under  eet,  tiltalte  han  dem  saaledes: 
„Mine  elskelige  Børn!  Hvad  jeg  til  eders  Vel  har  begyndt,  vil 
jeg  med  Guds  Hjælp  videre  fremme,  saa  godt  jeg  ved  og  kan. 
At  din  Fader,  min  kære  Datter,  vil  sætte  alt  i  Bevægelse  for  at 
finde  dig  og  din  Mand,  det  kan  I  ikke  dølge  for  eder  selv.  Jeg 
har  derfor  udset  eder  et  Tilflugtssted,  hvor  han  allermindst  vil 
søge  eder.  Livøen  herude  i  Fjorden  tilhører  vort  Kloster.  Der  bor 
nu  kun  en  eneste  Familie  paa  den  nordre  Kant  af  Øen.  Han  er- 
lægger sine  Afgifter  for  en  stor  Del  i  Fisk,  som  han  og  hans  to 
Sønner  selv  fanger.  Efter  som  Vinden  er,  venter  jeg  dem  i  Dag 
eller  i  Morgen.  Nu  vil  jeg  tale  med  ham  om,  at  jeg  overlader  ham 
eder,  som  jeg  foregiver  er  anbefalet  mig  fra  en  Medbroder  langt 
Syd  nede,  eftersom  eders  Forældre  er  kommet  i  Armod  ved  Ilds- 
vaade  og  andet  Uheld,  paa  det  jeg  kunde  sørge  for  eder.  For 
det  første  maa  I  tage  Ophold  hos  den  Livøfisker,  indtil  I  udi 
Skoven  paa  Sydkanten  faar  opbygget  eder  et  Træhus,  hvortil  jeg 
skal  lade  ham  overføre  de  nødvendige  Materialier.  Hans  ældste 
Søn  er  en  dygtig  Tømmermand,  og  for  nogle  faa  Dalere  bygger 
han  eder  snart  en  Hytte,  som  eders  Kærlighed  vil  gøre  til  et  Slot. 
Du  faar  ogsaa  nok  disse  brave  Menneskers  Hjælp  til  at  omhugge 
og  istykkersave  nogle  Træer  derudenfor.  Saa  har  I  Ildebrændsel 
for  i  Vinter  og,  naar  Rødderne  er  optaget,  saa  stort  et  Stykke 
Havejord,  som  du  formaar  at  dyrke.  Et  Par  Køer  og  nogle  Faar 
bliver  der  vel  ogsaa  Lejlighed  til  at  faa  derover,  saavel  som  Hus- 

geraad,  der  jo  i  Førstningen  kan  være  tarveligt.  Fødekorn  for- 
skaffer han  eder  nok,  og  deraf  behøver  I  jo  ikke  meget.  —  For 
det  første/1  lagde  han  til  med  et  skælmsk  Smil,  „behjælper  I 
eder  vel  med  lidt;  men  skulde  I  siden  blive  flere,  saa  kan  der 
nok  fra  Fiskerens  eller  herovre  fra  faas  en  Vugge"  —  her  blev 
han  afbrudt  ved  Beretning  om,  at  Fiskeren  var  kommet. 

Hvilken  Aftale  han  gjorde  med  denne,  eller  rigtigere:  hvilken 
Befaling  han  gav  ham,  det  kan  vi  jo  nok  vide  uden  nøjere  For- 
klaring. Inden  han  fik  samme  omstændelig  udfærdiget  og  Livø- 
manden indprentet,  var  Solen  ved  at  gaa  ned  bag  merbemeldte 
Livø.  Den  gode  Munk  gik  tilbage  i  sine  Lukafer  og  fandt  den 
nygifte  Kone  paa  —  vi  kan  nok  vide  paa  hvis  Skød. 

„Naa,  I  søde  Børn!'1  hviskede  han  fortroligt.  „I  har  haft  en 
besværlig  Rejse  i  Dag;  nu  skal  I  have  en  sød  og  rolig  Nat.  Sen- 
gen herinde  er  lavet  til  to,  og  I  forliges  nok  om  den  —  jeg  skal 
lyse  jer." 

Det  gjorde  han  og  overlod  de  lykkelige  til  sig  selv.  Længe 
førend  Dag  purrede  han  dem  ud  fil  Rejsen,  og  ikke  uden  Grund; 
thi  han  havde  midt  om  Natten  faaet  Nys  om,  at  begge  de  gamle 
Riddere  vilde  søge  deres  Børn  i  Klosteret.  De  nygifte  var  alle- 
rede kommet  i  god  Behold  til  Livøen,  da  Portneren  berettede, 
at  en  Trop-  Ryttere  ad  Vaarvejen  nærmede  sig.  Han  fik  straks 
Befaling  at  holde  Porten  aflukket  og  stænget. 

Det  var  rigtig  nok  den  onde  Ridder  fra  Vaar.  Da  han  kom 
for  Klosterporten,  fordrede  han  at  indlades.  Portneren  svarede 
ud  af  et  lille  Hul  i  Muren,  at  det  var  ham  forbudt. 

„Saa  gaa  til  din  Herre,  Abbeden,"  tordnede  hin,  ,,og  sig  ham, 
at  jeg  har  noget  vigtigt  at  tale  med  ham  om,  og  det  straks." 

Portneren  gik  og  mødte  Abbeden  paa  Halvvejen.  Denne 
traadte  ud  paa  Portaltanen  og  spurgte  Ridderen  om  hans  For- 
langende. 

„Jeg  forlanger  min  Datter  udleveret,"  raabte  hin^  „saavel  som 
den  Slyngel  af  en  Adelsmand  der  fra  Krastrup,  som  har  røvet 
hende  ud  af  min  Borg." 

„Ingen  af  dem  er  her,"  svarede  Abbeden. 

„Jeg  ved,  at  de  er  her,"  hvinede  den  opbragte  Ridder;  „og  kan 
I  eller  vil  I  ikke  finde  dem,  saa  skal  jeg  selv  lede  dem  op  — 
Porten  op!" 

Abbeden  saa  en  anden  Trop  nærme  sig  paa  Krastrup  vej  en. 

„Mit  Kloster,"  svarede  Abbeden,  „er  en  Fredens  Bolig.  Hvor- 
ledes vil  I  forsvare  at  overfalde  Religionens  Tjenere  saa  volde- 
ligtr 

,, Meget  godt  kan  jeg  forsvare  det/1  lød  videre  Ridderens  Tale, 
,naar  de,  der  kalder  sig  Religionens  Tjenere,  huser  og  hæler 
med  Røvere  og  Skælmer  —  Luk  op!"  — 

„Se  jer  først  lidt  om,"  sagde  Abbeden  ganske  roligt  og  mildt; 
thi  nu  var  Ridder  Jørgen  ikke  mere  end  et  Par  Hundrede  Skridt 
borte. 

Da  Ridder  Kresten  flk  Øje  paa  ham  og  hans  Hob,  der  var  tal- 
rigere end  den,  han  havde  hos  sig,  mumlede  han:  „Det  er,  Gud 
døde  mig!  den  Skørtekarl  fra  Krastrup  —  hvad  mon  han  vil?" 

Han  red  ham  i  Møde  med  sine  Svende,  raabende:  „Hvad  vil 
I  her?" 

„Søge,"  svarede  hin,  „efter  min  Søn"  — 

„Og  efter  min  Datter?"  faldt  den  anden  ind.  „Aa!  I  ved  vel 
bedre,  end  I  lader  —  I  Fader  til  en  Pigetyv!" 

„Ingen  Grovheder!"  lød  det  fra  Ridder  Jørgens  bævrende  Læ- 
ber, „det  Ord  skal  I  tage  tilbage,  for  ellers"  — 

„Og  hvad  ellers?"  — 

„Vil  jeg  med  mit  Sværd  sé  at  putte  det  ind  i  jer  Hals  igen." 

Uden  Svar  drog  Ridder  Kresten  sit  Værge,  og  ligesaa  gjorde 
i  næste  Øjeblik  Krastrupmanden.  De  red,  begge  af  vred  Hu, 
mod  hinanden;  og  blev  Kampens  snarlige  Udfald,  at  den  onde 
Ridder  sank  dybt  saaret  af  Hesten.  Hans  Folk  omringede  ham. 

„Bring  mig  snart  hjem!  stønnede  han,  „om  jeg  holder  det  ud 
saa  længe." 

Abbeden,  som  stedse  var  blevet  paa  Portaltanen,  raabte  til 
den  saaredes  Svende:  „Tag  Hestedækkener  af  og  bær  jeres  Herre 
herind  i  Klosteret,  saa  skal  der  blive  sørget  for  ham  saa  godt 
som  muligt." 

Saa  gjorde  de.  Porten  aabnedes,  og  den  saarede  blev  ført  til 
et  af  de  nærmeste  Værelser  og  lagt  paa  en  Seng.  Abbeden  spræk- 
kede selv  Klæderne  op  for  Brystet,  betragtede  Saaret,  Ansigtet 
og  følte  til  den  matte  Puls. 

„Eders  Tilstand  er  farlig,"  sagde  han;  „har  I  noget  at  skrifte, 
maa  I  ikke  forbie  eder;  og  derpaa  kan  I  modtage  den  hellige 
Hostie." 

„At  lade  sig  stikke  ihjel  af  saadan  en  Ærtekælling,"  stam- 
mede han,  „det  er,  Gud  døde  mig!  tungt.  Behold  jeres  Hostie 
og  alle  jeres  gejstlige  Grimasser  for  jer  selv!  og  lad  mig  gaa 
til  Helvede  i  Fred!" 

Næppe  havde  han  udtalt  dette  opbyggelige  Skriftemaal,  før- 
end Døden  hentede  hans  fule  Sjæl,  og  en  Vogn  fra  Vaar  endnu 
samme  Aften  hans  Legeme.  Og  saa  var  den  Historie  forbi;  hver- 

ken  Kongen  eller  Domstolene  tog  Notits  af  Fejden,  saa  meget 
mindre  som  den  dræbte  var  angribende  Part.  Overalt  var  slige 
Begivenheder  slet  ikke  ualmindelige,  og  Kongerne  havde  intet 
imod,  at  den  ene  mægtige  Adelsmand  knækkede  Halsen  paa  den 
anden. 

Abbeden  søgte  at  skjule  det  forefaldne  for  de  nye  Livøboere 
—  ikke  fordi  det  jo  vilde  glædet  den  ene  og  ikke  synderlig 
smertet  den  anden;  men  han  vilde  nødig  endnu  bringe  en  Slags 
Forvirring  ind  i  deres  Paradisliv,  men  hellere  lade  dem  ufor- 
styrrede dele  Tiden  mellem  Arbejde  og  Kærlighed.  Bygnings- 
arbejdet gik  og  saa  rask  fra  Haanden,  at  inden  lire  Uger  stod 
der  et  lidet,  men  net  og  tæt  Hus,  bestaaende  blot  af  en  Stue 
paa  to  Fag,  med  tvende  Kamre,  halv  saa  store,  i  den  ene  Ende. 
Et  Halvtag  i  den  anden  var  Nøds  og  Faaresti,  det  hele  tækket 
med  Rør.  I  et  af  Kamrene  var  Mundforraad;  i  det  andet  var 
Soveværelse.  Træernes  Fælden  og  Rydning,  Jordens  Bearbejd- 
ning med  Spade  og  Rive,  alt  fremmedes  saa  godt,  at  Holger 
endnu  i  samme  Sommer  kunde  plante  den  første  Kaal.  Anna 
var  heller  ikke  ledig:  hun  tillærte  sig  straks  at  malke  sine  Køer, 
si  Mælken  og  kærne.  Naar  Manden  kom  mødig  fra  sit  Arbejde, 
og  hun  rakte  ham  et  Stykke  Brød  med  hendes  eget  Smør  paa 
og  en  Skaal  Kærnemælk  eller  sød  Mælk,  da  smagte  det  ham 
saa  herligt  som,  tyktes  ham,  ingen  Lækkerier,  han  tilforn  havde 
nydt.  Hustruens  glædesmilende  Aasyn  var  Krydderi  paa  Fø- 
den —  ,,Hvor  saare  lidet  hører  der  til  for  lykkelig  at  være!" 

Tvende  Maaneder  og  lidt  længer  havde  de  levet  dette  Hyrde- 
liv uden  at  have  mindste  Underretning  fra  begges  Hjem;  og  hvad 
Abbeden  meddelte  dem,  bestod  næsten  alene  i  Livets  Fornøden- 
heder, saa  og  nogle  Blomster  fra  Klosterhaven,  dem  begge  Ægte- 
folkene var  lige  gode  om  at  plante,  passe  og  vande  m.  m. 

En  Dag,  som  de  var  beskæftiget  med  denne  Forfrisknings- 
syssel,  træder  højst  uventet  ind  i  Haven  —  hvem?  hvem  anden 
end  den  gode  Mikkel.  Han  græd  af  Glæde,  og  sandt  at  sige 
gjorde  Holger  ligesaa.  Begges  artikulerede  Glædesytringer  kan 
vi  gerne  springe  over,  især  da  Mikkels  bestod  mest  i  Interjek- 
tioner,  og  indskrænke  os  til  at  levere  en  noget  sammentrængt 
Beretning  om  den  sidstes  seneste  Begivenheder. 

Da  hans  Yndling  Holger  var  tyet  til  Vitskøl  Kloster,  men 
siden  derfra  ikke  havde  ladet  høre  om  sig,  blev  den  Krastrup 
Skytte  ret  led  og  ked  af  sin  Tjeneste  dersteds,  tog  sin  Afsked  og 
Vejen  til  Klosteret  for  at  søge  sig  en  ny  Virkekres  i  sit  Fag  — 
vel  ogsaa  for,  om  muligt,  at  opdage  Sporet  af  den  kære  Junker. 

Det  indtraf  saa  heldigt  for  Skytten,  at  Tjenesten  nu  nys  var 
blevet  ledig.  Han  blev  straks  antaget,  og  Formandens  Lejlighed 
nede  i  Møllen  ham  anvist. 

„Der  er  ogsaa  vore  Jagthunde  indkvarterede,"  sagde  Abbe- 
den, „hvis  de  ellers  duer  noget;  thi  din  Formand  brugte  hverken 
dem  eller  sig  selv  for  meget.  Af  Krudt  og  Bly  brugte  han  deri- 
mod mer  end  nok,  men  Vildtleverancen  faldt  sparsom.  Jeg  har 
derfor  skilt  os  ved  ham.  Dig  ved  jeg  nok  om  til  at  tro  dig  som 
en  ærlig  Karl  og  en  utrættelig  Jæger.  Men  derhos  paalægger 
jeg  dig  streng  Lydighed  og,  hvad  der  angaar  Klosteret,  urokke- 
lig Tavshed,  samt  at  du  aldrig  spørger  mig  eller  nogen  her, 
undtagen  hvad  din  Bestilling  kan  medføre  —  det  maa  du  forud 
love!  Kosten  faar  du  paa  vor  Regning  nede  i  Møllen,  hvert  Aar 
et  Par  nye  Vandstøvler,  en  ny  Klædning  hvert  andet,  6  Daler 
i  aarlig  Løn  og  lige  saa  mange  til  Krudt  og  Bly  —  er  du  dermed 
fornøjet?" 

„Fuldkommen!"  svarede  Skytten. 

„Gaa  saa  ned  i  din  nye  Bopæl  og  lad  os  se  en  Prøve  paa  din 
Kunst,  saa  snart  Vejret  holder  til!"  Dermed  var  han  affærdiget. 

Mikkel  biede  ikke  mange  Dage,  inden  han  følte  sig  for  om 
Holger  hos  Mølleren  og  hans  Omgivelser  —  det  havde  jo  Abbe- 
den ikke  udtrykkelig  forbudt  ham  —  men  her  fik  han  slet  intet 
ud.  Nu  passede  han  da  flittig  sin  Dont,  som  jo  var  hans  Yndlings- 
Sag,  og  erhvervede  sig  af  Klosterbrødrene  og  deres  Forstander 
velfortjent  Ros,  hvortil  føjedes  nu  og  da  en  Mundsmag  af  Hvæl- 
vingernes kostelige  Vin.  Da  nu  et  Par  Maaneder  siden  hans  Ind- 
sættelse som  Skytte  var  henrundet,  blev  han  en  Aftenstund  kaldt 
op  til  Abbeden. 

„Jeg  ved  nu,"  sagde  denne,  „at  jeg  i  enhver  Henseende  kan 
stole  paa  dig  og  paa  disse  Dyder,  som  jeg  ved  Tiltrædelsen  af 
din  Tjeneste  indskærpede  dig.  Jeg  har  derfor  tænkt  at  skaffe 
dig  en  særdeles  Glæde;  i  Morgen  skal  du  se  denne  Junker,  som 
du  holder  saa  meget  af.  Men  det  er  nødvendigt,  at  hans  Op- 
holdssted bliver  en  Hemmelighed  mellem  os  og  en  anden  lille 
Familie,  paa  hvilken  jeg  kan  forlade  mig,  men  som  dog  ikke 
ved,  hvem  han  egentlig  er.  Der  ligger  nede  ved  din  Bopæl  en 
Baad,  som  i  Morgen  tidlig  snart  skal  bære  dig  til  ham.  Dens 
Fører  leverer  du  dette  Tegn,  saa  ved  han  Besked  og  tager  dig 
op  uden  Betaling.  Og  dette  Brev  afgiver  du  til  Hr.  Holger  — 
lykkelig  Rejse!"  Den  glade  Jæger  stammede  en  Taksigelse  og 
bortfjernede  sig. 

Sammenkomsten  kender  vi  allerede,  tilføjende  blot,  at  Skyt- 

ten  blev  i  nogle  Dage  paa  Øen,  hvor  han  havde  Natteleje  hos 
Fiskerens,  og  drog  saa  inderlig  fornøjet  tilbage;  han  forventede 
jo  og  med  Rette,  at  han  oftere  kunde  faa  Lov  til  at  gøre  denne 
Lystrejse. 

Da  Mikkel  kom  hjem  og  beskrev  Tilstanden  derovre  paa  sin 
Maner,  sluttede  han  med  den  Anmærkning,  at  der  paa  Øen 
var  saa  mange  Harer,  som  der  er  Lærker  om  Efteraaret,  og  frem- 
bar det  Ønske,  at  han  dog  maatte  faa  Lov  til  at  rage  nogle  sam- 
men engang  imellem.  Dette  blev  ham  bevilliget,  og  saaledes  for- 
synede han  flere  Gange  inden  Vinteren  Klosterkøkkenet  overflø- 
digt. Den  unge  Øboer  og  den  gamle  Klosterboer  vekslede  ved 
disse  Lejligheder  Breve.  Det  sidste,  som  hin  lidt  hen  paa  Efter- 
aaret erholdt,  berettede  ham,  at  hans  Moder  havde  faaet  Tæ- 
ring, og  at  hun  maaske  næppe  kom  til  at  høre  Lærken  synge, 
samt  at  hans  ældre  Broder  ved  et  tøjlesløst  Liv  rimeligvis  havde 
paadraget  sig  samme  Sygdom.  Skulde  disse  tvende  ved  Døden 
snart  afgaa,  vilde  han  og  hans  Kone  blive  modtaget  med  aabne 
Arme  af  Faderen,  der  sørgede  meget  over  sin  forsvundne  Søn. 
„Naar  Tid  er  at  forlade  eders  Ensomhed,"  sluttede  han,  ,,skal 
jeg  ufortøvet  lade  eder  det  vide."  Paa  det  de  uden  Kulde  og 
Kedsomhed  kunde  gennemgaa  den  barske  Vinter,  forsynede  den 
samme  faderlige  Haand  dem  med  en  Kakkelovn  og  Bøger,  mest 
latinske,  nogle  til  Andagt  og  flere  til  Morskab.  Det  forstaar  sig, 
Holger  blev  hendes  Sproglærer  og  havde  den  Tilfredshed,  at 
Eleven,  inden  tre  Maaneder  var  omme,  ej  alene  huskede  alt  det, 
han  havde  foredraget  hende,  men  ogsaa  begyndte  ret  taaleligt 
at  kunne  vejlede  sig  selv.  Det  gik  ham  alligevel  med  sin  Anna, 
som  det  gik  Abeilard  med  sin  Heloise:  han  gav  hende  flere  Kys 
end  grammatikalske  Regler.  Da  Holger  havde  erholdt  sin  Bøsse 
og  Ammunition  til  den,  blev  han  baade  Skytte  og  Gartner,  og 
med  rundeligt  Udbytte.  Man  kan  nok  forestille  sig,  hvor  behage- 
ligt det  drøjede  paa  Spisekammerforraadet:  Løg,  avlede  af  ham 
selv,  farcerede  med  Kød  af  Harer,  skudte  af  ham  selv,  sagde  Pyt! 
til  olympisk  Ambrosia.  Ogsaa  Fiskerfamilien  meddelte  ham  af 
sine  Urter  og  sit  Fiskevildt,  og  Brydinden  lærte  Konen  der  at 
tillave  det.  Vinteren  kom,  og  den  streng  og  langvarig.  Før  havde 
begge  Familier  gjort  den  Aftale  at  samles  vekselvis  hver  Søn- 
dag, hvilket  iagttoges,  naar  Vejret  ikke  var  alt  for  urimeligt. 
Og  saa  meget  hellere  indfandt  sig  Fiskeren  hos  Jægeren,  som 
denne  altid  gav  en  Krukke  af  ypperligt  Mundgodt  til  Bedste. 
Den  gamle  Fisker  trakterede  da  til  Gengæld  med  Kæmpeviser, 
af  dem  han  kunde  en  hel  Hob  udenad  og  foredrog  i  en  Maner, 

som  nu  vel  er  hel  ukendt  —  tilsidesat,  vel  fordi  den  baade  er 
jævnthen  taktløs  og  ikke  følger  noget  „Firma";  (Jeg  har  i  min 
Ungdom  af  en  gammel  Bonde  hørt  saadanne  Sange,  der,  just 
formedelst  deres  Vildhed,  gjorde  hos  mig  en  sælsom  Virkning.) 

Samfærdselen  med  Fastlandet  ophørte  ganske.  Fjordfiskeriet 
ligesaa.  Kun  enkelte  Dage  var  det  Vejr  til  Jagten,  og  Holger 
vandt  da,  hvad  Anna  spandt,  og  som  siden  blev  vævet  hos  Fi- 
skerens. „Men  hvordan  fik  de  da  Ende  paa  Tiden?"  kan  en  og 
anden  spørge  og  faa  mit  Svar:  de  fik  ingen  Ende  paa  Tiden, 
fordi  de  ingen  vilde  have.  Tænk  nu  selv  efter,  hvad  det  betyder! 

For  den  lykkelige,  den,  som  fortjener  at  være  det,  er  Tiden 
snarere  for  kort  end  for  lang.  Da  de  hørte  den  første  Lærke, 
undrede  de  sig  over,  hvor  Vinteren  var  blevet  af. 

„Hører  du  Vinterens  Svanesang?"  sagde  Holger  en  Dag  i 
Marts  til  sin  Anna. 

Hun  lyttede  og  svarede:  ,,Jeg  hører  rigtignok  baade  Svaner 
og  andre  Havfugle;  det  har  dog  noget  oplivende." 

„Du  fejler,"  sagde  han,  „det  er  Fjordisen,  som  brister  i  utal- 
lige større  og  mindre  Revner,  opskruet  af  den  indtrængende 
Havflom.  I  Morgen  staar  Fjorden  i  blankt  Vand." 

Saaledes  skete  det.  Den  opgaaende  Sols  Straaler  legede  med 
de  frigjorte  Bølger,  og  de,  ligesom  ved  Aftens  Varsel,  indstæv- 
nede Svømmefugle  vuggede  og  dukkede  sig  med  hine  Jubeltoner 
i  det  nys  aabnede  Foraarsbad.  Vort  Par  stod  paa  den  østlige 
Klint  og  forlystede  Øjne  og  Ører.  Inden  de  vendte  tilbage,  spurgte 
hun  med  et  svagt  Suk:  „Hvor  er  det,  at  vore  Fødselssteder  lig- 
ger?" Han  pegede  derover  imod.  Uden  at  mæle  tav  begge  en 
Stund  baade  med  deres  alvorlige  og  vemodige  Tanker,  indtil 
han  brød  Tavsheden  ved  at  vise  paa  Vitskøl  og  sige:  ,,Der  bor 
vor  anden  Fader." 

„Ak!  hvor  jeg  længes  efter  ham,"  sukkede  hun;  „kan  vi  al- 
drig faa  ham  herovre  at  se?" 

„Det  er  i  Medhold  af  hans  sidste  Brev  at  haabe,"  lød  Sva- 
ret. „Lad  os  nu  gaa  hjem.  Hist  ser  jeg  vore  Fiskere  sejle  til- 
bage mod  Land,  vistnok  med  en  stor  Dræt.  Og  paa  hin  modsatte 
Kant  øjner  jeg  Furbobaadene  svinge  om  Østspidsen  af  deres 
0.  Nu  bliver  her  Liv  baade  paa  det  vaade  og  det  tørre:  det  varer 
ikke  længe,  inden  jeg  kan  begynde  at  pusle  i  Haven." 

Det  gjorde  det  ej  heller;  og  Arbejdet  var  ham  saa  meget  kæ- 
rere, som  det  nu  faldt  ham  meget  lettere  end  forrige  Aar„  da 
han  uvant  gav  sig  i  Lag  dermed.  Ydermere,  da  han  længe  før 

kunde  komme  til  at  saa  og  plante,  maatte  han  billigen  vente  sig 
en  rigere  Afgrøde. 

Som  Holger  en  af  de  sidste  smukke  Martsdage  vendte  tilbage 
med  et  halvt  Dusin  Snæpper  i  sin  Taske,  ser  han  sine  Fiskere 
styre  deres  Baad  i  lige  Retning  fra  Vitskøl  til  hans  Ende  af 
Øen.  Der  anede  ham  et  kært  Besøg,  hvilket  han  ej  heil  er  dulgte 
for  sin  Kone,  som  straks  i  dette  Haab  gav  sig  i  Færd  med  at 
plukke  et  Par  af  Fuglene;  thi  af  Holger  vidste  hun,  at  det  var 
en  af  Abbedens  kæreste  Lækkerier.  Holger  løb  hvert  andet  Mi- 
nut ud  for  at  se  efter  Baaden;  den  nærmede  sig  bestandig  mere, 
skønt  sendrægtelig  formedelst  Luftningens  Svaghed.  Endelig  for- 
svandt den  inde  under  Havbakken  —  inden  et  halvt  Kvarters  For- 
løb maatte  de  være  ved  hans  Bolig.  De  kom  —  ja,  det  var  hans 
dyrebare  anden  Fader  og  hans  kære  Skytte.  Over  Gensynets  Fryd 
kan  Beskrivelse  ikke  være  fornøden.  Da  denne  havde  sagnet  sig, 
sagde  Abbeden  dem,  at  Holgers  Moder  var  for  kort  siden  død  og 
begravet,  at  hans  Broder  ikke  havde  uden  faa  Døgn  tilbage,  og  at 
hans  Fader  saa  meget  mere  længtes  efter  ham,  som  ogsaa  han 
havde  skrantet  hele  Vinteren  og  bestandig  taget  kendeligt  af, 
og  at  han  af  denne  vilde  blive  modtaget  med  aabne  Arme;  han 
var  ikke  gjort  arveløs,  hvilken  Haardhed  han  ikke  havde  ladet 
sig  bevæge  til  at  øve.  Junkeren  vilde  altsaa  snart  se  sig  i  lov- 
mæssig Besiddelse  af  hele  Ejendommen.  Holger  grundede  længe 
herpaa  og  svarede  omsider,  at  han  her  havde  fundet  den  sande 
Lykke  —  saa  vidt  den  er  at  finde  paa  Jorden  —  og  at  hans  og 
hans  Hustrus  Ro  og  Sjælefred  vilde  lide  mangt  et  Brud  ved  at 
forlade  deres  Eden. 

„Om  jeg  end  ikke  heri  kan  rent  ud  modsige  dig,"  vedblev 
Abbeden,  „maa  jeg  dog  forestille  dig,  at  du  ikke  alene  har  Plig- 
ter imod  din  Hustru  og  dig  selv  og  de  Børn,  som  Gud  kan  skænke 
eder;  men  ogsaa  mod  Fader  og  Søster  og  alle  dine  mange  under- 
givne. Det  er  en  oprørt,  en  farlig  Tid,  i  hvilken  vi  lever;  og  du 
har  en  langt  anden  pligtmæssig  Virkekres  end  denne  Plet  Jord 
her.  Der  er  nemlig  fremstaaet  en  Munk  i  Wittenberg,  som  har 
opsagt  Katolicismen  og  dens  Overhoved  Huldskab  og  Troskab, 
idet  han  paastaar  at  ville  føre  Religionen  tilbage  til  dens  op- 
rindelige Simpelhed.  Mangfoldige  derude,  hvoriblandt  ogsaa  re- 
gerende Fyrster,  har  sluttet  sig  til  ham  og  svoret  at  ville  med 
Tungen  og  med  Sværdet  forsvare  hans  nye  Lære  til  det  sidste 
Aandedræt;  sikkerlig  faar  den  ogsaa  Indpas  her  i  Norden.  Vel 
maa  man  indrømme,  at  vor  Gejstlighed  har  været  i  Besiddelse 
af  overdreven  verdslig  Magt,   som  desværre  er  blevet  mange 

Haande  misbrugt;  men  den  har  dog  hidtil  dannet  en  for  Bor- 
gere og  Bønder  saare  gavnlig  Modvægt  til  Adelsmagten,  der 
visselig  vil  stige  til  en  foruroligende  Højde,  naar  den  ikke  har 
andet  end  Kongemagten  imod  sig.  Gh  rist  jern  har  forsøgt  med 
Bøddelsværdet  at  forstærke  sin;  men  derfor  er  han  nu  og  en 
landflygtig  Mand.  Og  nu  til  sidst,  min  gode  Søn,  dersom  Klo- 
strene ogsaa  her  skulde  vorde  ryddet,  da  beder  jeg,  at  du  vil 
modtage  og  din  Hustru  se  mig  til  Gode  paa  mine  gamle  Dage! 
Ham,  din  Jagtven,  vil  du  vist  ogsaa  tage  dig  af." 

,,Ja,  ved  Gud,  af  begge!11  raabte  Holger,  kastende  sig  om  Fa- 
derens Hals  og  gribende  sin  Kones  Hænder.  „Han  har  Ret  — 
han  skal  raade;  og  vil  du  som  jeg  — " 

„Det  har  jeg  jo  stedse  villet,1*  afbrød  hun  med  et  af  sine  hjerte- 
smeltende  Smil. 

,,Saa  ingen  lang  Opsættelse!  I  Morgen  kan  vi  være  færdige  til 
Afrejsen." 

Nu  blev  Fiskerne  hidkaldt. 

„Jeg  takker  eder  hjerteligst,  I  gode  Venner,11  talte  Junkeren, 
„for  alt,  hvad  I  har  udvist  imod  os  to  vildfremmede  Mennesker, 
og  beder  jeg  jer  modtage,  som  Bevis  paa  min  Taknemmelighed, 
dette  Hus,  I  jo  selv  har  bygget,  tillige  med  alt,  hvad  deri  be- 
findes —  det  kan  være  nok  for  dig,  Hans!  at  begynde  med,  naar 
du  fører  din  Fæstemø,  Rønbjerg,  herover  som  Kone.  Dig,  Mor- 
ten, skænker  jeg  dette  (en  Pung  med  Penge)  som  Brudeskænk 
til  den  Kone,  du  kan  faa.  Kommer  I  nogen  Sinde  saa  langt 
ind  i  Landet  som  til  Krastrupgaard,  der  bor  jeg  da,  er  ingen 
Bryde  længer,  men  skal  derfor  nok  kendes  ved  eder  i  al  Kær- 
lighed." 

Fiskerne  gjorde  store  Øjne  og  glade  Øjne  og  mange  Taksigel- 
ser, der  straks  blev  afbrudt,  idet  Brydinden,  dækkende  Bordet, 
bad  dem  sætte  sig  derved  og  faa  noget  at  leve  af.  Efter  megen 
Vægring  for  saa  stor  en  Ære  sagde  Holger  til  dem:  „Har  vi  ikke 
før  siddet  til  Bords  sammen,  og  der  har  intet  været  i  Vejen?  Nu 
er  Bord  og  Stole  og  Stuen  eders;  du,  Hans,  er  min  Vært  og  jeg 
tillige  med  denne  høj  ærværdige  Herre  eders  Gæster.11 

Abbeden  trykkede  sin  elskelige  Søns  Haand  med  de  Ord: 
„Modgang  har  været  dig  en  god  Skole;  nu  vil  du  ogsaa  have 
stærk  Ryg  til  at  bære  gode  Dage.*1 

Ikke  uden  Sindsbevægelse  —  noget  lig  den,  der  føles,  naar  en 
ret  interessant  Bog  efter  Gennemlæsning  lukkes  og  henlægges 
-—  brød  Ægteparret  op.  Paa  Nedgangen  til  Afskibningsstedet  saa 
de  sig  flere  Gange  tilbage  efter  det  forladte  Elysium;  og  endnu 

inden  de  steg  i  Baaden  —  ved  hvilken  Holger  kom  i  Erindring 
om  Charons  Færge  —  foreslog  Anna,  at  de  fremtidigt  een  Gang 
om  Sommeren  skulde  besøge  Livsensø,  hvilket  Forslag  blev  af 
hendes  Mand  modtaget  med  Varme  og  bragt  i  Udførelse  en  lang 
Række  af  Aar. 


Hvad  har  jeg  videre  med  denne  Historie  at  gøre,  end  at  ende 
den?  og  dette  ønskede  jeg  selv  hellere  maatte  været  paa  Livøen. 
Fra  de  elskeliges  Liv  og  Levnet  paa  det  stoltere,  men  ogsaa  uro- 
ligere Krastrup  har  jeg  ikke  mere  at  tjene  med,  end  at  de  begge 
levede  sammen  med  uformindsket  Ungdomskærlighed  lige  til 
under  Rynker  og  graa  Haar  og  fulgtes  sammen  did  til  den  hel- 
lige Livsens  0,  hvor  Kærlighed  er  en  perennerende  Blomst. 

1  Trykt  1  ..Min  Vinterbestilling  i  1843  &  1843",  1844.  (Dette  Bind  har  ogsaa 
Titelen:   „Samlede  Noveller",  VI.) 

1  Se  Abellard  og  Heloise  af  S.  S.  Blicher,  1818.  (En  Del  af  Ar- 
bejdet var  allerede  offentliggjort  i  Rahbeks  Tilskuer,  1817.)  „Sammendraget 
af  Pope  og  efter  ham  oversat"  —  Indledes  med  noget,  der  er  en  Mellemting 
mellem  en  Afhandling  og  en  Novelle;  det  hele  optaget  1  ,, Samlede  Noveller", 
V.  1838. 

*  Herremændenes  Bestyrere  af  de  endnu  saa  benævnede  „Hovgaarde"  i 
Landsbyerne.  (B.s  Note.) 

FØRSTE  BILLEDE 
Udmarch 

.ti vad  er  det  for  en  Procession,  vi  ser  her?  Foran  en  Fændrik, 
men  ikke  i  røde  Klæder!  Han  bærer  simpel  borgerlig  Dragt. 
Fanestangen  hviler  ikke  som  andre  i  en  Sko,  men  frit  paa  hans 
Skulder.  Efter  ham  kommer  ogsaa  en  civil  Tambour,  der  er  tyk- 
kere end  hans  Tromme,  og  hernæst  fire  Musikanter,  af  hvilke 
de  tre  har  Klarinetter  og  den  fjerde  en  Fløjte.  Nu  kommer  par- 
vis Riflelskytterne  med  deres  Vaaben  paa  Armene.  Dette  er  og- 
saa det  eneste  militære,  vi  ser  ved  dem.  De  er  saa  forskelligt 
paaklædt:  en  nymodens,  en  anden  gammeldags.  Det  sidste  Par 
falder  især  i  Øjnene:  den  ene  er  en  smuk  Yngling  med  et  blegt, 
alvorligt  Ansigt,  i  fine,  sorte  Klæder  og  med  hvideste  Lin  tøj;  ud- 
over Hænderne  ser  man  Linningerne  af  den  pæne  Manschet- 
skjorte.  Hans  Sidemand  ser  endnu  yngre  ud;  hans  viltre  Ansigt 
svarer  til  hans  Dragt,  som  er  Bluse  og  rød  Jakobinerhue.  Han 
skotter  til  Siden.  Hvad  eller  hvem  ser  han  efter?  Ha!  ha!  det  kan 
ikke  være  andre  end  det  dejlige  Pigeansigt  hist  ovre  i  Vinduet. 
Naaf  tag  dig  i  Agt,  min  Tøs!  Den  Blusemand  er  vist  en  stor 
Skælm.  Den  sorte  skotter  ogsaa  til  Siden;  ja,  ja!  han  har  ogsaa 
noget  at  se  efter.  Ogsaa  et  Pigeansigt;  det  er  virkelig  smukkere 
end  det  første.  Men  det  synes  at  mangle  Karakter  —  ja  Karak- 
ter! Præg!  Uden  saadant  Stempel  er  levende  Dejlighed  ikke  an- 
det end  dødt  Marmor.  Jeg  foretrækker  det,  som  er  mindre  regel- 
mæssigt, men  mere  tiltrækkende.  Hvad  der  er  dejligt,  men  koldt, 
rører  os  ikke;  Aand  og  Følelse  maa  tale  igennem  Øjne  og  Miner, 
dette  stumme  Sprog,  som  et  følsomt  Hjerte  straks  forstaar. 

Hvad  mon  det  er,  de  har  for,  disse  Mennesker?  De  gaar  dog 
ikke  i  Krig?  Nej,  men  de  vil  dog  foretage  sig  en  Slags  Krigs- 

øvelser,  det  viser  Riflerne  —  aha!  hist  i  Baggrunden  ser  vi  Fjen- 
den —  og  gid  vi  aldrig  havde  haft. nogen  anden!  Denne  her  er 
kun  af  Træ,  gør  ingen  Modstand,  men  lader  sig  taalmodig  søn- 
derrive, ligesom  et  vist  Folk  i  Aaret  1807  —  men  dette  kommer 
da  endelig  ikke  herved.  „God  Fornøjelse  ved  eders  Fugleskyd- 
ning, I  Herrer!1' 

Hvor  skam  mon  dette  foregaar?  Ved  hvilken  dansk  Stad  eller 
By?  Det  er  ikke  nemt  at  sige:  langt  henne  skimter  man  rigtignok 
Vand,  det  er  ved  enhver  By.  Længere  henne  øjner  man  noget, 
der  ligner  Snedriver;  det  kunde  ogsaa  være  Sandmiler;  dette 
leder  os  til  den  Formodning,  at  vi  befinder  os  ved  en  Stad  paa 
Vestkysten  af  Jylland,  men  hvilken?  I  Fanen  staar  afmalet  rig- 
tignok en  Ørn  —  hm!  de  Ørne  har  saa  mange  Steder  at  bestille: 
Romerne  havde  Ørne,  Østerrigerne  har  sine,  saavel  som  andre 
Kejserdømmer;  ogsaa  Napoleon  havde  sine,  stærkt  flyvende  og 
med  skarpe  Kløer  —  men  hvad  kommer  det  nu  herved?  Vor  Ørn 
har  hverken  Næb  eller  Kløer. 


ANDET  BILLEDE 
Fugleskydningen 

Den  er  plukket,  parteret,  denne  Fugl:  Hoved,  Hale,  Vinger 
væk  —  ja,  min  Sandten!  der  falder  Brystpladen,  og  Spillemæn- 
dene har  Instrumenterne  for  Munden,  og  ved  den  anden  Side 
holder  en  Lunten  til  en  Skibskanon  eller  Svingbasse;  den  tykke 
Fændrik  har  stukket  Fanen  op  over  Hatten  —  maaske  mægter 
han  ikke  at  faa  den  højere,  hvad  enten  dette  nu  kommer  af  for 
lidt  fysisk  Kraft  eller  for  meget  spirituel  —  ,,ein  Fåndrich,"  hed 
det  i  vort  gode,  gamle  militære  Reglement,  „rnuss  ein  grosser 
Lummel  sein,  damit  er  die  Fahne  hiibsch  ordentlich  tragen 
kann,"  men  denne  her  kan  gerne,  inden  Revuen  er  forbi,  komme 
til  at  bruge  sin  som  Støttestav.  Det  er  ingen  Spøg,  naar  man  en 
hel  Dag  igennem  er  nødt  til  at  drikke  Minutsnapser,  Knægter 
o.  s.  v.,  der  skal  store  Lømler  til  at  bære  slige  Byrder.  Men  over 
Fændrikken  maa  vi  ikke  glemme  Kongen  —  Hans  Majestæt  sid- 
der endnu  paa  den  skæbnesvangre  Stol  med  Riflen  halvt  nede  fra 
Skulderen.  Han  skotter  nok  til  Fuglen,  hvis  Bryst  han  har  truf- 
fet —  Men  nej!  det  er  en  anden,  en  levende  Fugl,  han  ser  efter, 
et  dejligt  Pigebryst,  han  sigter  efter.  —  Kære  Ven!  det  er  usik- 
kert Skud,  Gevinsten  ligesaa.  Naa,  god  Lykke!  Men  se  til  at  faa 
gode,  stærke  Forladninger,  saasom:  Smiger,  kønne  Foræringer, 

Forlystelser  og  andre  Varer,  der  er  kurante  paa  saadanne  Veksel- 
kontorer. Av!  hun  ser  ud  til  at  ville  protestere:  non  accept,  Hr. 
Fuglekonge!  Det  kan  allerhøj stsamme  belave  sig  paa  —  Hun 
fallerer  og  gaar  derefter  i  Kompagni  med  —  hvad  er  det  nu  han 
hedder?  Ham  med  det  glatte  Ansigt  og  det  glatte  Sind,  for- 
hudet, som  med  en  Bøffelhud,  mod  Skæbnens  Sværd  og  Mod- 
gangs Pile.  En  af  dem,  der  gaar  igennem  Verden  og  ud  af  Ver- 
den uden  at  t  æ  n  k  e  —  ah!  hvilken  praktisk  Filosofi  aabenbarer 
sig  ikke  i  denne  Tankeløshed.  Dersom  Menneskene  lod  være  at 
tænke,  gruble  o.  s.  v.,  da  blev  Jorden  igen  et  Paradis,  hvor  den 
dyriske  Natur  —  stop!  Vi  maa  se  til  de  to  Damer  og  hvorlunde 
de  tænker  —  „Tænke?"  —  tænke  og  tænke  er  to  Ting,  mange 
Ting,  men  disse  Pigebørns  Tænkning  er  vistnok  ingenting.  De 
bruger  Øjnene,  men  ikke  de  Organer  indenfor,  som  Gall  har 
specificeret  —  med  mindre  det  kunde  være  det  allerbageste  der 
over  Nakkebenet.  De  ser  efter,  hvordan  de  unge  Herrer  ser  ud, 
og  hvordan  de  andre  Damer  er  pyntede;  de  ser  paa  sig  selv  med 
den  skønne  Selvbevidsthed,  at  der  er  ingen,  som  i  Stadselighed 
kan  sættes  ved  Siden  af  dem.  Det  samme  synes  ogsaa  baade  den 
røde  og  den  blege  og  den  glatte  —  og  de  har  alle  fem  Ret. 


TREDIE  BILLEDE 

Skydebal 

Aah!  hvad  det  er  rart!  Damerne  er  saa  pæne  —  den  ene  pæ- 
nere end  den  anden.  Sikke  Stads  de  har  paa!  Der  er  —  ja,  hvad 
er  der?  Det  gaar  over  Præstens  Forstand  og  langt  ind  i  Degnens. 
Sne,  Rim,  Dug,  Taage,  vævet,  presset,  udsyet,  omsvøbende  de 
yndige  Former  —  paa  Ansigtet  og  halve  Brystet  nær.  Ja!  kom 
ikke  for  nær  de  ildsprudende  Lynetter,  de  faste  Batterier!  Bah! 
ikke  andet!  Af  Vauban  ved  vi  jo,  at  ingen  Fæstning,  om  den  end 
er  nok  saa  stærk,  kan  holde  sig  længere  end  seks  Uger,  og 
skulde  et  Pigehjerte  holde  sig  i  syv?  at  sige,  naar  det  bliver  or- 
dentlig belejret.  De  to  øverste  Riddere,  den  røde,  som  fører  op 
og  klapper  ad  Musikanterne  —  (nu  to  Violiner,  en  Fløjte  og  en 
Tromme)  —  og  den  blege  neden  for  ham,  de  er  fuldtfærdige  med 
deres  Approcher  —  de  er  uimodstaaelige:  de  respektive  Fæst- 
ninger Lotte  og  Mine  maa  lige  saa  godt  først  som  sidst  overgive 
sig,  da  de  har  ladet  sig  forføre  til  at  danse  med  disse  to  Him- 
melhunde. Ja,  ja!  I  der  kan  parlamentere,  inden  man  skrider  til 
Kapitulation,  og  den  endda  vorde  betinget,  ærefuld,  som  vi  haa- 

ber.  Mine  smiler,  Lotte  er  —  er  nær  ved  at  at  surmule.  Paa 
hendes  Øjekast  ser  man,  at  hun  hellere  havde  haft  Nr.  3  til 
Chapeau.  Deri  kan  hun  have  Ret,  for  det  er  ret  en  nysselig 
„Pigernes  Jens1,  glat  af  Ansigt  og  glat  af  Sind,  saadan  en,  som 
kan  bruges,  hvordan  og  hvor  man  behager:  det  kan  Damerne 
lide.  Han  der  —  er  for  selvstændig  —  han  bliver  aldrig  nogen 
god  Mand.  Mon  den  røde  kan  blive  god  Mand?  Han  er  saa  vild, 
saa  —  Naa!  hvorfor  kan  han  ikke  tæmmes,  naar  han  kommer 
under  Stuedressuren?  Skulde  han  gøre  sig  alt  for  knortet,  saa 
har  hun  dog  Pisken  —  jeg  mener  Tungen,  den  er  der  Snært  i. 
Jeg  har  kendt  Herrer,  der,  før  de  kom  i  Brudeseng  og  noget 
efter,  var  saa  balstyrige  som  en  udresseret  Hønsehund,  men 
det  fandt  sig:  de  fik  snart  rigtig  Appel.  —  Naa!  Lad  os  ikke  tale 
mere  om  disse  huslige  Sager!  de  kommer  slet  ikke  Ballet  ved. 
Lad  os  danse  med  de  dansende!  Der  kommer  nok  den  Tid,  da 
Piben  faar  en  anden  Lyd,  da  I,  gode  Herrer!  kommer  til  at  danse 
efter  Konernes  Pikolofløjter  —  det  falder  mig  netop  ind,  at  disse 
Smaainstrumenter  spillede  til  Spidsrodsdansen,  før  den  gik  af 
Mode  som  saa  mange  andre.  Hm!  det  er  artigt  nok:  Desertøren 
løber  Spidsrod,  fordi  han  flygter  —  Ægtemanden,  fordi  han 
bliver.  Men  det  kan  nu  være  nok  snakket  om  disse  almindelige 
Sager. 


! 

FJERDE  BILLEDE  j 


Frokost 

Det  kan  jeg  forstaa:  her  gaar  det  lystigt  til.  Saaledes  maa 
rigtige  Friskfyre  slutte  et  Bal,  sætte  en  Koda  til  Natsværme- 
riets Variationer.  Det  er  noget  andet  end  at  krybe  under  Dynen 
—  Hvad!  jeg  tror,  der  er  nogle  af  Herrerne  krøbet  under  Bordet, 
for  der  staar  et,  to,  tre  fulde  Puncheglas  og  lige  saa  mange 
ledige  Stole.  Rigtig!  der  ser  vi  et  Par  beskoede  Fødder  med  Hæ- 
lene mod  Gulvet  —  til  dem  maa  høre  en  Krop  —  ej  at  tale  om 
Hoved  under  slige  Omstændigheder.  Nej  se!  ved  den  anden  Side 
af  Bordet  er  en  i  Færd  med  at  ville  rejse  sig  op:  han  støtter  sig 
paa  den  ene  Haand,  den  anden  famler  efter  Bordbladet,  men 
finder  det  næppe.  Han  er  ganske  træt  i  Ansigtet,  Øjenlaagene 
kan  han  ikke  faa  længere  end  halvt  op:  hvordan  skal  han  da 
bjærge  Legemet  op?  Nej,  min  Bror!  læg  du  dig  kun  ned  igen! 
det  er  dig  tjenligst.  Hvor  er  den  tredie  af  de  overvundne?  Han 
er  ikke  faldet,  men  flygtet  —  ja,  paa  min  Ære!  det  maa  være 

ham,  der  staar  hist  ude  i  Forstuen  med  Panden  og  begge  Hæn- 
derne mod  Væggen.  Man  mærker  nok,  han  er  i  Færd  med  en 
Operation,  til  hvilken  man  ikke  behøver  Lægehjælp;  Punch  er 
et  meget  virksomt  Vomitiv,  blot  at  Dosis  er  afpasset  til  Patien- 
tens Konstitution.  —  Naa!  Du  muss  Dich  libergeben  —  gliick- 
liche  Genesung!  Hvorledes  har  I  andre  det?  I  holder  jer  paa 
Stolene;  alligevel,  det  ser  misligt  ud  med  Æqvilibrium.  Du  der 
ser  ud  til,  at  du  snart  vil  lede  efter  de  underbordske,  og  du  der 
har  vistnok  Kvalmer.  Der  er  en  ved  at  tænde  sin  Pibe,  men  Fidi- 
bussen vil  paa  ingen  Maade  laane  Ild  dertil,  en  skrider  forbi 
Pibehovedet  og  gør  varmt  Bekendtskab  med  Røgerens  venstre 
Kjoleopslag.  Han  der  sover.  Hans  højre  Haand  holder  endnu 
instinktmæssig  om  Glasset,  men  det  er  alligevel  i  stor  Fare;  thi 
Sidemanden,  hvis  Rus  nu  just  kulminerer,  slaar  ud  med  begge 
Arme,  der  vist  gør  rent  Bord,  saa  vidt  de  kan  naa.  Hvad  gaar 
af  ham?  Vil  han  slaas?  Aa  nej!  han  holder  en  Tale,  og  den  in- 
spireret, men  hvad  den  gaar  ud  paa,  det  er  vanskeligt  at 
blive  klog  paa.  Formodentligt  ved  han  det  ikke  selv,  lige  saa 
lidt  som  de  andre,  men  tvende  Glas  faar  det  nok  at  vide.  Begge 
Heltene  i  denne  Morgenfægtning  viser  sig  ved  Bordenden.  Den 
røde  løfter  kækt  staaende  sit  Glas  til  en  Skaal  —  for  hvem?  Ih! 
,,for  den,  vi  har  kær!"  Bollens  Skaal!  raaber  han  paa  Hjørnet, 
thi  han  er  ved  at  støde  sit  Glas  til  dens  Rand.  Den  blege  sidder 
ned  og  ser  med  et  mildt  Sejrherreblik  paa  Nederlaget,  Forstyr- 
relsen, Ødelæggelsen  —  gratulerer!  Lader  os  nu  istemme:  Te 
Bacchum  laudamus! 


FEMTE  BILLEDE 
Pigernes  Jens 

Han  sidder  midt  i  Sofaen  mellem  de  to,  vi  ved  nok,  og  de  er 
begge  to  omtrent  lige  lykkelige  ved  ham,  det  kan  man  gran- 
giveligt se.  Men  du,  glatte  Jens!  Hvem  af  dem  vilde  du  saa  egent- 
lig udkaare  dig?  Kunde  du  faa  dem  begge,  det  havde  været  saa 
meget  rart,  en  viet  til  den  højre  Haand  og  en  til  den  venstre. 
Nej,  det  er  strengelig  forbudt^det  kunde  bringe  dig  i  Tugthuset, 
hvilket  ellers  er  en  overdreven  Strenghed:  thi  mangen  en  Mono- 
gamist  er  allerede  hjemme  i  Tugthuset;  havde  han  to  Koner, 
maatte  det  for  ham  blive  et  Stokhus.  Det  er  kun  Konger,  der  kan 
komme  ud  af  det  med  to  Koner  —  foruden  Maitresser  —  til  Ma- 
trimonium  ad  morganaticam  hører  og  at  kunne  udrede  en  Mor- 

gengave  saa  stor,  at  alle  fattige  i  en  stor  Stad  kan  leve  af 
den.  Nej,  min  Ven!  Du  maa  nøjes  med  den  ene!  Kan  hænde,  du 
bliver  endda  fornøjet  nok.  Man  kan  i  øvrigt  forestille  sig,  at 
Sofakonversationen  maa  være  meget  levende  —  ,, hvorom  vel?" 
Aah!  det  er  et  yderst  vigtigt  Æmne,  som  jeg  nu  nærmere  skal 
være  saa  dristig  at  udvikle.  Hans  Tekst  er  Beskrivelsen  af  en 
Bryllupsstads,  til  hvilken  han  som  Slægtning  havde  været  ind- 
budt, og  Damerne  sætter  Noter  til  Teksten.  Fyrens  selvtilfredse 
Mine  borger  for  Smagfuldheden  i  hans  Forelæsning,  der  hverken 
gaar  ud  paa  mer  eller  mindre  end  Menneskehedens  de  to  første 
og  største  Nødvendigheder:  Føde  og  Klæder,  af  hvilke  Sorter  der 
dog  gives  meget  unødvendigt,  især  ved  Gilder  og  andre  store 
Selskaber  —  se!  han,  som  aflægger  Rapporten,  hører  selv  med 
til  Unødvendighederne. 

Hvad  videre  har  vi  saa  her  at  varetage?  Det  skulde  aleneste 
være  de  to  Skilderier,  der  hænger  over  de  tre  i  Sofaen:  Familie- 
stykker, men  fra  helt  ældre  Tider  —  se,  se,  se!  Saa  disse  halv- 
voksne Børn  er  virkelig  Olde-  eller  Tipoldeforældre  til  disse  her 
voksne  Børn?  Ak  ja!  Vi  er  allesammen  Tidens  Børn,  Gammel- 
mandsbøra. 

De  har  dog  ogsaa  haft  Moder  i  den  Tid. 


SJETTE  BILLEDE 
Lange  Rejser 

Her  kan  vi  med  eet  se  ind  i  tre  Værelser,  det  ene  ovenpaa,  de 
andre  underneden.  Hvor  skal  vi  først  fæste  vort  Blik?  Øverst 
naturligvis,  for  der  har  vi  Damer.  Ja  saamænd!  det  er  Lotte,  og 
det  er  Mine.  De  sidder  ved  Vinduet  lige  over  for  hverandre  og 
syr  eller  broderer  paa  —  ja  hvad  paa?  —  Ja  saa  min  Sandten! 
det  er  Kraver,  Mandfolkekraver  —  Hillemænd!  Hvem  monstro 
skal  ha'  dem?  Aah,  det  ved  de  vel  ikke  selv.  Men  de  vil  vel  ha' 
dem  paa  rede  Haand,  i  Tilfælde.  Ja,  ja!  I  kære  Pigebørn!  det  er 
vel  betænkt,  det  er  et  vakkert  Bevis  paa,  at  det  flygtige  Barne- 
sind er  underkuet,  og  at  Forstanden,  den  modnere  Alder  —  jeg 
be'r  tusinde  Gange  om  Forladelse  for  det  upasselige  og  maaske 
fornærmelige  i  denne  slet  betænkte  Ytring!  Men  jeg  huskede  ikke 
paa,  at  de  begge  endnu  er  ugifte,  at  Tiden  skrider  for  dem  som 
for  enhver  anden,  at  det  kan  maaske  vare  længe,  inden  —  nok 
herom!  Jeg  slaar  mig  paa  Munden. 

10* 

Det  kommer  mig  for,  som  om  der  er  noget,  der  glinser  under 
Lottes  Øjelaag:  det  skal  vel  være  en  Taare.  Hvad  græder  hun 
for?  Fordi  hun  har  skilt  sig  ved  den  første  Kæreste?  Hun  har  jo 
faaet  en  igen  —  Pyt!  der  gaar  han  ud  ad  Døren.  Han  vender 
Ryggen  til  og  huger  noget.  Han  er,  min  Tro!  bortvist  —  af  hvem? 

—  Af  hvem  andre  end  Moderen,  det  gamle  Rivejern,  der  staar 
med  begge  Næverne  i  Siderne  og  ser  saa  malisiøsk  efter  ham.  — 
Naa!  Hvad  skulde  der  ogsaa  komme  ud  af  det?  Han  er  inte 
noget,  har  inte  noget  uden  en  velskabt  Krop  og  et  glat  Ansigt 

—  joh!  det  skal  vi  komme  langt  med.  Nej!  rige  Herremænd, 
Rangspersoner  skal  de  have,  de  rare  Piger!  Dem  kan  Mama  nok 
skaffe  dem,  for  hun  kan  alting  —  undtagen  dette!  Jeg  forudser: 
om  nogle  faa  Aar  kan  de  sidde  over  ved  Baller  —  hvis  de  ellers 
kommer  til  noget.  —  Det  er  ikke  ret  længe  siden,  at  en  Bekendt 
af  mig  var  der  i  Byen,  og  han  fortalte  mig,  at  de  sidder  som 
sædvanligt  om  Dagen  ved  Vinduet,  skotter  ud  paa  Gaden  efter 
Fyrene,  smaaskændes  om  dem  og  overskændes  af  Mutters  Ra- 
balder —  fortsætter  Debatterne  om  Ægteskab  i  Sengen  og  sover 
endelig  ind  med  dybe  Suk  —  God  Nat!  Sov  vel!  og  drømmer  be- 
hageligt! —  Lad  os  nu  se  til  dem  her  underneden!  Hvem  er  det, 
vi  ser  i  Kammeret  til  venstre?  Han  er  i  Rejseklæder,  indsvøbt  i 
Kappe  med  Rejsehue  paa  Hovedet  —  ned  over  Øjnene,  sidder 
paa  en  Rejsekuffert,  har  et  Par  store  Æsker  ved  Siden  af  —  han 
vil  saamænd  langt  hen,  han  —  men  hvem  er  det?  Ingen  anden 
end  vor  blege.  Han  vil  rejse  bort  fra  skuffet  Haab,  forstyrret 
Livslykke,  ulykkelig  Kærlighed  —  jah!  det  kan  blive  en  lang 
Rejse  den!  Han  gør  ret  i,  at  han  pakker  sig  vel  ind.  Naar  han  saa 
endda  med  Kappen  og  Huen  kunde  afkaste  Sorgen:  smide  den  i 
Pulterkammeret.  —  Ak!  Hjertet  har  intet  Pulterkammer,  det 
har  kun  eet  lille  Værelse  til  alle  sine  Skramlerier,  men  det  er 
vanskeligt  at  rydde  op  der!  Hvad  engang  er  kommet  ind,  vil  ikke 
ud  igen.  Hæ!  hvorfor  hænge  med  Hovedet?  Er  der  ikke  Piger 
nok  i  Verden?  Han  folder  sine  Hænder  i  Skødet.  Jeg  kan  læse 
paa  hans  Læber  det  Svar:  ,,For  mig  er  der  kun  een  —  har 
været."  Saa  giv  hende  Fanden!  Og  tag  Dem  en  anden!  „Behold 
Deres  Raad  for  Dem  selv,  og  lad  mig  være!"  Meget  gerne!  Lykke 
paa  Rejsen!  —  Se,  se!  Der  har  vi  virkelig  den  røde  i  Kam- 
meret ved  Siden  af.  Hvad  Pokker  er  det,  han  bestiller?  Han 
sidder  ved  et  Bord  —  strækker  den  højre  Arm  langt  ud  over  det 

—  en  antændt  Svovlstikke  i  Haanden  —  hvad  skal  den  til?  Eja! 
han  holder  til  og  vil  tænde  et  Stykke  Svamp  —  er  det  til  en 
Pibe?  Jo  vel  er  det,  men  ikke  nogen  Tobakspibe  —  det  er  en 

Bøssepibe,  og  Pistonen  er  skruet  af,  Hullet  til  Krudtkammeret 
fyldt  med  disse  schwarziske  Frøkorn,  Svampstumpen  ovenpaa. 
Hvad  skal  det  betyde?  Hahl  Bøssemundingen  holder  han  med 
venstre  Haand  tæt  ind  til  venstre  Bryst.  For  Satan!  han  vil  dog 
aldrig  tage  Livet  af  sig  selv?  —  Det  lader  saa.  —  Det  er  en 
snurrig  Maner.  Det  kan  dog  vare  noget,  inden  Svampen  brænder 
ned  til  Krudtet.  Han  kunde  kommet  nemmere  af  Sted  med  dette 
hersens.  Hm,  han  vil  ordentlig  smage  Døden.  Prosit!  —  Hvad 
vil  de  sige  derovenpaa,  naar  den  ene  her  rejser  med  Posten, 
den  anden  med  Hurtigpost?  Vognens  Skralden  —  Bøssens  Knal- 
den —  „Ina!" 


SIDSTE  BILLEDE 
De  gamle  Jomfruer 

Det  er  ikke  saa  nemt  at  genkende  de  søde  Glutter  Lotte  og 
Mine  —  nu  visnede  Blomster!  blege  af  Ansigter,  sagte  i  Gang, 
magre  af  Krop.  Hvad  har  de  i  Hænderne?  Hverken  Vifter,  Strik- 
keposer eller  Ridikiiler,  langt  mindre  Romaner,  men  Salme- 
bøger. Saa  gaar  de  vel  i  Kirke,  gamle  Pigers  Skueplads.  Mons- 
tro de  nu  har  ganske  slaaet  sig  fra  Verden?  Næppe:  de  dybtlig- 
gende Øjne  er  i  uophørlig  Virksomhed  til  alle  Kanter  og  de 
aabne,  til  Dels  tandløse  Munde  er  ikke  heller  ledige.  Hvem  ser 
de  vel  efter?  Hvad  taler  de  vel  om?  De  ser  efter  de  yngre  af  deres 
Køn  og  taler  om  deres  Fejl,  Mangler,  Daarskaber,  Forvildelser! 
Hør!  disse  gamle  Hegler  gennemhegler  baade  hine,  samt  deres 
Mænd  og  Kærester.  Mon  de  nu  skulde  have  slaaet  alle  Gifter- 
maalstankerne  af  Hovederne?  Vist  ikke,  de  er  jo  klædte  paa 
nyeste  Mode,  hvorvel  den  slet  ikke  klæder  dem.  Fra  unge  Mode- 
dukker er  de  blevet  til  gamle  Sladdersøstre  —  Uha!  — 


1  Trykt  i  „MJn  Vinterbestilling  i  1842  k  1843"  (Saml.  Noveller,  VI),  1844. 


EN  GREVINDE,  EN  KRIGSMAND 
OG  EN  NATMAND1 


JJen  Person,  som  i  Titlen  staar  sidst,  spillede  om  ej  en  Ho- 
vedrolle, saa  dog  hvad  jeg  kan  kalde  en  Mellemrolle  af  stor 
Virkning  for  de  to  første.  Med  ham  begynder  jeg. 

Fra  den  første  Tid  af  at  jeg  kan  huske,  mindes  jeg  grant  den 
,, Aarestrup  Rakker",  som  han  jævnt  hen  kaldtes  af  alle  med 
Undtagelse  af  dem,  der  hørte  til  hans  Kaste.  Prævlikvanten2  i 
Aarestrup  (den  sydligste  Koloniby  af  Fredriks  Sogn  paa  Al- 
heden) indfandt  sig  i  Vium  For-  og  Efteraar  for  at  feje  vore  Skor- 
stene, dræbe  og  flaa  Hunde,  Katte  og  Hellemisser  og  rense  Lo- 
kummet. Saavel  formedelst  disse  hans  Bestillinger  som  for  hans, 
mig  af  Folkene  saa  haanligt  beskrevne  Livsstilling  havde  jeg 
en  frygtblandet  Væmmelse  for  dette  Menneske.  Hans  Udvortes 
kunde  ikke  gøre  ham  til  Bussemand.  Han  var  stor,  velvoksen, 
med  et  fyldigt  Ansigt,  Ørnenæse,  blaa  Øjne  og  stærkt  brunt 
Haar.  Han  var  bedre  klædt  end  Bønderne,  kun  naar  han  duk- 
kede op  af  Skorstenspiben,  da  anstod  mig  hans  sortebrune  Skor- 
stensfejeruniform slet  ikke,  lige  saa  lidt  som  hans  Sang,  der  var 
mig  saavel  i  Toner  som  Ord  aldeles  fremmed  og  derfor  saa  me- 
get mere  ængstende.  Hver  Gang  jeg  siden  paa  Teatret  saa  de 
,,to  smaa  Savoj arder"  i  samme  Stilling  og  hørte  deres  naive: 
„ramonnez  ci!  ramonnez  lår  faldt  min  Erindring  tilbage  paa 
vor  jyske  Ramonnør.  En  fire  eller  fem  Aar  efter  at  jeg  havde 
gjort  hans  Bekendtskab,  savnedes  han  et  Foraar.  I  hans  Sted 
hyredes  da  „den  Hinge  Rakker".  (I  de  Tider  var  der  næsten  i 
hvert  Sogn  en  bosiddende  af  dette  Slag,  og  to  i  somme;  nu  er 
de  for  det  meste  rent  forsvundet,  kun  i  Vesteregnen  findes  nogle 
faa  Levninger  af  dem,  ellers  er  de  efterhaanden  trukket  Syd  paa 
med  andre  Trækfugle,  men  disse«  kommer  tilbage,  hine  ikke.) 
Hans  Haar  var  endnu  mere  busket  end  den  forriges  og  af  Farve 

som  Jernrust.  En  Dag  da  kommer  Aarestruperen  efter  disse  fire 
å  fem  Aars  Forløb  ind  i  Køkkenet,  siger  Goddag  og  beder  om  en 
Taar  01.  Min  Fader  gaar  just  derud  og  genkender  ham  straks, 
byder  ham  ind  i  Stuen  og  lader  ham  beværtes,3  hvortil  han  vir- 
kelig trængte,  som  hans  Magerhed  og  Bleghed  udviste.  Min 
Fader  gav  ham  Tid  til  at  fortære  to  store  Melmader  og  to  dito 
Dramme,  førend  han  spurgte  ham,  hvor  han  havde  været,  hvor- 
dan han  havde  haft  det,  og  hvorfor  han  nu  kom  igen.  Da  han 
med  et  Ræb  havde  kvitteret  for  god  Beværtning  og  takket  for 
den,  svarede  han:  ,,A  haa  wor  et  Stød  synner  und  aa  hat  ed 
gaat;  A  ku  ha  hat  ed  bejr,  men  hwa  der  æ  kommen  aa  Skit,  ska 
te  Skit  igjen."  Den  herover  æskede  Forklaring  —  den  jeg  ikke 
skal  forvanske  —  vil  jeg  helst  udsætte  i  rigtigt  Dansk  og  paa 
min  egen  Fortællemaade.  Pier  har  I  den: 

Ikke  langt  derfra,  hvor  de  „ever  to  be  lamented"  Guldhorn 
blev  fundet,  har  ligget  og  ligger  maaske  endnu  en  af  disse  Rid- 
derborge, i  hvilke  vi  Romantikere  gerne  spøger.  Og  saa  vil  jeg, 
spøgefuld  som  jeg  er,  give  mig  i  Kast  med  Spøgeriet  paa  — 
nok  sagtl  — 


Engang  boede  her  en  adelig  Enke,  som  paa  disse  Begiven- 
heders Tid  maa  have  været  temmelig  til  Aarene.  Hun  havde  kun 
eet  levende  Barn,  en  nittenaarig  Datter,  der  var  meget  smuk  og 
efter  Faderen  allerede  saa  rig,  at  hun  opvejede  begge  Guldhor- 
nene. At  hun  havde  Bejlere,  vil  vel  ingen  tvivle  om,  men  ingen 
af  dem  var  endnu  Moderen  rig  nok,  og  ingen  Datteren  køn  nok. 
Saa  hændtes  (om  noget  er  Hændelse,  da  er  her  en)  at  Løjt- 
nant S  ...  1  kom  til  Borgen,  ikke  for  at  bejle,  for  han  var  der 
baade  ubekendt  og  ukendt,  men  af  samme  Bevæggrund  som  en 
italiensk  Bravo,  naar  han  ikke  skøtter  om  at  komme  i  alt  for 
nær  Berørelse  med  Sbirrerne,  tyr  ind  i  en  af  det  Slags  Kirker, 
der  moderlig  bedækker  Synders  Mangfoldighed.  Officeren  havde 
haft  Uheld  at  dræbe  sin  Modstander  i  Duel  —  men  jeg  bør  be- 
handle dette  Emne  ordentligt  historisk. 

I  mine  første  Barndomsaar  stod  Løjtnant  S  ...  1  ved  det  vi- 
borgske Infanteri-Regiment.  Han  var  smukkere,  end  et  Mand- 
folk egentlig  behøver  at  være,  og  for  sit  muntre  Væsen,  sin  vakre 
Opførsel  almindelig  afholdt,  saavel  af  det  smukke  som  af  det 
stærke  Køn;  der  var  især  efter  hinanden  to  af  de  kønneste  Koner, 
der,  som  Talen  gik,  holdt  alt  for  meget  af  ham.  Men  saa  længe 
Mændene  var  hermed  tilfredse,  kunde  det  jo  være  andre  det 

samme.  Det  gik  i  saadan  Henseende  den  Tid  —  som  og  et  Stød 
efter  —  meget  liberalt  til  i  Jyllands  Hovedstad:  Polygami  saa- 
vel  som  Polyandri  var  meget  almindeligt  i  de  dannede  Krese  — 
Løjtnant  S.  var  og  blandt  de  dannede:  flere  Fæstninger  end  han 
kunde  besætte,  overgav  sig  til  ham  paa  Naade  og  m  e  d  Naade. 
Den  eneste  Ubehagelighed,  han  herved  havde,  var  den,  at  han  et 
Par  Gange  saa  sig  tvungen  til  at  give  Medbejlere  blodige  Erin- 
dringer om  sin  Dyrendal  og  Armen,  der  førte  den.  Pistolen 
brugte  han  med  lige  Færdighed,  dog  hidtil  blot  til  fornøjelig 
Øvelse. 

I  de  samme  Tider  lysterede  blandt  andre  tvende  unge  hol- 
stenske Baroner  i  det  lystige  Viborg.  Det  traf  sig  nu  saaledes, 
at  de  blev  lidt  fjendske  paa  en  Dame,  der  havde  vist  sig  lige 
galant  imod  dem  begge.  Naa:  Kaarderne  maatte  ogsaa  her  glatte 
denne  Ujævnhed,  men  uheldigvis  fik  Baron  A  ...  et  Stik  i  Ar- 
men, som  gjorde  ham  værgeløs.  Han  tabte  Kaarden,  men  troede 
ikke,  at  Armen  skulde  blevet  stiv  for  bestandig,  hvilket  dog  ind- 
traf. Opirret  af  Smerten  og  end  mere  af  Modstanderens  Sejr 
udfordrede  han  straks  denne  til  en  anden  Duel.  Og  skulde  dette 
Slag  holdes  i  Dusternbrook  ved  Kiel  en  bestemt  Dag,  to  Maa- 
neder  derefter. 

Sejrherren,  Baron  R  ...,  rejste  kort  derpaa  fra  Byen,  men  Ba- 
ron A.  maatte  blive  for  Armens  Skyld.  Løjtnant  S  ...  1,  der  havde 
været  hans  Sekundant,  besøgte  ham  daglig  for  at  høre  til  hans 
Befindende.  Efter  tre  Ugers  Forløb  var  rigtignok  Saaret  udven- 
dig lægt,  men  den  eller  de  Sener,  som  indvendigt  var  beska- 
digede, kunde  aldrig  mere  faa  den  forrige  Spændkraft.  Lægen 
erklærede  ham  omsider  —  syv  Uger  efter  Duellen  —  at  han  ikke 
mere  vilde  blive  i  Stand  til  at  bestaa  nogen  Slags  Tvekamp. 

Baronen  blegnede  og  bed  Tænderne  sammen  i  Arrighed:  ,,I 
Dag  otte  Dage!"  snærrede  han.  „Havde  jeg  blot  øvet  mig  med 
den  venstre  Haand!" 

,,Det  har  jeg,"  siger  Løjtnanten  glad. 

„Hvad  kan  det  nytte  mig?"  siger  Baronen. 

„Det  var  dog  muligt,"  svarede  S  ...  1.  „De  ved  jo,  jeg  kan 
bruge  begge  Hænder,  og  da  De  nu  har  lovligt  Forfald,  saa  lad 
mig  udfægte  Deres  Strid  og  møde  i  Dusternbrook  med  saa  mange 
Doktorattester,  som  Dem  godt  synes." 

„Det  laer  sig  høre,"  sagde  Baronen,  „men  er  De  vel  forsynet 
med  Rejsepenge?" 

„Jeg  har  en  Maaneds  Gage  og  rider  — " 

„Det  er  for  lidt,"  raabte  Baronen,  „jeg  er  just  saaledes  per 

Kasse,  at  jeg  kan  fly  Dem  40  Fredriksd'orer,  saa  kan  De  køre, 
og  skulde  De  komme  under  Doktorhaand  eller,  som  jeg  hellere 
ønsker,  blive  nødt  til  at  flygte  over  Elben,  saa  er  De  forsynet 
til  videre." 

Naturligvis  modtog  Løjtn.  S.  denne  Forstærkning.  Han  saa- 
vel  som  en  Kammerat,  han  forlangte  til  Sekundant,  søgte  Per- 
mission og  rejste  næste  Morgen  med  Ekstrapost;  de  ankom  til 
Kiel  om  føorgenen,  Dagen  før  den  berammede  Duel. 

Paa  Gæstegaarden  havde  Baron  R  ...  allerede  før  hine  ind- 
fundet sig.  Løjtn.  S.  lod  sig  anmelde  hos  ham,  foreviste  Baron 
A  ...  "s  Doktorattest  og  Fuldmagten  til  at  møde  i  Stedet  for  ham. 
Baron  R.  gav  Stedfortræderen  et  langt  fra  ikke  smigrende  Øje- 
kast, spørgende  ham  koldt:  „Sind  Sie  von  Adel?"  Da  den  anden 
havde  godtgjort  dette,  nikkede  Baronen  med  et  „sehr  wohl!"  og 
lovede  at  møde  den  fastsatte  Dag. 

Da  nu  disse  to  Mennesker,  som  selv  ikke  havde  mindste  ind- 
byrdes Fjendskab  med  hverandre,  mødtes  paa  den  Plads,  som 
med  Rette  bærer  hint  „skumle"  Navn,  sagde  Baronen,  lettende 
paa  Hatten:  „Som  den  udfordrede  tilkommer  det  mig  at  vælge 
Vaabnene.  Her  staar  min  Tjener  med  to  Kaarder,  lige  store  og 
lige  gode,  saavidt  jeg  ved  —  behag  at  tage  først!" 

Løjtn.  S.  tog  en  af  dem  i  Flæng,  traadte  tre  Skridt  tilbage  og 
gjorde  da  de  sædvanlige  Fægterkomplimenter,  hvilke  Modstri- 
deren besvarede,  og  derefter  tilbød  Løjtnanten  den  første  Udfald. 
Han  gjorde  dette  med  en  Dobbeltfinte,  som  Baronen  med  Lethed 
afbødede.  Endnu  kun  et  Par  Sekunder,  saa  svøbte  begge  Kaarder 
sig  om  hinanden  med  saadan  Hurtighed,  at  man  skulde  synes, 
de  var  nittede  sammen.  Kun  et  Par  Minutter,  saa  regnede  Sved- 
draaberne  ned  af  Løjtnantens  Ansigt;  ogsaa  Baronen  dampede, 
men  han  var  meget  den  stærkeste  og  havde  en  Jernarm.  Hin 
fornam  derfor,  at  han  først  vilde  trættes  og  vorde  Offeret.  Efter 
et  afpareret  Udfald  fløj  derfor  som  et  Lyn  hans  Kaarde  over  i 
venstre  Haand,  og  næste  Øjeblik  for  den  dybt  ind  i  Baronens 
Bryst.  Ligbleg  sank  denne  til  Jorden,  og  kun  faa  Øjeblikke  der- 
paa  var  han  saa  fuldkommen  død,  som  den  medhavende  Læge 
erklærede  ham  for  at  være. 

„Her  er  for  os  intet  mere  at  bestille,"  sagde  Sejrherrens  Se- 
kundant, „men  lad  os  nu  se  at  naa  Hamborg  for  det  første,  og 
derfra  er  i  al  Fald  kort  over  til  Hannover."  De  sagde  et  høfligt 
Farvel  til  den  faldnes  Sekundant,  der  endnu  opholdt  sig  ved 
Liget,  men  hvis  Tjener  i  susende  Galop  for  af  Sted  til  Baronens 

Bopæl,  der  laa  kun  en  tre  Mil  derfra,  for  at  hente  en  Vogn  at 
hjemage  ham  paa. 

„Vi  tvendes  Rejse  blev  snart  stoppet  ved  en  Bro,  der  fører  over 
en  lille  Flod,  hvis  Navn  jeg  nu  justement  ej  erindrer."  (Løjtn.  S. 
indføres  her  fortællende  paa  mine  Vegne,  saaledes  som  han 
siden  efter  berettede  for  den,  der  havde  betroet  ham  et  saa  fare- 
fuldt Hverv.)  ,, Broen  op  ad  begge  Aabredderne  havde  .sine  med 
Plejler,  Forke  og  Møggrebe  bevæbnede  Bønder  og,  efter  Dragten 
at  skønne,  af  den  faldnes  Betjente.  Vi  to  havde  slet  ikke  mærket 
noget  til  dette  Oppositionsparti,  der  nok  udgjorde  mellem  50  og 
60  Mand,  før  vi  naaede  Toppen  af  den  sidste  Banke,  hvorfra 
Vejen  løb  i  jævn  Skraaning  lige  ned  til  Broen.  Vi  standsede  og 
raabte  til  dem,  hvorfor  de  stod  her,  og  om  de  vilde  spærre  os 
Vejen.  En  Mand  af  de  bedre  klædte  traadte  et  Par  Trin  frem 
for  de  andre  og  sagde:  „Jeg  er  Inspektor  paa  Baron  R  ...  's  Gods. 
Min  Herre  betroede  mig  i  Forgaars,  at  han  i  Dag  skulde  have 
en  meget  alvorlig  Duel  med  en  Officer  af  det  viborgske  Regi- 
ment. Da  baade  jeg,  hans  Betjente  og  hans  Bønder  holder  me- 
get af  ham,  saa  har  vi  posteret  os  her  for,  i  Tilfælde  af,  at  han 
skulde  være  faldet,  da  at  passe  paa  hans  Drabsmand,  der  som 
andre  i  saadant  Fald  nok  vil  redde  sig  til  Hamborg."  —  „Tau- 
send  Sakrament,"  siger  en  af  Tjenerskabet,  „disse  to  bærer  Vi- 
borg Regiments  Mondur  —  ved  nogen  af  Dem,  hvad  Udfald  Duel- 
len har  faaet?"  —  „Eller  har  De  maaske  været  med?"  — *  „Holta!" 
skreg  Inspektoren,  „giv  jer  godvillig  til  videre!  ellers  lader  jeg 
straks  mine  Folk  rykke  frem  og  omringe  Dem." 

Sekundanten  raabte:  „Vi  gier  jer  Fanden!"  —  Dermed  vendte 
han  sin  Hest,  S.  ligesaa  og  red  saa,  efter  et  Par  vekslede  Ord, 
ad  Rendsborg  til.  Derigennem  red  de  uantastede,  da  Rygtet  om 
Duellen  endnu  ikke  kunde  være  naaet  dertil  og  deres  Permis- 
sioner til  en  Rejse  var  ganske  i  Orden. 

Der  er  vist  ikke  ret  mange  Lande,  som  paa  et  lidet  Rum  er 
begavet  med  saa  afvekslende  Naturscener,  men  alle  uden  Bram 
og  store  Ophævelser,  ligesom  antydende  Indbyggernes  Natio- 
nalkarakter. Selve  Lynghederne  langs  Halvøens  Midte  er  ikke 
saa  ensformige,  skønt  deres  Farve  for  største  Delen  er  det.  Men 
jeg  har  forhen  af  penslet  saa  en,  saa  en  anden  af  Alhedepar- 
tierne, saa  jeg  ej  vil  trætte  ved  Gentagelser  —  jeg  forudsætter 
nemlig,  at  de  fleste,  som  læser  dette  Bind  Fortællinger,  ogsaa 
har  læst  mine  ældre  —  Sønderjylland  har  og  sin  Hederyg, 
hvorvel  knækket  paa  nogle  Steder.  Ved  Enden  af  et  sligt  Afbrud, 
ikke  ret  langt  fra  en  lille  Aa,  og  ikke  længer  fra  Marsken,  end 

at  man  lidt  i  Vejret  ser  Digerne,  ligger  det  Herresæde,  i  hvilket 
mine  Personer  var  bestemte  til  at  agere. 

De  to  Officerer  red  saa  fast  deres  Heste  kunde  udholde  for  at 
naa  Nørrejylland  ved  Foldingbro.  Den  ene  fik  noget  langt  andet 
at  tage  vare.  Midtvejs  omtrent,  fra  Ejderen  til  Kongeaaen  at 
regne,  mødte  de  netop  Baron  A.  Da  han  havde  faaet  hele  Hi- 
storien til  Livs  og  takket  sin  brave  Stedfortræder,  sagde  han 
med  mørk  Mine:  „Loven  mod  Dueller  er  nylig  skærpet  og  blev 
bekendtgjort  i  Viborg  Dagen  før  Deres  Sejr  i  Dusternbrook.  Men 
om  De  endog  vilde  beraabe  Dem  paa,  at  De  da  ikke  var  kom- 
met til  Kundskab  om  Lovens  sidste  Fornyelse,  vil  det  kun  lidet 
hjælpe  Dem,  da  den  gamle,  som  maatte  være  Dem  fuldkommen 
velbekendt,  endnu  stedse  havde  staaet  ved  Magt.  Deres  Modstan- 
der, som  var  Chef  for  en  af  de  ældste  og  mægtigste  Adelsslægter 
i  Hertugdømmerne,  vil  faa  mange  Hævnere!  Langvarig  Fæst- 
ningsarresf  bliver  den  mindste  Straf,  hvis  De  ikke  en  Tid  viger 
til  Side  for  Stormen.  Medens  jeg  søger  at  bekæmpe  den,  og 
derom  har  jeg  godt  Haab,  skal  jeg  føre  Dem  til  et  Skjul,  hvor 
ingen  vil  søge  Dem.  Men  det  er  lidet  og  kun  sikkert  for  een; 
Deres  vakre  Sekundant  — " 

—  „Skal  sørge  for  sig  selv,"  svarede  denne  smilende.  „Jeg 
har  et  godt  Asyl  her  Nord  efter,  og  jeg  kan  melde  mig  hos  Che- 
fen en  god  Tid  før  min  Ven,  —  adieu  S  ...  gel!  jeg  anbefaler  mig, 
Hr.  Baronen."  Uden  videre  Konference  red  han  sin  Vej. 

„Kom  nu,  min  kække  Ven!"  sagde  Baronen  og  slog  ind  paa 
en  Sidevej,  „men  behag  at  sidde  ind  til  mig  i  Vognen!  Jeg  ser 
desuden,  at  Deres  Hest  er  temmelig  marode  —  Tjeneren  kan 
binde  den  bagtil." 

Under  Kørselen  fik  S.  Slottets  Navn  at  vide  saavel  som  Grev- 
indens, der  ejede  samme,  at  hun  havde  hos  sig  sin  eneste  Dat- 
ter, sytten  Aar  gammel  og  ualmindelig  smuk,  men  at  hun  var 
kold  for  Kærlighed  og  havde  allerede  uddelt  næsten  lige  saa 
mange  Kurve,  som  hun  talte  Aar,  og  at  hun  nu  just  var  i  Lav 
med  at  binde  en  til  en  vis  ung  og  rig  Greve.  Rigtignok  var  han 
bekendt  som  en  stor  Libertiner,  dog  det  regnede  den  gamle  Grev- 
inde ikke  saa  nøje  som  den  unge,  der  i  Ægteskabssager  havde 
strengere  Grundsætninger.  Han  udviklede  ham  derhos  Nødven- 
digheden af,  at  han  iagttog  det  strengeste  Inkognito.  Endelig 
vilde  Baronen  for  at  holde  hans  Nærværelse  paa  Slottet  fuld- 
kommen hemmelig  overlade  ham  de  Værelser,  han  selv  beboede, 
naar  han  aflagde  sine  aarlige  og  langvarige  Besøg  der  hos  Sine 
kvindelige  Slægtninge.  Derhos  overlod  han  ham  sin  danske  Tje- 

tier,  som  med  ubrødelig  Troskab  havde  tjent  ham  i  en  tre  Aars 
Tid,  og  paa  hvis  Tavshed  han  sikkert  kunde  forlade  sig.  Denne 
vilde  nok  fra  det  herskabelige  Køkken  og  fra  den  nærliggende 
Kro  forskaffe  ham  tilstrækkelig  Føde:  paa  første  var  han  vel- 
yndet  af  Kokkepigen  og  paa  sidste  af  den  unge,  rige  Enke.  Til 
sin  Tidsfordriv  kunde  han  afbenytte  den  udsøgte  Bogsamling, 
han  der  vilde  forefinde,  saavel  som  et  Forraad  af  udsøgte  Vine 

—  Baronens  særlige  Ejendom.  Endelig  blev  det  nødvendigt  at 
indage  i  Stilhed  og  først  naar  Mørket  faldt  paa.  Følgende  Mor- 
gen vilde  Baronen  afrejse  igen,  og  det  skulde  da  hedde  sig,  at 
han  havde  medtaget  en  Ven,  han  forrige  Dag  havde  truffet  paa 
Vejen. 

Det  gik  altsammen,  som  det  skulde.  Baronen  indbildte  Grev- 
inden —  som  let  maatte  faa  at  vide,  at  han  havde  haft  en  med 

—  at  denne  var  en  tysk  lærd,  som  paa  Botanikken  vilde  fodvandre 
op  gennem  Halvøen,  og  som  han  fandt  træt  og  ikke  vel  paa 
Vejen.  Han  frabad  sig  desaarsag  den  Ære  at  gøre  Opvartning 
hos  Damerne  og  vilde  eller  kunde  ikke  nyde  andet  end  Vand, 
som  allerede  var  bragt  ham.  (Men  Tjeneren  havde  allerede  paa 
førstomnævnte  Skørtevej  bragt  Arrestanten  Aftensmad.) 

Baronen  rejste,  og  hans  Gæst  blev  tilbage  med  Bøgerne,  Kam- 
mertjeneren og  —  sine  egne  Tanker,  der  oftest  var  mere  alvor- 
lige, end  de  forhen  havde  plejet  at  være.  Optrinet  ved  Broen 
gjorde  et  lidt  længere  varende  Indtryk  paa  hans  Sind  end  selve 
Tvekampens  Udfald.  Han  læste,  da  han  ikke  havde  noget  bedre 
at  tage  sig  for,  han  læste  meget,  men  deriblandt  hist  og  her  om 
Duelaffærer.  Naar  han  havde  gennemfløjet  en  saadan  blodig  Anek- 
dote, fløj  Bogen  hen  ad  Bordet,  eller  under  Bordet,  og  han  selv 
til  et  Vindue  —  maaske  for  at  trække  frisk  Luft.  —  Hans  Vin- 
duer var  i  øvrigt  for  visse  Aarsagers  Skyld  halvt  tildækkede  med 
Jalousier.  —  Og  hvad  saa  han  igennem  disse?  Han  saa  Himme- 
len —  paa  Jorden.  Han  saa  et  kvindeligt  Væsen,  saa  dejligt  som 
nogen  Houri  i  Mahomeds  Himmel.  Hun  gik  forbi  med  afmaalte 
Trin,  drejede  om  ad  en  Gang  og  forsvandt  i  en  Løvhytte.  En  Time 
blev  hun  derinde  og  lukkede  ved  Udtrædelsen  en  Bog,  som  hun 
puttede  i  Lommen.  Under  Tilbagegangen  havde  hun  et  sværme- 
risk Aasyn,  der  ikke  forfejlede  at  gøre  et  mer  end  overfladisk 
Indtryk  paa  vor  Løjtnant.  Saa  snart  hun  var  kommet  forbi, 
kaldte  han  sin  Tjener  ind  og  spurgte,  hvem  den  Dame  monne 
være. 

,,Jeg  saa  hende  ikke,11  lød  Svaret,  „men  ellers  plejer  den  unge 

Komtesse  at  gaa  herom,  naar  Vejret  er  godt,  hver  Middag  før- 
end Herskabet  spiser."  — 

Herefter  sad  Løjtn.  S.  paa  Udkig  hver  regnfri  Middag.  — 
Den  sidste  forgæves  —  det  var  den  fjerde  eller  femte,  siden  han 
første  Gang  blev  værdiget  denne  Engels  Aabenbarelse. 

Tjeneren  maatte  nu  gøre  Rede  for  denne  hendes  Udeblivelse. 
„Det  er  saadanne  Pigenykker,"  sagde  han,  „som  fornemme  Frø- 
kener har  flere  af,  end  de  behøver.  Den  unge,  rige  Herre,  som 
bejler  til  hende,  kom  her  i  Aftes.  Han  holder  det  med  det  gode, 
og  Moderen  med  det  onde,  men  hun  vil  endnu  ikke  give  sig.  Og 
saa  —  siger  Kokkemaren  —  er  hun  krøbet  i  Sengen  og  snøvser. 
Det  var  bedre,  om  hun  havde  taget  ham  med  sig,  det  havde  været 
mere  fornøjeligt." 

„Hold  Kæft  med  saadan  forbandet  Sludder!"  snærrede  hans 
Herre  —  „Hør!  kan  du  bringe  et  Brev  ganske  lumskelig  i  hendes 
Hænder,  saa  ingen  mærker  det?" 

„Det  skulde  jeg  tro,"  svarede  han.  „Hvor  er  det?" 

„Det  er  ikke  endnu  skrevet,  men  saa  snart  det  er  færdigt, 
skal  jeg  fly  dig  det." 

Som  en  Kuriositet  —  eller  snarere  som  en  Prøveskrift  for 
Begyndere  —  har  jeg  her  ladet  det  afprente;  det  lyder  som  føl- 
ger: 

„Elskværdigste  Dame!  En  usynlig  Tilbeder  af  Deres  Engle- 
lighed, og  som  kender  den  sørgelige  Forfatning,  i  hvilken  De  nu 
er  stedt,  tilbyder  sin  Bistand,  paa  hvilken  Maade  De  selv  maatte 
udtænke  og  bestemme.  Værdiges  jeg  et  Svar,  da  vil  dette  med 
Sikkerhed  kunne  afgives  til  den  fraværende  Barons  Tjener,  der 
kender  mig  og  mit  Opholdssted.  Da  jeg  er  Adelsmand  og  Kava- 
ler, kan  og  vil  jeg  til  Deres  Frelse  med  Glæde  bruge  min  Kaarde, 
hvis  saadant  behøves. 

Deres  til  enhver  Opofrelse,  endogsaa  Livets,  beredvillige, 
skjulte  Ven." 

Næste  Dag  modtog  vor  galante  Løjtnant  efterstaaende  Svar: 

„Min  ubekendte  Herre! 
De  vil  sikkert  ved  nøjere  Overvejelse  finde  min  Tilbagehol- 
denhed mod  en  fremmed  uset  ganske  naturlig.  Skulde  jeg  virke- 
lig komme  til  at  behøve  udvendig  Hjælp  og  ikke  kunne  hjælpe 
mig  selv,  da  .ved  jeg,  hvor  den  er  at  finde. 

Med  Tak  for  Deres  artige  Tilbud,  og  Vægring  for  at  modtage 
saa  smigrende  Komplimenter,  Deres  Tjenerinde. 

Komtesse  ...." 

Dette  var  jo  Vand  paa  Ilden,  men  man  ser  jo  og  oftere  en 
stærk  Opblusning  følge  paa  den  øjeblikkelige  Dæmpning.  Saa- 
ledes  sank  straks  vor  Løjtnants  Hjerte  termometer  næsten  lige 
ned  til  Frysepunktet,  men  det  steg  snart  til  den  forrige  Højde, 
da  han  gennem  Jalousiet  saa  den  dejlige  Alfe  paa  den  sæd- 
vanlige Vandring.  Og  hævede  det  sig  endnu  en  Grad  højere,  da 
han  i  hendes  Øjne  opdagede  Mærker  af  Graad. 

Næste  Middag  svævede  hun  igen  forbi,  og  tæt  uden  for  Løv- 
hytten afbrød  hun  en  Rosenknop  og  stak  den  ned  mellem  de 
Bryster,  som  Digterne  sammenligner  med  Liljer.  Da  fik  Fyren 
det  smukke  Indfald  at  synge  med  baade  øm  og  kraftig  Stemme 
den  da  kun  lidt  bekendte: 

„Bouton  de  rose! 

,,Tu  seras  plus  heureux  que  mol." 

Vinduet,  hvorved  han  sad,  var  halvaabent,  og  let  trængte  alt- 
saa  baade  Tone  og  Ord  ned  til  den  ret  behageligt  overraskede 
Dame.  Hun  stak  Ansigtet  halvt  frem  for  at  opdage  den  smig- 
rende Sanger.  Han  tav,  og  den  kvindelige  Nysgerrighed  blev  i 
høj  Grad  pirret.  Nu  syntes  hun,  at  Lyden  kom  fra  Vinduet,  nu 
fra  den  modsatte  Side.  Da  hun  gik  ud  af  Løvhytten,  holdt  den 
rent  op.  —  Næste  Dag  som  foregaaende,  kun  en  anden  Chan- 
son. 

Tredie  Dag  trak  den  indespærrede  Jalousiet  saa  meget  til 
Side,  at  hans  Ansigt  kunde  blive  synligt.  Da  Komtessen  blev 
dette  var,  sank  hun  i  Knæerne  af  Forbavselse.  „Hvem  kunde 
det  dog  være?  Værelset  var  jo  siden  Baronens  Bortrejse  ubeboet 
og  formedelst  hans  Tjener  utilgængeligt."  Da  hun  igen  kiggede 
derhen,  var  Jalousiet  helt  trukket  for,  det  smukke  Ansigt  for- 
svundet ligesom  et  Drømmesyn.  Det  havde  gjort  i  det  mindste  et 
mystisk  Indtryk  paa  hende:  hun  var  ordentlig  blevet  bange  for 
at  gaa  den  nærmeste  Vej  forbi  Vinduet  ind,  tog  derfor  en  anden 
og  længere.  Ad  denne  gik  hun  og  næste  Middag,  skottende  hem- 
meligt op  til  Vinduet,  men  som  nu  ikke  var  aabnet.  End  stær- 
kere æggedes  Nysgerrigheden,  og  da  hun  næste  Dagen  ej  heller 
mærkede  noget  til  Sangeren  fra  i  Gaar,  saa  satte  hun  sig  efter 
at  have  undersøgt  alle  de  andre  Lysthuse  ned  i  det,  hun  havde 
kaaret  sig  fortrinsvis. 

Løjtn.  S.  havde  fra  sine  Vinduer  set  i  det  nederste  Hjørne  af 
Haven  en  Kant  af  noget,  som  rimeligvis  var  et  Trælysthus.  Han 
spurgte  Tjeneren,  og  denne  bekræftede  hans  Formodning.  Han 
spurgte  videre,  om  denne  kunde  bringe  ham  uset  derind.  Ogsaa 

dette  blev  bejaet,  da  en  meget  tæt  Buegang  førte  næsten  lige  fra 
Huset  did.  Men  den  sikreste  Tid  var  dog  mellem  Kl.  12  og  2,  naar 
Gartneren  og  hans  Arbejdsfolk  spiste  og  derpaa  sov.  Dette  pas- 
sede godt  i  den  forelskedes  Plan.  Han  pudsede  sig  i  en  Fart, 
slængte  en  Kappe  om  sig,  lod  sig  føre  og  befalede  derpaa  Tjene- 
ren at  gaa  tilbage,  satte  sig  ind  skraas  for  den  aabenladte  Ind- 
gang og  sang: 

„Hélas!  mon  coeur  est  enchainé! 
„Ah!  pourcpiol  J'alme  cette  Charmante! 
„Et  malgré  moi  je  suis  tralné 
„Comme  un  esclave  aux  pi  eds 
„De   l'Ange,   qui  m'enchante." 

Det  rareste  ved  dette  Digt  var  vel,  at  han  selv  havde  forfattet 
det,  saavel  som  og  såt  Musikken  dertil. 

Medens  han  gentog  de  tre  sidste  Strofer,  havde  Komtessen, 
der  snart  opdagede,  hvorfra  den  mandigskønne  Tenor-Stemme 
lød,  med  hastige  Skridt  nærmet  sig  Sangerens  Bur  og  rev  rask 
Døren  op.  Hun  standsede  paa  Dørtrinnet  ved  Synet  af  den  smuk- 
ke Yngling,  der  straks  sprang  op,  bukkede  dybt,  men  blev  staa- 
ende  ved  sin  Bænk. 

Skønt  overrasket,  tilbagevandt  hun  straks  derpaa  sin  ædel- 
stolte Holdning  og  sagde  med  et  tvetydigt  Smil:  „Jeg  er  saa  fri 
at  spørge,  hvem  er  De,  min  Herre!  der  gør  os  og  vor  Have  den 
Ære  at  afbenytte  den  til  erotiske  Studier  og  Sange?" 

„Baron  A  ...,"  svarede  han,  „beærer  mig  med  sit  Venskab  — ." 

„Men  Deres  Navn,  Deres  Stand?  Hensigten  med  Deres  gaa- 
defulde  Nærværelse  her?"  vedblev  hun. 

„Baronen,  som  har  ført  mig  hid,"  sagde  han,  „vil  ved  sin 
Hjemkomst,  som  jeg  hver  Dag  venter,  tilfredsstillende  besvare 
min  naadige  Komtesses  Spørgsmaal.  Indtil  da  binder  et  givet 
Løfte  og  en  ulykkelig  Affære  min  Tunge,  og  saa  længe  beder  jeg 
ydmygst  om  et  hemmeligholdt  Fristed.  Jeg  har  i  min  Ulykke  haft 
den  Lykke  at  bevise  hans  Højvelbaarenhed  en  væsentlig  Tjene- 
ste. Han  har  fortroet  mig  Nøglerne  til  sine  Værelser,  og  desaar- 
sag  tør  De  ikke  frygte  for,  at  det  skulde  være  en  Vagabond  eller 
en  mistænkelig  Person,  som,  rigtignok  uden  Tilladelse,  har  faaet 
et  Asyl  i  denne  Borg." 

Under  denne  Tiltale  havde  Komtessen  med  tiltagende  Behag 
bemærket  de  forskellige  Afvekslinger  i  hans  Aasyn  og  svarede 
saaledes:  „Min  anonyme  Herre!  Jeg  er  ikke  af  de  Damer,  som 
besvimer  ved  Synet  af  en  Mus,  men  Deres  Tilstedeværelse  her 
paa  min  Moders  Slot,  som  og,"  sagde  hun  videre  smaaleende, 

,,  Deres  Kappe,  der  har  samme  Farve  som  Musens,  kunde  maa- 
ske  indjage  Mama  Forskrækkelse  og  bevirke  for  Dem  en  hastig 
Forflyttelse.  Jeg  vil  derfor  meget  fraraade  Dem  Spadsering  uden 
for  de  Dem  indrømmede  Værelser  —  mais,  mon  Dieu!  Hvad  faar 
De  at  leve  af?  De  er  intet  Møl,  som  kan  nære  sig  af  Bogpapir." 

Rødmende  og  smilende  svarede  han:  ,, Baronens  Tjener  skaf- 
fer mig  hver  Dag,  hvad  jeg  behøver;  og  jeg  er  smaatærende;  jeg 
er  vant  til  at  leve  paa  Feltfod.11 

,, Drikker  De  da  ikke  Kaffe  eller  Te  om  Morgenen?11  spurgte 
hun. 

„Jeg  drikker  Vand,  min  naadige!11  var  Svaret. 

„Saa  er  dette  vel  en  Følge  af  Deres  meget  isolerede  Stilling?" 

„Af  min  Opdragelse." 

Hun  kastede  et  mildt  Blik  til  Vanddrikkeren  og  sagde:  „Be- 
høver De  ellers  noget,  for  Eksempel  rent  Linned,  saa  kan  Deres 
Tjener  og  vor  Kokkepige,11  lagde  hun  til  med  en  Knistlatter, 
„konstitueres  som  Ekspeditører.  Jeg  anbefaler  mig  med  Genta- 
gelse af  mit  velmente  Tilbud.11 

Den  heroiske  Krigsmand  bukkede  hartad  slavemæssigt  —  men 
han  var  jo  ogsaa  kommet  ind  i  det  Slaveri,  hvor  man  i  Stedet 
for  Jernlænker  bærer  Rosenkæder. 

Da  Feen,  der  bar  Omsorg  for  hans  Lintøj,  var  forsvundet, 
henfaldt  han  i  Lænestolen  til  baade  søde  og  sure  Betragtninger, 
indtil  han  omsider  faldt  i  Søvnens  Arme  —  ej  i  Komtessens.  — 
Om  han  i  denne  Tilstand  drømte,  og  hvad  han  saa  drømte, 
derom  ved  jeg  ingen  Besked,  men  kan  aleneste  gøre  Konjekturer, 
og  blandt  disse:  at  den  døde  Baron  og  den  levende  Komtesse 
har  været  Hovedfigurerne  paa  Morphei  Laterna  magica.  Naar 
Herren  er  forelsket,  maa  Tjeneren  ofte  undgælde.  Midt  om  Nat- 
ten rev  Baron  R  ...  s  Skygge  ham  voldsomt  ud  fra  det  søde  Fan- 
toms Favntag.  Han  raabte  paa  Tjeneren  om  Lys.  Men  Tjeneren 
havde  denne  Nat  andet  at  tage  Vare,  for  han  favnede  paa  et 
andet  Sted,  ikke  et  luftigt  Væsen,  men  en  virkelig  Kvinde  med 
faste  Lemmer  og  hedt  Blod.  —  Naa!  saa  maatte  da  Herren  passe 
sig  selv  op.  Og  hvad  havde  han  saa  at  bestille  paa  den  Tid?  — 
At  skrive  —  til  hvem?  —  Det  ved  vi  nok.  —  Men  hvad  skrev  han? 
—  Undskyldninger,  intet  andet  end  Undskyldninger  for  hans 
Dristigheder,  til  hvilke  hans  brændende  Kærlighed  havde  drevet 
ham.  Han  bad  alene  ydmygst  om  Tilgivelse,  som  den  sidste  svage 
Trøst.  —  Og  den  fik  han  tilmed  saaledes,  at  et  svagt  Glimt  af 
Haab  begyndte  at  opvarme  det  forfrosne  Hjerte.  —  Saadant  et 
Brev  tager  Tid  med  sig:  der  skal  rettes,  forbedres  og  det  hele 

skrives  een  Gang  —  to  Gange  om,  inden  det  vorder  „comme 
il  faut."  —  Dette  tog  Resten  af  Natten  med  sig,  som  ikke  kunde 
andet  være,  og  det  blev  netop  forseglet,  da  Tjeneren  kom  til- 
bage fra  sin  Ronde.  Han  blev  til  Straf  for  sine  utilladte  Natte- 
sværmerier  hilset  med  Glubskhed:  ,, Fanden  skulde  flytte  og  føre 
dig  hjem,"  tordnede  Løjtnanten  ham  i  Møde.  ,,Hvor  har  du 
været?  Hvad  har  du  haft  at  bestille?" 

Tjeneren  skultrede  sig,  trak  et  underligt  Slags  Smil  sammen 
ved  den  ene  fordrejede  Mundkrog,  sigende;  „Jeg  har  været  henne 
at  slibe  en  Saks." 

,,Har  det  været  Kokkepigens  eller  en  andens,"  lød  Svaret, 
„saa  fly  hende  dette  Brev  og  sørg  for  at  hun,  uden  at  nogen  mær- 
ker det,  bringer  det  den  unge  Komtesse  til  Hænde!  Her  er  en 
Specie  til  dig  selv  og  en  til  Kokkepigen." 

Ad  denne  Køkkenvej  modtog  vor  Løjtnant  et  Svar,  som  maa 
have  været  hverken  koldt  eller  varmt  —  og  ikke  heller  lunkent, 
for  han  tog  øjeblikkelig  ved  at  fortsætte  Korrespondancen.  Han 
skrev  een  Gang,  to  Gange  —  intet  Svar.  Det  er  ikke  utroligt,  at 
Mellemkontoret  —  meromrørte  Kokkepige  —  har  faaet  Snu  om 
sin  Kærestes  Besøg  hos  hin  Enke  og  derfor  puttet  Løjtnantens 
ømme  Breve  ind  under  Suppegryden.  Om  ellers  ikke  disse  Auto- 
daféer anstilledes  efter  Komtessens  Anordning,  vil  vi  lade  staa 
derhen  indtil  videre. 

Den  stakkels  Officer  var  næsten  at  sammenligne  med  en  Kæt- 
ter, som  i  Inkvisitionsfængselet  hensidder  mellem  Haab  og  Frygt. 
I  Middagstimerne  sad  han  bag  sit  Gitter  og  stirrede  ud  efter 
Ha  abet  s  Engel;  kun  een  Gang  efter  flere  Dages  pinagtig  Venten 
fik  han  et  kort  og  tilmed  usikkert  Glimt  af  den  himmelske,  men  i 
en  anden  Retning  end  den  forhen  sædvanlige,  netop  som  hun 
svævede  ind  i  hint  fjernere  Lysthus.  Et  andet  lige  saa  svagt 
Glimt  forundtes  hans  stirrende  Øjne,  da  hun  smuttede  ud  igen. 

Dette  gav  ham  noget  at  grunde  paa.  Gik  hun  en  ny  Vej  for  at 
sky  ham?  eller  søgte  hun  det  skæbnesvangre  Bur,  fordi  hun  der 
havde  set  ham,  og  saa  videre? 

I  et  saadant  Forhold  er  Uvished  en  Sjæletortur,  en  aandelig 
Himmelspræt,  saa  oppe,  saa  nede,  og  ingen  Hvile,  ingen  Ro. 
Marcolfus  maatte  føle  Virkningerne  af  den  fortumledes  Uro,  tidt 
afbrudte  Nattesøvn  og  fantastiske  Drømme.  Men  Tjeneren  var 
ikke  af  saa  blødt  et  Stof  som  Herren:  han  kunde  kun  føle  Prygl,  og 
dem  var  han  fri  for.  De  græsseligste  Eder,  som  paa  en  anden 
kunde  have  gjort  Haar  til  Børster,  for  som  Zefyrer  bort  over 
hans  Hoved  i  lette  Pust,  eller  og  han  skultrede  dem  af  sig. 

St.  St.  Blicher:  Samlede  Noveller.  II.  U 

Da  Løjtnanten  lod  til  at  have  gennemgaaet  sine  Besværgel- 
sers Formularbog,  begyndte  Tjeneren  med  en  Gentagelse  af  Skul- 
derbevægelsen: „Dersom  Hr.  Løjtnanten  ellers  ikke  vilde  blive 
alt  for  vred,  kunde  jeg  maaske  kende  ham  et  godt  Raad." 

Et  Par  Stød  af  en  konvulsivisk  Latter  ledsagede  lige  saa  man- 
ge, Trin  tæt  hen  til  Baadgiveren:  „Hvad  Raad  kan  saadan  en 
Pjalt  give  mig?1'  svarede  han. 

„Om. jeg  maa  sige  det  i  en  god  Mening/1  lød  det  langsomt 
f remtrukne  Svar,  „saa  er  det  ravgalt  at  gøre  mange  Kredenser. 
Jeg  har  altid  fundet  mig  vel  ved  at  gaa  lige  paa.  Jeg  siger  aldrig: 
maajegkomme?  men:  nukommerjeg;  og  saa  er  der  intet 
i  Vejen.  Jo  ydmygere  man  stiller  sig  an,  jo  mere  storsnudede  og 
obstrenasige  bli'er  de.  Naar  Løjtnanten  tykkes  om  det,  saa  skal 
jeg  nok  praktisere  ham  ind  i  den  kære  unge  Frøkens  Sovekam- 
mer, førend  hun  selv  kommer  der,  og  saa  skulde  det  da  ogsaa 
være  bandsat,  om  De  ikke  kunde  f aa  Lov  til  at  komme  et  bitte 
Korn  inden  for  Sengestokken." 

Det  smagte  vor  Adonis  paa.  Men  at  denne  Vej  ikke  var  lige, 
tværtimod  en  Krogvej,  en  Snigvej,  at  der  kunde  væltes  paa  sam- 
me Vej  —  ikke  ind  over  Sengestokken  —  men  ned  ad  Trap- 
perne, det  forekom  ham  højst  rimeligt.  Thi  kommanderede  han 
sig  selv:  „Sæt  af!"  og  bad  Tjeneren  ret  høfligt  om  at  gaa  til 
Helvede. 

Denne  gik  —  dog  ikke  længere  end  til  Enkens,  paa  hvilken 
Vej  vi  lige  saa  lidt  vil  følge  ham  som  paa  den  af  Herren  anbe- 
falede. 

De  fleste  Mennesker  gør  sig  al  Umage  for  at  forkorte  Tiden; 
var  det  ikke  bedre  at  se  at  forlænge  den?  den  kan  saamænd  være 
kort  nok  alligevel.  Der  er  nu  blandt  andre  een  Forlængelses- 
maade,  just  ikke  af  de  behageligste  —  den:  at  vente.  Vor  Løjt- 
nant gjorde  sig  vel  bekendt  med  samme. 

Endelig  afkortedes  den  ved  Baron  A  ...  's  Komme.  Han  om- 
favnede sin  Stedfortræder  i  Æresagen  med  venstre  Arm  og  be- 
rettede ham  med  smilende  Aasyn,  at  han  var  benaadet  ganske 
og  aldeles,  da  den  frivillige  Stuearrest  paa  Baronens  Forestil- 
ling blev  anset  lige  med  den  sædvanlige  Fængselstraf.  Hvad  der 
ikke  bidrog  saa  lidet  til  saadan  Eftergivelse,  kom  højst  rimeligt 
deraf,  at  den  dræbte  Modstander  havde  været  saare  ilde  lidt  ved 
Hoffet,  saavel  for  sit  hovmodige  Væsen  som  og  fordi  han  ikke 
uden  Grund  var  mistænkt  for  politiske  Intriger  til  Gunst  for  en 
vis  fremmed  Magt.  ,,Og  nu,"  lagde  han  til,  „hvorledes  har  De 
fordrevet  den  lange  Tid?" 

„Ret  godt/'  var  Svaret,  „og  med  disse,"  han  viste  til  Bøgerne. 

„Ogsaa  godt,"  sagde  Baronen,  „vel  er  de  døde  Omgangsven- 
ner, men  altid  behageligere  end  den  eneste  levende,  De  havde 
—  det  er  sandt:  hvorledes  er  De  bleven  forsynet  med  Spise? 
Drikke  har  De  da  ikke  manglet." 

„Deres  ærlige  Tjener  har  trolig  sørget  for  mig  og  har  derhos 
været  tilfreds  med  en  sparsom  Betaling.  Hvad  dog  herved  har 
primet  mig  er,  at  noget  er  knebet  fra  det  herskabelige  Køkken." 

Baronen  smaalo:  „Aah!  ikke  andet  end  det!  Apropos,  har  De 
ellers  ikke  set  noget  af  Herskabet?" 

Fyren  skiftede  Farve  og  svarede  langtrukkent:  „Hendes  Naa- 
de,  den  gamle  Grevinde,  har  jeg  endnu  ikke  set.  Den  unge  har 
nogle  Gange  spadseret  her  forbi  —  Tjeneren  har  sagt,  det  var 
hende." 

„Fandt  De  hende  ikke  overordentlig  smuk?" 

„Tilvisse!  hun  har  en  Figur  som  Juno  og  et  Ansigt  som  Hebe." 

„Ha  hah!  mon  ami!  De  er  dog  blevet  lidt  charmeret?" 

„Lidt?  aa  —  ja!  Men  mere  end  lidt  var  for  mig  alt  for  meget. 
Ja!  jeg  vil  skrifte  min  Daarskab:  som  en  ung  Løjtnant  kan  være 
letsindig,  forvoven  —  jeg  har  digtet  og  sunget  hende  en  fransk 
galant  chanson,  sendt  hende  en  billet  doux,  men  hun  revsede 
mig  saa  alvorligt,  at  jeg  nok  herefter  skal  hytte  mig  for  sligt, 
som  da  følger  af  sig  selv,  naar  jeg  nu  kommer  tilbage  til  Vi- 
borg." 

„Hm!  Permissionen  er  endnu  ikke  udløbet,  og  —  ved  De  hvad? 
De  maa  tillade  mig,  saa  snart  De  har  omklædt  Dem,  at  forestille 
Dem  for  disse  Damer,  med  hvem  De  saa  længe  har  boet  under 
Tag." 

Stærkt  rødmende  svarede  hin:  „Som  Hr.  Baronen  behager!" 

Denne  gik  ud  til  Tjeneren  og  foreskrev  ham,  ved  hvem  og 
hvorledes  han  skulde  melde  Baronen  og  Søn. 

Denne  var  nydelig  smykket  med  sin  Uniform,  da  Afsendingen 
kom  tilbage  med  Besked,  at  Herrerne  skulde  være  velkomne.  De 
gik.  Moderen  hilsede  de  indtrædende  med  fornem  Venlighed. 
Paa  Datterens  Ansigt  var  bemærkelig:  Forundring,  med  et  flyg- 
tigt, snart  udslettet  Præg  af  Beundring,  men  som  ikke  undgik 
den  erfarne  Kriger. 

„Mine  naadige!"  tog  Baronen  til  Orde,  „jeg  beder  om  Til- 
ladelse at  forestille  Dem  min  Søn,  ikke  ved  Fødselen,  men  ved 
Adoptering,  som  den,  der  ved  at  vove  sit  Liv  har  frelst  mit.  Ja, 
han  har  ydermere  lige  saa  frivillig  vovet  sin  Charge  og  sin  Fri- 
hed. Ved  disse  tvende  Dokumenter,  der  er  lovformelige  i  alle 

Maader"  (her  fremtog  han  dem  og  lagde  dem  i  den  gladeligt  for- 
bavsede Løjtnants  Haand)  „har  jeg,  selv  barnløs,  ladet  dig  kon- 
statere som  Baron  af  A  ...  og  min  Universalarving,  samt  over- 
givet dig  det  ene  af  mine  Godser,  saa  længe  jeg  lever.  Ved  dit 
Mod  og  din  Tapperhed  i  Kampen,  ved  din  taalmodige  Udholden- 
hed efter  den,  har  du  gjort  dig  værdig  til  en  saadan  Paaskøn- 
nelse." 

Den  nyskabte  Baron  kyssede  sin  Velgørers  Haand  og  tryk- 
kede den  med  Inderlighed  til  sit  Hjerte.  Damerne  fremførte  dybt 
nejende  deres  Lykønskninger.  Begge  Herrerne  blev  indbudt  til 
et  festligt  Aftensmaaltid  i  denne  glædelige  Anledning. 

Da  de  var  traadt  ind  i  deres  egne  Værelser,  gik  den  gamle 
med  stærke  Trin  frem  og  tilbage;  paa  hans  Ansigt  viste  sig,  at 
der  foregik  noget  usædvanlig  vigtigt  derindenfor.  Adoptivsøn- 
nen satte  sig  ned,  skottede  til  ham  i  spændt  Forventning  om, 
hvad  denne  Gæring  vilde  frembringe. 

Med  eet  standsede  Baronen  som  fastnaglet  foran  sin  Søn,  og 
hans  Blik  var  —  om  man  saa  maa  sige  —  ligesom  fastnaglet  til 
ham.  Denne  blev  sælsomt  til  Mode,  men  rørte  sig  ikke.  Da  tum- 
lede den  gamle  lig  en  beskænket  hen  til  ham,  kastede  sin  venstre 
Arm  om  hans  Hals  og  trykkede  et  langt  Kys  paa  hans  Læber. 
Han  vendte  sig  til  en  ny  Spadseretur  efter  en  langsommere  Takt, 
stoppede  igen  og  spurgte: 

„Kan  du  tie?" 

,, Bedre  end  tale,"  lød  Svaret. 

„Har  du  oprigtig  Kærlighed  til  Elise?" 

„Den  har  jeg,"  raabte  han  og  sprang  op  fra  Stolen. 

„Og  du  kan  bevare  en  Hemmelighed,  lige  til  Graven  bevarer 
dig  selv?" 

„Jeg  kan." 

,,0g  du  vil  saaledes  gemme  den,  jeg  staar  i  Begreb  med  at 
aabenbare  dig?" 

„Jeg  vil." 

Da  traadte  den  gamle  tæt  hen  til  den  unge,  greb  ham  om 
Hovedet  og  hviskede  ham  i  Øret:  „Elise  er  min  kødelige  Datter." 

Uden  noget  Udraab,  uden  mindste  Ytring,  sank  Løjtnanten 
tilbage  paa  Stolen.  Hin  for  fort:  „Der  er  ikkun  een  til,  foruden 
os  to,  der  kender  Løndommen  —  hun  selv  ikke,  skal  ej  heller 
nogen  Tid  vorde  indviet  i  den.  Naar  du,  min  Søn!  faar  hende  til 
Ægte,  da  tør  jeg  i  to  Meninger,  en  aabenlys  og  en  skjult,  kalde 
hende  Datter.  —  Se  ikke  saa  forskrækket  ud!  Du  bliver  hendes 
Mand  —  og  en  god  Mand,  en  tro  Mand,  tror  jeg  vist  og  fast  — 

tør  du  ikke  selv,  saa  skal  jeg  bejle  for  dig,  eller  og  hendes  Mo- 
der, for  vi  to  staar  os  godt  med  hverandre." 

Disse  sidste  Ord  betonede  han  ganske  anderledes  end  de  for- 
rige og  indskød  Sønnen  en  vis  Formodning,  som  han  beholdt 
for  sig  selv  hele  sin  Levetid  ved  Siden  af  den  første  Hemmelig- 
hed. Jeg,  som  ikke  er  forpligtet  til  at  tie,  da  alle  de  paagældende 
for  længst  er  døde  og  borte,  kan  vel  —  dog  nej!  jeg  overlader  til 
Læseren  selv  at  løse  Knuden,  især  eftersom  jeg  nu  faar  med 
Tjeneren  at  skaffe. 

Baronen  havde  været  borte  en  halv  eller  en  hel  Time  og  den 
unge  stormet  som  halv-  eller  helberuset  lige  saa  længe  gennem 
det  ene  Værelse  og  det  andet,  ja  selv  igennem  Tjenerens.  Da  kom 
denne  og  var  nær  ved  at  vorde  revet  over  Ende,  naturligvis  fordi 
den  henrykkede  Baron  ikke  fornam  ham. 

Da  der  endelig  blev  en  Pavse  i  den  lykkeliges  stormende  Pre- 
stissimo,  bukkede  hin  og  sagde  med  et  Buk:  „Naadigherren  maa 
ikke  tage  mig  det  ilde  op!  men  jeg  beder  om  min  Afsked!" 

„Hvad?"  raabte  Baronen,  ,,du  skal  vel  aldrig  til  at  have  Bryl- 
lup med  Enken  herhenne?" 

„Aa  nej,"  svarede  Tjeneren,  „dermed  har  det  ingen  Nød.  Vi 
var  nok  blevet  enige  om  den  Sag,  men  saa  gaar  det  mig  hverken 
værre  eller  bedre,  end  at  der  for  en  fjorten  Dage  siden  kommer 
en  af  vores  Folk  — " 

„Hvad  Satan!"  faldt  Herren  ind,  „der  skulde  ingen  se  paa 
dig,  at  du  var  en  Jøde." 

„Det  er  jeg  heller  ikke,  men  naar  jeg  siger  vores  Folk,  saa 
mener  jeg  vi  rejsende  og  Prævlikvantere." 

„Rejsende  ved  jeg  hvad  er,  men  det  andet  —  er  det  Latin?" 

„Nej* —  aa  ja,  jeg  kan  sige  Naadigherren  det  lige  ud,  siden 
jeg  nu  alligevel  er  blevet  røbet  af  min  Sibeknasper.4  Jeg  er  hver- 
ken mer  eller  mindre  end  af  Natmandslaget,  af  dem,  de  ogsaa 
kalder  Rakkere." 

„Død  og  Pine,"  raabte  hin  forbavset,  „du  har  dog  her  ført  dig 
op  som  en  ærlig  og  tro  Karl." 

„Aah!"  svarede  denne,  „saadanne  er  de  fleste  af  os,  alligevel 
andre  anser  os  for  Kæltringer.  Somme  af  os,  der  ikke  gider  be- 
stille noget,  tigger  og  faar  noget  paa  hvert  Sted,  thi  man  er 
bange  for  os.  Jeg  vilde  nu  gerne  have  ernæret  mig  hæderligt 
som  Bonde.  Men  nu  har  Enken  vist  mig  Døren,  og  jeg  maa  til 
mit  forrige  Hjem  deroppe  paa  Alheden,  hvis  ellers  Hytten  ikke 
er  faldet  ned,  for  her  kan  jeg  heller  ikke  blive:  Kæltringen  har 
ogsaa  røbet  mig  her,  altsammen  fordi  jeg  sagde  ham  i  Gaar, 

da  han  pressede  mig,  at  jeg  ikke  saadan  kunde  blive  ved  at  spæ- 
de til  ham  bestandig." 

„Bi  lidt!"  sagde  den  virkelig  bevægede  Officer,  gik  til  Ska- 
tollet,  fremtog  et  Par  Haandfulde  Sølvpenge,  gav  ham  og  sagde: 
„Der  har  du  til  at  bygge  dig  et  nyt  Skur,  hvis  det  gamle  skulde 
være  ødelagt.  Men  pas  paa,  at  han,  din  Kammerat,  ikke  skal 
komme  efter  dig  og  plyndre  dig  ud!  thi  det  er  han  nok  ikke  for 
god  til." 

„Han?"  sagde  Prævlikvanten,  „jeg  kunde  bøje  begge  Ender 
sammen  paa  ham,  og  træffes  vi  engang  ene  to  —  saa  — "  her 
standsede  han  med  et  forunderligt  Smil,  takkede  Velgøreren,  som 
han  kunde  bedst,  og  forsvandt. 

Ogsaa  de  herskabelige  Personer  vil  straks  forsvinde  fra  dette 
brogede  Maleri,  naar  jeg  blot  har  tilkendegivet:  at  man  tillige 
med  Adoptionsfesten  fejrede  Forlovelsesfesten,  og  det  en  dob- 
belt: en  mellem  den  ældre  Baron  og  hans  mangeaarige  Veninde, 
og  den  anden  mellem  de  unge.  Og  dermed  ruller  Tæppet  ned. 


1  Trykt  i  „Min  VlnterbestlUing"  (Saml.  Nov.  VI).  1844. 
1  Se  Note  3  under  „Keltringliv"! 

•  Hvor  magtpaaliggende  det  var  Niels  Blicher  at  faa  Skellet  mellem  ,, ær- 
lige" og  ,, uærlige"  slettet,  ses  1  „Topografi  over  Vium  Præstekald",  S.  218—20. 
4  Kammerat. 


EN  JYSK  MORDBRÆNDERHISTOEIE1 


Jtaa  Dørhammeren  i  Randlev  Præstegaard2  staar  udskaaret 

følgende: 

„Det  blotte  Liv  vi  fik  til  Bytte, 
Da  sidste  Gang  vi  flytted  ud; 
En  bedre  Bolig  give  Gud, 
Naar  vi  Igen  skal  flytte." 

Skulde  dette  Vers  nu  være  eller  snart  vorde  udslettet  af  det 
møske  Ved  og  ikke  fornyet,  da  vil  det  dog  findes  blandt  mine 
Sandsagn,  saavel  som  hvilken  Udaad  der  fremkaldte  hine  gud- 
frygtige Linier. 

Forfatteren  var  Præst  dersteds.  Han  var  endnu  mere:  han  var 
Godsejer;  og  hvorvel  det  kun  var  Strøgods,  han  ejede,  udgjorde 
det  tilsammenlagt  saa  meget,  at  han  kunde  gaa  Side  om  Side 
med  mangen  Herremand. 

Som  Præst  var  han  „en  dejlig  Mand"  efter  Almuens  Begreb; 
men  som  Herremand  blev  han  ikke  saaledes  rost.  En  haard 
Magtstreg  af  ham  maa  jeg  gøre  Læseren  bekendt  med,  da  den, 
slet  ikke  indtvungen,  er  som  en  Indledning  til  Rækken  af  de 
Begivenheder,  som  falder  under  Beskrivelse. 

I  Aaret  1747  tjente  i  Præstegaarden  en  af  Præstegodsets  Pi- 
ger. En  under  samme  gejstlige  Husbondhold  staaende  Karl 
havde  fattet  Godhed  for  hende,  besøgte  hende  nu  og  da,  dog  mest 
i  Løndom,  og  foresnakkede  hende,  at  de  skulde  se  at  komme 
sammen  ved  hendes  Forældres  Gaard,  der,  efter  de  gamles  Alder 
og  Svaghed,  snart  kunde  blive  fæsteledig.  Præsten  blev  af  en 
Øretuder  underrettet  om  denne  „Smutten".  Han  tog  Pigen  for 
sig  og  fortalte  hende,  at  han  havde  bestemt  hende  for  en  anden; 
og  ligesaa  vilde  han  sørge  for  den,  hun  nu  legede  Kæreste  med. 
Det  skulde  hun  sige  ham  og  forbyde  ham  i  Præstens  Navn  at 
gøre  flere  slige  Besøg.  —  Forbudet  blev  ikke  overholdt,  hvilket 
Præsten  snart  erfarede. 

Hvad  gjorde  saa  denne?  lod  Karlen  hente  og  befalede  ham 
at  ride  en  Hest  til  Frederits  til  Generalen,  hvem  han  havde  solgt 
den  til.  Et  Brev  fik  han  med  til  den  opgivne  Køber. 

Aldrig  saa  snart  var  dette  afgivet  og  læst,  før  denne  lod  hente 
to  Underofficerer,  der  tog  Karlen  imellem  sig  og  berettede  ham, 
at  hans  Herre  Præsten  havde  sendt  ham  som  sin  vornede  til  Regi- 
mentet, hvor  han  nu  skulde  tjene  Kongen,  saa  længe  han  duede 
dertil  eller  ogsaa  blev  omskiftet  med  en  anden.  —  Vi  maa  nu  for 
det  første  overlade  Karlen  til  Stokkedressuren  og  se  os  tilbage  i 
hans  Hjemstavn. 

Hans  elskede  trøstede  sig  snart  i  Præstens  Informators  Arme; 
og  blev  denne  Forstaaelse  holdt  saa  hemmelig,  at  i  næsten  et  helt 
Aar  ingen  anede  det  mindste  herom. 

Den  til  Kalveskindsallarmen  overgivne  Karl  var  fra  Byen 
Spøttrup  i  Halling  Sogn.  I  samme  By  boede  en  Husmandsfa- 
milie,  bestå  aende  af  Mand,  Kone  og  en  voksen  Søn.  De  stod  i  en 
vid  Omegn  i  Ry  for  at  være  det  slemmeste  Røverpak.  Snart  blev 
et  Faar  henne  om  Natten  i  Marken,  snart  et  Unghøved,  saa  hist 
og  saa  her.  Ogsaa  skete  ikke  sjælden  Indbrud,  hvorved  møntet 
og  umøntet  Sølv  bortrøvedes.  „De  Spøttrup  Kæltringer"  var 
stærkt  mistænkte:  men  at  opdage  og  gribe  dem  var  ikke  lyk- 
kedes. 

I  samme  By  boede  den  berørte  ulykkelige  Karls  gamle  For- 
ældre med  en  eneste  Datter.  Familien  havde  ikke  meget  tilovers, 
men  slog  sig  dog  igennem  ved  Flid  og  Sparsommelighed.  Til  den 
unge  Pige  fik  den  unge  Røver  Lyst.  Begges  Forældre  blev  snart 
enige  om  „Handelen"  (et  godt  betegnende  Udtryk);  thi  hvorvel 
Kæltringfamiliens  Rygte  ogsaa  var  trængt  til  Spøttrup  og  næst- 
omliggende Byer,  havde  alle  disse  dog  været  fri  for  Plyndring 
—  „Ræven,"  hedder  det,  „bider  ikke  nær  ved  sin  Hule."  —  Der- 
til kom,  at  Fæstebonden,  ved  en  Slægtnings  Dødsfald,  var  kom- 
met i  lovlig  Besiddelse  af  et  Par  Hundrede  Daler,  Husmanden  i 
ulovlig  Besiddelse  af  langt  flere.  Han  tilbød  ydermere  at  ville 
spæde  dygtigt  til  for  at  faa  hins  Søn  frikøbt  af  Krigstjenesten. 
Dette  blev  ellers  overflødigt,  da  han,  ked  af  Dressuren,  havde 
deserteret,  var  indfanget  igen,  tilbørlig  kureret  for  Føjtelyst  med 
„Hesselfidt",  bragt  paa  Sygestuen  og  der  kreperet.  —  „Derfor 
kan  I  takke  den  sorte  Hund  i  Randlev,"  sagde  den  gamle  Rø- 
ver; „men  det  skulde  han  vel  have  betalt!"  —  „Ja,  hvordan  det?" 
sukkede  den  tabte  Søns  Forældre.  —  „Vi  kan  jo  se  til!"  lød  Sva- 
ret; „men  det  er  nu  slet  ikke  værd  at  snakke  om."  —  Kort  at 
fortælle:  de  to  unge  blev  gift.  Og  saa  var  det  godt. 

Vinteren  led  og  var  næsten  forbi,  da  hani  Huset  vandrede 
med  Pose  og  Stav  hen  ad  Vejen  fra  Randlev  til  Rørth  (af  Al- 
muen kaldet  Raath).  Næsten  hele  denne  By  hørte  til  Præstens 
Strøgods;  han  havde  følgelig  der,  haade  i  By  og  Mark  og  Skov, 
Hals  og  Haand  over  Ræve,  Harer  og  Bønder.  Den  samme  Dag, 
som  Mestertyven  i  Spøttrup  vejfarede  her,  havde  Præsten  ladet 
Bønderfolkene  anstille  en  Klapjagt. 

Han  selv  med  flere  Jagtvenner  deltog  i  den.  Nu  træffer  det 
sig,  at  den  vandrende  trasker  et  Stykke  langs  baghen  med  Skytte- 
rækken. Som  han  er  henud  for  Præsten,  kommer  en  Ræv  farende 
denne  skøns  forbi;  men  seende  Stodderen,  der  vel  ikke  holdt  sig 
saa  stille  som  Jægeren,  gjorde  Mikkel  en  lynsnar  Vending  — 
Præsten  fejlede.  Han  saa  sig  om,  bliver  Rævens  Frelse  var, 
skælder  ham  ud  og  befaler  ham  at  skynde  sig  bort.  Den  anden 
blev  staaende  og  grinte.  Præsten,  imedens  han  hurtig  ladede, 
brugte  med  stigende  Forbitrelse  flere,  just  ikke  gejstlige  Kraft- 
udtryk, ja  forløb  sig  endog  saa  vidt,  at  han  truede  Stokkemanden 
med  ,,blaa  Ærter".  —  „Tag  Han  sig  selv  i  Agt  for  de  gule!" 
svarede  denne  og  trak  sig  bort,  inden  Præsten  var  færdig  med 
Ladningen.  —  Den  gamle  Røver  havde  mere  end  een  Gang  over- 
tænkt, hvorledes  han  skulde  komme  Præsten  til  Livs,  uden  selv 
at  vove  sig  for  yderligt;  men  den  sorte  Mands  Bøsser,  hans  store 
Hunde  og  egen  velbekendte  store  Legemsstyrke  havde  endnu 
hidtil  holdt  ham  tilbage.  —  Men  nu  naaede  hans  Ildvorenhed  sit 
højeste  Punkt:  „Kan  jeg  ikke,"  brummede  han,  ,, komme  til  at 
slaa  ham  for  Panden  eller  lette  ham  for  nogle  af  hans  Offer- 
penge, saa  lad  den  røde  Kok  gøre  det!" 

Naar  man  drager  nordfra  til  den  gamle  Herregaard  Aakjær, 
har  man  til  højre  temmelig  høje  Bakker  og  nogle  dybe  Dale,  beg- 
ge bekransede  med  mægtig  Bøgeskov;  til  venstre  en  langudstrakt 
Eng  med  sin  Bæk,  og  denne  bebræmmet  med  sine  vandelskende 
Eller.  —  Aakjærgaardens  Opbygger  har,  som  i  Almindelighed 
Anlæggere  af  Herreborge,  ogsaa  været  vandkær.  Den  har  maat- 
tet  opføres  paa  udaget  Grusfyldning  fra  de  nærliggende  Bakker, 
midt  ude  i  Sumpene.  Der  staar  den  endnu,  vistnok  i  sin  oprinde- 
lige Skikkelse,  og  besidder  —  hvis  de  ikke  fornys  er  bortbragt  — 
to  mærkværdige  Antikviteter:  Svend  Feldings  tre  Alen  lange 
Slagsværd  og  hans  Øllebrødspotte,  som,  fuld,  kunde  give  en 
Svend  Falling  (som  han  efter  Byen  vist  burde  kaldes)  til  Davre 
fuldt  op  at  bestille.  —  Nord  fra  Gaarden  stod  endnu  for  faa  Aar 
siden  en  Eg,  ved  hvilken  vor  Svend  somme  Tider  skal  have  bun- 
det sin  Hest. 

Ved  denne  Eg  fandt  i  Aaret  1748  et  Stævnemøde  Sted  —  paa 
passende  Tid,  nemlig  ved  Midnat.  Den  gamle  Røver,  hans  vær- 
dige Kone  og  lige  saa  værdige  Søn  forsamledes  der,  eller  i  Da- 
len der  bagved,  efter  en  Dags  og  en  halv  Nats  Rekognoscering  og 
Smaaekspeditioner.  Efter  gensidige  Forklaringer  begav  de  sig 
paa  Vejen  hjemad,  men  blev  kort  efter  indhentet  af  en  Vogn,  paa 
hvilken  sad,  bag  Kusken,  den  sorte  i  Randlev.  Ved  Hjælp  af 
Maaneskinnet  anerkendte  denne  vor  mærkværdige  Fribytterfa: 
milie  og  tilraabte  den:  ,,Hvor  har  I  Tyvetøj  nu  været  henne  paa 
denne  Tid  af  Natten?  Bi  lidt!  I  skal  snart  komme  der,  hvor  I 
hverken  vil  se  Sol  eller  Maane!"  —  Han  rullede  fra  dem. 

Den  gamle  Krabat  greb  de  andre  hver  ved  sin  Arm  og  mum- 
lede: „Bi  lidt!  —  bi  lidt!  —  Nej!  nu  er  det  ikke  Tid  at  bie  — 
inden  fire  og  tyve  Timer  skal  den  Præstegaard  ligge  paa  Jor- 
den —  Hør,  Mo'er!  gaa  nu  ?aa  stille  ad  Vejen  gennem  Ørting  til 
Randlev,  saa  du  kan  være  der  i  Dagningen,  naar  Mariane,  gaar 
ud  at  malke.  Snak  saa  med  hende  paa  en  knøv  Maade  om,  hvor- 
dan hun  har  det  og  er  fornøjet.  Og  sig  saa  til  hende,  at  hun 
skulde  se  at  komme  velbeholden  ud  af  den  Præstegaard,  for  du 
havde  set  Lys  brænde  over  den  tre  Nætter  efter  hverandre;  og 
det  var  lige  saa  godt,  hun  reddede  sig  det  første  som  det  sidste 
med  det  Korn  Tøj,  hun  havde.  Men  for  ikke  at  blive  for  bar 
herefter  skulde  hun  se  at  bjærge  noget  Sølvtøj  og  Penge,  hvis 
hun  kunde  komme  til  dem,  af  Præstefolkenes;  for  de  vilde  blive 
ødte  alligevel."  —  Røverkonen  udrettede  dette  Hverv  og  gjorde 
endvidere  den  Aftale  med  Tøsen,  at  hun  skulde  møde  med  alt, 
hvad  hun  kunde  overkomme,  uden  for  Kirkeporten  næste  Aften 
Klokken  elleve.  „Men,"  lagde  hun  ved  Bortgangen  til,  „lader 
du  et  eneste  Menneskebarn,  i  hvem  det  saa  er,  vide  et  eneste  Ord 
om  alt  dette  her,  saa  kan  du  vente,  at  den  slemme  straks  er  hos 
dig  med  nogle  af  hans  Engle  for  at  føre  dig  derned,  hvor  Ilden 
aldrig  gaar  ud,  og  hvor  du  kan  ligge  hos  den  rige  Mand  og 
bede  om  en  Draabe  Vand,  uden  at  faa  den,  til  evig  Tid."  —  Den 
unge  Pige  havde  vel  nogen  Lyst  til  at  advare  sin  lærde  Galan, 
men  Frygt  for  Helvedstraffen  holdt  hendes  Mund  lukket.  —  End- 
nu før  den  fastsatte  Tid  indfandt  hun  sig  ved  Mødestedet  med 
sine  faa  Klædningsstykker.  At  hun  maa  have  medbragt  noget 
Bjærgegods  af  større  Værd,  derfor  giver  hendes  sørgelige 
Skæbne  stor  Sandsynlighed.  Præsten  blev  snart  fri  for  at  savne 
noget. 

Det  var  over  Midnat,  da  han  laa  i  den  første  Søvn.  Konen 
slumrede  let  og  afbrudt;  thi  hun  havde  et  lille  Barn  at  vugge 

ved  sin  Side  af  Sengen.  Pludselig  bemærker  hun  et  flammende 
Skær  paa  Vinduesruderne,  hæver  sig  over  Ende,  ser,  lytter  og 
fornemmer  ovenover  en  Buldren,  en  Knærken,  en  Knagen  og 
udenfor  end  stærkere  Lysglimt.  Hun  rusker  Manden  vaagen  og 
raaber:  „Herre  Jesus!  jeg  er  bange,  det  er  ilde  fat  —  hør!  se!" 
—  Den  opskrækkede  Præst  springer  ud  af  Sengen:  ja,  Tagene  i 
Gaarden  stod  i  fuld  Flamme;  han  kunde  tydeligt  høre,  at  Stue- 
husets Overdel  ogsaa  stod  i  Lue.  „Op!"  raabte  han  til  Konen, 
„Livet  kan  vi  maaske  redde  gennem  Haven."  Dermed  greb  han 
Barnet,  slog  et  Vindue  op,  løftede  hende  ud  og  selv  bagefter.  Kun 
faa  Spring  havde  de  taget,  før  Tækket  skred  ned  bag  ved  dem;  og 
saa  nær  havde  de  været  indebrændte.  I  de  bareste  Natklæder 
for  de  nu  til  en  Bondégaard,  hvor  de  modtoges  af  en  Karl,  der 
nys  var  hjemvendt  fra  en  behagelig  Fenstren  og  nu,  seende  Ilde- 
branden, gjorde  Anskrig  af  fuld  Hals.  De  halvnøgne  Præstefolk 
blev  forsynet  med  Bønderklæder.  Hun,  følende  sin  Nedkomst 
nær,  fik  Bud  efter  Jordemoderen.  Præsten  skyndte  sig  tilbage 
til  den  glødende  Tomt,  hvor  nu  slet  intet  var  at  gøre,  inden  Ilden 
var  helt  udbrændt;  men  han  var  ængstelig  for  sit  Tyende.  Af 
dette  opdagede  han  ingen,  undtagen  den  ene  Pige,  som  stod  og 
græd  for  sit  Tab,  og  Studenten,  der  sad  paa  sin  Kiste  under  et 
Træ  i  Haven  og  saa  hartad  forstenet  ud.  Efter  gentagne  Spørgs- 
maal  fik  Præsten  saa  meget  af  ham,  at  han,  siddende  for  sine 
Bøger  til  langt  ud  ad  Natten,  havde  fornummet  Ildebranden, 
der  da  allerede  rasede  saa  voldsomt,  at  han  næppe  fik  Tid  til 
at  kaste  nogle  Klædningsstykker  og  Bøger  i  Kisten  og  slæbe  den 
efter  sig  ud  af  Vinduet  (som  var  paa  Enden  af  Huset,  hvor  Vin- 
den bar  fra);  af  Gaardens  Folk  havde  han  ikke  fornummet  no- 
gen. —  Dette  var  naturligt;  thi  da  man  kom  til  at  rydde  op, 
fandtes  der  stegte  Levninger  af  begge  Gaardskarle  mellem  de 
ligeledes  forbrændte  Heste  og  Røgteren  kvalt  paa  Møddingen, 
hvor  han  kun  forlængede  sit  Liv  nogle  kvalfulde  Øjeblikke.  — 
Men  Pigen,  som  jo  skulde  være  frelst  paa  Kirkegaarden?  Ja,  hun 
var  sandelig  faldet  blandt  Røvere. 

Den  onde  Kvinde  førte  hende  op  i  Vaabenhuset,  hvor  de  an- 
dre to  var  beskæftigede  med  Antændingsapparaterne.  Formo- 
dentlig har  de  efterset  hendes  Tøj  og  deri  forefundet  noget  stjaa- 
let  Metal.  For  i  Sikkerhed  at  bemægtige  sig  dette  samt  dernæst 
at  forhindre,  at  hun  skulde  røbe  dem,  har  de  myrdet  hende  med 
Knivstik;  thi  i  denne  Tilstand  fandtes  Dagen  derpaa  hendes  Lig 
i  en  nær  værende  dyb  Vandgrøft,  hvorhen  de  havde  slæbt  det, 
hvilket  Blodpletter,  ledende  fra  Grøften  op  i  Vaabenhuset,  til- 

kendegav.  (Man  viste  endnu  i  min  Ungdom,  paa  den  indvendige 
Side  af  Vaabenhusets  Egedør,  fem  sortagtige  Pletter,  som  troe- 
des at  være  tegnet  af  hendes  blodige  Fingre;  ligesom  og  et  Par 
anbrændte  Sparrer  tyder  paa,  at  Brændmaterialieme,  under 
Mordernes  Fraværelse  med  Liget,  maa  have  begyndt  at  tage  for 
sig  selv.) 

Mistanken  —  snarere  moralsk  Vished  —  antydede  Forbry- 
derne. De  fængsledes.  De  benægtede  og  var  aldeles  samstem- 
mige i  deres  Forklaringer,  foreskrevne  og  indprentede  af  An- 
føreren. —  Vidner,  af  hvilke  en  havde  set  dem  komme  ilsomt  fra 
den  anstukne  Vaaning,  kastet  sig  bag  en  Tornebusk,  men  tydelig 
kendt  dem;  en  anden  set  dem  fare  ind  paa  Gosmer  Kirkegaard, 
og  hørt  dem  banke  paa  Vaabenhusdøren;  en  tredie  hørt  en  lig- 
nende Banken  paa  Halling  Kirkedør  og  derefter  set  tre  Menne- 
sker skyndsomt  gaa  derfra  til  Spøttrup  —  alle  disse  Vidnesbyrd 
tørnede  af  paa  Lovprincipet  om  enstidige  Vidner  og  paa  de 
anklagedes  indstuderede  Rollefasthed.  —  Om  Tortur  —  den  Tid 
meget  brugelig  —  blev  anvendt,  vides  ikke,  men  kan  formodes; 
i  saa  Fald  med  uafgørende  Virkning;  thi  Dommen  faldt  ud  til 
„livsvarigt  Fængsel  med  strængt  Arbejde". 

Med  et  Par  psykologiske  Mærkeligheder  skal  jeg  slutte  Be- 
retningen. 

1)  Det  var  i  hin  Tid  —  maaske  længe  derefter  —  en  rodfæstet 
Overtro,  at  naar  en  Ugerningsmand,  efter  den  i  Mørket  forøvede 
Udaad,  kunde  inden  Solopgang  slaa  tre  Slag  paa  tre  forskellige 
Kirkedøre,  da  skulde  han  vorde,  om  ikke  ganske  angerløs,  saa 
dog  strafløs.  Og  er  det  sandsynligt,  at  hine  Misdædere  i  denne 
skumle  Overtro  har  befæstet  deres  Forstokkethed.  — 

En  af  mine  Ungdomsbekendte  —  født  just  i  Gosmer-Halling 
Pastorat  —  har  fortalt  mig,  at  som  han  en  Dag  spadserede  paa 
Københavns  Volde,  havde  en  rundrygget,  hvidhaaret  Stokhus- 
slave  bedet  ham  om  en  Almisse.  Den  gaves  med  det  Spørgsmaal: 
..Du,  som  gaar  paa  Gravens  Rand,  hvad  har  du  bedrevet?"  — 

Slaven  svarede:  ,,Det  er  nu  i  denne  Tid  fire  og  fyrretyve  Aar 
siden,  jeg  var  med  at  brænde  Randlev  Præstegaard  af."  — 

,,Og  slaa  Pigen  ihjel?"  fortsatte  Spørgeren,  der  gøs  som  for  et 
Genfærd.  — 

„Nej!"  sagde  han,  rettende  Ryggen  et  Øjeblik,  „det  gjorde  vor 
Fa'er  alene;  men  han  truede  mig  til  at  hjælpe  ham  med  at  slæbe 
hende  ned  i  Sønderkær,  lige  saavel  som  jeg  ogsaa  blev  tvunget 
til  at  stikke  Ild  paa  de  to  Længer."  — 

,,Gud  hjælpe  dig!"  sukkede  min  Bekendt,   „hvorfor  har  du 

ikke  hellere  angivet  dig  selv  herovre  og  faaet  Ende  paa  det  i  en 
Hast,  i  Stedet  for  denne  forskrækkelig  lange  Tid  at  sejpines 
baade  til  Legem  og  Sjæl?"  — 

„Aah!  jeg  haaber,"  lød  hans  Svar,  „at  vor  Herre  derfor  vil 
blive  mig  en  naadig  Dommer  paa  hin  Dag.11  — 

Slavefogden  gjorde  Ende  paa  Samtalen.  —  Denne  førtes  i 
Aaret  1793. 

2)  Præsten  bar  Tabet  af  alt  sit  verdslige  Gods  med  agtværdig 
Jævnmodighed,  hvilket  han  jo  og  saa  meget  lettere  kunde,  som 
han  var  rig  nok  til  at  oprette  det  og  endda  havde  fuldt  op.  — 
Meget  nær  tog  han  sig  de  fires  skrækkelige  Endeligt,  saa  meget 
smerteligere  for  ham,  som  han  ikke  kunde  fordølge  sig,  at  hans 
Barskhed  paa  hin  Jagtdag  havde  fremskyndet  Ugerningen.  — 
Dog,  ogsaa  disse  Tab  forvandt  han  under  Tidens  lægende 
Magt.  — 

Men  eet  Tab  var  der,  som  han  aldrig  kunde  forvinde. 

„Og  hvilket?" 

Det  af  et  Morbærtræ.  —  Det  var  opvokset  med  ham,  blom- 
strede med  ham,  bar  med  ham;  nu  var  det  død  før  han.  Alle  de 
andre  ildsvedne  Træer  i  Haven  lod  han  uden  videre  omhugge; 
men  det  brandlidte  Yndlingstræ  maatte  intet  Jern  vedrøre.  Han 
puslede  omhyggelig  ved  det,  afskar  nogle  af  de  forbrændte  Gre- 
ne, forbandt  andre,  om  hvis  Helbredelse  han  havde  Haab,  gød- 
skede om  ved  Foden  et  Aar  efter  et  andet.  Og  da  alt  Haab  om 
dets  Oplivelse  var  forbi,  nænnede  han  dog  ikke  at  oprydde  det. 
—  Først  ved  hans  Begravelse  blev  det  tørre  Morbærtræ  anvendt 
paa  Skorstenen. 

I  Trykt  1  ..Min  Vinterbestilling  1  1842  &  1843".  1844  („Samlede  Noveller", 
VI.)  —  I  den  ældste  bevarede  Kirkebog  har  Stedets  Præst  indført  følgende: 

„Aar  1749  den  93.  aprllls  om  Natten  blev  Kirkebogen  tillige  med  Randlev 
Præstegaard  og  alt.  hvad  derinde  var,  opbrændt.  Jeg  med  Hustru  og  Børn, 
flre  Tjenestefolk  (de  tre  af  dem  satte  Livet  til)  blev  frelst  og  under  Quds  Naades 
Beskærmelse  lever  og  prædiker  og  sætter  her  en  ny  Optegnelse  paa  dem, 
som  fra  den  Tid  er  født,  døde.  kopulerede  og  publlce  absolverede  1  Bjerager 
og  Randlev  Sogne. 

d.  7de  Jan.  1750.  Caspar  Ernst  Hartmann." 

(Kristensen  og  Lund:  B.s  Liv  og  Gerning,  S.  75.)  Det  var  Ikke  muligt  at 
faa  nogen  Bekendelse  ud  af  de  tre  for  Mordbranden  sigtede  —  Jens  Isachsen, 
hans  Hustru  Kirsten  Jensdatter  Buches  og  deres  Søn  Isach  Jensen,  alle  fra 
Landsbyen  Spøttrup  —  men  Skinnet  var  dem  saa  stærkt  Imod,  at  de  ved  alle 
Instanser  dømtes  til  Strafarbejde  paa  Livstid.  (Aakjær:  B.s  Llvs-Tragedle,  II. 
176-rl84). 

I I  Hads  Herred  lidt  Nord  for  Horsens  Fjord.  Her  var  Niels  B.  Præst, 
og  Steen  B.  havde  sin  Faders  Præstegaard  1  Forpagtning  1811—1819. 


FIRKLØVERET1 

TROVÆRDIG  FORTÆLLING 


MUNKEN 

Danmarks  vidtstrakte  Kyster  fostrer  et  Slags  menneskelige 
Amfibier,  som  jeg  for  min  Del  gør  grumme  meget  af.  Landjorden 

—  Sandjorden  frembringer  Brød  til  Fisken,  som  Havet  yder. 
Her  Tryghed  og  Ro,  hist  Uro  og  Fare  —  Livets  Dobbeltbillede. 
Den  nøgne,  grumme  Vestkyst  er  stærkest  befolket  med  Havgas- 
ser, der  uforfærdede  befarer  den  vilde  Sø  i  deres  aabne  Baade 
milevidt  ud  for  op  af  Dybet  at  hente  det  barske  Livs  første  Nød- 
vendigheder. Ogsaa  ved  Østkysten  kender  det  langt  fredsomme- 
ligere Kattegat  ikke  saa  lidt  til  Fiskere,  og  blandt  disse  udmær 
kede  Baadf ørere.  En  saadan  var,  gennem  næsten  hele  sidste 
Halvdel  af  forrige  A århundrede,  Jens  Munk  i  Lilmose,  belig- 
gende ret  Vesten  for  Thunø. 

Han  har  ført  mig  i  min  Ungdom2  fiere  Gange  velbeholden  til 
og  fra  hin  0  og  Nordenden  af  Sams,  sommetid  i  godt  Vejr  og 
andentid  i  et  saadant,  da  Søen  vadsker.  —  Det  gjorde  den  en- 
gang, jeg  med  et  Par  jævnaldrende  havde  gæstet  den  mindre  0. 
En  Vestenvind,  som  stedse  tiltog  i  Styrke,  forbød  os  at  styre  efter 
Lilmose,  og  da  den  sprang  nordligere,  blev  den  os  skral  nok  til 
at  lægge  Kysinghage  op.  Gennemblødte  slap  vi  dog  henad  paa 
Aftenen  derind,  hvor  vi  altsaa  fik  smult  Vand.  Uheldigvis  var 
det  just  i  Ebbe,  og  da  vi  ikke  kunde  se  os  for  i  den  snævre,  kro- 
gede Indsejling,  løb  vi  paa  Grund  een  Gang  og  nok  en  Gang. 
Vore  ,, hvide  Stude"  —  saaledes  kaldte  Munken  Sprydsejl  og  Fok 

—  flere  brugte  han  ikke  —  var  i  Fjordmundingen  „klavede  ind", 
og  maatte  da  Mandskabet  uden  Bords  og  skyde  Baaden  paa  maa 
og  faa  ud  igen  i  Sejlsdybet.  —  Baadføreren  var  heltvæk  saa  vel- 
talende, at  han  kun  pavserede,  naar  Skraaen  skulde  vendes  eller 
byttes  med  en  frisk,  eller  Munden  blev  ,, skvalpet".  Dertil  havde 
vi  Forraad  nok  af  „Spølvand"  —  i  daglig  Tale  Brændevin.  — 
Denne  Kraftessens  virkede,  men  ikke  tjenligt  for  vort  Endemaal: 

vor  Munk  talte  mer,  men  udrettede  mindre,  hans  Eder  slet  intet. 
Et  Par  Gange  skvattede  han  over  Ende,  bandede  os  andre,  Sku- 
den og  sig  selv.  „Jeg  har  faaet  for  svær  Ballast,"  stammede  han; 
vi  modsagde  ham  ikke.  „Hiv  ud  af  Stenene!"  Det  skete,  og  der- 
ved kom  vi  af  den  første  Grund.  Snart  sad  vi  fast  paa  den  anden. 
For  at  klare  os  fra  den  gik  det  endnu  mere  trykkent:  i  Stedet  for 
de  udkastede  Stene  havde  vi  faaet  den  store  Jens  Munk  selv  til 
Ballast,  som  maatte  forblive,  hvor  den  var,  da  han  ikke  var  i 
Stand  til  at  skræve  over  Rælingen.  —  Nu  faldt  det  os  til  at  bande 
og  Baadens  Herre  at  tie,  thi  han  var  faldet  i  Søvn. 

Da  lettede  Taagen:  vi  skimtede  Landet  et  kort  Bøsseskud  om 
Bagbord  og  tvende  Skibe  for  Anker  endnu  nærmere  paa  den  an- 
den Side.  Endelig  saa  vi  ret  forud  et  Lys  saa  udbredt,  at  det 
maatte  komme  fra  flere  end  eet  eller  to  Vinduer.  Dette,  der  for- 
jættede os  Husly  med  mere,  satte  Ild  i  os,  og  da  vi  nu  kunde 
skønne,  hvor  Renden  var,  fik  vi  snart  Baaden  ud  i  den  og  tog  fat 
paa  Aarerne.  Her  vaagnede  Munken,  skultrede  sig  og  gryntede: 
„Er  I  gale?  ror  I?  og  vi  staar  paa  Grund." 

„Nej,"  brummede  Vest  —  den  ene  af  mine  Kammerater  — 
„vi  har  klaret  os,  mens  I  snorkede." 

„Hvad  er  det  for  Lys?"  spurgte  den  anden  —  Øst. 

„Naar  det  ikke  er  Norsminde  Kro,"  lød  Svaret,  „saa  er  det 
Helvede;  Fanden  hvilket!  hal  ud,  Gutter!  at  vi  snart  kan  komme 
derind  og  faa  Varme  i  Kroppen." 

Der  haledes  og  saaledes  ud,  at  Øst  brækkede  sin  Aare. 

„Han  maatte  hellere  ha1  brækket  sit  ene  Ben!"  brølte  Kap- 
tajnen, „nu  maa  jeg  karri  —  kom  med  den  anden  Aare!" 

Denne  stak  han  agter  ud  og  gav  sig  til  at  vrikke. 

Vinden  havde  løjet  af  saa  meget,  at  vi  kunde  høre  Klang  af 
Instrumenter  derindefra,  og  stedse  lydeligere,  jo  mere  vi  nær- 
mede os,  og  snart  erkendte  vi  det  for  Dansemusik.  Vaade,  ud- 
asede,, som  vi  var,  opmuntredes  vi  unge  Mennesker.  De  nu  inden 
for  Vinduerne  synlige  Bevægelser  af  dansende  satte  vort  Blod  i 
Bevægelse.  Vi  lovede  os  en  munter  Nat  til  Erstatning  for  Dagens 
Besværligheder.  Jens  Munk  nærede  samme  Forhaabning. 


INTERESSENTBAL 

Jeg  skal  love  for,  der  var  varmt  derinde,  og  der  var  muntert; 
i  Storstuen  dansede,  i  de  to  Gæstekamre  spillede  man;  i  tvende 
Sideværelser  blev  drukket  og  sunget  til.  I  et  af  de  sidste  viste 

Værten  os  ind.  Vi  fik  straks  noget  i  Livet,  idet  vi  til  ingen  Nytte 
raadslog  om,  hvorledes  vi  kunde  blive  skilte  ved  de  vaade  Klæ- 
der, faa  tørre  i  Stedet  og  saaledes  deltage  i  Dansen.  I  denne  blev 
nu  en  Pavse,  og  tvende  Sømænd  traadte  ind  til  os,  krævende 
Punch.  Det  var  unge,  nette  Folk,  der  havde  dette  aabne,  fri- 
modige Aasyn,  danske  Søgutters  Præg.  De  var  finere  klædte 
end  almindelige  Matroser. 

„Jeg  hører,"  sagde  den  forreste,  „at  De  er  kommet  ind  under 
Havari,  mine  Herrer!  De  kan  trænge  til  ny  Forhudning  —  Ri- 
ber!" sagde  han  til  den  anden,  „vi  kan  la1  Ole  og  Lars  —  de  er 
nede  i  Skænkestuen  —  hente  Beklædninger  —  om  De  ellers  kan 
finde  Dem  i  ligefrem  Sømandsdragt?" 

Jeg  takkede  hjerteligt  paa  mine  egne  og  Kammeraters  Vegne 
og  forsikrede,  at  vi  vilde  anse  deres  Klædninger  som  Hæders- 
dragter. 

„Stop!"  faldt  den  anden  ind,  „vi  kan  jo  ikke  hjælpe  flere  end 
to;  hvad  gør  vi  saa  ved  den  tredie  Herre?" 

„Ham  ta'er  jeg  paa  min  Samvittighed,"  raabte  Værten  ind  ad 
Døren.  „De  gi'er  vel  Indskud  til  Ballet  som  de  andre  Interes- 
senter?" 

„Straks!"  var  Svaret. 

Vi  havde  næppe  klaret  Betalingen,  før  vor  Omklædning  gik 
for  sig  i  et  indre  Kammer,  hvorfra  vore  vaade  Kropstykker  blev 
bragt  til  Tørring. 

Iførte  oldnordiske  Kofter  og  Broge,  med  løstomslyngede,  røde 
Silkehalsklæder,  hvis  lange  Flipper  hang  ned  over  Brystet, 
traadte  vi  nok  saa  kække  ind  i  Dansestuen  og  mønstrede  Da- 
merne. De  fleste  af  disse  var  Nord  fra;  af  de  sydlige  kendte  Øst 
og  jeg  en  og  anden,  Vest  slet  ingen. 

Fordanseren  klappede,  man  bød  op,  stillede  sig;  vi  tre  Søli- 
miter  hver  med  sin  udkaarede.  Den  datider  brugeligste  Dans  var 
den  engelske  —  nu  degraderet  til  Bondespringom,  under  Navn 
af  „Sekstur"  —  de  schwabiske  Bønders  Wirbeltanz  var  dengang 
endnu  ikke  forfremmet  til  de  højere  Klassers  Modedans,  men 
havde  først  nylig  vundet  Yndest  hos  yngre  Folk,  der  brugte  den 
som  Afveksling  hen  mod  Ballets  Ende. 

«  Har  jeg  ikke  før  bemærket,  saa  gør  jeg  det  nu  for  en  Fejls 
Skyld,  at  til  et  rigtigt  morsomt  Bal  hører  en  Smule  Forelskelse 
—  i  det  mindste  i  een  af  de  søde  Piger;  kan  man  forlibe  sig  i  to 
paa  een  Gang,  er  det  saa  meget  bedre,  men  og  et  sjældent  Held. 
Her  blev  dette  Held  mig  til  Del:  jeg  sværmede  for  Lise,  jeg  svær- 
mede for  Malene,3  mest  for  den,  jeg  netop  dansede  med.  Ingen 

af  dem  sværmede  for  mig,  som  ikke  var  saa  sært,  da  Lise  kun 
havde  Øjne  for  Øst  og  Malene  for  Vest.  De  to  begunstigede  Her- 
rer korresponderede  i  Øjensproget  med  vedkommende  Damer: 
man  forstod  hverandre. 

Da  jeg  ikke  var  ukyndig  i  sympatetisk  Skrivemaade,  stavede 
jeg  mig  snart  til,  at  jeg  var  tilovers.  Man  vil  paastaa,  at  der 
gives  en  tropisk  Plante,  saa  overordentlig  hurtig  i  sin  Udvikling, 
at  Iagttageren  kan  se  den  vokse.  Jeg  tror  det  gerne,  for  det  sam- 
me opdagede  jeg  grant  paa  den  firdobbelte  Elskovsblomst  her  i 
Norsminde  Kro.  Og  flere  end  jeg  gjorde  samme  Opdagelse,  blandt 
dem  uimodsigeligt  Hunblomsternes  Mødre. 

Jeg  stod  engang  saa  nær  ved  dem,  at  jeg  hørte,  hvorledes  de 
snakkede  om  Hannerne,  enige  i,  at  de  var  baade  selv  kønne  og 
udsprungne  af  kønne  Familier.  Under  den  nu  stedfindende  Kaffe- 
drikken berettede  jeg  mine  forlibte  Venner,  hvad  jeg  havde  op- 
snappet, betydende  dem  derhos,  at  deres  Hjerters  Tilstand  slet 
ikke  var  nogen  Hemmelighed,  samt  at  jeg  allerede  havde  faaet 
saa  meget  at  vide,  at  de  tvende  Gratier  var  honnette  Piger,  Døtre 
af  tvende  velhavende  Præstemænd.  Begge  Jungmændene  trak 
baade  Bryn  og  Øjenlaage  ned  og  mumlede  noget  om  ,, utidig 
Geskæftighed,  ubuden  Mæglerforretning",  og  nedslugede  med 
Kaffen  deres  Fortrydelse,  som  jeg  deres  knortede  Ord. 

Den  korte  Sommernat  —  gik  ikke,  men  løb,  og  man  fandt,  at 
Solen  stod  for  tidlig  op.  Vi  Nattesværmere  følte,  at  vi  gik  for 
sildig  til  Sengs,  hvorfor  vi  og  lavede  paa  at  oprette  Forsømmel- 
sen, naar  vi  først  havde  styrket  os  med  anstændig  Frokost.  Vi 
havde  næppe  begyndt  at  anatomere  Flæskeskinken,  før  rappe 
Hovslag  udenfor  drog  vore  Øjne  til  Vinduerne:  en  Rytter  sprang 
af,  traadte  ind  —  men  han  fortjener  et  eget  Kapitel. 


HVERVEREN 

Den  fremmede  spurgte  efter  Værten,  og  da  denne  meldte  sig 
hos  ham,  udbad  han  sig  overladt  Husly,  om  ikke  andet  Steds, 
saa  i  en  tom  Lade,  for  to  Underofficerer  og  seksten  Rekrutter, 
dem  han  skulde  bringe  til  København.  Dette  bevilligedes.  Han  tog 
straks  nogle  Bankosedler  frem  og  sagde:  ,,Her  er  til  en  Smule 
Frokost  for  disse  Karle,  men  derover  betaler  jeg  intet.  Jeg  er 
selv  sulten,  har  redet  hele  Natten,"  lagde  han  til,  kastende  et 
Blik  paa  os  Balgæster  og  et  paa  Skinken.  Han  blev  vist  ind  i 
vor  Stue,  tog  Plads  efter  et  Nik  og  et  „med  Tilladelse".  Inden 

St.  St.  Blicher:  Samlede  Noveller.  II.  12 

Forløb  af  to  Minutter  havde  han  fortæret  mere  Flæsk  end  to  af 
os  andre  og  behørigt  Brød,  et  Ølglas  Brændevin  auf  einmal  — 
heller  ikke  mere  —  og  ovenpaa  en  Flaske  01.  Nu  stod  han  op, 
nikkede  igen  og  gik  ud  for  at  se  efter  Transporten  vel. 

Han  var  en  stærk,  iøjnefaldende  Skikkelse:  af  Middelhøjde, 
men  ualmindelig  bredskuldret  og  højbrystet,  med  tilsvarende 
atletiske  Arme.  Hans  Ansigt  var  stort,  ikke  uformeligt,  men  det 
var  koldt,  ubevægeligt  som  Granit:  enten  maatte  han  være  uan- 
gribelig af  Lidenskaber  eller  og  fuldmægtig  Herre  over  alle. 
Hans  brune  Haar  hang  foran  ned  til  Øjnene,  dog  viste  sig  deri- 
gennem Brudstykker  af  et  rødt  Ar  tvært  over  Panden.  En  mindre 
Skramme  paa  den  ene  Kind  og  en  dito  skraas  over  Hagen  tydede 
paa  Sværdkamp.  Jeg  kom  i  Tanker  om  hine  arrede  Krigere,  for 
hvilke  ytredes:  at  de,  der  saaledes  havde  tegnet  dem,  maatte 
have  været  hele  Karle,  og  dem  gad  man  gerne  have  set.  „Det 
kan  I  ikke,"  lød  Svaret,  „for  de  er  alle  døde."  —  Vor  Morgenmand 
var  ellers  borgerligt,  men  fint  klædt,  og  uden  baade  Mundskæg 
og  Kindskæg.  Hans  Udtale  var  ren  københavnsk,  Tonen  en  ren 
Bas. 

Ved  sin  Genindkomst  siger  han  til  de  to  virkelige  Sømænd 
med  et  flygtigt  Sideblik  til  os  tre  uægte:  ,,Maa  jeg  være  saa  fri! 
gaar  nogen  af  mine  Herrer  Kaptajner  til  København?" 

„Vi  begge,"  svarede  Riber,  „og  det  ved  Middagstid,  om  Vin- 
den bliver  staaende." 

Hververen  foreslog  dem  at  overføre  ham  og  hans  Mandskab. 
Det  bevilligedes  for  billig  Fragt,  imod  at  Passagererne  selv  holdt 
sig  med  Spise.  Det  blev  derhos  aftalt,  at  de  skulde  tage  Plads  i 
Rummet,  hvor  de  vilde  blive  forsynet  med  Presenninger  til  at 
hvile  paa.  Indskibningen  skulde  være  tilendebragt  inden  Middag. 


DEN  FORLORNE  SON 

Som  Selskabet  havde  travlt  med  at  gøre  sig  rede  til  Adskil- 
lelse —  hvilket  ikke  var  et  Øjebliks  Sag,  da  nogle  Rejseklæder 
var  forbyttet,  enkelte  ikke  til  at  finde  —  kommer  Lise  med  for- 
vildet Udseende  flyvende  hen  til  Faderen  og  skriger:  „Bro'er  Cas- 
per er  heri"  Piben  drattede  fra  Præstens  Mund,  Tobakspungen 
fra  hans  Haand.  I  sin  Forbavselse  formaaede  han  blot  at  ud- 
støde: „Hva!  hva!"  Taarer  tog  nu  til  at  strømme  ud  over  Pigens 
Kinder,  og  under  Hjertesuk  og  Hulken  fik  hun  følgende  frem: 

„Han  er  hvervet  til  Soldat.  Jeg  stod  for  et  aabent  Vindue  i  Vært- 
indens Sovekammer,  kaldende  paa  vor  Kusk,  da  kommer  hans 
Ansigt  frem  i  Ladelugen  tæt  ved  Siden.  „„Lise!""  siger  han, 
„  „er  du  her?  Hvor  er  Fader?""  —  Jeg  var  nær  sunket  i  Gulvet 

—  ak  Gud!  at  jeg  skulde  se  ham  saaledes  igen!" 

Præstens  Hage  berørte  hans  Bryst.  Han  syntes  at  gruble  — 
ikke  længe;  han  rettede  sig,  lod  sine  Øjne  løbe  omkring:  de  søgte 
Hververen,  og  da  han  opdagede  ham  i  næste  Stue,  ilede  han 
derind  og  næsten  hviskede:  „Herre!  min  Søn  er  iblandt  Deres 
Folk  histude." 

„«i&  saa. 

„Kan  jeg  løskøbe  ham?" 

„Er  det  Dem  meget  om  at  gøre,  aaja!  naar  De  straks  betaler, 
hvad  han  har  kostet  i  Haandpenge  og  Transport;  det  vil  udgøre 
omtrent  halvfjerdsindstyve  Daler." 

„Skal  ske!  Hvad  jeg  mangler,  tænker  jeg  Værten  laaner  mig 

—  aa!  lad  mig  se  ham!" 

„De  faar  selv  se  ham  ud  —  jeg  ved  ikke,  hvem  af  de  Karle 
De  er  Fader  til  —  behag  at  følge  med!" 

Nysgerrig  gik  jeg  noget  bagefter. 

Fra  Laden  lød  en  flerstemmig  Sang,  ikke  af  det  smukkeste 
Slags,  men  den  ophørte,  saa  snart  Hververen  traadte  ind  og 
paabød  Tavshed.  Snart  opdagede  Præsten  den,  han  søgte.  Skæl- 
vende stammede  han:  „Gud  forbarme  sig!  Casper!" 

Den  anraabte  slog  Hænderne  sammen,  bøjede  sig  halvt  til 
Jorden  og  udstønnede:  „Fader!  jeg  er  ikke  værd  at  kaldes  din 
Søn!" 

„Det  tror  jeg  heller  ikke,"  sagde  Hververen.  „Naa!  saa  det  er 
ham!" 

„Staar  du  til  at  frelses?  og  vil  du  frelses?" 

„Begge  Dele,  min  dyrebare  Fader!  Skinnet  er  imod  mig;  men 
De  maa  tro  mig,  jeg  er  blevet  skændigt  forført  og  bedraget." 

„Kom  da!"  sukkede  den  gamle.  De  tre  gik  ind  igen.  Pengene 
skaffedes  til  Veje  og  optaltes. 

Hververen  rørte  dem  endnu  ikke,  men  sagde:  „Naar  De  vilde 
tage  efter  mit  Raad,  Hr.  Pastor!  saa  lod  De  ham  pille  af!  De  er 
ikke  tjent  med  ham.  Han  havde  først  ladet  sig  engagere  af  en 
østerrigsk  Hverver,  og  saa  smutter  han  ind  til  mig,  lader  som 
ingenting,  ta'er  ogsaa  Haandpenge  af  mig.  Østerrigeren  kommer 
og  reklamerer  ham.  Jeg  vil  ikke.  Vi  slaas  om  ham.  Jeg  beholder 
ham.  Men  paa  Turen  herind  har  jeg  lært  ham  endnu  bedre  at 
kende  —  ta'er  De  ham,  saa  kondolerer  jeg." 

12* 

„Jeg  ta'er  ham,"  mumlede  Faderen. 
Handelen  var  sluttet. 


MUNKEN  NO.  2 

No.  1  var,  da  jeg  efter  et  Par  Aars  Borteværelse  kom  til  hin 
Egn,  gaaet  i  Vinterhavnen  —  den  man  ikke  mere  forlader.  En 
og  anden  af  Interessenterne  i  det  muntre  Norsmindebal  havde 
ogsaa  ladet  sig  føre  did,  hvor  der  hverken  gives  Punch  eller 
Flæskeskinker.  Naa  —  den  Vej  skal  vi  alle. 

I  dette  Mellemrum  havde  jeg  ikke  set  noget  til  Firkløveret, 
Hververen  og  Dragøskipperen,  lige  saa  lidt  som  til  den  forlorne 
Søn.  Min  Erindring  opfriskedes.  Jeg  spurgte  efter  den  og  den. 
Hm!  Man  skulde  aldrig  forske  efter  sligt:  de  fleste  Svar,  man 
faar,  vækker  Tusmørketanker  paa  Foranderlighed,  Forgænge- 
lighed og  Vinterhavne. 

Efter  Jens  Munks  Bortgang  arvede  hans  eneste  Søn  Rasmus 
Munk4  —  efter  Hadsherreds  Sprogbrug  kaldet  Munk  Rask5  — 
Faderens  Gaard  med  de  hvide  Heste,  hans  Baad  med  de  hvide 
Stude,  hans  Sømandsdygtighed  og  hans  ejendommelige  Billed- 
sprog, Ederne  ikke  at  forglemme.  Baade  dem  og  Sproget  uddan- 
nede og  berigede  han  selv  videre. 

Det  er  ham,  der  i  min  Levnedsbeskrivelse6  bærer  sig  lige  saa 
snildt  som  djærveligt  ad  ved  min  og  Medjægeres  Retirade  fra 
Thunboernes  Opstand  i  Masse.  Paa  Hjemsej lingen  gav  han  mig 
følgende  Underretning  om  nogle  af  de  Personer,  jeg  i  hint  In- 
teressentbal har  udpeget. 

Hin  slemme  Præstesøn  var  og  blev  forloren.  „Jeg  skal  sige 
os,"  —  det  er  Rasks  Ord  —  „den  her  Studenter  havde  ikke  Vind- 
fang af  noget  undtagen  Fruentimmer  og  Flasker,  og  for  Resten 
var  han  saa  luddoven  som  et  Skib  i  Havblik.  Fa'eren  grublise- 
rede, saa  han  blev  Dag  for  Dag  mere  og  mere  slunken,  indtil 
han  for  et  halvt  Aars  Tid  siden  blev  stuvet  ned  i  Ruffet.  Han 
havde  maaske  holdt  Søen  lidt  længere,  men  saa  hændte  det  sig, 
at  en  af  hans  Piger  lossede  paa  egen  Haand  og  spolerede  Lad- 
ningen og  blev  sat  i  Boj  en  eller  hvad  det  hedder:  Viborghuset. 
Udrederen  af  Skuden  havde  Studenten  været  —  den  onde  sno 
hans  Smaatarme  og  gøre  Fiolstrenge  af  dem,  at  han  kan  danse 
efter  dem  der,  hvor  man  aldrig  fryser!" 

„Hvad  blev  der  af  Kæltringen?" 

„Han  blev  borte  med  det  samme,  og  hvis  han  ikke  allerede 

er  ført  op  paa  Gammel-Eriksplads,  saa  fortoner  den  sig  nok 
klart  i  Kimingen." 

„End  Søsteren?" 

„Saamænd!  jeg  satte  hende  over  til  Sams,  da  hendes  Fa'er 
var  kommet  under  Jorden.  Jeg  har  nylig  hørt,  at  hun  var  blevet 
gift  eller  forlovet,  hvilket  det  nu  var.  Jah!  Hyren  er  hun  vis  paa, 
om  hun  ellers  vil  gaa  paa  Farten." 

„Ved  I  noget  om  hendes  Søskendebarn,  Præstens  Datter   i 

JL      •  •  •  •  i 

„Man  siger,  hun  styrede  østlig  samme  Streg  som  den  anden, 
men  min  Baad  har  ikke  haft  hende  inde.  —  Skødet  losl  der  kom- 
mer en  Kysingpige  anstigendes.  Hun  vil  danse  med  os,  men  jeg 
vover  Munken  og  hans  Kone:  hun  duver  som  en  Maage  og  tan- 
ger nok  til  Land.  Jeg  vil  lade  mig  æde  levende  op  af  Makreler 
og  Stenbidere,  om  hun  smutter  fra  mig,  saa  længe  jeg  har  Ror- 
pinden i  den  ene  Haand  og  Storsej lsskødet  i  den  anden." 

Det  var  ikke  tom  Pral:  Overstyrmanden  førte  hende  velbe- 
holden ind  til  Lilmose,  hvor  den  hjemmeværende  Kone  tog  imod 
os,  det  bedste  hun  formaaede. 

„Her  er  min  Broder!"  raabte  Rask,  ,,og  Satan  kildre  mine 
Nyrer,  om  denne  hollandske  Munk  ikke  har  bragt  mangen  stovt 
Søgut  til  at  kuldsejle  paa  tørt  Land." 

Han  satte  Stenmunken  for  os,  og  ikke  forgæves. 

E.  Sk.:  —  Syv  Aar  senere  var  den  danske  Munk  væk.  At 
Broderen  skulde  være  Skyld  i  hans  Død,  tror  jeg  ikke,  snarere 
Konen,  der  blev  gammel  og  gnaven.  Nok  er  det:  hendes  Spryd- 
stage var  det  eneste  af  hende,  der  fandtes  paa  Thun-Røn.  Skro- 
get af  Munk  Rask  drev,  dog  umolesteret  af  Makreler  og  Sten- 
bidere, op  til  Øen  Endelave.  —  Forinden  denne  hans  Sættenpaa- 
land  førte  han  mig  paa  nogle  Sø-  og  Jagtture,  og  deriblandt 
den,  som  jeg  nu  skal  til  at  beskrive. 


GENSYN 

Øst  ud  for  Nordenden  af  Samsø  svæver  nogle  ubeboede  Holme 
paa  Havfladen  —  ubeboede  af  Mennesker,  men  tykt  bebyggede 
af  Svømmefugle  og  jævnlig  gæstede  af  Sælhunde.  Der  er  noget 
at  bestille  for  Jægere. 

Min  raske  Munk  sejlede  samme  Sommer,  med  mig  og  nok 
en,  Nord  om  Samsø  ud  til  Vejerø,  derfra  efter  behørig  Tøven  til 
Bosserne  og  Kyholm.  Paa  denne  var  datids  hverken  Havn  eller 

Befæstning,  saa  lidt  som  Pesthus,  og  vilde  vi  have  Lige  af  Sæl- 
hundene, maatte  vi  benytte  Aftenlaget,  da  de  talrigst  besøger 
Grundene.  Intet  Charivari  kommer  disse  Havdyrs  nær  i  Vildhed, 
kun  Jægerøret  kildres  ved  slig  Koncert,  der  minder  om  Djæv- 
lenes i  „paradise  lost".  —  Da  Baaden  var  slæbt  op  paa  Land, 
gik  eller  rettere  krøb  vi  paa  Post  og  lagde  os  bag  vort  Bryst- 
værn af  Tang.  Det  var  allerede  Halvmørke,  da  vore  Skud  jog 
Koristerne  ud  i  Dybet,  og  inden  de  dræbte  blev  henslæbt  til  Baa- 
den, var  det  blevet  endnu  mørkere. 

Vor  Bestemmelse  havde  været  at  sejle  til  Sams  samme  Aften 
for  at  søge  Natteherberg  i  Maarup.  Dette  blev  forhindret  af  Jyl- 
lands gamle  Tyran  —  Vestvinden.  Den  rejste  sig  med  saadan 
Styrke,  at  vi  maatte  beslutte  os  til  at  vende  Baadens  Køl  imod 
den,  sætte  os,  underdækkede  med  Tang,  indeni  og  saaledes  oppe- 
bie Morgenen.  Det  bedste,  vi  under  disse  Omstændigheder  kunde 
foretage  os,  var  at  sove.  —  Men  Søvnen  blev  forstyrret,  inden 
den  var  begyndt. 

Tre  menneskelige  Skikkelser  lod  sig  til  Syne  foran  os;  at  vi 
selv  var  usynlige  for  dem,  kunde  vi  forstaa  af  Udraabet:  ,,Hvad 
Satan!  en  landdreven  Baad!  Det  er  saa  den  anden,  som  i  Aften  er 
strandet  paa  den  ubekendte'  0.  Naa!  lad  os  tage  den  i  Besid- 
delse!'1 

„Den  er  besat,"  genmælede  jeg. 

„Hvad!"  brummede  en  hul  Basstemme,  „er  I  Mennesker  eller 
Sælhunde?" 

,,Vi  er  Sælhunde,"  svarede  jeg.  „men  vil  I  ta'e  Plads  hos  os, 
skal  vi  ikke  bide  jer!"  — 

„Blicher!  din  Himmelhund!"  lød  en  anden  Røst,  „hvad  den 
slemme  Syge  bestiller  du  her?" 

„Jeg  driver  lidt  Sørøveri,  min  gode  Øst!  Men  hvad  driver  dig 
herhid?" 

„Vinden,  min  Bro'er!  Naar  vi  nu  er  vel  inde  i  dit  Hundehus, 
skal  du  erfare  det  nærmere." 

De  skubbede  sig  ind,  fik  Sæde  og  Rygstød. 

i.Og  jeg  er  Vest,"  sagde  den  tredie.  „Vi  er  fulgtes  ad  fra  Kø- 
benhavn til  Kalundborg,  men  da  det  saa  langt  ud  med  Overfar- 
ten til  Aarhus,  tog  vi  ud  til  Refsnæs  for  derfra  at  lade  os  sætte 
over  til  Sams.  I  det  Sted  satte  vore  Færgefolk  os  paa  Grund 
her  ved  denne  fortryllede  0;  de  er  hist  ovre  ved  den  anden  Side 
og  aser  med  Baaden  —  ah!  vi  havde  det  lidt  mere  behageligt, 
der  hvor  vi  fire  sidst  var  samlede  i  Norsminde." 

„Der  sov  I  lige  saa  godt,  som  her  bliver  Tilfældet,"  brum- 

mede  Basstemmen,  som  tilhørte  ingen  anden  end  Hververen. 
„Saa  snak  da  Natten  hen,  I  unge  Herrer!" 

Det  gjorde  vi. 

Snakken  ialdt  først  paa  den  fæle  Præstesøn.  Jeg  fortalte  om 
ham,  hvad  Læserne  allerede  har  erfaret. 

„Det  kunde  jeg  nok  vide,"  sagde  Hververen,  „nu  har  jeg 
skaffet  Marinerne  flere  Hundrede  liderlige  Fugle,  men  ingen 
mere  djævleblændt  end  han.  En  Slags  Journal  eller  Dagbog  — 
den  havde  ellers  meget  passende  Titel  af  „Natbog"  —  tabte  han 
i  den  Hurlumhej,  da  jeg  vekslede  Hug  med  Østerrigeren.  I  en 
ledig  Time  løb  jeg  den  igennem.  Død  og  salte  Pine!  Jeg  har  set 
baade  det  og  det,  været  med  baade  her  og  der;  men  saa  velstu- 
deret i  de  skønne  Videnskaber  er  jeg  ikke  blevet.  Hvert  Svirelag, 
hvert  Slagsmaal,  hver  Fruentimmerkommers  har  han  afmalet 
saa  nøjagtigt  lige  til  de  allermindste  Omstændigheder,  saa  in- 
gen Rapport  kan  være  fuldstændigere.  Derfor  varede  jeg  den 
gamle  Parykmand  ad.  Spidsrødder  havde  den  unge  Slyngel  haft 
bedre  af  end  af  Paaskeæg  —  gid  vi  her  havde  en  Ol  eller  to,  for 
jeg  er  sulten." 

Var  han  sulten,  var  vi  andre  søvnige  og  døsede  hen  i  en  Halv- 
slum, til  Aurora  purrede  os  helt  vaagne. 


ATTER  GENSYN 

For  en  mild  Sydost  havde  vi  gledet  en  god  Strækning  ad  vor 
Søvej  i  Tavshed,  hver  med  sine  egne"  indesluttede  Tanker,  saa 
vidt  man  havde  nogen.  Det  var  Tilfældet  med  Øst:  „Hvordan 
mon  det  blev  med  Søsteren,"  fremmumlede  han,  ikke  i  Spørge- 
tone. 

,,Hvis  Søster?"  spurgte  jeg. 

„Hans,  den  underjordiske  Dværg." 

„Han  var  Fanden  ikke  Dværg,"  brummede  Hververen,  „han 
maalte  elleve  Kvarter  fire  og  en  halv  Tomme,  jeg  har  noteret 
det." 

„Næstsøsteren,"  (han  mente  Kusinen)  sagde  Vest,  „det  var 
ogsaa  en  forbandet  køn  Tøs;  jeg  var  nær  ved  at  blive,  hvad  Ty- 
skeren kalder  vernarrt." 

„Du  var  det,"  siger  jeg. 

„Det  var  jeg  virkelig,  men  det  varede  ikke  mange  Solemær- 
ker, inden  jeg  igen  kom  til  Forstanden." 

„Du?"  grinte  Øst,  „naar  det  kommer  derpaa  an,  er  du  vel 

ikke  klogere  end  jeg  og  saa  mange  andre.  Da  jeg  sa'e  Farvel  til 
Malene,  trykkede  jeg  hende  lettelig  i  Haanden.  Hun  trykkede 
igen.  Det  snurrede  mig  op  i  Armen  og  længere  ind-;  og  det  er 
ikke  fri  for,  at  jeg  endnu  fornemmer  en  Smule  Kildren." 

„Det  gaar  nok  hen/1  sagde  Kaptajn  Rask,  ,, førend  jeg  fik 
Maren  —  nu  springer  hun  til  Vesten  —  Sejlene  ned,  og  Aarerne 
ud!" 

Kommandoen  udførtes,  vi  roede  til  Land.  Maren  havde  Kaffe- 
kanden paa  Bordet,  før  vi  var  kommet  vel  ind  i  Stuen.  At  mærke: 
det  var  ikke  Munkens  Maren,  men  en  Skippers  i  Maarup. 

Søvnen  eftergiver  ikke  sin  Ret:  vi  fire  unge  ilede  straks  at  be- 
tale den,  hvad  vi  var  skyldige.  Kun  Hververen  alene  syntes  at 
være  gældfri;  thi  han  gik,  efter  et  „Adieu,  sov  vel!"  over  til  Vest- 
siden af  Øen  for  derfra  at  komme  over  til  Jylland  og  videre  Syd 
paa  til  sin  umisundelsesværdige  Bestilling. 

Den  vakre  Skipperkone  saa,  hvad  vi  trængte  til,  og  anviste  os 
et  Værelse  med  tvende  Senge.  Vi  krøb  i  dem  og  sov  —  hvor  længe 
ved  jeg  ikke.  Men  det  ved  jeg,  at  saa  sælsom  en  Morgensang, 
som  lød  gennem  Bræddevæggen,  har  jeg  hverken  før  eller  siden 
hørt.  Det  var  en  kvindelig  Vekselsang.  Melodien  kunde  jeg  ikke 
faa  fat  paa,  men  Ordene  fik  jeg  gemt. 

1  s  t  e  S  t.     Hvad  savner  du?  Hjerte!  hvi  længes  du  saa? 
2den  S  t.    Jeg  savner,  hvad  ej  er  paa  Jorden  at  faa: 

Den  Ven,  mig  til  Frihed  udløser  af  Fængsel, 

Til  den  staar  min  eneste  Længsel. 

lste  S  t.     Suk  da,  stakkels  Hjerte!  men  frist  ikke!  Du 
Kan  have  en  Ven,  som  du  vedst  ikke  nu. 

2den  St.    Jeg  tænkte  at  have  en  Hjerteven  fundet; 
Jeg  saa  ham,  —  ak!  han  er  forsvundet. 

lste  S  t.     Hvad  hjælper  at  sørge  for  saadan  en  Ven? 

En  anden  og  bedre  kan  komme  igen. 
2den  S  t.    Ak!  aldrig!  kun  tvende  Rum  ejer  mit  Hjerte: 

Til  første  Elskov  og  —  Smerte. 

Disse  vemodige  Toner  var  ej  heller  gaaet  tabt  for  mine  Ven- 
ner. Øst  keg  over  til  mig  og  hviskede:  „Hvad  var  det?" 

Vest  hviskede:  ,,Det  maa  undersøges!" 

Jeg  nikkede  og  stod  op. 

Jeg  forhørte  mig  hos  vor  Husmo'er  om  Sangerinderne  og  fik 
den  Besked,  at  de  egentlig  var  fra  „Vesterlandet",  havde  først 
taget  Ophold  hos  den  nærbeslægtede  Præst,  og  da  han  for  et 
halvt  Aars  Tid  siden  døde,  havde  de  lejet  sig  ind,  hvor  de  nu 
var. 

„De  vil  nu  slet  ikke  tilbage  til  deres  rette  Hjem,  af  hvad  Aar- 
sag  ved  jeg  ikke,  men  de  maa  vistnok  have  Hjertesorg,  for  somme 
Tider  græder  de  sammen,  og  somme  Tider  synger  de  sammen, 
men  aldrig  noget  muntert.  Det  er  vist  rare  Piger;  de  har  ellers 
ikke  Omgang  med  nogen,  sidder  og  syr  og  broderer  næsten  hele 
Dagen,  undtagen  naar  de  i  kønt  Vejr  gør  et  lille  Svip  her  i  Ha- 
ven eller  ned  til  Stranden.  Fattige  er  de  langtfra  ikke,  for  siden 
de  kom  her  til  Landet,  har  de  hvert  halve  Aar  faaet  Rentepenge, 
ikke  saa  faa,  tilsendte  derovrefra." 

Jeg  gengav  Vennerne  de  indhentede  Underretninger  med  Til- 
læg, at  det  rimeligvis  var  hine  søde  Norsmindeglutter,  og  med 
Forslag:  gennem  Værtinden  at  udbede  os  Tilladelse  at  opvarte 
dem,  da  de  mulig  kunde  ønske  Bud  med  os  til  Jylland.  Dette 
var  virkelig  ogsaa  Tilfældet:  vi  blev  indladt.  —  Rigtigt!  det  var 
dem.  —  Genfindeisen  overraskede,  og  det  behageligt.  Paa  An- 
sigternes og  Samtalens  Livlighed  mærkede  jeg,  at  visse  Savn  lod 
til  at  ville  udfyldes.  En  Time  svandt  som  et  Minut.  Ved  Bort- 
gangen bad  Herrerne  om  at  maatte  gentage  Besøget:  tilstaaet. 

Slet  ikke  ilde  smagte  Baadførerens  Meddelelse,  at  hans  Far- 
tøjs Tilstand  udfordrede  nogen  Istandsættelse,  som  vilde  med- 
tage et  Par  Dages  Tid,  inden  vi  kunde  betro  det  til  Søen.  — 
Disse  tre  Dage  var  for  de  fire  Menneskebørn  saa  gode  som  tre 
Aar,  ikke  ekstensive,  men  intensive  —  man  forstaar  mig  jo  vel? 
—  Saa  gammel  som  jeg  er,  kan  jeg  endnu  fornøje  mig  ved  at 
tænke  paa  denne  Kvadrupelalliances  hurtige  Istandbringelse. 
Men  saa  falder  Tanken  paa  Ophævelsen  ved  Stormagten  Dødens 
Intervention.  —  Tredive  Aar  gled  hen  som  lige  saa  mange  Dage. 
Vest  og  Øst  er  muldne  om  Tænderne,  og  deres  Børn  har  fortsat 
den  afbrudte  Elskovsleg.  Hm!  de  skal  ogsaa  i  deres  Tur  indløse 
Panterne. 

1  Trykt  1  „Min  Vinterbestilling  i  1842  &  1843",  (Saml.  Nov.  VII),  1844. 

2  Som  det  ses  1  B.s  Erindringer,  foretog  han  i  Ferlerne,  naar  han  var 
hjemme  hos  Faderen  i  Randlev  Præstegaard,  Baadture  fra  den  ovenfor  om- 
talte kongelige  Færgegaard  Llllemose,  hvis  Ejer  besørgede  Færgefarten  til 
Tunø  og  Samsø. 

*  Jeg  anfører  ikke  Familienavnene,  thi  de  lever  endnu  begge.   (B.s  Note.) 
4  Han  omkom  paa  Havet  1812.  (Kristensen  &  Lund:   B.s  Liv  og  Gerning, 

S.  22.) 

*  Det  er  almindeligt  i  denne  Egn  at  sætte  visse  Familienavne,  og  Øge- 
navne især  næsten  uden  Undtagelse,  foran  Døbenavnene,  saasom:  „Græd 
Hans"  (ham  med  rindende  Øjne),  „Post  Niels"  (af  hvis  Forfædre  en  har  været 
Spion  for  Herskabet.)  (B.s  Note.) 

*  B.s  Erindringer  (Saml.  Nov.  ved  P.  Hansen,  1893,  I.  B.   S.  XXXVI.) 


RØDSTENEN  PAA  FUR 


1  kun  en  Mils  Afstand  fra  Livø  —  til  hvilken  jeg  for  kort 
siden  har  færget  mine  Læsere  over2  —  ligger  Fur,  en  0  af  aldeles 
forskellig  Beskaffenhed,  og  det  saavel  med  Hensyn  til  Naturen 
som  til  Menneskene  der,  hvorvel  de  sidste  har  forandret  sig  no- 
get siden  den  Tid,  i  hvilken  efterfølgende  Begivenheder  fandt 
Sted,  nemlig  et  Hundrede  Aar  tilbage. 

Øen  er  tvedelt,  og  begge  disse  Dele  staar  i  den  mest  skærende 
Modsætning  til  hinanden:  den  sydlige  er  et  fladt,  kun  lidt  over 
Fjorden  ophøjet  Land,  paafaldende  frugtbart  og  langt  tidligere 
paa  Færde  end  det  nær  ligefor  liggende  Salling.  Derfor  maa 
Landet  takke  Vandet,  Bonden  takke  Fiskeren  —  begge  er  een 
Person,  en  Amflbie,  der  henter  rundelig  Føde  fra  to  Elementer. 
Nette  Huse  og  nette  Mennesker  —  over  800  paa  1/8  Kvadratmil 
dyrkeligt  Land;  dertil  een  eller  flere  Baade,  og  det  ej  af  de  smaa, 
skænker  et  lige  saa  livligt  som  frydeligt  Syn.  —  Men  nu  den 
nordlige  Halvdel!  Grimmere  end  Alheden  —  hvis  frodige  Lyng 
og  hist  og  her  fremsmilende  grønne  Græspletter,  hvis  violette 
sildige  Blomsterflor,  saavel  som  den  utallige  Bærvrimmel,  trø- 
ster Øjet  og  kvæger  Ganen  —  frastøder  den  furske  Øjet.  Høje, 
bratte  Banker,  ikke  bevoksede,  men  næsten  overalt  sparsomt 
besprængte  med  ussel  unyttig  Dværgelyng,  paa  en  stenskællet 
Overskorpe  genkalder  den  nyskabte,  endnu  øde  Klodes  „Lim- 
bo", paa  hvilket  Miltons  Satan  var  det  eneste  levende  —  han,  der 
heller  vilde  være  „Herre  i  Helved  end  Tjener  i  Himmelen".  Hvad 
om  her  paa  Fur  fandtes  en  Nedgang  til  Djævelens  Rige?  Saa 
meget  har  før  ingen  ægte  Furbo  tvivlet  paa:  at  jo  Hullet  under 
Rødstenen  var  Troldes  Ind-  og  Udgang.  Denne  Danmarks  stør- 
ste Sten  skal  strække  sig  en  Fjerdingmil  i  Sydvest  lige  hen  un- 
der Bakgaarden,  der,  opbygget  for  ikke  ret  mange  Aar  siden, 
hviler  paa  Klippegrund.  —  Kryber  man  ind  under  Rødstenen 
selv,  befinder  man  sig  i  et  lidet  Rum,  udhulet,  tør  jeg  tro,  ikke 

af  Trolde,  men  al  Mennesker.  De  lave  Vægge  er  af  samme  Ma- 
terie som  Loftet,  saavel  som  en  Bænk,  paa  hvilken  to,  især  om 
de  er  Kærester,  ret  godt  kan  forrummes.  Mod  Vesten  er  herfra 
en  snæver  Aabning,  længere  end  en  lang  Stage  kan  naa  Enden 
af3.  Men  hvad  der  indenfor  findes,  skal  jeg  lade  være  usagt.  — 
Og  nu  kan  vel  Læseren  gøre  sig  en  Forestilling  om  den  Klippe- 
hule, der  giver  herværende  Fortælling  Navn,  og,  som  siden  vil 
indses,  ikke  uden  Føje. 


Det  var  Helligdag  —  hvilken,  eller  i  hvilket  Aar,  kan  jeg  ikke 
gøre  Rede  for,  som  heller  ikke  behøves.  Saadanne  Dage  passer 
disse  øboer  Kirken  lige  saa  trolig  som  Marken  og  Havet  de 
andre  seks. 

Der  kom  da  Karlfolket  helt  i  Stadsdragt:  grøn,  med  Pelsværk 
kantet  Hue,  rødt  Halstørklæde,  tre  sorte  Veste,  forsynede  hver 
med  to  Bader  smaa  Sølvknapper,  af  hvilke  kun  den  nederste 
bruges  til  den  yderste  Vest,  de  to  nederste  til  den  mellemste  og 
de  tre  dito  til  den  inderste;  derover  en  blaa  Jakke  med  korte  Spid- 
ser bagtil  —  omtrent  som  vore  Officerers  —  derunder  side,  hvide 
Lærredsbukser  til  lidt  neden  for  Knæerne;  blaa  Strømper  og  — 
Træsko.  (De  sidste  holdes  vel,  som  fremmede,  langvejsfra 
hentede  Produkter,  som  meget  rarere  end  i  Skovlouringernes* 
Egn.)  Kvinderne  er  paa  deres  Maade  langt  simplere  klædte  — 
hvorover  man  ikke  skulde  rynke  Næsen:  —  De  har  paa  Hovedet 
en  farvet  Sirtses  Hue  og  over  denne  et  smalt  hvidt  Klæde,  to 
Gange  rundt  om  Baghoved  og  Pande,  bundet  paa  sidste  Sted  i 
en  ganske  liden  Sløjfe;  om  Halsen  et  større  Klæde  af  samme 
Farve,  paa  Ryggen  nedhængende  med  en  Flip  til  mellem  Skul- 
drene og  foran  stoppet  ind  under  en  grøn  Bindtrøje,  som  er  med 
Ærmer  og  ovenhen  kantet  med  et  sort  Baand;  et  langt  Skørt 
sammenholdt  af  et  broget,  tærnet  eller  stribet  Forklæde,  hvis 
brede  Bændler  ogsaa  forpaa  bindes  i  Sløjfe;  Ben-  og  Fodbedæk- 
ning er  lig  Mandfolkenes.  — 

Det  var  da,  som  før  sagt,  en  Helligdag.  Folk  samledes  til 
Kirken.  Under  Gangen  did,  alt  som  flere  og  flere  strømmede  til, 
hilsedes  og  snakkedes  mellem  Venner  og  Veninder.  Bekendte 
indbyrdes  var  de  alle.  I  de  „Dødes  Have"  blev  det  endnu  mere 
levende,  da  enhver  gerne  benyttede  Øjeblikkene  til  Præstens  An- 
komst saaledes.  —  Man  havde  i  dette  Øjemed  næppe  formet  sig 
i  større  og  mindre  Hobe,  før  tvende,  et  Mandfolk  og  et  Kvind- 
folk, begge  i  reglementerede  furske  Uniformer,   traadte  noget 

bag  efter  Præsten  ind  ad  Kirkeporten,  følgende  ham  langsomt 
til  Gudshus.  Disse  to  Mennesker  hørte  ikke  til  Kirkefolkenes  Be- 
kendte. „Hvem  er  da  det?"  spurgtes  sagtelig  imellem  dem;  men 
der  kom  intet  andet  Svar  end  det  samme  Spørgsmaal,  og  da  de 
omspurgte  var  kommet  ind  ad  Vaabenhusdøren,  et  højere:  „Hvem 
Fanden  var  da  det?"  —  Saa  meget  stærkere  spændt  var  Nys- 
gerrigheden, som  denne  Gudinde  hersker  med  størst  Magt  hos 
alle  Øboerne  —  selv  hos  Englænderne.  —  De  flestes  Andagt  fik 
herved  et  Drej;  Øjnene  søgte  oftere  de  fremmede  to  end  Præ- 
sten, der  af  Mængden  blev  hørt  kun  med  et  halvt  Øre.  —  Inden 
Gudstjenestens  Ende  blev  det  et  temmelig  almindeligt,  hos  nogle 
et  stiltiende,  hos  andre  et  sammenhvisket  Forsæt  at  passe  paa, 
hvorhen  de  forunderlige  vilde  begive  sig  —  man  tænkte  jo  først 
paa  Præstegaarden. 

Denne  Tanke  skuffede:  de  vandrede  ud  af  Byen  Nord  paa  og 
i  samme  Strøg  op  ad  Bjergene,  med  en  let  Hurtighed,  som  betog 
de  allerfleste  Lyst  og  Magt  til  at  følge  dem;  kun  to  Karle  og  en 
Pige  fra  Lundgaard,  der  ligger  Norden  for  Lyngbakkerne,  fulgte 
efter,  saa  saare  de  kunde.  Inden  de  naaede  op  paa  Højderne, 
syntes  de  forfulgte  at  være  bortsvundet.  Men  imedens  hine  stand- 
sende saa  sig  fremad  og  til  Siderne,  fik  de  pludselig  Øje  paa  den 
sælsomme  Furbokarls  Hoved  og  Skuldre  bag  ved  Rødstenen, 
hvor  Synet  af  ham  snart  forsvandt.  Ikke  lidet  benavede  fordri- 
stede de  sig  dog,  efter  et  Ophold  af  nogle  Minutter,  til  at  se 
efter.  De  omkresede  den  berygtede  Sten,  dog  i  behørig  Afstand 
—  intet  hverken  at  se  eller  høre.  Heraf  kunde  ikke  drages  anden 
Slutning,  end  at  de  omsøgte  maatte  være  Bjergmandsbørn. 

De  hurtigt  hjemvendendes  Beretning  fløj  som  en  Budstikke 
fra  Hus  til  Hus  over  hele  det  beboede  Land  og  forsamlede  om 
Aftenen  større  og  mindre  Krese,  der  afhandlede  den  vigtige  Ma- 
terie og  søgte,  men  forgæves,  at  løse  Gaaden.  Kun  i  een  af  dem, 
hvor  Degnen  præsiderede,  ledede  denne  sine  Tilhørere  paa  det 
rette  Spor.  Den  gammelagtige  Mand  var  i  bestandig  høj  Anse- 
else for  sine  Indsigter  i  den  „sorte  Kunst",  i  hvilken  Præsten 
var,  eller  lod  som  han  var,  ikke  hjemme.  Den  lærde  Degn  —  han 
havde  gaaet  syv  Aar  i  den  sorte  Skole  i  Viborg  —  dog  uden  at 
tage  Eksamen  —  gav,  efter  dybsindig,  stille  Betragtning,  føl- 
gende Forklaring  over  den  mystiske  Begivenhed: 

„Ser  I,  Børnlille!"  sagde  han,  „I  ved  jo,  at  der  er  mange 
Slags  underjordiske:  Troldfolk  og  Ellefolk  og  Bjergfolk6. De  to 
Væsener  har  hørt  til  det  sidste  Slags.  De  er  Søskende,  har  en 
liden  Bjergmand  til  Fader  og  et  kristent  Menneske  til  Moder; 

for  ellers  havde  de  nok  ladet  være  at  komme  i  Guds  Hus.  Mode- 
ren kan  næppe  være  nogen  anden  end  hende  Stine  Hansdatter 
fra  Madsbad,  der  blev  borte  for  en  tredive  Aar  siden.  Folk  troede 
den  Gang,  hun  havde  druknet  sig  for  en  Kærestehandels  Skyld, 
og  alle  vore  Baade  var  ude  paa  Fjorden  at  lede  efter  hende  med 
Smaabrød  —  I  ved  nok,  som  de  før  har  brugt  —  men  alle  Brø- 
dene svam  til  Lands,  og  ikke  et  eneste  af  dem  vilde  staa  stille 
derude  paa  Vandet;  for  underneden  paa  Bunden  havde  jo  saa 
hendes  døde  Legeme  ligget,  og  man  kunde  da  let  have  hivet 
hende  op  og  faaet  hende  kylt  ned  under  Kirkegaardsmuren.  Nej, 
nej,  Godtfolk!  Rødstensmanden  har  røvet  hende.  Naar  han  var 
ude  imellemstunder,  har  hun  undervist  Børnene  i  deres  Kristen- 
dom og  sendt  dem  i  Kirke  for  at  hente  en  Splint  af  Prækestolen. 
Har  han,  Sønnen,  nu  faaet  den,  saa  kan  de  let  faa  Magt  med 
Bjergmanden.  Og  I  skal  se:  det  varer  vel  ikke  længe,  inden  de 
er  frelst  og  kommer  alle  tre  for  Dagens  Lys." 

Denne  Forelæsning  vandt  naturligvis  almindeligt  Bifald,  saa 
en  og  anden  jævnligt  keg  op  i  Bakkerne  for  at  tage  mod  de 
forløste.  —  Disse  lod  sig  ikke  se,  før  en  gammel  Kælling  et  Par 
Uger  derefter  mente  at  have  opdaget  dem  en  Maaneskinsnat  i 
Præstens  Have.  Saadant  opfriskede  Historien,  der  var  paa  Veje 
til  at  hendø.  Herover  maatte  Degnen  afgive  en  yderligere  For- 
klaring, der  faldt  saaledes  ud:  at  Præsten  endnu  ikke  havde 
faaet  Bugt  med  Bjergfolket,  og  at  han  maaske  vilde  bide  sine 
Tænder  i  Stykker  paa  den  Nød;  men  dette  fik  da  være  hans 
Sag,  om  han  ikke  forstod  sine  Ting  bedre. 

Saa  en  fjorten  Dages  Tid  efter  kommer  en  Baad  sejlende  Øster 
fra  og  lægger  an  ved  Færgestedet  der  Syd  paa  Øen.  Den  vakte 
Opmærksomhed  allerede  i  en  Frastand;  thi  enhver  kyndig  kunde 
straks  se,  at  det  ikke  var  nogen  Furbaad.  Men  Nysgerrigheden 
blev  rigtig  spændt,  da  deres  Sejl  faldt,  og  tvende  efter  Dragten 
at  dømme  fornemme  Herrer  kom  til  Syne,  saavel  som  to  andre 
i  Livreer,  der  da  maatte  staa  i  hines  Tjeneste.  Trende  Søfolk  var 
Fartøjets  Førere.  Det  blev,  paa  tilstaaet  Anmodning,  fortøjet.  To 
af  Sømændene  forblev  om  Bord,  og  den  tredie  sprang  i  Land,  for 
at  skaffe  noget  at  leve  af,  med  de  fire  Passagerer  foran.  —  Den 
ene  af  Herrerne,  hvem  jeg  vil  betegne  med  Bogstavet  R.,  lod 
sine  Øjne  løbe  ligegyldig,  om  ikke  haanligt,  over  de  hidstim- 
lede,  og  spurgte,  om  Færgemanden  var  deriblandt.  —  En  traadte 
ud  af  Halvkresen  hen  til  Spørgeren,  lettede  paa  Huen  og  sagde: 
,,Det  er  mig,  til  Tjeneste." 

„Har  I  ikke,"  lød  Tiltalen,  ,,for  en  Maaneds  Tid  siden  for- 

nummet  to  Personer  færge  herover  fra  Salling,  et  Mandfolk  og 
et  Fruentimmer,  begge  af  Stand?" 

„Af  Stand?"  gentog  Færgemanden,  „her  kommer  af  og  til 
nogen  over;  men  hvad  Stand  de  er  af,  det  kommer  ikke  mig  ved." 

„Var  Mandfolket,"  gentog  den  fremmede,  „ikke  klædt  som 
jeg,  for  Eksempel?  Og  havde  Fruentimmeret  ikke  en  gul  Silke- 
kaabe  om  sig?" 

„Nej,"  svaredes  der,  „saadanne  Folk  har  jeg  ikke  fornum- 
met til."  — 

„Naa!"  brummede  hin,  „hvor  bor  Præsten?  —  hvis  I  ellers 
har  saadannne  paa  dette  Land." 

„Vel  har  vi  det,"  lød  Svaret  i  en  mut  Tone  og  med  nedtrukne 
Panderynker;  „hvis  I  vil  til  ham,  saa  kan  I  finde  ham  i  den 
Gaard  hist  henne  ved  Kirken." 

Uden  videre  Tale  tiltraadte  de  fem  den  anviste  Vej.  —  Præ- 
sten blev  truffet  hjemme  og  fik  det  samme  Spørgsmaal  som 
Færgemanden.  Det  Svar:  at  han  tog  kun  Vare  paa  sine  Embeds- 
pligter og  brød  sig  intet  om  Færgefarten  tilfredsstillede  ikke.  B., 
den  anden  Herre,  som  siden  Landingen  ikke  havde  opladt  sin 
Mund,  oplod  den  nu  saalunde:  „Vi  søger  efter  to  Flygtninge:  den 
ene  er  vor  Søster,  den  anden  hendes  Forfører.  At  de  har  befun- 
det sig  her  paa  denne  lille  0,  er  utvivlsomt;  men  om  de  er  her 
endnu,  derom  kunde  I  vel  bedst  give  os  Underretning.  Og  — 
vi  forlanger  den  alvorligt."  Dette  sidste  Ord  betonedes  kraftigt. 

Præsten  svarede  hertil:  „I  naadige  Herrer  behøver  slet  ikke 
til  mig  at  bruge  Tvang.  Hvad  jeg  af  min  egen  Villie  meddeler 
eder,  er  følgende:  I  Søndags  tre  Uger  skal  der  have  været  et 
Mandfolk  og  et  Kvindfolk,  begge  klædte  som  mine  andre  Sogne- 
børn, her  i  Kirken.  Ingen  kendte  dem;  jeg  ikke  heller,  da  jeg  er 
nærsynet.  Hvorfra  de  var  kommet,  hvor  og  naar  de  drog  bort, 
derom  har  ingen  af  de  herboende  sagt  mig  noget.  Mener  I,  at  de 
bortrømte  endnu  skal  være  her,  saa  kan  I  jo  søge  i  alle  Gaarde 
og  Huse;  mit  staar  eder  først  aabent  fra  Ende  til  anden."  — 

Endnu  inden  han  havde  udtalt,  aabnedes  Indgangsdøren  paa 
Klem,  og  en  af  Betjentene  vinkede  den  nærmest  staaende  R.  ud. 

Indtil  han  kom  igen,  gik  B.  med  Hænderne  paa  Ryggen  lang- 
somt frem  og  tilbage  forbi  Præsten,  der  blev  staaende  paa  sit 
Sted.  Efter  et  og  andet  hurtigt  og  mistænksomt  Blik  paa  denne 
standser  han  og  siger:  „At  visitere,  det  vilde  have  lange  Udsig- 
ter og  ikke  nytte:  mens  vi  omrodede  et  Hus,  kunde  de  være  i  et 
andet  —  dersom  Beboerne  vil  hæle  dem.  I  maa  jo  kende  disse 
Menneskers  Tænkemaade  i  dette  Fald?" 


183 

„Vel  gør  jeg  det,"  svarede  Præsten;  „har  de  lovet  dem,  I  sø- 
ger, Husfred  og  Sikkerhed,  da  holder  de  det  ogsaa,  ej  heller  vil 
nogen  dreje  eller  bøje  dem,  hverken  med  List  eller  Vold  —  med 
mindre  I  har  et  Kompagni  Soldater  til  eders  Raadighed." 

Her  indtraadte  R.,  og  han  og  B.,  efter  kolde  Nik  til  Præsten, 
gik  med  Følge  ud  af  Gaarden.  Under  Bortgangen  fik  den  sidste 
at  vide,  at  en  af  Tjenerne  havde  udforsket  af  en  forbigaaende 
Kone,  hvad  Læserne  allerede  ved  om  de  besynderlige  to,  lige  til 
deres  Forsvinden  under  Rødstenen.  Begge  besluttede  at  kige 
derop  og  derind  —  hvis  det  var  muligt.  —  Da  de  kom  til  Bjerg- 
mandshulen,  den  de  nærmede  sig  med  Kattefjed,  lyttede  de,  den 
ene  efter  den  anden.  Ikke  en  Lyd  at  fornemme.  — 

,,Vi  maa  bruge  vore  andre  Sanser!"  sagde  B.;  og  med  sin 
Jagtkniv  i  Haanden  krøb  han  ind  under  den  ilde  berygtede  Sten, 
satte  sig  paa  den  naturlige  Bænk  lige  overfor  og  brugte  Øjnene, 
der  viste  ham  en  stor  Åabning.  Derind  stak  han  Jagtkniven  og 
ragede  omkring,  hvorved  han  fandt  Modstand  i  noget  blødt. 
Han  trak  til  sig  og  saa,  at  det  var  et  Klæde  til  en  Kvindehals. 
Han  raabte  atter  an  ind  ad  denne  Åabning  —  intet  Svar.  Der- 
paa  raabte  han  ud  til  de  andre:  „Har  nogen  Fyrtøj,  saa  kom 
med  det!"  Det  raktes  ham;  han  slog  Ild  og  opdagede  ved  Gni- 
sternes Skin,  at  det  indre  Rum  var  tomt  for  Mennesker;  men  at 
det  længst  tilbage  paa  et  Underlag  af  Halm  viste  sig,  at  der 
havde  været  Sengklæder  ovenpaa,  og  tvende  Fordybninger  i 
Halmen  udviste,  hvor  mange  der  havde  ligget  sammen.  —  De 
bortrømtes  Skjul  var  nu  vel  opdaget;  men  hvor  var  de  selv  blevet 
af?  —  Paa  Tilbagevejen  gik  man  spørgende,  undersøgende  gen- 
nem Engelst  og  Voiel;  lige  klog  blev  man.  Efter  at  have  udhvilet 
noget  i  Præstegaarden  søgte  de  Baaden. 


Her  ophørte  da  Sporet  af  de  forunderlige  og  vilde  være  for 
stedse  udslettet,  hvis  jeg  ikke  hændelsesvis  og  heldigvis  var  kom- 
met til  at  tage  det  op  i  hin  Furpræsts  Dagbog,  der  upaaagtet  i 
mangt  et  Aarti  havde  ligget  henslængt  paa  Hylden  hos  hans 
Eftermænd.  —  Hvad  deri  oplyser  den  gaadefulde  Historie,  har 
jeg  ordret  afskrevet,  og  meddeler  som  følger. 


Aar  17  .  .  (De  to  sidste  Tal  var  ulæselige)  havde  jeg  her  i 

Præstegaarden  et  besynderligt  Besøg,  og  det  paa  en  besynderlig 
Tid.  Klokken  var  slaget  elleve.  Alle  var  for  en  god  Stund  siden 
til  Sengs.  Jeg  alene  sad,  efter  min  Sædvane,  endnu  oppe  og  stu- 
derede ved  min  Lampe.  Da  hørte  jeg  tre,  fire  sagte  Pik  udenfra 
paa  mit  Vindue.  Jeg  sprang  did  med  Lampen  for  at  se,  hvem 
det  monne  være.  Der  stod,  i  Sandhed!  et  ungt,  smukt,  galant- 
klædt  Fruentimmer,  og  skraas  bag  hende  en  ligesaadan  Mands- 
person. Røvere  eller  Skælme,  som  havde  i  Sinde  at  gøre  ondt, 
kunde  det  ikke  være.  Jeg  lindede  derfor  Vinduet  og  spurgte  dem, 
hvo  de  var,  og  hvad  de  paa  saadan  Tid  havde  at  forebringe.  — 

Hun  svarede  med  svag  og  skælvende  Stemme:  „Jeg  er  Datter 
af  den  i  Fjor  hendøde  Etatsraad  H  ...  paa  Kjølbygaard  oppe  i 
Thy,  og  han  er  min  Kæreste,  haardt  imod  mine  ældre  Brødres 
Villie.  De,  saavel  som  Justitsraad  B  ...  paa  Ullerup,  til  hvem 
de  vil  tvinge  mig,  forfølger  os;  og  finder  de  os,  er  vi  begge  ulyk- 
kelige. For  Guds  Skyld,  ærværdige  Herre!  red  os!  forund  os 
et  Skjul,  indtil  Faren  er  ovre,  og  vi  med  Sikkerhed  kan  naa  min 
Kærestes  Hjemstavn.'1 

„Jeg  skal  tage  mig  af  jer,"  svarede  jeg;  ,, Vinduet  er  lavt  ved 
Jorden;  løft  I  hende  herop,  saa  skal  jeg  tage  imod  hende.  I  kan 
vel  hjælpe  eder  selv." 

Da  jeg  havde  lukket  Vinduet  efter  dem,  siger  jeg:  „Lidt  til 
Føden  kan  I  vel  behøve  og  skal  faa  lidt  kold  Mad,  som  Huset 
formaar.  Men  saa  er  det  om  Natteleje  til  jer  —  Død  og  Verden! 

I  er  jo  ikke  gifte hvad  er  herved  at  gøre?  Ja,  Frøkenen  kan 

ligge  herinde  ved  Siden  af,  og  Herren  —  maa  jeg  spørge  om 
eders  ærede  Navn?"  — 

„Samuel  Norton,  Esqvire,  fra  Nortonhouse  i  Suffolk,"  sagde 
han. 

„Altsaa  en  Engelskmand?" 

Han  nikkede. 

„I  er  sagtens  træt,"  vedblev  jeg;  „vil  I  tage  til  Takke  med  min 
Seng  der,  saa  lurer  jeg  lidt  i  min  Lænestol;  det  har  jeg  gjort  saa 
mangen  Gang."  Han  kom  rigtignok  paa  Engelsk- Dansk  med 
nogle  høflige  Indvendinger;  men  jeg  sagde  ham,  at  som  Herre  i 
mit  Hus  vilde  jeg  raade.  Jeg  regalerede  dem  da  først  med  nogle 
Stykker  Kage,  som  var  levnet,  og  dertil  en  Flaske  Vin,  hvorpaa 
jeg  fik  dem  til  Sengs.  Det  varede  ej  heller  længe,  inden  han 
snorkede,  hvilken  Lyd  ellers  ikke  harmonerede  med  Davids  Psal- 
ter,  som  udgjorde  mig  samme  Aftens  aandelige  Forlystelse.  — 

Et  Par  Timer  efter  Midnat  satte  jeg  mig  i  Lave  til  Søvn,  den 
jeg  heller  ikke  savnede,  indtil  Solen  var  kommet  et  Stykke  op 


185 

over  Horisonten.  —  Men  nu  opstod  de  Spørgsmaal:  hvorledes  og 
hvor  længe  hæle  dem,  der  ined  saadan  Tillid  har  kastet  sig  i 
mine  Arme?  Hvad  om  deres  Efterstræbere  skulde  have  faaet 
Snu  om,  at  de  er  tyet  her  til  Øen?  Da  indgav  Gud  mig  pludse- 
lig en  Tanke  om  Rødstenen,  under  hvilken  jeg  vidste,  at  der  var 
to  Rum,  det  inderste  større  end  det  yderste.  Men  saa  faldt  det 
mig  straks  ind,  at  de  jo  var  ugifte  —  skulde  jeg,  en  Dydens  Læ- 
rer, overgive  dem  til  Løsagtigheds  Synd?  Nej  —  men  jeg  vil  i 
denne  Dag  knytte  dem  Ægteskabets  hellige  Baand  —  gør  de 
Udflugter,  saa  ved  jeg,  hvad  der  er  ved  dem. 

Ikke  havde  jeg  faaet  min  Plan  helt  færdig,  før  Frøkenen  kom 
ind,  gav  mig  med  et  venligt  Smil  Haanden  og  den  sovende  Kæ- 
reste et  Kys  paa  Munden,  hvorved  han  vaagnede.  —  Efter  at  jeg 
havde  givet  begge  mit  Godmorgen,  sagde  jeg  dem,  at  jeg  selv 
vilde  bringe  dem  Kaffe,  da  Tjenestepigen  nødvendig  maatte 
fritages  for  denne  Bestilling;  jeg  var  Enkemand  og  holdt  ingen 
Husjomfru.  Jeg  stræbte  ned  i  Køkkenet,  og  inden  Kaffen  havde 
faaet  de  tre  Opkog,  havde  jeg  vækket  mine  to  Sønner;  thi  uden 
Medhjælpere  kunde  jeg  saa  godt  som  intet  udrette.  —  De  er 
stærke  Knøse,  og  paa  deres  Tavshed  kan  jeg  lide.  —  Jeg  sagde 
dem  kortelig,  at  jeg  havde  to  fremmede  Gæster  oppe  i  mit  Stu- 
derekammer; at  Kaffebordet  desaarsag  skulde  beredes  til  tre. 
„Men  først  og  sidst,"  lagde  jeg  til  med  faderlig  Myndighed  og 
Alvor,  „ikke  et  Ord  til  noget  Menneske  om,  hvad  I  faar  at  se 
og  høre!" 

Jeg  havde  i  denne  Henseende  næppe  beroliget  de  elskende,  da 
mine  Sønner  indtraadte  med  vor  Morgendrik.  De  gjorde  store 
Øjne,  men  hilsede  i  Tavshed;  og  da  de  havde  anrettet,  spurgte 
den  ældste,  om  jeg  havde  mere  at  befale. 

„Frokost  om  et  Par  Timer!  og  for  Resten  maa  I  holde  jer 
hjemme  —  der  kunde  blive  mere  for  jer  at  bestille." 

De  gik.  Jeg  tiltalte  de  tilbageblevne  saaledes:  „Saa  villig  som 
jeg  er  til  at  beholde  jer  her,  saa  misligt  kunde  det  snart  blive. 
Jeg  har  et  sikkert  Skjul,  hvor  man  allersidst  vil  søge  jer.  Der  er 
en  Klippehule  heroppe  paa  Øen,  hvori  Almuen  tror,  at  der  er 
Bjergfolk.  Naar  det  mørkner,  skal  mine  to  Sønner  vejlede  jer 
did,  forsyne  jer  fra  mit  Spisekammer  med  Fødemidler,  Lys, 
Fyrtøj  og  —  Seng.  Men  denne  bør  dog  være  en  Brudeseng  —  er 
det  fast  besluttet,  at  I  vil  forene  eder  paa  hæderlig,  kristelig 
Vis?" 

„Ved  den  levende  Gud!"  raabte  han  med  oprakt  højre,  „det 
er  saa.  Ikke  er  jég  kommet  til  dette  Land  for  at  gøre  nogen  Pige 

ulykkelig.  Hensigten  af  min  Rejse  var  at  udfinde  og  købe  Ma- 
lerier. Paa  hendes  Fødegaard,  hvorhen  jeg  blev  vist  af  en  Ken- 
der, har  jeg  erholdt  nogle  herlige  Dørstykker;  men  hende  her 
sætter  jeg  over  dem  og  hele  mit  Galleri  i  Nortonhouse.  Før  maatte 
det  alt  gaa  op  i  Røg  og  Luer,  end  jeg  skulde  svigte  hende,  som 
forlader  Slægt,  Fædrebo  og  Fædreland,  for  at  følge  mig  til  et 
Land,  som  hun  ikke  kender." 

Her  kyssede  han  begge  hendes  Hænder  med  et  Aasyn,  som 
ej  engang  Djævelen  kan  tilly  ve  sig. 

„Vel!"  sagde  jeg  en  Smule  rørt,  „saa  vil  vi  uden  Ophold  skride 
til  Forretningen!  Mine  Sønner,  som  er  vant  til  Degnebestillin- 
ger der,  hvor  de  har  gaaet  i  Latinskole,  kan  ogsaa  udføre  dem 
her  —  holdt!  Hr.  Engelskmand  —  er  I  Katolik!"  — 

„Nej,"  svarede  han,  „jeg  hører  til  det  anglikanske  Kirkesam- 
fund." 

„Godt!"  svarede  jeg,  kaldte  mine  Sønner  og  Parret  ind  i  den 
tilstødende  Havestue,  —  og  begge  blev  snart  Mand  og  Kone.  — 
De  faldt  først  hverandre  om  Halsen  —  det  var  ligefrem  —  og  der- 
efter fik  jeg  en  Taksigelse,  som  jeg  aldrig  har  faaet  varmere, 
hverken  før  eller  siden.  —  Et  simpelt  Maaltid  lod  jeg  anrette. 
Da  det  var  til  Ende,  indbar  Sønnerne,  efter  min  Anvisning,  en 
Mandsdragt  for  ham  og  en  Kvindedragt  for  hende  —  begge  fuld- 
kommen furboiske.  (Jeg  havde  haft  dem  liggende  i  flere  Aar,  som 
indkøbte  ved  Dødsfald.)  Jeg  overbeviste  dem  om  Nødvendigheden 
af  en  slig  Forklædning,  i  det  Fald,  at  de  eftersættende  kom  her 
til  Øen. 

Saa  snart  det  var  blevet  Aften,  lod  jeg  mine  Drenge  paa 
en  Fjællevogn  føre  alt  det  nødvendige  op  til  og  ind  under  Rød- 
stenen; saaledes  kunde  de  nygifte  indrette  en  lille  Husholdning 
for  det  første. 

Anden  Søndag  efter  kom  de  før  Dag  ned  til  mig  med  det  Øn- 
ske, som  hun  fremførte  i  begges  Navn:  at  maatte  „gaa  Ungfolk  i 
Kirke"  samme  Dag.  Saadan  gudelig  Begæring  burde  jeg  ikke 
nægte  dem.  Men  jeg  gav  dem  dog  at  betænke,  at  de,  som  ukendte, 
vilde  vække  stor  Opsigt  blandt  Kirkefolkene,  at  Rygtet  mulig 
vilde  naa  hen  til  deres  Fjender  og  disse  derved  ophidses  til  ny 
Forfølgelse. 

Hun  smagte  lidt  herpaa:  men  han,  med  britisk  Trods,  sagde: 
„Disse  Folk  er  ikke  Rævejægere;  naar  de  kommer  for  en  strid 
Aa  eller  en  bred  Tørvegrav,  vender  de  om,  at  Grøden  ikke  skal 
blive  kold.  Jeg  venter  desuden  hver  Dag  min  Tjener,  som  lader 
mig  vide,  naar  min  Slup  er  kommet  til  Aarhus  og  alle  Male- 

rierne  indpakkede.  Jeg  vil  blive  deroppe  i  det  fortryllede  Hus  en 
Uge  eller  højst  to  endnu.  Skulde  De  imidlertid,  kære  Pastor! 
fornemme  noget  mistænkeligt,  saa  haaber  jeg,  De  lader  os  to 
Troglodyter6  det  vide  —  Gud  velsigne  Dem  for  alt  det,  De  har 
gjort  imod  os!  De  tillader  mig  dog  paa  vanlig  Maade  at  vise  min 
Skønsomhed?" 

De  gik  i  Kirke  og  af  Kirke  og  op  i  deres  halv  frivillige  Fæng- 
sel —  ikke  med  tilbørlig  Forsigtighed;  thi  næste  Dag  var  det 
overalt  omkring  paa  Øen,  hvor  disse  ubekendte  havde  forstukket 
sig.  At  man  skyldte  dem  for  at  være  af  Bjergfolk-Slægten,  kunde 
de  le  ad. 

I  en  Række  af  Dage  saa  jeg  intet  til  dem;  men  mine  Sønner, 
der  stod  højt  anskrevne  hos  Engelskmanden,  tilbragte  dem  jævn- 
lig deres  Fornødenheder  og  berettede  mig,  at  han  begyndte  at 
blive  lidt  utaalmodig. 

Den  yngste  af  Sønnerne  havde  været  et  Par  Dage  ovre  i  Him- 
melland, i  et  Ærinde  for  mig;  og  da  han  kom  tilbage,  berettede 
han  mig,  hvad  for  Ord  der  gik:  ,,at  en  fremmed  Herre,  en  En- 
gelskmand eller  Franskmand,  havde  forlokket  og  bortstjaalet 
Frøkenen  paa  Kjølbygaard.  Lidt  før  havde  hendes  Brødre  fattet 
Mistanke  om  noget  sligt  og  derfor  nogle  Nætter  i  Rad  sat  Vagter 
ud  paa  Vejene  ikke  langt  fra  Gaarden.  Den  sidste  Nat  kom  han 
rigtignok  kørende  med  sin  egen  Vogn,  der  var  tildækket  halvt 
ovenover,  og  med  sin  egen  Hest  —  for  saaledes  befordrede  han 
sig  selv  alle  Vegne.  Da  de  to,  som  her  skulde  passe  paa,  sprang 
til  Vognen  og  befalede,  at  den  skulde  holde  stille,  medens  de 
undersøgte  den,  kaldte  han  dem  Røvere  og  stak  den  ene  ihjel. 
Den  anden  løb  hjem  til  Gaarden  og  gjorde  Anskrig,  hvorpaa 
man  skyndte  sig  at  faa  de  ude  i  Marken  tøjrede  Heste  hjem  og 
sadlede;  men  dette  medtog  saa  lang  Tid,  at  Morderen  vandt  for 
stort  Forspring.  De  jog  vel  til  nærmeste  Færgested;  dog  der  var 
de  ikke  kommet  over,  og  siden  kunde  man  hverken  høre  eller 
spørge  til  dem."  —  Dette  var  nu  ikke  saa  sært;  thi  i  Stedet  for 
at  tage  over  Limfjorden  ved  Aggersund,  for  de  til  Sundby  og 
færgede  over  til  Aalborg,  og  da  Hesten  havde  faaet  nogen  Ve- 
derkvægelse, kørte  de  til  Bjørnsholm  Mølle,  hvorfra  Parret 
skyndsomst  fik  en  Baad  til  Fur.  Tjeneren  førte  Ekvipagen  til 
Aarhus  for  der  at  oppebie  sin  Herres  Skib. 

Samme  Aften  besøgte  jeg  de  indesluttede  og  meddelte  dem  al 
den  Besked,  jeg  selv  havde  erlanget.  Jeg  sagde  dem  dernæst,  at 
om  jeg  mærkede  Fjenderne,  skulde  øjeblikkelig  en  af  mine  Søn- 
ner være  parat  ridende  at  lade  dem  det  Vide;  og  medens  hine 

maaske  vilde  søge  dem  under  Rødstenen,  skulde  han  føre  dem 
ad  en  Vesten  for  liggende  Dal  hertil.  Jeg  sluttede  med  at  sige 
dem,  at  jeg  havde  sørget  for  en  Furbaad,  der  fra  nu  af  bestandig 
laa  i  Beredskab  at  bringe  dem  Øster  ned  ad  Fjorden  til  den 
sydligste  Landeplads  i  samme.  Derfra  vilde  de  kunne  leje  Bon- 
debefordring til  Aarhus. 

Faa  Dage  herpaa  kom  den  tro  Tjener  gennem  Salling  hertil. 
Den  engelske  Slup  var  allerede  arriveret.  Han  havde  været  om 
Bord  paa  samme  og  afleveret  Malerisamlingen  med  mere,  straks 
solgt  Hesten  og  Vognen  —  hvilket  var  saare  klogeligt  handlet  — 
og  endelig  lejet  sig  hid  paa  Bøndervogne. 

Nu  fik  de  oppe  under  Rødstenen  travlt,  og  efter  at  have  sam- 
let Klæder,  Penge  og  hvad  Pakkenelliker  de  havde  og  læsset  dem 
paa  Tjeneren,  ligesom  jeg  læssede  paa  mine  Sønner,  hvad  der 
hørte  mig  til,  saa  stræbte  vi  at  komme  ned  til  Baaden.  Inden 
vi  der  skiltes,  trykkede  han  mig  noget  haardt,  indsvøbt  i  Silke, 
i  Haanden  med  de  Ord:  „Dette  er  ikke  nogen  Betaling;  betale 
Deres  Ædelmod  hverken  kan  eller  vil  jeg;  men  et  Minde  om  en 
taknemmelig  Britte  skal  De  have!  Lev  vel!"  —  Hun  gav  mig 
ogsaa  noget  til  Amindelse:  Taarer  paa  min  Haand  og  et  Kys 
paa  min  Mund. 

Gud  i  Vold,  I  gode  Mennesker! 


25de  Juni.  Det  var  ikke  noget  galant  Besøg,  de  aflagde 
mig,  disse  Herrer  fra  Kjølbygaard,  og  han  med  der  fra  Ulle- 
rup. Jovist!  De  rejste  bort  igen  lige  saa  kloge,  som  de  kom.  Præ- 
sten paa  Fur  er  vel  ikke  Pigevogter. 


14de  Oktober.  Saa  tidt  jeg  tager  en  Pris  af  denne  kost- 
bare Guldsnusdaase,  han  forærede  mig,  Norton,  ved  Afrejsen, 
maa  jeg  tænke  paa  hans  sælsomme  Brudekammer:  „Sten  for- 
oven og  Sten  forneden  og  Sten  paa  alle  Siderne."  Dog,  Amor  er 
ogsaa  en  Troldmand:  den  graa  Kamp  maa  han  have  beklædt  med 
røde  Roser,  forvandlet  Bænken  til  en  Trone  og  Straalejet  til  en 
Himmelseng.  —  Herre  Gud!  hvordan  monne  de  nu  leve  derovre 
paa  hin  Side  Vesterhavet? 


18deOktober.  Naa,  det  bekender  jeg:  to  saa  nydelige  Ride- 
hopper som  dem,  vi  fik  i  Gaar  sendende  fra  Norton,  og  det  ved 

hans  eget  Skib,  til  mine  Sønner,  har  aldrig  før  sat  Fødder  paa 
Fursland.  Og  Sadler  og  Dækkener  og  Bidsler  og  Ridepiske  — 
jeg  tror,  den  Foræring  er  over  tusinde  Daler  værd-  —  Men  nu 
kommer  det  først  op,  at  han  er  Lord  og  uhyre  rig.  —  Fuldkom- 
men saa  kært  var  mig  Brevet  fra  hans  Kone,  hvilket  jeg  helt 
og  holdent  vil  indføre  i  min  Dagbog. 

,, Ærværdige  Fader!  Min  Lykkes  Stifter!  —  Det  var  et  godt 
Bytte,  De  hjalp  mig  til,  mellem  Rødstenen  og  Nortonhouse,  som 
er  i  Størrelse  og  Pragt  ligesom  et  kongeligt  Palais.  Det  er  paa 
de  tre  Sider  omgivet  af  en  Have,  saa  stor  som  en  almindelig 
Skov  i  Jylland,  og  frembringer  de  herligste  Frugter,  Bær  og 
Blomster  fra  alle  Verdensdele.  Min  elskede  Samuel  lønner  to 
Jomfruer,  to  Tjenere  og  en  Kusk  —  thi  jeg  har  ogsaa  min  egen 
Karet  og  seks  Heste  —  alt  for  mig  ene  og  alene.  Jeg  kan  alle- 
rede tale  det  Engelske  nogenledes;  men  at  jeg  derfor  ikke  glem- 
mer mit  kære  Modersmaal,  vil  I  se  af  dette  Brev.  —  Hvorledes 
har  mine  Brødre  det?  De  handlede  ukærligt  imod  mig;  men  Gud 
bevare  mig  fra  at  bære  Had  til  dem.  —  Hvordan  gaar  det  eder 
selv  og  eders  Sønner?  Fattes  I  noget  til  at  føre  dem  frem,  eller 
til  at  de  kan  sætte  Bo  for,  saa  lad  mig  det  vide!  Min  ejegode 
Mand  giver  mig  saa  mange  Naalepenge,  at  jeg  baade  kan  klæde 
mig  selv  og  adskillige  fattige  og  endda  have  tilovers.  —  Nu,  Gud 
befalet!  Forsmaa  ikke  medfølgende  tyrkiske  Pibe!  Gid  den  maa 
smage  eder  endnu  i  mange  Aar! 

Eders  datterlig  hengivne 
Lady  Norton." 

•  Trykt  i  „Min  Vinterbestilling  i  1842  &  1843"  (Saml.  Nov.  VII),  1844. 
2  Der  hentydes  til  Not.  „Livø". 

'  Den  saa  bekendte  Sten,  af  sin  rødlige  Farve  kaldet  den  røde  Sten  ...  er 
beliggende  paa  Øens  nordlige  Side,  omtrent  i  Midten  af  en  lang  Dal,  der  stræk- 
ker sig  ud  til  Fjorden.  ...  Stenen  bolder  6  til  7  Alen  1  Højde,  er  16  Skridt  1 
Længde  og  46  Skridt  1  Omkres.  ...  Hulen  bar  ved  Indgangen  Udseende  af  en 
Ovnsmund,  gaar  opad  1  Stenen  og  er  saa  vid  og  stor  inden  for  Aabnlngen,  at 
et  Menneske  kan  staa  oprejst  deri.  ...  Hulen  er  oprindelig  rimeligvis  Lejet 
af  en  udtørret  Vandaare.  der  siden  ved  Menneskebænder  er  udvidet  og  bar 
faaet  sin  nuværende  Form.  (Saml.  til  jysk  Hist.  og  Topogr.  I.,  S.  404—5.) 

4  Se  Note  6  under  „De  tre  Helligaftener"! 

5  I  „Skandinaviske  Rejseminder"  (i  „Brage  og  Idun",  II.)  bar  Fr.  Ham- 
mericb  meddelt  nogle  Sagn,  der  knytter  sig  til  Rødstenen. 

•  Hulebeboere. 


EN  JYSK  RØVERmSTOKIE1 

MED  MERE,  HVAD  DERTIL  HØRER 


A.     JUNKERNE 

Jbt  Par  Mil  vestlig  for  Randers  henstrækker  sig  Bjergkæden 
Busbjerg,  en  af  de  højeste  og  længste  i  Jylland,  derhos  ved  sin 
Beliggenhed  af  bydende  Virkning:  Syd  for  tilgrænset  af  et  dyr- 
ket, velbebygget  Landskab,  ser  det  mod  Norden  Gudenaaen  hen- 
glide,  uden  Bøjninger,  stille  gennem  de  grønne  Enge.  Den  lyng- 
bevoksede Bjergrække  selv  er  altid  lige  mørk,  undtagen  naar  en 
jævntfaldende  Vintersne  giver  den  samme  Farve  som  Omlandet. 
Lavest  mod  Østen  højner  den  sig  helt  hen  mod  Vest,  hvor  den 
sidste  mægtige  Banke  fortrinsvis  bærer  Navn  for  hele  den  bølge- 
dannede  Række.  — 

Fra  min  Fødeby  Vium,  fire  Mil  borte,  saa  jeg  ofte  hen  paa 
det  skumle  Bjerg,  hvis  Farve  vekslede  mellem  sort  og  mørke- 
blaat,  efter  Luftens  Beskaffenhed,  og  naar  denne  var  klar,  viste 
sig  fra  Midten  nedad  en  gul  Strimmel,  som  vor  Karl  Jørgen,  der 
var  født  i  Bjergets  Nærhed,  kaldte  ,, Bjergemandens  Skødskind". 
,,Naar  han  hænger  det  ud,"  forsikrede  Jørgen,  ,,saa  venter  han 
Godtvejr;  men  skal  vi  snart  ha1  dygtig  Regn,  saa  hytter  han  sig 
nok  for  at  faa  det  gennemblødt." 

En  Vinteraften  fortalte  Jørgen  mig  følgende  Begivenhed: 

,,I  gamle  Dage,  og  det  er  da  grumme  længe  siden,  var  der 
Røvere  inde  i  Busbjerg,  tolv  Brødre,  den  ene  ikke  bedre  end  den 
anden;  og  Fa'eren  var  endda  værre  end  alle  hans  Sønner.  Han 
havde  lagt  dem  til  i  Bjerget  og  født  dem  op  og  klædt  dem  med 
det,  han  kunde  stjæle  og  røve.  Og  Kællingen  var  lige  saa  dygtig 
som  han  til  saadan  noget.  Der  laa  en  Gaard,  og  den  ligger  der 
endnu,  et  Stød  Sønden  for  Bjerget;  de  kalder  den  Hvorslevgaard. 
Det  var  en  Korn  Herregaard,  der  hørte  under  Frisenborg,  og 
Greven,  eller  hvad  han  dengang  tituleredes,  holdt  en  Forvalter 

paa  Hvorslevgaard  til  at  forestaa  den  og  til  at  samle  der  Bøn- 
dernes Landgilde  og  Tiender  og  alt,  hvad  andet  de  skulde  ud- 
rede. Den  Forvalter,  der  boede  her  i  Røvernes  Tid,  han  stod  sig 
godt  og  havde  Sølvskeer  i  Skabet  og  Sølvpenge  i  Kisten,  for  hans 
Husbond  kunde  vel  ikke  se  ham  saa  nær  paa  Fingrene.  Det 
maatte  ogsaa  være  en  ussel  Forvalter,  der  ikke  turde  bjærge 
mer  end  een  Skæppe  Havre  —  som  de  siger.  —  Han  var  gift, 
den  samme  Mand,  og  havde  ogsaa  bjærget  sig  en  grumme  Hob 
Børn.  Mellem  dem  var  der  en  Pige,  som  han  havde  kaldt  Ellen, 
hun  skal  ha1  været  saa  lækker,  til  hendes  Lige  ikke  fandtes  i 
hele  Houlbjergherred.  — 

Greven  paa  Frisenborg  havde  ogsaa  en  Slump  Børn,  og  iblandt 
dem  var  især  de  to  ældste  Sønner  nogle  færdige  og  raske  Ung- 
karle. De  var  meget  for  at  jage,  baade  efter  Vildsvin  og  Hjorte 
og  —  kønne  Piger.  Saa  kommer  de  engang  til  Hvorslevgaard  og 
faar  uforvarende  Øje  paa  Forvalterens  Ellen.  De  blev  begge  to, 
ligesom  de  havde  været  besatte,  og  var  nær  kommet  op  at  slaas 
om,  hvem  af  dem.  der  først  skulde  ligge  hos  hende.  Den  Trætte 
skilte  hun  godt  ad,  da  hun  sagde  dem  rent  ud,  at  hun  ikke  vilde 
ligge  hos  nogen  af  dem.  De  blev  forskrækkelig  vrede  paa  hende 
og  sagde,  at  det  havde  ingen  Pige  paa  Godset  før  nægtet  nogen 
af  dem,  og  at  de  nok  skulde  lære  hende  at  blive  mere  føjelig. 
Da  de  var  borte,  sukkede  hun  og  sagde  ved  sig  selv:  ,, Herre 
Gud!  maa  da  ingen  Pige  være  ærlig?  Jeg  vil  dog  prøve,  om  jeg 
ikke  kan  blive  ved  at  være  det!  Gud  staa  mig  naadelig  bi!" 


B.     SVINEHYRDEN 

Store  Gaarde jere,  Forpagtere  og  Bryder  (Avlsforvaltere  for 
Herremænd  paa  dem  tilhørende  fjernere  Gaarde)  lagde  i  hine 
Tider  ene  Vind  paa  Svineavlen;  thi  Flæsk  udgjorde,  som  hos 
Forfædrene,  deres  rigeste  og  behageligste  Fødemiddel.  Hvors- 
levgaard var  naturligvis  vel  forsynet  med  dette  Slags  Husdyr, 
der,  naar  Skoven  gav  Olden  og  Agern,  aad  sig  skikkelig  fede  i 
disse  Frugter.  For  at  hver  kunde  kende  sine  blev  de  —  som 
det  endnu  hedder  —  brændt  paa  Skoven,  det  er:  indbrændt  Eje- 
rens Bomærke.  — 

—  Nu  havde  Hvorslevgaardmanden  faaet  sig  et  Foraar  en  ny 
Svinehyrde,  en  Knøs,  som  hverken  var  Dreng  eller  Karl,  en 
knøv  og  skikkelig,  men  grumme  fattig  Krabat,  der  knap  havde 
Klæderne  paa  Kroppen.  Han  røgtede  trolig  sin  Bestilling  og  fik 

derfor  af  Husbonden  saa  et  Stykke  Kl  ædemon,  saa  et  andet;  og 
Ellen  gav  ham  sommetid  en  Melmad  over  hans  Rettighed.  Ja, 
naar  han  maatte  være  ude  i  ondt  Vejr,  ynkedes  hun  over  ham, 
saa  hun  var  nær  ved  at  græde.  Hans  viste  sig  saa  taknemme- 
lig, som  han  var  i  Stand  til,  og  havde  saa  Blomster,  saa  Bær 
hjem  til  hende  om  Aftenen.  Gik  nu  Sommeren  hen,  og  Efteraaret 
kom  med  Blæst  og  Regn;  og  Hans  kom  ikke  saa  sjælden  vaad 
og  forkommen  af  Kulde  tilhus.  Han  fik  da  et  gammelt  Hestedæk- 
ken at  svøbe  sig  i,  mens  han  tørrede  sine  Klæder  ved  Ildstedet 
eller  Kakkelovnen.  Men  da  det  lakkede  hen  ad  Jul  og  tog  paa  at 
fryse,  kunde  Svinene  ikke  længere  rode  hine  Træfrugter  op  og 
skulde  derfor  hjem  at  slagtes.  Alle  Gaardens  mandlige  Tyende 
blev  ham  medgivet  til  Hjælp  ved  Drivningen;  thi  Oldensvin  er, 
som  bekendt,  halvvilde.  Det  gik  godt,  til  man  var  kommet  uden 
for  Skoven;  men  her  kommer  uheldigvis  en  rød  Støver,  forvildet 
fra  sit  Kobbel,  lige  for  Drevet.  Dette  blev  ikke  længere  til  at 
styre,  men  gjorde  Jagt  paa  Hunden,  der  med  Nød  og  næppe 
undslap  det  første  Anfald  og  strakte  lige  ud  ad  Busbjerg  til, 
Flokken  efter,  og  Folkene  efter  den;  men  disse  blev  stedse  mere 
og  mere  tilbage  i  dette  Kapløb.  De  saa  dog  tydeligt,  hvor  Svinene 
forsvandt  i  en  Svak  mellem  to  Høj  banker,  og  stræbte  derop.  De 
kom  og  saa  og  saa;  intet  levende  Dyr  var  at  opdage  lige  ned  til 
Aaen.  De  for  af  Sted  hen  ad  de  øvrige  Bakker  og  Lavninger:  for- 
gæves! — 

Slukørede  gik  de  hjem  og  berettede,  at  Djævelen  eller  en  af 
hans  Engle  i  en  rød  Hunds  Skikkelse  havde  lokket  alle  Svinene 
efter  sig  og  sagtens  lige  til  Helvede.  — 

Forvalteren  blev  forskrækket  og  saare  ilde  til  Mode:  thi  de 
to  Tredjedele  skulde  have  været  ydet  paa  Herregaarden.  Ingen 
vidste  Raad.  Omsider  siger  Hyrden:  „I  Morgen  vil  jeg  gaa  ud 
og  lede  nøjere  efter.  Svinene  maa  findes  et  Steds  her  paa  Jor- 
den. I  Helvede  spiser  de  jo  ikke  Flæsk  — " 

,,Du  kan  selv  gaa  til  Helvede!"  raabte  Husbonden  og  vendte 
ham  Ryggen.  — 

Den  arme  Knægt,  der  ansaa  sig  som  jaget  af  Tjeneste  lige 
under  Vinters  Hjerte,  sneg  sig  omkring  saa  længe,  til  han  traf 
Ellen  alene,  og  fortalte  hende,  hvilken  Elendighed  der  forestod 
ham. 

Ellen  tog  sig  det  saa  nær,  at  hendes  Øjne  løb  i  Vand.  Men 
Kvindfolk  er  mesten  snarere  til  at  hitte  paa  Raad.  Hun  lod  ham 
slaa  et  Krus  varmt  01  i  sig,  gav  ham  en  af  de  Melmader,  som 
stod  færdige  til  Folkene,  og  skyndte  ham  til  at  krybe  op  paa 

Høstængerne  og  ligge  over  Nødset,  hvorfra  nogen  Varme  af  Fæet 
maatte  trække  op  til  ham.  ,,I  Morgen  tidlig  skal  jeg  snakke  med 
Fa'er,"  lagde  hun  til,  ,,  kanske  han  bliver  om  sin  det." 

Hans  ønskede  hende  Guds  Velsignelse  og  smuttede  med  sit 
Smørrebrød  derop,  hvor  hun  havde  anvist  ham.  —  Der  laa  han 
den  Nat  og  havde  ingen  Dyne  paa  sig. 


C.  HVOR  GALTENE  VAR  BLEVET  AF,  MED  MERE 

Der  var  i  samme  Godlav  paa  flere  Steder  bortkommet  saa  her 
en  Fedeko,  saa  der  et  Par  Faar  og  der  et  mæsket  Svin.  I  et  Par 
Gaarde  var  gjort  Indbrud  og  bortranet  alt,  hvad  der  fandtes  i 
Overstuerne.  Ogsaa  længerefra  gik  Rygter,  saavel  om  Tyveri  som 
Myrderi.  Det  kunde  da  ikke  andet  være,  end  at  en  Røverbande 
et  Steds  i  Omegnen  maatte  have  sin  lønlige  Hule.  Greven  havde 
udsat  en  saare  stor  Præmie  for  hvem  som  kunde  gøre  en  Op- 
dagelse eller  lede  paa  rigtigt  Spor.  Hans  kunde  ikke  sove  sta- 
digt for  sine  Galte,  og  jo  længere  han  spekulerede,  jo  mere  tro- 
værdigt blev  det  for  ham,  at  disse  Røvere  maatte  have  tilegnet 
sig  hans  Galte  og  gemt  dem  i  Busbjerg,  hvor  de  da  maatte  have 
deres  Kule.  At  alle  andre  mente,  den  befandt  sig  i  en  af  Frisen- 
borgs uhyre  Skove  eller  maaske  længere  Vester  paa  i  Alling- 
gaards  —  thi  her  paa  Lav  skete  oftest  og  værst  Ugerning  —  det 
kunde  ikke  forandre  hans  nu  antagne  Mening. 

Længe  før  Dag  tonter  han  hen  op  til  Busbjerg  og  kryber 
ind  imellem  tre  tætstaaende  Hedetørvskruer,  fra  hvilket  Skjul 
han  havde  Udkig  til  tre  Sider.  Stakket  efter  ser  han  fire  Mænd, 
hver  bærende  en  stor  og,  som  det  lod,  tung  Sæk  paa  Skuldrene, 
traske  tæt  forbi  og  standse,  knap  et  Stenkast  fra  ham,  slængende 
Sækkene  paa  Jorden,  hvorpaa  en  af  dem  gav  et  Stød  i  en  Pibe. 
Lyngen  foran  dem  hævede  sig;  en  stor  sort  Aabning  i  Bjerg- 
skrænten blev  synlig,  i  denne  forsvandt  de  fire  med  deres  Sække. 
Den  lyngbeklædte  Dør  lukkede  sig  igen.  Nu  vidste  Hans,  hvor 
Røverne  var;  han  rystede  baade  af  Glæde  og  af  Frygt.  For  at 
.være  sikker  i  sine  Opdagelser,  indsaa  han,  at  han  nøje  maatte 
mærke  sig  Nedgangen  til  Røverkulen.  Han  gik  sagtelig  derhen, 
troede  sig  vis  i  sin  Sag  og  vilde  nu  vende  hjem  med  den  vigtige 
Efterretning. 

Han  havde  kun  taget  faa  Trin,  før  tvende  Mænd,  ogsaa  med 
Poser  paa  Nakken,  for  ham  i  Møde,  greb  ham  hver  med  en  Næve 
og  spurgte,  hvad  han  havde  der  saa  tidligt  at  bestille.  Skæl- 

vende  stammede  han,  at  han  ledte  efter  en  Flok  Galte,  der  i 
Gaar  var  blevet  borte  heromkring. 

„Ho!  ho!"  raabte  de,  ,,saa  er  du  vel  Hvorslevgaards  Svine- 
hyrde?" 

Han  bejaede  det. 

„Da  skal  vi  nok  vise  dig  dine  Galte,"  sagde  en  af  dem,  lum- 
skelig grinende.  Og  nu  førte  de  ham  hen  til  Lyngdøren  og  peb. 
Der  aabnedes.  Knøsen  stødtes  foran,  de  to  fulgte  efter.  Lemmen 
faldt  i;  det  tyktes  Hans,  som  om  Livets  Dør  nu  var  tillukket 
over  ham,  han  selv  levende  begravet. 

Rummet  derinde  var  af  delt  ved  flere  Aflukker,  alle  befæstede 
ved  dygtige  Sidestolper  og  Løsholter.  Loftet  bestod  af  Bjælker, 
Spændetræer  og  Fjæl.  Yderst  var  en  Slags  Forstue,  forsynet  med 
en  stærk  Dør,  der  førte  ind  til  det  største  Rum;  hvad  dettes 
Bestemmelse  var,  viste  et  langt  Bord  med  Bænke  paa  begge  Si- 
der. Disse  var  ikke  tomme,  saa  lidt  som  Bordet,  over  hvilket 
brændte  tre  Lamper.  De  ti  Røvere  sad  ved  Frokosten,  men  lagde 
Knivene,  helt  forundrede  ved  at  se  den  voldeligt  indførte,  ukendte 
Knøs.  De  sidst  ankomne  forklarede,  hvem  de  havde  fanget,  og 
hvad  han  ledte  efter.  Den  ved  Døren  til  det  tredie  Lukaf  nær- 
mest siddende  Røver  lukkede  Døren  op  paa  vid  Væg  og  sagde: 
„Her  ser  du  alle  dine  Galte  hængende.  De  skal  inden  Aften 
være  i  Salttrugene,  og  du  skal  straks  komme  til  at  hænge  paa 
en  Krog  ved  Siden  af  dem." 

Hans  strakte  sine  Hænder  foldede  mod  Loftet  og  bad  ynkeligt 
om  Naade  og  Barmhjertighed,  men  fik  kun  Skogren,  Vrængen 
og  Forbandelser  til  Svar.  Hans  udstod  Dødsangst,  medens  en 
anden  Røver  fremtog  en  Strikke,  paa  hvilken  han  gjorde  en 
Løkke.  — 

I  dette  afgørende  Minut  traadte  en  midaldrende  Kone  ind  med 
et  stort  Fad,  fuldt  af  Kødmad.  Hun  havde  nær  tabt  det  af  Hæn- 
derne, da  hun  fik  Øje  paa  den  dødsdømte.  En  sagde  hende  nu, 
hvad  de  andre  allerede  vidste. 

„Saa  ung  og  saa  knøw!"  sagde  hun,  „kan  I  da  slet  ikke 
skænke  ham  hans  Smule  Liv?  Jeg  har  ondt  af  det  for  ham."  — 

En  af  Røverne  raabte:  „Sikke  Sludder!  saa  gaar  han  jo  hen 
og  røber  os." 

Hun  gav  sig  endnu  ikke,  men  blev  ved:  „Jeg  har  nu  tjent 
hernede  i  samfulde  fem  og  tyve  Aar  og  i  den  Tid  ikke  set,  ej- 
heller  forlangt  at  se  Dagens  Lys.  Gør  mig  dog  den  Villighed,  at 
lade  Drengen  gaa  i  Fred!  I  kan  jo  lade  ham  sværge  den  højeste 

Ed,  at  han  aldrig  til  noget  Menneske  vil  sige  et  eneste  Ord  om, 
hvad  han  i  Dag  her  og  herudenfor  har  erfaret"  — 

Røverne  tav  og  holdt  derpaa  en  lang  Raadslagning.  Den 
endtes  omsider  med,  at  de  tog  Eden  af  ham.  Den  ældste  gav  ikke 
sit  Minde  hertil;  men  han  var  ene  mod  elleve.  — 

Da  Eden  var  aflagt,  sagde  han  bistert:  „Dersom  du  ikke 
holder,  hvad  du  nu  paa  din  Salighed  har  lovet,  skal  vi  stege  dig 
langsomt,  at  du  saaledes  kan  faa  en  Forsmag  paa  Helvede.  Tænk 
ikke  at  slippe  fra  os!  Vi  skal  finde  dig,  om  du  saa  skjulte  dig 
seksten  Alen  under  din  Svinesti."  — 

Glad  blev  Hans:  han  faldt  paa  Knæ  og  takkede  sine  naadige 
Dommere;  og  derpaa  sprang  han  hen  til  deres  Husholderske, 
greb  Flippen  af  hendes  Forklæde,  kyssede  og  vædede  det  med 
sine  Taarer.  Idet  han  bukkede  sig  for  at  udbringe  denne  Tak- 
sigelse, blev  et  lille  Hovedvandsæg,  der  hang  i  en  Snor  om  hans 
Hals,  synligt  for  hende.  Hun  stirrede  paa  det,  blegnede  og  sank 
besvimet  til  Jorden. 

,,Hvad  Fanden  gaar  der  nu  af  hende?"  raabte  Røverne.  En  af 
dem  gik  efter  Vand  for  dermed  at  bestænke  hende.  En  anden 
lukkede  Hans  ud. 


D.  RØVERKULEN  STORMES  OG  TAGES 

Den  hjemkomne  Hans  maatte  døje  Spottegloser  af  sine  Med- 
tjenere, fordi  han  kom  alene  uden  nogen  af  sine  firbenede  Kam- 
merater, og  da  Husbonden  selv  kom  til,  fik  han  baade  Skænd  og 
Ørefigen;  og  dog  kunde  han  ikke  slaa  et  Ord  ud  af  ham.  Da 
han  til  sidst  bød  ham  pakke  sig  og  aldrig  mere  komme  for  hans 
Øjne,  fik  Knøsen  Mælet  og  sagde:  „Jeg  ved,  hvor  Galtene  er,  for 
jeg  har  set  dem;  men  jeg  har  gjort  min  højeste  Saligheds  Ed 
paa,  ikke  at  sige  det  til  noget  Menneske.  Men  jeg  bryder  vel  ikke 
Eden,  fordi  jeg  fortæller  det  til  denne  Sten."  Dermed  vendte  han 
sig  halvt  om  mod  Muren  og  sang  i  en  grædende  Tone: 

..Hrorslevgaards  tolv  røde  Galte 
Ligge  1  Busbjerg  i  Salte." 

Man  kan  nok  tænke  sig  Husbondens  Forbavselse,  og  hvorvel 
han  ikke  havde  aflagt  noget  Tavshedsløfte,  varede  det  temme- 
lig længe,  inden  han  kunde  faa  noget  frem.  Men  saa  havde  Hans 
igen  tabt  sit  Mæle.  — 

Hin  fandt  paa  Raad:  „Maa  du  gøre  Tegn?"  spurgte  han. 

„Det  er  mig  ikke  forment,"  lød  Svaret. 

„Bor  Røverne  i  Busbjerg?"  — 

Hans  nikkede. 

„Hvor  mange  er  de  vel?"  — 

Inkvisiten  rakte  begge  Hænder  frem,  udbredte  sine  ti  Fingre, 
løftede  derpaa  først  den  ene  Fod,  saa  den  anden. 

„Død  og  Pine!"  raabte  Husbonden,  „der  maa  over  Hals  og 
Hoved  ridende  Bud  til  Frisenborg,  at  de  kommer  uden  Ophold 
med  alt  det  Mandskab,  de  kan  faa  paa  Benene;  for  i  denne  Dag 
maa  vi  have  fat  paa  dem;  til  Natten  vil  de  nok  ud  igen  og  gøre 
Ulykker."  — 

Den  raskeste  Karl  blev  jaget  af  Sted  paa  den  raskeste  Hest. 
Ligesaa  befordrede  indfandt  sig  begge  de  unge  Grever  med  en 
hel  Snes  Jægere,  Skovfogder  og  andre,  alle  udrustede  med  Bøs- 
ser og  Haandvaaben,  en  Time  før  Solnedgang.  Forvalteren  med 
sine  Folk  sluttede  sig  til  dem.  En  Vogn  med  Brændematerialier 
fulgte  efter  paa  Hans's  Forslag.  Selv  gik  han  i  Spidsen  for  To- 
get, som  han  og  havde  anvist  at  medføre  to  Staalstænger  og  et 
Læssetræ. 

Saa  snart  man  havde  naaet  det  Sted,  hvor  Indgangen  til 
Røverboligen  skulde  findes,  pegede  Vejviseren  paa  samme.  Hæ- 
ren, som  ikke  saa  andet  end  Lyng,  ligesom  paa  den  hele  øvrige 
Skrænte,  begyndte  at  skælde  ham  ud;  men  han  greb  en  af  Stæn- 
gerne, følte  sig  for  og  vrikkede  den  spidse  Ende  lidt  ned  i  den 
rigtige  Sprække.  Ved  sit  Tegnsprog  fik  han  videre  en  til  at  an- 
bringe den  anden  Stang  en  Alen  eller  saa  fra  hans,  andre  til 
at  lægge  Læssetræet  paa  tvært  under.  Man  brød,  Lemmen  hæ- 
vede sig  og  væltedes  helt  tilbage. 

I  samme  Øjeblik  var  Hullet  omringet  af  Angriberne  med 
spændte  Geværer.  De  to  i  Forstuen  vagtholdende  Røvere  afskød 
deres,  der  dræbte  en  og  saarede  en  anden;  men  Gengældelsen 
ramte  dem  begge. 

Nu  blev  Stuedøren  indenfra  revet  op.  Nogle  Skud  derfra  fulgte 
paa  uden  Virkning;  thi  Kresen  havde,  paa  Grevernes  Tilraab, 
hurtigt  adskilt  sig  til  begge  Sider. 

„Herned,  inden  de  faar  ladet!"  lød  det. 

Forstuen  fyldtes,  og  derfra  fyredes  nu  indad,  hvor  Røverne 
saas  beredte  til  fortvivlet  Modværge. 

„Lysene  ud!"  raabtes  derinde;  „Begfaklerne  tændte!"  derude. 

Det  pludselige  Mulm  varede  ikke  nær  saa  lang  Tid,  som  be- 
høves til  at  lade  en  Bøsse.  De  stormende  trængte  ind  og  strakte 
med  Skud  og  Hug  Forsvarerne  til  Jorden;  kun  tre  af  hine  var, 

dog  ikke  farligt,  saarede  af  Morderknivene.  „Tæl  dem!'1  sagde 
den  ældste  Junker,  ,,og  se  til,  om  nogen  af  dem  behøver  mere!*' 
Der  fandtes  otte  dræbte  foruden  de  tvende  i  Vagtstuen.  Dog, 
da  der  endnu  nogen  kunde  have  forstukket  sig,  ledtes  i  det  Rum 
inden  for  Stuen,  hvor  og  fandtes  de  to  sidste  af  Banden,  der 
straks  nød  samme  Ret  som  de  øvrige,  hvorvel  Greverne  vilde 
hellere  haft  dem  levende  derfra  til  videre  Oplysninger.  Disse 
kom  alligevel;  men  fra  en  Person,  man  ikke  havde  ventet. 


E.     HUSHOLDERSKEN  I  BUSBJERG 

Nu  blev  ryddet  op  i  Røverreden.  Først  blev  de  dræbte  afklædt 
og  kastet  i  en  Bunke;  anden  Begravelse  skulde  de  ikke  have;  og 
naar  alt  brugeligt  var  bragt  ud,  vilde  de  lade  Forstuen  tilstoppe 
med  Grus  og  store  Stene.  —  Kister,  Skabe  og  alt,  hvad  flyttes 
kunde,  blev  bragt  udenfor;  men  Galtene  saa  man  intet  til. 

Som  da  ved  Fakkelskinnet  søgtes  efter  Indgang  til  nok  et 
Rum,  uden  nogen  Nytte,  da  hørtes  fra  Siden  gennem  Væggen 
en  svag  Kvindestemme:  ,,Skaan  mig!  frels  mig!  Jeg  er  her  kun 
af  Nød  og  Tvang  og  har  aldrig  haft  Del  i  de  ugudeliges  Misger- 
ninger." — 

„Det  er  hende/1  raabte  Hans  sjæleglad,  „det  er  hende,  der 
bad  mig  løs!  —  Hej,  Moer!  vær  inte  bange!  I  frelste  mit  Liv;  nu 
gør  jeg  ligesaadan  mod  eder  igen  —  men  hvor  er  I!  og  hvordan 
skal  vi  komme  til  jer?".  — 

„Gaa  bort  her  fra  Væggen!"  raabte  hun,  ,,og  tag  jeres  Fødder 
i  Agt!"  Og  nu  skred  to  brede  Stene  ned  fra  Væggen;  hun  selv 
bagefter.  — 

„Hvad!  hvem  er  I?"  spurgte  Junkerne. 

Hun  kom  ikke  til  at  svare,  inden  Hans  havde  haft  hende  om 
Hovedet  og  givet  hende  et  smaskende  Kys. 

„Men  hvor  er  saa  Galtene?"  spurgte  en  af  Jægerne. 

,,De  er  der,"  lød  hendes  Svar,  „hvor  jeg  kom  fra;  og  mange 
andre  gode  Sager,  baade  til  at  æde  og  til  at  drikke."  — 

De  gjorde  Aabningen  større  og  krøb  ind,  den  ene  efter  den 
anden,  saa  mange  som  kunde  rummes,  og  skubbede  Flæskesiderne 
ud  til  de  andre  udenstaaende,  der  lagde  dem  alle  fire  og  tyve  i 
Dynger  paa  Stuebordet.  Saa  kom  Faaresider  og  Bedekøller  ad 
samme  Vej,  Oksebryster,  Gæs  med  mere,  alt  saltet  og  en  Del 
røget.  Til  sidst  fik  man  flere  Mjødankere  og  Ølfjerdinger.  Fem 
eller  seks  Vogne  foruden  den,  man  havde  paa  Stedet,  blev  tilsagt 

at  køre  alt  dette,  tillige  med  de  uaabnede  Kister,  Skrin  og  Ska- 
be, til  Hvorslevgaard,  hvor  man  vilde  skride  til  nærmere  Under- 
søgelse. 

Kvinden  blev  ledet  udenfor,  hvor  hendes  første  Blik  faldt  paa 
Fuldmaanen.  Hun  plirede  med  Øjnene,  sank  paa  Knæ  og  bad: 
„Min  Gud!  jeg  takker  dig  af  ganske  Hjerte,  Sjæl  og  Sind,  at  du 
lader  mig  atter  skue  din  blide  Sol." 

„Det  er  jo  Maanen,  Moer!"  sagde  Hans. 

„Er  det  Maanen?"  sagde  hun:  „det  er  saa  grusselig  længe 
siden,  at  jeg  saa  enten  den  ene  eller  den  anden,  saa  jeg  ikke  kan 
kende  dem  fra  hverandre.  I  fem  og  tyve  Aar  har  jeg  ikke  set 
andet  Lys  end  det  af  Væger  og  Spaaner."  — 

Hulen  blev  tilstoppet  og  alt,  hvad  derinde  var,  gjort  til  Bytte 
saavel  som  Kvinden,  samt  bragt  til  Galtenes  Fødested,  hvor  det 
straks  blev  kundgjort  trindt  i  Omegnen,  at  paa  en  vis  Dag  skulde 
Røvernes  Gemmer  aabnes;  og  indbødes  alle  de  plyndrede  at  ind- 
finde sig,  for  at  hver  kunde  kendes  ved  sit.  Mange  fik  ved  den 
Lejlighed  en  Del  af  de  røvede  Varer  igen.  Men  mange  Penge 
og  nogle  Kostbarheder,  som  vel  havde  tilhørt  dels  de  levende, 
men  mest  de  morderisk  udryddede  Familier,  blev  ved  den  gamle 
Greves  Kendelse,  skænket  til  den  fortjenstlige  Svinehyrde,  dog 
under  Opbevaring  paa  Frisenborg,  til  Hans  var  blevet  noget  æl- 
dre, dreven  i  Landvæsenet  og  dygtig  til  at  forestaa  en  Gaard. 


F.     HUSHOLDERSKEN  FORTÆLLER  SIN  SKÆBNE.    SVINE- 
HYRDEN ER  EN  GREVESØN;  KOMMER  TIL  EN  GAARD  OG 

TIL  EN  KONE 

Den  gamle  Greve,  saavel  som  de  unge  og  mange  andre,  mødte 
paa  Hvorslevgaard  den  til  Byttets  Deling  fastsatte  Dag.  Og  da 
denne  Bestilling  var  tilendebragt,  blev  „Røverkonen"  —  saa- 
ledes  tituleredes  hun  af  flere  end  Almuesfolk  —  anmodet  om  at 
give  Forklaring  over  sit  tidligere  Liv.  Det  gjorde  hun  s  a  alun  de: 

„Min  Fader  var  Degn  i  Søby.  Han  døde,  medens  jeg  næppe 
var  halvvoksen.  Min  Moder  lærte  mig  saa  vel  op  i  at  bruge  Ten 
og  Naal  og  klædte  mig  saa  skikkeligt,  at  jeg  seksten  Aar  gam- 
mel antoges  i  Tjeneste  hos  Ridefogden  paa  Frisenborg  til  at  un- 
dervise hans  Smaabørn  —  thi  han  var  Enkemand.  Kort  efter 
jeg  var  kommet  der,  døde  min  salig  Moder.  Jeg  havde  det  godt; 
kom  desuden  snart  til   at  forestaa  Husholdningen  og  fik  an- 

stændig  Løn.  Et  Par  Aar  derefter  gaar  det  nu  saaledes  til,  at  en 
ung  Herre  af  Greveslægt  kommer  i  Besøg  der  — 

„Naa?"  afbrød  den  gamle  Herre,  „jeg  husker  det  nok;  det 
var  min  £ones  Broder  —  og  hvad  han?" 

„ —  Saamænd!"  tog  hun  fat  igen,  „han  faar  Øje  paa  mig  og 
Øje  til  mig,  og,  kan  jeg  tro,  jeg  til  ham,  og  saa  blev  jeg  lokket. 
Han  rejste,  men  gav  mig  først  ikke  saa  faa  Penge  og  en  Ting, 
som  jeg  snart  skal  vise  eder.  Han  lovede  vel  og,  at  han  med  før- 
ste vilde  komme  igen  og  se  mig  bedre  til  Gode;  men  jeg  har  aldrig 
siden  hørt  eller  set  det  alleringeste  til  ham.'1 

Den  gamle  Greve  studsede  og  sagde:  „Det  var  ikke  saa  sært; 
thi  han  døde  kort  efter  sit  Besøg  hos  os.  —  Han  lokkede  jer, 
siger  I,  og  hvad  saa?"  — 

„Da  min  Tilstand,"  tog  hun  ved  efter  et  Ophold,  i  hvilket 
hendes  Ansigtsminer  tydede  paa  indvortes  vekslende  Følelser, 
„da  min  Tilstand  ikke  kunde  skjules  og  jeg,  ifølge  mit  Løfte  til 
den  fremmede  Herre,  ikke  turde  udlægge  ham  og  lige  saa  lidt 
kunde  skyde  Skylden  paa  nogen  anden,  saa  vilde  min  Husbond 
ikke  have  mig  længere  i  Huset.  Jeg  flyttede  da  hen  til  min  Mo- 
ster i  Vellev.  Hun  var  en  holden  Enke,  uden  Børn;  og  hun  var 
godhjertig  nok  til  at  tage  imod  mig  i  den  sølle  Farfatning,  jeg 
var  i.  Jeg  fødte  et  Drengebarn,  og  af  ham  tog  hun  sig  og  saa 
omhyggeligt,  som  havde  han  været  hendes  egen  Søn.  Der  gik 
en  seks  Aar  hen.  Da  kommer  en  Nat  disse  Busbjergrøvere  og 
bryder  ind  til  vort,  ihjelslaar  Karlene  og  Drengen,  der  laa  i 
Yderstuen,  trænger  saa  ind  til  os  arme  Kvindfolk  og  gør  det 
samme  ved  min  kære  Moster  og  en  Pige,  vi  havde.  Jeg  havde 
befalet  min  Sjæl  og  min  Søns  Gud  i  Vold  og  kastet  mig  paa 
Gulvet  med  ham  i  mine  Arme.  Der  var  allerede  en  af  de  blodige 
Økser  løftet  for  at  give  os  to  Banehug,  da  en  anden  greb  fat  i 
den  med  de  Ord:  „Lad  os  tage  disse  to  med  os  hjem!  vi  kan  have 
Nytte  af  dem."  Saa  blev  da  Livet  bjærget  for  det  første.  Disse 
Røvere,  jeg  nu  har  fortalt  om,  var  ingen  af  dem,  som  I  har  gjort 
Kaal  paa,  men  Fædrene  til  dem;  og  de  var  ikke  flere  end  tre. 
Tre  Koner  havde  de  haft;  de  to  af  dem  var  dengang  døde,  og  den 
tilbageværende  var  gammelagtig  og  svagelig  og  levede  ikke  ret 
længe.  Derfor  var  det,  de  skaanede  mig  og  førte  mig  med  sig, 
paa  det  jeg  skulde  lave  Mad  til  dem  og  vadske  om  Børnene,  af 
hvilke  de  tiisammens  havde  disse  tolv;  men  ingen  voksen.  Det  er 
sandt:  jeg  har  ikke  sagt,  hvordan  det  gik  min  Dreng  hin  for- 
færdelige Nat.  Medens  en  af  Røverne  passede  paa  ham  og  mig, 
og  de  andre  plyndrede,  listede  jeg  mig  til  at  hænge  Tingesten, 

den  lilles  Faer  havde  givet  mig,  om  hans  Hals,  putte  den  ind 
under  hans  Trøje  og  hviske  til  ham:  „Lad  den  aldrig  komme 
fra  dig!"  En  smed  ham  op  i  en  udtømmet  Seng,  hvor  han  blev 
liggende  af  Angest,  til  vi  andre  drog  af  Sted.  Udenfor  hørte  jeg 
ham  græde;  og  saaledes  skiltes  vi  fra  hinanden." 

Hans,  hvem  den  gamle  Greve  havde  tillagt  det  hædrende  Øge- 
navn „Busbjerg",  nu  iført  pæne  Klæder,  havde  rejst  sig  fra  sin 
Stol,  da  Kvinden  smerteligt  udsukkede:  „Herre  Gud!  sig  mig, 
om  I  ved  det:  hvor  er  Svinehyrden?  ham  med  Hovedvandsægget?" 

Hun  havde  næppe  sagt  det  sidste  Ord,  før  Hans  Busbjerg  — 
hvem  hun  i  den  smukke  Dragt  ikke  genkendte  —  traadte  hen  til 
hende,  afløste  og  rakte  hende  det  omspurgte.  Hun  saa  vekselvis 
paa  dette  og  paa  den  utvivlelige  Søn  i  maalløs  Henrykkelse.  Han 
tog  Sølvægget,  fremviste  det  for  de  samlede,  der  vekselvis  tog  og 
besaa  det. 

Da  det  kom  til  den  gamle  Greve,  raabte  han:  „Min  Svogers 
Vaaben!  og  Forbogstaverne  til  hans  Navn,  S.  R.I  Har  du  set, 
hvad  der  kan  være  inden  i  Ægget?" 

Paa  Benægtelse  heraf  skruede  han  det  op.  Deri  laa  et  tæt  sam- 
menpresset Papir,  som  han  udfoldede  og  højt  oplæste:  „Gør  jeg, 
S.  R.,  Greve  af  R.,  vitterligt,  at  da  jeg  haver,  henreven  af  heftig 
Kærlighed,  besvangret  Degnen  Jens  Mortensens  Datter  Else,  saa 
er  det  min  Agt  at  tage  hende  ud  paa  mit  Fædreneslot  og  gøre 
denne  af  mig  saa  højt  elskede  Pige  til  min  Ægtehustru.  Skulde 
jeg  dø,  inden  dette  kan  fuldbyrdes,  da  skal  jeg  have  tillagt  hende 
Enkepension  og  dernæst  adoptere  det  Barn,  hun  føder,  være  sig 
Hankøn  eller  Hunkøn,  som  ægtefødt  Arving  til  mit  Navn,  Titel 
og  Ejendele.  Ved  dette  Dokument,  som  et  saadant  mit  Barn  skal 
for  bestandig  bære  indesluttet  i  omgivende  Sølvkapsel,  vil  det 
kunne  gøre  sine  lovlige  Rettigheder  gældende." 

Her  opstod  nu  en  lang  Tavshed,  den  Greven  først  brød,  saa 
sigende:  „Jeg  lykønsker  eder,  Grev  R.,  som  min  Søstersøn!"  — 

Den  nybagte  Greve  vendte  sig  om  til  den  gamle  som  en,  der 
pludselig  vækkes  af  en  fantastisk  Drøm:  „I  min  Barndom,"  sagde 
han,  „var  jeg  omløbende  Tigger;  siden  var  jeg  en  lurvet  Svine- 
hyrde —  det  vilde  staa  mig  ilde  an,  nu  at  være  Greve;  maaske 
at  spottes  for  min  forrige  Usselhed.  Nu  er  jeg  Hans  Busbjerg, 
Avisdriver  paa  Borritslund,  og  det  er  al  den  Højhed,  jeg  at- 
traar,  naadig  Herre!  Kan  noget  Tilskud  lovligvis  falde  mig  til 
Gode  derudefra,  saa  tager  jeg  derimod  og  haaber,  at  den  aller- 
højeste vil  give  mig  Forstand  til  at  bruge  det  vel."  — 

„Vil  I  ikke  op  ad  den  Stige,  som  nu  er  rejst  for  eder,"  sagde 

Greven  med  et  bifaldende  Smil,  ,,saa  maa  I  selv  derom!  Og  der- 
for har  jeg  slet  ikke  ringere  Tanker  om  eder.  Men  naar  I  nu 
sætter  jer  ned  paa  Borritslund,  maa  I  jo  tænke  paa  en  Kone.11  — 

„Det  er  betænkt,"  svarede  Hr.  v.  Busbjerg  og  gik  ind  i  et 
Sideværelse.  Man  saa  paa  hverandre,  man  saa  til  Døren  og  grun- 
dede paa,  hvad  der  nu  skulde  ske. 

Og  se:  da  kom  han  ind  med  hende,  Ellen,  vi  ved  nok,  og 
sagde  højtidelig  rørt:  „Hun  har  vederkvæget  mig,  da  jeg  bet- 
lede mit  Brød;  hun  har  vist  Englegodhed  imod  mig  som  foragtet 
Svinehyrde.  Gud  give,  jeg  maa  kunne  betale  hende  det  som  tro 
og  kærlig  Ægtemand  I" 

„Nu  kan  vi  nok  vide,"  endte  Jørgen,  „at  der  kom  et  dejligt 
Bryllupsgilde  udaf;  men  hvad  der  kom  efter,  ved  jeg  ikke." 

'  Trykt  i  „Min  VintepbesUUlng  1  1842  &  1843"  (Saml.  NoyeUer,  VII.  D.). 
1844.  —  Motlyet  stammer  fra  et  bekendt  Folkeeventyr. 


St.  St.  Blicher:  Samlede  Noveller.  II.  U 


STODDERKONGEN1 


J  ylland  har,  fremfor  de  andre  danske  Provinser,  været  og  er 
til  Dels  endnu  stærkt  hjemsøgt  af  omløbende  Betlerfolk.  Af  Øv- 
righederne blev  kun  grebet  kraftløst  ind  i  dette  Uvæsen.  Den  un- 
derste Klasse,  Sognefogderne,  anholdt  enkeltvis,  som  de  var  nid- 
kære til,  hist  og  her  nogle  og  førte  dem  til  deres  paagældende 
nærmeste  Overøvrighed,  hvis  Embedsfunktion  i  denne  Retning 
som  oftest  endtes  med,  at  de  paagrebne  blev  løsladt. 

Disses  Undsigelser  og  Trusler  om  Hævn,  der  ikke  altid  var 
tomme,  hjalp  ogsaa  til  at  holde  Tingen  i  den  gamle  Orden. 

Nu  fandt  saa  en,  saa  en  anden  Menighed  paa  selv  at  pleje  Ju- 
stitsen, idet  de  indgik  med  hverandre:  ingen  Tigger  at  give,  men 
afvise  dem  tomhændede.  Til  at  hævde  denne  Kommunallov  fik 
man  en  eller  anden  fattig  Husmand  eller  Indsidder  til  at  paa- 
tage sig  den  Bestilling  at  holde  Sognet  ryddeligt  for  de  ubudne 
Gæster,  mod  Vederlag  af  et  Par  Tønder  Korn,  en  Pot  Mælk  paa 
Omgang,  vel  og  nogle  Smaavilligheder,  alt  ligesom  de  kunde 
enes  om.  En  saadan  Politiofficiant  erholdt  det  stolte  Kongenavn 
og  ikke  sjælden  et  af  de  kongelige  Insignier  —  Scepteret,  hvil- 
ket ellers  paa  det  nærmeste  lignede  en  Vægters  Morgenstjerne. 

Denne  kongelige  Værdighed  var  blevet  ledig  i  en  Landsby, 
hvor  jeg  i  samme  Godlag  oftere  kom.  Den  blev  tilbudt  tvende 
efter  hinanden,  men  ikke  modtaget.  Der  var  kun  en  tredie  til- 
bage, som  troedes  at  besidde  de  for  en  Stodderkonge  udforder- 
lige  Egenskaber:  Armod,  Nøjsomhed  og  Iver  i  sine  Bestillinger 
—  Indsidder  Morten  Pølse.  (For  ej  at  gøre  mig  skyldig  i  crimen 
læsæ  majestatis,  bemærker  jeg,  at  Kong  Morten  ikke  selv  havde 
paadraget  sig  sit  Øgenavn,  men  arvet  det  efter  Moderen,  som 
engang  havde  haft  det  Uheld  at  knibe  en  Pølse.) 

Denne  Morten  var  en  snurrig  Personlighed  —  et  Sidestykke  til 
Eremitten  i  Fallisgaarde.  Ved  Dagleje,  Kurergang  o.  s.  v-  maatte 
han  erhverve  mere  end  den  halve  Føde  til  Familien  —  Kone  og 

to  Børn.  Men  havde  han  blot  Forraad  til  een  Dag,  var  han  baade 
munter  og  selvfølende  og  tillige  ret  morsom  i  det  lavkomiske.  Jeg 
mødte  ham  just  et  Par  Dage  efter  hans  Ophøjelse  og  gratule- 
rede ham  allerunderdanigst.  Han  hilsede  igen  ved  at  sænke  Mor- 
genstjernen, smilte  polisk  og  sagde:  „Ja,  jal  De  maa  nu  gerne 
gøre  Nar  ad  mig;  men  jeg  vil  spørge  Dem:  Naar  en  er  Konge  over 
et  fattigt  Folk  —  og  det  træder  jo  ind,  har  jeg  ladet  mig  sige  — 
er  han  da  ikke  ogsaa  en  Stodderkonge?" 

„Jo  saamænd!" 

„Og  mon  han  har  større  Magt  over  sine  Undersaatter  end 
jeg  over  mine?  Han  kan  landsforvise;  jeg  kan  by  forvise  —  han 
slaar  til  med  Sværd;  jeg  med  Morgenstjerne  —  han  kan  blive 
en  Stodder;  det  har  jeg  allerede  været.  —  Naa,  Falle2!  hvad 
mener  han  om  det?11 

„Du  har  fuldkommen  Ret." 

„Og  hør  saa  lidt  til,  hvis  det  ellers  behager  Dem.  Der  er  an- 
dre Slags  Konger  til  foruden  migoghami  København;  der  er 
i  en  Gade,  de  kalder  Nyhavn  —  for  da  jeg  var  i  Tjenesten,  har 
jeg  selv  set  det  —  der  er  en  Sten  konge.  Han  regerer  over 
Flensborg-Klinker,  over  en  hel  Flok  Sjovere,  og  ingen  vover  at 
sige  ham  et  Ord  imod.  Der  er  flere  saadanne  Konger:  i  Mariager 
—  det  er  kun  en  bitte  By  —  har  de  en  A  a  1  e  k  o  n  g  e.  Og  saa  har 
de  snart  i  alle  Købstæder  hvert  Aar  en  Fuglekonge.  Han 
pyntes  ud  som  en  Dukke;  men  denne  Herlighed  varer  da  ikke 
længere,  end  til  Blomsterne  falder  paa  hans  Hat  — " 

„Holdt!"  raabte  jeg,  „du  har  ingen  paa  din  Hat." 

„Den  er  heller  ingen  værd,"  svarede  han  grinende,  tog  den 
af,  drejede  den  rundt  mellem  Hænderne,  seende  paa  den,  som 
vilde  han  gøre  Nar  ad  „Skudtørven",  kaldte  han  den. 

Jeg  løste  mit  ene  gule  Strømpebaand  halvt  af,  skar  det  midt 
over  og  bandt  om  hans  Tørv.  „Hermed  gør  jeg  dig  til  Ridder 
af  Hosebaandet.  Skam  faa  den,  der  tænker  ondt  om  det.  Gid 
du  maa  bære  denne  Orden  længe  med  Ære!" 

„De  kan  ikke  gøre  mig  til  Rytter,"  sagde  han  med  et  snogsk 
Øjekast;  „jeg  har  staaet  min  Tid  ud  som  Soldat." 

„Du  kan  jo  ride  paa  din  Morgenstjerne;  den  slaar  dig  ikke 
af." 

„Nej,  ikke  undtagen  jeg  havde  for  svær  Oppakning."  Han  lo 
trohjertig,  hvilket  vilde  sige  saa  meget  som:  saadan  en  har  jeg 
haft  før. 

Jeg  fortsatte  min  Vandring  til  en  Præstegaard,  hvor  jeg  har 
befundet  mig  næsten  lige  saa  vel,  som  man  kan  have  det  i  Para- 

dis.  Patriarkalskhed,  indbefattende  al  den  bjertelige  Gæstfrihed, 
sædelige  Simpelhed,  godmodige  Skæmtsomhed  og  venlige  Al- 
vorlighed, som  alt  tilsammen  saare  sjælden  findes  uden  i  Roma- 
ner, gjorde  et  saa  dybt  Indtryk  paa  mig,  at  det  aldrig  udslettes, 
før  jeg  befinder  mig  i  samme  Rolighed  som  nu  længst  Baucis  og 
Filemon  i  G**'.  Da  kær  Erindring  nu  engang  har  klæbet  sig  paa 
dette  Papir,  kan  jeg  ikke  nægte  mig' selv  den  Fornøjelse  ai  lægge 
et  Par  andre  Penselstrøg  til  dette  Familiestykke. 

Han  selv  vilde  gerne  have  en  L'hombre,  og  han  spillede 
godt;  men  aldrig  hørte  jeg  ham  ytre  et  eneste  Knur  hverken 
mod  Lykken  eller  Medspillerne;  og  fik  han  en  ny,  der  vilde  be- 
gynde at  kritisere  under  eller  efter  Spillet,  bestod  hans  eneste 
Antikritik  i  det  Forslag:  at  opsætte  Diskussionerne  til  næste  Søn- 
dag og  forelægge  Kirkefolkene  Sagen.  Herved  ophørte  Kontro- 
versen, og  Spillet  gik  fremdeles  sin  fredelige  Gang. 

Kan  man  lære  at  kende  Mennesker  ved  Kortspil,  saa  kender 
Læserne  nu  min  elskelige  Præst.  Til  Kendskab  af  Præstinden 
vil  jeg  bidrage  blot  ved  følgende  Hushoidningsanekdote.  En 
Bryggerpige,  nylig  kommen  i  Tjeneste,  havde,  uagtet  gentagne 
Formaninger,  ladet  en  stor  Brygning  Juleøl  rent  forspildes.  Al 
den  Straf,  hun  fik,  bestod  i:  ,, Mette!  nu  er  du  næsten  nær  ved 
at  gøre  mig  vred.1'  Mette  stak  i  at  tude,  som  om  hun  havde  følt 
Kosteskaftet  paa  Ryggen.  Den  blide  Irettesættelse  ramte  føle- 
ligere, og  Mette  blev  derefter  saa  paapassende  og  flink,  som  no- 
gen Husmoder  vil  ønske  sig.  —  Det  er  vist  ikke  enhver  Mette, 
der  lader  sig  saaledes  indvirke;  men  i  modsat  Fald  havde  hun 
ogsaa  faaet  et  Fjerdingaars  Løn  forud  og  Porten  bagved.  Og 
hvo  først  var  kommet  i  Præstegaarden  at  tjene,  flyttede  nødig, 
undtagen  det  skulde  være  i  Brudesengen,  og  den  redtes  ikke 
sjælden  der. 

Var  Forholdet  saa  mellem  Herskab  og  Tyende,  behøves  ingen 
Forklaring  af  det  mellem  Forældre  og  Børn  og  Søskende  ind- 
byrdes. 

Naa!  til  den  egentlige  Historie! 

Er  jeg  saa  en  Dag  i  vor  Præstegaard.  Middagsmad  var  spist, 
Kaffe  drukket.  ,,Men  skal  da?"3  —  sagde  Præsten. 

„Nej  den  skal  ikke,"  svaredes;  og  Spillebordet  lavedes  til. 
Imedens  siger  Præsten  til  mig:  ,,Det  er  sandt,  kom  De  over  ved 
Færgestedet?" 

„Nej!  hvorfor,  Hr.  Pastor?" 

„Jo,  han  har  for  nogle  Dage  siden  faaet  en  synderlig  Ind- 

kvartering,  et  ganske  ungt  Kvindfolk,  ganske  aparte  klædt,  og 
som  er  døvstum." 

,,Hvor  er  hun  kommet  fra?" 

„Hun  er  kommet  til  Skibs;  en  galant  Herre  satte  hende  i  Land, 
tingede  hende  ind  hos  Færgemandens  paa  et  Par  Uger  og  gav 
ham  rigeligt  Penge  forud.  Jeg  saa  hende  forgangen  Dag,  jeg 
var  nede  at  berette  Færgemandens  Moder.  Hun  var  i  samme 
Stue,  gav  den  gamle  Drikke,  lettede  op  ved  hendes  Hovedpuder 
og  saa  virkelig  ud,  som  om  hun  var  bekymret  for  hende.  Jeg 
sagde  et  Par  venlige  Ord  til  hende;  men  hun  rystede  paa  Ho- 
vedet, pegede  til  Ørerne  og  Munden  og  satte  sig  hen  afsides. 
De  vil  jo  sættes  over  i  Morgen,  saa  kan  De  maaske  selv  faa 
hende  at  se  —  Spadille  venter." 

Ved  min  Ankomst  til  Færgestedet  næste  Dag  fik  jeg  et  Glimt 
af  hende  inden  for  Veststue  vinduet,  hvor  den  gamle  Kone  laa. 

—  Hun  var  mig  en  aldeles  fremmed  Skikkelse:  baade  Ansigt  og 
Paaklædning  var  udenlandsk;  hvorfra  kunde  jeg  ikke  udfinde. 
Da  jeg  i  Dagligstuen  havde  bestilt  Færgen,  gjorde  jeg  mig,  me- 
dens der  sendtes  Bud  til  Manden  i  Marken,  til  Ærinde  at  ville 
se  den  syge  gamle  og  gik  ind  i  hendes  Værelse.  Den  formentlige 
døvstumme  sad  hos  hende  og  læste  sagte  i  en  lille  Bog,  den  hun 
ved  min  Indtrædelse  puttede  i  en  Lomme,  rejste  sig > og  hilste 
med  et  Nik.  Hendes  smukke,  brunladne  Ansigt  var  uden  aller- 
mindste Udtryk,  hendes  oprejste  Krop  uden  Bevægelse,  men 
denne  tilsyneladende  livløse  Billedstøtte,  dette  Stenansigt,  havde 
for  mig  noget  sælsomt  tiltalende,  ligesom  Thorvaldsens  Marmor- 
figurer. Jeg  tiltalte  hende  paa  Dansk:  hun  gjorde  samme  Tegn 
som  før  for  Præsten.  Jeg  prøvede  andre  levende  Sprog:  Hoved- 
rysten var  eneste  Svar. 

Den  syge  var  faldet  i  Søvn,  og  jeg  tog  Hatten  for  at  begive 
mig  bort;  da  greb  den  unge  i  Lommen,  holdt  en  Sølvmønt  hen 
imod  mig  og  gjorde  Tegn  med  den  anden  Haand,  ligesom  hun 
kunde  tælle  Penge,  hvorhos  hun  pegede  paa  den  gamle  og  holdt 
den  hule  Haand  for  Munden,  bøjende  Hovedet  lidt  bagover. 

Jeg  forstod  ret  godt,  at  hun  vilde  have  den  store  Sølvmønt 

■ 

byttet  i  smaa  for  at  skaffe  Konen  en  vederkvægende  Drik.  Jeg 
besaa  Mønten:  det  var  en  Sølvrubel.  Da  jeg  kendte  dens  Værd 
og  havde  en  lille  Slump  Sølvotteskillinger  hos  mig,  tog  jeg  frem 
og  talte:  „Wodin  —  Dwa  —  Tre  —  Seterr  —  Pjat  —  Sies  —  Tym 

—  Deviat  —  Deschat" 

Jeg  kunde  ikke  farlig  meget  mere  Russisk;  men  det  kunde 

hun,  og  nu  var  hun  ikke  længere  døvstum:  „Gohpodin  pomilir 
(Gud  forbarme  sig.)  „Vui  jeste?"  (I  er?) 

„Ja  jesm  danski"  (jeg  er  Dansk)  svarede  jeg;  ,,sig  mig,  hvem 
De  er,  hvor  De  er  fra,  og  om  der  er  noget,  jeg  kan  tjene  Dem  i!" 

Hun  holdt  begge  Hænderne  for  Øjnene  og  hulkgræd.  Derpaa 
greb  hun  rask  i  Lommen,  rev  Bogen,  hun  havde  læst  i,  op,  kys- 
sede i  sin  hule  Haand  og  lagde  paa  den;  det  var  Evangeliet  paa 
Russisk.  Hun  bad  mig  gøre  ligesaa;  hvilket  jeg  ogsaa  gjorde, 
anseende  denne  Gestikulation  som  en  Ed,  en  Bekræftelse  paa  at 
ville  hylde  og  følge  Sandhed  og  Ret. 

Hun  gemte  atter  Helligdommen,  stivede  Ryggen  mod  Bag- 
slaget af  Stolen  og  fortalte,  saa  vidt  jeg  af  Ord  og  Gebærder  for- 
maaede  at  stave  og  lægge  sammen,  noget  saa  nær  følgende: 

Hun  var  en  Snedkerdatter  fra  Pjotrburg  (Petersborg)  og  for 
henved  et  Aar  siden  fæstet  af  en  Morbroder,  der  var  Tjener 
hos  den  længstlevende  russiske  Prins  i  Horsens,  til  at  tjene  i 
Huset  samme  Steds,  med  Løfte  om  anselig  Løn.  Dette  havde  han 
udrettet  paa  en  kort  Hjemtur  og  tørt  hende  med  sig  til  Bestem- 
melsesstedet. —  Til  stort  Uheld  for  hende  døde  Morbroderen 
snart  derpaa:  hun  var  saa  godt  som  ene,  uden  Raad  og  Støtte 
i  et  vildtfremmed  Land.  Endnu  misligere  blev  hendes  Forfatning, 
da  Prinsen  kort  derpaa  gik  samme  Kødets  Gang.  De  fleste  af 
Hof  personalet  forhastede  sig  ikke  med  Bortrejsen,  men  levede 
godt  og  morede  sig  en  Tid  lang;  Kantoren,  som  ikke  havde  andet 
at  bestille,  fik  ogsaa  i  Sinde  at  ville  more  sig  med  Wladna  — 
som  jeg  kalder  Ruspigen  i  Færgestedet.  Hun  var  ikke  derfor, 
blev  forfulgt,  truet  og  lokket  af  gutten  Degn.  Saa  fik  Præsten 
—  efter  hendes  Udsigende  —  samme  Nykker.  Hun  var  ilde  faren, 
stakkels  Tøs!  men  hun  vilde  ikke  give  sig.  —  Sidder  hun  saa  en 
Dag,  efter  et  dobbelt  afslaaet  Angreb,  ved  Siden  paa  det  nederste 
Trappetrin  uden  for  Indgangen  og  græder  bitterlig.  —  Da  kom- 
mer en  ung  Mand  ud  fra  Palæet,  ser  hende,  standser  og  tiltaler 
hende  paa  Russisk.  Hun  forklarede  sig.  Den  fremmede  rørtes. 
Han  tilbød  hende  et  sikkert  Fristed,  hvor  hun  kunde  opholde 
sig,  indtil  han  saa  sig  i  Stand  til  at  bringe  hende  til  Hjemmet. 

Det  havde  truffet  sig  saa,  at  jeg  kort  forud  havde  gjort  Be- 
kendtskab med  omtalte  Præstemand.  Han  og  hans  Kantor  var 
nemlig  blevet  hinanden  inderlig  gramme  over  Wladnas  pludse- 
lige Forsvinden,  for  hvilken  den  ene  havde  den  anden  mis- 
tænkt. Kantoren,  som  var  længere  og  bedre  kendt  i  Staden,  havde 
lejet  et  Par  Sjovere  til  at  gennemprygle  hans  Pope.  En  Lande- 
værnsofficer  dersteds  havde  faaet  Nys  herom,  advarede  ham  og 

tilbød  at  bringe  ham  i  Sikkerhed  hos  en  Præst  nogle  Mile  borte, 
saa  længe  til  det  russiske  Krabl  (Skib)  kom  at  hente  ham.  I 
Præstegaarden  var  jeg  netop,  da  den  grønøjede  Slaver  drog 
ind.  —  Ingen  dersteds  kunde  snakke  med  ham  efter  Officerens 
Hjemfart,  som  ikke  saa  sært  var,  da  han  ved  Hjælp  alene  af  et 
russisk-tysk  Leksikon  og  et  dito  tysk-dansk  skrækkelig  langsomt 
og  mestendels  lige  saa  utydeligt  udtrykte  sig.  Thi  han  fremførte 
Ordene,  som  de  staar  i  Ordbøgerne,  uden  at  tage  Hensyn  til 
Grammatikken:  Verberne  i  Infinitiv,  Substantiverne  uden  Artik- 
kel  og  saa  fremdeles,  hvorved  der  kom  noget  særdeles  Babylo- 
nisk ud,  saa  meget  dunklere,  som  han  hyppigt  indblandede  rent 
Russisk,  hvor  de  to  andre  Sprog  ikke  vilde  slaa  til.  Som  Prøve: 
engang  vilde  han  fortælle  mig  Kejser  Peter  den  Stores  Døds- 
maade,  i  hans  Grundtekst  saaledes  lydende:  ,,Pjotr  gave4  Kone, 
gun  lade  sig  forføre  af  Kammerherre  Mons.  Pjotr  ikke  fornøjet, 
skære  Hovedet  af  Mons.  Cathinka  vred,  giver  Pjotr  ættaa5  han 
fen,  gan  ikke  kan  lever6." 

Efter  nogle  Dages  Forløb  kommer  Kantoren,  kysser  i  Haanden 
og  giver  Popen  den;  og  derpaa  er  Rivalerne  straks  gode  Venner. 
De  smurte  frisk  paa  i  deres  Hvæsemaal,  og  Ordet  Wladna  fore- 
kom ofte.  Saa  meget  kunde  jeg  stave  og  lægge  sammen,  at  Kan- 
toren var  kommet  til  Kundskab  om,  hvorhen  hun  var  bortført, 
at  det  forventede  Skib  laa  derudenfor,  at  de  skulde  føre  hende 
om  Bord  og  paa  Hjemrejsen  lade  hende  vælge  imellem  dem. 

De  var  straks  færdige,  trak  af  derned,  og  jeg,  nysgerrig  for 
at  se,  hvorlunde  dette  Tog  vilde  løbe  af,  fulgte  med.  Paa  Halv- 
vejen mødte  vi  Stoddernes  Konge.  Han  smiskede,  standsede  og 
gjorde  halv  Front;  hvoraf  jeg  sluttede,  at  han  vilde  berette  mig 
noget.  Saa  lod  jeg  det  slavoniske  Klerkeskab  gaa  videre  og 
spurgte  Majestæten,  om  han  havde  noget  at  befale. 

„Jeg  har  besluttet,11  sagde  han,  „at  tage  min  Afsked;  for  der  er 
hverken  Lov  eller  Ret  i  Landet.  Her  kommer  jeg  paa  Embeds 
Vegne  ned  til  Færgestedet,  da  det  var  mig  sagt,  at  histoverfra 
var  kommet  et  Komplot  af  dem,  vi  kalder  Kæltringer.  Jeg  ser 
dem  uden  for  Huset  og  siger  ganske  kønt:  Hvem  er  I?  Og  hvad 
bestiller  I  her?  Den  Onde  skal  pine  jer  Rakkertøj!  Herom  igen 
til  Sognefogden!  Manden  —  han  gik  med  en  Glarkiste  paa  Ryg- 
gen —  sa'e  inte  noget,  men  skultrede  sig,  ligesom  der  var  noget, 
der  kløede  ham.  Men  begge  Kvinderne  vendte  mig  Bagen,  skrån- 
niede  og  raabte  „Murris!  Murris!11  der  paa  deres  Sprog  skal  be- 
tyde saa  meget  som:  Kys!  —  Hvad  ligner  det?" 

„Det  ligner  Uhøflighed." 

,,Ja,  gør  det  ikke?  Nej,  da  var  der  en  stor  Herre  i  Færge- 
gaarden,  han  bar  sig  pænere  ad;  for  han  viste  mig  disse  Sølv- 
skillinger og  gav  mig  dem  ogsaa;  for  han  kunde  da  nok  se,  at 
jeg  da  ikke  var  slet  og  ret." 

„Det  tror  jeg  nok;  og  hvad  saa  videre?" 

„Meget  videre:  det  var  nu  den  døvstumme  Kvinde  dernede, 
hende  vilde  jeg  saa  haft  fat  paa  —  Pyt!  En  fremmed  Person  fra 
det  Skib  histude  var  inde  og  tre  Matroser  i  Forstuen;  en  fjerde 
sad  og  vuggede  sig  i  Baaden.  Vil  de  to  Rusmænd  gøre  Knuder 
her,  saa  kan  der  vanke  baade  det  og  det." 

Jeg  indhentede  dem;  men  i  det  samme  indhentedes  vi  og  af 
Kongen,  der  havde  gjort  om  igen  og  var  en  Achilles  til  at  løbe. 

„Jeg  vil  med,"  siger  han,  „og  se  rigtig,  hvad  der  er  paa  Fær- 
de. Det  er  noget  mistænkeligt;  og  jeg  bør  være  aarvaagen  paa 
min  Post." 

Jeg  roste  hans  Embedsiver.  Russerne  saa  imellem  om  efter 
ham  uden  at  afbryde  deres  Samtale.  — 

Det  forholdt  sig  paa  Færgestedet  saaledes,  som  var  allernaa- 
digt  berettet:  Matroserne  udenfor,  to  pænt  klædte  unge  Herrer 
inden  for  hos  Wladna,  hvis  Aasyn  vidnede  om  glædeligt  Besøg. 
Jeg  traadte  først  ind  i  Huset;  thi  de  to  gejstlige  Herrer  vilde 
have  Underretning  af  Matroserne  om  Skibet  og  hvad  dertil  hør- 
te; Kantoren  førte  Ordet  for  begge. 

For  at  komme  ind  i  det  tilsigtede  Værelse  maatte  jeg  først 
forbi  Køkkenet.  Døren  dertil  stod  aaben:  paa  Bordet  havde  Præv- 
likvanten  udbredt  sine  Glarmesterapparater,  og  paa  en  Bænk 
nedenfor  sad  hans  to  Koner.  Morten  Pølse  gik  uforfærdet  ind  til 
dem  og  nedlod  sig  paa  Skorstensskødet.  Jeg  kunde  vel  vide,  han 
vilde  se  Lejlighed  til  at  hævne  sig  for  de  tilbudne,  men  ikke 
modtagne  „Murris^er  a  posterioribus. 

Da  jeg  uanmeldt  og  skyndsomst  sprang  ind  til  Wladna,  der 
kendte  mig  kun  saare  lidt,  og  til  de  to  Herrer,  for  hvem  jeg  var 
vildfremmed,  studsede  disse  og  satte  mørke  Ansigter  op.  Men 
hun  hilste  mig  mildt  og  gav  dem  beroligende  Underretning  om 
mig.  Ligesom  jeg  var  faldet  med  Døren  ind  i  Stuen,  faldt  jeg 
Rusinden  ind  i  Talen  og  sagde  paa  Dansk,  hvilket  i  det  mindste 
den  ene  maatte  forstaa:  „Mine  Herrer!  den  russiske  Kantor  fra 
Horsens  staar  herudenfor  og  taler  med  Deres  Matroser,  og  hans 
Præst  er  med.  Den  sidste  udfoldede  et  Dokument  for  dem.  Da 
det  muligt  kunde  være  en  Justitsbefaling  til  at  faa  dette  Fruen- 
timmer i  deres  Magt,  saa  raader  jeg  Dem  til  øjeblikkelig  at  faa 

hende  i  Sikkerhed  —  det  kan  hun  maaske  heller  ikke  være  paa 
Skibet  — ." 

„Hvor  da?"  raabte  utaalmodig  han,  hvem  jeg  ansaa  for  den 
kærlige  Bortfører. 

„Jeg  skal,"  svarede  jeg,  „bringe  hende  til  et  uopdageligt  Fri- 
sted, og  det  nær  herved,  og  det  straks,  og  selv  blive  hos  Dem 
som  Gidsel,  hvis  De  forlanger  det.  Spær  Døren  efter  mig  og  før 
hende  ind  i  det  Kammer  der.  Inden  fem  Minutter  skal  jeg  ind- 
finde mig  ved  Gavlvinduet  med  det  udforderlige." 

Jeg  for  ned  i  Køkkenet,  foreslog  Stodderkongen  at  føre  den 
russiske  Pige  som  en  paagreben  Landstrygerske  ind  i  sin  Bopæl 
og  holde  hende  skjult,  til  hun  blev  afhentet  —  alt  mod  en  stor 
Drikkeskilling.  Bevilliget.  Den  ene  af  Glarmesterinderne  overlod 
mig  for  Betaling  hendes  lange  rødgraa  Kofte  —  et  Stykke  Klæde- 
raon,  som  Fruentimmer  af  denne  Stand  paa  hin  Tid  almindeligt 
brugte.  Med  denne  smuttede  jeg  om  til  det  betegnede  Vindue; 
min  Konge  fulgte  efter.  I  en  Fart  var  Omklædningen  sket;  hun 
og  hendes  høje  Fører  ilede  til  Residensen,  jeg  om  ind  forbi  Køk- 
kenet for  ad  en  anden  Vej  at  besøge  Kongeborgen. 

Da  møder  mig  tæt  uden  for  de  to  Sømænds  Værelse  det  rus- 
siske Kleresi;  Færgemanden  traadte  i  samme  Øjeblik  ud  af  sin 
Dør  ved  den  anden  Side.  Alle  standsede. 

„Er  De  Værten?"  spurgte  Kantoren. 

„Jo!" 

„Der  skal  i  Deres  Hus  befinde  sig  en  russisk  Pige,  som  er 
deserteret  fra  Palæet  i  Horsens." 

„Det  ved  jeg  intet  af  —  vær  saa  god  og  se  selv  efter,  om  I 
ellers  har  Magt  og  Myndighed  dertil;  hvad  har  I  at  vise?" 

„Øvrighedens  Ordre,"  sagde  Kantoren  og  udfoldede  den.  Fær- 
gemanden kiggede  i  den  og  sagde:  „Vær  saa  god!" 

Man  pikkede  paa  Sømændenes  Dør:  „Kom  ind!" 

Jeg  gik  med.  Samme  Fremvisning,  samme  Tilladelse  tillige 
med  Benægtelse  af  at  have  den  omsøgte  Pige  i  Forvaring.  Rus- 
serne ledte,  Sømændene  smilte  haanligt.  De  første  forlod  efter 
unyttig  Ransagning  Huset.  Jeg  blev  og  konfererede  med  de 
sidste. 

Skibet  skulde  tøve  paa  sin  Ankerplads  nogle  faa  Dage,  og  i 
dette  Tidsrum  udkaaredes  jeg  til  Wladnas  Bevogter  og  Ledsa- 
ger til  Stranden,  saa  snart  en  grøn  Vimpel  vajede  fra  Stor- 
mastens Top. 

Jeg  har,  som  ikke  mer  er  nogen  Hemmelighed,  været  ,,ver- 
narrt",  som  Tysken  siger,  i  Romantikken  —  paa  Dansk:  i  det 

eventyrlige.  Dette  her  var  heller  ikke  dagligdags.  I  højt  Humør 
gik  jeg  Andenmarsch  op  til  Slottet.  I  Vestibulen  istemte  jeg:  „Ja 
Dalinuschi  lamala" 

„Ja  Dalinuschi  stojala"7  genlød  uden  Pavse  fra  det  russiske 
Pigebryst,  og  ved  den  sidste  Stavelse  stod  hun  for  mig  med  op- 
klaret Ansigt.  Men  dette  tabte  pludselig  sin  Glans,  eftersom  hun 
sagtens  havde  ventet  en  anden  kær  Hyrde. 

Jeg  fik  hende  med  Besværlighed  undervist  om  det  nødige,  gik 
saa  til  hendes  Vært  og  spurgte  ham  først,  om  hans  Kone  havde 
mærket  noget  til  den  fremmede  Prinsesse?  Han  sagde  Nej,  og  at 
hun  med  begge  Børnene  netop  var  inde  i  Byen  at  bjærge  Mælk. 

„Det  er  godt!11  siger  jeg;  „men  om  din  Kone,  naar  hun  ser 
denne  aparte  Person  her,  skulde  faa  Mistanke  til  dig  — " 

,,Aah!  det  har  ingen  Nød.  Salomon  var  den  viseste  af  alle 
Konger  og  havde  mange  Hundrede  Koner:  saa  maa  jeg  dog  have 
to  —  paa  saadan  Maade  —  de  har  lige  Rettigheder,  saa  er  ingen 
af  dem  fornærmet.11 

Jeg  formanede  ham  endnu  engang  at  have  stadigt  Udkig  til 
Stranden,  da  jeg  vilde  hen  i  den  længere  bortliggende  Præste- 
gaard,  og  tog  Afsked  saavel  med  ham  som  med  Wladna. 

Hos  Præstens  forefandt  jeg  begge  Russerne  i  Lav  med  at  tage 
tilbage  til  Horsens,  hvilket  Popen  tilkendegav  mig  med:  ,,Nu 
gaar  vi  baglængs."  Hvad  de  egentlig  havde  i  Sinde,  kunde  jeg 
af  deres  ivrige  Pludren  ikke  blive  klog  paa.  Jeg  forstod  ikke 
stort  mere  end  det  af  begge  hyppigt  udstødte:  ,,/a  bennimot!" 
en  Ed  eller  Forbandelse. 

Otte  Dage  derefter  svajede  den  grønne  Vimpel;  og  en  Time 
senere  gik  Skibet  for  fulde  Sejl  ud  i  aaben  Sø. 

1  Trykt  l  „Fem  NoveUer  og  to  jyske  Sange".  1844.  —  , .Tiggerne  rar  hjem- 
løse. Saa  udkom  der  1  Frederik  den  Sjettes  Tid  en  Lov,  at  hvert  Sogn  skulde 
sørge  for  sine  trængende  ...  Fra  den  Tid  af  blev  der  1  hvert  Sogn  ansat  en 
,, Stodderkonge",  ...  han  var  som  en  Slags  Politibetjent,  der  et  Par  Gange  om 
Ugen  til  ubestemte  Tider  skulde  gennemvandre  Sognet,  gribe  alle  udensogns 
Tiggere  og  aflevere  dem  til  Sognefogeden  mod  en  Godtgørelse  af  4  Lybskil- 
ling  tor  hver  ...  Foruden  disse  uvisse  Optagelsespenge  havde  Stodderkongen 
en  Pengeløn  paa  omtr.  SO  Rigsdaler  Kurant  og  selv  Lov  til  at  tigge".  (H.  F. 
Feilberg:  Dansk  Bondeliv,  S.  193).  —  De  følgende  Noter  er  Forfatterens. 

2  Bruges  1  godmodig  og  fortrolig  Mening  1  Stedet  for  det  almindeligere 
„Falill". 

*  Her  underforstaas:  „Tiden  gaa  unyttig  hen."  En  termlnw  lombricus. 

4  H.  kan  Russerne  ikke  udtale  uden  som  G. 

5  Noget. 

*  En  vidtløftig  Omskrivning  af:  at  forgifte 

7  Begyndelsesstroferne  af  en  russisk  Serenade. 


GUILLAUME  DE  MARTONNIÉRE 


Jeg  tror  det  bedre  at  afholde  mig  fra  Forklaringer  over, 
hvorledes  jeg  er  kommet  i  Besiddelse  af  de  nu  fremlæggende  Pa- 
pirer, hvo  der  var  blevet  første  og  anden  Køber  af  det  hemme- 
lighedsfulde Chatol,  da  vel  kim  f aa  vilde  fæste  Tro  dertil.  Endog- 
saa  i  dette  Fald  skulde  jeg  vel  næppe  erholde  mere  end  et:  „se 
non  e  vero,  e  ben  trovato,"  hvormed  jeg  tager  til  Takke.  — 

Originalerne  er  franske,  til  Dels  i  Basbretagnedialekten. 


2Vr.  1. 

Min  smukke  Justine!  Hvad  siger  du  saa  om  mig  som  Fisker? 
Var  jeg  ved  Vædderoningen  ikke  lige  saa  dygtig  som  nogen? 
Var  min  ene  Aare  ikke  brækket  lige  i  det  afgørende  Øjeblik,  saa 
havde  jeg  vundet  første  Præmie.  Men  den  tredie,  jeg  fik,  var 
mig  langt  kærere;  thi  det  var  dig,  der  overrakte  mig  den.  Jeg 
har  bundet  dette  blaa  Silkebaand  om  min  Hat;  jeg  skal  gemme 
det,  naar  Hatten  er  henslængt.  Her  sender  jeg  dig  et  andet  i 
Steden  og  et  Guldspænde  at  fæste  det  med.  Bær  det  for  min 
Skyld,  søde  Justine!  Lad  det  blinke  paa  din  Pande  i  Dansene, 
skønt  dine  Øjne  straaler  langt  klarere  underneden.  Du  har  vist 
undret  dig  over,  hvorledes  jeg  kunde  ro  saa  færdigt;  men  jeg 
skal  sige  dig:  jeg  har  siden  mit  fjortende  Aar  øvet  mig  deri  paa 
Andejagten.  Jeg  kommer  snart  ned  ad  Floden  og  besøger  dig. 
Tænk  imidlertid  engang  imellem  paa  din  Roerkarl 

Guillaume. 


Nr.  2. 
Naadige  Herre!  jeg  kan  vel  tænke  paa  Dem;  men  for  tidt  og 

for  længe  kunde  ikke  passe  sig  for  saadan  en  ringe  Skabning  som 
mig.  De  er  født  til  Højhed,  Rigdom  og  Forlystelser;  jeg  til  Fat- 
tigdom og  Arbejde.  De  har  lært  de  fornemme  Kunster,  jeg  ikke 
andet  end  at  koge  en  Fisk,  bage  et  Brød,  træde  en  Rok  og  binde 
et  Fiskenet.  Det  er  det  bedste  for  mig,  at  De  holder  Dem  borte  fra 
denne  lave  Hytte  og  lader  mig  arbejde  for  min  gamle  Moder 
uden  at  forvirre  mine  Tanker  med  tossede  Griller.  Kære  Herre, 
der  er  allerede  Snak  nok  ude  om  det,  at  De  dansede  la  dolienne2 
saa  længe  med  mig.  Det  var  alt  for  længe:  baade  Karle  og  Piger 
skottede,  smiskede  og  hviskede.  Min  eneste  Rigdom  er  et  uplettet 
Rygte,  derved  maa  De  ikke  skille  Deres  fattige 

Justine. 


Nr.  3. 

Ser  du,  min  lille  Engel?  Jeg  kunde  ikke  blive  hjemme  i  Gaar; 
og  du  kunde  lige  saa  lidt  nægte  dig  hjemme.  Nej,  nej,  nej!  vi 
hører  sammen  som  Fiskeren  og  hans  Baad.  Jeg  kan  ikke  sove 
nogen  Time  til  Ende  uden  at  vaagne  ved  kælne  Drømme  om  dig, 
sødeste!  —  Ak,  Justine!  hvorfor  græd  du?  gjorde  jeg,  sagde  jeg 
det  allermindste,  som  kunde  bedrøve  eller  fornærme  dig?  Det 
var  tværtimod  dig,  som  var  nær  ved  at  fornærme  mig  med  dit: 
,, Herre!"  , .Junker!"  „adelige  Naade";  og  saadant  mere.  Naar  di! 
er  mig  naadig,  saa  er  jeg  din  Fisker;  og  gid  jeg  kunde  være  det 
alle  mine  Dage!  eller  du  var  min  Frue!  en  af  Delene!  Jeg  kan 
ikke  leve  uden  dig. 

Jeg  flyr  i  Morgen  Aften  i  dine  Arme.  Vær  forsikret  om  min 
Tjeners  Troskab  og  Tavshed!  Om  du  k$n,  da  sov  bedre  end  din 

G. 


Nr.  4. 

Vel  græd  jeg,  selv  ved  Deres  Omfavnelser.  Men  mange  af  mine 
Taarer  ser  De  ikke.  Ak,  Guillaume!  Saaledes  kan  det  ikke  blive. 
Hvad  bliver  Enden  derpaa?  min  Fordærvelse.  De  forsikrer,  De 
vil  tage  mig  til  Ægte.  Ja,  De  vil;  men  kan  De?  De  er  jo  afhængig 
af  Moder  og  Broder:  de  tillader  det  aldrig,  de  vil  rejse  Bjærge 
imellem  os.  Og  er  dette  saa  meget  uretfærdigt?  De  staar  højt  paa 
Bjærget;  jeg  er  bundet  til  den  lave  Dal.  Vilde  De  endogsaa  sætte 
Dem  ud  over  alle  Hensyn,  springe  ud  af  den  glimrende  Bane, 
paa  hvilken  De  ved  Fødselen  er  indsat  —  O!  det  kunde  fortryde 
Dem  bitterligt  og  mig  endnu  mere.  Hvorledes  skulde  jeg  begaa 

mig  i  fornemme  Selskaber?  Jeg  har  jo  ingen  Dannelse  faaet  und- 
tagen den,  at  jeg  kan  læse  i  en  Bog  og  til  Nød  skrive  et  Brev  — 
Se  til,  at  dette  kan  blive  det  sidste  fra  den  stakkels  Fiskerpige! 


Nr.  5. 

Dit  sidste  Brev?  saa  skal  det  være!  For  vi  skal  aldrig  herefter 
behøve  Pen  og  Papir,  kun  Mundene  til  at  sladre  med  og  kysse 
med.  —  Du  med  din  ,, Dannelse!"  Hvad  er  det  for  noget?  Spids- 
næsede Sko,  forlorne  Hofter,  indsnærpet  Liv,  røde  Klatter  og 
sorte  Pletter  i  Ansigtet  og  en  Storkerede  paa  Hovedet,  tankeløse 
Talemaader,  hvoraf  hundrede  opvejes  af  dit  ,,jeg  elsker  dig." 
—  Min  Moder?  hvad  hun?  Jeg  er  vokset  fra  Riset;  jeg  raader  mig 
selv;  jeg  behøver  ikke  at  spørge  hende  om  hvem  jeg  vil  gifte  mig 
med.  Min  Broder?  Han  er  Godsets  Herre,  ikke  min.  For  egen  For- 
dels Skyld  vil  han  vel  gerne  se,  at  jeg  river  mig  løs  fra  det  gamle 
mossede  Stammetræ  og  planter  et  ungt,  i  hvilket  Navnene  Guil- 
laume  og  Justine  indskæres  allerførst.  Frejdigt  Mod!  min  Kæ- 
reste! snart  min  Kone!  —  G Og  hør!  fra  nu  af  ,,du  og  dur 


Nr.  6. 

Du!  du  elskede!  Ja,  jeg  er  evig  din.  Men  naar  skal  det  Baand, 
hvormed  du  omslynger  mig,  fastnes,  helliges?  Jeg  ved  det:  du 
vil  ikke  misbruge  min  inderlige  Kærlighed  til  min  Fordærvelse. 
Men  naar,  naar  skal  jeg  uden  Skamfuldhed  trykke  dig  til  mit 
trofaste  Bryst?  Før  dette  sker,  maa  du  ikke  omfavne  mig  som 
i  Aftes.  Jeg  er  saaledes  betaget  af  Ængstelse,  af  Anger,  at  jeg 
ej  engang  tør  se  mig  selv  i  Spejlet.  Guillaume,  Guillaume!  jeg  er 
ikke  mere  den  uskyldige,  den  hjerteglade  Fiskerpige.  Jeg  er  fal- 
den —  rejs  mig  igen!  snart!  snart!  Eller  jeg  er  evig  fortabt. 

Justine. 


Nr.  7. 

Min  Hr.  Broder!  Jeg  skriver  til  dig,  fordi  du  saa  vanskelig 
lader  dig  træffe  til  Samtale.  Mærk  alvorligt  paa  mine  Ord! 

Du  har  en  Amourette  dernede  i  Fiskerlejet.  Nuvel!  til  Tids- 
fordriv gaar  sligt  an.  Men  der  ymtes  om,  at  du  har  faaet  den 
desperate  Grille,  ordentlig  at  ville  gifte  dig  med  hende.  Det  var 

dog  alt  for  galt.  En  Adelsmand  med  en  gemen  Borgertøs!  Er  det 
da  ikke  faldet  dig  ind,  at  du  beskæmmer  ej  alene  dig  selv,  men 
hele  vor  ædle  Familie?  Giv  hende  en  taalelig  Pengesum  og  hold 
op  med  dette  pøbelagtige  Fiskeri!  Din  Moder  og  jeg  har  indledet 
en  passende  Forbindelse.  Se  heri  Det  bliver  en  Dobbeltalliance. 

Den  gamle  rige  Ducros  har  ingen  Sønner,  men  akkurat  to 
Døtre,  begge  velopdragne,  fine,  belæste:  de  er  for  os.  Jeg  har 
sagt  Faderen,  at  jeg  er  dødeligt  forelsket  i  den  ældste  og  du  i 
den  yngste.  „Meget  vel!"  svarede  han,  „saaledes  gør  de  begge 
paa  een  Gang  deres  Lykke.  Jeg  var  ogsaa  meget  imod  at  skille 
dem  ad." 

Heraf  vil  du  se,  at  du  ej  alene  har  din  egen  Lykke,  men  og- 
saa min  i  dine  Hænder. 

Jeg  har  befalet  min  Tjener  at  opsøge  dig,  han  ved  hvor;  og 
efter  at  du  har  læst  denne  Skrivelse,  venter  jeg  dig,  paa  det  vi 
samlede  kan  gøre  vor  Opvartning  for  de  unge  Damer.  Din  hen- 
givne Broder 

Henri. 


Nr.  8. 

Min  højtelskede  Hr.  Søn! 

Med  største  Harme  og  Bekymring  erfarer  jeg,  at  du  har  af- 
slaaet  din  gode  Broders  Anvisning  til  for  eder  begge  at  gøre  en 
glimrende  Lykke,  nægtet  at  drage  med  ham  til  chateau  Ducros! 
Hvilken  frygtelig  Genstridighed!  hvilken  grulig  Sottise!  —  Du 
siger,  at  den  yngste  Frøken  er  grim  —  fy!  det  er  ingen  Frøken. 
Om  endog  hun  ikke  finder  Naade  for  dine  Øjne,  saa  kan  du  jo 
holde  Fiskertøsen  som  Maitresse;  det  har  jeg  ikke  noget  imod, 
naar  det  blot  tilgaar  uden  Opsigt3,  paa  det  din  tilkommende  Kone 
ikke  skal  tage  det  fortrydeligt  op. 

Alt  for  længe  har  du  spillet  Fisker;  vis  dig  nu  som  Kavaler  i 
den  Rolle,  Skæbnen  tildelte  dig!  Hvis  ikke,  knuser  du  den  øm- 
meste Moders  Hjerte. 


Nr.  9. 

Man  har  ondt  i  Sinde.  Din  Broders  Tjener,  som  med  hans 
Brev  opsøgte  dig  her,  har  begge  Dage  derefter  lusket  om  i  Fi- 
skerlejet, ogsaa  været  hos  os  og  foreslaaet  mig  at  blive  hans 
Kæreste.  Du  kan  nok  vide,  hvad  Besked  han  fik.  Han  er  ikke 

den  eneste  Spion:  to  andre  fremmede  Ansigter  har  vist  sig  og 
bestilt  Fisk  til  en  Festlighed  paa  Chateau  Ducros  om  faa  Dage. 
De  har  tilføjet,  at  du  og  din  Broder  da  skal  højtideligt  forloves 
med  begge  Mademoisellerne  sammesteds.  For  dit  Vedkommende 
bryder  jeg  mig  slet  ikke  om  den  Snak:  man  vil  blot  forvirre  mig, 
skHle  mig  fra  dig.  Det  er  umuligt;  jeg  er  din  til  Døden.  Ja,  el- 
skede! kunde  de  end  forføre  dig  til  at  ægte  en  anden,  jeg  kunde 
tilfredsstilles  ved  at  være  din  Frues  Opvarterske,  pynte  hende  til 
dit  Behag,  alene  for  et  velvilligt  Ord  af  din  søde  Mund,  et  ven- 
ligt Blink  af  dine  Stjerneøjne.  Alt  kan  jeg  taale;  kun  ikke  Bort- 
stødelse  fra  din  Nærhed. 

Justine. 


Nr.  10. 

De  spøger;  men  paa  en  Maade,  som  Ærens  Fordringer  mis- 
billiger. Deres  Broder  er  nu  forlovet  med  Henriette.  De  blev  borte. 
Jeg  er  narret,  latterliggjort.  Vil  jeg  end  taale  det,  min  forhaa- 
nede  Familie  vil  ingenlunde.  Mine  Fættere  er  med  Rette  yderst 
opbragte.  De  har  besluttet  ved  ethvert  Middel  at  bringe  Dem  til 
Fornuft.  Kom  selv  til  den  uden  fremmed  Hjælp.  Ellers  kompro- 
mitterer De  Deres  og  min  Familie.  —  Uagtet  det  passerede  er  jeg 
endnu  Deres  beredvillige 

Heloise  Ducros. 


Nr.  11. 

Du,  som  snart  er  min  eneste  Ven  paa  Jorden;  thi  min  Moder 
har  næppe  langt  tilbage,  hun  holder  nu  bestandig  Sengen  og  bli- 
ver svagere  og  svagere.  Det  er  ikke  saa  meget  Sygdom  eller  Al- 
derdom, der  trykker  hende,  men  en  hemmelig  Sorg,  som  hun 
nogle  Gange  har  været  paa  Veje  til  at  lette  sit  Hjerte  for.  „Ju- 
stine!" sukker  hun,  som  hendes  Hjerte  skulde  briste,  ,,slaa  den 
unge  Herre  deroppe  af  dine  Tanker.  I  kan  aldrig  faa  hinanden 
—  hans  Fader  og  din  Fader  —  Gud  forlade  mig  mine  Synder!  — 
han  har  dog  ikke  været  dig  nærmere,  end  Dyd  og  Anstændighed 
tillader?  Lad  ham  heller  aldrig  komme  dig  saa  nær!  Jesus  Ma- 
rie! det  var  forfærdeligt!"  —  Saaledes  tager  hun  paa,  naar  hun 
er  vaagen,  og  jeg  hos  hende.  —  Alle  hellige!  hvad  betyder  dette? 
Jeg  ængstes,  ved  ikke  hvorfor.  Giv  mig  Trøst!  Giv  mig  Ro!  Kom 
til  mig,  inden  jeg  forsmægter. 

Nr.  42. 

Min  Herre!  Tror  De  virkelig,  at  Deres  Adfærd  mod  min  Ku- 
sine kan  gaa  uænset  hen?  De  tager  fejl:  hvo  der  spotter  Ærens 
Love  mod  en  Dame,  skal  staa  Mænd  til  Ansvar.  En  Skamplet  af- 
tos  ikke  med  Vand,  men  med  Blod.  Har  De  noget  ædelt  i  Hjertet, 
saa  møder  De  mig  paa  Briottebjerget  næste  Mandag  Morgen  Klok- 
ken G.  Jeg  overlader  Dem  Valget  mellem  Kaarder  og  Pistoler; 
begge  Slags  Vaaben  in  duplo  medtager  jeg.  —  Deres  meget  yd- 
myge Tjener 

P.  Ducros. 


Nr.  43. 

Grusomme  Skæbne!  jeg  er  din  Søster.  Vi  har  begaaet  en  Døds- 
synd uden  at  vide  det;  men  Dødsdommen  er  alligeyel  fældet  over 
os.  Strenge  Gud!  Er  der  ingen  Naade  at  vente?  Ulykkelige  Bro- 
der! bed  for  os,  at  Helvedes  Pinsler  maa  formildes  lidt,  afkortes! 
at  vi  ikke  skal  lide  til  evig  Tid  for  vore  Forældres  Synder!  Ikke 
mer!  jeg  formaar  ikke.  Send  Jacques  i  Morgen!  Er  jeg  ikke  død, 
skal  jeg  forklare  denne  gruelige  Gaade. 

Din  Søster. 


Nr.  14. 

Min  Broder!  Loven  mod  Dueller  er  nylig  skærpet.  Du  kan  vorde 
det  første  Offer  for  det  strenge  Mandat.  Ducros  døde  en  Time  efter 
at  have  erholdt  dit  Stik  i  Brystet.  Du  maa  flygte  ud  af  Riget.  Det 
vilde  være  mig  til  bestandig  Ærgrelse,  om  du  som  en  anden  lum- 
pen Misdæder  lod  dit  Liv  for  Bøddelens  Haand.  Alle  de  rede  Pen- 
ge, jeg  er  i  Besiddelse  af,  medgiver  jeg  dig.  Din  Hest  er  allerede 
sadlet.  Rid  alene!  Din  Tjener  kunde  ellers  røbe  dig;  man  kan  ikke 
stole  paa  noget  Menneske.  Drag  for  det  første  til  Paris!  der  vil, 
du  lettest  blive  skjult,  til  Uvejret  maaske  kan  fordele  sig,  hvis 
ikke,  da  søg  Tyskland  og  vent  i  Mainz  paa  nærmere  Underretning! 
Gid  den  maatte  blive  efter  Ønske! 

Din  Moder  saa  vel  som  jeg  forventer,  at  du  tager  pænt  Afsked 
med  os.  Din  deltagende  Broder. 

Henri  Maitonniére. 


Nr.  15. 

Farvel!  —  Du  har  da  begaaet  endnu  en  Dødssynd  uden  din 

Villie;  den  første  uden  dit  Vidende.  —  Jeg  er  Skyld  i  dem  begge. 
Gid  ogsaa  jeg  alene  maatte  afsone  begge.  —  Min  Moder,  ængstet 
af  Samvittighedsnag  og  Frygt  for  sin  Skæbne  i  Evigheden,  skrif- 
tede for  mig:  at  din  Fader  havde  forført  hende,  og  da  hun  be- 
kendte for  ham,  at  Følgerne  af  deres  Omgang  ikke  vilde  udeblive, 
købte  han  en  Fisker  til  at  paatage  sig  Skylden  og  ægte  hende: 
hvorfor  han  bestandig  har  gaaet  for  min  virkelige  Fader. 

Jeg  føler  Døden  i  mig;  den  kan  ikke  være  langt  borte.  Gud 
være  mig  naadig!  Amen! 


Til  ovenanførte  Breve  føjes  herefter  den  ynkværdige  Guillau- 
mes  til  forskellige  Tider  nedskrevne  Udgydelser  af  en  stedse  mørk 
og  glædeløs  Sjæl.  —  Alle  ogsaa  uden  Datum. 


Det  er  fem  Aar  siden  jeg  tog  Pen  i  Haand.  Hml  kan  en  Gaase- 
fjer  udtømme  Sorgens  Kilde?  Dens  Farve  i  det  mindste  maler 
den  paa  Papiret. 

I  dette  Tidsrum  har  jeg  først  søgt  Døden  i  Rosbachslaget.  Den 
skyede  mig;  den  tager  hellere  de  lykkeligere.  Naar  mon  Raden 
falder  til  mig?  —  Jeg  har  fulgt  den  danske  Kriger  til  hans  Føde- 
land —  hvorfor?  For  at  komme  jo  længere  jo  bedre  fra  mit  eget 
Fødeland.  Danmark  har  nok  en  Grav  for  mig  —  naar  skal  den 
opkastes?  —  Hvorfra  har  jeg  faaet  den  udholdende  Taalmodig- 
hed?  Derfra,  hvorhen  jeg  daglig  stunder.  Jeg  vil  holde  ud,  til  den 
bestemte  Time  slaar.  Hvi  skulde  jeg  frygte  den?  Jeg  har  jo  gaaet 
i  Rette  med  mig  selv,  er  kommet  nogenledes  til  Rette  med  mig 
selv.  Jeg  har  ikke  dræbt  Duc  ros;  jeg  vilde  skaanet  ham,  i  blindt 
Raseri  rendte  han  mit  Forsvarsvaaben  ind  i  sit  Bryst. 

Det  var  jo  min  urokkelige  Beslutning  at  ægte  min  evig  ufor- 
glemmelige —  S  ø  s  t  e  r!  Ah!  det  er  den  Braad,  som  kun  kan  raad- 
ne  ud.  Med  tre  Tommer  Staal  kunde  jeg  grave  den  ud.  Men  jeg 
lægger  ikke  Selvmord  til  de  andre. 


.,Hvad  skriver  vi  i  Dag?"  —  Du  behøvede  ikke  at  gøre  dette 
Spørgsmaal,  gode  Medtjener,  for  at  minde  mig  om  Vædderonin- 
gen  derhjemme.  Hvad  engang  var  mig  den  frydfuldeste  Festdag, 
er  blevet  til  en  sørgelig  Bodsdag.  —  Herre  Gud!  er  da  endnu  ikke 

St.  St,  Blicher:  Samlede  Noveller.  II.  15 

fler  end  ni  Aar  forløbet,  siden  hun  gav  mig  dette  Baand.  —  Ikke 
drømte  jeg  om,  at  det  var  en  forvandlet  Jernlænke,  som  aldrig 
forruster. 

Bod!  —  Frivillig  har  jeg  selv  paalagt  mig  den.  Jeg  har  bødet 
i  lige  saa  mange  Aar,  som  jeg  har  syndet  i  Uger.  Jeg  har  efter- 
haanden  tilvundet  mig  nogenlunde  Sindsro.  Jeg  har  erhvervet  mig 
Kraft  til  uden  Utaalmodighed  at  bære  mit  Kors,  indtil  det  skal 
hedde:  „Revuen  er  forbi,  gaa  hjem!" 


De  gamle  fabulerede  om  en  Flod,  af  hvilken  man  kunde  drikke 
total  Forglemmelse  af  alt  det  forbigangne.  Dette  Opium  var  san- 
delig ikkun  de  ugudeliges  Medicin  og  de  fejes.  Om  en  saadan 
Lethe  løb  lige  under  mine  Vinduer,  jeg  skulde  ikke  væde  en  Fin- 
ger for  at  smage  Bedøvelse.  Mennesket  skal  huske  sin  Fortid  for 
at  berede  sin  Fremtid.  Ved  jeg  ikke,  hvem  jeg  var,  ved  jeg  ej- 
heller,  hvem  jeg  er,  hvem  jeg  vorder. 

Skovfogden  i  Birkedal  drikker  af  en  dansk  Lethe.  Hvor  længe 
varer  hans  Selvforglemmelse?  Til  Brændevinen  har  afdampet  og 
Hjernen  er  afkølet.  Det  er  et  daarligt  Palliativ  mod  Jesabelisme. 
Hellere  ugift  end  saaledes  gift.  Den  Stakkel!  Ak  Justine!  Har  du 
ikke  glemt  mig  der,  hvor  du  nu  befinder  dig?  eller  er  Himmel- 
boernes Erindring  om  Jordelivet  bortskyllet  af  Salighedens  Lys- 
hav?— 


Nu  har  Hr.  de  Martonniére  faaet  en  ny  Herre.  Naa,  han  er 
dog,  hvad  ingen  af  de  forrige,  Jagtelsker,  har  mange  smukke  Bøs- 
ser med  alt  tilhørigt,  alle  Arter  af  Jagthunde,  og  som  det 
synes  af  gode  Racer.  —  I  Morgen  vil  han  ud  med  mig  efter 
Agerhøns.  —  De  er  dog  ikke  rødbenede  som  i  Bretagne.  — 
Eh!  er  vi  under  igen!  Tilbage!  Tag  Pumpestokken  og  gør  den  paa- 
viste  Bøsse  ren!  Det  er  en  godhjertig4  Mand.  „Vilhelm!"  har  han 
et  Par  Gange  tiltalt  mig,  ,,der  ligger  dig  noget  paa  Sinde;  kan 
jeg  hjælpe  paa  det,  da  maa  du,  sandt  for  Herren!  frit  ud  hen- 
vende dig  til  mig"  —  Hélas5. 


Jeg  troede  saalænge,  at  jeg  ikke  mere  kunde  elske  noget  men- 
neskeligt Væsen;  og  dog  fornemmer  jeg  noget  saadant,  hver  Gang 
den  lille  Steen  kommer  ind  til  mig  og  lader  sin  Sladder  løbe.  Jeg 
sladrer  med  ham,  leger  med  ham  —  som  gammelt  Barn.  Hélas! 

naar  bliver  jeg  ganske  gammel?  naar  skal  jeg  have  udlevet  — 
Dog,  jo  nærmere  til  Alderdommen,  jo  roligere  Sind,  jo  hengiv- 
nere  i  min  Skæbne.  Den  hærder  mig,  ligesom  en  længe  afbarket 
Eg.  —  Gud  være  lovet,  at  jeg  endnu  er  modtagelig  for  bedre  Ind- 
tryk end  dem  af  Vrede  og  sanselig  Elskov! 

Jeg  har  foruden  Jagten  endnu  en  nok  saa  fornøjelig  Bestil- 
ling i  at  lære  den  livlige  Dreng  Ord  og  Talemaader  af  mit  Moders- 
maal.  Det  kildrer  mig  behageligt,  naar  han  kommer  hoppende 
med  sit  „bon  jour,  Guillaume!  comment  s'appelle?"  (saa  det  og 
saa  det.)  —  Gid  han  aldrig  faa  strengere  Lærere  end  Guillaume 
og  med  langt  lempeligere  Tugtelse  end  han  gennemgaa  Livets 
Skole. 


Jeg  ved  vel,  hvad  I  vil  mig,  stakkels  Glutter!  Spildte  paa  mig 
er  Smil,  Vink,  kælen  Tiltale.  Hun  var  min  første,  min  sidste 
Kærlighed.  Uden  at  have  aflagt  Kyskheds  Løfte  er  jeg  i  denne 
Henseende  fast  strengere  end  nogen  Trappist.  Jeg  er  i  jordisk 
Skærsild  renset  fra  Vellystens  Urenhed.  For  ej  at  falde  i  denne 
Fristelse  behøver  jeg  hverken  at  vaage  eller  bede.  Gud  har  bøn- 
hørt mig:  nutakkerjeg  kun. 


Endnu  et  Menneskes  voldsomme  Død!  ikke  paa  Samvittighe- 
den! Han  var  en  lumsk  Morder,  et  Afskum.  At  jeg  truede  ham  til 
Bekendelse,  bragte  ham  paa  Retterstedet  —  det  var  i  sin  Orden. 

—  Bæstie!  Forfører  tvende,  myrder  den  ene  for  at  tage  den  anden. 

—  Jeg  ynker  den  levende  mere  end  den  døde. 


Jeg  blev  dog  gift!  Eja!  —  Det  er  et  Ægteskab  af  sit  Slags  — 
ikke  af  det  værste  Slags.  Jeg  er  hendes  Fader,  ikke  hendes  Mand. 
—  Hendes  Forfører  led  for  sine  Misgerninger,  led  ved  min  Ind- 
griben —  var  det  ikke  saaledes  min  Pligt  at  tillyve  mig  hans  Vel- 
lystbrøde? —  Den  gode  Etatsraad  billiger  min  Fremfærd  i  denne 
skumle  Begivenhed  og  understøtter  den.  —  Ah!  den  lille  Steen 
sad  nys  paa  mit  Knæ  og  spurgte  mig  i  sin  Uskyldighed  om: ,, hvor- 
dan det  var  at  være  gift?"  Kære  Dreng!  det  kan  du  faa  tids  nok 
at  vide.  —  I  Morgen  Snæppejagt;  tir  er  haut  bedre  end  Urer  bas. 

Gives  der  Anelser?  dunkel  Forudfølelse  af  noget,  der  skal  kom- 
me? Noget  mer  end  blot  ubehageligt?  Saa  vil  snart  —  o!  Guil- 
laume!  om  det  var  en  brad  Død?  Den  er  ikke  uvelkommen.  —  Jeg 
vil  belave  mig.  Jeg  vil  straks  overgive  Steensen  denne  Papirpakke, 
som  nu  skal  forsegles  med  Udskrift:  at  aabne  efter  min  Død. 

Er  denne  trofaste  Ven  for  Døren?  kan  han  aabne  en  anden  ind 
til  dig,  Justine?  — 


'  Trykt  i  „Fem  Noveller  og  to  jyske  Sange",  1844.  Angaaende  Emnet  hen- 
viser Forfatteren  til  „Kornmodn",  Side  22  og  videre",  d.  e.  ,, Skytten  paa 
Aunsbjerg".  —  Se  1  øvrigt  Novellen,  nærv.  Udg.,  I.,  S.  522!  —  De  følgende  Ved- 
føjelser er  af  B. 

2  En  mig  ubekendt  Provinslaldans. 

3  Sans  éclat. 

4  Bienveillant. 

5  Kan  Ikke  oversættes  nærmere  end  ved  et  dobbelt  ,,Ak!" 

eg  havde  en  Bonde  til  Kusk  og  agede  paa  en  Kaffemølle,  som 
jeg  før  har  gjort.  I  overskrevne  Kro  skulde  bedes. 

I  Gæstestuen  gik  det  ud  og  ind.  Nogle  var  mig  flygtigt  bekendte, 
flere  ikke.  Af  de  sidste  lagde  jeg  Mærke  til  et  ungt,  pænt  klædt 
Mandfolk,  der  stod  ved  et  Vindue  ud  til  Vejen,  med  Armene  hvi- 
lende paa  Karmen.  Han  vendte  uafladeligt.  Ryggen  til,  saa  jeg 
kun  fik  et  Glimt  imellem  af  hans  romerske  Profil.  At  han  ventede 
nogen,  var  tydeligt. 

Jeg  gik  ogsaa  og  ventede  —  efter  Kusken;  egentlig  efter  hans 
Heste,  om  de  snart  kunde  faa  af  gumlet. 

Inden  dette  fandt  Sted,  rullede  en  Vogn  hastig  forbi  Syd  paa. 
Romerens  Pande  stødte  en  Rude  ud:  den  forventede  maa  følgelig 
have  været  blandt  de  forbifarende.  Han  vipsede  ud,  stirrede  nogle 
Øjeblikke  efter  de  bortilende  og  gik  ind  igen,  stillede  sig  som  før 
ved  Vinduet  og  keg  Nord  efter:  derfra  maatte  han  endnu  vente 
nogen. 

Det  faldt  mig  saadan  ind,  at  det  at  vente  er  en  yderst  kedelig 
Forfatning.  Intet  kan  man  bestille,  allermindst  noget,  hvortil 
kræves  Aandsfrihed,  man  ser  efter  Klokken,  gaar  frem  og  tilbage, 
stopper  en  Pibe  halvfuld,  tænder  den  ikke,  ser  efter  Klokken,  stop- 
per igen  og  forstopper,  vil  forgæves  tænde,  smider  Piben  bort, 
ser  efter  Klokken,  bander,  ser  efter  Vejen,  summer  sig,  beregner: 
„ved  Solens  Opgang  var  det  bestemt,  de  vilde  tage  ud,  de  kunde 
været  her  for  en  Time  siden,  der  maa  være  tilstødt  dem  noget,  en 
Hest  kan  være  blevet  halt,  en  Vognaksel  kan  være  brækket  eller 
Vognen  væltet  eller  deres  Klokke  gaa  bagefter  Solen  —  jeg  vil  slet 
ikke  vente  længer,  det  er  et  nederdrægtigt  Arbejde  —  jeg  hører 
en  Vogn  — nej!  Naa,  saa  skal  etc." 

Idet  jeg  trippede  hid  og  did  over  Gulvet,  gjorde  jeg  mine  egne 

Betragtninger:  Han  er  i  høj  Grad  forelsket  —  hans  Afgudinde  har 
været  paa  Vognen  —  det  kan  Ruden  bekende  —  han  venter  en 
Medbejler;  det  kan  maaske  give  Glarmesteren  dobbelt  Fortjeneste. 
Og  randt  mig  herved  en  af  min  Fætters  faste  Grundsætninger 
ind:  den  nemlig,  „at  man  stedse  skal  forelske  sig  med  koldt  Blod." 
(Det  gaar  min  ærede  Hr.  Fætter  med  denne  Grundsætning  som 
saa  mange  andre  Filosoffer,  der  oftest  selv  er  de  sidste  til  at 
efterleve  Reglerne,  de  opfinder  og  forfægter.) 

Nu  kom  en  anden  ung  Herre  farende  ind  —  var  han  ogsaa 
forelsket,  maatte  hans  Hjertes  Termometer  staa  højt  over  Fryse- 
punktet. 

„Er  de  kommet?"  spurgte  han  stormende  den  første. 

,, Kommet  og  forbi,"  svarede  denne  og  tilkastede  mig  et  skævt 
Sideblik. 

Dette  fulgte  den  sidste,  og  spurgte  saa  hin  paa  Fransk:  „Hvem 
har  vi  der?" 

„Jeg  kender  ham  ikke,"  lød  Svaret;  „formodentlig  en  Land- 
pranger; det  er  nok  hans  Vogn,  der  holder  udenfor  med  Trækram 
—  hold  ham  med  Selskab,  om  du  behager,  mens  jeg  faar  Værten 
til  at  skaffe  os  en  Vogn  i  en  Fart."  Svip!  var  han  ude. 

Nr.  2,  en  livlig  Karl  med  en  kæk  Mine,  spurgte  mig:  „Hand- 
ler De  maaske  med  Fjerdinger  og  Ottinger?" 

Der  var  noget  saa  sarkastisk  i  Mine  og  Tone,  at  jeg  i  samme 
Dur  svarede:  „Helst  med  Oksehoveder." 

„Jasaa!"  sagde  han  i  Moll;  „dog  maaske  ikke  tomme?" 

Jeg  blev  ham  Svar  skyldig,  da  min  Kusk  i  det  samme  kom  til 
og  berettede  mig,  at  han  havde  forspændt.  Jeg  bad  ham  køre  om 
for  Døren. 

Nu  kom  Nr.  1:  „Ingen  Befordring!" 

Nr.  2:  „Saa  maa  vi  gaa  —  hvad?  Du  har  stødt  din  Pande;  den 
bløder;  hvor  har  du  faaet  det?" 

„Hvad  for  noget?"  Han  saa  sig  i  Spejlet. 

„Hm!  det  kan  jeg  ikke  begribe." 

„Jeg  kan,"  indfaldt  jeg;  „for  lidt  siden  vilde  De  se  efter  noget 
udenfor,  og  da  hørte  jeg  Glasset  klingre." 

Nr.  2  slog  en  Latter  op,  og  Nr.  1  tørrede  den  Smule  Blod  af. 

„Mine  Herrer!"  siger  jeg,  „vil  De  til  Ry,  er  min  Vogn  til  Tje- 
neste —  der  er  den  —  Værten  her  laaner  mig  nok  en  Agestol." 
Herrerne  tog  mod  Tilbudet,  Sædet  anbragtes,  besattes,  vi  kørte. 

Vi  var  næppe  kommet  ud  fra  Stedet,  før  mine  to  optagne  gav 
sig  til  ivrigere  at  gennemgaa  deres  Hjerteanliggender,  men  paa 
Fransk,  hvilket  Sprog  de  vel  troede  var  fremmed  for  Vintappe- 

ren.  Jeg  blev  helt  indviet  i  de  skønne  Forhold,  men  vedligeholdt 
uafbrudt  Tavshed,  lige  til  den  ene  afbrød  den  amourøse  Materie 
med  den  Bemærkning,  at  man  kom  forbandet  langsomt  af  Sted. 

„Niels!"  purrede  jeg,  ,,de  Herrer  her  bag  ved  har  uopsættelige 
Forretninger  og  vil  gerne  lidt  fort  frem  —  sæt  Ild  i  Pisken!"  Det 
gik. 

Herrerne  snakkede  sagtere,  men  da  jeg  har  lange  Øren,  op- 
fangede jeg  blandt  mere  den  Ytring,  at  jeg  maaske  havde  været  i 
Bordeaux,  siden  jeg  forstod  Fransk. 

„Nej,  mine  Herrer!"  sagde  jeg,  ,,men  naar  man  drikker  Vin 
fra  Bordeaux,  faar  man  straks  en  Mundsmag  paa  Fransken." 

De  lo  og  snakkede  nu  Engelsk,  alt  om  deres  Belejringsplaner, 
dem  jeg  blev  ret  godt  indviet  i.  Jeg  lod,  som  jeg  ikke  kendte  dette 
Sprog,  og  nynnede  en  fransk  Vise. 

Saa  meget  havde  jeg  opsnappet:  at  de  var  Fætre;  at  den  ene 
(Nr.  2),  havde  Penge,  den  anden  ingen  eller  ganske  faa;  at  de 
havde  Øje  paa  to  Søstre;  men  at  Moderen  og  endnu  mere  Tanten 
stod  dem  i  Vejen,  hvisaarsag  de  titulerede  dem  slethen  „Ugler". 

Det  er  paa  een  Gang  baade  ubesindigt  og  anstødeligt  at  tale 
fremmede  Sprog  i  andres  Overværelse,  som  man  ikke  antager 
forstaar  dem;  saadant  generer  ofte  en  uvedkommende,  og  da  jeg 
nu  ikke  fandt  særdeles  Grund  til  videre  Oplysning,  saa  interve- 
nerede jeg  anden  Gang  her.  Ved  hint  Udtryk  „Owls"  brummede 
jeg  Omkvædet  til  Shakespeares  Ode  til  Nattens  Fugl:  „Tow  hit 
tow  hoo!  a  merry  note  eic."2 

De  tav  nu  rent  stille,  til  vi  naaede 

2.    LAASBY 

Inden  jeg  fra  Vognen  fulgte  ind  efter  mine  medagende,  paa- 
lagde  jeg  Niels,  at  dersom  nogen  spurgte  ham,  hvem  jeg  var, 
skulde  han  sige,  at  jeg  nok  var  en  Vintapper  Nord  fra;  men  Nav- 
net kunde  han  ikke  huske. 

I  Gæstestuen  befandt  sig  ved  et  Kaffebord:  en  aldrende  Herre, 
tvende  Damer,  ogsaa  til  Aarene,  og  andre  to,  unge  af  Aar  og 
smukke  af  Udvortes.  Jeg  saa  straks  paa  mine  Médfølgere,  at  min 
Kusk  kunde  vente  gode  Drikkepenge;  thi  de  eftersatte  var  indhen- 
tet, det  var  uden  for  al  Tvivl. 

Jeg  begynder  nedenfra  —  med  de  unge.  Jeg  begynder  fra  Fød- 
derne, alle  fire  smaa  og  veldannede  —  yndig  Skabning  og  Barm. 
—  Begge  Halse  derovenpaa  hverken  for  tynde,  ejheller  for  tykke, 
men  lige  til  Maade.  Saa  til  Ansigterne!  dem  jeg  bør  beskrive  sær- 
skilte. —  Frøken  A.  —  saa  kalder  jeg  den  ene  —  havde  Læber 

som  Moreller,  Øjne  som  Kastanier,  Kinder  som  blegrøde  Roser 
og  mørkerødt  Haar  spillende  i  det  brune.  .Frøken  B.'s  Haar  var 
lyserøde  og  spillede  i  det  gule,  lysblaa  Øjne,  Kinder  og  Mund 
meget  lige  Søsterens.  Frøken  A.'s  hele  Ansigtsskær  betegner  jeg 
som  Maaneskin  i  første  Kvarter;  hins  var  Morgengry  under  en 
let  Sky,  dennes  mørkrød  Solopgang,  der  bebuder  Storm.  —  Den, 
der  gennem  dette  Omrids  ikke  nøjagtig  skuer  vore  to  Pigers  aan- 
delige  og  hjertelige  Indvortes,  den  ved  næppe,  hvem  Lavater  var. 

Det  vilde  være  en  utilgivelig  Skødesløshed,  hvis  jeg  i  mit  Skyg- 
gerids forbigik  de  to  ældre  Søstre,  især  da  de  begge  var  Enker. 

Den  yngste,  Fru  Etatsraadinden,  en  Dame  omtrent  midt  imel- 
lem de  halvtreds  og  tres,  var  høj  og  endnu  før  og  fyldig,  saa  man 
glatvæk  lod  hende  gaa  for  en  halv  Snes  Aar  yngre,  efter  hendes 
egen  Opgivelse.  Denne  Hukommelse sf ej  1  .var  den  eneste,  der  kunde 
bebrejdes  hende;  hun  selv  i  det  mindste  vedkendte  sig  lige  saa  lidt 
nogen  som  helst  anden  Fejl  som  den  benævnede.  Jeg  skal  heller 
ingen  flere  udpege;  med  mindre  det  skulde  regnes  for  en,  at  hun 
lod  sig  saa  godt  som  uindskrænket  beherske  af  sin  Søster,  Fru 
Generalkrigskommissærinden. 

Hun  var  af  Vækst  langt  lavere,  i  Mod  langt  højere,  af  Legem 
lidt  tyndere  og  svagere,  i  Mund  meget  stærkere;  med  dette  Vaaben 
havde  hun  tidlig  betvunget  sin  salig  Mand,  og  det  var  endnu  ikke 
sløvet,  hvor  ofte  hun  end  siden  havde  brugt  det.  Skæbnen  havde 
forment  hende  Børn;  men  alligevel  tog  hun  sig  ufortrøden  af  an- 
dres, hvor  hun  havde  Magt  og  Myndighed  til  at  læse  Korrektur. 
Grantseende  opdagede  hun  den  mindste  Trykfejl  og  desforuden 
endnu  flere,  som  ingen  anden  var  i  Stand  til  at  finde.  Søster- 
døtrene især  havde  været  og  var  endnu  de  kæreste  Genstande  for 
hendes  ultramoderlige  Omhu,  hvilken  disse  dog  saa  lidet  paa- 
skønnede, at  de  omsider  ganske  forsmaaede  den. 

At  fire  Damer  gør  en  Rejse  paa  flere  Dage  uden  mandlig  Be- 
skyttelse, gaar  nok  an  i  det  virkelige  Liv,  men  ikke  i  Romanen, 
men  da  dette  her  nødig  skulde  gælde  for  Opspind,  og  Sandhed  er 
Historieskriverens  første  Pligt,  saa  bør  jeg  ikke  fordølge,  at  disse 
Damer  rigtignok  medførte  en  mandfolkeklædt  Person,  men  som 
aldeles  intet  ridderligt  havde  hos  sig.  Det  var  en  ganske  ung  Knøs 
med  noget  i  Ansigt  og  Væsen,  der  røbede  saavel  Snuhed  som 
Træghed.  De  kaldte  ham  ,, Peter".  —  Han  var  døbt  „Peer"  slet  og 
ret,  men  gendøbt  af  det  fornemme  Herskab.  ,, Peter!  Peter!  —  hvor 
bliver  han  af?  —  Hvad  bestiller  han,  Peter?  —  Lad  spænde  for, 
Peter!"  Saaledes  kommanderede  den  tapre  Generalinde,  og  Pe- 
ter adlød.  Men  hans  Ansigt,  naar  han  vendte  hende  Ryggen, 

vilde  næppe  behaget  hende.  Jeg  derimod  kunde  bruge  det.  Jeg 
gik  ud  efter  ham,  og  da  han  havde  meddelt  Kusken  Parolbefalin- 
gen,  tog  jeg  ham  lempeligt  i  Kjolekraven  og  sagde:  „Det  er  nok 
store  Folk,  du  er  i  Tjeneste  hos,  Peer!  og  hvad  saa  mer?" 

„Int'  mer,"  svarede  han;  men  der  stod  en  Skælm  i  hans  Fjæs, 
som  sagde  lidt  mer.  Langsomt  drog  han  Gardinerne  ned  for  Sjæle- 
vinduerne og  skred  ligesaa  langsomt  fra  mig. 

Ved  Kaffebordet  forefandt  jeg  nu  ogsaa  begge  mine  Herrer. 
Nr.  1  talte  intet  med  Munden,  men  hviskede  med  Øjnene.  Nr.  2 
snakkede  saa  godt  som  paa  een  Gang  med  alle  Damerne  — 
hvorom?  det  kunde  jeg  ikke  fatte  og  antog  følgelig,  at  det  var  om 
ingenting.  —  Tanten,  som  jeg  herefter  for  Kortheds  Skyld  vil  be- 
nævne hende,  tog  ingen  Del  i  Samtalen,  undtagen  nu  og  da  med 
Interjektionerne  „Hm!"  og  „Jasaa!"  Først  da  man  rejste  sig, 
sagde  hun:  „Mine  Herrer!  det  kommer  mig  for,  at  jeg  for  ikke 
længe  siden,  i  et  stort  og  blandet  Selskab  har  haft  den  Ære  at  se 
Dem  —  jeg  ta'er  mig  den  Dristighed  at  udbede  mig  Deres  Navn 
og  Stilling,  om  De  behager!"  Hun  sagde  dette  saa  spidst,  at 
Spørgsmaalet  snarere  lød  som  Tilbagevisning  end  som  Tilnær- 
melse. Nr.  2  følte  dette  ret  vel;  han  smiskede  polisk,  trak  Hals- 
bindet tættere  op  over  Hagen,  svarede:  „Jeg  er  Landmand  og 
hedder  Muus.  Min  Ven  hedder  Kater  og  er  Prøveprokurator  til 
Tjeneste."  Denne  skottede  til  Landmanden;  Forundring  og  Mis- 
fornøjelse afprægede  sig  i  hans  Ansigt;  men  han  tav.  Jeg  formo- 
dede, at  begges  baade  Navne  og  Stand  var  improviserede;  og 
min  Formodning  bestyrkedes  ved  et  Par  hurtige  Smil  af  de  smuk- 
ke Frøkener,  der  sagde  saa  meget  som,  at  de  vidste  bedre. 

Nu  kørte  min  Vogn  frem.  Jeg  hilsede  alle  Damerne  under  et 
og  indbød  Herrerne  til  at  indtage  deres  Sæder  hos  mig.  De  tak- 
kede høfligt,  men  sagde,  at  de  herfra  fik  egen  Befordring.  — 
Hermed  adskiltes  vi  til  videre. 

3.    RY 

Denne  By  har  en  Beliggenhed,  som  indbyder  til  Beskuelse. 
Jeg  havde  jo  allerede  flere  Gange  set  mig  om  der;  dog  var  jeg  nu 
ikke  vel  kommet  af  Vognen,  før  jeg  igen  maatte  ud.  Jeg  stillede 
mig  med  Ryggen  til  en  Bøg,  hvorfra  jeg  kunde  lade  mit  Blik  hvile 
paa  Søer  under  mig,  Marker,  Byer  længere  hen  for  mig  —  et 
mægtigt,  stort  Maleri,  som  vanskeligt  lader  sig  kopiere. 

Jeg  har  den  Vane  —  lige  meget  om  slem  eller  god  —  til  Natur- 
livet at  knytte  Menneskelivet,  saa  jeg  for  Eksempel  ikke  kan  se 
en  smuk  Blomst  uden  at  tænke  paa  en  smuk  Pige,  ikke  faa 

Øje  paa  et  forvokset  Træ  uden  at  komme  i  Tanker  om  menneske- 
lige Vantrivninger.  —  Det  kan  være  det  samme,  hvad  jeg  her 
tænkte;  hvad  jeg  hørte,  vil  jeg  hellere  fortælle. 

Jeg  blev  opvækket  af  mine  egne  Drømmerier  ved  Lyden  af 
tvende  Kvindestemmer.  En  sagde:  ,,Hvad  vil  du?" 

En  anden  svarede:  ,,Det  er  jeg  endnu  ikke  betænkt  paa." 

„Han  med  det  brune  Haar,"  lød  det,  ,,er  temmelig  stærkt  for- 
elsket i  dig." 

„Og  han  med  det  gule  i  lige  Maade  i  dig.11 

„Det  er  muligt;  men  hvem  er  de?  Københavnske  Lapse  maa- 
ske." 

„Nej!  nej!  jeg  har  bedre  Tanker  om  dem." 

,,De  bedste  Tanker  om  Mandfolk  duer  ikke  stort." 

„Hm!  —  var  der  ikke  slette  Fruentimmer  til,  da  var  Mændene 
vel  ogsaa  bedre." 

„Jeg  takker  paa  Herrernes  Vegne.  Jeg  tror,  jeg  vil  blive  ved  at 
være  min  egen  Herre." 

„Velbekomme!  Men  skulde  jeg  tage  en  Mand,  saa  vil  jeg  og- 
saa være  hans  Herre." 

„Pst!  der  staar  en  af  disse  Herrer." 

„Det  er  Vintapperen." 

De  drejede  sig  om.  Den  præsumptive  Vintapper  stod  lige  saa 
ubevægelig  som  et  tomt  Oksehoved;  dog  ikke  længere  end  til  de  to 
giftefærdiges  Stemmer  var  blevet  saa  svage,  at  jeg  kunde  vide 
dem  et  godt  Stykke  paa  Tilbagevejen,  den  de  fortsatte  med  smaa 
og  langsomme  Trin. 

Ikke  saa  sagteligt  kom  de  to  giftelystne  Ynglinge  ned  ad 
Lyngbakken  Østen  for,  hvor  de  rimeligvis  havde  søgt  deres  Hjer- 
ters Damer.  Opmarchen  af  den  Bakke,  paa  hvilken  jeg  havde  mit 
Stade,  tog  længere  Tid  og  kostede  nogle  hjertelige  Eder.  Jeg 
traadte  om  paa  Siden  af  mit  Træ,  saa  de  ikke  kunde  se  mig, 
naar  de  vandt  op  paa  Rygningen.  Ankomne  der,  maa  de  have 
standset  for  at  puste  og  se  sig  omkring  efter  de  søgte. 

„Vi  er  gaaet  fejl  af  dem,"  sagde  Nr.  2  —  hvem  jeg  med  Hen- 
syn til  Haar  og  Øjne  herefter  vil  kalde  den  lyse  —  „Pigen 
derinde  ved  Byen  har  vist  os  den  urigtige  Vej  —  vore  dejlige  Alfer 
maa  være  svævede  tilbage  —  Allons!  brave  Camarader 

„Stop  lidt!"  sagde  den  mørke,  „lad  os  endnu  engang  overveje, 
hvad  det  er,  vi  har  for!" 

„For  Satan!"  snærrede  hin,  „du  er  mig  en  snurrig  Patron  — 
om  Forladelse  —  Baron!  Ved  du  endnu  ikke  selv,  hvad  du  vil?1 

„Lad  Baronen  være!"  brummede  den  anden,  „han  føder  ingen 
Kone,  langt  mindre  Familie;  det  kan  en  Assessor." 

„Det  bliver  du  jo  med  allerførste.  Imidlertid  behøver  du  ikke 
at  krympe  dig;  jeg  har  jo  til  at  føde  to  Familier,  om  de  end  blev 
aldrig  saa  store.  Og  naar  din  Farbroder,  den  gerrige  Hund,  kre- 
perer, kan  du  betale  mig  igen.'1 

„Dit  Tilbud  ..." 

„Fornærmer  dog  ikke  min  adelige  Ven?" 

„Nej,  nej,  nej!  fra  den  Side  kender  du  mig  vist  bedre." 

„Vel!  saa  bliver  det  ved  Planen;  vi  søger  at  vinde  vore  søde 
Frøkener  ikke  ved  Rigdom  eller  Rang,  men  ene  og  alene  ved  vor 
egen  personlige  Fortræffelighed.  Først  efter  Sejren  aabenbarer 
vi  os." 

„Sejren!  er  du  saa  sikker  paa  den?" 

„Vist  er  jeg.  Ingen  Tvivl!  Ingen  Betænkeligheder!  En  Gene- 
ral vinder  sjælden  et  Slag  ved  at  betænke  sig,  men  ved  at  slaa 
til  uden  lang  Betænkning  —  her  paa  Bjærget  skal  du  henrykt 
omfavne  mig  som  General  Kleber  Napoleon,  da  Tyrkerne  var 
vadskede  ved  Rosette  eller  Damiette,  hvad  det  hedder.  „General!" 
raabte  Kleber,  ,,De  er  stor  som  Verden!"  Du  skal  sige  til  mig: 
„Hansen,  du  er  stor  som  Himmelbjærget!"  " 

„Saa  skal  jeg  ikke  længere  titulere  dig  som  Hankat?" 

„Jeg  ikke  heller  dig  som  Mus  —  Marchons  d  la  victoire!  — 
Fanden  ta'e  Vintapperen!  Han  har  staaet  bag  ved  Træet  og  hørt 
hele  vor  Samtale." 

„Hm!  den  skulde  han  ikke  blive  klog  af,  om  han  ogsaa  havde 
mærket  den.  Han  tænker  paa  sine  Vine  og  bryder  sig  lidt  om 
Kærestesnak." 

Lidt  brød  jeg  mig  dog  derom,  som  jeg  har  gjort  om  mer  i 
samme  Materie. 

Jeg  gik  nu  og  til  Byen  efter  at  have  gennemtænkt  og  ordnet 
mine  Materier  for  næste  Dag. 

4.     BJÆRGET,  OM  DAGEN 

Som  jeg  traadte  op  for  at  holde  min  første  Tale,  hører  jeg 
skraas  neden  for  mig  hviske:  „Plager  Fanden  Vintapperen?  Nu 
faar  vi  noget  at  høre." 

„Om  Lafitte  og  Graves." 

Det  var  rigtig  mine  to  Eventyrere.  Og  indenfor  paa  Bænken 
sad  de  bevidste  fire  Damer.  Da  jeg  steg  ned,  kom  de  to  Herrer 
hen  til  mig,  undskyldte  deres  Tagen  fejl  af  min  Stand  og  sagde 
mig  nogle  Komplimenter,  hvilke  de  gav  end  større  Eftertryk  ved 

at  indbyde  mig  til  en  Gaffelfrokost.  Den  lyse  lagde  skælmsk  til: 
„Damer  skal  ikke  savnes." 

En  behagelig  Time!  —  Vittighed,  optøjlet  af  Godmodighed, 
sætter  Liv  i  et  for  saadan  Forfriskning  modtageligt  Selskab.  Han- 
sen var  i  dette  vor  spirituelle  Restauratør.  Jeg  snakkede  med, 
og  selv  den  for  sin  Alder  alvorlige  Baron  fik  et  yngre  Ansigt  og 
bidrog  mere,  end  man  skulde  tro,  til  aandelig  Oplivelse;  lidt 
efter  lidt  fik  vi  ogsaa  de  unge  Piger  paa  Gled  og  fortrød  det  ikke; 
thi  ingen  af  dem  var  uvittig;  Matronerne  blev  tilovers,  vi  andre 
lod,  som  vi  ikke  mærkede  det,  og  ved  jævnlig  galant  Tiltale  fik 
dem  til  at  tro,  at  de  var  Sjælene  i  Samtalen.  —  Ved  et  Indfald, 
der  med  flere  faldt  fra  mig,  sagde  Tanten:  ,,Maa  jeg  spørge, 
hvor  gammel  er  vel  Hr.  Pastoren?" 

,,I  Dag,"  svarede  jeg,  „er  det  gaaet  mig  ad  Glemme,  og  i  saa 
interessant  Selskab  er  man  ikke  gammel."  Jeg  rejste  mig,  buk- 
kede for  Damerne  og  sagde  til  Herrerne:  „Mit  Embede  fordrer 
min  Nærværelse  paa  Bjærget;  men  siden  hen  beder  jeg  Dem  om 
at  smage  min  Lafltte,  d  revoir!" 

1  Bortgangen  hørte  jeg:  „Det  er  en  Himmelhund  —  han  har 
dog  graat  Haar  —  det  er  Paryk,"  dertil  blev  let  —  jeg  lo  ogsaa, 
men  Solo,  med  Teltet  paa  Bagen. 


Da  jeg  igen  havde  besteget  Tribunen,  kiggede  jeg  flygtigt  efter 
de  seks  —  ingen  af  dem  at  opdage.  Det  er  ikke  paa  Tid  til  en 
„Seksa",  tænkte  jeg;  men  til  en  Firetur  —  god  Fornøjelse! 

Atter  nedtraadt,  søgte  jeg  slumpe  vis  et  Telt  med  dobbelt  Rum; 
det  inderste  var  afsondret  ved  et  Lærredsforhæng.  Der  anede  mig 
noget;  jeg  gik  ganske  langsomt  hen  imod  det  og  løftede  Haanden, 
som  til  at  drage  Tæppet  til  Side.  En  Opvarter  sprang  imellem 
og  sagde  afværgende:  ,,Min  Herre!  det  er  optaget." 

„Meget  vel!"  svarede  jeg,  vendte  Ryggen  til  og  stod  stille. 

Derinde  bag  ved  mig  taltes  ganske  sagte;  to  Mandsstemmer, 
to  kvindelige  —  aha!  det  maatte  være  de  fire! 

Jeg  hørte  intet  tydeligt,  gad  ikke  lytte,  gik  ud  og  ned  ad  Telt- 
gaden. Ikke  langt,  saa  traadte  de  to  Matroner  fra  Siden  hen  mod 
mig. 

„Har  De  ikke  for  nylig  mødt  vore  Frøken  Døtre?"  spurgte 
Tanten. 

Jeg  benægtede  det. 

„Ikke  heller  Baronen  og  den  anden  Herre?" 

Ogsaa  dette  benægtede  jeg. 

,,De  skulde  dog  aldrig  være  faret  vild  her  i  Skoven?"  sagde 
Mama  med  nogen  Ængstelighed. 

„Skoven  er  meget  stor,"  svarede  jeg,  „og  meget  vildsom:  unge 
Mennesker  kan,  uden  kyndige  Vejvisere,  let  komme  ud  af  den 
rette  Vej  — " 

„Herre  Jesus,"  raabte  den  bekymrede  Moder,  „er  her  Ulve? 
Røvere?" 

„Ulve  ikke,"  beroligede  jeg;  „undtagen  maaske  af  dem  i  Faare- 
klæder.  Røvere  —  af  dem,  der  fratager  Folk  deres  Penge,  findes 
her  næppe  nogen;  men  der  gives  jo  kostbarere  Klenodier  end 
Guld  og  Sølv,  som  af  og  til  ogsaa  røves.  Hvorvidt  man  her  har 
at  frygte  for  saadanne,  kan  jeg  ikke  give  Forklaring  over." 

„Jeg  forstaar  nok,  hvad  han  mente,"  sagde  Tanten  i  en  Fra- 
stand under  Bortfjernelsen;  „den  saakaldte  Baron  har  et  Røver- 
fysiognomi — " 

„Og  den  anden  er  en  næsvis  Krabat,"  tilføjede  Mama;  „men 
mine  Døtre  er  alt  for  vel  opdragne  og  har  alt  for  megen  Forstand 
til  at  hoppe  efter  enhver  Gøg,  som  kukker." 

„Forstand!"  vrængede  hendes  forstandsrige  Søster;  „har  saa- 
danne Smaadukker  nogen,  den  er  ikke  hjemme,  naar  Kavale- 
rerne gør  Kur  til  dem;  det  lærer  Erfaringen,  og  det  burde  min 
Fru  Søster  ogsaa  vide.  Vi  har  jo  allerede  lagt  ganske  andre  Pla- 
ner til  deres  fremtidige  Lykke.  De  maa  og  de  skal  udføres  til 
Trods  for  alle  de  Spradebasser,  her  gaar  og  svinker." 

„Men,"  indvendte  Mama,  „monne  mine  Døtre  ogsaa  vil  synes 
om  dem,  du  har  udset?  Majoren  er  gammel." 

„Ja  af  Adel,  ellers  er  han  ikke  saa  gammel  som  nogen  af  os; 
og  saa  rig  er  han,  at  man  med  Billighed  bør  afdrage  ti  Aar  af 
hans  Alder.  Han  er  endnu  en  smuk  Mand,  det  paastaar  jeg." 

„Ja  ja!  Men  saa  Baronen?  jeg  mener  din  Baron  —  ikke  ham 
her.  —  Det  er  jo  bekendt  for  Gud  og  Hvermand,  og  selv  søger 
han  ikke  at  dølge  det,  hvor  udsvævende  han  har  levet  — " 

„Oh!  Saadanne  bliver  just  de  føjeligste  Ægtemænd.  Og  naar 
din  yngste  Datter  blot  har  lært  noget  grundigt  af  sine  Romaner, 
vil  hun  nok  vide,  paa  hvilken  Maade  hun  skal  behandle  ham.  Og 
hvad  der  kunde  mangle  i  hendes  Konduite,  det  skal  jeg  supplere." 

Derved  blev  de  borte  baade  for  mine  Øjne  og  mine  Øren.  — 
Andres  Øren  skulde  jeg  nu  snart  paa  en  frisk  tiltale;  puttede  alt- 
saa,  til  videre,  denne  Sideroman  i  en  Sidelæddike  af  min  Hu- 
kommelseskiste  og  lukkede  for  den. 

Da  jeg  havde  faaet  Pusterum,  lukkede  jeg  op  igen,  henslængt 

paa  en  Skraaning  af  mit  brune  Bjærg.  —  Jeg  tænkte  paa  Kon- 
tradans —  Figurerne  i  det  romantiske  Tableau  var  jo  nu  otte  — 
da  lød  en  firstemmig  Sangmusik  op  til  mig  —  Kontradansen  var 
ude  —  en  anden  begyndte,  i  hvilken  Træer  dansede,  Stene  balan- 
cerede, Blomster  figurerede  —  Sang  er  Naturmusik.  —  De  fire 
Naturmusikanter  sang  for  deres  egen  Fornøjelse  —  det  gør  og- 
saa  jeg.  Men  de  fornøjer  t^ige  mange  andre  —  det  vilde  jeg 
ogsaa  gerne. 

De  skønne  Toner  var  hendøde,  men  endda  ikke  Genklangen  i 
min  Sjæl,  som  jeg  stod  paa  Bjærgpynten  og  beskuede  det  her- 
lige Naturmaleri,  der  aldrig  vil  trænge  til  nogen  Kunstners  Re- 
stauration; det  behøver  ingen  Opfriskning  —  det  forældes  aldrig. 

Da  er  der  nogen,  som  pikker  mig  paa  Skulderen  —  jeg  vender 
mig  —  det  er  den  lyse. 

Han  saa  mørk  ud.  „Har  De  ikke  set  de  to  gamle  Damer  for 
kort  siden?" 

Jeg  sagde  ham  naar  og  hvor,  og  at  de  søgte  efter  de  unge. 

,,Adieu!"  og  dermed  af  Sted  ned  til  Vrimlen.  —  Han  havde  kun 
Øje  for  een  Naturfrembringelse,  men  som  og  bærer  Prisen  for 
alle  andre:  en  yndig  Pige. 

5.     BJÆRGET,  OM  NATTEN 

Det  var  blevet  saare  livligt  i  Mørchs3  store,  smukt  dekorerede 
Telt:  i  dets  ene  Afdeling  med  Musik  og  Dans,  i  den  anden  med 
Nydelse  af  Bordets  Glæder.  Her  drak  man  Skaaler,  og  flere  af 
dem  med  indledende  Taler.  Der  hvirvlede  man  sig,  uden  Taler, 
i  fejende  Valse.  —  Dans  er  paa  en  Maade  ogsaa  et  Naturprodukt; 
thi  det  naturlige  Menneske,  det  vilde  nemlig,  danser  lige  saa  vel 
som  det  kunstige,  det  civiliserede  nemlig.  —  Jeg  kiggede  af  og 
til  ud  i  Balsalen  efter  dem,  vi  ved  nok:  Nej! 

Jeg  er  ogsaa  et  Naturmenneske:  jeg  tilbeder  vor  store  Moder 
baade  Nat  og  Dag.  Selv  naar  hun  buldrer  og  smelder,  er  der  i 
hendes  Vrede  noget  forfærdelig  skønt,  man  kan  ikke  harmes, 
men  bøjer  sig  ydmygt  og  modtager  Tugtelsen  uden  Knurren; 
man  ved  jo,  hun  bliver  snarlig  atter  god  og  mild.  Jeg  gik  ud  og 
opad  til  hendes  og  mit  fortryllende  Bjærg.  Hvor  blidt  smilte  hen- 
des Natøje!  ikke  —  som  det,  hun  bruger  om  Dagen  —  tilbage- 
trængende med  sit  Flammeblik  det  menneskeliges  Indskuelse. 
Hendes  Aandedræt  var  næppe  hørligt;  kun  de  øverste  Trætoppe 
hviskede  meget  sagte  om,  at  de  fornam  noget  —  ah!  jeg  fornam 
i  min  Nærhed  en  anden  Hvisken. 

,,I  Morgen  maa  der  blive  en  Ende  paa  disse  Optøjer!  Dine 

Frøkener  —  Gud  forlade  mig!  jeg  havde  nær  kaldt  dem  Tøser  — 
de  er  snart  rent  ekscentriske.  Jeg  vil  sige  dig:  jeg  har  paa  egen 
Haand  skrevet  til  de  egentlige  Friere  og  bestilt  dem  herhid  til  i 
Dag.  De  maa  være  her  endnu  i  denne  Aften.  —  Du  ser  dog,  at 
jeg  har  foranstaltet  dette  til  dit  og  dine  Børns  Bedste?" 

„Det  ser  jeg  nok.  Naar  det  bare  maa  falde  saaledes  ud!" 

„Deres  Naader!"  indbrød  en  Tjenerrøst,  „der  er  just  nu  an- 
kommet to  fremmede  Herrer,  som  spørger  efter  Dem." 

„Hvor  er  de?" 

„Jeg  sagde,  at  Deres  Naader  var  gaaet  herop,  til  Himmel- 
bjærget,  og  at  jeg  vilde  hente  Dem.  De  er  ellers  inde  i  det  første 
Telt  paa  højre  Haand  og  drikker  Champagne  eller  saadant  no- 
get." (Det  var  netop  ham  fra  Bagkurven.) 

„Vi  maa  stræbe,  ma  Soeur!  ellers  er  de  i  Stand  til  at  gaa  ud 
og  lede  efter  os." 

De  vendte;  Lars  blev  staaende  og  skottede  efter  dem.  Jeg  tog 
fat  paa  en  af  hans  Kjoleknapper:  „Hør,  du  Pilatus,  hvad  er  det 
for  Herrer?  jeg  tror,  du  fryser,  her  er  lidt  at  varme  dig  paa." 

„Mange  Tak!  den  ene  er  tynd,  den  anden  tyk  —  der  kommer 
de  selv!"  —  Han  vilde  tiltalt  dem,  men  jeg  forhindrede  ham  og 
sagde:  „Løb  til  dit  Herskab  og  sig,  at  jeg  kommer  straks  med 
dem."  Han  løb. 

De  tvende  løb  ikke;  de  standsede  ved  hvert  tredie  eller  fjerde 
Skridt  for  at  drage  Aande.  —  „Det  er  ganske  vist,"  sagde  den 
tynde,  „det  er  den  behageligste  Aften,  jeg  endnu  i  Dag  har  op- 
levet; Maanen  skinner  saa  overmaade  nydeligt."  Jeg  saa  op  til 
hende,  ventende  paa,  om  hun  ikke  vilde  besløre  sig  ved  saadan  en 
Kompliment.  Nej,  hun  lod,  som  hun  intet  havde  hørt. 

„Det  giver  jeg  Dem  Ret  i,"  sagde  den  tykke;  „jeg  maa  ellers 
bekende,  at  jeg  ikke  har  gjort  af  Maaneskin  ved  visse  Lejlighe- 
der." 

„Hvor  længe  er  det  siden?" 

„Ikke  saa  længe,  som  da  De  sidst  kom  ud  af  Kirken  paa  Fre- 
deriks Hospital." 

„Nok  om  det!  Men  lad  os  tænke  alvorlig  paa  Hensigten  af 
denne  vor  Hurtighedsrejse!  for  ellers  — " 

„Jeg  ved,  hvad  De  vil  sige.  Men  Tante  har  indbudt  os,  lad 
hende  sørge  for  Resten!" 

„Men  om  nu  disse  to  Jydepotter  snappede  os  de  søde  Krams- 
fugle væk?" 

„Det  forhindrer  vi  ved  en  Udfordring  ex  tempore" 

„Udfordring!  hvorpaa?  Jeg  har  ingen  Vaaben." 

„Det  har  jeg." 

„Jeg  fægter  daarligt." 

„Kan  De  da  ikke  skyde?" 

„Med  Pistol  har  jeg  aldrig  skudt." 

„For  Fanden!  saa  maa  vi  bortføre  dem  ex  temporer 

„Det  giver  jeg  Dem  Ret  i,  hvis  vore  Allerkærester  er  villige 
til  saadant  romantisk  Teaterkup." 

„Det  er  Tantens  Sag!  Lad  os  nu  se,  først  at  finde  hende."  — 
De  gik. 

Haah!  tænkte  jeg,  der  faar  vi  en  interessant  Kvadrille.  Ej  en- 
gang en  almindelig  Duel  har  hidtil  fundet  Sted  paa  Himmel- 
bjærget.  Saadan  ridderlig  Daad  vil  forstørre  dets  Navnkundig- 
hed; især  om  de  alle  fire  blev  paa  Pletten  —  gid  det  var  saa  vel! 
—  Det  kunde  have  det  Held.  — 

Jeg  lod  Maanen  blive,  hvor  den  var,  og  ilede  ned  i  Teltet,  hvor 
jeg  haabede  at  finde  Duellanterne.  Jeg  fandt  ingen  af  dem  og 
har  til  Dato  endnu  ikke  fundet  hverken  dem,  ej  heller  de  andre 
fire. 

Jeg  tror  langtfra  ikke,  at  Fanden  skulde  have  taget  dem,  men 
snarere  Hymenæus;  thi  kort  efter  hørte  jeg,  at  en  Baron  og  en 
Proprietær  var  blevet  kopuleret  med  to  Søstre,  et  Sted  jeg  ikke 
husker. 

Jeg  gratulerer! 


1  Trykt  i  „Fem  Noveller  og  to  jydske  Sange".  1844.  —  Fra  Sammenkomsten 
dette  Aar  udgav  B.  et  lille  Hæfte:  „Himmelbjergfesten  1843,  Taler  og  Digt- 
ninger, som  ere  forfattede  og  fremsagte  af  St.  St.  Blicher". 

8  Sangen  selv  kan  omtrent  lyde  paa  Dansk: 

Naar  Esben  bærer  Brænde  ind 
Med  Vinterroser  paa  sin  Hind, 
Naar  Morten  sine  Arme  klynger, 
I  Kirketaarnet  Uglen  synger: 
„Tivlt!  utluh!,,  —  Ret  køn  er  Lyden, 
Som  naar  vor  Mette  skurer  Gryden. 

Naar  Spurven  paa  Snedriven  ruger. 
Frostvinden  piber  gennem  Fuger, 
Naar  Mælken  fryser  som  din  Rude, 
Fra  Kirken  børes  Uglen  tude: 
„Tivlt!  uhuh!"  —  Ret  køn  er  Lyden,    . 
Som  naar  vor  Mette  skurer  Gryden. 

(B.s  Note.) 

*  Vinhandler  Mørch  1  Randers  havde  rejst  en  stor  Restaurations-  og  Danse 
pavlUon. 


EN  HERREMAND  PAA  JORDEN,  EN  DEGN  I 
HIMMELEN   OG   EN   PRÆSTEMAND  BAADE 

HER  OG  DER1 


JJen  første  var  en  af  disse  Særheder,  som  kun  Jyderne  og 
deres  Efterkommere  i  England  har  saa  f remstikkende.  Denne 
Herremand  var  af  det  Slags,  som,  uagtet  raat  Væsen  og  plump 
Frembrusen,  ejede  et  ærligt,  velvilligt  Sindelag.  Han  var  meget 
spøgefuld  —  paa  sin  Maade,  men  aldrig  nogen  til  alvorlig  For- 
nærmelse. —  Til  Eksempel  paa  hans  Maner  skal  jeg  blot  fore- 
løbig anføre  en  Anekdote,  som  ellers  ikke  vedkommer  denne  her 
Fortælling. 

Han  agede  engang  med  en  anden  Herremand  til  dennes  Bo- 
pæl. Nogle  Mile  borte  fra  hans  egen  faar  man  under  Kørslen  Øje 
paa  to  udmærkede  Beder,  som  stod  i  Tøjr  tæt  ved  Vejen. 

„Dem  kunde  jeg  bruge,"  siger  hin,  ,,jeg  har  dem  selv  ikke 
meget  bedre." 

,,Hvad  vil  De  give  for  dem?"  siger  vores. 

„Er  det  Deres?" 

„Vil  De  købe  dem,  skal  det  blive  Deres  —  hvad  vil  De  byde 
for  dem?" 

Hin  smaalo  og  sagde:  „Tolv  Rigsdaler!" 

,,Hvor  vil  De  hen?  det  er  intet  Bud,  de  er  seksten  Daler  værd 
mellem  Brødre  —  vil  De  ha'e  dem  for  det?" 

„Lad  gaa!"  raabte  hin  med  en  Skogger —  „men  inden  tre  Dage 
skal  de  være  inde  i  min  Gaard." 

„Bestemt!" 

Og  med  Haandslag  var  Handelen  sluttet. 

En  halv  Mils  Vej  længere  frem  træffer  man  paa  en  særdeles 
stor  og  smuk  Ko. 

„Det  var  just  en  Hollænderiko!"  raaber  hin. 

„Hvad  gi'er  De  mig  for  hende?"  spørger  vores. 

St.  St.  Blicher :  Samlede  Noveller.  II.  16 

„Fem  og  tyve  Daler." 

„Læg  fem  til!" 

„Ja  vel!  men  ogsaa  inden  samme  Frist!" 

„Det  er  et  Ord!  til  Lykke  med  Høvedet." 

Et  godt  Stød  derfra  staar  en  udmærket  smuk  Hest. 

„Den  kunde  passe  til  den,  jeg  har." 

„Saa  skal  De  ogsaa  faa  den,  men  ikke  ringere  end  hundred 
og  halvtredsindstyve  Daler." 

„Til  Lykke  med  Pengene." 

Den  fastsatte  Dag  fik  Køberen  sine  Varer  og  Sælgeren  sine 
Penge.  Men  enten  den  sidste  vandt  eller  tabte,  fik  ingen  at  vide; 
thi  under  Tavshedsløfte  havde  han  købt  dem  af  de  rette  Ejere. 

Degnen,  boende  i  Herremandens  Nærhed,  var  ogsaa  en  Sær- 
ling, men  i  højere  Sfære.  Han  var  Astronom  med  Liv  og  Sjæl;  og 
han  kunde  have  blevet  en  anden  Tyge  Brahe,  hvis  Skæbnen  ikke 
havde  holdt  ham  —  som  andre  flere  i  dette  taagefulde  Land  — 
nedtrykt  i  den  lavere,  tykke  Atmosfære,  hvori  Geniets  Lys  omsider 
slukkes.  Med  karrig  Understøttelse  af  nogle  faa  Hjælpemidler 
havde  egen  Kraft  og  Lyst  bragt  ham  saa  vidt,  at  han  selv  forfat- 
tede sin  Almanak,  længe  før  den  astronomiske  Professors  udgik  i 
Trykken,  og  at  de  begge  stemmede  med  hverandre  i  eet  og  alt 
undtagen  engang,  da  Professoren  havde  forregnet  sig,  rigtignok 
i  en  Ubetydelighed,  men  Degnen  ikke.  Da  han  nu  og  paa  Til- 
spørgsel  om  Sol-  og  Maane-Formørkelser  forudsagde  disse,  blev 
han  af  Omegnens  Almue  til  Dagligbrug  kaldet  „den  kloge  Mand" 
saavel  som  „Almanakmand". 

Han  besad  derhos  en  anden  Dygtighed,  som  er  langt  alminde- 
ligere yndet  end  den  astronomiske,  nemlig  i  L'hombrespil,  i  hvil- 
ket ham  jævnlig  var  Trediemand  med  Proprietæren  og  Præsten. 
Et  sligt  Parti  havde  for  dem,  der  var  ubekendte  med  de  trendes 
forskellige  Terminologi,  noget  temmelig  mystisk;  thi  enhver  af 
dem  brugte  til  de  vigtigste  Kort,  Spillemaader  og  disses  heldige 
og  uheldige  Udfald  sine  særegne,  af  deres  respektive  Yndlings- 
studier hentede  Benævnelser.  Hos  Degnen  hed  Spadille  „den 
store  Bjørn",  Basta  „den  lille",  Kodille  „Totalformørkelse"  o.  s. 
v.  Jorddrotten  kaldte  den  første  „Proprietæren",  den  anden  ,, For- 
valteren" og  Dobbeltbeten  „Indførsel".  Præsten  havde  omdøbt 
de  tre  kære  Børn  til  „Augustinus",  „Carpokrates"  og  „Baal  og 
Brand".  Ret  kirkehistorisk. 

I  Omgangssproget  anbragtes  ogsaa  hyppigt  ligedanne  allego- 
riske Udtryk  og  Talemaader.  —  Præsten  var  langtfra  ingen  Spø- 
gefugl, og  faldt  der  en  sjælden  Gang  et  lille  skæmtsomt  Ord  fra 

ham.  da  var  hans  Tone  endnu  dybere  og  Ansigtet  mørkere 
end  jævnthen,  ret  som  om  han  derved  vilde  opretholde  den 
sig  forglemmende  gejstlige  Alvor.  Med  sine  strenge  Meninger  i 
Religion  var  han  veltænkende  mod  andre,  ja  velgørende;  men 
ogsaa  dette  med  butte  Ord  og  sur  Mine. 

Skulde  Læseren  endnu  ikke  have  faaet  saa  temmelig  Kend- 
skab med  disse  trende  Karakterer,  da  skal  han  vel  snart  komme 
efter  det.  Først  lidt  om  deres  Familieforhold. 

H.  (betyder  herefter  ,, Herremanden")  var  tidligt  blevet  Enke- 
mand, men  havde  beholdt  tre  Døtre,  der  af  alle,  som  »kendte  dem, 
havde  det  Vidnesbyrd,  at  de  var  flinke  Piger.  Det  var  de 
ogsaa:  de  bestyrede  Husvæsenet  med  Dygtighed  og  i  god  Enig- 
hed. De  blev  efterhaanden  godt  gifte  og  er  endnu  som  Koner  og 
Mødre  lige  saa  flinke.  Da  ingen  af  dem  har  haft  Hovedroller  i  det 
Stykke,  som  her  skal  gives,  vil  de  heri  kun  af  og  til  fremkomme 
som  Bipersoner. 

En  fjerde  Person,  en  Fætter  til  H.,  var  for  nylig  blevet  pro- 
visorisk indlemmet  i  Familien.  —  Han  havde,  gennem  sine  Ung- 
doms- og  videre  gennem  Manddomsaarene  begyndt  og  fortsat 
flere  Fag,  men  fuldendte  ikke  noget  af  dem,  undtagen  Landmaa- 
ling.  Hans  Væsens  Grundtræk  var  Ustadighed,  han  fløj  fra  det 
ene  til  det  andet  og  kunde  ikke  stilles  ved  noget.  I  Førstningen 
var  han  idel  Lyst  og  Iver;  men  hin  blev  til  Lede,  denne  til  Lun- 
kenhed, længe  før  han  kunde  naa  Maalet.  Engang  havde  han 
læst  til  dansk  juridisk  Eksamen,  men  holdt  op,  inden  han  kom 
til  Enden  af  Naturretten.  Saa  kastede  han  sig  over  Forstvæsenet: 
ligesaa.  Alligevel  da  han  besad  en  tro  Hukommelse,  var  han  i 
Besiddelse  af  en  temmelig  stor  Masse  af  Kundskaber,  men  i  kao- 
tisk Uorden.  Han  kunde  snakke  med  i  alle  Ting,  dog  overfladisk, 
gøre  alting  med,  men  hjapvornt.  Saadanne  Mennesker  er  ikke 
blot  ret  brugelige  i  løs  Omgang,  men  ogsaa  ret  godt  yndede.  Han 
var  ret  "velkommen  paa  mangfoldige  Steder;  han  blev  ikke  længe 
paa  eet.  Vilde  den  eller  den  anstille  en  Jagt,  tog  man  gerne  „Mor- 
broer"  med;  men  den,  der  gik  først  hjem,  var  Morbroer.  Mang- 
lede her  eller  der  en  Deltager  i  et  Spilleparti,  saa  hentedes  Mor- 
broer; men  blev  Spillet  malisiøsk,  var  han  den  første,  som  fore- 
slog at  dele,  sætte  Beterne  i  Krøllen,  og  saa  videre.  Det,  Folk 
først  blev  kede  af  at  bruge  ham  til,  var  netop  Landmaaling; 
thi  skønt  han  kun  var  blevet  brugt  til  at  inddele  et  Par  Herre- 
gaardsmarker  og  afsætte  lige  saa  faa  Parceller,  var  hans  Arbejde 
dog  af  den  Beskaffenhed,  at  det  af  andre  maatte  gøres  om  igen. 
Jeg  skal  blot  sluttelig  bemærke,  at  han  alle  Vegne,  baade  af  store 

og  smaa,  kaldtes  Morbroer;  hvorfor  jeg  ej  heller  benævner  ham 
anderledes. 

P.  (Præsten)  havde  aldrig  fundet  sig  foranlediget  til  at  ind- 
træde i  Ægtestanden,  og  Egnens  Koner  mente,  at  dette  var  Aar- 
sagen  til  hans  Muthed.  Hans  Brodersøn,  der  en  Maaneds  Tid  før 
vort  Dramas  Begyndelse  fra  Hovedstaden  var  hjemvendt  som 
teologisk  Kandidat  med  Laudabilis,  gik  i  de  fire  og  tyve  og  var 
saa  smuk  og  veldannet,  som  nogen  Jomfru  kan  ønske  sig.  — 
Hans  Forældre  var  faldet  fra  ham  i  hans  Drengeaar,  og  da  havde 
den  mutte  Farbroder  taget  den  fattige  forladte  til  sig,  først  selv 
undervist  ham,  derpaa  holdt  ham  i  en  lærd  Skole  og  nu  oplevet 
den  Glæde  at  se  sine  kærlige  Bestræbelser  bære  gode  Frugter.  — 
Pigernes  Mening  om  Brodersønnens  usædvanlige  Tavshed  og 
Tilbageholdenhed  var  delte,  idet  nogle  gav  ulykkelig  Kærlighed 
Skylden,  andre  Blyhed,  og  nogle  endog  Fruentimmerhad.  —  Kan- 
didaten —  som  han  her  faar  at  hedde  —  gik  ivrig  og  vedholdende 
den  gode  Farbroder  til  Haande  i  de  sig  stedse  forøgende  Skri- 
verier, der  begyndte  at  falde  den  aldrende  Mand  lige  saa  kedelige 
som  besværlige;  ogsaa  prækede  han  jævnligt  for  ham. 

Foruden  Brødstudiet  dyrkede  Kandidaten  et  Livstudium:  Bo- 
tanikken, og  derhos  fornemmelig  Blomsterkultur.  Denne  drev  han 
efter  en  særegen  Plan:  han  dyrkede  kun  ganske  faa  Slags,  men 
disses  Familier  søgte  han  at  fuldstændiggøre  ved  Anskaffelse  af 
alle  Afarter  og  Fremelskning  af  nye;  hvilke  sidste  var  ham  lige 
saa  kære  som  nyfødte  Børn  for  haabfulde  Ægtefolk.  —  Kandi- 
daten plejede  vel  enkeltvis  en  og  anden  smuk  og  sødtduftende 
Blomst;  men  hans  Kæledægger  var  frem  for  andre  Hyacinter, 
Levkøjer,  Tulipaner  og  Asters.  Han  var  endda  ikke  ømmere  over 
disse,  end  at  han  jo  gerne  meddelte,  hvem  der  roste  hans  vege- 
tabilske Børn.  Men  tage  selv  fik  ingen  Lov  til;  det  var  det  samme 
som  at  rykke  Haar  af  hans  Hoved.  —  Om  Grunden  til  hans 
høfligkolde  Tilbageholdenhed  mod  det  smukke  Køn,  derom  ved 
jeg  bedre  Besked  end  alle  hine  Koner  og  Piger  tilsammen.  Og  da 
jeg  ved  det  fra  ham  selv,  lader  jeg  ham  selv  føre  Ordet. 

En  smuk  Foraarsdag  kom  jeg  i  Besøg  hos  P.  Jeg  savnede  Kan- 
didaten, men  vidste  nok,  hvor  jeg  skulde  finde  ham.  Med  sam- 
menlagte Arme  stod  han  i  Haven,  betragtende  en  nysudsprun- 
gen  Blomst. 

Han  var  saa  hentagen  i  Beskuelsen  af  denne  nydelige  Blomst, 
at  han  næppe  kunde  skænke  mig  et  Blik  —  ret  egentlig  stjaalet 
fra  Hyacinten  —  langt  mindre  et  ,, Velkommen!"  —  Jeg  saa  lige 
saa  fornøjeligt  paa  ham  som  han  paa  Blomsten.  Saaledes  stod  vi 

begge  —  Flora  maa  vide  hvor  længe!  Jeg  var  den  første,  som 
brød  Tavsheden. 

Jeg  spurgte  om  Blomstens  Navn.  Dette  opgav  han,  tog  mig 
derpaa  ved  Haanden,  førte  mig  til  Sæde  paa  en  Havebænk,  og 
efter  et  Par  Minutters  mørk  Tavshed  talte  han,  som  følger. 

„De  synes  at  have  lagt  Mærke  til  min  for  den  Alder  mindre 
almindelige  Stemning,  og  det  ikke  for  at  smile  eller  skoptisere 
derover,  men  med  en  Deltagelse,  som  skynder  mig  til  at  aabne 
mig  for  Dem.  Roden  til  mit  —  jeg  vil  hellere  kalde  det  et  Gode 
end  et  Onde  —  ligger  i  Kærlighed;  ja  ret  i  en  Kærlighed  saa  sæl- 
som, saa  ultraplatonisk,  at  jeg  ved  denne  Tilstaaelse  vilde  gøre 
mig  latterlig  for  enhver  anden  end  Dem,  der  har  vist,  at  De 
kender  denne  Lidenskab  under  dens  forskellige  Afændringer.  Jeg 
elsker  en  Kvinde,  som  jeg  næppe  faar  mere  at  se  med  disse  Øjne, 
jeg  nu  har.  Hun  ved  det  næppe;  thi  hvis  ikke  disse  Øjne,  mig 
selv  uafvidende,  har  forraadt  hende  det,  da  har  min  Tunge  som 
min  Pen  bevaret  en  uforstyrret  Tavshed.  —  I  Fjor  ved  denne  Tid 
omtrent  rendte  jeg,  som  saa  mange  Tusinde  andre,  paa  Volden 
for  at  høre  paa  Klokkekoncerten  store  Bededags  Aften.  Længere 
udad  paa  en  af  Bastionerne  kommer  jeg  i  Nærheden  af  en  Klynge 
Herrer  og  Damer.  Jeg  kendte  ingen  af  dem.  Idet  mit  Øjekast 
flygtigt  overfor  dem,  standser  det  pludseligt  ved  et  Kvindeansigt, 
der  indvirkede  saa  sælsomt  paa  mig,  at  jeg  fra  dette  Øjeblik  af 
ikke  kunde  høre  en  eneste  Klokketone.  Hendes  Øjne  faldt  ogsaa 
hen  paa  mig,  men  kort  kun;  og  da  nogle  af  de  andres  ogsaa 
faldt  paa  den  dem  uvedkommende,  gik  jeg  videre,  medtagende 
det  dejlige  Ansigt  in  effigie.  —  Jeg  maatte  beholde  det,  kunde 
slet  ikke  blive  af  med  det,  ej  engang  paa  Kollegierne,  hvor  det  af 
og  til  stillede  sig  tæt  ved  Professorernes  og  hindrede  mig  ikke 
lidt  i  den  nødvendige  Opmærksomhed  paa  Forelæseren.  Imid- 
lertid forsvandt  efterhaands  den  friske  Kolorit,  og  Billedet  skulde 
sagtens  ogsaa  være  forsvundet,  hvis  det  ikke  var  blevet  restau- 
reret. Dette  skete  saaledes.  En  Søndag  Eftermiddag  gaar  jeg  ud 
til  Frederiksberg.  Herskabet  var  allerede  flyttet  did,  og  Gardens 
Musik  forlystede,  som  sædvanligt,  baade  dette  og  Folket  deruden- 
for. Jeg  staar  ogsaa  lyttende  dertil.  Med  eet  bliver  jeg,  som  før 
paa  Volden,  stokdøv:  thi  blandt  Vrimlen  omkring  mig  aaben- 
barer  sig  min  „Mirabilis  incognita"  (saaledes  har  jeg  nemlig 
omdøbt  den  Hyacint  hist  henne),  og  deraf  kan  De  nu  begribe, 
hvorfor  mit  Blik  før  var  fastgroet  til  den.  Da  jeg  opdagede  den 
„vidunderlige  ubekendte",  var  hendes  Øjne  stillede  paa  mig;  hur- 
tigt bortvendte  hun  dem,  men  et  lige  saa  hurtigt  forsvindende 

rødt  Skær  paa  hendes  Kinder  lod  mig  dog  vide,  at  hun  havde 
genkendt  sin  Beskuer  paa  Bededagsaftenen.  Fra  nu  af  bar  jeg 
i  min  Fantasi  dette  idealske  Billede  i „varmt  Tryk",  som  Malerne 
kalder  det. 

Nu  vil  De  dog  indrømme  mig,  at  jeg  var  forelsket,  og  det  bog- 
staveligt op  over  Ørerne.  Det  ligger  Dem  paa  Tungen,  om  jeg 
da  ikke  søgte  at  erfare,  hvo  hun  var;  nærme  mig  hende  ikke  blot 
med  Øjnene  og  Indbildningskraften.  O  nej!  Jeg  havde  nok,  havde 
en  Rigdom,  der  ikke  kunde  gaa  Bankerot,  en  „Sempervirens", 
grøn  i  Vaaren  og  grøn  i  Vintren. 

Længere  hen  paa  Sommeren  ser  jeg  hende  tredie  og  sidste 
Gang  i  Tivoli.  Hvor  længe  og  hvorledes  jeg  maa  have  set  paa 
hende,  kan  De  skønne  deraf,  at  en  bekendt  af  mig  træder  til  og 
hvisker:  Tag  ikke  ilde  op!  De  har  vakt  Opmærksomhed  baade  paa 
Dem  selv  og  paa  den  smukke  Dame  derhenne.  —  Hvad  for  en 
Dame?  siger  jeg  forvirret.  Jeg  kender  ingen  af  dem  paa  den  Bænk. 
—  De  kender  ikke  den  smukke  Jomfru  S.?  siger  han;  hun  er  en 
af  Dagens  Modeskønheder  og  rig.  Herrerne  sværmer  om  hende 
baade  hjemme  og  ude.  —  Naa!  svarer  jeg,  saa  hun  hører  til  Slæg- 
ten „Polyandria"  eller  maaske  til  „Cryptogamia".  Jeg  takker 
Dem  for  god  Underretning.  Jeg  gik.  —  Her  har  De  min  Beken- 
delse." 

,, Siden  De  først  har  vist  mig  en  saa  stor  Fortrolighed,  saa 
tillad  mig  at  gengælde  den!"  sagde  jeg.  ,, Efter  min  Anskuelse  har 
De  ikke  i  Sinde  at  gifte  Dem?" 

,,Det  har  jeg  heller  ikke." 

„Hm!  En  misogynisk  Filosof  siger:  Gifter  du  dig,  handler  du 
ilde;  gifter  du  dig  ikke,  gør  du  ligesaa.  Religionen  siger:  Du  skal! 
Moralen:  Du  bør!  Da  De  ejer  en  saa  levende  Indbildningskraft, 
hvorfor  kan  De  da  ikke  tage  en  Hustru  og  indbilde  Dem,  at  det  er 
Deres  Mirabilis  incognita?  Se  Dem  om  og  hendrøm  ikke  Deres 
kraftigste  Arbejdsaar!  Tænk  paa  Valisneria:  Hannen  svømmer 
særskilt  oven  paa  Vandet;  hun  strækker  sig  op  til  ham,  og  se! 
begge  forener  sig." 

Vantro  smilende  virrede  han  med  Hovedet.  Der  blev  et  Op- 
hold. ,,Hør!"  siger  jeg  saa,  ,,De  har  godt  af  lidt  Adspredelse,  om 
det  saa  var  en  tankeløs.  Følg  med  mig,  om  De  behager,  til  Pro- 
prietæren! I  Aften  falder  Raden  at  berede  L'hombrebordet  ham 
til,  og  inden  Kløverbladet  lukker  sig,  kan  vi  tage  Herremandens 
Trifolium  i  Øjesyn  —  jeg  mener  hans  tre  Døtre." 

,,Aaja!"  svarede  han  ligegyldigt,  bandt  endnu  et  Par  Blom- 
ster til  Stokkene  og  gik  med. 

Under  Vejs  siger  jeg  til  ham:  „Naar  De  nu  skul  de  plukke  et 
Blad  af  Trifoliet  derovre,  hvilken  vilde  De  saa  tage,  enten  Ane, 
Birthe  eller  Kathrine?" 

Han:  „Enten  Agrimoniay  Bellis  eller  Caltha?  Ingen  af  dem 

—  Herbæ  vulgares  alle  tre!'1 

„Hm!"  siger  jeg,  „hvorfor  saa  ikke  hellere  offlcinales?  facere 
offlcium  er  de  baade  villige  og  dygtige  til." 

Han:  „Og  intet  videre.  At  gøre  sin  Pligt,  det  er  mig  ikke  nok 

—  se  der,  hvilket  smukt  Eksemplar  af  Arneca  montema!  det  er  og- 
saa  en  officinel  Plante." 

Mere  blev  der  ikke  talt  imellem  os  paa  det  øvrige  af  Vejen. 

I  H.s  Dagligstue  var  Spillebordet  dækket,  med  „Proprietæren" 
paa  den  ene  Side,  „Forvalteren"  paa  den  arfden,  „Hjerter  Halv- 
blods" (Manille>  paa  den  tre  die;  paa  den  fjerde  laa  de  tre  Kort  at 
trække  af. 

Morbroer  var  alene  inde  og  med  sin  Pibe  i  Mund  og  Haand 

—  thi  Tobak  er  det  eneste,  han  ikke  er  blevet  ked  af.  —  Vi  spurgte 
om  Manden  i  Huset. 

„Han  er  nede  i  Stalden,"  lød  Svaret,  „og  viser  baade  Præst 
og  Degn  en  Hoppe,  som  han  er  blevet  pænt  narret  med  paa  Mar- 
kedet i  Forgaars.  Det  er  et  smukt  Dyr  og  har  ingen  af  de  tre 
usynlige  Fejl,  som  De  ved  Sælgeren  skal  indestaa  for.  Rigtignok 
er  hun  ikke  Krybbider,  men  saa  er  hun  det,  som  værre  er:  hun 
er  Bundskraber.  Jeg  har  købt  over  tusinde  Heste,  men  det 
er  endnu  aldrig  overgaaet  mig.  Jaja!  Fætter  tror  nu,  han  er  saa 
forfærdelig  stærk  i  det  Kapitel,  og  det  er  han  ogsaa;  men  her 
har  han  faaet  drejet  sig  en  rigtig  Sølvknap  af  Kobber  —  jaja! 
hans  Kjole  behøver  ikke  at  hænge  laggerløs  for  det.  —  Nu  kom- 
mer de  —  sig  kun  noget  til  ham!" 

Det  gjorde  vi  ogsaa;  ikke  heller  tog  han  det  i  mindste  Maade 
fortrydeligt  op  og  sagde  blot  med  et  svinepolisk  Ansigt:  Genslag 
er  ikke  forbudt. 

Man  satte  sig  ned  at  spille,  og  man  havde  endnu  ikke  set  sine 
Kort,  før  H.gav  en  Lyd  fra  sig,  som  naar  et  Høved  kræver  Æde. 
Agrimonia,  som  gik  igennem  Stuen,  nikkede  til  ham  og  raabte 
i  Udgangen  til  Køkkenet:  „Faer  drøner." 

„Her  er  jeg  med  Kradseren!"  svaredes;  og  ind  traadte  Caltha 
med  Brød  og  Brændevin.  Knap  var  dette  sunket,  før  H.  kaldtes 
ud  til  en  Bonde,  som  havde  noget  at  forebringe.  Thi  bad  han 
Morbroer  tage  hans  Kort  saa  længe. 

„Jeg  petitionerer,"  raabte  denne,  inden  han  vel  havde  gennem- 
set sine  „Dokumenter". 

„Jeg  vælter,"  sagde  Præsten. 

„Jeg  vælter  selv/1  sagde  Morbroer;  og  det  gjorde  han  ogsaa 
paa  sin  Tourné.  Lige  saa  hurtigt  satte  han  anden  og  tredie  Bet, 
hvorpaa  han  sprang  op  og  erklærede,  at  han  ikke  længere  vilde 
være  Stedfortræder. 

H.  blev  længe  ude,  og  man  tog  ved  at  snakke  om  mindre  vig- 
tige Materier  end  L'hombrespillet. 

„Jeg  hører,1'  siger  Morbroer  til  D.,  „at  De  har  faaet  en  ung 
Københavnerinde  til  Dem." 

„Det  er  min  Broderdatter.  Hendes  Fader  er  i  Apogæum." 

„Hvad  vil  det  sige?"  faldt  Præsten  ind. 

„Han  spillede  Fallit  og  forsvandt.  Mette  Marie  havde  sparet 
og  bjærget  lidt  og  søgte  til  mig,  da  hun  blev  ked  af  Hovedstaden. 
Jeg  er  allerede  kommet  til  at  holde  af  hende.  Hun  er  en  Stjerne 
af  første  Størrelse,  og  jeg  ønskede  virkelig  at  se  hende  i  Konjunk- 
tion med  en  brav  Mand,  inden  jeg  selv  er  i  Azimuth." 

„De  skulde  have  taget  hende  med,"  sagde  Morbroer,  „saa 
havde  vi  haft  fri  Besigt  —  ikke  sandt,  Hr.  Kandidat?  De  havde 
maaske  mønstret  hende  af;  og  hvem  ved  saa?  De  fa  ar  vel  snart 
baade  Kjol  og  —  Krave,  som  dertil  hører."  Den  tiltalte  svarede 
blot  med  et  koldt  Smil. 

„Jeg  ved  jo,"  fortsatte  D.,  „at  De  er  en  Blomsterelsker,  og 
hun  er  ligesaa;  og  skal  alle  hendes  medhavende  Blomsterløg 
sættes  i  min  lille  Have,  saa  kommer  jeg  vel  i  Aar  til  at  købe 
Rødløg." 

Her  lettede  Kandidaten  sig  og  spurgte:  „Skulde  det  være  Hya- 
cint- og  Tulipanløg?" 

„Det  ved  jeg  ikke,  for  det  falder  uden  for  min  Sfære.  Hun 
tegner  ogsaa,  og  det  ret  smukt.  De  kan  jo  se  det  for  ingen  Penge." 

„Saamænd!  jeg  skal  ogsaa  komme." 

Han  kom. 

Jeg  var  ikke  med  til  Degnens  den  følgende  L'hombreaften;  men 
Kandidaten  var  der.  Da  han  kom  hjem  sildigt,  sad  jeg  endnu 
ved  mit  sædvanlige  Skriveri.  Uden  at  sige  saa  meget  som:  God- 
aften! kastede  han  sig  i  en  Lænestol,  lod  Armene  synke  og  læ- 
nede Hagen  mod  Brystet.  Jeg  saa  paa  ham,  og  han  paa  sine 
Knæer. 

„Humanissimer  udbryder  jeg,  ,,er  De  ikke  vel?" 

Han  drønede,  ligesom  H.,  jeg  nys  fortalte  om;  men  ikke  en 
Stavelse.  Jeg  skottede  nogle  faa  Øjeblikke  til  ham;  han  blev  ube- 
vægelig; og  jeg  dyppede  i  Blækhornet  for  at  sætte  min  Pen  i 
Bevægelse. 

Endelig  farer  han  op,  river  Pennen  ud  af  Haanden  paa  mig, 
smider  den  paa  Gulvet,  griber  mig  om  Halsen  og  hvisker:  „Mira- 
bilisr 

Nu  for  jeg  op  og  raabte:  „Har  De  fundet  hende?" 

Han  nikkede  tre  Gange  meget  langsomt,  virrede  to  Gange 
endnu  langsommere  og  sagde  i  lige  saa  langsommelig  Takt:  „Nej ! 
men  jeg  har  fundet  noget  mirabile,  noget  saare  vidunderligt,  der 
kunde  gøre  mig  selv  til  et  Vidunder  —  halvtosset,  paa  bredt 
Dansk.  Hør!  det,  at  hun  skulde  være  Blomsterelskerinde,  ja  til- 
med af  de  tvende  af  min  egen  Yndlingsflor,  det  var  jo  en  Smule 
sympatetisk,  det  trak  mig  til  hende  eller  rettere  til  hendes  Blom- 
ster. Hun  var  ikke  hjemme,  men  kørt  hen  at  besøge  en  Veninde 
fra  København,  som  nu  er  Præstekone  herovre.  Farbroderen  viste 
mig  da  alt,  hvad  hun  havde  frembragt  baade  i  Have  og  i  Potte; 
og  det  var  altsammen  meget  godt;  dog  savnede  jeg,  ikke  uden 
Fornøjelse,  min  Yndlingshyacint.  Det  sagde  jeg  Degnen.  Da  faldt 
det  ham  ind,  at  hun  paa  sit  Værelse  havde  endnu  een  i  vandfyldt 
Glasvase.  Virkelig!  det  var  netop  min  Mirabilis.  Den  vakte  livlige 
Reminiscenser.  Jeg  var  magnetiseret  til  den  og  kunde  staaet  der 
til  nu,  hvis  han  ikke  havde  mindet  mig  om  Tegningerne.  Jeg  saa 
ikke  flere  end  een  af  disse;  over  den  glemte  jeg  Hyacinten.  Ak! 
det  var  hin  Voldscene  paa  Bededagsaftenen,  og  —  Amor  og  Ve- 
nus! jeg  selv  var  Hovedfiguren,  truffen  saa  vel,  at  Degnen  for- 
bavset raabte:  ,,Hvor  Pokker  kommer  De  herpaa?"  Han  saa  paa 
mig  og  paa  Billedet.  „Min  Brordatter  maa  kende  Dem  —  De  maa 
vel  ogsaa  ha'e  kendt  hende  —  der  lige  over  for  staar  hun,  rigtig- 
nok i  Profil;  men  man  kan  alligevel  ikke  tage  fejl  af  hende.  Hvor- 
ledes skal  jeg  forstaa  dette,  som  synes  mig  underligt?" 

Jeg  kunde  ingen  Forklaring  give  ham,  for  jeg  havde  tabt  Mæ- 
let. Jeg  kan  ej  heller  give  mig  selv  nogen  Forklaring:  skulde  det 
være  hende,  mit  Hjertes  Hyacint?  Jovist!  Nu  skulde  denne  Skøn- 
hed, som  nylig  saa  den  galante  mandlige  Verden  for  sine  Fød- 
der, have  skjult  sig  i  en  jysk  Degnehytte?  Eller  er  det  ikke  sna- 
rere en  Veninde,  der  har  været  i  Følge  med  hende  og  ved  det 
korte  Optrin  lagt  Mærke  til  mig  og  opfanget  mine  Ansigtstræk? 
—  Jeg  vil  se  hende!" 

„Jeg  ogsaa!"  raabte  jeg,  „vi  følges  ad." 

„Ikke  straks,"  vedblev  han;  „hun  er  jo  ikke  hjemme;  og  des- 
uden —  jeg  kommer  jo  lige  derfra;  men  Overmorgen." 

„Vel!  da  er  det  just  Spilleaf  ten  der;  men  vi  to  kan  jo  indfinde 
os  lidt  før  den  sædvanlige  Tid.1 

„Meget  vel!1 

Ved  vor  Indtrædelse  Andendagen  i  Degneboligen  rejste  D.  sig 
fra  Skrivebordet,  smed  Pennen  fra  sig,  og  efter  et  afknappet 
„Velkommen!'1  siger  han:  „Mine  Herrer  kender  vel  sagtens  Astro- 
logien fra  den  slemme  Side  og  anser  den  for  pur  Overtro.  Det 
samme  gør  jeg  i  en  vis  Forstand;  thi  Ordet  Overtro  betegner  jo: 
at  t  r  o  noget,  som  er  o  v  e  r  os,  som  erover  vor  egentlige  Sfære, 
over  almindelig  Fatteevne.  Men  skulde  vi  forkaste,  benægte  alt 
det,  vi  ikke  kan  begribe,  saa  gik  selve  vor  Religionstro  i  Løbet.  I 
at  fatte  Aarsag  med  Virkning  saa  vel  i  den  fysiske  som  i  den 
aandelige  Natur  er  endog  de  største  Filosoffer  ikkun  Skolebørn  i 
nederste  Klasse.  Hvad  er  Kulde?  —  minus  Varme;  hvad  er  Var- 
me? —  minus  Kulde:  videre  end  til  negative  Definitioner  er  vi  ikke 
kommet.  Der  er  en  ubegribelig  Forbindelse  mellem  alle  denne 
Jords  Naturkræfter,  som  og  mellem  alle  Himmellegemer  —  hvor- 
for ikke  ogsaa  mellem  disse  og  den  aandelige  Natur?  Universet 
er  i  sin  Uendelighed  alligevel  en  Helhed;  jeg  erkender  ingen 
Isolering.  Nu,  dette  kan  i  det  mindste  undskylde,  at  jeg  imel- 
lemstunder fusker  paa  hin  overtroiske  Videnskab.  Se!  jeg  var  her 
ved  at  stille  min  kære  Broderdatters  Nativitet  og  finder,  at  hen- 
des Bryllupsdag  netop  indtræffer  —  dog,  jeg  vil  ikke  nævne  den, 
men  skrive  den  og  overgive  en  af  Dem  Papiret  vel  forseglet.  Naa, 
dersom  hun  da  vorder  gift,  saa  først  kan  Seddelen  aabnes,  og 
man  kan  se,  om  det  slaar  til.  —  Tilgiv,  at  jeg  først  bød  Dem  tør 
Kost!  nu  giver  hun  os  snart  noget  vaadt  og  varmt." 

Og  ind  traadte  hun  med  en  Flødekande.  Men  der  havde  virke- 
lig nær  tildraget  sig  den  Ulykke,  at  baade  Kanden  og  dens  Ind- 
hold var  blevet  ofret  til  de  underjordiske  Guder,  dersom  jeg  ikke 
havde  reddet  begge  Dele  af  hendes  skælvende  Hænder.  Rigtigt: 
der  havde  vi  altsaa  den  originale  Mirabilis  —  nu  ikke  længere 
incognita.  Hvorfor  blev  hun  med  eet  saa  rysthaandet?  Ih!  det 
var  jo  Synet  af  ham,  hvis  Billede  var  trykt  med  Stereotyp  paa 
hendes  Hukommelsestavle,  der  rystede  hende,  dog  ingenlunde 
farligt. 

Farligere  saa  det  ud  med  ham,  for  hans  Tobakspibe  plattede 
fra  ham,  og  Hovedet  havde  gaaet  i  Stykker,  hvis  det  ikke  havde 
været  godt  tilrøget  Merskum;  hans  eget  naturlige  Hoved  var  i 
lignende  Fare;  men  det  holdt  dog.  Degnen  slog  mig  et  sagte  Kneps 
for  Øret,  idet  han  gik  mig  forbi  og  ud  af  Døren.  Det  bares  mig 
for,  at  jeg  ogsaa  var  tilovers  ved  de  Underhandlinger,  som  nu 
vilde  finde  Sted.  Alligevel  kunde  jeg  ikke  bare  mig  for  at  lytte, 
da  jeg  er,  oprigtigt  talt,  under  saadanne  Omstændigheder  saa 
nysgerrig,  som  noget  Fruentimmer  kan  være. 

Hvad  jeg  saa  hørte? 

Det  skal  De  straks  faa  at  vide,  mine  smukke  Damer!  Jeg  hørte 
slet  intet  —  i  de  første  Minutter;  for  han,  kan  jeg  lænke,  stu- 
derede paa  Indgangen  til  sin  Præken,  og  hun  var  vel  i  spændt 
Opmærksomhed  paa  Teksten  til  samme  homiletiske  Foredrag. 
Nu,  saa  fremkom  da  dette,  som  jeg  hidsætter  efter  Indholdet; 
thi  at  befatte  mig  med  den  noget  sværmeriske  Indklædning,  der- 
til er  jeg  i  dette  Øjeblik  ikke  rigtig  stemt.  Han  repeterede  de  tre 
forhen  beskrevne  Visioner  og  kom  ved  den  første  i  naturlig  Tan- 
kegang til  at  berøre  hendes  føromtalte  Tegning,  bedende  om 
gunstig  Tilladelse,  at  maatte  udtyde  den  til  hans  egen  Fordel. 
Hendes  Gensvar  kunde  jeg  ikke  tydelig  opfatte,  thi  hun  saa  godt 
som  udhviskede  samme;  men  det  maa  have  været  til  Behag,  da 
han  udtalte  følgende  moralske  Passus: 

„Vi  har  ikke  søgt  hverandre;  en  højere  Styrelse  har  ført  os 
sammen  —  skulde  vi  ikke  følge  dette  Vink  af  den  usynlige  Magt, 
som  ofte  ad  sælsomme  Veje  leder  de  dødeliges  Skæbne?  Fjerde 
Gang  mødes  vi  for  ikke  mere  at  adskilles." 

Derpaa  hørte  jeg  en  almindelig  bekendt  Lyd;  men  om  det  var 
Mundkys  eller  Haandkys,  kan  jeg  ikke  sige  for  Vished;  dog  tror 
jeg  det  første. 


Her  burde  maaske  min  Fortælling  haft  Ende;  thi  naar  man  i 
en  Kærlighedshistorie  er  kommet  saa  vidt  som  til  det  første  Kys 
—  det  mest  velsmagende  af  alle  —  saa  ved  enhver  af  sig  selv, 
hvad  derefter  følger.  Man  bedes  desaarsag  undskylde,  at  jeg 
springer  over  Forlovelsesstanden  et  Stykke  ind  i  Ægtestanden. 

Jeg  var  sidste  Sommer  paa  en  Fodvandring  kommet  til  hin 
Egn.  Degneboligen  laa  mig  nærmest.  Først  besøgte  jeg  altsaa 
denne  for  at  erfare  noget  om  mirabilia  baade  paa  Jorden  og  i 
Himmelen.  Derinde  modtog  mig  Caltha  —  De  ved  nok,  Herre- 
mandsdatteren. Jeg  hilsede  og  spurgte,  om  Degnen  var  til  Stede. 

,,Han  er  i  Skolen,"  svarede  hun,  ,,jeg  skal  hente  min  Mand." 

Forundret  studsede  jeg,  men  fik  ikke  Tid  til  at  anstille  Be- 
tragtninger; thi  ind  traadte  en  mig  ganske  fremmed  Mand,  der 
spurgte  om  Øjemedet  for  mit  Besøg.  Det  sagde  jeg. 

Han  sagde  mig  då,  at  han  var  den  omspurgtes  Eftermand, 
og  at  hans  Formand  befandt  sig  hos  Præsten,  hvor  han  nu 
havde  slaaet  sin  Bopæl  op.  Didhen  tog  jeg  da  Vejen. 

Allerede  et  godt  Stykke  fra  Præsteboligen  falder  mig  i  Øjnene 
et  smalt,  firkantet,  taarnligt  Hus,  der  ragede  op  fra  det  højeste 

Punkt  i  Haven.  Dette  var  ei  for  mig  ganske  nyt  Værk,  og  for 
nøjere  at  undersøge  samme  gaar  jeg  gennem  en  Laage  sporen- 
stregs derhen.  Se!  det  var  et  Slags  kinesisk  Lysthus  med  en  ud- 
overhængende spids  Hætte,  der  bestod  af  Sejldug,  tykt  oliemalet 
grøn.  Døren  stod  halvaaben.  Jeg  gik  ind.  Aha!  i  Midten  af  det 
lille  Rum  stod  Præstens  gamle  Spillebord,  en  Stol  ved  hver  Side. 
Her  havde  altsaa  Spilleklubben  sit  Sommerlokale.  Ovenfra  lød 
nu  en  mig  velbekendt  Røst: 

,,Hvem  er  dernede?" 

Jeg  svarede;  og  ned  ad  en  Trappe  og  ind  ad  en  Dør  lige  for 
Indgangen  traadte  den  astronomiske  Degn. 

„Kom  med!"  hviskede  han,  greb  min  Haand  og  førte  mig  op 
paa  ,, Observatoriet". 

Her  forefandt  jeg  en  Himmelglobus,  Dagkikkert  og  Natkik- 
kert og  andre  Redskaber  for  hans  himmelske  Videnskab.  Dæk- 
ket ovenover  var  til  at  rulle  op  særskilt  paa  alle  fire  Sider.  Med 
lystelig  Iver  viste  han  mig  hvert  Stykke  og  forklarede  mig  Re- 
sultatet af  sine  sidste  Observationer. 

„Dette  hersens,"  tilføjede  han,  ,,er  intet  Uranienborg;  men 
saa  bliver  jeg  ej  heller  uddrevet  herfra;  jeg  bliver  udbaaret  en- 
gang, naar  min  Eklipse  indtræffer  —  var  De  inde  hos  Præstens?" 

„Nej." 

„Jeg  gaar  med.  Men  først  skal  De  dog  høre  de  vigtigste  Be- 
givenheder, som  har  tildraget  sig  i  vor  Triangel,  siden  De  var 
her  sidst.  For  det  første  er  Kandidaten,  som  har  min  Broder- 
datter, blevet  den  gamle  Præst  adjungeret  i  Embedet.  Og  saa 
er  Herremandens  tre  Døtre  blevet  gift  —  godt  gift,  dog  ingen  af 
dem  saa  godt  endda  som  min  elskelige  Broderdatter  —  derhenne 
sidder  de  begge  to!  De  kan  sige  Goddag  til  dem,  mens  jeg  melder 
den  gamle  Deres  Ankomst.  Han  sidder  nu  og  morer  sig  med 
Cyprianus  og  Origines  og  de  andre  Udsættere,  som  Herremanden 
kalder  de  høj  ærværdige  Kirkefædre  —  men  kom  snart  ind,  for 
om  en  halv  Time  præcis  staar  den  store  Bjørn  op." 

Hurtig  slap  han  mig,  og  langsomt  nærmede  jeg  mig  det  lyk- 
kelige Par.  Han  forfærdigede  et  Pindesprinkel  til  en  Potteblomst; 
hun  syede  (om  det  var  Børnetøj,  lagde  jeg  desværre  ikke  Mærke 
til).  I  kort  Afstand  fra  de  elskende  standsede  jeg  halvt  bag  ved 
en  Træstamme  og  saa  —  saa,  hvorledes  han,  i  korte  Mellemrum, 
lagde  Kniven  fra  sig  og  Armen  om  hendes  Ryg,  hvilken  Arm- 
bevægelse hun  hver  Gang  lønnede  med  et  Smil  eller  et  Kys,  idet 
hun  lod  Sytøjet  synke. 

Her  kunde  maaske  en  eller  anden  Læser  eller  Læserinde  faa 

i  Sinde  at  lønne  ogsaa  mig  med  et  Smil  —  ikke  just  af  de  søde 
—  og  spørge,  hvor  længe  disse  to  havde  været  gift? 

Paa  andet  Aar,  højstærede;  men  de  maa  endnu  være  i  Hvede- 
brødsdagene, og  det  lader  ikke  til,  at  disse  saa  snart  vil  faa 
Ende. 

Jeg  nænnede  ikke  at  forstyrre  dem  —  oprigtig  talt,  jeg  vilde 
lige  saa  nødig  forstyrre  mine  egne  Tanker  og  Følelser.  En  saa- 
dan  Vision  frembringer  i  mit  gamle  Sind  en  Virkning  langt 
behageligere  end  et  Meteor  i  Degnens,  en  ny  opdaget  Skønhed 
hos  Chrysostomus  i  Præstens  eller  Synet  af  en  frodigt  blom- 
strende Kløvermark  i  Herremandens. 


1  Trykt  i  „Min  Vinterbestillingr  1  1844  og  1845",  1845. 


DE  UDØBTE1 

FORTÆLLING   I   BILLEDER 


FØRSTE  BILLEDE 

Jbn  sandig  Vej  gennem  en  skaldet  Hede.  Ved  Vejen  ses  et 
Mandfolk  og  et  Kvindfolk  i  Lav  med  at  bytte  Kæppe.  „Kaste 
Kæppe"  hedder  det  egentlig,  hvoraf  vi  kan  derivere  og  udtyde 
Skældsordet  „Kastekæp". 

„De  gifter  sig  da,  disse  to  Kæltringfolk?"  Ja,  paa  en  Maade: 
de  trolover  sig,  hvilket  Gerningsord  kommer  af  „Tro"  og  „love" 
—  skikkelige  Folk  bruger  ikke  længer  denne  Ceremoni,  undtagen 
for  saa  vidt  at  de,  under  fire  Øjne,  bytter  Hjerter.  Men  Bytte  er 
Bedrag  —  somme  Tider;  og  indser  en  af  Kontrahenterne  saadant 
i  Tide,  nemlig  før  de  bytter  Hænder  og  Præsten  lægger  sin  Haand 
paa,  saa  lader  de  Handelen  gaa  ind  igen.  Er  denne  engang  lov- 
formelig sluttet,  er  der  mange  Omstændigheder  ved  at  faa  den 
til  at  gaa  tilbage;  men  hine  Naturmennesker  har  i  saa  Fald  intet 
andet  at  gøre  end  at  ombytte  Kæppene  —  det  er  snart  bestilt. 

Her  ved  den  anden  Side  staar  to  Smaadrenge,  hver  med  et 
Stykke  Brød  i  den  ene  Haand  og  en  Nallik  Ost  i  den  anden  og 
ser  nedad  paa  noget  imellem  dem  —  hvad  ligger  der?  —  et  Kvind- 
folk! Mon  hun  sover?  eller  er  hensovet?  maaske  bragt  i  den 
stedse  vedvarende  Ro  ved  Hjælp  af  hine  to  dygtige  Kæppe? 

Meget  muligt!  Jeg  har  set  det  Ansigt  før  etsteds  —  Rigtigt! 
Hun  har  været  denne  rejsendes  „Maje"2  og  ved  ham,  eller  under 
hans  Auspicier,  Moder  til  de  to  „Grumslinger",  som  glemmer 
at  „butte"3  for  at  se  paa  „Madrum"4. 

De  stirrer  saa  forundret  paa  Liget  —  de  begriber  ikke,  hvad 
det  skal  betyde,  at  hun  er  saa  rolig,  saa  tavs  —  det  var  hun 
aldrig  før.  De  smaa  Stakler  ved  vel  næppe,  hvad  det  er  at  dø, 
lige  saa  lidt  som  hvad  det  er  at  leve.  De,  mine  Herrer  og  Da- 
mer, forstaar  det  nok,  for  De  har  Levemaade,  god  Levemaade. 

Hint  Krams  Levemaade  er  derimod  saare  tarvelig  og  indskræn- 
ker sig  til  „Pultes"5,  „Blankes"6  og  deslige  bondeagtige  Leve- 
midler. 

„Hvilken  Levevej,"  vil  De  vel  spørge,  „har  da  disse  arme 
Mennesker?" 

Landevej  —  højstærede!  tillige  med  Sideveje.  De  sidste  følger 
de  almindeligst;  og  ligesaa  maa  vi  andre  jo  gøre  for  at  naa  Lan- 
devejene. 

„Der  sidder  kønne  Ansigter  paa  disse  Smaakrabater." 

Aa  ja!  men  Ansigter  forandrer  sig:  om  nogle  Aar  bliver  de 
ukendelige.  Skulde  vi  hen  i  Tiden  træffe  dem  igen,  vil  De  sande 
mine  Ord. 


ANDET  BILLEDE 

„Her  er  vi  da  fri  for  Lyng  og  Natmændsfolk  —  vi  har  Skov 
og  honnette  Folk  —  grønt  for  sort  —  fine  Klæder  for  groft  Vad- 
mel —  det  er  noget  andet." 

Maa  jeg  ha1  den  Fornøjelse  at  indføre  Dem  i  Selskabet:  Ju- 
stitsraad  Blad!  Fru  Blad!  Frøken  Blad!  Polyteknisk  Kandidat 
Hr.  Blad!  Hr.  Kvist!  Hr.  Pind!  Hr.  Gren!  Jomfru  Knop!  Den 
sidste  maa  jeg  især  gøre  Dem  opmærksom  paa  —  det  er  en  Ro- 
senknop, lige  i  Udspring.  Hvem,  tænker  De  vel,  skal  plukke  denne 
nydelige  Blomst?  Ja  gæt  engang!  Han  er  virkelig  her  til  Stede. 
Kandidaten  har  nylig  faaet  Løfte  paa  et  taaleligt  Kald,  og  da 
Jomfru  Knop  er  en  temmelig  rig  Pige,  saa  var  det  for  ham  et 
meget  anstændigt  Parti;  han  behøver  Penge  til  Bosættelse  og  til 
at  sætte  Marken  i  Drift;  og  naar  han  desforuden  fik  en  smuk 
Kone  —  samme  Mening  tiltræder  ogsaa  de  tre  andre  Herrer,  No- 
tabene: for  eget  Vedkommende  hver  især. 

Hr.  Kvist  er  formuende  Partikulier  —  det  kan  De  se  paa  ham 
—  men  at  han  vil  ydermere  begrunde  sin  Forfatning,  det  kan 
ingen  tage  op  i  nogen  ond  Mening. 

Hr.  Pind  er  en  lægevidenskabelig  Mand,  søger  fast  Ansættelse, 
og  paavirket  af  den  Formening,  at  Penge  regerer  Verden  stræ- 
ber han  at  forhverve  sig  denne  jordiske  Almagt. 

Hr.  Gren  er  Landmand,  har  købt  for  dyrt,  vilde  nødig  sælge 
eller  lade  sælge,  iler  derfor  efter  at  komme  til  at  sidde  baade  fast 
og  behageligt,  deri  kan  ingen  fortænke  ham. 

Jeg  har  vist  Tilskuerne  Herskabet.  Jeg  ved  ikke,  om  de  vil 
kaste  et  flygtigt  Blik  paa  Kusken  og  Tjeneren. 

Den  første  staar  baghenne  og  giver  Hestene  Brød:  det  er  en 

net  Karl,  den  samme.  Tjeneren  her  nærmere  er  fuldkommen  saa 
køn  —  Jomfru  Knop  ser  virkelig  paa  en  af  dem:  hvilken  er  uvist, 
da  de  staar  i  en  lige  Linie  ud  fra  hende.  Maaske  giver  hun  Tje- 
neren en  Befaling,  og  i  saa  Fald  maa  hun  se  paa  den,  hun  til- 
taler. Thi  at  hun,  den  smukke,  pæne,  vistnok  velopdragne  Pige 
skulde  —  nej,  det  vilde  være  alt  for  galt:  en  Natmand!  Thi  jeg 
maa  sige  Dem:  disse  to  Tjeneste  ty  ende  er  de  selv  samme  Kæl- 
tringunger, vi  saa  før  derude  paa  Heden.  Da  den  følesløse  Fa- 
der med  hans  nye  Maje  havde  sneget  sig  fra  dem,  medens  de 
var  faldet  i  Søvn  ved  den  døde  Moder,  kommer  en  fornem  Mand 
kørende  ad  Vejen,  studser  og  standser  og  indbyder  Drengene  til 
at  følge  med  sig,  hvorpaa  de  ikke  betænkte  sig  længe.  Da  Her- 
ren havde  gjort  Melding  om  Liget,  fortsatte  han  sin  Rejse  til 
Hovedstaden.  Bemeldte  Herre  var  —  for  et  Par  Aar  siden  er 
han  ved  Døden  afgaaet  —  Broder  til  herværende  Justitsraad  Blad. 
Han  holdt  Drengene  i  Skole;  men  med  Lærdommen  gik  det  tryk- 
kent, for  disse  Naturmennesker  havde  —  ligesom  hele  Slægten 
—  en  naturlig  Modbydelighed  for  Skolestøvet.  Med  Taalmodig- 
hed  bragtes  de  dog  saa  vidt,  at  de  langt  om  længe  Hunde  kon- 
firmeres. Men  uheldigvis  kunde  de  ingen  Daabsattester  fremvise. 
Deres  Velgører  forstod  dog  at  mage  det  saaledes,  at  Præsten 
alligevel  tillod  dem  at  bekræfte  den  Daabspagt,  som  aldrig  var 
indgaaet.  Kort  efter  døde  Velgøreren,  og  den  efterlevende  Bro- 
der tog  Konfirmanderne  i  sin  Tjeneste. 


TREDIE  BILLEDE 

Hvad  skal  vel  det  forestille?  Tvende  Herrer  —  eller  hvad  de 
nu  er  —  paa  en  Stenbænk,  med  Armene  over  Kors  og  Benene 
over  Kors  —  og  saa? 

Min  skønne  Dame!  Tag  mig  ikke  unaadigt  op,  at  jeg  gør  Dem 
opmærksom  paa  dette  Deres  ,,og  saa?"  Det  er  en  Fordring  paa 
Fremtiden,  som  denne  aldrig  accepterer.«  Jeg  fortænker  Dem  ikke 
i,  at  De  gør  den;  det  gør  alle  Mennesker;  men  alle  saadanne 
Fordringer  hører  til  de  usikre;  de  staar  meget  dybt  under  Rytr 
terveksler;  de  kan  aldrig  naa  al  pari  —  jeg  ber  om  Forladelse, 
at  jeg  taler  saa  kontorsk! 

De  ønsker  at  underrettes  om  Betydningen  af  dette  Maleri? 
Deri  kan  jeg  tjene  Dem;  men  for  Besvarelsen  af  „hvad  saa?" 
maa  De  have  mig  undskyldt  indtil  videre. 

Disse  to  Herrer,  som  De  er  saa  artig  at  kalde  dem,  er  den 

Kusk  og  den  Tjener,  De  saa  i  Slottenlund.  Men  nu  er  de  i  en 
anden  Stilling. 

Ser  De:  Hr.  Justitsraad  Blad  havde  det  Uheld  at  vælte  paa 
Hjemvejen.  Kusken  fik  Skylden  derfor,  uagtet  han  gav  Hestene 
Skylden,  og  blev  straks  afskediget.  Det  ubehageligste  ved  dette 
Tilfælde  var,  at  Hr.  Justitsraaden  fik  et  Stød  saa  slemt,  at  det 
blev  hans  Død.  Enken,  ser  De,  indskrænkede  sig,  som  ingen  kan 
fortænke  hende  i,  og  solgte  Hestene,  Vognene,  med  hvad  dertil 
hørte.  Tjeneren  vilde  hun  beholde;  men  han  vilde  ikke  blive;  for 
da  Broderen  skulde  væk,  saa  vilde  han  med,  for  ikke  at  skilles 
fra  ham. 

Det  var  broderligt  handlet,  mener  De.  Aa  ja!  deri  gfer  jeg 
Dem  fuldkommen  Ret;  men  De  maa  godhedsfuld  undskylde,  at 
jeg  er  af  en  modsat  Mening:  havde  han  blevet  i  sin  Tjeneste, 
kunde  han  have  understøttet  Broderen,  indtil  denne  fik  sig  en 
igen.  Nu  ser  vi  Følgerne.  Før  var  de  velforsynede  baade  med  Klæ- 
der og  med  Linned;  siden  har  de  maattet  feje  ud  et  Stykke  efter 
det  andet  og  har  ikke  stort  mere  tilbage,  end  hvad  De  her  ser  dem 
i.  Først  drev  de  et  Par  Maaneder  om  tjenesteløse,  fordi  de  abso- 
lut vilde  være  paa  eet  Sted,  og  saadan  en  Dobbeltplads  er  ikke 
hver  Dag  paa  rede  Haand. 

Nu,  saa  blev  dog  en  aabnet  for  dem,  og  det  hos  den  rige 
Kammerraad  Knop  —  netop  Jomfru  Knops  Fader,  hende  De 
ved  nok. 

„Hille  den  Skamfærd!  det  har  dog  været  en  af  disse  Prævli- 
kvantere7,  om  ikke  dem  begge,  hun  keg  efter  paa  Skovturen." 

Det  maa  jeg  fortælle  Dem;  for  det  er  løjerligt  nok  paa  en 
Maade.  Jomfru  Knop  saa  alt  for  tidt  paa  den  Tjener;  hun  tænkte 
langt  tiere  og  langt  længere  paa  ham,  det  er:  hun  forelskede 
sig  i  ham.  Dertil  mærkede  han  ikke  noget;  for  saa  han  ogsaa  ved 
Lejlighed  flygtigt  paa  hende,  saa  han  hende  aldrig  lige  i  Øjnene; 
og  det  er  just  i  „Oklingerne8,  hvor  saadan  noget  kan  ses.  Men 
fra  dem  gaar  det  ogsaa  til  ,,Murrissen9,  først  med  Smil  og 
siden  med  Ord:  saa  gik  det  og  her. 

Mads  (den  lykkelige  Tjener)  gaar  en  Dag  ud  i  Stalden  til 
Bro'r  Las  og  siger:  „Jomfruen  vil  være  gode  Venner  med  mig, 
ligesom  Pigen  er  det  med  dig;  hvor  længe  kan  det  holde  sam- 
men? Det  kan  vel  aldrig  bli'  andet  end  bar  Ganteri.n 

„Mads,"  siger  Kusken,  „med  Tøsen  og  mig  er  det  forbi;  hun 
er  „grumslinglak"10;  men  jeg  er  ikke  „Padrum"11  til  Ungen;  det 
har  hendes  forrige  Kæreste  selv  sagt  mig,  for  han  vil  heller  ikke 
vide  mer  af  hende.  Men  nu  vil  Jomfruen  ogsaa  i  Lav  med  mig; 

saa  du  nu  kan  vide,  hvordan  hun  mener  det  med  os  begge.  Det 
kunde  være,  hvad  det  var;  men  vi  to  om  een,  det  er  den  ene  for 
mange.  Jeg  vil  ikke  gaa  dig  i  Vejen." 

„Jeg  ikke  heller  dig.  Hør,  Lasl  er  du  ikke  ked  af  det  Liv,  vi 
lever  herinde?" 

„Det  er  ikke  saa  farligt  langt  fra.  Jeg  gad  hellere  „skoje  om- 
her"  derovre  i  Jylland,  som  vi  gjorde  i  vore  Drengeaar." 

„Jeg  med.  Nu  maa  vi  alligevel  blive  her,  til  vi  har  faaet  vor 
Løn;  den  Dag  er  snart  for  Haanden.  Saa  kan  vi  se  at  fortjene 
noget  mere  til  i  Vinter  ved  Arbejde  efter  vort  eget  Behag,  i  Ste- 
det for  at  være  Bindehunde;  og  til  Foraaret  rejser  vi." 

„Saadan  skal  det  være!  Og  saa  køber  eller  bygger  vi  et  Hus, 
hvor  vi  kan  have  Ly  om  Vinteren.  Og  for  Resten  lever  vi,  som  vi 
selv  vil,  og  ikke  under  nogens  Kommando.  Ud  paa  Heden." 

„Ud  paa  Heden!" 

Ja  naar?  Skibsfarten  er  aabnet;  men  I  har  intet  at  betale 
Overfarten  med;  ved  at  sjove  faar  I  næppe  nok  det,  I  kan  æde  — 
og  hvad  saa? 


FJERDE  BILLEDE 

„Uha!  det  er  en  Kirkegaard!" 

Ja,  min  bedste!  Det  er  Lokalet,  det  store  Pj altenborg,  hvor  vi 
alle  efterhaanden  flytter  ind,  bor  sammesteds  i  Enighed  og  Ro- 
lighed, som  ikke  forstyrres  af  nogen  Flyttedags  Hurlumhej,  ind- 
til Ejeren  den  sidste  Flyttedag  siger  os  op  alle  sammen  paa  een 
Gang  og  lader  os  flytte  til  et  rummeligere  og  smukkere  Lokale. 
Dette  her  er  temmelig  indskrænket,  og  man  maa  undvære  Lys 
og  Varme  —  det  gør  man  ogsaa  paa  det  lille  Pj  altenborg  i  den 
store  Stad  København.  Denne  er  ellers  ingen  styg  By:  sikke  smuk- 
ke Skilter  over  disse  Smaahuse!  de  er  langt  smukkere  end  selve 
Husene;  og  mange  af  dem  har  kostet  langt  mer  end  disse  med 
hele  Møblementet,  der  virkelig  ikke  bestaar  af  mer  end  en  Kiste. 

„Se!  der  staar  to  Graverkarle  i  fuldt  Arbejde  —  deres  Ansigter 
kommer  mig  bekendte  for." 

Det  er  saamænd  dem,  De  for  ikke  længe  siden  saa  paa  Sten- 
bænken i  moderne  sorte  Klæder,  som  dog  begyndte  at  se  lidt  af- 
slidte ud.  Uden  at  have  grebet  til  Tyveri  eller  Betleri  havde  de 
det  Held  at  faa  Arbejde  hos  en  Graver  —  som  De  ser.  Det  Fag,  i 
hvilket  de  nu  er  ansatte,  har  sin  meget  alvorlige  Side:  naar  man 
ser,  der  kastes  Grav  til  andre,  kan  man  let  komme  i  Tanker  om 
sin  egen;  og  det  leder  til  alle  Haande  Betragtninger,  der  staar  i 

Modsætning  til  Livets  mange  Haande  Glæder.  Under  dette  Syns- 
punkt er  Graverne  lykkeligere  end  andre  Mennesker:  thi  ved 
deres  daglige  Haandtering  bliver  de  snart  ligegyldige  ved  Død 
og  Grav  og  saa  videre.  De  kan  opkaste  fortørrede  Hovedskaller, 
uden  det  skal  falde  dem  ind,  at  deres  egne  vil  have  samme 
Skæbne. 

„Hvem  mon  nu  skal  i  den  Grav?  Mon  det  er  nogen,  som  jeg 
kender?" 

Jo,  De  gør;  det  er  ingen  anden  end  Jomfru  Knop. 

„Herre  Gud!  den  smukke  Pige!  Ih!  er  hun  død?" 

Ja  saamænd  er  hun  saa;  derfor  er  det,  hun  skal  begraves. 

„Hvad  mon  hun  er  død  af?" 

Jeg  har  hørt,  at  det  var  af  Tæring. 

„Det  kan  være  troligt to  paa  een  Gang  —  hm,  hm,  hm, 

—  Jomfru  Knop  —  og  at  just  disse  to  skulde  komme  til  at  kaste 
hendes  Grav!" 

Det  maa  De  nok  sige. 


FEMTE  BILLEDE 

„Et  Skib  i  Havsnød!" 

Det  er  paa  Østkysten  af  Sønderjylland,  samme  Galease  stran- 
der. Den  har  hugget  en  tyve  tredive  Favne  ude.  Søfolkene  er  ved 
at  hive  Baaden  ud  i  Læsiden.  Det  blæser  alvorligt.  En  Bræksø 
krummer  sig  over  Rælingen;  den  kan  gøre  rent  Bord,  den!  Bare 
de  stakkels  Mennesker  kan  svømme!  Dog,  det  er  ikke  umuligt, 
at  Baaden  kan  bjærge  dem. 

„Jeg  skal  ikke  nægte,  de  befinder  sig  i  en  meget  kritisk  Stil- 
ling." 

Forfatning,  burde  De  sige;  thi  her  kan  ikke  være  Tale  om 
noget,  der  betyder  stille;  tværtimod  ser  man  grangivelig  Bevæ- 
gelse, voldsom  Bevægelse,  i  alle  disse  Kroppe,  og  i  Sindene  er 
der  vist  heller  ikke  synderligt  stille.  Kaptajnen  —  for  det  maa 
være  ham  —  er  i  stærk  Affekt.  Vel  ser  vi  ikke  hans  Ansigt,  efter- 
som han  vender  os  Ryggen  til;  men  hans  ene  Arm  er  udstrakt 
mod  Baaden,  alle  fem  Fingre  vidt  udspilede,  den  anden  mod  to 
Mænd  i  graabrune  Klæder,  af  hvilke  den  ene  holder  fat  om  et 
Tov,  den  anden  i  ham  igen,  —  det  er,  min  Sandten,  Graverkar- 
lene. 

,,Hvad  siger  han  til  dem?" 

17* 

Han  raaber:  ,,Baaden  kan  ikke  bære  fler  end  den  ene  af  jer. 
Hvem  af  jer  vil  med?  Kom!  det  skal  være  straks!" 

,,Hvad  svarer  de  to  dertil?" 

Den  ene  svarer:  „Kan  Las  ikke  komme  i,  saa  vil  jeg  ikke 
heller."  Den  anden  siger:  „Skal  Mads  blive  her  tilbage,  saa  bliver 
jeg  ogsaa." 

„Hvad  siger  saa  Kaptajnen?" 

Han  siger:  „Rend  saa  til  Helvede  begge  to!" 

„Det  er  ikke  kønt  sagt  af  Kaptajnen." 

Ikke  ret  kønt;  men  det  er  ikke  ilde  ment  —  Sømandssprog; 
desuden  er  det  meget  tilgiveligt,  om  en  ikke  vejer  sine  Ord  under 
saadanne  Omstændigheder. 

„Skal  de  da  nu  drukne?" 
Det  vil  Tiden  vise. 

„Der  er  rigtig  noget  rørende  i  disse  to  Stubejseres  indbyr- 
des Sammenhængenhed,  hvorvel  det  dog  næppe  er  andet  end 
blindt  Instinkt;  thi  moralske  Grundsætninger  er  ikke  at  vente 
hos  slige  Folk." 

Hvor  skulde  de  ogsaa  have  dem  fra?  Fra  Balles  Lærebog?  Den 
gælder  ikke  længere,  end  til  man  er  konfirmeret.  Moral  behøver 
man  desuden  ikke  meget  af  i  det  virkelige  Liv:  de  Tilfælde,  hvor 
man  skal  spørge  den  til  Raads,  forekommer  yderst  sjælden,  som 
vel  er. 


SJETTE  BILLEDE 

„Saa!  igen  den  fæle  Lyng  —  det  er  vel  Alheden,  kan  jeg 
tænke." 

Nej,  min  naadige!  det  er  Lyneborgheden. 

„Hvad!  er  der  Ild  i  den?" 

Javel!  men  det  er  ikke  løs  Ild;  denne  er  indskrænket  til  en 
Suppegryde  og  til  at  varme  dem,  der  skal  tømme  den. 

„Dem,  der  sidder  omkring  den?" 

Følger  af  sig  selv. 

„Hvad  er  det  for  Mennesker?  Røvere?" 

Ikke  saa  egentlig;  de  bruger  ikke  Vold,  men  List  alene.  Hvad 
de  f.  Eks.  her  har  paa  Ilden,  er  Kroppene  af  to  knebne,  fede 
Husharer  —  paa  vi  andre  vort  Sprog:  Katte  —  har  De  Lyst  til 
at  lange  til  med? 

„Fy!  det  er  jo  ækelt!" 

Efter  Deres  forfinede  Smag  —  maaske  De  hellere  vil  danse  med 
dem,  naar  Gryden  er  tømt?  Hine  unge  Piger  er  udmærkede  Dan- 

serinder,  uovertræffelige  i  erotisk  Mimik.  Dog  slige  har  De  vel 
før  set  paa  en  eller  anden  Skueplads,  hvor  den  plastiske  Natur 
endnu  tydeligere  viser  sine  Frembringelser  —  uden  flere  Om- 
svøb! De  finder  her  en  Natlejr  af  Zigeunere,  hint  store  Natmands- 
folk,  som  herinde  kaldes  Tatere.  « 

„Naa;  men  hvad  kommer  de  vore  udøbte  ved?" 

Vore  udøbte  kommer  dem  ved  —  der  sidder  de  med  begge 
Bayaderer  imellem  sig.  Det  har  gaaet  dem  underligt  —  hvad 
jeg  vilde  sige:  de  har  gaaet  underligt,  siden  vi  forlod  dem  paa 
Skibet,  som  forgik. 

Paa  Sønderjyllands  Hederyg  træffer  de  paa  en  lille  Kara- 
vane af  deres  eget  Folk,  som  agtede  at  gøre  en  Pilgrimsrejse  til 
„Blaamatini"12  og  længere,  om  det  kunde  byde  sig.  At  de  slog 
sig  til  dette  Selskab,  dertil  bidrog  først  og  fremmest  de  to  unge 
og  smukke  „Diller",  som  hørte  til  samme.  De  var  mer  efter  vore 
Prævlikvanteres  Smag  end  den  fine  Jomfru  Knop,  og  blev  de 
snart  enige  med  dem  om  at  indgaa,  hvad  vi  moralske  Menne- 
sker kalder  vilde  Ægteskaber.  Disse  skøre  Baand  holdt  endda 
sammen  en  Maaneds  Tid.  Da  blev  Rejseselskabet  uheldigvis 
overrumplet  af  en  Kommando  Soldater,  hvis  Anfører  just  var 
Hververofficer.  Han  lod  alle  de  andre  løbe,  men  holdt  fast  paa 
de  velvoksne  Karle,  der  baade  ved  Penge  og  ved  Trusler  lod  sig 
formaa  til  at  ombytte  den  graa  Kjole  med  en  blaa.  Det  Liv,  de 
nu  maatte  føre,  var  intet  mindre  end  frit.  Ikke  sært,  at  de  kedede 
sig  og  tog  Permission  af  sig  selv.  Hændelsen  bragte  dem  i  det 
Selskab,  hvor  vi  nu  finder  dem,  og  hvor  de  slet  ikke  keder  sig. 
Men  hvor  længe  vil  det  vare?  Opdages  og  gribes  de,  saa  vil  de, 
uden  kedsommelig  Proces,  straks  blive  hængt;  thi  Blaamatini 
har  Krig  og  er  ikke  tjent  med  at  holde  Krigsfolk,  der  løber  væk, 
i  Stedet  for  at  staa  og  lade  sig  skyde. 

„Saa  græmmer  deres  brune  Kærester  sig  til  Døde." 

Nej,  de  gør  ikke. 


SYVENDE  BILLEDE 

Dette  ser  helt  martialsk  ud!  En  tredobbelt  Kres  af  Soldater, 
med  skuldrede  Geværer  og  Bajonetter  oven  paa  dem;  midt  i  Kre- 
sen  en  Tromme,  og  oven  paa  den  to  Tærninger,  som  viser  Esser 
alle. 

„Man  spiller?" 

Ja!  Las  og  Mads  spiller  Hasardspil,  og  det  under  den  militære 

Øvrigheds  Øjne  og  Auspicier.  Det  er  højt  Spil,  man  ser  det  paa 
de  blege  Ansigter  og  disses  fortrukne  Muskler.  To  Officerer  staar 
her  og  passer  paa,  at  det  gaar  ærligt  til. 

„Hvad  spiller  de  om?  om  Penge  vel?1' 

Aa  nej!  de  spiller  om  Slentringer,  om  Liv  og  Død.  Ovenover 
baghen  ses  — 

„Et  Gymnastikapparat!" 

Om  De  saa  behager!  det  er  ellers  en  Galge,  hvori  den  skal 
dingle,  som  slaar  laveste  Øjne. 

„Det  er  et  Satans  Spil!" 

Om  De  saa  vil.  De  maa  ellers  paa  ingen  Maade  tro,  at  vore  to 
Helte  er  forfaldne  til  Spil!  tværtimod,  det  er  meget  imod  deres 
Villie,  at  de  her  sætter  Livet  paa  et  Tærningekast;  de  var  de- 
serterede og  blev  attrapperede.  For  saadant  Frihedssind  har  de 
jo  begge  fortjent  Døden;  men  den  kommanderende  General,  Prins 
—  hans  Navn  vil  nu  ikke  falde  mig  ind  —  han  har  ved  denne 
Kasus  følt  —  Prinser  har  ogsaa  Følelser,  min  rare!  —  følt  en 
Slags  Medlidenhed  og  har  derfor  besluttet  at  bevare  for  Armeen 
den  ene  af  disse  to  smukke  Soldater.  Spilled jævlen  vil  derimod 
have  begge  Sjælene  —  ulykkeligvis:  de  slaar  begge  Esser  alle. 
Hvad  er  derved  at  gøre? 

,,Slaa  om  igen!"  befaler  Hans  Durchlauchtighed. 

,,Hr.  General!"  siger  Mads,  „jeg  slaar  ikke  mere;  men  om  De 
behager,  kan  De  jo  lade  os  hænge  begge  to;  for  skal  Las  hænges, 
saa  gider  jeg  ikke  være  ene  tilbage." 

Prinsen  snurrer  sig  engang  omkring  og  raaber:  „Gaa  saa 
Fanden  i  Vold  begge  to!  Her  har  I  Spillepenge  til." 

Dermed  slænger  han  to  Frederiksdorer  paa  Trommen.  De 
klinger  langt  anderledes  end  Tærningerne. 

Pil  nu  af,  I  Kæltringer!  og  spil  aldrig  mere! 


OTTENDE  BILLEDE 

Længst  borte  har  vi  Bakker  —  ikke  lyngklædte,  men  tækkede 
med  Græs  og  Korn;  helt  til  venstre  det  romantiske  Asmildklo- 
ster  op  over  sin  unge,  frodige  Skovhave;  til  højre  den  Mølle,  som 
har  Navn  og  Gavn  af  Aal;  her  indenfor  den  blanke  Sø;  nærmest 
ved  en  Tørvemose  —  saadan  en  maa  ikke  mangle  i  et  jysk 
Tableau.  Der  er  en  grumme  Hob  Mennesker  i  denne  Mose:  de 
skærer  Tørv,  triller  ud,  lægger  hen,  rejser,  stakker. 

„Det  maa  være  en  farlig  rig  Husbond,  der  paa  een  Gang  kan 
koste  og  lønne  saa  mange  Folk." 

Løn  faar  de  ikke,  men  alene  Kost  og  Klæder  —  ja,  ja!  det  tager 
med  sig;  men  Husbonden  er  og  saa  velhavende,  at  han  er  kredi- 
teret for  over  hundrede  Millioner  —  det  er  nemlig  ingen  anden 
end  Hr.  Staten,  og  disse  Tjenestefolk  er  Tugthusfanger.  Først  for 
er  Las  og  Mads  ved  at  sætte  en  Skrue. 

„Er  de  nu  i  Tugthuset?" 

Aa  ja!  men  som  ærlige  Kæltringer,  blot  for  Løsgængeri.  De 
blev  forleden  fanget  paa  en  Klapjagt,  der  var  anstillet  efter  løse 
Mennesker.  Mads  kunde  have  smuttet  bagud;  men  det  vilde  han 
ikke,  som  jeg  nu  skal  tage  mig  den  Frihed  at  fortælle  Dem.  Han 
saavel  som  det  hele  øvrige  Vildt  vidste  meget  godt  i  Forvejen, 
naar  Jagten  skulde  holdes,  og  havde  derfor  absenteret  sig  fra 
deres  Kæltringherberge  og  spredt  sig  omkring  i  den  frie  Luft.  En 
af  dem,  der  førte  Klapperne  —  ingen  Skovfoged,  men  en  Sogne- 
foged —  opdager  Las  inde  under  en  Enebærbusk  og  tager  ham. 
Mads  laa  under  en  anden,  som  Driverne  allerede  var  drevne 
forbi.  Da  han  nu  fra  sit  Udkig  ser,  at  Broderen  er  fangen,  sprin- 
ger han  op  og  derhen  og  siger  ganske  flegmatisk:  „Vi  har  aldrig 
hverken  røvet  eller  stjaalet;  men  skal  han  endelig  i  Viborghuset, 
saa  vil  jeg  gaa  med,  for  jeg  er  ikke  bedre  end  han  og  heller  ikke 
bange  for  at  æde  Hestekød.11 

Velbekomme! 


SIDSTE  BILLEDE 

Mine  Herrer  og  Damer!  Vi  ender,  hvor  vi  begyndte;  det  er 
renmenneskeligt.  Paa  det  samme  Sted,  hvor  de  udøbtes  Moder 
udaandede  sit  sidste  Suk,  er  hendes  Sønner  ogsaa  ved  at  sige 
Farvel  til  Heden  og  alle  dens  Glæder. 

Tiden  gaar:  jeg  tykkes,  det  er  kun  en  kort  Time  siden  vi  saa 
dem  som  rødmussede  Knøse,  og  nu  er  de  hvidhaarede  Oldinge: 
deres  Lemmer  struttede  af  Saft-  og  Kraftfylde;  nu  er  de  slat- 
tede,  slunkne. 

„Er  Mads  ikke  allerede  død?11 

Nej,  men  der  er  ikkun  lidt  Liv  i  ham. 

,,Hvad  er  det,  Las  gør  ved  ham?11 

Han  har  med  den  ene  Arm  om  hans  Ryg  understøttet  den 
krummede  Overkrop,  og  med  den  anden  prøver  han  af  en  lille 
Tumling  at  væde  hans  tørre  Læber;  han  kan  ikke  aabne  dem, 
det  kan  kun  Døden  —  den  er  jo  heller  ikke  langt  borte  —  aah, 


256 

du  medlidende  Knokkelmand!  tag  Las  med,  saa  gør  du  en  stor 
Velgerning  imod  ham.  Vil  du  ikke,  kommer  han  af  sig  selv. 

Ak  ja!  Ved  deres  Indtrædelse  i  Verden  nøjedes  disse  to  gamle 
Syndere  med  een  Vugge;  de  skal  saamænd  ogsaa  forlade  den  i 
een  Kiste;  puttes  i  een  Grav  (derved  er  og  en  Besparelse  for  paa- 
gældende Kommune). 

Dersom  dette  hersens  var  en  Konge  paa  Dødssengen,  det  blev 
noget  ganske  andet.  Det  kronede  Hoved  —  her  dog  uden  Krone  — 
paa  en  Fløj  eispude,  Livlægen  med  sine  Ridderordener,  aller- 
underdanigst knælende  for  allerhøjstsamme,  rækkende  Majestæ- 
ten —  ikke  Finkel  i  en  Bliktingest  —  men  Nafta  i  en  Guldske, 
en  smukt  grupperet,  pligtskyldigst  grædende  Halvkres  af  Prin- 
ser, Prinsesser  og  Hoffolk,  ventende  paa  det  skæbnesvangre  Øje- 
blik, da  der  fra  Altanen  kan  udraabes  til  det  sorgbetyngede  og 
glædedrukne  Folk:  Kong  Laurentius  er  død,  Kong  Maximilian 
leve!  —  Det  vilde  klinge  ganske  anderledes  end:  Natmanden  Las 
er  kreperet,  Natmanden  Mads  følger  efter. 

Godnat!  og  sov  vel  til  Hobe! 


1  Trykt  i  „Min  Vinterbestilling  1  1844  og  1845".  1845.  —  Ordforklaringerne 
skyldes  B. 

I  Tøs  eUer  Kæreste. 

*  Spise. 

4  Moder. 
'Grød. 

*  Brændevin. 

7  Egentlig:  smukttalende,  det  Navn,  Natmændsfolkene  giver  sig  selv  ind- 
byrdes. 

*  Øjnene. 

*  Oanteri,  Kyssen. 
10  Frugtsommelig. 

II  Fader. 

"  Preussen. 


FAAWAL  HAMMELØW1 


L)et  var  i  den  strenge  Vinter  1814  (har  en  nu  afdød  Ven  for- 
talt mig),  at  jeg  paa  Sidstningen  af  samme  befandt  mig  paa 
en  Gaard  i  Nærheden  af  Grenaa  og  af  Havet. 

Naar  Vejret  tillod,  var  der  selskabeligt  Samkvem  saa  hos  en, 
saa  hos  en  anden.  Skønt  vor  Syvaarskrig,  saadan  som  den  var, 
nu  havde  Ende,  som  den  var,  saa  satte  Bevidstheden  om  Fred 
alligevel  nyt  Liv  i  Folk;  og  under  lang  Forventning  af  oplivende 
Foraar  søgte  man  i  muntert  Lag  inden  Døre  at  holde  sig  skades- 
løs for  den  stive  Kulde  udenfor. 

Et  saadant  Liv  fremmer  Elskov  og  Ægteskaber.  De  sidste  er 
ikke  altid  nødvendige  Følger  af  hin,  som  ogsaa  denne  Novelle- 
anekdote kan  udvise. 


I  en  efter  Egnens  Vis  gæstfri  Præstegaard  var  Aftenspise  og 
Dans.  Var  end  Musikken  tarvelig,  da  var  Beværtningen  ikke,  og 
Stemningen  saa  munter,  at  alle  de  yngre  gerne  havde  danset 
endog  efter  en  Fiolin  med  tre  Strenge. 

Da  jeg  ikke  med  Benene  tog  Del  i  denne  sidste  Forlystelse, 
kunde  jeg  bekvemmere  bruge  Øjnene.  Disse  havde  mest  at  be- 
stille hos  tvende  smukke  og  tillige  smuktdansende  Ungersvende, 
den  ene  Officer,  den  anden  Student,  saa  og  hos  en  Danser- 
inde, der  fremfor  alle  udmærkede  sig  ved  Legemets  Skønhed  og 
ved  Ynde  i  alle  dets  Bevægelser.  Den  anden,  med  hvem  jeg  efter- 
haands  gjorde  nærmere  Bekendtskab,  skal  have  en  nærmere  Be- 
skrivelse. 

Kandidat  —  for  sine  Aarsagers  Skyld  maa  han  hedde  Jør- 
gensen —  var  en  modificeret  Stoiker;  det  mente  han  selv,  og  an- 
dre troede  det.  ,, Intet  at  beundre  eller  forundre  sig  over,  intet 
at  frygte,  hverken  at  hade  eller  elske,"  se  her  hans  Livsfilosofi! 

Den  holdt  Stik  hos  ham  —  i  Teorien,  men  ej  i  Praksis,  som 
snart  vil  godtgøre  sig.  Han  havde  Grundsætninger,  ret  gode; 
men  han  beholdt  dem  mesten  hos  sig  selv.  Han  havde,  i  et  og 
andet  Punkt,  sine  egne  Meninger,  men  var  langt  fra  at  paa- 
trænge andre  dem.  Han  var  i  Væsen,  Adfærd  og  Tale  lige  fjern 
fra  Fripostighed  og  fra  Blyhed,  høflig  uden  at  være  smigrende, 
bestemt  uden  Anmasselse.  Han  var  aldrig  enten  kold  eller  varm, 
men  stedse  hvad  jeg  vil  kalde  ly.  Han  deltog  i  tilladelige  For- 
nøjelser, men  aldrig  indtil  Overdrivelse. 

„En  agtværdig  Karakter!"  mener  man.  Aa  ja!  men  en  saa- 
dan,  som  saare  sjælden  gør  Lykke  hos  Stormænd  eller  Damer: 
med  mindre  Selvstændighed  og  mere  Bøjelighed  er  man  ogsaa 
mere  velkommen  i  Kabinetterne  —  baade  hos  hine  og  hos  disse. 

Intet  af  alt  dette  passer  i  Løjtnantens  Karakteristik  —  godt 
og  vel  om  han  egentlig  havde  Karakter.  Han  hører  under  den 
Rubrik  i  den  moralske  Folketælling,  som  har  til  Overskrift: 
„Godt  Menneske";  hvilken  jeg  vilde  foreslaa  omskrevet  til  „svagt 
Menneske".  I  denne  Svaghed  —  det  er:  Letsind,  Vægelsind,  Uselv- 
stændighed —  ligger  Spirer  saavel  til  temmelig  ondt  som  til 
temmelig  godt;  og  det  kommer  an  paa  flere  Omstændigheder, 
hvad  for  en  af  disse  to  Spirer  der  skal  faa  Vækst  og  kvæle  den 
anden.  Han  gjorde,  som  Studenten,  alting  med,  men  ikke  paa 
dennes  Maade;  Maadehold  var  ikke  hans  Sag.  Han  var  for  Re- 
sten i  Omgang  stedse  munter  og  behagelig  og  i  alle  Krese  meget 
vel  antagen.  At  han  var  en  net  Karl,  at  Uniformen,  som  alt  hvad 
han  foretog  sig,  klædte  ham  godt,  antyder  jeg  for  Fuldstændig- 
heds Skyld. 

Hvad  angaar  den  nydelige  Danserindes  Karakter,  da  vil  den 
først  udvikle  sig  under  de  følgende  Begivenheders  Gang. 

Forholdet  mellem  alle  tre  i  denne  Balnat  falder  det  mig  ind 
at  ligne  ved  en  Terzet,  hvor  hun  spillede  Primo,  Løjtnanten 
Secundo  og  Studenten  Bas.  Det  var  en  livlig  Allegro.  Den  ender 
maaske  med  en  Largo. 


Godtvejrsdagene  gik  mange  af  Strandbyens  mandlige  Beboere 
ud  paa  Havisen  for  at  jage  efter  Søfugle  og  Sælhunde.  Dagen 
efter  Ballet  blev  en  Del  af  os  enige  om  at  gøre  en  Kanefart  did 
ud  og  fra  Landingen  se  lidt  paa  den  Jagt.  I  tvende  Slæder  gled 
vi  af  Sted.  Og  da  vi  var  kommet  til  Stranden  og  saa  den  Vrim- 
mel, der  nærmere  og  fjernere  færdedes  paa  det  Loft,  som  ikke 
bæres  af  Bjælker,  fik  man  Lyst  til  at  gøre  en  Vending  derud. 

Vel  gjorde  jeg  Selskabet  opmærksomt  paa,  at  Vinden  under 
vor  Hidkørsel  var  gaaet  vestlig,  at  det  allerede  tog  til  at  lufte 
stærkere,  at  paa  Nordsøen  vistnok  var  Blæst,  som  vilde  drive 
Bølgerne  ind  her  i  Kattegat  og  i  en  Hast  bryde  Isen  op:  man 
grinte  ad  Vejrprofeten  og  lod  glide  videre  ud. 

En  halv  Fjerdingvej  eller  saa  fra  Land  besluttedes  dog  at 
vende  indad;  men  under  den  korte  Standsning  hørte  vi  allerede 
Isen  synge,  sikkert  Forbud  paa  Spaadommens  snare  Opfyldelse. 
De  fleste  af  Jægerne,  bekendte  med  dette  Varsel  —  Vinterens 
Svanesang  —  var  allerede  paa  Hjemvejen,  og  ikkun  nogle  faa 
befandt  sig  endnu  uden  for  os. 

Jeg  sad  baglæns  paa  den  bageste  Kane  og  bemærkede,  at  aller- 
yderst stod  en,  som  pludselig  tog  Rend  indefter,  derpaa  stand- 
sede og  udstrakte  begge  Arme.  En  anden  rakte  sin  Bøssepibe 
hen  imod  ham,  den  han  forgæves  rakte  og  strakte  sig  efter.  Nu 
slog  han  Armene  sammen,  gik  udad  —  han  med  Bøssen  af  alle 
Kræfter  indad.  Jeg  saa,  hvorledes  den  ulykkelige  var  faren,  og 
skyndte  paa  Kusken.  Vi  havde  ikke  haft  Bjælder  nødig:  Ismu- 
sikken  tiltog  i  Kraft  og  Livlighed. 

Som  vi  havde  naaet  Land,  var  Isen  fejet  ren  for  Mennesker. 
Kun  den  uheldige  Redningsmand  havde  nogle  Favne  tilbage, 
men  naaede  os,  just  som  vi  var  langsomt  humpet  over  Tangdi- 
gerne, og  som  den  mørke  Plet  langt  ude  i  Østen  forsvandt  for 
mit  Blik  —  saa  var  han  vel  allerede  nedsænket  i  det  graadige 
Dyb. 

Karlen  bad  om  at  maatte  staa  bagpaa  op  til  Byen,  da  han 
var  træt  og  forpustet  —  ikke  sært,  da  han  havde  i  egentlig  For- 
stand løbet  paa  Livet.  Jeg  spurgte  ham  straks,  hvorledes  det 
var  gaaet  til  derude.  ,, Skidt  nok!"  sagde  han,  „for  Jens  er  gaaet 
nedenom  og  hjem  ligesom  Molboen.  Jeg  havde  gerne  taget  ham 
med  hjem  til  Hammelev;  men  Revnen  var  allerede  blevet  for 
bred,  saa  han  ikke  kunde  skræve  over  den.  Saa  maa  han  da 
drive  af  Sted  paa  Skodden,  saa  længe  det  varer.  De  sidste  Ord, 
han  sagde,  da  vi  skiltes,  var  saamænd:  „Faawal,  Hamme- 
løw!  No  sier  a  dæ  aalle  mier.1' 

Over  denne  ulykkelige  Begivenhed  ytrede  alle  deres  Bekla- 
gelse, undtagen  en,  og  denne  ene  var  den  dejlige  Jomfru  Søren- 
sen, Hammelevs  Jomfru  Grahn.  Jeg  saa  til  hende,  hun  sad  lige 
imod  mig  —  se!  der  trillede  et  Par  Taarer  ned  fra  hendes  dejlige 
Øjne.  ,,De  fryser  dog  ikke?"  spurgte  jeg.  „Nej  —  jo  lidt  —  Vin- 
den er  saa  kold"  —  hun  trak  Floret  tættere  sammen  om  det 
varme  Ansigt. 

„Her  bor  Jenses  Forældre,"  sagde  vor  Bagmand,  som  vi  agede 
om  ved  en  Gaard  i  Byen,  sprang  af  og  gik  ind. 

„Jeg  gad  ikke  følge  med  ham  for  meget,"  sukkede  Jomfruen, 
„de  arme  Folk!  hvorledes  vil  de  modtage  denne  Tidende!" 

„Det  skal  jeg  sige  Dem,"  svarede  jeg,  „først  bliver  de  for- 
skrækkede, saa  bedrøvede,  og  saa  finder  de  sig  kønt  deri,  trø- 
stende sig  med  Almuens  stedse  ved  Haanden  værende:  „Det 
skulde  nu  saadan  være  —  det  var  ham  beskikket  —  det  var  hans 
Held  —  han  er  vel  faren."  Ved  De  hvad,  Jomfru!  hans  egne  vil 
ikke  tage  sig  det  saa  nær  som  vi  uvedkommende,  og  det  er  godt." 

„Unej!  er  det  godt  at  være  følesløs?" 

„Somme  Tider." 

Præsten  var  ikke  følesløs;  dog  kunde  han,  efter  at  Begiven- 
heden var  fortalt  og  gennemgaaet  med  mange  baade  følelses- 
fulde og  forstandige  Bemærkninger,  letsmilende  sige:  „Jeg  bli- 
ver fri  for  at  holde  Ligpræken  over  ham,  men  ikke  for  at  ind- 
skrive ham  i  Kirkebogen  blandt  de  døde,  med  Anmærkning." 

Nogle  smaalo,  og  snart  kom  man  i  Snak  om  alskens  andre 
Ting:  Munterheden  blev  genindsat  i  sine  Rettigheder;  ogsaa  hos 
det  nylig  saa  dybtfølende  Pigebarn.  Hun  blev  Munterheden  selv, 
da  Løjtnanten  belevent  underholdt  hende  med  —  ja,  hvormed 
var  det  nu?  det  har  jeg  glemt  —  lige  saa  hastigt  som  han  og 
hun. 

Kandidaten  tog  sparsomt  Del  i  Underholdningen,  men  det 
kom  mig  for,  han  var  tilovers:  unge  Piger  har  ingen  Smag  for 
stoisk  Filosofi.  Hverken  Cicero  de  offlciu  eller  den  pukkelryg- 
gede Epiktet  gør  nogen  Lykke  hos  dem. 

Ved  Selskabets  Adskillelse  indbød  Officeren  alle  os  Mandfolk 
til  en  Gaffelaftensmad  hos  sig  tredie  Dagen  paa  Vagtstuen  i 
Grenaa. 


Aftensmaden  var  sunket,  og  Punchen  i  den  anden  Bolle  nær 
ved  at  gaa  samme  Vej.  Man  var  lystig,  stundom  lige  til  Over- 
givenhed, inklusive  trende  unge  Præster  fra  Omegnen. 

Jeg  beder  alle  Højærværdigheder  om  Forladelse  paa  disse 
tre  Velærværdigheders  Vegne;  men  de  vil  selv  behageligt  und- 
skylde, at  gemene  Sognepræster,  der  er  saa  mange  Autoriteter 
og  saa  meget  andet  undergivne,  engang  imellem  bliver  over- 
givne. Disse  Herrers  Overgivenhed  kom  slet  ikke  i  Kollision  med 
deres  Undergivenhed,  som  De  vil  behage  at  se. 

„Hør,  du  røde  Krebs!"  siger  den  ene  til  Løjtnanten,  „lad  os 
tre  slaa  Tappenstreg  i  Alten!" 

„Er  I  gale?  Ja,  paa  Bordet  eller  under  Bordet  maa  I  slaa 
Tappenstreg  med  Glassene  til  den  klare  Dag!  Jovist!  det  kunde 
blive  en  pæn  Historie  for  mig  som  vagthavende  Officer  —  ingen 
Spøg  i  Tjenestesager!" 

„Du  skal  ikke  vide  noget  af  det,"  svaredes  straks,  „vi  skal 
nok  blive  enige  med  dine  Spillemænd!" 

„Naada!  men  paa  jert  eget  An-  og  Tilsvar!" 

„Godt!" 

De  bultrede  ud,  de  fleste  andre  efter  dem;  kun  Jørgensen  og 
jeg  blev  tilbage  hos  vor  Løjtnant.  Han  gned  sig  over  Panden  og 
sagde:  „Faar  Majoren  det  at  vide,  saa  bliver  Fanden  løs." 

„Nej  vist  ikke!"  svarede  jeg;  „i  saa  Fald  ved  du  heller  ikke 
noget!  Lad  Tambour  og  Piber  selv  om  det!" 

Han  smiskede  og  slog  sig  til  Ro.  Straks  derpaa  hørte  vi  begge 
Instrumenter;  men  det  var  Spidsrodsstykket,  vi  hørte,  og  det 
udført  med  Virtuositet.  Den  ene  Præst  spillede  udmærket  baade 
almindelig  Fløjte  og  Piccolo,  og  den  anden  kunde  slaa  sine  Trom- 
mehvirvler, saa  han  kunde  være  Tambourmajor;  den  tredie, 
Pseudogefrejderen,  sprang  foran  efter  Takten  gennem  et  Tønde- 
baand. 

Jørgensen  og  jeg  kunde  ikke  bare  os  for  at  løbe  ud  og  følge 
dem  i  en  Afstand.  Vi  var  ikke  de  eneste,  som  fulgte,  thi  det  var 
klart  Maaneskin,  og  flere  sprang  ud  for  at  høre  den  sælsomme 
Tappenstreg  og  se  til' paa  denne  Galskab. 

Naa,  den  løb  godt  af,  uden  Paaanke:  baade  de  sorte  og  den 
røde  forblev  umolesterede  hver  i  sin  Vej;  og  det  er  muligt,  at  en 
af  dem  lever  endnu;  men  de  andre  er  nok  gaaet  i  Kvarter  til  d  e  n 
Tappenstreg,  efter  hvilken  ingen  Reveille  lyder  næste  Dag. 

Da  hele  Mandskabet  atter  var  kommet  til  nogenlunde  Rolig- 
hed og  havde  taget  fat  paa  en  ny  Bolles  Behandling,  begyndte 
nogle  at  behandle,  ligeledes  mundtlig,  en  ganske  anden  Materie. 
Denne  er  i  Fruentimmerkres  meget  ofte  Mandfolk,  hvorom  der 
er  skrevet  næsten  lige  saa  meget,  som  der  er  snakket.  Men  da 
det  jo  mesten  er  Mandfolk,  der  giver  sig  af  med  at  skrive,  kan 
man  ikke  forundre  sig  over,  at  de  skaaner  deres  eget  Køn.  Det 
er  ubilligt,  og  derfor  vil  jeg,  til  Trøst  for  de  kære  Fruentimmer, 
her  skrifte  en  mandlig  Synd. 

Emnet  for  denne  her  Konversation  var  nemlig  intet  andet 
end  at  lade  Danserinderne  paa  Pikkenikket  forgangen  Aften 
passere  Mønstring:  den  havde  saadanne  synlige  Fejl  og  den  saa- 

danne;  den  var  køn  nok  af  Ansigt,  men  alt  for  før  af  Krop;  en 
havde  for  stor  en  Mund,  en  anden  for  store  Fødder;  Jomfru  A\ 
havde  dorske  Øjne  og  Jomfru  B.  alt  for  spillende,  og  saa  fort 
videre. 

Alle  tog  ivrig  Del  i  denne  Spidsrodsløben,  undtagen  jeg  selv 
—  som  De  nok  vil  tro  —  og  Stoikeren,  der  smiskende  tav  rent 
stille,  indtil  en  raabte  med  en  eftertrykkelig  Ed: 

,,Vi  har  jo  glemt  den  bedste  Pølse  i  Gryden:  Jomfru  Søren- 
sen! hos  hende  kan  jeg  ikke  opdage  den  mindste  Lyde." 

„Derfor  har  vi  ogsaa  gemt  hende  til  Himmerigsmundfuld," 
gen  tordnede  Løjtnanten. 

I  at  lovprise  hende  overbød  nu  den  ene  den  anden;  og  fandtes 
ingen  anden  væsentlig  Mangel  paa  hendes  Person,  end  at  hun 
havde  Smilehul  kun  i  den  ene  Kind.  Ogsaa  hertil  tav  Filosoffen; 
blot  mærkede  jeg  den  Forandring  hos  ham,  at  han  blev  lidt  al- 
vorlig, dog  rolig;  men  jeg  havde  mine  Formodninger  om,  at 
der  ikke  var  ganske  roligt  inden  i  ham. 

Jeg  tænker,  at  Damerne  ikke  skøtter  om  at  høre  mere  af  Mand- 
folkpassiar i  en  Vagtstue.  Jeg  bemærker  derfor  løseligt,  at  man 
først  gik  med  Reveillen  den  følgende  Morgen. 


Jeg  rejste.  Et  Par  Maaneder  efter  fik  jeg  atter  at  bestille  i 
denne  Egn,  og  den  første  Dag  justement  der,  hvor  den  smukke 
Jomfru  Sørensen  befandt  sig.  Da  randt -mig  hint  førantydede 
Forhold  i  Tanker,  og  forespurgte  jeg  mig  da  om,  hvad  det  var 
blevet  til. 

„Jah!"  hed  det,  „hun  gaar  endnu,  og  der  kom  ikke  mere  ud 
af.  Løjtnanten  blev  ved  at  gøre  stærk  Kur  til  hende;  men  da  han 
for  tre  Uger  siden  marcherede  bort,  glemte  han  at  sige  Farvel 
baade  til  Hammelev  og  til  hende." 

„End  Jørgensen,  Kandidaten?" 

„Han  har  i  Gaar  faaet  Efterretning  om,  at  han  er  kaldet  til 
Præst." 

„Mon  han  saa  ikke  vil  se  at  kalde  hende  til  Præstekone?" 

„Det  ved  jeg  ikke;  han  er  af  de  Folk,  man  aldrig  bliver  rigtig 
klog  paa  —  det  vil  nu  vise  sig." 

Dette  meddeltes  mig  paa  en  Fodvandring  med  en  Ven  i  Grenaa 
til  merbemeldte  Hammelev.  Paa  Banken  derimellem  standsede 
vi  og  satte  os  lidt  ned  for  at  nyde  Omsigten.  Som  vi  lod  vort 

Blik  svæve  ud  i  Østen,  hører  vi  bag  ved  os:  „Godaw,  Ham- 
meløwl  No  sier  a  dæ  igjen." 

Vi  drejer  os  om  og  ser  en  ung  Krabat  i  helt  fremmed  Dragt. 
Vi  spørger,  hvem  han  var,  og  hvor  han  kom  fra.  Ja,  min  Tro, 
det  var  den  selv  samme,  som  man  ansaa  for  død,  der  var  ka- 
stet Vand  paa  af  Havet,  men  ikke  Jord  af  Præsten. 

Jeg  skal  nu,  med  mine  egne  Ord  og  med  mindre  Vidtløftighed, 
berette  hans  vidunderlige  Redning  og  Hjemrejse. 

Da  Knøsen  havde  Døden  for  Øjne,  fandt  han  sig  snart  i  Skæb- 
nen, stillede  sig  midt  paa  Kaven2,  der  skal  have  haft  et  stort 
Omfang  —  omtrent  som  Præstens  Toft,  sagde  han  —  vendte  Ryg- 
gen til  sit  Fødeland  og  gav  sig  Gud  i  Vold.  Da  han  havde  ,,d  r  ø  w- 
wen  et  pa1  Staahn  wal"3,  blev  han  hungrig  og  fortærede 
Halvparten  af  den  ham  fra  Hjemmet  medgivne  Melmad.  Da  be- 
gyndte han  at  faa  Øje  paa  Land  (formodentlig  Anholt),  men 
det  skred  han  og  forbi.  Nu  hengik  flere  Timer  paa  det  vildene 
Hav  —  da,  lidt  før  Aften,  opdagede  han  nok  et  Land,  der  stedse 
blev  højere  og  bredere.  Nu  begyndte  han  at  fatte  Haab  og  for- 
tærede trøstig  den  anden  Halvdel  af  Melmaden.  Ikke  længe  der- 
efter løb  hans  Fartøj  paa  Grund  ved  det  fremmede  Land.  Der 
stod  to  Karle  —  og  de  havde  staaet  længe  og  gloet  ud  til  ham  — 
de  hjalp  ham  rigtig  op  paa  tørt  Land  og  gav  ham  baade  „Edels 
og  Drikkels"  og  „tumlede11  med  ham,  for  at  han  kunde  faa 
Varme  i  Kroppen,  for  han  var  saa  forfrossen,  han  ,,govred". 

De  havde  naturligvis  spurgt  ham,  hvor  han  kom  fra.  Og  han 
havde  naturligvis  svaret:  fra  H ammeløv.  Det  var  lige  saa  na- 
turligt, at  de  ikke  kendte  en  saadan  By.  Han  skulde  da  sige  dem, 
hvilken  der  var  nærmeste  Købstad  ved  Hammeløv;  og  da  han 
nævnede  Grenaa,  rystede  de  lidt  mistroiske  paa  Hovederne,  thi 
de  tænkte  paa  det  Grenna,  som  ligger  midt  inde  i  Sverrig  Østen 
for  Søen  Vettern. 

Imidlertid  bragte  de  ham  til  Halmstad;  og  da  han  fik  denne 
Bys  Navn  at  høre,  rystede  ogsaa  han  paa  Hovedet;  thi  Husene 
var  ikke  tækkede  med  Halm,  men  med  Tegl,  ligesom  i  Grenaa. 
Han  blev  ført  til  Øvrigheden  dersteds,  som  efter  at  have  hørt 
hans  og  hans  Ledsageres  Forklaring  gav  ham  Pas  og  Forkla- 
ring over,  paa  hvad  Maade  han  var  kommet  udenlands  uden 
Pas.  Der  gaves  ham  nye  Klæder  efter  deromboende  Almues  Brug, 
Rejsepenge  fik  han  og  ledsagedes  til  Helsingborg.  Han  fortsatte 
Rejsen  over  Helsingør,  København,  Kalundborg  og  Aarhus,  nød 
næsten  $lle  Vegne  fri  Fortæring,  fik  sommesteds  Skillinger  oven 
i  Købet:  saa  han  kom  hjem  med  begge  Fikkerne  fulde. 

Nu  Igen  til  Kæresterne. 

Skønt  Jomfru  S.  kendeligst  havde  nærmet  sig  Officeren,  næ- 
rede hun  dog  i  Grunden  større  Godhed  for  Kandidaten;  dog  kunde 
hun  ingen  Sinde  blive  enig  med  sig  selv  om,  hvem  af  begge  hun 
vilde  give  Fortrinnet.  Da  hin  var  borte,  fortrød  hun  sin  koldere 
Opførsel  mod  denne  og  fik  til  Sinds:  gunstigen  og  rent  ud  at 
besvare  hans  før  gjorte  forblommede  Kærlighedserklæring.  Dette 
gjorde  hun  skriftligt  ved  den  hjemkomne  vidtberejste  med  det 
mundtlige  Tillæg,  at  hun  udbad  sig  Svar  straks. 

Det  fik  hun;  men  ikke  efter  Forventning;  det  lød,  paa  en 
aaben  Lap  Papir,  korteligt  og  forst aaeligt:  „Faawal  Ham- 
me 1  ø  w!" 

Han  rejste  ogsaa.  Denne  Afskedshilsen  blev,  og  er  endnu 
maaske,  en  staaende  Talemaade  ved  mange  Lejligheder:  i  Spil, 
naar  en  skal  være  Bet,  ved  et  enten  belejligt  eller  ligegyldigt 
Dødsfald  og  deslige. 


Begge  de  stedse  ugifte  Kærester  har  endnu  ikke  sagt  Farvel 
til  Verden,  men  vel  til  Kærlighed.  Naar  man  skrider  henad  den 
tredie  Snes,  saa  bliver  man  fornuftig  —  hvis  man  kan  blive  det. 
Jeg  tør,  for  visse  Aarsagers  Skyld,  ikke  gratulere,  og  for  andre 
Aarsager  vil  jeg  heller  ikke  kondolere.  Skulde  Isbjørnen  —  ham, 
af  hvem  jeg  har  laant  Titlen  —  ej  heller  have  sagt  Hammelev 
det  sidste  Farvel,  saa  ønskede  jeg,  at  han  ved  Læsning  af  denne 
Historie  maa  behageligt  genmindes  sin  eventyrlige  Ungdoms- 
rejse. 

Jeg  vil  nu  ogsaa,  for  denne  Fortællings  Vedkommende,  sige: 

Faawal  Hammeløw! 

1  Trykt  1  „Min  Vinter-bestilling  1  1844  og  1845",  1845.  —  De  vedføjede  Op- 
lysninger er  af  B. 

*  Isstykket. 

*  Drevet  om  vel  et  Par  Timer. 


BETTEFANDEN1 


»Cjrør  Ild  under  Gryden,  wo  Mowr!"  lød  det  i  Skumringen 
uden  for  et  afsides  liggende  Hedehus. 

,,Haa  do  Nød  aa  put  i  en,  Falle?"2  svarede  derinde  en  skral- 
dende Kvinderøst. 

„En  Si'  Flæsk,  Molle!"3 

Og  dermed  skred  denne  ind  ad  nederste  aabne  Halvdør,  og 
efter  hende,  næsten  uden  at  bukke  sig,  en  Mandsling  ikke  højere 
end  en  tolvaars  Dreng,  men  bred,  højbrystet  og  rundrygget  —  en 
ildevarslende  Person:  lav  Pande,  brunt  Ansigt,  det  hele  dybtryn- 
ket,  smaa  dybtliggende  Øjne  —  lig  Gnisterne  i  en  Kulgrav  —  bar 
Hals  med  skarptudstaaende  Adamsæble.  Beklædningen  som  Skik- 
kelsen: rundpullet,  bredskygget  Hat  af  musegraa  Farve,  rødbrun 
langskødet  Trøje,  sortgraa  Knæbukser,  blegblaa  Stunthoser  og 
intet  videre. 

Hun  med  Gryden,  som  jeg  i  Mangel  af  mere  passende  Be- 
nævnelse vil  kalde  Bettefandens  Oldemoder  —  hvorvel  hun  gik 
for  at  være  hans  Kone  —  var  sit  Hoved  højere  end  den  lille 
Mand;  og  dette  Hoved  var  dobbelt  saa  stort  som  hans,  bedækket 
med  en  Hue,  der  højt  op  i  Tiden  havde  haft  Sneens,  men  nu 
havde  Tørveaskens  Farve.  Ansigtets  var  som  sur  Fløde  og  Øj- 
nenes som  blaasur  Mælk. 

Oldmowr,  som  hun  hed  til  daglig  Brug  mellem  sine  Venner 
—  ikke  for  Alderens  Skyld,  hun  var  kun  noget  inde  i  de  Fyrre- 
tyve, men*  med  Hensyn  til  hendes  Absolutisme,  der  befæstedes 
ved  uforanderlig  Alvorlighed  —  Oldmowr,  som  først  ved  Ordet 
„Flæskeside"  drejede  Ansigtet  halvt  om  mod  sin  bjergsomme 
Mand,  blev  dog  uforstyrret  ved  at  bruge  Ildtang  og  Grydske, 
krumbøjet  over  Arnen. 

,,Hwot  æ  den  fræ,  Falle?"  spurgte  hun  ganske  ligegyldigt,  se- 
ende bestandig  paa  Mælkebrødsgryden. 

,,Ka  de  eth  wæh  dæ  jet  aa  jet?  En  haang  ejsen  i  Kræn  Han- 
sens  Skaastien.  A  fek  mi  Gjeddkraagh  i  en  aa  slævt  en  owenud; 
dæffor  æ  wi  behgi  tow  saa  suede*  —  haa  Laang  Ajs  eth  uet  hæ 
faanøs?"6 

,,Jow  han  haar,  men  han  ga  unt  a  sæ,  faa  de  te  do  wa  gon 
ued;  han  saah,  te  I  sku  wot  et  ant  Stæj  hænn." 

„Ja  skihd!  han  sku  ha  kommen  a  Wonnsdæ6;  da  ku  ed  gon 
an;  no  ka  wi  lek  Skuhren." 

Røverparret  havde  faaet  den  fede  Nadvere  til  Livs,  og  den 
lille  grønne  Husven  —  der  som  kært  Barn  har  mange  Navne, 
kaldet  Svend  Tumling,  Kukmanden,  m.  fl.  —  var  tømt,  da  der 
udenfra  pikkedes  paa  en  Rude  og  paa  samme  derefter  strøges 
tre  Gange  med  en  vædet  Fingerende. 

„Ajs!  ær  ed  dæ?"  brummede  den  bette,  gik  hen  og  aabnede 
for  Indgangen,  „ka  do  faatæll  wos  Nød?" 

„Let!"  svarede  den  indtrædende  —  en  lang  knoklet,  rund- 
rygget Karl,  gammelagtig  af  Udseende,  med  et  indskrumpet  An- 
sigt af  Farve  ikke  ulig  røget  Flæskesvær. 

„Do  kommer  eth  te  Row7  po  den  hæh  Sih  Minnæt!"  sagde 
han  med  et  polisk  Grin  —  eller  snarere  Grimasse,  der  kun  gjorde 
en  øjeblikkelig  Forandring  i  dette  Stereotypgefjæs. 

„Hwa  æ  dæ  ve  ed?"  spurgte  Puslingen. 

„Søltøw!"  lød  Svaret,  „wo  Mand  æ  te  Gill,  aa  i  e  Stuestaaw 
æ  dær  eth  anne  hjemm  end  e  Mus,  aa  di  ka  da  eth  ræh  wos 
fræ  e  Sølskaw  —  spo  dæ!"8 


Vil  vil  nu  for  det  første  forlade  denne  uhyggelige  Røver- 
stue og  ile  forud  hen  til  den  smukke  Herregaard,  hvor  kun 
Mus  skulde  være  hjemme  at  passe  paa  Sølvskabet.  Det  er  egent- 
lig en  stor  Parcelgaard  og  bygget  i  nyere  Smag.  Den  ligger 
langt  fra  Byen  og  enkelte  Vaaninger.  Man  kunde  sige,  den 
havde  fjernet  fra  sin  Nærhed  de  i  denne  Egn  ualmindelig  grim- 
me, jå  til  Dels  usle  Bønderhuse. 

Pæn  udvendig,  var  den  det  ikke  mindre  indvendig;  men  her 
var  Husets  tvende  Døtre  de  skønneste  Prydelser:  Mettelene,  den 
ældste,  var  en  lav,  men  nydelig  skabt  og  livlig  Brunette;  Lise 
var  en  høj,  rank,  fyldig  Blondine  af  bydende  Holdning,  saadan 
som  jeg  har  tænkt  mig  Sif  si.  Fru  Thors;  dog  tvivler  jeg  paa, 
hendes  Hænder  var  saa  store  som  Gudindens.  Faderen  til  dem 
var  død  for  flere  Aar  siden;  men  Moderen  var  levende,  og  der 

var  rigtigt  Liv  i  hende  (maaske  derfor  var  Livet  af  Manden). 
Hun  var  baade  Mand  og  Kone.  Hun  var  i  Ordenen  den  første 
oppe  om  Morgenen  og  purrede  Døtrene  ud,  derefter  Tjeneste- 
pigerne, hvilke  sidste  fik  en  Rivaf  for  deres  lange  Snuen. 

Traf  hun  derimod  nogen  af  dem  paa  Benene  og  i  Klæderne, 
saa  hed  det:  „Hvad!  er  du  alt  paaklædt?  hvor  har  du  bisset  i 
Nat?  har  vel  lysteret  i  Herberget  hos  Karlene." 

„Nej,  Frue." 

„Hold  Mund!  ingen  Sludren!" 

Saa  ombyttede  hun  sine  Morgensko  med  Træsko  og  gjorde 
Ronde  gennem  alle  Udhusene.  Først  undersøgte  hun,  om  He- 
stene var  fodrede,  og  om  der  da  strigledes;  var  saadant  ikke 
sket,  raabte  hun  i  Stalden:  „Sover  I  endnu?  og  Hestene  rimmer9. 
I  faar  selv  Kost  og  Løn  og  lader  mine  Heste  staa  og  sulte.  I 
sover  nok  saa  længe,  at  jer  Davre  svies." 

Derpaa  til  Nødset10.  Der  vankede  altid  Skænd,  ufortjente  med 
fortjente;  og  naar  en  Pige  havde  flyttet  sin  Trefod,  prøvede  hun, 
om  den  forladte  Ko  var  malket  ren.  Naa,  det  anførte  kan  vel 
være  nok  til  hendes  Signalement;  og  enhver  kan  let  slutte  sig 
til,  hvorledes  hun  under  de  paafølgehde  Begivenheder  vil  for- 
holde sig. 

Den  fjerde  Person,  paa  hvem  jeg  beder  Opmærksomheden 
henvendt,  er  A visforvalteren.  En  lille  sortsmuttet,  væver  Fyr, 
godmodig  til  Inderlighed,  men  ved  given  Anledning  opfarende 
til  Heftighed,  havde  han,  i  Førstningen  uden  at  vide  det,  en  høj 
Stjerne  hos  den  stormodige  Lise,  muligt  mest  for  den  fysiske 
og  mentale  Kontrast  imellem  dem.  Den  blonde  Nordbo  gør  Lykke 
hos  den  brune  Spanierinde,  den  brune  Spanier  finder  Naade  for 
de  nordiske  blaa  Kvindeøjne  —  (det  saa  man  1808).  Hvad  dette 
skal  blive  til,  vil  Tiden  vise. 


De  tre  Damer  sad  i  Skumringen  ved  Theen,  da  en  ridende 
travede  op  for  Døren,  og  ind  kom  den  nye  Ejer  af  en  nærlig- 
gende stor  Gaard,  hvis  nærmere  Beskrivelse  forbeholdes.  Den 
ankomnes  Hest  blev  trukket  ned  i  Gaarden,  som  hørtes  derinde; 
men  da  han  selv  fumlede  i  Forstuen,  tog  Forvalteren  et  Lys,  gik 
ud  og  førte  ham  ind. 

Det  var  en  velvoksen  ung  Mand,  snarere  Yngling,  med  et 
aabent  Ansigt  og  ej  alene  gult,  men  dertil  kruset  Haar. 

„Jeg  be'er  om  Tilgivelse,"  sagde  han,  bukkende  for  Damerne, 

.at  jeg  paa  en  saadan  Tid  aflægger  mit  første  Besøg;  men  jeg 
var  redet  vild  og  søgte  derfor  efter  Lyset,  jeg  skimtede  her.  Det 
er  nemlig,  mig  som  har  købt  "estrupgaarden  og  har  først  til- 
traadt  den  for  otte  Dage  siden.  Jeg  har  i  Dag  haft  noget  at  af- 
gøre paa  Buderupholm  og  kom  vel  sildig  derfra  for  at  finde  Til- 
bagevejen." 

Den  ualmindelig  smukke,  fintklædte  Mand  vilde  paa  ethvert 
Sted  være  blevet  modtaget  med  jysk  Gæstfrihed,  og  efter  at  han 
havde  nydt  nogen  Forfriskning,  skulde  ingen  fremmed  have  set 
i  ham  andet  end  en  gammel  Husven.  Som  en  saadan  bekendte 
han  sin  Træthed  og  udbad  sig  Nattelejet  anvist.  I  Forstuen  tog 
han  en  dobbelt  Terzerol  ud  af  sin  Kappe  og  sagde  smilende  til 
Forvalteren,  der  lyste  ham  i  Seng:  „Man  havde,  allerede  før  jeg 
rejste  herhid,  gjort  mig  Rold  Skov  mistænkelig,  og  nu  vil  jeg 
ikke  lade  den  blive  her,  at  ikke  nogen  skulde  faa  fat  paa  den  og 
mulig  afstedkomme  en  Ulykke."  —  Han  kom  i  Seng,  lagde  Ter- 
zerolen  foran  sig  paa  Bordet  og  slukkede  Lyset. 

Naar  man  er  udmattet,  falder  man  derfor  ikke  altid  straks  i 
Søvn;  saaledes  gik  det  den  krushaarede  —  som  jeg  herefter  vil 
benævne  ham.  —  Ydermere,  eller  allermest  forsinkedes  Søvnen 
for  ham  ved  ubortjagelige  Tanker  om  den  skønne  sortlokkede, 
der  med  andalusisk  Solvarme  havde  begyndt  at  virke  smeltende 
paa  den  nordiske  Snemand;  thi  Snemand  havde  han  hidtil  været, 
uoptøelig  for  de  nordiske  Stjerner. 

Da  pilkes  der  udenfra  ved  Vinduet,  og  efter  fire  raske  skæ- 
rende Strøg  paa  en  Rude  (rimeligt  af  en  Glarmesterdiamant)  ta- 
ges Ruden  ud,  Vindueskrogen  forinden  lettes  af,  og  Vinduet  selv 
lukkes  helt  op.  Vor  Gæst  griber  Terzerolen,  spænder  den  ene 
Hane  og  venter.  Da  kommer  en  Menneskefigur  op  i  Vinduet. 
Krushoved  sigter  paa  Lykke  og  Fromme  et  Par  Sekunder  og 
trykker  saa  til  —  et  svagt  Skrig,  og  Skikkelsen  er  forsvunden. 

Da  Forvalteren  havde  lagt  nogle'  Friktionssvovlstikker  paa 
Bordet,  griber  han  en,  gnider,  faar  Ild  og  tænder  Lyset.  Han 
stirrer  mod  Vinduet:  det  er  tomt,  men  i  Krogen  skraas  neden- 
under skimter  han  en  ganske  liden  Person  og  tilraaber  denne: 
„Kom  frem  du!  men  ikke  for  nær!  ellers  skyder  jeg." 

Bettefanden  —  det  var  ham  —  fremtren  to  smaa  Skridt,  fol- 
dede Hænderne,  nejede  og  sagde:  ,,Wæ  naadig  aa  læ  mæ  go, 
som  A  kam.  A  ær  en  sølle  fatte  Innest11,  haa  Kuen  aa  manne 
smo  Bøn,  dæ  somti  sulter  aa  somti  fryser;  de  haar  A  funnen  mæ 
i;  men  saa  kommer  han,  den  Aahn,  aa  tvinge  mæ  te  aa  følle 
mej  hæhhid  aa  pas  po,  mens  han  steler  —  te  wos  behgi  tow,  saa 

han12  —  Herregud!  læ  mæ  behaal  mi  elendige  Lyw!  de  æ  den 
føhst  Gaang,  A  haa  wot  paa  saaen  Vejj,  de  ska  aasse  blyw  den 
sihst  —  aah  Gu  naah  mæ!" 

Krushoved  tog  blandt  sine  Penge  paa  Bordet  en  Specie,  raabte 
„ Gribs!"  og  smed  den  til  ham.  „Køb  nu  noget  at  æde  til  dine 
Børn,  og  skynd  dig  ud!" 

Røveren  var  ikke  sen,  men  hoppede  som  en  Kat  ud  af  Vin- 
duet. Udenfor  vendte  han  sig  op  paa  Tæerne  og  sagde  indad 
Vinduet:  „Skull  vi  engang  træffes,  aa  Han  ær  i  Klæmhærk13,  saa 
skal  A  sie,  om  A  ka  betaahl  Ham  faa  mit  Lyw  aa  hans  Pæng." 

Krushoved  sprang  op  og  med  Lyset  til  Vinduet  for  at  se  efter 
den  Røver,  han  mente  at  have  skudt  eller  saaret.  Der  var  intet 
at  se  eller  høre.  Thi  lukkede  han  Vinduet,  lagde  sig  igen  og  sluk- 
kede Lyset,  men  kunde  dog  ikke  falde  i  Søvn  før  henimod  Dag. 


Det  første  Spørgsmaal,  da  han  kom  ned  til  Kaffebordet,  var 
det  sædvanlige:  hvorledes  han  havde  sovet,  og  hvad  han  havde 
drømt. 

„Man  sover  ikke  godt,"  svarede  han  let  smilende,  ,,naar  man 
har  fremmede  i  Sovekammeret." 

„Ih!  har  Musene  gjort  Dem  Uro?" 

„Tobenede  Mus,"  sagde  han  og  fortalte,  hvad  der  var  fore- 
gaaet.  Der  lød  et  tredobbelt  Skrig,  og  man  for  op  i  Værelset  og 
ud  i  Haven,  men  fandt  intet  uden  nogle  Blodstriber  paa  Dige- 
stenene,  hvoraf  man  sluttede,  at  den  ene  Røver  var  blevet  saa- 
ret, dog  ikke  dødeligt.  Saa  var  da  den  Røverhistorie  forbi. 

Da  man  igen  fik  Ro  ved  Kaffen,  tog  Krushoved  saaledes  til 
Orde:  „Mine  Damer  spurgte  mig  før  om  mine  natlige  Drømme. 
De  indser  nu,  at  jeg  ingen  kunde  haft;  thi  jeg  faldt  først  i  Slum- 
mer, da  det  begyndte  at  dages.  Saa  drømte  jeg  rigtignok"  — 
han  kastede  et  stjaalet  hurtigt  Blik  paa  Mettelene  —  „men  da 
jeg  ikke  ved,  om  det  skal  gaa  i  Opfyldelse,  er  det  for  det  første 
bedst  slet  ikke  at  tale  derom.  Sker  det  ikke,  beholder  jeg  den 
yndige  Drøm  for  mig  selv,  men  gaar  den  i  Opfyldelse,  da  var  det 
ingen  Drøm,  men  en  Spaadom  —  tillad  at  jeg  bryder  op!  man 
venter  mig  hjemme." 

Han  rejste  uden  videre  Snak. 

Og  vil  vi  nu  se,  hvordan  hans  Hjem  var  beskaffent. 

Paa  en  høj  Bakke  tæt  Syd  for  en  større  Aa  ligger  eller  snarere 
hænger  "estrupgaard,  paa  Rygningen  Stuehuset,  Udhusene  ne- 
den for  hverandre,  saa  det  længere  borte  virkelig  ser  ud,  som 
om  de  var  hængt  paa  Brinken.  Neden  for  denne  sænker  sig  dy- 
bere, terrasseformigt,  fire  forhenværende  Fiskedamme,  nu  vand- 
løse,  græsgroede;  saa  kommer  Agermarken,  tør  og  karrig,  og 
derpaa  Lyngheden,  vidtstrakt  og  frodig  paa  sin  Maade.  Vesten 
for  Gaarden  viser  vidtstaaende  halvt-  og  heltudgaaede  Træer  og 
endnu  flere  Stubbe,  at  her  engang  har  været  Have.  Paa  Bak- 
ken tæt  Vesten  for  Gaarden  staar  en  bitte  kullet  Kirke. 


Formiddagen  efter  det  mislykkede  Indbrud  kom  Bettefanden 
med  et  Bundt  Rivejern  og  andet  Bliktøj  ind  her  i  Køkkenet,  fal- 
bydende sine  Varer.  Den  gamle  Husholderske  købte  et  Par  Styk- 
ker. Da  Stumpen  havde  taget  Betalingen  til  sig,  spurgte  han, 
om  Manden  var  hjemme.  Denne,  som  i  næste  Værelse  hørte  sig 
efterspurgt,  kom  til  og  kendte  straks  sin  lille  Mand. 

,,Hvad  godt?"  spurgte  han. 

Med  nogle  hurtige  Øjeblink  og  et  hurtigt  Fingerpeg  ad  den 
Dør,  ad  hvilken  Krushoved  var  traadt  ud  i  Køkkenet,  siger  han: 
,,Haa  Han  ingen  Vinnier,  dæ  trænger  til  aa  kittes?" 

,,Jo,"  var  Svaret,  „der  er  et  Par  Ruder  i  mit  Sovekammer, 
følg  med!" 

Husholdersken  gav  ham  lønligt  et  Forsigtighedstegn.  Han  gik 
ind,  den  lille  fulgte. 

„Ka  ingen  høhr  wos?"  spurgte  denne  med  omsvævende  Blik. 

„Nej!  men  tal  kun  ikke  for  højt,  om  du  ellers  har  noget  af 
Bety denhed  at  sige  mig." 

,,Haar  Han  Goeren  hæhr  i  Funkekassen?" 

,,Hvad  er  det  for  en?" 

,,Ja  I  anner  kailer  en  Brandkassen." 

,, Brandkassen?  hvorfor  spørger  du  derom?" 

,,Det  skal  A  sejj  Ham:  Laang  Ajs  æ  bløwn  ilworre14,  faade 
Han  jow  ham  en  Kuhl  ind  i  hans  jenn  Loer;  han  haa  lowd,  te 
den  røh  Kok  snaar  sku  gahl  øwr  Goeren,  aa  de  haaller  han 
aasse;  de  waarer  eth  manne  Nætter;  han  bie  baare  ætte  Sko- 
mageren aa  den  Tarmløhs?" 

,, —  Hvad  er  det  for  nogen?" 

,,De  æ  søennown  a  wo  gue  Venner." 

„Det  er  satanisk!  ja,  Gaarden  er  assureret  fra  min  Formands 
Tid  —  har  de  ogsaa  i  Sinde  at  myrde  mig?" 

„De  haa  dær  eth  wo  Taahl  om.  Men  hwa  Tøw  Han  haaer 
hærinn  aa  vel  ha  bjærred,  de  skal  Han  ha  tereh15  aa  fo  ued  a  e 
Vinni  —  men  hold  no  ennele  ved  sæ  sjæl,  hwa  A  haa  røved  Ham, 
fo  ejsen  gjaller  ed  mi  Lyw." 

„Vær  rolig  for  det!  der  har  du  et  Par  andre  Specier  —  naar 
du  siden  trænger,  saa  kom  til  mig!  Og  vil  du  forlade  den  Øde- 
læggelsens Vej,  du  nu  vandrer,  saa  vil  jeg  hjælpe  dig  op  af  Dyn- 
det." 

Med  skulende  Aasyn  sagde  han:  „De  kan  eth  høtt,"  vendte 
sig  og  smuttede  væk  saa  hurtigt  som  et  Væsel. 


Gaarden  var  assureret  saa  højt,  at  for  Summen  kunde  op- 
bygges en  langt  bedre  end  den  daværende.  Af  Møbler  og  andet 
Indbo  havde  han  endnu  kun  faaet  hidbragt  det  allernødvendig- 
ste. Det  meste  og  bedste  opbevaredes  endnu  i  Aalborg.  Han  havde 
rigtignok  bestemt  at  lade  det  hente  en  af  de  første  Dage;  men 
efter  de  Advarsler,  han  nu  havde  faaet,  besluttede  han  at  tøve. 
—  Imidlertid  forsynede  han  Terzerolen  med  frisk  Ladning  og 
ligesaa  sin  Jagtbøsse  —  ogsaa  Doublet,  saa  han  nu  kunde  tage 
fire  paa  sin  Samvittighed.  Om  Natten  sov  han  i  Klæderne,  paa 
Frakke  og  Støvler  nær.  Det  pinligste  for  ham  var,  at  han  ikke 
turde  advare  Gaardens  Tyende;  thi  skulde  Gaarden  virkelig 
brænde,  kunde  jo  Mistanke  om  egen  Anstiftelse  ikke  gaa  ham 
forbi,  eftersom  de  gamle  Bygninger  ikke  var  meget  mere  end 
den  halve  Forsikringssum  værd. 


Fra  denne  Gaard,  der  staar  paa  svage  Fødder,  skal  jeg  føre 
dem,  der  behager  at  følge  mig,  ind  i  en  Vaaning,  som  er  fuld- 
kommen ildfast,  nemlig  en  Kove16  i  et  forlængst  nedlagt  Kalk- 
brud, hvor  Kalksten  og  Flint  lagvis  alene  udgør  Gulv,  Loft  og 
Vægge;  hvor  Sæder,  Borde,  Gemmesteder  er  af  samme  durable 
Material;  Sengestederne  ligervis,  men  disse  velforsynede  med 
Dyner,  Puder  og  Lagner  —  altsammen  Bytte  fra  natlige  Strejf- 
tog. Et  af  de  aabne  Væggeskabe  er  forsynet  med  Kaffekedel, 
Kande  og  Kopper,  et  andet  med  mer  eller  mindre  indholdsrige 
Flasker  af  forskellig  Størrelse  og  Fagon,  et  tredie  med  Smør  og 

Ost,  et  fjerde  med  Flæsk,  det  femte  med  Kødmad,  o.  s.  v.  I  en 
Krog  ligger  et  Ølanker  —  det  hele  inddrevet  ved  Brandskat.  — 
Her  er  ikke  Tegn  til  den  dyre  Tid,  som  man  ser. 

En  gammel  Mutter  sidder  i  en  Krog  og  binder  paa  en  Hose 
—  ikke  fordi  hun  behøver  at  arbejde,  men  af  gammel  Vane,  og 
fordi  Mennesket  i  Enrum  inden  ftre  Vægge  ikke  kan  være  le- 
digt. Dette  vorder  vitterligt  nok  til  en  frygtelig  Tortur.  —  Dog, 
nu  synker  Strømpen  med  Hænderne  ned  paa  Skødet;  thi  ind 
gennem  Aabningen  bukker  sig  Laang  Ajs,  Tarmløs,  Skomageren 
og  til  sidst,  uden  at  bukke  sig,  den  lille  Djævel.  Denne  sætter 
sig  for  Bordenden,  de  andre  ved  Siden,  og  fremlægger  langsomt 
Nattevandringens  Frugter:  nogle  Tintallerkener  og  andre  Styk- 
ker Køkkentøj,  saa  man  ser,  paa  hvilket  Terrain  de  har  manøv- 
reret. 

Bettefanden  afsondrede  Tyvekosterne  i  tre  ligelige  Dele,  lod 
Ajs  vende  Ryggen  til  og  nævne,  hvem  den  ene  efter  den  anden 
tilfaldt,  alt  eftersom  Bettefanden  pegede  paa  Hobene  og  spurgte. 

,, Hvorfor  vil  du  ikke  selv  have  noget?"  sagde  Skomageren. 

„Jeg  har  nok  i  denne  her,"  sagde  han,  fremvisende  den  ene 
Specie;  „den  kom  drattende  mig  ind  i  Lommen." 

(NB.  Jeg  lader  disse  Karle  tale  Højdansk  imellem,  for  ej  at 
trætte  med  alt  for  meget  Ramjysk.) 


Jeg  bør  gøre  Læserne  bekendt  med  de  tvende  af  Røverne,  som 
de  her  første  Gang  har  for  Øjne.  —  Skomageren  havde  rigtig 
givet  sig  af  med  at  flikke  Sko  og  Støvler  i  en  ikke  langt  fralig- 
gende Købstad,  havde  giftet  sig  og  sat  et  Par  Børn  i  Verden. 
Men  lidt  efter  lidt  forfaldt  han  til  Svir  og  Spil  og  overlod  endelig 
sin  Familie  til  Fattigforsørgelse,  selv  opsøgende  Tarmløs,  hvis 
Bekendtskab  han  i  en  Kippe  uden  for  Staden  for  en  Tid  siden 
havde  gjort,  og  som  allerede  dengang  havde  søgt  at  hverve  ham 
for  sit  Selskab  i  Betragtning  af  hans  kraftige  Legeme  og  kaade 
og  forvovne  Skvalder,  som  ikke  levnede  Frygt  for  Samvittig- 
hedens Indblanding. 

Hververen  talte  i  Modsætning  til  hin  ganske  lidt,  og  mindre 
med  Munden  end  med  Øjnene;  men  han  var  i  Grunden  den  vær- 
ste af  de  ftre  Kumpaner:  han  var  uforanderlig  kold,  hvad  enten 
han  „gjorde  et  Hus  varmt"  —  der  i  deres  Sprog  betydede  det 
samme  som  at  lade  „den  røde  Kok  gale"  —  eller  han  sad  og 
tog  til  sig  af  Æde  og  Drikke  i  den  lune  Røverstue.  Sit  Øgenavn 

havde  han  faaet  af  sit  altid  lige  indsnerpede  og  slunkne  Under- 
liv. —  Før  han  greb  til  Røverhaandværket,  havde  han  været 
Lappeskrædder,  men  ikke  sjælden  sultet  ved  den  Profession. 

Jeg  har  blot  at  bemærke  ved  Røverkulen,  at  dens  Indgang  var 
skjult  af  en  stor  Enebærbusk,  hvis  Rødder  kunde  løses  og  bin- 
des indenfra. 

Og  hermed  overlader  vi  disse  forsorne  Karle  til  deres  Svir, 
ugudelige  Snak  og  liderlige  Sange  for  at  blande  os  mellem  vir- 
kelige Mennesker. 


Krushoved  havde  hver  Dag  et  eller  andet  Ærinde  til  Gaar- 
den,  I  ved  nok.  Hver  Eftermiddag  tog  han  hjem.  Han  var  i 
Ilden  der  og  kunde  vente  at  komme  i  Ilden  her;  han  var  mellem 
en  dobbelt  Ild.  Han  tænkte  paa  at  faa  den  første  slukket,  før 
den  sidste  udbrød.  Det  gik  ikke  saa  let. 

Vel  bemærkede  han  et  og  andet  svagt  Glimt  af  en  dæmpet 
Ild,  men  det  var  kun  et  flygtigt  Kornmod.  Ligeledes  iagttog 
han,  at  hun  med  Forsæt  søgte  at  undgaa  Eneværen  med  ham, 
hvilket  paa  en  Maade  var  et  godtlovende  Tegn,  men  viste  dog, 
at  der  maatte  stedfinde  en  eller  anden  Hindring  for  Fritløb  af 
hendes  lønlige  Følelser.  Denne  kom  han  endelig  efter. 

En  Dag  kaldte  Mama  den  yngre  Datter  ud;  den  ældre  kunde 
ikke  længere  slippe  for  at  høre  Kærlighedserklæringen:  den  drev 
et  dybt  Suk  af  hendes  Bryst  og  to  store  Taarer  af  hendes  Øjne. 
Han  stirrede,  han  lyttede,  han  ventede. 

„Moder,"  sagde  hun  med  svag  og  bævende  Stemme,  „har 
allerede  bestemt  mig  for  en  anden." 

,, —  Men  ellers?"  spurgte  han  stormende. 

Hun  svarede  ikke;  men  det  var  ogsaa  et  Svar.  Men  med  det 
var  han  ikke  fornøjet.  Han  udstrakte  Haanden  som  for  at  gøre 
et  andet  nærmere  Spørgsmaal.  —  Hun  for  i  Vejret,  tørrede  Øj- 
nene i  en  Svip  og  udhviskede  ængstelig:  „Nu  kommer  Moder." 

Og  hun  kom. 

Idet  hun  aabnede  Døren,  sagde  han  sagte  og  hastigt:  „Gemt 
er  ikke  glemt,"  og  til  de  indtrædende:  „Der  er  dog  ikke  fore- 
faldet noget  ubehageligt?" 

„Ikke  af  Betydenhed,"  svarede  Fruen;  „der  var  to  af  Pigerne, 
Som  gjorde  Spektakler  med  en  tredie,  og  saa  maatte  jeg  skifte 
Ly  imellem  dem.  Den  ene  krævede  Lise  til  Vidne  —  det  hele 
var  ikke  saa  meget  værd  som  en  hovedløs  Knappenaal;  men  saa- 

dan  er  det  Kram.  De  taaler  ikke  nogen  god  Omgang;  de  skal 
holdes  i  Ørerne." 


Den  forelskede  brød  snart  op  og  holdt  paa  Hjemvejen  Regn- 
skab med  sig  selv  og  med  Skæbnen,  men  han*  fandt  i  begge  mange 
Udsættelser,  saa  intet  af  dem  blev  opgjort. 

Da  han  fik  Sigte  paa  sin  Gaard,  der  var  udset  til  et  Brænd- 
offer for  det  ubøjelige  fatum,  hvilken  usynlige  Magt  har  tilfælles 
med  Amor:  at  være  Guders  og  Menneskers  Herre,  da  fik  hans 
Tankegang  pludselig  en  anden  Retning,  nemlig  til  Flugt  fra 
begge  Farer.  Har  du,  sagde  han  til  sig  selv,  brandfri  forladt  den 
livlige,  tidkortende  Hovedstad  for  her  i  den  trevne,  skumle  Lyng- 
ørk  at  henslæbe  dine  Ungdomsaar  paa  en  sandig  Oase,  udsat 
for  Røveri,  Mordbrand  og  Hjertebrand?  Er  det  Landlivets  Lyk- 
salighed, du  sværmede  for?  Fader  nærer  Forkærlighed  for  denne 
Kragerede,  fordi  han  her  er  udruget;  derfor  købte  han  den  og 
forærede  mig.  Jeg  maa  opsøge  mig  en  venligere  Bo  —  jeg  vil 
sælge  denne  Rønne,  gaar  den  op  i  Røg  og  Ild,  gaar  den  ogsaa 
op  i  Prisen  — .  og  saa  —  Metteirene!  —  Han  sporede  Hesten. 

Hjemkommen  bandt  han  Sengeklæder,  Gangklæder  og  hvad 
andet  han  havde,  sammen  i  Lagnerne,  lagde  sig  i  alle  Klæderne 
paa  Madrassen  og  vaagede  som  de  foregaaende  Nætter  til  hen 
imod  Dagningen,  urolig  og  bespændt.  Han  begyndte  omsider  at 
bemærke  Søvnens  Overmagt,  da  han  ser  det  glimte  paa  Ru- 
derne. Han  flyver  op,  aabner  Vinduet  med  Dubletten  i  Haanden. 
Da  han  strækker  sig  ud,  ser  han  Luerne  i  begge  Husender,  lader 
Blikket  fare  til  Jorden  og  helt  omkring  i  Halvcirkelen  —  der  var 
ingen.  Mordbrænderne  maatte,  saa  snart  Taget  var  antændt, 
have  rendt  deres  Vej.  Nu  ilede  han,  med  Bylten  over  Nakken, 
Bøssen  i  Haanden  og  Pistolen  i  Lommen,  hen  at  purre  Hushol- 
dersken og  Pigerne  ud,  raabende,  de  skulde  søge  lige  Syd  ud 
af  Gaarden.  Ligesaa  i  Karlekamret.  Næsten  alt,  baade  levende 
og  livløst,  blev  reddet  inden  Dagskær;  og  inden  Solopgang  var 
ikke  en  Pind  tilbage  af  den  hele  Gaard. 


Dens  Ejer  følte  sit  Sind  lettet,  da  Trusselen  nu  var  udført,  ofe 
overlod  saa  Asken  og  Gløderne  til  de  hidilede  Redningsmænd. 
Pigerne  søgte  deres  Hjem  i  Nabobyerne;  Husholdersken  tog  han 
med  sig  paa  en  Vogn  til  Hobro.  Der  drog  han  ind  til  en  Slægt- 

rung,  som  endnu  befandt  sig  mellem  Dynerne.  Denne,  som  ikke 
havde  erfaret  noget  om  Ildebranden,  gned  Øjnene  og  hilste  med: 
,,Ej  ej!  saa  tidlig?  hvordan  gaar  det  saa  med  Landvæsenet,  Hr. 
Københavner?" 

„Begyndelsen  er  glimrende,"  var  Svaret,  ,,thi  i  denne  Mor- 
genstund har  Luerne  fortæret  den  hele  Rønne,  Rub  og  Stub." 
Der  blev  en  Spørgen,  og  der  blev  en  Svaren,  og  Købstedmanden 
fik  Underretning  om  det,  som  Læserne  allerede  ved,  paa  Bette- 
fandens  Advarsel  nær. 


Nu  fik  den  brandlidte  et  Par  Dage  nok  at  bestille  med  ved- 
kommende Autoriteter;  og  da  alt  det  var  til  Side,  var  et  Ridt  til 
hin  magnetiske  Gaard  uopsætteligt.  —  Vejen  løb  tæt  forbi  — 
Helvede,  som  jeg  i  Betragtning  af  Beboernes  betydningsfulde 
Tilnavne  kalder  Keltringherberget  ved  Stenild. 

Rytteren  var  næppe  kommet  ud  for  Døren,  før  Fanden  kom 
flyvende  ud  hen  til  ham  med  et  spørgende  „No?" 

Krushoved  smilede. 

„Haa  Han  faat  ed  bjerred  tehohv?"17 

Han  nikkede,  greb  i  Lommen  og  rakte  ham  tre  andre  Specier 
med  disse  Ord:  „Jeg  køber  mig  et  Sted  langt  fra  denne  Egn. 
Vil  du  ombytte  dit  fordømte  Haandværk  med  en  ærlig  Nærings- 
vej, saa  skal  jeg  sørge  for  det." 

,,Go  ind  aa  snak  mæ  wo  Mowr,  saa  skal  A  træk  Hej  sten  hæ 
bag  om  aa  gie  en  let." 

Saa  gjort.  Oldmowr  stod  allerede,  læggende  de  sammenslyn- 
gede Arme  paa  Kanten  af  nederste  Halvdør. 

„Moer!"  siger  han,  ,, eders  Mand  har  vist  mig  en  Tjeneste, 
jeg  vil  vise  jer  begge  en  igen  —  I  bor  ikke  godt  her." 

,, —  No  saa  de  tøkker  Han?" 

„Jeg  vil  skaffe  jer  en  bedre  Bopæl,  hvor  I  ogsaa  kan  føre  en 
bedre  Levemaade." 

„Hudden  sku  de  go  te?" 

,,Naar  jeg  gør  eder  saadant  et  Tilbud,  kan  I  vel  begribe,  at 
det  er  mit  Alvor.  For  eders  egen  Skyld  bør  I  tage  imod  det  — 
I  bør  flytte  herfra." 

„Hwa  sku  de  gjø  godt  for?  A  haar  ingen  Hown18  te  aa  fløth, 
innen  A  ska  slæves  hæfræ." 

„Men  hvad  om  nu  Øvrigheden  slæber  jer  herfra?" 

„Hej  hej  I  hwa  æ  de  ve  ed?" 

„Saa  meget,  at  jeres  Mand  kan  vente  hver  Dag  og  Time  at 
komme  i  Tyvehullet." 

„Ham  dæhrom!"  — 

„Men  I  kan  komme  til  at  gøre  ham  Følgeskab." 

„Haa,  haah!  de  go  wal  eth  saa  haat  te,  som  Præ j sten  præj- 
ker." 

Dermed  drejede  hun  sig  og  gik  hen  til  Arnen.  Den  bette  kom 
med  Hesten  og  sagde:  „Den  vil  hverken  ha  de  jenn  eller  de 
anned  —  vil  wo  Mowr?" 

„Nej;  men  vil  hun  blive  her,  raader  du  da  ikke  for  dig  selv?" 

„Eth  søen  saa  relle19,  a  tør  eth  væn  hinner  imued."  Han 
strøg  med  de  udspilede  Fingre  Haaret  i  Vejret  over  den  dybt- 
f urede  Pande  og  hvæsede:  „Hwys!  A  æ  baang  faa  hin." 

Rytteren  var  ogsaa  nær  ved  at  blive  det,  steg  til  Hest  og 
sagde:  „Vil  du  mig  noget  siden,  kan  du  finde  mig  paa  Magne  t- 
gaarden  —  eller,  kan  du  skrive?" 

Han  virrede  med  Hovedet:  „Skomageren  kan." 

„Lad  ham  saa  skrive  paa  en  Lap  Papir  Dagen  og  Timen,  paa 
hvilken  vi  skal  mødes  i  Dalen  hist  nede,  og  klin  Seddelen  fast 
paa  den  bredeste  Sten  af  Havediget  uden  for  Gaarden."  Den  bette 
nikkede,  Rytteren  red. 

Næppe  var  den  brandlidte  ankommet  i  Magnetens  Borggaard 
og  havde  afgivet  sin  Hest,  før  begge  Søstrene  og  Forvalteren 
ilede  ud  at  tage  imod  ham.  Denne  og  Lise  spurgte  nu  ivrigt  be- 
klagende og  deltagende,  hvorpaa  de  ftk  korte,  dog  tilfredsstil- 
lende Svar.  Mettelene  var  tavs;  men  ikke  saa  hendes  sorte  Øjne; 
og  i  hendes  Ansigt  —  lidt  blegere  end  sædvanligt  —  var  noget  at 
læse,  som  Krushoved  mente  at  forstaa.  Borgfruen  blev  staaende 
inden  for  et  Stuevindue.  —  Hun  hilsede  formelt  eller  fornemt 
paa  den  indtrædende  Gæst,  ytrede  en  kunstlet  Sympati  og  bød 
til  Sæde. 

Dette  blev  ikke  langt.  Den  fremmede  rejste  sig  hurtigt  og  sagde 
med  et  vist  Øjekast  til  Forvalteren:  „Jeg  maa  se  efter,  om  min 
Hest  ikke  skulde  være  brudt,  det  forekom  mig  saa,  og  jeg  har 
brugt  den  vel  glubsk  i  disse  Dage."  Han  gik  ud,  Forvalteren 
fulgte. 

Ankomne  i  Stalden,  og  forvisset  om,  at  ingen  Tredjemand  var 
i  Nærheden,  siger  han  til  den  usædvanligt  ncdslaaede  Medføl- 
ger: „Lad  os  to  være  oprigtige  mod  hverandre!  Lad  os  forklare 
os!  De  kan  opklare  Forholdene,  som  for  mig  er  i  Vilderede.  Ta'er 
jeg  ikke  fejl,  saa  har  Lise  og  De  Godhed  for  hverandre;  og  jeg 
ta'er  ikke  fejl,  naar  jeg  siger,  at  det  samme  er  Tilfældet  med 

hendes  Søster  og  mig.  Men  min  er  sky,  ængstelig,  og  Deres  for- 
stiller sig.  —  Hvad  er  der  i  Vejen?" 

„Oprigtighed  for  Oprigtighed!"  sagde  den  tiltalte.  ,, Moderen, 
hun  er  herskesyg,  stivsindet  til  det  yderste,  og  den  Plan,  hun 
een  Gang  har  lagt,  forlader  hun  ikke.  Der  er  to  Brødre,  Herre- 
mænd ovre  paa  Mors;  med  dem  skal  hendes  Døtre  giftes:  for, 
det  første,  fordi  de  er  rige,  for  det  andet,  fordi  de  gør  deres 
Koner  til  Fruer,  og  for  det  tredje,  fordi  hun  nu  saa  vil.  Min 
er  den  stærkeste  af  de  to,  men  Moderen  er  stærkere;  Deres  vil 
bøje  sig  som  et  Lam  under  Offerkniven.  —  Og  hvad  er  det  saa 
for  uværdige,  hun  vil  opofre  dem  til!  Den  ældste,  Kammerraa- 
den,  en  fyrretyveaarig  Pebersvend,  er  raa  og  plump,  gemen  i 
Mandfolkeselskab  og  tvetydig,  naar  Damer  er  hos.  Han  kan  ikke 
snakke  om  andet  end  om  Heste,  Stude  og  løse  Kvindfolk,  og 
hvad  dette  hans  Yndlingsfag  vedkommer.  Og  det  er  ikke  blot 
i  Talen,  han  er  saaledes:  det  skal  være  et  sjældent  ufrugtbart 
Aar,  da  der  ikke  kommer  flere  end  een  Pige  fra  ham  i  velsignede 
Omstændigheder.  Den  lige  saa  rene  som  forstandige  og  følelses- 
fulde Mettelene  vilde  snart  gaa  til  Grunde,  naar  hun  skulde 
bindes  til  ham. 

„Lise  vilde  faa  ganske  modsatte  Vilkaar;  hun  vilde  —  om 
hun  end  aldrig  havde  skænket  nogen  anden  sit  ædle,  men  mo- 
dige Hjerte  —  hun  maatte  hensynke  i  Kedsomhed,  Livslede. 
Tænk  Dem  engang!  Krigsraaden  er  temmelig  dum  og  —  som 
alle  dumme  Mennesker  —  meget  mistroisk,  har  ikke  synderlig 
Agtelse  for  nogen,  uden  for  Broderen,  der  er  hans  Orakel,  er 
stedse  kold,  stedse  ligegyldig,  kan  hverken  blive  vred  eller  glad 
eller  bedrøvet  —  og  har  kun  Sans  ene  og  alene  for  Penge.  — 
Lise  vilde  jo  faa  absolut  Herredømme,  men  det  er  jammerligt, 
da  han  ikke  er  værd  at  regere  over.  —  Man  venter  hver  Dag  det 
værdige  Par,  at  Slutseddel  kan  affattes." 

Med  Ryggen  lænet  mod  en  Spiltovbom  og  Hænderne  paa 
samme  havde  han  modtaget  disse  lidet  trøstelige  Opmuntringer 
og  tav  endnu  en  Stund,  grublende.  Med  et  heftigt  Aandepust  ud- 
brød han  da:  „Kan  De  ikke  mage  det  saa,  at  jeg  faar  Mettelene 
under  fire  Øjne?  Der  er  faldet  mig  noget  ind,  som  mulig  vil 
hjælpe  os  alle  sammen." 

„De  har  ikke  saa  vanskeligt  ved  det  som  jeg;  jeg  tjener  jo 
her;  min  Faders  Princip  er,  at  man  først  skal  være  Tjener,  før 
man  kan  blive  Herre  —  som  Herre  bør  være;  ellers,  siger  han, 
kan  man  ikke  bære  gode  Dage.  Dem  kan  jeg  faa  i  een  vigtig 
Henseende,  thi  min  Fader  har  mer  end  nok  til  mig  og  min  Sø- 

ster.  De  er  jo  allerede  Deres  egen  Mand,  og  en  Titel  kan  De  jo 
købe  Dem." 

„Hæ!" 

„Nu  maa  vi  ind  —  jeg  skal  nok  sørge  for,  at  De  kan  komme 
til  at  aflægge  lønligt  Skriftemaal  for  Mettelene;  men  hold  Deres 
Øjne  fra  hende,  saa  længe  Fru  Donnerwetter  er  til  Stede!  jeg 
har  mærket  noget  lurende  hos  hende." 


Ved  Udgangen  af  Stalden  hviskede  Forvalteren  noget  til  Røg- 
teren og  stak  ham  et  Par  Skillinger  i  Næven.  I  Stuen  havde  vor 
Københavner  et  fortrædeligt  Ansigt  opsat,  lagde  Hatten  skødes- 
løst fra  sig  og  sagde,  uden  at  vende  Talen  til  nogen  enkelt:  „Jeg 
vilde  ikke  haft  det  for  hundrede  Daler;  det  kan  skade  mig  langt 
mere.  Jeg  skulde  været  over  Sundet  i  Aften  —  og  nu  er  han 
brudt  —  jeg  har  vasket  og  bedækket  Saaret;  men  før  i  Morgen 
tør  jeg  ikke  ride  ham,  og  endda  kun  paa  bart  Dækken  —  gode 
Frue!  maa  jeg  falde  Dem  til  Ulejlighed  denne  ene  Nat?" 

„Gud  bevar 's!  saa  meget  er  vi  Dem  i  det  allerringeste  skyl- 
dig fra  den  forrige  Nat." 

Som  hun  saa  havde  sagt,  kommer  den  gamle  Røgter  ton  ten  de 
op  i  Borggaarden  og  raaber  uden  for  Vinduerne:  „Naadde  Frow 
aa  Hæ  Faawalter!  kom  aa  sie  te  den  blakbroged  Kow!  A  æ 
baang,  hun  støwter20." 

Ud  for  de  paakaldte  og  ind  i  et  Sideværelse  Lise.  —  De  el- 
skende var  ene  to. 


„Jeg  maa  skynde  mig,"  sagde  Elskeren  skyndsomt.  „Tør  jeg 
haabe,  at  De  deler  mine  Følelser?" 

Hun  lige  saa  raskt:  „Jeg  deler  dem." 

Med  et  Smil,  der  kom  fra  Sjælen,  fremrakte  han  sin  højre  — 
hun  lagde  sin  i  den  med  et  Smil,  der  kom  fra  Hjertet,  men  fra 
et  ængsteligvemodigt. 

,,Nu  ingen  Frygt  længer!  Fra  dette  Øjeblik  er  jeg  din  tro- 
faste Beskytter.  Din  højeste  Kærlighed  tilhører  mig  —  Datterens 
Pligt  byder  hende  at  forlade  Fader  og  Moder  og  holde  fast  ved 
sin  Mand.  Jeg  træder  foran  —  du  følger  —  ikke  blindt,  men  til- 
lidsfuldt! uden  Vaklen,  uden  Bæven!" 

Hun  kastede  sig  hulkende  til  hans  Bryst.  Han  trykkede  et 
Kys  paa  hendes  Pande  —  hun  et  paa  hans  Haand. 

,, Rolig!"  hviskede  han,  „hun  kommer  —  gaa  ind  til  din  Sø- 
ster og  lad  hende  komme  herud!" 

Sad  skete  det. 

Da  Fruen  og  Forvalteren  traadte  ind,  stod  Skælmen  i  en  le- 
vende Samtale  om  ligegyldige  Ting.  Mama  kastede  et  ligegyldigt 
Blik  til  dem,  lod  det  løbe  om  i  Stuen  og  spurgte  om  Mettelene. 

„Jeg  troede,  hun  var  gaaet  ud  til  Mo'er,"  svarede  Lise  med 
samme  Ligegyldighed,  „  hvad  blev  det  til  med  Koen?" 

„Havde  jeg  ikke  kommet  til,"  svarede  Mo'er,  „kunde  det  ble- 
vet til,  hvad  det  skulde  være;  men  jeg  sa'e  dem  straks,  hvad  der 
var  at  gøre  —  det  hjalp." 

Forvalteren  gjorde  en  skælmsk  Grimasse  bag  hendes  Ryg  og 
nikkede  til  sin  Svoger  i  Haabet. 

„Min  gode  Frue!"  tiltalte  Krushoved  hende.  „De  skulde  vel 
ikke  kende"  —  han  nævnede  en  Gaard  i  Nærheden  af  Skive. 

Hun  virrede  med  Hovedet. 

„Jeg  ta'er  nu  hen  for  at  købe  den,"  vedblev  han,  „hvis  den  er 
at  faa  noget  rimeligt.  Tomten  derhenne  sælger  jeg;  thi  skulde 
jeg  bygge  den  op  og  atter  faa  den  svedet  af,  det  har  jeg  ingen 
Lyst  til.  Det  er  ogsaa  ret  en  Røveregn,  denne  Egn." 

Han  gik  til  Døren,  vendte  sig  med  Trykkeren  i  Haanden  og 
sagde:  „Jeg  venter  en  af  mine  Karle;  jeg  vil  dog  ud  at  se  efter 
ham." 

Han  trængte  til  frisk  Luft,  saa  sødt  beklemt  var  Brystet.  Han 
gik  ud  af  Porten,  og  snart  slentrede  han,  snart  dansede,  snart 
hoppede  han.  Da  faldt  hans  Øjne  paa  Stendiget  og  saa  med  For- 
bavselse et  paaklistret  Stykke  Karduspapir,  hvorpaa  stod  12  og 
underneden  B.  F.  Næste  Dag  altsaa  skulde  Mødet  med  Fanden 
finde  Sted.  Hvad  kunde  det  betyde?  Saa  hastig?  Der  maatte  være 
noget  paa  Færde. 


Paa  det  bestemte  Klokkeslet  steg  vor  Helt  ned  i  Dybdalen. 
Den  bette  var  der  allerede  og  rejste  sig  op  fra  Lyngen. 

,,De  jawwer21,"  sagde  han.  „Di  tow  Herremænd  kommer 
idaw,  aa  iawten  ska  di  gies  sammen,  Præjst  aa  Dejn  æ  bestelt; 
men  dæ  mo  Ingen  veedet,  Jomfrowerne  ikhejer,  fa  di  lihg  ska 
te  ed."22 

„Hvorfra  ved  du  alt  det?" 

„De  ka  væ  de  samm,  hworfræ  A  weed  ed,  men  vis  æ  ed." 

„Men  der  er  jo  ikke  lyst  for  dem." 

„ —  Dærfor  æ  Kammerraadens  Faawalter  skikked  te  Viborre 

ætte  Konngbrøwn,  aa  ham  vinte  di  ve  Autensti  o  Magnetgoeren 
Vil  Han  no  ha  ed,  saa  ska  A  pas  ham  op  ved  Løvelbrow  aa  skell 
ham  ve  de,  han  haar  unt  aa;  ejsen  ska  A  ingen  Faatræd  gyer 
ham  sjæl.  Saa  læ  di  wal  væhr  aa  gywt  dem  iawten,  aa  sihn  ka 
Han  sie,  hudden  Han  vel  tåen.  Imuen23  ve  den  næh  Ti  ka  Han 
fo  Brøwwen  po  de  hæ  samm  Stej.  Skynd  sæ  no  tebaahg." 

Væk  smuttede  nu  den  lille,  og  den  i  Hovedet  temmelig  for- 
plumrede Elsker  skyndte  sig  til  Magneten. 

Vor  Ridder  var  i  en  sælsom  Sindsforfatning,  stærkblandet  af 
stridige  Fornemmelser:  i  nær  Berørelse  med  Røvere,  ja  Med- 
vider, passiv  Deltager  i  en  af  deres  forbryderske  Handlinger. 
Hans  Samvittighed  bebrejdede  ham,  at  han  ikke  havde  afværget, 
rent  ud  forbudt  det  Overfald,  som  nu  snart  skulde  foregaa,  og 
som  muligen  kunde  tage  en  blodig  Ende;  men  saa  søgte  han  at 
berolige  den  indvortes  Maner  dermed,  at  han  hverken  havde  lagt 
Plan  til  Røveriet  eller  drevet  paa  det,  og  at  Røveren  havde  for- 
ladt ham,  før  han  kunde  ret  besinde  sig.  Men  skulde  han  ikke 
vende  om  og  gøre  nu,  hvad  han  burde  gjort  før?  Hm!  den,  han 
søgte,  var  vist  allerede  paa  Farten.  Saa  de  to  skuffede  Medbej- 
lere! Vel  maatte  de  være  Snavskarle;  men  Slyngler  tilkommer 
jo  ogsaa  Retfærdighed  saavel  som  Tyven.  —  Mettelene,  den  el- 
skede, den  uden  kraftig  Indgriben  fortabte!  hendes  straalende 
Billede  svævede  mellem  hine  mørke  —  overstraalede  dem.  — 
Ingen  Skrupler  flere!  Ingen  Vaklen  mere!  Tærningerne  var  ka- 
stede. 


Uden  fof  det  magnetiske  Slot  mødte  han  sin  Fælle  i  Kærlig- 
hed, Frygt  og  Haab.  Han  fortalte  ham,  hvad  han  havde  erfaret 
om  Medbejlerne,  deres  nær  forestaaende  Ankomst  og  det  impro- 
viserede Dobbeltbryllup.  Kilden  til  disse  Oplysninger  maatte  han 
nødvendigvis  skjule  indtil  videre,  saavel  som  hvorlunde  det  vilde 
ske,  at  der  i  Dag  ikke  blev  noget  af  Brylluppet.  Men  hvad  saa? 
Den  til  Nedslagenhed  bekymrede  Forvalter  var  ikke  i  Stand  til 
at  besvare  dette  Livsspørgsmaal  —  den  guldlokkede  var  det. 

,,De  skal  ud  til  Arbejdsfolkene,"  sagde  han;  „jeg  vil  følge 
med  og  se,  hvad  jeg  kan  hitte  paa." 

Ejheller  omsonst  lagde  han  sit  krusede  Hoved  i  Blød.  Hvad 
derfra  udgik,  skal  Tiden  vise. 

Med  raskere  Skridt,  rankere  Krop  og  lysere  Aasyn,  end  de 
var  udgangne,  indginge  de  igen  i  det  fortryllede  Slot. 

Efter  Aftale  forholdt  begge  sig  i  deres  hele  Adfærd,  som  om 
de  ikke  anede,  at  noget  var  i  Gære.  Derimod  blev  det  dem  en 
Umulighed,  mundtligt  eller  skriftligt  at  give  Pigerne  Underret- 
ning om  det  forestaaende,  undtagen  ved  forblommede  Talemaa- 
der,  stjaalne  og  opmuntrende  Øjekast,  stilede  paa  at  indgyde 
Haab  og  Tillid.  Moderen  brugte  sine  Falkeøjne  og  magede  det 
saa,  at  hun  altid  var  sammen  med  begge.  Mod  Middag  tog  hun 
dem  med  sig  op  i  Storstuen,  hvor  de  alle  forblev,  til  de  forven- 
tede ankom. 

Hvad  der  bestiltes  i  Stadsestuen,  opdagede  Forvalteren  ved 
at  gøre  sig  et  Ærinde  forbi  Vinduerne.  Derinde  saa  det  pynte- 
ligt, men  for  somme  ikke  glædeligt  ud:  Spejle  og  Lampetter  var 
behængte  med  grønne  Kranse;  tolv  massive  Lysestager,  gam- 
melt Arvegods,  som  kun  ved  overordentlige  Anledninger  kom  for 
Dagens  Lys,  stod  paa  Kommoderne  —  kort,  han  behøvede  ikke 
videre  Bevis  paa  Troværdigheden  af  Vennens  Underretning. 


Saa  kom  da  de  velbyrdige  Herrer,  og  det  i  stolt  Humør:  Kam-> 
merraaden  lod  sin  brede  Mund  flyde  over  paa  sædvanlig  Vis; 
Krigsraaden  greb  sig  an  og  fremslæbte  nu  og  da  med  Besvær- 
lighed Indfald,  som  ingen  uden  han  selv  antog  for  Vittigheder. 
I  Fruens  Ansigt  laa  stolt  Triumf,  i  Lises  rolig  Trods,  i  Mette- 
lenes afvekslende  stille  Resignation  og  tvivlsom  Forventning. 

Kammerraaden  var  ogsaa  i  Forventning,  men  som  ikke  var 
forstyrret  ved  Tvivl;  ogsaa  kiggede  han  ofte  gennem  Vinduerne. 
Krigsraaden  sad  stadig  med  Ryggen  til  dem  og  kiggede  efter 
Ludvig  den  Sekstendes  Henrettelse,  der  hang  som  Kobberstik 
lige  over  for  ham.  Imellem  skottede  han  til  Oraklet,  der  ud  paa 
Eftermiddagen  blev  en  lille  Smule  urolig  og  mumlede  stødevis 
for  sig  selv:  „Hvad  bier  han  efter  —  han  kunde  ha'  været  her 
—  jeg  skulde  dog  aldrig  tro  —  nej  —  han  maa  være  her  paa 
Øjeblikket." 

Fruen  havde  nedtrukne  Øjenbryn  og  hviskede  til  ham  af  og 
til  kort,  mere  og  mere  heftigt,  hvortil  han  ikke  svarede  undtagen 
saa  med  Nik,  saa  med  Hovedrysten. 

Tiden  skred.  De  to  rette  Elskere  var  kun  sjælden  og  stakket 
inde;  og  et  Par  Timer  over  Middag  tog  Mettelenes  Afsked,  hil- 
sede  tørt  paa  Døtrene  og  belevent  paa  Moderen,  takkede  for  ud- 
vist Gæstfrihed  og  gik  ud  til  sin  Hest.  Forvalteren  ledsagede 
ham  efter  givet  Vink,  ,,da  der  ingen  af  Karlene  var  hjemme". 

St.  St.  Blicher:  Samlede  Noveller.  II.  19 

I  Stalden  aftaltes  nu,  hvorledes  de  skrevne  Vink  skulde  spil- 
les Kæresterne  i  Hænderne.  Derpaa  modtog  Krushoved  de  nød- 
vendige Attester  og  Papirer  ior  Vennens  Vedkommende  og  for 
nu  af  Sted  til  Amtshuset  i  Aalborg. 


Jeg  kan  ikke  undlade  at  føre  mine  Læsere  hen  i  Nærheden  af 
den  bekendte  Røverstue  —  Læserinderne  kan  gerne  følge  med; 
der  er  ikke  det  mindste  at  være  bange  for. 

Banden,  forstærket  med  tvende  Novicer  eller  aktive  Med- 
lemmer —  passive,  Hælere  nemlig,  havde  de  een  af  for  hvert 
andet  Sogn  i  en  vid  Omegn  —  havde  gjort  en  ret  heldig  Ekspe- 
dition paa  Østkanten  af  Landet,  hvorefter  den  rattede  sig  i  Hu- 
rup Kro,  hvor  Skomageren,  som  nu  hans  Vane  var,  ved  Brænde- 
vinsflasken og  Ølkruset  satte  „de  høje  Hjul  æfor",  dog  uden  at 
lade  noget  høre  om  hans  og  Kammeraters  natlige  Bedrifter.  Det 
traf  sig  saa,  at  tvende  af  Amtets  Herredsfuldmægtige  var  til 
Stede  i  næste  Stue.  De  blev  opmærksomme,  kiggede  og  lyttede 
og  kom  til  den  Endeslutning,  at  disse  Ravne  maatte  være  af  dem, 
der  saa  længe  havde  gjort  Brud  paa  den  offentlige  Sikkerhed  og 
trodset  Landets  Love.  De  havde  hørt,  at  Tarmløs,  der  ellers  kun 
sagde  lidet,  manede  de  andre  om  at  bryde  op,  med  det  Tillæg: 
ellers  naar  vi  ikke  hjem  før  Dag;  I  skal  tænke  paa,  vi  har  fire 
Mil  at  gaa. 

„Fire  Mil!"  siger  Retsbetjentene  til  hverandre,  „det  kunde 
ligne  efter  Rold  Skov  —  der  kunde  gøres  noget  —  Afsted!  hver 
til  sit  —  og  driv  Sognefogder  med  flere  ud  at  passe  dem  op!" 

Inden  de  var  kommet  ud,  hørte  de,  der  blev  sagt  derinde:  „Det 
bliver  nu  for  silde  i  Nat;  lad  os  ligge  over  et  Sted  her  i  Nær- 
heden, saa  kan  vi  jo  begive  os  paa  Vejen  i  Morgen  Eftermiddag!1* 

„Te  Majte  hvikket!  læ  go!"24  svarede  en  anden  Stemme;  „Je- 
sabel lider  vel  ikke  saa  haardt  efter  os;  hun  kan  hverken  sulte 
eller  tørste  til  Døde." 

Tilhørerne  svang  sig  paa  Hestene  og  hjem  til  deres  Princi- 
paler, der  straks  foranstaltede  det  fornødne  til  Besættelse  af  Rold 
Skovs  Østside. 

Nu  kommer  vi  did,  hvorhen  jeg  indbød  mine  højstærede.  — 
Paa  de  højeste  Banker  langs  ud  med  Skoven  afsattes  Vedetter 
paa  otte  å  ti  Mand  med  alskens  Bondevaaben,  saavel  som  en 
eller  flere  Bøsser,  hver  Trop  under  Anførsel  af  en  Sognefoged 
eller  en  anden  rask  og  paalidelig  Mand.  Af  hver  Trop  laa  kun 

een  paa  Udkig,  de  andre  skjulte  bag  Skrænten.  En  Afdeling  blev 
beordret  at  trække  sig  en  halv  Mil  Østen  fra  Sydenden  af  Sko- 
ven, en  anden  ligesaa  fra  Nordenden  for  at  omgaa  Fjenden  og 
afskære  ham  Retiraden. 

I  Daggry  bemærkede  to  eller  tre  af  Udkiggerne  en  Trop  paa 
fem  Mand  nærme  sig.  De  øvrige  Poster  underrettedes  herom,  og 
snart  var  de  alle  fem  fangne  og  bundne.  Vogne  skaffedes  til 
Veje,  og  Røverne  afgaves  til  Tyvehullerne  i  Aalborg,  hvor  vi 
indtil  videre  vil  overlade  dem  til  deres  egne  Betragtninger  og 
Forberedelse  til  Inkvisitionen. 

Vi  forføjer  os  atter  til  det  Sted,  hvor  der  er  fire  Bejlere  om  to 
Brude,  at  se,  hvem  der  skal  føre  dem  hjem.  Lidt  før  Aften  kom 
Præsten  agende,  og  noget  efter  Degnen  gaaende.  Ved  Synet  af 
dem  for  en  let  Gysen  over  begge  Brudene;  Forvalterens  Ansigt 
var  i  et  stille,  stadigt  Smil.  Fruen  nærmede  sig  gravitetisk  til 
ham  og  sagde  med  blød  Stemme,  men  hvast  Blik:  „De  smiler 
med  en  Mine,  som  om  De  oversaa  dette  Selskab." 

„oaa-aar 

,,Det  er  anstødeligt,  min  Herre!1' 

„Det  kan  jeg  dog  ikke  vide." 

„Da  kan  jeg,  og  —  jeg  vil  sige  Dem  det  nu:  jeg  har  i  den 
senere  Tid  haft  Grund  til  at  være  mindre  tilfreds  med  Dem."  — 

„—  Saa-aa?  " 

„Ingen  Spodskhed,  saa  længe  De  spiser  mit  Brød,  og  smager 
det  Dem  ikke  længer"  — 

„Saa  kan  jeg  lade  det  ligge?  Meget  vel!" 

„Altsaa  er  De  vel  endog  til  Sinds  at  forlade  mit  ringe  Hus?" 

„Dertil  er  jeg  ikke  utilbøjelig." 

„Straks  maaske?" 

„Aa  ja." 

„Vel!  Følg  med  og  faa  Deres  Løn!" 

„Hverken  Deres  Løn  eller  Deres  Skænd.  Adieu,  min  naa- 
dige!" 

Hurtigt  forlod  han  Værelset,  gik  over  i  sit  Værelse,  pakkede 
alt  hans  i  sin  Koffert,  tog  Nøglen  af  sin  Dør,  leverede  den  til  en 
velbe troet  Karl,  steg  til  Hest  og  tog  Vejen  ad  Viborg  til. 


Inde  i  den  Gaard,  hvor  Fruen  havde  lavet  paa  Bryllup,  var 
hun  immer  nærmere  og  nærmere  ved  at  tabe  sit  mandige  Sinds 
Ligevægt,  og  ingen  af  alle  derværende  vedligeholdt  nogenlunde 

Sindsro  uden  begge  Brudene.  Da  ingen  mindede  om  Forretnin- 
gen, spurgte  Præsten  Hendes  Naade,  om  der  snart  skulde  be- 
gyndes? 

,,Naar  De  behager,"  lød  Svaret. 

Præsten  bukkede,  gik  ud  og  iførte  sig  Ornatet. 

„Om  De  saa  behager!"  sagde  Fruen,  nejende  for  Fæstemæn- 
dene og  givende  med  sin  mægtige  Haand  et  Tegn  til  de  paa 
hendes  Befaling  højtidsklædte  Fæstemøer.  Disses  Ansigter  fik 
samme  Farve  som  deres  lilla  Silkekjoler.  De  satte  vel  een  Fod 
frem,  men  tøvede  med  den  anden.  Moderen  nikkede  barsk  og 
kastede  Hovedet  tilbage.  Da  lød  en  Frelserrøst,  idet  Hans  Vel- 
ærværdighed spurgte  om  Kongebrevene. 

,,De  kommer  straks!"  svarede  Fruen  vævert;  „Overbringeren 
maa  være  her  paa  Timen,  det  er  Hr.  Kammerraadens  Forvalter. 
Han  er  her,  inden  Vielsen  er  forbi  —  De  kan  roligt  begynde." 

„Undskyld  gunstigen!"  sagde  han  og  traadte  tilbage  længer 
ind  i  Stuen,  „det  strider  mod  min  Embedspligt,  jeg  vilde  vove 
alt  —  men  hvorfor  ikke  heller  bie,  til  den  udsendte  kommer?" 

„Ogsaa  det!"  svarede  Fruen  og  bed  sig  i  Læben. 

Endnu  en  skæbnesvanger  halv  Time,  da  —  kommer  Forval- 
teren halvt  gaaende,  halvt  løbende,  med  løsstaaende  svajende 
Overfrakke.  Man  farer  ud. 

„Jeg  er  plyndret,  faldet  blandt  Røvere!"  stønnede  han  hartad 
aandeløs.  „Alt  er  væk!"  Brevene  væk,  Pengene  væk,  Piben  væk, 
Ur  væk;  det  var  et  Under,  de  lod  mig  beholde  Livet."  — 

Han  lod  sig  styrte  eller  falde  ned  paa  den  brede  Sten  uden  for 
Døren,  støttede  Albuen  paa  Knæerne  og  Hagen  paa  de  hule 
Hænder. 

„Det  var  da  forskrækkeligt!"  raabte  man;  og  Præsten  lagde 
til:  „Kan  De  nu  se,  at  det  var  godt,  vi  ikke  forhastede  os." 

„Bud  straks  til  Sognefogden!"  raabte  Fruen,  „og  til  Herreds- 
fogden! Begge  til  Hest,  alt  hvad  der  løbes  kan!  maaske  Røverne 
endnu  kunde  paagribes,"  —  til  den  udplyndrede:  „Naar  og  hvor 
skete  det?" 

„Da  jeg,"  svarede  han,  „kom  til  Løvel  Brohus,  og  der  var 
jeg  lidt  over  Middag,  lod  jeg  Karlen  tage  min  Hest  for  at  gi'e 
den  en  Ville  Hø  og  Vand;  selv  gik  jeg  ind  i  Kroen  saa  længe  og 
forlangte  en  Snaps  og  et  Glas  01.  Som  jeg  vil  til  at  drikke,  raa- 
ber  en  uden  for  Vinduet:  „Hej!  hej!  Hej  sten!  Hejsten!"  Jeg  satte 
Glasset  fra  mig  og  sprang  ud,  for  jeg  troede,  det  var  min  Hest, 
der  havde  stødt  sig  løs.  „Hvor  er  den?" 

„Der,"  svarede  en  Mand  og  pegede  paa  en  Hest,  som  noget 


285 

derfra  sprang  omkring  i  Tøjret.  Saa  gik  jeg  ind  igen  og  drakr 
hvad  jeg  havde  forlangt.  Men  al  den  Tid  sad  en  lille  sortsmudset 
Person  imellem  Bordet  og  Væggen.  Han  har  vistnok,  mens  jeg 
var  udenfor,  kommet  noget  Djævelskab  i  Øllet,  for  inden  jeg 
endnu  var  kommet  paa  Hesten,  fornam  jeg  saadan  en  sær  Dø- 
sighed, som  hastig  tog  til.  Imidlertid  var  Personen  gaaet  bort. 
Som  jeg  er  kommet  over  Broen,  springer  to  Karle  til  fra  hver  sin 
Side,  griber  i  Bidselet  med  den  ene  Haand,  og  med  den  anden 
rives  og  skydes  jeg  ned.  Jeg  var  allerede  saa  sløv,  at  jeg  ikke 
kunde  raabe  om  Hjælp,  og  der  stod  som  en  Taage  for  mine  Øjne. 
Jeg  fornam,  at  man  fumlede  i  mine  Lommer,  og  saa  segnede  jeg 
hen  og  laa,  mig  selv  ubevidst,  til  langt  hen  paa  Eftermiddagen. 
Jeg  skravlede  op  og  skyndte  mig  herhid,  saa  fort  jeg  kunde. 
Haah!  jeg  er,  som  jeg  var  mørbanket  over  mit  hele  Legeme.11 

,,Der  laa  vi  den  Nat  og  havde  ingen  Dyne  over  os,"  sagde 
Degnen. 

,,Og  ingen  Kone  hos  os  —  hm,  hm,  hm,"  lagde  Kammer- 
raaden  til;  ,,men  det  kan  vel  oprettes  i  Morgen.  Nu  kan  vi  spise 
og  drikke  paa  det  i  Aften."  —  Og  saa  gjorde  de. 


Fruen,  som  dog  var  lidt  udmattet  af  de  forskellige  Sindsan- 
spændelser,  mindede  tidlig  om  Sengen;  den  søgte  hun  og  Her- 
rerne og  var  snart  i  fast  Søvn.  Ikke  saa  de  unge  Damer.  De  gik 
rigtignok  ind  i  Sovekammeret,  ikke  for  at  hoppe  i  Sengen,  men 
ud  af  Vinduet,  som  de  sagtelig  aabnede.  Derefter  opkiltede  de 
Brudekjolerne,  tog  Kaaber  og  Hatte  paa  og  holdt  hverandre 
krampagtigt  i  de  Hænder,  der  denne  Nat  skulde  sammenføjes 
med  mandlige.  —  Ikke  et  Ord  kunde  faa  Luft;  de  saa  paa  Uret 
og  lyttede  til  Vinduet. 

Endelig  hørtes  hviskende  Fjed  —  Elskerne  var  der  —  hver 
løftede  sin  ud  i  Haven  —  og  lette  som  A ander  svævede  de  ud 
paa  Marken  til  Vognen.  Den  besteges  og  sattes  i  Bevægelse,  først 
langsomt,  til  den  var  kommet  saa  langt  bort,  at  dens  Rullen  ikke 
længer  kunde  høres  paa  den  forladte  Gaard. 

Det  var  mørkt,  men  Kusken  var  sikker  og  vej  stiv;  thi  det  var 
ingen  anden  end  —  Bettef anden. 

,,Hvor  skal  vi  hen?"  hviskede  Pigerne  benovede  til  deres  Side- 
mænd. Disse  krystede  dem  til  sig  ømmeligt  og  svarede:  ,,Til  en 
Præst." 

I  Dagbrækningen  holdt  Vognen  uden  for  en  saadan  Mands 

Bolig.  Kusken  gav  en  af  Herrerne  Tømmen  og  gik  til  Køkken- 
døren, der  aabnedes  af  en  Pige  med  Malkespand  i  Haanden. 
Han  spurgte  om  Madamen.  „Hun  er  nok  ude  hos  Kusken!"  sva- 
rede Pigen  knistrende. 

„Da  kald  hende  herhid,  og  sig,  at  hun  kan  tjene  store 
Penge."  — 

Hun  gik  til  Herberget,  og  Kusken  til  Vognen,  hvor  han  løste 
Skaglerne,  tog  Hovedlaget  af  Hestene  og  af  Vognen  Hø,  som  han 
gav  dem  at  æde. 

„Men  min  Gud!  hvad  er  det  for  en  Præst?  Konen  hos  Ku- 
sken!" spurgte  Pigerne  med  ængstelig  Forundring. 

„En  barmhjertig  Samaritan!"  fik  de  til  Svar.  ,,Han  kopu- 
lerer for  Penge,  paa  sin  Kones  Befaling,  der  tager  Pengene  til 
sig.  Han  er  en  Diogenes,  hun  et  Pragteksemplar  af  en  rigtig 
Nille.  Og  tænk  Dem  engang:  hun  er  en  Københavnerinde,  født 
Frøken,  og  Søster  til  en  baade  her  og  i  Udlandet  navnkundig  og 
hædret  Forfatter.  Men  indlad  Dem  ikke  med  hende!  lad  som  De 
ikke  forstaar  Dansk!  De  vil  faa  noget  at  høre;  og  jeg  indestaar 
ikke  for,  at  det  jo  kan  minde  om  Gammelstrands  Heltinder." 

Hun  kom: 

„Ej  ej!  det  var  en  tidlig  Visit  baade  af  Herrer  og  Damer  — 
hvad  behager  Deres  Naader?" 

„Vi  ønsker  at  giftes." 

„Ser  man  det!  Hat  das  so  eine  Eile?" 

„Jawohl,  hvad  skal  vi  gfe  Dem,  for  at  Deres  Mand  straks 
vier  os?  Vi  har  Kongebreve." 

„Tyve  Daler." 

„Dem  gfer  vi,  naar  vi  tillige  faar  Attester  for  Vielsen." 

„Hjælp  Dem  selv  af  Vognen,  saa  skal  jeg  lukke  op." 

Det  gjorde  de  og  hun.  De  vistes  ind  i  en  lav  og  smudsig  Stue. 
Hun  bad  dem  ikke  sidde  ned  engang;  der  var  endelig  ikke  fler 
end  tre  klodsede  Træstole  i  Rummet,  af  hvilke  den  ene  endda 
var  trebenet. 

Madamen  løb  ind  i  et  Sideværelse  og  skreg:  „Herop!  herop! 
hvor  længe  vil  Han  ligge,  dovne  Æsel,  herude  er  noget  for  ham 
at  bestille:  to  Par  at  smede  sammen  paa  een  Gang  —  ud  af  Sengen! 
eller  jeg  skal  lette  ham  —  Han  behøver  ingen  Bukser  —  put  sig 
op  under  Sløj  kjolen  —  saa!  her  har  Han  Kraven  om,  og  der 
ligger  Hans  Bog  —  skrup  sig!" 

Hun  vipsede  ind  igen:  „Saa  Damerne  har  saadan  en  Satans 
Hastværk  med  at  komme  i  Brudeseng?  Da  kom  jeg  der,  min  Sa- 

lighed,  tidlig  nok;  det  skal  De  selv  se,  naar  mit  Tjokkeho'ed 
kommer." 

Hun  for  ud  i  Køkkenet. 

Han  kom.  De  kunde  ved  første  Øjekast  se,  at  begge  maatte 
være  saa  slet  gift  som  tænkeligt.  Skiden  var  Kjole  og  Krave  som 
det  blege,  magre  Fjæs,  omgivet  af  uredte,  bleggraa  Haar.  Paa 
Fødderne  fremslæbte  sig  et  Par  Trætøfler,  og  mellem  dem  og 
den  stumpede  Præstekjole  saas  Stykker  af  brandgule,  hist  og 
her  sammenrimpede  grove  Hoser. 

Mod  denne  Personlighed  stak  modbydeligt  af  et  Vrængesmil, 
et  dybt  Buk  og  den  Hilsen:  „Salvete  plurimum,  humanissimi! 
nec  non  humanis simæt  An  sitis  studiosi!"25 

„Ego  sum^  svarede  Krushoved,  „et  qvidem  Candidatus 
juris." 

„XtuQél   X«»p«!rtr 

I  det  samme  kom  Madammen  ind  igen  og  sagde:  „Hold  nu 
Hans  beskidte  latinske  Flab!  og  gør  Hans  Pligt!" 

Man  leverede  ham  Kongebrevene  til  Eftersyn.  Med  dem  aabne 
i  den  ene  Haand  og  Alterbogen  i  den  anden  stillede  han  sig  op 
til  en  Væg  og  bad  Parrene  rangere  sig  efter  Navnene  i  det  og 
det  Brev. 

Det  gjorde  de,  idet  Krushoved  sagde:  „De  skal  ikke  ulejlige 
Dem  imed  nogen  Tale,  Hr.  Pastor!  hold  Dem  ene  til  Ritualet!" 

Saa  gjorde  han,  og  sluttet  var  den  uopløselige  Pagt. 

Ægtemændene  forlangte  nu  Forretningen  i  deres  Paasyn  ind- 
ført i  Kirkebogen  og  Attester,  til  hvilke  Forvalteren  havde  med- 
bragt det  fornødne  Papir,  udstedte.  Dette  medtog  Tid;  thi  Nille, 
som  vilde  skynde  paa  ham  med  Udskælden,  ledsaget  af  væl- 
dige Trumfer,  forstyrrede  ham  just  derved  og  sinkede  Skrive- 
riet, saa  de  fremmede  Herrer  maatte  bede  hende  om  at  lade 
Manden  i  Ro. 

Da  hun  havde  modtaget  og  eftertalt  den  akkorderede  Beta- 
ling, hvorfor  hun  ikke  sagde  saa  meget  som  Tak,  gjorde  hun  et 
Kniks  for  de  nygifte  Koner  og  sagde  spodsk:  ,, Lykke  paa  Rej- 
sen! og  megen  Fornøjelse,  saa  længe  det  varer!" 

Dermed  gjorde  hun  omkring  og  forlod  Stuen,  kommanderende 
Præsten:  ,,Følg  Han  med  mig!" 

Dette  Bud  adlød  han,  og  Ægtefolkene  tøvede  ikke  med  at  for- 
lade et  saadant  Hus.  Hvorhen  saa? 

Det  havde  Forvalteren  sørget  for.  Han  havde  allerede  ved  Il- 
bud underrettet  Faderen  om  sin  Afskedigelse,  og  hvad  derpaa 
vilde  følge.  Ret  fornøjet  over  hans  Forbindelse  med  en  rig  Pige, 

tog  han  derfor  venligt  mod  begge  Par  og  gjorde  for  dem  et  mun- 
tert Gilde.  Næste  Morgen  overdrog  han  sin  Ejendom,  mod  pas- 
sende Aftægt,  til  Sønnen  og  var  dennes  Svoger  behjælpelig  til 
at  indkøbe  en  god  og  smuk  Ejendom  i  Nærheden.  — 

Hvor  længe  deres  ægteskabelige  Forbindelser  varede,  og  hvor- 
ledes det  for  øvrigt  gik  dem,  ved  jeg  virkelig  ikke,  og  Læserne 
bryder  sig  vel  heller  ikke  om  at  vide  det;  thi  nu  er  jo  Knuden 
løst. 

Men  hvorlunde  Røverknuden  løstes  eller  overhuggedes,  vil 
dog  næppe  høres  uden  en  vis  Deltagelse. 


Paa  den  Vogn,  der  bragte  de  opfangede  Røvere  til  Aalborg, 
var  Tarmløs  og  Skomageren  —  som  i  det  industrielle  Samfund 
hed  ,, Sylen"  —  sat  hos  hverandre  med  bundne  Hænder.  Thi 
brugte  den  sidste  sin  ubundne  Tunge  til  levende  Samtale  med 
Sidemanden;  dog  førtes  den  saa  svagmælet,  at  den  ikke  med  Ty- 
delighed kunde  naa  Bevogternes  Ører.  Hovedemnet  var  Befrielse 
fra  Indespærringen,  Midlerne  til  samme,  Maaden  og  Tiden.  Sit 
største  Haab  satte  man  til  Fanden  og  hans  Oldemoder,  der  vist 
for  deres  egen  Skyld  vilde  gøre  og  vove  alt  muligt.  De  var  enige 
i,  at  han  var  en  dygtig  Kaptajn,  ingenlunde  at  spøge  med,  men 
Kvinden  tolv  Gange  frygteligere  og  uden  mindste  Tvivl  en  Hel- 
vedes Heks. 

,, Fanden  selv  har  al  Respekt  for  hende,"  ytrede  Sylen;  „der- 
for er  det  ikke  sært,  om  Mad  og  Drikke  gi'er  mig  Kvalme  der- 
inde hos  dem.  Jesabel  (hendes  rigtige  Navn  var  Elsebeth)  er  en 
Engel  imod  hende." 

,,Kan  han  bare  faa  hende  med,"  tilføjede  Tarmløs,  „saa  har 
det  ingen  Nød:  hun  skal  nok  puste  Laasen  op." 

„Det  gør  hun  nok!"  raabte  Sylen  højt  og  skraalede  en  Ynd- 
lingssang i  hans  Smag. 

„Du  har  dog  Moses  med  dig?"  spurgte  Tarmløs. 

„To  blaa  Drenge28  mellem  mine  Skosaaler  —  og  du?" 

„Hvad  jeg  har,  er  klistret  fast  over  Fjælen;  der  kommer  de 
Fanden  ikke  at  rage." 

Dette  kan  vel  være  nok  af  disse  Svendes  Rejsepassiar. 

En  anden,  hel  forskellig,  holdtes  i  Aalborg  med  Kriminal- 
lovens  Organ;  og  der  holdtes  flere  uden  at  føre  til  Endelighed.  — 
Under  en  saadan  Katekisation  henkastedes  pludselig  det  Spørgs- 
maal:  „Hvor  er  nu  Bettef anden?" 

„Det  er  ikke  godt  at  vide,"  svarede  Syl,  „hvor  han  er;' han 
kan  være  baade  her  og  der,  han  er  alle  Vegne,  og  ofte  der,  hvor 
man  ikke  venter  ham  —  ligesom  den,  han  er  opkaldt  efter." 

Videre  kunde  Inkvisiten  ikke  bringes:  Frygt,  blandet  med  en 
Tilsats  af  Hengivenhed  for  Anføreren,  holdt  ham  tilbage  fra  at 
røbe  ham. 

Ikke  saaledes  sindet  var  den  træske  og  nedrige  Tarmløs.  Un- 
der Betingelse  af  S  traf  løshed  lovede  han  at  give  Retten  saadanne 
Oplysninger,  at  den  farlige  snart  maatte  komme  i  dens  Magt. 

Inkvisitor,  som  beklagede  sig  over,  at  man  allerede  flere  Gange 
uden  Nytte  havde  forsøgt  at  overrumple  ham  i  hans  Bopæl, 
pruttede  længe  med  Skrædderen  om  Prisen  paa  Forræderiet. 
Denne  nedsatte  samme  til  Vand  og  Brøds  Straf,  og  derefter  til 
korteste  Fængselstid  i  Tugthuset.  Omsider  blev  man  enig. 

Han  gav  nu  den  Oplysning,  at  Mester  Alibi  kom  ikkun  to 
Gange  om  Maaneden,  højst  tre,  hjem  til  hans  Oldemoder;  og  det 
kun  i  mørke  Nætter;  i  Mørket  kom  han  og  biede  yderst  sjælden, 
til  det  gryede  ad  Dag. 

Dette  toges  til  Følge;  i  nogen  Tid  forgæves.  Lovens  Tjenere 
kedede  sig  og  foretog  sig  saa  en  Husundersøgelse.  Den  førte  til 
intet,  de  fandt  kun  lidt  tarveligt  Husgeraad,  og  Kællingen  paa 
Lejet.  Paa  alle  Spørgsmaal  og  Trusler  virrede  hun  med  Hove- 
det og  pegede  paa  sine  Ører  og  paa  Munden.  Da  dertil  hendes 
Ligfarve  gav  hende  en  døendes  Udseende,  lod  man  baade  hende 
og  hendes  skumle  Vaaning  i  Ro  —  for  det  første. 

Ikke  længe  derefter  kom  den  bette  ind,  syg,  angreben  af  en 
hurtigt  tiltagende  Feber. 

Otte  Dage  efter  foretoges  en  ny  Undersøgelse.  Man  fandt 
Bettefanden  som  Lig  og  hans  Oldmowr  inden  for  ham,  som  det 
syntes,  nær  ved  at  vorde  det. 

1  Trykt  i  „Gamle  og  nye  Noveller  af  St.  St.  Blicher",  udg.  af  P.  L.  Møller, 
I.  B.  1846.  —  Bettefanden  var  en  jysk  Omløber,  hvis  Ugerninger  hap  beskæf- 
tiget Sindene  stærkt,  som  det  ses  1  Kristensen:  Det  jyske  Almueliv,  V.,  S. 
131—36.  Han  var  en  langt  mere  ondsindet  Person  end  den.  B.  har  skildret.  Han 
var  født  1801  og  hed  Johannes  Jensen.  Af  en  Kommission,  der  sad  fra  1837  til 
43  og  havde  flere  Hundrede  jyske  Voldsmænds  Forhold  til  Undersøgelse,  blev 
han  for  en  Mængde  Røverier  og  Indbrudstyverier  dømt  til  livsvarigt  Tugthus- 
arbejde, hvilken  Dom  Højesteret  stadfæstede  1844.  1864  løslodes  han  og  kom 
tilbage  til  Stenild  ved  Hobro.  Her  døde  han  1870.  —  Novellens  Præstefolk  er 
Pastor  Holst  i  Rørbæk  og  hans  Hustru  Charlotte,  født  Rahbek,  en  Halvsøster 
til  Knud  Lyne  Rahbek.  (Aakjær:  B.s  Livs-Tragedie,  II.,  S.  185  o.  f.)  —  Alle  de 
følgende  Ordforklaringer  er  hentet  fra  P.  L.  Møllers  Udg. 

2  Farlil. 
1  Morlil. 

4  Sodede. 

*  Har  lange  Anders  ikke  været  her  fornys? 

*  I  Onsdags. 
7  Til  Ro. 

*  Skynd  dig! 

*  Vrinsker  efter  Foder. 
••  Fæhuset. 

"  Indsidder. 

12  Sagde  han. 

18  Knibe. 

14  Ondsindet. 

18  Paa  rede  Haand. 

18  Indhugget  Gang  (Stolle). 

17  Bjerget  til  Hobe. 

'•  Lyst. 

'•  Rigtigt. 

20  Styrter. 

21  Det  haster. 

22  Før  de  lige  skal  til  det. 
28  I  Morgen. 

24  Lige  meget  —  lad  gaa. 
28  Er  I  Studenter? 
28  Jeg  er  det. 

27  Velkommen. 

28  Femdalersedler. 


KÆRLIGHED  I  VILDMOSEN1 

i. 


JL)okkedal  hedder  en  By  lidt  Syd  for  Limfjorden  og  tæt  hen 
mod  Kattegat.  Til  Værn  mod  dette  og  til  Læ  for  dets  Storme 
har  denne  Række  af  straatakte  Huse  en  Række  af  sammen- 
hængende Høje,  dem  de  kalder  Molbjergene.  Træd  op  paa  en 
af  disse  „Knuder"  og  se  dig  først  mæt  paa  Havet;  og  drej  dig  saa 
om  mod  Landet!  Her  er  noget  ganske  andet  at  se. 

Bag  dig  havde  du  blaat;  foran  dig  har  du  nu  graat  eller  en 
Naturfarveblanding  af  graat,  gult  og  brunt.  Hvad  for  en  Hoved- 
farve er  den  fremherskende,  er  vanskeligt  at  afgøre;  men  paa 
Kedlens  Overflade  er  opkogt  en,  der  kan  sætte  en  Sællandsfar  i 
slet  Humør. 

Denne  Moseørkens  Udseende  vilde  være  milevidt  aldeles  ens- 
formigt, hvis  den  ikke  var  paa  to  Etager,  den  ene  tre  til  fire 
Alen  højere  end  den  anden,  lidt  brunere  af  Lød,  da  Lyngen  paa 
det  mindre  sumpige  Jordsmon  trives,  skønt  tarveligt. 

Men  kig  videre  ned  i  Sydvest  og  op  i  Nordvest!  Hist  opdager 
du  en  anselig  Menneskebolig  med  Have  til  og  paa  den  nordligere 
Kant  en  ordentlig  Skov.  Bag  denne  ligger,  men  fra  dit  Stand- 
punkt usynlig/  ogsaa  en  Herrevaaning,  benævnet  Høstmark. 
Dette  Navn,  saavel  som  den  forriges:  ,, Vildmosegaard",  antyder 
en  yngre  Oprindelse,  nemlig  paa  en  senere  Tid,  da  Vandherre- 
dømmets Svækkelse  indrømmede  Beboelse  paa  disse  Oaser. 

Høstmark  er  opstaaet  langt  tidligere  end  den  anden,  Mose- 
gaarden,  eftersom  dens  Beliggenhed  egentlig  er  paa  en  Halv- 
oase. Den  sidste  skulde  maaske  endnu  ikke  været  til,  hvis  ikke 
Kærlighed  —  den  første  Vindmøllebygger  —  ogsaa  her  havde  vist 
sin  vidunderlige  Magt. 

En  adelig  Herre  blæste  nogle  Bønderhytter  overende  og  op- 
byggede paa  Tomterne  det  nuværende  Lindenborg.  Navnet  er- 


292 

holdt  den,  for  at  Mindet  om  hans  Frue  kunde  vedligeholdes:  jeg 
sørger  nu  ogsaa  derfor  paa  en  anden  Maade. 

„Das  Fråulein  von  Linden"  var  en  fattig  Skønhed  og  følge- 
lig med  kun  svagt  Haab  om  at  vorde  Frau,  da  Junker  Hans  aus 
Danemark  daraussen  saa  og  forelskede  sig  i  hende.  Hun  bøn- 
hørte ham  og  fulgte  med  til  hans  Bolig  i  Blenstrup.  Paa  hendes 
Befaling  blev  det  nye  Herresæde  opført  og  opkaldt  efter  den 
naadige  Frue. 

Denne  Dame  var  ellers  intet  mindre  end  naadig,  hvilket  flere 
end  Junkeren  fik  at  føle;  og  kan  man  sætte  Lid  til  hendes  ej  ud- 
døde Eftermæle,  var  hun  en  Messalina  baade  i  Vellyst  og  Grum- 
hed. 

Førend  der  begyndtes  paa  Bygningen,  lod  hun  grave  og  mure 
en  flere  Favne  dyb  Brønd  inden  for  det  vordende  Slots  Omkres. 
Da  den  ikke  gav  Vand,  bestemte  hun  den  til  Bevaringssted  af 
Ferskeri  om  Sommeren,  forsynede  den  med  en  tætsluttende  Lem, 
ikke  til  at  drages  op,  men  til  at  falde  ned,  naar  en  Skodde  under 
den  blev  trukket  fra.  Hvorledes  dette  bevirkedes,  blev  hendes 
Hemmelighed,  i  hvilken  ingen  anden  gjordes  delagtig,  undtagen 
Tømmermanden,  som,  for  ej  at  røbe  den,  blev  det  første  Offer  i 
Lindenborgs  Oubliette2:  han  forsvandt  og  forglemtes. 

En  Tjener  blev  hans  Efterfølger,  saa  snart  den  kvindelige 
Rolf  Blaaskæg,  ked  af  ham,  havde  kastet  sine  Øjne  paa  Kusken. 
Denne  og  efter  ham  Gartneren  nød  samme  Løn  for  deres  nat- 
lige Opvartninger. 

Der  hviskedes  i  Gaarden  og  mumledes  uden  for  om  disse 
ubegribelige  Forsvindeiser.  Man  var  ikke  uvidende  om  hines 
Forhold  til  Slottets  Herskerinde,  men  tænkte,  at  hun  havde  givet 
den  ene  efter  den  anden  Penge  til  lønligt  at  rømme  bort  fra 
Egnen. 

Herren  tilbragte  sin  Tid  med  junkerlige  Forretninger;  Tø- 
vejrsdage fordrev  han  med  Riden,  Jagen,  Sviren  og  Lystighed  i 
Selskab  med  ligedanne;  og  dette  Herreliv  greb  ofte  ind  i  Nattens 
Rettigheder.  Paa  saadan  Maade  var  flere  Aar  blevet  borte  for 
ham.  Det  første  Aar  af  hans  Ægteskab  var  ikke  forbi,  før  hans 
Kærlighed  til  Hustruen  var  bortdunstet,  og  han  gik  sine  Veje, 
som  hun  gik  sine. 

Det  indses  let,  at  han  med  saadan  Levevis  tænkte  kun  nødigt 
og  flygtigt  paa  alvorlige  Ting.  Alligevel  forekom  disse  Røm- 
ninger ham  betænkelige.  Hans  Svirekammerater  ytrede  ligeledes 
i  lyse  Mellemrum  deres  Betænkeligheder,  saavel  som  i  dunst- 

fulde  Timer  Anmærkninger  over  Junkerindens  Mistænkelighed 
i  Kærestesager. 

Dog  skulde  han  have  slaaet  alt  dette  hen  i  Vejr  og  Vind,  hvis 
ej  —  som  Sagnet  beretter  —  en  af  Slottets  kvindelige  Tyende, 
hos  hvem  Herren  trøstede  sig  over  Fruens  Utroskab,  havde,  figur- 
lig talt,  sat  ham  Spjælke  paa  Øjnene.  Hun  berettede,  at  hun 
havde  set  Skytten  og  et  Aarstid  efter  Gartneren  ved  Midnatstide 
gaa  med  Fruen  hen  til  et  af  Taarnene,  forsvinde  derinde  og 
hende  begge  Gange  komme  ene  tilbage;  og  var  det  just  paa  de 
Tider,  begge  forsvandt. 

Junkeren  blev  nysgerrig,  tog  Mod  til  sig  og  forlangte  Nøg- 
lerne, som  Fruen  havde  taget  i  Forvaring. 

„Der  er  ikke  noget  at  se,"  sagde  hun;  „men  vil  du  derind, 
skal  jeg  ledsage  dig." 

Da  hun  havde  aabnet  Døren  til  Oublietten,  bød  hun  ham  gaa 
foran.  Han  gik,  traadte  paa  Lemmen  og  sank  ned  mellem  sine 
Medbejleres  Aadsler.  Lemmen  lukkede  sig  for  stedse.  Fliser  be- 
dækkede snart  efter  den  og  det  græsselige  Værelses  hele  Gulv. 

Saa  vidt  til  foreløbig  Indledning. 


I  Egensekloster,  deroppe  ved  Limfjorden,  var  der  en  Abbed 
engang  —  ja  det  var  saa  omtrent  midt  imellem  den  Tid,  da  den 
bøhmiske  Gaas  blev  stegt  i  Konstanz,  og  den,  da  den  sachsiske 
Svane  hævnede  Gaasens  Død,  uden  at  blive  stegt.  Den  samme 
Abbed  Eusebius  var  en  oprigtig  Katolik:  han  holdt  paa  Formen, 
kuede  Fornuften  og  kvægede  Sanserne,  især  sine  egne;  var  da 
sanselig  i  Løndom  og  aandelig  aabenlyst,  som  det  sig  hør  og 
bør.  Han  passede  Messe  og  Ottesang,  tømte  sit  Bæger  uden 
Klang;  han  gjorde  Opvartning  for  Gudsmoder  in  effigie  og  for 
smukke  Piger  og  Koner  in  corpore.  Saadan  noget  har  Følger; 
blandt  hvilke  en,  om  hvilken  denne  Historie  drejer  sig. 

„Si  non  caste,  tamen  caute!"3  var  en  af  hans  faderlige  For- 
maninger til  Novicerne.  Han  selv  var  hverken  casttis  eller  cau- 
tus.  —  Hans  Formand  i  dette  gejstlige  Sinecure  havde  faaet 
den  tilkommende  Eftermand  saa  kær,  at  han  brugte  ham  meget 
ung  i  Bestillinger,  ogsaa  verdslige,  uden  for  Klostermurene. 

Den  første  af  de  forannævnte  Herregaarde  laa  inden  for  Mun- 
kekasernens Enemærker.  Dens  gejstlige  Herre  beskikkede  en 
Munk  til  om  Sommeren  at  have  Opsyn  med  Gaardens  Drift. 
Eusebius  erholdt  denne  Bestilling,  saa  snart  han,  kun  lidt  over 

de  een  og  tyve,  havde  ladet  sig  omhylle  med  Kappen  og  bedække 
med  Hætten. 

Paa  disse  Tider  havde  Gudumlund  en  ung,  adelig  Enke  til 
Herskerinde,  døbt  Marie  Malene.  Hun  faar  Eusebius  at  se  ag 
finder  ham  snart  værdig  til  at  vorde  hendes  Skriftefader.  En 
bedre  kunde  hun  ikke  have  udvalgt  sig:  inden  Aar  og  Dag  viste 
sig  Frugten  af  deres  Andagtsøvelser,  et  Pigebarn.  —  Det  samme 
betroedes  Skovfogden  ved  Høstmark  til  Pleje,  voksede  og  blev 
smukkere,  end  somme  Tider  gavnligt  er  for  en  femten  Aars  Tøs. 

Som  jeg  nu  videre  skal  fortælle:  der  havde  Lindenborgs  Mes- 
salina  en  Halvbroder,  langt  yngre  end  hun  og  langt  bedre  af 
Sind  og  Tænkemaade.  Det  gik  nu  saa,  at  han  besøgte  Linden- 
borg, hvor  han  snart  kom  til  at  holde  mer  af  Svogeren  end  af 
Søsteren.  Han  var  jo  en  tysk  Adelsmand  fra  Røver-  og  Ridder- 
tiden, og  paa  det  jyske  Slot  førtes  der  „ein  freies  Leben"  — 
(undtagen  i  Oublietten)  —  det  behøver  ikke  at  males,  for  man 
har  Malerier  nok  i  den  genre,  og  de  er  brogede  nok. 

Vildsvin  og  andre  vilde  Dyr,  saavel  som  vilde  Mennesker, 
var  Halvøen  dengang  vel  forsynet  med.  Vildt  udæsker  til  Jagt. 
Dens  Vaaben  var  endnu  de  gamle:  Bue  og.  Spyd;  thi  vel  var 
Krudt  opfundet  af  den  sorte  Munk:  men  det  brugtes  kun  til 
Morterer  og  Kanoner. 

Junker  von  Linden  blev  paa  en  Jagttur  skilt  fra  sit  Følge  og 
forvildede  sig.  (Det  samme  hændtes  Kong  Henrik  den  Fjerde.) 
Sulten,  tørstig,  træt  og  gnaven  støder  han  paa  Skovhuset,  gaar 
derind  og  faar  Lind  for  alle  sine  Mangler.  Else  —  saaledes  hed 
hint  Elskovsbarn  —  var  elektromagnetisk  og  virkede  i  denne 
Egenskab  paa  Junkeren;  der  blev  straks  Rapport  imellem  dem, 
men!!! 

Man  maa  kalde  det,  hvad  man  vil:  Kyskhed,  Blyhed,  Klog- 
skab, Listighed;  men  dersom  Evas  Døtre  ikke  var  saa  tilbage- 
holdende, som  Adams  Sønner  er  fremfusende,  da  var  Verden 
for  længe  siden  blevet  splittergal.  Vor  Junker  var  nær  ved  at 
blive  det,  da  hans  Storme,  en  efter  den  anden,  afsloges. 

Dog  opgav  han  ikke  Belejringen,  men  betroede  Søsteren  sin 
Nød.  Da  hun  var  af  de  yderst  sjældne  Mennesker,  som  elskede 
det  onde  for  dets  egen  Skyld,  lagde  hun  ham  straks  en  Plan 
til  at  forraske,  bortrøve  Pigen  og  faa  hende  saaledes  i  sin  Magt, 
at  hun  maatte  blive  tvunget  til  at  kapitulere.  Dette  Forslag  op- 
rørte hans  ufordærvede  Sind,  og  hans  skarptbebrejdende  Afslag 
slog  af  Søsteren  et  Smil,  der  havde  saa  meget  giftigt  i  sig,  at 
han  uvilkaarlig  gøs  og,  uden  at  mæle,  forlod  hende. 

Da  han  var  borte,  nikkede  hun,  ikke  med  smilende  Mine,  men 
med  et  Aasyn,  som  naar  hun  havde  tillaaset  Oubliettens  Dør. 

Vor  Junker  ilede  til  den  elskede  og  fortalte  hende  rent  ud, 
hvad  den  onde  Søster  havde  tilraadet  ham;  men  lagde  til,  at  naar 
hun  vilde  tage  ham  til  Ægtemand,  var  han  dertil  straks  beredt 
og  derpaa  forberedt,  saasnart  en  gejstlig  kunde  formaas  til  at 
forrette  Vielsen. 

Pigens  glade  Tanker  faldt  i  Øjeblikket  paa  Pater  Eusebius. 
Denne  kom  nemlig  imellem  i  Skovhuset  for  at  se  til  sin  Datter, 
hvem  han  virkelig  elskede,  men  med  en  renere  Kærlighed  end 
den,  der  havde  givet  hende  Tilværelse.  Dog  røbede  han  aldrig 
for  hende,  hvor  nær  de  var  beslægtede,  men  angav  som  Aarsag 
til  hans  Ømhed  for  hende,  at  hun  var  hans,  formedelst  en  mislig 
Sag,  bortrømte  Broders  Barn. 

Saadant  troede  vel  Plejeforældrene  ikke,  men  vogtede  sig  nøje 
for  at  ymte  herom  til  Datteren;  Præstemagten  var  endnu  den- 
gang en  frygtelig  Bussemand. 

Hun  betroede  sit  Hjertes  Anliggende  til  Eusebius,  hendes  for- 
mentlige Farbroder.  Denne  viste  sig  ogsaa  villig  til  at  opfylde 
hendes  Ønske;  men  da  han  ret  godt  kendte  Fruen  paa  Linden- 
borg, indskærpede  han  hende  den  yderste  Forsigtighed  og  fore- 
stillede hende  Nødvendigheden  af  en  ligedan  hos  Kæresten. 

„Men  naar  I  nu  er  forenede,  hvad  saa?"  spurgte  han,  „og 
hvorhen  saa?" 

„Til  min  Kærestes  Søster,  tænker  jeg,"  svarede  hun. 

Munken  virrede  med  sit  skaldede  Hoved  og  sagde  mørkt: 

„Den  Vej  var  den  allerværste,  som  vælges  kunde.  Du  bliver 
her  for  det  første,  min  Datter;  og  din  Mand  aflægger  dig  sine 
lønlige  Besøg  som  en  Tyv  om  Natten.  Men  mærker  I  Uraad,  og 
at  hun  paa  Lindenborg  har  faaet  Nys  om  eders  Forbindelse,  saa 
maa  I  øjeblikkelig  gribe  Flugten." 

„Gud  hjælpe  os!  hvorhen?"  udstødte  hun  skælvende. 

„Naar  I,"  svarede  han,  „kan  finde  eder  i  at  leve  ene  to,  ad- 
skilte fra  alt  menneskeligt  Samkvem,  uden  at  se  andre  end  mig 
og  en  til,  da  skal  jeg  sørge  for  et  Fristed,  hvor  ikke  engang  en 
Ræv  skal  opsnuse  jer." 

Pigen  greb  hans  Haand  og  kyssede  den,  hendes  Taarer  væ- 
dede den. 

„Men,"  sagde  hun,  foldende  sine  Hænder,  „kan  en  Kvinde 
da  være  saa  grusom  mod  sin  egen  Broder?" 

„Mit  fromme  Barn!"  svarede  han,  „se  dig  omkring  paa  alle 
disse  Træer  og  Vækster:  alle  sammen  har  de  grønne  Blade,  smuk- 

Ke  Blade;  men  pluk  nu  et  af  hver  og  læg  dem  ved  hverandre! 
Du  vil  ikke  finde  to  ligedanne,  hverken  af  Skikkelse,  Farve  eller 
Smag.  Saaledes  gaar  det  og  med  os  Mennesker:  om  vi  var  tu- 
sinde Millioner,  ikke  tvende  vilde  findes  ens  i  Sind  eller  Skind. 
Dette  Nældeblad  der  har  i  Figuren  Lighed  med  denne  her  Plan- 
tes, men  det  er  mørkere,  det  har  Brodde,  det  brænder  dig.  — 
Hun,  jeg  advarer  dig  for,  er  en  Brændenælde." 

Som  han  havde  udtalt  sine  sidste  Ord,  kom  Elskeren  belej- 
ligt til  og  blev  nu  ligeledes  underrettet  om  det  glædelige,  som 
Fader  Eusebius  nyssen  meddelte  Kæresten,  lige  til  Advarslen 
mod  den  farlige  Søster.  Denne  var  allerede  blevet  overflødig. 

Ved  hans  Tilkomst  viste  hans  ellers  stedse  aabne  og  livlige 
Ansigt  en  urolig  Mørkhed,  som  flygtigt  smittede  Pigens;  men 
den  unge  Mands  vilde  ved  Trøstens  og  Haabets  lysende  Straa- 
ler  endnu  ikke  fuldkomment  lade  sig  udglatte. 

Grunden  til  denne  hans  ualmindelige  Forstemthed  blev  na- 
turligvis efterspurgt,  men  ikke  forklaret.  Fortælleren  her,  som 
kender  den,  afholder  sig  fra  for  skikkelige  Menneskers  Øjne  at 
fremstille  noget,  der,  hvis  vor  Junker  ikke  som  Joseph  havde 
revet  sig  ud  af  Garnet,  skulde  styrtet  ham  i  en  Fortvivlelse  lig 
den,  for  hvilken  en  israelitisk  Kongesøn  gjorde  sin  Søster  til 
Offer, 

Abbeden  grublede  nogle  Øjeblikke,  ikke  ret  mange;  da  inde- 
sluttede han  Parret  i  sin  Favn  og  sagde:    . 

,,Med  eders  Forbindelse  har  det  stor  Hastværk;  endnu  i  denne 
Dag  maa  I  forenes  for  Tid  og  Evighed  og  jo  før  jo  heller  skjule 
eder  saa  længe,  til  I  bliver  i  Stand  til  at  forlade  denne  giftige 
Bund.  Een  Dag,  højst  to,  tøver  I  hos  Skovfogdens;  han  røber 
eder  ikke,  hans  Kone  lige  saa  lidt;  for  de  tør  ikke.  Min  Søn!"  — 
han  lagde  Hænderne  paa  hans  Skuldre  —  ,,du  kender  ikke  den 
Skat,  jeg  i  Dag  skænker  dig  —  det  er  hende,  der  staar!  Lad  den 
ikke  stjæles,  ikke  røves  dig  fra!  Se  til,  du  kommer  vel  og  snart 
fra  Borgen!  Har  du  mere,  end  du  paa  een  Gang  kan  bære,  skal 
jeg  sende  dig  ved  Natten  en  tro,  tavs  og  forsigtig  Klosterbroder, 
som  kan  hjælpe  dig  at  bjærge  det.  Hold  saa  dig  selv  og  din  Hu- 
stru inden  hine  Vægge,  indtil  jeg  faar  indrettet  til  eder  anden- 
steds." 

Sildigt  paa  Aftenen  sneg  sig  den  unge  Mand  ind  i  Slottet, 
uden  for  hvilket  Klosterbroderen  allerede  biede  efter  ham;  — 
Indgang,  Udgang,  Bjærgning,  alt  gik  heldigt,  men  —  ikke  gan- 
ske ubemærket:  Messalinas  da  for  Tiden  opvartende  Kavaler, 
Ridefogden,  nys  kommen  i  Tjeneste  —  havde  fornummet  noget 

til  den  natlige  Færdsel;  og  da  Junkeren  næste  Dag  savnedes  og 
Søsteren  lod  anstille  Undersøgelser,  fik  hun  af  Fogden  den  Un- 
derretning, at  han  i  en  Frastand  havde  skimtet  noget  levende, 
som  skred  fra  Gaarden  af  Øster  paa. 

Nu  maatte  han  fungere  som  Spion  alle  Vegne  paa  den  Kant. 
Efter  Generalindens  Ordre  forklædt  som  Natmandskælling  og 
med  et  Tørklæde  bundet  om  nederste  Del  af  Hovedet,  for  at  skjule 
Skægget,  tiltraadte  han  sin  værdige  Bestilling. 

Efter  at  have  set  og  hørt  sig  for  i  store  og  smaa  Gaarde,  med 
Enstedhuse,  kommer  Udsendingen  ogsaa  til  Skovhuset  et  Par 
Dage  efter  den  stilleglade,  lønlige  Vielsesfest.  Den  lyksaliggjorte 
Ægtemand  gaar  just  gennem  Køkkenet,  hvor  Tiggersken  sidder, 
og  bliver  straks  opmærksom  paa  hendes  mandige  Ansigt  og  fir- 
skaarne  Legeme. 

Han  standser  og  spørger:  „Hvad  er  du  for  en  Karl?" 

Dette  „Karl"  slog  denne  her  Kumpen;  dog  tabte  han  ikke  Ho- 
vedet, som  Frankeren  siger,  men  svarede  paa  jysk  Bondemaal, 
at  hun  var  en  fattig  Enke  der  og  derfra  og  bad  om  noget  i  Guds 
Navn. 

Junkeren  greb  i  Lommen  og  gav  et  Par  Skillinger,  men  kom 
derved  Spionen  saa  meget  nærmere,  at  han  tydelig  saa  paa  de 
øverste  sortprikkede  Kindbakker,  at  de  nylig  maatte  være  ra- 
gede. 

,,Gaa  til  Bekendelse!"  raabte  han  og  løftede  Haanden,  „og 
sig  straks,  hvem  du  er,  og  hvad  du  har  her  at  bestille!" 

„A  haar  ett  ant  aa  bestell,"  svarede  Skælmen,  „end  aa  be  om 
nød,  —  han  sie  saa  wes  o  mæ,  faade  A  haa  let  Skjæg,  men  vel 
han  ænnele  veed  hwofor,  da  ær  ed,  faade  A  desvahr  ær  en 
Hwærken." 

Junkeren  forstod  ham  ikke,  men  Skovfogden  var  nu  just  kom- 
met til. 

„Pfui!"  udsprudede  denne  tyskfødte,  „ein  Zwitter!"  snurrede 
sig  om  og  ud  af  Køkkenet,  Junkeren  efter  ham. 

Som  de  keg  ud  af  Stuevinduerne  efter  den  mandhaftige  Tig- 
gerkvinde, siger  Skovfogden: 

„Hun  ta'er  for  lange  Skridt  til  at  være  et  Kvindfolk;  det  er 
vist  en  forklædt  Gavtyv.  Skal  vi  ikke  trække  Tingesten  ind  igen 
og  holde  skarpt  Forhør?  jeg  ynder  ikke  saadanne  Øjne." 

„Lad  'en  være,  hvad  'en  er;  det  kan  være  mig  lige  meget," 
var  Svaret.  Den  anden  virrede  med  Hovedet  og  brummede: 

„Vi  vil  lukke  tættere,  end  vi  sædvanlig  plejer;  hav  eders  Spyd 

St.  St.  Blicher:  Samlede  Noveller.  II.  ** 

og  Jagtkniv  paa  rede  Haand  nær  ved  Sengen!  Vi  kan  gerne  faa 
en  urolig  Nat." 

Den  fik  de.  Ved  Midnatstid,  da  de  nygifte  laa  sødelig  indslum- 
rede, pikkedes  hurtigt  og  stærkt  inde  fra  Skovfogdens  Sovekam- 
mer. Den  unge  Kone,  som  var  mere  lydhør  og  letsøvnet  end  Man- 
den, fornam  det  og  vækkede  ham.  Han  sprang  op,  hans  Blik 
faldt  paa  Vinduet,  hvorfra  i  samme  Øjeblik  noget  mørkt  ned- 
gled.  Han  greb  Spydet  i  den  ene  Haand,  tog  Kniven  i  den  anden, 
keg  og  lyttede.  Han  opdagede  gennem  Skumringen  fire  Mænd, 
som  hviskede  ivrigt  til  hverandre  og  derpaa  nærmede  sig  Vin- 
duet. Et  Brækjern  anbragtes,  og  Vinduet  opreves. 

Tyskerens  Hjerte  sad,  hvor  det  skulde  sidde:  paa  den  nærme- 
ste Indbryder  kløvede  han  Hovedet,  gennem  den  næste  jog  han 
sit  Spyd;  de  to  andre  forsvandt.  Nu  kom  Skovfogden  til,  men 
for  silde  til  at  yde  Bistand,  da  han  ikke  før  havde  faaet  noget 
om  sig  og  fundet  et  Værge. 

Den  spydstukne  havde  saa  meget  Liv  tilovers,  at  han  kunde 
sige,  hvo  der  havde  udsendt  dem  for  at  fange  og  føre  de  nygifte 
til  det  skumle  Lindenborg. 

„I  Nat,"  siger  Skovfogden,  ,, bliver  vi  nok  sikre,  men  inden 
den  næste  maa  I  være  herfra." 

,,Hvad  skal  vi  gøre  ved  de  døde?"  spurgte  Junkeren. 

,, Begrave  dem,"  svarede  hans  brave  Vært,  „her  nær  ved  i 
Skoven  er  en  Ulvegrav,  der  kyler  vi  dem  ned,  lidt  Jord  og  tørre 
Grene  ovenpaa;  lad  saa  disse  Aadsler  ligge  til  Dommedag." 

Da  de  vilde  til  at  slæbe  Ligene  hen  til  den  Grav,  der  egent- 
lig var  bestemt  for  Rovdyr,  saa  de,  at  den  foregivne  Hværken 
var  den  ene,  endnu  iklædt  sin  Maskeradedragt;  hun  kom  snart 
til  at  blive  den  andens  bestandige  Kontubernal.4 


'  Trykt  i  „Gamle  og  nye  Noveller  af  St.  St.  Blicher" ,  udg.  af  P.  L.  Møller, 
III.  D.,  1846.  —  Fra  Udbygninger  til  Hovedbygningen  af  Lindenborg  fører  to 
underjordiske  Gange,  der  endnu  er  farbare  til  ben  Imod  Borggraven,  hvor  de 
gaar  brat  ned,  sandsynligvis  ind  under  Graven.  Ved  Ombygning  fandt  man 
for  en  Del  Aar  siden  1  Bunden  af  en  af  Udbygningerne  der,  hvor  den  under- 
jordiske Gang  tog  sin  Begyndelse,  en  Del  Knogler  blandede  med  ulæsket  Kalk. 
Muligvis  kan  man  heri  finde  en  Støtte  for  Sagnet  om  Fruen  af  Lindenborgs 
„Oublletter".  —  I  øvrigt  er  Intet  som  helst  af  hvad  Novellen  fortæller,  histo- 
risk hjemlet.  Saaledes  har  Egensekloster  aldrig  været  Kloster  —  allerede  „Dan- 
ske Atlas"  gør  opmærksom  paa,  at  denne  Gaard  er  „kommet  uskyldig  til  Klo- 
sternavn". 

2  Underjordisk  Fængselskælder. 

3  Ikke  saa  kysk  som  forsigtig. 

4  Herefter  følger: 

„N.  B.  Fortællingen  kan  vel  gerne  betragtes  som  sluttet  her;  alligevel  skal 
siden  følge  en  annekteret.  De,  som  nar  fulgt  nu  ,, Manden  1  Mosen",  vil,  haa- 
ber  jeg.  følge  ham,  naar  det  gaar  om  Igen." 

Sluttende  P.  L.  Møllers  Udg.  følger  derefter  1  VII.  D.  (1847):  Kærlighed  i 
Vildmosen,  II. 

KÆRLIGHED  I  VILDMOSEN 

IL. 


JJet  Strøg,  i  hvis  Midte  Vildmosegaarden  nu  befinder  sig,  var 
højt  op  i  Tiden  en  ukendt  Halvø  mellem  Sumpe,  Sommer- 
græsgang  alene  for  Skovens  vilde  Dyr.  Men  efter  at  Høstmark 
var  bygget  og  dens  omliggende  Fastland  opdyrket,  trængte  først 
Jægere  Syd  ud  gennem  Urskoven;  og  med  disse  siden  efter  Hyr- 
der og  Fæh jorde. 

I  lange  Tider  gjorde  Ulve  endnu  Munkene  Herredømmet  stri- 
digt: Jægere  og  Hunde  maatte  beskytte  den  græssende  Hjord  og 
med  dagligt  Besvær  udføre  og  hjemdrive  det  tamme  Kvæg. 

Da  fandt  endelig  en  Klosterbroder  paa,  at  der  skulde  byg- 
ges Vaaningshytter  og  Nøds  derude,  og  som  tænkt  saa  gjort.  I 
over  hundrede  Aar  havde  her  een  anakoretisk  Hyrde  afløst  den 
anden.  Dette  dyriske  Ministerskifte  foregik  hvert  tredje  Aar: 
længere  ensomt  Liv  ansaas  utjenligt  baade  for  Eremiten  og  for 
Munkenes  Spisekammer;  det  var  nemlig  alene  Stude,  der  blev 
først  vinterfodrede  og  derefter  græsfedede.  Ved  Afløsningen  fik 
gerne  Formanden,  naar  han  havde  passet  sin  Dont  ærligt  og 
troligt,  en  bedre  og  rosommere  Stilling  i  Klosterets  Nærhed. 

Det  var  en  smuk  Septemberdag  —  en  af  dem,  da  det  hver- 
ken er  for  varmt  eller  for  koldt,  men  lige  tilpas. 

Den  brave  Tysker  —  jeg  tror  han  hed  Gøtz  —  havde  ved  Skov- 
fogdens Medhjælp  paa  den  søndre  Ende  af  det  beboelige  Land- 
strøg mellem  Vester-  og  Øster- Vildmosen  f  aaet  indrettet  en  Hytte, 
eller  med  gammelt  Tømmer  indvendig  beklædt  den,  og  udven- 
dig med  Mønnetørv,  hvilket  i  Frastand  gav  den  Udseende  af  en 
Stump  Dige.  Her  tilbragte  Manden  og  Konen  deres  Honning- 
maaned  (som  Briten  siger  og  som  lyder  sødere  end  vore  „Hvede- 
brødsdage"). 

Kun  fra  Østsiden  vidste  en  og  anden  Jæger  at  finde  Gangvej 
over  til  Øen;  den  havde  Pater  Eusebius  ogsaa  ladet  sig  vise; 

derfor  kunde  han  og  vejlede  det  elskende  Par,  skønt  tyende 
Raadner  (Rødner  i  Almuesproget),  for  brede  til  at  springe  over, 
gjorde  det  nødvendigt  at  lægge  Fjæl  fra  Tue  til  Tue. 

Lindenborgs  Messalina  havde  siden  Halvbroderens  Flugt  ikke 
været  ledig;  hendes  Ridefoged  fik  Befaling  at  spejde,  og  det 
gjorde  han  med  saa  megen  Flid  og  Fremgang,  at  han  kunde 
aflægge  Beretning  om  det,  vi  allerede  ved,  paa  Eremitagen  og 
dens  Beboere  nær. 

Hendes  Naade  gjorde  kort  efter  en  Ridetur  med  sin  Cavaliere 
servante  hen  mod  Vestkysten  af  Mosen,  vi  ved  nok.  Da  opda- 
gede hun  paa  Vildholmen  den  nye  grønne  Forhøjning;  og  som 
de  onde  er  almindeligen  meget  opmærksomme  —  ligesom  Rov- 
dyrene —  vender  hun  sig  halvt  paa  Hesten  til  sin  bagved  ri- 
dende Kammerjunker,  peger  ad  Forhøjningen  og  siger: 

„Hvad  er  det?  jeg  har  aldrig  set  det  før." 

„Jeg  ikke  heller,"  svarer  han;  „men  har  her  været  Menne- 
sker, saa  kan  her  vel  være  endnu."  — 

„Det  maa  vi  have  efterset!"  sagde  hun  hurtigt,  men  lagde 
summende  til:  „Det  skulde  dog  aldrig  være  min  Broder?  Han 
forsvandt  med  et  og  er  ikke  set  af  noget  Menneske  —  kan  vi  ikke 
ride  derover?"  — 

„Ikke  fra  denne  Kant;  men  fra  den  anden  Side  kan  det  være 
muligt  at  gaa  eller  hoppe  over  paa  Tuerne." 

„Etsteds  maa  de  der  have  humpet  over;  lad  os  ride  omkring 
og  se  adl" 

De  red  Sønden  om  langsomt  og  besværligt,  saa  ingen  rimelig 
Overgang,  henvendte  sig  derfor  til  Beboerne  i  Dokkedal,  hvor  de 
fik  den  Underretning,  at  det  ikke  var  muligt  til  Fods  at  komme 
over,  undtagen  paa  et  Strøg,  som  kun  Jægere  kendte. 

„Skaf  os  fat  paa  saadan  en!"  raabte  hun. 

„Ja  saa  maa  vi  tilbage  og  Syd  om  Mosen!"  svarede  han. 

Det  gik  langsomt,  men  ikke  lysteligt.  Fruen  skældte  og 
smældte;  dog  derfor  gik  det  ikke  raskere. 

Endelig  blev  man  en  Mand  med  Bøsse  var;  man  gjorde  Tegn 
og  stræbte  hen  til  ham. 

„Aa!  vis  os,  hvor  vi  kan  komme  histover,"  sagde  hun. 

„Hvad  vil  I  der?"  sagde  Jægeren.  „Derover  kan  Fanden  ikke 
ride;  og  gaa,  det  skal  være  om  Vinteren  i  stærk  Frost.  Nu  maatte 
I  have  seks  Alens  Fjæl  med,  for  at  komme  over  Rødnerne,  for 
dem  kan  Hun  ikke  skræve  over." 

„Saa  skaf  mig  en  Fjæl  og  vis  mig  af  Sted  paa  dette  fordømte 
Morads!" 

Jægeren  satte  Bøssen  til  Foden  og  sagde:  „Hvem  er  Hun 
ellers?" 

„Jeg  er  Fruen  paa  Lindenborg,"  hvinede  hun  og  satte  Hæn- 
derne, ikke  just  i  Siderne,  men  paa  Grebene  af  to  Dolke,  som  sad 
der  i  Bæltet. 

Jægeren  blev  forskrækket  ved  at  høre,  hvem  han  havde  for 
sig. 

„Nu  skal  jeg  straks  være  her  igen  med  Fjælen,"  sagde  han 
ydmygt  og  løb  hen  til  det  nærmeste  Hus,  fra  hvilket  han  snart 
medbragte  Brættet. 

Nu  bad  han  begge  staa  af  Hestene,  for  hvilke  han  lovede  at 
sørge,  indtil  man  kom  tilbage.  Derpaa  førte  han  dem  hen  til  Fod- 
stien over  Mosen,  flyede  Ridefogden  Brættet  og  gav  ham  fornø- 
den Underretning  om  dettes  Brug  over  Rødnerne. 

Nu  skred  begge  af  Sted,  han  foran.  De  kom  til  den  første. 
Han  anbragte  den  smalle  Bro,  gik  først  over,  hun  bagefter.  Man 
kom  til  den  anden  Mudderkanal.  Ogsaa  denne  passeredes  lyk- 
keligt —  af  ham;  men  da  hun  kom  midt  paa  Fjælen,  vippede 
den,  og  hun  faldt  i  Pølen,  og  under  Skrigen  om  Bistand,  som 
Fogden  enten  ikke  kunde  eller  ikke  vilde  yde,  sank  hun  ned  i 
Pludderet  og  er  ikke  siden  kommet  op:  Vildmosen  blev  hendes 
Oubliette. 

Dette  blev  snart  bekendt.  Den  fromme  Eusebius  førte  straks 
sin  Datter  og  Svigersøn  ind  paa  Lindenborg,  hvor  de  skal  have 
levet  i  mange  Aar,  men  omsider  være  nedlagt  i  Kirkegaardens 
Oublietter,  uden  Efterkommere. 


PEER  SPILLEMANDS  HISTORIER 


PEER  SPILLEMAND1 

(En  litterær  Notice,  meddelt  al  ham  selv  1  et  Brev  til  Redaktionen). 


Jlwald  er  født  i  Vajsenhuset,  og  jeg  er  født  i  Lundehuset:  det 
var  den  første  Lighed  imellem  os.  Den  anden  er  den,  at  vi  begge 
har  været  temmelig  forfaldne  til  Poesi.  Den  tre  die  er,  at  ingen 
af  os  har  haft  Lyst  til  noget  nyttigt.  Den  største  Ulighed  imellem 
os  bestaar  deri,  at  han  blev  til  en  berømt  Poet,  og  jeg  til  ingen- 
ting. Naar  jeg  siger  „ingenting",  mener  jeg  ellers  „ingenting 
til  Gavns";  thi  jeg  er  en  Dilettant,  eller  Fusker,  i  mange  Ting: 
D  Jeg  gør  Vers;  men  Degnen,  som  er  en  seminar-  og  boglærd 
Mand,  siger,  at  de  duer  intet.  2)  Jeg  spiller  Violin  til  Gilder  her 
i  Omegnen;  men  Degnen  siger,  at  det  har  heller  ingen  Art.  3)  Jeg 
er  ogsaa  Skrædder;  men  man  betror  mig  ikke  til  at  skære,  og  det 
fordi  jeg  -engang  havde  følgende  Uheld:  Jeg  var  ved  at  tilskære 
et  Par  grønne  Skægs  Benklæder  til  Forvalteren,  og  paa  samme 
Tid  havde  jeg  en  Tragedie  i  Væven,  som  allerede  var  trendet, 
paa  femte  Akt  nær.  Katastrofen  brød  mig  slemt;  jeg  havde  gjort 
Handlingen  saa  indviklet,  at  jeg  til  sidst  vidste  hverken  ,,ud 
eller  ind".  Endelig  gik  der  et  pludseligt  Lys  op  for  mig,  just  som 
jeg  var  i  Færd  med  de  omtalte  grønne  Skægs  Benklæder.  „Jeg 
overskærer  Knuden!"  raabte  jeg  begejstret;  og  i  det  samme  klip- 
pede jeg  det  ene  Laar  tværs  over  —  der  var  den  hele  Historie.  4) 
Jeg  er  ogsaa  Væver;  men  mit  Tøj  sidder  som  oftest  saa  længe  i 
Væven,  at  det  første  bliver  mølædt,  før  det  sidste  bliver  færdigt. 
Endelig  er  jeg,  for  det  femte,  Murmester;  men  siden  jeg  engang 
forsøgte  at  opføre  Byens  Kølle  efter  samme  Grundsætninger  som 
det  skæve  Taarn  i  Pisa,  maa  jeg  nu  lade  mig  nøje  med  at  slaa 
Kalken.  Dog,  det  er  bedst,  at  jeg  fortæller  mit  Levnetsløb  i  krono- 
logisk Orden;  thi  vel  ved  jeg,  at  en  Epiker  skal  rive  Læseren  midt 
ind  i  Handlingen,  men  at  begynde  ved  Enden  er,  saa  vidt  jeg 
ved,  uden  Eksempel;  og  Autoritet  maa  man  jo  have  for  sig  i  alt, 
hvad  man  skriver. 

„Min  Fader  var  en  Mand"  —  jeg  behøver  ej  at  sige  mer;  thi 
enhver,  som  kender  sin  Peer  Paars,  ved  nu  ogsaa,  hvilken  Pro- 
fession han  drev.  Han  giftede  sig  i  København;  men  af  Mangel 
paa  tilstrækkelig  Søgning  besluttede  han  at  sætte  sig  ned  i  Hel- 
singør. Paa  Vejen  —  i  Lundehuset  —  var  det,  at  min  Moder 
bragte  mig  uventet  til  Verden.  Man  siger,  jeg  kam  for  tidlig  her- 
til; det  kan  gerne  være;  thi  enten  er  jeg  ikke  moden  for  Nutiden 
eller  denne  ej  for  mig  —  jeg  vil  helst  tro  det  sidste. 

I  min  Opvækst  skal  man  ikke  have  mærket  noget  usædvanligt 
eller  overordentligt  hos  mig,  med  mindre  dertil  skal  regnes  en 
vis  Godtroenhed,  som  mine  Forældre  kaldte  Dumhed,  og  som  jeg 
nu  selv,  med  større  Forstand  og  Erfaring,  maa  erkende  derfor, 
hvorvel  jeg  ikke  er  i  Stand  til  ganske  at  aflægge  denne  Fejl.  — 
Min  Fader  havde  bestemt  mig  til  sin  egen  Profession  —  hvilket 
ej  heller  havde  været  saa  fejl  til  en  Forberedelse;  thi  det  er  jo 
vitterligt  nok,  at  ,,aus  einem  Barbiergesell  kann  man  alles  ma- 
chen." —  Ulykkeligvis!  det  var  det  eneste,  hvortil  jeg  var  aldeles 
uskikket;  jeg  kom  aldrig  saa  vidt,  at  jeg  lærte  at  stryge  en  Kniv. 

Man  besluttede  nu  at  sætte  mig  i  Lære  hos  min  Morbroder, 
en  velfornemme  Skræddermester;  men  efter  et  halvt  Aars  Forløb 
sendte  han  mig  tilbage  til  mine  Forældre  med  den  Erklæring:  at 
jeg  var  alt  for  dum  til  at  lære  Professionen.  Jeg  kan  rent  ud 
sige  Læserne,  at  min  Dumhed  bestod  deri,  at  jeg  gjorde  min  Me- 
ster alt  for  mange  dumme  Spørgsmaai  angaaende  Anvendelsen 
af  de  levnede  Stykker  Klæde.  —  Ikke  bedre  gik  det  mig  i  Væver- 
læren: mine  dumme  Spørgsmaai  jog  mig  atter  hjem.  —  Lignende 
Uduelighed  udviste  jeg  hos  min  Farbroder  Murmesteren:  jeg  var 
saa  dum,  at  jeg  ikke  kunde  begribe,  at  Sand  var  lige  saa  godt  at 
mure  i  som  Kalk.  Min  Mester  søgte  vel  at  bevise  mig  det  med 
tvende  Ørefigener  af  Murskeen;  men  jeg  blev  lige  klog. 

En  saadan  Forstokkethed  er  rigtig  nok  ualmindelig,  skønt 
ikke  uden  Eksempel,  og  maa  —  som  alt  andet  —  have  sin  A ar- 
sag.  Hos  mig  stak  den  deri,  at  jeg  uheldigvis  havde  faaet  fat  paa 
nogle  Digte  o:  Løgne,  hvori  Religion,  Dyd,  Ærlighed  og  deslige 
blev  rost  og  anprist.  Disse  overspændte  Fraser  gav  mig  en  aldeles 
falsk  Forestilling  om  Verden  og  dens  Løb,  om  det  sande,  nyttige 
og  ene  virkelige  i  den;  og  saa  skæv  en  Retning  har  min  Tanke- 
gang ved  disse  bedragerske  Skrifter  faaet,  at  jeg  til  Dato  ikke 
har  været  Mand  for  at  gøre  den  lige. 

Efter  saa  mange  fejlslagne  Forsøg  paa  at  gøre  mig  til  et  nyt- 
tigt Medlem  af  det  borgerlige  Selskab  sendte  man  mig  til  Stads- 
musikanten. Dette  lykkedes  noget  bedre:  jeg  gjorde  meget  hur- 

tige  Fremskridt  og  kom  snart  midt  ind  i  min  Læremesters  Kridt- 
hus. Desværre!  jeg  kom  snart  ud  igen.  Han  overraskede  mig  nem- 
lig en  Dag,  som  jeg  var  i  Færd  med  at  sætte  Musik  til  en  Elegi, 
jeg  selv  havde  forfattet.  Da  han  var  en  meget  fornuftig  Mand, 
beviste  han  mig  baade  med  Skældsord  og  Hug  min  Daarlighed 
og  moraliserede  over  en  Klokketime  ret  faderligt  for  mig.  „Din 
dumme  Hund!"  sagde  han,  „hvad  er  det,  du  tager  dig  for?  At 
gøre  Vers  er  den  største  af  alle  Daarligheder!  Den  største  Poet  — 
din  Æsel!  —  er  den  største  Nar!  Een  eneste  Menuet  er  mere  værd 
end  alle  de  Vers,  der  er  gjort  siden  Verdens  Skabelse."  Jeg  bad 
ydmygst  om  Forladelse  og  lovede  Bedring  —  ak!  det  varede  ikke 
længe,  før  jeg  brød  mit  Løfte.  Stadsmusikanten  havde  en  Datter, 
og  denne  havde  et  Par  Øjne  af  saa  brændbar  en  Materie,  at  de 
tændte  Ild  i  mit  Hjerte  —  da  forfaldt  jeg  atter  til  min  forrige 
og  allerede  dybt  indgroede  Last:  jeg  skrev  en  Ode  til  min  søde 
Maren;  men  Honoraret  bestod  i  seks  Lussinger  og  Døren  paa 
Nakken. 

Jeg  gik  hjem  og  fortalte  mine  Forældre,  hvorlunde  min  Me- 
ster havde  behandlet  mig;  men  den  Trøst,  jeg  fik,  bestod  i  en 
Dacapo  af  Musikantens  Maestoso  med  Variationer  og  en  Coda. 
—  Alt  over  det  yndede  Tema:  „Hohl  dich  der  Teufel!" 

Dette  skete  vel  ikke  —  i  bogstavelig  Forstand;  —  derimod  gik 
jeg  til  Chefen  for  et  i  Byen  værende  Regiment  for  at  lade  mig 
hverve.  Jeg  var  19  Aar  gi.,  71  Tommer  høj,  lidt  skævbenet,  men 
for  Resten  velskabt  —  jeg  var  saa  lykkelig  at  blive  indlemmet 
blandt  Fædrelandets  Forsvarere.  Ved  Hjælp  af  Underofficerens 
og  Løjtnantens  forenede  Bestræbelser,  og  efter  at  min  Ryg  havde 
opslidt  trende  Hasselkæppe,  lærte  jeg  Krigsvidenskaben.  Efter  4 
Ugers  Forløb  var  der  ingen  ved  hele  Kompagniet,  der  slog  stær- 
kere paa  Patrontasken  end  jeg.  Saa  snart  dette  Kursus  var  endt, 
havde  jeg  tre  å  fire  Dage  et  behageligt  otium,  som  —  for  at  til- 
staa  Sandheden  —  opofredes  til  min  Skødesynd.  Det  traf  sig  saa 
besynderligt,  at  paa  det  Sted,  hvor  jeg  laa  i  Kvarter,  logerede  en 
Student,  der  var  befængt  med  samme  Sygdom,  nemlig  delirium 
poeticum.  Havde  det  ikke  været  galt  med  mig  før,  saa  blev  det 
nu.  Han  lærte  mig  Latin  og  Fransk  (Tysk  og  Prygl  havde  jeg 
samlede  faaet  til  Livs  paa  Eksercerpladsen),  og  under  hans  Pa- 
trocinium  nærmede  jeg  mig  Parnassus  i  anden  March.  Jeg  kunde 
allerede  ganske  tydelig  se  Poeternes  Oldermand  Apollo  staa  med 
en  Lavrbærkrans  i  Haanden,  da  Høst-Manøvrerne  begyndte,  og 
Mars  præsenterede  mig  en  ditto  Krans.  Jeg  fik  ingen  af  dem,  men 
derimod  en  Ladestok  i  mit  højre  Knæ.  hvilket  gjorde  mig  halt  og 

følgelig  uskikket  til  at  vandre  længere  med  lige  Skridt  paa  Ærens 
Vej.  —  Studenten  var  imidlertid  kaldet  til  Præst  netop  i  den 
Landsby,  hvor  Ulykken  hændtes  mig,  pg  saa  snart  jeg  var  hel- 
bredet, tog  han  mig  til  sig  i  Kvalitet  af  Forelæser  og  Haandskri- 
ver;  thi  Øjensvaghed  forbød  ham  at  læse  og  skrive  ved  Lys!  Her 
gik  det  da  ud  over  alle  Poeter  i  fire  Tungemaal;  jeg  ikke  alene 
læste  dem,  men  udskrev  endogsaa  de  smukkeste  Stykker,  som 
blev  indført  i  en  dertil  indrettet  Protokol.  Dette  var  nu  hans  Ma- 
ner; han  vilde  blot  nyde,  men  aldrig  selv  frembringe  noget.  Jeg 
bad  ham  engang  at  meddele  mig  nogle  af  hans  egne  Poesier.  — 
„Jeg  har  ingen,"  svarede  han,  ,,selv  planter  jeg  ingen  Blomster; 
men  jeg  samler  andres;  derved  befinder  jeg  mig  bedst.  Jeg  nærer 
den  reneste  Kærlighed  for  den  himmelske  Kunst;  men  mangler 
Ærgerrighed  til  selv  at  øve  den."  —  ,,Skulde  det  da  ikke  være 
Digterens  sødeste  Løn/1  indvendte  jeg,  ,,at  vide  sig  beundret  og 
elsket  af  den  læsende  Verden?"  —  „Min  kære  Peder!"  sagde  han, 
„denne  Sødme  har  mange  bitre  Tilsatser.  Den  ene  er  Læsernes 
forskellige  Smag;  Cajus  foragter,  hvad  Marius  beundrer;  nogle 
ynder  Tragedier,  andre  Komedier;  og  alle  vil  de  alene  have  deres 
egne  Livretter."  —  „Lad  dem  saa  tage  dem!"  svarede  jeg,  „og 
lade  staa,  hvad  der  ej  behager."  —  „Det  vil  de  heller  ikke,"  blev 
han  ved;  „hvad  de  ikke  ynder,  maa  ingen  anden  nyde  i  Ro;  det 
skal  kastes  paa  Jorden  eller  gøres  usmageligt.  Dernæst:  hvor 
ustadig  er  ikke  Læseverdenens  Gunst!  aura  popularis!  intet  andet! 
Dine  varmeste  Beundrere  kan  —  inden  du  venter  det  —  vende  dig 
Ryggen,  som  Libertineren  forlader  den  Pige,  af  hvis  Yndigheder 
han  er  mættet,  og  søger  en  anden  Genstand  for  sin  flygtige  Til- 
bøjelighed. Kommer  de  endelig  til  Erkendelse  af  deres  Uretfær- 
dighed, sker  det  først,  naar  du  er  død  og  borte;  da  maa  et  Vers  i 
Aviserne,  et  Epitafium,  et  glimrende  Ligfølge  med  den  —  maa- 
ske  i  Armod  og  Nød  hendøde  Digter  —  være  en  fuldgyldig  Oprejs- 
ning. Og  hvor  mange,  mener  du  ikke,  betragter  Digteren  med 
samme  Øjne  som  Gøgleren  og  Taskenspilleren:  ler  ad  hans  Skæmt, 
ja  klapper  ret  fornøjet,  men  tænker  ved  sig  selv:  „Bravo  Baj  as!" 
tager  ham  til  sit  Bord,  lader  ham  synge  til  sin  Fødselsdag,  eller 
sin  Kones  Begravelse,  siger  ham  dertil  de  smukkeste  Komplimen- 
ter; men  det  kan  være,  han  med  alt  dette  anser  dig  for  et  unyttigt 
Medlem  af  Staten,  blot  sat  i  Verden  til  hans  Fornøjelse.  Recen- 
senterne vil  jeg  ikke  engang  bringe  med  i  Beregningen  over  en 
Digters  Genvordigheder;  thi  kender  han  sig  selv,  ler  han  ad 
dem,  der  miskender  ham.  Anser  han  det  under  sin  Værdighed 
at  købe  deres  efemeriske  Ros  med  Smiger,  Mæcenateksemplarer 

eller  rede  Penge,  vil  han  ej  heller  ænse  saadanne  Dommere,  hvis 
eneste  fremstikkende  Egenskaber  er  Partiskhed  og  Frækhed."  — 
„Det  er  en  sørgelig  Skildring,  Hr.  Pastor!"  sagde  jeg,  ,,og  ikke 
synderlig  opmuntrende.  Men  hvad  siger  De  saa  om  Digterens  egne 
aandelige  Brødre?  Disse  vil  dog  ved  ren  og  usminket  Kærlighed 
trøste  ham  for  den  øvrige  Verdens  Uretfærdighed?  —  Stakkels 
Peder!"  svarede  han,  ,,du  kender  kun  lidet  til  Verden,  og  aller- 
mindst til  Digternes.  Dette  store  Broder  skab  har  sit  Lav,  saa 
godt  som  Skræddere  og  Skomagere,  sine  Oldermænd  og  Oldge- 
seller,  sine  Lavshuse,  Lærebreve  og  Forbundter.  I  saa  lidenskabe- 
lige Hjerter  maa  du  være  forvisset  om,  at  saavel  det  onde  som 
det  gode  hæver  sig  over  Middelmaadighed.  Ingen  Kokette  kan 
være  saa  forfængelig,  ingen  Prælat  saa  hovmodig,  ingen  Erobrer 
saa  skinsyg  over  sin  usurperede  Magt,  ingen  Frille  i  Sultanens 
Harem  saa  misundelig,  at  du  jo  kan  finde  de  Digtere,  som  heri 
overgaar  dem."  —  „Det  er  kun  de  slettere  af  dem!"  raabte  jeg.  — 
„Ikke  dem  alene!"  svarede  han;  „Beskedenheds  favre  Blomst 
findes  ikke  altid  i  den  ellers  med  Rette  tilvundne  Digterkrans. 
Den,  som  flyver  højt  over  Jorden,  fristes  let  til  at  se  nedad  i 
Stedet  for  opad  og  glemmer,  at  det  Rum  nedenfor  er  kun  et 
Punkt  i  Sammenligning  med  hint  grænseløse  ovenfor.  Summa 
Summarum:  gør  som  jeg!  sæt  dig  til  Bordet  og  bliv  borte  fra 
Køkkenet!  Du  kunde  ellers  lettelig  i  Stedet  for  en  Lavrbærkrans 
om  Hovedet  faa  en  Karklud  om  Halsen!  Du  har  jo  vel  desuden 
hørt:  at  de,  som  gaar  over  Maden,  er  de,  som  nyder 
mindst  af  dem."  —  „Allerkæreste  Hr.  Pastor!"  sagde  jeg, 
„De  er  dog  alt  for  streng."  —  „Jeg  vilde  vise  dig  Skyggesiden," 
svarede  han;  „thi  Lyssiden  staar  dig  bestandig  for  Øjne.  Og  hør 
engang,  min  kære  Peder!  den  gamle  Degn  kan  ikke  leve  ret  længe. 
—  Du  skal  faa  hans  Embede,  saa  har  du  Brød."  —  Ak!  den  gamle 
Degn  overlevede  den  unge  Præst  —  jeg  maatte  søge  vidt  om  mit 
Brød. 

Hvorfor  skulde  jeg  vidtløftigt  fortælle  mit  vita?  Jeg  vandrede 
fra  Sted  til  Sted,  læste  for  Børn  og  spillede  for  gamle  Folk,  indtil 
jeg  efter  mange  Aars  Forløb  fandt  et  blivende  Sted  her  i  Gryd- 
strup,  hvor  jeg  ogsaa  tænker  at  ende  mit  ubetydelige  Liv.  Jeg 
maa  opholde  dette  paa  hine  mange  forhen  omtalte  Maader;  men 
i  mine  Fritimer  kan  jeg  endnu  ikke  aflade  at  læse  og  gøre  Vers. 
Af  disse  tør  jeg  maaske  ved  Lejlighed  sende  Dem  nogle  Prøver 
ved  Overbringeren  af  dette,  min  gode  Ven  —  Barberen  i  Nibe, 
som  engang  har  haft  den  Fornøjelse  at  rejse  med  en  af  de  Herrer 
Redaktører.  Dersom  disse  finder  en  gunstig  Modtagelse,  skal  jeg 

tage  mig  den  Frihed  at  meddele  Dem  nogle  Scener  af  mit  Liv, 
hvoriblandt  min  Giftermaalshistorie,  der  vist  ikke  vil  vorde  uden 
al  Interesse. 

Imidlertid  har  jeg  den  Ære  at  undertegne  mig  de  ærede  Her- 
rers ydmygste  Peder  Lundehus,  Peder  Væver,  Peder  Skrædder, 
Peder  Murklikker,  Peder  Spillemand,  alias:  den  skævbenede  Væ- 
ver, den  halte  Skrædder,  den  gale  Murklikker,  den  tarmløse 
Spillemand. 


'  Trykt  i  „Nordlyset",  I.  B.,  1827. 

Det  første  større  Arbejde,  hvori  Blichers  „andet  Jeg"  udtaler  sig,  er  „Jyl- 
landsrejse  1  seks  Døgn,  udført  og  beskreven  1  Aaret  1816  af  S.  S.  B.  og  Barberen 
i  Nibe".  I  tredje  og  fjerde  Døgn  meddeles  Barberens  Herkomst  og  Levnedsløb: 
han  er  jyskfødt  og  mangler  som  Følge  deraf  flere  Fortrin,  først  og  fremmest 
det  at  kunne  gøre  sig  lystig  over  Jyderne  paa  disses  Bekostning.  Denne  Figur 
faar  1  Aarenes  Løb  fastere  Omrids,  og  fra  1837,  da  han  kaldes  Peer  SplUemand, 
forandres  hans  RoUe,  idet  han  nu  optræder  som  den  livserfarne  Verdensmand, 
satiriserende  over  sin  Fætter,  den  elegiske,  jysk-tunge  Blicher.  De  to  Firma- 
Indehavere  minder  i  deres  Indbyrdes  Forhold  stærkt  om  Asmus  og  dennes  lærde 
Fætter  1  Matthias  Claudlus's  Wandsbecker  Bothe  —  et  saadant  Makkerskab 
kendes  ogsaa  fra  Baggesen:  „Forfatterens  Liv  og  Levned,  fortalt  af  hans 
Fætter". 

1  sine  Polemikker  og  satiriske  Indlæg,  overhovedet  hvor  B.  ønsker  at  udtale 
sig  i  en  Tone,  der  ikke  er  adækvat  med  de  jyske  Novellers  Fortællemaade,  faar 
denne  Fætter  ofte  Ordet,  samtidig  med  at  han  bliver  en  Slags  fast  Inventar 
i  en  Mængde  Noveller.  „Nordlyset"  indeholder  flere  interessante  Stykker  til 
Belysning  af  denne  Figur:  „Peer  Spillemand  til  Barberen  1  Nibe",  (I.  B.),  ,,Af 
Nisseavisen  for  1937",  (III.  B.),  „Litterære  Artikler  af  Nisse-Avlsen  for  1938", 
(V.  B.),  „Peer  Spillemands  Afskedsord  til  Nordlysets  Læsere",  (XII.  B.). 

Peer  Spillemands  Historier  kan  ikke  holdes  skarpt  ude  fra  de  jyske  No- 
veller. Saaledes  er  „Den  barnløse  Kone",  undertegnet  Charadrius  pluvialls  (se 
nærv.  Udg.  I.,  S.  53),  fortalt  1  Peer  Spillemands  Tone.  l  „Himmelbjerget"  op- 
træder Fætteren  ogsaa  (skønt  1  en  anden  Rolle  end  ellers),  ligeledes  1  „Et 
Eventyr  paa  Himmelbjerget".  Ogsaa  „Keltrlngllv"  er  undertegnet:  P.  Sp.  Thi 
ligesom  Barberen  1816  deltager  i  Jyllandsrejsen,  har  B.  ham  stadig  hos  sig  paa 
sine  senere  Vandringer,  og  1  „Vestlig  Profil  af  den  clmbriske  Halvø",  1839, 
giver  han  S.  58  een  Gang  for  alle  Publikum  følgende  Oplysning: 

„  „Hvem  er  det,  du  Imellem  samtaler  med?"  spørger  du,  min  Læser,  naar 
du  ser  disse  Anførselstegn.  —  Saamænd!  Det  er  en  gammel  Bekendt,  et  sært 
Stykke  Karl,  hvem  Ingenting  er  tilpas.  Han  kommer  af  og  til  og  hænger  sig 
ved  mig,  saa  jeg  har  ondt  ved  at  blive  af  med  ham  igen.  For  nogle  og  tyve 
Aar  siden  blev  jeg  første  Gang  belemret  med  ham  paa  en  Rejse  her  1  Jylland  1 
samfulde  seks  Nætter  og  Dage;  og  forstyrrede  han  mig  jævnlig  i  mine  skønneste 
Drømme  med  hans  satiriske  Albuestød  og  koleriske  Udgydelser." 

I  Indledningen  til  „Jysk  Digtning  af  St.  St.  Blicher"  gør  Vilh.  Andersen 
opmærksom  paa,  hvor  højst  interessant  denne  sørgelig-lystige  Peer  Spillemands- 
figur  udvikler  sig  gennem  Novellerne:  ,,I  „Ak,  hvor  forandret"  er  han  endnu, 
tyve  Aar  efter  sin  Ungdom,  ung  og  frisk  og  har  bevaret  ikke  blot  sine  lange 
Ben,  men  sit  gode  Hoved  og  sin  Uafhængighed  ubeskaaret.  Saa  meget  der  ogsaa 

bliver  let  af  Peer,  er  han  dog  den,  der  ler  bedst  og  sidst.  Endnu  ti  Aar  efter  (1 
Novellerne  „Baglæns"  og  „Julianes  Giftermaal")  har  han  holdt  Humøret,  er 
endda  maaske  en  lille  Kende  lunere,  næsten  forslagen  1  sin  Fortællemaade,  men 
han  er  begyndt  at  bande  lidt  og  bruge  grove  Udtryk.  Et  Par  Aar  senere,  i 
..Kærlighed  paa  Dagvognen"  fra  1842,  er  han  ikke  mere  den  snurrige  Fætter, 
men  1  Onkelalderen  og  har  Tilbøjelighed  til  det  rørende.  Og  Aaret  efter,  i  „Min 
syv  og  tyvende  og  sidste  Kærlighedshistorie",  er  det  rent  galt  fat  med  ham. 
Han  er  blevet  gift  med  en  drøj  Forpagterdatter  paa  meget  haarde  Vilkaar:  altid 

at  gaa  af  Vejen  for  hendes  Faders  Kusk,  naar  han  besøger  hende  Intet 

Under,  at  Peer  1  den  næste  Spillemandshistorie,  „Kærlighed  1  Pinen",  holder 
noget  til  Raade  med  Krudtet;  han  er  der  meget  lidt  fremtrædende.  1843  er  han 
med  paa  Himmelbjerget;  thi  skønt  Fortællingen  „Et  Eventyr  paa  Himmelbjer- 
get i  1843"  ikke  er  trykt  under  hans  Mærke,  er  det  dog  sikkert  ham,  der  som 
en  aldrende  Spasmager  driver  sit  Spil  med  nogle  Folk,  medens  B.  holder  Folke- 
møde. Endelig  ser  vi  ham  for  sidste  Gang,  før  han  helt  forsvinder  i  Taagen  (1 
den  sidste  Novelle  „Valbypigen"  fra  1847),  1  Selskab  med  Steen  B.  som  „gamle 
Peer"  i  den  lille  gribende  Skitse  „Menneskelighed",  der  ender  med,  at  den  be- 
dragne Ægtemand  lader  sin  lille  Datter  sætte  hvide  Roser  paa  sin  Hustrus  Grav 
og  selv  vil  plante  den  Urt,  han  kalder  amarum  verum" 


EVA1 

-Næsten  i  tyve  Aar  havde  jeg  —  en  lille  Flyverejse  undtagen 
—  ikke  været  i  Hovedstaden.  Paa  den  dampende,  sydende,  bru- 
sende, buldrende  Søgig  ,, Dania"  kørte  jeg  gennem  Øresund  ned 
forbi  Nordsjællands  yndige  Kyst  og  steg  i  Land  paa  Toldboden. 
Tusinde  stod  her  for  at  modtage  de  ankommende.  Mangen  Hat 
lettedes,  mangt  et  venligt  Blik  hilste  de  landtrædende;  men  intet 
gjaldt  mig.  Mine  Øjne  søgte  forgæves  en  Ven  eller  Bekendt  —  alle 
var  mig  fremmede.  Jeg  følte,  at  jeg  havde  overlevet  min  Ungdom, 
at  jeg  befandt  mig  blandt  en  ny  Slægt  —  Alderdommen  begyndte 
at  minde  mig.  — 

Jeg  gennemvandrede  de  gamle  Gader;  de  havde  faaet  nye  Be- 
boere; vel  gled  mig  nu  og  da  et  enkelt  Ansigt  forbi,  der  vakte 
dunkle  Erindringer,  men  ingen  kunde  jeg  tiltale;  thi  Navnene  var 
mig  fragaaede,  og  alle  forekom  de  mig  alt  for  gamle  til  at  være 
de  Venner,  hvis  ungdommelige  Aasyn  min  Hukommelse  havde 
bevaret  uforandret  under  Forløbet  af  et  femtedel  Sekulum. 

Jeg  ankom  i  mit  Logis,  blev  modtaget  med  kold  Høflighed,  gik 
paa  mit  Værelse,  forlangte  Te  og  Smørrebrød,  nød  intet,  lagde 
Armene  paa  Bordet,  Ansigtet  paa  dem  igen  og  sukkede  en  Gang 
eller  to.  Jeg  rejste  mig  atter  op,  saa  mig  selv  i  Spejlet,  tørrede 
mine  Øjne,  bemærkede  et  Par  Rynker  ved  Munden,  dem  jeg  ikke 
før  var  blevet  var,  samt  at  mit  Haar  begyndte  at  graane  i  Tin- 
dingerne —  lo  ad  mig  selv,  klædte  mig  om  og  gik  paa  Komedie. 

Endelig!  —  Nu  troede  jeg  at  være  hjemme;  ikke  fordi  jeg  var 
stort  heldigere  i  at  forefinde  gamle  Venner,  men  fordi  det  syntes 
mig  her  ret  saa  hjemligt,  saa  husligt  og  saa  gadeligt.  (Man  gav  en 
Vaudeville  med  Gadedekoration.)  Den  forrige  Kløft  mellem  Til- 
skuerne og  de  spillende  var  udfyldt;  disse  tiltalte  stundom  hine. 
smaabandede,  ekstemporerede  og  bødede  saaledes  ved  egne  Ind- 
fald paa  Forfatterens  aandelige  Fattigdom.  Ja  Folk,  som  ikke  var 

Skuespillere,  traadte  frem  og  gav  Gæsteroller.  (En  genkendte  jeg 
straks,  og  hvo  de  andre  var,  forklarede  mig  mine  tjenstvillige 
Sidemænd.)  Kort:  det  hele  var  saa  hverdags,  saa  komfortable, 
saa  konverserende,  saa  handlingsløst  og  saa  meningsløst,  at  jeg 
til  sidst  rent  glemte,  at  jeg  var  paa  Komedie.2  —  Illusionen  blev 
drevet  til  det  yderste.  Jeg  kunde  ikke  tilbageholde  mit  lydelige 
Bifald. 

En  gammel  Knurrepotte,  som  sad  foran  mig,  spurgte  mig,  da 
Akten  var  ude:  „Hvem  beklapper  De,  min  Herre?  Forfatteren 
eller  Skuespillerne?" 

Jeg  tænkte  mig  om  og  svarede:  „De  sidste." 

„Deri  gør  De  ret,"  sagde  han;  ,,thi  de  spiller  i  Sandhed  yp- 
perligt og  viser  en  sand  skabende  Kraft,  idet  de  gør  noget  af 
intet;  men  det  er  smerteligt  at  se  dem  spilde  deres  Talenter  paa 
saadant  Juks,  og  det  undrer  mig,  at  de  ikke  for  længst  er  blevet 
kede  af  dette  Væsen  eller  Uvæsen,  der  virkelig  er  langt  under 
deres  Kunstnerværdighed.  Ak,  min  Herre!  kom  her  i  Morgen,  saa 
skal  De  se  Teatret!  ja!  De  skal  se  Sommerteatret  for  deres  Øjne; 
dog  er  man  beskeden  nok  til  blot  at  spille  i  dets  Forgå  ard;  men 
dersom  dette  ikke  er  en  Satire  af  den  anonyme  Forfatter,  saa  — " 
her  gik  Tæppet  op  og  jeg  ud. 

Min  Hjemvej  faldt  forbi  Pedrins3  —  jeg  maatte  dog  gøre  mig 
bekendt  med  den  periodiske  Litteratur.  Det  første,  der  kom  mig 
for  Øjne,  var  et  meget  lærd  og  meget  myndigt  Forsvar  for  den 
nuværende  Teatersmag;  mig  vilde  det  ikke  smage. 

Jeg  lagde  derfor  denne  Doktordisputats  til  Side  og  rakte  efter 
et  andet  Blad;  men  i  det  samme  bliver  jeg  var,  at  et  Menneske 
staar  tæt  foran  mig  med  Næverne  i  Siden  og  ser  stift  paa  mig  — 
han  maatte  allerede  have  indtaget  denne  Stilling  i  en  Stund  —  jeg 
ser  paa  ham  igen.  Han  tier,  men  gennemborer  mig  med  sit  Blik; 
jeg  bliver  en  Smule  benovet;  jeg  frygter,  at  det  skal  være  For- 
fatteren til  det  Stykke,  jeg  ikke  udholdt  at  se  til  Ende  —  Teater- 
doktoren4,  og  at  han  læser  mine  Tanker. 

Da  udbryder  han,  stedse  ubevægelig  i  den  beskrevne  Attitude, 
med  et  langtrukket,  halv  ømt,  halv  bebrejdende:  „Peer!" 

Mit  Fornavn!  —  han  maatte  altsaa  kende  mig,  være  en  for- 
dums Ven!  —  jeg  stirrede  ham  stift  i  Ansigtet  —  jeg  mærkede,  at 
jeg  havde  set  det  før;  men  hvor  og  naar,  kunde  jeg  ikke  mindes 
—  jeg  blev  siddende  og  tav. 

„Peer!"  sagde  han  igen  i  en  endnu  ømmere  Tone  og  strakte 
den  højre  Haand  hen  imod  mig. 

Jeg  rejste  mig;  jeg  ledte  omkring  i  min  Hukommelses  Pulter- 

kammer  —  nej,  jeg  fandt  ham  endnu  ikke  —  tvivlsomt  og  lang- 
somt rakte  jeg  ham  Haanden  og  vilde  til  at  spørge. 

Da  raabte  han  tredie  Gang  ærgerlig  og  stampende  i  Jorden: 
„Peer  da  for  F""T 

Nu  faldt  Sløret,  der  hidtil  havde  bedækket  min  gamle  Vilhelms 
venlige  Aasyn;  det  fremtraadte  aabent  og  klart  af  Tidens  Skygge 

—  Genforeningen  var  fuldbragt. 

Vi  satte  os  vis  å  vis  og  snakkede  os  ret  dybt  ind  i  fordums  gode 
Dage. 

„Men,"  brød  han  omsider  af,  „vi  glemmer  rent  det  nærværen- 
de over  det  forbigangne;  hvorledes  har  du  det,  Peer?  Du  ser  mig 
saa  mager,  saa  filosofisk  eller  poetisk  ud;  hvad  Vej  ér  du  i?  hvad 
bestiller  du?  hvad  er  du?" 

„For  Tiden  Lysestøber,"  svarede  jeg;  ,,og  du?" 

„En  lykkelig  Mand,"  sagde  han,  og  to  Glædestaarer  frem- 
traadte som  Vitterlighedsvidner  i  hans  lyse  Øjne,  „og  saa  for 
Resten  kongelig  Embedsmand,  Justitsraad,  i  gode  Omstændig- 
heder, Ejer  af  et  Lyststed  paa  Landet,  af  tre  vakre  Børn  og  en 
velsignet  Kone  —  ja,  søde  Peer!  vil  du  se  en  lykkelig  Familie,  saa 
kom  til  mig!" 

„Det  er  den  største  Raritet,"  svarede  jeg,  „du  er  i  Stand  til  at 
vise  mig:  og  dersom  du  taler  Prosa,  forlanger  jeg  hverken  at  se 
Kunstkammer,  Billedgalleri  eller  nogen  som  helst  anden  Herlig- 
hed her  i  Staden  —  hvor  tidlig  i  Morgen  kan  jeg  tage  dit  Paradis 
i  Øjesyn?  thi  nu  sover  jeg  dog  ikke  i  Nat." 

„Kl.  syv  kører  vi  ud  paa  Landet,"  sagde  han;  „kan  du  følge 
med?" 

Jeg  slog  til;  vi  sagde  hverandre  god  Nat  og  gik  hver  til  sit. 
Som  sagt:  jeg  sov  kun  lidet,  og  naar  jeg  faldt  hen,  drømte  jeg 
noget  Tøjeri,  som  jeg  mindes  i  mit  sekstende,  syttende  Aar  tidt 
af  ha  ve  drømt  lysvaagen,  men  som  ellers  i  langsommelige  Tider 
ikke  var  faldet  mig  ind. 

Næste  Morgen  paa  Slaget  seks  stod  jeg  ved  min  Vens  Dør. 
„Justitsraad  s******",  sirligt  indgravet  paa  et  blankt  Messingskilt, 
viste  mig,  at  jeg  var  gaaet  rigtigt.  Jeg  pikkede,  en  Sølvstemme 

—  som  det  hedder  paa  sin  poetisk  —  klingede:  „Kom  ind!"  Jeg 
lukkede  op. 

En  dejlig  Blondine  med  virkelige  Silkelokker,  indhyllet  i  et 
langt  Sjal,  var  ivrig  sysselsat  med  at  paaklæde  et  halvvoksent, 
lige  saa  ny/sseligt  Pigebarn. 

„Er  Deres  Fader  hjemme?"  spurgte  jeg  den  voksne  Dame. 

Hun  smilte  og  spurgte  igen:  „Er  det  Justitsraad  S"*"*,  De  vil 

tale  med?" 

Jeg  bukkede.  — 

„Nu  skal  jeg  kalde  paa  min  Mand." 

Med  disse  Ord  svævede  hun  ind  i  et  Sideværelse  og  kom  straks 
efter  tilbage  med  min  Ven.  Han  holdt  hende  omslynget  med  den 
ene  Haand  og  rakte  mig  den  anden. 

„Jeg  forestiller  dig,"  sagde  han,  „Fru  Justitsraadinde  S***"*, 
den  første  Kone  i  København,  og  det  er  Hr.  P.  Sp.,  den 
første  Lysestøber  i  Jylland.  Det  er  min  Jomfru  Datter,"  vedblev 
han,  pegende  paa  den  halvvoksne  Glut,  „og  her  — "  en  større  og 
en  mindre  Dreng  kom  i  det  samme  til  —  „staar  Kristian  S**"*", 
det  største  Lys  i  Metropolitanskolen;  og  her  ser  du  lille  Lutte, 
en  forkælet  Krabat,  som  i  Dag  fylder  sit  syvende  Aar.  Saa  vig- 
tig en  Dag  maa  ikke  gaa  ubemærket  forbi,  og  derfor  er  det  og- 
saa,  at  vi  vil  fejre  den  i  det  grønne." 

Jeg  var  allerede  indlemmet  i  denne  elskværdige  Familie;  en 
Time  henrandt  som  et  Minut  —  Vognen  holdt  for  Døren  —  vi  kørte 
ad  Strandvejen.  Ikke  langt  fra  Charlottenlund  laa  min  Vens  Lyst- 
sted. Da  vi  drejede  derind  fra  Chausseen,  pegede  Fru  s*""*  hen 
til  en  med  Stakitter  indhegnet  og  af  tvende  store  Ege  overskyg- 
get Grønning,  hvorpaa  kun  befandt  sig  en  lille  Græsbænk,  der 
lænede  sig  til  de  gamle  Træstammer.  Hun  greb  i  det  samme  sin 
Mands  Haand  og  trykkede  den  med  et  Englesmil  til  sine  Læber; 
han  gjorde  samme  Manøvre,  og  saaledes  skiftedes  de  flere  Gange 
til  at  kysse  hverandres  Hænder. 

„Dersom  disse  to  Egetræer,"  sagde  jeg,  „kunde  snakke,  vilde 
man  vist  laa  noget  at  høre  om  Sødheden  af  det  første  Kys,  om 
Elskovs  Morgenrøde  og  Kærlighed  til  Døden?" 

„Forbiskudt,  mon  ami!"  sagde  s**"**  smilende,  „men  det  kunde 
vel  hænde,  at  Træerne  vidste  noget  andet  værdt  at  fortælle  — 
maa  jeg,  Eva?"  spurgte  han  sin  Viv. 

Hun  nikkede  mildt,  men  vendte  sig  derpaa  halvt  om  til  mig  og 
sagde  skælmsk:  „Hvad  om  din  jyske  Ven  faar  i  Sinde  at  støbe  en 
Novelle  heraf?" 

„Lige  meget!"  svarede  han,  „naar  han  blot  ikke  giver  vore 
Navne  til  Pris?" 

—  „Ak,  min  Gud!"  udbrød  pludselig  Fru  S***"*. 

—  „Kendte  du  hende,  Eva?"  spurgte  min  Ven. 

„Jomfru  O"*!"  svarede  hun  langsomt  og  vuggede  medynksom 

det  skønne  Hoved. 

ar 

Jeg  saa  tilbage  ud  af  Vognen :  der  gik  et  slet  klædt  Fruentim- 
mer med  en  Kurv  paa  Armen. 

„Hun  har  set  bedre  Dage,"  sagde  Fru  s******  sukkende,  „hvem 
skulde  nu  sige,  at  hun  for  tyve  Aar  siden  var  den  tilbedte  Bal- 
dronning i  alle  Klubber?  at  hun  ved  sin  Indtrædelse  i  Logen  kunde 
dreje  alle  Hovederne  i  Parterret?  Men  Skønhed  uden  Forstand 
og  Dyd  er  en  sørgelig  Gave." 

Vognen  holdt.  Vi  steg  ud  og  spiste  Frokost  i  Haven,  hvorpaa 
min  Ven  tog  mig  under  Armen  og  førte  mig  tilbage  til  føromtalte 
indhegnede  Plads  ved  Vejen.  Vi  satte  os  paa  Græsbænken,  og  han 
fortalte,  som  følger. 


Da  vi  sidst  adskiltes  —  mindes  du  vel  —  havde  jeg  just  taget 
juridisk  Attestats  med  bedste  Karakter.  Jeg  var  i  mit  tre  og  ty- 
vende Aar,  fuldfærdig  med  mine  Brødstudier,  om  jeg  ellers  kan 
kalde  dem  saa,  da  jeg,  som  Ejer  af  en  betydelig  arvet  Formue, 
ikke  egentlig  behøvede  at  arbejde  for  Brød.  Jeg  var,  som  jeg  er 
endnu,  altid  munter,  altid  frisk  baade  paa  Legeme  og  Sjæl.  Jeg 
manglede  følgelig  heller  ikke  Hjerte,  men  jeg  havde  hidtil  vidst 
at  holde  det  til  Lydighed.  Nu  derimod  tyktes  det  mig  at  være  paa 
Tiden  at  se  mig  om  efter  en  Deltagerinde  i  al  min  Lyksalighed. 
—  Der  var  Piger  nok,  der  var  alt  for  mange  —  hvem  skulde  jeg 
udkaare?  Mit  Hjerte  kunde  ikke  faa  Ro  til  at  fæste  sig  til  en 
eneste,  det  fløj  som  en  Fjederbold  fra  den  ene  til  den  anden  — 
jeg  ærgrede  mig  ordentlig  over,  at  jeg  ikke  blev  alvorlig  for- 
elsket; dog  det  havde  gode  Veje. 

Det  var  paa  første  Vinterbal  i  Harmonien,  at  en  nys  udsprun- 
gen Skønhed  fremsteg  som  Maanen  blandt  Stjernerne  og  drog  en 
Kres  af  Beundrere  omkring  sig,  ligervis  som  cactus  grandiflorus, 
da  den  første  Gang  udfoldede  sin  Ynde  og  udaandede  sin  Vel- 
lugt i  Rosenborg  Have.  Hun  var  der  under  Ledsagelse  af  en  gam- 
mel Købmand,  hendes  Morbroder,  og  af  Moderen  selv,  en  lidt 
mer  end  midaldrende  Kone;  hun  skulde  være  Enke  efter  en  Offi- 
cer. (Denne  var  død  som  Løjtnant,  men  i  Betragtning  af  Datte- 
rens Skønhed  blev  ham  i  Graven  tillagt  Majors  Rang  af  alle  Har- 
moniens Kavalerer,  paa  det  at  den  dejlige  Laura  kunde  tituleres 
Frøken.) 

Frøken  Laura  gjorde  Epoke;  og  jeg  udfylder  et  Blad  af  hen- 
des Historie.  Mit  Ideal  var  fundet,  mine  ømme  Længslers  hidtil 
ukendte  Genstand  havde  aabenbaret  sig  og  koncentreret  alle 
mine  Ønsker  og  Forhaabninger  til  et  eneste  Maal  —  jeg  forelskede 

mig  op  over  begge  Ørerne  og  —  Øjnene  med.  Jeg  blev  stokblind 
paa  Forstanden;  jeg  saa  kun  med  Hjertet  og  fandt  derfor  alle 
mulige  og  umulige  Fuldkommenheder  hos  den  tilbedte.  Jeg  op- 
dagede ved  første  Blik,  at  hun  var  kysk  som  Maanen,  ren  som 
den  nyfaldne  Sne,  from  som  en  Helgeninde,  klog,  vittig,  skarp- 
sindig: kort  sagt,  et  rent  kvindeligt  Vidunder.. 

Jeg  søgte  og  fandt  Adgang  i  hendes  Moders  Hus,  for  —  som 
jeg  indbildte  mig  selv  —  at  studere  hendes  Karakter.  Et  misligt 
Studium!  thi  hun  havde  i  Grunden  slet  ingen;  men  hvad  hun 
manglede,  supplerede  min  daarlige  Forlibelse.  En  udenadlært 
Floskel  antog  jeg  for  original  Vittighed,  en  hverdags  Anmærk- 
ning for  selvtænkt  Visdom;  og  om  hun  end  slet  intet  sagde  — 
fordi  hun  vel  intet  vidste  at  sige  —  beviste  dog  et  Smil  eller  et 
Nik,  at  der  laa  herlige  Skatte  skjulte  i  hendes  Sjæls  umaadelige 
Dyb. 

Vinteren  gik  hen,  uden  at  jeg  vovede  nogen  Erklæring;  jeg 
tilbageholdtes  ved  svimlende  Betragtninger  af  hendes  himmelhøje 
Fuldkommenhed.  Jeg  frygtede,  at  Afstanden  mellem  os  maatte 
være  alt  for  enorm,  at  jeg  Hverdagsmenneske  aldrig  kunde  vorde 
værdig  til  Besiddelsen  af  et  saa  engleligt  Væsen.  Tilmed  svævede 
jeg  i  en  pinlig  Uvished,  om  hendes  Hjerte  ogsaa  følte  noget  for 
mig,  om  det  ikke  allerede  var  fængslet  af  en  mig  i  Sjæls  og  Le- 
gems Ynde  langt  overlegen  dødelig.  Ikke  som  om  hun  skulde 
have  kendelig  udmærket  nogen  anden,  ingenlunde!  i  visse  lyk- 
salige Øjeblikke  troede  jeg  mig  endogsaa  alle  andre  foretrukken; 
men  hun  havde  dog  for  flere  end  mig  et  venligt  Blik,  et  Smil,  ja 
selv  en  hjertelig  Latter. 

Nu  da:  Vinteren  randt  bort,  og  Sommeren  fulgte  derpaa.  Lau- 
ras Morbroder  ejede  et  Landsted  lidt  længere  herude;  der  flyt- 
tede Moder  og  Datter  ind,  og  jeg  besøgte  dem  saa  ofte,  som  mine 
Forretninger  tillod  —  jeg  var  allerede  dengang  ansat  i  Kolle- 
giet. 

Paa  disse  Spadsereture  havde  jeg  et  Par  Gange  flygtigt  be- 
mærket en  halvvoksen,  meget  fattigt  klædt  Pige,  just  her  hvor 
vi  nu  sidder.  Hun  passede  paa  et  ligesaa  usselt  assisteret  Drenge- 
barn, der  saa  ud  til  at  kunne  være  et  Par  Aar  gammelt.  Hun  tig- 
gede ikke:  det  faldt  mig  altsaa  ej  heller  ind  at  give  hende  noget. 

En  Dag,  da  jeg  paa  Tilbagevejen  fra  min  Gudindes  landlige 
Tempel  kom  herhid  og  befandt  mig  i  den  saligste  Stemning  —  en 
Følge  af  tvende  ømme  Suk  og  et  Haandtryk  —  standsede  jeg,  mig 
selv  hartad  ubevidst,  tæt  foran  de  tvende  smaa.  Baade  Glæde  og 

Sorg  blødgør  Hjertet:  mit  rørtes  underligt  ved  Synet  af  disse 
Børn;  Pigen  huged«  sig  sammen  paa  en  Græstue,  den  mindste 
stod  med  Ryggen  til  mig  og  opsamlede  med  Begærlighed  Brød- 
krummer af  hendes  Skød. 

„Er  du  sulten,  lille?"  spurgte  jeg. 

Hun  rystede  de  lange,  gule  Lokker  tilbage  og  stak  det  venlige, 
blege  Ansigt  frem,  men  svarede  blot  med  et  let  Suk.  Drengen, 
som  nu  havde  gjort  rent  Bord,  tog  hende  under  Hagen  og  lal- 
lede: „Mer,  mer!" 

En  Brødkone  gik  forbi;  jeg  købte  to  Kringler  og  gav  Børnene; 
det  mindste  gav  sig  straks  i  Færd  med  sin;  det  største  sprang  til 
og  kyssede  min  Haand.  Jeg  rakte  hende  et  Par  Skillinger  og  gik. 

Da  jeg  næste  Gang  vandrede  herud,  randt  de  smaa  mig  i  Tan- 
ker: paa  Vejen  købte  jeg  et  Par  Kringler  og  stak  i  min  Lomme. 
De  var  paa  samme  Plet.  Pigen  sad  med  Albuerne  paa  Knæerne 
og  skjulte  Ansigtet  i  Hænderne,  Drengen  laa  ved  hendes  Fødder 
og  legede  med  Blomster.  Da  jeg  kom  nær,  slængte  han  Blom- 
sterne bort,  strakte  den  lille  Haand  ud  imod  mig  med  et  tidt  og 
hurtigt  gentaget  „Mammam!" 

Pigen  rejste  sig  og  smilte  til  mig:  jeg  kunde  se,  at  hun  havde 
grædt.  Jeg  gav  dem  Brødet  tillige  med  et  Par  Smaapenge  og 
spurgte:  ,, Hvem  er  eders  Forældre,  I  smaa?" 

„Vi  har  ingen!"  svarede  hun. 

„Hvem  hører  I  da  til?  hvor  bor  I?"  vedblev  jeg. 

Hun  betænkte  sig  lidt,  pegede  derpaa  til  en  Hytte  nede  mod 
Stranden  og  sagde:  „Der  er  Bedstefa'er." 

„Og  hvad  bestiller  han?"  spurgte  jeg  videre. 

„Han  graver  —  deroppe,"  svarede  hun  —  det  var  just  i  min 
nuværende  Have  —  „naar  han  gaar  ud  om  Morgenen,  og  det 
er  godt  Vejr,  tager  han  os  med,  og  om  Aftenen  henter  han  os." 

„Men  faar  I  da  intet  at  spise  hele  Dagen?"  spurgte  jeg  igen. 

„Jo,  om  Middagen,"  lød  Svaret,  „bringer  Bedstefa'er  os  sin 
Eftermad."  — 

Jeg  var  inderlig  rørt  og  besluttede  at  hjælpe;  men  til  Lyst- 
stedet vilde  jeg  ikke  gaa  straks,  for  ej  at  gøre  Opsigt;  jeg  vilde 
hellere  se  til  denne  stakkels  Familie  hjemme.  Jeg  fortsatte  min 
Vandring. 

Hos  Laura  forefandt  jeg  et  mig  ganske  ubekendt  ungt  Men- 
neske. Han  var  civil  klædt,  men  tiltaltes  bestandig  med  et  „Hr. 
Greve!"  Siden  fik  jeg  at  vide,  at  han  var  Officer.  Han  lod  til  at 
være  halvt  hjemme  der,  talte  og  spøgede  temmelig  fortrolig  baade 
med  Moder  og  Datter.  Skinsygens  Brod  stak  mit  Hjerte.  Da  han 

var  borte,  lod  jeg  nogle  Ytringer  falde,  som  røbede  min  Sinds- 
stemning. 

„Min  Dør,"  sagde  Fruen,,, er  ikke  tillukket  for  noget  anstæn- 
digt Besøg;  og  en  Pige  kan  vel  —  saa  længe  hun  er  fri  og  ubun- 
den (de  sidste  Ord  betonede  hun  med  særdeles  Eftertryk)  —  uden 
Forargelse  tale  med  honnette  Mandspersoner/1 

Jeg  følte  heri  en  Slags  Opfordring,  men  intet  Kald  til  i  dette 
Øjeblik  at  følge  den.  Jeg  forstemtes  ganske  og  aldeles  og  tog  Af- 
sked, før  jeg  ellers  plejede.  Paa  Hjemvejen  glemte  jeg  rent  den 
fattige  Familie. 

Der  forløb  en  Uge,  inden  jeg  igen  fik  Lejlighed  til  at  besøge 
den  skønne  Laura.  Hun  yar  adspredt,  lupefuld,  men  dog  fornem- 
melig øm  og  hartad  smægtende  —  jeg  blev  blød  —  en  Tilstaaelse 
svævede  paa  min  Tunge,  men  hun  jog  den  selv  tilbage  til  Hjer- 
tet, idet  hun  bad  mig  ledsage  sig  paa  en  Spadseregang:  paa 
denne,  under  den  blaa  Himmel  eller  den  grønne  Løvsal,  skulde 
et  Ritornel  af  den  søde  Nattergal  bedst  forberede  en  ret  smel- 
tende Amoroso.  Der  blev  endnu  intet  af.  — 

Vi  gik  —  eller  rettere:  Skæbnen  førte  os  hen  paa  Strandvejen. 
Hendes  Arm  laa  paa  min,  en  sød,  livsalig  Byrde:  mine  Øjne  hvi- 
lede paa  de  nydelige  Fingre,  der  krummede  sig  tillidsfuldt,  for- 
troligt over  mit  Haandled;  jeg  sukkede  —  hun  sukkede  —  Natter- 
galen slog  an  —  mit  Hjerte  begyndte  at  flagre. 

Da  lød  det  tæt  ved  os:  „Mammam!  Mammam!"  Det  var  den 
lille  fattige  Glut,  som  havde  kendt  mig  og  udstrakte  sine  smaa, 
buttede  Hænder.  Søsteren  sad  i  sin  sædvanlige  Stilling  og  saa 
tavs,  sørgmodigt  smilende  op  til  mig. 

,, Sikke  stygge  Unger!"  hviskede  Laura.  — 

Det  var  Vand  paa  mit  Hjertes  Glød;  min  Arm  løsnedes  fra 
hendes;  jeg  for  i  Lommen  og  gav  hver  af  Børnene  en  Sølvskil- 
ling. Den  store  greb  min  Haand  med  begge  sine  og  kyssede  den 
hurtigt  flere  Gange;  men  den  lille  kastede  sine  Penge  paa  Jorden 
og  forlangte  Kringler.  Det  gjorde  mig  inderlig  ondt,  at  jeg  saa 
længe  havde  glemt  de  arme  Stakler  —  jeg  besluttede  snart  og 
til  fulde  at  oprette  min  Forsømmelse. 

„Køb  Brød  til  din  Broder!"  sagde  jeg  til  Pigen;  „jeg  skal  endnu 
i  Dag  eller  i  Morgen  se  til  din  Bedstefader." 

Taarerne  trillede  hende  ned  over  Kinderne;  hun  kunde  ikke 
sige  noget,  men  tog  den  lille  paa  Armen  og  gik  hurtigt  hen  ad 
Vejen;  Barnet  saa  tilbage  over  hendes  Skulder,  rakte  efter  mig 
og  græd. 


320 

Laura  legede  med  sin  Parasol  og  spurgte,  seende  til  en  anden 
Kant:  „Gamle  Bekendtskaber,  Hr.  Sekretær?" 

„Oja,  min  Frøken!"  svarede  jeg;  ,,men  ingen,  som  jeg  behøver 
at  undse  mig  ved;  jeg  har  nogle  Gange  givet  disse  fattige  Børn 
lidt;  derfor  kendes  de  ved  mig  —  deres  Tilstand  er  virkelig  rø- 
rende." 

Frøkenen  vendte  sig  rask  om  og  sagde  ømt:  ,, Medlidenhed  er 
en  himmelsk  Dyd." 

Ordene  var  smukke  nok;  men  det  forekom  mig,  som  Tonen 
ikke  var  den  rette  —  jeg  var  rent  ude  af  Stemning  —  jeg  tror 
næsten,  at  jeg  gjorde  en  Bukning  for  Komplimenten.  Jeg  bød 
hende  atter  min  Arm;  vi  vendte  tilbage. 

Hjemme  forefandt  vi  Greven.  Hans  lystige  Lune  virkede  paa 
os  begge,  men  aldeles  forskelligt:  Laura  blev  munter  og  jeg  sørg- 
modig: hun  lo,  jeg  sukkede,  svarede  adspredt,  forkert,  hver  Gang 
de  henvendte  Talen  til  mig.  Stridige  Følelser  kæmpede  i  mit  Bryst; 
jeg  frygtede  for  ikke  at  kunne  blive  Herre  over  dem  og  gjorde 
—  hvad  der  under  saadanne  Omstændigheder  vistnok  var  det 
klogeste  —  jeg  anbefalede  mig. 

Paa  Hjemvejen  gjorde  jeg  mig  selv  de  alvorligste  Spørgsmaal 
angaaende  den  skønne  Lauras  Karakter;  og  til  stor  Bedrøvelse 
for  mit  elskende  Hjerte  kunde  min  Forstand  ikke  andet  end  be- 
svare dem  temmelig  utilfredsstillende.  Jeg  standsede  her  ved 
Græsbænken  og  gentog  uvilkaarligt:  , »stygge  Unger!"  „gamle  Be- 
kendtskaber!" —  „Men  jeg  vil  dog  forny  dem!"  raabte  jeg;  „jeg 
vil  vorde  en  Fader  for  eder,  I  stakkels  smaa!" 

Hurtig  ilede  jeg  ned  til  den  betegnede  Hytte.  Døren  stod  paa 
Klem,  jeg  kiggede  ind  i  den  fattige  Vaaning.  Min  lille  Pige  stod 
med  foldede  Hænder  foran  en  gammel  graahærdet  Mand,  der  sad 
med  en  Bog  og  hørte  hende  paa  en  Lektie.  —  Det  var  Evange- 
liet om  den  rige  Mand  og  den  fattige  Lazarus. 

„Men,  Bedstefader!"  spurgte  hun,  „kommer  der  da  ingen  rige 
Folk  i  Himmerig?" 

„Jo,  mit  Barn!"  svarede  han,  „de  gode." 

„Saa  kommer  den  Herre  der  vistnok  ogsaa,"  sagde  hun  glad, 
„der  har  givet  os  Penge  og  Hvedebrød." 

Jeg  maa  have  røbet  min  Nærværelse;  thi  hun  vendte  sig  hastigt 
om  mod  Døren.  Jeg  traadte  ind. 

„Der  er  han,  der  er  han!"  raabte  hun,  løb  hen  til  mig  og  kys- 
sede begge  mine  Hænder.  Den  gamle  rejste  sig  og  vilde  gøre  det 
samme.  Jeg  afværgede  det  og  sagde: 

„I  er  nok  selv  Skolemester,  Fa'er?" 

„Jeg  gør  det  saa  godt,  jeg  kan,"  svarede  han,  „jeg  har  ikke 
Raad  til  at  holde  hende  til  Skole  og  kan  heller  ikke  godt  undvære 
hende  for  den  lille  der." 

Han  pegede  hen  til  dennes  Leje  —  en  stor  Fyrrekasse  med  et 
Par  tynde  Puder  og  et  groft  Vuggelagen.  Glutten  laa  der  og  sov 
sødelig  med  en  halv  Kringle  i  Ha  and  en,  —  et  Tegn  til,  at  den 
ikke  var  hungrig  indslumret.  —  Jeg  spurgte  Oldingen  om  hans 
Skæbne  og  nærværende'  Vilkaar.  Han  fortalte  lidt  vidtløftigt, 
hvad  jeg  her  vil  give  i  Udtog. 

„I  denne  Hytte,"  sagde  han,  ,,var  min  Fader  Fisker  før  mig, 
og  jeg  efter  ham.  Jeg  havde  haabet,  at  den  skulde  gaa  i  Arv  til 
min  Søn;  men  Gud  har  villet  det  anderledes.  Han  var  mit  eneste 
Barn  —  hans  Moder  er  død  for  mange  Aar  siden  —  han  blev  en 
dygtig  Fisker  og  giftede  sig  ung  med  en  flink  Pige  herhenne  fra 
Vedbæk.  De  havde  fem  Børn,  af  hvilke  nu  kun  disse  to  er  i  Live. 
For  en  halvanden  Aar  siden  kom  Sygdom  her  i  Huset;  de  tre 
mellemste  døde  tillige  med  Moderen.  Sidste  Efteraar  blev  min 
Søn  derude  paa  Søen  baade  med  Jollen  og  Garnet.  Jeg  er  nu  for 
gammel  til  at  drive  Fiskeriet;  jeg  mangler  ogsaa  Redskaber;  der- 
for maa  jeg  tjene  Brødet  —  surt  nok  og  lidt  nok  —  til  os  alle  med 
at  pusle  deroppe  i  den  rige  Grosserers  Have.  Kære  Herre  I  jeg  vil 
gerne  grave,  men  jeg  skammer  mig  ved  at  tigge;  og  dog  ser  jeg 
snart  ingen  anden  Udvej  —  ak!  jeg  f aar  vel,  hvad  jeg  behøver, 
min  Tid  kan  ikke  være  lang;  men  disse  umyndige  Stakler  — " 
her  trillede  to  Taarer  ned  fra  hans  dybtliggende  Øjne  —  „hvad 
skal  der  blive  af  dem?  Min  Sønnekones  Forældre  er  lige  saa  fat- 
tige som  jeg,  og  anden  Slægt  har  vi  ikke.  —  Herre  Gud!  det  var 
tungt,  om  de  skulde  plejes  paa  Sognet  og  saa  skilles  fra  hver- 
andre." 

Han  lagde  sin  tørre,  skælvende  Haand  paa  Pigens  Hoved  og 
stirrede  kummerfuldt  hen  til  det  slumrende  Barn.  — 

,,I  skal  ikke  skilles  ad;  I  skal  alle  tre  blive  samlede,"  sagde 
jeg,  „saa  længe  Gud  vil.  Jeg  skal  sørge  saaledes  for  jer,  min  gode 
gamle!  at  I  kan  være  tilfreds  og  rolig  baade  for  eder  selv  og 
eders  Børnebørn;  jeg  ved  en  god  Lejlighed  til  eder  hos  en  Ven  af 
mig  herude  i  Landet,  hvor  I  hverken  behøver  at  grave  eller  tigge, 
men  blot,  saa  vidt  eders  Kræfter  tillader  det,  at  hjælpe  til  med 
Fiskeriet  i  Parkerne  og  en  lille  Sø  ved  Gaarden." 

„Gud  glæde  Dem,  kære  Herre!  baade  her  og  hisset!"  sagde  han 
inderlig  bevæget;  „naar  jeg  ikke  kan  dø  i  min  fattige  Hytte,  saa 
kunde  jeg  jo  aldrig  bedre  fare;  og  de  stakkels  smaa!  for  dem  er 
det  godt."  — 

Jeg  trykkede  Oldingen  et  Par  Sedler  i  Haanden  og  gik  med 
et  Hjerte,  der  vistnok  var  endnu  gladere  end  hans. 

Min  Svoger,  gift  med  min  ældste  Søster,  ejede  den  Gaard,  som 
han  endnu  bebor  ude  ved  Sorøkanten.  Jeg  vidste,  at  han  ønskede 
en  Fisker;  jeg  vidste  ogsaa,  at  han  havde  baade  Evne  og  Villie 
til  at  tage  mod  den  nødlidende  Familie.  Saa  snart  jeg  kunde, 
rejste  jeg  ud  til  dem  og  bragte  Tingen  i  Rigtighed.  Min  gamle 
skulde  bo  paa  Gaarden;  for  Børnenes  Pleje  og  Opdragelse  vilde 
der  blive  sørget. 

Min  Rejse  medtog  en  hel  Uge,  og  da  jeg  kom  hjem,  fik  jeg 
saa  meget  at  bestille,  at  jeg  i  andre  otte  Dage  hverken  kunde  be- 
søge den  gamle  Fisker  eller  Laura,  til  hvem  min  Kærlighed  ved 
den  lange  Fraværelse  havde  vundet  fornyet  Styrke. 

Endelig  en  Søndag  Morgen  tog  jeg  da  Fod  i  Haand  og  for  af 
Sted  ligervis  som  Strudsen,  der  paa  een  Gang  løber  og  flyver  — 
jeg  fløj  jo  ogsaa  for  en  stor  Del  paa  Kærligheds  Vinger.  Hvad 
der  var  slemt  nok:  mit  Hjerte  var  nær  ved  at  flyve  bort  med  min 
Forstand.  „O .nej!"  hviskede  det,  ,,hun  er  ingen  Kokette;  det  er 
kun  din  Jalousi,  min  kære  Vilhelm,  der  hitter  paa  saadant  noget. 
Og  fordi  hun  kaldte  dine  Fiskerbørn  stygge  Unger,  hvem  siger 
derfor,  at  hun  skulde  være  haard  og  følesløs?  Var  de  ikke  virke- 
lig lurvet  klædte,  og  den  mindste  tilmed  ganske  snavset?  Hin 
Ytring  var  altsaa  blot  et  Tegn  paa  den  dejlige  Piges  Renligheds- 
sans.  Og  hvem  ved,  om  ikke  ogsaa  hun  har  haft  et  lille  Anstød  af 
Skinsyge?  —  I  saa  Fald,  glæd  dig,  Guilielmo,  thi  saa  elsker  hun 
dig,  o!  skynd  dig!  skynd  dig!  il!  flyv!  før  den  elskende  Glut  dør  af 
Længsel." 

Under  saadanne  søde  Forestillinger  nærmede  jeg  mig  hendes 
landlige  Vaaning.  Jeg  maatte  først  forbi  Haven  —  derinde  var 
lystig  Kommerce:  man  snakkede,  man  lo,  man  trallede.  Jeg  blev 
endnu  mere  nysgerrig  og  kiggede  gennem  Hækken  —  hvad  saa 
jeg  der?  Et  helt  Selskab  af  unge  Herrer  og  Damer,  og  midt  imel- 
lem dem  min  Hr.  Greve  og  min  søde  Laura,  siddende  paa  en 
Bænk  temmelig  tæt  ved  hverandre:  han  slog  Hvirvler  i  Luften 
med  en  lille  guldknappet  Rotting  og  hviskede  nu  og  da  ret  for- 
troligt til  hende;  hun  smilte,  lo  og  skrev  med  Parasollen  i  San- 
det —  ja!  det  var  aabenbart,  hun  maatte  længes  forskrækkelig 
efter  mig!  Himmel!  hvor  blev  jeg  til  Mode!  Br— r!  mit  Hjerte  rum- 
sterede i  mit  Bryst,  som  naar  Kæden  springer  i  et  Ur.  Letsindige 
Flane!  —  tænkte  jeg  —  il  da  din  Skæbne  i  Møde!  men  tænk 
aldrig  at  knytte  den  til  min! 

Jeg  vendte  sporenstregs  om  igen;  min  Stok  kappede  Hovedet 

af  hver  en  Blomst,  der  stod  paa  min  Vej,  og  havde  den  været  en 
Bøsse,  jeg  havde  skudt  alle  de  Lærker  og  Irisker,  der  sang  om- 
kring mig. 

Atter  var  jeg  kommet  hertil  og  vilde  dreje  om  til  Fiskerens 
Hytte,  da  jeg  fik  Øje  paa  min  lille  Pige,  der  sad  alene,  med  en 
Krukke  ved  Siden.  Saa  snart  hun  saa  mig,  brast  hun  i  Graad, 
rejste  sig,  vaklede  hen  til  mig,  kyssede  min  Haand  og  vædede 
den  med  sine  Taarer  —  hun  saa  bleg  og  affældig  ud. 

„Hvad?"  sagde  jeg,  „hvordan  har  du  det,  min  Glut?  hvad  fej- 
ler dig?  hvor  er  din  lille  Bro'er?" 

,, Hansemand  er  død,"  svarede  hun  og  græd  bitterlig. 

„Er  han  det?"  sagde  jeg,  „og  han  var  jo  frisk  og  rask,  da  jeg 
saa  ham  sidst?" 

„Ja!"  svarede  hun;  „men  han  blev  straks  efter  syg  og  døde; 
han  snakkede  om  Dem  lige  til  det  sidste  og  spurgte  om  den  frem- 
mede Mand  med  Kringlerne."  — 

Taarerne  traadte  mig  i  Øjnene:  „Hvad  har  du  der?"  spurgte 
jeg,  pegende  paa  Krukken. 

„Mælk  til  Bedstefa?er,"  svarede  hun;  „han  er  ogsaa  syg."  — 

„Herre  Gud!"  sukkede  jeg,  „da  vil  vi  se  til  ham." 

Hun  gik  hen  og  hentede  Krukken;  jeg  saa,  at  den  var  hende 
for  tung,  og  tog  den  selv. 

„Jeg  vil  bære  den  for  dig,"  sagde  jeg. 

Hun  smilte  gennem  Taarerne  og  tørrede  sine  Øjne  med  Haa- 
ret;  hun  havde  intet  andet  Klæde,  og  kun  en  kort,  tyndslidt  Kjole 
paa.  —  Vi  ilede  ned  til  Hytten,  hun  foran  og  jeg  bagefter  med 
Krukken. 

Det  var  et  sørgeligt  Hus.  Den  gamle  Mand  laa  for  Døden:  det 
var  øjensynligt,  at  han  kun  havde  maadelig  Pleje  i  sine  sidste 
Timer:  faa  og  tynde  Klæder  i  Sengen  —  lavt  under  Hovedet  — 
Overdynen  for  kort  —  den  naaede  kun  til  midt  paa  det  halvnøgne 
Bryst,  der  gik  op  og  ned  under  Dødskampen.  Han  vilde  rejse  sig, 
da  jeg  kom  ind,  men  formaaede  det  ikke;  han  kunde  blot  ud- 
vikle sine  foldede  Hænder  og  strække  dem  imod  mig  —  de  faldt 
tungt  tilbage  paa  Sengen. 

„Kære  Fader!"  sagde  jeg,  „hvorledes  er  det  med  eder?  jeg 
kom  nu  for  at  hente  eder  ud  til  min  Svogers  Gaard;  der  er  lavet 
til  Rette." 

„Tak,  Tak!  gode  Herre!"  sagde  han,  „Gud  har  beredt  et  bedre 
Sted  for  mig;  han  vil,  at  jeg  skal  dø  i  min  Faders  Hytte;  hvor 
jeg  saa  Lyset,  skal  det  ogsaa  udslukkes  for  mig.  Nu  er  der  lavet 
til  Rette  for  os  alle  paa  een  nær  —  Gud  velsigne  Dem  for  Deres 

sidste  Gave!  derfor  har  baade  den  gamle  og  den  unge  vederkvæget 
sig,  og  en  Kiste  har  jeg  faaet  til  den  lille  Guds  Engel  der  *— " 

En  Hoste  afbrød  ham;  jeg  saa  til  den  anden  Side.  Der  laa  det 
favre  Barn,  som  saa  nylig  legede  med  Blomster  —  der  laa  det  nu 
tavs  og  stille  med  en  Blomst  i  hver  Haand,  en  Krans  om  de  blaa- 
blege  Tindinger  og  en  nysudsprungen  Rose  mellem  de  visnede 
Læber. 

, »Tidligt  falmet!"  sukkede  jeg,  —  „Du  lille  venlige  Blomst!" 

,,Du  er  forsørget,"  sagde  en  gammel  Kone  —  Barnets  Mor- 
moder —  der  sad  ved  dets  Hoved  og  fæstede  det  et  Par  smaa 
sorte  Sløjfer  paa  Huen  —  ,,og  græder  aldrig  for  Brød  —  se," 
vedblev  hun,  henvendende  sig  til  mig,  idet  hun  tog  fat  paa  en  af 
Ligets  Hænder  og  bøjede  Fingrene  frem  og  tilbage  —  ,,se,  hvor 
ledeløs  den  lille  Haand  er!  Hansemand  vil  have  sin  Bedstefader 
med  sig." 

Søsteren  sad  ved  den  anden  Ende  af  Kisten  og  holdt  begge 
hans  Fødder,  der  stak  frem  under  det  stakkede  Ligklæde,  mel- 
lem sine  Hænder,  som  om  hun  vilde  opvarme  dem;  hun  tryk- 
kede dem  ind  til  sit  Bryst,  til  sine  Læber  og  Kinder,  og  badede 
dem  med  Taarer  —  Sorgens  rette  Balsam  og  Aloe. 

—  ,,Hvor  skal  hun  hen,"  stønnede  Oldingen,  „naar  jeg  er 
borte?" 

,,Til  mig,  kære  gamle!"  svarede  jeg,  „eller  til  min  Søster;  det 
er  en  god  Kone,  der  vil  tage  sig  af  hende  som  sit  eget  Barn  — 
hun  har  ingen  selv." 

„Saa  lønne  Gud  jer  begge!"  sagde  han,  „jeg  dør  nu  rolig.  Dog 
—  eet  Ønske  havde  jeg  endnu  —  det  er  det  sidste  i  denne  Verden: 
min  Kiste  har  jeg  haft  staaende  i  mange  Aar,  mine  Jordeklæ- 
der og  min  Ligskjorte  har  længe  ligget  parate;  men  —  jeg  vilde 
gerne  have  mig  selv  og  min  Sønnesøn  lidt  skikkelig  i  Jorden;  jeg 
har  ladet  ringe  og  synge  lidt  over  alle  de  andre,  Præsten  har 
ogsaa  talt  et  Par  Guds  Ord  ved  deres  Grave;  men  nu  har  jeg 
intet  mere;  den  sidste  af  de  Sedler,  De  gav  os,  har  vi  vekslet  i 
Dag  —  gode  Herre!  — " 

Jeg  lod  ham  ikke  tale  ud,  men  forsikrede  ham,  at  begges  Jor- 
defærd skulde  vorde  saa  hæderlig  som  nogens  i  hele  Sognet. 

Da  rejste  han  sig  med  den  sidste  tilbagevendende  Livskraft 
over  Ende  i  Sengen:  hans  Øjne  lyste  i  fornyet  Glans.  „Herre 
Jesu!  annam  min  Aand!"  raabte  han  højt  og  kraftigt  —  segnede 
tilbage  og  —  udaandede  sit  sidste  Suk. 

Begravelsen  var  forbi.  Degnen  havde  sunget  og  Præsten  præ- 
diket over  Olding  og  Barn.  Deres  gamle  Slægtninge  i  Vedbæk 


325 

havde  faaet  en  tilstrækkelig  Pengehjælp,  der  betryggede  dem  for 
Nød  i  deres  Alderdom.  Min  lille  Plejedatter  havde  taget  Afsked 
med  dem,  med  sin  fædrene  Hytte  og  med  alle  sine  paarørendes 
Grave.  Hun  sad  hos  mig  paa  Vognen,  iført  nye  Sørgeklæder  — 
græd,  naar  hun  tænkte  paa  sine  Forældre  og  Søskende  —  smilte, 
naar  hun  saa  paa  sin  pæne  Kjole  og  de  store  Sløjfer:  det  lette 
Pigesind  sejrer  i  det  tolvte  Aar  lettelig  over  alle  Sorger.  —  Vi 
rullede  ind  i  min  Svogers  Gaard. 

„Her,"  sagde  jeg  til  ham  og  hans  Kone,  ,, bringer  jeg  eder  et 
lille  Menneske,  som  hverken  har  Fader  eller  Moder,  hverken  Sø- 
ster eller  Broder  —  jeg  haaber,  I  skal  faa  Glæde  af  hende.  " 

„Et  dejligt  Barn!"  hviskede  min  Søster;  ,,vi  vil  gøre  vort  Bed- 
ste med  hende." 

Hun  tog  hende  i  sine  Arme  og  gav  hende  et  moderligt  Vel- 
komstkys. Min  Svoger  kyssede  hendes  høje,  aabne  Pande  og  lagde 
en  signende  Faderhaand  paa  henøes  Hoved.  —  Dagen  efter  rejste 
jeg  tilbage  —  Glutten  græd  og  kunde  næppe  løsrive  sig  fra  min 
Favn. 

Da  jeg  kom  hjem  til  København,  blev  der  gjort  mig  et  Tilbud, 
som  i  min  nærværende  Sindsforfatning  var  mig  saare  velkom- 
ment. Der  skulde  nemlig  i  en  af  vore  Kolonier  foretages  en  rets- 
lig Undersøgelse,  og  man  havde  foreslaaet  mig  til  at  føre  Proto- 
kollen. Jeg  greb  med  Glæde  denne  Lejlighed  til  at  forlade  et  Sted, 
der  var  alt  for  nær  ved  den  farlige  Skønhed,  jeg  lettere  kunde 
ophøre  at  agte  end  at  elske.  — 

Dog  vilde  jeg  endnu  engang  se  denne  hjerteløse  Skabning:  jeg 
vilde  sige  hende  mit  Farvel  —  hvorfor?  det  vidste  jeg  næppe  selv; 
thi  Hjertet  var  endnu  i  Oprørstilstand  mod  den  sejrende  For- 
stand —  jeg  vilde  vise  hende,  hvor  let  Skilsmissen  var  mig;  jeg 
vilde  lade  hende  føle,  hvem  hun  havde  stødt  fra  sig;  jeg  vilde  — 
ja,  muligen  var  der  noget  i  mig,  som,  uden  at  jeg  selv  mærkede 
det,  vilde  gøre  et  sidste  Forsøg  paa  at  smelte  denne  Barm,  der 
lignede  Sneen  baade  i  Hvidhed  og  Kulde. 

Jeg  begyndte  min  Rolle  —  thi  andet  var  det  ikke  —  fortræffe- 
ligt: jeg  talte  om  Dagens  Bagateller  med  en  Lethed,  en  Flygtig- 
hed, som  vilde  have  gjort  selve  min  Medbejler,  den  fjerlette  Greve, 
Ære;  jeg  fløj  paa  Sommerfuglevinger  fra  en  ubetydelig  Genstand 
til  en  anden,  og  —  min  dejlige  Sommerfugl  fløj  med;  hun  syntes 
mig  endog  nu  ret  at  være  i  sit  Element  —  Luften;  Sylfenaturen 
var  umiskendelig.  Men  det  var  paa  Tiden  at  bryde  løs:  jeg  ka- 
stede min  Stok  i  Vejret  og  greb  den  igen;  og  under  denne  Leg 
spurgte  jeg  —  saa  ligegyldigt,  som  om  Talen  havde  været  om  en 

Tur  til  Bellevue  — :  „Har  De  ingen  Venner  eller  Slægtninge  i 
Amerika,  min  Froken?" 

Hun  gjorde  store  Øjne  og  sagde:  „Nej!" 

„Naa,  ja  saa!"  vedblev  jeg,  „jeg  kunde  ellers  haft  den  For- 
nøjelse at  medbringe  et  Brev  eller  en  Hilsen  fra  Dem;  i  Morgen 
rejser  jeg  derover." 

Jeg  skottede  lønligt  hen  til  hende  for  at  observere  den  uhyre 
Forandring  i  hendes  Ansigt,  en  saadan  Rædselstidende  vilde 
frembringe  —  ak!  det  eneste,  jeg  bemærkede,  var  Forundring  med 
en  svag  Tilsats  af  Skadefryd. 

„Ih!"  sagde  hun  listigt,  „hvad  berøver  os  saa  pludselig  Hr. 
Sekretærens  behagelige  Selskab?" 

„Embedsforretninger,"  svarede  jeg  med  indædt  Harme  over 
hendes  kolde  Fatning. 

Dog,  nu  var  det  sidste  Baand  mellem  os  overskaaret;  jeg  kunde 
forlade  hende  med  frelst  Samvittighed  og  lettere  Hjerte.  Det  var 
mig  tydeligt,  at  hun  for  længst  havde  givet  Slip  paa  mig  og 
udspundet  sit  Væv  for  Greven  eller  en  anden  glimrende  Døgn- 
flue; og  altsaa  —  adieu  coquette! 

Moderen  kom  til;  jeg  tog  Afsked  fra  begge  med  den  fuld- 
komneste Anstand  og  med  saadan  en  Sindsligevægt,  at  jeg  i 
Stedet  for  at  vende  tilbage  til  København  gik  Nord  paa  og  stand- 
sede først,  da  Strandmøllens  Susen  og  Klamren  vakte  mig  af  min 
stille  Sjælero.  Jeg  fløjtede  en  Skotsk,  gjorde  omkring  og  stod 
efter  en  Times  Forløb  uden  for  en  Have,  som  jeg  ikke  vidste 
hvem  tilhørte,  før  jeg  igennem  Hækken  saa  Laura  og  hendes 
Moder.  Den  første  sad  paa  en  Bænk,  saa  ned  i  Skødet  og  pluk- 
kede —  et  for  et  —  Bladene  af  en  Rose.  Den  anden  stod  og  saa 
paa  hende  med  en  forskende  Mine. 

„Men  Sekretæren  elsker  dig  jo  slet  ikke,  Barn!"  sagde  hun. 

„Det  ved  jeg  bedre,  Mo'er!"  svarede  Laura,  og  et  Par  Taarer 
faldt  i  hendes  Skød;  „og,"  vedblev  hun,  kastende  Rosenstilken  til 
Side,  „om  Greven  nu  ikke  mener  det  alvorligt,  saa  er  det  Deres 
Skyld,  om  jeg  har  forspildt  en  mindre  glimrende,  men  sikrere 
Lykke." 

„Py — h,"  udblæste  Mama,  snurrede  sig  om,  slog  med  Nakken 
og  gik.  — 

Datteren  rejste  sig  og  fulgte  hende  med  langsomme  og  af- 
maalte  Skridt. 

„Py — h!"  gentog  jeg,  da  de  var  borte,  „nu  er  jeg  paa  det  rene; 
disse  faa  Ord  har  opklaret  mig  hele  Sammenhængen;  hun  kunde 
nok  lide  mig,  men  hun  holder  dog  mere  af  Grevindenavnet;  føles- 

løs  er  hun  ikke,  men  Forfængelighed  behersker  hende  —  nej, 
skønne  Laura!  vi  to  blev  ikke  skabt  for  hverandre." 

Jeg  vandt  virkelig  større  og  stedse  større  Herredømme  over 
min  første  uheldige  Lidenskab,  og  snart  blev  jeg  —  paa  enkelte 
ømme  Mindelser  nær  —  atter  den  muntre  og  livsglade  Guilielmo. 

Jeg  rejste.  —  Men  jeg  vil  skaane  dig  for  en  Beskrivelse  over 
samme  Rejse,  saavel  som  for  en  over  mit  Ophold  i  Vestindien, 
der  forlængede  sig,  af  Aarsager,  som  ikke  kan  interessere  dig, 
vidt  over  min  Forventning.  Jeg  vil  springe  over  et  Tidsrum  af 
fire  Aar,  da  de  intet  indeholder,  som  paa  fjerneste  Maade  kan 
sættes  i  Forbindelse  med  denne  hersens  Græsbænk,  og  atter 
knytte  den  afbrudte  Historie  til  min  Genkomst  til  Fødelandet. 

I  de  sidste  to  Aar  havde  jeg  intet  Brev  modtaget  fra  min  Sø- 
ster, hvortil  Grunden  var  denne,  at  jeg  i  dette  Tidsrum  havde 
gjort  en  Afstikker  til  Nordamerika  og  derfor  bedet  hende  ikke 
at  skrive.  I  et  halvt  Aar  havde  jeg  ej  heller  ladet  høre  fra  mig  — 
hun  vidste  slet  ikke,  naar  jeg  var  ventendes.  Jeg  kunde  altsaa 
berede  hende  og  min  Svoger  en  behagelig  Overraskelse,  hvortil 
jeg  da  udkastede  en  meget  nysselig  Plan,  der  grundede  sig  paa 
den  betydelige  Forandring,  mit  Gefjæs  imidlertid  var  undergaaet. 
Før  min  Bortrejse  saa  jeg  nemlig  —  uanset  mine  tre  og  tyve 
Aar  —  højst  ungdommelig,  for  ej  at  sige  drengeagtig  ud:  jeg 
havde  et  sandt  Mælkogblodsansigt  og  lyse  Haar;  Skæg  vil  jeg 
ikke  tale  om;  den  Smule  Dun,  jeg  opelskede  paa  min  Hage,  brugte 
altid  fjorten  Dage  for  at  vokse  til  Kniven.  Nu  var  jeg  derimod 
blevet  brun  og  mager,  mit  Haar  var  mørknet  og  havde  faaet  en 
engelsk  Tournure,  og  fra  mine  Ører  til  Munden  strakte  sig  et 
Par  vældige  Bakkenbarter. 

Planen  var  da  denne:  jeg  vilde  give  mig  ud  for  en  Nordameri- 
kaner, der  var  paa  en  Rejse  gennem  Europa,   og  som  havde 

lovet  Hr.  Sekretær  S* ,  med  hvem  han  i  Filadelfla  var  blevet 

bekendt,  at  bringe  dennes  Familie  i  Danmark  en  mundtlig  Hil- 
sen fra  ham.  Komedien  lod  sig  saa  meget  lettere  spille,  som  min 
Søster  talte  godt  Fransk  og  hendes  Mand  tillige  Engelsk.  For  ej 
at  røbes  af  Kusken  red  jeg  derud  med  min  sorte  Jockey  bag  efter 
mig. 

En  Staldkarl  tog  mod  vore  Heste  og  fortalte,  at  Herskabet  var 
ikke  hjemme,  men  kom  vistnok  næste  Dag.  Jeg  lod,  som  jeg  ikke 
forstod  ham,  min  Billy  maatte  være  Dragoman  —  han  kunde 
ret  godt  forstaa  Dansk,  var  indviet  i  min  Plan  og  en  fiffig  Krabat. 

Jeg  gik  ind  —  ikke  en  Sjæl  kom  mig  i  Møde,  alle  Værelser  til 
Gaarden  syntes  at  være  ubeboede;  jeg  nærmede  mig  åen  velbe- 

Kendte  Havestue.  Derinde  hørte  jeg  et  Fortepiano,  ledsaget  af  en 
kvindelig  Stemme.  Jeg  pikkede  paa  —  intet  Svar  —  Musikken  blev 
ved  —  sagtelig  aabnede  jeg  Døren. 

Hvad  saa  jeg?  et  Baghoved  med  gule  Silkelokker,  en  Nakke 
af  karrarisk  Marmor,  et  Par  Skuldre  af  samme  Materie,  en  Ryg 
saa  fuldkommen,  at  jeg  intet  ved  at  ligne  den  ved,  og  et  Par 
Arme,  der  enten  var  drejede  af  Hvalrostænder  eller  støbte  af 
Hvalrav.  Fingre  af  Alabasta  legede  Smut  bag  den  smækre  Midie 
og  flagrede,  lig  Sommerfugle,  hen  over  Tangenterne:  Fødder,  ny- 
delige, smaa,  hartad  kinesiske,  trippede  omkring  paa  Pedalerne. 
Det  var  en  munter  fransk  Arie  —  Spil  og  Sang  var  lige  fortræffe- 
lige: jeg  var  halv  Øre  og  halv  Øje  og  holdt  mig  saa  stille  som  en 
Mus.  — 

Men  nu  var  Stykket  ude,  og  jeg  fandt  det  upassende  at  lure 
længer,  jeg  traadte  et  Par  Skridt  frem  —  Sangerinden  drejede 
Ansigtet  om  og  rejste  sig,  da  hun  blev  mig  var,  med  en  let  Rødme 
og  en  let  Hilsen.  Himmel!  hvilket  et  Ansigt!  jeg  vil  blot  sige  dig, 
at  jeg  hverken  i  den  gamle  eller  i  den  nye  Verden  havde  set 
noget  saa  mageløs  yndigt.  Paa  et  hængende  Haar  var  jeg  gaaet 
ud  af  min  Rolle  og  havde  tiltalt  hende  paa  Dansk. 

„Jeg  hører,  De  synger  Fransk,  Mademoiselle!"  begyndte  jeg 
i  dette  Sprog;  ,,jeg  smigrer  mig  altsaa  med  det  Haab  at  vorde 
forstaaet  af  Dem;  jeg  er  en  rejsende,  som  har  lovet  paa  min  Tur 
gennem  Danmark  at  bringe  Hr.  A*  og  Frue  et  Brev  og  en  mundt- 
lig Hilsen  fra  en  langt  bortværende  Ven." 

,,Og  denne  Ven,  om  De  tillader?"  spurgte  hun  hurtigt  —  ogsaa 
paa  Fransk. 

Jeg  nævnede  mit  rigtige  Navn  og  lagde  til,  at  denne  Ven,  da 
jeg  forlod  ham,  befandt  sig  frisk  og  vel  i  New  York. 

„Denne  Efterretning,"  sagde  hun,  „vil  ret  glæde  Hr.  A*  og 
hans  Kone  —  jeg  beklager  meget,  at  de.  just  i  Dag  skulde  være 
ude  i  Besøg  — " 

,,— -  Jeg  ikke,"  afbrød  jeg;  „thi  dette  Tilfælde  maa  jeg  takke 
for  den  Lykke  — " 

Jeg  fik  ikke  Lov  til  at  fuldende  min  galante  Frase;  thi  min 
Dame  faldt  mig  ind  i  Talen:  „Jeg  vil  sende  Bud  efter  dem,"  sagde 
hun  og  ringede,  „de  er  ikke  længer  borte,  end  at  vi  om  en  Time 
kan  have  dem." 

Jeg  vilde  frabede  mig  al  denne  Ulejlighed,  men  hun  erklærede 
det  for  uforsvarligt  at  nøle  med  at  underrette  dem  om  et  saa  kært 
Besøg.  En  Pige  kom  ind;  hun  fik  Ordre  at  lade  en  til  Hest  flyve 
til  Herskabet  og  bede  dem  komme  straks  hjem,  da  saadan  og  saa- 


329 

dan  en  var  kommet  etc,  samt  dernæst  at  dække  Tebordet  og 
bede  Forvalteren  komme  op.  Dette  skete  alt  sammen. 

Jeg  havde  en  god  Time  til  at  beundre  saavel  hendes  fine  og 
yndige  Manerer  som  hendes  uddannede  og  dog  naturlige  For- 
stand, hendes  levende  og  dog  ikke  forskruede  Følelse,  hendes  for- 
tryllende Jomfruelighed,  der  ikke  havde  mindste  Anstrøg  af 
landsbyagtig  Forlegenhed  eller  affekteret  Snerperi.  Jeg  blev  højst 
begærlig  efter  at  vide,  hvem  hun  var. 

„Det  er  formodentlig  Datteren  af  Huset,  med  hvem  jeg  har 
den  Ære  at  tale?"  spurgte  jeg  omsider;  men  just  som  hun  vilde 
give  mig  Svaret,  traadte  min  Søster  og  hendes  Mand  ind.  Jeg 
gentog  min  Fabel  og  blev  modtaget  af  begge  med  uforstilt  Hjer- 
telighed. 

Det  kom  mig  rigtignok  for,  at  hun  stundom  kastede  hurtige  og 
forskende  Blikke  paa  mig;  jeg  begyndte  at  tro  mig  røbet,  men 
efterhaanden  overbeviste  jeg  mig  om  det  modsatte  og  glædede  mig 
lønlig  over  den  inderlige  Glæde,  de  alle  tre  røbede  ved  mine  For- 
tællinger om  den  kære  Guillaume  og  det  Venskab,  der  fandt  Sted 
imellem  ham  og  mig. 

,,De  er  en  Nordamerikaner,"  sagde  min  Søster  til  mig,  „og 
taler  Fransk;  min  Mand  taler  ogsaa  Engelsk,  om  dette  Sprog 
er  Dem  kærere;  det  er  formodentlig  Deres  Modersmaal?" 

„Ja  det  er,  min  Frue!"  svarede  jeg,  „men  Fransk  er  min 
Fadersmaal,  som  De  vil  høre  af  mit  Navn"  —  jeg  havde  kaldt  mig 
La  Fleur  —  „og  da  jeg  med  Fornøjelse  erfarer,  at  hele  Familien 
er  fortrolig  med  dette  Sprog  — " 

„Vi  forstaar  ogsaa  lidt  Fngelsk  alle  sammen"  —  sagde  hun  — 
„min  Mand  har  givet  os  to  Fruentimmer  Information." 

Jeg  greb  Lejligheden  til  at  lykønske  begge  med  deres  fortræffe- 
lige Datter;  jeg  tænkte  nu  at  faa  at  vide,  hvem  hun  var,  men  jeg 
blev  lige  klog;  thi  de  hverken  bekræftede  eller  benægtede.  Først 
følgende  Dag  hørte  jeg,  at  hun  kaldtes  Jomfru  Fischer. 

Næste  Morgen  maatte  jeg  naturligvis  gøre  Mine  til  at  ville 
rejse  og  dernæst  lade  mig  nøde  tilbørligt,  inden  jeg  samtykkede 
i  at  forlænge  mit  Ophold  endnu  et  Par  Dage.  Den  første  af  Fa- 
milien, jeg  fandt  ved  Tebordet,  var  Jomfru  Fischer. 

Ved  min  Indtrædelse  farvede  et  stærkere  Purpur  hendes  dej- 
lige Kinder  —  mit  Hjerte  vilde  sige  mig,  at  dette  var  det  første 
Glimt  af  Kærligheds  Morgenrøde;  du  vil  straks  erfare,  at  dette 
kun  var  halvt  sandt. 

Min  Rolle  begyndte  ellers  at  falde  mig  lidt  besværlig;  jeg  læng- 
st. St.  Blicher :  Samlede  Noveller.  II.  w 

tes  efter  at  trykke  Søsteren  til  mit  broderlige  Hjerte,  og  havde 
det  ikke  været  for  den  søde  Piges  Skyld,  jeg  havde  straks  om 
Morgenen  afkastet  mit  Inkognito.  Jeg  ventede  ogsaa  at  opfange 
en  eller  anden  Ytring,  som  let  kunde  træffe,  da  de  jo  maatte 
tro  mig  ganske  uvidende  i  det  Danske.  Ja,  vel  fik  jeg  noget  at 
høre,  som  just  ikke  smigrede  min  Forfængelighed. 

„Synes  du  ikke,"  sagde  min  Søster  ved  Frokosten  til  Jomfruen, 
„at  denne  franske  Engelskmand  er  en  Smule  vindig?" 

„Det  finder  jeg  just  ikke,"  lød  det  mere  behagelige  Svar. 

Jeg  holdt  gode  Miner  og  sagde:  „Var  det  Dansk,  De  der  talte? 
det  klinger  saare  lifligt." 

Begge  Damerne  lo,  og  min  Søster  sagde  skælmsk:  „Dersom  De 
vidste,  hvad  Jomfruen  der  sagde,  vilde  De  vist  finde  det  endnu 
mere  velklingende." 

Den  yndige  Pige  rødmede  og  gjorde  sig  et  Ærinde  ud  af  Stuen. 

Jeg  tog  Billy  for  mig  og  spurgte  ham,  om  man  ikke  ymtede 
om,  hvem  jeg  var?  hvad  man  ellers  sagde  om  mig?  o.  s.  v.  Den 
sorte  Luks  viste  Tænder  og  svarede  til  alle  mine  Spørgsmaal: 
„All's  well,  Mas  s  at  very  well!" 

Ved  Middagsbordet  hviskede  min  Søster  —  dog  saa  højt,  at 
jeg  ret  godt  kunde  høre  det  —  til  min  dejlige  ubekendte:  „Se  en- 
gang  paa  vor  Gæst!  jeg  tror  bestemt  han  har  forlorne  Bakken- 
barter." 

Den  tiltalte  saa  ikke  paa  mig,  men  ned  paa  sin  Tallerken,  og 
min  Svoger  tilkendegav  ikke  utydeligt  sit  Mishag.  Jeg  bed  mig  i 
Læben  og  tænkte:  det  skal  du  faa  betalt!  Du  skal  bie  saa  meget 
længere,  inden  jeg  aabenbarer  mig.  — 

Efter  Bordet  maatte  jeg  ride  ud  med  min  Svoger  for  at  se 
hans  Ejendomme;  jeg  saa  dem  kun  med  et  halvt  Øje,  thi  dels 
kendte  jeg  dem  ret  godt,  og  dels  —  fornam  jeg  nu  ret  grandt,  at 
jeg  var  forelsket. 

Følgende  Morgen  fandt  jeg  min  Søster  i  Rejseklæder.  Hun 
bad  mig  undskylde,  at  hun  maatte  forlade  mig  for  at  besøge  en 
syg  Veninde,  „men  jeg  haaber,"  lagde  hun  sarkastisk  til,  „at  De 
ikke  skal  savne  Fruen  —  Jomfruen  bliver  hjemme." 

Længer  kunde  jeg  ikke  holde  mig:  „Søster!"  sagde  jeg  og  ud- 
bredte mine  Arme  mod  hende.  Leende,  dog  med  Taarer  i  Øjnene, 
faldt  hun  om  min  Hals. 

Hendes  Mand  rystede  min  Haand  og  sagde  smilende:  „Min 
Kone  har  kendt  dig  siden  i  Gaar  Morges,  og  din  Neger  duttede 
hun  Sandheden  paa:  men  jeg  har  tabt  mit  Væddemaal,  for  hun 
paastod,  at  du  kom  først  til  at  kaste  Masken." 

„Men  dog  ikke  Bakkenbarterne,"  afbrød  jeg  —  „apropos!  du 
talte  om  Jomfruen  —  hvad  er  det  for  en  Jomfru?  hvorfra  forskri- 
ver hun  sig  egentlig?"  spurgte  jeg  med  paatagen  Ligegyldighed. 

Min  Fru  Søster  svarede  i  samme  Tone:  „Fra  Lolland  eller 
Falster;  hendes  Fader  er  en  god  Ven  af  min  Mand,  han  var  her 
for  kort  Tid  siden  i  Besøg  og  lod  Datteren  blive." 

,,Det  er  en  ret  vakker  Pige!"  vedblev  jeg. 

„Saamænd!"  svarede  hun,  ,,men  det  er  Skade,  hun  kan  næppe 
vente  at  blive  forsørget  nogen  Tid,  for  hun  er  fattig  og  faar  ikke 
noget  efter  Forældrene." 

Denne  Anmærkning  glædede  mig  ret  inderlig.  —  Men  nu  kørte 
virkelig  en  Rejsevogn  frem,  og  Parret  erklærede,  at  jeg  maatte 
gøre  en  Tur  med  dem  til  hans  Broder  —  først  næste  Dag  kunde 
vi  komme  tilbage.  Jeg  havde  hellere  blevet,  men  Indvendinger 
skøttede  jeg  just  ikke  om  at  gøre  —  jeg  maatte  endog  tage  bort 
uden  at  have  sagt  Farvel  til  den  skønne  Jomfru  Fischer. 

Tiden  faldt  mig  umanerlig  lang  derhenne.  Jeg  greb  hver  Lej- 
lighed, naar  min  Søster  ikke  var  til  Stede,  for  at  udspørge  hen- 
des Mand  om  dette  Underbarn.  Han  var  uudtømmelig  i  sin  Ros 
og  pustede  end  mere  til  mit  Hjertes  Lue,  da  han  forsikrede,  at 
han  bestemt  vidste,  jeg  havde  gjort  et  behageligt  Indtryk  paa 
hende.  — 

Den  Glæde,  hendes  favre  Aasyn  udstraalede  ved  vor  Tilbage- 
komst, modsagde  ham  ikke;  ja  den  var  virkelig  saa  paafaldende 
synlig,  at  den  endog  fremkaldte  en  Anmærkning  fra  min  Søster, 
ved  hvilken  den  stakkels  Pige  skiftede  Farve  og  gik  sukkende 
bort.  Jeg  laa  den  Nat  paa  Roser.  —  Ved  Daggry  var  min  Be- 
slutning taget. 

Jeg  stod  straks  op  i  det  Haab  at  finde  den,  jeg  søgte,  alene,  før 
de  selv  kom  paa  Benene.  Længe  ledte  jeg  forgæves:  i  Dagligstue, 
i  Havestue,  i  Haven  med  alle  dens  Lysthuse.  —  Nej!  hun  var  intet- 
steds; hun  maatte  ligge  endnu  —  unge  Piger  vil  gerne  sove  længe 
om  Morgenen  —  Nu  vel!  jeg  fik  jo  bie.  Imidlertid  vilde  jeg  profi- 
tere af  min  egen  Duelighed  til  at  nyde  den  dejlige  Morgenstund 
og  opsøgte  til  den  Ende  Køkkenet  for  at  tænde  min  Cigar.  — 

Lykkelige  Indfald!  Der  var  just  min  Engel  i  sin  pæne,  hvide 
Morgendragt  for  at  uddele  Dagsbefalinger  til  det  kvindelige 
Tyende.  Hun  hilste  mig  med  et  Englesmil  og  sagde  med  sin  bæ- 
vende Guitarstemme:  „Saa  tidlig  oppe,  Hr.  Sekretær?  Behager 
De  ikke  at  træde  ind  i  Stuen.  —  Teen  skal  straks  komme." 

Jeg  vilde  sagt  noget,  men  hun  aabnede  Døren  for  mig,  og  jeg 
gik  tavs  bukkende  ind.  —  Straks  efter  kom  hun. 

28* 

Jeg  tog  Mod  til  mig,  greb  hendes  Haand  og  sagde:  „De  ved 
nu,  hvem  jeg  er  —  Jomfru!  kunde  De  for  bestandig  overlade  mig 
denne  Haand,  som  jeg  nu  trykker  til  et  kærlighedsfuldt,  oprigtigt 
Hjerte?" 

Hun  blegnede  —  vaklede  —  sank  paa  Knæ  foran  mig  og  rev 
min  Haand  til  sine  brændende  Læber:  „Min  Velgører!  min  Fa- 
der!" stammede  hun,  ,, kender  De  ikke  Deres  stakkels  Eva?" 

Taarer  styrtede  ud  af  hendes  dejlige  Øjne  —  mit  hele  Væsen 
henflød  i  en  Strøm  af  Salighed. 

Da  ilede  min  Søster  med  hendes  Mand  ind  fra  Sideværelset  og 
sagde  med  komisk  Alvor:  ,,Mademoiselle!  er  det  saaledes,  jeg  har 
opdraget  Dem?  har  jeg  lært  Dem  at  knæle  for  et  Mandfolk?  Fra 
den  allerførste  Eva  af  og  til  Dem  er  der  ingen,  der  saaledes  har 
fornedret  sig  —  op  med  Dem,  og  lad  ham  knæle!  det  er  Mandens 
Pligt  —  Monsieur  La  Fleur!  De  er  ret  en  galant  Kavaler." 

Vi  forblev  begge  maalløse  —  i  den  samme  Stilling.  Men  min 
Søster  rejste  sin  herlige  Plejedatter,  lagde  begge  hendes  Arme 
om  min  Hals  og  sagde  —  idet  Taarer  rullede  ned  over  hendes 
smilende  Kinder:  ,,Der,  Broderi  har  du  din  fattige  Fisker- 
pige!" — 

Jeg  trykkede  hende  til  mit  lyksalige  Bryst  og  det  første  Kær- 
ligheds-Kys paa  hendes  Pande.  Derpaa  kastede  hun  sig  om  sin 
ædle  Plejemoders  Hals  og  saa  om  Faderens  —  jeg  gjorde  ligesaa, 
og  —  og  —  ja  ser  du:  nu  er  Historien  ude,  og  nu  ved  du,  hvem 
min  søde  Eva  er,  og  nu  ved  du,  hvorfor  denne  Plet  er  os  begge 
saa  dyrebar.  —  Kom,  Peer!  og  kys  min  Kones  Haand!  Hun  gør 
mig  til  den  lykkeligste  Mand  under  Solen." 


Her  endte  min  Ven.  Vi  rejste  os  og  gik  tilbage  —  jeg  havde 
oplevet  en  af  de  gladeste  Dage  i  mit  Liv. 

„Apropos!"  sagde  jeg  paa  Hjemvejen,  „hvad  blev  der  af 
Laura?" 

Han  svarede  sukkende:  „Min  Ven!  hun  blev  formelig  forført 
og  komplet  bedraget.  Købmanden,  hendes  Morbroder,  gik  fallit; 
hendes  Moder  døde;  hun  selv  —  for  at  sige  dig  alt  med  faa  Ord 
—  det  var  hende,  vi  før  mødte  her  med  Appelsinkurven  paa 
Armen." 


'  Trykt  i  „Nordlyset",  VI.  B.,  1888.  —  Under  Titelen  har  Originalen:  „(En 

Erindring  fra  mit  sidste  Ophold  i  København;  mine  Venner  derovre  venligst  til- 
egnet.)" 

1  B.  udtaler  sig  altid  kun  haanligt  og  bittert  om  Vaudevillen. 

9  André  Pedrlns  Konditori  paa  Kongens  Nytorv  Nr.  88  (nu  Nr.  3.);  det  er 
opført  i  København  Vejvisere  fra  1800  til  1848. 

4  Her  synes  at  være  sigtet  til  I.  L.  Helberg;  det  1  det  foregaaende  nævnede 
lærde  og  myndige  Forsvar  er  da  dennes  Skrift  „Om  Vaudevillen",  1886. 


JORDBÆRRET ' 


n  opurgt!"  sagde  jeg. 

,, Spurgt!"  sagde  Baghaanden. 

„Forhaand!"  raabte  jeg  resolvert. 

„Solo!'1  sagde  min  Hr.  Doktor,  idet  han  slog  sin  udspilede 
Kortvifte  sammen,  lagde  den  paa  Bordet  og  den  højre  Haand  med 
stille  Resignation  oven  paa  den  venstre. 

Jeg  saa  paa  ham:  „Selv  Solo!"  raabte  jeg,  holdende  Kortene 
tæt  ind  til  mit  Bryst. 

,, Kulør!"  hviskede  han  ømt  og  sagte. 

,,Selv  Kulør!"  skreg  jeg,  idet  jeg  lettede  mig  lidt  fra  Stolen  og 
satte  mig  haardt  ned  igen. 

„Jeg  skal  ingen  have!"  sagde  Smith. 

„Saa  bliver  Spadille  liggende,"  svarede  jeg  polisk. 

Jeg  vil  lade  hele  Verden  dømme,  om  jeg  ikke  burde  gøre,  som 
jeg  gjorde.  Jeg  havde  Spadille,  Manille  smaa  femte  i  Tref,  Spar- 
konge tredie,  Ruderdame  blank.  —  Jeg  sonderede  engang:  fra 
Smith  faldt  Syven  —  Mellemhaanden  var  Renonce.  Skeen  i  en 
anden  Haand!  tænkte  jeg  og  kom  nu  stikkende  med  min  Konge. 

I  det  samme  ringede  det  paa  Porten. 

„Det  var  ikke  sært!"  raabte  han  ærgerlig;  „her  er  aldrig  Ro!" 
Han  bekendte. 

Jeg  spillede  Ruderdame  ud:  Mellemhaanden  stak  og  kom  med 
Ruder  igen  —  Smith  lod  gaa.  Det  var  en  vanskelig  Kasus:  jeg 
kunde  vinde  paa  Fire;  men  jeg  kunde  ogsaa  spille  mig  selv  remis 
en  trois  —  jeg  var  ganske  raadvild. 

„Ikke  betænke  sig  saa  længe!"  sagde  Smith;  „naar  man  be- 
tænker sig,  gør  man  gerne  det  gale." 

„Vi  spiller  ikke  om  Svovlstikker,"  svarede  jeg:  det  var  Skil- 
ling, 96,  Krøllen  til  Beten;  det  var  just  ingen  Pinderhombre. 

Nu  pikkedes  der  paa  Døren  —  det  var  den  vagthavende  Jorde- 
moderlærling. 


335 

„Jeg  skal  tage  dine  Kort!"  tilbød  Løjtnanten,  der  sad  over. 

„Nej  vist  ikke!"  svarede  Smith;  ,,det  er  maaske  ingenting  — 
jeg  kan  snart  komme  igen." 

Han  gik  ud  med  Kortene  i  Haanden  og  lod  Døren  staa  paa 
Klem;  men  næsten  i  samme  Øjeblik  rakte  han  dem  ind  og  sagde: 
„Spil  med  Forstand  og  husk  paa,  hvad  der  er  ude!" 

„De  har  dog  ikke  set  Møllers  Kort?"  spurgte  jeg. 

„Paa  Ære,  nej!"  svarede  han. 

„Men  dem,  der  er  kastede?"  gentog  jeg. 

„Om  jeg  saa  skulde  dø  paa  Stedet,"  forsikrede  han,  „kan  jeg 
ikke  huske  et  eneste  af  dem." 

„Vi  kunde  jo  ogsaa  — ,"  faldt  Møller  ind,  „tage  os  en  lille 
Nappes  og  røre  os  lidt." 

„Det  var  et  nederdrægtigt  godt  Indfald!"  raabte  Løjtnanten 
og  sprang  op,  „lad  os  fouragere!  hvor  monstro  han  forvarer  sin 
Proviant?" 

„I  Hjørneskabet,"  svarede  Møller. 

Løjtnanten  gik  derhen  og  udpakkede  Brød,  Ost  og  Smør. 

„Flasker  ser  jeg  ingen  af,"  sagde  han,  „undtagen  de  skulde 
findes  her  i  det  øverste  Rum." 

Han  kiggede  derop,  tog  noget  derudaf  og  blev  saa  staaende 
ganske  tavs  og  stille. 

„Jeg  tror,  mellem  os  sagt,  at  Løjtnanten  drikker  for  os  alle, 
ligesom  den  katolske  Præst!"  raabte  Møller  og  gik  hen  til  ham. 

I  det  samme  saa  jeg,  at  Løjtnanten  hastig  stak  noget,  der  saa 
ud  som  et  Miniaturportræt,  op  i  Skabet;  han  vendte  sig  om  til 
os,  bleg  og  ganske  lang  i  Ansigtet. 

„Brændevinen!  Brændevinen!"  sagde  Møller  utaalmodig;  den 
anden  stod  endnu  med  Flasken  i  den  ene  Haand  og  saa  sig  om 
efter  Glasset,  som  han  holdt  i  den  anden.  Møller  tog  begge  Dele 
fra  ham  og  sagde,  idet  han  skænkede:  „Blitz!  Bomben  und  Gra- 
naten! hvad  den  slemme  Syge  fejler  vor  Løjtnant?" 

Denne  for  med  Haanden  over  Panden,  som  om  han  vilde  bort- 
viske  en  ubehagelig  Forestilling,  og  svarede  med  et  tvungent 
Smil:  „Ingenting,  par  di  si  fait!" 

Derpaa  gjorde  han  en  Vending,  greb  Flasken  og  skænkede  Øl- 
glasset fuldt. 

Nu  stak  Møller  i  en  Skoggerlatter  og  raabte:  „Spøger  det  i 
Hjørneskabet?" 

Han  løber  derhen,  finder  Portrættet  og  siger,  idet  han  holder 
det  frem  for  Lyset:  „Aha!  her  har  vi  nok  den  lille  Nisse!" 

Men  som  han  kaster  Øjnene  derpaa,  farer  Blodet  ham  op  i 

Ansigtet;  han  taber  Mælet;  han  skotter  til  Løjtnanten;  han  stir- 
rer paa  Billedet;  han  skeler  til  mig  — 

„Muss  mal  auch  das  Wunderbild  sehn!"  siger  jeg. 

Møller  flyr  mig  det  ganske  mekanisk  og  drikker  Brændevin 
af  Ølglasset. 

Det  var  en  ung  og  underskøn  Dames  Portræt,  malet  paa  Elfen- 
ben og  indfattet  i  en  smukt  udarbejdet  Sølvramme.  Det  eneste, 
der  vansirede  eller  udmærkede  Billedet,  var  et  Modermærke  i 
Skikkelse  af  et  Jordbær  midt  i  den  aabne,  skønne,  af  Kastanie- 
lokker flankerede  Pande. 

„Mine  Herrer!"  sagde  jeg,  „ —  tilforladelig!  det  er  et  Ideal  af 
Skønhed  —  formodentlig  vor  Doktors  Kæreste  —  skulde  De 
maaske  kende  Originalen?44  — 

Ingen  svarede;  hver  stod  i  sit  Vindue;  den  ene  trommede  paa 
Ruderne  —  den  anden  fløjtede 

„Det  er  bedst,  man  gemmer  det  igen!"  vedblev  jeg  og  lagde 
det  derop,  hvor  det  var  taget. 

Nu  kom  Smith  tilbage.  Han  brugte  en  slem  Mund,  fordi  han 
var  jaget  fra  sin  L'hombre  for  ingenting: 

„Her  skal  man  staa  paa  Pinde  for  det  Kram  —  hæ!  saa  vil  de, 
og  saa  vil  de  inte  —  det  er  tredie  Gang,  den  Mamsell  gør  An- 
skrig, og  saa  er  det  lutter  Vind  —  hæl  det  er  et  Hundeliv  her.  — 
Naa!  det  var  ret!  jeg  ser,  I  har  benyttet  Tiden  —  har  I  faaet  jer 
en  Roborans,  saa  kom  og  lad  os  sætte  vor  Solospiller  en  net  lille 
Ko  dille!  Møller  stak  sidst  og  spillede  Ruderfem  igen,  og  jeg  lod 
gaa  —  gid  den  sad  igen  i  din  Hals,  din  Klokker!" 

Under  denne  Monolog  satte  han  Flaske,  Glas  og  Tallerken 
bort,  sig  selv  paa  sin  Plads  og  tog  sit  Kort  —  Møller  og  jeg  ligesaa 
—  Løjtnanten  kom  langsomt  efter  og  saa  til. 

Det  var  det  store  Spørgsmaal,  om  jeg  skulde  lade  Møller  faa 
det  andet  Stik?  Var  der  en  Trumf  blevet  liggende,  var  det  rigtigt, 
og  vilde  han  komme  med  Ruder  igen,  ligesaa.  —  Velan!  fix  oder 
Nix!  jeg  kastede  en  lille  Spar  til  og  strøg  Stikket  blideligt  over 
til  ham.  —  Bravo!  han  kommer  virkelig  med  nok  en  Ruder. 

Smith,  saa  snart  han  ser  den,  drejer  sig  halvt  om  fra  Bordet 
og  gør  en  Grimasse,  som  naar  en  pludselig  har  faaet  noget  irri- 
terende ned  i  en  hul  Tand;  hans  hele  Legeme  fik  Trækninger, 
som  om  han  var  traadt  paa  en  Ligtorn. 

„Møller!  Møller!"  sagde  han  ømt  bebrejdende,  men  tillige  lang- 
somt og  med  alvorlig  Patos,  „du  spiller  D  ....  g  ..  !  som  om  du 
sad  i  Taaget." 

Og  dermed  hug  han  Basta  i  med  en  saadan  Force,  at  den 
sprang  over  til  Makkeren  og  ned  paa  Gulvet. 

„Naa,  naa!"  sagde  denne,  „et  godt  Ord  igen!  jeg  spiller  efter 
Raison  —  hvad  skulde  jeg  gøre?" 

„Hvad  du  skulde  gøre?"  svarede  Smith,  „hvad  du  skulde  gøre? 
Du  skulde  ikke  gi'e  ham  Spillet  lige  i  Hænderne,  ikke  spille  hans 
Renonce,  min  Renonce,  ikke  sætte  mig  under  Surkoup  — " 

„ —  Skal  jeg  da,"  spurgte  hin  med  bittersød  Ydmyghed,  „spille 
det,  jeg  ikke  har?" 

Imidlertid  laa  Løjtnanten  og  ragede  efter  Basta  under  Sen- 
gen, og  jeg  glædede  mig  i  mit  stille  Sind  over  Modspillernes 
Uenighed. 

I  dette  vigtige  Øjeblik  kom  Jordemoderen  atter  farende  og 
raabte  ind  ad  Døren:  „Hr.  Smith!  Hr.  Smith!  vil  De  nu  komme?" 

„Nej  saa  om  jeg  vil!"  raabte  han,  „skal  jeg  nu  løbe 

April  igen,  hver  Gang  hun  piber  dernede?  — " 

„Her  er  Basta!"  sagde  Løjtnanten  og  lagde  den  paa  Bordet.  — 

„Ja  men  nu  bliver  det  Alvor,  Hr.  Smith!"  gentog  Jordemode- 
ren, idet  hun  gik  hen  og  hviskede  noget  til  ham. 

„Godt,  godt!"  sagde  han  og  rejste  sig  —  „men  gør  nu  først 
noget  ved  Basta." 

Jeg  lod  den  gaa  —  naturligvis. 

Derpaa  lagde  han  sine  Kort  op  og  sagde:  „Saa  kan  De  jo 
ikke  tabe  længer  —  det  var  en  nederdrægtig  Solo!  —  nu  sidder 
jeg  over;  men  kommer  jeg  ikke,  naar  dette  Spil  er  ude,  faar  De 
opgøre  —  adjøs  saa  længe!  —  det  var  F  til  Solo!" 

Med  denne  oprigtige  Ytring  var  han  ude  af  Døren. 

Vi  andre  ventede  et  Kvarters  Tid  efter  ham  eller  længere. 
Imidlertid  røg  vi  Tobak  og  spadserede  op  og  ned  ad  Gulvet.  Jeg 
begyndte  flere  Gange  paa  at  indlede  en  Diskurs;  men  de  to  andre 
Herrer  svarede  saa  kort  og  adspredt,  at  jeg  nok  mærkede,  deres 
Tanker  var  andensteds  henne.  Beterne  skøttede  jeg  ikke  om  at 
dele,  da  vor  Vært  var  den  eneste  tabende. 

Han  kom  —  gik  frem  og  tilbage  i  Værelset  —  stødte  til  Hjør- 
net af  Spillebordet,  saa  Penge  og  Jetons  dansede  mellem  hin- 
anden; et  Ølglas  faldt  over  Ende,  skyllede  Indholdet  ud  over  Be- 
terne og  gjorde  saaledes  al  Regning  og  Deling  overflødig  —  Skade 
for  min  pæne  Solo!  —  han  blev  ved  „als  wie  nichts"  i  sin- anden 
March,  traadte  Løjtnanten  (der  ved  Revolutionen  paa  Bordet 
havde  gjort  Front  imod  ham)  paa  Foden,  mærkede  det  ikke, 
bad  ikke  heller  om  Forladelse,  rendte  sin  Pande  mod  den  aaben- 

staaende  Skabdør,  sagde  ikke  Av,  bandte  ikke  heller  —  kort:  han 
var  rent  forstyrret. 

„Du  har  nok  haft  en  ubehagelig  Forretning?"  spurgte  jeg. 

,,Saa  temmelig,  saa  temmelig!"  svarede  han. 

Derpaa  gik  han  hen  til  Skabet,  greb  det  omtalte  Portræt,  saa 
paa  det,  lo  af  Arrighed,  kastede  det  mod  Gulvet,  stampede  paa 
det,  saa  Glasset  knasedes  i  utallige  Partikler,  tog  det  op  igen,  saa 
atter  paa  det  og  gned  det  saa  vel  seksten  Gange  rundt  i  Ølfloden 
paa  Bordet  og  smed  det  endelig  hen  ad  Gulvet. 

„Det  er  en  summarisk  Metode,"  sagde  jeg  lidt  pirret,  „at  op- 
gøre Balancen  paa  —  Winkel-Horn  slipper  ikke  saa  nemt  til  det; 
men  ellers  er  det  noget  usædvanligt  at  tørre  Beter  ud  med  en 
smuk  Piges  Næse."  — 

Nu  blev  han  opmærksom  paa  sin  Forgaaelse;  gjorde  Und- 
skyldninger og  Tilbud,  som  dog  ikke  kunde  antages. 

,, Tingen,"  sagde  jeg,  „kommer  dog  aldrig  in  statu  qvo;  den 
tidtomrørte  Dame  kan  snarere  faa  sin  Næse  igen  end  vi  vore 
respektive  Beter;  men  da  hun  efter  al  Formodning  er  Skyld  i 
Ulykken  —  thi  din  Haand  var  kun  et  blindt  Redskab  —  er  det 
ogsaa  billigt,  at  Straffen  falder  paa  hende.  Hun  har  vel  til  Dels 
udstaaet  den;  men  skulde  det  ikke  være  nok,  kan  vi  jo  bringe 
hende  et  pereat  i  en  Bolle  Punch,  som  Smith  betaler  —  hvad  siger 
vor  Doktor  hertil?  og  hvad  siger  de  andre  gode  Herrer?  Skal  vi 
drikke  den  hos  mig  i  Dag  otte  Dage  og  saa  faa  os  en  ret  andægtig 
L'hombre  til?  For  en  Sikkerheds  Skyld  kan  vi  jo  skrive  Beterne 
paa  Papir.  —  Her  er  min  Finger!" 

Med  disse  Ord  satte  jeg  Tommelfingeren  i  Bordet;  de  andre 
tre  satte  deres  ved  Siden  af  —  nota  bene  ganske  stiltiende. 

Løjtnanten  var  den  første,  der  kom  i  sin  gamle  aise;  han  brast 
i  en  Skoggerlatter  og  sagde:  „Det  lader  til,  Gentlemen!  at  vi  alle 
tre  har  karamboleret  paa  een  Bal  —  lad  os,  naar  vi  samles  igen, 
meddele  hverandre  vore  Eventyr." 

Dette  indgik  Doktoren  og  Møller,  og  dermed  skiltes  vi  ad,  hver 
til  sit. 


Vi  samledes  efter  Bestemmelsen.  Jeg  foreslog,  at  vi  skulde 
spille  akkurat  i  to  Timer,  da  først  spise  min  Værtindes  Smørre- 
brød og  drikke  Punchen,  samt  under  Nydelsen  af  disse  gode 
Ting  aabne  Hjerternes  Sluser  —  det  bifaldtes.  (Under  Spillet  til- 
drog sig  intet  andet  mærkværdigt,  end  at  jeg  engang  blev  Ko- 
dille  paa  fire  Matadorer  sjette  i  Rødt,  og  at  Møller  gjorde  to 

slemme  Bukke,  der  var  Løjtnanten  saa  gode  som  ti  Rigsdaler. 
Men  —  kan  jeg  tro  —  de  var  hverken  de  første  eller  sidste,  han 
i  sit  Liv  har  begaaet.) 

Glassene  var  tømt  een  Gang  og  fyldte  den  anden,  da  jeg  op- 
fordrede mine  Gæster  til  at  fortælle.  Løjtnant  Lund  begyndte: 

„Jeg  skal  aldrig  nægte/'  sagde  han  med  et  Komma  og  et  Træk 
af  Piben  mellem  hvert  af  disse  Ord,  „at  jeg  jo  troede,  at  en  vis 
lille  Pfe  var  min  Kæreste  —  ene  og  alene,  men  nu  mærker  jeg, 
at  hun  har  besat  en  Terne,  og  at  jeg  maa  lade  mig  nøje  med  et 
simpelt  Udtræk.  Jeg  skal  aldrig  nægte,  at  jeg  har  været  char- 
meret i  Tøsen,  for  hun  er  ganske  nederdrægtig  smuk;  men  i  en 
saadan  Affære  skøtter  jeg  ikke  om  at  ta'e  Whist  med,  og  derfor 
vil  jeg  ogsaa  i  Morgen  sende  hende  hendes  Ring  tilbage."  — 

Her  tog  han  den  af,  puttede  den  i  Lommen  og  tømte  sit  Glas; 
jeg  fyldte  det,  og  han  vedblev: 

„Jeg  skal  aldrig  nægte,  at  Jfr.  Jensen  er  den  nysseligste  Glut, 
jeg  kender;  og  jeg  vilde  gi'e  meget  til,  at  hun  var  lige  saa  god, 
som  hun  ser  ud  til.  Det  er  vel  et  Par  Maaneder  siden,  jeg  første 
Gang  var  i  Selskab  med  hende  hos  en  Familie,  der  ejer  et  Lyst- 
sted her  uden  for  Byen.  Da  jeg  kom  ind,  sad  hun  ved  Forte- 
pianoet —  hun  spiller  nederdrægtig  godt  —  og  sang  til  —  hun 
synger  rasende  dejligt  —  jeg  fik  straks  ligesom  en  Slags  Hjerte- 
klavappelse;  og  nær  var  jeg  blevet  rent  konfus,  da  Værtinden 
bad  mig  spille  en  firhændig  Sonat  med  hende. 

„Der  var  just  adskillige  Passager  i  samme  Sonat,  hvor  vi 
maatte  ha'e  Armene  over  Kors  —  det  er  Gavtyvestreger  af  Kom- 
ponisten; —  hver  Gang  vi  berørte  hverandre,  fornam  jeg  et  elek- 
trisk Stød,  der  gik  op  igennem  Armen  og  tværs  igennem  Brystet 
ind  i  den  venstre  Side.  Kort  at  fortælle,  mine  Herrer!  jeg  mær- 
kede straks,  at  jeg  var  skudt  —  hun  mærkede  det  ogsaa,  for  hun 
rødmede  lidt  og  smilte  saa  smaat,  hver  Gang  jeg  skottede  til 
hende.  Og  —  kort  at  fortælle  —  jeg  kom  herefter  næsten  hver 
Dag  i  Selskab  med  hende,  og  —  i  Dag  er  det  netop  fire  Uger, 
siden  vi  vekslede  Ringe. 

„Jeg  skal  aldrig  nægte,  at  det  krapperer  mig  en  Smule,  at 
finde  mig  selv  en  trois  ved  dette  hersens  Parti,  for  hun  er  neder- 
drægtig smuk,  og  jeg  ved  ikke  anden  Fejl  ved  hende,  end  at  hun 
har  et  lille  nysseligt  Jordbær  midt  i  Panden,  og  saa  at  hun  —  som 
jeg  nu  mærker  —  maa  være  en  Smule  Kokette." 

Her  endte  Løjtnanten  sin  Rapport,  idet  han  skyllede  et  Glas 
ned  og  tændte  den  udgaaede  Pibe.  Møller  lagde  sin  bort,  klinkede 
med  ham,  drak  og  begyndte: 

„Det  kan  —  mellem  os  sagt  —  være  en  fire  Maaneder,  siden 
jeg  første  Gang  saa  Jomfru  Jensen,  og  det  var  ved  Udstillingen 
paa  Charlottenborg,  og  saa  snart  jeg  fik  Øje  paa  hende,  saa  jeg 
ikke  et  eneste  Maleri  mere,  for  det  er  —  mellem  os  sagt  —  en 
ganske  overordentlig  dejlig  Pige.  Hvad  gør  jeg?  Jeg  følger  hende 
af  den  ene  Sal  i  den  anden  og  ud  af  Gaarden  og  over  Kongens 
Nytorv  og  gennem  Vimmelskaftet;  men  som  hun,  tillige  med  en 
ældre  Dame  og  et  Mandfolk,  der  ledsagede  dem,  drejer  om  ad 
Badstuestræde,  og  jeg  vil  efter:  hvad  gør  saa  jeg?  ta'er  for  kort 
en  Svingning  og  falder  —  mellem  os  sagt  —  over  Marskandiserens 
Trappe. 

„Det  værste  var,  at  mine  sorte  Silkebukser  revnede  over  Knæ- 
erne, for  nu  kunde  jeg  ikke  følge  min  skønne  ubekendte  længere, 
men  maatte  stræbe  at  komme  hjem  —  jeg  boede  dengang  —  mel- 
lem os  sagt  —  paa  Kultorvet.  — 

„Jeg  ærgrede  mig  noget  ganske  overordentlig;  men  hvad  var 
herved  at  gøre?  Jeg  bestilte  i  fjorten  Dage  ikke  andet,  end  gik 
fra  det  ene  Sted  til  det  andet,  hvor  jeg  kunde  haabe  at  træffe 
hende:  paa  Charlottenborg,  paa  Komedien,  i  Kongens  Have  og 
paa  Volden;  men  væk  var  hun,  og  væk  blev  hun. 

„Hvad  gør  jeg  saa?  Omsider  faar  jeg  det  Indfald  at  gaa  ud 
paa  Assistenskirkegaarden  —  der  var  hun,  tillige  med  en  anden 
Dame.  Jeg  blev  ganske  overordentlig  glad  og  fulgte  dem  i  en 
Frastand  rundt  omkring  i  de  dødes  Have.  Men  hvad  sker?  aller- 
bedst som  hun  gaar,  falder  hun  —  mellem  os  sagt  —  over  en 
Gravsten,  gi'er  et  Skrig,  vil  rejse  sig  med  den  anden  Dames 
Hjælp  og  formaar  det  ikke.  Hvad  gør  jeg?  jeg  farer  hen  og  til- 
byder min  Tjeneste,  at  ledsage  hende  hjem,  at  hente  en  Hyre- 
vogn, og  —  kort  at  fortælle  —  paa  denne  Maade  blev  vi  bekendte, 
og  —  lad  mig  se!  —  nu  er  det  netop  to  Maaneder,  siden  vi  blev 
forlovede.  Her  er  hendes  Ring  — "  han  drog  den  af  Fingeren  og 
stak  den  i  Lommen  —  „og  i  Morgen  skal  hun  faa  den  tilbage. 

„Jeg  ser  hun  har  benyttet  de  to  Maaneder,  jeg  har  været  ovre 
i  Fyen,  til  at  forlove  sig  med  vor  Ven  Løjtnanten.  Mellem  os  sagt, 
har  det  rigtignok  ærgret  mig  saa  temmelig,  ior  Pigen  er  ganske 
overordentlig  smuk,  og  jeg  ved  ingen  anden  Fejl  hos  hende,  end 
at  hun  har  en  lille  rød  Plet,  som  et  Jordbær,  men  ikke  nær  saa 
stor,  i  Panden,  og  saa  at  hun  —  mellem  os  sagt  —  maa  være  lidt 
løs  paa  Traaden." 

„I  og  for  sig  selv,"  tog  nu  Smith  Ordet,  medens  han  tre  Gan- 
ge smækkede  paa  sin  Snustobaksdaase,  aabnede  den,  forsynede 
først  det  ene  Næsebor,  saa  det  andet  —  for  mellem  os  sagt,  han 

brugerikke  at  ryge  — børstede  Kjolerabatterne,  kastede  det  højre 
Ben  over  det  venstre,  tog  sit  Tørklæde  op  og  spredte  det  over 
Knæet.  ,,I  og  for  sig  selv,"  sagde  han,  „er  det  en  bandsatisk  Hi- 
storie —  havde  jeg  nær  sagt  —  at  saadanne  tre  Kavalerer  som 
vi  skal  holde  Lyset  for  denne  hersens  Mammeselle:  imidlertid  er 
det  dog  ret  godt,  at  det  i  Tide  er  kommet  til  en  Forklaring  imel- 
lem os. 

„Det  kan  være  en  seks  Maaneder,  siden  Professoren  en  Dag, 
han  ikke  befandt  sig  vel,  bad  mig  besøge  hans  Patienter;  iblandt 
dem  var  bemeldte  Jomfru  Jensen.  I  og  for  sig  selv  var  hendes  Syg- 
dom af  ingen  Betydning;  men  jeg  fik  det  bandsatiske  Indfald  — 
havde  jeg  nær  sagt  —  at  gøre  den  en  Smule  farlig;  jeg  tror  næ- 
sten, det  var  for  at  gøre  mig  lidt  vigtig  og  for  at  faa  Anledning 
til  at  komme  des  før  og  des  tiere  igen.  Men  desværre  kom  baade 
hun  og  Professoren  sig  alt  for  snart  —  havde  jeg  nær  sagt. 

„Imidlertid  fortsatte  jeg  mine  Besøg  saa  længe,  indtil  vi  begge 
var  blevet  enige  om  at  forlove  os;  og  det  kan  være  nu  lidt  over 
fire  Maaneder,  siden  vi  vekslede  Ringe.  Her  er  hendes,  den  skal 
hun  have  tilbage  i  Morgen  den  Dag.  Portrættet,  som  aabnede 
Øjnene  paa  os,  har  jeg  selv  malet;  for  jeg  fusker  lidt  paa  Kunsten 
—  havde  jeg  nær  sagt.  —  I  og  for  sig  selv  var  det  godt,  at  I  fik  fat 
paa  det. 

„At  jeg  blev  saa  konsterneret  i  Dag  otte  Dage,  da  I  var  sam- 
lede hos  mig,  det  skal  jeg  snart  forklare  jer:  Et  Par  Dage  efter 
vor  Forlovelse  kom  jeg  ind  paa  Stiftelsen,  og  hun  bildte  mig  ind, 
at  hun  paa  samme  Tid  skulde  rejse  til  Møen  —  jeg  har  et  Brev 
fra  hende,  at  hun  just  i  Dag  vilde  komme  her  tilbage.  I  og  for 
sig  selv  er  hun  dog  forblevet  her  i  Byen  og  har  benyttet  dette 
Mellemrum  bandsatisk  godt  —  havde  jeg  nær  sagt  —  til  at  for- 
love sig  endnu  en  Par  Gange. 

„Hvad  sker?  for  en  halv  Snes  Dage  siden  kommer  et  besløret 
Fruentimmer  ind  paa  Stiftelsen  —  det  var  hende,  der  sidst  saa 
tidt  afbrød  vor  gode  L'hombre;  —  den  første  Gang  jeg  var  nede 
hos  hende,  saa  jeg  en  Ring  paa  hendes  Finger,  der  lignede  min 
Forlovelsesring  saa  akkurat  som  en  Draabe  den  anden.  Den  næ- 
ste Gang  hviskede  Jordemoderen  til  mig,  at  det  var  en  Jomfru 
Jensen,  for  et  Brev  med  saadan  Udskrift  var  faldet  ud  af  hendes 
Strikkepose;  og  den  sidste  Gang  skete  det  under  Forretningen, 
at  Sløret  gled  hende  ned  over  Panden,  og  hvor  hastig  hun  end 
trak  det  op  igen,  fik  jeg  dog  Øje  paa  det  bandsatiske  Jordbær." 

Her  sprang  Løjtnanten  op  og  snoede  sig  nogle  Gange  rundt 
paa  Gulvet,  og  Møller  tabte  sin  Pibe. 

„I  ser  altsaa  — "  vedblev  Smith,  „at  vi  i  det  mindste  er  fire 
om  Puljen,  og  at  ingen  af  os  er  første  Mand.  I  og  for  sig  selv 
er  det  lidt  ubehageligt,  for  det  er  en  bandsatisk  smuk  Pige,  og 
jeg  ved  intet  andet  at  udsætte  paa  hende  end  det  omtalte  Jord- 
bær, og  saa  at  hun  maa  være  temmelig  løsagtig  —  havde  jeg 
nær  sagt." 

,,I  og  for  sig  selv"  —  tog  jeg  nu  til  Orde  —  „skal  jeg  aldrig 
nægte,  at  det,  mellem  os  sagt,  er  en  ganske  overordentlig  neder- 
drægtig, bandsatisk  Historie,  og  at  merberørte  Jomfru  Jensen 
ikke  burde  saaledes  dø  i  Synden  —  havde  jeg  nær  sagt.  —  Hvad 
tykkes  Ihr  Herren  I  om  at  oversende  hende  alle  tre  Ringe  paa 
een  Gang  ved  min  ringe  Person?  det  vil  overraske  hende  —  men 
apropos,  er  hun  endnu  paa  Stiftelsen?" 

„Hun  forlod  den  i  Gaar,"  svarede  Doktoren. 

„Jeg  skal  ellers  aldrig  nægte,"  faldt  Løjtnanten  ind,  „at  denne 
Akkouchement  kommer  mig  lidt  uventet;  det  er  kun  tre  Uger, 
siden  jeg  saa  hende,  og  da  kunde  jeg  mindst  drømme  om,  at 
hun  var  paa  saadanne  gode  Veje  —  det  er  mig  fast  ubegribeligt, 
hvor  jeg  har  haft  mine  Øjne  — " 

„Eller  hun  sin  Korpulence,"  afbrød  Møller;  „det  er  kun  to 
Maaneder,  siden  jeg  saa  og  omgikkes  hende  daglig,  og  før  vilde 
jeg  troet  —  mellem  os  sagt  —  at  Himmelen  skulde  falde  ned  — 
det  er  noget  ganske  overordentligt!" 

„Pereat!"  raabte  jeg  og  strakte  mit  Glas  ud  over  Bordet,  „pe- 
reat  Jomfru  Jensen;  men  vivat  det  lille  Jordbær  i  hendes  Elfen- 
benspande!" 

Vi  stødte  sammen  og  drak  —  jeg  med  indeklemt  Latter,  de 
andre  med  indeklemt  Suk. 

Man  vil  sige,  at  Vin  indeholder  mange  Sandheder  —  det  kan 
være;  men  Punch  indeholder  bestemt  store  Løgne,  for  da  vi  havde 
tømt  Bollen,  fandt  vi  alle  fire,  at  man  ikke  kan  tro  noget  Fruen- 
timmer. 

Dagen  derefter  gik  jeg  med  mine  tre  Ringe  i  en  lille  rød-  og 
gulmalet  Nurnberger-Tinkurv  hen  til  Jfr.  Jensens  Bopæl,  hvil- 
ken jeg  af  Løjtnanten,  som  sidste  Hane  i  Kurven,  havde  ladet 
mig  betegne. 

Hun  var  alene;  jeg  kendte  hende  straks  paa  det  tidt  omtalte 
Mærke,  der  ellers  —  mellem  os  sagt  —  slet  ikke  vansirede  hendes 
bandsatisk  dejlige  Ansigt.  For  Resten  saa  hun  —  efter  Om- 
stændighederne —  overordentlig  frisk  og  blomstrende  ud. 

„Er  det  Jomfru  Jensen,  jeg  har  den  Ære  at  tale  med?"  spurgte 
jeg,  dog  ikke  fuldt  saa  skødesløst,  som  jeg  havde  foresat  mig. 

„Det  er  mig,"  svarede  hun. 

„Jeg  har  nogle  Kommissioner  til  Dem,"  vedblev  jeg,  gribende 
efter  Æsken,  i  hvilken  Kurven  var,  hvori  Ringene  laa;  „for  det 
første  skal  jeg  hilse  fra  Kandidat  Smith  paa  Akkouchement- 
huset.  — " 

Hun  gjorde  store  Øjne  og  sagde  med  den  ærligste  Mine  af 
Verden:  „De  maa  tage  fejl,  min  Herre!  jeg  kender  ingen  Kandi- 
dat Smith." 

„De  kender  ham  ikke?"  spurgte  jeg  forundret;  „da  har  De 
dog  kendt  ham  —  da  de  for  et  halvt  Aars  Tid  siden  var  syg." 

„Jeg  har  ikke  været  syg  i  det  sidste  Aar,  "svarede  hun  lige  saa 
forundret. 

„Det  fornøjer  mig,"  sagde  jeg,  lidt  forbløffet  over  hendes  Fri- 
postighed; „det  er  meget  muligt,  at  det  kan  være  gaaet  Dem  ad 
Glemme;  men  jeg  vil  dog  haabe,  at  De  endnu  erindrer  Dem  Fuld- 
mægtig Møller?" 

„Fuldmægtig  Møller?"  gentog  hun  langsomt,  „lige  saa  lidt, 
min  Herre!" 

„Heller  ikke,"  vedblev  jeg  ærgerlig,  „at  han  kom  Dem  til 
Hjælp,  da  De  faldt  over  en  Gravsten  paa  Assistenskirkegaarden 
og  forvred  Deres  ene  Fod?" 

Hun  smilte,  men  satte  straks  et  alvorligt  Ansigt  op  og  sagde: 
„Her  maa  finde  en  Fejltagelse  Sted  — " 

„ —  Ganske  vist,"  faldt  jeg  ind,  „begge  mine  Venner  har  taget 
mærkelig  fejl;  den  tredie  ligesaa  —  De  har  formodentlig  ogsaa 
glemt  Løjtnant  Lund  af  ***  Regiment?" 

Her  blev  hun  blodrød.  „Jeg  kender  en  Løjtnant  Lund,"  sagde 
hun  sagte  og  forvirret. 

„Meget  vel!"  vedblev  jeg,  idet  jeg  aabnede  Æsken,  tog  Rin- 
gene ud  af  Kurven  og  rangerede  dem  paa  Bordet  for  hende. 
„Egentlig  skulde  disse  tilhøre  Dem  alle  tre;  men  da  De  ikke  be- 
hager at  kendes  ved  flere  end  den  ené,  vil  De  da  være  saa  god  at 
udtage  Løjtnantens?" 

Med  stigende  Forbavselse  havde  hun  set  mig  udkramme  disse 
smaa  Kærlighedspanter;  og  da  hun  fik  Øje  paa  den  sidste,  ud- 
strakte hun  hurtig  og  nysgerrig  Haanden  efter  den.  Men  lige  saa 
hastig  slængte  hun  den  igen,  som  om  den  havde  været  gloende. 
Hun  blegnede,  skjalv,  hendes  Barm  hævede  sig,  opsvulmet  af 
Smerte,  og  havde  hun  ikke  grebet  fat  paa  Bordbladet,  tror  jeg, 
hun  havde  segnet. 

Endelig  fremstammede  hun:  „Hvem  er  De,  min  Herre?" 

Jeg  sagde  hende  det. 

„Har  Løjtnant  Lund,"  spurgte  hun  videre,  lidt  mere  fattet, 
„virkelig  selv  leveret  Dem  denne  Ring  til  mig?" 

Jeg  bekræftede  det  og  lagde  til,  at  de  to  andre  Herrer  havde 
beæret  mig  med  samme  Kommission. 

I  samme  Øjeblik  for  en  lille  nysselig  hvid  Haand  frem  ved 
min  højre  Side  (Jomfru  Jensen  stod  foran  mig  paa  den  anden 
Side  af  Bordet),  greb  efter  Møllers  Ring,  og  et  ængsteligt:  „Herre 
Jehl  hvor  kommer  den  her?"  lød  tæt  ved  mit  Øre. 

Jeg  kastede  Hovedet  om  —  nu  var  Raden  til  mig  at  forbavses: 
der  stod  den  livagtige  Jomfru  Jensen  Nr.  2. 

Jeg  saa  atter  hen  til  Nr.  1  —  jo,  hun  var  der  ogsaa!  det  løb 
rundt,  det  løb  surr  i  mit  Hoved;  og  dog  begyndte  et  dunkelt  Lys 
at  virre  for  mine  Øjne  —  endnu  tav  begge  Pigerne. 

Da  lød  et  „Ih  du  min  Gud!"  bag  ved  mig,  og  en  lille  nysselig 
hvid  Haand  stak  frem  ved  min  venstre  Side,  greb  efter  Smiths 
Ring,  men  for  hastig  tilbage,  som  om  den  havde  rørt  ved  en 
Slange. 

Himmel!  Jord  og  seksten  Elementer!  der  stod  Jomfru  Jensen 
Nr.  3. 

Men  nu  blev  det  ogsaa  med  eet  højlys  Dag  i  min  formørkede 
Hjernekiste. 

Jeg  betragtede  de  tre  Gratier  en  efter  den  anden,  fandt  rig- 
tignok en  betydelig  Søsterlighed  imellem  dem  —  Jordbærret  havde 
de  alle.  Alligevel,  naar  man  saa  dem  samlede,  kunde  de  lettelig 
adskilles:  Nr.  1  var  højere  end  de  andre  og  lidt  smallere  af  An- 
sigt; Nr.  2  var  mest  fyldig  og  rødmosset;  Nr.  3  derimod  temme- 
lig blegladen.  Jeg  brød  Tavsheden  og  talte,  som  følger: 

„Mine  skønne  Damer!  jeg  er  kommet  her  —  med  gunstig  Per- 
mission og  swns  comparaison  —  som  en  Hund  i  et  Spil  Kegler; 
og  jeg  forsikrer  Dem,  at  Deres  Forundring  er  ikke  større  end 
min;  men  jeg  tør  haabe,  at  alle  Misforstaaelser  vil  jævnes  og  alle 
Dissonanser  opløse  sig  i  den  fuldkomneste  Harmoni." 

Efter  denne  vakre  Indledning  begyndte  jeg  et  ordentligt  Eksa- 
minatorium. 

Af  samme  gav  det  sig  til  Kende:  1)  at  de  tre  Piger  var  Søstre; 
2)  at  de  i  det  sidste  Aar  havde  opholdt  sig  hver  hos  sin  særskilte 
Slægtning;  3)  at  Doktorens  Kæreste  virkelig  de  sidste  fire  Maa- 
neder  havde  været  paa  Møen  og  først  nu  var  kommet  tilbage;  og 
endelig  4)  at  alle  tre  lige  til  dette  Øjeblik,  paa  deres  respektive 
Kæresters  Forlangende,  havde  holdt  deres  Forbindelser  aldeles 
hemmelige  for  hverandre. 

Jeg  fortalte   dem  til  Gengæld,   hvorlunde   Portrættet   havde 

været  den  uskyldige  Aarsag  til  al  denne  Ulykke  —  om  hin  be- 
slørede Dame,  der  havde  gjort  min  Doktor  saa  balstyrig,  tav  jeg 
aldeles;  thi  hun  maatte  aabenbart  være  en  baade  ham  og  de  an- 
dre uvedkommende  Person. 

„Ved  en  forunderlig  Hændelse,"  sluttede  jeg,  samlende  mine 
Ringe,  ,, er  jeg  blevet  syvende  Mand  i  en  tredobbelt  Hemmelig- 
hed; men  —  som  jeg  haaber  —  ikke  for  det  værste.  Paa  mine  tre 
Patroners  Vegne  gør  jeg  allerunderdanigst  Afbigt  for  en  Synd, 
der  alene  har  sin  Grund  i  deres  oprigtige  Kærlighed.  Dernæst 
beder  jeg,  at  det  maa  tillades  de  angergivne  Syndere  personlig 
og  saa  snart  muligt  at  hente  de  elskværdige  Damers  Tilgivelse." 

De  søde  Piger  smilte  og  tilnikkede  mig  et  enstemmigt  Ja. 

„Men  Ringene,"  sagde  Doktorens  Kæreste,  „beholder  vi  saa 
længe;  anden  Gang  indløses  de  kun  med  Knæfald  og  Taarer." 

Og  saa  skete  det.  —  Og  nu  er  ogsaa  Anekdoten  fortalt;  saadan 
en  kort  Historie  er  ikke  længere.  Jeg  vil  blot  tilføje,  at  Aaret  der- 
efter nk  Løjtnanten  Kompagni,  Fuldmægtigen  Kontor  og  Dokto- 
ren Kirurgikat;  thi  holdt  de  alle  tre  Bryllup  paa  een  Gang,  og 
jeg  var  med  til  Gildet.  Det  gik  lystigt  til;  jeg  fik  fuldt  op  af  Spise 
og  Drikke,  men  —  ingen  L'hombre. 


•  Trykt  1  „Nordlyset",  VII.  B.,  1828. 


St.  St.  Blicher:  Samlede  Noveller.  II  *3 


AK!  HVOR  FORANDRET1 


JL)a  jeg  er  et  unyttigt  Drog,  som  blot  taales,  fordi  jeg  intet 
ondt  gør  (at  sige  direkte;  thi  indirekte,  vil  fornuftige  Folk  dog 
paastaa,  skal  min  poetiske  Skvalder  forvolde  baade  et  og  andet 
skadeligt),  og  jeg  formedelst  mit  flygtige  Væsen  aldrig  har  kun- 
net opnaa  nogen  ret  fast  Stilling  (en  Gang  gjorde  jeg  mig  dog 
Haab  om  at  blive  Branddirektør,  en  anden  Gang  apsirerede  jeg 
til  et  Klokker-Embede,  tre  die  Gang  tænkte  jeg  at  vorde  Graver 
og  Bedemand;  men  stedse  forgæves);  da  jeg  altsaa  nu  heller 
intet  vist  bestemt  har  at  bestille,  levnes  mig  god  Tid  til  at  se 
mig  om  i  Verden,  og  denne  benytter  jeg,  saa  godt  jeg  kan. 


I. 

BESØGET 


Aldrig  saa  snart  var  jeg  kommet  tilbage  fra  min  Københavns- 
rejse  i  Foraaret,  hvor  jeg  havde  fornyet  mit  Ungdomsvenskab 

med  den  lykkelige  Justitsraad  S 2,  før  jeg  besøgte  en  anden 

gammel  Ven,  der  levede  i  stille  Forborgenhed  højt  oppe  i  Jyl- 
land. Jeg  havde  været  Vidne  til  huslig  Lyksalighed  i  Hovedsta- 
den; jeg  ilede  nu  at  opsøge  den  i  en  landlig  Afkrog. 

Jeg  havde  ikke  set  den  nu  velærværdige  Pastor  Ruricolus  i 
nogle  og  tyve  Aar;  men  han,  Justitsraad  S og  jeg  havde  for- 
dum udgjort  et  skønt  Kløverblad.  Alle  tre  var  vi  fidele  Brødre, 
lystige  Fættere,  der  nød  vort  Ungdomsliv  paa  enhver  anstændig 
og  tilladelig  Maade;  men  Ruricolus  var  den  fineste  af  os  saavel 
i  Paaklædning  som  i  Væsen. 

Jeg  kan  just  ikke  sige,  at  han  var  nogen  egentlig  Mode  jun- 
ker (langt  mindre  Spradebasse);  men  han  var  dog  stedse  klædt 
paa  nyeste  Fagon,  og  som  min  salig  Moder  sagde  om  ham:  han 

ser  altid  ud  som  et  pillet  Æg.  Han  var  virkelig  en  uopnaaelig 
Mester  i  at  binde  sit  Halsklæde  og  Knæbaandene  paa  sine  sorte 
Silkebukser,  og  dog  herskede  den  fuldkomneste  Symmetri  i  alle 
hans  Klædningsstykker.  Naar  vi  en  Sommersøndag  spadserede 
ude  i  Frederiksberg  Have,  drog  han  de  fleste  Dameblikke  til  sig, 

uagtet  S ogsaa  var  en  smuk  Karl  og  jeg  halvsjette  Tomme 

længere  end  nogen  al  dem. 

Men  for  at  være  oprigtig,  maa  jeg  tilstaa:  det  var  ikke  ene 
Længsel  efter  en  Ungdomsven,  der  drog  mig;  i  den  Egn,  hvor 
han  nu  levede,  havde  jeg  for  19  Aar  siden  oplevet  min 
tyvende  Kærlighedshisto  rie;  det  var  der,  hvor  jeg  saa 
Maren  den  anden*),  den  dejlige,  den  englelige  Maren  Lamme- 
strup,  Perlen  blandt  de  viniliske  Piger. 

Det  var  der,  hvor  jeg  tyvende  Gang  bortskænkede  mit  ømme 
Hjerte,  hvor  jeg  fik  det  tyvende  Gang  helt  og  holdent  tilbage.  Til- 
lad mig,  skønne  Læserindel  at  fortælle  mit  uskyldige  Eventyr. 

Ruricolus  og  jeg  gjorde  en  Sommerudflugt  fra  Stadens  Volde 
for  at  sprede  nogle  Lysglimt  over  Vendelboernes  Peninsel.  (Vor 
Sørejse  indtil  Aalborg  fortjener  en  særskilt  Beskrivelse,  der  med 
Musernes  Hjælp  ej  heller  skal  udeblive,  naar  jeg  først  ved  Gen- 
nemlæsningen af  vore  store  Mønstre  i  dette  Fag  har  perfektio- 
neret mig  lidt  i  Rejsestilen.) 

Vi  to  Københavnere  —  jeg  en  indfødt,  han  en  naturaliseret  — 
gjorde  Opsigt  ved  Vildmosen:  vore  bredskyggede  Hatte,  korte 
Veste  og  lange  Bukser  tildrog  sig  fortjent  Beundring.  Kun  Pro- 
prietæren, Hr.  Mads  Lammestrup  paa  Tyreholm  —  en  raa,  udan- 
net og  plat  Personage  —  tillod  sig  at  skoptisere  over  vor  Dragt. 

Det  var  første  Gang,  man  i  Vendsyssel  saa  lange  gule  Nankins 
Bukser  med  dito  Gamacher,  hvis  Flipper  naaede  lige  ud  til  Tæ- 
erne: den  Tølper  sammenlignede  os  med  poj fodede  Handuer. 

Hans  Datter  Maren,  den  søde  Due,  udfandt  en  skønnere  Lig- 
hed, nemlig  i  vor  forlibte  Ømhed  og  kælne  Kurren;  ja  jeg  tilskrev 
—  og  det  vist  ikke  uden  god  Grund  —  disse  samme  gule  Gama- 
cher en  stor  Del  af  den  Lykke,  vi  to  Kavalerer  gjorde  hos  hende 
og  de  øvrige  Vinilerinder. 

Mit  Hjerte  er  af  Svamp  —  nej!  den  Lignelse  halter,  thi  vel 
fænger  det  hastigt,  men  forbrænder  ikke;  Svampen  brænder  kun 
een  Gang,  mit  Hjerte  saa  tidt  det  skal  være.  —  Mit  Hjerte  er  af 
Krudt  —  dog,  det  passer  heller  ikke;  det  tændes  vel  i  et  Øjeblik, 


•)  Maa  endelig  ikke  forveksles  med  Maren  den  lste,  stadsmusikantens  Dat- 
ter. [Nærv.  Udg.  II.,  S.  307.] 

men  ganske  blidt  og  stille;  uden  Bøg  og  uden  Knald.  —  Nu  da: 
saa  maa  mit  Hjerte  være  af  Asbest  —  hm!  det  duer  lige  saa  lidet, 
for  Asbesten  brænder  jo  slet  ikke. 

Velan!  saa  vil  jeg  .uden  Lignelse  og  uden  nogen  som  helst  Fi- 
gur sige,  at  jeg  ved  første  Øjekast  blev  dødelig  forelsket  i  Maren 
Lammestrup,  den  væne  Maar  og  søde  Rosensblomme. 

Der  var  Slætgilde  (Høhøstgilde)  paa  Tyreholm  den  samme 
Dag,  paa  hvilken  vi  arriverede  til  Præstegaarden  i  Kringelborg, 
hvor  min  Ruricoli  Fader  boede.  Hans  Velærværdighed  tog  meget 
kærligt  imod  os. 

,, Velkommen,  Hans  Mikkel!"  raabte  han  til  sin  Søn,  ,,hvad  er 
det  for  en  Svend,  du  har  med  dig?" 

Hans  Mikkel  sagde  det. 

Den  gode  Pastor  rystede  min  Haand  og  sagde:  „Velkommen 
skal  De  være,  min  Hr.  Københavner!  hvad  maa  jeg  først  opvarte 
med?  en  Snaps?  —  Hej!  Barbara!  Brød  og  Brændevin!  —  I  kom- 
mer ret  tilpas,  Børn!  for  der  skal  være  Lystighed  paa  Tyreholm 
i  Aften  —  hæ!  Hr.  Københavner!  hvad  kan  vi  bruge  Dem  til?  kan 
De  spilte  Polskpas?" 

„Jo." 

„Det  var  prægtigt!  Kan  De  skyde  en  Hare?" 

„Det  tror  jeg  ikke."  * 

„Fy  for  en  Ufærd!  det  var  slemt  —  kan  De  ryge  Tobak?" 

„Ikke  heller,  Hr.  Pastor!" 

„Fy  for  al  Landsens  Ulykke!  det  var  ilde;  men  De  maa  lære 
det  —  kan  De  drikke  en  Tærte?" 

„Jeg  kan  spise  en  Tærte." 

„Haahaa!  De  forstaar  ikke  engang  denne  Terminus  technicus 
—  kan  De  da  taale  en  Tevandsknægt?" 

„Hm!  —  naar  han  ikke  bliver  alt  for  grov  —  jeg  vil  se  paa 
ham"  (endnu  vidste  jeg  ikke,  hvad  han  mente). 

Den  gode  Mand  lo,  saa  Sveden  stod  i  Perler  paa  hans  runde, 
rødbrune  Ansigt. 

„Jo  jo!  bi  kun!"  blev  han  leende  ved,  „naar  han  kommer  til 
Tyreholm,  vil  Jomfru  Maren  nok  gøre  ham  bekendt  med  de  jyske 
Teknægte;  hun  forstaar  at  brygge!" 

I  det  samme  kom  en  stor  Jagthund  ind.  Han  vendte  sig  hur- 
tig fra  mig  til  den,  satte  begge  Næverne  i  Siden  og  raabte: 

„Al  Landsens  Parykker!  hvor  kommer  du  fra?  Er  du  alene, 
Spion!  eller  er  din  Husbond  med?  Har  I  været  nede  i  Gaase- 
mosen?  hvad?" 

Medens  han  endnu  eksaminerede  Hunden,  kom  dens  Ejer- 

mand  —  en  Proprietær  af  Egnen  —  ind  og  frembød  sig  selv  som 
Præstens  Ledsager  til  Gildet.  Begge  de  gode  Herrer  kom  straks 
i  en  dyb  Diskurs  om  Jagten;  og  mindes  jeg,  at  begge  opholdt  sig 
længe  ved  den  Grundsætning,  at  Roandrikkens  Snildhed  kom- 
mer Rævens  temmelig  nær,  hvilken  Paastand  de  oplyste  med 
mangfoldige  indlysende  Eksempler. 

Imidlertid  rullede  Vognen  frem,  og  alle  fem  —  Spion  ibereg- 
net —  drog  vi  nu  af  Sted  til  Tyreholm. 


II. 
EN  LANDSBYSKØNHED 

Det  var  Synd  at  sige,  at  det  gik  stift  til  paa  benævnte  Herre- 
gaard;  af  den  gamle  adelige  Prunk  og  Strunkhed  var  intet  andet 
tilbage  end  de  blotte  Mure,  og  den  nuværende  Ejer  havde  ej  en- 
gang en  Kammertjeners  Air  og  Anstand.  Ikke  fordi  det  brøstede 
ham  paa  Hovmod  og  Forfængelighed;  ingenlunde!  men  det  var 
ikke  hin  ædle  Stolthed,  der  grunder  sig  paa  Pergament,  Stamme- 
træer,  Baand  og  Stjerner. 

Hr.  Lammestrup  var  ene  og  alene  pengestolt:  han  havde  en 
Maalestok  af  Sølv,  efter  hvilken  han  uden  Persons  Anseelse  klas- 
sificerede alle  og  enhver;  en  borgerlig  Stodder  stod  i  hans  Rang- 
forordning i  Nummer  med  en  adelig.  En  god  Mand  var  efter 
hans  og  Egnens  Sprogbrug  synonym  med  en  rig  Mand;  en  fat- 
tig Mand  var  det  selv  samme  som  en  Kæltring. 

Jeg  ser  endnu  livagtig  hans  store,  tykke  Korpus,  hvorledes 
han  stod  og  mødte  for  os  i  Døren  med  Hænderne  i  Kjoleskøderne. 
Hans  fede,  glinsende  Ansigt  grinte  selvtilfreds  og  polisk  ad  os; 
men  han  rørte  sig  ikke  af  Stedet,  før  vi  alle  var  kommet  af  Vog- 
nen: da  udrakte  han  langsomt  sin  brede  Næve,  gav  først  Kam- 
merraad  Svirum  (Spions  Jagtkammerat)  den  hele  Haand  og  der- 
næst Hr.  Ruricolus  to  Fingre  —  vi  andre  to  fik  et  Nik  til  De- 
ling. 

,,Har  I  set  mine  Stude?"  var  de  første  Ord,  jeg  hørte  af  hans 
Mund;  og  da  dertil  blev  svaret  Nej,  vedblev  han  med  et  endnu 
lysere  Smil: 

,,Saa  skal  I  Dæulen  tej  mæ*)  se  Kram!  det  er  ingen  Træsko- 
karle  —  kom  kun!  de  staar  tæt  herudenfor  Gaarden." 


*)  Dersom  det  skulde  støde  nogen  at  høre  en  sønderjysk  Ed  af  denne  Xørre- 
Jydes  Mund,  da  maa  jeg  anføre  til  vores  negges  Retfærdiggørelse:  at  Hr. 

Som  han  det  sagde/  stak  han  atter  Hænderne  i  Lommerne 
og  vraltede  af  Sted;  Kammerraaden  og  Præsten  fulgte  efter  i 
ærefrygtsfuld  Forventning;  men  den  unge  Ruricolus  og  jeg  blev 
tvivlraadig  staaende. 

Hr.  Lammestrup  vendte  sig,  da  han  var  kommet  midt  hen  i 
Borggaarden,  halvt  om  imod  os  og  raabte: 

„De  unge  Fyrer  forstaar  dem  vel  ikke  paa  saadan  noget;  de 
kan  gaa  ind  til  Kvindfolkene  saa  længe." 

Det  gjorde  vi. 

Ilde  var  det,  at  en  af  disse  skulde  saa  ganske  tiltrække  sig 
hele  min  Opmærksomhed,  at  jeg  over  hende  glemte  alle  de  an- 
dre; men  denne  ene  var  ogsaa  et  Non  plus  ultra  af  landlig  Skøn- 
hed: Jeg  saa  ved  første  Øjekast,  at  hun  var  den  fuldkomneste  i 
sit  Slags.  En  saadan  Skønhedsfylde,  blussende,  bovnende  og  dog 
i  de  skønneste  Former,  troede  jeg  aldrig  før  at  have  skuet.  Man 
tænke  sig  for  alting  ikke  en  trind,  buttet,  struttende  Malkepige! 
ingen  Miss  Flamborough!  ingen  Betty  Bouncer,  der  uden  Kniberi 
lader  sig  udparcellere  i  to  Frøkener!  Nej!  Jomfru  Lammestrup 
var  sandelig  et  Mønster  paa  det  yndigste  Jævnmaal,  hvad  Legeme 
og  Lineamenter  angik. 

Og  i  Henseende  til  Sjælen  —  tro  mig,  kære  Læser!  jeg  taler 
aldeles  ikke  ironisk:  denne  jyske  Maren  besad  virkelig  en  ganske 
ualmindelig  Dannelse,  hvilket  jeg  efter  et  Par  korte  Samtaler  let 
opdagede.  Hun  havde  læst  og  følt  sin  Lafontaine,  og  jeg  behøvede 
blot  at  nævne  „Lotte"  og  ,, Mariane"  for  at  fremkalde  Taarer  i 
hendes  himmelklare  Øjne.  Hertil  kom:  at  hun  dansede  som  en 
Alf,  sang  som  en  Engel  og  spillede  smagfuldt  og  færdigt  paa  sit 
Pianoforte  —  vistnok  det  eneste  Instrument  af  denne  Art,  som  da 
fandtes  i  det  ganske  Vendsyssel. 

I  hvilket  Drivhus  denne  favre  Markblomst  var  blevet  saaledes 
forædlet,  skal  jeg  ikke  kunne  sige;  men  vist  er  det,  at  Hr.  og 
Madam  Lammestrup  ingen  Skyler  havde  deri. 

Jeg  har  allerede  sagt  —  og  det  vil  nok  ingen  nu  finde  forunder- 
ligt —  at  jeg  straks  gav  denne  fortræffelige  Pige  mit  Hjerte.  Jeg 
vil  lægge  til,  at  jeg  ikke  just  plejer  at  give  mit  Æble  bort  uden 
at  have  en  Pære  i  Kikkerten,  og  at  jeg  altsaa  ligeledes  ved  denne 
Lejlighed  turde  gøre  Regning  paa  et  Mageskifte;  thi  foruden  den 
Velvillie,  der  ved  det  allerførste  Blik  paa  min  Person  lyste  ud  af 


Lammestrup,  der  havde  dannet  sig  efter  sønderjyske  —  eller  som  de  hel- 
ler vil  hedde  —  holstenske  Prangere,  etter  dem  havde  optaget  mange 
smukke  og  passende  Eder  og  Talemaader. 

hendes  skønne  Øjne,  viste  sig  hos  hende  efterhaanden  flere  umis- 
kendelige Tegn  paa  en  fremspirende  Lidenskab,  af  hvilke  jeg  blot 
vil  anføre  følgende,  tre  som  mest  iøjnefaldende: 

For  det  første  mærkede  jeg,  at  naar  jeg  stod  i  min  Yndlings- 
stilling (krumme  Knæer,  det  venstre  et  godt  Stykke  foran  det 
højre,  den  højre  Haand  paa  Hoften,  den  venstre  Næve  i  Siden 
med  frembøjet  Albue,  Skuldrene  ligeledes  lidt  fremad  og  lidt  i 
Vejret,  Hovedet  ludende,  Øjnene  vidt  opspilede  og  Munden  truk- 
ket op  mod  Næsen,  hvilket  giver  et  stolt  Udseende  —  de  Franskes 
dédaigneux  —  og  noget,  som  lignede  en  med  Bajonetten  stormlø- 
bende Soldat)  —  at  naar  jeg  saaledes  stod,  da  hviskede  hun  hem- 
meligt til  en  eller  anden  af  de  unge  Piger,  skottede  hen  til  mig 
og  smilte. 

For  det  andet:  da  vi  kom  ud  i  Høvangen  og  for  at  fortjene  vor 
Andel  i  Gildet  skulde  formere  en  Stak  og  ved  denne  Lejlighed 
overdængede  hverandre  med  Hø,  blev  jeg  næsten  aldeles  for- 
skaanet;  det  gik  derimod  ud  over  min  Ven  Hans  Mikkel.  Min 
søde  Maren  smed  ham  den  første  Haandfuld  i  Hovedet,  og  alle 
de  andre  Smaapiger  fulgte  hendes  Eksempel.  Han  satte  sig  til 
Modværge,  og  jeg  tog  mig  broderlig  af  ham  —  forgæves!  de  vilde 
Mandinder  stormede  ind  paa  ham  alene  —  han  snublede,  og  i 
et  Nu  var  han  begravet  under  et  Bjerg  af  Hø,  og  Slaget  tabt  paa 
vor  Side. 

Jeg  ynkedes  virkelig  over  ham,  da  jeg  saa  den  overvundne 
staa  der  børstende  og  pillende  Straa  og  Mos  af  sine  pæne  Klæ- 
der og  de  syv  Amazoner  leende  omkring  ham;  men  ingen  lo 
højere  end  min  skælmske  Maren. 

Det  tredie,  aabenbareste  Kendemærke  paa  Gluttens  Kærlig- 
hed iagttog  jeg  siden  hen  under  Dansen.  De  saakaldte  „Jukke- 
trin"  var  dengang  i  Mode,  og  jeg  havde  virkelig  erhvervet  mig 
en  Slags  Færdighed  i  samme.  Denne  Danses  ejendommelige  Ynde 
bestod  i  lange  Hop  og  kraftige  Kast  med  Benet,  samt  i  at  bøje 
Hovedet  sideværts  ud  over  Skulderen  og  saaledes  stangende  at 
bane  sig  Vej  som  igennem  en  tætstaaende  Menneskevrimmel.  Heri 
kendte  jeg  ingen  Ligemand:  jeg  gjorde  Spring  paa  to  til  tre  Alen, 
og  Meddanserne  vogtede  sig  vel  for  at  komme  mig  for  nær.  Men 
det  forstaar  sig:  en  saadan  Bevægelse  var  temmelig  voldsom  og 
bidrog  meget  til  at  fremme  Transpirationen. 

Det  undgik  ikke  den  velsignede  Pige,  hvor  echaufferet  jeg  var, 
da  jeg  takkede  af  med  hende  i  første  Dans.  Da  jeg  derfor  bad 
hende  om  den  anden  —  som  skulde  være  en  Vals  —  undskyldte 
hun  sig,  dog  i  de  høfligste  og  forbindtligste  Udtryk  —  hvorfor? 

ene  og  alene  af  en  fin  Skaansomhed  imod  mig;  thi  mod  Hans 
Mikkel  var  hun  ikke  saa  medlidende;  af  ham  lod  hun  sig  straks 
engagere. 

Med  lønlig  Glæde  saa  jeg,  hvorlunde  den  lille  Taske  holdt  ud 
med  ham  til  allersidste  Par,  tolot  og  hare  for  at  udmatte  ham  og 
—  om  muligt  —  paa  een  Dag  besejre  ham  paa  tvende  forskellige 
Maader  (se  Høslaget). 

Men  det  er  vel  unødvendigt  at  anføre  flere  Beviser;  enhver  ind- 
ser allerede,  hvorledes  det  stod  sig  med  Maren  Lammestrups  lille 
uskyldige  Hjerte.  Jeg  ansaa  det  med  Rette  som  min  Ejendom; 
men  jeg  udsatte  med  Villie  den  gensidige  Tilstaaelses  søde  Time; 
det  er  saa  rart  at  have  noget  i  Vente. 


III. 
SLÆTGILDET 


Jeg  har  allerede  sagt,  at  jeg  gør  svære  Spring  i  Dansen;  det 
kan  ingen  have  noget  imod;  men  at  springe  i  Historien  —  det 
turde  maaske  ikke  behage  den  sindige  Læser.  Desaarsag  vil  jeg 
nu —  efter  skyldig  Afbigt  for  det  lange  Jukketrin,  mit  Hjerte  tog 
med  min  Pen  —  vende  tilbage  og  med  Orden  og  Adstadighed  be- 
skrive den  landlige  Fest  paa  Tyreholm. 

Og  er  da  Teknægtene  den  første  Genstand  for  vor  Opmærk- 
somhed. (Da  denne  meget  yndede  Drik  nu  ikke  længer  er  nogen 
Hemmelighed,  opholder  jeg  mig  ikke  heller  ved  dens  Beskrivelse.) 

Altsaa:  her  sad  foran  den  dampende  Maskine  Festens  Dron- 
ning Maren  Lammestrup  og  bryggede  og  uddelte  saa  længe  til 
Værten,  til  Kamme rraaden,  til  Præsten  og  fem  seks  andre  Her- 
rer, til  disse  selv  blev  dampende  Maskiner,  der  igen  havde  lige 
saa  mange  Tobaksmaskiner  i  Gang. 

Jeg  kunde  ikke  undslaa  mig  for  at  sidde  hos;  men  saa  snart 
jeg  havde  faaet  min  Tærte  til  Livs,  skyndte  jeg  mig  at  komme 
ud  i  det  frie;  thi  det  begyndte  at  kvalme  for  mig:  Punchen,  Rø- 
gen af  den  gemeneste  Jomfru-Tobak3  i  Forening  med  Samtalen 
—  der  var  ganske  dyrisk;  thi  den  drejede  sig  alene  om  Stude, 
Heste,  Hunde,  Roandrikker  og  andre  vilde  Dyr  —  virkede  alt  saa 
uimodstaaeligt  paa  mig,  at  jeg  maatte  søge  Enrum  og  sætte  Pan- 
den mod  Tyreholms  gamle  ærværdige  Mur. 

Da  jeg  vel  vidste,  at  lige  saa  hæderfuldt  det  er  at  kunne  drikke 
meget,  lige  saa  foragteligt  er  det  ej   at  kunne  taale  det;  saa 

stræbte  jeg  ved  min  Genkomst  i  Dampmaskineriet  at  antage  en 
rask  Holdning;  men  det  lykkedes  kun  maadeligt;  thi  min  Vært, 
der  maa  have  fundet  min  pludselige  Bortgang  noget  mistænke- 
lig, fæstede  sine  store  mælkeblaa  Øjne  stift  paa  mig,  tog  Piben 
af  Munden  —  hvor  nødig  den  end  vilde  —  og  sagde  med  et  bredt 
Smil: 

,,Æ  tykkes,  mi  gue  Uen4  sier  saa  bleg  ud;  æ  er  ræd,  te  Maren 
haar  kommen  for  mange  Humle  paa  Urten." 

Dette  Indfald  vakte  en  almindelig  Latter,  først  hos  Opfinderen 
og  dernæst  hos  det  hele  Teknægteskab;  jeg  holdt  gode  Miner  og 
stemte  i  med,  hvorhos  jeg  efter  Latterkorets  Finale  forsikrede, 
at  min  Upasselighed  var  mere  en  Følge  af  Rejsen  end  af  Pun- 
chens Styrke. 

Flere  Gæsters  Ankomst  forkortede  denne  for  alle  de  andre 
meget  morsomme  Scene. 

Efter  at  ogsaa  disse  havde  faaet  deres  Andel  af  den  viniliske 
Nektar,  brød  hele  Selskabet  op  til  Engen.  Og  her  var  det  da,  at  den 
Bataille  forefaldt,  som  jeg  allerede  med  Anticipation  har  beskre- 
vet. Jeg  springer  derfor  lige  til  Dansen. 

Musikken  til  denne  var  tarvelig  —  een  Violin;  vor  Solospiller, 
mindes  jeg,  udmærkede  sig  mere  ved  et  kraftigt  Buestrøg  end 
ved  Ynde  i  Foredraget  og  erstattede  Mangelen  af  andre  Instru- 
menter ved  et  Slags  dobbelte  Toner,  hvis  Lige  jeg  aldrig  havde 
hørt  før  af  nogen  anden  Mester.  Derforuden  havde  han  visse 
ejendommelige  Manerer,  som  under  den  første  Nyhed  berøvede 
Maren  —  Terpsikore  —  min  halve  Opmærksomhed:  han  slog  be- 
standig Takten  baade  med  Hovedet  og  med  Foden  og  akkom- 
pagnerede sit  Instrument  med  et  Slags  Næsetoner,  der  lignede 
meget  den  dæmpede  Snøvlen  af  en  Sørgetrompet. 

Alligevel  dansede  man  ret  lystigt  til  denne  Musik  lige  indtil 
Morgenstunden,  da  nogle  af  Selskabet  foreslog  til  en  Afveksling 
at  gøre  Julelege,  ved  hvilke  der,  som  sædvanligt,  vankede  dyg- 
tigt Slikkeri:  vi  skriftede,  gik  den  polske  Kirkegang,  stod  paa 
den  brede  Sten,  malte  Sennop,  hængte  og  faldt  i  Brønden,  indtil 
Vognene  holdt  for  Døren  og  jeg  med  et  Hjerte  saa  blødt  som 
smeltet  Voks  tog  Afsked  fra  Tyreholm  og  dets  fortryllende  Fe, 
den  dejlige  Maren  Lammestrup. 

Dersom  nogen  ønsker  at  vide,  hvormed  hendes  Hr.  Fader, 
Kammerraaden,  Præsten  og  de  andre  gamle  Herrer  fordrev  Nat- 
ten, da  kan  jeg  derom  aleneste  berette,  at  jeg  fra  tvende  Spille- 
borde i  Balsalens  Hjørner  idelig  hørte  de  for  uindviede  mystiske 
Udtryk:  ,,Klør,  Ruder,  Spar,  Hjerter,  Pas,  Bet.  Jeg  bliver  i  dem, 

tag  hjem,  Klør  Bonde,  jeg  ta'er  ham"  og  flere;  og  alt  imellem 
forkyndte  et  Slag  i  Bordet,  en  Ed,  en  brølende  Latter  eller  ogsaa 
en  dyb  Pause  en  eller  anden  vigtig  Begivenhed;  to  eller  tre  Gange 
raabte  Pastor  Ruricolus  overlydt:  „Fy  for  al  Landsens  Paryk- 
ker!" hvoraf  jeg  sluttede  mig  til,  at  Hans  Velærværdighed  hver 
Gang  maa  have  sat  en  stor  og  uforskyldt  Bet. 

Ved  Afskeden  indbød  Kammerraaden  samtlige  Kavalerer  til  en 
Andejagt  i  Svirumgaårds  Sø. 

Jeg  kan  ikke  med  Rolighed  slutte  dette  Kapitel,  før  jeg  har 
gjort  Læseren  meddelagtig  i  en  Betragtning,  der  ved  selvsamme 
Lejlighed  næsten  altid  har  fremstillet  sig.  Den  er  rigtignok  hver- 
ken smuk  eller  lys;  men  den  er  naturlig  og  svarende  til  Sjælens 
Stemning  Dagen  efter  en  gennemvaaget,  om  just  ikke  gennem  - 
sviret  Nat. 

Hvilken  Forandring  —  har  jeg  tænkt  —  bevirker  dog  et  Tids- 
rum af  nogle  faa  Timer!  Vi  bliver  aldrig  opmærksommere  paa 
Tidens  Hurtighed  med  samt  dens  hurtige  Virkninger  paa  os  selv, 
der  ellers  synes  os  langsomme,  gradvise,  afmaalte  og  næppe 
kendelige,  end  netop  Morgenen  efter  et  Bal: 

Hvor  er  nu  hin  livlige  Munterhed,  hin  barnlige  Glæde,  hin 
søde  Forventning,  hvormed  man  mødtes,  hin  formelle  Anstand, 
hvormed  man  hilsede  hverandre  og  traadte  sammen  til  den  før- 
ste Dans?  Hvor  pæne,  hvor  pyntelige  var  Damer  og  Herrer!  Ikke 
et  Baand,  ikke  en  Blomst,  ikke  en  Naal  sad  paa  urette  Sted;  ikke 
et  Støvgran  enten  paa  de  hvide  eller  sorte  Kjoler;  ikke  en  Fold, 
ikke  en  Rynke  uden  dem,  der  skulde  være;  hvert  Kryds,  hver 
Strimmel  havde  sit  tilbørlige  Fald;  intet  Halsklæde,  som  jo  slut- 
tede snehvidt  og  net  til  Hagen;  ingen  Hanekam,  som  jo  havde  sin 
tilbørlige  Rejsning;  ingen  Haarlok,  som  jo  glat  og  glinsende  bøl- 
gede paa  sit  rette  Sted  —  en  Snare  for  hvert  et  uvarsomt  Mands- 
hjerte. 

Med  tindrende  Øjne,  med  mildt  rødmende  Kinder  staar  den 
nydelige  Pigerække,  ventende  med  Utaalmodighed  paa  det  før- 
ste Signal.  Opmærksomme,  hartad  højtidelige,  iagttager  Cha- 
peauerne  Fordanserens  blinde  Figureren  —  alle  Hænder  behand- 
skes  —  han  træder  tilbage  —  ser  til  Orkestret  —  bukker  for  sin 
Dame  —  klapper,  og  —  nu  toner  Musikken,  og  Dansen  begynder. 

Men  se  nu  det  selv  samme  Selskab  ved  Ballets  Ende!  Det  er 
Dag;  Solen  kaster  sit  Skær  paa  de  beduggede  Ruder;  Lysene  i 
Salen  brænder  mat  og  søvnigt,  som  mange  af  de  dansendes  kort 
forhen  saa  lyst  tindrende  Øjne.  Hvor  er  nu  hin  Nethed,  hin  Pyn- 
telighed, hin  Anstand  fra  i  Aftes?  Herrernes  Klæder  er  bestøvede, 

Haaret  forpjusket,  Krydset  krøllet;  Halsklædet  falder  vidt  ud  fra 
Hagen,  Sløjfen  sidder  skævt.  Og  Damerne!  de  før  saa  festligt  smyk- 
kede, saa  elegante  Damer!  Kjolens  Hvidhed  er  borte  saavel  som 
Kindernes  Rødme.  De  herlige  Haarlokker  har  tabt  deres  Elastici- 
tet og  hænger  sjuskede  ned  over  den  Barm,  som  i  Aftes  lignede 
Marmor  og  Alabast,  men  i  Dag  en  Væg,  der  ikke  for  nylig  er 
kalket.  Her  har  en  Garnering,  hist  en  Halsstrimmel  f aaet  en  Rift; 
der  mangler  en  Sløjfe,  her  en  Naal. 

Og  nu  de  søde  Ansigter!  ak!  Øjnenes  Glans  er  forsvundet,  lige- 
saa  Smilet  fra  Læberne  og  den  fine  Rødme  fra  Kinderne;  blege, 
matte,  dorske  (om  jeg  ellers  maatte  bruge  et  saadant  Udtryk) 
synes  de  nu  at  have  nydt  indtil  Mæthed  Ungdommens  flygtige 
Glæder  og  paa  een  Nat  at  være  blevet  erfarne,  satte,  hartad  trevne 
Koner. 

Men  min  søde  Maren  da?  var  hun  ikke  undergaaet  samme 
hjertekølende  Forvandling?  ja  vel,  ja  vel!  Forandring  var  hun  jo 
som  Menneske  underkastet;  men  ingen  hjertekølende:  den  netop 
synlige  Mathed  og  en  Smule  Uorden  gav  hende  kun  et  mere 
smægtende  Anstrøg5. 


IV. 
ANDEJAGTEN 

Længe  stod  det  paa,  inden  jeg  kunde  blive  enig  med  mig  selv 
om  Stilen,  hvori  dette  vigtige  og  indholdsrige  Kapitel  skulde 
skrives. 

Den  heroiske  var  Emnet  værdig;  men  den  falder  mig  —  rent 
ud  sagt  —  noget  besværlig;  den  blot  historiske  syntes  mig  vel 
tør.  Tilmed  saa  jeg  mig  forgæves  om  efter  Forgængere  paa  denne 
sumpige  Vej. 

Rigtignok  har  en  af  vore  Digtere  engang  spist  Andesteg  —  det 
er  endnu  uafgjort,  om  det  har  været  tamme  eller  vilde  Ænder; 
jeg  antager  det  sidste  —  til  sin  Frokost,  samt  gaaet  med  Vand- 
støvler; men  det  er  alt  sammen  endnu  ingen  Andejagt.  Kort: 
alle  mine  Hjælpekilder  bestod  i  mundtlige  Traditioner  samt  min 
egen  korte  Erfaring;  disse  faar  jeg  da  at  afbenytte,  saa  godt  jeg 
kan. 

Middagssolen  skinnede  allerede  paa  Svirumgaards  Sø,  da  vi 
Jægere,  alle  velbestøvlede  og  velbevæbnede,  forsamledes  og  ved 
en  middagsmæssig  Frokost  stræbte  at  hærde  og  styrke  os  mod 
Vandets  Indflydelse. 

Maaltidet  oplivedes  ved  hjemmelavet  dansk  Whisky  og  kryd- 

redes  ved  interessante  Fortællinger  om  forrige  Bedrifter,  under 
hvilke  den  ene  Jæger  søgte  at  overgaa  den  anden  i  dristige  Fik- 
tioner. Her  var  jeg,  som  uerfaren,  rent  tilovers.  Ja,  desværre 
høstede  jeg  ikke  den  fuldkomne  Nytte  af  slig  lærerig  Samtale, 
da  mange  Udtryk  og  Vendinger  var  mig  dunkle  og  mystiske,  om 
hvis  Betydning  jeg  sidenefter  ganske  hemmelig  —  for  ej  at  røbe 
min  Uvidenhed  —  lod  mig  undervise  af  min  Ven,  den  unge  Ruri- 
colus. 

Nu  gik  Toget  for  sig;  vor  Vært,  Kammerraad  Svirum,  var  An- 
fører og  satte  af  (hvilket  er  det  samme  som  at  sætte  paa  Post). 

I  Søen  var  nemlig  gennem  Siv  og  Rør  fra  Landet  og  lige  ud  til 
det  aabne  Vand  udhugget  Gange  eller  Glimer  for  her  at  kunne 
se  og  skyde  Ænderne,  naar  de  forfulgtes  af  Hundene.  For  Enden 
af  en  saadan  Gang,  og  det  netop  den  allersidste,  fik  jeg  mit  Stade. 
Før  Chefen  her  forlod  mig,  gav  han  mig  adskillige  blide  og  fader- 
lige Formaninger. 

„Som  jeg  hører,  min  unge  Ven!"  hviskede  han,  „forstaar  De 
nok  at  omgaas  et  Gevær,  men  med  Jagten  er  De  endnu  lidt 
uvant.  Andejagten,  min  kære!  er  en  farlig  Jagt  —  pas  paa,  hvor 
De  skyder;  ikke  undtagen  herud  i  Glimen;  og  vogt  os,  som  er 
i  Baaden,  naar  vi  kommer  lige  ud  for  Dem;  og,  for  Himlens 
Skyld!  skyd  ingen  af  Hundene." 

Jeg  gjorde  med  fuld  Stemme  de  helligste  Løfter. 

,,Hys,  hys!"  sagde  han  sagte,  men  lidt  vrippen  og  slog  med 
Haanden  —  ,,ikke  tale  højt  paa  Deres  Post!" 

Dermed  ilede  han  bort  for  at  bestige  det  Knubskib,  som  laa 
ved  den  anden  Ende  af  Søen.  Der  blev  en  Tavshed  af  et  stift 
Kvarter. 

Vejret  var  skønt:  Solen  skinnede  varmt,  og  Luften  var  klar  og 
stille,  Søen  saa  glat  som  et  Spejl. 

Kun  af  og  til  sprang  en  Fisk  og  satte  den  blanke  Flade  i  kort- 
varig Bevægelse,  hvorved  Billedet  af  Svirumgaards  Huse  og 
Træerne  i  dens  Have  forplumredes  for  mit  fornøjede  Blik,  og  jeg 
selv  vaktes  af  mine  søde  Sværmerier;  saaledes  —  tænkte  jeg  da 
—  forstyrres  ogsaa  vore  skønneste  Forhaabninger;  saaledes  for- 
svinder vore  prægtige  Luftslotte;  saaledes  omskiftes  den  første 
stille,  rene  Kærlighed  med  Lidenskabens  Uro. 

Men  det  duer  ikke  at  være  sentimentalsk  paa  Andejagt;  jeg 
stræbte  at  forjage  slige  her  saa  upassende  Tanker  og  henvende 
hele  min  Opmærksomhed  paa  Dagens  Gerning  og  de  Pligter,  jeg 
nu  havde  at  opfylde  —  ikke  fordi  jeg  troede  dem  saa  saare  van- 
skelige; thi  endnu  havde  jeg  hverken  set  eller  hørt  en  eneste  And 

og  var  nær  ved  at  anse  den  hele  Jagt  for  en  blot  Manøvre,  et 
Spilfægteri. 

Jeg  tog  mærkeligen  fejl. 

Jeg  stod  just  meget  inkommo deret  af  Myg  og  Fluer,  hvilke 
næsvise  Gæster  jeg  næppe  turde  fordriste  mig  til  med  Haanden 
at  bortjage,  saavel  formedelst  de  erholdte  Formaninger,  som 
fordi  min  Sidemand,  den  gamle  Hr.  Ruricolus,  ved  enhver  af 
mine  Armbevægelser  rystede  misbilligende  med  Hovedet  og  ud- 
hvislede et  langt,  men  dæmpet  „Hys"  gennem  Tænderne,  —  jeg 
stod  saaledes,  siger  jeg,  næsten  givet  til  Pris  for  mine  Fjender, 
mod  hvem  jeg  nu  hartad  ikke  anderledes  kunde  forsvare  mig  end 
ved  at  puste  og  sætte  alle  Ansigtsmuskler  i  Bevægelse:  da  —  et 
Plump  i  Vandet  og  et  Skrig,  det  rædsomste,  jeg  i  mit  Liv  har  hørt, 
lød  fra  hin  Ende  af  Søen  og  genlød  i  Bakkerne  og  mod  Svirum- 
gaards  Bygninger  og  Have. 

Jeg  anede  en  Ulykke  og  raabte  forfærdet:  ,,Hr.  Ruricolus! 
Kammerraaden  er  sikkerlig  styrtet  i  Søen." 

Hvorpaa  Hs.  Velærværdighed  svarede  med  en  Latter,  den  han 
dog,  som  en  Forbrydelse  mod  Jagtlovene  —  men  længe  forgæves 
—  stræbte  at  kvæle,  til  den  omsider  hendøde  i  nogle  Knist.  Ved 
et  Ryst  med  Hovedet  og  et  Vink  med  Haanden  paabød  han  mig 
Tavshed  og  betog  mig  tillige  min  utidige  Frygt. 

Da  Vejret  var  saa  stille,  maa  de  andre  Skytter  ogsaa  have 
hørt  mit  barnagtige  Udraab,  men  og  med  mere  Selvbeherskelse 
gottet  sig  derover. 

Det  var  min  første  Flovse;  men  det  skulde  ikke  blive  den 
sidste. 

Nu  da:  Skriget  eller  rettere  Vrælet,  jeg  hørte,  kom  rigtignok 
fra  Hr.  Kammerraad  Svirums  Hals;  men  det  var  et  blot  Jagt- 
signal, et  Slags  Basunstød,  som  tilkendegav,  at  Jagten  nu  tog  sin 
Begyndelse.  Det  Plump  i  Vandet,  jeg  havde  hørt,  kom  fra  Hun- 
dene, der,  otte  i  Tallet,  alle  paa  een  Gang  havde  styrtet  sig  i 
Søen. 

Straks  efter  begyndte  de  at  h  a  1  s  e,  (ved  Aftensbordet  kom  jeg 
engang  for  Skade  at  sige:  de  gøede;  men  Hr.  Ruricolus  sagde  al- 
vorligt og  belærende:  „Jagthunde,  min  gode  Ven!  gør  ikke,  de 
halser";  jeg  lovede  aldrig  mere  at  gøre  mig  skyldig  i  saadan 
Forseelse). 

Hundene  halsede  altsaa,  snart  en,  snart  flere  tillige.  Ænderne 
begyndte  at  skræppe;  nogle  lettede  over  Rørene  og  faldt  igen, 
andre  satte  i  Vejret  og  omfløj  Søen  i  store  Krese. 

Jagten  drog  fremad;  Hundene  kom  nærmere  og  nærmere;  de- 

res  Anfører  i  Baaden  ligesaa.  Det  varede  ikke  længe,  før  det  før- 
ste Skud  gik  af.  Knaldet  gentoges  fra  Gaarden  og  rullede  der- 
paa,  som  en  Torden,  ned  over  Søen,  indtil  det  hendøde  mellem 
de  fjern«  Lyngbanker  —  det  var  min  Sidemand,  som  havde 
brændt  løs. 

Snart  skød  ogsaa  den  næste  Jæger  og  efterhaanden  de  andre, 
og  en  levende  Ild  vedligeholdtes  nu  over  en  hel  Time. 

Imidlertid  var  Baaden  og  Hundene  passeret  mig  forbi,  og  jeg 
undrede  mig  højlig  over,  at  intet  Skud  var  blevet  mig  til  Del, 
da  de  fleste  Ænder  maatte  over  min  Glime  —  denne  Gaade  fik 
jeg  dog  siden  opløst. 

Alligevel  morede  jeg  mig,  skønt  blot  en  ledig  Tilskuer,  over 
dette  nye  og  usædvanlige  Skuespil:  Hunde  og  Jægere,  besjælede 
af  lige  Lyst  og  Iver,  var  i  uafladelig  Virksomhed;  de  første  sprang 
og  plaskede,  pustede  og  halsede  omkring  i  Sivet  og  Rørene;  de 
sidste  skød  og  ladede,  sigtede  og  tog  fra  Øjet;  men  ingen  overgik 
paa  denne  Dag  vor  raske  Vært:  han  var  i  rastløs  Aktivitet,  han 
for  fra  et  Sted  til  det  andet,  hvor  hans  Nærværelse  var  mest  nød- 
vendig, skød,  raabte  til  Hundene  —  thi  han  alene  havde  Ordet 
—  og  af  hans  hyppig  og  ivrigt  gentagne  „Apport!  haha!  det  var 
Ret,  min  Dreng!"  sluttede  jeg  mig  ganske  rigtig  til  en  betyde- 
lig Fangst. 

Endelig  ansaa  han  Revieret  nu  for  temmelig  vel  renset  og 
raabte  af.  Han  gjorde  Landgang,  og  alle  vi  Jægere  forsamledes 

om  vor  tapre  Admiral,  enhver  med  sit  Bytte kun  jeg  kom 

tomhændet. 

Da  han  havde  mønstret  og  tildelt  os  alle  —  især  Spion,  der 
havde  bedækket  sig  med  Hæder,  —  velfortjent  Berømmelse, 
vendte  han  sig  til  mig  og  sagde:  „Men  De  har  jo  slet  ikke  haft 
Ild  i  Bøssen?" 

„Jeg  har  intet  haft  at  skyde  efter!"  svarede  jeg. 

Han  rystede  paa  Hovedet. 

„Jeg  forsikrer  Dem,"  gentog  jeg,  „at  jeg  ikke  har  set  andet 
end  nogle  Fisk,  som  har  svømmet  forbi  mig  i  Vandskorpen,  men 
ikke  en  eneste  And." 

Da  opstod  der  en  Latter,  lig  den  i  Olympen,  da  den  halte  He- 
phaistos  paatog  sig  en  Tjeners  Skikkelse  og  gik  for  Borde;  og  da 
man  havde  let  sig  mæt,  forsikrede  de  mig  alle,  at  det  var  lutter 
Roandrikker,  jeg  i  min  Enfoldighed  havde  antaget  for  Fiske. 

Vi  fik  os  hver  et  Glas  Whisky,  og  saaledes  endtes  første  Akt; 
Skuepladsen  forlagdes  nu  til  en  anden  Bugt  af  Søen. 

Her  var  de  udhuggede  Glimer  saa  lange,  at  de  ikke  fra  Lan- 
det af  kunde  beskydes. 

Vor  Anfører,  som  forudsaa  alle  Ting,  havde  derfor  truffet  den 
kloge  —  for  mig  desværre  saa  uheldige  —  Foranstaltning,  at  der 
midt  imellem  Landet  og  det  aahne  Vand  var  nedrammet  tvende 
Pæle  og  derovenpaa  et  bredt  Bræt  befæstet;  herfra  var  nu  Skyt- 
ten i  Stand  til  at  bestryge  det  hele  Terræn. 

Vi  blev  en  efter  anden  af  Kammerraaden  selv  udført  i  Baaden 
og  afsat  hver  paa  sit  respektive  Stillads.  Da  jeg  havde  besteget 
mit,  og  min  Fører  forlod  mig,  sagde  han  med  et  skælmsk  Smil: 

„Pas  nu  paa,  naar  Fiskene  kommer  svømmende  forbi  Dem, 
og  vogt  Dem  vel,  at  De  ikke  dratter  ned!" 

Den  første  Glose  stak  jeg  i  Lommen;  men  til  den  sidste  Ad- 
varsel svarede  jeg  med  suffisant  Mine: 

„Vær  kun  ikke  bange,  Hr.  Kammerraad!  jeg  er  ikke  hoved- 
svimmel." 

Daarlige  Selvtillid:  hvor  snart  skulde  du  straffes  —  da  Hun- 
dene begyndte  at  alarmere,  saa  jeg  ogsaa  her  nogle  af  hine  Skab- 
ninger, som  jeg  vilde  have  til  Fiskeslægten,  men  som  de  andre 
regnede  til  Fuglene. 

Min  Mening  var  urokkelig,  til  en  af  disse  Amfibier  sejlede  mig 
saa  tæt  forbi,  eller  egentlig  under  mig,  at  jeg  nu  maatte  give 
Sandheden  Æren  og  erkende,  at  det  virkelig  var  en  And,  der 
med  blot  det  halve  Hoved  over  Vandskorpen  og  det  øvrige  under- 
neden saaledes  listede  sig  af  Sted  for  Hundene. 

Nu  vilde  jeg  da  skyde;  men  inden  jeg  blev  færdig,  ja  ved  den 
første  Bevægelse,  jeg  gjorde  med  Geværet,  dukkede  Anden  rent 
under  og  forsvandt.  Dog,  det  vafede  ikke  længe,  før  en  anden 
gled  ud  af  Rørene;  jeg  spændte  da,  tog  Sigte,  trykkede  til  og  — 
styrtede  baglæns  ud  i  Søen.  Der  var  ikke  dybere,  end  at  jeg 
snart  rejste  mig  op  med  Hovedet  og  Skuldrene  over  Vandet. 

I  samme  Øjeblik  hørte  jeg  en  velbekendt  Stemme  raabe:  „Al 
Landsens  Parykker!  Hvem  var  det,  der  faldt  i  Vandet?" 

En  anden  svarede:  „Det  var  den  lange  Københavner!"  og  en 
tredie:  „Stag  derhen  med  Skibet  og  fisk  ham  op!" 

Dette  skete,  og  drivende  vaad,  slukøret  og  skamfuld  sejlede 
jeg  først  til  Land  og  traskede  derpaa  uden  Ophold  hjem  til  Gaar- 
den. 

Kammerraaden,  der  landsatte  mig,  beklagede  —  men  med 
indeklemt  Latter  —  mit  Uheld  og  bød  mig  henvende  mig  til  hans 
Kone,  som  nok  vilde  skaffe  mig  tørre  Klæder. 

Min  Ven  Hans  Mikkel  ledsagede  mig,  og  de  øvrige  fortsatte 
efter  denne  korte  Afbrydelse  Jagten,  der  nu  for  mig  havde  tabt 
al  sin  Tillokkelse. 

V. 
ENDNU  EN  AFKØLING 

Ved  min  Vens  Hjælp  blev  jeg  snart  omklædt;  men  ak,  hvilken 
Travestering!  Af  Kammerraadens  Garderobe  erholdt  jeg  en  fuld- 
stændig Dragt:  en  grøn  Ryes  Frakke  eller  Jakke,  der  var  baade 
for  vid  og  for  kort,  hang  som  et  folderigt  Gevandt  om  min  slanke 
Krop  og  stumpede  langt  ovenfor  Haandledene;  en  gul  Plysses 
Vest  og  ditto  Bukser,  der  ved  hvert  Trin,  jeg  tog,  krøb  op  over 
Knæerne;  blaa  uldne  Strømper  og  et  Par  Støvler,  der  slubrede  om 
mine  Smalben. 

Jeg  kendte  mig  ikke  mere  selv  —  ak!  min  Maren  ikke  heller; 
nec  mirum;  thi  hvilken  afskyelig  Modsætning  til  en  moderne  sort 
Kjole,  broderet  Silkevest,  gule  Nankins  Pantalons  og  ditto  Ga- 
macher! Nej,  jeg  tager  ikke  fejl,  naar  jeg  tilskriver  denne  for- 
maledidede  Paaklædning  min  efterfølgende  Ulykke  —  den  totale 
Forandring  i  den  dejlige  Jomfru  Lammestrups  forhen  saa  gun- 
stige Stemning. 

Havde  jeg  endda  vidst,  at  hun,  min  Sjæls  tilbedte,  var  paa 
Gaarden  —  i  Sandhed!  jeg  var  forblevet  i  mit  ensomme  Værelse, 
til  mine  Klæder  var  tørrede;  men  Skæbnen,  den  ubøjelige  Skæb- 
ne, der  nu  i  et  halvt  Sekulum  har  gjort  mig  til  Genstand  for  sine 
Kapricer,  havde  besluttet  anderledes. 

Med  en  Spøg  paa  Læberne  over  mit  eget  komisk«  Udseende 
traadte  jeg  ind  i  Dagligstuen,  hvor  jeg  alene  ventede  at  forefinde 
Husets  Værtinde;  men  —  Værelset  var  fuldt  af  Damer  og  mit 
Indfald  overflødigt;  thi  Latteren  kom  af  sig  selv.  Dog,  deri  skulde 
jeg  ikke  alene  have  fundet  mig,  men  ogsaa  taget  hjertelig  Del, 
hvis  ikke  hun  —  hun,  for  hvem  jeg  helst  viste  mig  i  ædlere  Ko- 
stume, havde  været  til  Stede. 

Hun  traadte  først  frem,  gjorde  et  dybt  Kniks,  titulerede  mig 
,,Hr.  Kammerraad!"  og  spurgte  efter  mit  Befindende  oven  paa 
den  hede  Nat  og  det  kolde  Bad.  Læseren  maa  for  alting  ikke 
tro,  at  det  var  hendes  Hensigt  at  raillere  mig;  ingenlunde!  det 
var  snarere  en  Maske,  hun  tog  for  at  skjule  sine  virkelige  Følel- 
ser; thi  endog  gennem  den  overgivneste  Latter  hørte  jeg  —  maa- 
ske  ogsaa  jeg  alene  —  Hjertets  umiskendelige  Stemme. 

Da  jeg  et  Kvarters  Tid  havde  tjent  til  Maal  for  alle  de  skælm- 
ske Pigers  Vittigheds-Pile,  fik  jeg  pludselig  en  Ide,  som  min  onde 
Genius  ufejlbarligt  maa  have  indskudt  mig:  jeg  foreslog  nemlig 
det  kvindelige. Selskab  at  profitere  af  det  smukke  Vejr  og  tillige 

at  være  Tilskuere  ved  Jagten,  der  endnu  —  som  vi  hørte  paa  de 
jævnlige  Skud  —  var  i  fuld  Gang. 

Mit  uheldige  Forslag  blev  antaget:  vi  gik  —  jeg  gik  —  min 
Undergang  i  Møde.  Nærmere  ved  Søen  og  Jagtrevieret  og  midt  Ude 
i  Engen  var  en  Høj,  som  jeg  valgte  til  Standpunkt.  For  at  naa 
denne  maatte  vi  passere  en  lille  Bæk;  over  samme  laa  et  Gang- 
bræt, men  uden  Rækværk. 

Jeg  (min  Ven  Hans  Mikkel  var  allerede  vendt  tilbage  for  at 
varetage  sine  Pligter  i  Søen)  passerede  derover  som  ingenting; 
men  da  Damerne  skulde  af  Sted,  paakom  dem  alle  en  Frygt,  og 
ingen  vilde  være  den  første;  en  lille  nysselig  Fod  efter  den  anden 
blev  strakt  ud  paa  Træet  og  lige  saa  hastig  trukket  tilbage;  man 
skreg,  man  lo,  men  kom  ikke  en  Fodsbred  videre. 

Da  var  det,  at  en  Dæmon  atter  hviskede  til  mig:  „Bær  dem 
over!  saa  faar  du  med  det  samme  den  elskede  i  dine  Arme!" 

Mit  uskyldige  Hjerte  hoppede  af  Glæde,  jeg. gjorde  mit  Til- 
bud —  det  blev  antaget. 

Alligevel,  da  jeg  kom  over  til  dem  og  udstrakte  mine  læng- 
selsfulde Arme,  vilde  atter  mgen  være  den  første,  som  betroede 
sig  til  dem;  den  ene  vilde  hellere  end  gerne  overlade  den  anden 
Æren. 

Til  sidst  nærmede  sig  den  raske  Jomfru  Lammestrup  og  sagde 
med  et  huldsaligt  Smil:  „Jeg  vil  prøve  det;  men  tab  mig  ikke  i 
Vandet,  og  husk  paa,  at  De  een  Gang  har  været  i  Bad." 

Fuld  af  daarlig  Selvtillid  forsikrede  jeg  hende,  at  hun  intet 
havde  at  befrygte,  løftede  hende  op  og  satte  hende  paa  min  Arm. 
Mig  randt  da  i  Hu  Hakon  Jarls  Ord: 

„Hvad  tykkes  dig  om  Sædet?"  etc. 

Men  jeg  sagde  intet,  for  jeg  følte  alt  for  meget:  hendes  Arm 
laa  som  en  Fjer  eller  som  et  varmt  Strygejern  eller  som  en  Elek- 
trisermaskine paa  min  Nakke  —  jeg  var  salig;  ej  aleneste  over 
Vand,  men  gennem  Vand  —  tænkte  jeg  arme  Daare  —  vild«  jeg 
saaledes  gaa  min  ganske  Levetid  —  jo  rigtigt!  Begyndelsen  blev 
gjort,  og  derved  skulde  det  ogsaa  blive. 

Ha!  tifold  formaledidet  være  den  Skrædder,  som  syede  Kam- 
merraad  Svirums  Bukser!  thi  det  var  dem,  der  strammede  over 
mine  Knæer  og  gjorde  min  Gang  usikker.  —  Læser!  le  ikke!  din 
Latter  er  ubarmhjertig,  syndig  —  men  du  —  ømme  Læserinde! 
græd!  Peer  Spillemand  faldt  i  Bækken  med  sin  skønne  Byrde!!! 
—  Pause!  — 

St.  St.  Blicher:  Samlede  Noveller.  II.  M 

Gid  denne  Bæk  havde  været  Lethe!  aldrig  skulde  da  enten  du, 
min  følsomme  Læserinde!  eller  jeg  have  grædt  over  min  sorte 
Ulykke  —  ja  sort!  thi  i  Bækken  var  mere  Mudder  end  Vand;  den 
var  grumset  som  selve  Styx  —  ha!  endnu  engang:  hvorfor  var 
det  ikke  Lethe? 

Spørg  mig  ikke,  medlidende  Læser!  hvorledes  vi  kom  op  igen, 
hvad  jeg  sagde,  hvad  hun  sagde,  hvor  højt  hun  skreg,  hvor  højt 
de  andre  skreg,  hvorlunde  vi  kom  hjem  og  deslige  —  jeg  ved 
intet  af  det  alt  sammen. 

Jeg  hørte  intet,  saa  intet;  jeg  var  i  en  Slags  drømmende  Til- 
stand og  vaagnede  først  rigtig  op  ved  det  Udraab: 

,,Kammerraad  Svirum!  da  har  Deres  gule  Plysses  Bukser  og- 
saa  faaet  al  Landsens  Ulykke." 

Ved  disse  Ord  stak  jeg  mekanisk  Hovedet  frem  og  ud  af  Sen- 
gen, hvori  jeg  laa. 

Der  stod  hele  Jagtpersonalet;  ,, Fanden  med  Bukserne!"  raabte 
Hr.  Lammestrup,  ,,det  er  værre  med  Maren;  hvordan  tænker  I, 
hun  har  set  ud?" 

„Lever  hun?"  spurgte  jeg  ængstelig,  „er  hun  uden  Fare?  og 
vil  hun  tilgive  mig  ulyksalige?" 

„Bagefter,"  sagde  han,  „har  vi  godt  ved  at  grine.  Hun  og  de 
andre  Tøser  sidder  nu  derned«  og  skvaldrer  og  gør  sig  lystige 
over  visse  Folk,  der  falder  over  deres  egne  Ben." 

Dette  sidste  sagde  han  med  et  malisjøsk  Grin;  men  jeg  vendte 
mig,,  lig  en  døende,  om  til  Væggen  og  sukkede  med  Digteren: 

„Imellem  os  er  alle  Baand  opløste; 

,,Med  evigt  Brændemærke  staar  jeg  nu, 

„Og  aldrig  kan  jeg  denne  Plet  aftvætte  — 

„Een  Ting  jeg  kun  vil  raade  eder  til, 

„Og  hver,  som  sin  Forstand,  sit  Liv  har  kær: 

„Lad  ingen  dødelig  formaste  sig 

„Til  Fod  at  sætte  paa  det  Helveds  Gangtræ! 

„Lad  det  jo  før  jo  heller  kaste  af! 

„Det  er  —  forpestet  — " 

„Al  Landsens  Parykker!"  hviskede  Hs.  Velærværdighed,  „han 
snakker  over  sig,  han  gør  Vers  —  bliv  du  hos  ham,  Hans  Mikkel! 
og  lad  vi  andre  gaa  ned  og  faa  os  en  lille  Knægt!  — " 

Ud  listede  sig  alle  Jægerne  og  overlod  mig  til  min  grænseløse 
Jammer. 

Tredie  Dagen  derefter  gyngede  min  Ven  og  jeg  paa  Kattegat- 
tets Bølger. 

VI. 
TYVE  AAR  DEREFTER 

Ved  Enden  af  denne  Fortælling  vil  jeg  nu  henvise  til  Begyn- 
delsen, hvor  jeg  sagde,  at  jeg  efter  min  Københavns-Rejse  gjorde 
en  Udflugt  til  Vendsyssel;  her  leveres  Resultatet  af  samme. 

Paa  min  gule  Norbagge  skred  jeg  fra  Sundby  hen  ad  mod 
Skuepladsen  for  hine  min  Ungdoms  mærkelige  Eventyr.  Mine 
Ben  var  endnu  ikke  blevet  kortere,  og  derfor  kunde  jeg  i  de  dybe 
Hjulspor  med  Støvlenæserne  mageligt  skumme  Duggen  af  Græs- 
set og  stundom  understøtte  Hestens  vaklende  Gang.  Halvt  ri- 
dende, halvt  spadserende  naaede  jeg  saaledes  ved  Middagstider 
det  gamle  Tyreholm,  den  dejlige  Maren  Lammestrups  Føde- 
gaard. 

Jeg  red  over  den  Eng,  paa  hvilken  fordum  hin  mærkværdige 
Bataille  forefaldt.  Høstakkerne  stod  der  endnu  som  dengang,  men 
de  skønne  Amazoner  var  borte: 

„Die  hubschen  Mftdchen  die  bleiben  fern  — 
„O  Traum  der  Jugend,  o  gold'ner  Stern!" 

Jeg  spurgte  en  Karl,  som  gik  og  arbejdede,  om  Hr.  Lamme- 
strup  endnu  boede  paa  Gaarden. 

„Nej!"  svarede  han,  „han  er  død  for  mange  Aar  siden;  her 
bor  nu  Peer  Madsen." 

Jeg  vilde  ogsaa  have  spurgt  efter  min  gamle  Maren;  men  skønt 
—  om  jeg  husker  ret  —  een  og  tyve  andre  Pigebilleder  siden  hin 
gyldne  Tid  havde  fordunklet  hendes,  gad  jeg  dog  nødig  høre,  at 
ogsaa  hun  maaske  kunde  være  død  og  borte. 

Jeg  red  videre  og  kastede  i  Forbifarten  et  alvorligt  Blik  til  det 
Hus,  som  hendes  Nærværelse  engang  forskønnede. 

Jeg  nærmede  mig  Svirumgaard.  Den  sivkransede  Sø  laa  foran 
mig.  Mit  Øje  ledte  om  Bækken,  den  forpestede  Bæk,  der  opslugte 
en  af  mine  skønneste  Forhaabninger. 

Se!  min  Forbandelse  var  opfyldt:  Gangtræet  var  ikke  at  finde, 
sikkerlig  for  længst  overgivet  til  Ilden  —  en  alt  for  lemfældig 
Straf  — ;  hele  Engen  var  forvandlet  til  Agerland  og  Bækken  selv 
blevet  til  en  vandløs  Grøft. 

„Bor  ikke  Kammerraad  Svirum  her?"  spurgte  jeg  en  mødende 
Fodgænger. 

„Han  er  død  for  mange  Aar  siden!"  lød  Svare*. 

24- 

Saa  jubler  nu,  I  Ænder!  —  tænkte  jeg  —  og  sejler  med  op- 
løftede Hoveder  omkring  i  den  fredelige  Sø!  Ingen  Spion  vil  mere 
opspore  eders  lønlige  Reder,  ej  heller  mit  svære  Korpus  plumre 
eders  klare  Element! 

Jeg  red  videre  fort. 

Af  Statskalenderen  vidste  jeg,  at  min  Ungdomsven  Hans  Mik- 
kel var  Præst  efter  sin  Fader;  thi  fra  ham  selv  havde  jeg,  siden 
han  forlod  Hovedstaden,  hverken  hørt  eller  set  en  Tøddel. 

„Aus  den  Augen,  aus  dem  Herzen!" 

Om  den  gamle  Ruricolus  var  forflyttet  til  et  andet  Kald,  eller 
om  han  havde  resigneret  eller  ogsaa  maaske  var  død,  derom  var 
jeg  aldeles  uvidende. 

Naar  man  i  et  femtedel  Sekulum  ikke  har  set  en  fordums  Ven, 
naar  saa  mange  Aar  —  rige  paa  Begivenheden,  frugtbare  paa  Er- 
faringer, sørgelige  saavel  som  glædelige  —  er  henrundet  siden 
hin  Ungdoms  muntre  Samliv,  da  banker  Hjertet  med  en  sælsom 
glad  Urolighed  Gensynets  Time  i  Møde.  Men  man  finder  saare 
sjælden,  hvad  man  venter,  fordi  man  ikke  forud  belaver  sig  paa 
Tidens  mægtige  Indvirkninger.  Man  vil  have  Vennen,  som  han 
var,  og  glemmer,  at  intet  bliver,  som  det  er. 

Jeg  tænkte  mig  endnu  stedse  min  kære  Ruricolus,  den  smukke, 
moderne,  pyntelige  Student,  Damernes  Yndling,  sine  Kammera- 
ters vakre,  velvillige  og  altid  hjælpsomme  Ven,  livsglad,  men 
maadeholden  og  anstændig  i  alle  Nydelser,  en  dygtig  Teolog  og 
dertil  en  Kender  og  Ynder  af  den  skønne  Litteratur;  under  dette 
sidste  Hensyn  havde  vi  især  engang  været  hinanden  uundvær- 
lige. 

Thi  higede  jeg  nu  efter  at  springe  af  Hesten  og  kaste  mig  i 
hans  Arme  med  det  Udraab: 

,,Es  waren  schone  Zeiten,  Carlos!"  u.  s.  w. 

Men  —  det  kom  ganske  anderledes. 

Det  første  menneskelige  Væsen,  jeg  ved  min  Indridelse  i  Præ- 
stegaarden  fik  Øje  paa,  var  en  tyk  og  rødmosset  Mand  i  en  luv- 
slidt, graa  Frakke,  med  Træsko  paa  Fødderne  og  en  gammel 
lavpuldet  Hat  paa  Hovedet. 

Personen  —  jeg  havde  antaget  ham  for  Præstens  Kusk  eller 
Avlskarl,  dersom  ikke  et  uhyre  Merskums  Pibehoved  i  hans  Haand 
havde  givet  mig  Ideen  om  en  Forpagter  —  Personen  stod  midt 
paa  Møddingen,  omringet  af  Høns,  Ænder,  Gæs  og  Kalkuner, 
dem  han  med  udstrakt  Pegefinger  syntes  at  overtælle. 

,,Er  Præsten  hjemme?"  spurgte  jeg  og  lettede  lidt  paa  min 
Hat. 

„Syv  og  firs,  otte  og  firs,  ni  og  firs,  halvfems:  det  er  mig!" 
lød  Svaret. 

Jeg  opspilede  begge  mine  Øjne  og  —  genkendte  nu  først  min 
Ungdomsven. 

„Men  Hr.  Pastorl"  sagde  jeg,  „kender  du  mig  virkelig  ikke?" 

Han  gik  ned  af  Møddingen  og  hen  imod  mig;  men  langsomt 
og  forsigtigt  for  ikke  at  træde  paa  ée  smaa  velsignede  Ællinger. 

„Hm!"  brummede  han  med  et  roligt  Smil,  „det  kommer  mig 
rigtignok  for  — ." 

„Saa  du  har  ganske  glemt  din  gamle  Pietro?"  raabte  jeg. 

„Eja!  er  det  dig?"  svarede  han  og  rakte  mig  Haanden.  „Naa, 
det  maa  jeg  bekende!  Kom  nærmere,  min  kære,  gode  Ven!  Mor- 
ten! tag  den  fremmedes  Hest!  —  Er  den  vant  til  at  staa  inde,  eller 
vil  du  have  den  paa  Græs?  Du  bliver  dog  hos  os  i  Nat?" 

„Jeg  har  i  Sinde  at  blive  inde,"  svarede  jeg,  „og  min  Hest  vil 
nok  helst  staa  ude." 

„Det  er  en  køn  lille  Kat!"  sagde  han  og  gik  rundt  om  Hesten, 
idet  jeg  stod  af;  „men  en  Smule  fransk  paa  Forbenene  —  aa! 
Morten!  den  blakkede  Kjesten  er  stærk  ousen,  glem  ikke  at  træk- 
ke hende  til  Tyrs!  —  Naa,  velkommen  skal  du  være!  —  Læg  et 
Tøjr  paa  denne  Pillik,  Morten!  og  sæt  ham  ud  i  Svine  toften!  og 
glem  ikke  at  ringe  den  store  So!  den  gaar  og  roder  i  Kartoflerne. 
Hører  du!  —  Gaa  nu  indenfor,  (det  gjorde  jeg)  og  lad  Hvile  falde 
paa  dig!  Hvad  vil  du  først  have?  en  Tevandsknægt?  Hvordan 
har  du  saa  levet  siden  sidst?  Du  er  blevet  gammel  —  Maren!  giv 
os  Tevand!" 

Disse  sidste  Ord  raabte  han  ud  ad  Køkkendøren. 

Denne  Modtagelse  jog  enhver  som  helst  poetisk  Eruption  til- 
bage i  min  noget  afkølede  Barm,  og  Omfavnelsen  udeblev.  Imid- 
lertid stak  en  Rolling  efter  den  anden  Hovedet  ind  ad  Køkken- 
døren for  at  se  den  fremmede  Mand,  og  til  samme  Tid  saa  jeg 
et  Par  Ansigter  paa  Vinduesruderne,  der  forsvandt  saa  hastig, 
jeg  kastede  mine  Øjne  derhen. 

„Er  det  dine  Børn  alle?"  spurgte  jeg,  „hvor  mange  har  du 
vel?" 

„En  for  hver  Finger!"  svarede  han  mørk  og  treven:  „jeg  ved 
ikke,  hvad  jeg  skal  gøre  med  dem.  Man  har  ondt  ved  at  holde 
Klæderne  paa  Kroppen  af  dem;  at  holde  nogen  frem  til  Stude- 
ringer, det  er  plat  umuligt.  Hvad  skal  der  blive  af  dem?" 

Nu  kom  hans  Kone  med  Teen;  jeg  hilste. 

„Kender  du  ham?"  spurgte  Ruricolus  hende:  „det  er  den  sam- 
me, som  engang  dyppede  dig  i  Bækken  ved  Svirumgaard." 

Ja,  i  Sandhed!  det  var  hende;  men  ak,  ogsaa  hun,  hvor  for- 
andret baade  af  Ansigt,  Skabning  og  Væsen! 

„Ej  se!"  sagde  hun  med  et  tvungent  Smil  og  arrangerede  Te- 
bordet. „Det  glæder  mig  at  se  Dem  igen  —  det  er  længe  siden,  vi 
havde  den  Ære  —  maa  jeg  gi'e  Fløde  eller  Rom?" 

Dog,  hvorfor  skulde  jeg  længer  trætte  Læseren  med  Beskri- 
velsen af  et  Optrin,  der  paa  mit  varme  Blod  havde  en  ganske 
kremortartarisk  Virkning? 

Saaledes  kan  Tiden  udslette,  dæmpe,  tilintetgøre  Skønhed, 
Vid  og  Munterhed,  og  hvad  den  maaske  kunde  levne,  det  skal 
sikkerlig  nok  gaa  under  i  Næringssorg,  Tidens  trofaste  Medar- 
bejder, 

I  graat  Humør  forlod  jeg  tidlig  den  følgende  Dag  min  stakkels 
rustificerede  Ven,  drøvtyggende  paa  det  lidet  opbyggelige,  for- 
slidte Emne: 

„Tempora  mutantur  et  nos  mutamur  in  illis: 

Tiden  foranderlig  er  og  forandrer  os  alle  tillige." 


■  Trykt  1  „Nordlyset",  VIII.  B.,  1828. 

■  Her  henviser  Originalen  til  Novellen  „Eva". 

■  Vlrglnsk  Tobak. 

4  Hertil  er  der  1  Originalen  knyttet  en  stor  Fodnote,  hvis  Indhold  dog  slet 
Ikke  staar  i  Forbindelse  med  Novellen. 

"  Herefter  har  „Nordlyset"  (men  ikke  „Samlede  Noveller",  1833):  Og  jeg 
behøver  blot  at  sige,  at  det  var  ved  denne  Lejlighed  og  paa  denne  selv  samme 
Formiddag,  at  jeg  1  stormende  Begejstring  forfattede  et  af  mine  heldigste 
Digte:  „Til  Maren,  Morgenen  efter  Brylluppet". 


PEER  SPILLEMANDS  SKIBSJOURNAL1 

(Holdt  paa  en  Sørejse  fra  København  til  Aalborg.) 


ANLEDNING  OG  INDLEDNING 

»JYLennesket  har  Ab  en  at  ur,"  det  er  en  stor  Sandhed; 
men  den  er  vistnok  grumme  gammel.  Jeg  siger  derimod:  Aben 
har  Menneskenatur,  hvilket  betyder  det  samme,  men  klin- 
ger bedre;  thi  hint  er  en  Grovhed  mod  Menneskene  —  dette  en 
Kompliment  til  Aberne.  Hvorom  alting  er,  saa  anser  jeg  denne 
Efterabelsesdrift  for  Moder  og  Amme  til  al  menneskelig  Kultur 
—  baade  aandelig  og  legemlig. 

Og  er  den  endelig  ogsaa  prima  causa  til  efterfølgende  Opsats. 
Thi  da  jeg  i  mit  25de  Aar  forlod  Gefions  0  for  at  besøge  Jyders 
Land,  saa  jeg  ved  min  Indtrædelse  i  Skibet  paa  Kahytbordet 
Skipperens  Journal,  hvis  korte,  sammentrængte,  sententiøse  Stil 
jeg  straks  erklærede  for  en  heldig  Efterligning  af  Thucydides  og 
Tacitus.  ,, Smukt  Vejr  —  laber  Kuling  —  en  Sejler  til  Luvart  — 
Storm  —  Vinden  ret  Vesten  —  Fokken  over  Bord  —  Kokken  over 
Bord"  o.  s.  v.,  var  Sætninger,  der  syntes  mig  lige  saa  indholds- 
rige som  mystiske,  ja,  at  kunne  tjene  til  Overskrifter  til  lige  saa 
mange  Kapitler  af  et  Menneskes  Levnedsbeskrivelse. . 

Thi  følte  jeg  Abenaturen  røre  sig  kraftigt  i  mig,  laante  derfor 
nogle  Ark  Papir  af  Skipperen,  sammenhæftede  dem  i  samme 
Format  som  hans  Journal  og  optegnede  hver  Aften  vor  lille  svøm- 
mende Verdens  Begivenheder,  krydrede  med  mine  egne  Tanker. 
I  een  Henseende  —  hvad  Stilen  nemlig  angaar  —  har  jeg  afveget 
betydeligt  fra  Skipper  Børresen,  idet  jeg  hellere  valgte  den  ud- 
førlige Livius  til  Mønster;  thi  som  Barber  har  jeg  ikke  godt  ved 
at  fatte  mig  kort,  og  som  Væver  vil  jeg  gerne  føje  mine  Bemærk- 
ningers Islæt  til  Historiens  Trendegarn. 

Her  følger  Journalen: 

Til  Ankers  paa  Jagten  ..Karen  Margrethe" 
ved  Trekroner. 

Solen  gaar  ned;  dens  Straaler  —  nej,  den  Begyndelse  er  alt 
for  højtravende.  Hvad  kan  jeg  fortælle  om  dens  Straaler,  som  ikke 
er  sagt,  sjunget,  klynket,  raabt,  skreget,  hvisket,  læspet  tusinde 
Gange  tilforn?  Dens  Straaler  skinner  ind  ad  Kahytvinduet  —  det 
er  det  hele. 

Jeg  stod  paa  Dækket.  Der  var  ingen  om  Bord,  uden  en  Matros, 
som  sad  paa  Re j  Ungen,  sang  en  Vise  og  slog  Takten  med  sine 
Skohæle;  en  Dreng,  som  bankede  Tørfisk,  og  Styrmanden,  der 
trampede  op  og  ned  med  Hænderne  i  Trøjelommerne,  grinte  mod 
Solen,  naar  den  skar  ham  i  Øjnene,  og  kiggede  engang  imellem 
op  efter  Flaget." —  En  Tværdriver,  ret  en  but  Patron!  Jeg  vilde 
indlede  en  Samtale  med  ham;  men  han  ynder  ikke  ordentlige, 
sammenhængende  Dialoger;  hans  Maner  er  kort,  afbrudt,  lako- 
nisk —  ganske  i  Skibsjournalens  Smag. 

„En  dejlig,  velsignet  Aften,"  begyndte  jeg. 

Han  troede  nok,  at  jeg  talte  til  Solen;  thi  han  svarede  intet, 
men  trak  Skraaen  frem  med  Tungen  og  spyttede  den  langt  ud  i 
Søen. 

„Jeg  tænker,  vi  faar  smukt  Vejr  i  Morgen,"  sagde  jeg. 

,,Det  ved  der  ingen,"  brummede  han. 

,,Mon  vi  kan  naa  Aalborg  til  næste  Aften?"  spurgte  jeg. 

,,Det  skal  jeg  sige  Ham  i  Morgen  ved  denne  Tid,"  svarede 
han. 

Det  kan  jeg  selv,  tænkte  jeg. 
,,Er  Vinden  god?"  spurgte  jeg  atter. 

„Det  kan  Han  se  paa  Fløjet!"  svarede  han. 

Jeg  blev  stødt  og  gav  mig  til  at  fløjte.  Han  saa  paa  mig,  som 
om  han  vilde  slugt  mig;  jeg  blev  ved. 

„Der  er  ingen,"  snærrede  han,  „der  fløjter  om  Bord;  det  er 
ingen  Nytte  til." 

Jeg  tav,  stoppede  min  Pibe,  slog  Ild  og  begyndte  at  ryge.  Jeg 
spyttede  paa  Dækket  —  det  var  ham  heller  ikke  tilpas. 

„Er  Søen  ikke  stor  nok  at  spytte  i?"  knurrede  han  halvt  for 
sig  selv. 

Nu  observerede  jeg  først,  at  han  altid  spyttede  uden  for  Ski- 
bet; for  at  føje  ham  gjorde  jeg  det  samme.  Da  Piben  var  ude,  ob- 
serverede jeg,  at  der  var  en  Knap  løs  i  min  Kjole;  jeg  tog  Naal  og 
Traad  frem  og  begyndte  at  sy  den  fast. 

„Der  er  ingen,  der  syr  om  Bord,*'  brummede  han  igen,  „det 
duer  in  te." 

Nu  gad  jeg  ikke  længer  hørt  paa  den  Bjørn:  jeg  puttede  derfor 
mit  Sytøj  i  Lommen  og  gik  ned  i  Kahytten.  Da  jeg  er  temmelig 
høj  og  uvant  med  denne  Passage,  stødte  jeg  Panden  mod  Dør- 
hammeren og  kørte  i  Kane  ned  ad  Trapperne.  —  Grobianen  lo. 
Han  har  forspildt  mig  denne  søde  Aften  og  ganske  sat  mig  ud  af 
min  sværmeriske  Stemning. 

Jeg  vil  slutte  for 'denne  Sinde  og  søge  mit  Natteleje  i  Rummet 
—  der  har  jeg  udset  mig  en  Postvogn  til  Seng. 


Under  Sejl  i  Kattegattet. 

Det  var  bælgmørkt,  da  jeg  vaagnede. 

Jeg  kunde  ikke  straks  besinde  mig  paa,  hvor  jeg  var;  endnu 
halvt  i  Søvne  hørte  jeg  en  Trampen  over  mit  Hoved,  en  Skval- 
pen  ved  Siden  af  mig  og  en  Knirken  bagved.  Jeg  troede,  at  jeg 
laa  endnu  i  min  gode  Seng  i  Regnegade;  at  den  første  Lyd  for- 
skrev sig  fra  Studenten,  der  logerede  ovenpaa  og  saaledes  altid 
plejede  at  marchere,  naar  han  læste  over  paa  sine  Kollegier,  — 
at  den  anden  kom  fra  Stuepigen,  som  stænkede  Vand  paa  Gul- 
vet, og  den  tredie  deraf,  at  hun  lod  Dørene  staa  aabne. 

„Luk  Døren,  Stine!"  raabte  jeg,  ,, ellers  løber  Moppe  paa  Ga- 
den." 

Jeg  hørte  en  sagte  Fnisen  og  en  Stemme,  som  sagde:  „Der  er 
en,  der  snakker  i  Søvne." 

„Tys!"  hviskede  en  anden,  „lad  sove,  hvem  sove  vil!" 

>fu  blev  det  atter  stille.  Jeg  blev  hel  vaagen  og  begyndte  at 
orientere  mig.  Der  maatte  være  adskillige  Passagerer  dernede, 
komne  om  Bord  i  Aftes,  for  jeg  hørte  fire  eller  fem  forskellige 
Variationer  paa  Snorken. 

Lidt  efter  sagde  en:  „Sej  du!" 

En  anden  svarede:  ,, Hallo j!" 

„Jeg  vilde  ønske,"  sagde  den  første,  „at  jeg  laa  i  min  egen 
Køje  eller  sad  hjemme  i  min  salig  Bedstemoders  Lænestol;  her 
lugter  som  den  slemme  Syge  af  Spegesild  og  Flæsk  og  røget 
Kød.  Enten  har  Skipperen  sit  Spisekammer  i  Nærheden,  eller  og- 
saa  har  jeg  faaet  Prangerens  Madpose  til  Hovedpude." 

„Mit  Øre,"  sagde  den  anden,  „ligger  klos  til  en  Gammelost; 
jeg  kan  høre  Springerne  voltigere  derinde." 

„De  æ  min  Madkorre!"  hvæsede  en  tykmælet  Jyde  —  formo- 
dentlig Prangeren. 

„Velbekomme  Dem,  min  Mand!"  svarede  den  første,  „naar  De 
faar  afspist!" 

„Jeg  gad  ogsaa  vide,"  blev  han  sagtere  ved  til  sin  Sidemand, 
,,hvad  det  er  for  Briksebidere,  der  har  lagt  Beslag  paa  Kahyt- 
ten?" 

„Tys!"  svarede  denne  paa  Fransk,  i  hvilket  Sprog  de  fra  nu 
af  fortsatte  Samtalen,  „det  er  to  jyske  Frøkener,  der  har  været 
herovre  med  deres  søde  Fa'er  —  det  sagde  Skipperen,  da  jeg  for- 
langte hans  Køje  —  nu  skal  de  hjem  igen  for  at  se,  om  de  kal- 
kunske Høns  har  faaet  Kyllinger;  de  har  en  forbandet  nysselig 
Kammerpige  med  sig." 

„En  ny  Tidsalder,"  lød  nu  bag  ved  min  Ryg  af  en  affekteret 
Teaterstemme,  en  af  hine  mange  Rosingianere,  som  i  denne  Pe- 
riode norskéde  i  Thalias  Kapeller  og  stundom  i  selve  Kir- 
kerne, „en  ny  Tidsalder  afslører  sig  nu,  et  Vink  om  vor  aandige 
Tilværelses  højere  Betydning  leder  os  til  en  dybere  Erkendelse." 

„Ja  visselig,"  svarede  den  anden,  „en  stor  Hemmelighed  af- 
slører sig,  Receptiviteten  for  de  evige  Grundtoner  er  mægtigt 
vakt,  vort  indre  Livs  Historie  træder  klarligt  frem  — " 

Her  afbrødes  denne  betydningsfulde  Dialog;  thi  en  af  de  fransk- 
talende sagde  til  sin  Kammerat:  „Hør!  hør!  her  har  vi  vistnok 
to  Filosoffer  fra  Ehlersens  Kollegium." 

„Vi  er  kommet  ind  i  Noahs  Ark,  du!  eller  i  et  Menageri;  her 
er  baade  Bjørne  og  Papegøjer,"  svarede  den  anden,  „gid  Dagen 
snart  maatte  afsløre  disse  dybe  Hemmeligheder." 

„Jeg  længes  efter  Frokosten,"  sagde  den  første,  „en  god  Snaps 
gammel  Rom  vilde  gi'e  mit  indre  Liv  en  højere  Betydning." 

„Har  I  Rom,"  hvæsede  Prangeren,  som  blandt  de  franske 
Ord  opsnappede  dette  ham  velbekendte,  „skal  A  lave  os  en  Knægt, 
saa  snart  det  bliver  Dag." 

„Deres  Højærværdighed  taler  i  Allegorier,"  svaredes  paa 
Dansk,  ,, maatte  det  ikke  behage  Dem  at  lade  Sandheden  frem- 
træde i  sin  simple  Nøgenhed,  i  sin  skønne,  ukunstlede  Ynde!" 

„Hua?  hvem  træder  nøgen  frem  her?  —  Hr.  Kammerraad! 
sover  Han?  De  siger,  her  gaar  nøgne  Mennesker  herinde  — " 

„Piil  apport!"  tordnede  en  ny,  vældig  Røst,  som  om  den  kom 
ud  af  et  Oksehoved;  og  herpaa  fulgte  et  almindeligt  Latterkor. 

„Alle  gode  Aander!"  sukkede  en  med  affekteret  Angst,  „det  er 
den  vilde  Jæger!" 

„Sante  Hubert!"  klynkede  en  anden,  ,fora  pro  nobisr 

,,Det  turde  være  et  Spørgsmaal,"  sagde  den  tredie,  „om  Drøm- 

me  kan  anses  for  Ytringer  af  en  potenseret  Naturkraft,  en  Til- 
stand af  klarere  Selvbevidsthed  — " 

, »Drømme  er  Drømme,"  sagde  han  med  Madkurven,  ,,de  kom- 
mer fra  en  fuld  Mave;  naar  I  vil  drømme,  skal  I  sætte  et  godt 
Skud  Melgrød  til  Livs,  før  I  gaar  i  Seng  — " 

,, Meget  rigtigt,"  afbrød  en  af  Sømændene,  „Drømme  er  ikke 
andet  end  Melgrød  i  anden  Potens;  men  det  er  et  Spørgsmaal, 
om  ikke  Boghvedegrød  ogsaa  er  i  Stand  til  at  hensætte  Sjælen  i 
en  Tilstand  af  klarere  Selvbevidsthed." 

„Var  du  i  Kirken  i  Søndags?"  hviskede  den  ene  af  Filosofferne 
bag  ved  mig. 

„Nej!"  svarede  den  anden. 

„Vi  fik  en  sød  Præken,"  sagde  hin,  „den  handlede  om  Ol- 
dingens lyse  Drømme.  Begyndelsen  greb  mig  straks  med  sæl- 
som Kraft  — " 

—  Her  deklamerede  han  i  halvnorsk  Mundart:  „Ser  hin  ædle 
ungdommelige  Olding!  snehvide  Haar  bedækker  hans  skaldede 
Isse;  med  langsomme  Fjed  skynder  han  sig  til  Graven;  naar 
han  ser  tilbage  paa  sit  henrundne  Liv,  skuer  han  en  lysende 
Fremtid  i  Møde;  den  golde  Ørk  pranger  med  tusinde  Blomster; 
det  visne  Træ  bugner  under  gyldne  Frugter!" 

„Ja!"  sagde  den  anden  Filosof,  „det  er  en  Mand  for  følende 
Hjerter;  han  forstaar  at  gribe  Sjælens  Grundakkorder  og  med 
rund  Haand  at  strø  Blomster  over  Hverdagslivets  øde  Vej." 

„Jeg  griber  et  Fireskillings  Rundebrød!"  raabte  en  af  Sømæn- 
dene, „hvo  vil  med  rund  Haand  brede  Smør  paa?" 

„Tøv  lidt!  tøv  lidt!"  svarede  Prangeren,  „stop  jer  Pibe  af  jer 
egen  Daase!  men  det  er  det  samme:  gi'er  I  Brændevin,  gi'er  jeg 
Brød  — " 

—  „Skipperen  spørger,  om  Passagererne  vil  have  Kaffe?" 
raabte  en  hul  Røst  ned  gennem  den  aabnede  Luge. 

Nu  blev  det  ret  levende  i  Rummet.  En  efter  den  anden  krøb 
op  paa  Dækket.  Jeg  var  den  første  og  tog  de  øvrige  i  Øjesyn, 
ligesom  de  fremsteg  til  Lyset;  de  var  seks  foruden  mig:  de  tvende 
Filosoffer;  de  Herrer,  som  talte  Fransk  indbyrdes,  hvem  jeg  nu 
erkendte  for  Søofficerer,  Prangeren  med  sin  Madkurv,  og  ende- 
lig hans  Ven  Kammerraaden,  som  havde  jaget  i  Søvne. 

Det  var  en  stille  og  klar,  men  kølig  Morgenstund.  Solen  stod 
luerød  op  over  Kullen.  Ingen  Vind  krusede  Havets  blanke  Flade. 
Sejlene  hang  slappe  og  slyngede  hid  og  did,  ligesom  Skibet 
vuggedes  af  den  dybe  Undersø. 

„Det  er  et  godt  Vejr  i  Dag,"  sagde  Prangeren  til  Styrmanden, 

der  stod  skrævende  paa  Fokbommen  og  skottede  foragtelig  til 
den  hen  ad  Dækket  ravende  Landkrabbe. 

,, Kalder  Han  det  godt?"  svarer  den  butte  Gast;  ,,det  er  godt, 
kanske,  for  hans  smaa  Lam  og  hans  Gæslinger;  men  jeg  kalder 
det  en  ringe  Lejlighed.  Skuden  gaar  mere  tilbage,  end  hun  gaar 
frem." 

„Vi  faar  snart  Vind  fra  Land,"  sagde  den  ene  af  Søofficererne, 
hvem  jeg  —  til  Forskel  fra  den  anden  og  brede  —  herefter  vil 
kalde  den  lange. 

„Det  tænker  jeg  ogsaa,  Hr.  Løjtnant!"  svarede  Styrmanden 
og  lettede  høfligt  paa  Hatten. 

Da  Officeren  nu  spurgte  ham  om  noget  i  en  sagtere  Tone, 
vendte  jeg  mig  og  saa  hans  lavstammede  Kammerat  staaende 
med  Ryggen  til  Jollen  og  dampende  paa  sin  Cigar,  ganske  lige- 
gyldig for  den  majestætiske  Morgensol. 

Jeg  troede  at  burde  gøre  ham  opmærksom  paa  højsamme,  pe- 
gede derfor  mod  Østen  med  den  just  ikke  saa  aldeles  nye  Be- 
mærkning: at  den  stod  dejlig  op. 

„Hvilken  mener  De?"  spurgte  han,  skottende  derhen,  dog 
uden  at  dreje  Ansigtet. 

Nu  blev  jeg  først  var,  at  et  dejligt  Pigeansigt  tittede  op  af 
Kahytdøren. 

„Solen  ufortalt,"  svarede  jeg  hurtigt  og  sagte,  „mener  jeg  nu 
den,  som  er  os  nærmest.11 

Hun  maa  dog  have  hørt  vor  korte  Dialog;  thi  hun  rødmede 
pludselig  og  forsvandt. 

„Hvem  er  den  lille  Tingest?"  spurgte  Officeren  Skipperen,  der 
nu  kom  til. 

„Det  er  Majorens  Pige,"  svarede  han. 

Og  herpaa  erfarede  vi  endvidere,  at  hans  Frøken  Datter  samt 
en  anden  Dame  befandt  sig  nede  i  Kahytten. 

Skipperen  gik  nu  forud  for  at  lade  Kaffen  frembringe,  som 
straks  efter  modtoges  af  den  smukke  Kammerpige  i  Kahyts- 
døren.  I  det  samme  begyndte  det  at  røre  sig  i  Jollen. 

Den  brede  vendte  sig  og  sagde:  „Mon  her  ikke  ogsaa  skulde 
være  en  lille  Kammerpige  emballeret?" 

Han  lettede  en  Flig  af  den  over  Jollen  udbredte  Kappe,  og  — 
en  karmosinrød  Arm  kom  til  Syne.  Hurtig  slap  han  Kappen  og 
greb  med  Fingeren  om  sin  Ørelap.  Det  var  vor  Major,  som  her 
havde  taget  sit  kolde  Natteleje;  han  havde  anset  det  for  bedre 
—  kan  jeg  tro  —  at  fryse  paa  Dækket  end  at  ligge  varmt  i  Rum- 
met blandt  Crethi  og  Plethi. 

Skipperen  kom  og  vækkede  ham  for  at  afhente  ham  til  Kaffe- 
bordet i  Kahytten.  Officererne  forlangte  deres  Portioner  op  paa 
Dækket.  De  to  Filosoffer  stod  ved  Rejlingen  paa  den  anden  Side 
af  Skibet  og  saa  hen  mod  Sjællands  Kyst. 

Det  varede  ikke  ret  længe,  før  Kammerpigen  kom  ud  til  os  og 
med  undselig  Mine  og  næsten  skælvende  Stemme  hilsede  de  to 
Officerer  fra  hendes  Herskab,  om  de  ikke  behagede  at  drikke 
Kaffe  nede  i  Kahytten. 

,,Hvor  du  er,  mit  Barn!"  svarede  den  brede  og  smed  sin  Ci- 
garstump over  Bord,  „der  vil  jeg  gerne  være." 

Den  lange  spidsede  Munden  som  til  et  Kys,  og  begge  fulgte 
Indbydelsen. 

Her  var  just  et  meget  passende  Sted  til  at  anbringe  nogle 
nyttige  Bemærkninger  over  Damernes  Forkærlighed  for  visse 
Farver;  thi  det  kan  vel  antages  for  afgjort,  at  den  røde  og  blaa 
behager  dem  mest.  I  det  mindste  er  dette  Tilfældet  her  saavel 
som  og  i  England,  hvilket  jeg  kunde  dokumentere  med  mange 
Citater  af  dette  Lands  bedste  Romanforfattere.  (De  russiske  Da- 
mer skal  derimod  fortirinligen  ynde  den  grønne  Farve;  de  øster- 
rigske  den  hvide  —  saa  forskellig  kan  Smagen  være.)  — 

Men  hvorom  alting  er  —  jeg  vil  ikke  bemærke  andet,  end  at 
jeg  var  sortklædt  saavel  som  de  tvende  andre  Filosoffer,  og  at 
dette  maa  have  været  Grunden,  hvorfor  ingen  af  os  blev  ind- 
budt til  at  nyde  Kaffen  i  Kahytten.  Og  dog  burde  ustridigen  en 
solid  Student  langt  foretrækkes  en  flygtig  Officer;  men  desværre! 
der  findes  nu  om  Stunder  kun  liden  Grundighed  hos  unge  Piger 
—  .NB.  Bliver  jeg  nogen  Sinde  Medlem  af  et  Selskab  til  Kvinde- 
kønnets Forædling,  skal  jeg  stræbe  af  alle  Kræfter  at  virke  paa 
Farvesansen. 

Oven  paa  Kahytten  lejrede  sig  nu  om  en  anden  Kaffekedel  de 
to  filosofiske  Studenter,  den  jagtelskende  Kammerraad,  Prange- 
ren (som  tillige  aabenbarede  sig  som  Proprietær)  og  min  egen 
Ringhed.  Men  næppe  havde  vi  nydt  den  forfriskende  Drik,  før 
en  Sydostvind  begyndte  at  rejse  sig.  Sejlene  fyldtes,  Roret  knir- 
kede, Matroserne  løb  frem  og  tilbage,  Skipperen  stillede  sig  foran 
Nathuset,  saa  med  et  Professoransigt  snart  paa  Kompasset  og 
snart  paa  Fløjet,  gav  sine  Ordrer  og  dokumenterede  dem  med 
kraftige  Eder.  —  Kort:  Solen  var  ikke  kommet  Halvvejen  imel- 
lem Kullen  og  Meridianen,  førend  vi  havde  en  frisk  Kuling,  saa 
at  vi  snart  saa  den  sællandske  Kyst  ude  af  Sigte  —  som  Irlæn- 
deren siger. 

Jagten  dukkede  op  og  ned  og  frembragte  en  Bevægelse,  der 

uagtet  dens  formentlige  Sundhed  har  noget  ubehageligt  for  en- 
hver, som  ikke  er  søvant.  Kammerraaden  krøb  ned  i  Rummet. 
Prangeren  satte  Panden  mod  Vantet  og  holdt  fast  i  Vævlingerne 
med  begge  Hænder.  Den  ene  af  de  unge  lærde  kon jugerede 
„boao"*;  den  anden  stirrede  stift  ud  i  Søen,  som  om  han  vilde 
udgrunde  dens  dybe  Hemmeligheder. 

Søofficererne  kom  op  paa  Dækket,  og  den  ene  raabte  til  Skibs- 
drengen: „Skrup  dig,  du!  ned  i  Kahytten  med  Svabert  og  Pøs!" 
af  hvilken  Befaling  jeg  med  temmelig  Sikkerhed  sluttede  mig  til 
Damernes  Tilstand. 

Selv  holdt  jeg  mig  kæk  og  nød  i  Selskab  med  de  to  Søgutter 
en  anstændig  Frokost. 

Ved  Middagstid  fik  vi  Anholt  i  Sigte.  Synet  af  denne  mærke- 
lige 0  mindede  mig  naturligvis  om  Peder  Paars  —  højkomisk 
Ihukommelse  —  og  ufrivillig  fremmumlede  jeg  Heltens  Tale,  der 
—  som  bekendt  —  blev  afbrudt  ved  paakommende  Brækning. 

Den  ene  af  Studenterne,  der  ligesom  jeg  var  fri  for  Søsygen 
og  mig  uafvidende  stod  tæt  bag  ved  mig,  traadte  frem,  slog  med 
Nakken,  trak  Læberne  op  mod  Næsen  og  sagde:  „Jeg  maa  til- 
staa  Dem,  at  Holberg  ikke  er  den  Mand,  som  tiltaler  mig;  han 
har  alene  opfattet  det  betydningsløse  i  den  store  Hobs  tankeløse 
Hverdagsliv  og  i  et  plat  og  frivolt  Sprog  fortalt  os  en  jammer- 
lig Anekdote.  Han  har  ikke  mindste  Anelse  om  det  aandige  Livs 
Poesi;  han  bevæger  sig  i  Pøbelens  Atmosfære;  han  fremstiller 
Mennesket  blot  som  det  er,  og  ikke  som  det  burde  være; 
han •" 

„Om  Forladelse!"  afbrød  den  lange,  som  just  var  kommet  til, 
med  et  sarkastisk  Smil;  „er  Deres  Navn  ikke  Berg?" 

„Jo,  meget  rigtigt!"  lød  Svaret,  og  begge  lod  til  at  blive  næ- 
sten lige  forundrede. 

Den  lange  vedblev  med  paatagen  Alvorlighed:  „og  Deres  For- 
navn er  formodentlig  Rasmus?" 

„Nej!"  svarede  Filosoffen  lige  saa  alvorlig,  „mit  Døbenavn 
er  Adam." 

Nu  mærkede  jeg,  hvor  Søofficeren  vilde  hen,  og  sagde:  „Jeg 
ved  just  ikke,  hvilken  højere  Grund  der  kan  bevæge  Dem  til 
Pseudonymitet;  men  da  jeg  er  Peer  Degn,  maa  jeg  vel  kende 
Dem  og  vide,  at  De  hedder  Rasmus  Berg." 

Den  omdøbte  Erasmus  Montanus  saa  forbavset  paa  mig;  men 
inden  det  kom  til  nærmere  Forklaring,  brølede  Skipperen  sit: 
,,Klar  for  at  vende!"  En  Sø  skyllede  ind  paa  Dækket;  Erasmus 
gled  omkuld,  og  vi  andre  ilede  over  i  Vindsiden. 

Nu  bemærkede  jeg  først,  at  Vinden  havde  vendt  sig  og  blæ- 
ste temmelig  haardt,  samt  at  vi  begyndte  at  krydse. 

En  efter  en  anden  af  os  søgte  nu  ned  i  Rummet,  hvor  alle  vi 
søstærke  skaffede  af  fælles  Forraad.  Et  Par  Flasker  Vin 
gjorde  os  end  mere  lystige,  og  selv  vor  Filosof  nedlod  sig  til  at 
deltage  i  Hverdagslivets  betydningsløse  Færd  og  syntes  ganske 
at  have  forglemt  hin  ikke  betydningsløse  Navnforveksling. 

Hen  paa  Eftermiddagen  tiltog  Stormen.  Søofficererne  gjorde 
flittige  Besøg  i  Kahytten,  Kammerraaden  og  Prangeren  til  den 
førstes  medhavende  Flaskefoder;  de  andre  sov. 

Intet  væsentligt  for  Resten  passerede  siden.  Mod  Aften  lagde 
Vinden  sig  lidt,  og  vi  blev  stedse  ved  at  krydse. 

Det  er  nu  hendmod  Midnat.  Jeg  sidder  ved  en  af  de  medrej- 
sendes Kister  og  optegner  ved  Lanternens  matte  Skin  hernede  i 
Rummet  Dagens  Mærkværdigheder.  —  Den  smukke  Kammer- 
pige har  jeg  ikke  set  siden  i  Morges;  det. er  maaske  saare  gavn- 
ligt for  mit  svage  Hjerte;  thi  ser  jeg  hende  alt  for  tidt,  turde  det 
let  hænde,  at  jeg  tabte  det  tyvende  Gang.  Dog  være  det  langt  fra 
mig  derover  at  fortvivle:  mit  Hjerte,  skønt  ikke  nær  saa  haardt 
som  Thors  Hammer,  har  dog  med  samme  den  Egenskab  til  Fæl- 
les, at  hvor  tidt  jeg  kaster  det  bort,  kommer  det  dog  stedse  af 
sig  selv  tilbage. 


Til  Ankers  under  Læsø. 

Det  første,  der  forundrede  mig,  da  jeg  vaagnede,  var,  at  jeg 
havde  sovet  —  sovet  otte  Timer  i  eet  væk;  det  er  imod  Reglemen- 
tet —  jeg  mener  Amors;  —  den,  der  er  virkelig  forelsket,  maa 
ikke  kunne  sove  haardt,  ikke  tale  højt,  ikke  spytte  langt.  Intet 
af  disse  tre  Kriterier  findes  endnu  hos  mig;  men  vel  et  fjerde, 
hvortil  de  gamle  Romere  ej  engang  havde  Navn,  som  dog  allige- 
vel er  opfundet  i  Italien  af  deres  udartede  Efterkommere  og  siden 
laant  derfra  af  alle  andre  polerede  Nationer:  det  nemlig,  som 
Shakespeare  kalder  et  ,, grønøjet  Uhyre,  der  lever  af  sig  selv;" 
Young:  ,, Sjælens  Ildebrand"  og  Rowe:  ,,Den  grumme  Søvnfor- 
driver"3. NB.  mod  den  sidste  Benævnelse  protesterer  jeg  som 
aldeles  urigtig.  Og  følgelig  var  ved  min  Opvaagnen  Filosoffernes 
og  Prangerens  Snorken  en  langt  sødere  Musik  i  mit  Øre  end 
den  Samtale  mellem  d'Hrr.  Søofficerer,  hvis  sidste  Ende  jeg 
hørte,  og  som  jeg  nu  vil  opskrive: 

Den  lange.  ,,—  Jeg  vidste  Fa'en  ikke,  hvem  hendes  Fa'er  var, 
enten  han  var  Major  eller  Oberst,  enten  han  boede  i  Jylland  eller 

Jødeland.  Hun  hed  Frøken  Sillie  og  var  en  snild  Tøs;  det  var 
alt,  hvad  jeg  vidste.  Jeg  har  mødt  hende  engang  i  Kongens  Have 
og  engang  paa  Frederiksberg,  altid  i  Flaade  med  Grosserer  Gold- 
sacks;  og  siden  har  jeg  talt  med  hende  et  Par  Gange  derhjemme 
hos  dem  selv." 

Den  brede.  „Hun  kan  godt  lide  dig,  du!  Og  hendes  Papa  har 
vistnok  det  rene  Væsen." 

Den  lange.  „Han  skal  være  Ejer  a!  to  Herregaarde,  siger 
Skipperen." 

Den  brede.  „Ved  du  hvad?  havde  vi  blot  haft  en  Præst  om 
Bord,  saa  kunde  han  og  den  lange  Peer  Degn*)  ha'e  splidset  jer 
straks  —  hvad!  et  Søbryllup,  du?" 

Den  lange.  „Aa  Sludder!  kan  man  gifte  sig,  før  man  bli'er  for- 
lovet? Sligt  skal  gaa  med  Lodder,  du!" 

Den  brede.  „Naa,  saa  forlov  dig  for  at  gøre  en  Begyndelser' 

Den  lange.  ,,L . .  m . .  M . .  .**).  Jeg  kan  jo  ikke  engang  komme 
til  at  tale  med  hende  under  fire  Øjne.  Den  anden  Frøken  — 
what  do  you  call  ker  —  viger  jo  aldrig  fra  hende." 

Den  brede.  „Det  skal  ha'e  gode  Veje.  Men  apropos!  hvad 
siger  du  om  Kammerpigen?  Det  er  d.  o.  k.  m.  Synd  for  den  Glut; 
hun  burde  være  Frøken,  saa  kunde  vi  bringe  en  Dobbeltalliance 
til  Veje." 

Her  vaagnede  Prangeren  med  en  lang  Gaben  og  afbrød  der- 
ved Dialogen;  men  jeg  havde  hørt  nok;  det  „grønøje de  Uhyre" 
begyndte  at  gnave  i  mit  inderste. 

Alle  var  paa  Benene;  Vejret  smukt,  men  Vinden  ugunstig.  — 
Damerne  havde  nu  forvundet  deres  Søsyge  og  besluttede  at  drikke 
Kaffe  paa  Dækket.  Der  saa  jeg  da  de  tvende  Frøkener:  Majorens 
Datter  er  ret  vakker,  men  ikke  nær  saa  smuk  som  Kammer- 
pigen. Den  anden  Frøken  —  hun  hedder  Bertha,  mere  ved  jeg 
ikke  —  er  en  ganske  „betydningsløs  Hverdagsskabning",  som 
taler  næsten  ålet  intet.  Om  hun  tænker  noget,  skal  jeg  lade  være 
usagt;  men  derpaa  tvivler  jeg  storlig. 

Jeg  blev  inviteret  —  formodentlig  paa  Søofficerernes  Anbefa- 
ling —  til  at  deltage  i  Frokosten,  hvilken  jeg  krydrede  med  ad- 
skillige nette  Indfald,  der  lod  til  at  behage  baade  Herrer  og 
Damer.  Om  det  saa  var  Kammerpigen,  den  lille  Stine,  saa  stak 


•)  NB.  Det  var  mig. 
**)  Disse  Bogstaver  med  Prikker  ved  skal  betegne  det  samme  som  den  Hil* 
sen,  Gfltz  von  Berlichingen  fra  det  aabne  Vindue  sendte  Høvedsmanden 
for  Eksekutlonsarmeen. 

hifh  nu  og  da  det  skælmske  Gefjæs  op  over  sin  Frøkens  og  smilte 
saa  nysseligt,  at  det  gottede  mig  i  mit  inderste  Hjerte. 

Den  brede  kunde  næsten  ikke  vende  sine  Øjne  fra  hende, 
hvortil  Frøken  Bertha  smiskede  nok  saa  lumsk.  Den  lange  holdt 
sin  varm,  og  hun  saa  ud  saa  glad  som  en  Brud.  Majoren  talte 
lidet,  men  spiste  desto  mere,  og  hans  Eksempel  fulgte  Kammer- 
raaden.  Prangeren  blev  næsten  bestandig  nede  i  Rummet  og 
holdt  sig  til  sin  Madkurv. 


Til  Ankers  om  Aftenen  paa  samme  Sted. 

,,0  Skrøbelighed!  dit  Navn  er  Kvinde!"  dog  nej!  det  er  ikke 
Skrøbelighed;  det  er  Styrke  i  Synden:  Vellyst  Forfængelighed, 
Glimresyge  —  se  det  er  Ingredienserne,  hvoraf  Naturen  la- 
ver det  Væsen,  der  —  som  en  vis  Mand  siger  —  ,,er  Kilden  til 
al  vor  Fryd  og  al  vor  Kummer". 

Hvo  skulde  have  tænkt  sligt  om  denne  yndefulde  Skabning; 
saa  ud  saa  from  som  en  Due,  saa  ren  som  nyfalden  Sne  og  saa 
kysk  som  —  et  Helgenbillede!  Og  dog  saa  disse  mine  Øjne,  hvor- 
lunde hun  frivillig,  ja  med  ,,Inbrunst"  —  som  Germanen  siger  — 
kyssede  den  tykke,  graahaarede,  halvgamle  Kammerraad.  Og 
ikke  fem  Minutter  derefter  stod  hun  og  talte  ret  fortrolig  med 
den  brede,  og  jeg  tør  sværge  paa,  hun  trykkede  hans  Haand;  for 
da  hun  vendte  sig,  kyssede  han  det  Sted,  hvor  hendes  Tommel- 
finger havde  siddet.  Ja  hun  er  mig  den  rette  Noli  me  tangere! 
Velbekomme  Dem,  mine  Herrer! 

Men  om  nu  Løjtnanten  virkelig  skulde  have  alvorlige  Hensigter 
med  hende?  burde  jeg  da  ikke  advare  ham?  Hm!  jeg  vil  betænke 
mig  herpaa  til  i  Morgen;  Natten  giver  gode  Raad. 

NB.  Det  klogeste,  man  her  i  Verden  kan  foretage  sig,  er  dog 
at  sove;  havde  jeg  ligget  hernede  denne  livsalige  Eftermiddag 
og  snorket  ved  Siden  af  Prangeren,  var  jeg  ikke  blevet  Vidne  til 
de  Scener,  som  oven  i  Købet  er  i  Stand  til  at  forspilde  mig  et 
Par  Timer  af  min  Nattero. 

Ak  ja!  jeg  havde  dog  næret  det  Haab,  her  at  træffe  paa  en 
dydig  Pamela  —  pyt!  paa  det  Lag!  en  Philine  er  hun;  men  ved 
den  guldlokkede  Sif!  hun  maa  nu  smiske  ad  mig,  saa  meget  hun 
behager;  i  mig  skal  hun  finde  en  Meister,  en  „steinernen  Mann". 

Men  Morfeus  begynder  at  nedtynge  mine  Øjenlaag  —  jeg  føl- 
ger hans  blide  Indbydelse.  Maatte  jeg  kun  forskaanes  for  Drøm- 

St.  St.  Blicher:  Samlede  Noveller.  II.  * 

me!  thi  jeg  ved  forud,  at  de  alene  vil  dreje  sig  om  flane vome 
Kammerpiger,  letsindige  Løjtnanter  og  forlibte  Kammerraader. 
—  God  Nat!  sov  vel,  om  I  kan,  I  usle,  sanselige  Hverdagsmen- 
nesker! 


Under  Sejl  Syden  for  Læsø,  i  Middagsstunden. 

Jeg  har  sovet  i  Nat  som  en  Sten.  Derfor  kan  jeg  takke  den 
letfærdige  Skabning,  hvis  Uværdighed  ganske  har  helbredet  mig 
for  hine  forlibte  Griller,  saavel  som  de  tvende  Filosoffer,  der  i 
Aftes  snakkede  mig  i  Søvn. 

Vi  har  frokosteret  i  Kahytten,  da  Luften  var  for  kold  paa 
Dækket.  Philine  vartede  op.  Hendes  Væsen  bliver  mer  og  mer 
næsvist:  hun  koketterer  uden  Sky  baade  med  den  gamle  og  unge 
Tilbeder  —  ogsaa  jeg  fik  for  en  Fejls  Skyld  et  Par  forføriske 
Øjekast,  dem  jeg  paa  en  værdig  Maade  besvarede  med  strenge 
Blik. 

Kammerraaden  og  den  brede  syntes  begge  lige  lykkelige  — 
jeg  skal  sandelig  ikke  misunde  dem.  Snurrigt  nok:  Frøken  Ber- 
tha, som  ellers  næppe  kan  lukke  Munden  op,  fandt  dog  Pigens  Op- 
førsel alt  for  upassende  og  gav  hende  derfor  virkelig  en  net  lille 
Finte:  ,,Hvad  befaler  Frøkenen?"  sagde  hun  engang  til 
hende  ligesom  i  en  Adspredelse.  Dog  rødmede  hun  selv  derved, 
saavel  som  Mammesellen.  Hendes  Fyr  satte  et  surt  Ansigt  op; 
men  Kammerraaden  slog  hurtig  et  Glas  Vin  i  Halsen,  synlig  nok 
for  at  dæmpe  en  frembrydende  Latter. 

Jeg  har  forgæves  søgt  en  Lejlighed  til  under  fire  Øjne  at  ad- 
vare den  stakkels  Løjtnant;  thi  af  en  Ytring,  han  i  Nat  lod  falde 
til  sin  Kammerat,  maa  jeg  antage,  at  hans  Tilbøjelighed  for 
Pigen  er  noget  mere  end  blot  Passetemps.  Men  han  skal  snart 
lære  hende  at  kende,  hvorledes  jeg  saa  end  bærer  mig  ad. 


Atter  for  Anker  om  Aftenen. 

Havde  jeg  ikke  set  hende  kysse  og  klappe  den  tykke  Kam- 
merraad,  vilde  den  listige  Taske  gøre  mig  ganske  uvis  i  mine 
Meninger  om  hendes  sande  Karakter.  O  du  kvindelige  Forstil- 
lelse! du  gaar  gyselig  vidt! 

Jeg  sad  i  Skumringen  paa  Ankeret  uden  for  Forstavnen.  Hvor- 

for  jeg  sad  der,  hører  ikke  til  Sagen;  men  vist  er  det,  jeg  maatte 
sidde  der  meget  længere,  end  jeg  havde  nødig,  og  i  en  temmelig 
tvungen  Stilling.  Thi  som  jeg  vilde  rejse  mig,  hørte  jeg  tvende 
Stemmer  inden  for  mig:  den  brede  Løjtnant  og  den  forføriske 
Kammerpige. 

,,Hr.  Løjtnant!"  sagde  hun,  „De  har  ønsket  at  tale  med  mig 
uden  Vidner:  hvad  har  De  at  sige  mig?11 

Han.  „Jeg  vilde  sige  dig,  mit  smukke  Barn!  at  du  har  taget 
mit  Hjerte  til  Fange." 

Hun.  „O!  ikke  andet!  det  kunde  De  lige  saa  godt  have  sagt 
mig  i  Vidners  Overværelse.  Ved  saadanne  Erklæringer  plejer 
d'Hrr.  Officerer  vel  ikke  at  genere  sig  for  Trediemand." 

Han.  „Du  vil  slaa  min  Tilstaaelse  hen  i  Spøg?" 

Hun.  „Naturligvis!  da  jeg  ikke  kan  kende  Dem  fra  nogen  slet 
Side,  vilde  det  være  en  Fornærmelse  imod  Dem,  om  jeg  tog 
Deres  Ord  for  Alvor." 

Han.  „Vel  talt,  mit  Barn!  men  om  det  nu  var  mit  Alvor? 
hvad  vilde  du  saa  svare?" 

Hun.  „Min  Herre!  jeg  er  en  fattig  Pige,  som  ikke  ejer  andet 
end  min  Ære  — " 

Han.  „Du  kan  lægge  til:  en  Skønhed  —  som  — " 

Hun.  „ —  Som  De  vilde  gøre  til  min  egen  Roligheds  Grav?" 

Han.  „Nej,  Barn!  Nej!  derfor  tror  jeg  din  gode  Forstand  kunde 
bevare  dig.  Du  taler  ikke  som  andre  af  din  Stand  —  din  Op- 
dragelse har  ikke  bestemt  dig  til  at  tjene  for  dit  Brød?" 

Hun.  „Men  om  det  alligevel  havde  været  Skæbnens  Villie? 
Dog  —  Hr.  Løjtnant!  lad  os  afbryde  denne  Samtale!  den  leder 
ikke  til  noget  godt  —  om  nogen  saa  eller  hørte  os  her?" 

Han.  „Hvad  kunde  det  skade?" 

Hun.  „Dem  maaske  ikke;  men  mig  saare  meget.  —  De  til- 
lader, at  jeg  gaar  tilbage  til  mit  Herskab!" 

Han.  „Endnu  ikke!  kun  et  Ord,  bedste  Pige!  Hvad  du  her 
har  sagt  mig,  indta'r  mig  kun  endnu  mere  —  jeg  elsker  dig,  ved 
Gud!  oprigtigt." 

Hun.  „Min  Herre!  De  maa  tillade  mig  at  tvivle:  en  Officer 
skulde  elske  en  Tjenestepige  for  andet  end  for  at  gøre  hende  til 
Heltinden  i  en  Roman,  som  for  hende  nødvendig  vilde  faa  en 
tragisk  Ende." 

Han.  ,,Nej,  saa  skal  — " 

Hun.  „Band  ikke!  band  ikke  —  Hr.  Løjtnant!  De  bedrøver 
mig>  og  —  De  fornedrer  Dem  selv  —  slip  min  Haand!  den  kan 
jo  saa  aldrig  blive  Deres." 

25* 

Han.  „Og  hvorfor  ikke?" 

Hun.  „Fordi  den  er  Dem  alt  for  ringe  —  nej!  nej!  spild  ikke 
flere  Ord,  min  Herre;  men  er  Deres  Tilbud  alvorligt,  da  behag 
at  genta'e  det  i  Morgen  i  hele  Selskabets  Nærværelse,  saa  —  saa 
vil  jeg  svare  Dem  alvorligt!" 

Hermed  hørte  jeg  hende  suse  bort,  og  den  ulykkelige  Elsker 
sneg  sig  langsomt  bagefter. 

Det  er  et  græsseligt  Snerperi!  saa  kostbare  kan  slige  Tøjter 
gøre  sig.  Ja  ja!  hun  gav  nok  bedre  Køb;  men  nu  skulde  hun 
først  udkramme  de  moralsk-sentimentalske  Floskler,  hun  har  op- 
snappet paa  en  eller  anden  Komedie.  Den  arme  Fyr!  jeg  tror 
bestemt,  han  vil  ægte  hende.  Men  bi  kun,  min  gode  Fru  Løjt- 
nantinde  in  spe!  jeg  skal  nok  sætte  dig  en  Streg  i  Regningen  — 
forfængelige,  uforskammede  Ting! 

Hvor  let  kunde  ikke  ogsaa  jeg  have  løbet  i  denne  Snare!  Men 
jeg  havde  straks  en  dunkel  Anelse  om,  at  det  ikke  hang  rigtig 
sammen  med  denne  hersens  Kammerpige. 


Under  Indsejlingen  1  Limfjorden. 

Fortræffeligt!  Knuden  er  løst  —  Romanen  er  færdig.  Solen 
skinnede  varmt;  en  mild  Østenvind  skød  os  sagtelig  hen  mod 
Jyllands  Kyst  og,  da  der  ingen  Urolighed  var  i  Søen,  saa  jævnt, 
at  vi  ikke  fornam,  hvorledes  vi  kom  af  Sted.  Alle  var  vi  muntert 
stemte,  og  det  blev  i  et  Skibsraad  besluttet  at  spise  Frokost  paa 
Dækket  og  da  at  knække  Halsen  paa  de  levnede  Flasker. 

Jollen,  der  stod  os  i  Vejen,  blev  sat  i  Søen  og  et  Par  store  Ki- 
ster hejsede  op  af  Rummet  med  fyrige:  „Haa  —  hajop!"  af  Ma- 
troserne, som  ventede  honnette  Drikkepenge.  Kisterne  blev  stil- 
let mellem  Kahytten  og  Lugen  og  dækket,  Bænke  anbragt  rundt 
om  dem.  Alle  Passagererne  med  samt  Skipperen  tog  Plads. 

Den  lange  sad  hos  sit  Hjertes  Frøken;  den  brede  hos  den  la- 
koniske Bertha. 

Saa  snart  Glassene  første  Gang  var  fyldt,  greb  Majoren  sit, 
rejste  sig,  løftede  det  højt  i  Vejret  og  raabte:  „Herved  dekla- 
reres Mariage  mellem  Hr.  Løjtnant  Dannebrog  og  Frøken  Ju- 
liane Sillie  —  de  forlovedes  Skaal!" 

Glassene  klingrede;  et  tredobbelt  „Hurra"  drønede,  den  tom- 
me Flaske  fløj  i  Søen. 

Mit  Blik  faldt  paa  Kammerpigen,  der  stod  tavs  og  mod  Sæd- 

vane  meget  alvorlig  bag  ved  Frøken  Bertha.  Nu  sprang  den 
brede  tilbage  over  Bænken,  gik  hen  til  hende  og  sagde  høj),  og 
bestemt:  ,, Husker  du,  hvad  du  lovede  mig  i  Gaar?"  — 

Hun  rødmede  og  stammede  et  sagte:  „Ja!"  —  Det  forekom 
mig  nu  at  være  paa  den  høje  Tid  at  frelse  Manden:  jeg  rakte 
om  bag  Kammerraadens  Ryg  og  trak  ham  i  Kjoleskødet  een 
Gang  —  to  Gange. 

„Hvad  behager?"  sagde  han  med  en  hurtig  Vending  og  et 
mørkt  Øjekast;  men  og  i  samme  Øjeblik  til  Pigen:  „Naar  jeg 
gentager  mit  forrige  Tilbud?  — " 

Jeg  kastede  mine  Ben  over  Bænken  og  hviskede  ham  i  Øret: 
„For  Himlens  Skyld!  lad  være!" 

„Hvad  rager  det  Dem?"  knurrede  han  tilbage  og  sagde  atter 
til  Pigen,  hvis  Haand  han  havde  grebet:  „Naar  jeg  nu  gentager 
mit  Tilbud?  — " 

Kammerraaden,  der  sad  lige  over  for  os,  grinte  ret  svine- 
polisk. 

Mit  Blod  oprørtes  —  jeg  hviskede  atter  med  Heftighed  til  Of- 
ficeren: „De  gør  Dem  selv  ulykkelig!" 

„Ri'er  Fanden  Dem?"  svarede  han  mig,  og  næsten  i  samme 
Tone  talte  han  de  samme  Ord  som  før  til  Mamsel  Stine  tredie 
Gang. 

„Hvilket  Tilbud?"  spurgte  hun  bleg  og  med  bævende  Røst. 

Naa!  saa  sejl  da  din  egen  Sø,  du  Ulk!  tænkte  jeg  og  gik  til- 
bage paa  min  Plads. 

„Mit  Hjerte  og  min  Haand!"  udstødte  han.  „Du  har  lovet  at 
svare  mig  alvorligt." 

„Det  vil  jeg."  sagde  hun:  „Jeg  erkender  den  Opofrelse,  De  af 
Godhed  for  mig  vil  gøre,  jeg  tager  med  Ydmyghed  mod  Deres 
Tilbud  (her  bøjede  hun  Hovedet  og  nejede  dybt  og  langsomt)  og 
skal  stræbe  at  gøre  mig  værdig  til  Deres  højmodige  Tillid!" 

Det  gjorde  en  Opsigt,  men  virkede  dog  ganske  forskelligt  paa 
de  tilstedeværende:  Kammerraadens  Mund  udvidede  sig  til  et 
endnu  bredere  Smil,  hans  smaa  Katteøjne  blev  næsten  rent 
borte;  de  to  Filosoffer  derimod  opspilede  deres  saa  vidt  muligt; 
Majoren  tvang  sig  til  at  sætte  et  alvorligt  Ansigt  op;  den  lange 
raabte  paa  nok  en  Flaske,  dog  uden  at  tage  Notice  af  det  sidst 
forlovede  Par;  men  hans  Dame  smilte  saa  mildt  og  saa  glad  som 
—  jeg  ved  ikke  hvad. 

Den  brede  tog  sin  Dame  i  den  venstre  Arm  og  sagde:  „Er 
der  ingen  i  det  velfornemme  Selskab,  som  har  en  Skaal  for  Løjt- 
nant Anker  og  Jomfru  Kirstine  Madsen?" 

Hans  Kammerat  rejste  sig  rask,  greb  Flaske  i  den  ene  Haand 
og  Glas  i  den  anden;  men  Kammerraad  Lerkedal  forekom  ham: 
„En  Skaal,"  raabte  han,  „for  Hr.  Løjtnant  von  Anker  — " 

(„ —  ikke  von  Anker,  Løjtnant  Anker,"  brummede  den  lange 
— )  ,,og  Jomfru  Kirstine  Lerkedal!" 

Det  var  en  Scene!!!  —  Løjtnant  Anker  slap  forbavset  sin  Kæ- 
reste og  saa  paa  hende,  som  om  hun  var  blevet  omskabt  til  en 
Fe  eller  til  en  Prinsesse. 

„Er  Tilbudet  allerede  fortrudt,  Hr.  Løjtnant!"  sagde  den  for- 
vandlede Kammerpige,  „fordi  De  nu  straks  griber  mig  i  et  lille 
Skælmsstykke?  Men  jeg  forsikrer  Dem,  dersom  De  blot  denne 
Gang  vil  tilgive  mig,  skal  jeg  ikke  oftere  forbytte  enten  min  Per- 
son eller  mit  Navn." 

„Jo  een  Gang  endnu  D"*t*"m**,"  raabte  han,  idet  han  atter 
greb  hendes  villige  Haand,  „een  Gang  og  aldrig  mere!" 

Da  lød  den  anden  Skaal,  og  den  anden  og  tredie  Flaske  fløj 
over  Bord. 

„En  dyb  Hemmelighed  afslører  sig,"  sagde  den  ene  af  Filo- 
sofferne. 

„Denne  Piges  Hverdagsliv,"  sagde  den  anden,  „har  faaet  en 
højere  Betydning." 

Ikke  fuldt  saa  skønt  udviklede  sig  Frøken  Berthas  Skæbne: 
det  fandt  sig,  at  h  u  n  var  den  rette  Kammerkidsken,  som  ogsaa 
derfor  straks  overlod  sin  Plads  til  Kammerraadens  Jomfru 
Datter. 

Det  fandt  sig  endvidere,  at  ingen  uden  Kammerraaden  havde 
været  delagtig  i  Tøsenes  Hemmelighed,  samt  at  Rolleforbytnin- 
gen havde  været  Jomfru  Lerkedals  egen  Opfindelse  —  uvist  i 
hvad  Hensigt  —  maaske  hun  slet  ingen  har  haft;  thi  det  skal 
ofte,  vil  man  paastaa,  være  Tilfældet  med  de  menneskelige  Hand- 
linger, og  disse  er  heller  ikke  de  værste. 

Jeg  vil  ikke  lægge  stort  Fold  til,  at  mit  Hjerte  atter  har  be- 
væget sig  til  Fordel  for  Jomfru  Lerkedal,  da  hendes  Skyldfrihed 
med  Hensyn  ti]  den  tykke  Kammerraad  nu  klarligt  har  aaben- 
baret  sig;  thi  ikke  skal  jeg  fragaa,  at  hun  var  saare  indtagende, 
som  hun  sad  der  ved  Kæresten,  og. hendes  glade  Aasyn  straalede 
yndigt  frem  under  den  tjenestekvindlige  Natkappe,  ligervis  som 
Maanen  under  den  tynde  Sky. 

Naa,  jeg  trøster  mig  med,  at  hun  dog  ikke  var  den,  som 
skulde  løse  mit  Hjertes  Gaade,  og  at  hun  maaske  kan  findes 
blandt  Brudepigerne  ved  det  dobbelte  Bryllup,  som  i  Sommerens 


383 

Løb  skal  stande  hos  Majoren,  og  hvortil  jeg  er  inviteret  med  An- 
modning at  forfatte  et  sirligt  C  arm  en. 


1  Trykt  1  „Nordlyset",  X.  B.,  1839.  —  Det  er  den  Sørejse,  der  bebudes  1  Be- 
gyndelsen af  ,,Ak!  hvor  forandret!" 

2  Se  Note  7  under  ,, Høstferlerne"! 
"  Skinsyge. 


BAGLÆNS1 


NOVELLE   AF   PEER   SPILLEMAND 

UDGIVET  AF  S.  S.  BLICHER') 


SYVENDE  OG  SIDSTE  KAPITEL 
Dagen  efter  Brylluppet 

.Kjokken  var  12  —  eller  for  at  tale  astronomisk  {eller  gastro- 
nomisk) —  Klokken  var  0;  thi  ingen  af  os  vidste  eller  brød  sig  om 
at  vide,  hvad  den  var.  Den,  saavel  som  Tiden  selv,  den  udparcel- 
lerer, var  for  os  et  Nul,  eller  en  Cirkel.  — 

Hm!  Rummet  var  ogsaa  en  Cirkel;  hvorvel  jeg  tør  gøre  min 
korporlige  Ed  paa,  at  det  Dagen  forud  var  firkantet.  Og  dette 
manglede  heller  ikke  Centrum  —  gravitatis  nemlig  —  i  det  mind- 
ste virkede  Centripetalkraften  øjensynligt  paa  flere  af  Gæster- 
ne. Ogsaa  Centrifugalkraften  kunde  jeg  tydeligt  spore;  det 
maatte  et  af  Justitsraadens  Spejle  bekende:  thi  denne  sidste  Vis 
greb  engang  velærværdige  Hr.  Biborius  og  rev  ham  saa  vold- 
somt ud  mod  Periferien,  at  Glasset  nødvendigvis  maatte  give 
efter  for  Trykket  af  hans  brede  Ryg.  — 

Der  skete  ellers  samme  Gang,  baade  før  og  endnu  mere  efter 
Kl.  0,  forskellige  Mirakler,  dem  mangen  en,  der  ikke  er  nøjere 
bekendt  med  Vinens  underfulde  Indvirkning  paa  den  menneske- 
lige Hjerne,  maaske  næppe  nok  vil  tro. 

Saaledes  talte  Kammerraaden  Latin  med  Hr.  Biborius,  skønt 


*)  Jeg  linder  mig  foranlediget  til  at  gøre  høje  og  lave  opmærksom  paa,  at 
min  Fætter,  med  hvem  Jeg  ofte  er  temmelig  forlegen  og  har  megen  Over- 
hæng af,  nu  ogsaa  har  bragt  mig  dette  hans  sidste  Hjernefoster  paa 
Halsen.  Jeg  tør,  af  visse  Aarsager,  ikke  vel  afslaa  ham  at  fremsætte  for 
de  ærede  Gæster  denne  lange  og  temmelig  magre  Krebs,  men  det  staar 
til  enhvers  eget  Behag,  hvor  meget  eller  hvor  lidet  man  vil  nyde  af 
samme,  som  og,  enten  man  vil  begynde  ved  Halen  eller  ved  Hovedet;  thi 
det  kommer  vel  ud  paa  eet.  B. 

jeg  med  Vished  ved,  at  han  før  denne  Dag  var  aldeles  ukyndig 
i  dette  lige  saa  vanskelige  som  sirlige  Tungemaal.  Til  ydermere 
Bevis:  saa  hørte  jeg  ham  engang,  da  han  klinkede  med  Præsten, 
udtrykke  sig  saaledes:  „drinkimus  Glassum  Pastoribus",  hvilket 
jeg  vel  ikke  vil  udgive  for  ciceroniansk  Latin,  men  alligevel  som 
det  meste,  han  talte,  gik  ud  paa  „um"  og  „us". 

Saa  Kancelliraaden:  han  vilde  kysse  Degnen,  der  virkelig 
stod  ganske  stille  op  til  Kakkelovnen;  men  det  var  ham  platter- 
dings  umuligt  at  træffe  Degnens  Mund. 

Saa  var  der  Kaptajnen  og  Konsistorialraaden:  den  første 
græd  og  den  anden  lo,  begge  to  over  en  og  samme  Ting,  og  dog 
vidste  ingen  af  dem,  hvad  det  var  for  en  Ting. 

Nu,  da  vi  kørte  hjem,  vilde  Krigsraaden  lægge  sin  Haand 
paa  Kanten  af  Vognfjælen  —  muligt  i  den  Hensigt  at  styrke  Lige- 
vægten —  men  han  strakte  den  for  langt  ud,  nemlig  paa  Hju- 
let, der  naturligvis  løb  rundt  i  Haanden.  Da  den  herved  opvakte 
Fornemmelse  var  ham  lige  saa  uforklarlig  som  ubehagelig,  tog 
han  Haanden  til  sig  og  betragtede  den  indvendig  med  stor  Op- 
mærksomhed, og  da  han  nu  fandt  den  saa  ilde  begegnet,  blev  han 
vred  og  bandte  Kusken,  „fordi  han  havde  kørt  over  hans  Fingre". 

Men  det  allermærkværdigste  hændtes  dog  Assessoren,  lige- 
ledes paa  Hjemvejen. 

Vi  to  sad  sammen,  men  baglæns  —  hvilket  ellers  ikke  skal 
være  hensigtsmæssigt  under  saadanne  Omstændigheder.  —  Da 
nu  Vejen  gik  et  langt  Stykke  i  lige  Linie  ret  ud  fra  Tidselholt, 
saa  havde  vi  Gaarden  en  Tidlang  for  Øje,  hvorvel  det  faldt  os 
vanskelig  nok  at  faa  den  til  at  staa  stille.  Som  vi  nu  bestræber 
os  for  at  „fiksere"  denne  smukke  og  behagelige  Ejendom,  gri- 
ber Assessoren  pludselig  min  Haand  og  stammer  med  inderlig 
Rørelse:  ,,Det  vil  vist  blive  et  nederdrægtigt  rart  Bryllup  der  paa 
Tidselholt  —  vi  skal  ogsaa  holde  ud,  saa  længe  han  har  en  Flaske 
Vin  i  Kælderen!" 

Der  er  herved  at  mærke  tvende  Vidunderligheder:  den  første, 
at  han  troede  vi  kørte  til  Bryllup,  da  vi  dog  uimodsigelig  kørte 
derfra;  den  anden,  at  Assessoren,  en  velstuderet  Mand,  som 
havde  faaet  bedste  Karakter  til  alle  sine  tre  Eksamina,  kunde 
begaa  saa  grov  en  Bommert  at  bruge  Futurum  i  Stedet  for  Præ- 
teritum. 


De  unge  Ægtefolk  saa  vi  ellers  den  Dag  meget  lidt  til  —  over- 
alt, vil  jeg  tilstaa,  var  Iagttagelsesevnen  samme  Dag  noget  sløv 

og  uvirksom.  Vel  bemærkede  jeg  dem  flygtigt  ved  Frokostbordet; 
men  ikke  om  de  nød  synderligt.  —  Da  jeg  savnede  dem,  gik  jeg 
ud  i  Haven  —  ikke  for  at  lede  efter  dem;  men  jeg  fornam  nogle 
visse  Kendetegn  paa  mit  sædvanlige  Tilfælde  „Clairvoyance", 
og  desaarsag  gik  jeg  ud  i  det  fri,  for  uforstyrret  at  kunne  have 
mine  Syner.  — 

Der  var  i  en  fjern  Krog  af  Haven  eller  Lystlunden  en  Løv- 
hytte, som  jeg  havde  udset  til  deri  at  ville  gennemgaa  min  Pa- 
roxysme.  Men  som  jeg  bøjer  Løvhanget  til  Side  for  Indgangen, 
saa  ser  jeg  gennem  en  lille  Aabning  i  Bladene  de  nygifte  siddende 
derinde.  At  hendes  ene  Ha  and  var  skjult  i  hans  den  ene,  at 
hendes  Hoved  hvilte  op  til  hans  Bryst  —  det  var  altsammen  i  sin 
Orden;  det  frapperede  mig  slet  ikke.  Lige  saa  lidt  forundrede  det 
mig,  at  de  hyppigt  anbragte  de  gængse  Pronomina  possessiva 
„min"  og  „din",  saavel  som  og  de  meget  brugelige  Adjektiver 
„evig"  og  „uendelig". 

Jeg  skulde  derfor  ganske  rolig  have  overladt  dem  til  deres 
grammatikalske  Øvelser  og  indbyrdes  Undervisning,  hvis  hun 
ikke  pludselig  havde  afbrudt  disse  lærde  Lektioner  med  det  af  et 
rørende  Øjekast  op  til  den  „evigelskede"  ledsagede  Spørgsmaal: 

„Hvad  skal  der  blive  af  Juliane?  stakkels  Søster!" 

Den  unge  Mand  tog  hende  under  Hagen,  bøjede  sit  Hoved, 
kyssede  hende  ømt  og  sagde  —  eller  snarere  deklamerede,  og  det 
saa  langsomt,  at  jeg  i  den  Tid  gerne  kunde  opremset  Lindgreens 
Tirade  om  de  syv  Kurfyrster  —  „Min  —  eje  —  gode  Kone!" 


SJETTE  KAPITEL 
Bryllupsdagen 

Jeg  tror,  at  Aurora  virkelig  har  været  skinsyg  paa  Bruden 
—  og  det  var  da  heller  ikke  uden  Grund;  thi  for  det  første  var 
Bruden  dejlig,  og  for  det  andet  var  Brudgommen  saa  smuk,  som 
et  Mandfolk  kan  taale  at  være,  og  for  det  tredie  havde  han  i  en 
Række  af  Aar  temmelig  regelmæssigt  gjort  hin  sin  Opvartning, 
men  paa  den  senere  Tid  forsømt  saadant,  nemlig  siden  han  be- 
gyndte at  kærestes  med  Vilhelmine.  — 

Det  var  derfor  ikke  at  forundre  sig  over,  at  den  tilsidesatte 
paa  Bryllupsmorgenen  slet  ikke  lod  sig  se,  men  indhyllede  sig 
i  et  graat,  tykt  og  vaadt  Slør,  hvorigennem  hun  græd  —  som 
Justitsraadinden  udlagde  det  —  „Guid  ned  i  Brudens  Skød".  — 

De  to  forelskede  brød  sig  Pokker  ikke  om  Vejret;  i  deres  Sjæle 
var  der  den  yndigste  Morgenrøde,  paa  deres  Himmel  var  ikke 
en  Sky.  Men  jeg  derimod  var  ikke  glad  ved  Regnen;  thi  medens 
de  andre  kunde  have  Tag  over  Hovedet,  var  jeg  nødt  til  at  ma- 
nøvrere i  fri  Luft.  Der  skulde  nemlig  om  Aftenen  være  en 
Slags  Illumination  i  Haven;  og  da  jeg,  som,  fordi  jeg  duer  til 
ingenting,  skal  bruges  til  alting,  havde  faaet  dette  glimrende 
Hverv,  var  det  en  følgelig  Sag,  at  jeg  kunde  blive  knortet  og 
gnadrig. 

Det  var  altsaa  ikke  saa  sært,  at  jeg  kom  op  at  kokkes  med 
Husholdersken  og  Kokkepigen;  thi  det  var  i  deres  Atelier,  at  og- 
saa  jeg  skulde  gøre  mine  Forberedelser,  hvorover  vi  tidt  kom  i 
Kollision  ved  Brugen  af  Potter,  Knive  og  andre  Køkkenredska- 
ber. —  Men  som  det  hedder  i  Ordsproget  —  „Ser  det  graat:  det 
kan  blive  godt"  —  saaledes  sønderrev  Auroras  Husbond,  da  han 
kulminerede,  det  omtalte  dunkle  Slør:  og  længe  før  Gæsterne 
blev  samlede,  havde  vi  det  nysseligste  Vejr,  og  den  tjenstvillige 
Sol  havde  tørret  Vandet  baade  af  Græs  og  Løv.  — 

Da  jeg  nu  omsider,  under  hyppig  Opposition  fra  Ministerial- 
partiet,  havde  faaet  mit  Apparat  helt  færdigt  og  lykkeligt  trans- 
porteret til  sit  Bestemmelsessted  og  vil  til  at  begynde,  hvem 
kommer  saa?  Ingen  anden  end  Juliane. 

Hun  saa  mig  rigtignok  ikke,  for  jeg  traadte  instinktmæssig 
bag  et  Grantræ.  Jeg  kiggede  ganske  forsigtig  mellem  Grenene 
og  tænkte  ved  mig  selv:  hvad  mon  hun  nu  vil  her?  Saa  satte  hun 
sig  da  paa  en  Træbænk,  lagde  Hænderne  sammen  i  Skødet,  løf- 
tede dem  samlede  op  og  lod  dem  synke  igen.  Derpaa  saa  hun  op 
i  Vejret  —  jeg  saa  ogsaa  derop,  for  jeg  tænkte,  der  havde  været 
noget  usædvanligt  at  se  efter;  men  der  var  ikke  andet  at  opdage 
end  Grene  og  Blade  og  en  Smule  Himmel  imellem  dem.  Men  hun 
maa  dog  have  set  noget  mere  end  jeg,  og  det  noget  særdeles  in- 
teressant, for  Taarerne  løb  hende  ned  ad  Kinderne,  og  det  ikke 
faa,  men  mange.  Det  varede  mig  vel  længe  —  for  det  er  ked- 
sommeligt at  se  en  ung  og  smuk  Pige  —  det  var  hun  tilforlade- 
lig —  sidde  saadan  og  flæbe,  og  det  paa  sin  Søsters  Bryllups- 
dag. 

Det  forstaar  sig:  hun  vilde  kanske  gerne  selv  haft  Ferdinand; 
men  da  det  nu  ikke  saaledes  kunde  føje  sig,  saa  burde  hun  som 
en  fornuftig  Pige  —  og  det  var  hun  virkelig  —  have  fundet  sig  i 
Omstændighederne  og  ikke  ærgret  sig  over,  at  Ferdinand  hellere 
vilde  have  Vilhelmine.  Jeg  tør  just  ikke  gøre  min  Ed  paa,  at  det 
var  derfor,  hun  surmulede,  men  jeg  har  dog  en  stærk  Formod- 

ning  derom;  for  at  hun  havde  før  gjort  sig  Spekulationer  paa 
den  smukke  og  rige  Kavaler,  det  skal  jeg  give  gyldige  Beviser 
for. 

Naa,  lad  det  nu  være,  hvad  det  var!  Hun  pillede  af  igen,  og 
jeg  passede  mit.  Men  havde  hun  tøvet  noget  længer,  skulde  jeg, 
ihvor  travlt  jeg  havde,  gjort  mig  den  Umage,  ved  filosofisk  Ræ- 
sonnement at  have  utLryddet  hin  taabelige  og  barnagtige  Liden- 
skab. 

Som  jeg  havde  faaet  den  sidste  Lampe  anbunden,  hørte  jeg 
den  første  Vogn,  og  straks  efter  den  anden;  og  saa  gik  det  en 
halv  Time  fort  i  een  Rumlen  dernede  i  Gaarden.  — 

Det  var  Justitsraadens  Ide,  at  der  skulde  iagttages  samme  Ce- 
remoniel som  ved  et  gement  Bondebryllup;  Gæsterne  skulde  først 
forsamles  i  Gildegaarden  for  derfra  at  køre  i  Procession  til  Kir- 
ken; og  skulde  følgelig  Musikanterne  paa  den  første  Vogn,  Bru- 
den med  hendes  Førerinder  paa  den  anden,  Brudgommen  med 
hans  Førere  paa  den  tredie,  og  skulde  der  endelig  til  Kirken 
køres  Fod  for  Fod  —  ret  som  ved  en  Ligbegængelse. 

Justitsraaden  mente,  at  alt  dette  havde  sin  Betydning:  „Før 
Ægteskabet,"  sagde  han,  ,,saa  har  hun  Magten,  og  han  danser 
efter  hendes  Pibe;  ligesom  den  sagte  Kørsel  betegner  den  jom- 
fruelige Blysomhed,  Anstand  og  Tilbageholdenhed. " 

Fra  Kirken  gik  det  i  den  modsatte  Orden:  nu  var  han  foran, 
og  man  kørte  fejende,  hvilket  skulde  forestille,  at  nu  burde  han 
raade  og  føre  en  raskere  Kommando. 

Mod  Allegorien  selv  har  jeg  ikke  noget;  men  den  bliver  ikke 
saa  sjælden  bagvendt  udlagt  og  udført  i  Virkeligheden.  Og  jeg 
har  flere  Gange  været  med,  hvor  Bruden  —  naar  jeg  maatte  have 
haft  noget  i  det  at  sige  —  skulde  kørt  efter  ham  til  Kirken  og 
foran  ham  derfra.  Disse  to  —  tyktes  mig  —  kunde  meget  pas- 
sende have  siddet  ved  Siden  af  hverandre  baade  hen  og  hjem. 

Juliane  var  saamænd  ikke  med  i  Kirke;  hun  kunde  ikke 
f  aa  Tid!!!  Og  ved  De  saa,  hvad  hun  bestilte  imens?  Ikke  andet 
end  puslede  lidt  i  Brudekammeret,  og  det  var  endda  lidt  nok; 
for  jeg  saa  gennem  Døren  —  den  stod  just  paa  Klem,  da  jeg  en- 
gang skulde  der  forbi,  for  jeg  var  heller  ikke  med  i  Kirken,  for 
jeg  kunde  ikke  heller  faa  Tid  —  hvorledes  hun  stod  ganske  stille 
og  ledigløs  foran  Spejlet. 

Jeg  tænkte  naturligvis  straks,  at  hun  stod  der  for  at  spejle 
sig  i  Mag,  og  begyndte  i  mine  egne  Tanker  at  moralisere  over 
den  kvindelige  Forfængelighed,  om  hvilken  jeg  har  læst  og  hørt 
saa  meget  fornuftigt  og  grundigt.  Men  jeg  tog  fejl:  hun  saa  ikke 

i  Spejlet,  men  underneden,  hvor  der  hang  to  smaa  Billeder, 
nemlig  Brudens  og  Brudgommens.  Saa  tog  hun  dem,  et  i  hver 
Haand,  saa  vemodigømt  paa  dem,  kyssede  dem  endogsaa  begge  to; 
hang  dem  igen  paa  deres  Sted  —  det  var  dobbelt  Umage  —  vendte 
sig,  foldede  Hænderne,  hævede  dem,  trykkede  dem  til  Brystet, 
saa  op  paa  Piafon  dm  aleriet  der  i  Gibslof  tet  og  bevægede  Læ- 
berne en  Smule. 

Jeg  mente,  at  det  var  Maleriet  og  Kunstneren,  hun  ydede  sin 
Beundring,  men  min  Fætter,  hvem  jeg  siden  fortalte  det,  han 
mente  —  for  han  vil  nu  altid  være  klogere  end  andre  Folk  — 
at  hun  bad  for  Brudeparrets  Lykke. 

Naar  jeg  ikke  havde  været  saa  belæsset  med  Forretninger, 
vilde  jeg  været  med  i  Kirken  —  ikke  for  at  høre  Præstens  Tale, 
for  den  ene  Brudevielse  er  ligesom  den  anden:  De  skal  holde  af 
hverandre,  og  de  skal  dele  det  sure  og  det  søde  ligeligt  med  hver- 
andre, og  han  skal  bære  kønt  over  med  hendes  Svagheder, 
og  h  u  n  skal  være  ham  kønt  lydig  —  dette  sidste  kunde  Præsten 
lige  saa  godt  tie  stille  med. 

Men  —  hvad  var  det  nu,  jeg  vilde  sige  —  jo,  jeg  vilde  have 
været  i  Kirken,  for  at  —  ija!  af  samme  Grund,  som  man  gaar  i 
Kirke,  naar  der  er  Konfirmation. 

Imidlertid,  jeg  maatte  nu  blive  derfra,  og  ved  Bordet  siden 
fik  jeg  da  ogsaa  Lejlighed  til  at  betragte  Damerne,  og  hvad  de 
havde  paa.  Jeg  kan  endnu  huske  det  saa  grandgiveligt,  at  jeg 
derom  vilde  forbinde  mig  til  at  aflægge  en  omstændelig  og  nøj- 
agtig Beretning;  men  da  jeg  frygter,  at  somme  Læsere  kunde 
rynke  Næsen  herover,  skal  jeg  blot  indskrænke  mig  til  følgende 
Bemærkninger,  der  uden  Tvivl  vil  have  almindelig  Interesse:  Fru 
Krigs raadindens  Kjole  var  ikke  andet  end  simpel  Florencetaft; 
men  Kancelliraadindens  —  Jomfru  Møller,  min  Borddame,  be- 
nægtede det;  men  jeg  vil  dø  paa,  den  var  Satin  turque  —  og 
begge  besatte  med  Tylskniplinger.  Ej  heller  bør  jeg  lade  ube- 
mærket, at  Fru  Hansen  bar  en  Krans  af  Perler,  der  saa  ganske 
ud  som  ægte;  og  at  Konsistorialraadinden  havde  en  Ring  paa 
hver  Finger  og  to  paa  somme. 

For  Maden  er  jeg  desværre  ikke  i  Stand  til  at  aflægge  rigtigt 
Regnskab,  for  jeg  spiste  selv  ikke  synderligt  uden  en  Tallerken 
Suppe  —  det  var  af  den  brune  —  den  anden  var  en  lille  Smule 
snærret,  men  det  beder  jeg,  man  ikke  vil  tilregne  Husholdersken, 
thi  hun  gav  Kokkepigen  to  vældige  Ørefigen  for  det  —  og  saa 
spiste  jeg  et  Par  Postejer;  men  jeg  skal  aldrig  nægte,  at  Butter- 
dejen kunde  været  fuldkomnere,  og  det  kom  deraf  —  som  Ju- 


390 

stitsraadinden  efter  Bordet  hviskede  til  mig  —  at  Husholdersken 
havde  selv  drukket  Brændevinen  til  den.  Vil  nu  nogen  vide  nøjere 
Besked,  den  faar  henvende  sig  til  Konsistorialraaden,  der  spiste 
af  alle  Retterne  og  derhos  er  en  Mand  af  den  fineste  Smag. 

NB.  Juliane  saa  man  ikke  meget  til.  Hun  havde  rigtignok 
sin  Plads  ved  Bordet;  men  hun  var  der  ikke  ret  længe  ad  Gangen 
og  mere  ude  end  inde;  for  Resten  saa  hun  ganske  fornøjet  ud, 
og  jeg  sluttede  deraf  —  maaske  en  Smule  for  rask  —  at  hun  alle- 
rede havde  slaaet  Grillerne  af  Hovedet. 

NB.  NB.  Da  Stegen  —  eller  Stegene,  for  vi  fik  baade  Kalve- 
steg, Dyresteg  og  Kalkunsteg  (denne  mest  for  Konsistorialraa- 
dens  Skyld)  —  da  de  nu  kom  paa  Bordet,  slog  jeg  med  Dessert- 
kniven paa  Glasset,  rømmede  mig,  rejste  mig  og  sang  en  Bryl- 
lupsvise, som  jeg  selv  til  denne  Lejlighed  havde  forfattet.  Jeg 
vilde  ogsaa  g  jerne  have  frydet  Læserne  med  dette  —  alle  til- 
stedeværende kaldte  det  et  Mesterstykke;  men  jeg  kan  naturlig- 
vis ikke  tiltræde  en  for  mig  saa  smigrende  Mening  —  Læserne 
skulde  med  Fornøjelse  have  faaet  det,  dersom  jeg  selv  havde 
haft  det  eller  nogen  af  Gæsterne  havde  opbevaret  det. 

Mit  Eksemplar  beholdt  min  Dame,  og  det  havde  hun  næste 
Morgen  —  ikke  i  Hovedet,  men  paa  Hovedet,  og  det  ganske  de- 
fekt. Et  andet  Eksemplar,  eller  rettere  de  forbrændte  Levnin- 
ger deraf,  opdagede  jeg  om  Natten  paa  Kakkelovnspladen  ved 
andre  Fidibusstumper.  Og  et  tredie  nød  den  Ære,  ved  Frokosten 
at  paradere  som  Manchet  paa  en  Flæskeskinke.  — 

Dersom  nogen  tror,  at  jeg  harmede  mig  over  saadant,  den 
tager  mærkelig  fejl;  thi  jeg  anser  det  netop  for  den  sødeste  Løn, 
at  ens  Digte  kan  saaledes  blive  udbredt  alle  Vegne;  og  at  de 
bliver  revet  i  Stykker,  det  viser  jo,  at  man  rives  om  dem. 

Men,  jeg  beder  om  Forladelse!  jeg  kunde  nær  forsømt  at  frem- 
stille de  vigtigere  Begivenheder.  —  Da  nu  Brudeparrets  Skaal 
blev  drukket  og  vi  alle  sammen  gjorde  dem  den  behagelige  Ulej- 
lighed at  klinke  med  os  hver  især,  kom  Juliane  ogsaa  med  sit 
Glas  og  saa  saa  mild  ud  dertil  som  nogen.  Bruden  satte  ogsaa 
et  mildt  Ansigt  op,  men  hendes  Haand  rystede  lidt,  og  der  kom 
hende  et  Par  Perler,  som  jeg  antog  for  ægte,  i  Øjnene.  NB.  Det 
var  ikke  den  eneste  Gang,  hun  i  Dag  græd;  for  jeg  kom  siden 
hændelsesvis  til  at  se,  hvorledes  begge  Søstrene  i  et  Værelse,  hvor 
de  troede  sig  uden  Vidner,  faldt  hverandre  om  Halsen,  og  da 
sagde  Juliane: 

„Bliv  lykkelig,  min  Søster!  jeg  bliver  ikke  ulykkelig!" 

Det  kan  nu  enhver  tage  for,  hvad  den  vil;  men  jeg  for  min 
Del  synes,  at  det  var  kønt  sagt;  —  der  var  Moral  i  det. 

Men  jeg  beder  igen  om  Forladelse  for  Illuminationen,  at  den 
nemlig  ikke  faldt  bedre  ud.  Jeg  havde  af  mine  mangefarvede  Pa- 
pirtutter i  en  Løvportal  dannet  Bogstaverne  „F."  og  „V."  og 
nedenunder  en  allegorisk  Figur,  nemlig  tvende  Hjerter  i  hver- 
andre, eller  et  Tvillinghjerte;  jeg  mener,  at  dette  var  et  pænt 
Symbol  paa  Brudeparrets  brændende  Kærlighed.  Men,  ret  som 
for  at  spotte  med  min  søde  Ide,  jeg  havde  næppe  faaet  den  sidste 
Lysstump  tændt,  førend  en  grusom  Regnbyge  slukkede  dem  alle 
sammen  og  saaledes  aldeles  dæmpede  Hjerternes  Brand. 

Min  Fætter,  hvem  jeg  fortalte  denne  Ulykke,  mente,  at  denne 
Regnbyge  netop  kom  meget  heldigt  for  at  fuldende  Allegorien, 
og  —  med  hans  gunstige  Tilladelse  —  vaasede  en  hel  Del  om 
„Ild  og  Vand,  og  Varme  og  Kulde,  om  Elskovs  Morgenrøde  og 
Hverdagslivets  Aftenbløde",  hvilket  jeg,  for  at  skaane  de  læsen- 
des skønne  Følelser,  ikke  videre  skal  berøre.  — 

Justitsraaden  fandt  sig  i  Ulykken  med  en  beundringsværdig 
Stoicisme,  trøstede  mig  endogsaa  med  den  Forsikring,  at  han 
nok  skulde  sørge  for  en  anden  Illumination  inde  i  Huset 
ved  Hjælp  af  de  brændbare  Fluida,  hvormed  Kælderen  var  vel 
forsynet. 

Jeg  haaber  nu,  at  jeg  ikke  skal  have  forbigaaet  noget  væsent- 
ligt, og  slutter  altsaa  dette  Kapitel  med  den  Bemærkning,  at 
Bryllupsdagen  endte  med  Dans  til  den  følgende  Morgen. 


FEMTE  KAPITEL 
Dagen  før  Brylluppet 

Idet  jeg  her  griber  Pennen,  svæver  jeg  i  Uvished  om,  hvor 
jeg  helst  skal  tage  fat.  Dog,  jeg  vil  først  have  det  vigtigste  eks- 
pederet. —  Da  jeg  ved  Daggry  stod  op  for  at  digte  den  omtalte 
Bryllupssang,  som,  desværre  for  Læserne!  forvildede  sig  i  Jom- 
fru Møllers  Haar,  paa  Kakkelovnspladen  og  paa  Flæskeskinken, 
hørte  jeg  uden  for  min  Dør  en  alvorlig  Debat  mellem  Justits- 
raadinden  og  Husholdersken  om  Postejerne. 

Denne  levende  Diskussion  over  en  saa  vigtig  Materie  tildrog 
sig  hele  min  Opmærksomhed.  Der  handledes  om  intet  mindre, 
end  om  de  skulde  fyldes  med  Hønsefarce  eller  med  Muslinger. 
Fruen   kæmpede   for  Skaldyrene  —  Husholdersken    for  de   be- 

fjedrede,  og  begge  med  saa  kraftige  Grunde,  at  jeg  ikke  vidste, 
til  hvilken  Side  jeg  skulde  helde. 

Det  var  ikke  muligt  at  vide,  hvo  der  til  sidst  vilde  gaaet  af 
med  Sejren,  hvis  ikke  Justitsraaden,  der  hændelsesvis  og  heldig- 
vis kom  til,  havde  interveneret  med  det  Mediativ,  at  man  kunde 
anvende  begge  Dele.  Dette  blev  enstemmig  antaget  og  Differen- 
cen saaledes  lykkelig  hævet.  Beroliget  herover  havde  jeg  atter  sat 
mig  i  en  højtidelig  Stemning,  da  der  kom  Bud  fra  Degnen  om  at 
være  ham  behjælpelig  med  at  pynte  Kirken. 

Jeg  maatte  af  Sted,  men  ikke  før  jeg  havde  udsøgt  og  med- 
taget et  Par  Kurve  fulde  af  grønne  Grene  og  symboliske  Blom- 
ster, hvilke  jeg  anbragte  saaledes:  Over  begge  Brudefolkenes 
Stole  befæstede  jeg  en  Bue  af  Myrtekviste,  hvilket  i  Blom- 
stersproget vil  sige  saa  meget  som:  ,,Sød  er  standhaftig  Kær- 
ligheds Løn".  Ibundne  var  følgende: 

1)  Maanedsroser,  som  betyder:  ,,Den  varigste  af  alle  Skøn- 
heder er  Hjertets"; 

2)  Adonis,  det  er:  ,,Dit  Billede  følger  mig  alle  Vegne"; 

3)  Aprikoskvist,  o:  ,,Du  fortryller"; 

4)  Orangeblomst,  o:  „En  Kærlighed  saa  stor,  at  den  ej  kan 
udtrykkes  ved  Ord"; 

5)  Kongelys,  o:  „Dit  Hjerte  og  din  Haand  gør  mig  rigere 
end  nogen  Konge"; 

6)  Lærkekvist,  o:  ,,Du  kroner  mit  Haab"; 

7)  Fløjelsblomst,  o:  „Min  Lykke  er  i  din  Haand"; 

8)  Evighedsblomst,   o:   „Kærligheden  tilhører  ikke  Tiden 
alene"; 

9)  Natviol,  o:  ,,Naar  Aftenzefyr  suser,  mødes  vi",  og 
10)  Ene  bær  kvist,  o:  „Midnat  er  Elskovs  Middag". 

(Saa  meget  kan  jeg  da  ved  given  Lejlighed  her  sige  Læseren 
med  Hensyn  til  mit  tidt  omrørte  Bryllupscarmen,  som  jeg  havde 
betitlet:  „Blomsterkrans  am  Brudens  Hoved":  at  det  havde  et 
Vers  for  ethvert  af  ovenstaaende  Numre,  og  at  jeg  paa  en  lige 
saa  pæn  som  sindrig  Maade  havde  i  velklingende  Rim  udviklet 
de  særskilte  Betydninger). 

Kommen  tilbage  fra  Kirken,  fuld,  i  det  mindste  svimmel  af 
min  egen  Fantasis  skyhøje  Flugt,  gaar  jeg  fejl  af  mit  eget  Kam- 
mer og  ind  i  Julianes.  Jeg  bad  om  Forladelse  for  Fejltagelsen 
og  vilde  forføjet  mig  bort,  men  hun  bad  mig  med  et  veltilfreds 
Smil  at  bie  og  bese  Søsterens  Brudekjole,  med  hvilken  Genstand 
hun  netop  var  sysselsat.  Jeg  saa  og  jeg  roste  —  og  jeg  mente 

det  virkelig  —  og  skottede  af  og  til  saa  lumskelig  til  hende:  men 
der  var  ingen  Forandring  paa  hendes  Sjæls  Barometer:  det  stod 
endog  højere  end  ,, smukt  Vejr",  det  viste  „bestandigt". 

Men  Kviksølvet  —  jeg  mener  Kvindelunet  —  kan  hastig  falde; 
det  erfarede  jeg  ogsaa  her.  Jeg  var  nemlig  næppe  kommet  tilbage 
til  mit  eget  Værelse,  før  der  hos  mig  opstod  nogen  Tvivl  om  Baro- 
metrets Paalidelighed.  Jeg  trækker  da  mine  Sko  af  og  stikker 
Fødderne  i  mine  Pampusser  —  dem  med  Hattefiltssaaler  (hvil- 
ken Slags  Saaler,  saa  vel  ved  saadanne  som  og  ved  andre  Lejlig- 
heder, er  meget  hensigtsmæssige)  og  lister  mig  med  Kattefjed 
hen  til  hendes  Dør.  Paa  denne  var,  hvor  en  Knast  havde  siddet, 
et  Hul  saa  stort  som  en  af  de  nugældende  mindste  Kobbermyn- 
ter. Ved  dette  anbringer  jeg  mit  ene  Øje,  og  hvad  ser  jeg  saa? 
Juliane  sideværts,  siddende  ved  Natbordet  og  skrivende;  men 
havde  jeg  ikke  vidst,  det  var  hende,  jeg  skulde  næppe  kendt 
hende  igen:  Barometret  var  sunket  til  ,, Blæst  og  Regn"! 

Hun  skrev  —  da  hørte  jeg  fra  Trappen  ved  den  anden  Ende 
af  Gangen  Justitsraadindens  Stemme:  ., Juliane!  Juliane!  stræb 
og  kom!  stræb  og  kom!" 

Jeg  stræbte  at  løbe  og  havde  næppe  naaet  min  egen  Dør,  før 
den  tilraabte  for  ud  af  hendes  og  ned  ad  Trappen.  (Jeg  blev  ellers 
bange  for,  at  der  var  noget  galt  paa  Færde;  men  da  jeg  hørte 
Fruen  raabe:  ,,Mine  Blonder!  mine  Blonder!"  saa  beroligede  jeg 
mig  igen.) 

Hvad  monstro  det  var,  hun  sad  og  skrev  paa?  tænkte  jeg  — 
vips!  saa  er  jeg  i  Kammeret,  ved  Natbordet,  og  ser  i  hendes  op- 
slagne hemmelige  Protokol  efterfølgende  Linier:  „Kvinden  har 
kun  een  Kærlighed  —  hendes  første  er  og  den  sidste.  Skuffes 
den,  da  vorder  hun  enten  ulykkelig  eller  —  ond  —  o  Gud!  lad 
mig  blive  ulykkelig!" 

Det  var  da  en  rasende  Paradoks!  Men  det  er  Følgen  af  den 
forbandede  Romanlæsning:  den  sætter  saa  let  en  ung  Pige  Fluer 
i  Hovedet;  og  saa  kan  hun  være  taabelig  nok  til  at  gaa  hen  og 
gi'e  sig  til  at  elske  uden  Tilladelse,  uden  at  raadføre  sig  med 
Forældre  eller  Søskende  eller  Venner  eller  Bekendte  eller  med 
sin  egen  Fornuft.  Hvis  jeg  maatte  raade,  skulde  alle  Romaner 
forbydes,  undtagen  „Grandison",  og  saa  mine  egne,  i  hvilke  For- 
nuften altid  er  ovenpaa  og  Hjertet  beholder  sin  naturlige,  under- 
ordhede Plads. 

Næppe  havde  jeg  anstillet  denne  fornuftige  Betragtning,  før 
jeg  hører  Tråd  af  flere  Fødder  paa  Gangen.  Nu  var  jeg  nær  ved 
at  „blive  ulykkelig"  —  hvad  om  nogen  kom  herind  og  fandt  mig 

i  Julianes  Sovekammer!  de  kunde  tænke  —  hendes  gode  Navn 
og  Rygte!  —  min  egen  Ære!  —  jeg  smuttede  bag  Sengen  og  trak 
Omhænget  for  mig. 

Døren  gaar  op.  De  forlovede  træder  ind  —  Hun  med  de  Ord: 
„Søde  Ferdinand!  du  skal  dog  se  —  hvor  er  Juliane?" 

Jeg  skælvede.  Men  til  min  Lykke  gav  hun  sig  nu  til  at  vise 
ham  sin  Bryllupsklædning,  som  han  da  ogsaa  fandt  allerkæ- 
reste. 

Med  eet  afbryder  hun  forfærdet  Synsforretningen,  raabende: 
„Ih,  men  du  søde!  hvad  er  det?"  og  giver  sig  til  at  undersøge  et 
Stykke  af  Stadsen,  hvorved  en  eller  anden  Fejl  maatte  være  be 
gaaet. 

Fæstemanden,  som  tog  sig  den  Ting  lettere,  fik  nu  Øje  paa  de 
nysnævnte  Antegnelser  i  Julianes  Dagbog.  Se!  hans  Barometer 
faldt  nu  flere  Grader  og  truede  med  Regn.  Dette  bemærkede  Vil- 
helmine, lod  Stadsen  være  det,  den  var,  og  sine  Øjne  lede  af 
hans  til  det  gedankenschwere  Blad. 

Den  stakkels  Fæstemø  skudrede,  blegnede,  faldt  ham  om  Hal- 
sen og  hulkede:  ,,Min  Søster  —  ulykkelig  —  o  Gud!  hvem  er  da 
det,  der  har  bedraget  hende?" 

„Der  har  ingen  bedraget  hende,"  svarede  han  smerteligt, 
„uden  hendes  eget  Hjerte  —  kom,  min  eneste!  i  Morgen  skal  du 
vide  alt  —  til  den  Tid  rolig!  Det  vil  blive  godt  endnu  alt  sam- 
men." Hermed  slog  han  sin  Arm  om  hendes  smækre  Midie  og 
førte  hende  ud  af  Værelset. 

Da  Lyden  af  deres  Trin  paa  Gangen  var  forsvundet,  vilde  jeg 
have  forladt  mit  Smuthul;  men  jeg  blev  atter  fængslet  —  i  mo- 
ralsk Forstand  —  mellem  Væggen  og  Omhænget;  thi  Juliane  kom 
farende  ind  med  forvildet  Aasyn,  og  med  bølgende  Bryst  ud- 
pressede hun  næppe  hørligt:  ,,Gud!  om  hun  har  set  det!" 

Derpaa  tog  hun  Dagbogen,  slog  den  sammen,  for  omkring  og 
ledte  —  formodentlig  efter  sin  Kommodenøgle  —  og  da  hun  ej 
kunde  finde  den,  stak  hun  Hjerte  journalen  ind  under  Hovedpu- 
den i  Sengen,  trykkede  nogle  Taarer  tilbage  i  Øjenkrogene  og 
ilede  atter  bort. 

Læser!  fordøm  mig  ikke!  Fristelsen  var  stærk  og  jeg  svag:  jeg 
forgreb  mig  paa  Julianes  Hjertes  Helligdom.  Jeg  kan  ikke  ene 
bære  Bevidstheden  om  denne  Synd;  jeg  gør  dig  til  min  medskyl- 
dige —  men  ikke  endnu  —  jeg  vil  ikke  forraske  dig.  Du  skal  have 
Tid  til  Betænkning  og  Overlæg. 

Da  jeg  havde  gennemlæst  nogle  Blade  —  bagfra,  ligesom  du 
læser  denne  Historie  —  kom  Vilhelmine  alene  ind,  for  hen  til 

Natbordet,  stirrede,  naturligvis  efter  Bogen,  den  jeg  imidlertid 
havde  puttet  ind  igen  under  Hovedpuden.  Men  jeg  maa  i  For- 
fippelsen  have  baaret  mig  ubehændigt  ad;  thi  ved  at  lade  Øjnene 
løbe  omkring  har  hun  faaet  et  Glimt  af  det  forbudne  Skrift  at 
se,  river  det  ud,  slaar  op,  læser,  skælver  og  sukker  —  saa  det 
gjorde  mig  ordentlig  ondt  at  høre  —  „Det  er  Ferdinand,  hun 
elsker!" 

Hendes  Hænder  faldt  sammen  —  og  Bogen  naturligvis  paa 
Jorden.  — 

I  samme  skæbnesvangre  Moment  ser  jeg  Juliane  paa  Dør- 
trinnet. Hun  har  set  og  hørt  det  samme  som  jeg;  thi  hun  skif- 
tede hurtig  Farve  og  vaklede  —  men  med  eet  stiver  hun  sig  og 
næsten  knejser  —  saa  hun  syntes  flere  Tommer  højere,  end  hun 
i  Grunden  var.  Derpaa  svæver  hun  langsomt  —  højtideligt  — 
med  halvt  hævede  Arme  hen  mod  Søsteren  —  der  var  noget 
dronningligt  i  hendes  Aasyn  og  Anstand.  —  Endskønt  jeg  aldrig 
ved  at  have  set  noget  Portræt  af  hin  berømte  Dronning  i  Pal- 
myra,  saa  tør  jeg  vædde  paa,  at  hun  har  set  saaledes  ud,  den- 
gang hun  opofrede  sin  Elsker  for  sin  Pligt.  — 

,, Søster!"  sagde  hun  med  dæmpet,  men  fast  Stemme  og  ud- 
bredte sine  Arme. 

Vilhelmine  vendte  sig  hel  forbløffet  og  blev  staaende. 

„Søster!"  gentog  hin  og  lod  Armene  synke  —  (jeg  vilde  ønske, 
mine  Damer  og  Herrer!  at  De  havde,  hørt  dette  Tostavelsesord 
saaledes  fremsiges!  der  var  Effekt  i  det)  —  „du  ved  nu  mit 
Hjertes  Hemmelighed  —  gem  den  i  dit  —  denne  være  den  ene- 
ste, i  hvilken  din  Ferdinand  aldrig  vorder  delagtig!  Jeg  elsker 
ham  —  som  jeg  elsker  dig  —  og  velsigner  eder  begge." 

Vilhelmine  sank  til  hendes  Barm.  — 

Det  var  en  rar  Pige,  den  Juliane!  Det  vil  vist  enhver  indrøm- 
me mig.  —  Men  nu  skal  De  bare  høre  videre. 

Under  denne  effektfulde  Scene  staar  Genstanden  for  begge 
Søstrenes  Kærlighed  i  Døren.  Men  han  lod  sig  ikke  forknytte: 
han  gaar  hen,  mir  nichts  und  dir  nichts,  og  omfavner  dem  sam- 
lede —  de  blev  jo  noget  forskrækkede;  det  var  ikke  saa  sært  — 
og  saa  kysser  han  saa  den  ene,  saa  den  anden  paa  Panden  og 
siger  (jeg  havde  aldrig  troet,  han  var  saa  lærd):  „Den  Kærlighed, 
der  forener  os,  er  Englenes  Glæde;  den  er  fra  Aandernes  Ver- 
den." — 

Det  var  en  sublim  Tanke,  den  gjorde  Indtryk  paa  mig:  Væ- 
relset var  tomt,  inden  jeg  havde  summet  mig  og  fattet  den  Be- 
stemmelse at  springe  ud  i  Haven  af  Vinduet.  — 

Da  jeg  ikke  vejer  meget,  kom  jeg  uden  Skade  til  Jorden,  dog 
ikke  paa  Fødderne  alene,  men  ogsaa  paa  Knæerne  og  Hænderne. 
Jeg  rejser  mig  og  banker  Støvet  af  mine  Klæder,  da  jeg  hører 
en  slaa  en  Skogger  op  ved  Siden  af  mig.  Jeg  ser  derhen  —  det  er 
Justitsraaden. 

,, Dersom  jeg  ikke  havde  bedre  Tanker  om  Dem,"  siger  han, 
„kunde  jeg  snart  tro  —  hvad  Fanden  havde  De  at  bestille  i  min 
Datters  Kammer?  Blev  De  kastet  ud  af  Vinduet?" 

„Om  Forladelse,  Hr.  Justitsraadl"  siger  jeg,  „jeg  kastede  mig 
selv  ud,  paa  Grund  af  —  som  De  selv  behager  at  antyde,  at  Deres 
Datters  Ære  var  mig  dyrebar  — ." 

Han  lo  igen:  „Meget  vel!  Nu  ved  jeg,  hvorfor  De  kom  ud;  men 
jeg  kan  ikke  begribe,  hvorfor  De  kom  ind."  — 

„Jeg  maa  ta'e  mig  den  Frihed  at  sige  Dem:  jeg  tog  fejl  af 
Værelset  — " 

,, —  Ah!  saa  tog  De  fejl,  baade  da  De  kom  ind,  og  da  De  kom 
ud."  — 

Han  blev  ved  at  le  i  Stødemaal,  saa  længe  jeg  kunde  høre 
ham.  Det  var  for  godt  Køb,  jeg  slap  saaledes  fra  denne  „Fen- 
stren". 

Jeg  gik  nu  hen  i  en  afsides  Krog  af  Haven  for  at  anstille  nogle 
nyttige  Betragtninger  over  de  store  Ting,  jeg  havde  set  bag 
Sengegardinet.  Der  faldt  mig  under  samme  Meditation  adskil- 
lige gode  og  sunde  Tanker  ind,  hvilke,  desværre!  alle  paa  een 
nær  blev  borte  i  Bryllupstiden. 

Denne  ene  har  jeg  godt  ved  at  huske;  thi  den  kommer  ofte 
tilbage  af  sig  selv.  „Hvorfor,"  hvisker  det,  „kan  somme  faa  hele 
to  Kærester  paa  een  Gang  og  du  slet  ingen  dit  hele  Liv?"  — 

Idet  jeg  grundede  paa,  grundigt  at  besvare  denne  Kvæstion, 
faldt  jeg  i  Søvn  og  vaagnede  ikke,  før  jeg  skulde  til  og  i  Seng. 


FJERDE  KAPITEL 
Otte  Dage  før  Brylluppet 

Jeg  var  just  færdig  med  at  løse  Fætters  Pinseoffer  og  i  Færd 
med  at  bundte  Tiggerbrevene  —  som  han  kalder  dem.  — 

„Jeg  kan  dog  aldrig  vide,"  siger  han,  „om  Vielsen  skal  gaa 
for  sig  i  Kirken  eller  i  Stuen?"  — 

„Hm!"  svarer  jeg,  „det  kan  jo  være  dig  det  samme;  du  faar 
alligevel  ikke  noget  af  Offeret."  — 

„Det  er  heller  ikke  derfor,"  siger  han,  „thi  Justitsraaden  for- 

langer  vist  ikke,  at  hans  Gæster  skal  betale  Præst  og  Degn  for 
hans  Kones  Mad  og  hans  egen  Vin;  men  jeg  kan  nu  engang  ikke 
lide  Stuebryllupper;  det  er  for  al  Verden,  ligesom  man  var  bange 
for  at  gøre  denne  Handling  alt  for  højtidelig,  eller  — " 

,, —  Da  kan  du  nu  faa  det  at  vide,"  faldt  jeg  ham  ind,  ,,der  har 
vi  Justitsraaden  med  samt  hans  Pibe;  han  kommer  vist  for  selv 
at  agere  Bedemand.1' 

Rigtig.  Han  træder  ind  af  Døren,  tager  Piben  af  Munden  og 
fremsiger  den  sædvanlige  Bedemandsremse: 

„Jeg  skulde  hilse  fra  de  gamle  og  de  unge  Folk,  om  Præsten 
og  hans  hele  Hus  vilde  komme  i  Dag  otte  Dage  og  følge  med  dem 
i  Kirken  og  høre  paa,  hvad  Præsten  siger,  og  saa  følge  med  dem 
til  Brudehuset  igen  og  spise  og  drikke  og  holde  dem  lystig  og 
blive  der  og  ture,  saa  længe  som  De  selv  behager."  — 

Piben  indtog  nu  igen  sin  bestemte  Plads,  fra  hvilken  den  dog 
i  korte  Mellemrum  maatte  vige,  medens  den  velbaarne  Bede- 
mand videre  fremførte: 

,,Og  saa  skulde  jeg  bede  —  Puh  —  fra  mig  selv  —  Puh  —  om 
Hr.  Pastoren  —  Puh  —  eller  hans  Hr.  Fætter  —  Puh  —  vil  gøre 
—  Puh  —  en  Sang  —  Puh  — ." 

Fætter  bukkede  og  sagde  ja;  men  —  jeg  kender  ham  —  jeg 
kunde  se  paa  ham,  at  Justitsraadens  sidste  Anmodning  ikke 
huede  ham  nær  saa  godt  som  den  første. 

Da  vi  igen  blev  ene,  siger  jeg  derfor  til  ham:  „Vil  du,  eller 
skal  jeg?" 

,,Du  maa!"  siger  han.  „Jeg  havde  allerede  haft  det  i  Sinde; 
men  netop  fordi  man  purrer  mig  for  det,  standser  min  Vena. 
Digteren  skal  være  fuldkommen  fri  — " 

„—  Tøjlesløs?"  siger  jeg.  — 

„Nej,"  siger  han,  „men  uden  Tøjle.  Ingen  vorder  Digter,  fordi 
han  vil,  og  digter  ikke  heller,  naar  han  skal."  — 

„Aha!"  siger  jeg,  ,,nu  forstaar  jeg,  hvad  vor  danske  Diogenes 
mente  — " 

„ —  Diogenes?  er  det  Wessel?"  siger  han. 

„Nej,"  siger  jeg,  „det  er  Peer  Jensen  fra  Viby2  —  en  Mand, 
som  ved  sine  Viser  har  tjent  mer  end  baade  Wessel  og  din  Vel- 
ærværdighed. Jeg  traf  ham  forgangen  Aar  i  Dyrehaven,  hvor 
jeg  saa,  at  han  gjorde  godt  i  Poesi." 

„Min  Ven!"  siger  jeg  til  ham,  „det  gaar  strygende  for  dig. 
Kan  du  ikke  ogsaa  lære  mig  at  gøre  Vers?" 

Da  gav  han  mig  dette  orakelmæssige  Svar:  „Det  kan  ikke 
læres  —  saadan  noget  maa   komme  af  sig  selv." 

Næppe  var  Bedemanden  borte,  saa  kom  Degnen  derovrefra 
og  vilde  ogsaa  have  Poesi. 

„Hvad  vil  Han  med  det?"  siger  Fætter. 

„Jeg  vil  gerne  synge  noget  over  Bordet!"  siger  Degnen.  — 

Jeg  mærkede,  at  Fætter  vilde  blive  malisjøsk,  og  saa  ta'er  jeg 
Ordet  og  siger  til  Degnen:  ,,Jeg  skal  gøre  en."  — 

„Ja,  kan  Han  ogsaa?"  siger  han. 

„Jo  jeg  kan,"  siger  jeg,  og  med  det  samme  blev  jeg  begej- 
stret, og  i  kortere  Tid  end  Konsistorialraaden  behøver  til  at  snyde 
sin  Næse,  digtede  jeg  efterstaaende  C  armen: 

Det  er  en  stor  Fornøjelse, 
Men  kræver  god  Fordøjelse, 
At  komme  saa  til  Gilde. 
Thi  ønske  nu  jeg  vilde: 
At  alle  Gæsterne 
Maa  spise,  drikke  saa, 
At  alle  Resterne 
Maa  blive  faa 
Og  smaa. 

Hvem  der  blev  glad,  det  var  Degnen;  og  det  tror  jeg  nok. 

Men  da  han  var  borte,  saa  siger  Fætter:  „Kære  Peerl  den 
Vise  var  meget  populær  — " 

„ —  Populær?"  siger  jeg  lidt  studsig,  „skal  det  være  det  sam- 
me som  folkelig?"  — 

„Aaja!"  siger  han,  „du  har  været  særdeles  heldig  med  dette 
Digt,  for  det  er  noget,  som  Folk  kan  forstaa  uden  at  bryde  Hove- 
det og  læse  uden  at  faa  Hjerteondt;  og  Stoffet  selv  er  kraftigt  — 
nærende  — " 

Jeg  vendte  ham  Ryggen  og  blev  saa  arrig,  at  jeg  satte  mig 
for,  da  jeg  kom  ud,  at  jeg  aldrig  vilde  se  ham  mere. 

Dette  Forsæt  udførte  jeg  ogsaa  hele  Dagen  lige  til  et  Par  Ti- 
mers Tid  før  Aften,  da  han  lod  mig  hente  for  at  spille  Fransfuus 
med  sig. 


TREDIE  KAPITEL 
Otte  Uger  før  Brylluppet 

Jeg  privatiserede  —  det  vil  sige:  jeg  gik  og  drev  hos  Fætter 
og  gik  ham  til  Haande  med  hans  Romanskriveri. 

Saa  siger  han  til  rrtig  en  Dag,  det  var  kønt  Vejr:  „Peer!"  siger 
han,  ,,skal  vi  ikke  til  Tidselholt  en  Vending?" 

„Lad  gaa!"  siger  jeg,  og  saa  gik  vi.  — 

Da  vi  kom,  var  Justitsraadens  ene  hjemme;  men  jeg  saa  nok, 
at  de  ventede  fremmede,  og  det  ikke  hverdags;  thi  der  var  ingen 
Ro  paa  Fruen:  saa  var  hun  inde,  og  saa  var  hun  ude,  og  naar 
hun  var  i  Stuen,  saa  havde  hun  enten  det  eller  det  at  bemærke 
ved  Døtrenes  Paaklædning  —  der  heller  ikke  var  som  til  daglig 
Brug  —  og  var  hun  i  Køkkenet,  kunde  vi  høre  ind,  hvordan  hun 
dominerede  med  Pigerne.  — 

Justitsraaden  var  som  altid:  ligedan,  enten  det  gaar  saa  eller 
saa.  Om  saa  Kongen  kom  til  Tidselholt,  tror  jeg  ikke,  det  vilde 
gøre  nogen  Forandring  paa  ham,  undtagen  for  saa  vidt,  at  han 
kom  til  at  stikke  Piben  ind  saa  længe;  og  det  vilde  maaske  falde 
ham  lidt  trykkent;  thi  han  ryger  uafladelig  —  undtagen  naar 
han  spiser  og  sover.  — 

Døtrene  var  mere  stille  og  alvorlige  end  sædvanligt,  og  den 
ene  skottede  saa  sælsomt  til  den  anden,  naar  denne  ikke  mær- 
kede det. 

Som  vi  sidder  ved  Tebordet  og  Justitsraaden  og  min  Fætter 
taler  om  Vekseldrift,  Borgerkrigen  i  Spanien  og  Kapitelstaksten 
med  mere  —  rejser  Fruen  sig  hastigt,  skyder  Stolen  tilbage  og 
siger:  ,,Der  kommer  han!" 

Justitsraaden,  som  havde  sin  Kop  for  Munden,  drikker  ud  og 
spørger  —  uden  at  se  efter  noget  — .  ,,Hvem,  lille  Mo'er?" 

,,IhI"  svarer  hun,  ,,hvem  anden  end  vor  nye  Nabo  fra  Rør- 
kjær —  du  ved  jo,  han  har  ladet  sig  melde." 

Nu  rejste  vi  os  alle,  nærmede  os  Vinduerne  ud  til  Gaarden  og 
saa  en  ung  Mand  til  Hest  nærmende  sig  i  kort  Trav  til  Indgan- 
gen. Mand  og  Kone  gik  ud  for  at  tage  imod  ham;  Døtrene  stil- 
lede sig  op,  hver  med  Ryggen  til  sit  Vindue.  — 

Rytteren  var  Kancellisekretær  Skov,  Ejer  —  næppe  et  Aar  — 
af  Rørkjær,  Ungkarl,  smuk,  dannet,  berejst,  belæst,  af  en  er- 
kendt retskaffen,  hæderfuld  Tænkemaade  og  —  hvad  der  var 
mer  end  alt  dette  tilsammentaget  —  meget  rig.  —  Ham  saa  jeg 
nu  ikke  saa  nøje  paa —  for  jeg  har  før  set  en  velskabt  Kancelli- 
sekretær og  Herremand;  og  desuden,  „naar  et  Mandfolk  er  lidt 
kønnere  end  Gammel  Erik,"  saa  er  det  jo  nok,  som  Ordsproget 
siger. 

Des  mere  lagde  jeg  Mærke  til  de  to  Søstre.  Inden  den  frem- 
mede kom  ind  ad  Døren,  havde  Vilhelmine  allerede  tabt  Lige- 
vægten, og  Juliane  var  heller  ikke  langt  fra  det  —  jeg  mener  na- 
turligvis den  Ligevægt,  som  bør  finde  Sted  mellem  Forstand  og 

Følelse,  Levemaade  og  Natur  —  Vilhelmine  blev  rød,  Juliane  blev 
bleg;  begges  Øjne  blev  mindre,  end  de  plejede  at  være. 

Sekretæren  —  men  hvad  kan  det  more  nogen  at  høre,  hvad 
han  sagde,  og  hvad  de  sagde?  for  det  hører  jo  til  den  gode  Tone: 
aldrig  at  sige  andet,  end  hvad  der  er  glemt,  lige  saa  snart  det  er 
sagt  —  jeg  vil  springe  over  Tebordet  og  føre  Læserne  ud  i  den 
nys  udsprungne  Have.  — 

Mens  jeg  og  Fætter  holdt  os  til  de  gamle,  holdt  Sekretæren 
sig  til  de  unge;  og  vi  gamle  lod  dem,  ligesom  det  kunde  være 
aftalt,  gaa  paa  deres  egen  Haand.  De  blev  snart  borte  fra  os. 

,,Nej,  se  til  de  unge  Mennesker!"  udbrød  Fruen  og  lod,  som 
hun  nu  først  savnede  dem  —  ,,Aa,  se  dog  engang,  hvor  de  bliver 
af,  min  kære  (det  var  mig)!  Jeg  er  bange,  Juliane  glemmer  Af- 
tensmaden.11 — 

Jeg  gik  —  jeg  fandt.  Den  belevne  unge  Mand  havde  delt  sig 
imellem  Søstrene  —  jeg  mener:  han  gik  imellem  dem  begge;  thi 
hvad  Konversationen  angik  —  især  den,  der  føres  med  Øjnene  — 
da  blev  Juliane  aabenbart  forurettet,  og  det  jo  længer  jo  mere.  — 

Da  jeg  saa,  hun  begyndte  at  kede  sig,  vilde  jeg  give  hende 
Lejlighed  til  at  slippe  og  sagde  derfor,  at  Moder  ventede  paa 
hende.  Jeg  tilbød  hende  ogsaa  min  Ledsagelse  og  Konversation 
paa  Hjemvejen;  men  hun  betakkede  sig  og  ilede  foran.  Fætter 
og  jeg  bagefter. 

Jeg  vil  ligeledes  springe  over  Aftensbordet  —  om  hvilket  jeg 
ikke  ved  noget  videre  af  Vigtighed  at  berette  undtagen  dette,  at 
vi  til  sidste  Ret  fik  Asparges,  og  at  Juliane  havde  glemt  at  komme 
Muskat  i  Smørret;  hvorfor  hun  ogsaa  efter  Bordet  fik  en  velfor- 
tjent Irettesættelse  af  Justitsraadinden.  Enten  det  nu  var  for 
Muskaten,  hun  havde  glemt,  eller  for  Sekretæren,  som  havde 
glemt  hende  —  det  skal  jeg  lade  være  usagt;  men  forknyt  saa 
hun  ud. 

Sekretæren  maa  have  fundet  Haven  særdeles  smuk  —  som 
den  ogsaa  var  —  thi  han  kunde  næppe  bie,  til  vi  var  staaet  op, 
saa  vilde  han  derud  igen;  og  da  han  med  et  ret  nydeligt  Smil 
gjorde  et  Spørgsmaalstegn  eller  en  Krumning  for  Vilhelmine, 
saa  var  hun  ogsaa  paa  Timen  villig  til  at  følge  med  ham. 

Vi  andre  gik  bagefter  ligesom  før;  men  Juliane  alene  blev 
inde.  Jeg  syntes,  at  hun  gerne  kunde  fulgt  med  dem,  for  Sekre- 
tæren har  upaatvivlelig  ikke  ført  nogen  anden  Tale  end  den, 
enhver  anstændig  Pige  uden  Skam  kan  høre  paa. 

Naa,  de  to  derude  i  Haven  vilde  ikke  til  at  komme  igen.  Min 
Fætter  —  for  han  er  ingen  Natmand  —  var  allerede  i  Seng.  Da 

det  hele  Eftermiddagen  havde  truet  med  Torden,  maatte  vi  ikke 
faa  Lov  at  gaa  hjem.  —  Jeg  skulde  ligge  hos  ham. 

Som  jeg  klædte  mig  af,  kom  Uvejret  nærmere,  og  inden  jeg 
var  kommet  til  Strømperne,  begyndte  det  allerede  at  kaste  Draa- 
ber.  Vor  Seng  stod  op  til  en  Brædevæg,  og  Fætter  laa  yderst  — 
for  ellers  vil  han  forstyrre  min  Morgenandagt.  — 

Inden  jeg  kunde  falde  i  Søvn,  hører  jeg  en  Snakken  i  Væ- 
relset ved  Siden  af  —  det  var  begge  Søstrene.  Jeg  kunde  ikke 
samle  ret  meget  af  det,  de  sagde;  dog  hørte  jeg  tydeligt  nok,  at 
Vilhelmine  flere  Gange  sagde: 

„Hvor  har  du  faaet  den?  —  hvad  skal  jeg  med  den?"  — 

Og  Juliane:  „Det  kan  være  dig  det  samme  —  den  er  ikke 
stjaalet  —  der  er  Lykke  ved  den."  — 

Men  hvad  for  en  den?  —  der  stod  jeg  —  laa  jeg,  vilde  jeg 
sige. 

Jeg  kom  ikke  til  at  sove,  før  det  næsten  var  Dag;  thi  det  blev 
et  frygteligt  Vejr;  og  det  var  ikke  nok  med  den  Rumlen  udenfor, 
men  saa  snorkede  Fætter  tillige  saa  ganske  nedersachsisk  —  man 
skulde  troet,  han  vilde  parodiere  Tordenen.  —  Og  da  jeg  saa 
endelig  skulde  have  lidt  Ro,  vaagnede  han  og  „fik  Ideer"  — 
som  man  siger  om  slige  Paroksysmer.  Jeg  skulde  slet  ikke  mis- 
undt ham  hans  „Ideer",  naar  han  blot  vilde  beholdt  dem  hos 
sig  selv;  men  jeg  maatte  naturligvis  ogsaa  plages  med  dem. 

En  af  dem  var  dog  ikke  saa  tosset:  at  nemlig  Sekretær  Skov, 
naar  han  fik  en  af  Søstrene  —  lige  meget  hvilken  —  kunde  for- 
skaffe mig  den  anden  ved  at  forære  mig  en  lille  Herregaard.  Jeg 
ved  ikke,  om  han  har  meddelt  Sekretæren  denne  idealske  Tanke 
eller  ej;  men  det  ved  jeg:  at  jeg  endnu  Ikke  har  faaet  Herregaard 
undtagen  i  Tankerne,  og  saadan  en  —  siger  han  —  er  den  suffi- 
santeste, thi  den  kan  hverken  pantsættes  eller  sælges  for  reste- 
rende Skatter.  —  Men  videre! 

Sekretær  Skov  —  (havde  han  givet  mig  Herregaarden,  skulde 
han  heddet  „von  Schau")  —  var  rigtig  nok  ogsaa  blevet  om  Nat- 
ten. Han  sad  ved  Kaffebordet  med  alle  de  andre,  da  jeg  kom  ind. 
Vilhelmine  skænkede.  Hun  rakte  ham  just  en  Kop  over  Bordet; 
men  i  Stedet  for  at  tage  Koppen,  tog  han  hendes  Haand  —  (som 
Erik  von  Rennesø  tog  Prinsesse  Ingeborgs)  —  saa  paa  den,  saa 
paa  hendes  Ansigt,  saa  paa  Haanden  igen. 

I  Førstningen  kunde  jeg  ikke  begribe,  hvad  der  var  at  se  paa 
den  Haand  mer  end  paa  en  anden;  men  snart  opdagede  jeg,  at 
det  ikke  var  hele  Haanden,  men  kun  en  Finger  af  samme  og 
navnlig  „Stakketjohan",    der  tildrog  sig  hans  Opmærksomhed. 

Og  hvorfor?  Paa  samme  Finger  befandt  sig  en  Guldring,  med 
hvilken  det  havde  saadan  Beskaffenhed,  som  jeg  nu  lader  ham 
forklare  med  sine  egne  Ord. 

,, Denne  Ring,"  sagde  han,  „kendes  jeg  ved.  Den  tilhører  mig; 
men  den  maa  ikke  skilles  fra  Haanden." 

Han  saa  bedende,  smægtende  paa  den,  der  ej  ed  Haanden  — 
paa  Forældrene  —  de  smilte  —  Datteren  smilte,  men  gennem 
søde  Taarer  —  det  var  et  imponerende  Optrin. 

Min  Fætter  stod  op  fra  sin  Stol,  brystede  sig,  lagde  s  i  n  Haand 
paa  de  to  omhandlede  og  sagde  med  megen  Salvelse:  „Her  har 
Himmelen  sammenføjet." 

Saa  lagde  Fruen  sin  ovenpaa,  saa  Justitsraaden  sin,  jeg  min 
og  —  Juliane  sin.  (Den  var  blød  og  varm,  men  elektrisk.) 

„Konge  Herre!  hvad  skal  min  Bestilling  være?"  raabte  jeg. 

„Minnesanger  til  Brylluppet!"  sagde  min  velærværdige  Fæt- 
ter. 


ANDET  KAPITEL 
Otte  Maaneder  før  Brylluppet 

Rørkjær  er  ikke  saa  slem  en  Gaard.  Den  har  rigtignok  lette 
Jorder;  men  de  er  gode  til  Rug  og  Boghvede,  især  naar  de  bliver 
overflødigt  merglede  og  gødede.  Engene  —  men  jeg  beder  om  For- 
ladelse! jeg  gaar  uden  for  Sagen:  det  var  ikke  Landvæsenet,  vi 
her  skulde  arbejde  os  ind  i  —  behag  nu  at  følge  med  ind  i  Huset 
eller  Slottet,  som  jeg  mere  passende  vil  kalde  det.  — 

Det  var  den  Ilte  Oktober  —  (min  Fødselsdag,  paa  hvilken  min 
Fætters  Kone  altid  trakterer  mig  med  mine  Livretter:  Vælling  og 
Pandekager)*)  —  at  der  var  —  som  Fætter  kaldte  det  (for  han 
vil  gerne,  hvor  han  kan,  anbringe  bondeagtige  Talemaader) 
„Igangsgilde"  paa  Rørkjær. 

Sekretær  Skov,  som  nylig  havde  købt  denne  fordelagtigt  be- 
liggende og  importable  Ejendom,  havde  nemlig  fundet  det  hen- 
sigtsmæssigt at  indbyde  hele  Omegnen  til  et  landligt  Maaltid.  — 

Det  havde  været  „blæsevornt"  (det  er  ogsaa  en  af  Fætterens 
Cimbricismer)  hele  Dagen;  men  endnu  før  vi  kom  fra  Bordet, 
blev  det  til  en  hel  Storm;  og  regne  gjorde  det  tilligemed.  —  Man 
saa  ud  ad  Vinduerne,  man  skultrede  sig,  man  syntes,  „det  var  et 
urimeligt  Vejr",  man  mumlede  om  „at  faa  spændt  for".  — 


*)  Hos  Rosenkilde  faar  jeg  derimod  altid  Øllebrød  og  Hornfisk. 

„Der  bliver  intet  af,  mine  Venner!"  sagde  Værten,  der  kom 
ind  fra  at  have  set  efter  Vejret.  —  „Der  faar  ingen  Lov  til  at 
blive  gennemblæst  og  gennemblødt  i  Nat,  naar  De  ellers  vil  tage 
til  Takke  med  Lejligheden,  saa  godt  som  en  Ungkarl  kan  have 
det.  Jeg  haaber,  jeg  kan  sørge  for  alle  uden  at  tage  min  Tilflugt 
til  Søstersenge." 

Der  var  Mening  i  d  e  n  Tale.  Der  opponeredes  vel  af  en  og  an- 
den, men  det  var  ikke  saa  ilde  ment;  kun  som  naar  man  i  en 
Parlamentsforsamling  siger  Ministeren  en  Smule  imod  for  at  vise 
sin  Selvstændighed;  og  det  ser  Ministeren  gerne. 

Udfaldet  blev  da,  at  ingen  rejste,  og  vi  kom  alle  til  Sengs  — 
og  vi  laa  godt,  det  maa  jeg  sige.  Justitsraadinden  selv  forsikrede 

—  og  hun  har  Ret  til  at  tale  et  Ord  med,  at  Sengklæderne  var 
lige  saa  gode  som  hendes  egne,  paa  det  nær,  at  hendes  dog  var 
noget  bedre. 

Men  ikke  alle  sov  saa  godt  som  jeg.  Thi  i  et  vist  Værelse  var 

det  ikke  rigtigt,  det  vil  sige,  det  spøgte. Men  det  er  bedst, 

jeg  lader  Jomfru  Juliane  tale,  det  vil  sige:  anføre  en  Passus  af 
hendes  Dagbog  —  den  nemlig,  som  jeg  med  mest  Interesse  læ- 
ste bag  Omhænget  af  den  Seng  der  paa  Tidselholt. 

,jVar  det  en  Drøm?  Nej!  d«t  var  ingen  Drøm;  her  har  jeg  jo 
Ringen  —  den  har  en  Kapsel  —  jeg  aabner  den  —  ah!  hvor  dej- 
ligt! En  Glemmigej!  —  ak!  jeg  føler  det:  jeg  glemmer  dig  aldrig. 

—  Det  var  virkeligt  saa:  han  satte  den  selv  paa  min  Finger  — 
han  fæstede  mig  —  den  uforglemmelige.  Men  ved  han  selv,  at 
han  gjorde  det?  O!  —  det  bliver  maaske  dog  til  en  Drøm.  — 
Men  jeg  vil  fastne*)  denne  Drøm  —  jeg  vil  fængsle  den  til  Pa- 
piret, paa  det  jeg  maa  bevare  dens  Farve,  naar  alle  andre 
falmer. 

,,Jeg  kunde  ikke  sove:  Stormen  sagtnede  sig  mer  og  mer, 
Maanen  skinnede  klart  ind  i  Kammeret  —  den  blide  Maane!  El- 
skerens Vejviser!**)  —  Se!  Døren  springer  op  —  en  høj,  hvid  Skik- 
kelse svæver  herind  —  skrider  hen  til  Sengen.  Jeg  er  saa  be- 
spændt af  Angest,  at  jeg  end  ej  formaar  at  vække  min  Søster, 
som  ligger  og  sover  sødeligt  inden  for  mig.  Jeg  klemmer  mig 


*)  Det  er  et  nyt  Ord,  hun  her  bruger;  men  det  kan  gerne  gaa  an. 

P.  Sp. 
••)  Den  for  Resten  agtværdige  Pige  maa  ikke  være  fast  i  den  græske  My- 
tologi,  for  ellers  vidste  hun,   at  den  overordentlig  kyske  Selene  alene 
lyser  for  at  hindre  ..Fenstren",   „Kilpen"  og  alle  deslige  Nattesværme 
rier,  for  hvilke  de  mørkeste  Nætter  er  de  gunstigste. 

P.  Sp. 

ind  til  hende;  men  mine  Øjne  er  som  koglede  fast  til  det  frygte- 
lige Syn.  —  Ha!  det  er  ingen  Aand  —  jeg  hører  et  Suk  —  det 
bøjer  sig  —  kysser  mig  —  Himmel!  det  er  ham!  vor  unge  Vært! 
Han  tager  min  Haand  og  hvisker:  ,,Se!  med  denne  trolover  jeg 
dig  —  som  min  Fader  engang  satte  denne  Fæstensring  paa  min 
Moders  Haand,  saaledes  sætter  jeg  den  nu  paa  din,  du  elske- 
lige! og  tilsværger  dig  en  evig  Kærlighed."  Han  tager  en  Ring 
af  sin  Finger  —  trykker  den  ind  paa  min  —  vender  sig  og  for- 
svinder. —  Ah!  han  er  en  Søvngænger  —  men  handler  han  der- 
for uden  Bevidsthed?  Er  det  ikke  en  Tanke,  et  Ønske,  der  har 
foresvævet  ham  vaagen?  —  Det  skal  vise  sig  —  jeg  vil  gemme 
Pantet  ved  mit  Hjerte."*) 

Først  efter  at  have  læst  foranstaaende  Rhapsodi  kunde  jeg 
forklare  mig  Sekretær  Skovs  synderlige  Adfærd  Morgenen 
efter  hin  mindeværdige  Nat:  han  var  kold,  adspredt,  urolig  og 
saa  i  det  hele  ud,  som  om  han  fortrød  sin  Gæstfrihed  og  var 
bange  for,  at  den  skulde  afbenyttes  alt  for  meget. 

Vel  havde  jeg,  som  jeg  vilde  staa  af  Sengen,  hørt  ham  ude 
paa  Gangen  sige  til  en  —  jeg  ved  ikke  hvem:  „Der  har  været 
nogen  inde  hos  mig  i  Nat,  jeg  lagde  den  bestemt  foran  Spejlet, 
da  jeg  klædte  mig  af  — " 

Men  hvad  for  en  den?  Kunde  jeg  tænke  paa,  at  det  var  hans 
Moders  Forlovelsesring?  eller  at  han  selv  havde  stjaalet  den  for 
midt  om  Natten  at  gaa  halv  nøgen  ind  til  to  honnette  unge  Piger 
og  sætte  den  paa  den  enes  Finger?  Hm!  der  kunde  siges  meget 
om  det. 


FØRSTE  KAPITEL 
Otte  Aar  før  Brylluppet') 

Majsolen  beskuede  med  brændende  Blikke  sine  egne  dejlige 
Produkter,  da  ogsaa  jeg  tog  disse  i  Betragtning  paa  den  vakre 


•)  Hun  skulde  ladet  Ringen  blive  der,  hvor  Hr.  Sekretæren  satte  den;  saa 
havde  hun  haft  Hold  paa  ham;  men  det  var  vel  sagtens  en  Slags  Und- 
seelse, fordi  et  Mandfolk  aflagde  hende  et  natligt  Besøg  i  bare  Skjorte. 
Hm!  saa  meget  har  man  hørt  før. 

P.  Sp. 

•*)  Jeg  skylder  Sandheden  —  den  Jeg  helst  følger,  saa  vidt  det  er  passende 
—  at  tilstaa,  at  dette  Kapitel  er  gennemset,  rettet  og  forbedret  af  min 
Fætter,  saaledes  at  Jeg  ikke  kan  kende  det  igen;  og  naar  Jeg  ikke  vidste 
bedre,  maatte  Jeg  tro,  at  han  havde  forfattet  det  selv  helt  og  holdent. 

Landejendom  „Tidselholt".    Bladene  var  friske,   smukke   og  af 
bedste  Bonitet  og  Blomsterne  af  samme  Beskaffenhed.  — 

Men  iblandt  disse  tiltrak  mig  især  tvende,  rigtignok  inden- 
landske, som  der  ellers  aldrig  er  meget  ved;  nemlig:  de  to  Jom- 
fruer Juliane  og  Vilhelmine  paa  bemeldte  komplette  Hovedgaard. 
De  var  Aflæggere  af  Theodore  (ogsaa  kaldet  Justitsfaadinde  Pe- 
tersen), den  første  14,  den  anden  12  Aar  gammel.  — 

Naar  jeg  her  siger  „Blomster",  saa  mener  jeg  egentlig  „Knop- 
per", som  er  nær  ved  at  springe  ud,  og  i  dette  stadium  tiltaler 
de  mig  altid  stærkest.  —  Jeg  kom  hændelsesvis  til  at  belure  dem 
i  Haven  ved  meromnævnte  Herregaard.  De  tvende  Rosenknop- 
per befandt  sig  ved  Siden  af  hverandre  iblandt  flere  Blomster  og 
var  i  Arbejde  med  at  binde  „Ønskeknuder"  af  „Hvinstraa". 

„Jeg  faar  ham!"  sagde  den  ene. 

„Nej,  jeg  faar  ham!"  sagde  den  anden. 

„Ja,  lad  os  nu  se  ad!"  sagde  de  begge. 

Og  se!  Juliane  havde  knyttet  de  fejle  Ender  —  Vilhelmines 
var  heldigt  forenede.  — 

,,Ah!"  raabte  hun  hjerteglad,  „jeg  faar  Ferdinand."  — 

„Tag  ham  saa!"  sukkede  Søsteren;  „men  — "  her  omfavnede 
hun  den  anden  —  „derfor  kan  du  gerne  blive  ved  at  holde  af 
mig." 

Jeg  er  ikke  overtroisk,  men  jeg  tror  dog  stærkt  paa  Varsler; 
og  jeg  følte  mig  fast  overbevist  om,  at  Vilhelmine  Petersen  i  Ti- 
den vilde  blive  ægteviet  til  Ferdinand  Skov,  som  nu  rigtignok 
ikke  var  andet  end  Student,  men  for  hvem  der  var  gode  Udsig- 
ter, eftersom  hans  Fader  havde  „Gryn"  og  Sønnen  var  eneste 
Arving. 

Som  jeg  nu  staar  og  morer  mig  over  disse  to  „Rosensblommer" 
og  deres  fremspirende  Kærlighedsblomster,  saa  er  der  en,  der 
hvisker  mig  i  Øret:  „Naar  Skov  ta'er  den  ene,  saa  tag  du  den 
anden!" 

„Ja  —  hvad  for  en  anden?"  svarer  jeg. 

„Det  er  jo  ligegyldigt,"  siger  Fætter;  for  det  var  ham  —  „Ju- 
liane har  blaa  Øjne  og  Vilhelmine  brune;  det  er  hele  Forskel- 
len." — 

„Jeg  skal  ta'e  det  i  Betænkning!"  siger  jeg,  og  det  har  jeg 
ogsaa 'gjort;  men  da  en  saa  vigtig  Sag  ikke  kan  overlægges  for 


Imidlertid  nærer  jeg  det  Haab,  at  Læseren  lettelig  vil  adskille  mine 
forstandige  og  ædruelige  Grundideer  fra  Pastorens  fantastiske  Indklæd- 
nlng. 

nøje  og  bør  betragtes  fra  alle  Sider,  inden  man  tager  nogen  Be- 
stemmelse: saa  fortrøster  jeg  mig  endnu  ikke  til  at  skride  til 
endelig  Afgørelse. 


1  Trykt  i  Novellesamlingen  „Kornmodn",  1839. 

*  Husmanden  Peder  Jensen,  Viby  (ved  Aarhus).  Han  rejste  i  mange  Aar 
Landet  rundt  og  foredrog  sine  Digte;  skønt  de  er  uden  Værd,  tjente  han  ganske 
godt.  Han  talte  ved  B.s  Himmelbjergfester.  Død  1867. 


JULIANES  GIFTERMAAL1 

NOVELLE  AF  PEER  SPILLEMAND 

GENNEMSET.  RETTET  OG  FORBEDRET  AF  S.  S.  BLICHER 


I. 

BARNETS  NAVN 

Lyer  var  svære  Debatter  paa  Tidselholt  om,  hvad  Barnet 
skulde  hedde  (jeg  tillader  mig  at  bemærke,  at  det  dengang  endnu 
ikke  var  født,  men  det  var  nær  i  Vente). 

Min  Fætter  og  jeg,  som  just  var  i  Besøg  paa  Gaarden,  blev  af 
Justitsraadinden  anmodet  om  at  tage  Sæde  i  Raadet,  (naturlig- 
vis ikke  for  at  sige  vor  egen  Mening.,  men  for  at  tiltræde  hen- 
des). 

Hun  indledede  selv  Kongressens  Forhandlinger  med  en  Tale, 
i  hvilken  hun  søgte  at  bevise,  at  Barnet  nødvendig  blev  en  Pige, 
og  at  hun  selvfølgelig  burde  opkaldes.  —  Justitsraaden,  hvem 
hun  efter  at  have  endt  sit  Foredrag  opfordrede  til  at  give  sin 
Stemme,  tog  først  tre  lange  og  fulde  Drag  af  Piben  og  udtalte 
derpaa  den  Mening,  at  det  var  ham  ligegyldigt,  hvad  Barnet  kom 
til  at  hedde,  naar  det  ikke  blev  „Mistmad".  — 

Denne  Erklæring  fremkaldte  en  Tilrettevisning  af  Præsident- 
inden,  som  dog  ikke  havde  anden  Virkning  end  nogen  større 
Hurtighed  i  Røgpustene. 

Nu  tog  jeg  Ordet  og  foreslog  at  opkalde  begge  respektive  Bed- 
steforældre. Jeg  gjorde  mig  selv  indvortes  til  Gode  over  dette 
efter  min  egen  Mening  ypperlige  Mediativ. 

Men  Justitsraadinden  omstyrtede  det  straks  med  det  ubesvar- 
lige Spørgsmaal:  „Hvis  Navn  skal  saa  være  det  første?" 

Konferenserne  vedvarede  endnu  en  god  Stund,  og  Fætter 
havde  ikke  opladt  sin  Mund,  førend  Forsiddersken  tilspurgte 
ham. 

„Maa  jeg  bede  om  Skrivetøj,"  svarede  han,  „jeg  tror,  at  en 
saadan  Materie  bedst  behandles  skriftligt." 

Vor  Frue  skottede  hel  mistænkeligt  til  ham;  men  Justitsraaden 
hentede  straks  det  forlangte. 

Fætter  gik  hen  til  et  andet  Bord,  skrev,  lagde  sammen,  for- 
seglede, skrev  uden  paa  og  flyede  vor  Mand  det. 

Han  læste  Udskriften  og  lod  gaa  videre  til  os  andre.  Hvad  stod 
der? 

,,Heri  Barnets  Navn, 
at  aabne,  naar  det  er  døbt." 

„Men,  Hr.  Pastor!"  raabte  Fruen  (hun  raabte  virkelig),  „hvad 
lærer  vi  heraf?" 

„At  Barnets  Forældre,"  svarede  han,  „selv  bedst  raader  for, 
hvad  det  skal  hedde." 

—  „Hvorfor  har  De  da  skrevet  Navnet  derindeni?"  spurgte 
hun.  — 

„Det  er  blot  Gætteri,"  sagde  han,  „men  som  jeg  ikke  tillader 
mig  at  gøre  bekendt  før  den  fastsatte  Tid." 

„Nu,  hvad  kom  saa  Barnet  til  at  hedde?"  spørger  du,  min 
vakre  Læserinde!  — 

Du  maa  vente,  min  elskelige!  Fætters  Billet  er  en  forseglet 
Depeche,  der  først  maa  aabnes  paa  en  vis  Højde. 

„Men  hvortil  saa  denne  Præken  uden  Tekst?  Denne  lange 
Passiar  om  noget,  der  egentlig  er  intet?" 

—  Min  naadige!  det  er  hverken  Passiar  eller  Præken,  men 
en  Disputats. 

—  „Da  er  det  Skade,  den  ikke  er  paa  Latin."*) 


II. 
BARSELGILDE 


Justitsraadinden  er  en  overmaade  god  og  blid  Kone,  naar  der 
ikke  gaar  hende  noget  imod  og  hun  kan  faa  sin  Villie  i  alle  Ting; 
men  i  modsat  Fald,  kan  De  være  overbevist  om:  hun  er  selv 
hjemme.  Hun  havde  nu  troet  saa  ganske  bestemt  —  og  det  kunde 
hun  have  Grund  til  —  at  hun  og  ingen  anden  skulde  bære  Bar- 
net. Det  var  vel  ikke  saa  meget  for  Barnets  Skyld  eller  for  Daa- 
bens;  men  jeg  skal  sige  os:  hun  havde  anskaffet  et  splinternyt 


*)  NB.  Dette  er  den  lærde  Fætters  Tillæg. 

Kristentøj  til  Barnet  og  en  ny  Silkekjole,  og  det  af  det  allerdyre- 
ste Slags,  til  sig  selv,  foruden  et  Hovedtøj,  der  spotter  enhver 
Beskrivelse. 

Saa  kommer  rigtignok  Indbydelsen  til  hele  Justitsraadens  Fa- 
milie; men  Juliane  anmodes  om  at  holde  Barnet  ^tøer  Daaben. 
Vred  blev  Fruen,  det  kunde  jeg  se,  skønt  hun  ikke  sagde  noget; 
men  da  hun  var  kommet  ud  i  Køkkenet,  saa  fik  hun  Luft,  og  det 
saa  overflødigt,  at  en  af  Pigerne  græd  og  en  anden  sagde  sin 
Tjeneste  op.  Den  gode  Justitsraadinde  var  muggen  i  hele  tre  Da- 
ge efter;  og  havde  det  ikke  været  for  hendes  nye  Kjole  og  Hoved- 
tøj, tør  jeg  sværge  paa:  hun  var  blevet  hjemme  fra  Barselet. 

Kristentøjet  bad  Juliane  om  at  faa;  men  hun  svarede  hende 
hverken  værre  eller  bedre  end:  „Det  kan  ligge,  til  du  selv  engang 
skal  have  Barn  i  Kirke/1 

Det  stakkels  Pigebarn  blev  baade  rød  og  bleg  og  gik  ind  i  sit 
Værelse,  hvorfra  hun  ikke  kom  tilbage  den  Dag.  Hun  har  rime- 
ligvis skrevet  nogle  følelsesfulde  Bemærkninger  herover  i  sin 
Dagbog. 

Jeg  vilde  gerne  endnu  engang  have  krøbet  bag  ved  hendes 
Seng  og  sprunget  ud  af  hendes  Vindue,  naar  jeg  bare  kunde  faaet 
Fingre  i  Bogen;  men  siden  hint  Uheld  passer  hun  bedre  paa  dette 
vigtige  Dokument.  —  Nu  videre  frem  i  Historien. 

Begge  vi  snurrige  Fættere  blev  ogsaa  indbudt  til  Barselgildet, 
og  vi  lovede  ogsaa  at  komme;  der  var  jo  ingen  Tvivl  om,  hvordan 
Beværtningen  vilde  blive,  for  det  gaar  nu  altid  saa  haardt  til 
med  den  første,  og  Sekretæren  var  ikke  fornaglet.*) 

Da  Budet  var  borte,  siger  jeg  til  Fætter  Steen:  „Hør!"  siger 
jeg,  „der  maa  dog  en  Sang  til." 

„Fætter  Peer!"  siger  han,  „du  kommer  nu  altid  stikkende  med 
dine  Viser  ved  hver  en  Lejlighed;  jeg  tror,  du  kunde  synge  over 
en  Pandekage." 

„Hvorfor  ikke  det?"  siger  jeg;  „naar  det  var  en  af  disse  tynde 
med  Syltetøj  paa." 

„Nej,"  siger  han,  „det  Slags  har  en  lærd  Justitsraad  i  Køben- 
havn fordærvet  for  mig." 

„Hvorledes  det!"  siger  jeg. 

„Jo,"  siger  han,  „det  fede  og  flade  Lolland  med  sine  mange 
røde  Herregaarde  har  han  engang  lignet  ved  saadan  en  Pande- 
kage." 


*)  En  Jydeterminus,  der  betyder:  fattig  og  forknyt. 

P.  Sp. 

St.  St.  Blicher:  Samlede  Noveller.  II.  ** 

„Aa  Snak!"  siger  jeg;  „han  har  ment  en  Flæskepandekage; 
men  skal  man  saa  gøre  en  Vise?" 

„Hm!"  siger  han,  „lad  os  saa  gøre  en  i  Fællesskab!  du  hvert 
andet  Vers,  og  jeg  hvert  andet;  men  ingen  maa  se  den  andens, 
før  det  hele  er  færdigt." 

Derom  blev  vi  straks  enige,  saavel  som  derom,  at  Sangen  sam- 
let skulde  udgøre  seks  Vers  til  den  Melodi:  „En  tungsindig,  en 
tungsindig,  melankolisk  Mand." 

Vi  tog  uden  Ophold  fat  paa  Værket,  og  det  gik  godt  fra  Haan- 
den:  inden  en  halv  Times  Forløb  blev  vi  begge  paa  een  Gang  fær- 
dige. Det  var  et  Arbejde  i  sit  Slags;  vi  morede  os  over  det,  for 
hans  Vers  var  alvorlige  og  mine  lystige.  Det  var  poetisk  Mosaik; 
men  Fætter  lignede  det  ved  den  gamle  græske  Maske,  der  ler 
med  den  ene  Side  og  græder  med  den  anden.  Naar  jeg  paa  min 
Side  lovede  den  unge  Dame,  at  hun  skulde  komme  til  at  danse 
paa  Roser  gennem  Livet,  saa  kom  Fætter  paa  sin  Side  med 
„Træden  paa  Torne".  Talte  jeg  om  Myrter,  talte  han  om  Cypres- 
ser. Havde  jeg  en  Forglemmigej,  saa  havde  han  en  Malurtstæn- 
gel. Og  saaledes  hele  Vejen. 

Justitsraaden  lignede  vort  Tvillingfoster  ved  Aprilsvejr.  Jeg 
anser  det  for  overflødigt  her  at  lade  den  aftrykke;  thi  enhver 
Læser  kan  af  de  opgivne  Ingredienser  lave  den  efter  sit  eget  Be- 
hag. Jeg  iler  til  Festen. 

Først  fik  vi  Damp-Chokolade  og  derovenpaa  Likører,  blandt 
hvilke  jeg  bemærkede  baade  Usqvebaugh  og  Curagao.  Og  da  vi 
saa  kom  af  Kirken,  saa  fik  vi  først  en  Skildpaddesuppe,  rigtig- 
nok kun  „forloren",  men  ingen  engelsk  Mockturtle  kunde  være 
bedre.  Saa  kom •) 

Da  vi  havde  drukket  Kaffe,**)  bad  Justitsraadinden  mig  om  at 
se  at  faa  hende  fat  paa  Juliane,  der,  siden  vi  stod  fra  Bordet, 
ikke  havde  ladet  sig  se.  Jeg  gik  og  ledte  baade  her  og  der  forgæ- 
ves. Omsider  kom  jeg  forbi  en  Dør,  inden  for  hvilken  jeg  hørte 
en  synge  —  det  var  hende;  og  det  var  en  Vuggesang,  hun  fore- 
drog med  en  saa  smeltende  Ømhed,  at  jeg  uvilkaarlig  ønskede 
mig  i  Barnets  Sted.  Men  den  lille  Stakkel  vilde  hverken  vide  af 


•)  Ovenstaaende  Streg  betyder  et  Censurhul;  thi  min  Hr.  Fætter  behagede 
at  stryge  hele  den  øvrige  Skildring  af  Bordets  Glæder.  „Paa  hvad  Grand?" 
—  Paa  slet  ingen,  kære  Læser!  „Jeg  er  Censor,"  sagde  han,  „det  er 
Grund  nok."  p.  Sp. 

••)  Ogsaa  min  Beretning  om  Damernes  Paaklædninger  behagede  det  min 
Censor  at  stryge.  P.  Sp. 

Søvn  eller  Sang;  den  sekunderede  rigtignok,  men  i  en  ganske 
anden  Tonart.  Juliane  brød  pludselig  af. 

Døren  stod  paa  Klem.  Jeg  keg  ind  og  saa  hende  tage  Barnet 
op  af  Vuggen,  kysse  og  kærtegne  det  med  en  saadan  Inderlighed, 
at  jeg  i  mit  Hjerte  gentog  hint  barnlige  Ønske.  Nu  tav  den  lille. 
Ja,  det  skulde  jeg  ogsaa  have  gjort,  naar  det  havde  været  mig, 
tænkte  jeg. 

I  det  samme  gik  Gaarddøren  op,  jeg  trak  mig  tilbage,  og  ind 
traadte  Sekretær  Skov  med  en  ung  Herre,  hvem  jeg  straks  vilde 
svoret  paa  var  hans  Broder.  Og  som  saadan  blev  han  mig  ogsaa 
i  Hast  forestillet. 

„Allerførst,"  sagde  Sekretæren  derpaa  til  ham,  ,,maa  jeg  vise 
dig  mit  Hjertes  kostbareste  Juveler!11 

Dermed  trykkede  han  den  Dør,  som  jeg  var  traadt  fra,  halvt 
op  og  lod  saa  Broderen  træde  foran  sig  derind.  Den  yndige  Pige 
rejste  sig  med  Barnet  ved  den  fyldige  Barm,  idet  hin  bukkede  og 
sagde:  „Det  glæder  mig  at  gøre  min  Broders  Kones  Bekendtskab 
og  dit  — " 

—  „Nej,  nej!  det  er  min  Kones  Søster,"  raabte  Sekretæren, 
,,nu  skal  jeg  hente  hende  selv." 

Hermed  ilede  han  ud  igen.  Jeg  blev  staaende  paa  mit  Sted  ved 
Gangvinduet,  saaledes  at  jeg  kunde  se  ind  i  Barnestuen. 

Jeg  blev  snart  efter  oplyst  om,  at  den  fremmede  Skov  var  gan- 
ske uventet  kommet  hertil  fra  en  fleraarig  Udenlandsrejse;  at  han 
var  Maler,  Ungkarl  og  veludrustet  med  det  Metal,  som  bruges  til 
at  forgylde  baade  Skilderirammer  og  meget  andet  i  Verden.  — 
Men  af  saadan  en  Kunstner  og  Verdensmand  at  være  bar  han 
sig  i  den  dejlige  Julianes  Selskab  meget  kejtet  og  kluntet  ad.  I 
Førstningen  lod  det,  som  om  han  var  blevet  bange  for  hende  —  og 
det  var  saamænd  uden  Grund  —  for  han  stod  saa  stille  og  hart- 
ad livløs,  som  havde  hun  været  en  Krokodil  eller  en  Basilisk  — 
(siden,  da  jeg  hørte,  hvilken  Profession  han  var  af,  indbildte  jeg 
mig,  at  han  led  under  en  pludselig  paakommen  Malerparalysis 
ved  Studiet  af  denne  levende  Model.  —  Forbi!). 

Hun  blev  ogsaa  forlegen  over  hans  Forlegenhed,  men  samlede 
sig  dog  saa  meget,  at  hun  kunde  spørge,  hvem  hun  havde  den 
Ære  at  tale  med. 

(Det  var  i  Grunden  et  sært  Spørgsmaal,  for  de  havde  egentlig 
ikke  talt  med  hverandre  —  undtagen  med  Øjnene,  og  det  er  et 
ugrammatikalsk  Sprog.) 

Han  sagde  sit  Navn,  og  saa  var  den  Samtale  ude. 

27* 

Men  lidt  efter  saa  fik  han  Munden  paa  Gang  og  spurgte,  hvad 
den  lille  hed.*) 

Da  han  havde  indhentet  Underretning  herom,  syntes  han  at 
grunde  meget  dybsindigt  derover.  Og  det  forstaar  sig  selv:  der 
kan  være  meget  at  tænke  over  Navneetymologien,  som  nu  for 
Eksempel,  hvoraf  „Julian«"  deriverer  sig,  og  hvorfor  det  er  køn- 
nere end  „Gedske"  og  „Øllegaard"  for  Eksempel;  men  at  anstille 
Sproggranskninger  lige  over  for  en  smuk  Pige  synes  mig  lige  saa 
ubetimeligt  som  vanskeligt.  Det  viste  sig  ogsaa,  at  hans  Betragt- 
ninger havde  været  af  en  højere  Art,  idet  han  meddelte  Juliane 
sin  Opdagelse:  at  det  saa  ud  til  Regn. 

Det  forekom  mig,  at  han  selv  saa  ud  til  Regn.  Men,  som  De 
snart  vil  erfare:  saa  var  det  Storm. 

Imidlertid  forsinkedes  Uvejrets  Udbrud  ved  Broderens  og  hans 
Kones  Mellemkomst.  Og  vendte  jeg  nu  tilbage  til  Selskabet  for 
at  underrette  Justitsraadinden  om,  hvor  hun  kunde  finde  sin 
Datter. 

Hvad  der  videre  tildrog  sig  ved  dette  Gilde,  var  ikke  af  sær- 
deles Bety denhed,  naar  jeg  undtager:  1)  at  efter  Aftenspisnin- 
gen befandt  Hr.  Biborius  sig  lidt  upasselig  og  kom  til  at  vo- 
mere. Da  vi  fik  overmaade  god  og  sund  Mad,  skrev  jeg  dette 
paa  Vintapperens  Regning;  thi  det  forekom  mig  selv,  at  Drikke- 
varerne var  for  stærke. 

Dette  var  mulig  ogsaa  Aarsag  til:  at  2)  Kammerraaden  for- 
vekslede sin  Kone  med  Stuepigen  og  kyssede  hende  ganske  efter- 
trykkeligt, og:  3)  Konsistorialraaden  ved  L'hombrebordet  begik 
flere  end  een  utilgivelig  Fejl. 

Til  sidst  blev  han  ganske  distræt,  som  De  selv  vil  indse  blot 
af  dette  ene  Eksempel.  Han  havde  et  Spørgespil  i  Tref:  Manille, 
Basta,  Damen,  Knægten  femte  og  en  Konge,  (jeg  havde  spillet 
Solo  paa  det,  for  han  havde  en  Dame  gardée  og  en  Renonce). 
Nu,  saa  siger  han  da:  „Tilladt?" 

De  andre  passede. 

Derpaa  lægger  han  ganske  rigtigt  de  tre  Foser  til  den  ene 
Side  (jeg  siger  endnu:  jeg  havde  beholdt  dem  og  brugt  dem,  som 
de  var)  og  Spørgespillet  til  den  anden  og  griber  fat  paa  Talonen. 


*)  Det  er  sandt:  Nu  kommer  jeg  først  1  Tanker  om  Fætters  forseglede 
Navnespaadom.  Jeg  havde  den  i  min  Vestelomme,  og  da  Præsten  1  Kor- 
døren havde  sagt:  ,, Nævner  Barnet!"  sagde  Bærerinden:  , .Juliane".  Jeg 
greb  1  Lommen,  brød  Seglet  og  læste  det  samme  Navn.  Hvordan  Fætter 
har  kunnet  gætte  saa  rigtigt,  det  gaar  over  min  Forstand. 

P.  Sp. 

„Hvortil?"  spørger  en  af  Medspillerne. 

Konsistorialraaden  ser  paa  ham,  lægger  Talonen  bort,  ser  paa 
de  tre  kastede  Kort:  nej,  de  gav  ingen  Oplysning. 

Saa  beser  han  de  seks  andre,  siger  med  en  bestemt  Tone: 
,,Tref!"  og  tager  atter  lat  paa  Talonen. 

,,Hvor  mange  køber  De?"  spørger  nu  Baghaanden. 

Dette  simple  Spørgsmaal  kan  han  ikke  besvare,  inden  han 
har  talt  sine  Kastekort. 

Naa,  han  vil  da  endelig  købe  de  tre  Kort;  men  saa  spørger 
Mellemhaanden  igen:  ,, Hvori  spiller  De?" 

Hm!  det  kunde  han  ikke  huske.  Og  Trediemand  kunde  heller 
ikke  huske  det;  for  begge  Medspillerne  sad  og  disputerede  den 
hele  Aften  om  en  Hest  —  jeg  ved  ikke  hvilken  —  som  den  ene 
paastod  havde  Benspat  og  den  anden  Blodspat. 

Det  er  en  af  mine  L'hombreregler,  at  man  hellere  maa  spille 
hurtigt  slet  end  langsomt  godt;  og  derfor  varede  det  mig  alt  for 
længe.  Jeg  sad  over,  stod  op  og  sagde  til  Konsistorialraaden: 
,,Der  er  en  ude,  som  viltale  med  Dem." 

Den  stakkels  Mand  var  allerede  saa  medtaget,  at  jeg  maatte 
hjælpe  ham  op  og  tage  ham  under  Armen.  Da  vi  var  kommet 
udenfor,  siger  jeg  til  ham:  ,, Deres  Højærværdighed  er  ikke  vel, 
kunde  De  ikke  have  godt  af  en  Smule  Rolighed?" 

,,Tak,  min  Ven!"  svarede  han,  ,,De  er  min  bedste  Ven  paa 
Jorden." 

Disse  Ord  rørte  mig,  for  de  kom  fra  Hjertet. 

Jeg  ledte  ham  da  ind  i  et  afsides  Værelse  og  satte  ham  i  Hjør- 
net af  en  god,  blød  Sofa,  hvor  han  straks  faldt  i  Søvn  og  snor- 
kede saa  højt,  at  jeg  alene  var  bange  for,  at  han  skulde  vække 
sig  selv. 

Da  jeg  alt  længe  havde  mærket,  at  mine  to  andre  Medspillere 
ikke  havde  rigtig  Hovn*)  af  Spillet,  blandede  jeg  mig  med  dem, 
der  gik  løse  og  ledige,  og  morede  mig  en  Times  Tid  langt  bedre 
end  ved  Spillebordet.  Og  saa  gik  jeg  tilbage  til  den  syge  Konsi- 
storialraad. 

Ved  min  Indtrædelse  vaagnede  han  og  befandt  sig  saa  vel,  at 
han  kunde  gaa  ene.  Da  vi  lykkelig  og  vel  var  kommet  paa  vore 
respektive  Pladser,  debatterede  de  to  andre  endnu  om  den  spat- 
tede Hest;  og  saa  dybt  var  de  inde  i  denne  Materie,  at  de  slet 
ikke  havde  savnet  os  to;  thi  den  ene  spurgte  Konsistorialraaden: 
„Hvori  spiller  De?" 


•)  Atter  Jysk.  —  St.  St.  B. 

Hvad  der  videre  tildrog  sig  denne  samme  Aften,  anser  jeg  for 
mindre  vigtigt  og  vil  desaarsag  slutte  dette  Kapitel. 

Jeg  var  længe  i  Tvlvlraadlghed,  om  jeg  ikke  ogsaa  skulde  stryge  denne 
lange  Tirade  om  L'hombrespillet;  men  da  Jeg  overvejede,  at  intet,  som  ved- 
rører dette  Emne,  bør  anses  for  uvigtigt,  og  at  desuden  min  kære  Fætter 
ved  for  stærk  Strygen  kunde  blive  stædig,  saa  har  jeg,  1  Haab  om  Over- 
bærelse,  ladet  det  staa.  St.  St.  B. 


III. 
BEJLEREN 


(Hvem  Bejleren  er,  det  kan  man  sagtens  gætte  sig  til;  men 
hvorledes  han  bar  sig  ad  ved  dette  slet  ikke  uvigtige  Hverv,  det 
er,  hvad  jeg  nu  skal  give  mig  den  ærbødige  Frihed  at  fremstille:) 

Der  er  mange  Maader  at  bejle  paa.  Naar  en  Bonde  frier,  saa 
tager  han  to  andre  Bønder  med  sig;  og  saa  gaar  de  ind,  hvor  den 
udkaarede  bor,  siger:  „Goddag!"  sætter  sig  ved  Skiven  og  lader  sig 
beværte  halve  og  hele  Timer  og  snakker  imidlertid  om  alt  andet, 
kun  ikke  om  Frieriet.  Naar  man  endelig  har  vendt  den  sidste 
Kaffekop,  staar  man  op  og  tager  til  sin  Hat;  men  en  af  Frierens 
Medhjælpere  spørger,  ligesom  i  Forbigaaende  eller  Udgaaende, 
om  den  røde  (sorte,  hvide  eller  brogede)  Ko  er  fal,  og  til  hvilken 
Pris. 

Disse  Spørgsmaal  besvares  ikke  ligefrem  eller  bestemt,  men 
med  tilbørlig  Forbeholdenhed,  og  foranlediger  til  sidst  .en  Kon- 
trakvæstion:  Hvem  den  lysthavende  monne  være. 

Ad ju tanterne  ,, peger  da  paa  den  tavse  Bejler11  og  lægger  til, 
at  han  maaske  kunde  f aa  Sind  til  at  føre  mere  ud  af  Gaarden. 

Derpaa  tales  i  samme  Tone  om  en  Hest,  en  Dragkiste,  en 
Seng,  o.  s.  v.;  og  langt  om  længe  forlanger  Underhandlerne  ka- 
tegorisk Svar  paa  det  Spørgsmaal:  ,,Naar  nu  Mads  (Bejleren) 
tager  Maren  (den  ældste  Datter)  med,  hvad  vil  I  saa  gi'e  ham  til 
i  Penge?11 

Denne  Fremgangsmaade  i  Bejlevæ senet  kunde  vi  kalde  den 
diplomatiske;  thi  en  Regent  frier  ogsaa  ved  Gesandter,  ja  gifter 
sig  stundom  per  Procurationem,  —  (hvilket  rigtignok  ikke  er  i 
Bondens  Maner)  —  og  han  handler  ogsaa  om  Medgift  i  Guld, 
Landejendomme,  Sjæle  —  som  det  hedder  paa  Slavisk.  — 

Vor  Helts  Metode  var  fra  ovennævnte  meget  forskellig;  og 
tror  jeg  med  Føje  at  kunne  kalde  den  malerisk,  som  straks  vil 
vise  sig. 


415 

Maler  Skov  og  jeg  blev  snart  intime  Venner;  det  vil  sige,,  vi 
drak  Dus.  Dette  gav  mig  flere  Rettigheder,  blandt  andre  den  at 
gaa  ind  i  hans  Værelse  uden  at  pikke  paa  Døren. 

Gaar  jeg  saa  en  Dag  derind  —  det  var  en  tre  Uger  efter  hans 
Ankomst  —  han  var  der  ikke;  men  paa  Staffeliet  ser  jeg  et  nylig 
fuldendt  Maleri.  Og  hvad  forestillede  saa  det?  —  Juliane  og  ham 
selv  paa  Knæ  foran  hende.  Han  havde  truffet  hende  saa  godt, 
at  det  var  umuligt  at  tage  fejl.  Af  hans  eget  Ansigt  var  kun  det 
halve  synligt,  men  det  var  nok.  Han  saa  ud,  som  vilde  han  til  at 
græde,  (jeg  synes,  han  burde  smilet;  det  lader  dog  altid  kønnere) 
—  naa,  som  jeg  nu  ved  mig  selv  gør  mine  kritiske  Bemærkninger 
over  dette  Kunststykke,  kommer  min  gode  Skov  ubemærket  ind 
og  lægger  sin  Haand  paa  min  Skulder. 

Jeg  vender  mig  om  og  ser  paa  ham;  og  han  ser  paa  mig 
igen. 

„Er  du  min  Ven?"  siger  han. 

„Ja  F....  piske  mig,  er  jeg  ikke,"  siger  jeg. 

,,Du  kan  vel  begribe,"  siger  han,  ,,hvad  dette  her  skal  fore- 
stille?" 

„Ja  saamænd!"  siger  jeg,  „du  gør  Haneben  for  Justitsraadens 
Juliane." 

Dertil  gjorde  han  et  Ansigt  surt  som  Konsistorialraaden,  naar 
han  drikker  Dagens  første  Dram,  stampede  i  Jorden  og  snær- 
rede: „Jeg  tilbeder  hende,  din  Æsel!" 

„Naa,  naa!"  siger  jeg,  „har  du  sagt  hende  det?" 

Han  rystede  med  Hovedet.  — 

„Saa  tal  med  hende  om  den  Sag!"  siger  jeg. 

„Tale!"  raaber  han  og  slaar  sig  for  Brystet,  „det  er  Hjertet 
alene,  som  skal  tale." 

—  „Ja,  det  skal  hun  blive  klog  af,"  siger  jeg;  „nej,  brug  du 
kun  Kæften  og  sig  hende  rent  ud  af  Posen,  at  du  har  Lyst  til  at 
gifte  dig  med  hende." 

Ved  dette  velmente  Raad  snurrede  han  sig  rundt,  stod  derpaa 
bomstille,  lod  Hovedet  hænge  ud  over  det  forlibte  Hjerte  og  hvi- 
skede: „Peer!  kan  du  ikke  saa  ganske  hemmeligt  praktisere  dette 
her  Maleri  ind  paa  hendes  Natbord;" 

„Der  er  intet  i  Vejen,"  svarede  jeg,  tog  Maleriet,  der  ikke  var 
større,  end  at  jeg  kunde  skjule  det  under  min  Frakke,  gik  og 
satte  det  paa  behørigt  Sted.  Jeg  vilde  ud  igen,  men  hørte  Trin 
paa  Gangen  og  smuttede  hen  paa  det  bevidste  Fjælested  —  bag 
Julianes  Seng. 

•  Hun  kommer  rigtigt  ind,  ser  straks  Maleriet,  træder  nærmere 
hen  til  det,  stirrer  paa  det,  skifter  Farve,  folder  Hænderne,  hæ- 
ver dem  og  lægger  dem  under  Brystet,  fra  hvilket  de  ogsaa  ud- 
presser et  langt  Suk,  kaster  Øjnene  op  til  Loftet,  snurrer  sig  om 
og  løber  ud.  —  Hoho!  tænkte  jeg,  hun  kapitulerer  straks,  hun 
iler  at  søge  ham  op,  og  saa  sneg  jeg  mig  ud  efter  hende. 

Hun  havde  saa  langt  et  Forspring,  at  jeg  ikke  kunde  opdage, 
hvilken  Vej  hun  havde  taget.  Der  gik  nemlig  to  Veje  til  Rørkjær, 
en  for  kørende,  som  var  den  længste,  og  en  kortere  for  gaaende; 
jeg  valgte  den  sidste.  Jeg  tog  Benene  godt  med  mig;  men  der  var 
ingen  Juliane  hverken  at  høre  eller  se;  paa  Rørkjær  ikke  heller. 

I  Porten  mødte  mig  den  forelskede  Maler:  han  saa  ud,  som  om 
han  vilde  tigge  sit  Liv  af  mig.  Jeg  sagde  ham  nu,  hvorledes  ved- 
kommende havde  baaret  sig  ad,  da  hun  saa  den  malede  Kærlig- 
hedserklæring, samt  at  jeg  havde  troet,  at  hun  var  løbet  lige  til 
Rørkjær  for  at  kaste  sig  i  Armene  paa  ham.  Herved  bar  han  sig 
ad,  som  om  Porten  havde  været  ham  for  snæver;  og  jeg  befryg- 
tede virkelig,  at  hån  havde  faaet  en  Skrue  løs. 

Jeg  raadede  ham  da  at  tage  sin  Oprejsning,  hvor  han  havde 
faaet  sin  Skade,  og  følge  med  mig  tilbage.  Vi  gik  —  det  vil  sige: 
jeg  gik;  for  han  —  snart  dansede  han,  og  snart  stod  han  stille, 
saa  var  han  foran  mig  og  saa  bagefter.  Han  teede  sig  ret  barn- 
agtigt; hvilket  jeg  ogsaa  uden  Forbeholdenhed  sagde  ham.  Her- 
til svarede  han  ikke  andet  end  „Rend  til  Helvede  og  lik  —  etc." 
Jeg  svarede  ham  igen  med  et  Skuldertræk. 

Som  vi  nu  var  kommet  midt  ind  i  Lystlunden  der  ved  Tid- 
selholt, hvem  ser  jeg  saa  uden  hende  selv,  for  hvis  Skyld  jeg  nu 
havde  gaaet  mere  end  en  Mil  og  slidt  paa  mine  Støvler.  Hun  sad 
paa  en  Træbænk  og  vendte  Ryggen  til,  men  jeg  kendte  hende 
baade  paa  Dragten  og  paa  Figuren.  Skov  blev  hende  ikke  var,  for 
han  havde  Øjnene  enten  oppe  i  Trætoppene  eller  nede  paa  sine 
Støvlenæser. 

Jeg  griber  ham  i  Armen,  drejer  ham  om  til  den  Side,  hvor 
vort  corpus  delicti  befandt  sig,  peger  og  siger:  ,,Gaa  nu  og  bær 
dig  ad  her,  ligesom  du  gør  derinde  paa  Maleriet,  saa  er  du  for- 
lovet, inden  jeg  kommer  til  Tidselholt!" 

Han  gav  et  Skudder,  som  naar  en  bliver  pludselig  forskræk- 
ket; men  jeg  satte  Mod  i  ham  med  den  Forsikring,  at  det  ikke 
var  noget  Spøgelse,  han  saa,  men  et  levende  Menneske  med  Kød 
og  Blod.  Saa  gik  han,  og  jeg  tøflede  af  til  Gaarden  —  for  jeg  var 
baade  sulten  og  tørstig  —  tænkende  ved  mig  selv:  „Qvis  cætera 

nescit?"*)*  som  Skrædderen  i  Aalborg  saa  smukt  siger  i  en  af 
hans  erotiske  Elegier. 


IV. 
HINDRINGER,  HVILKE  DOG  LYKKELIG  OVERVINDES 

Da  jeg  va  agne  de  den  følgende  Morgen  (hos  Fætterens),  paa- 
kom  mig  Lyst  til  at  erfare,  hvorledes  den  forelskede  Maler  nu 
bar  sig  ad;  thi  jeg  tvivlede  aldrig  paa,  at  han  jo  var  langt  „inde 
i  den  tredie  Himmel11. 

Jeg  gik  først  til  Tidselholt:  der  var  han  ikke,  havde  heller 
ikke  været  der  forrige  Dag.  —  Jeg  spurgte  om  Juliane.  „Hun 
laa  endnu11  —  hed  det  —  „for  hun  var  ikke  saa  ganske  vel."  — 
Det  kan  gerne  være,  tænkte  jeg  og  lod  stryge  ad  Rørkjær  til, 
men  kom  ikke  videre  end  i  Lystskoven  —  der  sad  vor  Maler  paa 
Bænken,  De  ved  nok,  fra  i  Gaar. 

Jeg  gaar  derhen,  klapper  ham  paa  Skulderen  og  siger:  „Jeg 
maa  da  gratulere  dig,  min  Ven.  Fortæl  mig  nu,  hvordan  det  gik 
til:  hvad  du  sagde,  og  hvad  hun  saa  sagde,  etcætera!  eicæteraJ 
Det  skal  more  mig.11 

„Mig  ikke,11  svarede  han  tørt  og  but. 

„Da  var  det  og  bandsat,11  siger  jeg,  „hvordan  kan  det  hænge 
sammen?  hvad  svarede  hun  da  paa  dit  Andragende?" 

„Hun  sagde  Nej,"  sukkede  han. 

„Men  hvad  skulde  da  det  smage  af?11  siger  jeg;  „der  skal  no- 
gen se,  hun  vil  gøre  sig  kostbar." 

„Ikke  det,"  siger  han,  „men  hun  elsker  en  anden." 

Hermed  rejste  han  sig  og  skred  med  Hænderne  paa  Ryggen 
langsomt  hjemad. 

Hm!!!  — 

Jeg  satte  mig  paa  merberørte  Bænk  for  i  Magelighed  at  be- 
grunde denne  mærkværdige  Sag.  Hvem  kunde  hun  nu  være  for- 
elsket i?  Svogeren?  det  var  ikke  tænkeligt  hos  en  Pige  med  hen- 
des reelle  Tænkemaade  og  gode  Forstand.  —  Der  var  nu  rigtignok 
den  unge  Præst  i  Hungerslev:  hans  Bønder  holdt  meget  af  ham, 
og  jeg  har  hørt  mange  Damer  sige  om  ham,  at  han  var  sød;  men 
han  var  jo  en  fattig  Djævel,  der  næppe  havde  Salt  til  sit  Paaske- 
æg.  —  Det  kunde  snarere  have  været  Forpagteren  paa  Gylden- 


/)  Resten  kender  enhver.   Ovid. 

borg;  han  var  nylig  blevet  Enkemand,  havde  Mønter  og  var  en 
Mand  i  sine  bedste  Aar  —  jeg  antog,  at  han  ikke  var  saa  farligt 
over  de  halvtreds  —  men  han  havde  en  urimelig  stor  og  rød 
Næse,  og  man  vilde  ogsaa  sige,  at  han  pimpede  lidt.  —  Naa,  saa 
var  der  endelig  mig  selv:  det  er  ikke  umuligt,  at  baade  den  og 
den  —  jeg  nævner  ingen  —  kan  have  haft  Godhed  for  mig;  men 
havde  det  været  Tilfældet  med  Juliane,  saa  maatte  jeg  dog  have 
mærket  noget;  jeg  kender  ogsaa  lidt  til  Fruentimmer.  Hm!  lige 
nær  var  jeg.  — 

Endelig  opstod  hos  mig  en  Formodning  om  Mislighed  i  For- 
hørets Holdelse:  at  han  enten  havde  kvæstioneret  forkert  eller 
ikke  rigtig  opfattet  Inkvisitindens  Svar,  hvisaarsag  jeg  ansaa 
mig  beføjet  til  at  henvise  Sagen  til  ny  og  bedre  Behandling.  Jeg 
gik  videre  og  indhentede  snart  den  ulykkelige  Elsker;  thi  han 
havde  kun  avanceret  hundrede  Skridt  og  stod  ganske  stille  foran 
en  gammel  Eg,  betragtende  opmærksomt  dens  krogede,  lavthæn- 
gende Grene. 

Hvortil  en  saadan  Gren  er  brugelig  for  en  desperat  Elsker,  det 
vidste  jeg  kun  alt  for  vel,  løb  derfor  til,  greb  om  begge  hans 
Arme  og  raabte:  „Menneske,  hvad  gør  du!"  — 

„Ingenting,"  svarede  han,  men  blev  endnu  ved  at  se  paa  det 
ildevarslende  Træ. 

„Kom!"  siger  jeg.  — 

„Hvorhen?"  spørger  han.  — 

„Jeg  vil  snakke  med  dig,"  siger  jeg.  — 

„Kan  du  ikke  snakke!"  siger  han,  immervæk  tvær  og  knor- 
tet. — 

„Hør!"  begyndte  jeg,  „da  du  havde  sagt  hende  dit  Ærinde, 
hvad  svarede  hun  saa  egentlig?  gengiv  mig  hendes  ipsissima 
verbaP'  — 

„Det  er  snart  gjort,"  svarede  han;  „hun  sagde:  „Tør  jeg 
give  Dem  et  Hjerte,  som  tilhører  en  anden?""  — 

„Attendez!"  siger  jeg,  „er  du  vis  paa,  om  hun  sagde:  „tilhø- 
rer" eller  „har  tilhørt",  for  der  er  en  Fandens  Forskel  paa  Præ- 
sens og  Præteritum." 

„Hm!"  siger  han,  „det  —  er  —  muligt  —  men  i  alt  Fald  er  jeg 
jo  tilovers."  — 

„Ikke  heller  det,"  raabte  jeg;  og  nu  aabenbarede  jeg  ham  Ju- 
lianes første  Tilbøjelighed  og  endte  med  den  Forsikring,  at  da 
hun  ikke  havde  kunnet  faa  Nummer  een,  vilde  hun  blive  sjæle- 
glad ved  Nummer  to.  — 

Det  smagte  han  paa.  — 

Nu  tilbød  jeg  ham  at  tale  hans  Sag  efter  bedste  Evne;  men 
han  spurgte  mig,  om  jeg  var  gal.  — 

Jeg  forsikrede  ham,  at  jeg  ikke  fejlede  noget  paa  Forstanden, 
og  at  jeg  nok  skulde  inkaminere  Sagen  paa  den  fineste  Maade. 

„Gaa  saa  ad  Helvede  til!"  raabte  han  og  vendte  mig  Ryggen. 

Jeg  troede  at  kunne  fatte  den  rette  Mening  af  disse  ublide  Ord 
og  skyndte  mig  tilbage  til  merbemeldte  Tidselholt. 

Her  opsøgte  jeg  straks  det  stakkels  Pigebarn  og  fandt  hende 
paa  sit  Værelse,  hvor  hun  rigtigt  sad  og  flæbede  over  det  bevidste 
Maleri.  Og  saa  dybt  var  hun  inde  i  sine  mørke  Betragtninger,  at 
hun  hverken  hørte  eller  saa  mig,  førend  jeg  var  midt  inde  i  Væ- 
relset. 

Hille  min  Sandten!  hvor  hun  fik  travlt:  op  fløj  hun  af  Stolen, 
stak  Billedet  hen  paa  Bordet  —  men  med  Bagsiden  opad  —  vendte 
sig  imod  mig,  satte  et  strengt  Ansigt  op  og  spurgte:  ,,Hvad  be- 
hager?1' 

Jeg  blev  jo  lidt  forbløffet  og  svarede  i  min  Forlegenhed,  at  jeg 
ledte  efter  Maler  Skov.  — 

,,Og  det  her?"  genmælede  hun.  — 

„Jeg  skal  gi'e  mig  den  Frihed,"  tog  jeg  hurtigt  til  Orde,  „at 
sige  Dem:  jeg  kommer  lige  herude  fra  Lystskoven,  og  der  saa  jeg 
Hr.  Skov  staaende  ved  den  store  Eg  —  den  samme,  De  ved,  hvori 
Skomageren  hængte  sig  forgangen  Aar,  og  saa  faldt  det  mig 
ind,  at  — " 

—  „Om  Forladelse,  at  jeg  falder  Dem  ind  i  Talen!"  knebrede 
hun;  ,,skal  De  ikke  se  ind  i  Stuen?  mine  Forældre  er  vistnok  til 
Stede." 

Dermed  vendte  hun  mig  Bagklædningen  til;  og  jeg  pillede  af 
lige  saa  klog,  som  jeg  var  kommet. 

Jeg  har  nu  en  særdeles  Lyst  til  at  stifte  Forbindelser,  og  jeg 
tør  smigre  mig  med,  at  jeg  ofte  har  været  heldig  i  mine  Bestræ- 
belser. Denne  her  paatænkte  laa  mig  saa  meget  mere  paa  Sinde, 
som  Juliane  var  gaaet  Glip  af  Sekretæren.  Jeg  troede  derfor,  at 
det  var  rigtigst,  jeg  henvendte  mig  til  ham  som  den,  der  kunde 
være  hende  nogen  Erstatning  skyldig. 

Som  tænkt,  saa  gjort.  Jeg  ilede  til  Rørkjær  og  fortalte  ham 
under  fire  Øjne  alt,  hvad  jeg  vidste,  fra  først  til  sidst.  — 

Han  smilede  veltilfreds  og  sagde:  „Jeg  har  allerede  mærket 
noget  —  ypperligt,  min  Ven!  —  der  bliver  vistnok  med  det  første 
Bryllup  paa  Tidselholt.  Hindringen  fra  hendes  Side  kender  jeg 
nok  (jeg  ogsaa  —  tænkte  jeg)  —  den  udspringer  fra  et  rent  og 
ædelt  Hjerte  —  aah!  vær  saa  god,  kære!  og  hold  min  Kone  med 

Selskab.  Hun  er  ved  at  vinde  urede  Silke;  maaske  De  kunde  være 
hende  behjælpelig." 

Med  disse  Ord  forlod  han  mig,  og  jeg  gik  ind  til  Fruen. 

At  vinde  Garn,  hvad  enten  det  nu  er  Silke  eller  Tvist,  har  en 
særdeles  Interesse  for  mig  —  at  sige,  naar  det  er  i  gordisk  For- 
vikling. (Det  vidste  Sekretæren  godt.)  Hvad  der  falder  af  sig  selv, 
det  keder;  men  at  besejre  Vanskeligheder,  at  udvikle  det  ind- 
viklede, det  er  —  hm!  hvorledes  skal  jeg  nu  gøre  mig  forstaaelig? 
—  hm!  jeg  ved  ikke  bedre,  end  at  sammenligne  rede  og  urede 
Garn  med  den  sokratiske  Filosofi  og  den  kantiske. 

Nu  vel!  jeg  tilbød  Fru  Skov  min  Tjeneste;  og  den  blev  antaget. 
Men  vist  er  det,  at  „Kritik  der  reinen  Vernunft"  ikke  har  brudt 
mig  nær  saa  meget  som  Fru  Skovs  krakilske  Silkegarn  —  jeg 
blev  ikke  færdig  med  mit  Vindsel  før  langt  ud  paa  Eftermid- 
dagen. 

Sekretæren  var  endnu  ikke  kommet  tilbage,  da  jeg  sparkede 
af  ad  Tidselholt  til;  jeg  længtes  efter  at  vide,  om  vi  skulde  have 
Bryllup  der  eller  ikke.  — 

I  Lystskoven,  man  ved  nok,  var  gode  Udsigter  til  det  første. 
Her  finder  jeg  nemlig  paa  den  ominøse  Bænk  min  Hr.  Maler  og 
paa  hans  Skød  —  Juliane.  Han  havde  sin  ene  Arm  om  hendes 
Liv,  hun  sin  ene  om  hans  Nakke;  hendes  anden  Haand  var  be- 
skæftiget med  Guldurkæden*)  paa  hans  Bryst.  Det  var  en  male- 
risk Situation:  jeg  smagte  allerede  Skildpaddesuppen,  Postej- 
erne   **) 


V. 
BRYLLUP 


Det  var  paa  et  hængende  Haar,  .,at  Kagen  kunde  faldet  i 
Asken",  som  det  hedder,  og  de  tvende  unge  Menneskers  smukke 
Plan  til  et  lykkeligt  Ægteskab  være  „røget  i  Lyset";  eller  rettere 
sagt:  have  strandet  paa  Justitsraadindens  Æresfølelse  og  Selv- 
stændighed. — 

Det  forstaar  sig:  der  kan  ingen  miskende  Fruen,  fordi  hun 
fandt  Betænkeligheder  ved  —  om  jeg  saa  maa  sige  —  at  hen- 


*)  Samme  Kæde  var  ogsaa  baade  massiv  og  et  nydeligt  Stykke  Arbejde,  for- 
færdiget af  Prahl  paa  Østergade.  P.  Sp. 

••)  Atter  et  Censurbul.  P.  Sp. 

Pingve  ingenium!  St.  St.  B. 

slænge  sin  Datter  til  en  karakterløs  Person.  Justitsraaden,  hvor- 
vel en  Mand  af  Ære,  var  ikke  saa  nøjeregnende  i  dette  Punkt; 
han  lagde  større  Vægt  paa  vor  Malers  gyldne  Fortjenester.  — 

„Han  er  Ejer,"  sagde  han  frimodigt  til  sin  Kone,  „af  en  halv 
Tønde,  det  er  mer  end  en  hel  Justitsraad." 

Dette  indrømmede  hun,  men  lagde  ham  derhos  paa  Hjerte:  „I 
Fald  du  nu  skulde  blive  Etatsraad  —  som  du  vistnok  har  gyldig 
Fordring  paa  —  og  saa  vor  Datter  —  en  slet  og  ret  Madame! 
Det  er  Degnens  Kone  ogsaa." 

Det  kneb  for  Justitsraaden;  men  han  tabte  endnu  ikke  Modet. 
„I  Frankrig,"  sagde  han,  ,,der  kalder  man  en  Dronning  Ma- 
dame, og  i  Tyskland  kaldes  en  Degnekone  Frue;  hvilket  er  saa 
mest?"  — 

Justitsraadens  Frue  svarede  hertil  intet,  men  gik  ud  i  Køkke- 
net og  gav  sig  til  at  rumstere  med  Pigerne,  hvilket  Manden  af 
lang  Erfaring  nok  vidste  betød  saa  meget  som,  at  hun  lod  ham 
beholde  Ret.  — 

Alligevel  var  Sagens  Udfald  stedse  tvivlsomt;  thi  vor  Frue 
havde  unægtelig  Ret  til  at  føre  nye  Beviser  i  Sagen.  Men  inden 
hun  i  saa  Henseende  havde  fattet  nogen  Beslutning,  kom  vor 
Maler  og  fremlagde  i  Retten:  1)  til  Justitsraaden  et  Merskums 
Pibehoved  (Konsistorialraaden  har  anslaaet  det  til  en  Værdi  af 
fyrretyve  Rigsbankdaler)  og  2)  til  Justitsraadinden  et  Sjal,  som 
troværdige  Koner  har  forsikret  mig  ikke  kunde  faas  hos  Kierke- . 
gaard  for  halvtredsindstyve. 

Det  bandt  Læsset;  forrige  Hr.  Skov  slet  og  ret  stod  nu  for 
hendes  Naade  som  en  godt  karakteriseret  Herre. 

Aldrig  saa  snart  havde  vor  Elsker  erholdt  Bevillingen,  før 
han  sørgede  for  Kongebrev,  og  Brylluppet  berammedes  til  ot- 
tende Dagen  efter  at  Juliane  havde  siddet  første  Gang  paa  hans 
Skød.  Dette  Hastværk  havde  ellers  slet  ingen  anden  Grund,  end 
at  Hr.  Skov  havde  i  Sinde  at  købe  en  Landejendom;  og  i  saadant 
Fald  er  man  naturligvis  alle  Tider  bedre  tjent  med  Kone  end 
med  Husholderske. 

Rigtignok  fik  jeg  nu  selv  hverken  Juliane,  ikke  heller  den 
Herregaard,  Sekretæren  kunde  have  foræret  mig,  hvis  han  havde 
villet;  men  jeg  tog  min  Oprejsning  ved  Gildebordet,  om  hvilket 

jeg  ikke  siger  mere,  end  at  Kokkekonen  havde  uddannet  sig  i 

..) 

Med  Fætters  Bistand  lavede  jeg  ogsaa  en  Vise  i  samme  blom- 


*)  Atter  et  Censurhul.  P.  Sp. 

strende  Stil  som  den  til  Vilhelmines  Bryllup,  og  frembærer  jeg 
den  her  som  sidste  Ret: 

BLOMSTERKRANS 

paa  Brudens  Hoved,    af  det   østerlandske  Blomstersprog,    med 
Flid   udspunden   og  sirligen   bunden  den  14de  December    1839 

paa  Tidselholt 

ar 
PEER  SYVSPRING. 

i. 

MAANEDSROSE. 

Kvindeskønhed,  ligne  Ti 
Jo  ved  Rosen  røde, 
Og  den  søde  Ild,  hvori 
Unge  Hjerter  gløde. 
Maanedsrosen  siger  dig: 
„Legemsskønhed.  svinder; 
Hjertets  uforgængelig 
Tiden  overvinder." 

2. 

ORANGE. 

Tavs  udi  sin  fulde  Pragt 
Guldorangen  gløder, 
Som  en  Brud  1  Højtldsdragt 
Elskersbllkket  møder. 
Tanken,  som  1  Løndom  bor, 
Skal  l  Sang  nu  lyde: 
„Tro  mig!  Tungen  mangler  Ord 
Hjertets  Sprog  at  tyde." 


KONGELYS. 

Rigt  paa  Blomster  og  paa  Frugi 

Kongelyset  knejser. 

Det  sin  Pyramide  smukt 

Over  alle  rejser. 

Hvad  ved  Blomsten  er  at  se. 

Vil  nu  Skjalden  sjunge: 

„Din  Haand  gør  mig  rigere 

End  den  største  Konge." 

4. 

FLØJLSBLOMST. 

Amors  Aag  er  altid  blødt. 

Hymens  kan  det  vorde,  — 

Om  endogsaa  surt  med  sødt 

Ofte  blandes  turde. 

Trofast  Haand  er  blød  og  varm, 

Livets  Torne  bryder. 

„Haand  i  Haand  og  Barm  mod  Barm 

Trods  til  Skæbnen  byder." 

5. 

NATVIOL. 

I  den  stille  Aftenluft, 
Som  til  Søvn  Indbyder, 
Natvlolens  søde  Duft 
Vaagen  Elsker  fryder: 
Kærligbeden  bar  sin  Pol, 
Som  usynligt  trækker; 
„Mldnatsmaanen  er  den  Sol, 
Som  til  Elskov  vækker." 

6. 

EVIGHEDSBLOMST. 

Alderdommens  Farve  nar 
Sidste  Blomst,  jeg  giver; 
Som  den  er,  den  stedse  var 
Og  bestandig  bliver. 
„Saa  ej  beller  Kærligbed 
Tiden  blot  tilhører; 
Til  et  fjernt  lysaligt  Med 
Kærligt  Venskab  fører."  * 


1  Trykt  1  „Salonen",  udg.  af  Slesby,  I.  B.,  1840. 
■  Se  Holbergs  Jacob  von  Tyboe,  I.  Akt,  8.  Scenel 


KÆRIIQHED  PÅA  DAQVOGNEN1 

MEDDELT  AF  PEER  SPILLEMAND 

Og  UDGIVET  AF  S.  S.  BLICHER 


FØRSTE  STATION 
Fra  Aalborg  til  Hobro 

Det  er  ikke  mere  end  fire  Aar  siden,  at  jeg  fra  et  Besøg  hos 
min  gejstlige  Ven  i  Vendsyssel  —  ham  med  de  mange  Ællinger  og 
de  mange  Børn2  —  vendte  hjem  igen  til  København,  hvor  jeg  et 
Aars  Tid  havde  levet  af  at  levere  Bidrag  til  nogle  offentlige  Blade 
og  af  at  oversætte.  De  første  betalte  sig  bedst,  thi  mine  altid  pseu- 
donyme Artikler  rev  den  ene  Redaktør  dygtig  ned  i  den  andens 
Blad,  som  hørte  til  det  modsatte  Parti,  og  saaledes  omvendt, 
hvorved  jeg  fik  dem  all«  til  Velyndere  —  jeg  beder  om  Forladelse 
for  denne  Udskejelse,  der  rigtignok  slet  ikke  smager  af  Kærlig- 
hed, i  det  mindste  ikke  paa  en  Dagvogn.  —  Nu  skal  jeg  straks 
komme. 

Jeg  var  ikke  nær  blevet  færdig  med  min  Kaffekop  og  min 
Morgenpibe,  da  jeg  af  Tjenestepigen  tredie  Gang  blev  skarpt  er- 
indret om  at  stræbe  hen  til  Gæstgivergaarden,  hvor  Dagvognen 
maatte  være  opkørt  og  ikke  tøvede  længere  Tid,  end  Oppaknin- 
gen kræved«. 

,,Det  er  ogsaa  en  grumme  lang  Pibe  Tobak,  De  der  ryger," 
lagde  hun  til,  ondskabsfuldt  grinende  mig  lige  i  Øjnene. 

Denne  Næsvished  opirrede  mig,  og  jeg  tog  derfor  endnu  nogle 
fiere  Træk,  end  jeg  ellers  skulde  gjort,  men  de  var  dog  saa 
mange,  at  jeg  kom  for  silde  og  maatte  bie  der  i  Byen,  til  Dag- 
vognen gjorde  sin  næste  Tur.  Det  blev  mig  en  dyr  Pibe  Tobak 
og  i  en  vis  Betydning  ,,en  lang",  som  hun  havde  kaldt  den,  Tø- 
sen. Jeg  besluttede,  at  jeg  ikke  igen  skulde  forbie  mig,  men  nyde 
min  tyrkiske  Dejeuné  paa  Gæstgivergaarden,  hvor  Dagvognen 

skulde  møde.  Under  Rygningen  gennemlæste  jeg  Listen  over  de 
rejsende  uden  at  opdage  et  eneste  bekendt  Navn.  — 

„Meget  vel,"  udbrød  jeg,  „saa  rejser  du,  min  gode  Peer!  in- 
kognito —  det  er  fyrsteligt." 

Gæstgiveren,  som  maa  have  hørt  de  sidste  Ord,  skottede 
skælmsk  til  mig. 

„Hvor  meget  har  jeg  at  betale?"  spurgte  jeg  lidt  hohnisch. 

Han  sagde  det;  det  var  mindre,  end  jeg  paa  andre  Steder 
havde  erlagt.  Opmuntret  ved  denne  yderst  billige  Afgift  forlangte 
jeg  lidt  til  Frokost;  det  kom  straks,  smagte  godt,  kostede  lidt  — 
Hr.  Petersen  har  mi&  Naade.  Og  nu  videre  fort. 

Vi  var  syv  paa  Vognen:  fem  Herrer,  af  hvilke  jeg  var  den  æld- 
ste, og  to  unge  Damer.  De  sidste  saa  jeg  først  efter.  Ak!  de  sad 
med  Ryggene  til  mig,  og  til  yderligere  Beskyttelse  for  nysgerrige 
Blik  var  Ansigterne  tilslørede.  Kun  een  Gang,  da  Vinden  let- 
tede den  enes  grønne  Forhæng,  fik  jeg  et  øjeblikkeligt  Glimt  af 
en  Profil  saa  nydelig,  at  min  selvantændelige  Svovlstik  —  saa- 
ledes  kalder  jeg  nu  mit  Hjerte  —  straks  blussede  op.  Det  er  en 
Lykke  for  mig,  tænkte  jeg,  at  dog  Øjet  ikke  var  blottet. 

Lige  over  for  Damerne  sad  to  af  de  unge  Herrer.  Da  disses 
Ansigter  ikke  var  bedækkede,  blev  jeg  snart  fortrolig  med  dem: 
det  ene  var  Sindbilledet  paa  Munterhed,  det  andet  paa  Alvorlig- 
hed, hvorfor  jeg  efter  Miltons  Anvisning  kalder  hin  „L'allegro", 
denne  „Il  pensieroso".  —  Ved  min  Side  havde  jeg  en,  hvis  An- 
sigt viste  paa  tredive,  men  Kroppen  paa  fyrretyve,  Manererne 
paa  halvtreds.  At  han  ingen  Stodder  var,  derom  behøvede  jeg 
ikke  at  spørge  hans  fine  Klæder,  hans  store  Gul  db  ry  s  tna  al,  hans 
ditto  massive  Halskæde;  jeg  kunde  se  det  paa  hans  Spytten  og 
høre  det,  naar  han  snød  sin  Næse.  Han  talte  ikke  et  Ord  til  no- 
gen, undtagen  at  han  nogle  Gange,,  rækkende  Hovedet  ud  over 
Vognen,  spurgte  Kusken  om,  hvor  langt  der  var  til  første  Bede- 
sted, og  om  man  kunde  faa  noget  varmt  der.  Første  Gang  hørte 
den  adspurgte  det  ikke  eller  vilde  ikke  høre  det.  Paa  gentagen 
Undersøgelse  af  denne  vigtige  Sag  fik  han  det  lakoniske  Svar: 
„En  Mil,  Kaffe  og  Thevand."  Da  hin  igen  spurgte,  blev  Svaret 
endnu  mere  kortfattet,  idet  vor  Lacedæmonier  med  Pisken  viste 
paa  Milepælen,  vi  for  forbi.  Den  rige  Mand  brummede  noget  om 
„jyske  Okser",  hvoraf  jeg  sluttede,  at  han  selv  ingen  Jyde  var, 
hvilket  desuden  hans  Udtale  tilkendegav.  Han  tændte  en  ny  Ci- 
gar og  spyttede  endnu  længere  end  før.  Den  fjerde  unge  Herre 
røg  og,  men  havde  ved  den  første  Pibe  spurgte  Damerne  om  Til- 
ladelse. Det  var  ogsaa  baade  første  og  sidste  Gang  mellem  Aal- 

St.  St.  Blicher:  Samlede  Noveller.  II.  M 

borg  og  Støvring  Kro,  at  jeg  fik  hans  Ansigt  at  se.  Han  havde  sin 
Plads  hos  Kusken  og  smaasnakkede  jævnt  hen  med  denne,  der 
og  tilkommer  et  Par  beskrivende  Ord.  —  Var  han  langsom  til  at 
svare,  var  han  desto  hurtigere  til  at  køre,  som  ikke  trænger  til 
andet  Bevis,  end  at  han  befordrede  os  de  seks  Mil  til  Hobro  i 
fem  Timer,  Opholdet  i  to  Kroer  iberegnet.  Han  har  virkelig  gjort 
sig  fortjent  til  Hædersnavnet  ,, Rasmus  Væddeløber". 

I  Støvring  Kro  kom  alle  Ansigter  til  Syne  og  alle  Munde  i 
Arbejde.  Saa  stor  var  min  Beundring  af  de  hidtil  besløredes 
Skønhed,  at  min  Mund  tillukkede  sig  saavel  for  Tale  som  for 
Kaffe  og  Tevand.  Der  førtes  ved  Kaffebordet  en  levende  og  ret 
vittig  Samtale  mellem  L'allegro  og  den  Dame,  som  jeg  herefter 
vil  kalde  La  gaieté.  Jeg  bemærkede  dog,  at  hendes  Blik  nogle 
Gange  for  flygtig  hen  over  II  pensierosos  stille,  alvorlige  Ansigt, 
og  at  Allegros  spillende  Øjne  vendte  sig  nu  og  da  til  den  anden 
Dame,  hvem  jeg  vil  kalde  „Maestosa".  Hun  besvarede  ikke  et 
eneste  Blik,  hverken  fra  ham  eller  nogen  anden.  Hun  var  lige 
paaholdende  med  Blik  og  med  Ord.  Saa  var  ligeledes  Kuskens 
Sidemand  paa  Vognen.  Deraf  sluttede  jeg,  at  begge  maatte  være 
forlovede.  Hvorvidt  jeg  havde  Ret,  vil  snart  erfares.  I  mit  Ud- 
kast maa  jeg  ej  heller  overse  ham,  der  oversaa  alle  os  andre. 
Deraf  sluttede  jeg,  at  han  maatte  være  meget  rig;  det  var  ingen 
Fejlslutning,  men  vel  den  anden,  at  han  var  gift. 

Her  maa  jeg  bede  Læsere  og  Læserinder  om  Tilgivelse,  fordi 
jeg  gør  en  Afstikker  fra  Fortællingens  Vej.  Saa  meget  snarere 
tør  jeg  vel  smigre  mig  med  velvillig  Overbærelse,  som  mit  Emne 
er  Kærlighed,  og  det  psykologisk  og  empirisk  behandlet. 
Sproggranskerne  har  analyseret  saa  mangt  et  vanskeligt  Ord, 
men  det  angivne,  det  vanskeligste  af  alle,  har  de  overset,  saa- 
vel som  Filosofferne  —  en  af  de  nyere  undtagen.  Digteren  Ovi- 
dius,  som  var  meget  stærk  i  Kærlighed,  har  leveret  en  hel  Del 
ret  brugbare  Bidrag,  og  det  samme  har,  baade  før  og  efter  ham, 
næsten  alle  Digtere  gjort,  men  ingen  systematisk  —  det  skal  mit 
være. 

„Kære  Børn  har  mange  Navne,"  saa  har  og  Kærlighed  selv 
mangfoldige  Tilnavne,  af  hvilke  jeg  vil  gennemgaa  de  vigtigste. 

a)  L  ø  s  betyder  et  Elskovseventyr,  i  hvilket  ikke  er  Tanke  — 
ofte  ej  engang  Tale  om  nærmere  Forbindelse.  Snakkes  der  end- 
ogsaa  noget  om  „Trofasthed",  om  „Fremtiden",  saa  er  det  alt 
sammen  for  det  løse.  Denne  Slags  Kærlighed  er  ikke  tilraadelig 
for  unge  Piger,  med  mindre  de  ogsaa  er  løse  paa  Traaden. 

b)  Varm  Kærlighed  tør  jeg  paa  det  varmeste  anbefale  —  at 

sige,  naar  den  er  j æ v n  varm.  Bliver  den  hed,  kan  den  let  koge 
over,  og  da  spildes  de  bedste  Substanser,  det  æteriske  forflyver, 
og  kun  et  flovt  Bundfald  bliver  tilbage.  Dette  har  da  ingen  Fare 
med  en  kold  Kærlighed  —  om  der  ellers  er  saadan  nogen  til 
undtagen  den  afkølede.  Kold  Kærlighed  klinger  i  mine  Ører 
ligesom  „varm  Is"  eller  „tørt  Vand".  —  Om  Forladelse!  jeg  maa 
afbryde  mine  Forelæsninger  (dem  jeg  virkelig  holdt  mundtlig) 
for  mit  Rejseselskab,  der  afbrød  mig  ved  Nedkørselen  fra  Grav- 
lev med  mer  eller  mindre  hjertelige  Bif aidsytringer  over  Skøn- 
heden af  denne  Dal  med  sine  Enge,  sin  Bæk,  sin  Sø,  flankeret 
mod  Øst  af  taarnhøje  Skovbakker  og  lige  overfor  oplivet  af  den 
idylliske  Kirkeby. 

Pengemanden  ytrede  intet  herom,  før  han  ved  Opkørselen  til 
Rold  Skov  netop  havde  udrøget  Cigaren.  Medens  han  stak  den 
næste  i  Røret  og  slog  Ild,  sagde  han  med  haanlig  Kulde:  „Skal 
det  være  saa  rart?  det  er  jo  ingenting  mod,  hvad  vi  har  i  Sjæl- 
land." — 

„Noget  har  vi  dog  her,"  tog  jeg  Ordet,  „som  Sjælland  formo- 
dentlig mangler,  noget  ret  romantisk,  nemlig:  godt  organiserede 
Røverbander."  — 

„Skal  det  ogsaa  være  rart?"  faldt  han  ind  med  Smaaleen  over 
sin  Vittighed. 

„Som  man  tager  det,"  svarede  jeg;  „denne  Skov  har  ellers 
været  den  mest  berygtede  i  hele  Jylland." 

Pengemanden  skottede  lidt  mistænkeligt  saa  til  en,  saa  til  en 
anden  Side,  knappende  over  Brystnaal  og  Kæde. 

„Har  Han  fornummet  til  sligt,  min  kære  Kusk?"  spurgte  han 
denne. 

„Ikke  f organske  nylig,"  lød  Svaret  fra  Skælmen. 

De  to  rejsende,  som  forstod  mit  Skælmeri,  deltog  deri.  L'alle- 
gro  forjog  ethvert  Smil  fra  sit  Ansigt,  fremtog  en  lille  Pistol  og 
eftersaa  den  nøje;  Il  pensieroso  smilte  for  første  Gang,  stak  Haan- 
den  i  Barmen,  og  trak  den  tilbage  med  et  forknyt  „min  er  glemt 
i  Aalborg." 

Spasen  blev  fortsat  med  jyske  Røverhistorier,  til  vi  var  kom- 
met helt  ud  af  Skoven.  Pengemanden  fik  friere  Aandedræt,  men 
saa  sig  nogle  Gange  tilbage  og  havde  først  nu  rigtig  Houn  af  at 
oprette  det  gennem  Rold  Skov  forsømte  i  Tobaksrygning,  da 
ingen  mistænkelig  lod  sig  se. 

„Nu  kan  vi  vel  da  faa  det  øvrige  af  Deres  kærlige  Afhand- 
ling?" tiltalte  mig  L'allegro,  „før  drev  Frygt  Kærlighed  ud."  — 

Naa!  saa  tog  jeg  da  ved,  hvor  jeg  slap. 

28* 

„Mine  højstærede  Tilhørere!  Kærlighed  kan  ogsaa  være,  hvad 
man  kalder  c)  heftig.  Den  er  altid  velkommen  hos  paagæl- 
dende, saa  længe  den  holder  sig  inden  visse  Grænser  og  ikke 
sætter  Termometret  højere  op  end  til  „Drivhusvarme".  Men  sti- 
ger den  til  d)  rasende,  saa  Gud  fri  osl  En  Elsker  i  den  For- 
fatning er  næsten  lige  saa  farlig  som  en  batavisk  „Muckloper". 
Begge  maa  fanges  i  Sakse.  —  Vi  har  dernæst  den  Kærlighed, 
som  vi  benævner  e)  den  hemmelige,  da  den  koger  under 
lukket  Laag.  Da  den  har  i  sig  noget  romantisk,  er  den  i  stor 
Anseelse,  især  hos  Damerne.  I  dette  Fald  er  de  lige  saa  tavse  som 
Løvemunden  fordum  i  Venedig.  Det  misligste,  jeg  ved  herved, 
er,  at  Øjnene  imellem  Stunder  ikke  tier,  hvad  ,,Tand  for  Tunge" 
indeslutter.  —  Jeg  vil  nu  slutte  min  skematiske  Række  med  — 
hm!  jeg  er  virkelig  i  Forlegenhed  for  et  klassificerende  Udtryk, 
da  intet  fuldkomment  passende  i  Øjeblikket  vil  falde  mig  ind  — 
det  er  det  samme:  jeg  skal  betjene  mig  af  et  oplysende  Eksempel. 

Der  er  en  By  paa  Falster,  som  hedder  Riserup3.  Der  boede  i 
min  Opholdstid  paa  Øen  et  Par  Bønderfolk,  langt  henne  i  Aa- 
rene;  jeg  tror,  de  var  over  Guldbryllupsalderen.  Denne  Bonde  og 
hans  Kone  havde  fra  tidlig  Ungdom  af  været  Kærester  og  var 
det  endnu  i  Alderdommen.  Slægtninge,  Venner,  Kyndige,  selv 
Tyende  forsikrede,  at  de  aldrig  havde  fornummet  et  eneste  vrang- 
villigt Ord  dem  imellem.  „Som  du  vil,"  var  altid  Svaret  paa 
Spørgsmaal  i  mer  end  dagligdags  Anliggender.  De  levede  et  vir- 
kelig idyllisk  Liv.  Med  god  Føje  kaldte  Byens  Præst  dem  ,,Bau- 
cis  og  Philemon".  De  var  barnløse;  mon  ikke  dette  gjorde  deres 
Kærlighed  saa  hel,  uudstykket,  at  de  ingen  havde  at  dele  den 
med?  —  De  havde  udlevet.  Paa  een  Gang  lagde  begge  sig  til  det 
sidste  Leje  i  den  samme  Ægteseng,  som  første  Gang  havde  hørt 
deres  Taksigelser  til  Kærlighedens  Gud. 

Under  gudelige  Bønner  laa  de  Haand  i  Haand.  Hans  blev 
først  kold.  Hun  saa  om  paa  ham:  hans  Øjne  var  brustne.  Hun 
trykkede  et  Kys  paa  den  kære  Haand  og  sagde  til  de  omstaa- 
ende  Slægtninge:  „Nu  har  heller  ikke  jeg  langt  tilbage.  Vi  har 
fulgtes  trolig  i  Livet,  lad  os  følges  i  Døden  —  jeg  beder  jer  saa 
mindelig,  lad  os  komme  tiisammens  i  een  Kiste!11  Hun  drog  et 
Suk  —  det  sidste  —  hendes  Øjne  brast  ogsaa  —  hun  fulgte 
ham."  — 

Da  man  vel  mærkede,  at  Historien  ikke  var  længer,  gav  de  to 
Pigebørn  der  foran  mig  hverandre  Hænder,  rakte  dem  samlede 
lidt  bagud  over  Sædet,  Maestosa  med  et  blødt  „Tak  for  den." 
Tavst  trykkede  jeg  et  Kys  paa  begge  de  forenede  Tommelfingre. 

„Hvad  kan  man  faa  at  spise  i  Hobro?11  Med  dette  Spørgsmaal 
tog  Pengemanden  alle  andre  Følelser  bort  af  vore  menneskelige 
Naturer.  —  „Mad!"  svarede  Kusken  og  lod  os  løbe  med  Dag- 
vognsfart  ned  ad  Bakken,  op  ad  Byen  og  ind  i  Gæstgiverens 
Gaard. 

Og  her  ender  vor  første  Station. 


ANDEN  STATION 
Fra  Hobro  til  Randers 

Naar  man  kommer  oven  for  Bakken  Syden  for  Hobro,  er  man 
straks  i  Lyngregionen. 

„Uha!"  sagde  La  gaieté  med  et  Skudder. 

„Jeg  siger  ogsaa  Uha!1'  brummede  min  Sidemand.  „Jeg  tror, 
de  i  dette  velsignede  Land  har  mere  Lyng  end  Græs.  Hvad  Nytte 
har  man  af  alle  disse  Heder?" 

„Om  Nytten,"  sagde  jeg,  „vil  vi  for  d^nne  Sinde  ikke  tale, 
men  blot  om  Fornøjelsen." 

„Nu  har  jeg  hørt  det  med!"  skogrede  han,  „er  det  ved  at 
vogte  Faar?  ja,  det  er  jo  et  Hyrdeliv  —  eller  Jagten  maaske?" 

„Ingen  af  disse  to  Morskaber  har  jeg  egentlig  i  Tanker,"  var 
mit  Svar.  „Naar  man  rejser  i  smukke  Egne,  har  man  saa  meget 
at  se  efter,  at  indbyrdes  Underholdning  slet  ikke  finder  Sted, 
eller  dog  kun  stykkevis.  Paa  saadan  en  skummel,  ensformig  Hede 
derimod  slutter  man  sig  tættere  sammen  og  bliver  meddeleligere. 
Til  Bevis  herpaa  haaber  jeg  man  vil  indlade  sig  paa  mit  Forslag 
om  lidt  Sang." 

„For  mig  gerne,"  sagde  min  Sidemand,  „begynd  selv." 

„Hm!"  svarede  jeg,  „det  kommer  an  paa,  om  det  øvrige  Sel- 
skab er  for  det." 

Et  enstemmigt  „Ja!"  var  Opfordring  nok  for  mig.  Da  jeg  havde 
gjort  den  Erklæring,  at  jeg  helst  sang  Jysk,  bad  jeg  at  tage  til 
Takke  med  en  saadan  af  min  egen  Fabrik.  Og  her  er  den: 

Mads  Doss4  han  war  en  Kon*  Koltrlngsknæjt', 
Han  gek  mæ  Foeren  1  Hien, 
Imell  saa  slow  han  Lyng  te  en  Bæjt7, 
imeU  saa  band  han  aau  Vien" 
En  Lllm"  te  hans  Muer,  aa  saa  saang  han  ImeU, 
Di  hær  ed  saa  vit,  nær  han  tow  te  aa  hwell'*: 
La  la  luh  —  la  la  lih  —  kom!  saa  skal  A  blh. 

Mett  Kølvro  war  en  kon  Stonthostøs, 
Gek  aasse  mæ  Foeren  i  Hlen, 
Aa  somti  hun  swedt,  aa  somtl  hun  frøs; 
Den  Drywwen"  slet  ett  hun  ku  li  en. 
Hun  snøvsed'2  imell,  faa  hin  Dawwen  wa  laang, 
Iwessomda"  tahrt  hun  sin  Klukker14  aa  saang: 
La  la  lun,  etc. 

Aa  somti  di  mødtes  saa  his  aa  saa  hæhr, 
Od  Mælmad  aa  spraakked  saa  knøwt  da, 
Aa  let  om  let  fek  dl  hwerranner  saa  kjæhr: 
Jen  kam,  næ  den  Aahn  ga  en  Hwøwt  da. 
Aa  næ  di  had  edt,  gek  dl  hwæ  te  si  Hjaer", 
Aa  saang,  saa  de  gjall  owwe  Mosser  aa  Kjaer; 
La  la  lun,  etc. 

Saaen  gek  da  en  Sommer,  aa  dæ  gek  Hier, 
Lieg  Kjærrester  saa  di  fann  aa  da. 
I  Hlen  kam  dl  no  ikki  møj  mier, 
Men  hjemm  ve  hwerranne  di  lo  da. 
Aa  saa  bløw  dl  gywt  aa  behøwd  ett  aa  sønng, 
Som  faer  di  had  gjow,  i  di  baareste  Lønng: 
La  la  lun,  la  la  Uh,  kom!  saa  skal  A  bih! 

,,Det  malabarske,"  gryntede  Krøsus,  ,,er  dog  et  forunderligt 
Sprog;  jeg  forstod,  Fanden  spille  mig!  ikke  et  Ord  af  den  hele 
Tingest." 

„Da  forstod  jeg  hvert  et  Ord,"  sagde  II  pensieroso,  „og  jeg 
takker  Dem  som  Jyde,  min  Herre!  Har  De  virkelig  selv  forfattet 
den?" 

Jeg  nikkede. 

„Og  sat  Melodi  til?" 

Jeg  rystede  paa  Hovedet:  „Den  tilhører  en  gammel  Almue- 
vise." 

„Den  er  vel  i  Mol  som  alle  Almuesange >"  tog  La  gaieté  Ordet, 
„hvad  enten  de  saa  er  sørgelige  eller  muntre  i  Teksten." 

„Jeg  kender  dog  en,"  var  mit  Svar,  „som  er  i  Dur  og  den 
lystig,  hvorvel  Indholdet  er  tragisk  i  høj  Grad.  Og  dog  tror  jeg, 
at  denne  barokke  Modsætning  m«llem  Digtning  og  Musik  just 
virker  sælsom  dæmonisk  omtrent  som  Skæmt  i  Shakespeares 
Sørgespil." 

„Aah!  maa  vi  bede  Dem?"  lød  det  fra  fem  Munde,  endogsaa 
hans  ved  Kusken. 

„De  skal  nok  faa  den,  mine  Damer  og  Herrer!  Men  nu  har 
jeg  allerede  sjunget  en  i  gammeldags  Smag;  skal  vi  ikke  have 

en  i  den  nyere?  og  helst  flerstemmig,  hvis  det  konvenerer  Dem 
—  en  taalelig  Bas  skal  jeg  brumme." 

Uden  videre  istemmede  La  gaieté  med  en  Sopran,  der  vilde 
gjort  Lykke  paa  ethvert  Teater,  en  skøn  Kvartet;  Maestosa  sang 
Alt,  Il  pensieroso  Tenor  og  jeg  brummede  min  Basse.  Den  beha- 
ger os  selv,  endog  dem  paa  Bukken:  Kusken  bøjede  Hovedet  og 
drejede  det  venstre  Øre  til,  og  hans  Sidemand  havde  aabnet  smi- 
lende Læber  —  vistnok  for  at  sige  Koret  noget  artigt  —  da  min 
rige  Bjørn  spurgte  mig  raskere  erid  sædvanligt:  „Er  den  ikke 
længere?" 

„Nej,"  svarede  jeg,  „men  dersom  De  raaber  encore!  — " 

„Nej  Gu  gør  jeg  ej!"  sagde  han,  „men  hvad  Kaffe  angaar, 
saa  istemmer  jeg  encore!  for  der  i  Hobro  fik  man  knap  Tid  at 
skylle  den  i  Halsen.  Det  er  Jaskeri;  nej,  hver  Mundfuld  skal  sma- 
ges og  synkes  for  sig  —  kan  vi  snart  være  i  næste  Kro?"  — 

„Om  et  godt  Kvarter." 

Det  var  vi  ogsaa,  medens  jeg  ikke  kunde  tænke  paa  nogen 
anden  Slags  Kærlighed  end  den  til  Kaffe. 

Da  vi  igen  var  kommet  ud  paa  Vejen,  rettede  jeg  mig,  sigende 
med  nogen  Selvfølelse:  „Jeg  har  givet  første  Akt  af  vor  Dagun- 
derholdning og  et  Nummer  af  anden  Akt;  skal  ikke  heller  svigte 
i  de  andre  —  vi  skal  nok  have  syv  som  i  Dramaet  „Sakontala". 
Det  er  ikke  nogen  ubillig  Anmodning,  at  mine  godhedsfulde  Til- 
hørere løser  mig  af,  en  i  denne  og  de  fire  særskilt  i  følgende  Ak- 
ter —  for  den  syvende  vil  nok  blive  end  bedre  sørget." 

Il  pensieroso  svarede:  „Jeg  for  min  Del  er  villig  hertil  og  skal 
straks  opvarte  mit  Publikum,  saa  godt  jeg  formaar. 

Jeg  var  forrige  Vinter  paa  Maskerade,  men  i  Domino  og  med 
Halvmaske.  Da  jeg  en  kort  Tid  havde  set  mig  om  mellem  disse 
Karrikaturer,  moret  mig  over  enkeltes  vel  vedligeholdte  Karak- 
terroller og  kedet  mig  ved  mange  fleres  flove  Spil,  opbød  jeg  en 
Negerinde  til  Dans.  Hendes  nydelige  Fødder,  hendes  trinde  Arme 
var  af  samme  sortglinsende  Farve  som  hendes  græskformede 
Ansigt  og  hendes  krøllede  Paryk.  Vi  valsede  —  jeg  troede  at  føre 
en  Sylfe  i  mine  Arme"  — 

„Solen  brænder,"  sagde  La  gaieté  og  trak  Sløret  ned,  Mae- 
stosa gjorde  det  samme. 

Il  pensieroso  tog  ved  igen:  „Da  Dansen  var  ude,  førte  jeg 
hende  til  Sæde,  spørgende,  hvormed  jeg  maatte  have  den  Ære 
at  opvarte.  Hun  takkede,  men  frabad  sig  min  Godhed.  En  anden 
Danserinde,  kostumeret  som  Mulatinde,  kom  nu  ogsaa  fra  Ham- 
borgervalsen og  satte  sig  hos  hende.  Jeg  bad  om  og  fik  Tilladelse 

til  at  sætte  mig  ved  hendes  anden  Side.  Jeg  begyndte  at  indlede 
en  Samtale,  men  saa  kom  der  en  og  indbød  min  Negerinde,  og 
en  anden  tog  hendes  sortegule  Naboerske.  Der  sad  jeg.  Mine 
Øjne  fulgte  den  sorte  i  alle  hendes  yndige  Bevægelser.  Jeg  var 
ikke  langt  fra  at  være  forlibt.  Giv  nu  Tid  til  Demaskeringstiden, 
sagde  jeg  til  mig  selv.  Den  kom,  men  min  sorte  Engel  var  ikke 
at  udfinde,  bliver  det  vel  ej  heller  mere." 

„Eja!"  raabte  L'allegro  leende,  „der  har  vi  jo  en  hemmelig 
Kærlighed  efter  den  Herres  Specifikation  der  bagved." 

„Jeg,"  sagde  Krøsus,  „har  set  mange  kønne  Ansigter  uden  at 
mærke  noget  til  Hjertebanken,  end  sige  dem  jeg  ikke  har  set  — 
der  ser  jeg  Randers!  Jeg  haaber,  man  har  noget  varmt  til  os." 


TREDIE  STATION 
(Her  ogsaa  Kærligbed  paa  Bivognen.) 

Fra  Randers  til  Aarhus 

Da  vi  rullede  ind  i  Rydeils  Port,  bemærkede  jeg  tvende  fra- 
spændte Vogne,  alt  for  nette  til  at  være  Vognmandsbefordrin- 
ger.  Vor  medrejsende  paa  Bukken  kastede  et  flygtigt  Øje  paa 
den  ene  Ekvipage,  sprang  hurtig  ned  og  ind  til  Gæstgiverens. 
Da  vi  andre  med  mindre  Hurtighed  var  kommet  ind  i  Gæste- 
værelset, saa  vi  ham  ikke.  Vore  to  Damer  bortfjernede  sig  og 
kom  ikke  til  Syne,  før  vi  skulde  videre  fort.  I  denne  Mellemtid, 
som  de  andre  Herrer  udfyldte  med  trøstig  Spisen  og  Drikken, 
gik  jeg  ud  i  Forstuen  og  betragtede  Madam  Rydeils  Paafugle, 
hvorved  jeg  henfaldt  i  dybe  Tanker  over  den  menneskelige  For- 
fængelighed. Af  min  Grublen  vaktes  jeg  snart  ved  en  Trippen 
ned  ad  Trappen:  Det  var  Femtemand,  ham  ved  Kusken,  med 
en  ogsaa  besløret  Dame  under  Armen. 

„Mon  der  spændes  for?"  spurgte  han  ilsomt. 
„Man  er  i  Færd  dermed,  og  der  kommer  en  Bivogn  til." 
„Godt!"  nikkede  han,  „paa  den  kan  vi  to  jo  køre?" 
Damen  nikkede  ligeledes  og  ordnede  sine  Rejseklæder.  Gaards- 
karlen  bar  efter  Anvisning  deres  sxnaa  Rejsekufferter  ud  paa  den 
betegnede  Vogn,  paa  hvis  forreste  Sæde  de  satte  sig  hos  hver- 
andre. Vi  andre  seks  indtog  vor  forrige  Plads  paa  den  egentlige 
Dagvogn.  Under  Bortkørselen  saa  jeg  mig  nogle  Gange  tilbage 
efter  Parret  paa  Bivognen:  Ah!  han  saa  smeltende  ud  og  hvi- 
skede sikkerligt  søde  Ord  til  hende,  hvis  Hoved  jævnligt  viste  en 

Tendens  til  at  læne  sig  paa  hans  Skulder  — rigtig!  en  Kærlig- 
hedshistorie. Naar  vi  kommer  til  Spørring,  lærer  jeg  vel  at  kende 
hans  Smag;  saa  maa  da  Sløret  herop. 

Vi  var  ikke  rullet  langt  hen  forbi  Skansen,  før  La  gaieté  min- 
dede mig  om  Sangen  eller  og  en  lille  Fortælling. 

„Med  den  sidste  skal  jeg  først  have  den  Ære  at  opvarte/1  sva- 
rede jeg.  og  tog  til  Orde: 

„Omtrent  to  Mil  Sydvest  for  Viborg  ligger  i  den  saakaldte 
„Pallidal"  en  liden  Torp  ved  Navn  „Fallisgaarde"16  —  rettere 
sagtens  „Pallisgaarde".  —  Her  bor  en  Præst  og  to  eller  tre  Bøn- 
der. Dalen  er  skarpsandig  og  frembringer  ikke  stort  andet  end 
tynd  Rug.  Græs  er  ikke  værd  at  tale  om.  „Det  ene  korte,  blege 
Straa  raaber  til  det  andet/1  som  vi  Jyder  siger.  Derfor  er  og  den 
milevidt  udstrakte  Hede  oven  for  begge  Sider  af  Dalen  den  bedste 
Græsgang  for  Faarene  og  nogle  f aa  magre  Køer.  Kartofler  holder 
Liv  i  Mennesker  og  Fæ.  I  nogle  af  mine  Drengeaar  boede  i  dette 
Pøni tenskal d  en  Præst,  der  var  Nabo  til  min  Fader  —  det  vil 
sige;  der  var  kun  et  Par  Mil  imellem  dem.  De  besøgte  hverandre 
saa  den  Tid,  saa  den  Tid.  Jeg  blev  gerne  taget  med  til  Fallis- 
gaarde. En  Dag  siger  Præsten  til  min  Fader:  ,,Ved  De  vel,  vi 
har  faaet  en  Nybygger  til  denne  romantiske  Dal?  Kom  med,  vi 
vil  besøge  ham."  Dermed  gik  de,  jeg  i  Hælene  af  dem.  Midt  paa 
Gaden  uden  for  var  noget  ophøjet,  som  lignede  Overtaget  af  en 
Hedetørvstak,  og  derunder  var  en  Menneskebolig,  nedhulet  i  Jor- 
den. Væggene  var  stivede  med  uafbarkede  Træstykker,  og  Over- 
delen bares  af  Sparrer,  lige  saa  simple.  Højstærede!  Af  Roman- 
skrivere føres  I  almindeligvis  op  paa  Herregaarde,  ind  i  Præste- 
gaarde og  flere  honnette  Steder.  Denne  Sinde  leder  jeg  eder 
dybere  ned  —  under  Jorden  —  den  Vej  skal  vi  jo  til  sidst  alle 
sammen  —  tag  ikke  ilde  op,  at  jeg  taler  saa  jordisk!  Men  der  er 
somme  Tider  bedre  under  Jorden  end  oven  paa  den.  I  alt  Fald, 
naar  jeg  kunde  være  Troglodyt17  i  Fallisgaarde,  byttede  jeg  ikke 
med  den  tyrkiske  Sultan.  Jordboeren  i  Fallisgaarde  var  altid 
glad;  thi  sine  faa  Fornødenheder  vidste  han  at  skaffe  sig:  Træ- 
værket i  Hulen  saavel  som  det  tarvelige  Husgeraad  havde  Hald 
Skov  givet  Materiale  til  —  det  vil  sige:  han  havde,  efter  et  miti- 
gerende  jysk  Udtryk,  „bjærget11  det.  (Jeg  bemærker:  at  saa- 
dant  Bjærgeri  af  Menigmand  ikke  anses  for  Tyveri  —  af 
vore  Lovgivere  ikke  helter,  kan  jeg  tro.)  Vor  jyske  Robinson  stod 
derfor  blandt  omboende  i  hæderligt  Ry  som  en  bjærgsom 
Mand. 

Salomon,  hvis  hele  Liv  var  Nydelse,  maa  dog,  da  han  vel  ikke 

kunde  nyde  længer,  tilstaa:  „at  alt  i  Verden  var  Tant  og  intet 
Menneske  værd  at  prise,  uden  det,  somvarglad  i  sinegen 
Gerning".  Palli  Baarhat  i  Fallisgaarde  var  et  levende  Bevis 
paa  Rigtigheden  af  den  mægtige,  rige,  vellystige  Konges  Er- 
klæring. Palli  snoede  Reb  af  Revlingris,  bandt  Koste  af  Birke- 
kviste, Løbe18  og  Vognkurve  af  Vidiegrene  —  alle  Materialier 
bjærgede  paa  fremmed«  Ejendomme;  men  Bearbejdelsen  af 
samme  skaffede  ham  snart  saa  meget  i  Overskud,  at  han  i  sin 
,, Selvejendom",  som  han  selvtilfreds  kaldte  den,  kunde  indføre 
en  fattig,  men  flittig  Pige  som  Hustru. 

Da  de  tvende  heromtalte  har  haft  noget  at  tage  Vare  med 
et  Par  elskende  i  overjordisk  Stilling,  har  jeg  anset  det  for  be- 
lejligt forud  at  gøre  mit  Auditorium  bekendt  med  den  glade  Palli 
og  hans  Gerninger.  Som  voksen  besøgte  jeg  en  faderlig  Ven,  der 
var  Forpagter  paa  en  vis  Herregaard.  Han  levede  ret  tilfreds  i 
sin  Stilling  med  Kone  og  en  eneste  Datter.  Gaardens  Ejermand, 
en  adelstolt  Herre,  var  slem  at  komme  for  nær,  naar  han  var 
vred.  Med  Forpagteren  havde  han  intet  andet  at  bestille  end  at 
modtage  hans  Afgifter,  som  altid  blev  leveret  i  bestemt  Tid.  Her- 
ren havde  ogsaa  en  eneste  Datter,  og  hun  gav  ham  desto  mer  at 
bestille.  Han  havde  en  Nabogodsejer  af  borgerlig  Herkomst.  Da 
han  ansaas  for  meget  velhavende,  blev  hans  Besøg  hos  den  ade- 
lige ikke  ligefrem  afvist,  heller  ikke  gengældt:  han  blev  mod- 
taget med  kold  Høflighed.  Ugift  var  han,  i  sin  bedste  Alder  og 
smuk.  Det  var  da  ikke  til  at  forundre  sig  over,  at  Datteren  hellere 
saa  ham  end  Faderen,  ej  heller  at  Forpagterdatteren  fik  gode 
Øjne  til  ham;  thi  han  kom  langt  oftere  til  hende  end  til  Frøkenen, 
hos  hvem  han,  mistænkt  af  Faderen,  ikkun  aflagde  hemmelige 
Besøg.  Paa  det  sidste  overtalte  han  hende  til  snarest  muligt  at 
lade  sig  bortføre  og  hemmelig  vie  til  ham.  Var  det  først  kom- 
met saa  vidt,  fandt  den  strenge  Fader  sig  vel  deri  —  mente  han; 
hun  ogsaa.  Med  Forpagterens  Else  bar  han  sig  mindre  omstæn- 
deligt ad,  hvilket  lettedes  ham  ved  Forældrenes  Gennemfingre- 
seen  med  de  unges  Aftenvandringer  i  Mark  og  Skov.  De  kunde 
jo  ikke  tro  andet,  end  at  han  havde  alvorlige  Hensigter  med 
hende,  og  denne  Tro  bestyrkedes  ogsaa  hos  Datteren;  kort  at 
fortælle,  hun  lod  sig  forføre,  og  kort  efter  skyede  han  for  be- 
standig det  Hus,  hvis  stille  Lykke  han  havde  forstyrret.  Den 
stakkels  Else  kendte  sig  frugtsommelig.  Den  sørgende  Fader  tog 
hen  til  Slyngelen,  og  fordrede,  at  han  ved  Ægteskab  skulde  give 
Pigen  Æreserstatning,  men  fik  kun  tomme  Udflugter.  Han  søgte 

at  lette  den  tunge  Byrde  ved  at  gøre  mig  til  sin  fortrolige,  hvori 
han  ej  heller  fejlede,  som  vil  give  sig  i  Enden. 

Endnu  samme  Middag  kom  fra  ham,  Pigefordærveren,  ri- 
dende Ilbud  med  Haandhest  hos  sig,  begærende,  at  jeg  uop- 
holdelig vilde  følge  med  ham  tilbage,  da  hans  Husbond  havde 
noget  af  allerhøjeste  Vigtighed  at  tale  med  mig  om.  Jeg  tænkte, 
at  han  var  kommet  til  Fortrydelse  og  Omvendelse.  Tværtimod, 
han  vilde  begaa  en  anden  Skurkestreg  og  gøre  mig  til  Medvider 
og  Medhjælper  i  samme. 

Han  havde  nemlig  gjort  Aftale  med  Frøkenen,  næste  Nat  at 
bortføre  og  hemmelig  lade  sig  vie  til  hende. 

,,Jeg  ved  jo  nok,"  sluttede  han,  ,,at  Ordet  gaar,  jeg  skulde 
have  besvangret  Deres  Else.  Fri  for  hende  er  jeg  jo  rigtignok 
ikke,  men  det  er  hendes  egen  Skyld,  og  jeg  er  vel  ikke  den  eneste" 
—  her  skottede  han  lidt  smaapolisk  til  mig;  jeg  lod  som  ingen- 
ting. ,,Se  nu  er  min  Begæring:  først,  at  De  skyndsomst  rider  til 
Viborg  og  erhverver  Kongebrev  —  her  er  Penge  og  alle  de  Pa- 
pirer, som  hertil  udfordres;  dernæst,  at  De  udser  og  bestiller  et 
Sted,  hvor  Vielsen  hemmelig  kan  forrettes,  og  saa  en  Præst  til 
dette  Stykke  Arbejde.  Endelig  faar  De  alt  dette  bragt  i  Rigtighed 
til  engang  i  Morgen,  saa  venter  jeg  Frøkenen  og  Dem  i  Morgen 
Aften  K.  12  med  min  Gig  lidt  uden  for  Haven.  De  ser,  hvor  ube- 
grænset min  Tillid  er,  og  bringer  De  mig  dette  i  Stand,  maa  De 
gøre  Regning  paa  min  virksomme  og  væsentlige  Tak- 
nemmelighed —  her  er  endnu  et  Par  Snese  Dalere,  dels  til  Rejse- 
udgifter, til  at  fornøje  Præsten  og  om  mere  foreløbigt  udkræves." 

En  stor  Tanke  for  mig  gennem  Hovedet.  Jeg  red. 

„Nu,"  faldt  her  min  Sidemand  ind,  ,, vilde  jeg  ønske,  at  der 
for  mig  en  stor  Kop  Te  igennem  Maven  —  skal  vi  snart  holde?" 

„Det  var  en  velsignet  Ide,"  svarede  jeg,  „og  nu  er  vi  snart  ved 
Spørring  Kro." 

Vi  kom,  vi  holdt,  der  spændtes  fra.  Vi  stod  alle  af  undtagen 
Cigarrygeren,  der  forlangte  sin  Te  bragt  ud.  Damen  paa  Bivog- 
nen blev  ligeledes  siddende  og  nød  et  Glas  Mælkevand,  som  hen- 
des Kavaler  tilførte  hende.  Jeg  saa  gennem  Vinduet  i  Gæste- 
stuen, at  hun  ikke  videre  bortdrog  Sløret,  end  nødvendigt  var 
for  Drikningen.  Ah!  atter  en  sød  Hemmelighed. 

Vi  rullede  nu  videre  Syd  paa,  og  langt  var  vi  ej  heller  kom- 
met, før  jeg  maatte  fortælle  Slutningen  af  den  dobbelte  Kærlig- 
hedshistorie. 

Jeg  fløj  til  Viborg  —  den  store  Tanke  sporede  mig,  og  jeg  He- 
sten. Amtmandens  Fuldmægtig  var  mig  en  særdeles  Gentj eneste 

skyldig  —  hvorfor  hører  ikke  herhid.  —  Jeg  meddelte  ham  For- 
holdenes Beskaffenhed  tillige  med  min  Plan  og  forlangte,  at  han 
i  Kongebrevet  vilde  sætte  Forpagterdatterens  Navn  i  Stedet  for 
Medhejlerindens.  Han  trykkede  sig.  Men  paa  min  højtidelige 
Forsikring,  at  hverken  han  eller  hans  Pricipal  skulde  heraf  have 
den  ringeste  Fortrædelighed,  føjede  han  mig.  Jeg  ilede  nu  ud 
til  min  Troglodyt  og  traf  ham  lidt  fra  hans  Hytte  med  et  Knippe 
Lyng  paa  Ryggen. 

„Vil  du,"  sagde  jeg  til  ham,  „i  en  Snip  fortjene  ti  Rigsdaler?" 

Lyngen  drattede  ned  paa  Jorden  —  ligesom  Yoricks  Præken 
fra  Korporal  Trim  —  af  Forbavselse  var  han  ude  af  Stand  til  at 
svare. 

„Du  har  blot  at  laane  dit  Husvæsen  en  halv  Times  Tid  til  et 
Par  Folk,  som  vil  sammen  i  en  Fart.  Du  skal  ikke  have  en  Skil- 
lings Udgift  og  lige  saa  lidt  Ansvar,  blot  du  holder  Mund,  til 
alt  er  forbi;  saa  skal  du  faa  Resten;  her  det  halve  forud!" 

Femdalersedlen  aabnede  hans  Læber  til  et  hjerteligt:  „Guds 
Løn  for  det!  Kom,  naar  I  vil!" 

„Klokken  imellem  1  og  2  i  Morgen  Nat,"  endte  jeg  og  af  Sted 
ind  til  Præsten,  der  boede  tæt  ved  det  udvalgte  Brudehus.  For 
ham  var  jeg  nødt  til,  efter  af  ham  at  have  modtaget  helligt  Tavs- 
hedsløfte og  han  af  mig  15  Rbd.  i  Offer,  at  aabenbare  alt,  baade 
i  det  forudgangne  og  det  forestaaende.  Nu  var  jeg  ogsaa  her  fær- 
dig og  for  hjem.  Med  stærkspændt  Forventning  modtoges  jeg  af 
den  unge  og  de  gamle.  Disse  ytrede  uforbeholden  Glæde,  da  jeg 
berettede,  at  inden  tvende-  Etmaals19  Forløb  vilde  Jomfru  Ber- 
telsen fremstille  sig  for  dem  som  hæderlig  Ægtekone.  Dog 
havde  han  betinget  sig,  at  Vielsen  ikke  foregik  her,  da  Skam- 
fuldhed over  hans  hidtil  udviste  Forhold  vilde  forsure  ham  Op- 
fyldelsen af  hans  Pligt.  Over  Datterens  blege  Ansigt  for  et  svagt 
Lysglimt,  der  snart  blev  svagere  og  svagere,  og  Taarer  traadte 
frem  i  de  matte  Øjne.  For  saavel  at  vorde  fritaget  for  videre  Ud- 
fritten fra  Forældrenes  Side  som  for  at  komme  til  at  forklare  mig 
under  fire  Øjne  for  skøn  Elselil  foregav  jeg  et  nødvendigt  Ærinde 
med  et  Vink  til  denne,  snart  at  følge  efter  mig,  idet  jeg  hviskede: 
„Egelunden!"  Længe  lod  hun  mig  ikke  vente.  Jeg  udviklede  min 
Plan  til  fuldkomment  at  bedrage  Bedrageren.  Efter  kort  Be- 
tænkning raabte  hun  rask  besluttet:  „Jeg  er  beredt!"  og  forlod 
mig.  Paa  Hjemvejen  til  Forpagterboligen  traf  jeg  Mikkel  Skytte, 
hvem  jeg  kendte  som  en  ærlig  og  uforfærdet  Karl. 

„I  Morgen  Nat,"  siger  jeg  til  ham,  „vil  jeg  paa  Rævejagt."  — 

„Hvad!"  frembruste  han,  „paa  denne  Aarsens  Tid?  Bælgen  er 
jo  ikke  et  halvt  Skud  Slangekrudt  værd  — " 

„Hys;"  faldt  jeg  ham  ind,  „det  er  ikke  saaledes,  som  du  tæn- 
ker —  ser  du:  din  Navner  vil  holde  Bryllup,  og  vi  to  skal  være 
Bistillingsfolk.  Tag  blot  din  Hirschfænger  med,  til  lidt  Stads  — 
og  mød  mig  ved  Birkekrattet  Sønden  for  den  store  Have,  naar 
Klokken  er  slagen  12.  —  Naa!  vil  du?  Eller  faar  de  Buksefeber?" 

„Jeg  vil!"  og  han  gik  bort  med  dyb  Mumlen  og  Stumper  af 
hans  Yndlingseder. 

Efter  slig  Aands-  og  Legemsanstrengelse  tragtede  jeg  efter 
Sengen,  den  jeg  ikke  forlod  før  langt  hen  paa  næste  Formiddag; 
jeg  havde  jo  heller  intet  at  bestille  før  Midnat.  —  Dens  Time  slog. 
Forpagteren  og  Kone  havde  lagt  sig  til  Ro  —  om  de  ellers  fik 
nogen  —  Else  pikkede  paa  min  Kammerdør.  Jeg  aabnede  og  bød 
hende  stiltiende  min  Arm.  Vi  gik.  Tæt  ved  den  omtalte  Havelaage 
stillede  jeg  hende  og  ilede  til  den  nærliggende  Birkelund,  hvor 
Mikkel  kom  mig.  i  Møde.  Jeg  sagde  ham  med  et  Par  Ord,  hvad 
han  fik  at  bestille,  men  bød  ham,  til  han  kunde  høre  Vognen, 
kigge  omkring  i  Haven,  om  ikke  den  virkelige  Frøken  skulde 
komme.  I  dette  Fald  skulde  han  bede  hende  godvillig  gaa  ind 
igen,  da  hendes  Fader  havde  faaet  Nys  og  stillet  ham  her  paa 
Post.  Hun  viste  sig  ikke,  inden  vi  alle  fire  var  kommet  til  Vogns, 
jeg  havde  taget  Tømmen  og  smurte  paa  ad  Fallisgaarde  til.  Her- 
ren der  bagved  hviskede  nu  og  da  forlibt  Sladder  til  Pseudo- 
frøkenen,  kyssede  hendes  behandskede  Hænder  og  forsøgte  en- 
gang at  lette  Sløret  for  at  skaffe  sig  noget  sødere  Mundgodt. 
Dette  afværgede  hun  og  holdt  sin  Haand  for  den  lækkersultne 
Mund.  Paa  hans  Tiltale  hvislede  hun  et  ,,Hys!"  saa  var  den  Kon- 
versation endt,  før  den  var  vel  begyndt. 

Vognen  standsede  uden  for  Indgangen  til  Pallis  Hule.  Jeg  bad 
Parret  staa  af  og  Mikkel  at  passe  paa  Hestene.  Da  jeg  førte  Bru- 
defolkene ned  ad  Indgangstrappen  gennem  den  snævre  Dør, 
mumlede  Herren:  ,,Hvad  Satan!  er  det  her?" 

,,Vel  er  det  det,"  svarede  jeg,  ,,og  her  er  De  ganske  sikker." 

Der  maa  have  været  noget  varslende  i  Betoningen  af  mine  to 
sidste  Ord;  han  kastede  et  mistænksomt  Blik  til  mig,  da  Præ- 
sten i  sit  Ornat  rejste  sig  fra  en  Træstol,  hilsede  og  sagde:  „Det 
er  altsaa  det  unge  Par,  Kongebrevet  lyder  paa?" 

„Aa  ja,"  svarede  Fæstemanden. 

,,Og  da  De,"  vedblev  hans  Velærværdighed,  ,, næppe  skøtter 
om  at  opholde  Dem  her  længere  end  nødvendigt,  vil  jeg,  om  De 
saa  synes,  uden  Tale  skride  til  Forretningen  efter  Ritualet." 

Han  stillede  sig  bag  ved  Brudeskamlen  —  en  lav  Bænk,  belagt 
med  et  flerdobbelt  sammenfoldet  Lagen.  De  to  stillede  sig  foran 
Skamlen.  Præsten  bad  Bruden  afsløre  sig.  Hun  gjorde  det.  Brud- 
gommen saa  om  paa  hende  og  tumlede  med  Tegn  paa  den  største 
Skræk  baglæns  hen  til  Væggen.  Han  var  ligbleg  og  maalløs. 

Jeg  traadte  hen  til  ham,  greb  hans  ene  Arm  og  hviskede  ham 
i  Øret:  ,,Et  Skælmsstykke  for  et  andet!  Forbind  Dem  uden  Mod- 
stand med  den  hæderlige,  De  har  forført  under  Ægteskabsløfte. 
Gaa  godvillig!  straks  eller  —  saa  sandt  der  er  en  retfærdig  Dom- 
mer over  os  all«!  De  kommer  ikke  saa  vel  herudfra,  som  De  kom 
ind  —  nu  kan  De  tro  mig  —  jeg  skal  holde  Ord.  —  Palli!  lad 
Mikkel  komme  herned,  og  pas  du  paa  Hestene!" 

Et  slet  Menneske  er,  især  naar  det  bliver  overrasket,  ogsaa 
fejgt.  Han  lod  sig  af  mig  atter  føre  til  Skamlen,  og  faa  Minutter 
efter  var  han  gift.  Under  Vielsen  havde  hans  Ansigt  gennem- 
gaaet  adskillige  Forandringer,  hvoraf  nogle  bar  svage  Tegn  til 
Anger,  og  engang  fremtraadte  endogsaa  et  Par  Taarer  i  hans 
Øjne,  men  traadte  tilbage  igen.  Da  jeg,  der  fungerede  som  Degn, 
havde  sagt  Amen  til  Velsignelsen,  vendte  han  sig  rask  til  Konen 
og  vilde  kysse  hende;  men  hun  strakte  begge  sine  Hænder  ud 
for  sig  og  sagde:  ,,Ikke  eet  Judaskys  flere!  Om  jeg  maa  raade, 
ses  vi  aldrig  mere  —  der  var  en  Tid,  da  jeg  elskede  Dem;  nu 
foragter  jeg  Dem.  —  Hr.  Pastor!"  henvendte  hun  sig  til  denne, 
,,vil  De  laane  mig  og  denne  trofaste  Ven  Hus  i  Nat  (hun  pegede 
paa  mig);  i  Morgen  skaffer  han  nok  Befordring  til  mit  Hjem/' 

Præsten  bukkede  og  bød  hende  Armen.  Jeg  anmodede  Mikkel 
om  at  køre  den  nygifte,  koneløse  Mand  hjem.  Og  nu  er  denne 
Historie  heller  ikke  længer." 

De  gunstige  Kritikker,  der  fældedes  over  den,  vil  jeg  ikke  om- 
tale, men  alene  bemærke,  at  den  rige  Mand  ved  sin  Snorken  et 
Par  Gange  standsede  mig  i  mit  Foredrag,  og  at  han  først  vaag- 
nede,  da  Vognen  holdt  ved  Ciseboden20  i  Aarhus. 


FJERDE  STATION 
Fra  Aarhus  til  Kalundborg 

(Her  passer  vel  Titlen,  hvad  det  Udtryk  ,, Dagvogn"  angaar,  ikke  ganske  og 
aldeles.  Men  naar  man  saa  tager  i  Betragtning,  at  et  Dampskib  ogsaa  gaar 
paa  Hjul  —  hvorfor  og  Sejlskipperne  kalder  Dampskipperne  ,, Vognmænd" 
—  da  er  jo  Dampfarten  en  Slags  Kørsel,  og  Dampvogn  paa  Vandet  bliver 
det  samme  som  Dagvogn  paa  Landet.) 

Vel!  saa  kørte  vi  da  ud  paa  Havet  med  yndigt  Vejr  og  i  yp- 
perligt Føre.  Vognen  skred  frem  saa  jævnt  som  paa  et  Stuegulv. 

Det  var  ret  et  Damevejr,  saa  vi  endog  spiste  Frokost  paa  Dæk- 
ket. Ingen  tænkte  paa  Søsyge. 

Da  alle  var  færdige  med  Maaltidet,  opfordrede  jeg  L'allegro 
til  at  fortælle.  Han  viskede  Munden  endnu  en  Gang  og  saa  med 
et  forskende  Blik  paa  II  pensieroso  og  sagde:  „Ved  De  vel,  hvem 
det  var.  der  tog  Mulat  in  den,  De  nævnede  før,  op  til  Dans?" 

,,Hvor  skulde  jeg  vide  det?"  svarede  hin;  „det  bryder  jeg  mig 
heller  ikke  om." 

,,Da  var  det  mig,  med  Tugt  at  melde.  Jeg  var  just  paa  samme 
Maskebal  og  husker,  at  jeg  saå  Negerinden  og  en  Domino  ved 
Siden  af  hende.  Det  gik  mig  netop  som  Dem:  jeg  blev  ogsaa  lidt 
forelsket  i  den  sortegule,  og  hun  forsvandt  ligeledes  for  mig, 
uden  at  jeg  fik  hendes  Ansigt  for  Øjne.  I  flere  Nætter  drømte  jeg 
ikke  om  andet  end  Mulatinder;  til  sidst  drømte  jeg,  at  jeg  selv 
var  en  Mulat.  Men  saadan  en  Balkærlighed  er  jo  kun  en  Bikær- 
lighed,  der  ikke  holder  nær  saa  længe  ud  som  —  en  Bivogn." 

Maestosa,  hvis  Ansigt  i  dette  Øjeblik  virkelig  svarede  til  det 
Navn,  jeg  har  givet  hende,  bad  mig  nu  om  den  tragi-komiske 
Vise.  Jeg  sang  efter  en  gammel  Ryttermelodi: 


Jeg  havde  mig  en  Kæreste,  hun  var  mig  saa  huld, 
Var  ærlig  og  tro  som  det  rødeste  Guld. 
Det  var  sidste  Mønstring,  jeg  gjorde  det  Aar; 
Jeg  tænkte:  nu  Lise  snart  til  Kone  du  faar. 
De  Pauker  og  Trompeter,  de  ere  min  Lyst, 
Bommelom  bolom,  terem  terem! 


Saa  kom  der  et  Brev  fra  mit  Hjem  til  mig  ind, 
Det  gjorde  mig  ganske  urolig  i  mit  Sind. 
Der  stod,  at  min  Kærest  var  blevet  mig  utro, 
Løb  efter  Kræn  Andersen,  ja  ogsaa  ved  ham  lo. 
De  Pauker  o.  s.  v. 


Saa  skrev  jeg  til  hende  de  haardeste  Ord; 
Jeg  vilde  ej  se  hende  mere,  jeg  svor. 
Saa  lod  jeg  mig  hverve,  tog  Tjeneste  paa  ny, 
Jeg  aldrig  vilde  skue  min  fædrene  By. 
De  Pauker  o.  s.  v. 


Lidt  førend  vi  skulde  af  Randers  herud, 
Saa  kommer  der  et  Jammerfuldt  Brev  med  et  Bud: 
,,Nu  er  stakkels  Lise  paa  Llgbaaren  lagt. 
„Din  Grumhed  alene  har  hende  ombragt." 
De  Pauker  o.  s.  v. 

I  Morgen  vi  hører  det  hurtige  „Slut!" 
Og  modigt  Ti  drager  mod  Fjenden  herut. 
Med  Sabler  og  Kugler  vi  skal  gøre  lyst  — 
Mon  ingen  kan  findes,  der  passer  i  mit  Bryst? 
De  Pauker  og  Trompeter,  de  ere  min  Lyst, 
Bommelom  bolom,  terem  tereml 

De  ere  min  Lyst. 


Vor  Rigmand,  der  fandt  sig  stærkere  tiltrukket  af  Poeternes 
Yndlingsdrik  end  af  deres  aandelige  Produkter,  havde  ved  Be- 
gyndelsen af  Sangen  trukket  sig  hen  til  Restauratøren,  saa  vi 
dog  denne  Sinde  ikke  hørte  ham  snorke.  Vi  kunde  derfor,  uden 
hans  Akkompagnement  ad  libitum,  faa  os  en  Flerstemmig,  efter 
hvis  Slutning  Bivognspassagererne  gik  ned  i  Kahytten:  hun  først, 
han  lidt  efter.  Hvad  mon  de  vilde  der?  Dette  skulde  man  dog 
vide.  Jeg  gik  følgelig  bagefter. 

De  var  begge  nede  i  Damekahytten.  Døren  til  den  stod  paa 
Klem:  jeg  kunde  baade  kigge  og  lytte,  hvilke  Meddelelsesmidler 
jeg,  som  velbekendt,  gerne  betjener  mig  af.  Hillemænd!  de  stod 
Hænder  i  Hænder.  Hun  med  et  halvmørkt  Ansigt  —  det  var  ellers 
smukt,  det  samme  Ansigt  —  han  med  et  højtideligt. 

,, Mariane!"  sagde  han,  „hvor  er  din  Tillid  til  mig?" 

,,I  mit  Hjerte!"  svarede  hun  og  faldt  ham  om  Halsen  —  det 
var  baade  smukt  sagt  og  gjort. 

Fyren  kyssede  hende  paa  Panden  og  spurgte  kælent:  „Hvor- 
for da  saa  mørk,  min  elskede  Pige?"  — 

„Ak!  min  Ferdinand!"  sukkede  hun,  „hvad  vil  dine  Forældre 
sige,  naar  du  kommer  med  mig  fremmede,  fattige  Stakkel?  Kan 
de  ogsaa  bekvemme  sig  til  at  kalde  mig  Datter?" 

Han  smaalo  venligt  og  halvt  hviskede  hende  noget  i  Øret. 
hvoraf  jeg  ikke  kunde  opfange  uden  det  Ord:  „Pige"  og  til  sidst 
det  Ord:  „Kone".  De  manglende  Ord  skal  vorde  supplerede  ved 
Slutningen  af  denne  Rejsejournal. 

Hidtil  havde  vi  haft  den  ønskeligste  Lejlighed.  Men  nu  be- 
gyndte det  at  give  Luft,  jo  længere  jo  friskere;  og  inden  vi  nær 
havde  klaret  Sydkysten  af  Samsø  fra  os,  havde  vi  en  stiv  Kuling 
af  Nordost.  Saa  længe  vi  havde  smult  Vand  af  Landet,  gik  det 
endda  an.  Men  da  vi  kom  ret  ud,  hvor  Strømmen  fra  Store  Bælt 
stred  imod  Bølgerne  der  Nord  fra,  fik  vi  kort,  men  urimelig  Sø 
og  blev  tumlet  ganske  groveligt.  Nu  kom  Søsygen  over  de  fleste 
af  vore  rejsende  og  jog  dem  ned  under  Dækket.  Der  havde  jeg 
intet  at  bestille,  men  satte  mig  paa  en  Vandtønde  i  Læsiden,  fri 
som  altid  fra  de  andres  pinagtige  Udtømmelser.  Tæt  ved  mig 

stod  Styrmanden  til  Rors;  foran  mig  lænede  to  af  Matroserne  sig 
til  Storbaadens  Re j  Ung;  Kaptajnen  gik  frem  og  tilbage  mellem 
os  og  Skorstenen.  Som  han  engang  vender  lige  ved  mig,  spurgte 
jeg  ham:  „Tillader  Kaptajnen,  at  jeg  synger  en  Sømandsvlse  for 
Deres  Folk  om  Refsnæs  Drenge  og  Samsø  Piger  —  dem,  der  dan- 
ser her  omkring  os?" 

„Jo,  meget  gerne!"  svarede  han,  „og  De  skal  have  Tak  til  — 
den  gad  jeg  ogsaa  nok  høre,  saa  meget  hellere  som  denne  Gylpen 
dernede  skurrer  slemt  i  mine  Ører." 

Jeg  sang: 

De  Befsnæsdrenge,  de  Samsøpiger, 

De  fører  tidt  op  en  foranderlig  Dans, 
Naar  Stormen  den  stiger 
Og  Solen  den  viger. 

Og  Sømanden  ønsker  sig  heller  til  Lands. 

Kom  hver,  som  haver  god  Lyst  til  at  ride 

Paa  Bølgernes  Rygge  1  strygende  Fart! 
De  rejser  sig  hvide 
Som  Klipper  af  Krtde 

Med  Dale  Imellem  —  er  det  Ikke  rart? 

Der  Bisssten  den  tuder  og  Bræksøen  bruser: 

Til  Dansen  paa  Søen  en  herlig  Musik  i 
Men  sommetld  knuser 
En  Bølge,  som  huser 

Paa  Dækket;  da  nytter  ej  noget  Bestik. 

Frisk  op,  mine  Gutter!  og  prøver,  hvor  længe 
I  kunne  med  Havfruer  træde  den  Dans! 

Jer  Piger  og  Drenge 

I  Favn  de  vil  slænge  — 
I  slynge  dem  væk  og  beholde  jer  Kans. 

Til  Bevis  paa  Tilfredshed  med  Kvadet  lettede  alle  Sømæn- 
dene paa  Hattene,  og  Skipperen  lagde  til:  ,,Det  var  noget  bedre 
end  at  brække  sig  —  ja,  ja,  nu  kan  vi  snart  løbe  Fjorden  ind, 
saa  kommer  de  nok  herop  igen." 

Og  saa  snart  Skibet  fik  Læ  af  Landet,  hvor  den  Smule  Sø- 
gang ikke  kunde  forvirre  dets  rolige  Skrid,  krøb  en  efter  en  anden 
frem,  lidt  blege  og  lange  i  Ansigterne,  men  ellers  i  god  Bedring. 
Sidst  kom  den  levende  Kaffekedel  og  forlangte  at  fyldes.  Alle  vi 
øvrige  styrkedes  og  oplivedes  ogsaa  ved  den  søvnbetvingende  Saft. 
Men  der  var  hos  nogle  af  Selskabet  et  vist,  som  opliver  ganske  an- 
derledes end  Mokkabønner.  Lige  saa  vis  paa  er  jeg,  at  to  og  to 

St.  St.  Blicher:  Samlede  Noveller.  II.  " 

er  fire,  lige  saa  sikker  var  jeg  paa,  at  her  vilde  fire  snart  være 
to  —  to  Par  nemlig.  Naar  jeg  ser  Mærkerne,  er  jeg  lige  saa  vis 
paa  min  Gisning  som  en  Sømand  paa  sit  Kompas  —  mit  havde 
alligevel  ved  denne  Lejlighed  en  stærk  Misvisning,  den  jeg  dog 
kort  efter  fik  rettet.  Spørger  mig  ikke,  I  læsende!  jeg  har  saadan 
Fornøjelse  af  at  prøve  Folks  Nysgerrighed;  for  naar  Knuden  er 
løst,  saa  er  Interessen  forbi;  man  gaber  og  siger:  „Kom  nu  med 
en  anden!" 


FEMTE  STATION 
Fra  Kalundborg  til  Holbæk 

Her  holdt  den  rige  Mands  smukke  Ekvipage  efter  Ordre.  Efter 
at  have  ømmeligen  kælet  for  Gane  og  Mave  ved  Gæstgiver  Tra- 
nes godt  besatte  Bord  rejste  han.  Jeg  har  ikke  set  ham  sidenr 
hvilket  ogsaa  kan  være  det  samme. 

Da  vi  var  kommet  et  Stød  fra  Paars's  Fødeby,  begyndte  vi 
fem  —  Ferdinand  og  hans  udkaarede  havde  taget  en  Vogn  for 
dem  selv  — -  at  faa  Sladr  en  paa  Gang  igen;  og  den  gik  da  egent- 
lig ud  paa  mig,  det  vil  sige,  paa  mine  Kærestehistorier,  af  hvilke 
de  endnu  ej  var  blevet  kede.  Jeg  maatte  jo  føje  dem  og  give  en 
til  Bedste.  Den  lød  saaledes: 

Jeg  har  kendt  en  ung  Pige,  som  forelskede  sig  i  en  ung  Offi- 
cer —  De  smiler  —  ja,  ja,  sligt  hører  ikke  til  Sjældenhederne. 
Hun  var  Skuespillerinde  ved  det  kongelige  Teater,  yndet  for  hen- 
des Kunstfærdighed  og  agtet  for  hendes  sædelige  Vandel. 

Officeren  var  af  de  Mennesker,  man  klassificerer  under  Over- 
skrift: „skikkelig".  Han  kom  meget  godt  ud  af  det  baade  med 
Kammerater  og  andre.  Han  sagde  aldrig  nogen  imod  i  Menings- 
sager;  disputerede  ej  engang,  naar  han  modsagdes  i  sin  første 
Ytring  om  blot  sanselige  Genstande.  F.  Eks.  havde  han  sagt: 
„Der  gaar  den,"  og  en  anden  sagde:  „De  ta'er  fejl,  det  var  den," 
svarede  han  føjeligt:  „Det  er  meget  muligt."  At  han  havde  faaet 
Officerseksamen,  skyldte  han  ene  sin  tro  Hukommelse  og  sin 
utrættelige  Flid;  thi  han  var  —  rent  ud  sagt  —  skikkelig  ind- 
skrænket af  Forstand.  Skønt  han  havde  en  formuende  Fader, 
hvis  Remisser  beløb  sig  fuldkommen  saa  højt  som  hans  Gage, 
var  han  dog  skikkelig  god  Økonom  og  tillod  sig  kun  faa  unød- 
vendige Udgifter,  undtagen  den  til  at  se  Komedier.  Dette  gjorde 
han  i  Reglen  hver  Aften,  han  var  fri  for  Tjenesten.  Og  indfandt 
han  sig  da  saa  betids,  at  han  næsten  bestandig  kunde  indtage 
selv  samme  Plads  tæt  ved  Parkettet,  hvilket  Skuespillerinden f 

som  ogsaa  andre,  bemærkede,  samt  at  hans  Øjne  fulgte  hende 
over  Scenen.  Desto  større  Opmærksomhed  tildrog  han  sig  hos 
hende,  som  han  var  en  særdeles  smuk  Karl  —  hvilket  jeg,  henad 
Vejen  sagt,  næppe  tror,  at  han  selv  vidste.  Men  naar  hun  ikke 
spillede?  kan  De  maaske  spørge  —  han  kom  der  alligevel  og 
havde  da  sine  Øjne  lige  saa  magnetisk  eller  mekanisk  hæftede 
paa  en  eller  anden  af  hendes  Medkunstnerinder.  Men  da  det 
Rygte  snart  udbredte  sig,  at  han  var  dødelig  forelsket  i  hin,  saa 
brød  de  sig  ikke  videre  om  den  „nysselige"  Løjtnant.  Hm!  der 
var  jo  saa  mange  Officerer  foruden  ham. 

Denne  Stadsnyhed  var  Jomfru  R  .  .  ikke  den  sidste  som  er- 
farede; under  en  Paaklædning  bragte  Pyntekonen  hende  den 
ganske  frisk  og  gratulerede  hende  med  Erobringen,  da  Løjt- 
nanten, foruden  det  han  var  saa  dejlig,  ogsaa  var  et  rart  Men- 
neske og  havde  en  rig  Fader. 

„Den  Halskrave  har  De  snøret  mig  alt  for  tæt  sammen,"  sagde 
den  stærktrødmende  Skuespillerinde,  „lidt  løsere!" 

Dette  var  let  gjort  —  men  der  var  et  andet  Sted,  hvor  hun  var 
snøret  fastere.  — 

Nogle  af  Løjtnant  R's  Kammerater  gjorde  Løjer  med  ham  over 
hans  Lykke  hos  den,  hvis  Yndigheder  Grever  og  Baroner  ubøn- 
hørte  havde  tilbedet.  Han  forsikrede,  at  han  aldrig  engang  havde 
talt  med  hende. 

„Nu  har  jeg  aldrig  kendt  Magen,"  udraabte  en  af  dem;  „jeg 
er  bekendt  i  en  Familie,  som  hun  jævnlig  besøger;  jeg  skal  ind- 
føre dig  der,  og  saa"  — 

„Hvad  saa?"  spurgte  vor  Løjtnant. 

Der  blev  en  almindelig  Latter.  Saa  længe  snakkede  man  nu 
om  dette  Elskovs  anliggende,  til  han  selv  begyndte  at  tro  paa  sin 
Forlibelse,  hvorvel  han  kun  havde  meget  dunkle  Forestillinger 
om  en  saadan  Sindstilstand. 

Han  blev  da  indført  i  hint  Hus,  hvor  han  forefandt  den  paa- 
tvungne  Elskerinde.  I  Forvejen  instrueret  af  sin  Kammerat,  talte 
han  kun  lidet  og  om  ligegyldige  Ting  med  hende;  men  hans 
Øjne  syntes  hende  at  supplere  det  manglende  i  nogle  korte  af- 
brudte Ytringer.  Man  samledes  et  Par  Gange  til  uden  at  være 
kommet  nærmere  sammen.  En  Aften  var  det  blevet  slemt  Vejr. 
Paa  Vink  af  sin  Mentor  tilbød  vor  Telemac  at  lade  hente  en  luk- 
ket Vogn  til  Fodgængerinden.  Hun  modtog  Tilbudet  med  venlig 
Tak.  Medens  Tjeneren  var  henne  efter  Vognen,  tog  Mentor,  efter 
et  „Om  Forladelse!  det  er  Tjenestesager;  Løjtnant  R  .  .  .  træk- 
ker op  paa  Hovedvagten  i  Morgen,  og  der  er  en  Arrestant,  for 

hvem  jeg  har  nogen  Interesse,"  sin  Discipel  med  sig  afsides,  in- 
formerende ham  om,  at  han  skulde  bede  hende  om  at  maatte 
følge  hende  hjem,  ved  Fraskillelsen  uden  for  hendes  Bopæl  trykke 
et  Kys  paa  hendes  Haand  med  det  beskedne  Ønske:  Vi  ses  dog 
igen?  —  Det  gik  som  paa  Kommando;  Telemac  fik  et  varmt 
Haandtryk  og  et  ømt:  „Vi  ses  igen"  i  Refusion  for  sin  Vogn- 
leje. — 

Næste  Morgen  indfandt  sig  hans  Præceptor  og  havde  ikke  faaet 
Døren  lukket,  før  han  fremsendte  et  skælmsk-f rittende  „Naa?  — 
Hvorledes  har  du  sovet  i  Nat?" 

„Meget  godt,"  var  Svaret,  „hvorfor  spørger  du  derom?" 

Vennen  snoede  sig  arrig  omkring,  løb  nogle  Gange  op  og  ned, 
stoppede,  traadte  tæt  hen  foran  den  tungnemme  Lærling  og  sagde 
tænderskærende:  „Satan  sukide  ha'  din  Jordemo'r,  at  hun  ikke 
har  knækket  Halsen  paa  dig!  Næste  Gang  beder  du  hende,  at  du 
maa  ledsage  hende  op  ad  Trapperne  —  og  saa!"  — 

Vor  flegmatiske  Adonis  tog  sit  Ur  frem  og  sagde:  „Jeg  kan 
ikke  tøve  længer;  i  Overmorgen  Aften  mødes  vi." 

De  mødtes.  Jomfru  H.  udeblev  ikke  heller,  saa  lidt  som  hen- 
des Kærlighed. 

Løjtnant  R.  fulgte  hende,  ifølge  sin  Instruks,  op  ad  Trap- 
perne og  ind  i  hendes  Værelser.  Hun  havde  spillet  Ophelia,  og 
med  hendes  elskovssyge  Stemning  kastede  hun  sig  til  Løjtnant 
Hamlets  Bryst.  Morgenen  efter  kom  Vennen  igen  med  sit 
„Naa?"  — 

„Jeg  havde  drukket  for  meget  Vin  i  Gaar  Aftes  —  du  skulde 
ikke  have  nødt  mig  saa  stærkt.  Jeg  har  ellers  faaet  Brev  i  Dag 
fra  Forvalteren  hjemme,  at  Fader  ligger  temmelig  syg,  saa  man 
ikke  tror  ham  til  at  leve.  Jeg  maa  straks  af  Sted."  — 

„Uden  Afsked  med  hende?  her  er  Skrivetøj;  sæt  dig  og  skriv, 
saa  vil  jeg  diktere." 

Diktamen  lød  saaledes:  „  „Min  evig  elskte!  Fader  ligger  for 
Døden;  i  dette  Øjeblik  maa  jeg  af  Sted.  Jeg  tager  min  Afsked, 
spørger  om  De  vil  gøre  det  samme,  drage  til  mig  og  forene  Deres 
Skæbne  med  min  —  ""  har  du  det?"  —  „Ja,"  —  „Hør,  vil  du 
ægte  hende,  som  ingen  kan  forbyde  dig,  eller  holde  hende  som 
din  Machére?" 

„En  Mæ tresse  koster  langt  mer  end  en  Kone.  Jeg  vil  gifte  mig 
med  hende." 

„Godt!  skriv  saa  videre:  „Jeg  venter  Dem  paa  ...Gaard  med 
aabne  Arme.  Med  brændende  Kærlighed  Deres  trofaste  R...." 
Brevet  skal  jeg  besørge,  og  rejs  du  saa!" 

Vennen  var  snart  ude  af  Døren  og  Ham  selv  paa  Vognen. 
Ved  hans  Ankomst  til  Hjemmet  var  Faderen  hensovet,  og  han 
fik  saa  uhyre  meget  at  bestille,  at  han  hartad  ikke  fik  Stunder 
til  at  hjælpe  den  elskede  af  Vognen,  da  hun  kom  flyvende  paa 
Kærligheds  Vinger,  et  Par  Dage  før  Begravelsen  skulde  finde 
Sted. 

„Du  kommer  meget  belejligt,"  sagde  han,  førende  hende  op 
ad  Trappen,  „nu  kan  du  som  tilkommende  Husmoder  lette  mig 
noget  i  alt  dette  Arbejde;  for  den  Spørgen  og  den  Forlangen  kunde 
til  sidst  gøre  mig  Hovedet  kruset." 

Den  herlige  Pige  tog  straks  alvorlig  fat:  anviste  baade  kvin- 
deligt og  mandligt  Tyende  til  hver  sin  Bestilling  og  havde  inden 
Begravelsesdagen  alt  i  fuldkommen  Orden.  Først  da  de  indbudne 
paa  Sørgedagen  var  bortrejst,  fik  de  elskende  Tiden  for  dem  selv. 
Hun  kastede  sig  til  hans  Barm,  ømtsigende:  „Nu  tilhører  du  kun 
mig,  min  eneste  I1* 

„Det  gør  jeg,"  svarede  han,  og  idet  han  satte  sig  paa  Sofaen 
og  hende  paa  sit  Skød,  vedblev  han:  „Nu  kan  vi  ogsaa  begynde 
at  tænke  saa  smaat  paa  vort  Bryllup.  De  første  fire  Uger  kan  det 
vel  ikke  ske  for  Sorgens  Skyld;  men  derfor  kan  vi  gerne  lade 
Præsten  begynde  med  Tillysningen  paa  Søndag  eller  Søndag 
otte  Dage,  om  du  saa  synes." 

„Som  du  vil,"  hviskede  hun. 

„Nej,  som  du  vil,"  gentog  han,  „du  skal  raade,  saavel  som 
jeg;  jeg  tager  ikke  Kommadoen  fra  dig,"  —  her  afbrødes  han  ved 
Tjeneren,  som  bad,  at  Herren  saa  snart  muligt  vilde  komme 
over  til  Forvalteren,  for  Ladefogden  var  grov  imod  ham. 

„Det  er  en  Subordinationsforseelse,"  sagde  Herren  og  gik/ 
Fra  nu  af  til  Bryllupsdagen  —  der  dog,  efter  Præstens  Forestil- 
ling,  kom  noget  tidligere  ved  Hjælp  af  Kongebrev  —  havde  Par- 
ret, hver  paa  sin  Side,  saa  meget  at  tage  Vare,  at  de  kun  saas 
som  i  Forbigaaende:  hun  i  alle  Husholdningskontorerne  og  han 
ude  med  Forvalteren  i  Pengeanliggender  og  Godsbestyrelsen. 

De  blev  forenet  ved  det  ægteskabelige  Baand.  Nu  først  fik  hun 
Tid  til  alvorligere,  efterhaanden  sørgelige  Betragtninger  over 
Mesalliancen  mellem  sangvinsk  og  flegmatisk.  Hun  gyste  ved  den 
Forestilling,  at  hun  muligt  havde  bortødslet  sin  Ild  paa  en  Mar- 
morblok. Endnu  vedblev  hun  at  fyre:  nogle  Gange  prøvede  hun 
at  ægge  ham  med  den  Bebrejdelse,  at  han  ikke  elskede  hende. 

„Jo,  det  ved  Gud  jeg  gør,"  svarede  han,  „har  du  noget  at 
klage?  Mangler  du  noget,  saa  vil  jeg  gerne  lægge  til;  maaske  du 
har  for  lidt  til  Naalepenge,  men  derfor  kan  blive  Raad." 

For  Hjertets  Fordringer  vidste  han  intet  Raad. 

„Du  er  god,"  sagde  hun,  „alt  for  god  —  vær  ond  imellem! 
skænd  paa  mig,  klamres  med  migl  vær  urimelig  imod  migl 
Hellere  alt  end  denne  dræbende  Kulde!" 

„Det  bevare  Gud  mig  fra!"  svarede  han  saa,  „det  er  da  heller 
ikke  andet  end  din  Spøg." 

Saaledes  skiltes  de,  han  hovedrystende,  hun  hændervri- 
dende. 

En  fordums  Medlærling  paa  Kadetakademiet  var  nogle  Aar 
foran  vor  stille  Elsker  blevet  ansat  ved  et  i  Nærheden  garnisone- 
rende Regiment.  Han  besøgte  Kammeraten;  og  hans  Besøg  blev 
jævnthen  hyppigere  og  længere.  Løjtnant  A.  var  ikke  egentlig 
smuk;  men  selv  det  barske,  til  Vildhed  grænsende  i  hans  Ansigt 
vanheldede  ham  ikke  i  Kvindeøjne,  lige  saa  lidt  som  et  Ar  paa 
den  ene  Kind,  erhvervet  i  en  Duel,  der  ikke  var  den  eneste,  han 
havde  bestaaet.  Han  saa  sin  Vens  Kone  og  fandt  hende  ind- 
tagende. Han  saa  det  Forhold,  som  fandt  Sted  mellem  Ægte- 
parret: Harme  og  Medlidenhed  gik  i  Ledtog  med  Kærlighed.  Den 
sidste  blev  næret  ved  den  ulykkelige  Kones  Henbøjen  til  ham, 
de  hartad  uvilkaarlige  Meddelelser,  saa  den  ulmende  Glød  op- 
blussede til  Lue.  Han  kom  en  Dag,  Manden  var  fraværende. 

Efter  en  lang,  betydningsfuld  Tavshed,  i  hvilken  de  kastede 
faa  og  stjaalne  Blikke  til  hverandre,  sagde  han  med  dyb  Grav- 
tone: „Kender  De  Werthers  Leiden?" 

Et  Gus  gennemfor  hende  —  ,,Ja." 

„Han  elskede  ogsaa  en  andens  Kone"  — 

Hun  holdt  Haanden  over  Øjnene  — 

„Men  han  var  brav  nok  til  at  lade  Ægtemandens  egen  Pistol 
redde  sig  fra  Brøde  —  hvad  mener  De  derom?" 

Hun  for  op  og  nogle  Gange  bag  og  for  om  ham,  der  sad  ube- 
vægelig med  Hagen  mod  Brystet  uden  endog  at  se  efter  hende. 
Pludselig  standsede  hun  i  den  fjerneste  Krog  af  Stuen  og  sagde 
med  et  Udtryk,  der  mindede  om  Skuespillerinden:  „O!  at  De  maa 
finde,  hvad  De  fortjener,  men  her  søger  forgæves.  Ædle,  unge 
Mand!  De  er  fri;  men  jeg  bærer  dobbelte  Lænker  —  forstaa  mig 
ret!  jeg  elsker  min  Mand,  men  har  ingen  Godhed  for  ham  —  det 
har  jeg  for  Dem,  men  jeg  elsker  Dem  ikke  —  een,  og  ingen  mere! 
siger  Kvindens  hemmelige  Lov"  — 

„Mandens  ligesaa,"  drønede  han. 

„De  ser  mig  ikke  mere,"  læspede  hun,  som  i  Vanvid;  „Teg- 
net er  givet,  mit  Forhæng  falder." 

Han  drejede  langsomt  Hovedet  —  hun  var  forsvundet. 

„Mit  ogsaa,"  fremstønnede  han  og  gik  ligeledes  langsomt  til 
sit  Hjem. 

I  en  af  de  først  udkomne  Pro vinsial  aviser  saas  følgende  Be- 
kendtgørelser: 

a)  I  Aftes  blev  jeg  ved  et  uventet  hastigt  Dødsfald  berøvet  min 
kære  Kone  N.  N.  Hvo  som  kendte  den  bortkaldtes  fortræffelige 
Egenskaber  og  vort  indbyrdes  kærlige  Samliv,  vil  ikke  miskende 
min  billige  Sorg. 

N.  N. 


b)  I  Aftes  døde  pludselig,  uden  foregaaende  Sygdom,  vel- 
baarne  Hr.  Løjtnant  N.  N.  Dette  meldes  sørgeligst  for  hans  fra- 
værende Slægt  og  Venner. 

N.  N.,  Auditør. 

La  gaieté  slog  Hænderne  sammen  og  spurgte:  „Og  hvad  blev 
saa  Enkemanden  til?" 

„Til  det  samme,  han  altid  havde  været  og  er  endnu." 


„Saadan  noget  burde  vi  nu  have  sunget  bort!"  sagde  L'alle- 
gro. 

„Det  la'er  sig  ikke  gøre,"  sagde  Maestosa.  „Desuden  er  vi 
straks  ved  Faverbo." 

Først  da  vi  var  kommet  hen  ved  Lammefjorden,  brød  La  gaieté 
den  lange  Tavshed,  sigende:  „Den  Kærlighedshistorie,  vi  sidst 
hørte,  er  ikke  faldet  til  Jorden.  Den  har  tilmed  hos  mig  vakt 
Mindet  om  en  lignende,  men  i  omvendt  Forhold;  her  var  han 
nemlig  den  varme  og  h  u  n  dten  kolde.  — 

En  af  mine  Veninder  —  hun  er  det  for  saa  vidt  endnu  —  var 
lige  saa  flegmatisk  som  hin  Officer.  Det  var  ikke  muligt  at  blive 
uenig  med  hende;  thi  hun  vilde  altid,  som  en  anden  vilde.  Fore- 
slog jeg  hende,  f.  Eks.  en  Spadseretur  til  Frederiksberg,  sagde 
hun  straks  Ja.  Sagde  jeg,  inden  vi  naaede  Vesterport:  Aa,  lad  os 
hellere  gaa  paa  Volden,  var  hun  dertil  lige  saa  villig.  Sagde  jeg 
saa:  Nej,  lad  os  saa  hellere  vende  om  og  gøre  et  Svip  omkring 
i  Kirsebærgangen,  var  hun  ogsaa  dertil  uden  Betænkning  parat. 

Her  vandrede  vi  da  en  smuk  Majdag.  Et  Stykke  henne  saa  vi 
neden  for  os  en  ung  Herre,  som  anglede. 

„Lad  os  se,  om  han  fanger  noget!"  sagde  jeg. 

Vi  standsede  og  saa  i  Øjeblikket,  at  han  kastede  en  stor  Fisk 
op  med  saadan  Magt,  at  den  løsreves  af  Snoren  og  tørnede  mod 

min  Ledsagerindes  ene  Fod.  Fiskeren  skyndte  sig  op  til  os  og  bad 
om  Forladelse  for  Fiskens  Uforskammethed.  Den  afgjorde  hans 
Skæbne. 

„Jeg  ved  ikke  anderledes  at  afbøde  min  Forseelse,"  sagde  han, 
„end  ved  at  tilbyde  Damerne  min  Fangst.  Maa  jeg  vide,  hvor  De 
bor?  Tillader  De  vel,  at  jeg  selv  nedlægger  Offeret  for  den  Fod, 
jeg  har  traadt  for  nær?" 

Jeg  sagde  ham,  hvor  Veninden  boede.  Vi  gik  videre.  Han  blev 
staaende  og  saa  efter  os.  Det  forekom  mig,  at  han  selv  var  fan- 
get. Det  var  han. 

Det  unge  Menneske  var  juridisk  Kandidat  og  havde  grundet 
Haab  om  snar  Ansættelse  i  en  fast  Stilling,  havde  dertil  privat 
Formue. 

Nok:  han  friede  til  den  dejlige  og  fik  Ja.  Han  kunde  lige  saa 
gerne  have  bejlet  til  den  mediceiske  Venus;  hun  er  jo  heller 
ikke  andet  end  en  dejlig  Billedstøtte.  Vor  Prometheus  søgte  vel 
at  indaande  hende  Liv,  men  uden  Held.  Han  følte  snart,  at  han 
havde  bedraget  sig  selv  for  Mandens  højeste  Livslykke.  Og  hvad 
gjorde  han  saa?  Da  han  ikke  kunde  blive  lykkelig,  blev  han  lider- 
lig. —  Det  var  ham  en  forgiftet  Fisk.  —  Et  Aars  Tid  efter  saa 
jeg  hans  Navn  blandt  de  døde  paa  Frederiks  Hospital." 


„Saadanne  bedrøvelige  Historier  bør  ellers  ikke  have  hjemme 
paa  en  Dagvogn,  langt  mindre  i  en  Deligence,  hvor  man  kan  have 
det  kvalmt  nok  alligevel,"  raabte  L'allegro;  „det  er  bedre. at  synge 
end  at  flæbe."  Dermed  istemmede  han  en  munter  Vise,  og  vi 
andre  stemmede  i  med. 


Dersom  nogen  synes,  at  denne  Station  har  været  temmelig 
lang,  den  ville  gunstbehagelig  tage  i  Overvejelse,  at  der  er  seks 
Mil  mellem  Kalundborg  og  Holbæk;  den  næste  er  kortere. 


SJETTE  STATION 

Fra  Holbæk  til  Roskilde 

Vi  var  alle  tavse  —  undtagen  otte  Øjne  —  til  vi  var  kommet 
forbi  Skomagerkroen.  Da  siger  La  gaieté  med  et  yndigt  Smil  til 

mig:  „De  har  nu  fortalt  os  saa  meget  kærligt  om  andre;  De  maa 
dog  upaatvivlelig  selv  have  haft  et  saadant  lille  Eventyr?" 

„Jeg  har  haft,"  svarede  jeg,  „om  jeg  ikke  husker  fejl,  eet  og 
tyve.  Kan  det  more  Dem  at  høre  et  Par  af  dem,  vil  jeg  gerne  for- 
tælle, hvorvel  det  ved  Enden  ikke  morede  mig  selv,  lige  saa  lidt 
som  de  andre:  Jeg  er  nemlig  i  Besiddelse  af  een  og  tyve  Kurve. 
Jeg  gjorde  for  nogle  Aar  siden  en  Afstikker  til  Sønderjylland  for 
min  Fornøjelse.  I  Tønderegnen  fik  jeg  Øje  paa  en  overordentlig 
smuk  Kniplingspige  og  forelskede  mig  dødeligt.  Hun  lod  til  og- 
saa  at  faa  noget  tilovers  for  mig,  som  det  hedder.  Jeg  gik  nu  og 
kissemissede  for  hende  tidlig  og  sildig.  Da  jeg  nu  syntes,  vi  var 
paa  det  rene  med  hverandre,  sagde  jeg  hende  med  rene  Ord,  at 
jeg  var  i  gode  Omstændigheder  —  jeg  be'er  om  Forladelse  for 
dette  Udtryk!  det  har  hos  mig  ikke  anden  Betydning,  end  at  jeg 
kunde  tilfredsstille  en  honnet  Kones  Fordringer  —  jeg  mener  i 
økonomisk  Henseende.  Hun  bad  om  Betænkningstid  til  næste 
Dags  Aften.  —  Der  faldt  mig  noget  ind;  jeg  snusede  og  fik  saa 
meget  at  høre,  at  Kniplingshandleren  der  havde  en  hel  Slump 
Piger  i  Sold.  Dem,  der  saa  godt  ud,  gav  han  Forskud,  og  hvo 
der  ikke  kunde  dække  samme  til  bestemt  Tid  med  Arbejde,  den 
maatte  likvidere  med  —  nok  sagt.  Man  vilde  ogsaa  ymte  om,  at 
min  dejlige  hørte  med  til  hans  Harem.  Den  Snak  fik  ingen  Indpas 
hos  mig;  thi  naar  man  er  rigtig  forelsket,  som  jeg  var,  saa  tror 
man  alt  andet  end  saadan  tom  Bysnak.  Det  traf  sig  nu  saaledes, 
at  jeg  ad  Vejen  til  min  englerene  Mø  skulde  tæt  om  ved  Knip- 
lingssultanens  Port.  Førend  jeg  kommer  til  den,  træder  hun  ud; 
han  stod  indenfor  og  tilvinkede  hende  et  kønt  Farvel.  Deri  var  jo 
intet  ondt.  Saa  snart  Port  døren  var  lukket  i,  sprang  jeg  hen  til 
hende  og  spurgte  i  min  allersomsødeste  Hvisketone,  hvad  Svar 
jeg  turde  vente  paa  mit  kærlige  Andrag  fra  i  Gaar? 

„Jeg  har  talt  med  Herren  derinde  om  det,  men  han  syntes  ikke 
om  det,  og  saa  gør  jeg  ikke  heller.  Adieu!" 

At  jeg  blev  desperat,  kan  ingen  fortænke  mig  i.  Jeg  saa  mig 
om  efter  Gottes-Koog;  der  er  i  Overflod  Vand  til  en  fortvivlet  El- 
sker. Men  den  var  vel  langt  borte,  og  desuden  faldt  det  mig  ind, 
om  det  ikke  kunde  være  mig  tjenligt  at  gaa  til  Kristiansfeld,  se 
at  komme  i  Brødrehuset  og  blive  hellig.  —  Det  var  min  ellevte 
Kurv.  I  Førstningen  var  den  temmelig  tung  at  gaa  med,  men  jo 
længere  jeg  bar  den,  jo  lettere  blev  den,  saa  den  ikke  synderligt 
mere  generede  mig.  —  Jeg  manglede  et  Lommeklæde  —  ikke  for 
Kurvens,  men  for  min  Næses  Skyld.  Jeg  gik  ind  i  den  første  den 
bedste  Butik  for  at  købe  mig  et  Par.  Til  min  Ulykke  stod  her  bag 

Disken  en  Pige  saa  dejlig,  at  hun  øjeblikkelig  udslettede  det 
sidste  Træk  af  Kniplerindens  Billede.  Jeg  vidste  jo,  at  man  her 
ingen  Vej  kommer  med  Lapserier.  Jeg  satte  derfor  et  andægtigt 
Ansigt  op  og  talte  som  en  Simon  Pure.  Idet  jeg  betalte  og  spurgte 
om  nogle  andre  Artikler,  bad  jeg  hende  sige  mig,  hvor  en  af  For- 
standerne boede,  da  jeg  følte  Trang  til  at  indlemmes  i  Menig- 
heden. 

„Min  Fader,"  svarede  hun,  ,,er  en  af  dem"  —  i  det  sammen 
traadte  han  ind. 

Jeg  maa  endnu  have  set  ham  lidt  for  verdslig  ud;  thi  efter 
et  prøvende  Blik  paa  os  begge  sagde  han  til  Datteren:  ,,Anna! 
Du  magst  hineingehnl  Ich  will  den  Herrn  expediren." 

Hun  gik,  men  lod  Døren  staa  paa  Klem  og  kiggede  gennem 
Snævringen.  Det  var  mig  et  tydeligt  Tegn  paa,  at  jeg  ikke  var 
hende  ligegyldigt.  Jeg  købslog  endnu  lidt  uden  Prutten,  som  her 
ikke  lides,  og  rykkede  derefter  ud  med  mit  fromme  Ønske. 

„Ich  will  mich  dariiber  mit  meinen  Brudern  besprechen  —  ist 
Ihnen  mehr  gefållig?" 

Jeg  betakkede  mig  og  sagde  ham,  at  jeg  imidlertid  vilde  tøve 
nogle  Dage  paa  Gæstgivergaarden. 

Jeg  gik  i  Kirken  til  deres  Aftenandagt,  naturligvis  fordi  jeg 
haabede  at  gense  hende  der.  Hun  var  der  ogsaa;  fra  Orgelet  op- 
dagede jeg  det  himmelske  Ansigt.  Ak!  hun  saa  ikke  fra  sin  Bog 
den  hele  Tid,  og  jeg  havde  blot  den  tynde  Lykke  at  blive  flygtigt 
set  af  hende  under  Hjemgangen  fra  Kirken.  Saaledes  endnu  to 
andægtige  Aftentimer.  Da  kunde  jeg  ikke  længere  lade  være  at 
indhente  Efterretning  om  min  aandelige  Trangs  Afhjælpelse.  Da 
Hjertet  jo  ogsaa  havde  sin  Trang,  gik  jeg  først  ind  i  den  berørte 
Butik.  Hun  var  der.  Med  Helgenmine  sagde  jeg  hende  min  Be- 
stemmelse, og  at  jeg  havde  betroet  mig  til  Faderen,  som  ogsaa 
havde  lovet  mig  Besked.  Jeg  vilde  have  sagt  noget  mere,  men  saa 
indtraadte  et  gammelagtigt  Fruentimmer  —  formodentlig  hen- 
des Moder  —  og  pegede  paa  Udgangen.  Anna  fulgte  Vinket.  Fa- 
deren var  ikke  hjemme.  Jeg  søgte  mit  Logis,  og  for  at  adsprede 
mig  besaa  jeg  Malerierne  eller  Kobberne  i  den  øverste  Gæste- 
stue. Deriblandt  befandt  sig  et  Par,  som  skulde  have  været  paa 
rette  Plads  i  en  slibrig  fransk  Roman.  Hos  en  hidkommende  Op- 
varter sonderede  jeg  en  passant  om  Anna  og  hørte  da  med  For- 
færdelse, at  hun  i  Gaar  ved  Lodtrækningen  var  af  Himmelen 
blevet  bestemt  til  en  langt  borte  boende  Broders  Hustru!!!  Den 
nøgne  Susanne  eller  Bathseba  —  hvem  det  nu  var  —  smilte  spot- 
tende ad  mig  elendige.  —  Jeg  forlod  Byen  i  en  Sindsforfatning, 

som  bedre  lader  sig  tænke  end  afmale.  Da  jeg  naaede  Kolding, 
havde  jeg  dog  tilkæmpet  mig  saa  megen  Fatning,  at  jeg  ikke 
styrtede  mig  i  Aaen,  hvilket  ikke  trænger  til  andet  Bevis  end  min 
Tilstedeværelse  her  paa  Dagvognen." 


Noget  efter  vor  Ankomst  til  „Prinsen"  i  Roskilde  lod  en  Pige 
mig  vide,  at  tre  Herrer  og  tre  Damer  ønskede  min  Nærværelse; 
hun  viste  mig  til  dem.  Der  var  II  pensieroso,  L/allegro  og  Ferdi- 
nand, hver  med  sin  Del  af  Verden  ved  Hænderne  og  i  det  skøn- 
neste Humør  af  Verden.  L'allegro  førte  Ordet  saalunde: 

„Vakre  medrejsende!  De  har  under  vor  Fart  vist  Dem  saa 
kærligsindet  i  Deres  Sange  og  Fortællinger,  at  vi  tre  Par  er  blevet 
endnu  mere  kærligt  stemt  og  er  blevet  enige  om  saa  snart  gør- 
ligt at  forene  os  i  reglementeret  Kærlighed,  paa  een  Dag  og  i  een 
Kirke.  Skulde  De  faa  i  Sinde  at  skrive  noget  herom  —  forstaar 
sig  uden  Navns  Nævnelse  —  da  tjener  til  fuldstændig  Oplysning, 
at  hun  der  var  min  i  Blinde  elskede  Mulatinde  og  hun  der 
Negerinden.  Det  har  de  begge  skriftet  for  os.  Vi  indbyder  Dem 
til  at  bivaane  vor  Tripelalliance." 


SYVENDE  STATION 

Fra  Roskilde  til  København 

(overlades  til  Udfyldning  efter  enhvers  eget  Behag). 


'  Trykt  i  „Min  Vinterbestilllng  i  1842  &  1843",  (Samlede  Noveller,  VI.  D). 
1844. 

2  Se  Novellen  ,.Ak!  hvor  forandret!" 

*  Da  B.  1801—03  var  Huslærer  paa  Holgershaab  i  Nordfalster,  besøgte  ban 
ofte  Præsten  1  Rlserup. 

4  Mads  Christensen  '.født  1779)  og  hans  Kone  havde  været  Kærester  fra 
Barneaarene.  De  havde  først  et  lille  Hus  ude  ved  Karup.  De  arbejdede  sig  op 
og  købte  paa  Torning  Hede  en  Gaard,  paa  hvis  Mark  der  ligger  en  Høj.  der 
kaldes  Doss.  Deraf  fik  Manden  sit  Navn.  Han  var  en  Særling,  der  endnu  hu- 
skes paa  Egnen.  (Silkeborg  Dagblad,  d.  9.  Januar  1891.) 

*  Korn,  Smule. 

•  Halvvoksen  Knøs. 
7  Bagning. 

■  Hvenegræs. 

•  Kost. 

'•  Raabe. 

11  Driven  (om  med  Faarene). 

11  Snøftgræd. 

"  Nu  og  da. 

14  Glugger. 

,f  Hjord. 

'•  I  Dollerup  Sogn. 

17  Hulebeboer. 

'•  En  Slags  Kurre. 

"  Se  Note  9  under  ,, Hosekræmmeren"! 

"  Acciseboden. 


MIN  SYV  OG  TYVENDE  OG  SIDSTE 
KÆRUGHEDSHISTOME1 

FORTALT  AF  PEER  SPILLEMAND 
FORSYNET  MED  NOTER  AF  HANS  FÆTTER 


1. 

Jeg  har  i  Giftermaalsfaget  været  lige  saa  uheldig  som  mangen 
leologisk  Kandidat:  Kærester  kan  vi  faa  nok  af,  men  Ko- 
ner! —  At  jeg  nu  først  i  min  modne  Alder  har  faaet  en,  det 
er  maaske  godt  for  mig.*)  Men  Kandidaten,  som  ikke  vil'  gaa 
Biveje**)  til  en  Præstegaard,  men  tror,  at  saadanne  Restaura- 
tioner maa  findes  paa  almindelige  Landeveje,  ligesom  Kroer  og 
Bondehuse:  han  kan  give  sig  god  Tid  med  Giftermaalssager. 

Jeg  besøgte  i  Fjor  min  Ven  —  ham  med  de  halvtredsindstyve 
Ællinger  og  ti  Børn2  —  om  Forladelse!  det  var  ikke  ham  selv, 
men  hans  Eftermand,  for  han  selv  var  død.  Eftermanden  havde 
hverken  Ællinger  eller  Børn,  hvilket  var  meget  naturligt,  da  han 
lieller  ikke  havde  Kone. 

Jeg  lagde  ham  disse  store  Mangler  paa  Hjerte.  (Til  saadan 
faderlig  Fortrolighed  var  jeg  fuldkommen  berettiget,  da  jeg  kort 
tilforn  havde  været  i  Selskab  med  ham  paa  Knapholt.) 

,, Siden  De  nærer  en  tredobbelt  Godhed  for  mig,"  svarede  han, 
„saa  tør  jeg  maaske  ulejlige  Dem  med  Anskaffelsen  af  benævnte 
Artikler.""*) 


*)  Deri  har  Fætter  fuldkommen  Ret:  i  en  yngre,  kraftigere,  men  ogsaa 
vildere  Alder  havde  han  rimeligvis  gaaet  over  til  Oppositionspartiet;  nu 
derimod  hylder  han,  til  sit  eget  Gavn,  Absolutismen  eller  Konerege- 
ringen. 

•*)  Han  mener  „Skørte veje",  ogsaa  kaldte  , .Snigveje,  Krogveje,  Hulveje, 
Genveje"  o.  s.  v.,  kun  Ikke  Kongeveje  —  men  muligt  ,,  Kone  veje". 

'")  Allusion  til  de  tre  Artikler  i  Luthers  Katekismus. 

„Med  bedste  Villie,"  raabte  jeg,  „og  saa  snart  det  behager 
Dem  at  følges  med  mig  til  Skrupholm,  skal  jeg  indføre  Dem  i 
Familien.  De  vil  forefinde  syv  Søstre,  alle  ugifte,  som  kan  være 
enhver  Mand  tjenlige.  Og  De  har  jo  fri  Besigt.*)  Og  naar  De 
har  set  Dem  en  ud,  kan  De  handle  med  Faderen,  der  er  en  meget 
honnet  Mand")  i  alle  Maader.  undtagen  maaske  i  Hestehandel 
—  men  i  den  er  da,  som  hører  til,  ingen  Mand  ærlig." 

Han  lo  og  gned  sine  Hænder:  det  Forslag  kildrede  ham. 
„Hvor  langt  er  dér  herfra  til  Skrupholm?"  spurgte  han  ivrigt. 

„Tre  Mil  vel  maalt  — ." 

„ —  Saa  bliver  det  for  sildigt  i  Dag,  men  i  Morgen,  hvis  det 
er  Dem  bele j  ligt?" 

„Jo." 

Næste  Formiddag  skumplede"*)  vi  af  Sted.  Længe  før  vi  kom 
til  Vejende,  brød  han  den  saa  vidt  vedligeholdte  Tavshed,  sigende: 
„Nu,  da  De  har  faaet  Embede  (jeg  var  nemlig  nys  udnævnt  til 
Degn  i  Nabosognet), t)  nu  tykkes  mig  det  kunde  være  paa  Tide, 
at  De  og  saa  Dem  om  efter  en  Kone." 

„Det  har  jeg  stærkt  i  Sinde,  og  da  Hr.  Pastoren  ikke  tager 
uden  een  af  de  syv,  bliver  der  endda  seks  til  mig  at  vælge 
imellem,  "tt) 

„Det  er  sært,"  sagde  han,  „at  syv  Søstre  sidder  saa  længe 
hen  og  ingen  af  dem  faar  sig  en  Mand." 

„Det  har  ikke  manglet  paa  Friere,"  svarede  jeg,  „men  disse 
fortræffelige  Piger  kan  ikke  undvære  hverandre,  og  derfor,  naar 
en  af  de  syv  Stjerner  har  følt  et  andet  Legemes  Attraktions- 
kraft, har  de  andre  sluttet  sig  om  denne  og  tilintetgjort  Centri- 
fugalbestræbelsens Virkninger." 

„Højstærede!"  siger  han,  „De  taler  parabolisk;  maatte  det  be- 
hage Dem  at  tyde  Lignelsens  bogstavelige  Mening!  — " 


•)  Overflødigt!  Paa  ugifte  Piger  er  altid  fri  Besigt,  med  Undtagelse  af  de 
usynlige  Fejl.  saasom  ,, Krybbebid"  eller  Gnavenhed,  ..Kuller"  eller  Ar- 
rigbed,  ,,Ange"  eller  Lunefuldhed. 
•*)  Et  tvetydigt  Ord,  der  kan  passe  saa  vel  paa  en  Keltring  som  paa  en 
Ærligmand.  Jeg  kender  flere  end  een,  der  begaar  mange  Keltrlngstreger 
og  kommer  honnet  fra  dem. 
•••)  Betyder  det  samme  som:  at  køre  paa  slette  Veje.  Hvad  mon  man  vil 
sige  dertil?  Det  faar  være  han?  Sorg! 
+)  Han  burde  for  Fuldstændighedens  Skyld  oplyst:  enten  han  var  kaldet 
af  en  Provst  eller  en  Biskop  eller  en  Kirkepatron  eller  af  en  kombineret 
Magt.  —  Kancelliet  tør  jeg  i  dette  Fald  holde  fri.  Nok  er  nok. 
++)  Hvor  der  er  kun  een  at  gribe,  der  er  det  ingen  Kunst,  men  hvor  et 
Hus  er  saa  rigeligt  assorteret,  der  kan  det  være  saa  re  vanskeligt  at  pille 
prima  (Donna)  ud. 

,,—  Meget  gerne:  for  at  opnaa  et  godt  Øjemed  har  man  be- 
tjent sig  af  Midler,  som  har  gjort  Bejleren  raadvild  og  snart 
bortdrevet  ham  fra  den  udkaarede  Genstand.  Saa  virksom  er 
Søsterkærlighed."*) 

Her  vendte  han  sig  brat  om  til  mig,  sigende:  ,,Tror  De,  at 
denne  ømme  Søsterkærlighed  skulde  tabe  af  sin  Centripetalkraft, 
fordi  to  paa  een  Gang  søger  at  modvirke  den?" 

„Upaatvivleligt!  men  herved  er  fornemmelig  den  saa  ofte  for- 
sømte Borgmesterdyd  at  iagttage.  Mit  Forslag  er  dette:  vi  ser  os 
i  Stilhed  hver  en  ud  —  det  forstaar  sig,  vi  konfererer  herom 
under  fire  Øjne,  paa  det  vi  ikke  skal  støde  sammen.  Naar  vi  nu 
er  blevet  enige  om,  at  De  vil  have  den  og  jeg  den,  saa  —  maa 
jeg  spørge:  har  De  prøvet  Hestehandel?  — " 

,,Hvad  kommer  det  herved?" 

„Det  skal  jeg  forklare  Dem:  naar  jeg  ser  en  Pranger  holde 
paa  et  Marked  med  et  Kobbel  Heste  til  Salg,  mærker  jeg  mig 
den,  jeg  gider  have,  men  begynder  først  at  handle,  saa  om  den, 
saa  om  den  af  de  andre,  kan  ikke  komme  til  Rette  med  Priserne, 
og  i  Bortgaaende  bliver  jeg  den  lønligt  udkaarede  var,  og  uden 
lang  Snak  faar  jeg  den  for  rimelig  Betaling.**)  De  indser  nok, 
at  denne  snilde  Metode,  at  se  paa  Kaalen  og  mene  Flæsket,  med 
Held  vil  kunne  anvendes  paa  Skrupholm." 

Det  smagte  han  paa,  stoppede  sin  Pibe,  tændte  den,  tog  nogle 
Sug  og  sagde:  „Det  undrer  mig  —  da  De  er  saa  snild  til  at  ma- 
nøvrere —  at  De  i  den  Alder  endnu  ikke  —  uden  Fortrydelse!  hvor 
gammel  er  De?" 

„Jeg  er  endnu  ikke  saa  meget  nær  ved  de  halvtreds;  først  ved 
den  Tid,  vi  til  næste  Aar  venter  Gøgen,***)  naar  jeg  de  ni  og 
fyrretyve.  De  vil  maaske  bemærke,  at  jeg  skulde  giftet  mig  noget 
før;  men  hertil  svarer  jeg,  at  man  ikke  bør  hoppet)  i  Brudeseng, 
inden  man  har  samlet  Forstand,  Kundskaber,  Erfaring  — " 

,,—  Hilledød!"  faldt  han  ind,  „efter  den  Maalestok  er  jeg  da 
alt  for  ung  og  burde  bie  en  hel  Slump  Aar  endnu  — " 


•)  Kunde  dette  Ikke  fattes  kortere?  (Pontoppidan.) 
•*)  Vist!  men  ikke  altid  heldigt.  Der  findes  skjulte  Fejl,  som  ingen  Pranger 

kan  eller  ikke  behøver  at  staa  for. 
"•)  Hellere  have  sat  Fødselsdagen.  Kukken  spaar  unge  Piger,  at  de  skal  be- 
svangres, og  Ægtemænd,  at  deres  Koner  skal  tage  fremmede  Guder;  den 
sidste  Forudsigelse  gik  jo  i  Opfyldelse  paa  Fætter. 

i)  ..Hoppe!"  Hm!  Sengebunden  kunde  jo  gaa  i  Stykker;  nej,  man  skal  lægge 
sig  stille,  sindigt,  saa  staar  man  op  paa  samme  Maade,  naar  den  Tid 
kommer  —  ..Hoppe!"  En  Mand  i  moden  Alder!  1  det  sted  burde  han  valgt 
det  Gerningsord  ,, krybe". 

,, —  Hr,  Pastor!"  faldt  jeg  ind,  „hvad  lærde  Folk  angaar,  bør 
man  bruge  en  ganske  anden  Regnemaade.  Naar  det  nemlig  tages 
i  Betragtning,  at  De  har  lært  Latin,  Græsk  og  Hebraisk,*)  saa 
kan  man,  uden  synderligt  at  forregne  sig,  ansætte  Deres  Alder 
til  tresindstyve  Aar." 

,, Mange  Tak!"  raabte  han  leende.  „Skulde  ellers  disse  Jom- 
fruer Skrupholmer  spørge  Dem  om  min  Alder,  vilde  jeg  meget 
bede  om,  at  De  ikke  betjener  Dem  af  saa  sprænglærd  en  Regne- 
maade!" 

Han  tog  ved  at  le  igen,  saa  længe  til  hans  Pibe  gik  ud.  —  Vi 
gik  ind  paa  Herregaarden. 


2. 

Vi  gik,  sagde  jeg,  og  det  efter  Bogstaven:  Da  vi  nemlig  kom 
tæt  til  Gaarden,  blev  Studene  netop  drevet  ud  til  Vands.  Herren 

—  hans  Slægtnavn  var  Hjyul  —  dirigerede,  naar  han  ikke  havde 
uundgaaeligt  Forfald,  i  egen  Person  denne  vigtige  Bestilling. 
Hans  ældste  Datter  assisterede;  hver  med  sin  vældige  Røgter- 
kæp  i  Haanden/*) 

Vore  Heste,  for  hvem  denne  Scene  maa  have  været  ny  og 
stærkt  imponerende,  snorkede,  rejste  sig  paa  Bagbenene,  gav 
følgeligt  saa  umiskendelige  Tegn  paa  Frygt  og  Modbydelighed 

—  enten  for  Studene  eller  for  Kommandostavene,  der  ikke  blev 
ført  forgæves  —  saa  vi  hastig  sprang  ud  af  Vognen  og  ved  at 
tage  Krikkerne  ved  Munden  fik  dem  drejet  til  Side  og  ind  paa 
en  Toft,  hvor  vi  lod  dem  staa,  til  Revuen  var  forbi. 

Da  vi  havde  hilset  paa  de  kommanderende  og  af  dem  erholdt 
et  kort:  „Vær  saa  god  at  gaa  op  paa  Gaarden!  Vi  kommer  straks," 
spankede  vi  ind  til  de  derværende  seks.  —  Den  ældste  af  disse 
(nemlig  efter  hende  med  Kæppen)  havde  noget  vist  i  Ansigt  og 
Væsen,  som  straks  tiltalte  mig  saa  mægtigt,  at  jeg  under  en 
Pause  i  Konversationen  hviskede  til  Præsten:  „Vil  De  ha'  hende, 
for  ellers  vil  jeg?" 

„De  er  ekspedit,"  svarede  han;  „men  træk  kun!" 
„Hvad?"  sagde  jeg,  „betragter  De  Konevalg  som  et  Lotteri- 
spil?" 


*)  De  lærde  Sprog  nar  rigtignok  gjort  en  og  anden  gammel  før  Tiden;  men 
der  er  mange  flere,  som  „amo",  „typto",  „bereschlt"  ikke  tager  synder- 
ligt paa. 
••)  En  saare  skøn  landlig  Scene,  1  hollandsk  Maner,  et  Genremaleri. 

„Paa  ingen  Maade,"  svarede  han;  „snarere  som  et  Farao- 
spil,*)  hvori  det  lige  saavel  hedder:  Roi  perde,  som  Valet  gagne." 

„Maaske,"  smiskede  jeg,  ,,at  min  Stilling  som  Præstens  Tje- 
ner" — 

„Jeg  ber,  det  er  langt  fra  mine  Tanker,  at  De  skulde  tabe;  jeg 
haaber  for  os  begge  en  „trente  la  t?an." 

„Voyonsr")  dermed  afbrød  han  Hvisketalen  dg  gav  sig  i  Færd 
med  de  fem  —  den  sjette  havde  vi  endnu  ikke  set.  —  Vi  syv  var 
straks  inde  i  en  levende  Samtale  om  —  nu  har  jeg  glemt  hvor- 
om,*") og  det  kan  ogsaa  være  det  samme  —  da  Døren  pludselig 
gik  op  og  den  mindste  af  Syvstjernerne  traadte  ind. 

Hun  nejede,  vi  to  Herrer  bukkede,  og  i  samme  Øjeblik  tabte 
en  af  os  Mælet. 

„Lise!  bring  Frokost  ind!"  raabte  min  Sjæls  udkaarede  Ven- 
inde i  moderlig  myndig  Tone. 

Den  befalede  vendte  sig  og  forsvandt  ad  samme  Vej,  hun  var 
kommet.  Og  ad  selv  samme  Vej  tror  jeg  og  at  Hr.  Pastorens  Vel- 
talenhed forstak  sig;  thi  hans  Øjne  ledte  efter  den  der,  dog  for- 
gæves. Jeg  maatte  nu  tale  for  to.t) 

Jomfru  Lise  Hjyul  —  som  saaledes  i  en  Haandevending  havde 
knebet  Hans  Velærværdigheds  Talegave  —  var  Halvsøster  til  de 
seks,  eller  de  var  Halvsøstre  til  hende,  kunde  jeg  med  større  Skel 
sige.  Hun  var  den  eneste  Frugt  af  Hr.  Hjyuls  andet  Ægteskab. 
Meget  smuk  var  hun,  meget  bly  —  maaske  rigtigere:  forknyt;  for 
de  andre  var  hun  —  det  viste  sig  tydeligt  —  blot  Stuepige  og 
Kammerpige  og  kokkepige.  Men  af  en  saadan  Pige  kan  ogsaa 
blive  en  antagelig  Præstekone,  hvilket  herefter  skal  vise  sig. 
Nu  om  en  Degnekone! 

Mette  Kirstine  (No.  2  af  de  syv),tt)  som  uden  at  vide  det  havde 
gjort  et  dybt  Indtryk  paa  mit  bløde  Hjerte,  var  dengang  i  sin 


*)  Det  er  endnu  værre,  det  er  det  samme  som  at  sige:  de  halve  Ægteskaber 

er  ulykkelige  —  javisti  sikken  et  Fruentimmerhad! 
••)  Han  sagde  saa  Napoleon,  ved  Dresden.  Og  hvad  fik  han  da  at  se?  Roi 

gagne  —  Empereur  perde  —  voila  tout! 
•••)  Det  er  meget  at  beklage,  at  Fætter  har  saa  kort  en  Hukommelse;  havde 
den  været  længere,  vilde  Verden  ikke  savne  denne  Samtales  upaatvlvle- 
lige   Skønheder,   der  muligens  skulde  fordunklet   ,,de  syv  Tanters".   (I 
Komedien  af  dette  Navn.) 
+)  Det  har  ikke  faldet  ham  svært,  det  er  han  vant  til. 
++)  Det  er  ogsaa  beklageligt,  at  han  1  sin  romantiske  Historie  lader  mangle 
hele  fem  højst  vigtige  Beretninger:  om  hvem  de  andre  fem  fik,  om  de 
alle  fik,  eller  hvor  mange  af  dem  der  fik,  og  hvad  de  fik  —  herom  faar 
Verden  nu  slet  intet.  Ak! 

St.  St.  Blicher:  Samlede  Noveller.  II.  ** 

blomstrende  Alder  mellem  de  tredive  og  de  fyrretyve,  men  en 
yndig  Naivetet  eller  Barnlighed,  som  Luner  og  Nykker  gjorde 
end  mere  fortryllende,  nedsatte  hendes  Aartal  til  det  halve.*) 

Da  de  fire  yngre  næppe  nærede  nogen  Mistanke  til  mig,  fandt 
jeg  let  Lejlighed  til  en  tete  å  tete  med  Glutten  og  gjorde  hende 
straks  et  Forslag  af  alvorlig  Natur.  Hun  saa  mig  dristig  ind  i 
Ansigtet  og  gjorde  mig  efter  kort  Overlæg  de  forstandige  Spørgs- 
maal:  Hvorpaa  jeg  tænkte  at  forsørge  en  Kone.  Om  jeg  ikke 
havde  Gæld,  eller  bedre:  nogen  privat  Formue,  dermed  at  be- 
gynde Bosættelsen.  Om  jeg  ikke  havde  nogen  Arv  i  Vente,  med 
flere,  hvilke  alle  overtydede  mig  om,  at  hun  havde  begyndt  at 
elske  mig,  men  derfor  ikke  havde  tabt  Forstanden.") 

Da  jeg  lige  saa  nøjagtigt  som  sandfærdigt  havde  besvaret 
Kvæstionerne,  smilede  hun  huldsaligt  og  bad  mig  snakke  med 
hendes  Fader. 

Af  ham  fik  jeg  de  selv  samme  Spørgsmaal.  Da  han  havde  er- 
holdt de  nødvendige  Oplysninger,  endte  han  Underhandlingerne 
med  den  Decision:  „Mette  Kirstine  skal  De  faa;  men  Penge  med 
hende  kan  De  ikke  gøre  stort  Regning  paa;  hendes  Mødrearv 
løber  ikke  meget  højere  op,  end  et  Par  af  mine  fire  Aars  Stude*") 
kan  være  værd;  og  hvad  hun  kan  vente  efter  mig,  er  meget  uvist. 
Hvad  det  var  jeg  vilde  sige  og  ikke  lyve:  Mon  den  nye  Præst  er 
forlovet?"  — 

„Det  ved  jeg  ikke."  — 

„Saa  maaske  han  kunde  faa  Tanker  til  Elsebeth.  Hun  er  da 
den  ældste  og  skulde  ikke  skydest).  Det  kunde  Han  endda  lægge 
ham  for!"  Naturligvis  lovede  jeg  det. 

Paa  Hjemrejsen  holdt  jeg  det  ogsaa.  Præsten  svarede  smi- 
lende: „Elsebeth  ser  ud  til  at  være  ti,  tolv  Aar  ældre  end  jeg 
og  at  være  tre  Gange  saa  nævestærk  som  jeg;  det  kunde  hænde, 
jeg  fik  Studekæppen  at  smage."  — 

„Siden  De  nu  er  blevet  bange"  —  fortsatte  jeg  —  „for  den 
ældste,  hvad  siger  De  saa  om  den  yngste?"  — 

Jeg  lurede  saa  lumskelig  paa  Svar;  men  der  kom  intet  — 


*)  Heraf  at  slutte  maa  han  sikkert  have  haft  mange  flere  Kærlighedshisto- 
rier end  de  angivne  syv  og  tyve.  Men  man  kender  jo  hans  svage  Hu- 
kommelse. 
••)  Et  belærende  Eksempel!  Et  Pd.   Forstand  til  et  K  vin  tin  Kærlighed  er 

passende  Satser  til  Ægtelivets  Mikstur. 
"*)  Rimeligvis  store,  fede  Staldstude. 
+)  En  Studehandelsterminus,  som  betyder:  at  udskyde,  tilsidesætte  af  den 
Flok,  man  køber. 

naa,  naa,  det  var  endelig  Svar  nok.  Han  havde  vendt  sig  fra 
mig,  holdt  Piben  i  Haanden,  glemte  at  ryge,  uagtet  den  var  nylig 
tændt:  det  var  ogsaa  et  Svar. 

„Deres  Pibe  er  vist  gaaet  ud,  Hr.  Pastor!"  sagde  jeg,  „skal 
jeg  slaa  Dem  noget  Ild?"  — 

Han  rakte  mig  Piben:  „HabetP")  mumlede  jeg,  fremtagende 
Fyrtøjet. 

Han  havde  hørt  og  forstaaet  denne  romerske  Arenafloskel, 
snoede  sig  hurtigt  om  imod  mig  og  lige  saa  hurtigt  om  igen. 
Han  var  rød  i  Kammen,  det  observerede  jeg. 

„Sufflcitr  sagde  jeg,  da  jeg  gav  ham  Piben  tændt.  — 

,,De  er  stærk  i  Gernings  —  Ord,"  sagde  han  og  pattede  stærkt 
paa  sin  kære  Sugetold.  Han  knistrede  derhos  med  Træk  paa 
Skuldrene.  — 

Mit  Blod  kom  i  Kog;  men  jeg  slog  koldt  Vand  i  det  og  svarede 
med  stoisk  Rolighed:  „Ingen  Spottegloser,  Deres  Velærværdig- 
hed! Jeg  skal,  Fanden  fortære  mig,  ikke  forlange  Deres  Assi- 
stance i  den  Henseende."  — 

„Ikke  heller  jeg  Deres,"  udgrinte  han.  I  det  Kapitel  var  vi 
følgelig  paa  det  rene  med  hverandre. 

Jeg  havde  et  meget  vel  grundet  Haab  om,  at  første  Traad 
var  spundet  til  en  interessant  Roman  med  dobbelt  Besætning  af 
Helte-  og  Heltinde-Roller.  Ikke  just  beskæmmede  Haabet  mig; 
men  det  var  dog  for  mit  Vedkommende  en  lille  Smule  for  smig- 
rende. Det  kommer  jeg  siden  til. 

Præsten  havde  det  hedt,  ikke  nok  med  sin  egen  Ild,  men  der- 
til af  seks  Søstres  „kølige  Luer";  den  syvendes  var  jo  længe  kun 
en  Glød,  som  han  hyppigt  pustede  til.  Ikke  heller  forgæves:  jeg 
saa  snart  Luerne  paa  hendes  dejlige  Kinder.  Halvsøstrene  saa 
dem  ogsaa,  der  kom  ligeledes  Luer  frem  paa  deres,  men  af  ganske 
andre  Gløder.  De  holdt  det  med  den  arme  Lise  tidligt  og  sildigt: 
„At  hun  lagde  sig  efter  Præsten:  Hvad  saadan  en  snottet  Tøs 
bildte  sig  ind!  Havde  Præsten  snakket  noget  med  hende,  saa 
var  det  blot  for  at  have  hende  til  Bedste"  o.  s.  v. 

De  vilde  vel  alle  sammen  haft  Præsten,  —  havde  jeg  været  Jom- 
fru, havde  jeg  ogsaa  villet.  —  Han  vilde  have  kun  een  af  dem. 

Jeg  blev  usynligt  Vidne  til  en  erotisk-elegisk  Duet.  Det  var  en 


')  Naar  en  Fægter  i  Kamplegene  havde  faaet  et  dræbende  Stik,  jublede  Til- 
skuere og  Tilskuerinder:  „Han  nar  nok!"  Her  anvendes  dette  klassiske 
Udtryk  paa  Præsten,  som  Fætter  mente  havde  faaet  en  Elskovspil  gennem 
Hjertet. 

30* 

elskovssvanger  Morgenstund.  Vestenvinden  hylede,  Faarene  bræ- 
gede, Faarekyllinger  hvippede  og  Skaderne  skvadrede.  Fortryl- 
let af  den  yndige  Koncert  havde  jeg  sat  mig  i  den  smilende  Kaal- 
gaard  paa  en  skøntformet  Sten  for  ret  at  nyde  den  fortryllende 
Natur.  Da  hører  jeg  bag  ved  mig  paa  den  anden  Side  af  Diget, 
at  der  er  nogen,  som  snakker.  Det  var  Præsten  den  ene;  den 
anden  havde  en  spæd  Fruentimmerstemme:  saamænd!  det  var 
Lise.  Og  hvad  havde  de  saa  d  e  r  at  snakke  om?  Gif  termaalssager, 
slet  ikke  andet/) 

„Jeg  har  bedet  Dem,"  sagde  han,  „om  dette  Stævnemøde.  Det 
vil  have  —  hvis  jeg  ikke  skuffer  mig  selv  —  en  afgørende  Ind- 
flydelse paa  mit  som  og  vel  paa  Deres  Fremtidsliv." 

Derpaa  fulgte  et  overordentlig  dybt  Suk;  det  kom  nok  fra 
hende;  men  andet  svarede  hun  endnu  ikke. 

„Jeg  har  gode  Tanker,"  vedblev  han,  „om  Dem  og  til  Dem; 
jeg  elsker  og  agter  Dem."  — 

„Hr.  Pastor!"  svarede  hun  rask,  „jeg  er  saa  meget  ung,"  — 
„men  gammel,"  faldt  han  fejende  ind,  „i  Huslighed,  i  Taalmodig- 
hed.  De  har  det  ikke  godt  nu;  De  fortjener  det  bedre;  vil  De  være 
min?"  (Her  en  kort  Pause.)  — 

„Jeg  er  Deres!"  —  Derpaa  hørte  jeg  noget,  der  lød  som  et 
Appetitkys.  Saa  blev  alting  stille.  Jeg  løb  hen  og  keg  over  Diget; 
væk  var  Parret.  Jeg  forlod  Grønkaalene  med  hele  den  øvrige 
Natur  for  at  erhverve  mig  et  Kys  hos  min  udkaarede.  Nær  havde 
jeg  erholdt  et;  dog  ej  af  hende. 

Jeg  kommer  ind  i  Dagligstuen.  Hjyul  —  Manden  (saa  kaldte 
Bønderne  ham  gerne)  var  ganske  alene.  Jeg  spurgte  efter  Mett- 
kestiin  og  de  andre  fem  og  fik  den  Forklaring,  at  min  Kæreste 
var  ude  omkring  og  samlede  Æg  ind  af  Hønse  vrøvlene;  Else- 
beth var  med  varmt  01  til  en  Ko,  der  nys  havde  kælvet,  og  saa 
fremdeles  de  øvrige  hver  i  sin  naturlige  Forretning. 

Næppe  havde  jeg  erholdt  disse  interessante  Oplysninger,  før- 
end Præsten  traadte  ind  med  sin  Lise  ved  Haanden,  fremstil- 
lende hende  og  sig  som  forlovede.  Hr.  Hjyul  gabede  vidt  og 
sagde:  „De  kan  A  eth  wehd  —  begynner  Han  relle  aa  ta  ued 
fræ  den  nejerst  Enn?"  — 

Præsten  svarede  med  et  Smil:  „Jeg  haaber,  at  det  ikke  er 
fra  nogen  gal  Ende." 


*)  Slet  ikke  andet!!!  Saa  han  sætter  Glftermaal  1  samme  Rubrik  som  Spad- 
seregang, Tobaksrygen,  Næsesnyden,  KJolebørstning,  Haarkæmmen,  etc. 
Jovist!  han  har  tidsnok. 

Faderen  kradsede  sig  bag  Øret,  lod  den  højre  Haand  omfatte 
den  venstre  Arm  og  gnide  den  nogle  Gange  rundenom,  hvorhos 
han  gik  frem  og  tilbage  saa  stærkt,  han  formaaede,  til  Lise 
standsede  ham  ved  at  gribe  og  kysse  hans  ene  Haand.  „Saa 
foer  ed  da  wal  wæhr  søen!"  lød  fra  hans  Mund  og  hans  Næse  i 
dæmpet  Tone  den  faderlige  Erklæring;  ,,A  wil  ønnsk  Jer,  te  I 
mo  kom  wal  igjemml,  saa  lænng  I  ska  væ  tehohv  —  haaler  Han 
Studh  o  hans  Præjstgoer?"  — 

„Kun  fire  Plovstude,  ellers  Køer."  — 

,,Noh!  —  A  sku  ejes  snakket  let  mæ  e  Dein  unne  fihr  Øwn  — "" 

—  Det  elskende  Par  bukkede  og  forlod  Værelset.  —  Han  tra- 
skede endnu  nogle  Gange  frem  og  tilbage  forbi  mig,  der  stod  i 
stille  Forventning  af,  hvad  der  skulde  komme.  Endelig  smed  han 
sig  i  Lænestolen  og  udbrummede  paa  Vendsysselsk,  men  jeg 
giver  det  paa  Dansk:  „Det  var  ikke  efter  mit  Sigte;  jeg  tænkte, 
han  vilde  have  grebet  efter  Elsebeth;  nu  kan  De  tage  hende, 
om  hun  ellers  ikke  sætter  sig  paa  Bagbenene."  — 

Jeg  gjorde  bestyrtset  den  Indvending,  at  jeg  jo  med  hans 
Minde  havde  forlovet  mig  med  den  næstældste.  Men  han  for- 
sikrede mig,  at  det  skulde  han  nok  jævne.  — 

I  det  samme  kom  begge  Søstrene  ind  fra  deres  udhuslige  Sys- 
ler. Han  sagde  kort  og  godt  til  dem,  at  Mettekirstine  maatte 
afstaa  mig  til  Elsebeth,  eftersom  Præsten  ikke  havde  taget  ved 
forfra.  Ved  denne  saa  pludselig  befalede  Ombytning  formodede 
jeg  Modsigelse,  Modstand;  nej  —  de  stærke  Piger  ikke  saa  meget 
som  studsede.  I  en  Haandevending  var  jeg  forlovet  med  det  for- 
reste Hjyul,  som  Præsten  nys  med  det  bagerste:  saa  meget  var 
jeg  altsaa  foran  ham.  Det  store  Hjyul  bestemte  det  dobbelte  Bryl- 
lup temmelig  langt  henne  i  Tiden,  nemlig  først  naar  Studene  var 
indbundne. 

For  mig  havde  det  heller  ikke  saa  stærk  Hast;  men  Præsten 
kunde  ikke  bie  saa  længe  for  Husvæsenets  Skyld/)  Han  løste 
Kongebrev,  og  otte  Dage  efter  bød  han  alle  Hjyul  ene  og  mig  med 
til  Bryllup,  hvilket  han  selv  bekostede  i  Præstegaarden.  —  Svi- 
gerfader havde  intet  mod  denne  Foranstaltning.  Ydermere  be- 
talte han  for  Kongebrev  til  mig  og  Elsebeth,  paa  det  vi  kunde 
holde  vort  Gilde  paa  samme  Tid  og  Sted.**) 

Allerede  inden  Vielsen  fik  jeg  et  Bevis  paa  min  Bruds  Ka- 
rakterfasthed. Hun  paastod,  at  vi  to  skulde  staa  paa  højre  Side, 


•)  Der  har  vel  ogsaa  været  andre  Grunde 
'*)  O,  Visdom  og  Økonomi! 

fordi  hun  var  den  ældste  af  begge  Brude.  Men  Stedets  Degn 
tog  Brudgommens  Rang  til  Rettesnor,  og  den  fungerende  Præst 
tog  ligeledes  dette  til  Følge.  Utakkene  fik  jeg/)  —  Til  Bords  fik 
vi  tre  Retter  Mad.  Min  elskede  Kone  havde  noget  at  udsætte 
paa  dem  alle  tre,  hvilket  hun  dog  hviskede  kun  til  mig.  Jeg  an- 
tog dette  som  Bevis  paa  hendes  Fuldkommenhed  i  Madlavning. 
Jeg  tror  endnu,  at  hun  besidder  denne  med  flere  Fuldkommen- 
heder, hvorvel  hun  i  vort  ægteskabelige  Samliv,  af  beskeden  Til- 
bageholdenhed, kun  har  aflagt  sjældne  Prøver  paa  sit  Talent/*) 
Langt  flere  Prøver  paa  Haandfærdighed  har  hun  aflagt;  thi  hvor- 
vel jeg  er  3/4  Alen  højere  end  hun,  kan  hun  dog  meddele  mig 
en  ordentlig  Ørefigen;  at  sige,  naar  der  er  en  Skammel  eller  en 
Stol,  hun  kan  springe  op  paa,  nær  nok  ved  mig.  Under  hendes 
Kærligheds  Paroksysmer  holder  jeg  mig  desaarsag,  saafremt  gør- 
ligt, midt  paa  Gulvet.  —  Jeg  forudser,  at  somme  i  denne  An- 
ledning vil  skoptisere  over,  at  jeg  tager  Hug  af  en  Kvinde.  Jeg 
svarer  dertil,  at  jeg  anser  det  for  langt  skammeligere  at  give 
en  Kvinde  Hug.  Kun  een  Gang  har  jeg  fundet  mig  foranlediget 
til  Modværge,  hvilket  jeg  nu  vil  berette* 

Da  Præsten,  vor  besvogrede  Ven,  for  en  Tid  siden  havde  sit 
tredie  Barn  i  Kirke,  indbød  han  mig  til  Barslet,  men  ikke  min 
Kone,  hvem  baade  Søsteren  og  hendes  Mand  ikke  har  mdndst? 
Godhed  for.  Vor  Moer  forbød  mig  strengelig  at  tage  til  Gildet. 
Jeg  gjorde  Indvendinger,  der  blev  saa  ilde  optaget,  at  hun  gav 
mig  den  vældigste  Munddask,  jeg  til  Datum  har  annammet.  Jeg 
stod  nemlig  uforsigtigvis  saa  nær  ved  Kakkelovnen,  at  hun  fra 
Pladen  fik  den  bekvemmeste  Adkomst  til  den  højre  Halvdel  af 
mit  Ansigt.  Saa  vældigt  var  Slaget,  at  jeg  skvattede  plat  ud  paa 
Gulvet.  Hun  griber  min  Kæp,  som  stod  i  Krogen  tæt  ved,  og 
inden  jeg  faar  rejst  mig,  giver  hun  sig  til  at  slaa  Reveille  paa 
min  Ryg.  Nok  er  nok,  for  meget  er  usundt:  jeg  blev  hidsig  imod 
Sædvane,  tog  hende  om  begge  hendes  Smalben,  rykkede  til  mig 
og  bevirkede  derved,  at  Gulvet  erholdt  en  betænkelig  Kontusion 
af  hendes  ualmindelig  svære  Bagdel.  I  min  tilgivelige  Overilelse 
river  jeg  Kæppen  fra  hende,  springer  op  og  retorkverer  hendes 
reelle  Injurier.  Min  Selvfølelse  forøgede  Rapheden  i  mine  Slag 
—  jeg  sejrede:  hun  maatte  bede  om  Fred;  en  evig  sluttede  hun 
med  mig.  Den  varede  —  som  andre  Frede  —  saa  længe,  til  vi 


*)  Al  Elsebeth  nemlig. 

*•)  Fætter  faar  de  tre  Dage  af  Ugen  regelmæssigt  Vælling,  tre  andre  Grød  og 
om  Søndagen  ,, Moderløs";  Højtidsdage  derimod  Hønsesuppe  og  Peber- 
rodskød —  da  gotter  han  sig. 

begge  var  kommet  paa  Benene:  da  brød  hun  den.  Til  min  Ulykke 
kom  hende  nemlig  straks  et  Kosteskaft  i  Haanden,  mod  hvilket 
min  Kæp  intet  alvorligt  formaaede  at  udrette.  Nu  faldt  det  mig 
til  at  bede  om  Fred.  Jeg  fik  den  virkelig,  men  paa  haarde  Be- 
tingelser: aldrig  i  noget  som  helst  Tilfælde  at  røre  Haand  eller 
Mund  imod  hende,  aldrig  at  besøge  Præsten  derovre  og  altid 
at  gaa  af  Vejen,  naar  Faderens  Kusk  besøgte  hende.  (Dette  sidste 
Bud  generer  mig  ikke  sjælden,  naar  jeg  ligger  i  min  første  Søvn 
og  det  saa  hedder:  ,,Staa  op,  Peer!  nu  er  Poul  her!"  og  det  er 
blevet  koldt  inde  i  Skolestuen.) 

For  Resten  lever  jeg  et  meget  lykkeligt   Ægteskab  og  kan 
virkelig  være  stolt  af  min  Kone. 


1  Trykt  i  „Min  Vinterbestilling  1  1842  &  1843",  1844. 

2  Se  sidste  Kapitel  af  „Ak!  hvor  forandret!" 


KÆRLIGHED  I  PINEN1 

FORTÆLLING  AF  PEER  SPILLEMAND 
VERIFICERET  AF  HANS  FÆTTER 


Paa  min  lille  gule  Norbagge2  havde  jeg  gennemgaaet  Him- 
melland (ogsaa  Himmersyssel;  noget  ganske  andet  end  Himme 
rige)  og  naaet  Hvalpsund,  over  hvilket  man  kommer  til  Salling. 
Did  kom  jeg,  hvorvel  Vestvinden  søgte  at  forhindre  det.  Den 
samme  jyske  Samum  (ikke  saa  varm  som  den  nordafrikanske) 
tog  til  i  Heftighed,  alt  som  jeg  kom  nærmere  til  Sallingsund.  Her 
laa  vel  Færgen  fra  hin  Side;  men  man  erklærede  mig,  at  den 
ikke  kunde  vinde  over,  før  den  stærke  Blæst  sagtnedes.  Jeg  maatte 
følgelig  begive  mig  ind  i  „Pinen"3. 

Der  havde  jeg  næppe  faaet  min  Hest  forsynet,  før  nok  en 
rejsende  Rytter  kom  til.  Det  var  en  ung  Godsejer  fra  Østerjyl- 
land; jeg  kendte  ham  godt,  han  ikke  mig  —  thi  det  er  en  meget 
rig  Mand  —  før  jeg  havde  nævnet  mig. 

,,Naa!  det  er  Dem  —  min  kære  Vært!  sørg  for  min  Hest!  men 
hverken  Foder,  eller  endnu  mindre  Vand,  før  den  har  pustet  ud! 
—  Agter  De  Dem  til  Mors?" 

„Aaja!  Og  De?" 

„Den  samme  Vej." 

Min  medrejsende  over  Vandet,  hvem  jeg  af  gyldige  Grunde 
kalder  blot  ved  hans  Døbenavn  „Jochum",  tilkommer  et  ube- 
drageligt Signalement.  Først  hans  Udvortes:  bredskuldret,  før, 
lidt  mavet,  brungult  Haar,  lav  Pande,  store  fremstaaende,  hvid- 
ligblaa  Øjne,  dem  han  bevæger  meget  langsomt,  røde,  fulde  Kin- 
der, tykke  Læber,  den  underste  noget  nedhængende,  Hagen  op- 
adstræbende, Halsen,  kort  og  tyk,  vanskeliggør  Hovedets  Side- 
bevægelser, Gangen  uforanderlig  langsom  med  Fødderne  lige  ud, 
taler  ogsaa  langsomt,  ikke  andre  Sprog  end  Dansk  med  jysk 
Akcent,    bruger  10  Timer   til  Nattesøvn    og  2  til  Middagssøvn, 

snorker  stærkt  og  med  Variationer,  snakker  mere  i  Søvne  end 
vaagen,  spiser  og  drikker  lidet,  Alder  30  Aar.  I  Henseende  til 
det  indvortes  da  kan  jeg  betegne  det  summarisk  ved  Dumstolt- 
hed. Han  ved  næppe  selv,  at  han  er  hovmodig,  næppe  nok 
hvorfor  eller  hvoraf.  Han  har  aldeles  ingen  Agtelse  for  Kund- 
skaber, Dygtighed,  Retskaffenhed;  ene  og  alene  et  Gran  for  frem- 
med Rigdom.  Det  er  sjældent,  at  han  dadler  andre,  endnu  sjæld- 
nere at  han  roser.  Derover  er  han  alt  for  ophøjet,  til  Dels  ogsaa 
for  ligegyldig,  for  magelig.  Taler  nogen  til  ham  ondt  eller  godt 
om  en  fraværende,  saa  er  „det  bekender  jeg1  hans  eneste  Ytring. 
Hans  taabelige  Indbildskhed  omfatter  ikke  blot  hans  egen  Per- 
son, men  alt,  hvad  ham  tilhører:  hans  Bønder  er  de  dygtigste, 
mest  velhavende  i  hele  Landet,  han  har  altid  de  bedste  Stude, 
de  skønneste  Heste  o.  s.  v.,  og  denne  Fortrinlighed  erholder  de 
just  ved  at  være  i  hans  Besiddelse.  Et  Kreatur,  han,  medens  det 
tilhørte  en  anden,  næppe  værdigede  et  halvt  Øje,  bliver,  saa  snart 
det  kommer  i  hans  Værge,  pludselig  forvandlet,  forædlet.  Saa- 
ledes  er  det  og  med  ethvert  af  hans  Tyende.  Hans  egen  Ypper- 
lighed meddeler  sig,  uden  selv  at  miste  noget,  til  alle  hans  Om- 
givelser. Bliver  han  gift,  vil  hans  Kone  være  den  fuldkomneste 
af  sit  Køn.  Nok  om  ham!  Nu  fremkommer  en  Kontrast. 

Næppe  var  Hr.  Jochums  uforlignelige  Ridehest  trukket  ind 
fra  Vandtruget,  før  en  anden,  paa  hvilken  sad  en  strunk  Ryt- 
ter, travede  frem  for  Døren.  Den  fremmede  kom  ind  og  hilste 
med  venlig  Anstand.  Han  var  liden  af  Statur  og  næsten  spinkel, 
men  velskabt.  Hans  lysgule,  krusede  Haar  smykkede  et  smukt, 
aabent  Ansigt  med  smaa  grønne,  livlige  Øjne;  til  dem  svarede 
hans  vævre  Legemsbevægelser.  Paa  hans  .belevne  Hilsen  og 
Spørgsmaal  om  Færgelejligheden  —  paa  Udtalen  nemlig  — 
kendte  jeg  Københavneren.  Han  skulde  —  fortalte  han  uden 
Forbeholdenhed  —  til  en  Herregaard  paa  Vestkanten  af  Limfjor- 
dens største  0. 

„Det  bekender  jeg,*'  sagde  Hr.  Jochum,  ,,jeg  vil  samme  Vej." 

„Saa  har  De  vel  den  Godhed  at  vise  mig  den,  for  det  er  første 
Gang,  jeg  betræder  Mors.11 

„Med  Fornøjelse." 

Dette  bevirkede,  at  de  gjorde  gensidig  Forklaring  om  Navne  og 
Hjemstavn.  Det  gav  sig  heraf,  at  den  sidst  tilkomne  var  Søn 
af  en  Grosserer,  beslægtet  med  Familien  paa  den  Herregaard, 
begge  havde  i  Sigte.  —  Københavneren  saa  ud  til  at  være  en  tyve 
Aar  eller  lidt  over.  Han  skal  hedde  slethen  Hr.  Ole.  —  Denne 
sørgede  bedre  for  sig  selv  —  for  os  andre  to  med  —  end  for  sin 

Hest  og  indkrævede  af  Levnetsmidler,  hvad  ,,PinerT  formaaede. 

—  Kaffen  var  netop  kommet  paa  Bordet,  som  en  pæn  Rejse  vogn 
kom  for  Døren.  Den  tilførte  os  to  unge  Damer. 

Jeg  har  før  antydet,  .hvorlunde  en  længere  Sammenrejse,  især 
til  Skibs,  ofte  fremmer  ømme  Forbindelser.  En  jysk  „Pine"  kan 
virke  endnu  hastigere;  det  gjorde  denne  her  ved  Sallingsund. 

Ogsaa  her  var  man  afsondret  fra  Slægt  og  Venner,  befandt 
sig  som  i  et  Slags  Nybyggersamfund,  hvor  tæt  Sammensluttelse 
er  Trang,  Nødvendighed  til  at  danne  een  Familie.  Det  sker  jo 
ofte,  at  Knuden  løses  lige  saa  let  og  rask,  som  den  bindes.  Her 
ikke. 

At  de  to  unge,  nette  og  smukke  Kvindfolk  maatte  være  Søstre, 
viste  Ansigterne  saa  klart,  at  man  kunde  antage  dem  for  Tvil- 
linger —  at  sige,  ved  første  Overskuelse.  Men  ved  nærmere  Be- 
tragtning, ved  at  høre  Tale  og  Tone,  ved  at  se  Manererne  svandt 
mer  og  mer  hin  først  fremtrædende  Lighed.  „Helene"  —  For- 
navnene fik  vi  snart  fat  paa,  thi  med  disse  tiltalte  de  hverandre 

—  Helene,  naar  hun  hverken  talte  eller  hørte,  saa  kold  ud,  om 
ikke  livløs,  saa  dog  aandløs.  Der  var  intet  i  det  glatte  Ansigt, 
der  tildrog  sig  Opmærksomheden,  undtagen  maaske  Fregnerne 

—  Kendetegn  jo  paa  fin  Hud.  Men  kom  Morellæberne  i  Bevæ- 
gelse, fremvisende  to  halvtaabne,  lilliehvide  Tænderrader,  da 
glemte  man  Fregnerne,  da  fornam  man,  der  var  Liv,  der  var 
Aand  indenfor.  —  „Øllegaard"  saa  derimod  kønnere  ud,  naar 
hun  tav,  end  naar  hun  talte.  I  første  Fald  aabenbarede  sig  et 
tiltrækkende  Minespil,  i  sidste  Tilfælde  røbede  sig  en  Raskhed 

—  for  ej  at  sige  Skraphed  —  som  trak  fra,  for  ej  at  sige  stødte 
fra.  Jeg  i  det  mindste  havde  en  saadan  Fornemmelse.  Hun  ret- 
tede af  og  til  Hovedet  i  Vejret,  højere  end  klædeligt,  hvorimod 
Søsteren  nu  og  da  nedbøjede  sit,  og  dybere  end  just  nødven- 
digt. Selv  i  Gang  var  de  ganske  modsatte:  Helene  svævede  saa 
letteligt,  smidigt  —  som  en  Aand,  der  kan  smutte  gennem  en 
Dørsprække;  naar  Øllegaard  gik,  var  det  et  mimisk:  „Her  kom- 
mer jeg!" 

Vi  indbød  dem  til  den  varme  Kaffe  oven  paa  den  kolde  Kør- 
sel. Dette  Forslag  modtoges  med  Varme,  og  Øllegaard  paatog  sig 
uanmodet  at  besørge  Skænkningen.  —  Under  Drikningen  førtes 
Samtale,  den  vor  vævre  Suppleant-Værtinde  ogsaa  præsiderede 
udi.  Æmnet  var  Tivoli. 

Det  vilde  være  at  give  Bagerbørn  Brød,  hvis  jeg  beskrev  denne 
de  nydelseslystnes  nye  Magnet  eller  kopierede  Konversationerne 
om  dette  indholdsrige  Stof.  Jeg  bemærker  blot,  at  Helene  tog 

liden  Del  i  Diskussionerne  og  Hr.  Jochum  slet  ingen,  saa  at  han 
endog  engang  forlod  Værelset  for  at  se  til  sin  Hest  og  knurrede, 
da  han  kom  igen,  over  den  vedholdende  Blæst.  —  Den  holdt  hel- 
ler ikke  op  før  henad  næste  Morgen.  Man  kom  altsaa  til  at  drikke 
Te,  spise  til  Aften  og  —  „sove?"  —  ganske  lidt!  alt  sammen  endnu 
stedse  i  „Pinen".  For  tvende  af  Selskabet  var  dette  dog  slet  ikke 
pinagtigt. 

Den  muntre  Københavner  snakkede  mest  med  Øllegaard  og 
saa  mest  paa  Helene.  Denne  saa  paa  ingen  af  os,  men  alene  paa 
sit  Strikketøj,  som  hun  efter  Kaffen  lod  hente  fra  Vognen. 

Nu  gik  Samtalen  i  Staa,  og  begge  Piger  kort  efter  ud  af  Kon- 
versationssalen.  — 

„Men  hvem  er  de  da?"  spurgte  Københavneren  heftig,  „hvor 
mon  de  er  fra?  Hvad  hedder  de  vel?  Vi  maa  dog  ha'  det  at  vide!" 
—  Han  sprang  hen  til  Døren. 

„Bi  lidt!"  raabte  jeg  og  stillede  mig  i  Vejen  for  ham,  „lad  os 
hellere  for  det  første  blive  i  Uvished!  det  gør  Situationen  roman- 
tisk: det  hemmelige,  taageagtige  er  en  Nimbus,  der  beslører  disse 
Feer,  hvis  pludselige  Aabenbaring  fortryller  os." 

Han  smilede,  slog  Knips  med  Fingrene  og  sagde:  „Vel!  lad 
det  saa  være!  —  Hvad  siger  vor  Trediemand?"  — 

„Jeg,"  svarede  denne,  „siger  ingenting,  jeg  er  slet  ikke  nys- 
gerrig." 

Altsaa  var  vi  herom  enige. 

Ved  Feernes  Genindtrædelse  kom  Snakketøjet  atter  paa  Gang, 
og  efterhaands  lod  Helene  høre  lidt  mere  fra  sig  end  forhen, 
dog  stedse  ligesom  med  en  vis  Forbeholdenhed.  Den  var  jo  ganske 
naturlig  i  ubekendt  Selskab.  Rettede  en  imellem  et  Par  Ord,  som 
ventede  Svar,  til  Herremanden,  saa  udlod  han  sig  kun  med  et: 
„Se  se!"  „Hm  ja"  eller  med  hans  altid  tilredeværende:  „Det  be- 
kender jeg." 

Under  Teens  Drikning  og  Nadverens  Fortæring  blev  min  Hr. 
Ole  jævnthen  mindre  snaksom,  alt  som  vor  Helene  blev  mere 
meddelelig,  hendes  Ansigtsskær  lysere,  alt  som  hans  dunklere: 
dette  saa  hartad  ud  som  en  Rollebytning.  Det  kom  mig  alligevel 
for,  at  den  skønne  Skuespillerindes  Udførelse  var  en  Smule 
kunstlet,  næsten  overspændt.  Dette  fik  for  mig  en  vis  Betydning; 
jeg  forstå  ar  mig  lidt  paa  Fruentimmer. 

Den,  som  her  gjorde  Indgreb,  var  Hr.  Jochum. 

„Man  skulde  vel  snart  til  Ro!"  mumlede  han,  „hvor  mon  vi 
skal  ligge?" 

Han  lod  sit  Blik  gøre  Rund  —  der  var  kun  een  Seng  at  op- 

dage.  Jeg  gik  ind  til  Værtinden  og  kom  tilbage  med  den  Besked, 
at  vi  maatte  indrette  os,  saa  godt  vi  kunde,  der  hvor  vi  var. 
Man  saa  til  Sengen,  man  saa  til  hverandre,  Helene  rødmede. 
Jeg  foreslog,  at  Damerne  skulde  tage  det  eneste  ordentlige  Leje 
i  Besiddelse,  medens  vi  Herrer  fik  deres  Pudehynder,  et  Par 
Knipper  Halm  og  indsvøbte  os  i  vore  Kapper,  uafklædte.  Dette 
vandt  alles  Bifald;  men  Sengens  Besidderinder  paastod  at  ville 
tildele  os  Overdynen,  da  de  jo  ogsaa  blev  i  Klæderne.  Saa  gik 
for  sig.  Vi  lagde  os  alle  fem  og  ønskede  indbyrdes  en  god  Nat! 
Det  blev  ved  Ønsket. 

Den  første,  der  faldt  hen,  var  Herremanden,  hvilket  han  til- 
kendegav ved  en  højrøstet  Snorken,  hvortil  Pigerne  smaa- 
knistrede,  og  Grosserersønnen  smaabandte.  Jeg  ruskede  i  Snork- 
soveren. Han  vaagnede  og  spurgte,  hvorfor  jeg  vækkede  ham. 
Jeg  forsikrede,  han  havde  vækket  sig  selv  ved  Lyden  af  sin  for- 
færdelige Næsebasun.  „Ja  saa/1  gryntede  han  og  begyndte  snart, 
hvor  han  havde  sluppet.  Naa,  de  andre  fulgte  alligevel  Søvnens 
Indbydelse,  dog  ikke  stiltiende;  thi  saa  snakkede  den,  saa  den 
i  Søvne,  Proprietæren  med.  —  Da  jeg  blev  den  eneste  vaagne, 
kan  jeg  meddele  adskillige  af  hines  ufrivillige  Ytringer.  Jeg  hen- 
sætter dem  uden  Navns  Vedføjelse,  idet  jeg  overlader  saadant 
til  de  læsende: 

,,Den  Krik  er  jo  bovlam." 

„Hun  er  guddommelig!" 

„Mette  da!  ikke  tykkere,  end  at  man  kan  se  Brødet  gennem 
Smørret." 

„Hvad  vil  du,  o  Hjerte?" 

„Han  kunde  vist  blive  en  god  Mand,  han  er  saa  flegmatisk/' 

„Hvor  hun  fortryller  mig  med  sin  Sa,ng." 

„Jeg  paastaar,  hun  har  Ange4." 

„Mit  Hjerte!  bedrag  mig  ikke!" 

„Jeg  kan  ikke  gøre  mer  en  een  af  dem  lykkelig  —  Hvem  af 
dem  vil  ha*  mig?" 

„Har  Katten  slaaet  den  i  Stykker?  —  Paa  Porten  straks!" 

„Nej!  intet  Kys!  tag  Deres  Arm  til  Dem!" 

„Paa  mine  Knæ  bønfalder  jeg  —  bare  et  eneste!" 

„En  eneste  Hundreddalerseddel  til!  ellers  faar  du  ikke  Gaar- 
den  i  Fæste." 

„Min  Fæstemø!" 

„Din  for  evig!" 

Nok  af  disse  gaadeagtige  Sindsudgydelseri  De  virkede  paa 
mig  som  Gaader  i  Almindelighed,  o:  jeg  faldt  i  Søvn. 

I  samme  Vederkvægelse  forstyrrede  mig  Hr.  Ole  ved  at  hviske 
mig  i  Øret:  ,, Sover  De?  Det  begynder  at  dages." 

Jeg  gned  Øjnene.  ,,Det  ser  jeg  —  tys!  Blæsten  maa  have 
lagt  sig;  jeg  hører  kun  en  sagte,  fjern  Susen  —  vi  vil  ud  at  høre 
til  Færgefolkene!" 

En  af  disse  stod  tæt  ved  Havstokken  og  keg  hen  over  Van- 
det. Dette  var  endnu  i  vild  Bevægelse,  skønt  Luften  var  i  Rolig- 
hed. Bølgerne  gik  højt  for  et  saadant  Farvand,  ikke  i  sædvan- 
lige Rader,  men  tumlende  mellem  hverandre  lig  en  slagen  Hær, 
og  med  kendelig  Sidebevægelse.  Sømanden  forklarede  os  denne 
af  ,, Strømmen1'  og  erklærede,  at  den  ikke  før  om  en  „gue  Staan" 
vilde  stilles  af  saaledes,  at  Overfarten  kunde  gaa  for  sig. 

„Lad  os  da,"  foreslog  jeg  min  Fælle,  „deroppe  paa  hin  høje 
Bakke  hilse  Dagens  Dronning.   Hun  vil  komme  uden  Slør." 

Hun  kom.  —  Ole  glemte  baade  at  se  og  at  hilse.  Han  ventede 
Opstandelsen  af  en  anden  Sol  fra  den  Kant,  hvor  den  daglige 
gaar  ned.  Han  tav  bomstille,  rørte  sig  ikke,  han  var  skindød. 

„Sover  De?"  raabte  jeg  til  ham,  „her  i  Naturens  Tivoli?  Det 
er  vol  ikke  saa  nydeligt  som  Carstensens5,  men  i  langt  større 
Stil.  —  Hejda!" 

„Godmorgen!"  sagde  han  med  mat  Stemme.  „Er  De  Læge?"  — 

„Joh,  paa  en  Maade  —  er  De  syg?" 

„Ikke  —  saadan  —  egentlig  —  men  jeg  befinder  mig  —  jeg 
ved  ikke  hvordan." 

„Det  er  betænkeligt!!  Men  hvis  De  ikke  kan  give  mig  til- 
strækkelige Vink  om  Deres  Tilstand,  hvorledes  skal  jeg  saa  sæt- 
tes i  Stand  til  at  afhjælpe  Deres  Onde?  Jeg  bør  jo  kende  dets 
Oprindelse  og  Beskaffenhed,  Aarsag  og  Virkning,  saavel  som 
hvor  Sygdommen  har  sit  Sæde." 

„Sygdom?  Sæde?"  Han  smilte  letteligt. 

„Jeg  mener  ikke  sedes;"  sagde  jeg,  „men  det  Sted  paa  Le- 
gemet eller  i  Legemet,  hvor  De  fornemmer  denne  pludselige  For- 
andring." 

„Forandring  mærker  jeg;  dog  ikke  just  paa  Legemsvegne, 
men  egentlig  i  Sindet,  i  Humøret.  Min  sædvanlige  Munterhed 
lader  til  at  ville  forlade  mig;  jeg  bliver  tankefuld,  sælsomt  be- 
væget, som  naar  jeg  læser  en  ret  rørende  Roman  eller  ser  en 
Tragedie;  jeg  længes  efter  noget  og  ved  ikke  hvad." 

„Ahah,  min  Herre!  De  har  en  Rørelse." 

„—  Død  og  Pine!"  — 

„Nej,  nej!  De  misforstaar  mig.  Ser  De:  jeg  har,  con  amore, 
studeret  den  Gren  af  Faget,  som  vi  Læger  kalder  Pathologia, 

Læren  om  Følelser  og  Fornemmelser,  med  de  fem  koordinerede: 
Allopathia,  Homoiopathia,  Sympathia.  Det  første  betegner,  at 
man  føler  for  en  anden;  Homoiopathia  antyder,  at  den  anden 
ogsaa  føler  ligedan;  dersom  det  da  indtræffer,  at  de  begge  føler 
for  hverandre,  hedder  det  Sympathia.  Jeg  sætter  nu  det  Til- 
fælde, at  De  følte  for  den  ene  af  disse  Damer  her  og  ikke  vidste, 
om  hun  ogsaa  følte  for  Dem,  da  var  denne  meget  gængse  Syg- 
dom i  sit  første  stadio;  og  her  er  det  umuligt  at  forudsige,  hvil- 
ken Vending  den  kan  tage.  Saa  meget  skønner  jeg,  at  den  hos 
Dem  maa  have  sit  Sæde  i  Hjertet.  Finder  De  ikke  selv  dett" 

Intet  Svar!  Jeg  havde  siddet  med  Ryggen  til  ham  for  at  tage 
Aurora  i  Betragtning  og  mærkede  derfor  ikke,  at  han  havde  for- 
ladt mig.  Og  dette  maa  have  været  ved  Begyndelsen  af  min 
pathologiske  Forelæsning;  thi,  drejende  mig  om,  saa  jeg  ham 
indskride  ad  Døren  til  hans  interimistiske  Paradis.  Jeg  skred 
efter. 

Kaffen  stod  paa  Bordet;  om  det  sad  de  fire.  Ogsaa  jeg  tog 
Plads.  —  De  tre  drak,  men  den  fjerde  oversaa  sin  Kop. 

„Deres  Kaffe  bliver  kold,'1  mindede   Øllegaard. 

„Jeg  be'er,"  sagde  han  lidt  forvirret  og  blev  færdig  med  Drik- 
ken før  nogen  af  de  andre. 

I  en  Adspredelse  spørger  mig  min  Patient:  ,,De  kan  vel  sige 
mig,  hvad  Mors  er  for  en  0?  De  er  maaske  vel  kendt  derovre?" 

,,Vel  er  jeg  det,"  var  mit  Svar. 

Jeg  fremtog  og  udbredte  Thisted  Amtskort,  og  brugende  min 
Tesked  til  Pegepind,  gav  jeg  følgende  Forklaring:  „Man  har  lig- 
net Europa  ved  en  Jomfru;  Morsø  er  en  Datter  af  hende,  en  ganske 
lille  bitte  Jomfru.  Ser  De!  Deroppe  er  Hovedet,  og  ovenpaa  har 
vi  en  Strudsfjer."  — 

,,Den  er  jo  brækket,"  sagde  Øllegaard  leende. 

„Det  lader  saa,"  svarede  jeg,  „men  enten  var  det  dengang 
Mode,  eller  og  har  den  i  Tidens  Længde  faaet  et  Knæk;  intet  her 
paa  Jorden  er  varigt,  undtagen  maaske  Kærlighed." 

„Maaske  kun?"  læspede  Helene  svagt  rødmende. 

„Der  kommer  Øjet,"  fortsatte  jeg;  „det  vender  rigtignok  ned- 
ad, men  det  kan  være  foraarsaget  ved  overflødig  Græden.  — 
Somme  græder,  mens  andre  ler."  — 

„Saa  gaar  det  oftest  den,  der  vil  have  alt,  hvad  den  ser," 
faldt  Øllegaard  ind  med  et  spodsk,  men  flygtigt  Sideblik  til  min 
Københavner. 

„Jeg  tykkes,"  bemærkede  Helene,  „at  hun  har  saadant  et 
spidst  Baghoved;  er  det  en  Gevækst?" 

„Ingenlunde!  det  er  en  Valk,  som  brugtes  i  gamle  Dage  til 
at  sætte  Fac.on  paa  Hjerneskaller.  Jeg  maa  hernæst  gøre  Dem 
opmærksom  paa,  at  hun  har  dobbelt  Hage  — " 

„ —  Da  er,"  faldt  Hr.  Ole  ind,  „den  forreste  forbandet  lang 
og  skarp  —  men  hvor  bliver  Næsen  og  Munden  af?" 

„Hun  har  tabt  begge  Dele  ved  en  eller  anden  uventet,  ræd- 
som og  sørgelig  Begivenhed;  men  hvad  enten  det  er  sket  1657, 
1772,  1807  eller  1814,  skal  jeg  ikke  kunne  sige.  Vi  kommer  nu  til 
Halsen,  der  er  veldannet,  paa  en  Knude  nær  her  i  Nakken,  der  for 
sin  overordentlige  Størrelse  har  faaet  Benævnelsen  Høj  —  Salgjer- 
høj." 

„Men  denne  Dame  har  ogsaa  en  spids  Pukkel  paa  Ryggen  — " 

„ —  Forfra  er  denne  ikke  at  se.  Træd  hellere  længer  nede  op 
paa  hendes  Hofteben,  som  for  sin  Størrelse  ogsaa  benævnes  Høj 
—  Malhøj!  Man  nyder  derfra  en  Udsigt  — " 

„ —  Vil  De  nu  komme!"  raabte  en  Færgekarl  ind  ad  Døren, 
hvorved  han  afbrød  min  fysisk-geografiske  Beskrivelse  af  den  0, 
til  hvilken  vi  nu  alle  stundede:  de  fem  Heste,  Vognen  og  Ku- 
sken i  den  store  Færge;  vi  fem  honnette  Folk  i  Baaden.  Vi  lan- 
dede først,  og  efter  at  have  faaet  Hidehestene  paa  Land  tog  vi 
tre  Ryttere  Afsked  med  Damerne  (Københavnerens  Afsked  var 
tavs,  ikke  betydningsløs);  og  travede  vi  saa  af  Sted  til  —  der  er 
tre  Herresæder  paa  Mors  med  suffixum  „Gaard";  vort  Med  kal- 
der jeg  „Nedergaard",  for  saa  kan  det  være  hvilken  af  de  tre, 
man  behager. 

Ved  Stalddøren  i  bemeldte  Herregaard  steg  vi  af.  Som  vi  vil 
tiltræde  vor  Gang  op  i  Borggaarden,  ruller  vore  kvindelige  med- 
rejsende ind  ad  Porten  og  did  op,  hvortil  vi  ogsaa  vilde.  — 

„Død  og  Pine,  det  er  dem!"  hviskede  Hr.  Ole,  „de  vil  ogsaa 
hertil." 

„Hm!  hm!  hm!"  drønede  Hr.  Jochum,  „det  skulde  dog  vel 
aldrig  —  hør,  Staldkarl!  eller  hvad  du  er:  Hvem  var  de  to  Kvind- 
folk?" — 

„Ito!  det  war  jo  wore  tow  Jomfruer,  Døtrene  af  wor  gamle 
Madam." 

„Se  se!  Det  bekender  jeg." 

„Der  er  heller  ingen,  der  nægter  det,"  sagde  Karlen  med  et 
skælmsk  Grin.  Vi  gik  op. 

Vor  Madame  modtog  os,  men  alene;  vore  Jomfruer  var  sag- 
tens henne  at  omklæde  sig. 

Efter  at  have  forestillet  os  selv  siger  Proprietæren,  at  han 
ønskede  at  tale  et  Par  Ord  med  hende  selv;  hun  spurgte  os  to 

øvrige  høfligt,  om  vi  ikke  kunde  have  Lyst  til  at  tage  den  smukke 
Udsigt  fra  Taarnstuen  i  Betragtning.  Vi  benyttede  dette  Vink  og 
traadte  derind;  men  jeg  lod  Døren  paa  Klem  efter  os  og  satte  mig 
ved  den  for  at  lytte  lidt.  Grosserersønnen  lod  sine  Fingre  tromme 
paa  Vindueskarmen  uden  at  bryde  sig  om  den  vide  Udsigt  til 
Thyboernes  Land.  —  Inde  i  Stuen  rykkede  Hr.  Jochum  nu  frem 
med  den  længste  Tale,  han  vistnok  i  tredive  Aar  havde  holdt. 
Efter  at  han  først  vidtløftig  havde  legitimeret  sig  som  en  hoved- 
rig Godsejer,  gik  han  til  Øjemedet  af  Rejsen,  nemlig  at  dele 
sin  Velstand  med  den  ældste  Datter  hersteds,  ifald  hun  ellers 
ikke  var  lovet  bort.  —  Under  Sidstningen  af  Talen,  Frieriet  nem- 
lig, havde  Hr.  Ole  holdt  op  at  tromme  og  hørt,  hvad  Bejleren 
sagde. 

„Hvem  af  dem  mon  er  den  ældste?"  hviskede  han  ivrigt. 

Jeg  virrede  med  Hovedet.  — 

Efter  en  kort  Tavshed  svarede  Madamen,  som  Mødre  almin- 
deligvis plejer,  naar  en  rig  Bejler  anmelder  sig,  men  lagde  til. 
at  hendes  Datter  selv  maatte  erklære  sig,  og  at  hun  derfor  vilde 
hente  hende.  Den,  der  nu  keg  gennem  Dørsprækken  med  høj- 
spændt Opmærksomhed,  det  var  min  Hr.  Ole;  ogsaa  jeg  kunde 
ikke  lade  være  at  kige,  da  en  Dør  hist  inde  knirkede.  Den  gamle 
kom  frem,  tæt  efter  hende  —  Helene!  Ole  gav  et  Skudder. 

Frieren  nikkede  langsomt  og  sagde:  „Deres  Moder  har  vel 
fortalt  Dem,  Jomfru!  at  jeg  er  saa  fri  at  anholde  om  Deres  Haand. 
Baade  en  og  anden  har  rost  Dem  saa  meget  for  mig,  at  jeg 
ikke  kan  tvivle  paa  at  blive  lykkelig  med  Dem,  som  jeg  og  skal 
beflitte  mig  paa,  at  De  kan  blive  det  med  mig.  I  det  mindste 
skal  jeg  se  at  opfylde  alle  Deres  Ønsker.  Jeg  har  allerede  fore- 
løbig anskaffet  en  moderne  baade  brillant  og  suffisant  Vogn  med 
Køretøj  fra  København;  og  mine  to  Skimler,  som  man  har  budt 
mig  fem  Hundrede  Daler  for,  beder  jeg  at  De  tillige  vil  mod- 
tage i  Fæstensgave." 

Fæstemøen  —  i  Haabet  —  svarede  med  kold  Rolighed:  „Skønt 
jeg  føler  mig  meget  smigret  ved  Deres  ærede  Tilbud,  vil  De  dog 
indse,  at  en  Pige  maa  have  Tid  til  at  overlægge  saa  vigtigt  et 
Skridt." 

„Lang  Tid  kan  jeg  ikke  give:  baade  Husholdersken  og  Mejer- 
sken har  i  disse  Dage  forladt  mit  Hus  for  at  gifte  sig.  Jeg  ved 
ikke,  hvor  andre  kan  staa  paa  rede  Haand.  Derfor  er  det  nød- 
vendigt, at  jeg  straks  maa  have  en  Kone  — " 

,, —  Derfor?"  afbrød  ham  Helene  med  et  Smil,  der  næppe  be- 
hagede ham  saa  meget  som  Ole,  „saa  kan  jeg  straks  give  Dem 

det  Svar,  at  jeg  beder  mig  undskyldt!"  Hun  kniksede  kort  og 
forsvandt. 

Ole  knipsede  med  Fingrene. 

Den  afslaaede  putfede  til  Moderen:  „Der  var  intet  ved  at 
gøre;  men  —  maaske  Deres  anden  Jomfru  Datter?" 

„Hvad?"  sagde  Moderen  studsende,  „har  De  da  ogsaa  hørt 
hende  rose?" 

„Aa  ja!  men  jeg  burde  jo  ikke  gaa  den  ældste  forbi.  Vil  De 
ikke  fremføre  min  Bøn  og  Begæring  for  Jomfru  Øllegaard!" 

„Jo  gerne!"  smilede  hun,  „maaske  det  kan  gaa  Dem  bedre 
med  Nummer  to  end  med  Nummer  een." 

Hun  gik  til  den  skraas  over  for  vor  værende  Dør.  Da  hun  aab- 
nede  den,  saas  Nummer  to  træde  tilbage  inden  for  den;  hun  be- 
høvede følgelig  ingen  lang  Underretning,  men  traadte  snart  rask 
hen  imod  den  konebehøvende. 

„Min  Moder  sagde,  De  havde  noget  — " 

Han  gentog  næsten  ordret  sit  første  mislykkede  Ægteskabs- 
forslag;  den  skønne  Befordring  medindbefattet. 

„Jeg  beder  om  øjeblikkelig  Erklæring!"  lagde  han  til,  „for 
det  haster." 

„Den  skal  De  faa!"  svarede  hun  rask,  bestemt.  „Jeg  tager 
mod  Deres  Tilbud  paa  Vilkaar,  at  jeg  har  Overbefalingen  ind- 
vendigt i  Huset.  Alt  det  udvendige  overlader  jeg  til  Dem  — " 

„ —  Det  er  netop  mit  Ønske!"  faldt  han  ind. 

„Dog,"  forbedrede  hun,  „venter  jeg  i  alle  Tilfælde  at  blive 
taget  paa  Raad  med!" 

„Det  forstaar  sig,"  svarede  han,  „jeg  skal  ikke  saa  meget 
som  fæste  et  Hus  bort  uden  at  indhente  Deres  behagelige  Me- 
ning. Og  saaledes  er  vi  jo  enige?" 

Han  udrakte  sin  højre,  hun  lagde  sin  i  den. 

„Nu  er  den  Handel  sluttet,"  sagde  jeg  til  Ole;  „men  hvad 
bliver  saa  Helene  til?" 

Hun  traadte  hurtigt  til  og  lykønskede  Parret,  der  modtog  den 
forundrede  Moders  Gratulation,  hvorpaa  hun  aabnede  vor  Dør, 
sigende:  „Naa,  mine  højstærede!  hvorledes  finder  De  Udsigten?" 

„Baade  Udsigt  og  Indsigt  var  meget  behagelige,"  svarede  jeg, 
„det  synes  mig,  at  en  Forlovelse  er  istandbragt  —  maa  man  ønske 
til  Lykke?" 

Hun  nejede  og  traadte  til  Side.  Vi  traadte  ind;  jeg  fremførte 
nogle  artige  Ord,  Ole  desligeste,  men  hans  Øjnes  Lynglimt  delte 
sig  mellem  begge  Søstre.  Jeg  tænkte  ved  mig  selv:  Det  bliver 
ikke  derved. 

St.  St.  Blicher:  Samlede  Noveller  II.  w 

« 

Jeg  havde  endnu  samme  Dag  Ærinde  til  Thy,  tog  derfor  Af- 
sked, ved  hvilken  jeg  blev  ombedet  at  komme  derind  paa  Til- 
bagerejsen. 

Ole  fulgte  mig  ned  i  Gaarden  og  sagde  under  Gangen:  „Jeg 
er  nødt  til  at  opholde  mig  her  endnu  nogle  Dage,  for  jeg  skal 
have  disse  Pengeaffærer,  jeg  er  rejst  herover  efter,  afgjort  og 
maa  til  den  Ende  tale  med  Madamens  Lavværge,  Forvalter,  Her- 
redsfoged og  Fanden  og  hans  Oldemo'er.  Vi  ses  maaske  saa  igen 
og  kan  følges  ad  tilbage  Øster  paa." 

„Det  vil  komme  an  paa,"  svarede  jeg,  „hvor  snart  jeg  bliver 
færdig  med  mine  Affærer  hist  ovre.  Imidlergodtid  kunde  maa- 
ske Paris  have  bortført  ogsaa  den  skønne  Helene,  som  ret  hjerte- 
ligt skulde  fornøje  mig.  —  Gliick  auf !"  Jeg  red. 

Jeg  vendte  ikke  tilbage  før  tiende  Dagen  derefter.  Som  jeg  er 
midtvejs  mellem  Nedergaard  og  Kirken,  den  hørte  til,  kommer 
en  hel  Række  Stadsvogne  mig  i  Møde.  Den  forreste  blev  trukket 
af  Skimler;  Jochum  og  hans  Øllegaard  sad  i  samme.  I  den  næste 
befandt  sig  Ole  og  Helene.  Det  første  Par  genhilsede  mig  koldt 
og  fornemt,  det  andet  mildt. 

„Hvorhen?"  spurgte  jeg  Kavaleren. 

„Til  Kirke,"  svarede  han  lystigt.  „Vi  har  Forretninger  der; 
men  de  er  snart  afgjort  —  vent  os  paa  Nedergaard  I"  — 

Det  gjorde  jeg. 

Af  Moderen  til  de  to  lykkelige  Brude  fik  jeg  den  Underret- 
retning  om  dette  dobbelte  Galopgiftermaal,  at  vor  unge  Grosserer 
havde,  samme  Dag  jeg  rejste  til  Thy,  erklæret  sig  for  Helenes 
genelskede  Tilbeder,  meldt  Faderen  sin  Lykke  og  erholdt  hans 
Minde;  at  Proprietæren  havde  i  sit  Hjem  gjort  de  fornødne  For- 
beredelser til  sin  unge  Kones  Modtagelse  og  taget  Skimlerne  og 
Vognen  hid  med  sig;  at  hun  selv  saaledes  havde  set  sig  i  Stand 
til  at  foranstalte,  skønt  med  ikke  liden  Anstrengelse,  et  ganske 
ordentligt  Bryllupsgilde,  til  hvis  Bivaanelse  hun,  paa  den  yngre 
Brudgoms  Anmodning,  nu  indbød  mig. 

Jeg  skal  slutte  Fortællingen  med  den,  i  mine  egne  Tanker, 
sindrige  psykologisk-empiriske  Bemærkning,  at  disse  ægteskabe- 
lige Forbindelser,  netop  formedelst  Parternes  meget  forskellige 
Sindsbeskaffenhed,  vil  vorde  af  de  lykkeligste  muligt:  Jochums 
Dumhed,  Øllegaards  Klogskab,  hans  Søvnighed,  hendes  Aarvaa- 
genhed  maa,  uden  Modsigelse,  sammensmelte  til  et  harmonisk 
helt;  og  enten  jeg  kommer  der  i  dette  eller  noget  andet  Aar,  vil 
han  føle  sig  næsten  lige  saa  stolt  af  sin  Kone  som  af  sine  øvrige 
Besiddelser,    sig  selv  undtagen,    som  dog  i  Grunden    hører  til 

hendes  Besiddelser.  —  Anlangendes  det  andet  Par,  da  kan  hos 
dette  i  ingen  Henseende  være  Tanken  uden  om  Fællesbesiddelse: 
da  skal  hendes  ømme  Sværmeriskhed  med  hans  livlige  Munter- 
hed ved  indbyrdes  Paavirkning  bevirke  den  skønneste  Ligevægt 
gennem  alle  Skæbnens  Forandringer. 

Hvo  af  mine  Læsere  og  Læserinder  der  har  gjort  eller  kom- 
mer til  at  gøre  Bekendtskab  med  saadanne  Ægtemager,  vil  vist 
tænke  paa  mig  og  sige  ved  sig  selv: 

Det  bekender  jeg. 


1  Trykt  1  „Min  Vinterbestilling  1  1842  &  1843",  1844. 
1  Her  henvises  til  „Ak!  hvor  forandret!" 

3  Saaledes  hedder  Færgekroen  her. 

4  Trangbrystlghed  (B.s  Note). 

9  Carstensen,  der  fik  Bevilling  til  at  Indrette  Københavns  Tivoli. 

TO  PAA  EEN  HEST1 

POETISK  MALERI  AF  S.  S.  B.  OG  P.  SP. 


INDLEDNING 

»fætter!"  raaber  jeg  ind  ad  Døren  til  ham,  ,,nu  er  det  gale 
kommet  over  mig."  —  ,,Da  er  det  ikke  første  Gang,"  svarer  han 
tørt  og  bliver  ved  at  skrive.  —  „Nej,  hør  nu  bare!"  siger  jeg, 
,,jeg  har  undfanget."  —  ,, Lykkelig  Forløsning!"  —  ,,Du  maa 
assistere!  Ser  du:  Planen  er  følgende."  Da  jeg  havde  vist  ham  et 
Udkast  til  samme,  nikkede  han  allernaadigst  med  den  Kendelse: 
,,Der  kunde  komme  noget  ud  af,  naar  du  er  heldig."  —  „Heldig?" 
snærrede  jeg  stødt,  fornærmet,  ,,der  gives  Held  i  Spil,  i  Gifter- 
maal,  men  ikke  i  Poesi:  den  kommer  ikke  udenfra,  men  inden- 
fra.  Den  hører  til  de  Ting,  som  er  i  vor  Magt.  Den  nu  afridsede 
Digtning  skal  være  i  tvendes  Magt:  Du  skriver  første  Kapitel, 
som  naaer  dertil!  Jeg  det  andet,  som  ender  der!  og  saa  videre 
indtil  tolv.  Ingen  af  os  ser  den  andens  Arbejde,  inden  det  hele 
er  færdigt.  Her  paa  denne  Seddel  har  du  Overskrifterne  for  dine 
seks;  min  egne  forbeholder  jeg  mig."  —  Herpaa  gik  han  ind,  og 
Sjettedagen  kom  følgende  Toslæt  ud  af  Væven. 

P.  Sp. 


FØRSTE  BILLEDE 

Kærligheds  drømme. 

Dejlige!  —  Pige?  eller  Engel?  —  Englepige!  tiltaler  jeg  dig. 
—  Hvad  der  omsvøber  dit  Legeme,  synes  ikke  at  være  noget  Slags 
jordisk  Stof,  men  en  Sammenføjning  af  Taagest jerner,  som  dit 
Bælte  en  Strimmel  af  Mælkevejen,  Spændet  to  Maaner  —  den 
ene  i  Ny,  den  anden  i  Næ  —  din  Brystnaal  en  Komet,  og  Sløjfen 
laant  fra  Morgenrøden.  —  Dine  Kinder  har  Genskinnet  af  bleg- 

røde  Nordlys.  Dine  Øjne  —  ah!  du  har  dem  ikkun  halvt  aabne 

—  viser  kun  tvende  smalle  Rifter  af  koralblaa  Vinterhimmel,  og 
imellem  dem  Stjerner,  mørke  og  dog  lysudstraalende.  Gives  der 
sorte  Diamanter,  saa  er  det  to  af  disse.  Hvad  stirrer  de  efter  saa 
hemmelighedsfuldt,  saa  længselsfuldt?  —  Hvad  ser  du  efter,  Cæ- 
cilia?  —  dine  bevingede  Søskende  deroppe  i  den  klare  Æter? 
Eller  —  en  vingeløs  hernede?  —  Drømmerske?  Søvngængerinde? 
Dig  selv  ubevidst  —  Ha!  Vogt  dig!  Det  er  en  farlig  Tilstand.  Naar 
du  opvaagner  —  o!  at  det  ikke  maatte  blive  paa  Jorden!  men 
skal  du  vaagne  her,  neddale  fra  dit  Trylleslot,  maa  da  en  øm 
Elsker  som  trofast  Mage  bære  dig  blødeligt,  som  nu  de  him- 
melske! 

Ja  ja,  der  er  flere  end  du,  som  saaledes  drømmer  —  vaagner 

—  vækkes!  —  Hører  du  mig?  Putter  du  min  Skønhedspris  ind  i 
disse  nydelige  Smilehuller?  Eller  spotter  du  gennem  dem  over 
min  gammeldags  Spaadom?  Du  tvivler;  derfor  smiler  du.  Du  er 
altsaa  sikker  paa  Paradiset,  der  tilsmiler  dig  saa  fuldendt  i  Ynde, 
i  Nydelse.  Har  det  da  slet  ingen  Slanger?  Det  har;  men  skjult 
bag  hesperiske  Blomster  og  Frugter. 

Salige  Tidsalder!  hvor  der  ej  engang  er  Tanke  om  Tid,  blot 
om  Fremtids  Trylleverden.  —  Elskovs  lystelige  Morgendrøm!  der 
ikke  ved  af  Tvivl,  Frygt,  Sorrig,  Harme,  fordi  Stammeordet 
„Synd"  ikke  heller  findes  i  Amors  Breviar.  Ak!  hvis  det  nu  skulde 
vise  sig  for  dig  i  Hymens  Litani?  Naar  maaske  Purpurlæberne 
bortvender  sig  fra  Kys,  og  Smilehullerne  forlænges  til  Rynker. 

—  Eja!  ser  du  end  intet  levende  Væsen,  da  ses  du  saa  meget 
vissere  af  hine  tvende  hist  henne  i  begge  Sidegrundene,  mere  end 
halvskjulte  af  nysudsprunget  Bøgeløv. 

Hvo  er  denne  til  højre?  Kækhed  og  Mildhed  parrer  sig  i  det 
ungdommeligt  skønne  Aasyn.  Den  brunlige  Kind  tyder  paa  Livs- 
friskhed.  Overlæben  krummer  sig  smaat  opad,  hovmodig  af  nys- 
fremspiret Skæggefnug.  Øjelaaget  sænker  sig  ydmygt,  som  blæn- 
det af  Solstraaler,  —  jaja,  Cæcilia  er  ogsaa  en  Sol  —  hans 
Sol!  Hans  Morgensol!  Hun  er  hans  første  Kærlighed  —  ikke  saa 
hans  der  til  venstre.  —  Han  er  endnu  smukkere,  tror  jeg  — 
lad  mig  se  nøjere  til  —  ja  han  er  —  nej  han  er  ikke  —  Fræk- 
hed og  Falskhed  vanhelder,  misdanner  den  skønne  Ansigtsform. 
Hans  Øjne  vil  opsluge  hende,  hans  Mund  er  sat  i  Lave  til  be- 
dragerisk at  lokke  hende.  Man  maa  anse  ham  for  hendes  onde 
Engel,  ligesom  hin  for  den  gode.  Hvo  af  dem  skal  sejre? 

ANDET  BILLEDE 
Læseselskab. 

Ja  saamænd!  er  det  ikke  Hr.  Kammerraad  Smørumovre  der 
sidder  og  studerer  en  Avis,  og  Fru  Smørumovre  en  anden,  og 
Hr.  Strunkmann  en  tredie.  —  Disse  Blade  maa  just  nu  være  ind- 
truffet med  Posten;  thi  ellers  var  Kortspillet  ikke  sat  i  Bero.  Det 
er  Whist,  som  man  ser  af  de  tretten  Stik,  Hr.  Strunkmann  har 
liggende  i  en  Række  foran  sig  —  gratulerer!  De  har  altsaa  gjort 
Storslem.  Hvorledes  kan  da  en  Avis  tiltrække  sig  Deres  Opmærk- 
somhed? Jovel!  Øjnene  hviler  paa  fem  Tal  af  sidste  Trækning  i 
Altona  eller  Wandsbek  —  har  han  vundet  eller  tabt?  er  ikke 
muligt  at  læse  i  dette  iskolde  Ansigt. 

Jeg  antager  som  afgjort,  at  de  allerfleste  af  jer  kender  Hr. 
Strunkmann;  men  gives  der  nogle,  som  hverken  har  set  ham  eller 
hørt  tale  om  ham,  saa  vil  jeg  gøre  dem  bekendte  med  dette  offent- 
lige Mandfolk.  —  Han  er  midaldrende,  høj,  rank,  mager,  fint 
klædt,  dog  ikke  paa  nyeste  Mode,  men  i  denne  Henseende  nogle 
Aar  tilbage.  I  sit  Væsen  er  han  afmaalt,  høfligtør  og  saa  alvor- 
lig, at  man  ej  engang  kan  slaa  et  Smil  af  ham.  Lige  saa  lidt 
kan  han  opbringes  eller  bringes  ud  af  sin  mentale  Ligevægt. 
Derhos  er  han  paa  ingen  Maade  frastødende,  men  tager  Del  i 
enhver  Samtale  uden  at  støde,  uden  at  modsige;  hvisaarsag  han 
gælder  for  en  dannet  og  artig  Mand.  Han  ses  da  gerne  i  gode 
Huse,  saa  meget  hellere  som  han  er  udmærket  færdig  i  alle  næv- 
nelige Kommercespil  og  derved  aldrig  gør  mindste  Udsættelse 
paa  Medspilleres  aabenbare  Fejl;  hans  eneste  Bemærkninger  be- 
staar  i  et  kort  „godt  spillet!"  „fint!"  „mesterligt!"  eller  „det  var 
uheldigt,"  „det  kunde  ingen  drømme  om,  at  den  sad  paa  den 
Haand,"  og  lignende  undskyldende  Ytringer.  —  I  endnu  større 
Yndest  staar  han  formedelst  sine  udbredte  Kundskaber,  dem 
nemlig,  som  af  alle  er  de  interessanteste:  han  ved  først,  naar 
en  handlende  staar  paa  Nippet  til  at  springe,  naar  den  og  den 
Dame  vil  springe  i  Brudeseng,  den  og  den  vil  krybe  først  i  Bar- 
selseng, den  og  den  har  været  i  en  fremmed  Seng,  o.  s.  v.  Men 
fortræffelig  især  er  den  Metode,  han  anvender  i  Meddelelser  af 
Dagsny heder;  han  buser  ingenlunde  uopfordret  frem  med  dem; 
han  lader  sig  purre,  fritte  og  synes  nødig  at  aabne  for  Posen. 
Først  hilser  han  paa  de  tilstedeværende  hver  for  sig,  spørger  om 
dens  og  dens  Families  Velbefindende;  og  naar  han  saa  genspør- 
ges:  „Hvad  nyt  i  Staden,  Hr.  Strunkmann?"  tager  han  sig  først 
en  Pris,  tørrer  Næsen,  visker  Kjoleflipperne  og  svarer  betænk- 

somt  og  ligegyldigt:  „Ikke  noget  af  Be ty  denhed  —  der  siges  saa 
meget  —  man  vil  vide  —  at  Frøken  —  maaske  De  ogsaa  har 
hørt  det?  Jeg  for  min  Del  vil  endnu  se  det,  førend  jeg  tror  det  — 
det  var  beklageligt  saavel  for  hende  selv  som  for  hendes  agt- 
værdige Moder"  o.  s.  v.,  indtil  Løndommen  langt  om  længe  kom- 
mer for  Dagen.  —  Saaledes  vinder  han  sig,  skønt  den  slemmeste 
Klaff ertand,  Navn  af  ,,et  godt  Menneske"  foruden  Te,  Aftenspise 
og  Spilindtægt;  thi  taber  han  engang  lidt,  vinder  han  en  anden 
Gang  mere.  —  Ogsaa  Tallotteriet  tolder  til  ham;  thi  jeg  ved  fra 
Kollektøren,  at  han,  ved  at  spille  paa  simpelt  og  bestemt  Ud- 
træk, trækker  en  aarlig  Fordel  af  omtrent  et  Par  Hundrede  Da- 
ler. —  Hvad  synes  I  om  saadan  en  Mand?  —  ,, Intet  andet  end 
godt!" 

Kammerraaden  der  siges  der  heller  ikke  andet  end  godt  om. 
Han  begyndte  tidlig  som  Volontør  i  et  af  Kollegierne,  avancerede 
i  Tidens  Fylde  til  Kopist,  Fuldmægtig,  Kontorchef  og  Kammer- 
raad.  Han  var  nøjagtig  i  sine  Forretninger,  underdanig  mod 
foresatte,  nedladende  mod  undergivne  og  i  sin  Tale  føjelig  mod 
alle.  For  tyve  Aar  siden  gjorde  han  et  Parti,  som  ogsaa  var 
meget  godt;  thi  Konen  tilførte  ham  en  Snes  Tusind.  Og  straks 
efter  at  han  havde  faaet  sin  Titel,  tog  han  Afsked  og  lever  nu 
af  sine  Midler,  dem  han  stedse  har  vidst  at  formere.  Han  gør 
for  Resten  ikke  noget  Menneske  godt,  undtagen  for  saa  vidt  at 
han  fører  et  godt  Hus.  Naar  han  dør,  vil  han  faa  en  pæn  Be- 
gravelse og  et  kønt  Følge,  maaske  et  Æresvers  i  en  Avis,  men 
næppe  nok  et  Par  Taarer,  for  Syns  Skyld,  af  Enken,  hvis  hun 
skal  overleve  ham.  Ogsaa  det  er  godt;  for  hvad  skal  den  Flæben 
til? 

Om  ham,  der  vender  sin  brede  Ryg  til  os,  mæler  jeg  for  det 
første  slet  intet;  men  drejer  han  engang  det  brede  Ansigt  herom, 
saa  er  det  tidsnok. 

Om  Fruen  skal  jeg  ikke  sige  meget  mere,  for  hun  siger  nok 
om  sig  selv,  saavel  som  om  andre  —  det  første  godt,  det  andet 
ondt;  undtagen  naar  hun  læser,  spiller  Kort  og  sover. 

Den  kære  Cæcilia,  som  sidder  paa  Tronen  bag  ved  de  fire, 
har  ligeledes  noget  at  læse  paa.  Det  er  et  lille  Brev,  skrevet  paa 
rosenrødt  Papir.  —  Jeg  tør  bande  paa,  det  er  et  Kærligheds- 
brev! Hun  ser  saa  andægtig  ud.  Men  hvem  er  det  fra?  Formo- 
dentlig en  af  de  to  Snushaner,  der  belurede  hende  i  Lystskoven. 
Vær  ikke  for  hurtig  med  at  svare!  Der  gives  endnu  eet  Lotteri 
—  foruden  de  tvende,  Hr.  Strunkmann  spiller  i  —  og  det  er  et 
svært  Hasardspil.  —  Sindig!  forsvarlig!  min  go'e!  —  Men,  det  er 

sandt:  hun  er  kun  nitten  Aar.  Hast  Du  doch  Klugheit  nicht 
ich  wunsche  Dir  Gliick! 


r  i* 

TREDIE  BILLEDE 

Fuglesang. 

Man  har  i  fordums  Tider  baade  her  og  der  lagt  sig  stærkt 
efter  Fjederslægtens  Sprog,  især  med  Hensyn  til  disse  Skabnin- 
gers formentlige  Spaadomsgave.  Deraf  den  endnu  gængse  Tale- 
maade:  „Jeg  har  hørt  en  Fugl  synge  om  saadan  noget;"  hvilket 
vil  sige  saa  meget  som:  „Jeg  er  kommet  under  Vejr  med,"  „jeg 
har  udsporet,"  „ad  Lønvej  opdaget."  Da  det  ligger  i  Menneske- 
naturen helst  at  gribe  ind  i  det  sælsomme,  dunkle,  med  størst 
Ivrighed  at  udfinde  noget  slemt,  skummelslet,  fordærveligt,  saa 
kan  man  let  forklare  sig,  hvorfor  Ravne  og  Krager,  disse  grimme, 
fæltskrigende  Retterstedsgæster,  har  haft  Hovedroller  i  profetiske 
Dramaer.  Men  i  det  erotiske  henvender  man  sig  til  Lærken,  Nat- 
tergalen og  dens  uægte  Barn  Droslen.  —  Skønne  Cæcilia!  Til 
en  af  disse  lytter  du;  dens  kælne  Toner  gennemtrænger  dine  Ører, 
gør  dit  ømme  Hjerte  blødere  —  o!  at  ikke  falske  Anelser  maatte 
fylde  —  og  siden  sprænge  —  eller,  naar  de  bortflyver,  lade  det 
indkrympes!  —  du  har  lukket  for  Øjnene  for  udelukkende  at 
hengive  dig  til  Høresansens  Trylleri.  —  Pigelil!  Trolddom!  Tror 
du  ikke  paa  denne  rædsomme  Misbrug  af  Naturkræfterne,  Na- 
turdrifterne? Ha!  Der  ser  jeg  Troldmanden,  adskilt  kun  lidet  fra 
dig  ved  ugennemskueligt  Løvværk.  Harpen  er  hans  Tryllestav, 
hans  Mund  udsiger  —  udsynger  Besværgelsesformularer  —  Barn- 
lille! du  kender  „Pompejis  sidste  Dage;"  du  er  disse  Dages  Jone! 
Men  denne  er  ikke  din  Glaukos;  det  er  Ægypteren,  Aandebe- 
sværgeren  —  Fordærveren  Arbaces.  Han  begynder  listeligen  med 
Vuggeviser  til  at  søvndysse;  men  han  vil  vække  med  Orgier!  Da 
flygter  Søvnen,  med  skønne  Drømmes  gode  Engel  —  Djævelen 
og  hans  Engle  indtager  den  forsvundnes  Sted  og  udbrøler  Spotte- 
viser. 

Du  ved  nok  Betydningen  af  „Sirenesang";  dette  Slags  fore- 
drages ogsaa  af  Mandsstemmer.  Han  der  giver  just  en  saadan 
til  Bedste;  den  er  saa  meget  mere  forførerisk,  da  han  stiller  sig 
an,  som  om  han  troede  sig  alene  og  dig  saa  fjern,  at  Lokketonerne 
ikke  kan  naa  dig.  Luk  for  dem  baade  Ører  og  Hjerter!  eller, 

hvis  du  kan,  saa  forestil  dig,  at  du  hører  varslende  Uglehyl  — 
Nej!  bliv  kun!  hist  skimter  jeg  din  Glaukos  —  han  nærmer  sig, 
han  vil  mane  Spøgelset. 


FJERDE  BILLEDE 
Kattekoncert. 

Den  er  firstemmig  —  ikke  i  almindelig  Bemærkelse;  thi  den 
er  sammensat  af  tre  Sopraner  og  en  Bas.  Frøken  Virli  er  første 
Sopran,  Jomfru  Nip  og  Fru  Smørumovre  udfører  den  anden 
skiftevis,  og  Hr.  Strunkmann  giver  ad  libitum  hule  Brum.  Skade 
er  det,  at  Jomfru  Nip  mangler  de  fleste  af  sine  Fortænder,  hvor- 
ved hendes  Toner  ikke  vorde  saa  markerte  og  prononcerte  som 
hines;  men  det  er  Mængden  og  Hurtigheden,  som  erstatter  dette 
Savn.  Frøkenen  synger  med  fuldkommen  Præcision,  dog  lidt  for 
gennemtrængende,  hvilket  gør,  at  man  antager  de  to  andre  So- 
praner for  svagere,  end  de  virkelig  er. 

„Men  hvad  synger  de  da?"  —  Et  gammelt  og  ganske  almin- 
deligt Tema,  men  med  uendelige  Variationer,  som  bevirker,  at 
det  stedse  holder  sig:  En  Pige  har  haft  en  ulykkelig  Kærligheds- 
historie, derfor  har  hun  taget  Livet  af  sig.  Hvorledes  dette  her 
behandles,  kan  jeg  tilfredsstillende  berette,  eftersom  jeg  uset  var 
til  Stede  paa  Generalprøven. 

Frøken  V.  Det  er  vist  nok:  København  bliver  snart  ganske 
demoraliseret. 

Fruen  og  Jfr.  Nip.  Hvis  den  ikke  allerede  er  det. 
'  Str.  —  H— m! 

Fruen.  Hvad  er  der  nu  igen  paa  Færde? 

Frøk.  Ih  du  min  Frelser!  Ved  De  ikke,  at  en  af  Hovedstadens 
forgudede  Skønheder  i  Morges  sprang  i  Peblingesøen? 

Fruen  og  Jfr.  Nip.  De  spøger  —  hvem? 

Str.  Nej!  det  er  alt  for  sandt. 

Fruen  og  Jfr.  Nip.  Men  hvem  da? 

Frøk.  Hende,  for  hvis  Skyld  de  unge  Herrer  hvert  Øjeblik 
var  færdige  at  knække  Halsen  paa  hverandre;  Spækhøkerdatte- 
ren der  paa  Hjørnet  af  — 

Fruen.  Nu  har  jeg  hørt  det  med! 

Jfr.  Nip.  Nej,  vil  man  bare  se! 

Str.  Det  gør  mig  ondt  for  Faderen;  han  er  en  køn,  skikkelig 
Mand  — 

Frøk.  Men  Moderen? 

Str.  Ja  jah! 

Frøk.  Naa,  De  kender  hende  —  hun  har  ogsaa  været  med  i 
sin  Tid,  men  slap  bedre  derfra.  Hun  var  ret  taalelig,  men  uden 
Opdragelse,  som  nu  saadan  en  Haandværkstøs  kan  være.  Man 
vil  vide,  at  hun  i  nogen  Tid  blev  holdt  af  en  vis  stor  Herre  — 
Datteren  har  taget  Eksempel  af  Moderen  — 

Jfr.  Nip.  Hvem  monstro  nu  faar  det  nydelige  Sjal,  hun  gik 
og  blærede  sig  med? 

Fruen.  Og  hvem  havde  vel  foræret  hende  det?  Og  hvorfor? 

Jfr.  Nip  og  Frøk.  Hvorfor?  det  ved  man  nok  —  hi  hi  hi! 

Str.  Maaske  den  unge,  rige  Hr.  Arbaces;  han  havde  meget 
tilovers  for  hende,  H — m! 

Jfr.  Nip.  Skulde  det  ikke  lige  saa  snart  have  været  den  nys- 
selige Glaukos?  Det  kom  mig  rigtignok  for,  som  det  var  ham, 
jeg  for  en  Tid  siden  saa  køre  en  Skovtur  med  hende.  —  Mon 
hun  ellers  var  — ?  De  forstaar  nok  — 

Str.  Aaja!  Hendes  Figur!  H — m! 

Frøk.  Hvad  skal  vi  ha*  i  Morgen? 

Str.  „Den  forladte  Datter". 

Jfr.  Nip.  Velbekomme!  Det  er  ikke  min  Aften. 

Ej  ejh!  Nær  havde  jeg  forbigaaet  een  Hovedfigur.  Det  er  Cæ- 
cilia!  Hun  er  hist  i  Baggrunden  ved  at  aabne  Døren  til  hendes 
eget  Gemak;  hun  vil  da  altsaa  derind.  Man  ser  kun  det  halve 
Ansigt;  men  er  det  andet  halve  lige  saa  ligblegt,  saa  maa  hun 
virkelig  ikke  befinde  sig  vel.  —  Aah!  det  gaar  nok  over. 


FEMTE  BILLEDE 

Kærestesorg. 

Den  højeste  Livslyst,  den  dybeste  Bedrøvelse  —  hvi  grænser 
de  saa  nær  tilsammen,  at  Skellet  imellem  dem  ikke  er  bredere 
end  den  tynde  Knivsæg,  paa  hvilken.,  efter  Arabernes  Troslære, 
der  maatte  vandres  barfodet  ind  til  Himmerige?  —  Arme  Cæcilia! 
du  troede  at  have  to  Tilbedere  for  een  —  ak!  det  var  den  ene  for 
mange  —  derfor  med  eet  slet  ingen!  Dit  Hjerte  havde  aabnet 
sig  —  var  nær  ved  at  dele  sig  —  just  derfor  er  det  nær  ved  at 
vorde  atter  helt  —  men  —  tomt! 

Den  rædlige  Begivenhed,  der  af  Siaddersøstre  henslængtes 
i  Hverdagshistoriers  Pulterkammer,  havde  paa  Cæcilias  hidtil 

spejlklare  Sind  en  Virkning,  lig  den,  som  pludselig  Opsvulmen 
af  Dybets  skjulte  Kræfter  frembringer  paa  Vetterns  glatte  Over- 
flade: den  plumres,  mørknes,  omtumles  som  af  en  Orkan;  men 
denne  formærkes  ikke  oventil,  den  raser  forinden. 

Hvilken  af  de  tvende  har  været  hin  Selvmorderindes  Forfører? 
Hun  ønskede,  det  maatte  være  Arbaces  —  hvorfor  ønskede  hun 
det?  Fordi  hun  ved  Selvprøvelse  var  kommet  til  den  Overbevis- 
ning, at  hun  foretrak  Glaukos  for  hans  Medbejler;  thi  dennes 
Aasyn  indgød  hende  øjeblikkelig  en  vis  Benovelse,  en  uforklarlig 
Frygt,  men  som  snart  blev  dæmpet,  naar  han  aabnede  Læberne 
og  talte  endnu  skønnere  med  Øjnene:  da  var  han  en  ganske  an- 
den; Tillid  og  Ro  vendte  tilbage  i  det  uskyldige  Hjerte. 

Nu  er  i  det  mindste  Roligheden  der  forstyrret;  hun  vender 
sine  Øjne  frittende  til  Himlen.  En  Bog  ligger  for  hendes  Fød- 
der, er  gledet  fra  hende;  den  har  ingen  Oplysning  givet,  ingen 
Trøst  —  hm!  denne  søger  vi  forgæves  i  Bøger  —  tidt  forgæves  hos 
Mennesker;  ej  engang  hos  dine  Forældre  kan  du  vente  nogen 
Husvalelse  i  din  Sindssmerte.  Du  kunde  lige  saa  vel  henvende 
dig  til  Strunkmann,  som  sidder  hos  din  Moder  og  fortæller  hende, 
at  Glaukos  er  allerede  blevet  usynlig  og  rimeligvis  taget  over 
med  Malmø-Dampskibet,  at  Arbaces,  med  hvem  han  (Strunk 
mann)  ret  nu  havde  talt,  var  indtil  samme  Øjeblik  uvidende  om 
Selvmordet,  hvilket  han  beklagede,  men  for  Resten  ikke  tog  sig 
videre  nær;  og  at  han  mente  at  komme  hid  i  Aften.  Han  er  alle- 
rede kommet  og  sidder  ventende  inde  i  Spillestuen.  Han  maa 
allerede  have  trukket;  thi  Kammerraaden  har  kun  tre  Kort  at 
frembyde  til  behageligt  Valg. 

Forældrene  vil  nu  spille  Whist,  mens  den  eneste  Datters  Liv 
staar  paa  Spil.  Deres  Tanker  er  ved  en  Grandissimo,  medens 
hendes  er  ved  Gravene. 


SJETTE  BILLEDE 

Løvfald. 

Ja  saamænd!  Nu  har  Sommeren  sagt  far  vel.  Asken  har  alle- 
rede ladet  sig  afklæde,  og  Linden  er  i  Færd  med  det.  Jeg  kunde 
næsten  blive  alvorlig  stemt  ved  denne  Naturdemaskering,  om- 
trent som  naar  jeg  kommer  silde  fra  Bal  og  trænger  til  Sengen. 
—  Hvad!  Hvem  spadserer  i  Haven  paa  denne  Aarsens  Tid?  Det 
er  Kanceiliraaden!  Hærdebred!  Ham,  der  sidst  vendte  Nakken 

til  os  —  vær  saa  god  og  kig  ham  nu  op  i  Ansigtet,  hvis  De  be- 
hager. Det  er  værdt  at  se  paa!  ren  Kontrast  til  Strunkmanns! 
Jeg  siger  ikke  mere;  bemærker  blot,  at  magre  Folk  ofte  nærer 
Fordom  mod  tykke  Kæver  og  trinde  Maver.  De  tager  ofte  fejl, 
naar  de  anser  saadant  som  Bevis  for  Aandssløvhed,  plump  Sel- 
viskhed og  Ligegyldighed  for  alt  undtagen  Mad  og  Drikke.  Vor 
fyldige  Hærdebred  er  af  Karakter  ganske  modsat  den  tørre 
Strunkmann:  venligsindet,  aabenhjertig,  hvor  han  bør  være  det, 
godgørende  mod  trængende,  der  ej  er  uværdige  til  hans  Hjælp, 
agtet  og  yndet  derfor  af  flere  end  hans  Slægtninge  —  henad 
Vejen:  Han  er  Pebersvend  som  hin;  jeg  ved  ikke  hvorfor.  —  De 
drømmer  næppe  om,  hvad  han  har  haft  at  bestille  hos  Kam- 
merraadens  netop  i  Dag,  som  de  er  i  Lav  med  at  flytte  ind  til 
Byen.  Det  skal  De  straks  høre. 

Hærdebred  er  en  særdeles  Velynder  af  Glaukos,  med  hvem 
han  er  langt  ude  beslægtet.  Det  tvivlsomme  Rygte  om  Ynglingens 
skumle  Forhold  til  den  selvdruknede  er  ogsaa  kommet  ham  for 
Øre.  Da  han  ogsaa  har  mærket  til  dennes  lønlige,  endnu  ej  er- 
klærede Kærlighed  til  den  skønne  Cæcilia,  saa  finder  han  sig 
foranlediget  til  at  fremme  dette  Hjertesanliggende  og  til  den  Ende 
at  udrydde  en  Mistanke,  om  hvis  Ugrund  han  føler  sig  over- 
bevist. 

Jeg  har  en  ufejlbarlig  Forestilling  om,  hvorledes  han  har  taget 
det  fat.  Jeg  sætter,  at  han  har  truffet  Fruen  og  hendes  Datter, 
just  som  de  var  færdige  med  Indpakningen.  —  Han  lægger  ikke 
Hatten  fra  sig,  men  siger  med  Hastfærdighed:  „God  Morgen, 
mine  Damer!  Uden  Omstændigheder,  jeg  ved  nok,  De  flytter  ind 
i  Dag;  men  jeg  har,  henad  Vejen,  en  Afskedshilsen  at  bringe  Dem 
fra  Hr.  Glaukos.  Han  rejste  saa  pludselig,  at  han,  efter  Om- 
stændighederne, ikke  fik  Tid  at  komme  selv.  Hans  Morbroder  i 
Fyen  ligger,  henad  Vejen,  for  Døden  og  har  derfor,  uden  Om- 
stændigheder, sendt  Ilbud  efter  ham."  Cæcilia  kaster  et  hurtigt, 
skarpt  Sideblik  til  ham;  men  Mama  siger  med  vantro  Mine: 
„Man  har  dog  sagt,  at  han  var  draget  andetsteds  hen."  —  „Det 
har  jeg  ogsaa  hørt,  henad  Vejen;  men,  uden  Omstændigheder, 
det  er  ikke  saa.  Jeg  har  selv  set  ham  køre  ud  af  Vesterport,  og 
det  gaar  ikke,  henad  Vejen,  til  Sverrig.  Uden  Omstændigheder, 
jeg  ved  den  taabelige  Bysnak,  der,  efter  Omstændighederne,  har 
udspredt  sig,  henad  Vejen,  baade  hist  og  her;  men  det  er,  uden 
Omstændigheder,  ren  Opdigtelse.  Jeg  har  i  lang  Tid  lagt  Mærke 
til  det  unge  Menneske,  henad  Vejen;  men  hans  Tænkemaade, 
hans  Handlemaade  er  god,  efter  Omstændighederne,  og  jeg  inde- 

staar  for  ham  som  Kautionist  og  Selvskyldner,  henad  Vejen." 

—  Cæcilia  ser  opad,  som  vilde  hun  raadspørge  nogen  der:  om 
Kautionen  ogsaa  var  gyldig.  Mama  siger  henad  Vejen:  „Det  for- 
nøjer mig."  —  Det  er  alt  sammen  godt.  Men  nu  paafølger  noget, 
som  er  ikke  bedre  end  godt. 

Den  smalle  Ryg  med  Voksdugshatten  ovenpaa  —  De  ved  nok 

—  har  baghenne  en  Fod  paa  nederste  Trappetrin.  Jeg  ved,  hvad 
han  har  i  Sinde.  Jeg  hører  ham  allerede  sige:  „Jeg  ber  mine  naa- 
dige  undskylde,  at  jeg,  egentlig  talt,  paa  en  mindre  passende  Tid 
trænger  mig  ind  til  Dem,  h — m!"  —  „De  er  altid  velkommen, 
kære  Hr.  Strunkmann!"  svarer  den  naadige  Frue;  „men  i  Dag 
kan  vi  ikke  ta'e  imod  Dem,  som  vi  plejer  — "  „ —  Jeg  berl  Jeg 
vil  blot  med  et  Par  Ord  gøre  Dem  bekendt  med  noget,  som  er 
mer  end  et  løst  Rygte  —  h — m!"  Cæcilia  ser  forventningsfuld  paa 
ham,  og  Moderen  spørgende.  „Det  er?"  —  „H — m!  Denne  nyeste 
fæle  Selvmordshistorie  synes  at  skulle  drage  Følger  efter  sig, 
som,  h — m!  Jeg  ved,  det  kunde  maaske  interessere  Familien  her 
h — m!  Det  hedder  sig,  at  Arbaces  og  Hr.  Glaukos  vil  duellere 
med  hverandre  for  at  la'e  Kaarde  eller  Pistol  udvise  den  sand- 
skyldige —  men  da  den  sidste  er  bortrejst,  bliver  der  vel  ikke 
noget  af  for  det  første.  —  Ak  jahl  IJngdom  og  Galskab!  h — m! 
En  god  Morgen,  mine  naadigel  og  en  fornøjelig  Vinter  inde  i 
Byen!  En  god  Morgen!" 

Sølle  Cæcilia!  Nu  vil  hun  nok  se  nedad  —  h — m!  Den  Vej  skal 
vi  alle.  Hverken  du  eller  jeg  ved,  naar  vor  Løvfaldstid  er  for 
Haanden.  —  Ak  ja!  Den  retter  sig  ikke  efter  Almanakken.  —  Ak 
nej!  — 


SYVENDE  BILLEDE 

Glidebane. 

Velkommen,  min  nordiske  Vinter! 

Din  Frost  stivner  vore  Vande,  men  ikke  vore  Hjerter;  du  ud- 
vider dem  snarere,  idet  du  indskrumper  de  henslumrende  Ele- 
menter. Varmen  adspreder  os,  Kulden  samler.  —  Om  Sommeren 
bærer  Sortesøen  en  enkelt  Baad,  dens  glinsende  Vinterspejl  nu 
en  munter  Vrimmel  af  Skøjteløbere.  —  Livets  Spejl! 

Der  bugter  sig  en  med  sammenslyngede  Arme,  aabner  dem 
hverken  for  Venskab  eller  Kærlighed;  han  har  nok  i  sig  selv  — 
hvor  længe?  —  Der  svinger  en  sig  smidigt  mellem  de  mødende 
og  de  medfølgende:  han  vil  komme  foran  dem  alle.  —  Hofsnog! 

det  kan  være,  du  dog  bliver  den  allerbagerste.  —  Flere  af  hans 
Slags!  Ser  til,  om  I  kan  blive  paa  Benene!  Hof  gulvet  er  glat, 
slibrigt.  —  Se!  der  er  allerede  en  paa  Rumpen!  Han  har  vundet 
sig  en  Stjerne,  ikke  paa  Brystet,  men  længere  nede.  —  Hist  løber 
to  jævnsides,  sammenføjede  ved  et  Lommeklæde.  Skal  det  være 
Symbol  paa  Venskabsbaand,  da  er  det  løst:  falder  den  ene,  saa 
slipper  den  anden  og  farer  af  Sted  paa  egen  Haand.  —  Hist  er 
en  dygtig  Render;  han  trækker  hele  tre  efter  sig  med  den  ene 
Haand  —  han  er  en  rigtig  Manuduktør.  —  Der  har  vi  en,  som 
gaar  baglæns,  men  derfor  ikke  Krebsegang.  Mon  det  ikke  er  en 
Bankerotspiller?  Han  fejer  rask  ud;  men  naar  han  Maalet,  ven- 
der han  sig  nok.  Det  maa  være  Kreditorerne,  hist  staar  stille 
og  ser  efter  ham  —  bagefter!  —  Denne  kommer  forlæns,  med 
udbredte  Arme,  fremhugende  Hoved  —  en  Lykkejæger!  Bræk 
ikke  Halsen!  Det  sker  imellem.  —  Hvilket  Optrin  hist  borte  paa 
Broen!  Enspænderkane  —  en  Dame  i  den,  en  Herre  bagpaa,  og 
foran  den  stejlende  Hest  og  en  anden  Herre,  som  har  fast  i  Tøj- 
len og  standser  den.  Et  Stykke  bag  ligger  en  Dreng,  og  lidt  læn- 
gere tilbage  er  en  anden  ved  at  rejse  sig:  de  maa  være  over- 
kørte. Har  Hesten  været  løbsk,  eller  har  Køresvenden  af  Kaad- 
hed  jaget  saa  urimeligt  af  Sted?  Mange  Fodgængere  har  stivet 
Ryggene  til  Bolværkerne,  og  flere  hen  foran  styrter  sig  til  Si- 
derne af  Vejen.  —  Skulde  man  ikke  kunne  kende  Hovedperso- 
nerne? Jo!  han,  der  har  grebet  Hesten,  er  ingen  anden  end  den 
uforfærdede  Glaukos  —  han  bagpaa  Arbaces  —  han  holder  Pi- 
sken hævet  —  truer  han  Hesten  eller  sin  forrige  Medbejler?  Jeg 
tror  næsten  det  sidste.  Damen?  Hun  er  indhyllet  i  Pelsværk  — 
Ansigtet  vendt  til  den  anden  Side  —  Hovedet  ligesom  hængende 
—  hun  er  vistnok  besvimet.  —  Hvad  om  det  var  Cæcilia!  Ja,  saa 
vil  vi  snart  høre  noget  om  en  Duel. 

Nu,  Glaukos  er  da  ikke  længere  i  Fy  en;  men  Arbaces  maa  have 
benyttet  hans  Fraværelse  til  at  besejre  hans  elskede.  —  Vi  savner 
Strunkmann;  han  skulde  give  os  tilstrækkelig  Oplysning. 


OTTENDE  BILLEDE 

Duel. 

Død  og  Verden!  det  er  Alvor!  Begge  paa  Kommando,  auf  ein- 
mal  einzunehmen!  Den  ene  Sekundant  tæller  baade  med  Mun- 
den og  med  Sabelen;  han  vil  nu  fremsige  det  sidste  Tal,  ved 

hvilket  begge  Skuddene  maa  falde.  —  Dette  er  altsaa  en  Tve- 
kamp „paa  Tilnærmelse";  en  smuk  Maner.  —  Glaukos  har  alle- 
rede begge  Fødderne  til  Jorden;  Arbaces  den  ene  hævet;  ved 
„Frem!"  vil  han  sætte  den  til  Jorden  og  trykke  af.  Med  hans 
Tilladelse:  det  er  usikkert;  i  Standsningen  kan  Pistolen  vakle, 
Sigtet  forstyrres.  Glaukos  er  klogere;  han  har  i  sin  faste  Stil- 
ling et  Sekund  til  at  tage  skarpt  Sigte;  det  er  nok.  Gid  hans  Kugle 
maatte  rammel  i  det  sorte!  som  Tysken  siger  —  ja  ret  i  det  sorte 
Hjerte!  Men  —  det  er  det  eneste,  jeg  har  at  udsætte  paa  denne 
gammeldanske  Procesform,  at  den,  som  har  Retten  paa  sin  Side, 
ikke  er  vis  paa  at  vinde;  hm!  saa  er  jo  og  Tilfælde  med  de  nyere 
Tiders  Gaasefjersdueller.  Jeg  betakker  mig  for  begge  Slags.  — 
Der  hører  ellers  noget  til  med  Sindsrolighed  at  være  belavet  paa 
Udfaldet  af  saadant  et  „Rouge  et  noir".  Glaukos  synes  mig  kold 

—  ikke  bleg;  Arbaces  temmelig  rødmusset:  han  er  hidsig,  arrig; 
jeg  vædder,  han  taber  Spillet.  —  Skulde  det  være  om  Cæcilia, 
de  spiller  „Gagne-perd"?  Det  ved  Strunkmann;  men  han  ved  lige 
saa  lidt  som  vi  andre,  hvem  af  dem  nu  skal  trække  heldigt  af. 

—  Jeg  tror,  Arbaces  har  i  Sinde  at  træffe  Modstanderens  Ho- 
ved, denne  hans  Midje.  Dette  er  rigtigst:  jeg  holder  mere  af  „Urer 
bas"  end  „Urer  hauV\  —  Man  har  en  større  Skive.  —  Naa,  gid 
det  da  maa  vorde,  som  jeg  ønsker:  Arbaces  å  bas!  Glaukos  d 
haut! 


NIENDE  BILLEDE 

Flygtningen. 

Det  er  Sydkanten  af  Hveen,  vi  her  har  for  os.  To  unge  Men- 
nesker øver  sig  i  Fægtning  med  Rappierer.  Se,  se!  det  er  jo  begge 
Sekundanterne  ved  Duellen  mellem  Glaukos  og  Arbaces.  De  maa 
være  flygtet  herover  med  Sejrherren  —  ih!  der  sidder  han  afsides 
fra  dem  —  det  er  Glaukos!  Saa  maa  hin  være  faldet;  det  var 
en  god  Død,  meget  for  god  til  ham.  Han  burde  smagt  den  i  lange 
Drag,  nedsvælget  den  bitre  Medicin  draabevis  paa  en  langsom- 
melig Sotteseng,  drøvtyggende  den  haarde,  ufordøjelige  Masse 
af  idelig  repeterende  Syndeskyld.  Men  af  hans  Sygdom  kan 
ventes  Recidiver!! 

Er  det  virkelig  Glaukos  selv?  Hin  livsfriske  Ungersvend,  den 
aabne,  frimodige,  altid  glade  i  Aands  og  Legems  Kraftfylde?  Nu 
tyder  hans  blege  Ansigt  paa  Livslede,  haabløst  Tungsind.  Den 
venstre  Arm  støtter  med  Fingrene  vidtspredte  paa  Jorden  den 


ndet  maa  vel  ogsaa  være  bøjet.  At  have  skilt 
'ed  denne  Bevidsthed  om  Tilværelse,  sig  selv 
Venskab,  fra  Kærlighed  —  det  kan  nedbøje 
i  Haab  om  at  rejse  dig  igen?  —  Fortvivl  ikke! 
„Exit". 

have  flere  end  een  Ven  tilbage,  da  gælder  han 
Skare.  Din  pluskævede  Hærdebred  har  siden 
roskerne  noget  at  bestille:  været  saa  hos  den 
r  at  sætte  din  Sag  i  det  bedste  Lys  og  stemme 
e  gunstigt  for  dig.  Han  har  haft  Held  i  sine 
ge  Dage  vil  det  ikke  medtage,  (or  du  kan  vende 
Brahes  0.  Vel  er  Duellovene  strenge;  men  de 
love.  Ærens  Love  er  imod  dem  —  over  dem. 
ve  dig,  hvad  du  har  —  ikke  mistet,  men  alene 
Snart  staar  du  igen  amnesteret  i  din  Fædrene- 
am 


TIENDE  BILLEDE 
Hospitalet. 
-  Joh!  Hr.  Fætteren  er  altid  rede  til  at  jævne 

Knuder,  binde  de  ægteskabelige  —  man  ved 
m  paa  denne  hans  Traad  er  der  nu  kommet 
i.  Vil  De  blot  selv  se!  Jeg  sætter  et  stort  Spørgs- 
s  „Og  saa?" 
s  er   kun  een  Seng,   og  i  denne    een  Patient, 

Hille  den  slemme  Syge!  Hvor  hun  har  skæm- 
bleggraat,  indfaldet,  Armene,  før  saa  fyldige, 
de.  Jojo!  Hun  har  været  dygtigt  i  Skole.  Hun 
nen  det  er  tvungent;  det  er  blot  for  at  berolige 
'  ved  Sengen  og  skotter  hen  til  Lægerne,  som 
,  hvor  de  har  holdt  et  Privatissimum  paa  La- 
ir  i  sin  Sygejournal  —  en  Dagbog  af  sit  Slags; 
at  skrive  en  Recept;  den  tredie  skeler  ned  paa 
sur  Mine,  som  vilde  han  sige:  „Der  hjælper 
r  leveret.  Min  Hr.  Broder  kan  gerne  ordinere 
salep,  en  Tønde  Bugmel  og  en  hel  Læst  TAchen 
laa  alligevel  snart  derhen,  hvor  der  vokser 
ne."  —  Det  er  kedeligt!  Saadan  en  3muk  Pige, 
n  i  Købet,  skal  liste  sig  af  uden  at  have  været 
,  hvad  skal  vi  sige!   Det  gaar  flere  ligesaa- 

dan.  Hjertesorg  er  vanskelig  at  kurere.  Det  er  en  Hverdagsfeber, 
ej  engang  intermitterende.  Cortex  peruviana  selecta  virker  lige 
saa  meget  som  bart  Vand. 

Hm  hm!  jeg  tænkte  det  nok:  Arbaces  var  en  lumpen  Hjertetyv; 
dem  han  nu  ikke  kunde  stjæle  eller  røve,-  dem  gjorde  han  sig 
dog  al  Flid  for  at  spolere;  han  har  seceret  flere  end  hendes,  der 
ligger.  Og  Glaukos!  hm!  jeg  har  altid  haft  gode  Tanker  om  ham; 
nu  ved  jeg  ikke,  hvad  jeg  skal  sige.  —  Hillemænd,  Fru  Smørum- 
ovre!  glemmer  De  ikke,  at  det  er  Whistøften  hos  Etatsraadens? 
Klokken  gaar  til  syv,  og  De  skal  jo  hjem  først!  Maa  jeg  byde 
Dem  min  Arm?  —  Adieu,  Jomfru  Cæcilia!  og  god  Forbedring! 
De  skal  saamænd  være  med  paa  det  sidste  Bal  for  i  Vinter! 
Adieu! 


ELLEVTE  BILLEDE 

Elysium. 

Ikke  hint  hedenske  under  Jorden,  ej  heller  det  kristelige 
over  den;  men  det  imellem  Toldbodvejen  og  Kastellet,  der  ikke 
bærer  sit  Navn  med  Rette,  eftersom  de,  her  færdes,  ikke  er  Aan- 
der;  hvorvel  en  og  anden  ser  ud  til  det.  Og  det  gør  nu  virkelig 
hin  Evadatter  i  Morgendragt.  —  Betragt  hende  nøjere!  det  er 
Cæcilia  lyslevende! 

Saa  er  hun  virkelig  undsluppet  Døden  og  hans  Haandlangere! 
Gid  det  samme  var  Tilfældet  med  Sorgen  og  Græmmelsen!  Dog, 
paa  det  lange  Sygeleje  har  hendes  Sjæl  vundet  i  Kraft,  hvad 
Legemet  har  tabt.  Ak!  i  ti  Uger  er  hun  blevet  ti  Aar  ældre:  det 
er  ogsaa  en  Vinding,  og  som  ikke  misundes.  Hun  har  overlevet 
sin  Blomstretid  med  dens  Farer.  Hun  vorder  ikke  gammel  Jom- 
fru; hun  er  det  allerede  og  gaar  med  et  Haab,  sikrere  end  noget 
blot  jordisk,  sin  Forklaring  i  Møde.  Under  sin  stille  Gang  vil 
hun  vinde  en  Kærlighed,  der  ikke  skylder  legemlig  Skønhed  sin 
Fødsel  og  Næring. 

Hun  understøttes  af  en  hende  lignende  Veninde,  idet  hun  som 
en  fremmed  skrider  hen  mellem  de  mange  uden  at  skænke  nogen 
et  Blik  —  det  er  vel!  thi  hisset  staar  den  begrædte  Glaukos  lænet 
til  et  Træ  og  stirrer  paa  dig  —  hans  Ansigt  har  samme  Farve 
som  dit;  den  vil  det  ogsaa  beholde.  Forgæves  tiltaler  du  ham 
trøstende,  oplivende,  gode  Hærdebred!  Lyden,  der  udgaar  gen- 
nem dine  smilende  Læber,  springer  tilbage  fra  hans  Øres  Trom- 
mehinde. „Hun  er  tabt  for  mig!"  sukker  han.  „Nej  nej!1'  hvisker 

St.  St.  Blicher:  Samlede  Noveller  II.  æ 

hans  anden  Fader,  „det  er  et  glædeligt  Forvarsel,  henad  Vejen, 
just  som  du  træder  op  paa  dansk  Grund.  Uden  Omstændigheder! 
Fat  Mod!  Hun  ser  slet  ikke  saa  daarlig  ud,  efter  Omstændig- 
hederne. Du  skal  endnu  faa  hende,  henad  Vejen,  min  kære  Søn!" 
Det  vil  komme  an  derpaa.  Jeg  tvivler. 


TOLVTE  BILLEDE 

Et  lille  Familiestykke. 

Mine  Herrer  og  Damer!  kender  De  disse  to?  Ham  paa  Sofaen 
og  hende  paa  hans  Skød?  Aah!  De  har  jo  set  dem  før  —  sidste 
Gang  rigtignok  temmelig  blegnæbede.  Nu  har  hans  Ansigt  et 
rødbrunt  Anstrøg  og  hendes  Kinder  to  Roser  saa  friske  som  nys- 
udsprungne; og  det  er  tilforladelig  ingen  hektiske,  det  svæ'r  jeg 
Dem  til.  Vil  De  se,  hvor  saligt  de  smiler,  de  lykkelige  Ægtefolk! 
Han  har  sin  højre  om  hendes  smækre  Liv;  hun  sin  venstre  om 
hans  Skuldre,  som  sig  hør  og  bør;  men  begges  Øjne  hviler  paa 
en  lille  nysselig  Krabat,  der  hviler  sig  til  Moders  Knæ  og  leger 
der  med  Faders  Ur.  Den  Slubbert  ligner  ham  op  ad  Dage.  Mine 
smukke  Damer!  De  gad  gerne  kysse  ham.  —  Jaja!  hvem  af  Dem, 
der  ikke  har  sig  saadan  en,  saa  se  til,  at  De  kan  faa  en!  Man 
vil  ha'  til,  at  det  er  det  allerrareste,  som  Kærlighed  gi'er.  Elsk! 
det  forstaar  sig,  med  Tempo,  paa  en  køn  Maade!  Saa  kommer 
det  nok. 

Ha!  det  er  saa  naturligt:  hun  har  Strikketøjet  i  højre  Haand; 
men  det  hænger  ned  og  hviler.  Han  holder  en  Bog  i  den  venstre 
—  jeg  vædder,  at  det  er  Voss's  „Luise".  —  Han  kan  selv  være 
hendes  Elsker!  Det  kan  han  gerne,  fordi  han  er  gift  med  hende; 
det  er  saa  meget  desto  rarere.  Naa!  gid  det  maa  vinde  og  vare! 

Ah!  der  opdager  vi  et  halvt  Ansigt  bag  imellem  de  kære  Ægte- 
folks —  det  tilhører  den  gode  Hærdebred.  Han  skotter  ned  til 
Purken!  Se  kun!  Du  faar  nok  Glæde  af  ham.  Og  saa  formoder 
jeg  ogsaa,  at  du  indsætter  ham  til  din  Universalarving. 

Naa,  mine  højstærede!  Var  det  ikke  et  særdeles  rart  Stykke? 
Hvem  af  Dem,  der  har  Lyst,  se  til,  om  De  ikke  kan  forfærdige 
saadan  et,  bare  for  Deres  egen  Fornøjelse! 

Mange  Tak  for  Deres   Besøg!   Kom  snart  igen!  Adieu! 


Trykt  i  ,.Min  Vinter-bestilling  i  1842  &  1843",  1844. 


MENNESKELIGHED1 

SKITSE  I  DIALOGER 


S.    Velkommen,  gamle  Peer!  Hvad  nyt? 

P.  Nyt  nok,  men  ikke  godt  nyt:  Fru  Immervad  er  død  —  du 
kendte  hende  vel? 

S.  Ikke  videre;  jeg  har  et  Par  Gange  været  i  Selskab  med 
hende.  Det  lod  til  en  vakker  Kone  —  og  hun  var  i  sin  bedste 
Alder  —  og  hun  er  død  nu?  Var  det  af  Sygdom  eller  ved  ulyk- 
kelig Hændelse? 

P.  Begge  Dele  —  jah  I  det  var  ellers  en  snurrig  Historie  den 
—  ikke  egentlig  snurrig;  det  er  et  upassende  Udtryk  —  men  saa- 
dan  underlig  —  falder  lidt  i  det  tragiske,  om  man  saa  vil. 

S.    Ja  saa! 

P.  Hun  var  blevet  heldig  gift  —  forstaa  mig  ret:  Justits- 
raaden  var  virkelig  en  meget  god  Mand;  men  —  ser  du  —  der 
var  vel  stor  Forskel  paa  deres  Alder:  han  var  over  de  fyrretyve, 
og  hun  havde  ikke  naaet  de  tyve,  dengang  de  forenede  sig.  Og  — 

S.    Og  saa? 

P.  Ja,  saa  la'e  hun  et  lille  Pigebarn  i  Vuggen  det  første  Aar; 
men  derefter  i  ni  Aar  ingen  flere.  Det  kunde  nu  være,  hvad  det 
var;  den  lille  Petrine  voksede  op  til  et  nysseligt  Barn,  og  For- 
ældrene havde  deres  Hjertensglæde  af  Glutten  og  brød  sig  ikke 
videre  om  Folkeformerelsen. 

S.     Meget  vel! 

P.  Saa  skal  det  nu  træffe  sig,  at  en  ung  Løjtnant  kommer 
til  Garnisonen  der  i  samme  By,  hvor  der  kanske  sig  ikke  før  var 
arriveret  saa  smuk  en  Officer. 

S.    Meget  muligt. 

P.  Han  —  nej  hold,  mens  jeg  bier  lidt:  der  var  i  samme  By 
en  Dame.  Hun  var  ogsaa  smuk;  men  hun  var  ogsaa  —  hvad  der 
undertiden  er  et  Appendiks  til  Skønhed  —  meget  galant  —  du 
forstaar  mig  nok? 

S.    Det  kan  jeg  begribe.  s** 

P.  Da  denneher  Løjtnant  kom  frem,  blev  hun,  som  flere 
andre  Damer,  charmeret  i  ham,  og  som  Følge  deraf  —  du  kan 
nok  vide  — 

S.    Vel  kan  jeg  det.  — 

P.  Hun  var  gift  —  heldigt  nok  —  med  en  Mand,  der  ikke  var 
saa  nøjeregnende  idet  Kapitel  —  han  tog  sin  Oprejsning,  hvor 
saa  mange  ta'er  den  —  den  søde  Taar  —  Kammerraaden  var  en 
fugtig  Bro'er,  og  Fruen  tog  sin  Oprejsning  saa  her,  saa  der. 
Sligt  gi'er  jo  Anledning  til  Omtale,  og  man  sagde  baade  det  og 
det  om  hende,  —  naar  hun  ikke  hørte  paa  det  — 

S.    Videre! 

P.  Fru  Slik  var  en  Barndoms  Veninde  af  Fru  Immervad;  de 
havde  været  Legesøstre  og  gaaet  sammen  i  Syskole  og  Danse- 
skole. Men  de  lignede  slet  ikke  hinanden,  hverken  i  Tænkemaade 
eller  i  Levemaade  —  det  vil  sige:  den  Maade,  hvorpaa  man  lever. 

S.    Naa!  og  denne  Fru  Slikmund,  hvad  hun? 

P.  Af  ren  Godhed  for  sin  Veninde  afstod  hun  sin  rare  Løjt- 
nant. Hun  fortalte  ham  for  ganske  vist,  at  Fru  Immervad,  som 
passerede  for  et  Dydens  Mønster,  havde  et  godt  Øje  til  ham;  ja, 
hun  sørgede  selv  for,  at  de  ofte  kunde  ses  uforstyrret.  Nu  —  Ven- 
inden var  længe  saa  tosset,  saa  flov  uskyldig,  at  hun  —  kort 
sagt:  hun  begegne  de  den  unge  Kavaler,  som  om  hun  kunde  være 
Moder  til  ham  —  hans  Tante  var  hun  rigtignok,  for  han  var  en 
Søn  af  hendes  Mands  Søster,  og  han  tiltalte  hende  derfor  ogsaa 
„søde  Tante!"  og  hun  kom  til  at  kalde  ham  „min  go'e  Frits!" 

S.    Og  al  denne  Godhed  og  Sødhed? 

P.  —  Gik  til  sidst  saa  vidt,  som  den  kunde  gaa,  for  —  Ju- 
stitsraadinden  fandt  sig  foranlediget  til  at  referere  Justitsraaden 
Resultatet  af  hendes  moderlige  Ømhed  for  den  „go'e  Frits",  de 
go'e  Omstændigheder,  hun  befandt  sig  i.  Det  frapperede  ham, 
som  er  let  begribeligt;  men  da  Immervad  &  Kompagni  hidtil  havde 
været  et  godt  Hus,  vilde  han  af  partikulær  Formue  dække  dette 
Deficit  og  tage  hendes  særskilte  Gæld  med  ind  under  Boets 
Masse  — 

S.    Sikken  Godhed  — 

P.  Ja,  det  maa  du  nok  sige;  imidlertid  vil  somme  ha1  til,  at 
den  ikke  havde  den  bedste  Virkning  paa  hendes  Humør.  Hun 
blev  jo  længere  jo  mere  alvorlig  stemt  —  hendes  fysiske  Til- 
stand, Aarsagen  til  samme,  etcetera,  etcetera  —  ih  se!  der  har 
vi  jo  Fru  Snerp  med  Fru  Paaskelilie!  De  er  vist  inde  i  det  samme 
interessante  Emne  —  lad  os  følge  med  dem  inden  for  Hækken 
og  høre  paa  deres  Meddelelser. 

Fru  P.  Det  eneste  mærkværdige  ved  denne  hele  Historie  er 
dog  dette,  at  hun  saa  ganske  kunde  glemme  sig  selv,  tilsidesætte 
Velanstændigheden,  saa  Folk,  der  boede  lige  overfor,  kunde  se, 
hvordan  Fyren  besøgte  hende  hver  Aften  — 

Fru  S.  Jah!  og  at  hun  gjorde  Kammerpigen  til  sin  Konfl- 
dente  — 

Fru  P.  Det  maa  hun  have  været  nødt  til  —  Pigen  har  vel 
mærket  noget  og  saa  gjort  sig  vigtig  — 

Fru  S.  Meget  rimeligt!  det  er  beklageligt,  at  en  dannet  Kone 
kan  være  saa  uforsigtig  — 

Fru  P.    Saa  barnevorn  — 

Fru  S.    Ja,  er  det  ikke  forskrækkeligt! 

Fru  P.  Havde  det  været  en  sekstenaars  Tøs,  kunde  man  haft 
Medlidenhed  med  hende  — 

Fru  S.  Tihi!  det  var  et  snogsk  Indfald  af  Fru  Slik,  det  med 
Barnet  — 

Fru  P.    Hvad  var  det? 

Fru  S.  Naa,  det  kender  De  ikke!  Da  jeg  var  der  i  Barsel- 
visit, paa  een  Gang  med  flere  Damer,  saa  kommer  hun  ogsaa 
ind.  Og  som  der  nu  veksles  nogle  Ord  om  det  eller  det,  saa  gaar 
hun  hen  til  Vuggen,  ser  noget  paa  Barnet,  smiler  og  siger  til 
Mo'eren:  ,,Du  har  bestemt  forset  dig  paa  Løjtnant  Schwamm  — 
vil  man  dog  bare  se,  hvor  den  lille  søde  Unge  ligner  ham."  Det 
kan  være,  jeg  blev  rød;  men  hun  i  Sengen  blev  bleg  —  dødbleg 

—  jaja,  det  var  heller  ikke  kønt  af  Fru  Slik,  for  jeg  tror  be- 
stemt, at  det  gav  den  stakkels  Kone  Naadestødet. 

Fru  P.    Det  er  ikke  urimeligt  — 

Fru  S.  Hun  havde  lige  til  dette  Øjeblik  befundet  sig  ret  vel; 
men  dette  her  gjorde  straks  en  Forandring  til  det  værre  — 

Fru  P.  —  I  det  mindste  skulde  Fru  Slik  ikke  ha'  sagt  saadan 
noget  —  det  klædte  hende  ikke  godt,  da  hun  selv  først  havde  haft 
Schwamm  til  opvartende  Kammerjunker  —  tihi! 

Fr.  S.  Jah,  ved  De  hvad:  Fru  Slik  er  egentlig  en  Skandale 
for  honnette  Fruentimmer,  man  kan  ikke  vel  ha1  Omgang  med 
hende  —  hun  burde  rent  udelukkes  fra  honnette  Selskaber. 

Fru  P.  Hun  er  dog  altid  grumme  morsom;  og  derfor  mest, 
mener  jeg,  Herrerne  kurer  til  hende;  for  ellers  er  hun  ikke  nogen 
Skønhed  just  —  tihi! 

Fru  S.    Nej,  det  er  Synd  at  sige. —  Fru  Immervad  derimod 

—  det  kan  man  ikke  nægte  —  hun  er  endnu  et  smukt  Lig  —  Mon 
Mullers  Selskab  kommer  snart  hertil?  De  spiller  godt  — 

Fru  P.    Med  førstkommende  Dampskib  —  De  abonnerer  vel? 
Fru  S.    Det  forstaar  sig 


S.  Et  smukt  Lig!  —  Mullers  Skuespil!  —  Tragedie,  Komedie! 
Elendighed  og  Lystighed  —  Ruskumsnusk,  Piskemælk! 

P.  —  Charivari,  Kalejdoskop!  —  stop  lidt!  der  har  vi  Løjt- 
nanten selv  —  og  her  Løjtnant  Stem  i  Møde  med  ham  —  de 
standser  —  écoutons! 


St.  Jeg  søger  Dem  just  for  at  spørge  Dem,  om  det  er  vir- 
kelig saa.  at  De  vil  være  med  i  Ligfølget  Overmorgen? 

Sch.    Det  vil  jo  alle  Regimentets  Officerer  — 

St.  Det  er  De  Aarsag  til;  man  desavouerer  Kammeratskab 
med  Dem. 

Sch.    Hvad  mener  De  dermed? 

St.  At  De  har  sat  en  Plet  paa  vort  Korps  ved  Deres  Intrige 
med  Fru  Immervad. 

Sch.  Det  var  artigt  —  hvad  er  det  for  en  Intrige,  De  der 
taler  om? 

St.  Ikke  videre,  end  at  De  har  forført  en  brav  Mands  Kone. 
tilintetgjort  en  agtet  Families  huslige  Lykke  —  stil  Dem  ikke 
saa  fremmed  an!  det  klæder  Dem  ilde  —  hele  Byen  ved  det  jo. 

Sch.  Det  er  muligt;  men  i  saa  Fald,  mener  jeg,  vil  dette 
Rygte  snarere  dæmpes,  naar  jeg  — 

St.  Og  De  kan  virkelig  ha'  den  Dristighed  —  den  —  den 
Følesløshed  —  maa  jeg  raade  Dem,  saa  gaar  De  lige  hen  til 
Obersten  og  ta'er  Permission,  rejser  over  og  søger  Forsættelse 
til  et  andet  Regiment  — 

Sch.    —  Hvad  behager? 

St.  Ifald  De  bliver,  en  i  Pauken,  først  med  mig  og  derefter 
med  hele  vor  Klasse  —  Adieu! 


P.     Enkemanden  med  hans  moderløse! 
S.    Ude  at  spadsere  — 

P.    Ja.  paa  Kirkegaarden.  Han  har  udset  et  Gravsted.  Du 
skal  se,  han  vil  pynte  det  med  —  Hys! 

Just.  Imm.    Jeg  er  blevet  træt  —  lad  os  sætte  os,  Christine! 

Datteren:    Hvorfor  kalder  du  mig  Christine,  Faer? 

J.  Imm.  Christine?  Det  kommer  af  det,  at  jeg  tænkte  paa  din 
Mo'er  —  sæt  dig  paa  mit  Knæ!  saa  —  den  Arm  om  min  Hals! 
—  Kys  mig  ogsaa!  —  Der  er  nu  ingen  anden,  som  holder  af 
mig.  — 

Datt.    Lille  Søster  vil  ogsaa  komme  til  at  holde  af  dig. 

J.  Imm.    Tror  du  det?  Ikke  saaledes  som  du. 

Datt.    Aah  Fa'er!  hvorfor  skulde  Mo'er  nu  dø? 

J.  Imm.    Det  var  Guds  Villie,  Barn! 

Datt.    Var  Gud  da  blevet  vred  paa  Mo'er?  Hvorfor? 

J.  Imm.    Sødeste  Sjæl!  du  spørger  saa  meget  — 

Datt.    Fa'er!  maa  jeg  plante  Blomster  paa  Mo'ers  Grav? 

J.  Imm.    Aa  ja! 

Datt.    Men  hvad  for  nogen  synes  du? 

J.  Imm.    Plant  dine  hvide  Roser,  du  uskyldige  Sjæl! 

Datt.    Hvad  vil  du  sætte? 

J.  Imm.    Amarum  verum  —  nu  gaar  vi. 


1  Trykt  1  „Min  Vinterbestilling  1  1844  &  1845".  1845. 


VALBYPIGEN1 

(FORTALT  AF  PEER  SPILLEMAND) 


Det  falder  mig  just  ind,  at  jeg  engang  —  ja  det  er  nu  mange 
Aar  siden  —  da  jeg  som  nybagt  Student  gik  over  Gammeltorv 
fra  Nygade,  De  ved,  og  lige  frem  til  Frederiksberggaden;  for 
jeg  vilde  til  Valby  og  spise  Tykmælk,  skal  jeg  si'e  Dem;  og  saa 
paa  Hjørnet  der  ved  Apoteket,  De  ved,  der  staar  en,  men  han 
staar  og  glor  paa  Valby  konerne,  og  saa  si'er  jeg  til  ham: 

„Hvad  ser  du  efter?" 

„Det  kan  være  dig  det  samme,"  si'er  han. 

„Det  kan  det  ogsaa,"  si'er  jeg. 

Men  saa  vender  jeg  mig  og  ser  hen  ad  den  samme  Kant. 

Ja,  der  sad  alle  disse  Damer  i  deres  Nationaldragt,  som  De 
nok  kender,  med  Kurvene  foran  sig. 

„Gi'er  du  blødkogte  Æg,"  si'er  jeg,  „saa  gi'er  jeg  — " 

„Saa  gi'er  jeg  dig"  —  udbruste  han  —  „baade  Døden  og  Djæ- 
velen! —  la'  mig  være,  Peer!  Jeg  har  her  noget  at  tage  Vare, 
som  ikke  rager  dig." 

„Megen  Fornøjelse!"  svarede  jeg,  sprang  op  ad  Trappen  og 
ind  til  Apotekerens  og  fik  mig  en  Bitter,  De  ved,  for  jeg  kendte 
baade  ham  og  hans  Provisor,  og  de  var  virkelig  begge  to  lige 
saa  flinke  Folk  som  de,  der  er  der  nu. 

Om  Forladelse!  jeg  kommer  fra  det,  jeg  egentlig  vilde  for- 
tælle —  det  var  —  jeg  maa  gøre  Dem  opmærksom  paa,  at  Valby- 
konerne dengang  ikke  som  nu  var  etablerede  omkring  Spring- 
vandet —  altsaa  lige  ud  for  Apoteket  sad  disse  huslige  Mad- 
mødre; og  blandt  disse  fik  jeg  Øje  paa  en,  hvis  Øjne  sigtede  paa 
denne  her  —  Provisor  vil  jeg  kalde  ham,  da  han  „saa  forud"  fra 
Apoteket  —  jeg  kan  just  ikke  si'e,  hun  var  smuk,  hun  var,  som 
Folk  er  flest,  og  noget  til  Aars;  hun  kunde  følgelig  for  sin  egen 
Person  ikke  saa  stærkt  tiltale  ham;  ser  De:  der  maatte  stikke 
andet  under  denne  Okularkorrespondance. 

Jeg  har  altid  været  overordentlig  videbegærlig:  jeg  gik  der- 
over, hen  ad  Nygade,  drejede  saa  til  højre  og  slentrede  ned  ad 
Valbyparaden.  Jeg  inspicerede,  men  fandt  ikke  noget  videre 
mærkeligt,  før  jeg  kommer  til  Enden  af  Rækken. 

Den  næstsidste  i  samme  var  ikke  saa  før  som  de  andre;  hun 
sad  og  ludede  med  Hovedet  og  ragede  i  Æggekurven  med  den 
ene  Ha  and  —  jeg  blev  forbavset,  for  simple  Bønderfruentimmer, 
skal  jeg  si'e  Dem,  har  ikke  saa  fine,  hvide,  nydelige  Hænder; 
og  saa  var  det  meget  natyrligt,  at  jeg  gerne  vilde  se  det  tilsva- 
rende Ansigt. 

Jeg  fik  det  at  se,  men  jeg  forsikrer  Dem  helligt  paa:  denne 
overordentlige  Skønhed  i  Valbydragt  forbavsede  mig,  lige  saa 
meget  som  den  fortryllede  mig.  For  ikke  at  vorde  fasttryllet 
flygtede  jeg,  dog  ikke  længere  end  til  den  nominelle  Provisor. 
Han  havde  en  egen  Maade  at  smile  paa,  naar  han  var  skælmsk, 
for  saa  trak  den  venstre  Mundkrog  sig  højere  op  end  den  højre; 
og  saa  si'er  jeg  ogsaa  lidt  skælmsk:  ,,Faar  du  nu  din  Risus  sar- 
donicus?" 

„Saa  du  noget?"  si'er  han. 

„Æg  og  Høns,"  si'er  jeg  tørt,  „og  — " 

„Og?" 

„En  Kylling."  — 

„Naa?"  — 

„En  to  tre  fire  fem  seks  tyv,  Fanden  være  Hønsetyv.  — " 

„Fanden  maa  tro  dig,  Peer!"  si'er  han;  „men  min  Kylling 
la'er  du  være  at  plukke  —  kom  med,  saa  skal  jeg  kagle  dig  noget 
for." 

Han  kastede  et  Kys  paa  Fingeren  over  til  Kyllingen,  tog  mig 
under  Armen,  vi  vendte  os  og  gik  ud  af  Vesterport. 

Vi  var  langt  derudenfor,  inden  det  behagede  ham  at  lukke 
sin  Mund  op,  og  naar  man  skal  vente  for  længe,  saa  bli'er  man 
gnadrig,  De  ved;  det  blev  jeg  natyrligvis  og  si'er  til  ham:  „Det 
var  et  morsomt  Eventyr.  — " 

„Hvad  for  et?"  si'er  han. 

„Det  om  Valbypigen.  — " 

„Ah!  Ursåkta!  Jeg  tænkte  saa  meget,  at  jeg  glemte  at  tale 
—  kender  du  Løberød?" 

„Nej."  - 

„Du  har  maaske  ikke  nogen  Sinde  besøgt  det  svenske  Dan- 
mark?" 

„Hør!"  si'er  jeg,  ,,du  begynder  med  Geografi;  jeg  havde  ventet 
Historie." 

„Hys!  du  tier  og  hører.  Ser  du:  oven  paa  Løberød  Slot  hæver 


498 

sig  en  Altan,  jeg  hævede  mig  igen  paa  Altanen  —  jeg  havde 
nemlig  opholdt  mig  et  Par  Dage  i  Fjor  ved  denne  Tid  hos  For- 
valterens og  nydt  en  særdeles  god  Omgang.  Om  Dagen  skenade 
jag  i  sander2;  faar  jeg  saa  i  Sinde  en  dejlig  Morgenstund  at  be- 
stige det  omtalte  Observatorium.  Ah!  hvilket  Panorama!  men 
nok  om  det!  —  Du  kender  jo  nok  Davids  Eventyr  med  Fru  Urias 
—  nu  dublerede  jeg  Davids  Rolle,  og  hun  Generalindens  —  mis- 
forstaa  mig  ikke,  hun  havde  Klæder  paa,  Morgendragt,  tynd  og 
luftig;  og  hun  generede  sig  ikke,  du  forstaar  mig  nok,  for  hun 
saa  mig  ikke  og  troede  sig  alene  med  de  andre  Foraarsfugle. 
Men  den,  der  saa  hende,  det  var  mig  —  hør!  jeg  vil  ikke  sige 
dig  mere,  end  at  jeg  øjeblikkelig  blev  en  Halvgud  —  du  forstaar 
mig  nok.  Havde  hun  ikke  bortfjernet  sig,  jeg  havde  staaet  der 
endnu,  men  ved  en  Vending  fik  hun  Øje  paa  mig.  Hun  skreg 
ikke  —  Forskrækkelse  kan  ogsaa  gøre  stum  —  hun  flygtede.  Hør! 
det  var  for  mig,  som  om  hun  havde  taget  Daglyset  med  sig. 
Hvorledes  jeg  kom  vel  ned  af  Altanen,  begriber  jeg  ikke;  men 
dernede  møder  jeg  min  Vært.  „Hør!"  si'er  jeg,  ,,hvad  var  det 
for  et  Væsen,  jeg  saa?"  —  Han  tog  Piben  af  Munden  og  tav  stille; 
hans  Ansigt  var  et  Spørgsmaalstegn. 

„Nu,  jeg  beskrev  ham  mit  Syn;  Piben  kom  igen  i  sit  til- 
børlige Konfinium  med  Forvalterens  Tænder,  og  mellem  Røg- 
pustene sagde  han  mig,  at  Grev  de  la  Gardie  havde  indlogeret 
hende  her  paa  ubestemt  Tid:  hvem  hun  var,  vidste  man  ikke, 
hvad  hun  hed,  ikke  heller;  man  kunde  blot  kalde  hende  ,,Mam- 
sell".  Hør!  det  var  eventyrligt,  tusindogeennatligt,  ah!  Sche- 
herezahde!" 

,,Hør!"  si'er  jeg,  „har  du  været  paa  Bidstrupgaard?"  — 

„Der  kan  du  selv  være!"  si'er  han.  „Den  følgende  Morgen  var 
jeg  betids  derovenpaa;  hun  var  underneden.  „God  Morgen,  Mam- 
sell!"  si'er  jeg.  Hun  nejer,  men  si'er  ingenting  og  smutter 
bort.  — " 

„Aah!"  si'er  jeg,  „din  Fantasi  kan  gøre  en  Fe  af  en  Sommer- 
fugl." 

„Hold  Kæft!  Næste  Morgen  var  jeg  i  Haven,  før  Fanden  fik 
Tøfler  paa.  — " 

„Naa  da?"  — 

„Hun  kom,  jeg  bukkede,  hun  nejede."  — 

„Og  saa?"  — 

„Saa  gik  vi  hver  til  sit."  — 

„Hør!"  si'er  jeg,  „du  er  vistnok  fastende  i  Dag;  for  din  Hi- 
storie er  endnu  ganske  nøgtern.  — " 

„Ah!  der  skal  snart  komme  Saft  og  Kraft  i  den.  Næste  Mor- 
gen -" 

„Blev  der  igen  bukket  og  nejet  — " 

„Tys!  lidt  mere;  for  efter  den  stumme  Hilsen  standsede  vi 
begge  ligesom  paa  Kommando  og  gjorde  Front  mod  hinanden  og 
saa  paa  hverandres  Fødder.  Da  kom  det  paa  mig  som  en  Nysen: 
mit  ene  Knæ  —  jeg  husker  ikke  hvilket  af  dem  —  fik  en  pludse- 
lig Svækkelse,  saa  det  sank  til  Jorden.  I  mine  Arme  kom  der- 
imod en  Spændkraft  og  i  min  Tunge  en  Talekraft  —  ingen  af 
disse  Kræfter  var  dog  stærk  nok  til  at  holde  hende:  hun  undløb. 
Jeg  gik  — " 

„Hvorhen?" 

„Ud  i  Haven  til  Gartneren;  han  var  en  Landsmand  af  mig  og 
intim  Ven  af  en  af  Slottets  Flickor.  Jeg  intimerede  hos  ham; 
du  forstaar  mig  nok.  Han  afslørede  det  hele  Forhold:  min  dej- 
lige var  en  forældreløs,  fattig  Frøken,  vidt  ude  beslægtet  med 
Greven.  Hun  havde  et  Par  Maaneder  tilbage  skriftligt  søgt  hans 
Beskyttelse  mod  en  vis  højtstaaende  Lovelace.  Hun  blev  saa 
stille  som  muligt  ført  fra  Stockholm  og  herhid.  Men  Fruentim- 
merstøveren maa  alligevel  have  fundet  Sporet;  thi  to  Personer, 
en  efter  den  anden,  har  fornyssen  snuset  her  under  et  og  andet 
Foregivende.  —  „Hvem  er  denne  store  Kvindeven?"  — :  „Ærede 
Landsmand!  Herovre  maa  man  sætte  Bremse  paa  Næsen  og 
Klemme  paa  Tungen;  De  forstaar  mig  nok."  —  „Javel!  og  somme 
Tider  Flor  for  Øjnene."  —  Han  nikkede  og  gik  til  sine  Meloner. 
Jeg  gik  hen  til  den  Plet,  som  den  ubekendtes  Yndighed  havde 
hævet  til  Rang  med  Paradis  —  Eva  og  Venus!  Løberøds  Gud- 
inde var  til  Stede!  Hør!  Jeg  fik  en  Slags  Apopleksi,  en  Rørelse, 
saa  stærk,  at  jeg  ikke  var  i  Stand  til  at  røre  mig.  Hun  sad  i  en 
Havestol  — " 

„Formodentlig  af  dem  til  at  folde  sammen?" 

„Du  er  selv  til  at  folde  sammen.  Hendes  Hoved  hang  bag- 
over, men  kom  straks  til  at  hænge  forover,  hvorpaa  den  hele 
smukke  Figur  hævede  sig  og  svævede  bort.  —  Jeg  fik  Øje  paa 
en  anden  Figur,  intet  mindre  end  smuk:  uden  for  Haven  stod 
lænet  til  en  Træstamme  en  simpelklædt  Person  med  et  Bræk- 
vands-Ansigt —  du  forstaar  mig  nok  —  han  har  formodentlig 
frygtet  for,  at  jeg  skulde  faa  ondt;  thi  han  vendte  sig  og  drev 
af.  Godt  nok!  men  der  var  en  til  —  Hør!  da  han  rejste  sig  op 
fra  Jorden,  hvor  han  havde  ligget,  og  kastede  et  Øje  til  mig  — 
han  havde  kun  det  ene,  men  et  sort  Plaster  der,  hvor  det  andet 
skulde  sidde  —  ah!  han  skulde  ha'e  siddet  for  Hogarth.  — " 

„Hør!"  si'er  jeg,  „lad  Djævlene  nu  være  det,  de  er,  og  lad 
os  komme  i  Lav  med  Gudinderne  I"  — 

„Det  fulgte  jo  af  sig  selv,  at  her  var  et  Pigerov  i  Værk;  jeg 
lod  mig  ufortøvet  melde  hos  Mamsellen  med  Tilføjende,  at  jeg 
alene  for  hendes  egen  Skyld  var  saa  paatrængende.  Jeg  fik  Au- 
diens, blev  vist  ind  —  Hør!  jeg  havde  nær  glemt,  hvad  jeg  kom 
for.  — " 

„Hør!"  si'er  jeg,  „var  hun  i  Morgennegligé  å  la  parisienne? 
for  det  ta'er  sig  nydeligt  ud.  — " 

„Dersom  du  afbryder  mig  tiere,  skal  du  selv  faa  en  Aften- 
negligé å  la  Rendesten.  —  Jeg  berettede  dog  min  Opdagelse  — 
hun  blegnede  og  sank  tilbage  i  sin  Stol  —  „Mamsell!"  si'er  jeg 
saa,  „har  De  noget  at  frygte,  betro  Dem  saa  til  en  Mand,  som 
intet  frygter."  Det  frugtede:  hun  stirrede  med  store,  stive,  inkvi- 
sitoriske Øjne  paa  mig  —  ikke  saa  kort  endda,  før  hun  f rem- 
bøjede  sig,  foldede  Hænderne  og  sagde:  „Kan  De  redde  mig  fra 
Fordærvelse,  og  vil  De?"  —  „Jeg  vil,"  svarede  jeg,  „ogsaa  haaber 
jeg,  at  jeg  kan."  Der  maa  have  været  Eftertryk  i  disse  mine 
Udtryk,  eftersom  de  gjorde  saadant  Indtryk  paa  hende,  at  hun 
med    opløftede  Hænder  udsukkede:    „I  Herrens  Navn!   her   er 

jeg."  - 

,,Du  kan  nok  begribe,  at  jeg  rappede  mig:  inden  faa  Minutters 
Forløb  sad  vi  i  min  Enspændervogn  —  hun  med  min  Lars's 
Frakke  om  sig  og  hans  Kasket  ned  over  Øjne  og  Ører;  og  saa 
snurrede  vi  Landskrona  forbi  til  Helsingborg,  derfra  over  til 
Elsinora.  —  Lars,  som  var  godt  bekendt  i  Skaane,  maatte  selv 
sørge  for,  hvordan  han  kunde  komme  til  København;  der  kom 
han  og  modtog  os  paa  det  bestemte  Mødested:  den  hvide  Høne." 

„Hvide  Hane?" 

„Naa  ja!  jeg  tænkte  paa  Hønen." 


Paa  en  af  Danmarks  dejlige  Øer  —  De  faar  selv  se  Dem  om, 
paa  hvilken  af  dem  —  ligger  en  Borg  —  nej,  der  staar  en  Borg 
saa  fast  og  stærk,  at  den  aldrig  kan  falde  om,  men  alene 
skydes  om,  som  Gud  forbyde  nogentid  at  skulle  ske!  ikke  saa 
meget  for  dens  egen  Skyld  som  for  de  Minder,  der  comme  des 
bas  reliefs  er  indpræget  i  dens  favnetykke  Mure.  Et  af  disse  Min- 
der skal  jeg  kopiere  paa  Papir,  at  ogsaa  andre  kan  have  godt 
af  det.  Slottets  nuværende  Besidder —  De  faar  selv  høre  Dem 
for,  hvad  han  hedder  —  han  har  selv  gjort  mig  opmærksom  paa 


501 

det,  og  det  kunde  være,  at  det  for  ham  havde  en  særegen  In- 
teresse. 

Der  var  engang  paa  samme  Fæstning  en  Kommandant,  rid- 
derligtapper og  adeligstolt,  af  Karakter  saa  stærk  og  fast  som 
hans  Slotsmure,  lige  saa  haard  og  ubøjelig.  Hans  eventuelle 
Successor  var  sin  Faders  Søn;  dog  ikke  utilgængelig  for  blidere 
Følelser,  som  man  straks  vil  se.  Den  blideste  —  tillige  den  mæg- 
tigste —  af  alle  fandt  Vej  til  hans  mandige  Hjerte.  —  Havde 
nu  den  femtenaarige  Tryllerindes  Fader  været  af  gammel  Adel 
og  rig,  saa  —  ja  saa  skulde  jeg  ikke  her  haft  noget  at  fortælle. 
Men  han  var  aleneste  Lensmand  eller  i  daglig  Tale  ,, Forpagter 
paa  en  af  Kommandantens  Domæner".  Datteren  kommanderede 
i  en  anden  Fæstning,  og  det  længe,  før  hun  selv  vidste  det. 

P-lato  har  en  ophøjet  Ide,  en  himmelsk;  thi  jeg  tror,  det  er 
en  Aabenbaring:  at  Mand  og  Kvinde  har  tilforn,  under  andre 
Former,  paa  andet  Sted  været  forenede  som  et  Slags  Tvilling- 
væsener, og  at  de  her  paa  Jorden  i  nye  Skikkelser  atter  sym- 
patetisk drages  til  hverandre. 

,, Hvorfor  da,"  indvender  De,  ,,saa  yderst  faa  lykkelige  Ægte- 
skaber? hvorfor  er  de  allerfleste  mer  eller  mindre  antipatetiske?" 

—  Fordi  man  leger  Blindebuk  —  men  nu  et  claudatur  for  Paren- 
tesen! 

,,Men  hvad  havde  den  ogsaa  her  at  bestille?" 
,,  Noget  for  Valby  pigen;  thi  Slottets  Ejer  var  Vennefrænde  af 
hendes  Elsker,  og  han  husede  og  hælede  Flygtningerne." 
„Hvor  længe?"  sfer  jeg,  da  min  Ven  fortalte  dette. 
„Tre  hele  Dage  til  Ende.  Men  saa  kom  Mads  og  saa  kom  Las 

—  diherto  Banditgefjæser  —  de  vilde  slaa  Favntræ,  sprænge 
Stene  og  saadan  noget.  De  fik  Arbejde;  jeg  ogsaa.  Hør  nu!  jeg 
render  til  Greven"  — 

,,Hvad  for  en  Greve?" 

„Det  kan  være  dig  det  samme  —  og  si'er  ham  detteherre. 
Og  saa  si'er  han:  „Der  er  Ulve  i  Mosen;  De  maa  bort,  se  at  finde 
et  andet  Smuthul,  og  det  i  denne  Dag."  —  Ser  du,  der  er  R ...., 
du  ved." 

„Den  ved  jeg  intet  af." 

„Det  er  ogsaa  det  samme;  skønt  denne  Revl  giver  den  rigeste 
Sælhundejagt,  man  i  vore  civiliserede  Lande  ved  af  at  sige.  Slots- 
herren havde  to  Sejlbaade.  Disse  blev  udrustet;  men  ikke  i  Stil- 
hed, ser  du:  for  Spionerne  skulde  ledes  paa  Bagfod  og  tro,  at 
Parret,  du  ved,  nu  flygtede  over  Østersøen  til  Tyskland.  Det  gik, 
som  det  skulde:  vi  naaede  begge  lykkelig  et  Fiskerleje  nær  ved 


